
SANCTI

THOMÆ AQUINATIS
COMMENTUM
IN SECUNDUM LIBRUM SENTENTIARUM
MAGISTRI PETRI LOMBARDI

PROLOGUS S. TH0MÆ
« Spiritus ejus ornavit csbIôs, et
« obstetricante manu ejus, eductus
« est coluber tortuosus. »
(Job, xxvi, 13.)

Creaturarum consideratio pertinet ad theologos et ad phi­
losophos, sed diversimode. Philosophi enim creaturas consi­
derant, secundum quod in propria natura consistunt : unde
proprias causas et passiones rerum inquirunt ; sed theologus
considerat creaturas, secundum quod a primo principio exie­
runt, et in finem ultimum ordinantur qui Deus est : unde
recte divina sapientia nominatur, quia altissimam causam
considerat, quæ Deus est. Unde dicitur Eccli., xlii, 17 : Nonne
Deus' jecit sanctos suos enarrare omnia mirabilia sua ? Per
modum istum in hoc secundo libro de creaturis agitur ; unde
materia ejus ex verbis praemissis accipi potest, ex quibus
tria elicere possumus, scilicet rerum principium, principii
ipsius actum et actus effectum. Ex parte principii duo tangun­
tur, scilicet spiritus et manus : spiritus bonitatis vel volun­
tatis suae ; sed manus potestatis, De hoc spiritu dicitur in
psalm, cm, 30 : Emitte spiritum tuum et creabuntur. Quia
secundum Dionysium, iv cap. De divin, nomin., § 1, coi. 694,
t. I, sicut sol radios suos emittit ad corporum illuminationem,
ita divina bonitas radios suos, id est participationes sui,
diffundit ad rerum creationem. Et ideo Augustinus, I De docl.
christ., cap. xxxii, col. 32, t. 3, dicit, quod inquantum
* Dominus.

bonus est, sumus. Istum spiritum negaverunt qui posuerunt
Deum produxisse res ex necessitate naturæ, et non ex liberalitate1 voluntatis ; contra quos dicit Dionysius, cap. iv
De diu. nom., col. 694, t. I, quod divinus amor non permisit
eum sine germine esse. Sed de manu potestatis ejus in
psalm, cm, 28 : Aperiente te manum tuam, omnia implebuntur
bonitate. In manu siquidem ejus erant omnes fines terra?, quia
ab æterno non nisi ejus potestate erant. Aperta enim manu
clave amoris, creaturæ prodierunt. Hæc est manus de qua
dicit Isa., lix, 1 : Ecce non esi abbreviata manus ejus : quia
infinita sua virtute rerum substantiam in esse producit.
Hanc manum abbreviare voluerunt qui a Deo nihil fieri
posse ex nihilo astruxerunt. Et sic apparet in productione
creaturarum, Trinitas personarum. In spiritu ipse Spiritus
sanctus, de quo dicitur Sap., i, 7 ; Spiritus Domini replevit
*.
In manu Filius, qui etiam brachium Patris
omnem terram
dicitur Job, xl, 4 : Si habes brachium sicut Deus, et si voce
simili tonas? eo quod ipse est virtus et sapientia Dei,
I Corinth., i ; et : Omnia per ipsum facta sunt, Joan i, 3.
Sed in pronomine ejus persona Patris exprimitur cujus est
et Filius et Spiritus sanctus de quo dicitur Gen., 1 : In
principio creavit Deus cælum et terram. Sed ex parte actus
tangit etiam duo, scilicet ornatum et obstetricationis offi­
cium. Ornatus pertinet ad dispositionem rerum, quia eas
varia pulchritudine decoravit, ut. dicitur Eccli., xlii, 21 :
Magnalia sapientiæ suæ decoravit.De hac etiam pulchritu­
dine Boetius, III De consol., metro ix, coi. 758, t. I, dicit :
... Pulchrum pulcherrimus ipso
Mundum mente gerens.
Sed obstetricatio pertinet ad providentiæ gubernationem,,
qua creaturas per se subsistere non valentes, ad modum ob­
stetricis in esse conservat, necessaria in finem ministrat, et
impedimenta repellit, etiam mala in bonum ordinando ;
unde dicitur Job, xxxvni, 8, secundum similem metaphoram :
Quis conclusit ostiis mare, quando erumpebat quasi de vulva
procedens ? Ex parte effectus duo tangit, scilicet cælum
et colubrum tortuosum. In cælo duo considerare possumus :
scilicet stabilitatem, Proverb., m, 19 : Stabilivit cælos pruden­
tia ; et indeficientem claritateih, de qua Eccli., xxiv, 6 : Ego
feci in cælis ut oriretur lumen indeficiens. Unde per cælos·
* Orbem terrarum.
1. Parm. : « Ubertate. »

intelligere possumus creaturas quæ in decore suo firmiter
perstiterunt. Similiter in colubro tortuoso duo considerare
possumus, scilicet obscuritatem et obliquitatem. Primum
in nomine colubri1, quia coluber dicitur quasi colens umbram,
quæ sonat in2 privationem lucis. Obliquitatem in hoc quod
dicitur tortuosum ; distortum enim est quod rectitudine
obliquatur. Et ideo per hunc colubrum tortuosum creaturæ
illæ intelligi possunt quarum pulchritudo est per peccatum
obscurata et rectitudo obliquata, et præcipue diabolum,
cujus invidia mors intravit in orbem terrarum, Sap., ii, 24,
et de umbrositate ejus dicitur Job, xl, 16 : Sub umbra dormit
in secreto calami; et de ejus tortuositate dicitur Isa., xxvn,
1 : Visitabit Dominus in gladio duo duro, et grandi, et forti,
super Leviathan serpentem vectem, et super Leviathan serpentem
tortuosum, et occidet eum
*
. Recte ergo cælos spiritus ornasse
dicitur : quia in creaturis quæ suum ordinem servaverunt,
et divina bonitas clarius resplendet, et decoris ornatus immu­
tatus non est. Recte etiam dicitur coluber tortuosus manu
obstetricante eductus : quia in malis relucet etiam divina
potentia per hoc quod cohibentur, et divina providentia per
hoc quod eorum mala ordinantur in bonum. Et sic patet
materia hujus secundi libri, in quo de institutione creaturarum
agitur, et lapsu per peccatum angeli et3 hominis.

*
1.
2.
3.

Celum.
Parm. addit ; « obscuritatem intelligimus. »
Parm. omittit : « in. »
Parm. : « vel. »

LIBER SECUNDUS
DE

RERUM CORPORALIUM ET SPIRITUALIUM

CREATIONE ET FORMATIONE
ALIISQUE PLURIBUS EO PERTINENTIBUS

DISTINCTIO I
Unum esse rerum principium ostendit, non plura,
ut quidam putaverunt
Creationem rerum insinuans Scriptura, Deum esse creato­
rem, initiumque temporis, atque omnium visibilium vel invi­
sibilium creaturarum, in primordio sui ostendit, dicens : In
principio creavit Deus cœluni et terram. His etenim verbis Moyses
spiritu Dei afflatus, in uno principio a Deo creatore mundum
factum refert, elidens errorem quorumdam plura sine princi­
pio fuisse principia opinantium. Plato namque, in Timœo,
cap. vu, tria initia fuisse existimavit, Deum scilicet, et exem­
plar, et materiam, et ipsa increata sine principio ; et Deum
quasi artificem, non creatorem. Creator etenim est qui de nihilo
aliquid facit, et creare proprie est de nihilo aliquid facere ;
facere vero non est modo de nihilo aliquid operari, sed etiam
de materia. Unde et homo vel angelus dicitur aliqua facere
sed non creare : vocaturque factor, sive artifex, sed non creator ;
hoc enim nomen soli Deo proprie congruit, qui et de nihilo
quædam, et de aliquo aliqua facit. Ipse est ergo creator, et
opifex, et factor ; sed creatoris nomen sibi proprie retinuit,
alia vero nomina etiam creaturis communicavit. In Scripturis
tamen sæpe creator accipitur tanquam factor, et creare sicut
facere, sine distinctione significationis.

Quod hæc verba « facere » et » agere » non dicuntur de Deo
secundum eam rationem qua dicuntur de creaturis

Verumtamen sciendum est hæc verba, scilicet creare, facere
et agere, et alia hujusmodi, de Deo non posse dici secundum
eam rationem qua dicuntur de creaturis. Quippe cum dicimus
eum aliquid facere, non aliquem in operando motum illi intelligimus inesse, vel aliquam in laborando passionem, sicut nobis

solet accidere ; sed ejus sempiternæ voluntatis novum aliquem
significamus effectum, id est æterna ejus voluntate aliquid
noviter existere. Cum ergo dicitur aliquid facere, tale est ac
si dicatur juxta ejus voluntatem, vel per ejus voluntatem, ali­
quid noviter contingere vel esse, ut in ipso niliil novi contingat,
sed novum aliquid sicut in ejus æterna voluntate fuerat, fiat
sine aliqua sui motione vel mutatione. Nos vero operando
mutari dicimur, quia movemur ; non enim sine motu aliquid
facimus. Deus ergo facere vel· agere aliquid dicitur, quia causa
est omnium rerum noviter existentium, dum ejus voluntate
res novæ esse incipiunt, quæ ante non erant, absque ipsius
agitatione, ut actus proprie dici non queat, cum videlicet actus
omnis in motu consistat. In Deo autem motus nullus est. Sicut
ergo ex calore solis aliqua Cieri contingit, nulla tamen in ipso
vel in ejus calore facta motione vel mutatione, ita ex Dei volun­
tate nova habent esse sine mutatione actoris, qui est unum et
solum principium omnium. Aristoteles vero, II De gener.,
text. 51, et VIII Phys., text. 4, et I De cœlo et mundo, text. 101,
duo principia dixit, scilicet materiam et speciem, et tertium
operatorium dictum1 ; mundum quoque semper esse et fuisse.

Quod catholicum est, docet

Horum ergo et similium errorem Spiritus sanctus evacuans,
veritatisque disciplinam tradens, Deum in principio tempo­
rum mundum creasse, et antë tempora æternaliter extitisse
significat ipsius æternitatem et omnipotentiam commendans,
cui voluisse facere est : quia, ut prædiximus, ex ejus voluntate
et bonitate res novæ existant. Credamus igitur, « rerum crea­
tarum1
2 caelestium vel terrestrium, visibilium vel invisibilium,
causam non esse nisi bonitatem Creatoris, qui est Deus unus
et verus : cujus tanta est bonitas ut summe bonus beatitudinis suæ qua æternaliter beatus est alios velit participes, quam
vidit et communicari posse et minui omnino non posse. Illud
idem igitur bonum quod ipse erat, et quo beatus erat, sola
bonitate et non necessitate aliis communicare voluit : quip
summe boni erat prodesse velle, et omnipotentissimi nocere3
non posse ».
Quare rationalis creatura facta sit
« Et quia non valet ejus beatitudinis particeps existere ali­
quis nisi per intelligentiam, quæ quanto magis intelligitur,
1. AI. ·. «. operationem. »
2. Quæ sequuntur desumpta sunt ex opusculo De dilig. Deo, quod,
licet inter Op. Augustini edatur, auctori rcccntiori adjudicandum
est ; cum ex libris Bernardi, Anselmi, Ilugonis Victorini aliquot
sententias depromat. Vide e. it, coi. 849, t. VI Op. Aug.
3. Nicolai' ·. « noceri. »

tanto plenius habetur, fecit Deus rationalem creaturam, quæ
summum bonum intelligeret, et intelligendo amaret, et amando
possideret, ac possidendo frueretur ; eamque hoc modo dis­
tinxit, ut pars in sui puritate permaneret, nec corpori uniretur,
scilicet angeli ; pars corpori uniretur, scilicet animæ. Distincta
est itaque rationalis creatura in incorpoream et corpoream :
et incorporea quidem angelus, corporea vero homo vocatur ex
anima rationali et carne subsistens. Conditio ergo rationalis
creaturæ primam causam habuit Dei bonitatem. »

Quare creatus sil homo vel angelus

« Ideoque, si quæritur quare creatus sit homo vel angelus,
brevi sermone responderi potest : Propter bonitatem ejus. «
Unde Augustinus, in lib. I De doclr. christ., c. xxxn : « Quia
bonus est Deus, sumus ; et inquantum sumus, boni sumus. »
Ad quid creata sil ralionalis creatura

« Et si quæritur ad quid creata sit rationalis creatura, res­
pondetur : Ad laudandum Deum, ad serviendum ei, ad frueridum eo ; in quibus proficit ipsa, non Deus. Deus enim perfec­
tus, et summa bonitate plenus, nec augeri potest, nec minui.
Quod ergo rationalis creatura facta est a Deo, referendum est
ad creatoris bonitatem et ad creaturæ utilitatem1. »

Brevissima responsio, cum quæritur quare vel ad quid jacta
sit ralionalis creatura
« Cum ergo quæritur, quare vel ad quid facta sit rationalis
creatura, brevissime responderi potest ; Propter Dei bonita­
tem et suam utilitatem. Utile nempe ipsi est servire Deo et
frui eo. Factus ergo angelus sive homo propter Deum dicitur
esse, non quia creator Deus et summe beatus alterutrius indi­
guerit officio, qui bonorum nostrorum non eget ; sed uti ser­
viret ei ac frueretur eo, cui servire regnare est : in hoc enim
proficit serviens, non ille cui servitur. »
Sicut /actus est homo ut Deo serviret,
sic mundus ut serviret homini

« Et sicut factus est homo propter Deum, id est ut ei ser­
viret, ita mundus factus est propter hominem ut ei serviret.
Positus est ergo hemo in medio, ut et ei serviretur, et ipse
serviret, ut acciperet utrumque, et reflueret totum ad bonum
hominis, et quod accepit obsequium, et quod impendit. Ita
enim voluit Deus sibi ab homine serviri ut ea servitute non
1. Ex lib. De diligendo Deo, ubi supra.

Deus, sed homo serviens juvaretur ; et voluit ut mundus ser­
viret homini, et exinde similiter juvaretur homo. Totum igitur
bonum hominis erat, et quod factum est propter ipsum, et
propter quod factus est ipse. Omnia enim, ut ait Apostolus,
nostra sunt, scilicet et superiora, et æqualia, et inferiora. Supe­
riora quidem nostra sunt, scilicet ad perfruendum, ut Deus
Trinitas ; æqualia ad convivendum, scilicet angeli : qui, etsi
modo nobis sint superiores, in futuro erunt æquales ; qui et
modo nostri sunt, quia ad usum nobis sunt sicut res domino­
rum dicuntur esse famulorum, non dominio, sed quia sunt ad
usum eorum. Ipsique angeli in quibusdam Scripturæ locis
nobis servire dicuntur dum propter nos in ministerium mit­
tuntur. »
Quomodo aliquando dicitur in Scriptura :
« Homo factus est propter reparationem angelici casus »

De homine quoque in Scriptura interdum reperitur quod
factus sit propter reparationem angelicæ ruinæ ; quod non ita
est intelligendum quasi non fuisset homo factus, si non peccasset angelus ; sed quia inter alias causas, scilicet præcipuas,
hæc etiam nonnulla extitit. Nostra igitur sunt superiora et.
æqualia ; nostra etiam sunt inferiora, quia ad serviendum nobis
facta.
Quare ita sit homo institutus, scilicet ut anima sit unita corpori

Solet etiam quæri, cum majoris dignitatis esse videretur
anima, si absque corpore permansisset, cur unita sit corpori.
Ad quod primo dici potest : Quia Deus voluit, et voluntatis
ejus causa quærenda non est. Secundo autem dici potest, quia
ideo Deus voluit eam corpori uniri ut in humana conditione
ostenderet novum exemplum beatæ unionis quæ est inter
Deum et spiritum, in qua diligitur ex toto corde, et videtur
facie ad faciem. Putaret enim creatura se non posse uniri
creatori suo tanta propinquitate ut eum tota mente diligeret
et cognosceret, nisi videret spiritum, qui est excellentissima
creatura, tam inlimæ, id est carni, quæ de terra est, in tanta
dilectione uniri, ut non valeat arctari ad hoc ut velit eam relin­
quere, sicut Apostolus ostendit., dicens, II Corinth., v, 4 : Nolu­
mus corpore expoliari sed supervestiri ; per quod ostenditur
spiritum creatum spiritui increato ineffabili amore uniri.
Pro exemplo igitur futuræ societatis quæ inter Deum et spiri­
tum rationalem in glorificatione ejusdem perficienda erat,
animam corporis indumentis et terrenis mansionibus copulavit,
luteamque materiam fecit ad vitæ sensum vegetare, ut sciret
homo quia, si potuit Deus tam disparem naturam corporis
et animæ in foederationem unam et in amicitiam tantam con­
jungere, nequaquam ei impossibile futurum rationalis creaturae

humilitatem, licet longe inferiorem, ad suæ gloriæ participa­
tionem sublimare. Quia ergo pro exemplo rationalis spiritus
in parte usque ad consortium terreni corporis humiliatus est,
ne forte in hoc nimis depressus videretur, addidit Dei provi­
dentia ut postmodum cum eodem corpore glorificato ad consor­
tium illorum qui in sua perstiterant puritate, sublimaretur ;
ut quod minus ex dispositione Creatoris sui acceperat conditus,
postmodum per gratiam ejusdem acciperet glorificatus. Sic
ergo conditor noster Deus rationales spiritus varia sorte pro
arbitrio voluntatis suæ disponens, illis quos in sua puritate
reliquerat, sursum in cælo Biansionem : illis vero quos corpo­
ribus terrenis sociaverat, deorsum in terra habitationem con­
stituit, utrisque regulam imponens obedienliæ ; quatenus et
illi ab eo ubi erant non caderent ; et isti ab eo ubi erant, ad id
ubi non erant, ascenderent. Fecit itaque Deus hominem ex
duplici substantia, corpus de terra fingens, animam vero de
nihilo faciens. Ideo autem unitæ sunt animæ corporibus, ut
in eis Deo famulantes majorem mereantur coronam.

Post sacramentum Trinitatis de creatura tripartita est agendum ;
et prius de digniori, id esi angelica

Ex præmissis apparet rationalem creaturam in angelicam
et humanam fuisse distinctam, quarum altera est tota spiri­
tualis, id est angelica, altera vero ex parte spiritualis et ex
parte corporalis, id est humana. Cum itaque de his tractandum
sit, scilicet et de spirituali et corporali creatura, et de rationali
et de non rationali : primo de rationali et spirituali, id est de
angelis, agendum videtur, ut a contuitu Creatoris ad cogni­
tionem creaturæ dignioris ratio nostra intendat : deinde ad
considerationem corporeæ, tam illius quæ est rationalis quam
illius quæ non est rationalis, descendat, ut Trinitatis increatae
sacramentum tripartitæ creaturæ eique concretorum atque
contingentium sequatur documentum.
I

DIVISIO PRIMÆ PARTIS TEXTUS

Dividitur ergo liber iste in partes duas : in.prima determi­
nat de creaturis in communi ; in secunda determinat de eis in
speciali, quantum ad considerationem theologi pertinet.
Secunda, dist. u, ibi : « De angelica itaque natura hæc primo
consideranda sunt. » Prima in duas : in prima determinat
de creaturis secundum exitum earum a principio ; in secunda
determinat de eis secundum ordinem earum in ultimum finem,
ibi : « Credamus ergo rerum creatarum..., causam non esse
nisi bonitatem Creatoris. » Prima dividitur in tres : prima
inducit auctoritatem, qua;, ostensa veritate omnium, errorem

excludit ; secundo prosequitur errores, qui per auctoritates
confirmantur, ibi : « Plato namque tria initia existimavit ; »
tertio concludit veritatem, ibi : « Horum ergo et similium
errorem Spiritus sanctus evacuans, veritatisque disciplinam
tradens, Deum in principio temporum mundum creasse, et ante
tempora aeternaliter extitisse significat. » Circa primum duo
facit : primo tangit errorem Platonis ; secundo errorem
Aristotelis, ibi : « Aristoteles vero duo principia dixit ».
Circa primum facit duo : primo ostendit quomodo per aucto­
ritatem Scripturae refellitur error Platonis, tum propter
multitudinem principiorum, tum propter negationem crea­
tionis ; secundo removet quamdam dubitationem ex dictis,
ubi : « Verumtamen sciendum est, hæc verba, scilicet creare,
facere, agere, et alia hujusmodi, de Deo non posse dici
secundum eam rationem qua dicuntur de creaturis. »

QUÆSTIO PRIMA
Ad evidentiam hujus partis quæruntur hic sex : 1° utrum
sit tantum unum primum principium ; 2° utrum ab illo prin­
cipio res per creationem effluxerunt; 3° utrum tantum ab
ipso res per creationem prodierunt, an etiam ab aliquibus
principiis secundis ; 4° si non per creationem, utrum alio
quolibet modo unum possit esse causa alterius ; 5° utrum
res ab aeterno creatæ fuerunt ; 6° supposito quod non, quo­
modo dicitur Deus in principio cælum et terram creasse.

ARTICULUS PRIMUS
'

Utrum sint plura prima principia1
Ad primum sic proceditur. 1. Videtur quod sint plura prima
principia. Quia, secundum Philosophum, II Cæli et mundi,
text. 18, si unum contrariorum fuerit in natura, et reliquum.
Sed summum malum est contrarium summo bono, sicut et
malum bono. Ergo cum sit quoddam summum bonum, quod
est principium primum omnium bonorum, videtur quod sit
et unum summum malum, quod est principium primum
omnium malorum : et sic erunt duo prima principia.
2. Præterea, omne quod fit, vel ipsum est primum princi­
pium, vel est ab aliquo principio, sicut in III Physic, dicitur.
Sed aliquod malum fit in mundo. Si ergo ipsum non sit pri1. I p. Summæ theol., q. xuv, art. 1.

mum principium, quia hoc dato haberetur propositum, opor­
tet quod sit ab aliquo principio. Sed non a bono, quia bonum
est destructivum mali, et non causa ejus, sicut nec calidum
frigidi ; et eadem ratione illius mali, si non sit primum prin­
cipium, erit alterum malum principium1 ; non est autem12
in principiis vel causis procedere in infinitum, ut probatur
II Melaph., text. .’>. Ergo videtur quod oportet devenire ad
primum malum, quod sit principium omnis mali ; et sic habe­
tur propositum.
3. Si dicas, quod malum non habet principium, sed acci­
dit præter intentionem alicujus principii agentis. Contra,
omne quod accidit præter intentionem agentis est casu3, et
in paucioribus. Sed malum invenitur ut in pluribus, ut in
II Topic., cap. xi. dicitur. Ergo videtur quod malum sit inten­
tum, et habeat per se principium.
4. Præterea, qua: sunt ab uno principio, habent confir­
mitatem ad invicem : quia principiatum imitatur principium.
Sed in rebus reperitur magna contrarietas et diversitas. Ergo
oportèt eam in principia contraria reducere.
5. Præterea, materia et agens nunquam incidunt in idem,
ut in II Physic., text. 70, dicitur : nec etiam agens et forma
in idem numero. Sed res habent principia et formalia, et
materialia, et activa ; et in singulis est devenire ad unum pri­
mum, ut in II Melaph., a text. 5 ad 13, probatur. Ergo opor­
tet ponere plura4 prima principia.
Sed contra, omnem multitudinem præcedit unitas : quia
pluralitas ex unitate nascitur. Si ergo ponantur plura prin­
cipia, oportet eis esse prius unum principium. Sed prirno
non est aliquid prius. Ergo impossibile est ponere plura prima
principia.
Præterea, quæcumque conveniunt in aliquo et in alio dif­
ferunt, oportet esse composita. Sed si ponantur plura prima
principia, oportet ea in aliquo convenire, ex quo habent
rationem principii ; et cum sint plura, in aliquo differre.
Ergo oportet ea esse composita. Sed nullum compositum est
primum. Ergo impossibile est esse plura prima principia.
Præterea, si essent plura principia prima, aut essent simi­
lia, aut contraria. Si similia, aut utrumque per se sulliciens.
et sic alterum superflueret. ; aut. utrumque per se insufficiens,
1.
2.
3.
4.

Parm.
Parm.
Parm.
Parm.

addit : « primum. »
: « enim. »
: « casuale. ;>
: « multa. »

sed conjuncta sufficerent ad principiandum res ; et sic non
essent prima principia : tum quia indigerent conjungente
quod esset prius eis : tum quia agerent per aliud additum
essentiæ, scilicet per conjunctionem ipsam ; et nullum tale
est principium primum. Si autem sunt contraria, omne
autem contrarium destruit et impedit contrarium suum ;
ergo si sint æqualis potentia1, unum impediet alterum, adeo
quod nullus sequetur effectus. Si vero alterum fuerit poten­
tius, omnino destruet alterum. Ergo impossibile est esse plura
prima principia.
Solutio. — Respondeo dicendum, quod primum dicitur
dupliciter : scilicet primum simpliciter, et primum in genere
vel in ordine aliquo. Si secundo modo sic secundum genera
plura causarum sunt plura1 prima principia, ut materiale
primum quod est materia prima12, et primum formale, quod
est esse, et sic de aliis ; et ulterius descendendo ad diversa
rerum3 genera, inveniuntur diversa prima principia in diver­
sis etiam secundum idem genus causæ ; sicut in liquabililbus
prima materia est aqua, et in aridis terra, et in animalibus
semen, vel menstruum. Sed primum principium4 simpliciter
impossibile est esse nisi unum : et hoc tripliciter patet : primo
ex ipso ordine universi, cujus partes inveniuntur ad invicem
ordinatæ esse, quasi partes animalis in toto, quæ sibi invi­
cem deserviunt. Talis autem coordinatio plurium non est,
nisi unum aliquod intendant . Ergo oportet esse unum sum­
mum bonum ultimum, quod ab omnibus est desideratum ;
et hoc est primum5 principium. Aliter apparet ex ipsa rerum
natura. Invenitur enim in omnibus rebus natura entitatis,
in quibusdam magis nobilis, et in quibusdam minus ; ita
tamen quod ipsarum rerum naturæ non sunt hoc ipsum esse
quod habent : alias esse esset6 de intellectu cujuslibet quidditatis, quod falsum est, cum quidditas cujuslibet rei possit
intelligi etiam7 non intelligendo de ea an sit. Ergo oportet
quod ab aliquo esse habeant, et oportet devenire ad aliquid
cujus natura sit ipsum suum esse ; alias in infinitum pro­
cederetur, et hoc est quod dat esse omnibus, nec potest esse
nisi unum, eum natura entitatis sit unius rationis in omnibus
1.
2.
3.
4.
5.
(>.
7.

AI. deest « plura. »
AI. omittitur « prima. »
AI. deest « rerum. »
Parni, omittit : « principium. »
Parm. omittit : « primum. »
AI. desideratur « esset. »
Parm. : « esse, » omisso α etiam. »

secundum analogiam ; unitas enim causati requirit unitatem
in causa per se; et hæc est via Avicennæ, VIII Melaphysitcorum. Tertia via est ex immaterialitate ipsius Dei : oportet
tHp .enim causam moventem cælum esse virtutem non in materia,
MB ut in λ;ΙΙΙ Physicor., text. 78, usque in fin., probatur. In his
Æutem quæ sunt sine materia, non potest esse diversitas,
nisi secundum quod natura unius est magis completa et in
actu existens quam natura alterius. Ergo oportet quod illud
M». quod venit ad perfectionem complementi et puritatem actus,
MjE sit unum tantum a quo proficiscatur omne illud quod potenw tiæ admixtum est : quia actus praecedit potentiam, et comple■t mentum diminutum, ut in IX Meiaph.. text. 13, probatur.
■M,
Circa hoc tamen tripliciter est erratum. Quidam enim, ut
MU primi naturales, non posuerunt nisi causam materialem :
■p.1 unde qui ex eis plura principia materialia posuit, plura prinΜΚ*~ <cipia simpliciter dixit prima. Quidam vero cum causa mate■ riali posuerunt etiam causam agentem, et dixerunt duo con'K- tr-aria esse prima agentia ; scilicet Empedocles, VIII Physic.,
jfe'- text. 2. ut amicitiam et litem : et huic consonat opinio Pythagoræ, I Meiaph., cap. v, qui divisit omnia entia in duos ordines
■K et unum ordinem reduxit in bonum, sicut in principium, et
WE
alterum in malum : et exinde, pullulavit hæresis ManichæoV' rgm, qui ponunt duos deos, unum creatorem bonorum, inviK' sibilium, incorporalium, Novi Testamenti ; alium creatorem
O
visibilium, corporalium, Veteris Testamenti1. Tertius error
fuit eorum qui posuerunt agens et materiam, sed agens non
esse principium materiae, quamvis sit unum tantum agens :
et hæc est opinio Anaxagoræ et Platonis12 : nisi quod Plato
superaddidit tertium principium, scilicet formas3 separatas
'. a rebus, quas exemplaria dicebat ; et nullum4 esse causam
' · ■ alterius ; sed per hæc tria causari mundum, et res ex quibus
mundus constat.
Ad primum ergo dicendum, quod summum malum non
contrariatur summo bono secundum rem, sed solum secun­
dum vocem, propter duo. Primo, quia summum malum esse
non potest : nihil enim est adeo malum in quo non sit aliquid
boni, ad minus esse ; et ideo dicit Philosophus, in IV Ethic.,
cap. xiii, quod si esset adeo perfectum malum proveni­
ret ex corruptione omnium circumstantiarum, nec seipsum
iHe

1.
2.
3.
4.

Ex Aug., lib. De. moribus Ecclesias, c. x, coi. 1317, t. I.
In Phedone, Timæo et Parmenide..
Parm. : « ideas. »
Parm. : « nullam. »

sustinere posset. Secundo, quia illi bono quod nullo modo
potest auferri vel minui, nihil opponitur privative vel contra­
rie : unde nec ipsum particulare malum opponitur summo
bono directe, sed particulari bono, quod per ipsum privatur.
Et dico aliquid directe opponi alteri, quando opponitur ei
secundum quod hujusmodi ; sicut nigredo manus opponitur
albedini manus directe ; sed indirecte opponitur etiam albedini parietis, non inquantum est nigredo hujus1, vel albedo
hujus, sed inquantum est albedo et nigredo12 simpliciter :
per quem modum cuilibet bono quodlibet malum opponitur,
non secundum propriam rationem hujus vel illius, scilicet
concupiscibilis3, sed secundum communem rationem boni et
mali : et sic si malum summo bono opponatur, hoc erit indi­
recte : quia non opponitur ei inquantum est tale bonum, sed
inquantum bonum.
Ad secundum dicendum, quod malum non habet causam
nisi per accidens dupliciter. Primo modo, scilicet secundum
quod agens per accidens dicitur respectu ejus4 præter inten­
tionem agentis, quia omne agens agit propter finem, et
intendit bonum quod est finis, et nulla privatio est intenta,
sed sequitur ex forma inducta cui adjungitur : ignis enim non
intendit a materia privare formam aeris, sed inducere formam
propriam ; sed inducendo formam propriam, privat formam
aeris ; similiter peccator intendit dulcedinem, quæ est bonum
alicujus partis ejus, scilicet concupiscibilis, et non intendit
privationem gratiæ. Secundo, sicut dicitur agens per accidens,
removens prohibens : prohibens enim privationem est forma
vel res aliqua. Unde qui removet illam rem, dicitur causare
privationem ; sicut qui extmguit candelam, vel exportat
a domo, dicitur causare tenebras. Quod ergo dicitur, quod
omne quod est, vel est principium vel a principio, intelligendum est de illis qua1 sunt aliquid in re ; sed malum est
privatio quædam, et non nominat naturam aliquam positive.
Ad tertium dicendum, quod si loquamur de malo naturæ,
malum potest considerari, vel respectu totius naturæ, vel
respectu alicujus particularis agentis in natura. Si respectu
Lotius naturæ, sic constat quod malum est valde in paucio­
ribus, quia, non potest esse nisi in generabilibus et corrup­
tibilibus, quorum congregatio est parva1 quantitatis respectu
1.
2.
3.
4.

Parm.
Parm.
Parm.
Id est,

omittit : « hujus. »
omittit : « et nigredo. »
omittit : « scilicet concupiscibilis. »
mali ; Parm. : « ejus quod accidit. >

totius cæli, in quo nullum malum accidit. Si autem considere­
tur respectu alicujus particularis agentis in natura, constat
quod adtio ejus semper est secundum debitum naturæ sua·,
nisi aliquando impediatur, et hoc est raro ; et ex tali impe­
dimento accidit malum in natura ejus, sicut apparet in
partubus monstruosis. Si autem loquamur de malo culpæ.
quod invenitur in eo quod non determinatur ad unam actio­
nem, sicut omnia quæ agunt ex libertate voluntatis : aut hoc
est plurium naturarum, aut unius tantum. Si est unius natura1,
sicut in angelis, sic constat quod in pluribus est consecuta
operatio recta secundum convenientiam natura· ipsorum,
■et peccatum ipsorum fuit ut in paucioribus. Si autem est
plurium naturarum, sicut est homo, qui est compositus ex
natura intellectuali et sensitiva, potest considerari dupliciter.
Vel secundum totam naturam speciei ; et sic oportet quod
in pluribus actio ejus procedat secundum illam naturam cujus
actio est multiplicior, et circa bona magis manifesta nobis ;
■et quia naturæ sensitive! actio est circa delectabilia sensus,
quæ magis multiplicantur quam delectabile rationis, quod
est etiam magis occultum nobis, qui cognitionem a sensu
accipimus ; ideo ut1 plures sequuntur operationes illas ; et
ex hoc contingit malum ipsi homini, non inquantum est
homo, quia non est homo secundum quod habet sensum, sed
secundum quod habet rationem. Vel potest considerari ali­
quod individuum illius speciei : et sic contingit quod aliquis
per voluntatem determinatur ad sequendum operationes
ipsius rationis per habitum virtutis ; et tunc ut in pluribus
bene operatur, et deficit ut in paucioribus : sed quando
adhæret alteri naturæ, efficitur quasi alius, ut dicitur in
IX Ethic., cap. iv ; unde tunc est judicium de ipso sicut de
.aliis animalibus, in quibus est natura sensitiva tantum :
quia in pluribus operabitur bonum sibi quantum ad id quod
factus est, ut leo per crudelitatem, vel canis per iram, sus per
luxuriam, et sic de aliis, ut dicit Boetius, in lib. IV De consol..
prosa in, coi. 800, t. I. Unde constat quod malum est in
paucioribus, sive comparetur ad principium totius natura·,
sive ad aliquod agens particulare.
Ad quartum dicendum, quod res habent contrarietatem
ad invicem quantum ad proximos effectus, sed tamen con­
cordant etiam contraria in ultimo fine ad quem ordinantur
secundum harmoniam quam constituunt, sicut patet etiam
in mixto quod componitur etiam ex contrariis ; et ex hoc
1. Parm. omittit : « ut. ».

sequitur quod agentia proxima sunt contraria, licet agens
primum sit unum : quia judicium de agente et fine est idem,
cum hæ duæ causæ in idem incidant.
Ad quintum dicendum, quod quamvis Deus nullo modo
sit materia, nihilominus tamen ipsum esse, quod materia
habet imperfectum, prout dicitur ens in potentia, habet a
Deo, et reducitur in ipsum sicut in principium. Similiter et
forma, quæ pars est rei, est similitudo agentis primi fluens
ab ipso. Unde omnes formæ reducuntur in primum agens sicut
in principium exemplare. Et sic patet quod est unum primum1
principium simpliciter, quod est primum agens, et exemplar,
et finis ultimus.

ARTICULUS II
Utrum aliquid possit exire ab eo per creationem1
2

Ad secundum sic proceditur. 1. Videtur quod per creatio­
nem nihil a Deo possit exire in esse. Omne enim quod fit
possibile erat prius fieri : quia si non possibile erat3 fieri,
et necesse non fieri ab æquipollenti, et ita factum non esset.
Sed quidquid est possibile fieri vel moveri, est possibile per
potentiam passivam ; quæ. cum non sit ens per se existens,
oportet quod sit in aliquo ente, quod est in potentia4. Sed
nihil est ens in potentia ad aliquid, quin etiam5 aliquid
sit in actu. Ergo omne quod fit, fit ex aliquo ente in actu
præexistente. Sed nullum tale creatur : quia creare est ex
nihilo aliquid facere, ut in Littera dicitur. Ergo nihil a Deo
potest creari.
2. Praeterea, in omni mutatione est aliquid ex quo est
mutatio per se : quia omnis mutatio est inter duos termi­
nos. Sed illud ex quo per se fit aliquid, oportet remanere
in eo quod fit vel secundum totum, si fit ex eo sicut ex mate­
ria, ut cultellus ex ferro ; vel secundum aliquid ejus, scilicet
secundum materiam, ut si dicatur totum fieri ex toto, ut
caro fit ex cibo ; ex albedine enim non dicitur fieri nigredo
nisi per accidens, id est post albedinem, sicut etiam ex nocte
dicitur fieri dies. Si ergo dicatur ens fieri ex non ente, opor­
tet quod non ens, vel aliqua pars ejus, cum tamen partem non.
1.
2.
3.
4.
5.

AI. deest « primum. »
I p. Summee theoL, q. xlvi, art. 2.
Ai : « quia si non, impossibile erat, » etc.

habeat, maneat in ente, et quod sit simul ens et non ens.
quod est impossibile. Ergo omne quod fit, fit ex ente aliquo :
ergo videtur quod impossibile est aliquid a Deo creari.
3. Præterea, nullum permanens simul fit et factum est ;
quia dum fit, non est, et dum factum est, est; non autem simul
est et non est. Si ergo aliqua res permanens fiat a Deo, oportet
quod fieri sit ante suum esse. Sed factio, cum sit accidens,
non potest esse sine subjecto. Ergo oportet quod omne quod
fit, fiat ex aliquo in quo sit factio sicut in subjecto. Sed nul­
lum tale creatur. Ergo nihil per creationem fieri potest.
4. Præterea, si creatio est aliquid, cum non sit substantia,
oportet quod sit accidens. Omne autem accidens est in aliquo
subjecto, non autem potest esse in ipso creato sicut in subjecto :
quia hoc est terminus ejus : sic enim creatum creatione esset
prius, inquantum est subjectum ejus, et posterius, inquantum est terminus. Ergo oportet quod sit in aliqua materia,
ex qua creatum fiat ; et hoc est contra rationem creationis.
Ergo creatio nihil est.
5. Præterea, si creatio aliquid est, aut est creator, vel
creatura. Sed non creator, quia sic esset ab æterno, et ita
creaturæ ab æterno. Ergo est creatura. Sed omnis creatura
aliqua creatione creatur, et sic creationis est creatio in infi­
nitum ; quod est impossibile, ut patet ex V Phys., text. 10,
in quo ostenditur1 quod actionis non est actio in infinitum.
Ergo impossibile est creationem esse.
Sed contra est quod dicitur Genesis, i : In principio creavit
Deus cælum et terram.
Præterea, omne agens agit secundum id quod est in actu.
Sed quod est secundum aliquid sui in actu, et secundum ali­
quid in potentia, efficit rem secundum aliquid sui, scilicet
inducendo formam in materiam. Ergo cum primum ens, sci­
licet Deus, sit actus sine permixtione potentiæ, videtur quod
totam rem efficere possit, secundum totam substantiam ejus.
Hoc autem est creare. Ergo videtur quod Deus creare possit.
Solutio. — Respondeo quod creationem esse non tantum
fides tenet, sed etiam ratio demonstrat. Constat enim quod
omne quod est in aliquo genere imperfectum, oritur ab eo
in quo primo et perfecte reperitur natura generis : sicut patet
de calore in rebus calidis ab igne. Cum autem quælibet res,
et quidquid est in re, aliquo modo esse participet, et admix­
tum sit imperfectioni, oportet quod omnis res, secundum
totum id quod in ea est, a primo et perfecto ente oriatur.
1. Parm. : « ubi dicitur. »

Hoc autem creare dicimus, scilicet producere rem in esse
secundum totam suam substantiam. Unde necessarium est
a primo principio omnia per creationem procedere.
Sciendum est autem quod ad rationem creationis pertinent
duo. Primum est ut nihil præsupponat in re quæ creari dici­
tur : unde in hoc ab aliis mutationibus differt, quia gene­
ratio præsupponit materiam quæ non generatur, sed per
generationem completur in actum formæ transmutata ; in
reliquis vero mutationibus præsupponitur subjectum, quod
est ens completum ; unde causalitas generantis vel alterantis
non sic se extendit ad omne illud quod in re invenitur ; sed
ad formam, quæ de potentia in actum educitur : sed causali­
tas creantis se extendit ad omne id quod est in re ; et ideo
creatio ex nihilo dicitur esse, quia nihil est quod creationi
præexistat, quasi non creatum. Secundum est, ut in re quæ
creari dicitur, prius sit non esse quam esse : non quidem
prioritate temporis vel durationis, ut prius non fuerit et
postmodum sit ; sed prioritate naturæ, ita quod res creata
si sibi relinquatur, consequatur non esse, cum esse non habeat
nisi ex influentia causæ superioris. Prius enim unicuique
inest naturaliter quod non ex alio habet, quam quod ab alio
habet, et ex hoc differt creatio a generatione æterna ; sic
enim non potest dici quod Filius Dei si sibi relinquatur, non
habeat esse, cum recipiat a Patre illud idem esse quod est
Patris, quod est esse absolutum, non dependens ab aliquo.
Et secundum ista duo creatio dupliciter dicitur esse ex nihilo.
Tum ita quod negatio neget ordinem creationis importatæ1
per hanc præpositionem « ex », ad aliquid præexistens, ut
dicatur esse ex nihilo, quia non ex aliquo præexistenti ; et
hoc quantum ad primum. Tum ita quod remaneat ordo crea­
tionis ad nihil præexistens, natura12 affirmatus ; ut dicatur
creatio esse ex nihilo, quia res creata naturaliter prius habet
non esse quam esse ; et si hæc duo sufficiant ad rationem crea­
tionis, sic creatio potest demonstrari, et sic philosophi crea­
tionem posuerunt. Si autem accipiamus tertium oportere
ad rationem creationis, ut scilicet etiam duratione res creata
prius non esse quam esse habeat, ut dicatur esse ex nihilo,
quia est tempore post nihil, sic creatio demonstrari non potest,
nec a philosophis conceditur, sed per fidem supponitur.
Ad primum ergo dicendum, quod, secundum Avicennam,
I Suff., cap. x, et VI Melaph., cap. i, duplex est agens : quod1. AI. : « creatoris importare.
2. Parm. : « praeexistens ut. »

dam naturale, quod est agens per motum, et quoddam divinum, quod est dans esse, ut dictum est. Et similiter oportet
accipere duplex actum vel factum : quoddam per motum
agentis naturalis, et omne tale « fieri » oportet quod præcedat
tempore potentia non tantum1 activa, sed etiam passiva :
; quia motus est actus existentis in potentia. Quoddam vero
l est factum, inquantum recipit esse ab agente divino sine
motu : et si istud factum sit novum, oportet quod præcedat
esse ejus1
2 potentia activa et non passiva : et ab activa poten­
tia tale factum dicitur possibile fieri. Si autem non sit novum,
tunc potentia activa non præcedit ducatione, sed natura.
Ad secundum dicendum, quod creatio non est factio qu;e
sit mutatio proprie loquendo, sed est quædam acceptio esse.
Unde non oportet quod habeat ordinem essentialem nisi ad
dantem esse ; et sic non est ex non esse, nisi inquantum est
post non esse, sicut nox ex die.
Ad tertium dicendum, quod nulla res permanens potest
simul fleri et facta esse, si fieri proprie sumatur ; sed quæ. dam sunt quæ significant ipsum factum esse3 per modum
fieri, sicut cum dicitur motus terminari : simul enim termina­
tur et terminatum est, et similiter simul illuminatur et illu­
minatum est, eo quod illuminatio est terminus motus, ut
in IV Physic. Commentator dicit ; et similiter etiam forma
substantialis simul recipitur et recepta est ; et similiter ali­
quid simul creatur et creatum est.
Et si objiciatur quod ante omne factum esse est4 fieri
proprie acceptum, dico quod verum est in omnibus quæ fiunt
per motum, sicut generatio sequitur modum alterationis.
et illuminatio motum localem ; non autem sic est in creatione,
ut dictum est.
Ad quartum dicendum, quod creatio potest sumi active
et passive. Si sumatur active, cum creatio significet opera­
tionem divinam, quæ est essentia ejus cum relatione quadam ;
sic creatio est substantia divina. Si autem sumatur passive,
sic est quoddam accidens in creatura, et sic significat quam­
dam rem,'non quæ sit in prædicamento passionis, proprie

,
ί

1. AI. : « tamen. »
2. Parm. satis inutiliter addit : « natura et durationc. » Patet etenim
quod potentia activa durationc præcedit factum cujus esse potentia
passiva non præcedit.
3. Parm. omittit : « esse. » Sensus est : quæ esse factum significant
per modum fieri, ita ut ex modo loquendi res dicatur fieri, dum realiter
facta sit.
4. Parm. addit : « omne. »

loquendo, sed quæ est in genere relationis, et est quædam
habitudo habentis esse ab alio consequens operationem
divinam : et sic non est inconveniens quod sit in ipso creato
quod educitur per creationem, sicut in subjecto ; sicut filiatio
est1 in Petro, inquantum recipit naturam humanam a patre
suo, nec12 est prior ipso Petro ; sed sequitur actionem et
motum, quæ sunt priora. Habitudo autem creationis non
sequitur motum, sed actionem divinam tantum, quæ est
prior quam creatura.
Ad quintum dicendum, quod, ut prius dictum est in primo3,
quando creatura refertur ad Creatorem, relatio realiter fun­
datur in creatura, et in Deo secundum rationem tantum :
unde ipsa relatio importata in nomine creationis non ponit
aliquid in creatum, sed creatum45tantum. Non tamen opor­
tet quod alia creatione creetur : quia illud quod est relatio
per essentiam, non refertur ad aliud alia relatione media, ut
etiam in I dictüm est®, nisi secundum rationem ; et hujus­
modi relationes, quæ secundum rationem tantum sunt, non
est impossibile in infinitum multiplicari.

ARTICULUS III
Utrum creare conveniat aliis quam Deo6
Ad tertium sic proceditur. 1. Videtur quod creare etiam
conveniat aliis quam Deo. Omne enim quod non producitur
in esse per generationem, si de novo fiat, creatur. Sed anima
rationalis non exit in esse per generationem. Ergo a quo­
cumque sit7, creatur. Sed anima rationalis exit in esse vir­
tute intelligentiarum ; unde Plato inducit Deum secundis
diis dicentem : « Fenus quod credidistis8 ad vos recipite ; »
et loquitur de anima rationali. Et similiter in libro De causis,
propos. 3, dicitur, quod creata est anima mediante intelligentia. Ergo videtur quod angeli vel intelligentiæ creare
possint.
2. Præterea, cujuscumque dignitatis creatura est capax,
1.
2.
3.
4.
5.
6.
7.
8.

Parm. omittit : « est. »
Parm. : « non. »
Dist. xxx, art. 3.

hæc ab eo sibi communicatur qui summe liberalis est. Sed
potentia creandi communicabilis est creaturæ, ut infra in
IV, dist. v, Magister dicit. Ergo videtur quod alicui creatura·
sit communicatum quod creet.
3. Præterea, quanto aliquid magis resistit agenti, diffici­
lius est ab eo aliquid fieri. Sed contrarium est magis resis­
tens quam non ens simpliciter. Ergo difficilius est aliquid
fieri ex contrario, quam ex non ente. Sed agens naturale facit
•contrarium ex contrario. Ergo videtur quod etiam ex non
ente simpliciter aliquid facere possit, et sic potest creare.
4. Præterea, secundum quod res exeunt a Deo, ita etiam
ordinantur in ipsum. Sed secundum Dionysium, in pluribus
locis1 , lex divinitatis est ut nunquam ultima reducantur
in finem nisi per media. Ergo videtur quod etiam ultima
entium non immediate a Deo creentur, sed a causis mediis.
5. Præterea, in causatum causæ secundæ nunquam agit
causa prima, nisi secundum quod agit in ipsa causa secunda
agente. Sed Deus, qui est causa prima omnium rerum, cujuslibet rei creator est. Ergo et quælibet causa secunda, in qua
Deus operando creat, creatrix dici debet ; et sic creare non
tântum Deo convenit.
Sed contra, Damascenus, lib. II De orth. fid., cap. m, coi. 874,
t. I, anathematizat omnes qui dicunt angelos aliquid creare :
de quibus tamen magis videtur quam de aliis. Ergo videtur
quod creare solius Dei sit.
Præterea, ens et non ens simpliciter in infinitum distant.
Sed movere per distantiam infinitam est potentiæ infinitæ,
qualis est sola diving potentia. Ergo solius ejus creare est.
Solutio. — Respondeo dicendum, quod circa hoc est
triplex opinio.
Quidam enim philosophi posuerunt12 quod a prima causa
immediate est unum primum causatum, a quo postmodum
sunt alia, et sic deinceps ; unde posuerunt unam intelligentiam
causari mediante alia, et animam mediante intelligentia,
et corporalem naturam mediante spirituali : quod pro hæresi
condemnatur : quia hæc opinio honorem qui Deo debetur
creaturæ attribuit ; unde propinqua est ad trahendum in
idololatriam.
Unde alii dixerunt quod creatio nulli creaturæ convenit,
1. Cap. iv Cæl. hierarch., § 4, col. 182; vu cap., § 3, col. 210!
vin cap., § 1, col. 239 ; cap. v Eccl. hierarch., § 4, col. 503, t. I.
2. Plato, in Tt'mæo; Avicenna, IX Metaph., cap. iv ; auctor libri
De causis, prop. 3, 9 et 16. — Nicolai.

22

COMMENTUM IN LIB. II SENTENTIARUM

nec etiam communicabitis est, ; sicut nec esse infinitæ poten­
tial, quam exigit creationis opus.
Alii dixerunt creationem nulli creatura? communicatam
esse, communicari tamen potuisse ; quod Magister asserit
in ÎV hbro, dist. v.
Utraque autem harum ultimarum opinionum videtur
habere aliquid cui innitatur1. Cum enim de ratione creationis
sit ut non præexistat aliquid sibi, ad minus secundum natura?
ordinem, hoc potest accipi vel ex parte creantis, vel ex parte
creati. Si ex parte creantis, sic dicitur illa actio esse creatio
quæ non firmatur super actione alicujus causæ præcedentis ;
et sic est actio tantum causæ prima? : quia omnis actio secunda?
causæ firmatur super actione causæ primæ. Unde sicut non
potest communicari alicui creaturæ quod sit causa prima :
ita non potest communicari sibi quod sit creans. Si autem
sumatur ex parte creati, sic illius proprie est creatio cui non‘
præexistat aliquid in re, et hoc est esse. Unde dicitur in lib.
De causis, prop. 4, quod prima rerum creatarum est esse ;
et alibi in eodem lib., prop. 1, dicitur quod esse est per crea­
tionem, et aliæ perfectiones superadditæ per informationem,
et in compositis praicipue illud esse quod est prima? partis,
scilicet materiæ ; et ex parte ista accipiendo creationem,
potuit communicari creaturæ, ut per virtutem causæ primæ
operantis in ipsa, aliquod esse simplex, vel materia produ­
ceretur (a) : et hoc modo philosophi posuerunt intelligentias
creare, quamvis sit hæreticum.
Ad primum ergo dicendum, quod in hoc auctoritates phi­
losophorum non sunt recipienda?, quia in hoc erraverunt.
Possent tamen exponi hoc modo omnes illæ auctoritates,
ut dicerentur creare animas, inquantum per motum orbium
disponuntur corpora ad animæ receptionem ; sed hoc non
est de intentione eorum.
Ad secundum dicendum, quod quidquid est communicabile creaturæ, de hoc quod est pertinens ad perfectionem
naturæ ejus, communicatur sibi ; non autem est verum de
perfectionibus secundis ; sicut non omnis homo qui recep­
tibilis est regia? dignitatis a Deo factus est rex ; et sic etiam
1. Aliter in Parin. : « videtur mihi secundum aliquid vera esse. »
(u) « Impossibile est quod alicui creaturæ conveniat creare neque
virtute propria, neque instrumentaliter, seu per ministerium. » Haec
S. Thomas in Summa tholog., I p., q. xi.v, art. 5. Hic autem videtur
docere contrarium. Sed quam caute .' « Utraque harum opinionum
videtur habere aliquid cui innitatur. » Expresssius tamen in antea
editis : « Videtur mihi secundum aliquid vera esse. »

■est de auctoritate creandi, secundum illos qui dicunt quod
creatio potest1 creaturæ communicari.
Ad tertium dicendum, quod resistens contrarium non
facit difficultatem in agendo, nisi inquantum elongat poten­
tiam ab actu : quia unum contrariorum quanto est magis
intensum, tanto potentia est magis remota ab altero1
2 ; et
ideo quod aliquid fiat ex non ente, simpliciter est majoris
virtutis quam quod fiat ex contrario : quia in non ente simpli­
citer nulla potentia remanet.
Ad quartum dicendum, quod quamvis ad ultimum finem
reducantur ultima per media, nunquam tamen influentia
ultimi finis alicui mediorum communicatur, ita scilicet ut
sit ultimum desideratum ; et sic etiam nunquam influentia
primi agentis, quæ est creatio, alicui secundorum principio­
rum communicari potest.
Ad quintum dicendum, q.uod agens proximum, ut generans,
■ non operatur in hac re generata, nisi educendo de potentia
- materiæ formam34
. Sed operatio causæ primæ est etiam in
" creando ipsam materiam : et ideo agens naturale proximum
est tantum generans hanc rem ; sed agens primum divinum
est creans ; et ex hoc patet quod sicut operatio artis fundatur
super operationem naturæ, inquantum natura præparat arti
materiam, ita et operatio naturæ fundatur supra creationem,
inquantum ministrat naturæ materiam.
ARTICULUS IV

Utrum aliquid aliud a Deo efficiat aliquam rem5
Ad quartum sic proceditur. 1. Videtur quod nihil aliud
efficiat aliquam rem nisi Deus. Agens enim quod agit sine
medio est perfectius quam illud quod medio indiget in sua
actione. Sed Deus est agens perfectissime. Ergo videtur quod
omnia nullo mediante producat.
2. Præterea, inter alias creaturas angeli sunt nobiliores.
Sed efficientia rerum non attribuitur angelis ; unus enim
angelus non est causa alterius, nec est iterum causa corpo­
ralis creaturæ. Ergo videtur quod multo minus aliæ creaturæ
sint causæ quorumdam.
1.
2.
3.
4.

Parm. : « potuit. »
Parm. : « ab actu. »
Λ1. : « materiæ ad formam ; » item : « formam materiæ. »
I p. Summæ theolog., q. cut, art. 6.

3. Præterea, idem specie non producitur a diversis acen­
tibus secundum speciem. Sed prima individua omnium
specierum immediate a Deo creata sunt, supposito quod
mundus non fuerit semper. Ergo videtur quod nihil possit
producere aliquid simile sibi secundum speciem.
4. Præterea, illud quod non est ex aliqua materia non
potest fieri nisi per creationem. Sed formai et accidentia non
habent materiam partem sui, vel esset in infinitum abire.
Ergo non possunt fieri nisi per creationem. Inde sic. Omnis
causa efficiens alicujus rei dat sibi formam, vel substantialem,
vel accidentalem. Sed hujusmodi non producuntur nisi per
creationem. Ergo nihil potest esse causa eiliciens alicujus
rei nisi creator, qui tantum Deus est, .ut dictum est.
5. Praeterea, causa efficiens nunquam est deficientior quam
effectus. Sed agentia naturalia non agunt nisi per qualitates
activas, quæ sunt accidentia : quod probatur ex hoc quod
non est possibile aliquid esse formam substantialem in uno,
et accidentalem in altero ; unde calor, qui est accidens homi­
nis, non potest esse forma substantialis ignis ; et sic de aliis.
Ergo nullum agens naturale1 producit aliquam formam sub­
stantialem ; et sic idem quod prius.
Contra, secundum Damascenum, II1
2 De orth fid., cap. xxm,
coi. 950, t. I, cujuslibet rei est propria operatio. Sed omnis
res quæ habet propriam operationem activam, sua operatione
est causa alicujus. Ergo videtur quod ignis calefaciendo sit
causa caloris, et sic de aliis.
Præterea, si Deus immediate causaret omnia, una res non
dependeret ab alia, sicut causatum a causa ; et sic res non
magis fieret ab uno quam ab alio. Sed videmus ad sensum
quod non fit quodlibet ex quolibet, sed ex semine hominis
semper generatur homo. Ergo semen patris est causa effec­
tiva filii.
Solutio. — Respondeo dicendum, quod circa hanc quæst.ionem sunt, 1res positiones. Quarum una est, quod Deus
immediate operetur omnia, ita quod nihil aliud est causa
alicujus rei ; adeo quod dicunt quod ignis non calefacit, sed
Deus ; nec manus movetur, sed Deus causât ejus motum, et
sic de aliis. Sed hæc positio stulta est : quia ordinem tollit,
universi, et propriam operationem a rebus, et destruit judicium
sensus. Secunda positio est quorumdam philosophorum, qui
ut proprias operationes rerum sustineant, Deum immediate
1. Parm. : « naturae. »
2. Parni. : « I De orth. fide, cap. ni. »

-omnia creare negant ; sed dicunt quod immediate est causa
primi creati, et illud est causa alterius, et sic deinceps. Sed
?,
hæc opinio erronea est : quia secundum fidem non ponimus
v
angelos creatores, sed solum Deum creatorem omnium visi­
bilium et invisibilium. Tertia positio est, quod Deus imme; , - diale omnia operatur, et quod res singulæ proprias opera­
tiones habent, per quas causæ proximæ rerum sunt, non tamen
omnium, sed quorumdam : quia enim, ut dictum est, secun­
dum fidem non ponitur creatura aliqua aliam in esse produ­
cere per creationem, nec virtute propria nec aliena; ideo
.
omnium illorum quæ per creationem in esse exeunt, solus
Deus immediate causa est. Hujusmodi autem sunt quæ per
motum in esse exire non possunt, nec per generationem. Primo
propter simplicitatem essentiæ suæ, in qua subsistunt : quia
•omne quod generatur, oportet esse compositum ex materia
et forma ; unde nec angeli nec animæ rationales possunt
generari, sed solum creari ; secus autem de aliis formis, quæ
< etiam si sint simplices, non tamen habent esse absolutum
'Ji cum non sint subsistentes ; unde exitus in esse non debetur
eis, sed composito habenti talem formam, quod per se gene­
’s rari dicitur, quasi per se esse habens. Formæ vero prædictæ
w non dicuntur generari nisi per accidens : et eadem ratione
, materia prima, quæ generationi substat, propter sui simpli­
citatem non generatur, sed creatur. Secundo, propter elon­
gationem a contrarietate, ut corpora caelestia : omne enim
quod generatur, generatur ex contrario. Tertio, propter neces­
sitatem generantis similis in specie generato : propter quod
primae hypostases immediate a Deo creatae sunt : ut.primus,
homo, primus leo, et sic de aliis : non enim homo generari
potest nisi ab homine. Aliter autem est de illis rebus ad qua­
rum generationem non requiritur agens simile in specie, sed
sufficit virtus caelestis cum qualitatibus activis et passivis,
ut quæ ex putrefactione generantur. Aliorum vero quæ per
motum et generationem producuntur, creatura causa esse
potest, vel ita quod habeat causalitatem supra totam speciem,
sicut sol est causa in generatione hominis vel leonis ; vel ita
quod habeat causalitatem ad unum individuum speciei
tantum, sicut homo generat hominem, et ignis ignem. Horum
tamen causa etiam Deus est, magis intime in eis operans
quam aliæ causæ moventes : quia ipse est dans esse rebus.
Causæ autem aliæ sunt quasi determinantes illud esse. Nul­
lius enim rei totum esse ab aliqua creatura principium sumit,
cum materia a Deo solum sit ; esse autem est magis intimum
■cuilibet rei quam ea per quæ esse determinatur ; unde et

remanet, illis remotis, ut in libro De causis, prop, 1, dicitur.
Unde operatio Creatoris magis pertingit ad intima rei quam
operatio causarum secundarum : et ideo hoc quod creatum
est causa alii creaturæ, non excludit quin Deus immediate
in rebus omnibus operetur, inquantum virtus sua est sicut
medium conjungens1 virtutem cujuslibet causæ secunda1
cum suo effectu : non enim virtus alicujus creaturae posset
in suum effectum, nisi per virtutem Creatoris, a quo est omnis
virtus, et virtutis conservatio, et ordo ad effectum ; quia,
ut in libro De causis, ibid., dicitur, causalitas causæ secundæ
finaliter est1
2 per causalitatem causæ primæ.
Ad primum ergo dicendum, quod non est ex indigentia
Dei quod causis aliis indiget ad creandum, sed ex bonitate
ipsius, qui etiam dignitatem causandi aliis conferre voluit.
Ad secundum dicendum, quod si ponamus secundum quo­
rumdam opinionem angelos deservire Deo in motibus orbium,
constat quod angeli causa erunt generationis et corruptionis
per motum orbium : et ista causalitas in omnes retorquebitur,
quamvis non omnes circa hoc ministerium occupentur : quia
secundum Dionysium, De cæl. hier., cap. m, coi. 163, t. I,
superiores angeli inferiores illuminant de ministeriis per eos
exequendis. Si autem hoc non supponitur, potest dici quod
ex hoc quod angeli sunt nobiliores, non sequitur quod habeant
hanc dignitatem, quæ est causare generationem et corruptio­
nem in rebus ; sed aliam multo digniorem, quæ consistit in
Dei cognitione.
Ad tertium dicendum, quod non potest idem effectus secun­
dum speciem esse a diversis agentibus immediatis, habentibus
operationes determinatas ad determinatos effectus, sicut
ab arte et natura. Sed Deus non habet operationem deter­
minatam ad aliquem effectum ; immo una sola operatione
potest omnes effectus quos vult producere. Unde eumdem
effectum specie quem natura producit. Deus potest sine natura
operante facere.
Ad quartum dicendum, quod circa exitum rerum in esseper generationem fuit triplex opinio. Prima fuit ponentium
latitationem, scilicet Anaxagoræ, I Physicorum, texi. 32 et
33, qui ponebat omnia in omnibus, et generationem fieri
per abstractionem ; et sic non ponebat veram generationem,
quæ est per hoc quod nova forma substantialis acquiritur
materiæ : et in hunc defectum incidit omnis opinio antiquo1. A]. : « contingens. »
2. Parm. : « firmatur. »

rum, qui non ponebant veram generationem, sed generatio­
nem esse vel per congregationem et segregationem, vel per
-alterationein tantum : et hoc, contingebat eis, quia non pone­
bant causam formalem, sed vel materialem tantum, vel cum
hac etiam agentem. Alia opinio huic contraria fuit Plato­
nis, qui posuit formas separatas, quas vocavit ideas, esse
inducentes formas in materiis : et quasi ad hanc opinionem
reducitur opinio Avicennæ, De fluxu entis, cap. iv, qui dicit
quod omnes forma; sunt ab intelligentia, et agens naturale
non est nisi præparans materiam ad receptionem forma; ;
et ista opinio procedit ex hoc quod vult unumquodque gene­
rari ex suo simili, quod frequenter non invenitur in rebus
naturalibus, sicut in his quæ per putrefactionem fiunt ; et
etiam quia ponebat fieri per se terminari ad formam ; et hoc
non potest esse, quia per se fieri terminatur ad hoc quod
habet esse, quod est terminus factionis ; et hoc est tantum
•compositum, non forma neque materia ; unde forma non nisi
Ρ0Γ accidens generatur. Tertia est Aristotelis, VII Melaph.,
t$t. 29, et XII, texi. 12, media inter has, scilicet quod omnes
|Ôrmæ sunt in potentia, in materia prima, non autem actu
■aiqut ponentes latitationes dixerunt : et agens naturale agit
non formam, sed compositum, reducendo materiam de poten­
tia in actum ; et hoc agens naturale in sua actione est quasi
instrumentum ipsius Dei agentis, qui etiam materiam condi­
dit. et formæ potentiam dedit. Unde non oportet, hanc opi­
nionem sustinendo, quod generans creet formam, vel quod
faciat aliquid ex nihilo : quia non facit formam, sed composi­
tum.
Ad quintum dicendum, quod sicut calor naturalis agit in
virtute animæ ut instrumentum ejus, ut in II De anima,
text. 1, dicitur, propter quod non tantum calefacit, sed agit
ad generationem carnis animatio : ita qualitas activa agit in
virtute formæ substantialis ; et ideo per illam actionem non
tantum inducitur materia in actum formæ accidentalis, sed
etiam in actum formæ substantialis.
ARTICULUS V

Utrum mundus sit æternus1
Ad quintum sic proceditur. 1. Videtur quod mundus sit
ætemus : et ad hoc possunt adduci rationes sumptæ ex qua­
tuor, scilicet ex substantia cæli. ex tempore, ex motu et ex
1. 1 p. Summee Iheol., q.

xlvi,

ait. 1.

agente vel movente. Ex substantia cadi sic. Omne quod esi
ingenitum et incorruptibile, semper fuit et semper erit. Sed
materia prima est ingenita et incorruptibilis, quia omne
quod generatur, generatur ex subjecto, et quod corrumpi­
tur, corrumpitur in subjectum ; materiæ autem prima' non
est aliquod subjectum. Ergo materia prima semper fuit et
semper erit. Sed materia nunquam denudatur a forma. Ergo
materia ab aeterno fuit perfecta formis suis, quibus species
constituuntur ; ergo universum ab æterno fuit, cujus istæ
species sunt partes. Et hæc est ratio Aristotelis, in I Phy­
sical·., text. 82.
2. Præterea, quod non habet contrarium, non est corrup­
tibile nec generabile ; quia generatio est ex contrario, et
corruptio in contrarium. Sed cælum non habet contrarium,
cum motui ejus nihil contrarie!ur. Ergo cælum non es! gene­
rabile nec corruptabile : ergo semper fuit et semper erit. Et
hæc est ratio Philosophi, in I Cæli et mundi, text. 20.
3. Praiterea, secundum positionem fidei, substantia mundi
ponitur incorruptibilis. Sed omne incorruptibile est ingeni­
tum. Ergo mundus est ingenitus1. Probatio mediæ. Omne
quod est incorruptibile, habet virtutem ut1
2 sit semper. Sed
illud quod habet virtutem ut sit semper, non invenitur
quandoque ens et quandoque non ens ; quia sequeretur
quod simul esset ens et non ens : toto enim tempore aliquid
est ens ad quod virtus sua essendi determinatur ; unde si
habet virtutem ut sit in omni tempore, in omni tempore est
et ita si ponatur aliquando non esse, sequitur quod simul
sit et non sit. Ergo nullum incorruptibile est quandoque
ens et quandoque non ens. Sed omne generabile est hujus­
modi. Ergo, etc. Et hæc est ratio Philosophi, in I De cselo
et mundo, text. 120 et 121.
4. Præterea, omne quod alicubi est ubi prius nihil erat,
est in eo quod prius fuit vacuum : quia vacuum es>t in quo
potest esse corpus, cum nihil sit ibi. Sed si est· mundus factus
ex nihilo, ubi nunc est mundus, prius nihil erat. Ergo ante
mundum fuit vacuum. Sed vacuum esse est impossibile, ut
probatur, in IV Physic., a text. 64 usque ad 86, et ut multa
experimenta sensitiva demonstrant in multis ingeniis quæ
per hoc fiunt quod natura non patitur vacuum. Ergo impos­
sibile est mundum incepisse. Et hæc ratio est. Commentatoris,
in I Cæli et mundi, taxt. 29.
1. Parm. addit : « ergo fuit semper.
2. Parm. : « quid. » Idem infra.

5. Idem potest argui ex parte temporis sic. Omne quod est
semper in principio et fine sui, semper fuit et semper erit :
quia post principium est aliquid, et ante finem. Sed tempus
semper est in eo quod est principium temporis et finis, quia
nihil est temporis nisi nunc, cujus definitio est quod sit finis
præsteriti, et principium futuri. Ergo videtur quod semper
fuit tempus, et semper erit ; et ita motus, et mobile, et totus
mundus. Et hæc est ratio Philosophi, in VIII Physic., text. 10
et 11.
6. Præterea, omne id quod nunquam potest demonstrari
ut stans, sed semper ut fluens, habet aliquid ante se a quo
fluit. Sed nunc non potest demonstrari ut stans, sicut punc­
tus, sed semper ut fluens ; quia ratio tota temporis est in
fluxu et successione. Ergo oportet ante quodlibet nunc ponere
aliud nunc : ergo impossibile est imaginari tempus habuisse
primum nunc : ergo tempus semper fuit, et ita ut prius. Et
hæc est ratio Commentatoris, ibidem, text. com. 12.
6. Præterea, creator mundi aut præcedit mundum tantum
natura, aut etiam duratione. Si natura tantum, sicut causa
effectum ; ergo quandocumque fuit creator, fuit creatura :
et ita mundus ab æterno. Si autem duratione ; prius autem
et posterius in duratione causât rationem temporis : ergo
ante totum mundum fuit tempus : et hoc est impossibile,
quia tempus est accidens motus, nec est sine motu. Ergo
impossibile est mundum non semper fuisse. Et hæc est ratio
Avicennæ in sua Malaphys., lib. IX, cap. i.
8. Idem potest ostendi ex parte motus. Impossibile enim
est novam relationem esse inter aliqua nisi aliqua mutatione
facta circa alterum eorum, sicut patet in æqualitate1 ; non
enim aliqua fiflnt de novo æqualia, nisi altero extremorum
augmentato vel diminuto. Sed omnis motus importat relatio­
nem moventis ad motum, quæ relative opponuntur. Ergo
impossibile est motum esse novum, nisi præcedat aliqua
mutatio vel in movente vel in moto : sicut quod unum approxi­
metur ad alterum, vel aliquid aliud hujusmodi. Ergo ante
omnem motum est motus ; et sic motus est ab æterno, et
mobile, et mundus. Et hæc est ratio Philosophi, in VIII Phy­
sic., text. 9.
9. Præterea, omne illud cujus motus quandoque est et
quandoque quiescit, reducitur ad aliquem motum continuum,
qui semper est : quia hujus successsionis, quæ est ex vicissi­
tudine motus et quietis, non potest esse causa aliquid eodem
1. Parm. : « qualitate.

modo se habens ; quia idem eodem modo se habens semper
facit idem. Ergo oportet quod causa hujus vicissitudinis
sit aliquis motus qui, si1 non est semper, oportet quod habeat
aliquem motum præcedentem : et cum non sit abire in infi­
nitum, oportet devenire ad aliquem motum qui semper est ;
et sic idem quod prius. Et hæc ratio est Commentatoris in
VIII Physic., text. 9. Idem potest etiam extrahi ex verbis
Philosophi. Inducit etiam hanc rationem Commentator in
VII Mélaph., ad ostendendum quod si mundus esset factus,
oporteret quod hic mundus esset pars alterius mundi, cujus
motu accideret variatio in mundo isto, sive in vicissitudine
motus et quietis, sive in vicissitudine esse et non esse.
10. Præterea, generatio unius est corruptio alterius. Sed
nihil corrumpitur nisi generetur prius. Ergo ante omnem gene­
rationem est generatio, et ante omnem corruptionem corrup­
tio. Sed hæc non potuerunt esse, nisi mundo existente. Ergo
mundus semper fuit. Et hæc est ratio Philosophi, in I De
generatione, text. 17.
11. Idem potest ostendi ex parte ipsius movéntis vel
agentis. Omnis enim actio vel motus quæ est ab agente vel
movente non moto, oportet quod sit semper. Sed primum
agens vel movens est omnino immobile. Ergo oportet quod
actio ejus et motus ejus sit semper. Prima sic probatur. Omne
quod agit vel movet postquam non agebat vel movebat,
educitur de potentia in actum, quia unumquodque agit secun­
dum id quod est in actu : unde si agit postquam non agebat,
oportet quod sit aliquid in actu in eo quod prius erat in
potentia. Sed omne quod educitur de potentia in actum move­
tur. Ergo omne quod agit postquam non agebat, movetur.
Et hæc ratio potest extrahi ex verbis Philosophi in VIII
Physic.1
2.
Γ2. Præterea, Deus aut est agens per voluntatem, aut per
necessitatem naturæ. Si per neccessitatem naturæ, cum talia
■sint determinata ad unum, oportet quod ab eo semper idem
fiat : unde si ab eo mundus est aliquando factus, necesse
est mundum esse æternum. Si autem agens per voluntatem,
omnis autem voluntas non incipit agere de novo nisi aliquis
motus fiat in volente, vel ab aliquo impediente, quod prius
erat et postmodum cessat, vel ex eo quod excitatur nunc et
1. Parm. : « qui non est ...et sic oportet. »
2. Quoad priorem quidem partem, text. 11 ae deinceps ; quoad
posteriorem vero, quæ prioris probationem continet, ab iis verbis :
i Omnem quod agit, » text. 6, 5, 6, 7.

non prius, aliquo inducente ad agendum quod prius non
inducebat : cum ergo voluntas Dei immobiliter eadem maneat.
videtur quod non incipiat de novo agere. Et ista ratio com­
muniter est Philosophi, in VIII Physic., taxt. 8 et 15. et
Avicennæ, IX Metaph., cap. i, et Commentatoris.
13. Præterea, omnis volens quandoque agere et quan­
doque non agere, oportet quod imaginetur tempus post tempus
discernendo tempus in quo vult agere, a tempore in quo non
vult agere. Sed imaginari tempus post tempus, sequitur
mutationem vel ipsius imaginationis, vel saltem imaginati,
quia successio temporis causatur a successione motus, ul
patet, ex IV Phys., text. 101. Ergo impossibile est quod
voluntas incipiat aliquem novum motum agere quem non
præcedat alius motus. Et est hæc ratio Commentatoris in
VIII Physic.
14. Præterea, omnis voluntas elliciendi statim producit
effectum, nisi desit aliquid illi volito quod sibi postmodum
adveniat ; sicut si modo habeam voluntatem faciendi ignem
cras quando erit frigus, modo isti volito deest præsentia fri­
goris, qua adveniente, statim faciam ignem, si possum, nisi
ad hoc aliquid aliud desit. Sed Deus habuit voluntatem a'ternam faciendi mundum ; alias esset mutabilis. Ergo impossi­
bile est quod ab æterno non fecerit mundum, nisi per hoc
quod aliquid mundo deerat quod postmodum advenit. Sed
non potuit advenire nisi per actionem aliquam. Ergo oportet
quod ante hoc de novo factum præcedat aliqua actio muta­
tionem faciens ; et ita a voluntate æterna nunquam proce­
dat aliquid novum, nisi motu mediante æterno. Ergo opor­
tet mundum æternum semper fuisse. Et hæc est ratio Com­
mentatoris, ibidem.
1. Sed contra, Deus aut est causa substantia· mundi, aul
non ; sed motus ejus tantum. Si motus tantum, ergo ejus
substantia non est creata : ergo est primum principium ;
et sic erunt plura prima principia et plura increata, quod
supra improbatum est. Si autem est causa substantiæ cæli.
dans esse cælo ; cum omne quod recipit esse ab aliquo, sequa­
tur ipsum in duratione, videtur quod mundus non semper
fuerit.
2. Præterea, omne creatum est ex nihilo factum. Sed omne
quod est ex nihilo factum est ens postquam fuit nihil, cum
non sit simul ens et non ens. Ergo oportet quod cælum prius
non fuerit et postmodum fuerit, et sic totus mundus.
3. Præterea, si mundus fuit ab æterno ergo infiniti dies
præcesserunt diem istum, Sed infinita non est transire. Ergo

nunquam fuisset devenire ad hunc diem; quod falsum esi.
Ergo, etc.
4. Praeterea, cuicumque potest fieri additio, isto potesl
esse aliquid majus vel plus. Sed diebus qui praecesserunt,
potest fieri dierum additio. Ergo tempus praeteritum potest
esse majus quam sit. Sed infinito non est majus, nec potesl
esse. Ergo tempus praeteritum non est infinitum.
5. Praeterea, si mundus fuit ab aeterno, ergo et generatio
fuit ab aeterno tam hominum quam animalium. Sed omnis
generatio habet generans et generatum ; generans autem
est causa efficiens generati ; et sic in causis efficientibus est
procedere in infinitum, quod est impossibile, ut probatur in
II Melaphys., text. 5. Ergo impossibile est generationem
semper fuisse et mundum.
fi. Praeterea, si mundus semper fuit, homines semper fue­
runt. Ergo infiniti homines sunt mortui ante nos. Sed homine
moriente non moritur anima ejus, sed manet. Ergo modo
sunt infinitæ animæ in actu a corporibus absolutæ. Sed impos­
sibile est infinitum esse in actu, ut in III Physic., a text. 35
usque ad finem, probatur. Ergo impossibile est mundum
semper fuisse.
7. Praeterea, impossibile est aliquid Deo æquiparari. Sed
si mundus semper fuisset, æquipararetur Deo in duratione.
Ergo hoc est impossibile.
S. Præterea, nulla virtus finita est ad operat,ionem infini­
tam. Sed virtus caeli est virtus finita, cum magnitudo ejus
finita sit, et impossibile sit a magnitudine finita esse virtutem
infinitam. Ergo impossibile est quod motus ejus fuerit in
tempore infinito, et similiter impossibile est ut esse ejus tem­
pore infinito duraverit, quia duratio rei non excedit virtutem
quam habet ad esse : et sic incepit quandoque.
9. Præterea, nullus dubitat quin Deus natura praecedat
mundum. Sed in Deo idem est natura et duratio sua. Ergo
duratione Deus mundum præcedebat1. Ergo mundus non fuit
ab æterno.
Solutio. — Respondeo dicendum, quod circa hanc quæstionem est triplex positio. Prima est philosophorum12, qui
dixerunt quod non solum Deus est ab æterno, sed etiam aliæ
res ; sed differenter : quia quidam ante Aristotelem posuerunt
1. Parm. : « præcedit. »
2. Ut videre est lib. I De cælo et mundo, text. 102, ut et lib. III,
text. 21 <4 24 ; I Metaph., text. 16 ac deinceps, et III Metaph., text. 14,
,et VIII Physic., text. 10. — Nicolai.

quod mundus est generabilis et corruptibilis, et quod ita est
de toto universo sicut de aliquo particulari alicujus speciei,
cujus unum individuum corrumpitur, et aliud generatur.
Et hæc fuit opinio Empedoclis. Alii dixerunt quod res fuerunt
quiescentes tempore infinito, et per intellectum cœperunt
moveri, extrahentem et segregantem unum ab alio. Et hæc
fuit opinio Anaxagoræ. Alii dixerunt quod res ab æterno
movebantur motu inordinato, et postea reductæ sunt ad
ordinem, vel casu, sicut ponit Democritus, quod corpora
indivisibilia ex se mobilia casu adunata sunt ad invicem,
vef a creatore, et hoc ponit Plato, ut dicitur in III Cæli et
mundi1. Alii dixerunt quod2 res fuerunt ab æterno secundum
illum ordinem quo modo sunt ; et ista est opinio Aristotelis,
et omnium philosophorum sequentium ipsum ; et hæc opi­
nio inter prædictas probabilior est : tamen omnes sunt falsæ
et hæreticæ. Secunda positio est dicentium, quod mundus
incepit esse postquam non fuerat, et similiter omne quod
est prjpter Deum, et quod Deus non potuit mundum ab æterno
facere, non ex impotentia ejus, sed quia mundus ab æterno ·
fieri non potuit, cum sit creatus ; volunt etiam quod mundum
incepisse, non solum fide teneatur, sed etiam demonstratione
probetur. Tertia positio est dicentium quod omne quod est
præter Deum incepit esse ; sed tamen3 mundum incepisse
non potuit demonstrari, sed per revelationem divinam esse
habitum et creditum. Et hæc positio innititur auctoritati
Gregorii, qui dicit, Hom. i sup. Ezech., coi. 786, t. II, quod
quædam prophetia est de præterito, sicut Moyses prophetizavit cum dixit Genes., i : In principio creavit Deus cælum et
terram. Et huic positioni consentio : quia non credo, quod a
nobis possit sumi ratio demonstrativa ad hoc ; sicut nec ad
Trinitatem, quamvis Trinitatem non esse sit impossibile ; et
hoc ostendit debilitas rationum quæ ad hoc inducuntur pro
demonstrationibus, quæ omnes a philosophis tenentibus
aeternitatem mundi positæ sunt et solutæ : et ideo potius in
derisionem quam in confirmationem fidei vertuntur si quis
talibus rationibus innixus contra philosophos novitatem mundi
probare intenderet.
Dico ergo quod ad neutram partem quæstionis sunt demons­
trationes, sed probabiles vel sophisticæ rationes ad utrumque.
1. Ex Timseo, cap. ii, text. 21.
2. Parm. : « quia. »
3. Parm. addit : « sed tamen Deus potuit ab æterno res produxisse,
ita quod. »
COMMENT.

IN LIB.

SENTENT. -II.

Et hoc significant verba Philosophi dicentis, I Top., cap. vil,
quod sunt quædam problemata de quibus rationem non
habemus, ut utrum mundus sit aeternus ; unde hoc ipse
demonstrare nunquam intendit : quod patet ex suo modo
procedendi ; quia ubicumque hanc quæstionem pertractat,
semper adjungit aliquam persuasionem vel ex opinione plu­
rium, vel approbatione rationum, quod nullo modo ad demons­
tratorem pertinet. Causa autem quare demonstrari non potest
est ista, quia natura rei variatur secundum quod est in esse
perfecto, et secundum quod est in primo suo fieri, secundum
quod exit a causa ; sicut alia natura est hominis jam nati, 'et
ejus secundum quod est adhuc in materno utero. Unde si
quis ex conditionibus hominis nati et perfecti vellet argumen­
tari de conditionibus ejus secundum quod est imperfectus
in utero matris existens, deciperetur ; sicut narrat Rabbi
Moyses, lib. De perplexis Veleris Testamenti, cap. xvm, de
quodam puero, qui mortua matre cum esset paucorum men­
sium, et nutritus fuisset in quadam insula solitaria, perve•niens ad annos discretionis, quæsivit a quodam, an homines
essent facti, et quomodo ; cui cum exponerent ordinem nati­
vitatis humanæ, objecit puer hoc esse impossibile, asserens,
quia homo nisi respii^t et comedat, et superflua expellat,
nec per unum diem vivere potest ; unde nec in utero matris
per novem menses vivere potuit1. Similiter errant qui ex
modo fiendi res in mundo jam perfecto volunt necessitatem
vel impossibilitatem inceptionis mundi ostendere : quia quod
nunc incipit esse, incipit per motum ; unde oportet quod
movens præcedat duratione : oportet etiam quod præcedat
natura, et quod sint contrarietates, et hæc omnia non sunt
necessaria in progressu universi esse a Deo.
Ad primum ergo dicendum est, quod materia est ingenita
et incorruptibilis, non tamen sequitur quod semper fuerit :
quia incepit esse, non per generationem ex aliquo, sed omnino
ex nihilo ; et similiter posset deficere si Deus vellet, cujus
voluntate materiæ et toti mundo esse communicatur.
Et similiter dicendum est ad secundum, quod illa ratio
procedit de inceptione per generationem et motum ; unde
illa est ratio contra Empedoclem et alios, qui posuerunt
cælum generari.
Ad tertium dicendum, quod potentia quæ nunc est in cælo
ad ducationem non mensuratur ad determinatum tempus ;
unde per eam in ante et post potuit infinito tempore esse,
1. Parm. : « potest. »

si eam semper habuisset : sed hanc potentiam durationis
non semper habuit, sed voluntate divina in sua creatione
sibi tradita est.
Ad quartum dicendum, quod ante creationem, mundi
non fuit vacuum, sicut neque post : vacuum enim non est
tantum negatio sed privatio ; unde ad positionem vacui
oportet ponere locum vel dimensiones separatas, sicut ponentes
vacuum dicebant ; quorum nullum ponimus ante mundum,
Et si dicatur quod possibile erat1, dicendum ad hoc quod non
erat nisi in potestate agentis, ut supra dictum est.
Ad quintum dicendum, quod illa ratio est circularis, quod
sic patet secundum Philosophum. Per prius et posterius in
motui est prius et posterius in tempore ; unde quando dicitur
quod omne « nunc » sit finis prioris et posterioris principium,
supponitur quod omne momentum motus sequatur quem­
dam motum, et præcedat quemdam. Unde dico quod propo­
sitio illa non potest probari nisi ex suppositione ejus quod
per eam concluditur ; et ideo patet quod non est demonstratio.
Ad sextum dicendum, quod « nunc » nunquam intelligitur
ut stans, sed semper ut fluens ; non autem ut fluens a priori,
nisi motus præcedat, sed in posterius ; nec iterum in poste­
rius, sed a priori, nisi motus sequatur. Unde si nunquam seque­
retur, vel præcederet motus, « nunc » non esset « nunc ; » et
hoc patet in motu particulari, qui sensibiliter incipit, cujus
quodlibet momentum est fluens, et tamen aliquod est primum
et aliquod ultimum, secundum terminum a quo et in quem.
Ad septimum dicendum, quod Deus præcedit mundum
non tantum natura, sed etiam duratione : non tamen duratione temporis, sed æternitatis : quia ante mundum non fuit
tempus in rerum natura existens, sed imaginatione tantum :
quia nunc imaginamur huic tempori finito, ex parte ante
Deum potuisse multos annos addidisse quibus omnibus
præsens esset æternitas ; et secundum hoc dicitur quod Deus
potuit prius facere mundum quam fecerit, et majorem, et
plures.
Ad octavum dicendum, quod novitas relationis contingit
non ex mutatione moventis, sed ex mutatione mobilis, ut
large mutatio sumatur pro creatione, quæ proprie mutatio
non est, ut dictum est supra. Unde motum cæli præcedit
creatio ejus ad minus natura : creationem autem non præ­
cedit aliqua mutatio, cum sit ex non ente simpliciter. Si
1. Parm. addit : « ante factionem mundi mundum futurum esse
ubi nunc est. »

tamen supponeretur quod etiam cælum extitisset antequam
moveri coepisset, adhuc ratio non procederet : quia intelligendum est quod duplex est relatio. Quædam est relatio
absoluta, sicut in omnibus quæ sunt ad aliquid secun­
dum esse, ut paternitas et filiatio ; et talis relatio non effici­
tur nova nisi per acquisitionem illius in quo relatio fundatur ;
unde si acquiratur per motum, talis relatio sequitur motum ;
sicut similitudo unius ad alterum sequitur alterationem in
qualitate supra quam fundatur relatio. Si âutem acquiratur
per creationem, sequitur creationem, sicut similitudo crea­
turæ ad Deum fundata1 super bonitatem quæ per creationem
acquiritur, per quam creatura Deo assimilatur. Quædam
autem relativa sunt quæ simul important relationem et
fundamentum relationis. Novitas autem talium relationum
exigit acquisitionem illius rei quæ significatur per nomen,
sicut ipsius habitus qui est scientia ; et similiter est de rela­
tione quam importat nomen motus, quæ efficitur nova per
acquisitionem ipsius motus a movente in mobili.
Ad nonum dicendum, quod hujusmodi vicissitudinis quod
quandoque mundus non fuit et postmodum fuit, non est
causa efficiens aliquis motus, sed aliqua res semper eodem
modo se habens, scilicet voluntas divina, quæ ab æterno
fuit de hoc quod mundus in esse post non esse exiret. Et si
diceretur quod idem semper facit idem, dico, quod verum
est, si accipiatur primum1
2 agens secundum propriam rationem,
qua producit determinate hunc effectum. Sicut autem agens
naturale determinatur per formam propriam, ut nunquam
sequatur actio nisi secundum convenientiam ad formam illam ;
ita agens voluntarium determinatur ad actionem per pro­
positum voluntatis ; unde si voluntas non sit impedibilis
nec mobilis, non sequitur effectus nisi secundum hoc quod
voluntas proposuit ; et hoc est verum quod voluntas divina
in hoc quod semper est eadem, semper facit illud quod ab
æterno voluit, quia nunquam causatur ; non tamen facit
ut sua volita semper sint, quia hoc ipse non vult ; unde si
hoc faceret, quia faceret illud quod ipse non vult, esset simile
ac si calor faceret frigus.
Ad decimum dicendum, quod prima individua genera­
bilium et corruptibilium non prodierunt in esse per genera­
tionem, sed per creationem ; et ideo non oportet quædam
præextitisse ex quibus creata sint ut sic in infinitum abeatur.
1. Parm. : « fundatur. »
2. Parm. omittit : « primum. »

i

Ad undecimum dicendum, quod est duplex agens. Quod■ dam per necessitatem naturæ ; et istud determinatur ad actio­
nem per illud quod est in natura ejus ; unde impossibile est
quod incipiat agere nisi per hoc quod educitur de potentia
ad actum, vel essentiali vel accidentali. Aliud est agens per
voluntatem, et in hoc distinguendum est : quod quoddam
. agit actione media quæ non est essentia ipsius operantis ;
et in talibus non potest sequi effectus novus sine nova actione,
et novitas actionis facit aliquam mutationem in agente prout
est exiens de otio in actum, ut in II De anima dicitur. Quod­
dam vero sine actione media vel instrumento, et tale agens
est Deus ; unde suum velle est sua actio ; et sicut suum velle
est æternum, ita et actio : non tamen effectus sequitur nisi
secundum formam voluntatis, quæ proponit sic vel sic facere ;
et ideo non exit de potentia in actum, sed effectus qui erat
'■ in potentia agentis1, efficitur actu ens.
Ad duodecimum dicendum, quod in omnibus illis quæ
agunt propter finem qui est extra voluntatem, voluntas regu­
latur secundum illum finem ; unde secundum ea quæ impe•V diunt et juvant ad finem, vult quandoque agere et quandoque
i,, non agere. Sed voluntas Dei non dedit esse ipsi universo
‘w prcpter alium finem existentem extra voluntatem ejus, sicut
nec. movet propter alium finem, ut philosophi concedunt,
f quia nobilius non agit propter vilius se ; et ideo non oportet
- ' ex hoc quod non semper agat, quod habeat aliquid inducens
et retrahens, nisi determinationem voluntatis suæ, quæ ex
sapientia sua omnem sensum excedente procedit.
. Ad decimum tertium dicendum, quod intellectus divinus
jntelligit omnia simul ; et ideo ex hoc quod intelligit præsentia hujus temporis et illius, non est aliqua mutatio in intellectu ejus, licet hoc non possit contingere in intellectu nostro ;
et ideo patet quod ratio sophistica est similiter, nec ponitur
aliquis motus ex parte rei imaginatæ, quia Deus noluit facere
■ universum post aliquod tempus ; quia tempus ante non erat
nisi imaginatum, ut prius dictum est.
iAd decimum quartum dicendum, quod voluntas divina
s non ab æterno produxit universum, quia aliquid deerat ipsi
volito : hoc enim quod volito potest intelligi deesse propter
quod differtur, est proportio ipsius ad finem ; sicut voluntas
.hominis differt sumere medicinam, quando medicina non
*K’ - est proportionata sanitati hominis ; et sic dico quod ipsi
universo quod fieret ab æterno, deerat proportio ad finem,
Ah.'

1. Parm, ; « agente. »

quæ est voluntas divina : hoc enim voluit Deus ut haberet
esse post non esse, sicut natura ita et duratione ; et si ab
æterno fuisset, hoc sibi defuisset ; unde non fuisset proportionatum divinæ voluntati quæ est finis ejus.
Et quia ad rationes in contrarium factas, quas dixi demons­
trationes non esse, inveniuntur philosophorum responsiones ;
ideo quamvis verum concludant, ad eas etiam respondendum
est, secundum quod ipsi philosophi respondent, ne alicui
disputanti contra tenentes æternitatem mundi ex improviso
occurrant.
Ad primum ergo dicendum, quod sicut dicit Commentator
in lib. De substantia orbis, cap. ii, Aristoteles nunquam
intendit quod Deus esset causa motus cæli tantum, sed etiam
quod esset causa substantiæ ejus, dans sibi esse. Cum enim
sit finitæ virtutis, eo quod corpus est, indiget aliquo agente
infinitæ virtutis, a quo et perpetuitatem motus habeat, et
perpetuitatem essendi, sicut motum et esse. Non tamen ex
hoc sequitur quod præcedat duratione : quia non est dans
esse per motum, sed per influentiam æternam, secundum
quod scientia ejus est causa rerum ; et ex hoc quod scit ab
æterno esse ; sicut ex hoc quod sol est ab æterno, sequitur
quod radius ejus ab æterno sit.
Ad secundum respondet Avicenna in sua Melaph., tract. VI,
cap. i et ii, ut et tract. IX, cap. iv : dicit enim omnes res a
Deo creatas esse, et quod creatio est ex nihilo, vel ejus quod
habet esse post nihil. Sed hoc potest intelligi dupliciter : vel
quod designetur ordo durationis, et sic secundum eum fal­
sum est ; aut quod designetur ordo naturæ, et sic verum est.
Unicuique enim est prius secundum naturam illud quod est
ei ex se, quam id quod est ei ab alio. Quælibet autem res
præter Deum habet esse ab alio. Ergo oportet quod secundum
naturam suam esset non ens, nisi a Deo esse haberet ; sicut
etiam dicit Gregorius, XVI Moral., cap. xxxvii, col. 1143,
t. I, quod omnia in nihilum deciderent, nisi ea manus omni­
potentis contineret : et ita non esse quod ex se habet natura­
liter, est prius quam esse quod ab alio habet, etsi non dura­
tione ; et per hunc modum conceduntur a philosophis res a
Deo creatæ et factee.
Ad tertium dicendum, quod infinitum actu impossibile
est, sed infinitum esse per successionem, non est impossibile.
Infiniti autem sic considerati quodlibet acceptum finitum est :
transiens autem non potest intelligi nisi ex aliquo determi­
nato ad aliquod determinatum : et ita quodcumque tempus
determinatum accipiatur, semper ab illo tempore ad istud

est finitum tempus ; et ita est devenire ad præsens tempus.
Vel potest dici, quod tempus praeteritum est ex parte ante­
riori infinitum, et ex posteriori finitum : tempus autem futu­
rum e contrario. Unicuique autem ex parte illa qua finitum
est, est ponere terminum, vel1 principium, vel finem. Unde
ex hoc. quod infinitum est tempus praeteritum ex parte ante­
riori, secundum eos sequitur quod non habeat principium,
sed finem : et ideo sequitur quod si homo incipiat numerare
a die isto, non poterit numerando pervenire ad primum diem :
et e contrario sequitur de futuro.
Ad quartum dicendum, quod infinito non fit additio secun­
dum suam totalem successionem, qua infinitum est in poten­
tia tantum accipientis ; sed alicui finito accepto in actu :
et illo nihil prohibet aliquid esse plus vel majus. Et quod
hæc ratio sit sophistica patet, quia tollit etiam infinitum in
additione numerorum, ut si sic dicatur : aliquæ species nume­
rorum sunt excedentes denarium, quæ non excedunt cente­
narium : ergo plures species excedunt denarium quam cen­
tenarium : et ita cum infinitæ excedant centenarium,
erit aliquid majus infinito. Patet ergo quod excessus, et addi­
tio, et transitus non est nisi respectu alicujus in actu vel in
re existentis, vel actu per intellectum vel imaginationem
acceptæ. Unde per has rationes sufficienter probatur quod
non sit infinitum in actu ; nec hoc est necessarium ad æterhitatem mundi. Et istæ solutiones accipiuntur ex verbis
Philosophi, III Physic., a text. 56.
Ad quintum dicendum, quod eumdem effectum præcedere
causas infinitas per se, vel essentialiter, est impossibile ; sed
accidentaliter est possibile ; hoc est dictu, aliquem effectum
de cujus ratione sit quod procedat, a causis infinitis, esse impos­
sibilem ; sed causas illas quarum multiplicatio nihil interest
ad effectum, accidit effectui esse infinitas. Verbi gratia, ad
esse cultelli exiguntur per se aliquæ causæ moventes, sicut
faber et instrumentum ; et hæc esse infinita est impossibile,
quia ex hoc sequeretur infinita esse simul actu ; sed quod
cultellus12 factus a quodam fabro sene, qui multoties instru­
menta sua renovavit, sequitur multitudinem successivam
instrumentorum, hoc est per accidens ; et nihil prohibet esse
infinita instrumenta præcedentia istum cultellum, si faber
fuisset ab æterno. Et similiter est in generatione animalis :
quia semen patris est causa movens instrumentaliter respectu
1. Parm. « et. »
2. AI. : « sit factus. »

virtutis solis. Et quia hujusmodi instrumenta, quæ sunt causæ
secundæ, generantur et corrumpuntur, accidit quod sunt
inflnitæ : et per istum etiam modum accidit quod dies infi­
niti præcesserint etiam istum diem : quia substantia solis
ab æterno est secundum eos, et circulatio ejus quælibet finita.
Et hanc rationem ponit Commentator in VIII Physic., text.
15 et 47.
Ad sextum dicendum, quod illa objectio inter alias fortior
est ; sed ad hanc respondet Algazel, in sua Metaph., ubi divi­
dit ens per finitum et infinitum ; et concedit infinitas animas
esse in actu : et hoc est per accidens, quia animæ rationales
exutæ a corporibus non habent dependentiam ad invicem.
Sed Commentator respondet quod animæ non remanent
plures post corpus, sed ex omnibus manet una tantum, ut
infra patebit ; unde nisi hæc positio, quam ponit in III De
anima, primo improbaretur, ratio contra eum non conclu­
deret. Et hanc etiam rationem tangit Rabbi Moyses, I De per­
plexis Veleris Testamenti, c. lxxiii, ostendens prædictam
rationem non esse demonstrationem.
Ad septimum dicendum, quod etiam si mundus semper
fuisset, non æquaretur Deo induratione : quia duratio divina,
quæ est æternitas, est tota simul ; non autem duratio mundi,
quæ successione temporum variatur. Et hanc ponit Boetius
in V De consolatione, pros. vi.
Ad octavum dicendum, quod in cælo non est potentia ad
esse, sed ad ubi tantum, secundum Philosophum : et ideo
non potest dici quod potentia ad esse sit finita vel infinita :
sed potentia ad ubi finita est. Nec tamen oportet quod motus
localis, cui correspondet hæc potentia, sit finitus : quia motus
est infinitus duratione ab infinitate virtutis moventis, a qua
fluit motus in mobile. Et hæc est ratio Commentatoris, in
XI Metaph., text. 41 : tamen hoc quod dicit, quod non habet
potentiam ad esse, intelligendum est ad acquirendum esse
per motum ; habet tamen virtutem vel potentiam ad esse,
ut dicitur in I Cæli et mundi, et hæc virtus finita est ; sed
acquiritur duratio infinita ab agente separato infinito, ut ipsemet, in lib. De substantia orbis, cap. m, dicit.
Ad nonum dicendum, quod duratio Dei, quæ æternitas
ejus est1, et natura ipsius sunt una res ; et tamen distinguuntur
ratione, vel modo significandi ; quia natura significat quam­
dam causalitatem, prout dicitur natura motus principium ;
duratio autem significat quamdam permanentiam : et ideo
1. AI. omittitur « est. »

‘si accipiatur præeminentia naturæ divinæ et durationis ad
creaturam, ut utrumque est res quædam, invenitur eadem
1 præeminentia : sicut enim natura divina præcedit creaturam
dignitate et causalitate ; ita et duratio divina eisdem modis
creaturam præcedit. Non tamen oportet, si Deus præcedit
- ‘mundum per modum naturæ, ut significatur cum dicitur :
naturaliter præcedit mundum, quod etiam mundum præcedat
per modum durationis, ut significatur cum dicitur : Deus
duratione præcedit mundum ; cum non sit idem modus signi­
ficandi naturæ et durationis. Et similiter solvuntur multæ
aliæ similes objectiones, ut in I libro dictum est.

ARTICULUS VI

Utrum convenienter exponitur : « In principio creavit Deus
cælum et terram », id est « in Filio1 »
- Ad sextum sic proceditur. 1. Videtur quod inconvenienter
exponatur : In principio creavit Deus cælum et terram, id est
« inizFilio. » Pater enim est principium totius divinitatis, ut
Augiiatinus dicit, libro IV De Trinil., cap. xx, § 29, coi. 908,
t. Vili. Ergo per principium appropriate debet intelligi
Pater.
2. Præterea, ut in libro I dictum est, ex ipso dicitur prop­
ter Patrem, in ipso propter Spiritum sanctum, Ergo per
hoc quod dicitur, in principio, intelligitur Spiritus sanctus,
et non Filius.
3. Item, videtur quod inconvenienter dicatur, « in prin­
cipio temporis. » Quia tempus adjacet motui firmamenti.
Sed firmamentum factum est secunda die. Ergo principium
temporis fuit post creationem cæli et terræ ; et ita non in
principio temporis creata sunt.
4. Præterea, tempus est unum de quatuor primo creatis.
Sed tempus non est creatum in principio temporis, quia
tempus sic esset in indivisibili quod est impossibile. Ergo nec
cælum nec terra.
5. Item, videtur quod inconvenienter dicatur : in princi­
pio, id est « ante omnia.» Quia sicut dicitur in lib.De causis,
prop. 4, prima rerum creatarum est esse, et non est ante ipsum
creatum aliud. Sed cælum et terra non sunt suum esse. Ergo
;ante cælum et terram aliquid creatum est.
6. Præterea, Eccli., xvm, 1, dicitur : Qui vivit in æternum
1. I p. Summæ theolog-, q. xlvi, art. 3.

creavit omnia simul. Ergo coelum et terra nou sunt ante
omnia creata.
7. Praeterea, cælum et angelus sunt simul facta, ut infra
dicetur. Ergo non ante omnia cælum et terra facta sunt.
Solutio. — Respondeo dicendum, quod triplex expositio
posita conveniens est secundum sanctos, per quam multi­
plex error excluditur. Per primam excluditur error Manichæi ponentis plura principia : quia in principio uno effec­
tivo, et non in pluribus, res factæ dicuntur. Per secundam
excluditur error æternitatis mundi, in hoc quod mundus
principium durationis habere ponitur. Per tertiam excluditur
error ponentium visibilia a Deo creata mediante spirituali
creatura, in hoc quod ponitur cælum et terra esse primo creata.
Ad primum ergo dicendum, quod ratio principii effectivi
appropriatur Patri, sed ratio principii exemplaris per modum
artis appropriatur Filio, qui est sapientia et ars Patris.
Ad secundum dicendum, quod esse « in, » sicut in conti­
nente et salvante, appropriatur Spiritui sancto propter appropriatum bonitatis ; sed esse « in » per modum quo artificiatum
est in arte, et res in sua similitudine, appropriatur Filio.
Ad tertium dicendum, quod secundum illam opinionem
quæ ponit omnia simul creata in materia et forma1, dicuntur
res in principio temporis, quod mensurat motum primi mobi­
lis, non sicut in mensurante creationem, sed sicut in adja­
cente creationi ; quia simul fuerunt rerum creatio et temporis
principium. Sed secundum aliam opinionem, quæ ponit res
formatas per temporum successionem, non intelligitur de
tempore quod est mensura illius motus, nec de tempore quod
est numerus illius motus, sed de tempore quod est numerus
illius vicissitudinis, qua esse mundi succedit ad non esse ejus­
dem. Vel secundum alios sumitur tempus pro ævo, quod
simul cum cælo et terra creatum est.
Ad quartum dicendum, quod sicut numerus non numera­
tur alio numero, ita nec tempus alio tempore mensuratur,
nec fieri ejus, cum suum esse totum sit in fieri : unde incipit
in principio temporis non sicut in mensurante esse ejus, sed
sicut in eo a quo incipit ejus productio, ut animalis a corde,
et domus a fundamento, et lineæ1
2 a puncto.
Ad quintum dicendum, quod loquitur Philosophus de ordine
naturæ prout animal prius homine dicitur, et non de ordine
durationis ; non enim fuit esse cæli et terræ ante ipsa tempora.
1. Parm. : « informi. »
2. Parm. : « linea. »

Ad sextum dicitur, quod intelliguntur secundum unam
opinionem omnia simul creata non in speciebus suis, sed in
materia informi ; sed secundum alios dicuntur omnia creata
simul etiam in formis propriis ; sed tunc hæc ante alia creata
dicuntur, non duratione, sed naturæ ordine, secundum quod
in via generationis est incompletum ante completum. Hæc
tamen infra magis inquirentur.
Ad septimum dicendum, quod per cælum etiam intelligitur
angelica natura, quæ in cælis habitare dicitur et per terram
intelligitur tota natura generabilium et corruptibilium.
EXPOSITIO TEXTUS

« Plato namque tria initia existimavit. » Sciendum quod
in hoc Plato erravit, quia posuit formas exemplares per se
Subsistentes extra intellectum divinum, et neque ipsas neque
tUMeriam a Deo esse habere.
, «Aristoteles vero duo principia dixit. » Videtur imperfecte
tangere positionem ejus : quia ipse ponit tria principia in I
Physic., materiam, formam et privationem.
• Præterea, ipse ponit non solum causam effectivam exem­
plarem, quæ intelligitur per principium operatorum, sed etiam
causam finalem.
: Præterea, secundum ipsum, forma et agens, et finis incidunt
in idem, ut in II Phys., text. 70, dicit ; et ita videtur tantum
duo principia posuisse.
Ad quod dicendum, quod Aristoteles non erravit in ponendo
plura principia : quia posuit esse omnium tantum a primo
principio dependere ; et ita relinquitur unum esse primum prin­
cipium. Erravit autem in positione æternitatis mundi.
Ad primum ergo dicendum, quod privatio ab eo non poni­
tur per se principium, sed per accidens ; nec in esse rei, sed in
fieri tantum.
Ad aliud dicendum, quod secundum ipsum, primum prin­
cipium agens et ultimus finis reducuntur in idem numero,
Ut patet in XII Metaph., text. 37 : ubi ponit quod primum
principium movens movet ut desideratum ab omnibus. Forma
autem quæ est pars rei non ponitur ab eo in idem numero
incidere cum agente, sed in idem specie vel similitudine :
ex quo sequitur quod sit unum principium primum extra
rem, quod est agens, et exemplar, et finis ; et duo quæ sunt
partes rei, scilicet forma et materia, quæ ab illo primo prin­
cipio producuntur.

DIVISIO SECUNDÆ PARTIS TEXTUS

Determinato1 exitu rerum a primo principio, hic prosequitur
ordinem earum in ultimum finem ; et dividitur in partes tres :
in prima ostendit finem ultimum creaturarum : in secunda ex
fine ostendit creaturarum diversitatem, ibi : « Et quia non
valet ejus beatitudinis particeps existere aliquis nisi per intelligentiam....... , fecit Deus rationalem creaturam ; » in tertia,
ex distinctione concludit tractandi ordinem, ibi : « Ex prae­
missis apparet rationalem creaturam in angelicam et huma­
nam fuisse distinctam. » Secunda dividitur in tres : in prima
ostendit ordinem spiritualis naturæ in finem ; in secunda
ordinem corporalis, ibi : « Et sicut factus est homo propter
Deum..., ita mundus factus est propter hominem;» in tertia
ordinem conjuncti ex utroque, ibi : « Solet etiam quaeri, cum
majoris dignitatis esse videretur anima si absque corpore
permansisset, cur unita sit corpori. » Circa primum duo facit :
primo ex fine concludit spiritualis naturæ institutionem ;
secundo concludit ordinem ipsius in finem, ibi : « Ideoque si
quaeratur, quare creatus sit homo vel angelus, brevi sermone
responderi potest : propter bonitatem ejus. » Et circa hoc tria
facit ; primo assignat finem ex parte agentis ; secundo ex
parte operis, ibi : « Et si quaeratur ad quid creata sit rationalis
creatura, respondetur : ad laudandum Deum » ; tertio con­
jungit utrumque, ibi : « Cum ergo quaeritur quare vel ad quid
facta sit1
2 rationalis creatura, brevissime responderi potest :
propter Dei bonitatem et suam utilitatem. » Circa hoc duo facit :
primo ostendit finem corporalis creaturæ ; secundo excludit
quamdam dubitationem, ibi : « De homine quoque in Scriptura
interdum reperitur quod factus sit propter reparationem
angelicæ ruinæ. »

QUÆSTIO II
Hic quinque quæruntur : 1° utrum Deo conveniat agere
propter finem ; 2° utrum finis omnium sit Dei bonitas ;
3° utrum omnia sint propter hominem facta ; 4° propter quid
homo ex anima et corpore constitutus sit; 5° utrum tali cor­
pori anima ejus uniri debuerit.

1. Parm. : « Dicto. »
2. AI. : « et cur, et sic factus est, » etc.

ARTICULUS PRIMUS
Utrum Deo competat agere propter finem

ft

Ad primum sic proceditur. 1. Videtur quod Deo non competit agere propter finem. Finis enim est terminus motus :
unde in his quæ carent motu, sicut in mathematicis, non
est finis neque bonum, ut in III Meiaph., text. 3, dicitur.
Sed Deus non producit res per motum, ut prius dictum est.
Ergo sibi non competit propter finem agere.
2. Præterea, finis est perfectio agentis : unde sicut materia
appetit formam, ita agens finem. Sed Deo non competit ab
aliquo perfici, cum sit primum movens, et perfectio summa.
Ergo non agit propter finem.
3. Præterea, unicuique agenti propter finem, melius est
suum opus esse quam non esse : quia per illud finem conse­
quitur, ut patet inducendo in singulis. Sed non melius, immo
indifferens est Deo utrum creaturæ sint vel non sint, quia
bonorum nostrorum non eget. Ergo non agit propter finem.
4. Præterea, actio ejus est ultimus finis rerum, quia est
sua substantia. Sed finis ultimi non est aliquis alius finis.
Ergo videtur quod actio ejus non sit propter finem.
Sed contra, omne agens quod non agit propter finem ali­
quem, opus ejus est vanum. Sed Dei opera non sunt hujus­
modi : unde in psal. lxxxviii, 48, dicitur : Numquid enim
vane constituisti omnes filios hominum ? Ergo agit propter
finem.
Præterea, secundum Philosophum, II Meiaph., text. 9,
omne agens per intellectum agit propter finem. Sed Deus est
hujusmodi, cum sua scientia sit causa rerum. Ergo, etc.
Solutio. — Respondeo dicendum, quod agere aliquid
propter finem est dupliciter : vel propter finem operis, vel
propter finem operantis. Finis operis est hoc ad quod opus
ordinatum est ab agente, et hoc dicitur ratio operis ; finis
autem operantis est quem principaliter operans intendit :
unde finis operis potest esse in alio ; sed finis operantis semper
est in ipso ; sicut patet in ædificatore, qui lapides congregat
ad componendum eos, quod ista compositio, in qua consistit
forma domus, est finis operis ; sed utilitas quæ provenit ex
hoc operanti est finis ex parte agentis. Cum autem omne
opus divinum in finem quemdam ordinatum sit, constat
quod ex parte operis Deus propter finem agit. Sed quia finis
1. I p. Summæ theolog., q. xliv, art. 4.

operis semper reducitur in finem operantis, ideo oportet quod
etiam ex parte operantis finis actionis ejus consideretur,
qui est bonum ipsius in ipso. Sciendum est ergo, quod agere
hoc modo propter finem1 est dupliciter : vel propter desiderium
finis, vel propter amorem finis : desiderium enim est rei non
habitæ ; sed amor est rei quæ habetur, ut Augustinus dicit,
Super psal. cxvm, serm. VIII, § 4, coi. 1521, t. IV ; et ideo
omni creaturæ convenit agere propter desiderium finis, quia
unicuique creaturæ acquiritur bonum ab alio quod ex se non
habet ; sed Deo competit agere propter amorem finis, cujus
bonitati nihil addi potest. Ipse enim bonitatem suam perfecte
amat, et ex hoc vult quod bonitas sua multiplicetur per
modum qui possibilis est, ex sui scilicet similitudine, ex quo
provenit utilitas creaturæ, inquantum similitudinem divinæ
bonitatis recipit : et ideo dicitur in Lillera quod Deus fecit
creaturam propter bonitatem suam, considerando finem ope­
rantis, et propter utilitatem creaturæ, considerando finem
operantis ; et propter hoc etiam dicit Augustinus, I De doclr.
christ., cap. xxxii12, col. 32, t. Ill, quod inquantum Deus
est bonus, sumus ; et Dionysius dicit in iv cap. De div. nom.,
col. 694, t. I, quod divinus amor non dimisit eum sine germine
esse.
Ad primum ergo dicendum, quod, secundum Avicennam,
Melaph., tract. VI, cap. i, sicut est duplex agens : quoddam
quod agit per motum, sicut naturale, et quoddam quod agit
sine motu, dando esse ; ita duplex est bonum : quoddam acqui­
situm per motum, et hoc est tantum in rebus naturalibus ;
et quoddam acquisitum sine motu in recipiendo influentiam
agentis sine motu, et tale est bonum etiam in rebus immo­
bilibus.
Ad secundum dicendum, quod illud quod agit propter
desiderium finis, habet finem extra se, quo perficitur. Hoc
autem non convenit Deo qui agit propter amorem finis,
quia ipsemet est sibi finis a se habitus et amatus : et ideo
dicimus, quod divina voluntas non est perfecta quodam alio,
sed seipsa, quia ipsa voluntas est bonitas.
Ad tertium dicendum, quod omne id quod agit propter
desiderium finis, per actionem suam ordinatur ad consecutio­
nem desiderati. Unde oportet quod apud eum differat an
sit vel non sit suum opus. Non autem apud eum qui agit
1. Parin, omittit : « propter finem. »
2. Farm. : « cap. xiii. »

’«A
M propter finis amorem, quia non agit ad acquirendum aliquod
M < bonum.
Ad quartum dicendum, quod actio divina est essentia
_ ejus ; et ex hac parte non quæritur finis ejus, sed ex parte
illa qua effectum creaturæ connotât1.

ARTICULUS II

Utrum creaturæ sint propter bonitatem Dei
*
Ad secundum sic proceditur. 1. Videtur quod creaturæ
non sint propter Dei bonitatem. Sicut enim in I Cæli et mundi,
text. 32 et 58, dicitur, nihil movetur naturaliter propter illud
quod consequi non potest. Sed nulla res potest consequi
divinam bonitatem : quia ipsa non recipitur ut perfectio
~alicujus creaturæ vel forma. Ergo res non sunt ordinatae
naturaliter in ipsam.
2. Præterea, ut in II Cæli et mundi, text. 17, dicitur, omnis
res est propter suam operationem, et res sempiterna vel incor­
poralis est propter sempiternalitatem sui esse. Sed esse rei
et operatio non est extra ipsam. Ergo videtur quod non sint
propter Dei bonitatem, quæ est a rebus separata et impermixta.
3. Præterea, omnis res producitur ab agente propinquius
fini, quantumcumque potest. Sed quanto aliquid est melius
et diuturnius, magis ad divinam bonitatem accedit. Ergo
Deus fecit unumquodque quantumcumque melius potuit,
et ab æterno, si facere potuit : quæ cum falsa sint, videtur
quod bonitas Dei creaturarum finis non sit.
4. Præterea, divina bonitas est sua beatitudo. Sed beatitudinis ejus non est capax nisi intellectualis creatura, ut
in Littera dicitur. Ergo non omnis creaturæ finis est divina
bonitas.
Sed contra, hoc propter quod res fit est finis ejus. Sed,
sicut dicitur Proverb., xvi, 4, universa propter semetipsum
operatus est Dominus. Ergo videtur quod ipse sit finis omnium.
Præterea, bonum habet rationem finis, ut in III Metaph.,
text. 3, dicitur. Ergo et summum bonum habet in Deo ratio­
nem finis ultimi. Sed divina bonitas est summa bonitas. Ergo
ipsa est ultimus rerum finis.
Solutio. — Respondeo dicendum, quod finis et agens
proportionantur ad invicem, sicut materia et forma. Unde1
2
1. Parm. : « communicat. »
2. I p. Summæ theol., q. xliv, art. 4.

secundum differentiam agentis est differentia finis. Est
autem duplex agens. Quoddam quod suscipienti suum effec­
tum est proportionâtum ; unde formam ejusdem speciei
vel rationis in effectum inducit, sicut in omnibus agentibus
univocis, ut ignis generat ignem, et domus quæ est in anima
artificis causât domum quæ est in materia. Quoddam vero
agens non est proportionatum recipienti suum effectum. Unde
effectus non consequitur speciem agentis, sed aliquam simi­
litudinem ejus quantum potest, sicut est in omnibus agenti­
bus æquivoce, ut sol calefacere dicitur. Ita etiam est duplex
finis. Quidam proportionatus ei quod est ad finem ; et talis
finis acquiritur ut perfectio in eo quod ad finem est, sicut
sanitas per operationem medicinæ. Est etiam quidam finis
improportionabiliter excedens illud quod est ad finem : et
hic non acquiritur ut perfectio inhærens ei quod est ad finem,
sed aliqua similitudo ejus ; et talis finis est divina bonitas in
infinitum creaturas excedens ; et ideo non acquiritur in crea­
tura secundum se, ita ut sit forma ejus ; sed aliqua simili­
tudo ejus quæ est in participatione alicujus bonitatis ; et ideo
omnis appetitus naturæ, vel voluntatis tendit in assimilationem divinæ bonitatis, et in ipsammet tenderet, si esset
possibilis haberi ut perfectio essentialis, quæ est forma rei.
Sed tamen ipsamet divina bonitas potest acquiri a creatura
rationali ut perfectio quæ est objectum operationis, inquantum
rationalis creatura possibilis est ad videndum et amandum
Deum. Et ideo singulari modo Deus est finis in quem tendit
creatura rationalis præter modum communem quo tendit in
ipsum omnis creatura, inquantum scilicet omnis creatura
desiderat aliquod bonum, quod est similitudo quædam divinæ
bonitatis. Et ex hoc patet quod in omni bono summum
bonum desideratur.
Ad primum ergo dicendum, quod quamvis res non acqui­
rat divinam bonitatem, tamen acquirit aliquam similitudinem
ejus ; et ex hoc dicitur finis.
Ad secundum dicendum, quod ipsa operatio est ultima
perfectio in qua res existit : habitus enim et potentia imper­
fectionem habent1 : et ideo idem est rei esse propter suam
operationem et propter divinam bonitatem, ad quam maxime
accedit secundum quod maxime est in actu perfecto. Simili­
ter etiam ipsa sempiternitas essendi est quædam assumptio1
2
1. Parm. : « dicunt. »
2. Parm. : « assimilatio. »

\, divinæ bonitatis ; et propter hoc perpetuitas specierum voca\tur a philosophis divinum esse.
\ Ad. tertium dicendum, quod finis non est causa rei, nisi
; secundum quod est in voluntate agentis ; et ideo ipsa boni­
tas divina, secundum modum et ordinem quo est ab eo
Volita, est finis rerum. Et ideo tunc unaquæque res maxime
aasuum finem accedit, quando imitatur divinam voluntatem,
secundum quod de ipsa re dispositum est a Deo.
■
Ad quartum dicendum, quod cum bonitas Dei sit finis
rerum, ad ipsam res diversimode se habent. Ipse enim Deus
habet eam perfecte secundum suum esse ; unde summe
x bonus est ; et etiam secundum suam operationem, qua per­
fecte eam cognoscit et amat : unde beatus est, quia beatitude
est operatio perfecta, secundum Philosophum, lib. VII Moral.,
1 cap. χπι, et lib. IX, cap. x, et lib. X, cap. xvm. Creatura
autem intellectualis non attingit ad eam secundum suum
esse ut ipsa sit summum bonum, sed secundum operationem
intelligendo et amando eam ; unde particeps est beatitudinis
et non tantum bonitatis divinæ. Sed creatura irrationalis
accedit ad eam. secundum aliquam assimilationem, quamvis
non pertingat neque secundum operationem neque secundum
esse ; unde est particeps bonitatis, sed non beatitudinis.

ARTICULUS III
Utrum omnia sint facta propter hominem

Ad tertium sic proceditur. 1. Videtur quod non omnia
sint facta propter hominem. Finis enim est intentus ab agente.
Sed humana natura non potest esse intenta a Deo : quia
' nullius intentio est ad hoc quod est vilius se. Ergo videtur
quod Deus non fecit omnia propter hominem.
2. Præterea, sicut universale agens non est nisi primum
agens, ita universalis finis non videtur esse nisi finis ultimus.
Sed homo non est finis ultimus creaturæ, sed divina boni­
tas, ut dictum est. Ergo non est finis omnium creaturarum.
3. Præterea, non est sapientis artificis facere multa magna
instrumenta propter aliquod parvum. Sed humana natura
est quasi quoddam minimum in universo. Ergo videtur ridi­
culum quod totum universum propter hominem factum sit.
,
4. Præterea, illud quod non juvat ad id propter quod fit,
est superfluum et inane. Sed multa sunt in universo quæ
sunt homini nociva, ut serpentes, spinæ et hujusmodi ; multa
sunt etiam ex quibus nullum juvamentum habet, sicut ali-

qui pisces in profundo maris existentes. Ergo cum nihil sit
vanum in operibus Dei, videtur, quod non omnia propter
hominem facta sint.
Sed contra est quod dicitur in II Physic., text. 24, quod
sumus et nos quodammodo finis omnium.
Præterea, ordo universi est finis totius creaturae. Sed in
homine est quædam similitudo ordinis universi ; unde et
minor mundus dicitur : quia omnes naturae quasi in homine
confluunt. Ergo videtur quod ipse sit quodammodo finis
omnium.
Solutio. — Respondeo dicendum, quod finis alicujus
rei dicitur dupliciter : vel in quem tendit naturaliter, vel ex
eo quod ad ipsum sicut ad finem ordinari dicitur, ut utilita­
tem aliquam consequatur secundum intentionem et ordinem
agentis. Utroque autem modo homo finis creaturarum dici­
tur : et primus quidem1 ex parte operis, sed secundus ex parte
agentis. Differenter tamen homo dicitur finis, et divina boni­
tas : quia ex parte agentis divina bonitas est finis rerum, sicut
ultimum intentum ab agente : sed natura humana non est
intenta a Deo quasi movens voluntatem ejus, sed sicut
ad cujus utilitatem est ordinatus effectus ejus. Ipse enim
duplicem ordinem in universo instituit12. Principalis est secun­
dum quod res ordinantur in ipsum ; et secundarius est secun­
dum quod una juvat aliam in perveniendo ad similitudinem
divinam ; unde dicitur in XII Melaphysicor., text. 52, quod
ordo partium universi ad invicem est propter illum ordinem
qui est in bonum ultimum, et sic dicitur esse propter aliud
omne illud ex quo provenit ei utilitas. Sed hoc contingit
dupliciter : aut ita quod illud ex quo provenit alicui utilitas,
non habeat participationem divinæ bonitatis nisi secundum
ordinem ejus ad hoc cui est utile,, sicut sunt partes ad totum,
et accidentia ad subjectum, quæ non habent esse absolutum,
sed solum in altero ; et talia non essent nec fierent, nisi aliud
esset, cui ex eis3 provenit utilitas. Sed quædam sunt quæ
habent participationem divinæ bonitatis absolutam, ex qua
provenit aliqua utilitas alicui rei : et talia essent etiam si
illud cui provenit ex eis utilitas non foret : et per hunc modum
dicitur quod angeli et omnes creatur® propter hominem a
Deo factæ sunt ; et sic etiam homo factus est propter repara1. AI. deest « quidem. »
2. Parm. addit : « principalem scilicet, et secundarium. »
3. AI. : u cui eis. »

iJtionem ruinæ angelicæ : quia hæc utilitas consecuta est et
a Deo prævisa et ordinata. Similiter ex parte operis ipsæ
J creaturæ tendunt in divinam bonitatem sicut in illud cui
A pet se assimilari intendunt. Sed quia optimo assimilatur ali­
quid per hoc quod simile fit meliori se, ideo omnis creatura
corporalis tendit in assimilationem creaturæ intellectualis
quantum potest, quæ altiori modo divinam bonitatem conse­
quitur, et propter hoc etiam forma humana, scilicet anima
rationalis, dicitur esse finis ultimus intentus a natura inferiori,
ut in II De anima, text. 37, dicitur.
Ad primum ergo dicendum, quod homo non hoc modo
dicitur esse finis sicut intentum ab agente, quia hæc est ratio
finis ultimi et principalis : sed sicut ad quod ordinatum est
Opus agentis aliquo modo, ut dictum est.
Ad secundum dicendum, quod homo non est finis omnis
creaturæ sicut ultimo intentum ab omni creatura, sed sicut
, illud cui provenit utilitas ex omni creatura : et hoc contingit
, propter communicationem ejus cum omni- creatura, ut dicit
Gregorius, ubi supra.
£ Ad tertium dicendum, quod omnis creatura corporalis,
’·« quantumcumque sit magna quantitate, est tamen inferior
? homine ratione intellectus. Unde non est inconveniens, si
omnis creatura talis etiam in assimilationem ejus tendit,
' -inquantum per hoc summæ bonitati assimilatur. Sed angeli
sunt nobiliores homine secundum conditionem naturæ ; unde
non sunt propter hominem prædicto modo, sed solum sicut
ex quibus provenit homini utilitas ; sicut si diceretur regem
esse constitutum propter aliquem rusticum, cui provenit
utilitas pacis propter leges regis.
Ad quartum dicendum, quod hujusmodi non fuerunt a
principio homini nociva, sed postea per peccatum nociva
sibi facta sunt ex quibus tamen aliqua utilitas sibi provenit,
dum per hoc humilior fit et in talibus, etiam vilibus1, glo­
riam et sapientiam Dei considerat. Et sic etiam in utilitatem
cedunt ea quæ in usum operationis12 ejus non veniunt, dum
de eis aliquam cognitionem habet vel in universali vel in
particulari. Tamen auctoritas Philosophi in V Phys., text. 4,
in contrarium inducta, intelligitur de rebus artificialibus.

1. Parm. : « visibilibus. »
2. Parm. : « operis. »

ARTICULUS IV
Utrum anima rationalis debeat uniri corpori
Ad quartum sic proceditur. 1. Videtur quod anima ratio­
nalis corpori uniri non debuit. Ea enim quæ sunt ad finem,
determinantur secundum rationem finis. Sed anima rationa­
lis est propter divinam beatitudinem et bonitatem. Ergo
cum per corpus impediatur a participatione divinæ beatitudinis, quia per operationes corporales impeditur anima a
contemplatione spiritualium, videtur quod corpori uniri
non debuit.
2. Præterea, illud quod habet per se esse subsistens, non
unitur alteri nisi accidentaliler, quia quod advenit post esse
completum est accidens. Sed anima est quiddam in esse suo
subsistens ; alias post corpus remanere non posset. Ergo non
est unibilis, ut ex ea et corpore fiat unum essentialiter.
3. Præterea, ea quæ maxime distant, non uniuntur nisi
minima conjunctione. Sed anima et corpus maxime distant,
ut in Littera dicitur. Ergo cum conjunctio formæ ad mate­
riam sit secundum maximam unionem, videtur quod anima
non sit corpori unibilis, sicut forma materiæ.
4. Præterea, potentiæ animæ fluunt ab essentia ejus. Sed
principiatum non potest esse simplicius principio a quo fluit.
Cum ergo quædam potentia animæ nullius corporis actus sit,
ut intellectus et voluntas, videtur quod nec essentia animæ
rationalis.
Sed contra, divinæ bonitatis, est omnes gradus creatura­
rum in universo1 complere. Sed quædam creaturæ sunt pure
corporales, quædam pure intellectuales. Ergo ad completio­
nem universi oportet esse creaturam ex corporali et intellec­
tuali natura compositam.
Prætereaf intellectus possibilis, secundum Philosophum,
in III De anima, text. 14, est sicut tabula in qua nihil est
scriptum. Sed non potest perfici ut scribatur aliquid in eo
nisi per species a2 sensibus receptas. Ergo oportet quod unia­
tur corpori organico sensibili.
Solutio. — Respondeo dicendum, quod causa finalis
ipsius conjunctionis animæ et corporis assignatur in Littera
a Magistro sufficienter. Finis enim potest sumi vel ex parte
agentis, vel ex parte ipsius operis. Ex parte agentis, scilicet
1. Parm. : « universi. »
2 Parm. : « in. »

\Dei, finis est bonitas ejus, secundum quod cadit in voluntate
. ipsius volentis bonitatem suam in res diffundere : et hæc est
prima ratio quam Magister assignat. Ex parte autem operis,
filiis intentus est pertingere in assimilationem divinæ beatitudinis. Hoc autem est secundum esse ejus, prout ipsa conr junctio animæ et corporis est quædam similitudo divinæ
beâtitudinis, qua conjungitur spiritus Deo : et hæc est secunda
ratio quam assignat. Et etiam secundum operationem, prout
scilicet anima per operationes quas in corpore exercet, ad
divinam beatitudinem accedit merendo : et hæc est tertia
ratio.
Ad primum ergo dicendum, quod si anima non esset corpori
unibilis, tunc esset alterius naturæ ; unde secundum hanc natu­
ram quam habet, non potest melius ad divinam bonitatem
accedere quam per hoc quod unitur corpori.
Ad secundum dicendum, quod quidquid advenit rei subsis­
tenti ita quod ex ipsius adventu novum esse constituatur,
oportet accidentaliter advenire, quia unius rei non potest esse
nisi unum esse essentiale ; unde aliud esse superveniens erit
/ accidentale. Sed corpus adveniens animæ trahitur in consor­
tium illius esse a quo anima subsistere potest, quamvis aliæ
V formæ non possunt subsistere, in illo esse, sicut potest anima.
Ad tertium dicendum, quod propter hanc objectionem
• Plato posuit, ut Gregorius Nyssenus1, in Hom. de anima, coi. 215,
t. II, narrat quod anima est in corpore sicut motor in mobili,
ut nauta in navi, et non sicut forma in materia ; unde dicebat
quod homo non est aliquid ex anima 'et corpore, sed quod
homo est anima iitens corpore ; et propter hoc etiam quidam
quæsierunt quædam media inter animam et corpus, ut spiri­
tum corporalem, animam vegetabilem et sensibilem, et lucem,
quibus mediantibus anima rationalis corpori uniretur ; quæ
omnia absurda sunt secundum philosophiam, et improbata
a Philosopho in VIII Melaph., text. 11 et 16. Et ideo dicimus
quod essentia animæ rationalis immediate unitur corpori
sicut forma materiæ, et figura ceræ, ut in II De anima, text. 7
, dicitur. Sciendum ergo quod convenientia potest attendi
dupliciter : aut secundum proprietates naturæ, et sic anima
et corpus multum distant : aut secundum proportionem potentiæ ad actum, et sic anima et corpus maxime conveniunt.
Et ista convenientia exigitur ad hoc ut aliquid uniatur alteri
immediate ut forma ; alias nec accidens subjecto nec aliqua
1. In libro Nemesii De opificio hominis^ cap. ni, coi. 594, eadem de
verbo ad verbum leguntur.

forma materiæ uniretur ; cum accidens et subjectum etiam
sint in diversis generibus, et materia sit potentia, et forma sit
actus.
Ad quartum dicendum, quod in formis est quidam gradus
nobilitatis ; et quanto aliqua forma est nobilior, tanto plus
materiæ prædominatur ; unde forma terræ est magis mate­
rialis quam forma aeris vel ignis. Inter autem omnes formas
anima rationalis nobilior est, unde maxime prædominatur
materiæ. Omne autem quod unitur alteri ut vincens et domi­
nans super illud habet effectum non solum secundum conjunc­
tionem sui ad alterum, sed etiam per se absolute, inquantum
non dependet ad illud cui unitur ; sicut patet in igne candelæ,
cujus lumen extenditur ultra ascensionem vaporis et calefactio­
nem. Unde quædam vires ab anima provenire possunt quæ
sunt corporis actus et quædam sunt ab organis corporalibus
absolutæ ; quamvis enim essentia animæ corpori uniatur
ut forma, non tamen sicut forma materialis non habens esse
absolute in quo subsistere possit.

ARTICÛLUS V
Utrum anima humana tali corpori debuerit uniri1
Ad quintum sic proceditur. 1. Videtur quod tali corpori
uniri non debeat12. Cum enim forma proportionetur materiæ,
nobilissimæ formæ debetur nobilissimum corpus. Sed corpus
cæleste est nobillissimum corporum3. Ergo videtur quod corpori
de natura ejus4 debet uniri anima, quæ est nobilissima forma­
rum.
2. Præterea, simplici formæ magis proportionatur corpus
simplex quam compositum. Sed anima est simplicissima for­
marum. Ergo non debet uniri composito, sed simplici.
3. Præterea, corpus organicum est magis difforme quam
corpus homogeneum. Sed anima est simplicissimus motor.
Ergo corpus cui unitur sicut mobili debet esse homogeneum
et non organicum.
4. Præterea, quanto corpus est subtilius, tanto magis
accedit ad nobilitatem formæ et continentis. Sed ignis est
1. I p. Summas theolog., q. ixxvi, art. 5.
2. Parm. : « debuit. »
3. Parm. omittit : « sed corpus cæleste est nobilissimum corporum. »
4. Parm. : « cœlesti, »-nec habet : « de natura ejus, » id est, de natura
corporis cælestis.

' subtilissimum corpus ; unde in II De generatione dicitur, quod
. 'habet plus de specie. Ergo videtur quod ad minus secundum
prædominium ignis debeat esse in corpore animato; cujus
contrarium ostendit motus gravis quem habet ; unumquodque
enim movetur motu prædominantis in ipso, ut in I De cælo
et mundo dicitur.
Sed contra est quod dicitur Genes., n, 7 : Formavit Deus
hominem de limo lerræ. Et hoc etiam ad sensum videmus.
Solutio. — Respondeo dicendum, quod oportuit talem for­
mam, scilicet animam rationalem, corpori bene complexionato
uniri ; cujus rationem assignat Avicenna, De intelligentiis,
cap. x, part. 2, et deinceps, dicens, quod oportet ordinem perfectibilium esse secundum ordinem perfectionum. Inter omnes
autem perfectiones illa est nobilissima quæ movet cælum,
cui inter omnes alias perfectiones maxime anima rationalis
assimilatur : et ideo corpus oportet quod sit simillimum cælo.
,:φβ nobilitate autem corporis caelestis est, quod non habet
Asontrarium ; unde quanto plus corpus separatur a contrariei>Wte, similius cælo efficitur. Hoc autem non potest esse in gene'z',rabilibus et corruptibilibus hoc modo quod a contrariis omni' mode absolvantur, scilicet calido et frigido, sed1 per hoc
quod veniunt2 ad medium, quia medium neutrum extremorum
est actu ; et ideo illud corpus quod venit ad maximam aequa­
litatem mixtionis, est simillimum cælo, et tale corpus debet
esse corpus humanum ; et inde est quod dicitur II De anima,
text. 94, quod homo habet meliorem tactum cæteris animalibus ;
et quanto est melioris tactus, tanto est melioris intellectus,
quia subtilitas tactus sequitur aequalitatem complexionis.
Instrumentum enim tactus debet esse in potentia respectu
suorum-sensibilium sicut medium, et non per privationem3,
sicut pupilla est potentia album et nigrum, ut in eodem libro,
text. 119, dicitur.
Ad primum ergo dicendum, quod corpus cæleste est nobilius
quam corpus humanum, et perfectio sua est nobilior quam
anima humana. Sed, sicut dicit Commentator, in lib. I De sub­
stantia orbis, cap. π, corpus cæleste non est generabile neque
corruptibile sicut corpus humanum ; et ideo non indiget per­
fectione terminante ipsum sensificando et vegetando, sed quæ4
moveat ipsum in loco : et quæcumque sit virtus illa, sive
1.
2.
3.
4.

•

AI. : « scilicet per hoc » ; Parm. : « frigido, per hoc. »
AI. : « inveniunt » ; Parm. : « conveniunt. »
Parm. ; « privatio. »
Parm. : « qua. »

56

COMMENTUM IN LIB. II SENTENTIARUM

Deus sive angelus, est superior in natura quam anima humana
quæ est motor corporis humani ; et corporeitas cæli quam
corporeitas corporis humani.
Ad secundum dicendum, quod corpora simplicia maxime
removentur a similitudine cæli, inquantum in eorum natura
est habere contrarium cum intentione, et ideo corpori tali
anima rationalis uniri non debuit.
Ad tertium dicendum, quod anima rationalis quamvis
sit simplex in essentia, tamen est multiplex in potentiis et
operationibus ; et ideo oportet quod corpus suum multa habeat
organa ad diversas operationes apta ; et propter hoc natura
dedit homini manus, quibus plurimas operationes facere potest ;
et propter hoc etiam quanto anima est minus nobilis, requirit
minorem diversitatem in organis, sicut patet in plantis et in
animalibus annulosis.
Ad quartum dicendum, quod elementa quanto plus habent
de specie et de qualitatibus activis, tanto plus habent de vir­
tute agendi : unde non posset fieri adæquatio, nisi de elemento
magis materiali esset plus secundum quantitatem vel materiam.
Ideo oportet corpus humanum secundum quantitatem habere
plus de terrestri, quamvis non secundum qualitatem, quia
in corpore vivo dominatur calidum ; unde in libris De anima
dicitur quod nihil est substantivum1 sine calore, et quod calor
ignis est instrumentum animæ. Et quia gravitas et levitas,
quæ sunt principia motus localis, consequuntur quantitatem
materiæ, ideo motus gravis apparet in corpore humano.
EXPOSITIO TEXTUS1
2

« Intelligendo amaret. » Hic ponit quatuor, quæ se secun­
dum ordinem habent. Intellectus enim secundum apprehen­
sionem boni gignit amorem, amor autem unit amato, et quo­
dammodo illud suum esse facit possidendo. Et ex hac con­
junctione sequitur delectatio quæ perficit rationem fruitionis.
Cætera ex prædictis manifesta sunt.

1. Sic codd. ; Parm. : « sensitivum. »
2. Hanc expositionem textus hic omnes codd. ponunt.

DISTINCTIO II
Quæ consideranda sunt de angelis

De angelica itaque natura hæc primo consideranda sunt,
quando creata fuerit, et ubi, et qualis facta sit, dum primo
conderetur. Deinde qualis effecta sit aversione quorumdam
et conversione quorumdam. De excellentia quoque et ordi­
nibus et dbnorum differentia, et de officiis ac nominibus aliisque
pluribus aliqua dicenda sunt.
Quando facti sunt angeli prius dicit : in quo videntur
sibi obviare auctoritates
Quædam auctoritates innuere videntur quod ante omnem
creaturam creati sunt angeli. Unde illud, Eccli., i, 4 : Primo
omnium creata est sapientia; quod intelligitur de angelica
natura, quæ in Scriptura sæpe vita, sapientia et lux dicitur.
Nam sapientia illa, quæ Deus est, creata non est ; Filius enim
, sapientia Patris est genita, non facta, nec creata ; et tota
Trinitas una sapientia est, quæ non facta nec creata est, nec
genita nec procedens. De angelica ergo vita illud accipiendum
est, de qua dicit Scriptura quando facta est, scilicet primo
i ■ omnium. Sed rursus alia Scriptura dicit, Gen., i, 1 : In princi■ pio creavit Deus cælum et terram ; et in Propheta, psalm, ci,
16 : Initio, tu Domine terram fundasti, et opera manuum tuarum
sunt cæli. Et videtur quædam contrarietas oriri ex assertioni­
bus istis. Nam si primo omnium creata est sapientia, omnia
post ipsam facta videntur, et ita post ipsam facta videntur
cælum et terra, et ipsa facta ante cælum et terram. Iterum si
in principio creavit Deus cælum et terram, nihil factum est
ante cælum et terram. Ergo nec ipsa sapientia facta ante cælum
et terram. Cum ergo hæc contraria videantur, nec in divina
Scriptura fas sit sentire aliquid esse contrarietatis, requira­
mus intelligentiam veritatis.

Quid sit tenendum docet, praemissas auctoritates determinando
Videtur itaque hoc esse tenendum, quod simul creata est
spiritalis creatura, id est angelica et corporalis ; secundum
quod potest accipi illud Salomonis1, Eccli., xviii, 1 : Qui vivit
1. Non quod Salomon ipse hujus libri auctor sit, sed quod ex ejus
dictis vel sententiis concinnatus a Jesu Sirach vero ejus auctore,

in æternum creavit omnia simul, id est spiritualem et corpora­
lem naturam ; et ita non prius tempore creati sunt angeli quam
illa corporalis materia quatuor elementorum : et tamen primo
omnium creata est sapientia : quia etsi tempore non praecedit,
praecedit tamen dignitate.

Quod simul creata fuerit corporalis et spiritualis creatura
Quod autem simul creata fuerit spiritualis corporalisque
creatura, Augustinus, Super Genesim., lib. I, cap. m, coi. 248,
t. III, aperte ostendit, dicens, per caelum et terram, spiritualem
corporalemque creaturam intelligi : et hæc creata sunt in prin­
cipio, scilicet temporis, vel in principio, quia primo facta sunt.

Quod nihil factum est ante cælum et terram, nec etiam tempus :
cum tempore enim creata sunt sed non ex tempore

Ante ea enim nihil factum est, nec etiam tempus factum est
ante spiritualem, scilicet angelicam naturam, et ante corpo­
ralem, scilicet materiam illam quatuor elementorum confu­
sam. Illa enim cum tempore creata sunt, nec ex tempore nec
in tempore ; sicut nec tempus in tempore creatum est, quia
non fuit tempus antequam esset cælum et terra. Unde Augus­
tinus, in lib. V De Trinil., cap. xvi, coi. 922, t. VIII, dicit,
quod Deus fuit Dominus antequam esset tempus, et non in
tempore coepit esse Dominus : quia Dominus fuit temporis,
quando esse coepit tempus ; nec utique tempus coepit esse in
tempore, quia non erat tempus antequam inciperet tempus.
Quod simul cum tempore et cum mundo coepit
corporalis et spiritualis creatura
Simul ergo cum tempore facta est corporalis et spiritualis
creatura, et simul cum mundo, nec fuit ante angelica creatura
quam mundus ; quia, ut Augustinus ait, Super Gen. ad lit.,
lib. I, cap. xix, coi. 260, t. III, nulla creatura est ante sæcula,
sed a sæculis, cum quibus coepit. Hieronymus tamen, Super
Epistolam ad Titum, cap. I, vers. 2, col. 560, t. VII, aliud
videtur sentire, dicens : « Sex millia1 necdum nostri temporis
implentur annorum ; et quantas prius æternitates, quanta
tempora, quantas sæculorum origines fuisse arbitrandum est,
in quibus angeli, throni, dominationes, cæterique ordines
ut ex prologo patet : unde Sapientia Sirach juxta græcam inscriptio­
nem appellatur, etsi nomine Salomonis multi veterum insignire non
dubitarunt propter sententiarum similitudinem, ut Augustinus lib. II
De doct. christ., cap. vin, insinuat.
1. Migne : « sed mille, » etc.

DISTINCTIO II

59

, .servierint Deo absque temporum vicibus atque mensuris, et
Deo jubente substiterint ? » His verbis quidam adhærentes
·$■ fixerunt cum mundo ccepisse tempus sæculare, sed ante mun; dum extitisse tempus æternum sine mutabilitate : et ita immutabiliteret intemporaliter astruunt angelos Deo jubente substi. ' tjsse, eique servisse. Nos autem quod prius dictum est, pro
captu intelligent!® nostr® magis approbamus, salva tamen
•
reverentia secretorum, in quibus nihil temere asserendum est.
■ Et illud Hieronymum dixisse non ita sentiendo, sed aliorum
, opinionem referendo, arbitramur.
Utrum angeli mox creati fuerint in empyreo,
scilicet quod statim ut factum est, angelis fuit repletum

Jam ostensum est, quando creata fuerit angelica natura :
nunc autem attendendum1 est ubi facta fuerit. Testimoniis
quarumdam auctoritatum evidenter monstratur angelos ante
casum fuisse in cælo ; et inde corruisse quosdam propter
superbiam ; alios vero qui non peccaverunt, illic perstitisse.
Unde Dominus in Evangelio, Luc., x, 18, ait : Videbam Satanam sicut fulgur cadentem de coelo. Nec appellatur hic cælum
' firmamentum, quod secunda die factum est, sed cælum splenB d:dum, quod dicitur empyreum, scilicet igneum, a splendore,
* non a calore ; quod statim factum angelis est repletum ; quod
. est supra firmamentum ; et illud empyreum quidam exposi­
tores sacræ Scripturæ, nomine cæli intelligi volunt, ubi Scri­
ptura dicit, Gen., i, 1 : In principio creavit Deus coelum ei ter­
ram. « Cælum, inquit Strabus, coi. 68, t. I, non visibile firmamen­
tum hic appellat, sed empyreum, id est igneum, vel intellec­
tuale, quod non ab ardore sed a splendore dicitur : quod
statim factum repletum est angelis ; unde Job., xxxvm, 4 et 7 :
Ubi eras... cum me laudarent astra matutina, et jubilarent
omnes filii Dei ? » De hoc quoque Beda ita, Super Gen., coi. 13,
t. II, ait : « Hoc superius cælum quod a volubilitate mundi
secretum est, mox ut creatum est, sanctis angelis impletum
est quos in principio cum cælo et terra conditos testatur Domi­
nus dicens : Ubi eras cum me laudarent astra matutina, et jubi­
larent omnes filii Dei ? Astra matutina et filios Dei eosdem
angelos vocat. Cælum enim in quo posita sunt luminaria, non
in principio, sed secunda die factum est12. » Ex his liquet quod
in empyreo omnes angeli fuerunt ante quorumdam ruinam ;
simulque creati sunt angeli cum cælo empyreo, et cum informi
materia omnium corporalium
1. AI. : « nec attendendum. »
2. Plenius in textu Bedæ : etenim quæ refert Magister sententiarum
ex ordinaria Glossa depromuntur.

Quod simul creata est visibilium rerum materia et invisibi­
lium natura, et utraque informis secundum aliquid, et formata
secundum aliquid.

Simul ergo visibilium rerum materia et invisibilium natura
condita est ; et utraque informis fuit secundum aliquid, et for­
mata secundum aliquid. Sicut enim corporalium materia
confusa et permixta, quæ secundum Græcos chaos dicta est,
in illo exordio conditionis primariæ et formam confusionis
habuit, et non habuit formam distinctionis et discretionis,
donec postea formaretur, atque distinctas reciperet species ;
ita spiritualis et angelica natura in sua conditione secundum
naturæ suæ habitum formata fuit ; et tamen illam quam postea
per amorem et conversionem ad Creatorem suum acceptura
erat, formam non habuit, sed erat informis sine illa. Unde
Augustinus, lib. I Super Gen., cap. i, coi. 247, t. III, multipli­
citer exponens præmissa verba Genesis : In principio creavit
Deus cælum et terram, per cælum dicit intelligi informem natu­
ram spiritualis vitæ, sicut in se potest existere non conversa
ad Creatorem in quo formatur ; per terram, corporalem mate­
riam sine omni qualitate, quæ apparet in materia formata.
Quomodo dicat Lucifer secundum Isaiam :
« Ascendam in coelum », cum esset in cœlo

Hic quæri solet, si in cælo empyreo fuerunt angeli statim
ubi facti sunt, quomodo, ut legitur in Isaia, cap. xiv, 3, dicit
Lucifer : Ascendam in cælum, et exaltabo solium meum, et ero
similis Altissimo ? Sed ibi cælum vocat Dei celsitudinem,
cui pacificari volebat. Et est tale, ascendam in cælum, id est
ad æqualitatem Dei.
DIVISIO TEXTUS

Hic Magister incipit determinare de creaturis in speciali
quantum ad considerationem theologi pertinet, et dividitur
in tres partes : in prima determinat de creatura pure spiri­
tuali ; in secunda de creatura pure corporali, xn dist., ibi :
« Hæc de angelicæ naturæ conditione dicta sufficiant » ; in ter­
tia de creatura ex utraque composita,xvi dist. : «His excursis
quæ supra de creatione homini.; præmisimus, effectui man­
cipare, atque ordine explanare nunc suscipimus. » Prima in
tres : in prima determinat de angelorum creatione ; in secunda
de separatione per aversionem et conversionem, v dist., ibi :
« Post hæc, consideratio adducit inquirere quales effecti sint,
dum dividerentur aversione et conversione » ; in tertia deter­
minat de bonorum dignitate, ix dist., ibi : « Post prædicta

i

DISTINCTIO II, QUAEST. I, ART. I

61

'/euperest cognoscere de ordinibus angelorum quid Scriptura
tradat. » Prima in duas : in prima determinat de creatione
ί angelorum, quantum ad illud quod adjacet eis quasi mensura ;
;'in secunda determinat de conditione ipsorum creatorum,
'.III dist., ibi : « Ecce ostensum est ubi angeli fuerint mox ut
creati sunt. » Prima dividitur in duas : in prima ostendit
3» 'quando creati sunt angeli ; in secunda ubi creati sunt, ibi :
<t Jam ostensum est quando creata fuerit angelica natura. »
In prima dicit de quo est intentio ; in secunda prosequitur
« quæstionem,
ibi : « Quædam auctoritates videntur innuere
quod ante omnem creaturam creati sunt angeli. » Et circa
duo facit : primo movet quæstionem, ponendo rationes
1 hoc
ad ntramque partem ; secundo determinat eam, ibi : « Videtur
t utique hoc esse tenendum. » Et circa hoc tria facit : primo
' -determinat quæstionem ; secundo determinationem confirmat,
? ibi : « Quod autem simul creata fuerit corporalis spirit ualisque
creatura, Augustinus... aperte ostendit »; tertio objecta in
, contrarium solvit, ibi : « Hieronymus, Super Epislolam ad
Titum, aliud videtur sentire. »
ii
« Jam ostensum est quando creata fuerit angelica natura. »
4 Hic determinat ubi creati sunt angeli : et primo ostendit quod
. in cælo empyreo ; secundo epilogat ea quæ dixerat, ibi :
« Simul ergo visibilium rerum materia et invisibilium natura
condita est » ; tertio objectionem in contrarium solvit, ibi :
« Hic quaeri solet si in cælo empyreo fuerunt angeli statim ubi
■ facti sunt. »

?

QUÆSTIO PRIMA
Hic est duplex quæstio : prima de ævo, quod durationem
apgeli mensurat ; secunda de cælo empyreo, qui locus angelorum
dicitur.
Circa primum tria quæruntur : 1° utrum ævum ab æternitate
vel tempore differat ; 2° utrum sit unum tantum ævum ;
3° utrum ævum mensurans durationem angeli ante tempus
irfceperit.
ARTICULUS PRIMUS
Utrum ævum sit idem quod æternitas1

■rui primum sic proceditur. 1. Videtur quod ævum sit idem
quod æternitas. Sicut enim dicitur in lib. De causis, prop. 2,
intelligentia parificatur æternitati. Non autem nisi sicut
1. I p. Summse theol., q. x, art. 4.

mensuratum mensuræ. Cum ergo mensura angelicæ durationis
ponatur ævum, videtur quod sit idem æternitati.
2. Præterea, sicut se habent mensurata, ita et mensuræ.
Sed angelus non est causa temporalium rerum. Ergo nec men­
sura durationis ejus causa erit temporis, sed tantum mensura
durationis Creatoris1, quæ est æternitas. Sed ævum est causa
temporis, sicut dicit Boetius, De consolatione, lib. III, metr. ix,
coi. 758, t. 1 :
..... Qui tempus ab ævo
Ire jubes.

Ergo ævum est æternitas.
3. Præterea, sicut se habênt mobilia ad invicem in succes­
sione, ita se habent immobilia ad invicem in immobilitate.
Sed omnium mobilium est una mensura successiva, scilicet
tempus. Ergo et omnium immobilium est mensura una, scilicet
æternitas.
4. Sed contra, videtur quod ævum sit idem quod tempus.
Quia secundum Augustinum, lib. VIII Super Gen. ad lilt.,
cap. xx, col. 388, t. Ill, Deus movet spiritualem creaturam
per tempus. Sed talis creaturæ mensura ponitur ævum. Ergo
ævum et tempus idem sunt.
5. Præterea, omnis mensura durationis creaturæ est divi­
sibilis. Sed partes durationis non sunt simul. Ergo cum ævum
sit mensura durationis creaturæ, videtur quod in eo sit suc­
cessio. Sed hæc est ratio temporis. Ergo videtur quod tempus
et ævum sint idem.
6. Præterea, nullum creatum est actu infinitum. Sed angelus
in infinitum durabit, quia nunquam corrumpetur. Ergo sua
duratio non est tota simul ; et sic idem quod prius.
7. Præterea, omne illud cujus duratio est tota simul, non
differt in eo esse et fuisse. Sed illud quod fuit non potest intelligi
non fuisse. Ergo non potest intelligi angelum non esse, nec
Deus potest hoc facere : quod est falsum. Ergo duratio angeli
non est tota simul.
Solutio. — Respondeo dicendum, quod ævum ponitur
mensura media inter tempus et æternitatem.
De distinctione autem temporis ab ævo est triplex opinio.
Quidam enim dicunt quod idem est nunc ævi et temporis
secundum essentiam, sed differunt secundum rationem :
quia nunc temporis mensurat ipsum mobile inquantum est
in motu ; eo quod sicut se habet tempus ad motum, ita se habet
1. Non insulse, ut in Parm. : « creationis. »

nunc temporis ad mobile, ut dicitur in IV Physic., text. 114 :
sed nunc ævi mensurat substantiam ipsius primi mobilis
prout in se consideratur : et sic tempus et ævum differunt
tantum ratione ; tamen ævo mensuratur non tantum substan­
tia cæli sed etiam angeli. Sed hoc non potest stare : quia dura­
tio respicit esse in actu ; non est autem idem actus nec unius
rationis esse cæli quod mensuratur ævo, et moveri ipsius quod
mensuratur tempore : et ideo secundum rem tempus et ævum
differunt, cum diversorum generum sint diversæ mensuræ, ut
ex X Melaph., text. 4, patet.
Ideo alii, hoc concedentes, dixerunt quod ævum est mensura
rei permanentis creatæ, sed tempus est mensura rei motæ ; et
tamen in ævo est prius et posterius sicut in tempore, sed diffe­
runt, quia in tempore est prius et posterius cum innovatione,
in ævo autem est sine innovatione et inveteratione. Hoc autem
nihil videtur dictu : quia ubicumque est prius et posterius,
oportet intelligere partem priorem et posteriorem, et in nulla
duratione partes priores et posteriores sunt simul ; unde opor­
tet quod quando est prius non sit posterius ; et ideo oportet
posterius de novo advenire, cum prius non fuerit. Exemplum
etiam quod ponunt falsum supponit : dicunt enim quod sicut
invenitur fluxus alicujus ab alio continuus cum innovatione,
eo quod semper aliud et aliud est quod fluit, sicut in exitu
rivi a fonte, ita etiam invenitur fluxus continuus sine innova­
tione, sicut exitus radii a sole, qui semper est idem. Sed hoc
non est verum quod1 in exitu radii a sole attendatur prius
et posterius primo et per se : quia illuminatio est motus et
non est in tempore natura per posterius, eo quod esse illumina­
tum reducitur in quemdam motum, sicut in causam, in quo
est innovatio situs ; scilicet in motum corporis illuminantis,
quod illuminat dum super terram movetur. Esse autem
angeli non reducitur in innovationem alicujus motus sicut in
causam, nec in se innovatur, quia nihil fit quod prius non
esset. Ergo impossibile est quod aliquo modo sit ibi prius et
posterius.
Et ideo dicendum, quod tempus est mensura habens prius
et posterius, ævum autem non habens ; oportet enim rationem
mensuræ ex mensurato accipere. Esse autem angeli, quod ævo
mensuratur, est indivisibile variatione carens, et ideo ævum
1. Sic codd. ; longe aliter Parm. Hæc enim habet : « Sed hoc non
est verum, quia... a sole non attenditur, quia... illuminatio non est
motus... in tempore nisi... eo quod omne quod illuminatur..., sicut
in motum corporis. »

prius et posterius non habet ; sed motus qui tempore mensura­
tur, successione quadam perficitur ; et ideo in tempore invenitur
prius et posterius. Differt autem ævum ab aeternitate, sicut
et esse angeli ab esse divino, in duobus. Primo, quia esse divi­
num est per se stans, quia est id quod est ; in angelo autem est
aliud esse et aliud quod est1. Secundo, quia esse angeli est ab
alio, sed1
23non esse8 divinum ; unde patet quod sicut esse angeli
est quædam participatio divini esse, ita etiam ævum est quædam participatio æternitatis ; et propter hoc doctores parum
loquuntur de differentia ævi et æternitatis : unde Dionysius
indifferenter utroque utitur.
Et per hoc patet responsio ad primum : quia æternitas ibi
sumitur pro æternitate participata, quæ est ævum ; et Deus
dicitur esse supra æternitatem, sicut supra ens, et supra omne
quod nominatur.
Et similiter dicendum est ad secundum, quod ævum sumitur
ibi pro æternitate. Si tamen sumatur secundum quod differt
ab æternitate, sic dicitur tempus ab ævo fluere non effective,
sed exemplariter : quia digniora in entibus sunt quodammodo
exemplaria inferiorum, inquantum magis accedunt ad primum
exemplar ; et ita ævum est exemplar temporis, inquantum
æternitati similius est.
Ad tertium dicendum, quod motus univocatur ad minus
in intentione generis ; et ideo omnibus motibus ordinatis ad
invicem, potest una mensura respondere. Sed nullum esse crea­
tum univocatur cum esse increato ; et ideo oportet ponere
duas mensuras.
Ad quartum dicendum, quod angelus potest considerari
dupliciter. Vel quantum ad suum esse quod est sine vicissitu­
dine, et sic mensuratur ævo ; vel quantum ad operationem,
et sic etiam quantum ad aliquam operationem ævo mensuratur
prout scilicet intuetur res in Verbo, quia sic in ejus operatione
non est vicissitudo aliqua : sed secundum aliam operationem,
in qua est vicissitudo, mensuratur tempore, secundum scilicet
quod intuetur res per plures species quæ sunt apud ipsum.
Hoc autem tempus est aliud a tempore quod mensurat motum
primum4 primi mobilis, eo quod ista vicissitudo non ordinatur
ad illam, nec istud tempus est continuum, sed numerus dis­
cretus vicissitudinis non continuæ : continuitas enim accidit
1.
2.
3.
4.

AI. « et aliquod quod est. »
Parm. : « et. »
AI. : « est. »
Parm. omittit : « primum. »

'Ç^empori ex parte motus numerati, et non secundum formam
fâuam qua numerus est, ut dicit Commentator, in IV Physic,
text. 99.
■ Ad quintum dicendum, quod omnis divisio durationis
V· accidit ex motu per quem fit successio prioris et posterioris,
et ideo tempus est mensura per modum numeri. Sed ævum et
• œternitas mensurant actum, in quo non accidit renovatio
per motum ; et ideo sunt indivisibiles mensuræ per modum
' unitatis ; sicut enim tempus est numerus prioris et posterioris
in motu, ita etiam çt ævum est unitas permanenti® actus qui
est esse vel operatio creati, et similiter æternitatis increati.
Ad sextum dicendum, quod esse angeli non est infinitum
privative per modum quanti, quia indivisibile est, cujusmodi1
infinitum non potest esse in actu ; sed est infinitum negative,
non simpliciter, sed respectu alicujus finis qui est terminus
durationis quam non habet.
Ad septimum dicendum, quod potest Deus facere angelum
non esse : quia sicut non potuit per se incipere, ita nec durare,
' nisi voluntate ejus ; et similiter potest intelligi non esse, eo
quod sua quidditas non est suum esse. Nec tamen potest facere
' ut simul sit et non sit : nec hoc potest intelligi ; et sic non potest
facere ipsum non fuisse, quia hæc possibilitas derivatur’
ab illa, ut in I lib., distinet, xliii, dictum est : et ideo objectio
ista non est ad propositum.
ARTICULUS II
Utrum ævum sit tantum unum3

Ad secundum sic proceditur. 1. Videtur quod ævum non sit
tantum unum. Sicut enim tempus est numerus numero nume­
ratus4, ita et ævum videtur esse unitas contracta vel determi­
nata ad rem aliquam. Sed talis unitas multiplicatur ad multi­
plicationem eorum quibus convenit esse unum. Ergo non est
tantuïn unum ævum.
2. Præterea, corporalium et incorporalium, cum sint diver­
sorum generum, non est mensura una. Sed ævo mensurantur
quædam corpora, sicut substantia cæli. Ergo videtur, cum etiam
quædam spiritualia mensurentur ævo, quod ævum non sit
unum.
1.
2.
3.
4.

Parm. : « cujus. »
Parm. : « diversificatur. »
I p. Summæ theol., q. x, art. 6.
Parm. : « numerus motus. »
COMMENT.

IN LIB.

SENTENT. - II.

4

COMMENTUM IN LIB. II SENTENTIARUM

66

3. Præterea, omnium motuum quorum est tempus unum,
est reductio in unum motum sicut in causam. Sed angeli non
reducuntur in unum angelum1 sicut in causam. Ergo non men­
surantur uno ævo.
4. Præterea, quocumque angelo remoto, nihilominus rema­
nebit esse aliorum angelorum ævo mensuratum. Sed quæcumque ita se habent quod remoto uno remanet alterum, non depen­
dent ad invicem. Ergo videtur quod ævum unius angeli non
dependet ad ævum alterius, et sic non est omnium unum
ævum.
5. Præterea, si mensuretur per unum ævum, hoc non est
nisi per ævum quod est mensura esse primi angeli. Sed, ut
infra dicitur, angelus qui corruit, inter omnes major fuit.
Ergo videtur quod esse omnium bonorum angelorum mensuretur
ad ævum dæmonis, quod est absurdum. Ergo videtur quod non
sit tantum unum ævum.
Sed contra, medium habet naturam extremorum. Sed ævum
medium est inter æternitatem et tempus, æternitas autem est
una, et similiter tempus. Ergo ævum est unum.
Præterea, hoc etiam videtur per hoc quod ævum est simpli­
cius quam tempus, et ita magis unum.
Solutio. — Respondeo dicendum, quod, ponendo unita­
tem ævi, oportet eam investigare ad similitudinem temporis :
cujus causa tripliciter assignatur.
Quidam enim dicunt quod tempus est numerus motus ;
unde sicut idem est denarius quo numerantur decem canes el
decem equi ; ita est etiam idem tempus quo numerantur
omnes motus. Sed noc improbat Commentator in IV Physic..
text. 134 : quia unitas numeri diversorum numeratorum non est
nisi unitas numeri mathematice accepti. Tempus autem non
est quid mathematicum, sed naturale.
Præterea, omnia mathematica multiplicantur secundum
esse quod habent in rebus sicut non est eadem linea in cupro
et ligno secundum esse ; unde sequeretur quod tempus secun­
dum esse numeraretur1
2 ad numerum motuum ; et ita sequeretur
quod essent plura tempora simpliciter, sed unum tantum in
imaginatione3.
Alii dixerunt quod, quia tempus est mensura variationis,
et omnis variatio est ex potentialitate4 materiæ, et quia mate1.
2.
3.
4.

Nicolai omittit : « angelum. »
Parm. addit : « et multiplicaretur. »
Parm. : « imaginarie. »
Parm. : « possibilitate. »

ria est una, ideo dicunt tempus unum ab unitate materiæ.
Sed hoc non videtur verum. Tempus enim non mensurat
Variationem in potentia, sed variationem in actu ; actus autem
variationis in materia non est unus, sed plures ; sed tantum
prima potentia ad variationem est una : quamvis etiam hoc
non sit per se notum ; immo forte falsum, quod omnium
mobilium sit materia una. Et præterea tempus de necessitate,
cum sit numerus, respicit aliquam multitudinem numeratam.
| In materia autem prima secundum essentiam non est aliqua
P multitudo, sed solum secundum esse, et secundum hoc esse non
est una in pluribus ; unde nec tempus materiæ secundum essenJ tiam suam respondet , sed solum esse, secundum quod variatur
t; per motum ; unde ex unitate materiæ nullo modo potest esse
£ tempus unum.
Γ
Et ideo dicendum cum Commentatore, in IV Physic.
/■ text. 130 et 132, quod tempus est unum ab unitate motus
t' primi mobilis : tempus enim comparatur ad istum motum
l non tantum ut mensura ad mensuratum, sicut ad alios motus,
E· sed sicut accidens ad subjectum, quod ponitur in definitione
g ejus : ex quo habet unitatem et multitudinem. Unde primo
mensurat motum diurnum, et per illum mensurat omnes alios ;
sicut enim dicitur in X Metaph., text. 3et 4, unumquodque men­
suratur per illud quod est primum et minimum sui generis. Et
similiter dicendum est de ævo, quod est unum ab unitate esse
simplicissimi æviternorum, quod est primus angelus : quia
oportet unum esse simpliciorem altero, ut infra dicetur.
Ad primum ergo dicendum, quod mensura est duplex.
Quædam intrinseca, quæ est in mensurato sicut accidens in
subjecto ; et hæc multiplicatur ad multiplicationem mensurati ;
sicut plures lineæ sunt quæ mensurant longitudinem plurium
corporum æqualium. Est etiam quædam mensura extrinseca,
et hanc non est necesse multiplicari ad multiplicationem men­
suratorum, sed est in uno sicut in subjecto ad quod multa mensu­
rantur, sicut multi panni mensurantur ad longitudinem unius
/ ulnæ : et hoc modo multi motus mensurantur ad numerum
«, unius primi motus, qui numerus est tempus; et multa perma-j nentia ad unitatem unius permanentis, quod est ævum.
'Ad secundum dicendum, quod spiritualia et corporalia
‘ 'possunt in permanentia essendi assimilari, et secundum hoc
'unam mensuram habere, quamvis in aliis multum distent.
y
Ad tertium dicendum, quod quamvis unus angelus non sit
causa alterius, est tamen simplicior altero : et hoc sufficit ad
·' 'rationem mensuræ.
Ad quartum dicendum, quod si non esset iste primus angelus
K;
E
»
t

K

qui modo est, esset alius primus ad quem alii mensurarentur ;
sicut si non esset hoc primum mobile, esset aliud, cujus tempus
esset mensura.
Ad quintum dicendum, quod cum ævum sit participatio
æternitatis, quanto aliquid magis est in participatione æternitatis, per prius mensuratur ævo ; et ideo cum angelus beatus
magis sit in participatione æternitatis quam ille qui per pec­
catum corruit, non sequitur quod angelus beatus mensuretur
ad ævum dæmonis, sed e converso.

ARTICULUS III
Utrum duralio angeli inceperit ante mundum1
Ad tertium sic proceditur. 1. Videtur quod duratio
angeli ante mundum inceperit. Gregorius enim Nazianzenus,
Orat, xxxviii, dixit, quod « Deus primo excogitavit angelicas
substantias ; et excogitatio ipsius opus ejus est », ut dicit
Damascenus, lib. II, c. in, coi. 874,1.1. Ergo videtur quod ante
alias creaturas angelus factus sit.
2. Præterea, creatura corporalis non æquiparatur spirituali.
Sed ideo dicitur Deum noluisse mundum ab æterno facere,
ne mundus sibi æquiparari videretur. Ergo videtur quod nec
creaturam corporalem simul cum spirituali facere debuerit.
3. Præterea, nullus potest habere cognitionem alicujus re
fîendæ, nisi præexistat aliquid ejus esse. Sed secundum Augus­
tinum, II lib. Super Gen. ad lilt., cap. vin, coi. 269, t. IIP,
angelus in Verbo accepit cognitionem creaturæ per Verbum
fîendæ, quæ cognitio matutina dicitur. Ergo videtur quod ange­
lus ante alias creaturas factus sit.
4. Præterea, secundum aliquos angeli movent cælos. Sed
motor præcedit mobile. Ergo videtur quod angeli præcesserunt cælos et alia corporalia1
23.
Sed contra, quandocumque fuerunt angeli, distiterunt ab
invicem per essentiam. Sed distantia aliquorum non potest
intelligi nisi loco existente ; nec locus, nisi sit corpus. Ergo
angeli ante corporalia creati non sunt.
Præterea, si angelus ante corporalia creatus fuit, oportet
quod « nunc » creationis angeli sit prius quam « nunc » creationis
mundi. Sed ubicumque est « nunc » prius et posterius, ibi est
1. I p. Summæ theol., q. lxi, art. 3.
2. Vide etiam lib. IV, c. xxn, etc. ; liv. V, c. iv et v ; lib. II
Dei, c. vu.
3. AI. : « corpora » ; Parm. : « corporea. »

De civ.

tempus. Ergo oportet quod ante mundum fuerit tempus ;
quod est impossibile, ut videtur, quia tunc esset et motus.
Solutio. — Respondeo dicendum, quod creatio rerum
dependet ex voluntate Creatoris, qui tunc et non prius res
creare voluit ; quæ quia nobis nota non est initium creationis
rerum ratione investigare non possumus, sed fide tenemus,
prout nobis traditum est per eos quibus divinam voluntatem
revelatam credimus.
Sciendum est ergo, quod circa inceptionem rerum sancti
convenientes in eo quod fidei est, scilicet quod nihil est ab
æterno præter Deum, varia, ad minus quantum ad verborum
superficiem, dixisse inveniuntur in his quæ de necessitate
fidei non sunt in quibus licuit eis diversimode opinari, sicut
et nobis. Plures enim eorum qui Augustinum præcesserunt,
ut Hieronymus1, Hilarius, Gregorius Nazianzenus, videntur
posuisse angelos ante creaturam corporalem factam1
2, et
corporalem per species3 successive distinctam. Augustinus
vero ponit corporalem simul et spiritualem creaturam factam,
et corporalem simul secundum materiam et species, non tamen
secundum individua, quæ successione temporis generantur.
Sequentes vero ut Gregorius et Beda4 concordant cum Augus­
tino in coævitate corporalis et spiritualis creaturæ, et cum
aliis in successione distinctionis corporum per species diversas
et ideo communiter tenetur quod angelus non est factus ante
corporalem creaturam ; hoc enim probabilius videtur, tum ex
parte divinæ omnipotentiæ, cujus non est successive operari.
tum ad excludendum errorem, ne viderentur angeli corporalium
creatores esse. Tamen5 alteri sententiæ præjudicandum non
est, ut in Litlera dicitur : quia non est demonstratum, nec
fide expressum.
Ad primum ergo dicendum, quod si diversorum dicta ad
convenientiam reducere volumus, quod tamen necessarium
non est, potest dici quod auctoritates quæ coævitatem negare
videntur, exponendæ sunt secundum ordinem dignitatis et
non ducationis.
Ad secundum dicendum, quod non est simile ; quia Deus
1. Hieronymus, ut supra, Super cap. i Epist. ad Titum, v. 2, coi. 560,
t. 7 ; Hilarius, XII De Trin., § 37, coi. 456, t. 2 ; Gregorius Nazian­
zenus, orat, xxxvin, ut refert Joan. Damascenus, lib. II De fide orth.,
c. in, coi. 874, t. 1.
2. Parm. : « factos. »
‘ 3. Parm. : « spiritualem. »
4. Beda, In Gen., coi. 13, t. 2, ut in Littera dictum est.
5. AJ. : « tum. »

præcedit creaturam non solum dignitate, sed etiam causalitate, quam ostendit mundi inchoatio : quia, ut Rabbi Moyses
dicit, facillima via ad ostendendum Deum esse, et ab ipso
esse omnia, est ex suppositione novitatis mundi : et ideo sta­
tutum est in lege ut septimo die festum ducerent, in quo
mundus consummatus est, ut per novitatem mundi semper
in cognitione Dei permanerent. Sed spiritualis creatura exce­
dit corporalem dignitate, non causalitate ; quæ ne credi causa
ejus posset, congrue simul utraque facta est.
Ad tertium dicendum, quod de re jam facta potest accipi
cognitio ejus ut fiendæ, si consideretur in causis suis, ex quibus
processit : et sic angeli susceperunt cognitionem rerum fienda­
rum in Verbo, quod est ars operativa rerum.
Ad quartum dicendum, quod motor non necessario præcedit
mobile duratione, sed dignitate, ut patet de anima et corpore.
Aliæ rationes ad oppositum sunt etiam sophisticæ : quia
essentia angeli non necessario indiget loco, nec eorum distinctio1
est secundum ordinem vel distantiam localem, sed secundum
principia essentialia. Similiter etiam alia objectio procedit
de tempore imaginato : quia scilicet « nunc » imaginari ante
mundum possumus, sicut etiam multas lineas extra cælum.

QUÆSTIO II
Deinde quæritur de cælo empyreo, in quo angeli facti dicundur ; de quo tria quæruntur : 1° utrum sit corpus ; 2° quale
sit ; 3° utrum influentiam habeat super alia corpora.
ARTICULUS PRIMUS

Utrum cælum empyreum sit corpus1
2

Ad primum sic proceditur. 1. Videtur quod non sit corpus.
Omne enim corpus naturale est sensibile, et præcipue sensu
visus. Sed cælum empyreum non est visibile, sed intellectuale
ut in Littera dicitur. Ergo non est corpus.
2. Præterea, cælum empyreum est locus contemplationis.
Sed contemplationi non debetur locus corporalis, quæ etiam
existentes in corpore a corporibus abstrahit : quia, secundum
Augustinum, lib. IV De Trinitate, cap. xx, § 28, coi. 907,
1. Parm. : « definitio. »
2. I p. Summæ theolog., q. lxvi, art. 3.

Ht. VIII : « Quamdiu aliquid divinum mente percipimus, non
■ in hoc mundo sumus. » Ergo videtur quod cælum empyreum
non sit corpus.
Mb
3. Præterea, Philosophus probat in I Cæli et mundi, text. 69,
99, 100, etc., quod extra primum mobile non est aliquod
Mr corpus, extra quod tamen quodammodo ponit vitam beatam
M quam nos dicimus in cælo empyreo esse. Ergo videtur quod
M|>' non sit corpus.
Mr: 4. Præterea, corporum naturas perscrutati sunt philosoMl· phi, quibus etiam Deus sua invisibilia revelavit, secundum
■I .Apostolum ad Rom., i, Sed de cælo empyreo nullam mentioK nem fecerunt. Ergo non est corpus.
Sed contra omne quod movetur in loco est in loco : quia
■V motus localis est primus motuum, ut in VIII Physic., text. 45,
.probatur. Ergo videtur quod primum mobile sit in loco.
WL' Sed locus est superficies corporis continentis. Ergo oportet
■' quod habeat corpus continens quietum, et hoc dicimus cælum
W empyreum.
■
Præterea, sicut dicitur, in II Cæli et mundi, text. 61,
® perfectius est quod acquirit bonitatem sine motu, quam
W quod per motum acquirit. Sed Dei perfecta sunt opera. Ergo
® > °Portet perfectissimum corpus esse immobile.
“i ■ Præterea, ante omne multiforme est aliquid uniforme, ut
in IX Melaphys., text. 2, 3 et 4, probatur. Sed est aliquod
cælum difforme, quod partim est diaphanum, et partim lucidum actu, ut cælum stellatum. Ergo oportet aliquod esse
tantum diaphanum et aliquod tantum lucidum, quod etiam
jÿ ‘ concludi potest ex propositione qua utitur Philosophus in
,,'f; VIII Physic., text. 18, etc., quod si aliquid invenitur compo5. situm ex duobus, quorum unum invenitur per se, oportet
'< et reliquum per se inveniri. Sed diaphanum est sicut potentia
W respectu lucidi. Ergo oportet primum corpus esse totum luci­
dum actu, et hoc dicimus cælum empyreum.
Solutio. — Respondeo dicendum, quod cælum empyreum
ratione investigari non potest : quia quidquid de cælis cognos­
cimus hoc est aut per visum aut per motum. Cælum autem
empyreum nec motui subjacet nec visui, ut in Littera dicitur1 ;
sed per auctoritatem est habitum : et est corpus illud12 quod
principaliter ordinatum est ut sit habitatio bonorum3, et
hoc magis propter homines quorum etiam corpora glorifi1. Parm. addit : « unde nec naturali ratione. »
2. Parm. omittit : « illud. »
3. Parm, : « beatorum. »

cabuntur, quibus locus debetur, quam propter angelos qui
loco non indigent ; et quia ilia gloria excedit investigationem
humanam, ideo etiam et cælum empyreum.
Ad primum ergo dicendum, quod cælum empyreum dicitur
intellectuale, quia nostris visibus non subjacet, sed intellectu
tantum capitur, non quod in se non sit visibile.
Ad secundum dicendum, quod cælum empyurem dicitur
locus contemplationis, non quantum ad necessitatem, sed
quantum ad congruitatem, sicut etiam Ecclesia dicitur locus
orationis.
Ad tertium dicendum, quod probationes Philosophi hoc
demonstrant, quod extra totum universum non sit aliquod
corpus, non quod extra hoc cælum non sit aliud cælum : quia
in numero sphærarum etiam philosophi dissentire inveniuntur.
Ad quartum dicendum, quod ratio jam dicta est, quare
philosophi hoc cælum non cognoverunt : quia nec motui nec
visui subjacet ; et tamen multa quæ de istis dixerunt, non
demonstrative, sed probabiliter cognoverunt ; unde ipsemet
Philosophus testatur in II Cæli et mundi, a test. 60 ad 72,
topica solutione se solvere quæstiones difficiles.
Aliæ etiam rationes non sunt cogentes : quia ultimum cælum
quod movetur, non est in loco per se, sed per accidens, ut
dicit Philosophus in IV Physic., text. 46 : ubi Commentator
etiam diversas sententias philosophorum de hoc posuit ;
nec etiam oportet quod id quod sine motu bonitatem divinam
participat sit corpus : nec iterum oportet quod multiforme
reducatur in1 uniforme1
2 corporeum.

ARTICULUS II

Utrum cælum empyreum sit lucidum
Ad secundum sic proceditur. 1. Videtur quod cælum empy­
reum non sit lucidum. Quia, secundum Avicennam, VI Natur.,
parte m, causa luciditatis est congregatio partium diaphani,
ut patet in chrystallo, et hoc dicit Commentator in lib. De
substantia orbis, cap. n. Sed cælum empyreum est subtilis­
simum, cum sit nobilissimum corporum, et maxime formale.
Ergo cælum empyreum non est lucidum.
2. Præterea, cælum empyreum est majus quantitate et
virtute quam sol. Sed sol, quando directe nobis opponitur,
1. Parm. : « ad. »
2. AI. : « et uniforme. »

wifacit nobis diem, et a nobis videtur. Ergo cum cælum empyjMsMeum semper nobis opponatur directe, videtur quod si esset
jHplucidum, semper nobis esset dies, et semper videremus ipsum,
IKpquod falsum est.
Item, videtur quod non sit immobile. Omne enim quanMt-tum habet partes distantes. Sed quod habet partes distantes
^Ktibi est una pars ejus potest esse etiam alia : ita et singulæ
partes ejus possunt esse ubi non sunt : et quod est hujusmodi1
iKfest mobile secundum locum. Cum ergo cælum empyreum sit
®K;quantum, quia est corpus, videtur quod sit mobile.
.■R?· 4. Præterea, omne corpus naturale est mobile : tum quia
■Kiaatura est principium motus ; tum quia corpus materiale est
Wtjçprpus in materia ; et materia et motus se consequuntur.
®fôed cælum empyreum est corpus naturale ; alias esset mathe«Smaticum et in imaginatione tantum1. Ergo cælum empy®yeum est mobile.
5. Item, videtur quod sit divisibile per densitatem et
W feritatem. Vox enim non potest formari nisi in tali tempore
W' quod per modum istum dividitur, sicut in aere. Sed in cælo
& empyreo formabitur vox, quia erit ibi laus vocalis, ut a multis
«••dicitur. Ergo videtur quod sit divisibile.
Sk 6. Præterea, omne corpus per quod est motus, est divisi™ bile per rarefactionem et condensationem, nisi ponatur duo
Mpcorpora esse in eodem loco. Sed corpora gloriosa in cælo
Tjianpyreo movebuntur, ut dicitur Sap., m, 7 : Fulgebunt
ftjusii et lanquam scintillæ in arundineto discurrent. Ergo est
Μ
^divisibile : et ex hoc ulterius potest concludi, quod sit gene­
ri rabile et corruptibile, quia densitas et raritas sunt quædam
principia generationis et corruptionis.
,, Sed contra, in Littera dicitur, quod dicitur empyreum non
’· ab ardore, sed a splendore ; dicitur etiam, quod a volubili­
tate mundi secretum est ; dicitur etiam, quod non habet
•iardorem, et per consequens nec aliquam qualitatem acti,'J,yam nec passivam. Ergo est incorruptibile, immobile2 et
.. lucidum.
1' Solutio. — Respondeo dicendum, quod cum omnes res
f determinentur a fine, oportet conditiones cæli empyrei acciXpere secundum quod convenit statui bonorum, propter quod
iæfactum est; et quia illi sunt in plena participatione æternæ
■'..'JXlucis, et quietis, et æternitatis, ideo decet cælum empyreum
^’lucidum, immobile et incorruptibile esse.
L
91

1. Parm. : « imaginabile, » omisso « tantum. »
2. AI. : « mobile » ; item : « in mobile et lucidum, »

74

COMMENTUM IN LIB. II SENTENTIARUM

Ad primum ergo dicendum, quod illa ratio procedit de eo
quod est hoc modo lucidum quod1 radios emittit sensui
nostro visibiles : propter quod etiam ignis in propria sphaera
non lucet. Sic autem non dicimus lucidum cælum empyreum,
sed quia in natura sua lucem habet, eo quod maxime formale
est.
Et per hoc patet responsio ad secundum.
Ad tertium dicendum, quod quanto, prout quantum est,
non debetur proprie locus, nec per consequens potentia ad
ubi, sed prout habet determinatam naturam ; unde dicitur
in I De gener., text. 44, quod mathematicis similitudinarie
dandus est tactus et locus12.
Ad quartum dicendum, quod naturale potest dupliciter
sumi. Uno modo prout dividitur contra ens in anima ; et sic
dicitur naturale omne illud quod habet esse fixum in natura ;
et sic cadum empyreum et angeli dicuntur naturalia. Alio
modo dicitur naturale, secundum quod dividitur contra
ens divinum, quod abstrahitur a materia et motu : et sic
naturale dicitur illud solum quod movetur, et est ordinatum
ad generationem et corruptionem in rebus : et hoc modo
cælum empyreum non est ens naturale, sed divinum, quod
ordinatum est ad gloriam bonorum ; nec materiam habet
determinatam ad motum, sed ad finem suum : quia et mathe­
matici non abstrahunt ab omni materia, sed a sensu3 tantum,
ut in VIII Metaphys., text. 2, 3 et 15, dicitur. Unde non opor­
tet, ubicumque est materia, quod sit motus ; sed verum est
quod in mobilibus et in immobilibus est materia æquivoce.
Ad quintum dicendum, quod cælum empyreum est locus
angelorum, animarum et hominum. Angelorum autem et
animarum exutarum constat quod non erit in caslo empyreo
laus vocalis ; sed utrum hominum post resurrectionem futura
sit ibi laus vocalis, dubitatio est ; quibusdam dicentibus non
futuram ibi esse laudem vocalem, sed solum mentalem,
quæ dignior est : quia nec erit ibi respiratio, sed solum in res­
pirantibus est vox, ut in II De anima, text. 88 et 90, dicitur.
Alii vero dicunt, futuram etiam ibi laudem vocalem, non
propter aliquam indigentiam, sed ut nihil in sanctis vacet a
diyina laude, neque mens, neque lingua. Quomodo aut m esse
possit, ita dicunt quod scilicet in pulmone et instrumentis
vocalibus est aer, et per illum aerem poterunt voces formare,
1. Parm. : « quia. »
2. Parm. : « motus. »
3. Parm. : « sensibili. »

iicut et animalia quæ habent spiritum complantatum, ut
Ecitur in lib. De somn. et vigil., cap. m. Et hoc quantum
ad aliquid videtur esse conveniens, quia ad formationem
vocis non est necessaria expulsio vel attractio aeris : unde
'respirando non potest animal vocem formare, ut dicitur in
. II De anima, text. 90 et 91. Sed quoad aliquid videtur insufX-Sciens : quia ad vocem non tantum exigitur aer interior, sed
j etiam exterior, cujus confractione et motu sonus deferatur.
. Unde plus addendum est, ut dicamus, quod quædam sensi£ bilia deferuntur ad sensum secundum esse spirituale tantum,
p. sicut species colorum ; quædam quæ contingunt organum
secundum esse suum materiale, sicut in gustu et tactu ; quæ­
dam vero deferuntur utroque modo, sicut species odorum
Cum permixtione fumalis evaporationis ; tamen species
extenditur ultra fumalem evaporationem. Et similiter est
de sono et motu, ibi tamen species soni deferetur1 secundum
esse spirituale tantum : unde non oportebit esse motum in
medio, aut confractionem, aut condensationem. Vel potest
dici, quod etaam erit confractio cæli empyrei : nec hoc erit
ei ignobilitas, quia erit instrumentum motum a lingua glori■ficata, et materia vocis prolatæ in laudem divinam ; nec
propter hoc sequitur quod sit generabile et corruptibile :
quia raritas et densitas sunt æquivoce dicta in isto corpore
et in aliis corporibus ; sicut etiam ponunt astrologi inter duas
sphæras, quæ non possunt scindi, esse aliquod spatium reple
tum corpore divisibili, cum in isto spatio sit motus planetarum,
secundum motum epicycli.
Et per hoc patet responsio ad ultimum.
Item per miraculum fieri potest quod duo corpora sint in
uno loco, quod oportet esse ad minus, dum corpus gloriosum
supra cælum empyreum transfertur mediante cælesti corpore,
quod non scinditur. Quid autem de his verum sit, incertum
est, quia nec fide determinatur, nec ratione probatur.

ARTICULUS III
Utrum cælum empyreum habeat influentiam super alia corpora
Ad tertium sic proceditur. 1. Videtur quod cælum empy­
reum influentiam habeat supra alia corpora. Ita enim est
in1
2 elementis, quod semper continens est salvans contentum.
1. Parm. : « defertur. »
2. Parm. addit : « aliis. »

76

COMMENTUM IN LIB. II SENTENTIARUM

quamvis sit contrarium sibi, eo quod est locus ejus, et habet
se ad ipsum sicut actus ad potentiam, et sicut totum ad par­
tem divisam, ut dicitur in IV Phys., a text. 46 ad 49. Sed cælum
empyreum contmet alios cælos. Ergo multo fortius, cum non
contrarietur eis, videtur quod influat1 in eos continendo et
salvando eos.
2. Præterea, secundum Avicennam et alios philosophos,
sol habet effectum in istis inferioribus per lumen suum, quod
irradiando emittit. Sed cælum empyreum est totum lucidum.
Ergo videtur quod influentiam habeat in inferiora corpora.
3. Præterea, in primo mobili est dextrum et sinistrum, et
aliæ positiones, ut in II Cæli et mundi, a text. 13 ad 16, deter
minatur. Sed hoc non potest esse nisi per influentiam aii ·
cujus superioris. Cum ergo nullum corpus sit superius, nisi
cælum empyreum, videtur quod per12 influentiam ejus hoc
habeat.
4. Præterea, ad nobiliorem formam est nobilior dispositio.
Sed ad formam animæ vegetabilis disponit lux cæïi siderei.
Ergo cum anima sensibilis sit nobilior, videtur quod ad ipsam
disponat lux cæli chrystadini ; ulterius ad animam rationalem
lux cæli empyrei ; et sic aliquam3 influentiam habet in infe­
riora.
Sed contra, status gloriæ est alius a statu generationis et,
corruptionis, qui competit viæ. Cælum autem empyreum
ordinatur ad statum gloriæ. Ergo videtur non esse ejusdem
ordinis cum aliis corpoiibus. Sed ea quæ non sunt ejusdem
ordinis non habent influentiam ad invicem. Ergo cælüm
empyreum non influit in alia corpora.
Præterea, angeli sunt nobiliores cælo empyreo. Sed angeli
non habent causalitatem super alias res. Ergo muito minus
cælum empyreum.
Solutio. — Respondeo dicendum, quod cælum empy­
reum nullam habet influentiam super alia corpora, quæ ratio­
nabiliter poni possit. Non enim ponimus aliquod corpus
habere influentiam super aliud, nisi per motum ; quia, ut in
lib. De causis, prop. 3, dicitur, etiam anima in hoc ab intelligentia deficit, quia non imprimit in res nisi movendo eas ; et
multo minus corpus. Nullum autem corpus movet nisi motum,
ut a philosophis probatum est ; cælum enim per motum suum
causât generationem et corruptionem in istis inferioribus :
1. AI. : « non influat. »
2. Parm. omittit : « per » ct « hoc. »
3. Parm. omittit : « aliquam. »

■blinde dicitur in VIII Phys., text. 1, quod motus ejus est sicut
Vita existentibus omnibus. Unde dicit Rabbi Moyses, quod
■L caelum in universo est sicut cor in animali, cujus motus si
O ad horam quiesceret, corporis vita finiretur. Unde cum cælum
K empyreum ponatur immobile, non potest rationabiliter poni
V influentiam super corpora habere. Constat enim quod non
habet influentiam sine motu ad modum creantis. Nec tamen
'W *
negatur quin Deus potentiam influendi sine motu ei conferre
potuisset ; sed quia hoc nec auctoritate confirmatur nec
«’ ratione, ideo positio eorum qui dicunt cælum empyreum influ® entiam super alia corpora habere, eadem facilitate con
§· temnitur qua tenetur (a) ; et praecipue cum in talibus non
quaeratur quid Deus per miraculum possit facere, sed quid
/Τ'" naturæ rei conveniat, ut dicit Augustinus, II Super Genes.,
cap. i, col. 263, t. III.
Ad primum ergo dicendum, quod corpus motum motu
recto, generabile et corruptibile, indiget loco continente et
Vy conservante ; et ista virtus locandi et conservandi attenditur
,1'’ in uno elementorum respectu alterius, cum virtute cæli
g influentis in elementa per motum. Corpus autem motum cir£ culariter, incorruptibile, non indiget ad motum loco extrin< secus continente, nec etiam ad conservationem ; et quod
aliquod hujusmodi corpus habeat exterius continens, hoc
*'2 est per accidens, ut in IV Phys., text. 43, Commentator dicit ;
unde non dependet ab eo nisi inquantum revolvitur revolutione ejus. In cælo autem empyreo non ponitur aliqua revo& lutio : unde non remanet aliquis influendi modus.
®·
Ad secundum dicendum, quod lux cæli empyrei, ut dictum
ii est, non est per modum fulgoris irradiantis in alia corpora,
4';· et ideo nec etiam illuminationis influxum in alia corpora
■> habet1 : cujus ratio est, quia cum sit virtuosissimum corporum et maximum, sine lumine solis omnia illuminaret. Et
/ . præterea lumen cæli non est causa effectiva in inferioribus,
nisi supposito motu qui a cælo empyreo removetur.
’
Ad tertium dicendum, quod dextrum et sinistrum sunt in
,■ cælo ex virtute motoris sui, quicumque sit iste, non ex influen­
tia alicujus corporis, sicut et in animali est ex virtute animæ.
Ad quartum dicendum, quod nobilissima dispositio, quæ
unquam potest esse in corpore ad formam, est infra mobi1. Parm. : « illuminationem influit in alia corpora. »
(a) Aliter in Summa theologiæ, I part., q. lxvi, art. 3, ad 2 : « Ita
cælum empyreum habet influentiam super corpora quæ moventur,
licet ipsum non moveatur. »

litateni cæli : unde eadem t irtus cælestis est per quam corpus
disponitur ad formam elementi et mixti, et animæ vegeta­
bilis, sensibilis, rationalis : nec oportet, si hoc cælum dispo­
nit ad animam vegetabilem, quod non possit disponere ad
animam sensibilem, nisi probetur quod ex hoc esset ultimum
virtutis ejus ; quod falsum est. Unde patet quod ista positio
fundatur super tria falsa. Primum est quod dispositio quæ
est in corpore humano ad animam, non possit esse ex vir­
tute solis. Secundum est quod lux sit corpus materialiter
veniens in compositionem animati. Tertium est quod sit1
medium inter animam et corpus ; quæ sunt absurda apud
omnes qui rationaliter locuti sunt ; et ideo, uno inconvenienti
dato, alia contingunt ; et hoc non est mirum.
EXPOSITIO TEXTUS

« Quantas prius æternitates... fuisse arbitrandum est ? »
Videtur falsum dicere, quia æternitas est tantum una. Præ­
terea. In quo differt sæculum, tempus et æternitas ?
Ad hoc dicendum, quod in angelo est tria considerare :
scilicet esse ejus, cujus mensura dicitur sæculum ; quia, ut
dicitur in I Cæli et mundi, text. 100, sæculum dicitur finis
et horizon vitæ123uniuscujusque. Secundo operationem ipsius,
in qua res in propria natura cognoscit8 per species innatas,
in qua est vicisitudo et aliquis modus motus ; et sic mensuratur
tempore, quod tamen est aliud ab eo quod est numerus motus
cæli. Tertio operationem qua Verbum intuetur : et sic fit in
participatione æternitatis et beatitudinis ; et secundum quod
sunt multæ beatitudines participate, ita et æternitates :
quamvis beatitudo essentialiter sit tantum una.
« Sed ibi cælum vocat Dei celsitudinem. » Hoc cælum non
est corpus, quia cælum sanctæ Trinitatis dicitur esse, et est4
idem quod essentia majestatis ejus : in quo cælo nulla creatura
potest esse, sicut nec æquari Deo ; sed tantum tres coæternæ
et coæquales in eo sunt personæ.

1.
2.
3.
4.

Parm.
Parm.
Parm.
Parm.

addit : « per. »
omittit : « horizon vitæ. »
: « cognoscitur. »
omittit : « et est. »

Quales facti fuerint angeli, et quod quatuor eis attributa
sunt in ipso initio suæ conditionis

Ecce ostensum est ubi fuerunt Angeli mox ut creati sunt ;
nunc consequens est investigare quales facti fuerunt in ipso
» primordio suæ conditionis. Et quatuor quidem angelis videntur esse attributa in initio subsislentiæ suæ, scilicet essentia
n simplex, id est indivisibilis et immaterialis, et discretio persojk nalis ; et per rationem naturaliter insitam intelligentia, memo­
s', ria et voluntas, sive dilectio ; liberum quoque arbitrium, id
est libera inclinandæ voluntatis sive ad bonum sive ad malum
facultas ; poterat enim per liberum arbitrium sine violentia
J et coactione ad utrumlibet propria voluntate deflecti.
V

•'

An omnes fuerunt œquales angeli in tribus, scilicet in essentia,
in sapientia, in libertate arbitrii

1

Hic considerandum est utrum in substantia spirituali et
sapientia rationali, id est intellectu, et libertate arbitrii, quæ
omnibus inerant, omnes æquales fuerint ; ut sit prima consideratio de substantia, secunda de forma, tertia de potestate.
Persona quippe substantia est, sapientia forma, arbitrium
potestas et ad substantiam quidem pertinet naturæ subtilitas,
ad formam vero intelligent!» perspicacitas, et ad potestatem
voluntatis rationalis habilitas.

>
>

Hic dicit, quod differentes fuerunt in illis
Illæ igitur essentiæ rationales, quæ personæ erant, et spiri­
tus erant, naturaque simplices, ac vita immortales, differen­
tem essentiæ tenuitatem et differentem sapienti» perspica­
citatem, atque differentem arbitrii libertatem, et habilitatem1
recte habuisse intelliguntur ; sicut in corporibus nonnulla
differentia est secundum essentiam ac formam et pondus :
quædam enim aliis meliorem et digniorem essentiam et formam
habent, et alia aliis leviora atque agiliora sunt. Ad hunc ergo
modum credendum est illas spirituales naturas convenientes
su» puritati et excellenti», et in essentia, et in forma, et in
facultate differentias accepisse in exordio su» conditionis,
quibus alii superiores, alii inferiores, Dei sapientia constitue1. AI. : « arbitrii habilitatem. »

rentur, aliis majora, aliis minora dona præstantis ; ut qui
tunc per naturalia bona aliis excellebant, ipsi etiam post per
munera gratiæ eisdem præessent. Qui enim natura magis
subtiles et sapientia amplius perspicaces creati sunt, hi etiam
majoribus gratiæ muneribus præditi sunt, et dignitate excel­
lentiores aliis constituti ; qui vero natura minus subtiles, et
sapientia minus perspicaces conditi sunt, minora gratiæ dona
habuerunt, inferioresque constituti sunt sapientia Dei, æquo
moderamine cuncta ordinantis.
Secundum quid consideranda est differentia facultatis arbitrii,
quod nec minor tenuitas naturae infirmitatem, nec minor cogni­
tio sapientiae ignorantiam, nec inferior libertas neccessitatem
inducit.

In ipsa facultate arbitrii differentia animadvertenda est
secundum differentem naturæ virtutem, et differentem cogni­
tionis et intelligent!® vim. Et sicut differens vigor et subtilitas
naturæ infirmitatem non adducit, minorque cognitio sapientiæ
ignorantiam non legerit ; sic libertas inferior nullam arbitrio
necessitatis voluntatem imponit.
Quæ communia et aequalia habuerunt angeli

Et1 sicut in prædictis angeli differebant, ita et quædam com­
munia et æqualia habebant. Quod spiritus erant, quod indisso­
lubiles et immortales erant, commune omnibus et æquale erat.
In subtilitate vero essentiæ, et intelligentia sapientiæ, et liber­
tate voluntatis differentes erant. Has discretiones intelligibiles invisibilium naturarum, ille solus comprehendere potuit
et ponderare qui cuncta fecit in pondere, numero et mensura,
Sap., xi.
An boni vel mali, fusti vel injusti creati sunt angeli ;
et an aliqua mora fuerit inter creationem et lapsum

Illud quoque investigatione dignum videtur, quod et a plu­
ribus quæri solet, utrum boni vel mali, justi vel injusti creati
sunt angeli ; et an aliqua mora fuerit inter creationem et lap­
sum, vel sine mora in ipso creationis exordio ceciderunt.
Opinio quorumdam dicentium, angelos in malitia creatos,
et sine omni mora corruisse

Putaverunt enim quidam angelos qui ceciderunt, creatos
esse malos, et non libero arbitrio in malitiam declinasse, sed
1. AI. : « at. »

Mnin malitia a Deo factos esse ; nec aliquam fuisse moram inter
Creationem et lapsum, sed ab initio apostatasse ; alios vero
H| .creatos fuisse plene beatos : qui opinionem suam muniunt
K auctoritate Augustini, Super Genesim, lib. XI, cap. xvi, coi.
HL:43y, t. III, ita dicentis : « Non frustra putari potest ab initio
■. . temporis diabolum cecidisse, nec cum sanctis angelis pacatum
H|-aliquando vixisse et beatum, sed mox apostatasse. Unde
H| . Dominus ait, Joan, xm, 44 : Ille homicida erat ab initio, et in
■K veritqle non stetit : ut intelligamus, quia in veritate non stetit
Hf ex quo creatus est : qui staret si stare voluisset. » Idem in eodem
K lib., qap. xix et xx, coi. 439 : « Non frustra, inquit, putandum
Mf est ab ipso initio temporis vel conditionis suæ diabolum cecidisse, et nunquam in veritate stetisse. Unde quidam in hanc
Hr' malitiam libero arbitrio non esse flexum, sed in hac quamvis
Ht a Deo, putant esse creatum, secundum illud beati Job, cap. xl,
■E 14 : Hoc1 est, inquit, initium figmenti Dei, quod fecit Deus,
Hk ut illudatur ei ab angelis ejus ; et Propheta ait, psal. cui, 26 :
'Draco iste quem formavit ad illudendum ei : tanquam primo
Mu.factus sit malus et invidus diabolus, non voluntate depravaMat tus. » His aliisque testimoniis utuntur qui dicunt angelos qui
Mk ceciderunt, creatos fuisse malos, et sine mora corruisse. Eos
K» vero qui perstiterunt perfectos et beatos esse creatos, astruunt
auctoritate Augustini, qui, Super Gen., lib. I, c. i, coi. 247,
H; t. Ill, etc., dicit, per caelum significari creaturam spiritualem,
W quæ ab exordio quo facta est, et perfecta et beata est semper.

«Z Aliorum sententia probabilis, qui dicunt omnes angelos creatos
Me
esse bonos, et aliquam fuisse morulam inter' creationem et
■B
casum.

, Aliis autem videtur omnes angelos creatos esse bonos, et
iPS0 creati°nis primordio bonos extitisse, id est sine vitio ;
'justosque fuisse, id est innocentes, sed non justos, id est virtutum exercitium habentes. Nondum enim præditi erant virtutibus, quæ stantibus appositæ fuerunt in confirmatione per gratiam. Aliis vero per liberum arbitrium superbientibus, et ideo
H cadentibus, aliquam etiam fuisse morulam, aiunt, inter crea». tionem et lapsum, vel confirmationem : et in illa brevitate
temporis omnes boni erant, non quidem per usum liberi arbitrii, sed per creationis beneficium : et tales erant qui stare
sf poterant, id est non cadere per bona creationis, et cadere per
f liberum arbitrium. Poterant enim peccare et non peccare ;
sed non poterant proficere ad meritum vitæ, nisi gratia superad­
deretur : quæ addita est quibusdam in confirmatione. Et ad
hoc confirmandum utuntur testimonio Augustini, qui, Super

®
W
W
H®

1. Juxta Septuaginta, ut notat Nicolai, ubi Vulgata legit : Ipse
est principium viarum. Dei, qui fecit eum, applicabit gladium ejus.
Huic montes herbas ferunt : omnes bestiæ agri ludent ibi.

Genes., lib. I, c. i, col. 247, t. Ill, dicit, angelicam naturam
primo informiter creatam, et cælum dictam ; postea formatam,
et lucem appellatam, quando ad Creatorem est conversa,
perfecta dilectione ei inhærens. Unde prius dictum est : In
principio creavit Deus cælum. et terram ; et postea subditum :
Dixit Deus : Fiat lux, et facta est lux ; quia primo agitur de /reatione spiritualis naturæ informis, postea de formatione Ejus­
dem. Ratio quoque obviat illis qui dicunt angelos creatos fuisse
malos. Non enim potuit Creator optimus, auctor maliiesse;
ideo totum bonum erat quod ex ipso illis erat ; et totum bonum
erat, quoniam ex ipso totum erat. Hoc modo probatur, quod
boni erant omnes angeli quando primo facti sunt, sed ea boni­
tate quam natura incipiens acceperat.
Probationem Augustini contra illos inducit qui dicunt angelos
factos malos, et verba etiam Job determinat, quæ illi pro se
inducebant.
Ideoque Augustinus, exterminans opinionem eorum qui
angelos creatos fuisse malos putant, auctoritate et ratione
probat bonos fuisse creatos ; et verba præmissa beati Job,
quæ illi pro se inducebant, quomodo sint intelligenda, aperit,
ita dicens, Super Genes., lib. XI, cap. xxi, etc., col. 240, t. Ill :
« Omnia, inquit, fecit Deus valde bona. Naturam igitur ange­
lorum bonam fecit. Et quia injustum est ut nullo merito hoc
in aliquo Deus damnet quod creavit : non naturam, sed volun­
tatem malam puniendam esse credendum est ; nec ejus naturam
esse significatam cum dicitur : Hoc est initium figmenti Dei :
sed .corpus aereum, quod tali voluntati aptavit Deus ; vel ipsam
ordinationem Dei, in qua eum etiam invitum fecit utilem bonis ;
vei ipsius angeli facturam : quia etsi Deus præsciret voluntate
malum futurum, fecit tamen eum, providens quanta de illo
sua bonitate esset facturus. Figmentum ergo Dei dicitur :
quia cum sciret eum Deus voluntate malum futurum, ut bonis
noceret, creavit tamen illum, ut de illo bonis prodesset. Hoc
autem fecit, ut illudatur ei. Illuditur enim ei cum sanctis pro­
ficit tentatio ejus ; sicut et mali homines, quos Deus malos
futuros prævidens creavit, tamen ad sanctorum utilitatem
illuduntur cum præstatur sanctis eorum tentatione profectus.
Sed ipse dicitur initium1, quia præcedit antiquitate et princi­
patu malitiæ. Hæc autem illusio fit angelis malis et hominibus
malis per angelos sanctos12 : quia subdit eis angelos malos et
homines malos, ut non quantum nituntur, sed quantum sinun­
tur, possint3. » Ecce aperte ostendit qualiter prædicta verba
Job intelligenda sint, et angelicam naturam bonam creatam
asserit.
1. AI. : « est initium. »
2. AI. : « malos. »
3. AI. additur : « nocere. »

VKhiiomodo intelligenda sini verba Domini præmissa disseril,
H" \evidenter tradens, angelos esse creatos bonos, et post crealio■κ item cecidisse.

Deinde qualiter verba Domini quæ supra posuit accipienda
S sint,\ Augustinus aperit, ubi etiam sua quæ prædixit, verba
determinat, evidenter docens, angelos fuisse creatos bonos,
■K? et post creationem interposita aliqua morula cecidisse, ita
ar inquiens, cap. xxm, coi. 441, t. III : « Quod putatur diabolus
Sr nunquam in veritate stetisse et nunquam beatam vitam duxisse,
sed ab initio cecidisse : non sic accipiendum est, ut malus a
bono Deo creatus esse putetur : quia ab initio non cecidisse
fe diceretur. Non enim cecidit, si talis, id est malus, factus est.
■5 A quo enim caderet ? Factus ergo prius, statim a veritate
se avertit, propria potestate delectatus ; beatæque vitæ dulce­
nt dinem non gustavit, quam non utique acceptam1 fastidivit,
sed nolendo amisit12. Sui ergo casus præscius esse non potuit :
Ό quia sapientia fructus est pietatis. Continuo autem ut factus
■»' est, cecidit, non ab eo quod acepit, sed ab eo quod acciperet,
Kj si Deo subdi voluisset. » Ecce hic aperte declarat angelos bonos
- esse creatos, et post creationem cecidisse : et fuit ibi aliqua
’■ morula, licet brevissima. Quod Origenes confirmat, Super
> ■ Ezech., horn. I, § 3, coi. 671, t. III, dicens : « Serpens hostis est
contrarius veritati ; non tamen a principio, neque statim super
' pectus et ventrem suum ambulavit. Sicut Adam et Eva non
statim peccaverunt, ita et serpens aliquando fuit non serpens,
cum in paradiso deliciarum moraretur. Deus enim malitiam
non fecit. » Ecce hic aperte dicit, post creationem, interposita
v morula, cecidisse. Ideoque illa verba sic accipienda videntur,
'« homicida erat ab initio », vel, « mendax », id est statim post
initium, quando sibi Dei æqualitatem promisit, et seipsum
... occidit, qui homo dicitur in Evangelio. Nec in veritate stetit3,
quia in ea non fuit ; sed ab initio temporis, id est statim post
initium temporis apostatavit. Potest etiam et sic accipi illud,
« ab initio homicida fuit », vel « mendax », id est ex quo homo
' fuit conditus, quem per invidiam in mortem præcipitavit, et
fallaciter seduxit. Ex prædictis igitur liquet omnes angelos
bonos esse creatos, et post creationem quosdam cecidisse a
bono quod habuissent, si perstitissent.
Quod triplex fuit angelis sapientia ante casum vel confirmationem
Hic quæri solet quam sapientiam habuerint ante casum vel
confirmationem. Erat in eis naturalis cognitio triplex, qua
sciebant quod facti erant, et a quo facti erant, et cum quo
1. AI. additur : « non. »
2. AI. : « sed nolendo accipere remisit. »
3. Nicolai : non stetit. »

•w-1»

facti erant. Et habebant aliquam boni et mali notitiam, intel­
ligentes quid appetendum vel respuendum illis foret.
An aliquam Dei habuerint dilectionem, vel sui invicem

Solet etiam quaeri utrum aliquam Dei vel sui invicem dilec­
tionem habuerint. Ad quod dici potest, quoniam naturalem
habebant dilectionem, ut memoriam, intellectum et ingenium,
qua Deum et se aliquatenus diligebant ; per quam tamen non
merebantur,
DIVISIO PRIMÆ PARTIS TEXTUS

Ostenso quando et ubi angeli creati sunt, hic inquirit quales
effecti sunt, et dividitur in tres partes : in prima inquiritur
quales effecti sunt quantum ad perfectionem naturæ ; in
secunda, quales quantum ad gratiam vel culpam, ibi : « Illud
quoque investigatione dignum videtur »; in tertia, quales
quantum ad gloriam vel materiam, iv dist., ibi : « Post hæc
videndum est utrum perfectos et beatos creavit Deus angelos,
an miseros et imperfectos. » Prima in duas : in primo ostendit
quod fuerunt naturales perfectiones angelis in principio
creationis collatæ ; secundo ostendit qualiter ad invicem
secundum illas perfectiones1 comparentur, ibi : « Hic conside­
randum est. » Et circa hoc duo facit : primo ostendit in quibus
erant inæquales ; secundo ostendit in quibus erant æquales,
ibi : « Et sicut in prædictis12 angeli differebant, ita et quædam
communia et æqualia habebant. » Circa primum duo facit ;
primo ostendit eos fuisse inæquales in perfectionibus naturali­
bus ; secundo ostendit quod secundum gradum naturalium,
fuit etiam in eis gradus gratuitorum donorum, ibi : « Ad hunc
ergo modum credendum est illas spirituales naturas, conve­
nientes suæ puritati et excellentiæ... differentias accepisse. »

QUÆSTIO PRIMA
Hic quæruntur sex : 1° utrum angeli sint adeo simplices,
quod non sint compositi ex materia et forma ; 2° utrum sit
in eis personalitas ; 3° utrum sit in eis aliquis numerus, et
quis est ille ; 4° utrum omnes sint unius speciei ; 5° si non3,
utrum sint unius generis ; 6° de differentia angeli et animæ
rationalis.
1. Parm. : « operationes. »
2. AI. : « et sint prædictis », etc.
3. Al. deest « si non. »

ARTICULUS PRIMUS

*
^E

\ Utrum, angelus sil compositus ex materia et forma1

Se.. Aa primum Sic proceditur. 1. Videtur quod angelus sit
W^fcompositus ex materia et forma. Quidquid enim est in genere
«Kaliquo, participat rationem illius generis. Sed ratio substan’ Srtiæ, secundum quod est praedicamentum, est quod sit compo’■F sita ex materia et forma. Boetius enim dicit in Comment.
Λ Praedicamentorum, in Expos, prædic. substantiae, lib. I, col. 184,
Sit. II, quod Aristoteles, relictis extremis, scilicet materia et
.Informa, agit de medio, id est de composito, cum de substantia
'determinat. Cum ergo angelus sit in praedicamento substantiae,
âfi videtur quod ex materia et forma componatur.
i afc ' 2· Prælerea> quæcumque sunt in aliquo genere uno commuM nicant uniformiter principia illius generis. Sed principia gene'Wris substantiae sunt materia et forma. Cum ergo corpora quæ
'ferunt in genere substantiæ communicent ista principia ita
quod ex eis componuntur, videtur quod etiam angelus, qui
t est in eodem generet, ex materia et forma componatur.
3. Præterea, ubicumque inveniuntur proprietates materiæ,
"5 ' invenitur materia ; cum proprietates mateiiæ rei non sint a
. fe separatæ. Sed recipere, substare, et hujusmodi, sunt proprietates materiæ. Ergo cum inveniantur in angelo, videtur
«£> quod angelus sit ex materia compositus.
4. Præterea, omne quod est, vel est tantum actus, vel tank. tum potentia, vel utrumque. Sed angelus non est actus purus
p quia sic non differret a Deo ; nec est potentia pura, quia sic
7-i non differret a materia prima, et præterea nullam operationem
λ,, haberet. Ergo est compositus ex actu et potentia : et hoc est
tC componi ex materia et forma. Ergo, etc.
V
5. Præterea, in libro De causis, propos. 4, dicitur, quod
omne creatum, compositum est ex finito et infinito. Sed angei lus est ens creatum. Ergo ex infinito, quod est materia, com­
positus est.
6. Item dicit Boetius in lib. De Trinitate, cap. n, coi. 1250,
t. II, quod forma simplex subjectum esse non potest. Sed
angelus est subjectum gratiæ. Ergo non est tantum forma,
sed etiam habet materiam partem sui.
Sed contra est quod Dionysius dicit in iv cap. De dio. nomin.,
col. 694, t. I, quod angeli intelliguntur immateriales et incor­
porales.
1. I p. Summse theol., q. l, art. 2.

86

COMMENTUM IN LIB. II SENTENTIARUM

Præterea, Boetius dicit in lib. De duabus naturis, cap. vi,
coi. 1350, t. II, quod « omnis natura incorporeæ substantiæ
nullo materiæ1 nititur fundamento. » Sed angelus est sub­
stantia incorporea. Ergo materiam pro fundamento non habet.
Solutio. — Respondeo dicendum, quod circa hanc mate­
riam tres sunt positiones. Quidam enim dicunt quod in omni
substantia creata est materia, et quod1
23omnium est materia
una ; et hujus positionis auctor videtur Avicebron, qui fecit
librum Fontis vitæ, quem multi sequuntur. Secunda positio
est quod materia non est in substantiis incorporeis, sed tamen®
est in omnibus corporibus, etiam una ; et hæc est positio
Avicennæ, VIII Metaph.. cap. xn. Tertia positio est quod
corpora cælestia et elementa non communicant in materia :
et hæc est positio Averrois, De substantia orbis, cap. u,
et Rabbi Moysis, lib. I Directorii, cap. Lxxv, et videtur
magis dictis Aristotelis consonare4 ; et ideo istam eligimus,
quantum ad præsens pertinet, dicentes, quod quidquid sit
de corporalibus, in angelis nullo modo potest esse materia :
tum ratione intellectualitatis, tum etiam ratione incorporeitatis ; quod enim nullum intellectuale sit materiale, commu­
niter a philosophis retinetur5. Unde etiam ex immaterialitate divina ejus intellectum concludunt. Et ratio satis mani­
festa est, quia materia prima recipit formam, non inquantum
est forma simpliciter, sed inquantum est intellecta nisi in
potentia, quia cognitio est6 formæ, inquantum est forma ;
et ideo si intellectus aliquis poneretur habens materiam,
forma existens in eo non esset hæc : unde forma existens in
materia non est intellecta in actu : et sic per formam illam
non intelligeret. Hujus etiam signum7 est, quod forma mate­
rialis non efficitur intellectualis, nisi quia a conditionibus
materiæ abstrahitur ; et sic efficitur perfectio intellectus pro­
portionate sibi : unde oportet intellectum non materialem
esse : et hoc non sequitur mateiiam ex parte alicujus formæ,
cum omnis forma per abstractionem a conditionibus materiæ
intelligibilis fiat ; sed consequitur eam secundum se, et virtualiter, sive sit sub forma corporali, sive spirituali. Secundo
incorporeitas repugnat materiæ : cum enim uni perfectibili
1.
2.
3.
4.
5.
6.
7.

AI. : « nullo modo nititur, »
Parm. : « quia. »
Parm. : « tantum. »
Parm. : « convenire. »
Parm. : « tenetur. »
Parm. : « cognosco esse. »
AI. : « significatum. »

debeatur una perfectio, et in materia prima non sit ulla diver­
sitas, oportet quod omnis forma ante quam non potest1 in
ea esse ulla diversitas, nec intelligi, investiat eam totam.
Sed ante corporeitatem non potest intelligi aliqua diversitas
quia diversitas præsupponit partes, quæ non possunt esse
nisi præintelligatur divisibilitas quæ consequitur quantita­
tem, quæ sine corporeitate non est. Unde oportet quod tota
materia sit vestita forma corporeitatis ; et ideo si aliquid
est incorporeum, oportet esse immateriale. Et tamen aliquam
compositionem in angelo ponimus : quæ qualis sit, sic inves­
tiganda est. In rebus ex materia et forma compositis, natura
rei, quæ quidditas vel essentia dicitur, ex conjunctione for­
mæ ad materiam resultat, ut humanitas ex conjunctione
animæ et corporis. De ratione autem quidditatis inquantum
est quidditas, non est quod sit composita : quia nunquam
inveniretur simplex natura, quod ad minus in Deo falsum
est : nec est de ratione ejus quod sit simplex, cum quædam
inveniatur composita, ut humanitas. Esse autem secundum
quod dicitur res esse in actu, invenitur ad diversas naturas
vel quidditates diversimode se habere. Quædam enim natura
est de cujus intellectu non est suum esse, quod patet ex hoc
quod intelligi potest esse1
2 cum hoc quod ignoretur an sit,
sicut phænicem, vel eclipsim, vel aliquid hujusmodi. Alia
autem natura invenitur de cujus ratione est ipsum suum esse,
immo ipsum esse est sua natura. Esse autem quod hujusmodi
est, non habet esse acquisitum ab alio ; quia illud quod res
ex sua quidditate habet, ex se habet. Sed omne quod est præter Deum habet esse acquisitum ab alio. Ergo in solo Deo
suum esse est sua quidditas vel natura ; in omnibus autem
aliis esse est præter quidditatem, cui esse acquiritur. Sed cum
quidditas quæ sequitur compositionem dependeat ex parti­
bus, oportet quod ipsa non sit subsistens in eo quod sibi
acquiritur, sed ipsum compositum, quod suppositum dici­
tur : et ideo quidditas compositi non est ipsum quod est, sed
est hoc quod aliquid est, ut humanitate est homo ; sed quid­
ditas simplex, cum non fundetur ex3 aliquibus partibus,
subsistit in esse quo sibi a Deo acquiritur ; et ideo ipsa quid­
ditas angeli est quod4 subsistit etiam ipsum suum esse,
quod est præter suam quidditatem, et est id quo5 est ; sicut
1. Parm. : « antequam possit. »
2. Parm. omittit : « esse. »
3. Parm. : « in. »
i. Parm. : « quo. »
5. AI. : « quod. »

motus est id quo aliquid denominatur moveri ; et sic angelus
compositus est ex esse et quod est, vel ex quo est et quod est :
et propter hoc in lit». De causis, propos. 9, dicitur, quod
intelligentia non est esse tantum, sicut causa prima ; sed
est in ea esse, et forma, quæ est quidditas sua : et quia omne
quod non habet aliquid ex se, sed recipit illud ab alio, est
possibile vel in potentia respectu ejus, ideo ipsa quidditas
est sicut potentia, et suum esse acquisitum est sicut actus ;
et ita per consequens est ibi compositio ex actu et potentia
et si ista potentia vocetur materia, erit compositus ex mate­
ria et forma : quamvis hoc sit omnino æquivocum dictum1 ;
sapientis enim est non curare de nominibus.
Ad primum ergo dicendum est, quod de ratione substantiæ
est quod subsistit quasi per se ens ; et ideo forma et materia,
quæ sunt pars compositi, cum non subsistant, npn sunt in
prædicamento substantiæ sicut species, sed solum sicut prin­
cipia. Quod autem hoc subsistens habeat quidditatem com­
positam, non est de ratione substantiæ : unde non oportet
illud quod est in prædicamento substantiæ habere quiddita­
tem compositam, sed oportet quod habeat compositionem
quidditatis et esse ; omne enim quod est in genere suæ quidditatis non est suum esse, ut Avicenna, Mel., tract. VII, c. iv, etc.
c. iv, etc., dicit. Et ideo non potest Deus in prædicamento
substantiæ poni : unde Boetius intendit dicere, quod inter
tria hæc, scilicet materiam, formam et compositum, ex his
solum compositum est in genere substantiæ sicut species ;
non autem intendit quod omne quod est in genere substantiæ,
sit compositum ex materia et forma.
Ad secundum dicendum, quod aliqua sunt unius generis
logice loquendo, quæ naturaliter non sunt unius generis,
sicut illa quæ communicant in intentione generis quam
logicus inspicit, et habent diversum modum essendi : unde
in X Metaph., text. 26, dicitur, quod de corruptibilibus et
incorruptibilibus nihil commune dicitur, nisi communitate
nominis : et ideo non oportet angelos cum corporalibus
eadem principia communicare, nisi secundum intentionem
tantum, prout in omnibus invenitur potentia et actus analo­
gice tamen, ut in XII Meiaph. dicitur, text. 26.
Ad tertium dicendum, quod, sicut dicit Commentator in
III De anima, comm. 5 et 12, recipere, et omnia hujusmodi,
dicuntur æquivoce de materia et intellectu : materia enim
1. Nicolai omittit « dictum ». Forte legendum : « æquivoce, » vel
« æquivocum dictu. »

prima recipit formam non prout est forma simpliciter, sed
prout est hoc, unde per materiam individuatur ; sed intellec­
tus recipit formam inquantum est forma simpliciter, non
individuans earn, quia forma in intellectu habet esse univer­
sale ; unde etiam Philosophus, ibidem, text. 14, dicit, quod
intelligere pati quoddam est, sed communiter et æquivoce
dictum ; unde ex hoc non ponitur compositio vel materialitas
substantiæ intellectualis.
Ad quartum jam patet responsio per ea quæ dicta sunt ;
ostensum est enim quod in angelo est potentia et actus, non
tamen sicut partes quidditatis ; sed potentia tenet se ex parte
quidditatis, et esse est actus ejus.
Ad'quintum dicendum, quod objectio procedit ex falso
intellectu litteræ : non enim est sensus quod ens creatum
componatur ex finito et infinito sicut ex partibus integralibus, sed sicut ex partibus quasi1 subjectivis : quia entis
creati quoddam est finitum, sicut incorruptibile, et quoddam
infinitum, sicut corruptibile, quod non est determinatum ad
esse tantum, sed quandoque est et quandoque non est ; unde
in quodam Comment, lib. De causis, exponitur infinitum,
« id est potens esse vel non esse, » Vel dicendum, quod compo­
nitur ex infinito, scilicet ex potentia, et finito, scilicet ex actu.
Ad sextum dicendum, quod forma omnino simplex, quæ
est suum esse, sicut essentia divina, de qua Boetius ibi loqui­
tur, nullo modo potest esse subjectum ; sed forma simplici­
ter subsistens quæ non est suum esse, ratione possibilitatis
quam habet, potest subjectum esse ; sed æquivoce a modo12
quo materia vel materiale subjectum dicitur, ut dictum est
ARTICULUS II

Utrum in angelis possit esse personalitas
Ad secundum sic proceditur. 1. Videtur quod in angelis
non possit esse personalitas. Individuatio enim est de ratione
personæ, quia persona est rationalis naturæ individua sub­
stantia. Principium autem individuationis est materia. Cum
ergo angelus materia careat, ut dictum est, videtur quod ab
eo personalitas excludatur.
2. Præterea, omnis forma, quantum est de se, communicabilis est et universalis. Sed angelus est forma simplex. Ergo
1. Parm. omittit : « quasi. »
2. Nicolai : « æquivoce modo », etc.

videtur quod sit universale. Sed universalia non dicimus per­
sonas, t. II. Ergo videtur quod angelus non sit persona, ut
dicit Boetius, lib. De duabus naturis, cap. π, coi. 1343.
3. Præterea, perfectio debet perfectibili proportionari.
Sed forma intelligibilis, quæ est perfectio intellectus, non
habet rationem singularis, sed magis universalis. Ergo nec
intellectus. Sed angeli sunt divini intellectus etdivinæ mentes,
ut dicit Dionysius, cap. xi Cæl. hier., coi. 283, 1.1, etc. Ergo
non sunt personæ.
4. Præterea, persona est rationalis naturæ individua sub­
stantia. Sed a Dionysio, De divin, nominibus, cap. iv, § 1
2, coi. 694, t. I, ponitur angelus in ordine intelligibilium,
quæ supra rationabilia consistunt. Ergo videtur quod angelus
non sit persona.
Sed contra, persona, secundum magistros, est hypostasis
proprietate distincta ad dignitatem pertinente. Sed angelus
cum sit quid subsistens, dicitur hypostasis, et ejus proprie­
tates sunt nobilissimæ. Ergo videtur quod sit persona.
Præterea, hoc idem habetur ex Littera et ex dictis Richardi
de Sancto Victore, qui, lib. IV De Trinit., cap. χιν, etc.,
col. 938, secundum diversas proprietates diversimode perso­
nam ponit in homine, angelo et Deo.
Solutio. — Respondeo dicendum, quod personalitas est
in angelo, alio tamen modo quam in homine : quod patet,
si tria quæ sunt de ratione personæ considerentur, scilicet
subsistere, ratiocinari et individuum esse. Subsistit enim
homo in partibus suis, ex quibus componitur ; sed angelus
in natura sua simplici nullo indigens partium vel materiæ
fundamento. Ratiocinatur homo discurrendo et inquirendo
lumine intellectuali per continuum et tempus obumbrato,
ex hoc quod cognitionem a sensu et imagine accipit : quia,
secundum Isaac in lib. De definition., ratio oritur in umbra
intelligentiæ ; sed angelus lumen intellectuale purum et
impermixtum participat, unde etiam sine inquisitione deiformiter intelligit, secundum Dionysium. Similiter incommunicabilitas est in homine ex hoc quod natura sua receptibilis
in materiæ fundamento per materiam determinatur ; sed in
angelo in se determinata est ex hoc quod in aliquo sicut forma
determinabilis recipi non potest ; et ex hoc ipso satis incom­
municabilis1 est, et non per determinationem recipientis :
sicut et divinum esse est proprium et determinatum non per
additionem alicujus contrahentis, sed per negationem omnis
1. AI. : « communicabilis.

addibilitatis1 ; unde dicitur in lib. De causis, quod individuatio
sua est bonitas pura. Quare patet quod multo nobilior est
personalitas in angelo quam in homine sicut et cætera quæ
eis conveniunt, secundum Dionysium.
Ad primum ergo dicendum, quod forma participabilis non
individuatur nisi per materiam, in qua accipit esse determi­
natum ; sed forma quæ non est receptibilis, non indiget mate­
ria determinante, sed in sua natura determinatur ad esse
quod sibi non ad materiam dependens acquiritur sicut for­
mis corruptibilibus ; nec in materia etsi non ad materiam
dependens, sicut animæ rationali.
Et per hoc etiam patet responsio ad secundum, quia forma
rationem universalitatis habet ex hoc quod in pluribus est
receptibilis.
Ad tertium dicendum, quod forma quæ est recepta in intel­
lectu, potest dupliciter considerari : vel per comparationem
ad rem cujus est similitudo, et sic habet universalitatem :
non enim est similitudo hominis secundum conditiones individuantes, sed secundum naturam communem ; vel per com­
parationem ad intellectum in quo habet esse, et sic est quid
individuatum, quemadmotum intellectus ; et alia numero
species intellecta hominis est in intellectu Socratis, et alia
in intellectu Platonis ; unde non oportet intellectum non esse
quid determinatum et subsistens.
Ad quartum dicendum, quod rationale, secundum Dio­
nysium, est in angelis et in Deo eminenter, secundum quem
modum ipse intellectus divinus et angelicus ratio nominatur.
ARTICULUS III
Utrum, in angelis possit esse numerus123
Ad tertium sic proceditur. 1. Videtur quod in angelis non
possit esse numerus. Numerus enim quantitas est. Sed quan­
titatis subjectum est materia. Cum ergo in angelis non sit
materia, ut dictum est, videtur quod nec numerus.
2. Præterea, secundum philosophos, in his quæ sunt sine
materia non potest esse numerus, nisi secundum causam et
causatum. Sed unus angelus non est causa alterius. Ergo
si sunt sine materia, nullus numerus in eis esse potest.
1. AI. : « adhibiti. » Pawn. : « additi. »
2. Nicolai : « vel ad materiam dependens acquiritur (sicut formis
corruptibilibus) vel in materia, » etc.
3. I p. Summæ theol., q. l, art. 3.

3. Præterea, quanto aliquid est propinquius uni simplici,
tanto minus dividitur. Sed inter omnes creaturas natura
angelica Deo est propinquior, secundum Augustinum, qui
dicit in lib. XII Conf., cap. vu, coi. 828, t. I : « Duo fecisti,
Domine : unum prope te, » scilicet angelum ; « alterum prope
nihil, » scilicet materiam. Ergo videtur quod vel non sit in
eis numerus aliquis, vel sit paucissimus.
4. Præterea, cum partes universi sint ordinatæ invicem
juvantes se mutuo, illud ex quo non provenit utilitas in par­
tibus universi, videtur esse frustra vel vanum, et sic omnino
non esse. Sed spiritualis substantia non juvat ad corporalem
nisi movendo ipsam. Ergo videtur quod non sunt plures
substantiæ separatæ nisi quibus expletur motus corporalis
creaturæ : et ita videtur quod numerus angelorum sit acci­
piendus secundum numerum motuum cæli, vel etiam ipsorum
mobilium. Ergo videtur quod numerus angelorum possit
esse nobis notus1.
5. Præterea, de angelis, secundum Dionysium, De cælest.
hierar., cap. i, coi. 119, et cap. π, coi. 135, t. I, nihil scire
possumus, nisi ea quæ nobis in sacra Scriptura traduntur.
Sed Danielis, vn, 10, dicitur : Millia millium, ministrabant ei,
et decies millies centena millia assistebant ei. Ergo videtur quod
numerus eorum sit nobis determinatus.
Sed contra, Hieronymus dicit, Super Maith., cap. xvni,
v. 10, coi. 130, t. VII, quod unaquæque anima habet angelum
bonum ad custodiam et malum ad exercitium sibi deputatum.
Sed numerus hominum in mundo simul viventium est nobis
indeterminatus. Ergo et numerus angelorum custodum, qui
sunt unius ordinis, et multo fortius numerus omnium angelo­
rum.
Præterea, Job. xxv, 3, dicitur : Numquid est numerus
militum ejus. Milites autem ejus sunt angeli, ut habetur
Luc., ii, 13 : Facta est cum angelo multitudo militiæ cælestisErgo videtur quod numerus eorum non sit nobis determinatus·
Solutio. — Respondeo dicendum, quod ratio humana
deficit a cognitione substantiarum separatarum, quæ tamen
sunt notissima naturæ, ad quæ intellectus noster se habet
sicut oculus noctuæ ad lumen solis, ut dicitur in II Melaph.,
text. 1 ; et ideo dicitur in II De animalibus, quod de eis valde
pauca scire possumus per rationem, quamvis illud quod de
eis est scitum sit valde delectabile et amatum. Et ideo phi­
losophi de illis nihil quasi demonstrative, et pauca probabili1. Parm. : « determinatus possit.

ter dixerunt : et hoc ostendit eorum diversitas in ponendo
numerum angelorum. Quidam enim posuerunt numerum
substantiarum separatarum secundum numerum motuum
cæli, sicut Aristoteles in XII Melaphysic., text. 43. Quidam
secundum numerum sphærarum, ut Avicenna in sua Mela­
physic., tract. IX, cap. ii et in. Quidam autem negaverunt
omnino aliquid esse incorporeum, sicut Empedocles et Demo­
critus, et Sadducæi Judæorum. Quidam·etiam posuerunt unum
tantum esse angelum, qui diversa sortitur vocabula secundum
diversos actus, sicut quidam hæretici. Quidam vero posuit
angelos non in determinato numero nobis ; sed tantum per
angelos significari dicit in Scripturis1 omnem virtutem, vel
corporalem, vel spiritualem per quam Deus ordinem suæ
providentiæ explet, quasi divinæ voluntatis nuntium ; adeo
quod vim concupiscibilem nominat angelum concupiscentiæ :
sed substantias separatas dicit1
2 esse secundum numerum
quem philosophi posuerunt : et iste est Rabbi Moyses, lib. II
Direct., cap. xii. Fides autem catholica tenet numerum sub­
stantiarum separatarum, quas angelos dicimus, esse nume­
rum Deo finitum, sed nobis infinitum. Unde Gregorius3 dicit
in Glossa Danielis, vu, quod excedit omnem materialem mul­
titudinem, ut Dionysius dicit, xiv cap. Cæl. hierar., col. 322,
t. I, Et hoc satis est probabile. Videmus enim illa corpora
quæ nobilius divinam bonitatem participant, scilicet cæle#tia,
excedere quasi sine proportione corpora generabilia et corrup­
tibilia. Et hoc est, quia productionis creaturarum causa est
divina bonitas quam rebus communicare voluit ; unde vide­
tur quod naturas spirituales, in quibus maxime sua bonitas
relucet, creavit in numero quasi improportionabiliter excres­
cente numerum naturarum corporalium. Qualiter autem dis­
tinguantur ad invicem, accipere possumus ex verbis Commen­
tatoris in III De anima, ubi dicit, quod si natura intellectus
possibilis esset nobis ignota, non possemus assignare nume­
rum substantiarum separatarum.
Unde dico quod secundum gradum possibilitatis permixtæ
in natura angelica est eorum distinctio. Dictum est enim supra
quod ipsa natura vel quidditas angeli est possibilis respectu
esse quod a Deo habet. Invenitur enim natura cui possibilitas
admiscetur plus et plus distans ab actu, secundum quod rece1. AI. : « dicitur scripturis. »
2. AI. : « dicunt. »
3. Habetur in lib. XVII Mor.t cap. xin, coi. 20, t. 2, ubi locum
Danielis recenset Gregorius.

dit a similitudine divinæ naturæ, quæ est actus tantum. Ilia
ergo quidditas est actus completus præter quam non est
suum esse, scilicet natura divina : et ista quidditas simplex
quæ est1 propinquior per similitudinem ad divinum esse,
minus habet de potentia et plus de actu, et est Deo vicinior
et perfectior : et sic deinceps, quousque veniatur ad illam
naturam quæ est in ultimo gradu possibilitatis in substantiis
spiritualibus ; adeo quod non acquiritur sibi esse nisi in altero,
quamvis esse suum ad illud non dependeat, scilicet intellec­
tus humanus, qui, secundum Commentatorem, est ultimus
in ordine naturarum intellectualium, sicut materia prima in
ordine corporalium.
Ad primum ergo dicendum, quod, sicut in primo libro
dictum est, unum dicitur dupliciter. Uno modo12 secundum
quod convertitur cum ente, quod non determinatur ad ali­
quod genus, et similiter nec multitudo sequens ad tale unum ;
et talis multitudo ponitur in angelis, quæ non sequitur divi­
sionem quantitatis vel materiæ, sed distinctionem naturarum.
Alio modo dicitur « unum » quod est principium numeri,
qui est discreta quantitas, causatus3 ex divisione materiæ
vel continui : et talis non est nisi in materialibus.
Ad secundum dicendum, quod etiam secundum philosophos
qui distinguunt numerum substantiarum separatarum per
causam et causatum, causa et causatum non sunt per se dis­
tinguentia, sed secundum eos consequuntur ad principia
distinctionis ; cum enim distinctio sit, per se loquendo, per
hoc quod est major vel minor compositio, et secundum dis­
tantiam potentiæ et actus, secundum eos, sequitur quod illud
quod est plus in actu sit causa ejus quod est minus, secun­
dum quem modum dicunt multitudinem ab uno primo sim­
plici processisse ; quem tamen modum dicit Commentator
in XI Metaph., comm. xxxvm, insuflicienter probatum, et
concedit ab uno primo simplici immediate potuisse plura
procedere : ita et nos concedimus omnes naturas intellectuales
immediate a Deo processisse distinctas secundum ordinem
sapientiæ disponentis diversos gradus naturarum spiritua­
lium. Et ideo, remoto quod infidelitatis est, scilicet ordine
causalitatis ab angelis, et retento quod fidei consonat, scili­
cet gradu simplicitatis, habebimus eumdem modum distinc­
tionis quem ipsi habuerunt.
1. AI. : « quidditas simplex et illa quæ est, » etc.
2. Al. doest « uno modo. »
3. Al. : « creatus. »

T
Ad tertium dicendum, quod ex ratione illa probatur simr i^Mplicitas angelicæ naturæ, et præcipue illius quæ in ea suprema
| -^MpÈst i sed pluralitas gradus ab ea non tollitur. Præterea non
loquendum de angelis sicut de divina natura, specialiter
, ^e?cum plures angeli non tantum numero, sed specie differant,
i ^Kut dicetur.
?
Ad quartum dicendum, quod angeli non sunt facti propter
' ^Bmotum corporalium, quia nihil fit propter vilius se : unde
■ ^B si sunt aliquæ substantiae non moventes, non sequitur quod
superfluæ. Nihilominus tamen dicendum quod ex omni^■ bus substantiis illis provenit aliqua utilitas per juvamentum
^Bin rebus corporalibus : quia inferiores angeli in motu sphæ^Mfâfarum Deo ministrant, sicut a quibusdam dicitur, et proba^^Bbile videtur, cum Gregorius dicat IV Dialog., cap. vi, col. 328,
Ill, corporalem creaturam per spiritualem administrari.
jMKjlluminatio autem inferiorum angelorum est a Deo per pri»moSi et medios, ut dicit Dionysius, Cæl. hier., cap. m, coi. 163,
^K.t. .1, et ita omnes influentiam habent super motum corporaJMblium, vel ad minus quantum ad custodiam hominum, quæ
^■pertinet ad ultimum ordinem.
Ad quintum dicendum, quod verba ista aliter a Gregorio
et a Dionysio exponuntur, et quantum ad aliquid eodem
^^■'modo : in hoc enim conveniunt quod angelorum numerus
M>' non est determinatus nobis ; sed in hoc differunt, quia DioMEnysius, cap. xiv, Cæl. hier., coi. 322, t. I, vult quod cum dicitur millia millium, unum mille multiplicat aliud, ac si diceret
M& millesies mille ; et sic æqualis numerus importatur, cum diciM| tur millia millium primo, et decies centena millia secundo,
MI quod habet una littera. Tantum enim est decies centum millia,
Ml quantum millies millia. Et secundum hoc datur intelligi
ME quasi aequalis numerus ministrantium et assistentium. Vel
Mr secundum aliam litteram quæ habet : Millia millium minisΊκ trabant ei, el decies millies centena millia assistebant ei, datur
W intelligi quod numerus assistentium excedit numerum ministK trantium propter suam nobilitatem : quod consonat ei quod
® supra dictum est secundum intentionem Dionysii, quod sci$ licet nobiliores creaturæ plures sunt. Unde dicit, quod in
i hoc verbo maximus numerus apud nos nomen proprium habens,
f scilicet mille, multiplicatur per omnes maximos numeros,
, scilicet limites nominatos, scilicet per seipsum, cum dicitur
' millia millium ; per denarium cum dicitur decies millies ;
per centenarium cum dicitur centena millia ; in quo ostenditur
1. Parm. : « proximos. »

maxima numerositas excedens nostrum intellectum. Sed
Gregorius vult quod sit constructio partitiva, cum dicitur
millia millium, quasi diceret millia de numero millium : unde
vult quod datur intelligi major numerus ministrantium quam
assistentium, per hoc quod ad administrantes ponitur numerus
non determinatus, et ideo1 ad assistentes determinatus.

ARTICULUS IV
Utrum unius speciei sini plures angeli
Ad quartum sic proceditur. 1. Videtur quod sint plures
angeli unius speciei. Sicut enim angelus est substantia simplex,
ita et anima. Sed omnes animæ rationales sunt unius speciei.
Ergo et omnes angeli.
2. Præterea, perfectio una secundum speciem est eorum
quæ in specie conveniunt. Sed omnes angeli sunt perfectibiles una perfectione secundum speciem, quæ est gratia vel
gloria. Ergo videtur quod sint unius speciei.
3. Præterea, divinæ bonitatis, ut dictum est, proprium est
nobiliora in entibus magis multiplicare, ut bonitas sua magis
diffundatur. Sed in vilibus creaturis invenitur magna
multitudo participantium unam speciem. Ergo videtur quod
multo fortius hoc sic in angelis.
4. Præterea, secundum Boetium1
2, nullius rei sine consortio
potest esse jucunda possessio. Sed in angelis est maxima
jucunditas, cum delectatio sit de ratione felicitatis, secundum
Philosophum in I Elhic. Ergo videtur quod in angelis sit
multorum consortium in una specie.
Sed contra, multiplicatio individuorum unius speciei non
est nisi ad conservandum speciei perpetuitatem, quæ in uno
salvari non potest : unde in corporibus incorruptibilibus non
est nisi unum individuum unius speciei, ut sol et luna. Sed
angelus est substantia incorruptibilis. Ergo non sunt plures
angeli unius speciei.
Præterea, angelus est perfectior quolibet corpore. Sed ali­
quod corpus ad tantam perfectionem pervenit ut nihil suæ
naturæ sit extra ipsum, ut patet in his quæ constant ex tota
materia suæ speciei, ut patet in cælo, ut dicitur in I Cæli
et mundi, a text. 92 ad 98. Ergo videtur quod multo fortius
extra unum angelum non sit aliquid suæ speciei.
1. Parm. omittit « ideo. »
2. Nil simile in II De consol., prosa iv, in med., ut prius ad marginem,
citabatur. Vide I II Summæ theol., q. iv, art. 7.

K Solutio. ■— Respondeo dicendum, quod circa hoc sunt
feres opiniones. Quidam enim dixerunt quod omnes angeli
Bunt unius speciei, adeo quod etiam angelus et anima non
Kifferunt specie. Alii vero dicunt quod angelus et anima
fcfferunt specie, et angeli unius ordinis ab angelis alterius
fordinis ; sed omnes qui sunt unius ordinis sunt unius speciei,
felii vero dicunt quod nullus angelus est unius speciei cum
làl.io : et hæc opinio concordat cum dictis philosophorum, et
aetiam Dionysii, qui ponit in x cap. Cæl. hierarch., col. 271,
I, in eodem ordine esse primos, medios et ultimos. Et huic
fiiecessarium est consentire, tum ex immaterialitate, tum
Ktiam ex incorporeitate. Si enim immateriales ponuntur, cum
mulla forma vel natura multiplicet numerum nisi in diversiRate materiæ, oportet quod forma simplex et immaterialis,
mon recepta in aliqua materia, sit una tantum : unde quidquid
Kst extra eam est alterius naturae, eo quod distet ab eo secun|um formam, non secundum materiale principium, quod ibi
mullum est. Talis autem diversitas causât differentiam in
fepecie. Unde oportet quoslibet duos angelos acceptos differre
secundum speciem. Hoc etiam de necessitate sequitur etiam1
ai ex materia componantur, dummodo non ponantur corpora2 :
Iquod sic patet. Quorumcumque materia secundum esse difIferre ponitur, oportet, si ista materia est ejusdem ordinis
|n utroque, sicut materia generabilium et corruptibilium est
hina, quod diversæ formæ secundum quas diversum esse
accipit, recipiantur in diversis partibus materiæ. Non enim
Sina pars materiæ, diversas formas oppositas et disparatas
[simul recipere potest. Sed impossibile est in materia intellijgere diversas partes, nisi præintelligatur in materia quanti­
tas dimensiva ad minus interminata, per quam dividatur·
ut dicit Commentator in libro De substantia orbis, cap. i,
et in I Physic., quia separata quantitate a substantia remanet
indivisibilis, ut in I Physic. Philosophus dicit. Sed nulla forma
recipitur in materia sub quantitate intellecta, nisi forma cor­
poralis. Ergo impossibile est duos angelos communicare in
materia, vel in potentia unius ordinis. Sed omnis forma vel
natura quæ recipitur in diversis gradibus potentiarum, reci­
pitur secundum prius et posterius secundum esse. Impossi­
bile est autem naturam speciei communicari ab individuis
per prius et posterius, neque3 esse, neque post secundum
1. Parm. omittit : « etiam. »
2. Parm. : « corporea. »
3. Parm. : « nec secundum esse, nec. »
COMMENT.

IN LIB.

SEMENT. - II.

intentionem ; quamvis hoc sit possibile in natura generis,
ut dicitur in III Melaph., text. 11. Ergo impossibile est duos
angelos, si sunt incorporei, esse unius speciei.
Ad primum ergo dicendum, quod quamvis anima sit forma
simplex, sicut et angelus, tamen anima non recipit esse a Deo
nisi in corpore : quia, secundum Augustinum, et infundendo
creatur, et creando infunditur. Unde ex corpore recipit esse
individuatum : quod quia non dependet ex corpore, remanet
individuatio, etiam destructo corpore, Ideo Augustinus dicit,
VII lib. De Gen. ad lit., a cap. in ad cap. χιπ, coi. 357, t. III,
et lib. I De origin, animæ, cap. xix, col. 493, t. X, quod impos­
sibilis est positio illorum haereticorum qui dicunt plures ani­
mas ante corpus creatas fuisse. Sic autem non est in angelo :
et ideo non est ratio similis.
Ad secundum dicendum, quod hoc tenet in perfectionibus
quæ sunt de natura rei, non autem in perfectionibus superad­
ditis, quæ non sequuntur ex principiis naturæ, quales sunt
gratia et gloria. Possunt enim1 etiam in corporibus diversa
secundum speciem unum specie colorem habere.
Ad tertium dicendum, quod perfectio universi essentialis
non attenditur in individuis, quorum multiplicatio ordinatur
ad perfectionem speciei, sed in speciebus per se. Unde magis
apparet divina bonitas in hoc quod sunt multi angeli diver­
sarum specierum, quam si sint unius speciei tantum.
Ad quartum dicendum, quod delectatio, secundum Philo­
sophum, in Ethicis, X lib., cap. vni, sequitur operationem
perfectam : et ideo ad jucunditatem consortium exigitur
in illa natura in qua non potest esse in uno perfecta operatio
sine alterius adjutorio, ut in hominibus, in quibus unus per
seipsum non sufficit ad operationem suæ speciei : quod non
potest m angelis poni ; et ideo hujusmodi objectio est vana.
Non tamen negamus quin unus angelus ab alio juvetur, cum
inferiores per superiores illuminentur ; et in hac societate
est jucunditas civium cælestis curiæ. Sed ad hoc non exi­
gitur unitas speciei, sed conformitas gratiae.

ARTICULUS V

Utrum angeli sint unius generis
Ad quintum sic proceditur. 1. Videtur quod angeli non
reducantur in unum genus. · Quæcumque enim sunt unius
1. AI. deest « enim. »

generis, communicant in una potentia, generis, ut dicitur
in X Melaphysic., text. 22 ; sed angeli non communicant in
una potentia generis, quia immateriales sunt. Ergo videtur
quod non sint unius generis.
2. Præterea, quæcumque exeunt ab aliquo communi,
per divisionem exeunt ab illo, et prius erant in illo in potentia.
Sed angelus non exit de potentia in actum nisi sumatur
potentia agentis ; alias esset generabilis et corruptibilis :
nec iterum est 'ponere aliquod unum secundum rem in plures
angelos divisum : hoc enim non posset esse, nisi illud unum
esset quantum. Ergo non inveniuntur plures angeli unius
generis.
3. Præterea, omne genus univoce et æqualiter prædicatur
de suis speciebus. Sed essentialia angelorum quæ consequun­
tur naturam communem in ipsis, inveniuntur in angelis
secundum magis et minus, ut in Littera dicitur. Ergo videtur
quod non sint unius generis.
4. Præterea, quod differt ab alio in specie, si communicat
cum eo genere, oportet esse compositum ex genere et diffe­
rentia. Sed compositio generis et differentiæ præsupponit
compositionem formæ et materiæ, ut videtur : quia, secundum
Avicennam, tract. V suæ Melaph., cap. v, vi et vu, differentia
sumitur ex principiis formalibus rei, genus autem ex materialibus ; unde in V Melaph., text. 10, dicuntur esse genere
unum quæ in materia conveniunt. Ergo videtur, cum angelus
non sit compositus ex materia et forma, et unus differat in
specie ab alio angelo, quod non possit etiam in genere convenire.
Sed contra, genus substantiæ est tantum genus unum. Sed
quilibet angelus est in genere substantiæ. Ergo videtur quod
in genere uno conveniant.
Præterea, differentia addita generi constituit speciem. Sed
incorporeum, secundum Porphyrium, Isag., lib. I, cap. « De
differentia, » est differentia substantiæ. Ergo substantia
incorporea est species substantiæ. Prædicatur autem de multis
angelis specie differentibus. Ergo est genus subalternum. Et
ita in genere subalterno etiam angelo conveniunt.
Solutio. — Respondeo dicendum, quod secundum Avi­
cennam, ubi supra, omne id quod habet esse aliud a sua
quidditate, oportet quod sit in genere ; et ita oportet quod
omnes angeli ponantur in prædicamento substantiæ1, prout
1. Parm. addit : « hæc est enim ratio substantiæ. »

est prædicamentum, cum secundum Avicennam, loc. cit.,
sit res quidditatem habens, cui debeatur esse per se, non in
alio, scilicet quod sit aliud a quidditate ipsa : et ideo ex ipsa
possibilitate quidditatis trahitur ratio generis : ex comple­
mento autem quidditatis trahitur ratio differentiæ, secundum
quod appropinquat ad esse in actu ; sed hoc differenter con­
tingit in substantiis compositis et simplicibus : quia in com­
positis possibilitas est ex parte materiæ, sed complementum
est ex parte formæ ; et ideo ex parte materiæ sumitur genus,
et ex parte formæ differentia : non autem ita quod materia
sit genus, aut forma differentia, cum utrumque sit pars, et
neutrum prædicetur ; sed quia materia est materia totius,
non solum formæ, et forma perfectio totius, non solum mate­
riæ ; ideo totum potest assignari ex materia et forma et ex
utroque. Nomen autem designans totum ex materia est nomen
generis ; et nomen designans totum ex forma est nomen diffe­
rentiæ ; et nomen designans totum ex utroque est nomen
speciei : et hoc patet si consideretur quomodo corpus est
genus animati corporis, et animatum differentia : semper
enim invenitur genus sumptum ab eo quod materiale est,
et differentia ab eo quod est formale : et inde est quod diffe­
rentia determinat genus sicut forma materiam. In simplici­
bus autem naturis non sumitur genus et differentia ab ali­
quibus partibus, eo quod complementum in eis et possibilitas
non fundatur super diversas partes quidditatis, sed super
illud simplex : quod quidem habet possibilitatem secundum
quod de se non habet esse, et complementum prout est
quædam similitudo divini esse, secundum hoc quod appropinquabilis est magis et minus ad participandum divinum
esse ; et ideo quot sunt gradus complementi, tot sunt diffe­
rentiæ speciflcæ.
Ad primum ergo dicendum, quod non oportet quod conve­
niant nisi in una intentione potentiæ, quæ est possibilitas
recipiendi esse a Deo, in quo subsistant sine quantitate et
materia.
Et per hoc patet responsio ad secundum : quia non opor­
tet esse unam numero potentiam quæ dividatur in omnes
angelos, vel in qua prius fuerint in potentia quam in actu.
Ad tertium dicendum, quod genus prædicafur æqualiter
de speciebus quantum ad intentionem, sed non semper quan­
tum ad esse, sicut in figura et numero, ut in III Melaph.,
text. 11, dicitur. Sed hoc in speciebus non contingit, ut ibi­
dem dicitur : unde ex hoc sufficienter posset probari quod

Iwon sunt unius speciei, non autem quod non sunt ejusdem1
Kgeneris, cum conveniant in uno2 genere, ad quod se habent
nonanes angeli sicut diversæ species numerorum se habent
i.ad numerum, quarum una secundum esse est prior alia.
L Ad quartum patet responsio per ea quæ dicta sunt.

ii

ARTICULUS VI

fc

Utrum angelus et anima differant specie3

r ■ Ad sextum sic proceditur. 1. Videtur quod angelus et anima
gspecic non differant. Quæcumque enim conveniunt in ultima
^differentia constitutiva sunt eadem specie, quia ipsa est quæ
Kcomplet rationem speciei. Sed angelus et anima sunt hujusKmodi. Ergo non differunt secundum speciem. Probatio minoEris. Ultima differentia constitutiva sumitur ab eo quod nobillissimum in re est, cum se habeat ad genus et differentias
!praecedentes proportionabiliter sicut forma ad materiam. Sed
tangelus et anima conveniunt in eo quod est nobilissimum
|ih utroque, scilicet in intellectu. Ergo conveniunt in ultima
^differentia constitutiva.
K 2. Si diceres quod ultima differentia constitutiva angeli
I est intellectuale, quod ab intellectu sumitur, ultima autem
differentia animæ est rationale, sicut etiam Dionysius, cap. i
g Eccles, hier., col. 374, t. I, videtur distinguere ordinem intelK lectualium et rationabilium : contra. Ea quæ conveniunt comKmuniter in duobus non distinguunt inter ipsa. Sed intellecI tus non tantum ponitur in angelis, sed etiam in anima, ut
II patet in III De anima, text. 5 : similiter et ratio non tantum
I animæ, sed etiam angelo convenit ; unde Gregorius, in Homil.
I Epiph., coi. 1110, t. II, angelum animal rationale vocat ;
! et supra Magister creaturam rationalem in angelum et aniI mam distinxit. Ergo angelus et anima non differunt penes
! rationale et intellectuale.
I
3. Si diceres quod distinguitur penes unibile corpori et
ç non unibile : contra. Quidquid consequitur rem habentem
g esse completum, non distinguit eam essentialiter a re alia :
x quia omnia hujusmodi quæ sic consequuntur rem, sunt de
genere accidentium. Sed unio ad corpus est quædam relatio
>
•

1. Parm. : « unius. »
2. Parm. omittit : « uno. »
3. I p. Sumrnæ theol., q. lxxv, art. 7.

quæ consequitur animam habentem in se esse completum
ad corpus non dependens ; alias sine corpore esse non posset.
Ergo hoc quod est unibile corpori non distinguit essentia­
liter vel secundum speciem animam ab angelo.
4. Præterea, differentia spécifia non assignatur alicui
rei nisi secundum quod est in genere ut species : quia diffe­
rentia est qua abundat species a genere. Sed anima, inquantum
est forma talis corporis, non est in genere substantiæ ut
species, sed ut principium. Cum ergo unibilitas non conveniat
animæ nisi secundum quod est forma, videtur quod esse
unibile non possit esse distinguens secundum speciem ani­
mam ab angelo.
5. Præterea, ea quorum est unus finis, non differunt specie,
cum cuilibet rei proprius finis respondeat. Sed idem est finis
angeli et animæ rationalis, scilicet beatitudo æterna, ut supra1
Magister dicit ; quod etiam haberi ex eo potest quod dicitur
Matth., xxiii, 30 : Erani sicut angeli Dei in cælo. Ergo angelus
et anima non differunt specie.
Sed contra, plus differt anima ab angelo, quam unus ange­
lus ab alio. Sed unus angelus differt ab alio secundum speciem,
ut dictum est. Ergo multo fortius anima ab angelo.
Præterea, eidem formæ vel perfectioni respondet idem
perfectibile. Sed anima et angelus sunt quædam formæ,
prout communiter omnes substantias a materia separatas
formas dicimus, quarum formæ materiales sunt imagines,
ut Boetius, in lib. I De Trinil., c. n, coi. 1250, t. II, dicit.
Cum ergo animæ respondeat hoc perfectibile quod est corpus
humanum, angelo vero vel nullius vel alterius speciei, ut corpus
aereum, secundum quod Augustinus, lib. Ill De Gen. ad lit.,
c. ii, coi. 280, t. III, videtur dicere, vel etiam corpus cæleste
secundum opinionem Avicennæ, lib. De intelligenliis, et quo­
rumdam philosophorum ; videtur quod anima et angelus
non sunt unius speciei.
Solutio. — Respondeo dicendum, quod circa hoc sunt
tres opiniones.
Quidam enim dicunt, quod anima non est in genere sub­
stantiæ sicut species, sed sicut principium, cum sit forma ;
unde non proprie dicitur anima specie differre vel conve­
nire cum alia substantia ; sed proprie dicitur, quod secundum
animam compositum ab alia vel cum alia substantia convenit
specie vel differt. Sed hoc non videtur esse necessarium :
quia, ut Avicenna dicit in sua Metaph., tract. II, c. i, et
1. Dist. i.

tract. VI, c. v, ad hoc quod aliquid sit proprie in genere sub­
stantiæ requiritur quod sit res quidditatem habens, cui debea­
tur esse absolutum, ut per se esse dicatur vel subsistens :
et ideo duobus modis potest contingere quod aliquid ad sub­
stantiæ genus pertinens, non sit in genere substantiæ sicut
species : vel quia res illa non habet quidditatem aliam nisi
suum esse ; et propter hoc Deus non est in genere substantiæ
sicut species, ut ipse Avicenna dicit, ubi supra, in tract. VI,
cap. v, vi et vu ; vel quia res illa non habet esse absolutum,
ut ens per se dici possit ; et propter hoc materia prima et for­
mæ materiales non sunt in genere substantiæ sicut species,
sed solum sicut principia. Anima autem rationalis habet esse
absolutum, non dependens a materia ; quod est aliud a sua
quidditate, sicut etiam de angelis dictum est : et ideo relin­
quitur quod sit in genere substàntiæ sicut species, et etiam
sicut principium, inquantum est forma hujus corporis : et
inde venit ista distinctio, quod formarum quædam sunt
formæ materiales, quæ non sunt species substantiæ ; quædam
vero sunt formæ et substantiæ, sicut animæ rationales.
Secunda opinio est eorum qui dicunt animam et angelum
unius speciei esse : quod nullo modo potest esse, si ab anima
et angelo compositio formæ et materiæ removeatur, ut supra
de angelis dictum est.
Et ideo tertia opinio communior est, cui assentiendum vide­
tur, quod anima et angelus specie differunt.
Quibus autem differentiis specificis distinguantur, diversi­
mode assignatur. Quidam enim assignant eas specie distingui,
per hoc quod est unibile corpori et non unibile. Alii vero per
hoc quod est rationale et intellectuale esse. Tertio secundum
hoc quod est habere intellectum possibilem respectu superio­
rum tantum, quod convenit angelo, qui a superiori, scilicet
Deo vel angelo, illuminationem recipit ; et secundum hoc
quod est habere intellectum possibilem respectu superiorum
et inferiorum, quod convenit animæ humanæ, quæ etiam a
superioribus illuminatur et a phantasmatibus cognitionem
recipit. Quarto secundum hoc quod est habere vertibilitatem
immutabilem, quod angelo convenit, eo quod immutabiliter
adhæreat bono vel malo ad quod se semel per electionem con­
vertit ; vel habere mutabilem vertibilitatem, quod homini
convenit, qui de bono in malum mutari1 potest, et e contrario
Quinto secundum virtutem interpretativam : quia, secundum
Damascenum, lib. II Orlh. fidei, cap. in, col. 267, t. I, angelus
1. Parm. : « converti. »

interpretatur vel loquitur quibusdam nutibus et signis intel­
lectualibus sine vocis expressione, ut infra patebit ; homo
autem loquitur voce expressa. Nec est mirum quod sic diver­
simode angeli et animæ differre assignantur : quia differentiæ
essentiales, quæ ignotæ et innominatæ sunt, secundum Phi­
losophum, in VII Melaph., test. 35, etc., designantur diffe­
rentiis accidentalibus, quæ ex essentialibus causantur, sicut
causa designatur per suum effectum ; sicut calidum et frigi­
dum assignantur differentiæ ignis et aquæ. Unde possunt
plures differentiæ pro specificis assignari, secundum plures
proprietates rerum differentium specie, ex essentialibus dif­
ferentiis causatas ; quarum tamen istæ melius assignantur
quæ priores sunt, quasi essentialibus differentiis propinquiores.
Cum ergo substantiarum simplicium, ut dictum est de ange­
lis, sit differentia in specie secundum gradum possibilitatis
in eis, ex hoc anima rationalis ab angelis differt, quia ulti­
mum gradum in substantiis spiritualibus tenet, sicut materia
prima in rebus sensibilibus, ut dicit Commentator, in III
De anima, comm. 5 et 6. Unde quia plurimum de possibili­
tate habet, esse suum est adeo propinquum rebus materia­
libus, ut corpus materiale illud esse1 possit participare, dum
anima corpori unitur ad unum esse : et ideo consequuntur
istæ differentiæ inter animam et angelum, unibile et non unibile, ex diverso gradu possibilitatis. Item ex eodem sequuntur
aliæ differentiæ, rationale et intellectuale : quia ex hoc quod
angelus plus habet de actu quam anima, et minus habet de
potentia, participat quasi in plena luce naturam intellectua­
lem, unde intellectualis dicitur ; anima vero, quia extremum
gradum in intellectualibus tenet, participat naturam intellec­
tualem magis defective quasi obumbrata : et ideo dici­
tur rationalis, quia ratio, ut dicit Isaac, in lib. De definii.,
oritur in umbra intelligent;». Tertia vero distinctio sequi­
tur ex prima et secunda : ex hoc enim quod anima corporis
forma et actus est, procedunt ab essentia ejus quædam potentiæ organis affixæ, ut sensus, et hujusmodi, ex quibus cogni­
tionem intellectualem accipit, propter hoc quod rationalis
est habens cognitionem decurrentem ab uno in aliud ; et sic
a sensibilibus in intelligibilia venit, et per hoc ab angelo differt,
qui non a sensibilibus discurrendo ad intelligibilia, cognitio­
nem accipit. Quarta autem distinctio sequitur ex secunda :
quia dicitur, quod per hoc quod angelus intellectum deiformem habet, convertitur ad quodeumque immobiliter ; per
1. Parm. omittit : « esse. »

Kquod ab anima dicitur angelus differre, quæ non intellectu
Kdeiformi, sed per inquisitionem rationis cognitionem habet.
■Quinta etiam sequitur ex prima : quia propter hoc quod
Minima corpori unitur, potest vocem corporalem formare, non
gautem angelus.
Unde patet quod istarum distinctionum prima melior est,
Equia accipitur secundum esse animae, quod primum est ;
Esecunda autem et tertia accipiuntur penes virtutem cognosLeitivam vel intellectivam tantum, sicut secunda, vel penes
fintellectivam simul et sensitivam, sicut tertia. Quarta autem
laccipitur penes virtutem appetitivam ; quia electio ad appelititum pertinet, ut dicit Philosophus, in Ethicis, lib. VI, cap. n ;
■per quam anima mutabiliter convertitur. Unde cum appetitiva
■posterior sit cognitiva, hæc minus valet quam præcedentes.
iQuinta accipitur penes virtutem motivam : formatio enim
■vocis est per motum corporalem membrorum. Motiva autem
Iposterior est cognitiva et appetitiva ; unde minus valet inter
f.alias.
I Ad primum ergo dicendum, quod differentia non est nobillior genere, sicut natura una est nobilior altera, vel sicut
Iforma una nobilior est alia : quia differentia nullam formam
lidicit, quæ implicite in natura generis non contineatur, ut
Edicit Avicenna, tract. V suæ Metaphysic., cap. ult. : genus
|enim non significat partem essentiæ rei, sed totum. Sed dici I tur genere nobilior, sicut determinatum indeterminato ; et
Eper hunc modum habere intellectum sic, est nobilius quam
Inabere intellectum simpliciter ; et habere sensum sic, quam
Ihabere sensum simpliciter : et ideo anima et angelus non
KConveniunt in eo quod per modum istum est nobilissimum
Kin eis ; unde non oportet quod conveniant in differentia ultima
ispecifica, et ita sint idem specie.
I Ad secundum dicendum, quod in homine est intellectus ;
inon tamen propter hoc in ordine intellectualium1 ponitur :
Equia illa substantia intellectualis dicitur cujus tota cognitio
Jsecundum intellectum est, quia omnia quæ cognoscit, subito
get sine inquisitione sibi offeruntur ; non autem ita est de cogniItione animæ, quia per inquisitionem et discursum rationis
rad notitiam rei venit ; et ideo rationalis dicitur, quia ejus
geognitio secundum terminum tantum et secundum principium
«intellectualis est : secundum principium, quia prima princifcpia sine inquisitione statim cognoscit, unde habitus prin|i;Cipiorum indemonstrabilium intellectus dicitur ; secundum
1. Parm. addit : « proprie. »

terminum vero, quia inquisitio rationis ad intellectum rei
terminatur ; et ideo non habet intellectum ut naturam pro­
priam, sed per quamdam participationem. Ratio autem et
de Deo et de angelis dicitur ; sed tamen alio modo sumitur,
secundum quod scilicet omnis cognitio1 immaterialis ratio
potest dici, prout dividitur ratio contra sensum, et non contra
intellectum.
Ad tertium dicendum, quod unibilitas non est propria
differentia essentialis, sed est quædam designatio essentialis
differentiæ per effectum, ut dictum est.
Et per hoc etiam patet responsio ad quartum ; quia illud
quod convenit animæ inquantum est forma, est effectus
differentiæ essentialis.
Ad quintum dicendum, quod ea quæ differunt specie, diffe­
runt secundum finem proximum, qui est permanentia vel
operatio rei, ut in II Cæli et mundi dicitur. Possunt tamen
convenire in fine ultimo, et hujusmodi finis est beatitudo12.
EXPOSITIO SECUNDÆ PARTIS TEXTUS

« Et quatuor quidem angelis videtur attributa. » Videtur
inconvenienter numerare : quia Dionysius, xi3 Cæl. hier.,
coi. 283, t. I, attribuit tria angelis, scilicet essentiam, virtutem
et operationem ; hic autem de operatione non fit mentio.
Præterea, in XI Melaphysic., comm. 38, dicitur a Commen­
tatore, quod substantiae separatæ dividuntur in voluntatem
et intellectum : et ita videtur quod duo tantum debeant esse
attributa.
Præterea, liberum arbitrium est facultas rationis et volun­
tatis. Ergo videtur quod non debeat dividi contra tertium
attributum.
Item quæritur de ratione numeri.
Ad hoc dicendum, quod hæc attributa accipiuntur secun­
dum hæc tria : « substantia, species et virtus », quæ sic diffe­
runt. Res enim potest considerari secundum quod est princi­
pium alterius; et sic invenitur in re « virtus », et secundum
hoc attribuitur angelis liberum arbitrium. Ve] secundum
quod est in se, et hoc dupliciter : vel quantum ad ipsam natu­
ram subsistentem, vel quantum ad modum perfectionis ejus,
secundum quam speciem sortitur ; et sic est « species », et
tertium attributum, quod est naturæ rationalitas, secundum
quod ratio dicta est in angelis esse. Si vero quantum ad ipsam
1. AI. : « cognitionis. »
2. AI. : « habitudo. »
3. Parm. : « x cap. »

^Hkaturam subsistentem, sic est « substantia » ; secundum hanc
^■Kjuo sumuntur secundum duplicem acceptionem ejus : scilicet
^Hprout dicitur quidditas rei, et sic sumitur primum attributum,
^Bgcilicet essentiæ simplicitas ; vel secundum quod dicitur
^■hiypostasis, et sic sumitur secundum, scilicet personalitas.
^HL' Ad primum ergo dicendum, quod operationis principium
ipsemet angelus ; et ideo non numeratur inter collata sibi a
^■'creatione.
Ad secundum dicendum, quod ista duo sunt quasi duæ
^Bpotentiæ ejus ; unde reducitur ad ultimum attributum et ad
tertium diversimode.
Ad tertium dicendum, quod m tertio attributo ponitur ratio
^■jet voluntas non secundum quod sunt potentiæ consequentes
^■essentiam,'sed ut per eas designatur species essentiæ ex qua
^H procedunt, sicut etiam rationale ponitur differentia hominis :
^Hjsed ad quartum pertinent, secundum quod sunt potentiæ.
« Differentem essentiæ tenuitatem, et differentem sapientiæ
^■^perspicacitatem, atque differentem arbitrii libertatem et
«habilitatem recte habuisse intelligitur. »
Quomodo hoc sit ex dictis patet : quia quanto quidditas
^· est magis propinqua ad esse divinum, tanto minus habet de
potentia ; et ita remanet1 major simplicitas ; et ita etiam
■ caetera nobiliora erunt inquantum nobilius esse recipiunt.
«
« Qui tunc per naturalia bona aliis excellebant, ipsi etiam
per munera gratiæ aliis præerant. » Quantum ad illos qui
Hl· ponunt angelos in gratuitis creatos facile est rationem assignare : quia ad nihil aliud potuit gratia mensurari nisi ad
^^■-capacitatem naturæ. Si autem ponantur in gratia non2
K creati tunc, in naturalibus simul accipiendus sit conatus secunH|. dutn quod naturalia dicimus etiam illa in quæ per principia
H| naturalia possumus, prout naturale contra gratuitum diviW ditur ; probabile est etiam ut cujus natura est dignior, etiam
conatus esset major in illo3 ad quod natura ordinabatur,
Ht; cum non esset aliquid retardans, sicut in nobis, in quibus4
Hb corpus quod corrumpitur, aggravat animam, Sap., ix, 15.
W' Et ideo quidquid sit de angelis, certum est quod nobis non
■j· infunditur gratia secundum mensuram naturalium, sed magis
secundum mensuram conatus.

W
•*»K' V
V

DIVISIO SECUNDÆ PARTIS TEXTUS

Hic Magister inquirit quales angeli effecti sunt secundum
culpam vel gratiam ; et dividitur in partes duas : in prima
1.
2.
3.
4.

Parm. : « est. »
AL dccst « non. »
Parm. : « illud. »
Al. decst « in quibus. »

ostendit quod angeli non sunt facti mali in principio suæ crea­
tionis ; in secunda ostendit qua perfectione erant boni, ibi :
« Hic inquiri solet quam sapientiam habuerant. » Prima in
duas : in prima ponit quæstionem ; in secunda prosequitur
eam, secundum diversas opiniones, ibi : « Putaverunt enim
quidam angelos qui ceciderunt creatos esse malos. » Et circa
hoc duo facit : primo ponit opinionem dicentium angelos
creatos esse malos, secundo1 ponit contrariam opinionem, ibi ;
« Aliis autem videtur omnes angelos creatos esse bonos. »
Et circa hoc tria facit : primo ponitur opinio ; secundo impro­
batio primae opinionis, et confirmatio hujus auctoritate et
ratione, ibi : « Ad hoc confirmandum utuntur testimonio
Augustini » ; tertio ponitur responsio ad auctoritates primæ
opinionis, ibi : « Augustinus, exterminans opinionem eorum
qui angelos creatos fuisse malos putant, auctoritate et ratione
probat bonos fuisse creatos » ; et primo exponitur auctoritas
Job ; secundo auctoritas Evangelii, ibi : « Deinde qualiter
verba Domini quæ supra posuit accipienda sint Augustinus
aperit. »
« Hic inquiri solet quam sapientiam habuerunt ante casum
vel confirmationem. » Hic ostenditur quam perfectionem
habuerint2 angeli in principio suæ creationis, et primo quan­
tum ad cognitionem, secundo quantum ad dilectionem, ibi :
« Solet etiam quæri, utrum aliquam Dei vel sui dilectionem
invicem habuerint. »

QUÆSTIO II
Hic tria quæruntur : 1° utrum angelus in principio suæ
creationis malus fuerit ; 2° de naturali cognitione angelorum ;
3° de dilectione eorum.

ARTICULUS PRIMUS

Utrum angelus in principio suæ creationis potuerit esse malus3
Ad primum sic proceditur. 1. Videtur quod angelus in
principio suæ creationis malus esse potuit. Dicitur enim ad
Rom., ix, 21 : Numquid non habet potestatem figulus ex eodem
*
luto
facere aliud vas in honorem, et aliud in contumeliam ?
*
1.
2.
3.

Annon ...ex eadem massa.
AI. : » in secunda. »
AI. : « habent. »
I p. Summæ theol., q. ixm, art. 4 et 5.

Vasa quæ in honorem Deus, sicut figulus, facit, sunt sancti,
qui præparantur in gloriam ; vasa autem in contumeliam sunt
peccatores præparati ad pcenam. Ergo potest Deus quos­
dam justos et quosdam peccatores creare : et sic potuit ange­
lus in principio creationis suæ malus esse.
2. Præterea, Isa., xlv, 7, dicitur1, quod Deus est faciens
,
bonum
*
et creans malum. Sed primum malum inventum est
in angelo. Ergo videtur quod a Deo creatus sit malus.
3. Præterea, secundum Augustinum, Super Gen. ad lilt.,
lib. IV, t. Ill, angelus et homo, ad minus secundum animam,
simul creati sunt. Sed homo factus est propter reparationem
ruinæ angelicæ ; non autem hoc esset, angelo adhuc non ruente.
Ergo videtur quod angelus in principio creationis suæ malus
et ruens fuit.
4. Præterea, in naturis corporalibus videmus quod statim
ut res incipit esse, habet operationem suam. Unde idem est
instans ad quod terminatur generatio ignis, et in quo incipit
motus localis ejus. Sed voluntas angeli est virtuosior quam
natura corporalis. Ergo in principio creationis voluntas in
operationem exire potuit. Sed per operationem suam, quæ
indivisibilis est, et ita in instanti compleri potuit, factus est
malus. Ergo bene dicitur quod in primo instanti suæ creationis
potuit esse malus.
5. Præterea, si prius fuit bonus et postea malus, est signare
ultimum instans in quo fuit bonus vel innocens, et primum
in quo fuit malus. Aut est ergo unum et idem instans, et sic
simul est bonus et malus ; aut aliud et aliud, et sic cum inter
quælibet duo instantia sit unum tempus medium, in tempore
isto neque erit bonus neque malus : quorum utrumque est
impossibile. Ergo angelus non est factus ex bono malus, sed
in principio creationis suæ fuit malus.
Sed contra, Genes., i, 31, dicitur : Vidit Deus cuncta quæ
fecerat, et erant valde bona. Sed angelum fecerat. Ergo in prin­
cipio suæ creationis bonus erat.
Præterea, dicitur quod inferiores angeli peccaverunt occa­
sionem sumentes ex peccato primi. Sed hoc non potest esse,
nisi primo viderint eum bonum. Ergo videtur quod aliquando
fuit bonum.
Solutio. —■ Respondeo dicendum, quod circa hoc fuit
triplex positio.
Quidam enim dixerunt quod angelus a Deo creatus est
* Pacem.
1. AI. deest « dicitur. »

malus. Hoc autem haereticum est, et impossibile. Nullus
enim effectus consequitur ab agente nisi secundum conditio­
nem agentis. Dictum est autem supra, quod causa creationis
rerum est quia Deus bonitatem suam rebus communicare
voluit ; unde impossibile est quod ab ipso fiat aliquid nisi
secundum quod stue bonitatis particeps est ; et hujusmodi
est bonum, et non malum.
Ideo alii dixerunt quod angelus in principio suæ creationis,
malus fuit, non tamen malitiam a Deo habuit, sed actu propriæ voluntatis. Hæc autem positio vana, et erronea est, et
falsa. Vana, quia non habet fundamentum firmum per quod
probetur, cum malitia angeli ex voluntate ejus dependeat ;
et ideo cum voluntas se habeat ad utrumlibet, ratione1 inve­
niri non potest. Erronea est, quia primæ opinioni nimis vicina
est et a magistris damnata. Falsa est, quia impossibile est
angelum in primo instanti suæ creationis peccasse : cujus
impossibilitatis hæc a quibusdam causa assignatur : quia
duarum operationum se consequentium non potest esse unus
terminus : operatio autem angeli consequitur creationem ;
unde non potest esse quod idem sit instans in quo primo est
ens, quod est terminus creationis, et in quo primo est malus,
quod est terminus operationis. Sed hæc ratio non videtur
cogens : quia cum operatio voluntatis angeli non sit continua,
non oportet quod ultimum ejus differat a principio : princi­
pium autem potest esse simul cum termino 'creationis ; unde
et terminus operationis potest esse simul cum termino crea­
tionis. Nec potest dici quod oporteat actum voluntatis sequi
apprehensionem intellectus, nisi ordine naturæ : quia de eodem
potest simul esse cognitio et voluntas. Nec iterum potest
dici quod oportet collationem præcedere de appetendo :
quia intellectus angeli non est inquisitivus vel collativus.
Et ideo aliter dicendum quod cum voluntas non sit nisi
boni, non potest esse aliquid volitum nisi apprehendatur ut
bonum ad appetendum ; quod si vere est bonum, non est
peccatum in appetitu. Ergo oportet, si est peccatum, quod
sit verisimiliter bonum, et non vere bonum. Sed, secundum
Augustinum, in libro II Contra academicos, cap. χπ, coi. 932,
t. I, non potest aliquis judicare verisimile, nisi verum sit
cognitum. Ergo oportet ut intellectus veri boni præcedat
intellectum verisimilis boni; et ita appetitus æstimati boni
quo malus fit angelus, non potest sequi primum actum intel­
lectus secundum quod considerat verum bonum, sed secun1. Parm. : « ratio. »

■Mum quod considerat verisimile bonum. Unde cum impos|t>sibile sit intellectui creato simul plura intelligere, non potuit
J in primo instanti creationis appetitus angeli esse malus.
K ' Ad primum ergo dicendum, quod in vasis contumeliæ non
■ facit Deus malitiam, sed naturam ; sed ordinat malitiam ad
R pcenam ; et iste ordo designatur cum dicitur : « in contume1’Jiam. » Potest enim designari ordo vel pœnæ ad culpam, et
g, hic ordo est a Deo ; vel culpæ ad naturam, et hæc conjunctio
I non est a Deo. Unde sic propositio1 tenetur consecutive, non
R causaliter12.
K. Ad secundum dicendum, quod hoc intelligitur de malo
K pœnæ et non de malo culpæ, et de hoc infra plenius agetur3.
K
Ad tertium dicendum, quod etiam supposito quod homo
F simul cum angelo creatus sit, non oportet quod, angelo exisI' tente malo, creatus sit homo : quia non est principalis finis
Ï creationis hominis, reparatio ruinæ angelicæ, sed quædam
I utilitas consequens, ut supra dictum est. Et hanc utilitatem
Deus prævidebat, in cujus præscientia eventus omnium rerum
I erant.
I
Ad quartum dicendum, quod in instanti suæ creationis
aliquem actum voluntatis habere potuit ; non tamen primus
i' actus45potuit esse malus sicut nec prima cognitio falsa.
Ad quintum dicendum, quod, secundum quosdam, in
eodem instanti angelus fuit ultimo bonus, et primo malus6,
f. et illud instans quamvis sit unum re, tamen differt ratione,
secundum quod est finis præteriti et principium futuri. Sed
‘ diversa ratio comparationis non tollit conjunctionem eorum
, quæ sunt in uno instanti ; unde sequeretur quod innocentia
. et malitia ejus conjungerentur, quod est impossibile. Ideo
ί alii dicunt quod in toto tempore præcedenti fuit bonus, sed
i in istius temporis ultimo instanti est malus : et sicut non est
assignare immediatum instans ante aliud instans, ita nec
ultimum instans in quo fuit bonus. Sed ista ratio bona est,
prout inducitur a Philosopho, in VIII Physic., text. 2, tunc
quando « nunc » continuat tempus quietis et motus, quia
» tunc8 semper se tenet cum passione, quæ inest subjecto mobili
tempore quietis, sive præcedat quies sive sequatur. Sed si

y-

1. Parm. : « unde in propodto. »
2. Parm. : « causative. »
3. Dist. xxxvii.
4. Al. deest « actus. »
5. Id est, desiit esse bonus et incœpit esse malus ; Parm. : « primo
bonus, et post malus. »
6. Parm. : « qui semper. »

poneretur instans inter duas quietes, vel inter duas partes
motus continui, non magis se tenet cum uno quam cum alio.
Non autem dicimus hic quod angelus per aliquem motum
continuum factus sit malus ; et ideo primum instans malitiæ
suæ non est medium inter quietem et motum, sed inter duas
quietes. Unde ratio ista non est ad propositum. Ideo aliter
dicendum, quod est assignare ultimum instans in quo angelus
fuit bonus et primum in quo fuit malus, nec inter hæc ins­
tantia fuit tempus medium, quia tempus formaliter est nume­
rus, nec sequitur ipsum continuitas nisi ex parte motus. Unde
cum vicissitudo affectionum in angelo, per quas est bonus
et malus, non sit continua, nec ordinata ad aliquem motum
continuum, numerus earum dicetur tempus, quia secundum
prius et posterius se habent ; sed non erit continuum ; unde
inter ejus instantia non necessario accipietur tempus medium,
sicut nec inter duas unitates numerus.

QUÆSTIO III

1

Deinde quæritur de cognitione angelorum, et circa hoc
quatuor quæruntur : 1° utrum angelus cognoscat per species ;
2° utrum in superioribus sint species magis universales ;
3° utrum per species istas, singularium cognitionem habere
possint ; 4° utrum possint simul plura intelligere.
ARTICULUS PRIMUS
Utrum angelus cognoscat res per suam essentiam1
Ad primum sic proceditur. 1. Videtur quod angelus per
essentiam suam res cognoscat et non per species aliquas.
Quia, secundum Philosophum, in III De anima, text. 28,
anima est species specierum. Sed angelus simplicior est anima
et nobilior. Ergo essentia angeli est similitudo vel species
rerum. Sed res potest in similitudine sui cognosci. Ergo vide­
tur quod angelus, intuendo essentiam suam, res cognoscat,
et non per species aliquas.
2. Præterea, omnis species vel est causa rei, vel a re accepta.
Sed species rerum in intellectu angeli non possunt esse causatæ a rebus, cum angelus careat potentiis et organis, quibus
fit abstractio a sensibilibus : nec iterum sunt causæ rerum,
1. I p. Siunmæ theolog., q. iv, art. 1.

ieum angeli non sint causatores. Ergo videtur quod angeli
‘per species non cognoscant.
‘‘ 3. Præterea, secundum Dionysium, in v cap. De div. nom.,
. § 9, col. 823, t. I, nobiliora in entibus sunt inferiorum exem> pl aria. Sed in exemplari res optime cognoscitur. Cum ergo angeli
Inter res creatas sint nobilissimi quasi Deo propinquiores,
1 secundum Augustinum, XII Confess., cap. vu, col. 828, t. I,
videtur quod natura sua inspecta alias res cognoscant.
i/ \4. Præterea, intellectum et intellectus non differunt nisi
quando utrumque eorum est in potentia, ut in I libro dictum
est. Ergo omnis intellectus qui est semper in actu, non differt
in eo intelligens et intellectum. Sed intellectus substantiæ
l-Separatæ videtur semper in actu esse, cum suum intelligere
taon sequatur transmutationem aliquam. Ergo videtur quod
,in ea non differat species intellecta et substantia intellectus ;
; et ita non per species cognoscit.
z Sed contra est quod Dionysius dicit, iv cap. De div. nom.,
j. § 1, coi. 694, t. I, quod angeli illuminantur scibiles rerum
[inter1 rationes. Hæ autem non sunt nisi species rerum inteli lectæ. Ergo per species rerum cognitionem habent.
‘t \ Præterea, in lib. De causis, propos. 10, dicitur quod omnis
intelligentia est plena formis. Sed illa quæ sunt in intelligentia,
; sunt in ea per modum intelligibilem, ut in eodem libro dicitur ;
j quæ autem sic sunt in ea, sunt in ea ad cognoscendum. Ergo
[videtur quod res per formas cognoscant.
£ Solutio. — Respondeo dicendum, quod intellectus angeMicus est medius inter intellectum divinum et humanum, et
i virtute et modo cognoscendi. In intellectu enim divmo simi­
litudo rei intellect® est ipsa essentia intehigentis1
2, quæ est
ί, rerum causa exemplaris et efficiens ; in intellectu vero humano
^ Similitudo rei intellect® est aliud a substantia intellectus,
;· et est sicut forma ejus ; unde ex intellectu et similitudine
' rei efficitur unum completum, quod est intellectus in actu
i. intelligens ; et hujus similitudo est accepta a re. Sed in intel[ lectu angelico similitudo rei intellect® est aliud a substantia
>. intelligentis, non tamen est acquisita a re, cum non sint ex
» rebus divisibilibus cognitionem congregantes, ut Dionysius
dicit in vu cap. De div. nom., § 2, col. 867, t. I. Nec tamen
est causa rei secundum fidem, sed est influxa3 a Deo ad cognos;■ cendum. Et ratio hujus sumi potest ex verbis Commenta1. Parm. : « per scibiles. »
2. Parm. : « divina essentia. »
3. Parm. : « infusa. »

toris, in XI Melaph. Ipse enim dicit quod secundum ordinem
simplicitatis naturarum separatarum est ordo distantiæ
speciei intellectæ ab intellectu ; unde in prima essentia,
cui non admiscetur potentia aliqua, est omnino idem intelligens et intellectum ; in aliis autem secundum quod plus
admiscetur de potentia, est major distantia inter speciem
intellectam et intellectum. Cujus ratio est quia nihil operatur,
nisi secundum quod est in actu ; unde illud cujus essentia
est purus actus, intelligit sine receptione alicujus perficientis,
quod sit extra essentiam ejus ; illud vero in quo est potentia,
non poterit intelligere nisi perficiatur in actu per aliquid
receptum ab extrinseco ; et hoc est lumen intellectivum natu­
rale, quod a Deo in substantias intellectivas emittitur. Et
quia unumquodque recipitur in aliquo per modum recipien­
tis ; lumen illud quod in Deo est simplex, recipitur in mente
angeli ut divisum et multiplicatum : omnis enim potentia
receptiva de se divisibilitatem habet secundum quod non
est terminata ad unum, quod fit per actum terminantem :
et ideo dicitur in libro De causis, ubi supra, quod sicut in
natura inferiori multiplicantur singularia, ita et species intelligibiles in intelligentiis ; utrumque enim est propter multiplicabilitatem potentiæ ; et istæ sunt species per quas angeli
cognoscunt.
Ad primum ergo dicendum, quod anima dicitur species
specierum, inquantum per intellectum agentem facit species
intelligibiles actu, et recipit eas secundum intellectum possi­
bilem, sicut ibidem sensus dicitur species sensibilium1, et
manus organum organorum, inquantum videlicet omnia
artificialia per manus efficiuntur ; unde in XIV De animal.,
lib. IV De part, anom., cap. vin, x et xi, dicitur quod manus
datæ sunt homini loco cornuum, et omnium quibus alia
animalia juvantur. Unde non sequitur quod essentia animæ
vel angeli sit talis species in qua omnia cognoscantur.
Ad secundum dicendum, quod similitudines rerum in intel­
lectu angeli existentes, non sunt a rebus acceptæ, quia species
intelligibilis non accipitur a re nisi mediante phantasmate,
quod se habet ad intellectum, sicut color ad visum, ut in
III De anima, text. 30, 31 et 32, dicitur. Nec tamen sunt causæ
rerum per modum creationis, sed forte per modum motus,
si forte ponantur orbes movere, quorum motus est causa
formarum naturalium. Nihilominus tamen oportet quod
quædam cognoscant quorum non sunt causæ, sicut ipsos
1. Parm. : « sensibilis. »

Ύ

Κ

DISTINCTIO III, QUAEST. Ill, ART. II

Ί

115

■rbes, et alios angelos. Unde dicendum, quod hoc quod aliquam
■Similitudinem1 habeant ad invicem, potest contingere dupliBçiter ; vel ita quod unum sit causa alterius, similitudinem
ten am illi imprimens, sicut ignis et aer calefactus ; et hoc
■nodo intellectus divinus et humanus habent assimilationem
Kd res intellectas, licet modo converso, quia intellectus divinus
■mprimit in rem formam per quam res sibi similatur ; intellecautem humanus speciem per quam rei assimilatur, a re
■accipit : vel ita quod12 utrumque sit ab una causa similem
Korfnam utrique imprimente ; et sic intellectus angelicus
■febus cognitis assimilatur, quia formæ quæ a Deo impressæ
■feint rebus ad subsistendum, sunt etiam angelo impressæ
Kd cognoscendum.
■ Ad tertium dicendum, quod res non cognoscitur perfecte
Kn exemplari, nisi a quo ducitur secundum totum quod in ipsa
■est ; et hoc modo res cognoscuntur in primo exemplari, quod
■imitantur res secundum esse illud quod in re est. Sic autem
■non est de essentia angeli, cum non sit causa vel exemplar
Ktotius quod in re est, scilicet materiae et formæ3, nisi per hoc
[quod potentia sua completur per lumen a Deo immissum,
Eut dictum est.
K: Ad quartum dicendum, quod intellectus angelicus etsi
■ponatur semper in actu respectu cognitorum naturalium,
[non tamen esse in actu habet a se, sed ab alio : unde sicut
[in ipso differt esse et quod est, propter hoc quod esse quod
■ habet, habet ab alio : ita differt in eo intellectus et quo actu
[ intelligit, propter hoc quod4 intelligere ab alio habet.

F

ARTICULUS II

Utrum angeli superiores inlelliganl per species universaliores5
Ad secundum sic proceditur. 1. Videtur quod species superiorum non sint universaliores speciebus quas habent angeli
I inferiores. Quia, secundum Philosophum, in I De anima,
text. 81, universale6 aut nihil est, aut posterius est. Non enim
i dicitur esse posterius nisi propter abstractionem a rebus,
< in qua completur intentio universalitatis per actum intellec­

t·.

1.
2.
3.
4.
5.
6.

Parm. : « aliquam assimilationem. »
AI. deest « quod »
Parm. addit : « et propterea non est actu exemplar. »
AI. omittitur « quod ».
I p. Summæ theolog., q. lv, art. 3.
Nescio qua ratione Parm. habet : « animal universale. »

tus abstrahentis. Cum ergo intellectus angeli non abstrahat
species a rebus, videtur quod species non sint universales
in ipso.
2. Præterea, si dicantur universaliores, aut hoc est quantum
ad cognitionem, aut quantum ad operationem. Non quantum
ad cognitionem, quia naturalium causarum omnes cogni­
tionem haberit, et suiipsorum, et Dei ; non quantum ad ope­
rationem, quia non sunt rerum operatores, ut dictum est.
Ergo videtur quod nullo modo possint quorumdam species
universaliores esse.
3. Præterea, quanto cognitio est magis propria, tanto
est magis perfecta. Sed superiorum cognitio perfectior est,
sicut et natura simplicior, ut ex prædictis patet. Ergo videtur
quod superiorum species non sint magis universales.
4. Præterea, qui cognoscit universalia, non potest propria
cognoscere, nisi acquirat aliquid de propriis rei. Si ergo infe­
riorum angelorum species essent magis propriæ, oporteret
quod superiores non reducerentur in actum propriæ cogni­
tionis rerum nisi per inferiores : quod est inconveniens, cum
magis e contra contingat, secundum Dionysium, cap. xi De
cæl. hierar., coi. 283, t. I. Ergo videtur idem quod prius.
Sed contra est quod Dionysius dicit in xu cap. Cæl. hier.,
col. 291, t. I, quod superiores angeli habent scientiam magis
universalem, et inferiores particularem et subjectam.
Præterea, hoc idem videtur per hoc quod in libro De causis,
ubi supra, dicitur, quod cum omnis intelligentia sit plena
formis, in quibusdam sunt formas magis universales, scilicet
in superioribus, et in quibusdam minus, scilicet in inferioribus.
Soiutio. — Respondeo dicendum, quod secundum theo­
logos et philosophos oportet ponere formas superiorum ange­
lorum esse magis universales. Cujus ratio est, quia in omni­
bus scientiis et artibus, sive speculativis sive operativis, opor­
tet quod illa quæ est altior et ordinativa aliarum, consideret
rationes magis universales, eo quod principia sunt parva quan­
titate et maxima virtute, et simplicia ad plurima se extendunt :
verbi gratia, sub civili scientia est militaris, et sub militari
equestris, et sic deinceps ; civilis autem sub consideratione
boni humani absolute ; militaris autem considerat hoc idem,
secundum quod determinatur ad res bellicas, et sic deinceps :
et propter hoc inferior accipit principia sua a superiori, quæ
est quasi propter quid demonstrans : et hoc etiam facilius
patet in scientiis speculativis : quia metaphysica, quæ est
ordinativa aliarum, considerat rationem entis absolute ;
aliæ vero secundum determinationem aliquam. Hoc autem

sic est in angelis, et secundum omnes philosophos, et secundum nos : quia superiores per suam scientiam ordinant actus
et officia inferiorum, illuminantes eos, et perficientes, et pur­
gantes. Unde oportet quod scientia superiorum sit univer­
salior, et species universaliores : quod quomodo contingat,
potest videri ex verbis Commentatoris in XI Metaphys.,
text. 51. Ipse enim dicit quod, secundum ordinem differen­
tiae inter intelligens et intellectum, est etiam ordo multipli­
cationis intellectorum : quia in intellectu superiori, qui habet
minus de possibilitate, minor est compositio intelligentis
et intellecti : et inde est etiam quod sunt in eo pauciores
formæ intelligibiles : quia quanto minus habet de potentia
lumen intellectuale, minus dividitur et multiplicatur in eo ;
et ideo oportet quod istæ formæ sint universaliores formis
magis multiplicatis. Secundum hoc ergo scientia Dei est
universalissima : quia una similitudine, quæ est sua essentia,
omnia cognoscit ac si aliquis per rationem communem entis
omnia cognoscere possit ; et quanto per pauciores formas
intelligit, tanto scientia ejus est universalior, et similior
i
divinæ scientiæ : ut si aliquis cognoscat omnia per intentioj'
nem decem generum, et aliquis non nisi acciperet species
I
primas generum, et sic descendendo usque ad specialissima,
J
secundum multiplicationem specierum inveniretur parti­
li
culatio earum.
;
Ad primum ergo dicendum, quod est triplex universale.
" Quoddam quod est in re, scilicet natura ipsa, quæ est in parJ
ticularibus, quamvis in eis non sit secundum rationem unil·
versalitatis in actu. Est etiam quoddam universale quod est
I
a re acceptum per abstractionem, et hoc posterius est re ;
<
et hoc modo formæ angelorum non sunt universales. Est
Î
etiam quoddam universale ad rem, quod est prius re ipsa,
■
sicut forma domus in mente ædificatoris ; et per hunc modum
sunt universales formæ rerum in mente angelica existentes,
‘
non ita quod sint operativæ, sed quia sunt operativis similes,
sicut aliquis speculative scientiam operativam habet.
Ad secundum dicendum, quod sunt universaliores et
quantum ad cognitionem et quantum ad operationem. Quan­
tum ad cognitionem, tum ex parte ipsarum specierum ; quia
ad plura se extendunt ; tum ex parte rerum cognitarum, quia
superiores perfectius et clarius cognoscunt idem cognitum
quam inferiores, unde illuminant eos ; sicut etiam eamdem
conclusionem aliter demonstrator, aliter metaphysicus1 cogno-

'

1. Parm. : « dialecticus. »

scit. Nec etiam est remotum a veritate quin plura sub­
jaceant cognitioni naturali superiorum quam inferiorum.
Similiter etiam sunt universaliores quantum ad operationem,
tam secundum philosophos, qui ponunt ordinem intelligentiarum secundum ordinem motuum, ex quo oportet quod
causalitas formarum illius intelligentiæ superioris sit univer­
salior, cujus motus est universalior in causando, quam etiam
secundum nos, qui ponimus eos ordines secundum diversa
divina officia ; unde superiores ordinant inferiores in suis
officiis, et non e converso. Unde remanet nobis eadem
via procedendi, secundum traditionem Dionysii, De cælesl.
hierar., cap. iv, coi. 177, et cap. v, t. I, sicut etiam philosophis1.
Ad tertium dicendum, quod cognitio perfecta non habetur
per medium universale, quia non est efficax ad cognitionem
omnium propriorum. Si autem per medium universale omnia
propria efficaciter cognoscerentur, esset perfectissima cogni­
tio ; quia quanto aliquid est magis unum et simplex, tanto
est virtuosius et nobilius ; et hoc modo dicimus quod angeli
superiores sufficienter per formas universales cognoscunt
res, sicut Deus per essentiam suam perfecte cognoscit omnia.
Ad quartum dicendum, quod ratio procederet, si formæ
universales superiorum non essent sufficientes ad cognitio­
nem propriorum, quod falsum est : quia omnia quæ cognoscit
inferior per formas particulares, cognoscit superior per uni­
versales, vel etiam plura : et quia ex causis universalibus
confirmantur particulares, inde est quod scientia inferiorum
perficitur per superiores.

ΛΒΤΙCULUS III

Utrum angeli inlelliganl particularia12
Ad tertium sic proceditur. 1. Videtur quod angeli per for­
mas intellectuales particularia non cognoscant. Ubi enim
invenitur una natura communis, non est diversitas in opera­
tione consequente naturam. Sed natura intellectualis est in
angelis et in nobis. Cum ergo intellectus noster non possit
esse singularium, videtur quod nec angelicus.
2. Præterea, omnis cognitio est per assimilationem. Sed
quodlibet singulare in materialibus, est singulare per mate­
riam. Cum ergo species rerum in mente angelica sint omnino
1. AI. : « etiam philosophi. »
2. I p. Sumriiæ theol,, q. lvji, art. 2.

^B?a materia et a conditionibus materialibus absolute, cum
^^■■intellectus angeli non sit minus immaterialis intellectu humano
^Bt videtur quod non possit esse principium cognoscendi singu^Byare, prout est in sua singularitate consistens.
^^■' 3. Praeterea, si cognoscunt singularia diversa, ergo aut
I^K uno, aut pluribus. Si uno, cum particularia sint infinita, videtur quod in intellectu angeli sit unum quo cognoscat infi[B nita ; et sic æquabitur intellectui divino. Si autem pluribus,
l^B oportebit esse multitudinem specierum in intellectu angeli
existentium, secundum multitudinem individuorum quæ
^^B possunt esse ; et ita erunt infinite species in actu in mente
^B angeli, quod est inconveniens.
4. Præterea, esse multorum singularium dependet ex causis
.^■.'contingentibus, ad minus quantum ad generationem ; sicut
generatio Platonis ex voluntate patris ejus, ut scilicet com^B misceretur ejus matri. Si ergo angeli cognoscunt singularia,
videtur quod cognoscunt futura contingentia ; quod negatur,
^B quia hoc solius Dei est. Ergo videtur quod singularia non
^B' cognoscant.
B,,r Sed contra, officium quorumdam angelorum est custodire
homines, ut a sanctis traditur. Sed hoc non potest esse, nisi
^B homines quos custodiunt, cognoscant. Ergo videtur quod
^B singularia hominum cognoscant ; et eadem ratione aliarum
^Br specierum.
^B Præterea, cognitio angelorum est perfectior quam nostra.
^^BpSed nos scimus non tantum universalia, sed etiam singularia.
^B Ergo videtur quod multo fortius angeli.
^B Solutio. — Respondeo dicendum, quod præter illam
^B. positionem quæ ponit angelos singularium cognitionem non
^B habere, quæ hæretica est, et veritati sacræ Scripturæ contra^B ria, sunt diversæ opiniones de modo quo angeli cognoscunt
^B singularia.
Quidam enim dicunt quod angeli per formas innatas
B solum causas universales cognoscunt : sed ex rebus ipsis1
accipiunt, unde singularia ex causis universalibus producta
^B|- cognoscunt. Sed hoc non videtur conveniens : quia illud quod
est acceptum a re singulari, non ducit in cognitionem singuBy laritatis ejus, nisi quamdiu servantur in eo conditiones mateB| riales individuantes illud ; quod non potest esse nisi specie
Bf existente in organo corporali, ut in sensu et imaginatione,
flw' Unde cum angeli organo corporali careant, etiamsi a rebus
1. Parm. : « ipsius. »

species abstraherent, non possent per hujusmodi species
singularium cognitionem .habere.
Ideo alii dixerunt quod omnia singularia producuntur ex
causis universalibus ordinatis in natura ; unde cum apud
angelum sint formæ ordinis causarum universi, per hujusmodi
formas omnia singularia cognoscere potest : et hæc videtur
via Avicennæ. Sed tamen non est sufficiens secundum fidem
nostram : quia in causis universalibus non cognoscitur ali­
quid secundum conditiones individuals, ut scilicet cognos­
catur prout est hic et nunc, et hujusmodi. Unde dicit ipse
Avicenna, De fluxu entis, cap. iv, et in sua Meiaph., tract. VIII,
cap. vi et vu, et tract. IX, cap. iv, quod Deus non cognoscit
particularia particulariter, ut scilicet hoc nunc esse, et nunc
non esse ; et est simile de eo qui cognoscit eclipsim in causis
suis universalibus, qui non cognoscit hanc eclipsim secundum
quod est hic et nunc incipiens et nunc finiens, nisi sensu per­
cipiat.
Et ideo ad hanc positionem quidam addiderunt quod ex
applicatione harum formarum universalium ad hoc parti­
culare vel illud determinatur angeli cognitio ut hoc singulare
cognoscat. Sed hoc iterum non videtur sufficiens : quia hæc
applicatio universalium causarum ad singulare, aut est ad
singulare quod est in intellectu angeli, et sic hæc positio1
supponeret illud de quo dubitatur, scilicet singularia esse
in intellectu angeli ; vel ad singulare quod est in re, sicut
dicere videtur ; ut si lux solis esset intelligens, intelligeret
corpora ad quæ radii sui applicantur. Hoc autem esse non
potest : quia cum cognitio non sit nisi secundum assimilationem, impossibile est quod cognitio extendat se ultra id
in quo est assimilatio. Si ergo lux solis vel intellectus angeli
assimilatur rei quam irradiat, hoc non potest esse nisi vel
ex eo quod illud quod est rei recipitur in intellectu aut in
luce solis, et hoc ipsi non ponunt, quia rediret prima positio,
vel ex eo quod a sole aliquid circa rem ponitur, et sic non
cognosceret de re nisi hoc quod circa eam ponit ; sicut si sol
cognosceret naturam luminis, et non propriam rationem
hujus vel illius coloris quæ est ex diversa recipientium pro­
portione : Ct similiter etiam angelus per hujusmodi appli­
cationem propriam cognitionem de rebus non haberet, cum
propriam naturam ipsi rei non conferat.
Alii vero dicunt quod ex conjunctione universalium quæ
cognoscunt, resultat cognitio particularis, secundum quod
1. Parm. ; « et sic supposito, supponeretur. »

iex pluribus formis congregatis resultat quædam collectio
accidentium, quam non est reperire in alio. Sed hæc etiam
i non est sufficiens : quia formæ individuatio non est nisi ex
I materia ; unde quantumcumque formæ aggregentur, semper
5 remanet collectio illa communicabilis multis, quousque
' intelligatur per materiam individuata ; unde cognitis hujus; modi formis aggregatis, non cognoscitur Socrates vel Plato.
! Et ideo aliter dicendum quod eadem ratio est cognitionis
i singularium in Deo et in angelis ; unde considerandum est
i qualiter Deus singularia cognoscat. Oportet enim illam vir} tutem quæ cognoscit singulare habere apud se rei similitu■ dinem, quantum ad conditiones individuantes et hæc est
; ratio quare per speciem quæ est in sensu cognoscitur singulare
i et non per speciem quæ est in intellectu. Oportet autem ut
à apud artificem sit similitudo rei per artem conditæ secundum
f totum illud quod ab artifice producitur : et propter hoc ædificator per artem cognoscit formam domus quam inducit in
f materiam ; non autem hanc domum vel illam, nisi per hoc
é quod a sensu accipit ; quia ipse materiam non facit ; sed
‘ Deus est causa rei, non solum quantum ad formam, sed etiam
I quantum ad materiam, quæ est principium individuationis ;
; unde idea in mente divina est similitudo rei quantum ad
; utrumque, scilicet materiam et formam ; et ideo per eam
; cognoscuntur res non tantum in universali, sed etiam in
i particulari. Formæ autem quæ sunt in mente angeli, sunt
? simillimæ rationibus idealibus in mente divina existentibus,
; sicut deductæ, immediate exemplariter ab eis individuantes
i sicut rationes vel ideæ rerum existentes in mente divina1,
ï Unde per eas angeli cognoscere possunt rerum singularia,
i quia sunt similitudines rerum etiam quantum ad disposii tiones materiales individuantes, sicut et rationes vel ideæ
■; rerum existentes in mente divina.
Ad primum ergo dicendum, quod intellectus humanus
' est ultimus in gradu substantiarum intellectualium ; et ideo
i; est in eo maxima possibilitas respectu aliarum substantiarum
* intellectualium ; et propter hoc recipit lumen intelligibile
i a Deo debilius, et minus simile lumini divini intellectus ;
t unde lumen intellectuale in eo receptum non est sufficiens
ΐ ad determinandum propriam rei cognitionem, nisi per species
f a rebus receptas, quas oportet in ipso recipi formaliter secun. dum modum suum : et ideo ex eis singularia non cognoscuntur,
1. Parm. omittit : « individualités sicut rationes vel ideæ rerum
existentes in mente divina. »

quæ individuantur per materiam, nisi per reflexionem quam­
dam intellectus ad imaginationem et sensum, dum scilicet
intellectus speciem universalem, quam a singularibus abstraxit,
applicat formæ singulari in imaginatione servatæ. Sed in
angelo ex ipso lumine determinantur species quibus fit propria
rerum cognitio, sine aliquo alio accepto : et ideo cum illud
lumen sit similitudo totius rei inquantum est exemplariter
a Deo traductum, per hujusmodi species propria singularium
cognitio haberi potest ; et ita patet quod secundum gradum
naturæ intellectualis, est etiam diversus intelligendi modus.
Ad secundum dicendum, quod essentia divina quamvis
sit actus purus, tamen est similitudo materiæ, secundum quod
omne ens, quantumcumque imperfectum, a primo ente
exemplariter deducitur ; et ita etiam foimæ immateriales
quæ sunt in intellectu angeli sunt rerum similitudines, etiam
quantum ad principia materialia.
Ad tertium dicendum, quod, sicut ex prædictis patet, quanto
aliquis angelus est superior, tanto plura una specie cognoscere
potest ; nullus tamen est in quo oporteat secundum numerum
individuorum species multiplicari, quia per unam speciem
omnia individua illius speciei cognoscit, et illa species effi­
citur propria ratio hujus vel illius secundum respectum ad
hoc vel ad illud, per modum quo ideæ in intellectu divino
multiplicantur : et ita neque intellectus angeli intellectui
divino æquabitur, neque inflnitæ species in intellectu angeli
erunt. Relationes autem quæ consequuntur actus rationis
vel intellectus, in infinitum multiplicari, non est inconveniens.
Ad quartum dicendum, quod per species sibi a creatione
inditas cognoscunt angeli causas habentes ordinem in natura,
et omne illud quod in causis illis determinatur vel simpli­
citer, vel ut frequenter ; et quia contingentia futura non
sunt determinata in causis suis, sed facta determinatione
causarum efficiuntur in actu præsentia ; ideo eorum, quamdiu
futura sunt, cognitionem non habent ; sed hoc solius Dei
est, qui omnes successiones temporum uno actu intuetur.
ARTICULUS IV

Utrum angelus intelligal plura simul1
Ad quartum sic proceditur. 1. Videtur quod angelus simul
actu plura intelligat. Quia, secundum Dionysium, De cælest.
hier., cap. vn, coo. 206, t. I, angelus habet intellectum dei1. I p. Summx lheol., q. lviii, art. 2.

■ formem. Sed Deus in actu simul omnia intelligit : quia apud
( ipsum nulla est transmutatio, nec vicissitudinis obumbratio,
■ Jac., 1, 17. Ergo et intellectus angeli est simul plurium.
■' 2. Præterea, in patria non erunt cogitationes volubiles·
■' Sed sanctis in patria promittitur, quod erunt sicut angeli
■ in cælo, Matth., xxn. Ergo videtur quod nec angeli intellectus
■ volvatur de uno in aliud, sed simul omnia cognoscat.
B 3. Præterea, secundum Philosophum, X Ethic., cap. vi
E vel v, felicitas est in operatione et non in habitu. Sed angeli
E habent nobilissimam felicitatem, ad minus beati. Ergo
I videtur quod omnium cognitorum suorum cognitionem simul
E in actu habeant et non successive.
K
5. Præterea, intellectus angeli non est minus nobilis
I quam intellectus agens anima1, rationalis. Sed de hoc intellectu
I dicitur in III De anima, text. comm. 20, quod non quanE doque intelligit et quandoque non, sed sempei. Ergo multo
I fortius hoc verum est de intellectu angeli.
E
Sed contra, secundum Augustinum, VIII Sup. Gen. ad
■ lit., cap. xx, col. 388, t. Ill, Deus movet spiritualem creaI turam per tempus. Sed per tempus moveri est per effecI tiones et conceptiones intellectus moveri. Ergo videtur quod
I in angelis sit successio intellectuum.
I
Solutio. — Respondeo dicendum, quod causa quare
I non possunt plura simul intelligi in actu, hæc est quam Algazel
I assignat, quia oportet semper intellectum configurari actu
i secundum speciem rei intelligibilem, quam apud se habet,
r rei intellect® in actu, ut sit assimilatio utriusque quæ exiI gitur ad cognitionem rei. Sicut autem impossibile est corpus
E secundum eamdem partem diversimode figurari diversis
I figuris, ita impossibile est unum intellectum diversis simul
E speciebus ad diversa intelligenda actu informari ; et ideo
F considerandum est, quod quicumque intellectus plura intelI ligit per plures species, oportet quod ea non simul intelligat,
I ut patet in intellectu humano secundum statum viæ a rebus
I accipiente. Intellectus autem divinus quia uno actu1 omnia
i cognoscit, ideo simul est actu omnium. Sed intellectus angeli
I cognoscit res dupliciter. Uno modo per species plures, quæ
I in intellectu ejus sunt ; et sic oportet quod plura non simul
E cognoscat, nisi inquantum reducuntur ad unam speciem,
i per quam cognoscuntur. Alio modo cognoscunt res in uno
I quod est causa earum, et hoc est Verbum; et sic possunt esse
j simul in actu cognitionis omnium. Hæc autem cognitio est
1. Parm. addit : « actu. »

quasi formalis respectu præcedentis, a qua nunquam absol­
vuntur ; et ideo frequenter invenitur traditum a sanctis et
philosophis quod in intellectu ipsorum non est successio vel
renovatio, quamvis sit vicissitudo inquantum intelligunt
res in propria natura per species concreatas.
Ad primum dicendum, quod intellectus angelorum dicitur
deiformis, eo quod divino intellectui conformis est : non
autem in hoc quod uno omnia intelligat, et ita simul intel­
ligat1, sed in hoc quod a rebus cognitionem non accipit12,
sine investigatione rationis et sine adminiculo sensus cognoscit.
Ad secundum dicendum, quod cogitationes3 volubiles
dicuntur in quibus est etiam revolutio secundum discursum
rationis de causatis in causas procedentis ; aut e contrario,
ut ex notis in ignota deveniat : non tamen excluditur succes­
sio cogitationum4 ab angelis et a sanctis nisi secundum
contemplationem Verbi, prout in perfectam assimilationem
divinam perducuntur ; et in hoc etiam eorum felicitas essen­
tialis consistit.
Unde patet responsio ad tertium.
Ad quartum dicendum, quod intellectus possibilis et agens
est in angelis sicut in nobis sed diversimode : quia intellectus
possibilis in nobis, est in potentia respectu specierum accep­
tarum a rebus per lumen intellectus agentis actu intelligibiles factas5 ; sed in eis est possibilis respectu luminis a Deo
in eos procedentis. Similiter etiam lumen intellectus agentis
in nobis non sufficit ad distinctam rerum cognitionem haben­
dam, nisi secundum species receptas quas informat, ut lux
colores : sed lumen intellectuale in angelis sufficit ad distinc­
tam cognitionem rerum habendam : quia hoc ipsum lumen
est ex quo formæ intellectuales multiplicantur, quibus intelligentiæ plenæ dicuntur. Sic ergo intellectus agens ipsorum
semper dicitur in actu esse, quia incessanter ad aliquid actu
considerandum lucet in angelis sicut in nobis quantum in
ipso est : non tamen oportet quod semper ad unam speciem
fiat conversio, ita ut semper unum intelligatur in actu.

1.
2.
3.
4.
5.

Parm.
Parm.
Parm.
Parm.
Parm.

omittit : « intelligat. »
; « sed sine. »
: « cognitiones. »
: « cognitionum. »
: « actu eos intclligibiles facientis. »

QUÆSTIO IV
Γ

I
I

Utrum angelus in slalu suo naturali dilexerit Deum
plus quam se et omnia alia1

f Circa tertium principale quaeritur de dilectione, scilicet
nitrum angeli, si in gratia creati non sunt, in illo statu innofcentiæ Deum super se et plus quam omnia dilexerunt.
[■ Et videtur quod non. 1. Sic enim Deum diligere est actus
fcharitatis, qui charitatem non habentis esse non potest. Sed
Iangeli in isto statu charitatem non habebant quæ sine gratia
^non est, cum nunquam sit informis. Ergo videtur quod non
[dilexerunt Deum plus quam se.
2. Præterea, secundum Bernardum12, natura semper in
se curva est. Sed dilectio angelorum in primo statu non fuit
niSi ex principio naturali. Ergo tota in amantem reflectebatur,
-ut quidquid diligerent angeli, propter seipsos diligerent ;
et ita non Deum supra se diligebant.
3. Præterea, Avicenna dicit in sua Mel., tract. IX, cap. ιν,
quod nulla actio alicujus naturæ est liberalis, nisi solius Dei,
ex hoc quod omnem actionem aliam sequitur aliquod comί modum ipsius agentis. Sed dilectio qua aliquis Deum
super se diligit est maxime liberalis. Ergo videtur quod hoc
paon possit alicui convenire nisi per gratiam.
ç Præterea, unumquodque naturaliter appetit acquirere
Isuum finem. Sed omne quod desideratur ab aliquo ut sibi
(acquirendum, propter se et minus se diligitur. Cum ergo
angeli in statu naturalium Deum sicut suum finem dilexerint,
; videtur quod eum super se non dilexerunt.
' 5. Præterea, secundum Dionysium, De divin, nom., cap. ιν,
§ 23, col. 726, t. I, bona naturalia in angelis remanent etiam
post peccatum. Sed constat quod peccator homo vel angelus
non diligit Deum super omnia. Ergo videtur quod nec in
statu naturalium.
Sed contra, omnis dilectio aut est usus, aut fruitionis. Si
ergo angeli diligebant Deum in statu innocentiæ, aut utentes
aut fruentes : si utentes, ergo utebantur3 re fruenda, quod est

i

1. I p. Summæ theolog., q. lx, art. 5 ; infra, III, dist. χχιχ ; et
Π II Summæ theol., q. xxv, art. 2, q. xxvn, art. 3.
2. Ex ipsius lib. De dilig. Deo, cap. vin, coi. 386, t. 2, colligitur,
etsi non sub verbis tam expresse, quæ nec alibi apud illum occurrunt.
3. Parm. omittit : « aut fruentes ; si utentes, ergo utebantur. »

I

126

COMMENTUM IN LIB. II SENTENTIARUM

magnæ perversitatis, secundum Augustinum, lib. XI De
civil. Dei, cap. xxiv, col. 338, t. VII ; et ita esset dilectio
peccati, et non naturalis. Si ut fruentes, ergo Deum propter
seipsum diligebant, quia frui est amore inhaerere alicui rei
propter seipsam.
Præterea, Deum esse super omnia diligendum, cum sit
legis naturalis, scriptum erat in mente angeli multo expressius
quam in mente hominis. Sed non contingit sine peccato
facere contra id quod per naturalem legem cordi inditum
est. Ergo si Deum super omnia non diligebant, peccabant.
Quamdiu ergo sine peccato fuerunt, Deum super omnia
dilexerunt.
Solutio. — Respondeo dicendum, quod circa hoc est
duplex opinio.
Quidam enim distinguunt dilectionem concupiscentiæ
et amicitiae : quæ duo si diligenter consideremus, differunt
secundum duos actus voluntatis, scilicet appetere, quod
est rei non habitæ, et amare, quod est rei habitæ, secundum
Augustinum In psalm, cxvin, conc. vm, § 3, etc., col. 1520,
t. IV. Est ergo dilectio concupiscentiæ qua quis aliquid desi­
derat ad concupiscendum, quod est sibi bonum secundum
aliquem modum ; et tali dilectione angeli in statu natura­
lium Deum plus quam se diligebant vehementius appetendo
bonum divinum quam suum : quia hoc erat eis delectabilius ;
unde totam hanc dilectionem in seipsos retorquebant. Dilectio
autem amicitiæ est qua aliquis aliquid, vel similitudinem
ejus quod in se habet, amat in altero volens bonum ejus ad
quem similitudinem habet : et propter hoc Philosophus,
VIII Elhic., cap. π, dicit quod simile simili1 est amicum,
sicut unus virtuosus alium diligit ; in quibus tamen est vera
amicitia ; et tali dilectione angeli quodammodo diligebant
Deum supra se : quia ei majus bonum quam sibi optabant,
scilicet esse Deum, quod sibi non volebant ; sed aliquod
minus bonum ; sed tamen intentius sibi volebant bonum
creatum quam Deo12 bonum divinum.
Sed ista responsio non potest stare : oportet enim ponere
angelos ad Deum habuisse dilectionem amicitiæ, cum secun­
dum bona naturalia similitudo divina in eis resplenderet.
Hoc autem est de ratione amicitiæ quod quamvis habeat
dilectiones et utilitates annexas, non tamen ad has oculus
amantis respicit, sed ad bonum amatum. Ergo in corde amantis
1. Parm. : « est similis a simili amari. »
2. AI. deest « Deo ».

præponderat bonum amatum omnibus utilitatibus vel dilec­
tionibus quæ consequuntur ex amato. Sed nullum bonum
erat in angelo quod non esset ex ipso amato, scilicet Deo.
Ergo plus diligebant bonum amatum divinum quam bonum
quod ipsi erant, vel quod in eis erat ; et hæc est alia opinio.
Ad primum ergo dicendum, quod actus charitatis potest
dici dupliciter : vel qui est ex charitate, et hoc non est nisi
in habente charitatem ; vel qui est ad charitatem, non sicut
meritorius vel generativus, sed sicut præparativus ; et sic
actus charitatis ante charitatem habitam haberi potest, sicut
facere justa est ante habitum justitiæ. Vel potest dici, quod
in amicitia charitatis movetur animus ad amandum Deum
ex similitudine gratiæ ; sed in dilectione naturali ex ipso
bono naturæ, quod etiam est similitudo summæ bonitatis.
Et propter hoc dicendum quod cum dicitur quod habens
charitatem diligit Deum propter seipsum, ly « propter »
denotat habitudinem finis et efficientis, quia ipse Deus super­
addit naturæ unde in ejus dilectionem tendit ; sed cum dici­
tur de carente charitate quod diligit Deum propter seipsum,
ly « propter » denotat habitudinem finis, et non efficientis
proximi, nisi sicut Deus in omni natura operante operatur.
Ad secundum dicendum, quod natura in se curva dicitur,
quia semper diligit bonum suum. Non tamen oportet quod
in hoc quiescat intentio quod suum est, sed in hoc quod bonum
est : nisi enim sibi esset bonum aliquo modo, vel secundum
veritatem, vel secundum apparentiam, nunquam ipsum
amaret. Non tamen propter hoc amat quia suum est, sed quia
bonum est : bonum enim est per se objectum voluntatis.
Ad tertium dicendum, quod quamvis cuilibet naturæ
creatæ agenti ex sua actione proveniat aliquod commodum,
non tamen oportet quod illud commodum sit intentum ;
sicut patet in amicitia honestorum.
Ad quartum dicendum, quod finis est duplex : quidam
proportionate rei, receptus in ipsa ut perfectio inhærens sibi,
sicut sanitas in operationibus medicinæ ; et quia iste finis
non est secundum esse nisi in eo cui acquiritur1, ideo absolute
non amatur ab aliquo supra se ; sed se esse sub tali perfec­
tione, amatur supra se esse simpliciter. Sed est quidam finis
per se subsistens non dependens secundum esse a re quæ
est ad finem : et iste finis desideratur quidem acquiri ; sed
amatur supra id quod acquisitum est ab illo : et talis finis est
Deus, ut supra dictum est.
1. AI. : « accipitur. »

Ad quintum dicendum, quod bona naturalia, prout in esse
naturæ absolute considerantur, remanent integra post pecca­
tum, tamen pervertuntur quantum ad rectum ordinem quem
habebant in gratia vel virtute ; et hanc rectitudinem conse­
quebatur, super omnia Deum diligere.
EXPOSITIO SECUNDÆ PARTIS TEXTUS

« Hic quæri solet quam sapientiam habuerunt ante casum
vel confirmationem. » Ponitur hic duplex angelorum cognitio :
una speculativa, qua cognoscebant Deum, et seipsos, et alias
creaturas ; et alia practica1 sequens eorum operationem,
quæ ad eos pertinebat, qua cognoscebant quid eligere et
respuere deberent. Et hæc erat similis cognitioni prudentiæ
in nobis.

1. Parm. : « prædicta. »

»

DISTINCTIO IV
An perfectos et beatos1 creavit Deus angelos,
an miseros et imperfectos

Post hæc videndum est utrum perfectos et beatos creavit
Deus angelos, an miseros et imperfectos. Ad quod dici potest
quod nec in beatitudine nec in miseria creati sunt. Miseri enim
ante peccatum esse non potuerunt, quia ex peccato miseria
est ; nam si non fuisset peccatum, nulla esset miseria. Beati
quoque nondum2 fuerunt illi qui ceciderunt, quia sui eventus
ignari fuerunt, id est peccati et supplicii futuri. Si enim lapsum
suum præscierunt, aut vitare voluerunt, sed non potuerunt, et
ita erant miseri ; aut potuerunt, sed noluerunt, et ita erant
stulti et maligni. Ideoque dicimus, quia non erant præscii
eventus sui, nec eis data est cognitio eorum quæ futura erant
super eos. Boni vero, et qui perstiterunt3, forte suæ beatitudinis præscii fuerunt. Unde Augustinus, Super Genesim ad
lit., lib. XI, cap. xvn, coi. 438, t. Ili : « Quomodo, inquit,
beatus inter angelos fuit qui futuri peccati atque supplicii
prescius non fuit ? Quæritur autem cur non fuerit. Forte hoc
Deus diabolo revelare noluib quid facturus vel passurus esset ;
cæteris vero revelare voluit quod in veritate mansuri essent. »
His verbis videtur Augustinus significare quod angeli qui cor­
ruerunt, non fuerunt præscii sui casus, ideoque beati non fue­
runt ; et quod angeli qui perstiterunt beatitudinem sibi affu­
turam præscierunt atque de ea certi in spe extiterunt, unde
quodammodo jam beati erant. Et revera, si ita fuisset, posset
dici illos aliquo modo fuisse beatos ; alios vero qui nescierunt
eventum suum, non.

Quod opinando Augustinus1 hæc dixerit, non asserendo,
scilicet quod angeli qui perstiterunt præscii fuerunt sui5 boni
Sed hæc magis opinando et quærendo dicit Augustinus, quam
asserendo. Unde et huic opinioni opponens consequenter sub­
dit : « Sed quare discernebantur illi a cæteris, ut Deus istis quæ
1. AI. : « et bonos. »
2. AI. : « nunquam. »
3. Forte omittendum « et », ut in divisione textus, vel legendum
« qui et perstiterunt ».
4. AI. deest « Augustinus ».
5. AI. : « futuri. »

ad ipsos pertinent non revelaret, aliis vero revelaret, cum non
prius sit ipse ultor quam aliquis peccator ? Non enim damnat
Deus1 innocentes. » Hic videtur innuere, quod nec peccaturis
futurum malum, nec permansuris futurum bonum revelaverit.
Ideoque nec illi qui ceciderunt, unquam, nec illi qui persti­
terunt, usque ad consummationem, beati fuerunt : quia beati
non poterant esse si de beatitudine certi non erant vel si dam­
nationis incerti erant. Unde Augustinus in eodem lib., cap. xix,
coi. 439, t. III : « Dicere, inquit, de angelis, quod in suo genere
beati esse possent damnationis, vel salutis incerti, quibus nec
spes esset quod mutandi essent in melius ; nimia præsumptio
est. Quomodo enim beati esse possunt quibus est incerta sua
beatitudo ? »

Summa colligitur praedictorum, confirmans omnes angelos ante
confirmationem oel lapsum non fuisse beatos, nisi quis beati­
tudinem1
2 accipiat illum statum innocentiae in quo fuerunt
ante casum.
Ex prædictis consequitur quod angeli qui corruerunt nun­
quam beati fuerunt nisi beatitudinem aliquis accipiat illum
statum innocentiæ in quo fuerunt ante peccatum. Illi vero
qui perstiterunt, aut suam beatitudinem futuram, Deo reve­
lante, præsciverunt, et ita spei certitudine aliquo modo beati
fuerunt ; vel incerti extiterunt suæ beatitudinis, et ita aliter
beati non fuerunt quam reliqui qui ceciderunt. Mihi autem quod
posterius dictum est, probabilius’videtur.

Responsio ad id quod quaerebatur, an angeli essent creati perfecti,
an imperfecti ; et dicitur quod perfecti fuerunt secundum
aliquid, et imperfecti secundum aliquid.

Ad hoc autem quod quærebatur utrum perfecti vel imper­
fecti fuerint creati, dici potest quod quodam modo perfecti
fuerint et quodam alio modo imperfecti. Non enim uno modo
dicitur aliquid perfectum, sed pluribus.

Quod tribus modis dicitur perfectum : secundum tempus,
secundum naturam et universaliter perfectum

Dicitur namque perfectum tribus modis. Est enim perfec­
tum secundum tempus, et etiam perfectum secundum natu­
ram, et etiam perfectum universaliter. Secundum tempus,
perfectum est quod habet quidquid tempus requirit, et convenit
secundum tempus haberi : et hoc modo angeli erant perfecti
ante confirmationem vel lapsum. Secundum naturam, per1. AI. : « ipse. »
2. AI. : « per beatitudinem. »

i fectum est quod habet quidquid debitum est vel expedit naturæ
1 suæ ad glorificationem : et hoc modo perfecti fuerunt angeli
I' post confirmationem, et erunt sancti post resurrectionem.
?■ Universaliter et summe perfectum est cui nihil unquam deest
ΐ et a quo universa proveniunt bona, quod est solius Dei. Prima
i igitur perfectio est naturæ conditæ, secunda naturæ glorificatæ et tertia naturæ increatæ.
!

Prædicta breviter tangit, addens quales fuerint
angeli in conversione et aversione

i
Quales fuerint angeli in creatione, ostensum est : boni scii licet, et non mali, justi, id est innocentes, et perfecti quodam
! modo, alio vero modo imperfecti ; beati vero non fuerunt usque
• ad confirmationem, nisi béatitude accipiatur, ut jam dictum
est, ille status innocentiæ et bonitatis in quo conditi sunt.
f

DIVISIO TEXTUS

Ostenso quales fuerunt angeli in principio suæ creationis
quantum ad naturam, et quantum ad culpam et innocentiam,
hic inquirit quales fuerunt quantum ad gloriam et miseriam ;
et dividitur in partes tres : in prima movet quaestionem ; in
secunda determinat eam, ibi : « Ad quod dici potest, quod nec
in beatitudine nec in miseria creati sunt » ; in tertia epilogat
ea quæ dixerat, ibi : « Quales fuerunt angeli in creatione osten­
sum est. » Secunda pars dividitur un duas, secundum duas
quæstiones propositas, quarum prima quaerebat de beatitudine ; secunda de perfectione beatitudini annexa quam determinat, ibi1 : « Ad hoc autem quod quaerebant utrum perfecti
vel imperfecti fuerint creati, dici potest quod quodam modo
perfecti fuerunt et quodam alio modo imperfecti. » Circa primum tria facit : primo determinat quaestionem quantum ad
malos ; secundo quantum ad bonos, ubi : « Boni vero qui perstiterunt, forte suæ beatitudinis praescii fuerunt » ; tertio solutionis virtutem post inquisitionem colligit, ibi : « Ex praedictis
consequitur quod angeli qui corruerunt nunquam beati
fuerunt. » Circa secundum duo facit : primo ponit quamdam
viam per quam videtur angelos bonos beatos creatos ; secundo
excludit eam, ibi : « Sed hæc magis opinando et quærendo dicit
Augustinus quam asserendo. »

1. AI. : « secundum duas quæstiones propositas, ibi : quarum prima
quærebat de beatitudine ; in secunda de perfectione beatitudini
annexa, quam ibi determinat, ibi : Ad hoc autem, » etc.

QUÆSTIO PRIMA
Hic tria quaeruntur : 1° utrum angeli in principio suæ crea­
tionis beati fuerunt vel miseri ; 2° si non, utrum beatitudinem suam vel miseriam praesciverunt ; 3° utrum perfecti
gratia creati sunt.
ARTICULUS PRIMUS

Utrum angeli sini creali beati1
Ad primum sic proceditur. 1. Videtur quod angeli creati
sint beati. Primo per Augustinum12, in lib. De ecclesiasticis
dogmatibus, cap. xxix, coi. 1218, t. VIII, qui dicit quod angeli
qui in illa in qua sunt ereati beatitudine perseverant, non
natura, sed gratia possident ut non mutentur3. Sed angeli
boni, de quibus loquitur, perseverant in beatitudine perfectæ
gloriæ. Ergo videtur quod in illa creati sint.
2. Præterea, tota substantia beatitudinis consistit in Dei
visione ; unde dicitur Joan., xvii, 3 : Hæc est vita æterna ut
cognoscant te solum Deum verum et quem misisti 'Jesurn Chris­
tum. Sed angeli in principio suæ creationis Deum viderunt :
alias in verbo creaturas non cognovissent cognitione matu­
tina, quam Augustinus ponit Super Genes, ad Ulter., lib. IV,
cap. xxii, col. 311, t. III. Ergo videtur quod beati creati
sunt.
3. Præterea, supra dictum est quod angeli in principio
suæ creationis aliquam cognitionem de Deo habuerunt. Non
autem cognoverunt in speculo et ænigmate, sicut nos modo,
ut dicitur I Corinth., xiii : quia obscuritas ænigmatis est
rationis obumbratæ per continuum tempus, inquantum a
sensibus et phantasmatibus cognitionem inquirendo accipit.
Ergo cognoverunt per speciem, et ita beati fuerunt.
4. Præterea, venire de posterioribus in priora, de causatis
in causas, est virtutis inquirentis et conferentis. Sed intel­
lectus angelicus non est hujusmodi ; quinimmo deiformiter
intelligit sine inquisitione sicut nos prima principia, quorum
est intellectus. Ergo videtur quod Deum non ex creaturis
cognoverunt, sed ipsum in se, et ita visionem gloriosam
habuerunt.
1. I p. Summx theol., q. lxii, art. 1.
2. Scu potius : « Gennadium. »
3. AI. : « ut bonum mutetur. »

Sed contra, de ratione beatitudinis est status confirmatio ;
unde Boetius dicit, De consolai., lib. I, metr.'i, col. 586, t. I :
« Quid me felicem toties jactastis amici ?
Ml
Qui cecidit stabili non erat ille gradu. »

Sed angeli in principio suæ creationis non fuerunt confirmati omnes, quod quorumdam casus ostendit : nec etiam
quidam aliis non confirmatis ; quia culpam non potuit præcedere distinctio in carentia beneficiorum quæ a Deo conferebantur. Ergo videtur quod non fuerunt creati beati in principio suæ creationis.
Præterea, simul boni angeli effecti sunt beati, et mali angeli
miseri. Ergo videtur, cum mali angeli in principio suæ creationis non fuerint miseri, sicut nec peccatores, quod nec
boni in principio suæ creationis beati fuerunt.
Solutio. — Respondeo dicendum, quod beatitudo, sive
felicitas, est in perfectissima operatione habentis rationem
et intellectum. Intellectus autem perfectissima operatio est
in contemplatione altissimi intelligibilis, quod Deus est. Unde
tam Dei quam angeli, quam etiam hominis, ultima fecilitas
et beatitudo Dei contemplatio est, non solum secundum
sanctos, sed etiam secundum philosophos. Hanc autem operationem non est possibile æqualiter in omnibus inveniri ;
unde beatitudo uniuscujusque consistit inquantum hanc
operationem attingit secundum modum suæ perfectionis ;
et ideo diversimode invenitur in Deo, et in angelo, et in
homine secundum eorum naturalia consideratis. Ipse enim
Deus seipsum per essentiam suam videt et non per aliquam
sui similitudinem. Intellectus autem angeli naturali cognitione ipsum videt per similitudinem ejus acquisitam in ipso ;
unde in libro De causis, prop. 8, dicitur quod intelligentia
scit quod est supra se, inquantum est creata ab eo ; unde
similitudinem divini esse participat secundum modum suum,
Sed intellectus humanus non pervenit ad hanc visionem naturali cognitione nisi per similitudinem a creaturis receptam,
inquantum per ea quæ facta sunt, invisibilia cognoscit, ut
dicitur Rom., i. Et differt hæc triplex visio, ut sensibiliter
loquamur ; sicut oculus videt lucem existentem in pupilla,
non per aliquam speciem ejus ; et hæc est similis visioni
qua Deus videt se. Sed visio qua angelus videt Deum est
similis visioni qua aliquis videt hominem per similitudinem
immediate ab ipso receptam. Sed visio intellectus humani
qua Deum videt, similis est illi visioni qua aliquis hominem
videt intuendo speculum, in quo hominis imago resultat :

et propter hoc dicimur in speculo videre, I Corinth., xin :
et in hac beatitudine visionis divinæ, quæ naturaliter angelis
debetur, angeli creati sunt ; et hæc est perfectio eorum secun­
dum tempus illud. Sed est alia perfectio, in quam per natu­
ram suam non possunt devenire, cujus tamen capaces sunt :
ut scilicet ipsum Deum in essentia sua videant, non per ali­
quam similitudinem receptam, ut eorum beatitudo divinæ
beatitudini sit conformis ; et in hac beatitudine creati non
sunt, sed ad eam, aliis cadentibus, pervenerunt.
Ad primum ergo dicendum, quod Augustinus1 nominat
beatitudinem illam visionem Dei naturalem ; per quam tamen
non erant beati simpliciter, cum majoris perfectionis capaces
essent, sed12 secundum quid, scilicet secundum tempus illud :
sicut e£ Philosophus in I Ethic., cap. x vel xvi, dicit aliquos
in hac vita beatos non simpliciter, sed ut homines.
Ad secundum dicendum, quod viderunt Verbum per simi­
litudinem Verbi in eis impressam ; non tamen in hoc est
ultima eorum beatitudo, ut dictum est.
Ad tertium dicendum, quod non proprie dicitur illa cognitio
specularis, sicut homo non dicitur videre in speculo illud
cujus similitudo in oculo suo relinquitur, nisi ipse oculus spe­
culum diceretur in quo species rei resultat. Nec tamen est
visio beata, ut dictum est.
Ad quartum dicendum, quod virtutis cognoscitivæ est una
conversio in speciem rei et in rem ipsam ; unde ex hoc quod
aliquis per speciem rei quam apud se habet, rem illam cognos­
cit, non dicitur conferre ; sed ex eo quod ex similitudine
unius rei aliam rem accipit ; et ita patet quod non oportet
intellectum angeli ponere collativum et inquisitivum.

ARTICULUS II

Utrum [angeli præsciverint suam miseriam vel beatitudinem
Ad secundum sic proceditur. 1. Videtur quod angeli suam
miseriam vel beatitudinem præsciverunt. Sicut enim angeli
ita et hominis miseria est per peccatum. Sed homini suum
peccatum quandoque prænuntiatur, sicut Dominus Petro
futurum peccatum prædixit, ut legitur Matth., xxvi. E|'go
videtur quod etiam angelis suum casum prænuntiare debuerit.
2. Præterea, Bernardus, De gradibus humilitatis, in I gradu
1. Gennadius, ut supra.
2. Parm. omittit : « sed. «

superbiæ, § 36, col. 356, t. II, dicit quod diabolus prævidit
se super malos principatum habiturum, propter hoc in latere
aquilonis solium suum ponere volebat ; ut dicitur Isa., xiv.
Sed non est factus princeps malorum, nisi per peccatum.
Ergo videtur quod peccatum suum præsciverit.
2. Præterea, ante peccatum nullus dolor vel pœna præcessit in angelis. Sed esse incertum de sua salute est sanctis
magna causa doloris, ut dicit Gregorius, lib. V Moral., cap. vu,
col. 685, t. ï, super illud Job, ni, 23 : Viro cujus abscondita
est vita et circumdedit eum Deus tenebris. Ergo videtur quod
boni angeli certi fuerunt de sua salute, et ita etiam mali de
suo casu.
4. Præterea, quanto aliquid est magis remotum a cognoscente, tanto minus subjacet cognitioni ejus. Sed magis distant ab angelis ea quorum ipsi non sunt causæ, sicut res
natura es quarum tamen cognitionem habebant, quam motus
liberi arbitrii, quibus sunt conversi vel aversi, quorum ipsi
sunt causæ. Ergo suam conversionem et aversionem præsciverunt.
Sed contra, quicumque est certus de malo futuro non potest
simul sperare bonum contrarium. Si ergo angeli qui ceciderunt desperarent suum casum, oportebat eos desperare
de beatitudine accipienda. Ergo fuissent desperati antequam
peccassent : quod est inconveniens.
Præterea, omne quod quis apprehendit, oportet quod sit
vel conveniens suæ voluntati, vel discordans. Sed malum
culpæ non potest esse concordans voluntati peccantis sine
peccato, nec potest aliquid cognitum discordare a voluntate
sine dolore et poena. Ergo si casum suum præsciverunt, oportet quod pœna vel culpa in eis præcederet primam culpam :
quod est impossibile.
Solutio. — Respondeo dicendum, quod aliquod potest
praecognosci dupliciter : vel cognitione certa, sicut ea quæ
habent causas determinatas infallibiles, ut solem oriri cras ;
vel cognitione conjecturali, sicut ea quæ habent causas determinatas ut in majori parte, sicut medicus praecognoscit
sanitatem futuram, et nauta tempestatem. Cum ergo casus
et confirmatio angelorum dependeant ex libero arbitrio, quod
non est causa determinata ad unum, non potuit eorum præcognitio haberi secundum certitudinem, nisi a Deo, qui præsentialiter omnia intuetur. Sed tamen secundum conjecturam
poterant praesumere omnes se habituros beatitudinem, quia
ad hoc eorum natura erat magis inclinata, velut ad hoc insti­
tuta ; sed suum casum praescire non poterant ex seipsis nec

per conjecturam nec per certitudinem ; sed tantum potentiam
cadendi. Nec etiam fuit congruum a Deo eis revelari, ne poena
culpam præcederet ; nec iterum bonis suam confirmationem,
ne distinctio culpam præcederet, ut in Littera dicitur. Si
tamen utrisque revelatum fuisset, recepissent id non secun­
dum certitudinem, prout in Deo erat, sed secundum modum
suum, quasi ad cautelam dictum.
Ad primum ergo dicendum, quod Petrus etiam Domini
prænuntiationem accepit non per certitudinem, sed ad com­
minationem dictam. Præterea, non est simile de homine
et de angelo : quia homo cadit reparabiliter ; unde desperare
non cogitur ex præscientia sui casus, sicut angelus, cujus
casus est irreparabilis.
Ad secundum dicendum, quod quando ad aliquod conse­
quens potest per multa diversa antecedentia veniri, contin­
git consequens sciri sine hoc quod antecedentia determinate
sciantur ; sicut Joseph prævidit suum dominium super fratres,
non tamen venditionem, et alia ex quibus dominium conse­
cutus est. Ita et dæmon potuit prævidere suum principatum
super malos sine hoc quod casum præsciret, quia poterat
malorum princeps esse etiam bonus existens.
Ad tertium dicendum, quod illa conjecturalis cognitio,
per quam de sua bonitate præsumebant, omnem dubitationem
et anxietatem ab eis auferebat, cum hoc quod non erat in
eis aliquid ad casum trahens, sicut in nobis.
Ad quartum dicendum, quod effectus naturales qui non
habent causas determinatas ad unum, præscire non poterant
in causis, sed tantum illa quæ ex causis naturalibus deter­
minatis ad unum procedunt : et ita in seipsis cognoscebant
ea quæ in natura eorum determinata erant, non autem illa ·
quæ ex libero arbitrio dependebant, ut dictum est.

ARTICULUS III
Utrum angeli creati fuerint in gratia1
Ad tertium sic proceditur. 1. Videtur quod angeli non sint
creati in gratia. Sicut enim dicit Augustinus, lib. I De Gen.
ad lilt., cap. m, coi. 248, t. Ill, per cælum, quod primo crea­
tum commemoratur, datur intelligi informis natura spiri­
tualis, sicut in se potest existere, non conversa ad Creatorem.
1. I p. Summæ theol., q.

lxii,

art. 3.

Sed hæc conversio per gratiam fit. Ergo videtur quod angelica
natura creata est informis sine gratia.
2. Præterea, sicut supra in Littera habitum est, per ea
quæ angeli in principio creationis acceperunt, poterant stare,
sed non poterant proficere. Sed per gratiam potest aliquis
mereri gratiæ augmentum, et ita proficere. Ergo non fuerunt
in gratia creati.
3. Præterea, Augustinus dicit, ut supra habitum est1,
quod diabolus continuo ut factus est, non cecidit ab eo quod
accepit, sed quod acciperet, si Deo subdi voluisset. Cecidit
autem a gratia. Ergo gratiam nondum acceperat.
4. Præterea, secundum Augustinum, lib. I De Gen. ad liti.,
cap. in, etc., col. 248, t. Ill, per lucem primo creatam signifleatur gratia angelorum. Sed quam cito facta est lux, divisa
est a tenebris, per quas intelliguntur angeli peccantes. Cum
ergo nullus angelus fuerit tenebra per peccatum in principio
suæ creationis, videtur quod nec etiam fuerunt lux per
gratiam.
5. Præterea, cum in principio creationis non fuerit distinctio in angelis quantum ad gratiam et culpam, si aliqui
in gratia fuerint creati, omnes in gratia creati fuissent. Sed
illi qui ceciderunt, nunquam in gratia fuerunt : quia cum
non fuisset in eis aliquid retrahens, impetum gratiæ secuti
fuissent dirigentis in Deum. Ergo videtur quod nullus in gratia
creatus est.
1. Sed contra, Augustinus, De civil. Dei., lib. XII, ap. ix,
§ 2, coi. 357, t. VII, dicit quod Deus simul erat condens naturam et largiens gratiam. Ergo in principio creationis gratiam
habuerunt.
2. Præterea, supra illud O'seæ, m, 1 : Diligunt vinacia
uvarum, dicit Glossa12 quod dæinones in magna pinguedine
sancti Spiritus creati sunt, qua per peccatum sunt privati,
Sed pinguedo sancti Spiritus est gratia. Ergo in gratia creati
sunt.
3. Præterea, ad divinam libertatem pertinet ut gratiam
infundat omnibus qui sunt capaces gratiæ, nisi in eis aliquid
resistens inveniatur ; multo amplius quam cuilibet materiæ
dispositæ foimam naturalem tribuat. Sed angeli in principio
suæ creationis motum liberi arbitrii habuerunt, nec aliquid

1. Dist. in, ex lib. XI Super Gen. ad lift., c. xxm, coi. 441, t. 3.
2. Ex Hieron., coi. 842, t. 6, et ex Ruperto, coi. 59, t. 2, desump­
tum est.

I?

I

138

COMMENTUM IN LIB. II SENTENTIARUM

in eis impediens fuit. Ergo videtur quod statim in eis gratiam
infudit.
4. Præterea, gratiam per naturalia nullus mereri potuit,
per quæ tamen ad eam se praeparare potest. Sed praeparatio
ad gratiam potest esse etiam per unum motum liberi arbitrii
sicut patet in contritione. Ergo videtur quod cum motum
liberi arbitrii habuerint in principio creationis suae, pro nihilo
differretur gratiae collatio ; et ita videtur quod statim gratiam
habuerunt.
Solutio. — Respondeo dicendum, quod circa hoc est
duplex opinio. Quidam enim dicunt quod angeli non in gratia,
sed in naturalibus tantum creati sunt : et hæc opinio est com­
munior. Alii vero dicunt, angelos in gratia creatos esse. Harum
autem opinionum quæ verior sit, non potest efficaci ratione
deprehendi, eo quod creaturarum principium ex simplici
Creatoris voluntate dependet, quam ratione investigare
impossibile est; tamen secundum convenientiam ad alia
ejus opera, potest una pars alia probabilius sustineri. Illa
enim opinio quæ ponit angelos in naturalibus tantum creatos,
consonat illi opinioni quæ ponit omnia simul in materia, non
autem per species distinctas creata : quia sicut se habet mate­
ria informis ad formas corporales, ita natura angelica ad gra­
tiam. Illa autem opinio quæ ponit angelos in gratia creatos,
magis consonat illi opinioni quæ ponit omnia in exordio
creationis per species distincta : quæ opinio mihi magis placet,
absque alterius partis præjudicio : quia huic positioni, præcipue quantum ad gratiam angelorum, plures sanctorum auc­
toritates consonare videntur.
Ad primum ergo dicendum, quod secundum Augustinum,
Super Genes, ad lilt., lib. IV, cap. xxxiv, col. 319, t. Ill, in
illa distinctione operum quæ in principio Genesis memoran­
tur, non designatur successio temporis, sed ordo naturæ tan­
tum, secundum quod in via generationis est imperfectum
ante perfectum, et in eodem potentia ante actum ; quamvis
actus simpliciter præcedat potentiam.
Ad secundum dicendum, quod dicuntur angeli non potuisse
proficere, non quia mereri non poterant, sed quia per suam
virtutem in gloriam transferri non poterant, nisi ampliori
lumine infuso.
Ad tertium dicendum, quod oportet dicere angelos qui
peccaverunt, ab aliquo quod habuerunt, cecidisse, sive in
gratia creati fuerint, sive non ; saltem ab innocentia vel rec­
titudine naturali : et ideo hoc quod dicitur, quod cecidit
ab eo quod nondum receperat, referendum est ad casum

a gloria : quod patet ex hoc quod praemittitur : « Beatæ vitæ
dulcedinem non gustavit, » etc.
Ad quartum dicendum, quod sicut in diaphano est ali­
quid de natura lucis, licet imperfecte, completur autem quando
efficitur lucidum in actu, ita etiam in principio creationis
angelorum erat in eis aliquid de natura lucis vel gratiæ, vel
saltem naturalis intellectus tantum ; unde oportet ut per hoc
quod dicitur : Fiat lux, intelligatur de luce perfecta, quæ
est gloria, quæ non prius bonis infuit quam a malis divisi
essent ; si tamen intelligatur cælum factum prius tempore
ante lucem. Si autem intelligatur non prius factum tempore,
sed natura, ut Augustinus exponit in I Super Gen., cap. π,
coi. 247, t. III, tunc potest intelligi de luce gratiæ ; et per
tenebras non intelligitur peccatum angelorum, sed informitas
corporalis creaturæ, quæ formanda restabat, ut ipse in eodem
exponit.
Ad quintum dicendum, quod ex inclinatione gratiæ in
bonum, non potest concludi, quod habens gratiam a bono
diverti non possit, etiam si nihil habeat retrahens ; nisi sit
perfecta gratia, quæ fini conjungat, qualis est in beatis ;
quia habens gratiam non agit ex necessitate gratiæ, sicut nec
necessitate naturæ, quæ in bonum etiam ordinata est, sed
ex libertate voluntatis.
Qui autem aliam opinionem sustinent, respondent ad auc­
toritates, exponentes gratiam non pro gratia gratum faciente,
sed pro alia gratia gratis data, sicut est perspicacitas ingenii,
vel aliquid hujusmodi in hominibus. Dicunt autem ad alias
rationes quod Deus gratiam distulit, ut ostenderetur quod
distat inter possibilitatem naturæ, et gratiæ, ut sic creatura
magis beneficium gratiæ acceptum haberet.
EXPOSITIO TEXTUS

« Qui sui eventus ignari fuerunt. » Est enim de ratione
felicitatis ut felix ea quæ ad ipsum pertinent, non ignoret ;
quamvis non requiratur ad eam omnium scientiam habere.
« Universaliter autem et summe perfectum est cui nihil
unquam deest. » Huic consonat quod Philosophus dicit in V
Metaph., text com. 21, illud esse simpliciter perfectum quod
habet in se omnes perfectiones quæ in generibus rerum inve­
niuntur ; et hanc perfectionem ibidem Commentator dicit esse
in Deo.

DISTINCTIO V
De conversione el confirmatione stantium, et aversione
et lapsu cadentium

Post hæc consideratio adducit inquirere, quales effecti sunt
dum dividerentur aversione et conversione. Post creationem
namque, mox quidam conversi sunt ad Creatorem suum, qui­
dam aversi. Converti ad Deum, fuit, ei charitate adhærere ;
averti, odio habere vel invidere, Invidiæ namque mater est
superbia, qua voluerunt se pariflcare Deo. In conversis quasi
in speculo relucere cæpit Dei sapientia, qua illuminati sunt ;
aversi vero excæcati sunt. Et illi quidem conversi sunt et illu­
minati a Deo gratia apposita ; isti vero sunt excæcati non
immissione malitiæ, sed desertione gratiæ, a qua deserti sunt,
non ita quod prius data subtraheretur, sed quia nunquam est
apposita, ut converterentur. Hæc est ergo conversio et aversio,
qua divisi sunt qui natura boni erant, ut sint alii supra illud
bonum quod habebant1, per justitiam boni, alii illo corrupto
per culpam mali : conversio justos fecit, et aversio injustos ;
utraque fuit voluntatis, et voluntas utriusque libertatis.
De libero arbitrio breviter tangit, docens quid sit

Habebant enim omnes liberum arbitrium, quod est libera
potestas et habilitas voluntatis rationalis. Poterant enim volun­
tate eligere quodlibet, et ratione judicare, id est discernere ;
in quibus constat liberum arbitrium. Nec creati sunt volentes
averti vel converti ; sed habiles ad volendum hoc vel illud,
et post creationem spontanea voluntate alii elegerunt malum,
alii bonum; et ita discrevit Deus lucem a tenebris, sicut dicit
Scriptura, id est angelos bonos a malis ; et lucem appellavit
diem, et tenebras noctem : quia bonos angelos gratia sua
illuminavit, malos vero excæcavit.
Post creationem aliquid datum est stantibus per
quod converterentur, nec merito aliquo, sed gratia coopérante
Si autem quæritur utrum post creationem conversis aliquid
collatum sit, per quod converterentur, id est diligerent Deum :
dicimus, quia est eis collata gratia cooperans, sine qua non
1. AI, deest « quod habebant ».

potest proficere rationalis creatura ad meritum vitae. Cadere
enim potest per se, sed proficere non potest sine gratia adju­
vante.
DISTINCTIO V

Qua gratia indigebat angelus, et qua non
Non indigebat angelus gratia per quam justificaretur, quia
malus non erat, sed qua ad diligendum Deum perfecte et obediendum adjuvaretur. Operans quidem gratia dicitur qua jus­
tificatur impius, id est de impio fit pius, de malo bonus ; cooperans vero qua juvatur ad bene volendum efficaciter, et Deum
præ omnibus diligendum, et ad operandum bonum, et ad perse­
verandum in bono, et hujusmodi, de quibus postea plenius
agemus. Data est ergo angelis qui perstiterunt eooperans
gratia, per quam conversi sunt ut Deum perfecte diligerent.
Conversi ergo sunt a bono quod habebant non perdito, ad majus
bonum quod non habebant : et est facta ista conversio per
gratiam cooperantem libero arbitrio, quæ gratia aliis qui ceci­
derunt apposita non fuit.

An sit imputandum illis qui aversi sunt
Ideoque a quibusdam objici1 solet, non esse imputandum
illis qui aversi sunt, et non conversi : quia sine gratia, converti
non poterant. Sed illa non est eis data, nec culpa illorum fuit
quod non est data, quia in eis nulla culpa adhuc præcesserat.
Ad quod dici potest, quoniam quibus apposita est ipsa gratia,
non fuit ex meritis eorum. Alioquin jam non esset gratia, si
ex merito, quod esset ante gratiam, daretur.
Qua culpa gratia non est data eis qui ceciderunt
Quod vero aliis non est data, culpa eorum fuit : quia cum
stare possent, noluerunt, quousque gratia apponeretur, sicut
alii perstiterunt, donec illis cadentibus per superbiam, eis
gratia apposita est. Aperte ergo cadentium culpa in hoc depre­
hendi potest, quia licet sine gratia nequirent proficere, quam
nondum acceperant, per id tamen quod eis collatum erat in
creatione poterant non cadere, id est stare : quia nihil erat quod
ad casum eos compelleret, sed sua spontanea coluntate decli­
naverunt : quod si non fecissent, quod datum est aliis utique
daretur et istis.

Quod angeli in ipsa confirmatione beati fuerunt ; sed utrum eam
meruerint per gratiam tunc sibi datam, ambiguum est : de hoc
enim diversi diversa sentiunt.
Hic quæri solet utrum in ipsa confirmatione beati fuerint
angeli, et an ipsam beatitudinem aliquo modo meruerint.
1. AI. : « dici. »

Quod in ipsa confirmatione beati fuerint, plures contestantur
auctoritates1 : et ideo pro constanti habendum est. Utrum
vero per gratiam tunc sibi datam, ipsam beatitudinem merue­
rint, ambiguum est. Quibusdam enim placet quod eam merue­
rint per gratiam quam in confirmatione perceperunt; simulque
in eis meritum et præmium fuisse dicunt, nec meritum prae­
cessisse præmium tempore, sed causa. Aliis autem videtur
quod beatitudinem quam receperunt in confirmatione per
gratiam tunc appositam, non meruerint, dicentes tunc non
fuisse eis collatam gratiam ad merendum, sed ad beate viven­
dum : nec tunc eis datum esse bonum quo mererentur, sed quo
feliciter fruerentur : quod autem in præmium tunc acceperunt,
per obsequia nobis exhibita ex Dei obedientia et reverentia
mereri dicantur ; et ita præmium praecesserit merita ; et hoc
mihi magis placere fateor.
DIVISIO TEXTUS

« Post haec consideratio adducit inquirere, quales effecti
sint, dum dividerentur aversione et conversione. » Ostenso
quales angeli creati sunt, hic ostendit eorum differentiam ad
invicem per aversionem et conversionem : et dividitur in
partes duas : in prima determinat de aversione angelorum ;
in secunda determinat quæ consequuntur aversos et conversos
secundum operationem eorum ad invicem, vi dist., ibi :
« Præterea scire oportet, quoniam sicut de majoribus et mino­
ribus quidam perstiterunt, ita de utroque gradu quidam
corruerunt. » Prima in duas : in prima determinat aversionem
et conversionem quorumdam ; in secunda ostendit per quid
sunt aversi et conversi, ibi : « Habebant enim omnes liberum
arbitrium. » Et circa hoc duo facit : primo ostendit quod per
liberum arbitrium sunt aversi et conversi ; secundo inquirit
utrum liberum arbitrium sufficiat ad conversionem, sicut ad
aversionem, ibi : « Si autem quæritur utrum post creationem
conversis aliquid collatum sit per quod converterentur...,
dicimus, quia eis collata est gratia cooperans. » Et circa hoc
duo facit : primo ostendit quod conversis apposita est gratia,
per quam converterentur ; secundo inquirit utrum per gratiam
illam suam beatitudinem meruerint, ibi : « Hic quæri solet utrum
in ipsa confirmatione beati fuerint angeli. » Circa primum duo
facit : primo determinat veritatem ; secundo excludit objec­
tionem, ibi : « Ideoque a quibusdam dici solet, non esse impu­
tandum illis qui aversi sunt. »
'
1. In primis autem Augustini, ex quo colligi potest, lib. XII De
civit. Dei, cap. ix, coi. 356, t. 7, et De corrept. et grat., cap. xin, et De
dono persev. cap. vu, col. 1001, t. 10, et ex Isidoro, lib. I De summo
bono, sivc Sent., cap. x, col. 554, t. 6.

QUÆSTIO PRIMA
Hic est duplex quæstio : prima est de aversione malorum
angelorum ; secunda de conversione bonorum.
Circa primum quaeruntur tria : 1° utrum angelus peccare
potuerit ; 2° quid appetendo peccaverit ; 3° ad quod genus
peccati ejus peccatum reducatur.

ARTICULUS PRIMUS
Utrum, in angelis possit esse peccatum1
Ad primum sic proceditur. 1. Videtur quod in angelis
non potuit esse peccatum. Sicut enim dicitur in IX Meiaph.,
text. 19, seu cap. x, in his quæ semper sunt actu, non potest
esse malum. Unde Avicenna dicit quod supra sphaeram lunae
non est malum. Sed adhuc minus est de possibilitate in angelo
quam in corpore caelesti. Ergo in angelis nullo modo potest
esse peccatum.
2. Præterea, quod aliquid sit malum postquam fuit bonum,
hoc non potest esse sine motu. Sed motus non est sine materia,
ut dicitur in II Meiaph., text. 12. Cum ergo in angelis non
sit materia, ut supra dictum est, videtur quod non potuerit
in eis peccatum esse.
3. Præterea, sicut dicitur in VII Physic., text. 19, omnis
mutatio virtutis et vitii reducitur in alterationem, quæ est
secundum passiones partis sensitivæ. Sed hujusmodi pas­
siones non sunt in angelis carentibus organis sensus. Ergo
in angelis non potest esse mutatio de virtute in vitium, ut
peccent postquam boni fuerant.
4. Præterea, voluntas non est nisi boni, vel apparentis
boni. Ergo cui non potest apparere bonum nisi quod est
bonum, non potest voluntas ferri nisi in bonum verum. Sed
in angelis non potest esse bonum apparens, nisi quod est
verum bonum. Ergo non possunt desiderare nisi id quod est
verum bonum ; et ita non possunt peccare. Probatio mediæ.
Intellectus nunquam errat in his quorum proprie est intellec­
tus, sicut in cognitione principiorum. Sed angeli non habent
nisi intellectivam cognitionem. Ergo non possunt in sua cogni­
tione errare. Unde Philosophus dicit in libro III De anima,
text. 51, quod intellectus semper est rectus, phantasia autem
1. I p. Summæ theol., q.

lxiii,

art. 1.

est recta et non. recta. Hoc idem dicit Augustinus, Super
Gen., lib. XII, cap. xiv, col. 465, t. III.
Sed contra est quod dicitur Job, iv, 18 : Ecce qui serviunt
ei non sunt stabiles, et in angelis suis reperit pravitatem.
Ergo, etc.
Præterea, ut supra dictum est1, angelis in sui creatipne
datum est liberum arbitrium. Sed liberum arbitrium, quod
est ex nihilo, potest etiam in malum deflecti. Ergo videtur
quod angeli peccare potuerunt.
Solutio. — Respondeo dicendum, quod apud omnes catho
licos certum est angelos peccasse, et dæmones effectos esse.
Quomodo autem peccaverunt, difficile est videre ; quia non
potest esse peccatum in voluntate, nisi sit aliquo modo decep­
tio in ratione ; unde omnis malus est quodammodo ignorans,
ut in III Ethic., cap. i, dicit Philosophus : quod qualiter sit
videndum est ad propositas quæstionis intellectum. Ipse
enim distinguit in VII Ethic., cap. ni, operandorum dupli­
cem cognitionem, scilicet universalem et particularem : et
quia operationes sunt circa singularia, ideo aliquem recte
in universali opinantem, circa singularia peccare contingit.
Singularia enim contingit cognoscere dupliciter : scilicet in
habitu et in actu. Contingit ergo aliquem peccantem rectam
existimationem etiam de singulari operabili in habitu habere,
non tamen in actu ; quia in nobis habitus passione ligatur,
ne in actum exeat circa considerationem particularis ope­
randi, sicut ebrietate, ita et ira et concupiscentia ; adeo ut
si verba pronuntiet, sensum mente non teneat, inquantum
judicium rationis vehementia passionis absorbetur : unde
dicitur in VI Ethic., cap. v vel iv, quod delectatio corrumpit
existimationem prudentiæ. Sed quamvis hoc modo in angelis
judicium intellectus ligari non possit, eo quod tales passiones
in eis non sunt, potest tamen ligari inquantum considerando
unum retrahitur a consideratione alterius ; eo quod ejus intel­
lectus simul plurium non est, nisi sicut in verbo omnia con­
templatur. Contingit autem aliquid esse eligendum secundum
unam conditionem rei consideratam, quod tamen eligendum
non est, omnibus conditionibus concurrentibus consideratis ;
et ita potuit in angelis error electionis esse et peccatum.
Ad primum ergo dicendum, quod in natura angelorum ^non
est alia potentia respectu alicujus formæ quam acquirere et
amittere possit, sicut est in generabilibus et corruptibilibus ;
et ideo non potest in eis esse malum naturæ, sicut nec in
1. Dist. m.

I ingen erabilibus et incorruptilibus, cujusmodi sunt corpora
j. cæfestia. Sed tamen liberum arbitrium eorum est possibile
i res )ectu motus ordinati : et ita potest esse quantum ad hoc
! deurdinatio ad malum.
; 4*1 secundum dicendum, quod sicut passio et receptio
; dicilntur æquivoce in operibus intellectualibus et naturali( bus| ita et motus : unde non exigitur quod ad talem motum
i, sit Aiateria ; sed sufficit potentia, qualis dicta est in angelis
i esse.
’
Ad tertium dicendum, quod dictum Philosophi est intelligenjlum de virtutibus et vitiis quæ sunt circa passiones,
et de'scientia quæ est a sensibus acquisita ; et hoc in angelis
non ^ivenitur.
Ad i quartum dicendum, quod quamvis intellectus non
possit errare ita ut judicet aliquid hujusmodi quod non est,
f quantim ad illud quod de re percipit ; nihilominus intellec; tus créatus, quia non est omnium simul, potest deficere, ex
i hoc quod judicat de re quod sit conveniens secundum aliquam
i conditionem rei consideratam, quod non est conveniens
i secundum alia quæ non considerat : sicut medicus judicans
f’ aliquid esse expediens uni ægroto secundum unam infirmiί tatem ejus consideratam, quod tamen1 non est sibi simpli' citer expediens propter aliam ægritudinem, quam vel non
i, cognoscit, vel non considerat.

ARTICULUS II
Utrum, angelus malus appetierit æqualitatem Dei
*
Ad secundum sic proceditur. 1. Videtur quod angelus Dei
æqualitatem non appetierit. Quia, sicut dicit Augustinus,
de Adam loquens, Super Gen. ad lilt., lib. XI, c. xlii, coi. 452,
t. III, non est credendum, quod vir spirituali mente praeditus,
esse voluerit sicut Deus. Sed angelus multo sapientior fuit
homine. Ergo videtur quod Dei æqualitatem non appetiit.
2. Præterea, illud quod non cadit in apprehensionem, non
cadit in voluntatem : quia voluntas non est nisi de aliquo
! bono apprehenso. Sed æqualitas creaturæ ad Deum non
i· cadit in apprehensionem, quia ipse Deus omnem intellectum
; creatum sua magnitudine excedit. Ergo videtur quod Dei
æqualitatem non appetiit.1
2
1. Parm. omittit : « tamen. »
2, I p. Summas theol., quæst. txiu, art. 3.

3. Præterea, quamvis voluntas sit possibilium et impos­
sibilium, tamen electio non est nisi possibilium, ut dic tur
in III Ethic., cap. n. Sed electio angeli fuit de eo quod tesideravit, quia quicumque non peccat per electionem, pe :cat
per infirmitatem vel ignorantiam, ut potest haberi a Piilosopho in V Ethic., cap. ii, quale non fuit peccatum angeli.
Ergo suum desideratum fuit possibile. Sed eum esse æquàlem
Deo est impossibile. Ergo non fuit suum desideratum/
4. Præterea, nullus peccat in desiderio sui finis, qui^ hoc
naturale est. Sed finis angeli et cujuslibet creaturæ est/ assimilari Deo. Ergo videtur quod non peccavit hoc appet/endo.
5. Præterea, quicumque vult assimilari alicui convertitur
ad illud : nullus enim vult esse similis ei quem odio fiabet.
Sed angelus peccando non est conversus, sed aversus (i Deo.
Ergo non appetiit similitudinem Dei vel æqualitateih.
Sed contra, supra illud psalm, lxviii, 5 : Quæ non) rapui,
tunc exsoluebam, dicit Glossa1, quod Eva, sicut diabolus,
rapere voluit divinitatem. Ergo videtur quod diabolus Dei
æqualitatem appetiit.
/
Præterea, Isa., χιν, 13, ex persona Nabuchodoiosor in
figura diaboli dicitur : In cælum ascendam. Non autejn potest
intelligi de cælo empyreo, quia in illo creatus fuit. Ergo opor­
tet ut intelligatur de cælo sanctæ Trinitatis ; et itu videtur
quod æqualitatem divinæ celsitudinis appetiit, j
Solutio. — Respondeo dicendum, quod circa hoc triplex
est opinio. Quidam namque simpliciter et absolute Concedunt
quod peccatum angeli fuit ex hoc quod Deo simplicitfer æqualis
esse voluit. Nec obstat quod hoc est impossibile : qiiia, secun­
dum Augustinum, cæca ambitio semper præsumit plus quam
possit. Sed hoc non videtur conveniens : quia quaftivis homo
possit plus desiderare quam possit habere, non tamen plus
potest velle quam possit æstimare : quia intellectum voluntas
sequitur, et non excedit. Et præterea in angelo non est ponere
passionem quæ ex appetitu honoris judicium intellectus liget,
sicut est in nobis. Et præterea nullus vult aliquid nunquam
quo posito ejus natura non maneret. Si autem angelus Deo
æqualis esset, non esset hujus naturæ, sed divinæ ; et ita
suum non esse appeteret.
Et ideo aliter alii dicunt quod Dei æqualitatem directe
non appetiit, sed indirecte : quia appetiit aliquid quo habito
sequeretur quod Deo esset æqualis, scilicet nulli subesse.
1. Hæc in Glossa ord. Strabi, apud Migne, coi. 946, t. 1, et in Aug.,
col. 848, t. 4, de Adam dicitur.

Hoc etiam non videtur conveniens : quia totum bonum angeli
' est in hoc quod Deo subest ; sicut tota claritas aeris est in
hoc quod subjicitur radiis solis ; et ideo hoc ab angelo non
'i potijit appeti.
■
Ei ideo aliter est dicendum quod non appetiit æqualitatem
‘ simpliciter quantum ad substantiam desiderati, ut scilicet
' vellet tantam bonitatem habere quantam Deus habet ; sed
tamen appetiit æqualitatem secundum quid, scilicet quantum
ad modum habendi. Bonitas autem sive beatitudo est in Deo,
quam habet per suam naturam, et a qua omnis creaturæ
beatitudo et bonitas transfunditur. Videns ergo angelus
dignitatem naturæ suæ, qua creaturis cæteris præeminebat,
voluit ad beatitudinem et bonitatem in omnia inferiora domi­
nari1 ; voluit etiam per sua naturalia in perfectionem beatitudinis pervenire ; et ideo dicitur quod sine merito habere
voluit hoc quod ex meritis habiturus esset si perstitisset.
Nec etiam quantum ad modum habendi, simpliciter Deo
æquiparari voluit : non enim voluit a se beatitudinem habere,
nec esse primum in alios transfundens ; sed a Deo et sub Deo,
secundum quod ipse in omni natura operatur.
Ad primum ergo dicendum, quod angelus noluit æquali­
tatem simpliciter, sicut nec homo, sed modo prædicto. Qui­
dam tamen dicunt quod Adam magis fuit præditus spirituali
mente quam angelus, non tamen quantum ad gradum naturæ,
sed quantum ad divinam revelationem, quam habuisse cre­
ditur, cum Dominus in eum soporem immisit.
Ad secundum et tertium dicendum, quod rationes illæ
procedunt de æqualitate simpliciter, quam non dicimus
angelum appetiisse.
Ad quartum dicendum, quod assimilatio divina est finis
uniuscujusque creaturæ secundum modum sibi a Creatore
præfixum ; unde sine deordinatione non potest esse quod
appetitus tendat in divinam assimilationem ultra terminum
naturæ suæ a Deo statutum.
Ad quintum dicendum, quod in quolibet peccatore aversio
a Deo est præter intentionem : quia malum non potest esse
intentum, sed semper bonum, in quo est ad Deum assimilatio :
et ita præter intentionem ipsorum angelorum fuit quod a
Deo se averterent, cui assimilari volebant.

1. Parm. : « a se... derivari. »

ARTICULUS HI

Utrum primum peccatum angeli fuerit superbia1
Ad tertium sic proceditur, 1. Videtur quod peccatum
angeli primum non fuit de genere superbiæ, sed aliud. Quia,
sicut I Timoth., vi, 10, dicitur, radix omnium malorum est
cupiditas vel avaritia. Sed peccatum angeli fuit quasi omnium
peccatorum radix. Ergo suum peccatum fuit cupiditatis
vel avaritiæ.
2. Præterea, in Littera dicitur quod averti a Deo est odio
habere vel invidere. Sed angeli peccando a Deo aversi sunt.
Ergo eorum peccatum fuit invidiae vel odii.
3. Præterea, fugere laborem in bonis spiritualibus perti­
net ad accidiam. Sed Bernardus dicit1
2 quod in hoc fuit angeli
peccatum, quod sine labore gloriam habere volfiit. Ergo
videtur quod suum peccatum fuit accidiæ.
4. Præterea, quicumque non facit illud ad quod tenetur
peccat per omissionem. Sed angelus debuit conferre de Dei
ordinatione, ne ultra ipsam appeteret aliquid, quod non fecit.
Ergo per omissionem peccavit.
5. Præterea, inter virtutes primum locum tenet fides quasi
fundamentum. Sed infidelitas fidei Opponitur. Ergo cum angeli
peccatum primum fuerit, videtur quod fuerit infidelitas.
Sed contra, sicut dicitur Eccli., x, 15, initium omnis pec­
cati est superbia. Sed a malitia diaboli omne peccatum origi­
nem trahit. Ergo videtur quod suum peccatum fuit superbia.
Solutio. — Respondeo dicendum, quod superbia tribus
modis accipitur. Uno modo prout sumitur habitualiter, sci­
licet quædam inclinabilitas, vel ex naturæ inflexibilitate
tantum, vel ex fomitis corruptione, ad superbiam ; et sic
dicitur superbia initium omnis peccati. Alio modo dicitur
superbia secundum quod aliquis actualiter se effert extra
præcepti limites, ut præcipienti non subjiciatur ; et sic non
est speciale peccatum, sed quædam generalis conditio, omne
peccatum consequens ex parte aversionis. Tertio modo dici­
tur superbia inordinatus appetitus propriæ excellentiæ, et
præcipue in dignitate vel honore ; et sic est speciale peccatum,
unum de septem capitalibus vitiis ; et sic primum peccatum
angeli superbia fuit : quod patet tum ex desiderato, quia
1. I p. Summon theol., q. lxiii, art. 2.
2. Implicite Tract, de gradibus humilitatis et superbiæ, cap. x,
§ 31, etc., col. 354, t. 2 ; et Serm. xi in ps. xc, § 4, col. 160, t. 3, etc.

eminentiam dignitatis appetiit : tum etiam ex motivo, quia
ex Consideratione propriæ pulchritudinis in peccatum ruit.
Ay primum ergo dicendum, quod cupiditas etiam tripli­
citer dicitur. Uno modo secundum quod est radix omnis
peccati, et sic est quædam inclinabilitas in desiderium inor­
dinatum cujuscumque desiderabilis, vel ex corruptione
fomitis, vel ex conditione naturæ, quæ flexibilis est, propter
hoc quod est ex nihilo. Alio modo dicitur secundum quod est
conditio omne peccatum sequens ex parte conversionis, prout
dicit desiderium actualiter inordinatum cujuscumque desi­
derabilis, vel honoris, vel scientiae, etc. Tertio modo dicitur
secundum quod est speciale vitium et unum de septem capi­
talibus, scilicet inordinatum desiderium habendi ea quæ
sufficientiam in vita promittunt, ut pecunia, et alia quorum
pretium numismate mensuratur : et per se constat quod
talium desiderio diabolus non peccavit.
Ad secundum dicendum, quod odium et invidia respectu
Dei præsupponunt in angelo voluntatis pravitatem, ut dicit
Augustinus, Super Gen. ad HU., lib. XI, t. Ill : quod sic patet :
quia, nullus rei potest esse odium, nisi quod est dissonum
et contrarium voluntati. Illud autem quod est optimum,
nihil defectus habens admixtum, non est contrarium nisi
voluntati non rectæ. Similiter invidia est dolor alienæ pros­
peritatis, inquantum est impeditiva alicujus boni proprii ;
divina autem felicitas non ést impeditiva alicujus proprii
boni, nisi quod inordinate desideratur : quia ab eo omne
bonum descendit ; et ita odium et invidia præsupponunt
aliquod peccatum per quod voluntas deordinetur1.
Ad tertium dicendum, quod angeli in hoc quod Deo minis­
trant et merentur, laborem yel tædium non habent : et ideo
peccatum accidiæ eis non competit. Sed pro tanto dicuntur
voluisse sine labore gloriam consequi, quia propria virtute
assequi voluerunt, secundum quod laboriosum dicitur illud
quod facultatem operantis excedit.
Ad quartum dicendum, quod omissio quandoque est spe­
ciale peccatum, quando scilicet dimittitur aliquid quod fieri
debet, eo quod specialiter praeceptum est ; quandoque vero
est conditio omne peccatum consequens, secundum quod est
dimissio alicujus circumstantiæ in opere observandæ : et
hoc modo non est inconveniens quod in primo peccato angeli
fuerit omissio. Potest tamen dici quod non tenebatur tunc
actualiter conferre, quia alio modo peccatum vitare poterat.
1. Parm. addit : « et sic non fuit peccatum ejus odii vel invidiæ.

Ad quintum dicendum, quod ea quæ sunt prima in gene­
ratione, non oportet quod sint prima in destructione ; unde
non sequitur, si fides est prima virtutum, quod· infidelitas
sit primum vitiorum.

QUÆSTIO II
Circa secundum principale quæritur de conversione bono­
rum angelorum, et quæruntur duo : 1° utrum fuerit eis aliqua
gratia apposita ad conversionem ; 2° utrum per illam gratiam
suam beatitudinem meruerint.
ARTICULUS PRIMUS

Utrum angeli indiguerint gratia
ad hoc quod converterentur in Deum1
Ad primum sic proceditur. 1. Videtur quod non indiguerint
appositione alicujus gratiæ, ut converterentur ad Deum. Ad
libertatem enim liberi arbitrii pertinet ut ad utrumque flecti
possit, et præcipue in bonum. Sed angelis in statu creationis
fuit liberum arbitrium nullo peccato debilitaturri. Ergo non
indigebant gratia ad hoc ut in bonum converterentur.
2. Præterea, ut supra12 in Littera ex verbis Augustini habi­
tum est, Deus non distinxit inter angelos ante eorum conver­
sionem et aversionem. Sed illis qui sunt aversi non fuit appo­
sita gratia, ut in Littera dicitur. Ergo nec illis qui fuerunt
conversi ante conversionem.
3. Præterea, ex hoc quod angeli conversi sunt, a Deo gratia
repleti sunt ; ita quod conversio ad gratiam est præparatio.
Si ergo conversio non potest esse nisi per gratiam aliquam
præcedentem, nec iterum illa gratia sine præparatione aliqua,
alias omnibus daretur, videtur quod per hunc modum sit
procedere in infinitum : quod et intellectus et natura respuit.
Ergo est status in primo, quod scilicet ad conversionem non
oportuit dari gratiam quæ ad conversionem præpararet.
4. Præterea, idem habitus est qui cooperatur habenti,
bonum opus ejus reddens, et qui operatur in eo, bonum ipsum
faciens. Sed angelus non indiguit gratia operante, ut in Lit­
tera dicitur. Ergo nec coopérante gratia ad opus conversionis.
1. I p. Summæ theol , q. lxii, art. 2.
2. Dist. ia'.

Sed contra, proficere ad meritum vitæ nullus sine gratia
potest. Sed per conversionem angeli ad vitam profecerunt.
Ergo ad eam gratia indiguerunt.

rationis et medium quo materia disponitur ad formam sub­
stantialem, tempore præcedunt introductionem formae sub­
stantialis. Motus autem voluntatis qui disponit ad gratiam
est simplex et non continuus ; ideo vel primus tantum est
sufficiens dispositio ad gratiam, vel ultimus inter plures,
qui agit in virtute omnium praecedentium : et ideo cum illo
gratia infunditur.
Ad primum ergo dicendum, quod quamvis virtus liberi
arbitrii de se possit in substantiam actus, non tamen in for­
mam ejus, per quam meritorius est.
Ad secundum dicendum, quod motus aversionis et conver­
sionis, secundum quod sunt ex libero arbitrio, præcedunt
infusionem gratiæ in quibusdam et casum quorumdam, non
tempore sed natura, secundum viam materiæ et generationis,
prout dispositio præcedit formam.
Et per hoc patet solutio ad tertium.
Ad quartum dicendum, quod aliquid dicitur fieri, vel ope­
ratum esse, dupliciter. Vel sicut ex contrario, prout dicimus
quod ex nigro fit album ; et hoc modo dicitur gratia operans,
qua de malo fit bonus ; et sic non fuit in angelis, ut in Littera
dicitur. Alio modo dicitur aliquod fieri ex negatione vel pri­
vatione, sicut ex non lucente lucens, et ex non figurato figu­
ratum ; et sic dicitur gratia operans, qua de non bono gratuita
bonitate fit tali bonitate bonus : et sic gratia operans fuit
in angelis.
ARTICULUS II

Utrum angeli meruerint suam beatitudinem'1
Ad secundum sic proceditur. 1. Videtur quod angeli suam
beatitudinem non meruerint. Meritum enim præcedit præmium, sicut via terminum. Sed in angelis non potuit esse
meritum, quia ante beatitudinem12 gratiam non habebant,
quæ est radix merendi, ad minus si/in gratia creati non sunt.
Ergo videtur quod suam beatitudinem non meruerunt.
2. Si dicatur, quod merentur eam per ministeria, quibus
nobis jubente Deo obsequuntur ; contra : secundum Dio­
nysium, De cæl. hier., cap. χιπ, § 3, coi. 299, t. I, superiores
non mittuntur ad explendum usum exterioris ministerii.
Si ergo inferiores per ministerium merentur, videtur quod
1. I p. Summæ theol.t q. lxii, art. 4.
2. AI. : « habitudinem. »

ijuste cum superioribus agatur, quibus merendi facultas non
Miceditur.

k

rationem termini ; meritum autem, cum sit tendens in aliud,
habet rationem viæ ; unde non videntur se posse compati,
ut aliquis beatus in statu merendi existât. Sed secundum
quid potest sustineri, ut scilicet mereri intelligantur non
præmium essentiale, quod est eorum beatitudo, sed praemium
accidentale, quod est gaudium de illis qui per eorum officia
salvantur.
Et ideo videtur cum aliis dicendum quod meritum in eis
non praecessit præmium tempore, sed natura : quod facile
intelligi potest ex his quæ supra dicta sunt. Sicut enim actus
liberi arbitrii est dispositio ad gratiam, ita actus informatus
est meritum gloriæ. Unde unus et idem conversionis motus
est præparatio ad gratiam secundum quod est ex libero arbi­
trio, et meritorius gloriæ, secundum quod est gratia informa­
tus : et iterum fruitionis actus, secundum quod completur
per habitum gloriæ (α).
Ad primum ergo dicendum, quod non est necessarium
meritum præcedere præmium tempore, sed natura tantum :
quilibet enim actus meritorius habet aliquod præmium sibi
adjunctum, sicut et quilibet actus inordinatus habet poenam,
ut dicit Augustinus, in lib. I Confits., cap. xn, coi. 670, t. I.
Ad secundum dicendum, quod, etsi superiores non mit­
tantur, nihilominus tamen per eos regulantur inferiores in
suis ministeriis ; et ideo meritum respectu accidentalis præmii
commune est.
Et per hoc patet responsio ad tertium. Et præterea ordines
distinguuntur secundum gradum in præmio essentiali, quod
‘ per ministeria non augetur.
Ad quartum dicendum, quod actus ministerii angelorum
habent efficaciam merendi ratione effectus, scilicet salutis
hominum quibus ministrant, de quo redundat in eis gaudium,
quod est accidentale præmium.
EXPOSITIO TEXTUS

« Averti1, odio habere vel invidere. » Videtur hoc etiam esse
impossibile : quia sicut nihil amatur nisi bonum vel in ratione
boni, ita nihil odio habetur nisi ratione mali. Sed in Deo nulla
1. Supple « fuit ».
(a) Aliter in Summa : « Non simul potest (actus) informari gratia
imperfecta, quæ est principium merendi, et gratia perfecta, quæ est
principium fruendi. »

Best ratio mali. Ergo odio haberi non potest. Sed contra est
E quod dicitur in psal. lxxvii, 23 : Superbia eorum qui le oderunt,
I ascendit semper.
I Ad quod dicendum, quod ipsum Deum, secundum id1 quod
I est, nullus odio habere potest ; sed ratione alicujus effectus
E ejus, qui contrariatur voluntati inquantum est puniens vel
I prohibens, vel aliquid hujusmodi ; sicut lux per se non potest
t odiri ab oculo, sed inquantum excæcat oculum infirmum1
2.
I « Non ita quod prius data subtraheretur3, sed quia nunquam
i est apposita ut converterentur » ; ex quo videtur quod in
I gratia creati non sunt. Sed hæc sunt verba Magistri, cujusmodi4
opinionis videtur fuisse.

1. Parm. omittit : « id· »
2. Parm. omittit : « sicut lux per se non potest odiri ab oculo, sed
inquantum excæcat oculüm infirmum. »
3. AI. : « substrahuntur. »
4. Parm. : « qui hujus. »

DISTINCTIO VI
Quod de majoribus et de minoribus quidam ceciderunt,
inter quos unus fuit celsior, scilicet Lucifer
Præterea sciri oportet, quoniam sicut de majoribus et mino­
ribus quidam perstiterunt, ita de utroque gradu quidam cor­
ruerunt : inter quos unus fuit omnibus aliis cadentibus excel­
lentior, nec inter stantes aliquis fuit eo dignior, sicut testimoniis
auctoritatum monstratur. Ait enim Job, cap. χι, 14 : Ipse est
principium viarum Dei ; et in Ezechiele legitur, cap. xxvm,
12 : Tu signaculum similitudinis, plenus scientia et perfectione,
decorus in deliciis paradisi Dei fuisti ; quod exponens Gregorius,
Super Job, lib. XXXII Moral., c. χχπι, § 47, col. 665, t. II,
ait : « Quanto magis in eo subtilior est natura, eo magis in illo
imago Dei similis, insinuatur impressa1. » Item in Ezechiele,
cap. xiii, 13, legitur : Omnis lapis pretiosus operimentum ejus ;
id est, omnis Angelus quasi operimentum ejus erat ; quia, ut
dicit Gregorius, XXXII Moral., c. xxm, § 48, coi. 665, t. II12,
in aliorum comparatione cæteris clarior fuit. Unde et vocatus
est Lucifer, sicut testatur Isaias, xiv, 12 : Quomodo, inquit,
cecidisti, Lucifer, qui mane oriebaris ? Qui non unus ordo, sed
unus spiritus accipiendus est : qui, teste Isidoro3, postquam
creatus est, eminentiam naturæ et profunditatem scientiæ
suæ perpendens, in suum Creatorem superbivit intantum quod
etiam Deo se æquare voluit, ut in Isaia, cap. xiv, 13, dicitur :
In cælum ascendam, super astra cæli exaltabo solium meum,...
et ero similis Altissimo. Similis quidem Deo esse voluit, non
per imitationem, sed per æqualitatem potentiæ.

Unde et quo dejectus fuit merito suæ superbiæ

Et tantæ superbiæ merito de cælo, id est de empyreo cælo4,
in quo cum aliis fuerat, dejectus est in istum caliginosum
aerem, cum omnibus suæ pravitatis consortibus. Nam, ut
1. « Quo subtilior est in natura, eo in illo similitudo Dei plenius
credatur expressa. » Migne. Verius indicaretur Ilomil. xxxiv, § 7,
coi. 1250, t. 2, in qua legitur : « Quo in eo subtilior est natura, eo in
illo imago Dei similius insinuetur expressa. »
2. Parm. : « Hom. xxxiv in Ev. super Luc., xv », in qua nil simile,
dum expresse Super Job in loco indicato legitur.
3. Quid simile in lib. I Sentent., cap. x, col. 554, t. 6, legitur.
4. Al. deest : « cælo. »

Joannes ait in Apocal., cap. xn, draco de cælo cadens, secum

^B '■ tertiam partem stellarum traxit : quia Lucifer aliis major non
solus cecidit, sed cum eo alii multi, qui ei in malitia consenserunt : eosque cadentes hujus caliginosi aeris habitaculum receK' pit. Et hoc ad nostram probationem factum est, ut sint nobis
causa exercitationis. Unde Apostolus, Ephes., vi, 12 : Colluctatio
esi nobis adversus principes et poteslates mundi hujus, et adversus
rectores tenebrarum harum, contra spiritualia nequitiæ in cæles^B> iibus ; quia dæmones, qui sunt spirituales et nequam, in
JMj hoc turbulento aere, nobis propinquo, quod cælum appellatur,
I^E habitant ; unde et diabolus aeris princeps dicitur.

I^B

Quod non est concessum eis habitare in cælo vel in terra
Non enim est eis concessum habitare in cælo, quia clarus

j^B' locus est et amœnus ; nec in terra nobiscum, ne homines nimis
infestarent, sed juxta apostoli Petri doctrinam1 in epistola
canonica traditam, in aere isto caliginoso, qui eis quasi career
usque ad tempus judicii deputatus est. Tunc autem detruden|^B tur in barathrum inferni, secundum illud Matth., xxv, 41 :
I^B Ite maledicti in ignem æternum, qui præparatus est diabolo et
K^B angelis ejus.

Quod dæmones alii aliis præsunt, et habent etiam
alias prælationes

Et sicut inter bonos angelos alii aliis præsunt, ita et inter
malos alii aliis prælati sunt, et alii aliis subjecti. Quamdiu
enim durat mundus, angeli angelis, et homines hominibus, et
dæmones dæmonibus præsunt ; sed in futuro omnis evacuabitur prælatio, ut docet Apostolus, I ad Cor., xv. Habent quoque
secundum modum scientiæ majoris vel minoris, prælationes
aliis majores vel minores. Quidam enim uni provinciæ, alii
uni homini, alii etiam uni vitio præsunt. Unde dicitur spiritus
superbiæ, spiritus luxuriæ et hujusmodi : quia de illo vitio
maxime potest homines tentare a quo denominatur. Inde est
etiam quod nomine dæmonis divitiæ vocantur, scilicet mammona : est enim nomen dæmonis mammona, quo nomine vocantur divitiæ secundum syram linguam. Hoc autem non ideo est,
quod diabolus in potestate habeat dare vel auferre divitias
1. Nihil tale in epistolis Petri ; sed in secunda oppositum potius
indicatur, nempe quod rudentibus inferni detractos in Tartarum tradidit cruciandos in judicium reservari : etsi ex his ultimis verbis implicite colligi possit, quod usque ad judicii diem quo totaliter in Tartarum relegabuntur, perambulent circa nos, juxta illud etiam ex Epist. I.
c. v : Adversarius vester diabolus tanquam leo ru^iins circuit, etc.
Nicolas.

cui velit ; sed quia eis utitur ad hominum tentationem et
deceptionem.

.4n omnes dæmones sini in hoc aere caliginoso, an
aliqui sint in inferno
Solet autem quaeri utrum omnes in. isto aere caliginoso sint,
an jam aliqui sint in inferno. Quod in infernum quotidie des­
cendant; aliqui daemonum verisimile est, quia animas illuc
cruciandas deducunt ; et quod illic aliqui semper sint, alter­
natis forte vicibus, non procul est a vero, qui illic animas deti­
nent, atque cruciant. Quod autem malorum animæ illuc descen­
dant atque ibi puniantur, ex eo constat quod Christus ad infe­
ros descendit, ut justos qui ibi tenebantur educeret. Si enim
justi illuc descendebant, multo magis injusti : et sicut tradit
auctoritas1, cum justos eduxit, iniquos ibi reliquit. Momordit
enim infernum, non absorbuit.
Quidam pulanl Luciferum in inferno religatum ex quo lenta­
vit Christum et victus est ; quem primum hominem tentasse
et vicisse dicunt.

De Lucifero autem quidam opinantur quod1
2 ibi religatus sit,
et ad nos tendandos non habeat nunc accessum : quia in Apoca­
lypsi, cap. xx, 7, legitur : Cum consummati fuerint mille anni,
solvetur Satanas de carcere suo, et exiet, et seducet gentes ; quod
erit novissimo tempore antichristi, quando erit tanta tribulatio,
Matth., xxiv, ut etiam, si fieri potest, moveantur electi. Quem
ibi religatum dicunt ab eo tempore quo tentavit Christum in
deserto, vel in passione, et victus est ab eo. Ipsum putant
primum hominem tentasse et vicisse, et secundo Deum ; sed
ab eo victum esse, et ideo in inferno religatum. Alii autem
putant, ex quo cecidit, pro peccati sui magnitudine illic fuisse
demersum.

Quod Lucifer modo non habet potestatem quam
habebit tempore antichristi
Sed sive in infernum demersus sit, sive non, credibile est non
eum habere facultatem accedendi ad nos, quam habebit in
tempore antichristi, in quo fraudulenter ac violenter operabi­
tur. Et ideo forte dicitur tunc solvendus, quia tunc dabitur ei
a Deo potestas tentandi homines, quam modo non habet.
1. Gregorii, Horn, xxn in Evang., § 6, coi. 1177, t. 2.
2. AI. : « nec ibi. »

Quod dæmones semel vidi a sandis non accedunt
amplius ad alios

Aliis quoque qui a sanctis juste et pudice viventibus vincuntur, potestas alios tentandi videtur adimi. Unde Origenes,
Hom., XV in Josue, super cap. xn, § 6, coi. 903, t. II : « Puto,
inquit, sane quod sancti repugnantes adversus istos intentores
et vincentes, minuant exercitum1 dæmonum, vel quod quam
plurimos eorum interimant, ne ultra fas sit illi spiritui qui
ab aliquo sancto caste et pudice vivente victus sit, impugnare
iterum alium hominem. » Hoc autem quidam putant intelligendum tantum de illo vitio in quo superatus est : ut si de
superbia aliquem virum sanctum tentât, et vincitur, ulterius
non liceat ei illum vel alium de superbia tentare.
DIVISIO TEXTUS

Ostensa divisione malorum angelorum a bonis per aversionem et conversionem, hic incipit determinare ea quæ consequuntur aversos et conversos, secundum quod in eis conveniunt vel differunt ; et dividitur in partes tres : in prima
determinat ea quæ consequuntur eos quantum ad naturæ
conditionem1
2 ; in secunda, ea quæ pertinent ad potestatem,
vu dist., ibi : « Supra dictum est quod angeli qui perstiterunt,
per gratiam confirmati sunt ; » in tertia, ea quæ pertinent
ad corporum assumptionem, vm dist., ibi ; « Solet in quæstione versari apud doctos, utrum angeli omnes, boni scilicet
ac mali, corporei sint. » Prima in duas : in prima determinat
veritatem ; in secunda movet quæstionem ex determinatis,
ibi : « Solet autem quæri utrum omnes in isto aere caliginoso
sint. » Circa primum duo facit : primo ponit eorum conditionem
quantum ad naturæ gradum ante peccatum ; in secunda
conditionem eorum post peccatum, ibi : « Et tantae superbiæ
merito de cælo... dejectus est in istum caliginosum aerem. »
Et primo quantum ad locum ; secundo quantum ad prælationis gradum, qui gradum naturalium sequitur, ibi : « Et
sicut inter bonos angelos alii aliis præsunt, ita et inter malos
alii aliis prælati sunt. »
« Solet autem quæri utrum omnes in isto aere caliginoso
sint. » Hic movet quæstionem quantum ad ea quæ dicta sunt
de loco : et primo determinat eam in communi ; secundo in
speciali, ibi : « De Lucifero autem quidam opinantur quod
ibi religatus sit. » Ubi primo determinat eam quantum ad
1. AI. : « exercitium. »
2. Parm. : « cognitionem. »

primum angelum ; secundo quantum ad alios, ibi : « Aliis
quoque, qui a sanctis juste et pudice viventibus vincuntur'
potestas alios tentandi videtur adimi. »

QUÆSTIO PRIMA
Hic quinque quaeruntur : 1° de quo ordine fuit supre­
mus angelus inter peccantes qui Lucifer dicitur ; 2° qualiter
peccatum aliorum ad ejus peccatum se habeat ; 3° de loco eis
post peccatum debito ; 4° si est inter eos praelationis gradus ;
5° de pugna eorum ad nos.
ARTICULUS PRIMUS

Utrum Lucifer fuerit supremus omnium angelorum1
Ad primum sic proceditur. 1. Videtur quod Lucifer non
fuit supremus omnium : quia ad eum, secundum Ezech., xxvin
14, dicitur : Tu cherub extentus et protegens. Sed ordo cherubim,
secundum Dionysium, cap. vu De cælest. hierar., coi. 206,
t. I, et Gregorium, Hom. xxxiv in Evang., § 7, coi. 1249,
t. II, non est supremus ordo. Ergo videtur quod non fuit de
supremo ordine.
2. Præterea, Damascenus, De orth. fid., lib. II, cap. iv,
coi. 874, t. I, dicit de ipso, quod præerat terrestri ordini.
Sed inferioribus ministeriis, secundum Dionysium, De cæl.
hierar., cap. vu, ix, xm, t. I, præficiuntur1
2 inferiores ordines.
Ergo videtur quod fuerit de inferioribus ordinibus.
3. Præterea, natura cujuslibet angeli ordinata est ad
beatitudinem. Sed non est probabile quod divina ordinatio
in natura nobilissima totius universi frustrata sit. Ergo vide­
tur quod iste angelus qui cæteris superior fuit a beatitudine
non cecidit.
4. Præterea, peccatum non potest esse in natura aliqua
nisi habente possibilitatem, quæ consequitur eam secundum
quod ex nihilo est. Sed superior angelus quanto Deo, qui
est actus purus, vicinior fuit, tanto minus de potentialitate3
habuit. Ergo videtur quod peccatum in eo minime locjum
habere potuit.
1. I p. Summæ t-heolt q. rxiii, art. 7.
2. Parm. : « praeferuntur. »
3. Parm. : « possibili. »
i

Sed contra est quod dicitur Ezech., χχχι, 8 : Omne lignum
paradisi Dei non est assimilalum illi neque
*
pulchritudini
ejus. Sed per lignum paradisi significantur angeli. Ergo vide­
tur quod angelo peccanti, ad quem verba prædicta referuntur,
nullus angelorum æquari potuit.
Præterea, Gregorius dicit in Littera1 quod in aliorum com­
paratione cæteris clarior fuit. Sed ordo claritatis est secundum
gradum naturæ. Ergo peccans angelus cæteris altior fuit.
Solutio. — Respondeo dicendum, quod hanc quæstionem
Augustinus movet, XI2 Super Gen. ad litteram, cap. χνιι,
coi. 438, t. 3, et indeterminatam relinquit, eo quod de his
quæ pertinent ad angelos, pauca voluit asserendo tradere.
Sed postmodum Gregorius3 expresse determinat quod fuit
altior cæteris, non solum peccantibus, sed etiam stantibus,
cui consentit communis sententia : quæ quidem probabilis
est tum propter multas auctoritates quæ hoc figurative expri­
mere videntur, tum etiam ex hoc quod non est probabile
creatoris æqualitatem aliquo modo illum spiritum appetiisse
qui etiam alteri creaturæ subjectus erat. Unde oportet quod
ille qui hoc appetiit, cæteris fuerit altior.
Ad primum ergo dicendum, quod dona inferiorum ordi­
num, quibus nominantur, sunt etiam in superioribus ordini­
bus eminenter ; unde superior ordo nomine inferioris nominari
potest ; et ideo dico quod angelus ille non dicitur cherub quia
de ordine cherubim fuerit, sed magis de ordine seraphim.
Dicitur autem cherub ad exprimendum qualitatem culpæ :
quia enim per elationis vitium cecidit, inde a scientia nomi­
natur, quam nomen cherub designat ; de qua dicit Apostolus,
I Corinth., vin, 1 : Scientia inflat.
Ad secundum dicendum, quod, secundum quosdam,
Damascenus loquitur recitando opinionem quorumdam, et
non veritatem asserendo. Vel dicendum, quod quamvis infe­
riorum ordinum sit præferri terrestribus secundum hoc quod
operationes immediate exequuntur, tamen etiam illi qui sunt
superiores terrestribus præponuntur4 in hoc quod inferiores
illuminant, et eorum actus dirigunt.
Ad tertium dicendum, quod divina ordinatio de nulla crea* Illi et.
1. XXXII Moral., c. xxm, § 48, coi. 665, t. 2.
2. Parm. : « I Super Gen., etc. »
3. Ut in Littera, ex lib. XXXII Moral., cap. xxm, col. 665, I. 2,
dictum est.
4. Parm. : « præsunt. »
COMMENT.

tura frustrari potest : quia etiam si deficiat ab uno ordine,
relabitur in alium ordinem, ut in I lib. dictum est. Unde
Boetius in IVDe Consol. : « Ordo enim quidam cuncta complec­
titur, ut qui ab assignata ordinis ratione decesserit, hoc
licet in alium tamen ordinem relabatur, in regno providenti®
liceat1. »
Ad quartum dicendum, quod angeli non agunt secundum
necessitatem naturæ : et ideo ille in quo est minor dispositio
ad peccatum potest plus peccare ; et ideo peccatum etiam primi
angeli cæteris gravius fuit, inquantum in eo minus fuit flexi­
bilitas ad peccandum.

ARTICULUS II
Utrum peccatum primi angeli fuerit
occasio peccandi aliis12

Ad secundum sic proceditur. 1. Videtur quod peccatum
primi angeli non fuerit occasio peccandi aliis. Illud enim
quod est deformatum non potest occasionaliter movere ad
suam imitationem. Sed statim ut angelus peccavit, deforma­
tus est. Ergo non movit alios ad suam imitationem.
2. Præterea, non videtur quod aliis occasionem peccandi
daret nisi trahendo eos ad consensum sui desiderii, quod fuit
ut cæteris creaturis, sicut Deus, præferretur. Sed in hoc alii
non videntur consensisse : quia, ut sancti3 dicunt, per super­
biam peccaverunt : dignius autem4 est superiori subesse,
id est Deo, quam inferioribus, id est angelis ; et illud quod est
dignius secundum æstimationem, ad minus est magis a super­
biente desideratum. Ergo videtur quod supremus aliis non
persuaserit casum.
3. Præterea, inter alias causas una assignatur reparationis
hominis, quia per alium cecidit ut sic congrue per alium resur­
geret. Sed inferiorum angelorum casus non est reparabilis.
1. Parm. omittit : « Unde Boetius, in IV De consol. : « Ordo enim
quidam cuncta complectitur, ut qui ab assignata ordinis ratione
decesserit, hoc. licet in alium tamen ordinem relabatur, in regno
providentiæ liceat. »
(,
2. I p. Summer, theol., q. lxih, art. 8.
3. Sic enim Augustinus, Gregorius, Bernardus, ut ex eorum dictis
jam palet ; Hieronymus, In c. xrv Isaiæ, ad bæc : In cælum conscen­
dam, coi. 161, t, 4 ; Isidoros, lib. I Sentent , cap. x, § ", etc., col. 555,
t. 6.
4. ΛΙ. : « cnim. »

Ergo videtur quod non ad suggestionem superioris angeli
ceciderunt.
4. Præterea, sicut mali per aversionem ceciderunt, ita et
boni per conversionem confirmati sunt. Sed non ponitur in
bonis angelis unus causa conversionis alterius. Ergo videtur
quod nec ponendum sit in malis unum esse causam ruinæ
alterius.
Sed contra, Apoc., xn, dicitur, quod draco, de cælo cadens,
secum traxit tertiam partem stellarum. Sed trahere pertinet
ad causam aliquo modo moventem. Ergo videtur quod primus
angelus alios ad peccandum commoverit.
Præterea, Job, xli, 25, dicitur de diabolo in figura Levia­
than, quod ipse est rex super omnes
*
filios superbiae. Sed secuni' dum Philosophum, in V Meiaph., text. com. 16, rex dicitur
i primus, inquantum movet per suam voluntatem et imperium
sibi subjectos. Ergo videtur quod primus angelus alios ad
peccandum traxerit.
;
Solutio. — Respondeo dicendum, quod circa hoc est
multiplex opinio. Quidam enim dicunt quod inter peccatum
i primi angeli et aliorum non attenditur aliquis ordo nisi secun; dum quantitatem culpæ, quia peccatum primi angeli cæteris
i gravius fuit. Sed illud non videtur conveniens, propter hoc
[ quod ex modo loquendi in Scriptura designatur aliqua cauΪ salitas primi angeli ad peccatum aliorum.
( . Et ideo alii dicunt quod præcessit tam gravitate quam
causalitate, et etiam temporis duratione. Sed hoc videtur
ί inconveniens : quia, secundum Damascenum, lib. II, cap. iv,
i coi. 878, t. I, quod est in hominibus mors, hoc est in angelis
casus ; unde sicut morientes in peccatis statim damnationi
i subjicientur, ita etiam angelus peccans statim suam damnaj.’ tionem accepit, et a bonorum consortio ejectus est ; unde
j alios non potuisset ad peccandum trahere.
f
Et ideo dicendum quod peccatum primi angeli aliorum
peccata præcessit, non tantum quantitate culpæ, sed etiam
t causalitate, non tamen duratione ; quod quomodo contingat,
sic potest videri. Ipse primus angelus, ut dictum est prius,
t voluit hoc consequi ut sicut natura alios præcellebat, ita
; eis quodammodo causa fuisset ultimam perfectionem consei quendi : et quia ipse motus desiderii indivisibilis fuit et non
; continuus, ideo principium ejus non præcessit terminum
ipsius : et ideo motus alicujus causatus ab ipso, qui incepit
in termino ejus, simul omnino fuit cum ipso, secundum quod
Universos.

hoc quod desideravit, attentavit ut ad actum perduceret,
aliis suum desiderium exponendo ; et simul cum hoc fuit
aliorum visio, et perversus desiderii consensus. Et simile
contingit in omnibus operationibus instantaneis, quarum
una est causa alterius, quod sunt simul tempore, sicut illu­
minatio aeris et visio coloris, et discretio rei visae, etiam quan­
tum ad sensibilia per accidens.
Ad primum ergo dicendum, quod deformitas consecuta
est in primo angelo ex actu suo, simul cum actu aliorum.
Visio autem inferiorum angelorum non ferebatur in angelum
primum, secundum quod ex actu in ipso relinquebatur defor­
mitas, sed secundum quod ex ipso actus procedebat : quæ
enim conjuncta sunt tempore, per actum animæ separantur,
et præcipue quando unum naturaliter praecedit alterum.
Ad secundum dicendum, quod inferiores angeli etiam per
superbiam peccaverunt, et tamen superiori subesse voluerunt :
unde aliquid appetebant sibiipsis ex quo superbiebant, ut
scilicet ipsimet secundum possibilitatem naturalium suorum1
gloriam acquirerent, tamen sub Deo, et non sub superioribus
angelis ; et quod eam in alios angelos inferiores transfunde­
rent : et aliquid appetebant ipsi superiori, in quo sibi consen­
tiebant, ut scilicet dictam dignitatem assequeretur : quia
eadem ratio erat de uno et de omnibus. Et est simile de illis
qui pari ratione se habent ad aliquid acquirendum, et ideo
omnes in unum conspirantes, quilibet sibi et aliis desiderat.
Ad tertium dicendum, quod ista non est propria causa
quare peccatum angeli fuit irremissibile ; sed est aliqua congruitas, ut peccatum hominis magis remedietur. Et præterea
non est simile, quia homo peccavit per alium tentantem :
sed inferiores angeli per alium occasionem præstantem.
Ac quartum dicendum, quod conversio efficaciam habuit
per gratiam, quæ non est ex aliqua creatura, sed in aversio­
nem sufficienter virtus creaturæ potest. Præterea non est1
2
remotum qdin conversio unius angeli esset occasio et exem­
plum conversionis aliorum ; immo videtur ex hoc quod dicitur
Apoc., xii, 7 : Michael el angeli ejus præliabanlur cum dracone.

I.

1. Parm. : « istorum. »
2. Parm. : « a veritate remotum quod. »

ARTICULUS III

Utrum angelis post casum convenienter assignetur locus1
Ad tertium sic proceditur. 1. Videtur quod inconvenienter
assignetur locus ipsis angelis malis post casum. Illi enim qui
ex loco nullam impressionem recipit, æqualiter convenit
omnis locus. Sed daemones, cum sint incorporeæ substantiae,
non recipiunt aliquas impressiones locales et corporales,
quia nec illuminantur lumine corporali, nec infrigidantur.
Ergo videtur quod nihil sit dictu, quod eis unus locus magis
quam alius debeatur.
2. Præterea, peccantibus non debetur nisi locus carceralis
et poenalis. Sed secundum Philosophum, in II Cæli et mundi,
text. com. 73, Pythagoras12 locum ignis dixit esse carcerem·
Ergo videtur quod ibi deberent esse post peccatum, et non
in aere.
3. Præterea, locus debet esse proportionatus locato. Sed
dæmones per peccatum sunt obtenebrati. Ergo videtur quod
debeatur eis locus circa terram, quæ est corpus opacum.
4. Præterea, cum dæmonibus debeatur perpetua poena,
non debet eis concedi a Deo locus quem desiderent : quia
desiderium completum mitigat poenam. Sed dæmones libenter
volunt hic esse nobiscum : unde leguntur frequenter petivisse
ne in infernum mitterentur. Ergo videtur quod semper debeant
in inferno esse.
5. Præterea, peccatum dæmonis est gravius quam pecca­
tum hominis. Sed animæ damnatorum statim ad inferna
descendunt, nec hic nobiscum remanere permittuntur. Ergo
videtur quod nec dæmones.
6. Præterea, ut dicitur Jac., m, in quadam Glossa3, dæ­
mones, quocumque vadunt, secum ignem inferni portant.
Sed ignis ille, cum sit corporalis, agit ex necessitate naturæ.
Ergo videtur quod ad nos nunquam accedant : quia omnia
quæ circa nos sunt comburerentur.
7. Præterea, quorum est unum pondus in corporibus, est
1. I p. Summæ theul., q. ixiv, art. 4.
2. Non de. ipsomet Pythagora, sed solummodo de quibusdam
Pythagoreis in Italia degentibus id Philosophus dicit, ut præced.
text. 72, sive c. xm, et apud S. Thom., lect. 20, expressissime videre
est. Nicolai
3. Parm. : « Jacobi, ii. » Ex Beda, In Jacob., c. m, v. 6, coi. 27,
t. 4, desumptum est.

unus locus, sicut omnium gravium centrum, in quod tendunt
suo motu. Sed secundum Augustinum, lib. XI De civit. Dei,
cap. xxviii, idem est amor in spiritibus quod pondus in cor­
poribus. Cum ergo omnes daemones per effectum unius vitii
peccaverint, videtur quod unus locus tantum eis debeatur.
Sed contra est quod in Littera dicitur.
Solutio. — Respondeo dicendum, quod angelo secundum
suam essentiam locus non debetur, ut in I lib. dictum est1,
sed solum quantum ad operationem : vel per modum congruentiæ sicut in opere contemplationis, vel per modum neccessitatis, sicut in his quæ circa nos operantur. Operatio autem
angeli secundum naturam suam, cum sit intellectualis sub­
stantia, est contemplari : unde omnes in loco contemplationi
congruenti, scilicet in cælo empyreo, creati sunt. Operatio
autem gloriæ non differt ab operatione naturæ eorum, nisi
sicut perfectum ab imperfecto ; et ideo idem locus debetur
angelis conditis et gloriosis. Sed quantum ad statum culpæ
vel miseriae, potest eorum operatio tripliciter attendi : aut
secundum lucem naturæ, quæ in eis remansit, quamvis obte­
nebrata per peccatum ; vel quantum ad culpæ tenebras, et
sic debetur eis locus tenebrosus et poenalis : vel quantum
ad ordinem divinæ sapientiæ, quod ex eorum malitiis bonum
elicitur, causa scilicet nostri exercitii ; et quantum ad hæc
tria competit eis aer, præcipue quantum ad mediam sui
partem : quia inquantum est diaphanus per naturam lucis
consonat eorum naturæ perfectæ ; quantum autem ad turbu­
lentiam competit eis ut poenalis contra culpam ; inquantum
vero propinquus nobis, competit ad exercitium. Sed inferni
locus competit eis contra culpam, inquantum est horridus
et tenebrosus ; nostra autem habitatio competit eis propter
nostrum exercitium.
Ad primum ergo dicendum, quod non dicuntur esse in
loco quasi ex loco corporali aliquid recipientes, sed quasi
circa locum operantes aliquid proprietatibus loci consonum.
Ad secundum dicendum, quod mter alia corpora genera­
bilia et corruptibilia ignis est subtilissimus, et plus habet
de luce : unde angelis obtenebratis non competit : unde
magis Deus et boni angeli secundum metaphoras) ab igne
sumptas describuntur, ut dicit Dionysius, in fine Cælesl.
hierar., § 2, coi. 327, t. I, Pythagoras autem loquitur de igne
quem in medio universi ponebat, ut ibidem dicitur, et hunc
1. Dist. xxxvii.

nos dicimus esse ignem inferni, qui est horridus et tenebrosus,
et locus poenalis dæmonum.
Ad tertium dicendum, quod pars aeris juxta terram est
lucidior et calidior ea quæ est media regio1 aeris : quia ex
reflexione radiorum solis multiplicatur splendor et calor in
aere qui est juxta terram : unde vapores resoluti ex aqua
et terra elevantur, et ubi invenitur minor calor propter dis­
tantiam a loco reflexionis, vapor ille dimittitur naturæ suæ,
unde infrigidatur et condensatur, sicut aqua calefacta sepa­
rata a calefaciente : et propter hoc locus ille est frigidus et
tenebrosus, et exinde descendunt pluviæ et grandines, et
venti, et hujusmodi. Et ideo ratio supponebat falsum.
Ad quartum· dicendum, quod ex hoc quod circa nos sunt,
nullo modo eorum poena minuitur ; nisi quod sibi poenale
æstimant non posse nobis nocere, sicut quando in inferno
sunt.
Ad quintum dicendum, quod error Græcorum est ponen­
tium nullam animam ante diem judicii neque in infernum
neque in cælum ire : et est derivatus a fabulis pythagoricis
poetarum, qui ponebant animas occisorum circuire sepul­
crum usque ad vindictam mortis, et iterum non redire ad com­
parem stellam ante completum periodum vitæ, quæ ante
terminum in naturaliaÈ morte finita est. Sed quod statim
animæ damnatorum ad inferna descendant, probatur in
Littera ex justis, qui illuc descendebant, et Job, xxi, 13 :
Ducunt in bonis dies suos, et in puncto ad inferna descendunt.
Luc., xv, 22 : Mortuus est dives, et sepullus est in inferno. Et
similiter quod sancti statim in cælos ascendant, probatur ex
hoc quod habetur II Corinth., v, 1 : Scio
*
enim quod si terres­
tris domus nostra hujus habitationis dissolvatur, quod ædificationem er Deo habemus. Et tamen utrique circa nos aliquando
apparent ad utilitatem nostram, sicut angeli beati huc ad
nos accedunt. Nec est simile de animabus damnatorum et
dæmonibus ; quia dæmones secundum gradum naturæ suæ
constituti erant supra nos, ut ex eis aliqua utilitas nobis
proveniret ; nec hoc omnino per eorum peccatum depe• rire debuit : unde dati sunt nobis in exercitium, quod ani' mabus non competit.
Ad sextum dicendum, quod quidam dicunt poenam sensi­
bilem ipsorum dæmonum dilatam esse usque ad diem judicii ;
* Scimus.
1. Parm. : « in media regione. »
2. Parm. : « immatura. »

sed hoc videtur esse et contra sanctorum auctoritates, et
contra rationem divinæ justitiæ, quæ statim animas damna­
torum pœnæ infernalis ignis adjudicat, quarum tamen pecca­
tum non est majus peccato dæmonum. Et ideo alii dicunt
quod in igne infernali semper ardent, quem etiam semper
secum deferunt ; non tamen ignis ille alia corpora comburit,
quia agit ut instrumentum divinæ justitiæ in illa tantum
quæ ad talem poenam addicta sunt. Sed cum sint incorporei,
non videtur probabile quod ignem corporalem secum depor­
tent. Unde dicendum quod semper igne infernali ardent,
non tamen eis semper præsente secundum locum, quia non
agit corporali modo calefaciendo et desiccando, sed modo
spirituali : unde non requiritur determinata distantia, sicut
in actione corporali.
Ad septimum dicendum, quod tria dicta loca debentur
cuilibet dæmoni secundum diversas conditiones, ut dictum
est.
ARTICULUS IV

Utrum in daemonibus sil ordo1
Ad quartum sic proceditur. 1. Videtur quod in dæmonibus
non sit ordo. Dicitur enim Job, x, 22, quod in terra miseriæ
el tenebrarum nullus ordo sed sempiternus horror inhabilal.
Illius autem terræ dæmones sunt incolæ. Ergo in eis non est
aliquis ordo.
2. Præterea, in quibuscumque est ordo prælationis, est
aliqua concordia pacis. Sed dæmones videntur esse discordes :
quia, ut dicitur Prov., xm, 10, inter superbos semper jurgia
sunt. Ergo, etc.
3. Præterea, ordo prælationis cujuslibet est secundum
aliquam regulam juris. Sed voluntas dæmonum nullo jure
dirigi potest. Ergo non potest in eis esse ordo prælationis.
4. Præterea, superiores dæmones gravius peccaverunt
secundum quod naturalia meliora acceperant, per quæ stare
possent. Sed illi qui magis peccaverunt, gravius debent puniri.
Ergo non videtur probabile quod prælationem supej· alios
acceperint.
5. Præterea, inter homines damnatos non ponitur aliquis
ordo prælationis. Sed hominum damnatorum et dæmonum
1. I p. Summæ thcol., q. cix, art. 1

est una damnatio. Ergo videtur quod nec in daemonibus sit
aliquis ordo.
Sed contra est quod dicitur Job, xli1, 8, de squamis Levia­
than, per quas membra diaboli significantur, quod una uni
*
adhærebili2, et tenentes se nequaquam separabuntur. Ergo vide­
tur quod sit inter eos aliqua concordia et ordo prælationis
Solutio. — Respondeo dicendum, quod ordinem præla­
tionis in daemonibus esse congruit eorum naturæ, divinæ
sapientiæ ei propriæ nequitiæ. Ex natura enim quidam aliis
superiores fuerunt : et quia peccatum naturam non tollit,
consequitur etiam post peccatum, ut quidam aliis superiores
remaneant. Ad sapientiam etiam divinam pertinet ut quæ
a Deo sunt ordinata sint ab eo a quo omnis potestas est, ut
dicitur Rom., xm ; et ideo potestas dæmonum ad exercen­
dum homines, et puniendos damnatos, a Deo est ; et ideo
ordinata per gradus prælationis debet esse. Similiter ex nequitia sua humano generi adversantur : amicos autem esse eos
qui unius inimici sunt, consequitur : et ideo ut magis hominibus noceant, quasi ad invicem confcederantur3, ut concorditer et ordinate impugnent.
Ad primum ergo dicendum, quod ibi omnino removebitur4
ordo in finem beatitudinis, a quo irrecuperabiliter ceciderunt ;
erit tamen in eis ordo potestatis, quæ magis a Deo'quam ab
ipsis est.
Ad secundum dicendum, quod, quantum in ipsis est,
dæmones nunquam concordiam haberent, sed ad aliquid
unum efficiendum concordant : non enim est probabile quod
benevolentiam aliquam ad invicem habeant, sed solum concordiam afi actum aliquem.
Ad tertium dicendum, quod sicut in quolibet malo oportet
aliquid boni remanere, cum non totum per malum corrumpatur ; ita etiam in actibus injustitiæ potest aliquis ordo
juris remanere, sicut patet in latronibus, qui, alios injuste
spoliantes, inter se aliquam formam justitiæ habent, dum
sibi’ invicem fidem servant ; et ita in dæmonibus esse potest.
Ad quartum dicendum, quod per potestatem habitam,
in nullo eorum pæna mitigatur ; quin potius quanto sunt
superiores officio, tanto etiam graviori sunt subjecti tormento :
* Alteri.
* 1. Hic, pro secunda vice, edit. Parm. habet Job,
in libro Job nisi quadraginta duo capitula.
2. Al. : « adbæret. »
3. Al : « considerantur. »
4. AI. forte « removetur », ut et infra « est ».

lxi,

cum non sint

unde dicitur Sapient., vi, 7 : Potentes potenter tormenta patien­
tur. Nec potestas eis datur in praemium, sed in divinæ sapien­
tiæ obsequium.
Ad quintum dicendum, quod homines non sunt sibi invi­
cem præeminentes secundum ordinem naturæ, et etiam non
ordinantur damnati in exercitium aliorum vel in punitionem ;
et ita non est similis ratio de dæmonibus et hominibus.
ARTICULUS V
Utrum daemones qui vincuntur a sanctis
detrudantur in infernum

Ad primum sic proceditur. 1. Videtur quod dæmones qui
a sanctis vincuntur non retrudantur in infernum. Infligere
enim pœnam ei qui in pugna succumbit est incitare ad acrius
impugnandum. Sed hoc non pertinet ad Dei misericordiami
Ergo, etc.
2. Præterea, Christus efficacius vicit suum tentatorem
quam alii sancti. Sed Lucifer, qui Christum tentavit, non est
omnino a tentationis officio seclusus, : quia tempore antichist.
gravissime homines tentabit. Ergo multo minus alii.
3. Præterea, quanto pauciores sunt tentatores, tanto levior
est tentatio. Cum ergo continue a sanctis aliqui dæmones
vincantur, si a tentatione qui vincuntur cessarent, in fine
mundi levissima esset tentatio ; quod falsum est. Ergo et
primum.
4. Præterea, dæmones sunt ordinati a Deo ad nostrum
exercitium. Si ergo omnino a tentationis exercitio cessarent,
omnino ad nihil ordinati essent : quod non competit divinæ
sapientiæ, quia nihil inordinatum relinquit. Ergo, etc.
Sed contra, pugnantibus debet institui æqualis conditio
a justo judice. Sed dæmones non vincentes nostrum exerci­
tium minuunt. Ergo videtur quod similiter sit e converso.
Præterea, hoc potest probari ex1 justitia humana, quæ
pugilem victum ad pugnam ulterius non admittit.
Solutio. — Respondeo dicendum, quod omnes concedunt
dæmonem victum aliquo modo a tentatione cessare ; sed circa
hoc, scilicet qualiter cesset, sunt tres opiniones. Quidam
enim dicunt quod hoc modo repellitur, quod nec ipsum nec
alium tentare possit, nec de eodem nec de alio peccato. Qui­
dam vero dicunt quod potest tentare de alio peccato, non
1. Parm. omittit : « ex. »

autem de eodem, nec ipsum vincentem nec alios : et hæ duæ
ponuntur in Littera. Alii vero dicunt quod1 ex quo aliquis
perfecte de uno vitio dæmonem lentantem vincit, non potest
de eodem vitio ab eo tentari, sed de alio potest ; alios autem
tentare potest et de eodem vitio et de alio. Hæc autem opinio habet causam magis manifestam : quia ille dicitur perfecte diabolum vincere de aliquo vitio in quo omnino vincuntur passiones ad vitium illud inclinantes, sicut est in illis
in quibus acquiritur habitus virtutis consuetudinalis ; et
tunc non remanet magna pronitas ad peccatum illud ; et ideo
a diabolo non tentatur de hoc peccato, qui vires ejus co^noscit. Aliarum autem opinionum ratio potest esse, quia cum
charitas bona opera communia faciat in tota Ecclesia, ex victoria unius omnes aliquod commodum reportant, dum eorum
hostes minuuntur12. Quid tamen horum verius sit, incertum3
est : quia nec ratione nec auctoritate multum confirmari
potest.
Ad primum ergo dicendum, quod dæmonum voluntas
semper manet in eadem obstinatione ad nocendum hominibus ;
et ideo magis prodest quod removeantur a pugna, quia per
hoc potestas impugnandi compescitur, quorum iniqua voluntas
non minuitur nec augetur.
Ad secundum dicendum, quod illi qui etiam ponunt
dæmones ab omni tentatione cessare, intelligunt ad tempus
determinatum, post quod iterum ad pugnam redeunt.
Et per hoc patet responsio ad tertium.
Ad quartum dicendum, quod malum eorum semper est
ordinatum per poenam, quam et ipsi semper sustinent, et
in inferno damnatis infligunt.

« Draco de cælo cadens secum traxit tertiam partem stella­
rum. » Per draconem intelligitur ipse Lucifer ; per causam
' suasio, qua aliis suum desiderium expressit ; per stellas angeli
naturali luce fulgentes, quorum tertia pars cecidisse dicitur,
non quantum ad numerum, sed quantum ad qualitatem ;
quia qui remanserunt, sunt Deo adhærentes assistendo et
ministrando ; et alii per aversionem ceciderunt.
« Adversus principes et potestates mundi hujus. » Sciendum
1. Λ1. : « modo. »
2. Parm. : « vincuntur. »
3. Parm. : « incertum, »

quod quamvis probabile sit aliquos cecidisse de singulis
ordinibus, non tamen dæmones nominantur ab illis ordinibus
quorum nomina sumuntur ex donis gratiæ gratum facientis,
sicut seraphim nominantur ab incendio charitatis, et throni
ab inhabitatione divina ; sed ab aliis quorum nomina sumun­
tur ex gratiis gratis datis, quæ ad scientiam et potentiam
pertinent.
« Quamdiu1 durat mundus. » Contra, semper remanebunt
in diverso gradu naturæ et pœnæ. Ergo semper remanebit
ordo. —■ Et dicendum quod dicitur cessare prælatio bonorum
et malorum spirituum quantum ad actus quos circa nos exer­
cent, vel custodiendo vel tentando.

1. AI. : « At quandiu. »

Quod boni angeli sunt a Deo confirmati per gratiam, ut peccare
non possint, et mali ita obdurati in malo ut bene vivere
nequeant.

Supra dictum est1 quod angeli qui perstiterunt, per gratiam
Dei confirmati sunt, et qui ceciderunt a gratia Dei deserti
sunt : et boni quidem intantum confirmati sunt per gratiam
quod peccare nequeunt ; mali vero per malitiam adeo sunt
obstinati quod bonam voluntatem habere sive bene velle non
valent ; etsi bonum sit quod aliquando volunt. Volunt enim
aliquando aliquid fieri quod Deus vult fieri, et utique bonum
est et justum fieri ; nec tamen bona voluntate illud volunt,
nec bene illud volunt.
Quod utrique liberum arbitrium habent, nec tamen
ad utrumque flecti possunt
Sed cum nec boni peccare possint, nec mali bene velle vel
bene operari, videtur quod jam non habeant liberum arbitrium,
quia in utramque partem flecti non possunt, cum liberum arbi­
trium ad utrumque se habeat. Unde Hieronymus, in Tract,
de prodigo filio, Episl. xxi, coi. 393, § 40, t. I, ad Damasum
Papam, dicit : « Solus Deus est in quem peccatum cadere non
potest ; cætera, cum sint liberi arbitrii, in utramque' partem
flecti possunt. » Hic dicere videtur, quod omnis creatura in
libero arbitrio constituta, potest flecti ad bonum et ad malum.
Quod si est, ergo et boni angeli et mali ad utrumque flecti
possunt. Ergo et boni possunt fleri mali, et mali boni. Ad quod
dicimus, quia boni tanta gratia confirmati sunt ut nequeant
fieri mali, et mali adeo in malitia obdurati sunt ut non valeant
fieri boni ; et tamen utrique habent liberum arbitrium : quia
et boni non aliqua cogente necessitate, sed propria ac sponta­
nea voluntate, per gratiam quidem adjuti, bonum eligunt et
malum respuunt, et mali similiter spontanea voluntate a gratia
destituti, bonum vitant, et malum sequuntur. Et mali quidem
habent liberum arbitrium, sed depressum atque corruptum,
quod surgere ad bonum non valet.
1. Dist.

Quod boni post confirmationem liberius habent
arbitrium quam ante
Boni vero arbitrium multo liberius habent post confirma­
tionem quam ante. Ut enim Augustinus tradit in Enchir.,
cap. cv, coi. 281, t. VI, : «non ideo carent libero arbitrio, quia
male velle non possunt ; multo quippe liberius est arbitrium
quod non potest servire peccato. Neque culpanda est voluntas,
aut voluntas non est, aut libera dicenda non est, qua beati
esse sic volunt ut esse miseri non solum nolint, sed nec prorsus
velle possint. » Non possunt itaque boni angeli velle malum,
vel velle esse miseri : neque hoc habent ex naturæ sed ex gra­
tiæ beneficio : ante gratiæ namque confirmationem potuerunt
peccare angeli, et quidam etiam peccaverunt, et dæmones
facti sunt. Unde Augustinus in lib. II Contra Maximinum,
c. xii1, § 2, coi. 768, t. VIII : « Creaturarum natura cælestium
mori potuit, quia peccare potuit. Nam
et
*
angeli peccaverunt
et dæmones facti sunt, quorum diabolus est princeps; et qui
non peccaverunt, peccare potuerunt. Et cuicumque creaturæ
rationali præstatur ut peccare non possit, non est hoc naturæ
propriæ, sed Dei gratiæ. Ideoque solus Deus est qui non gratia
cujusquam, sed natura sua nec potuit, nec potest, nec poterit
peccare. » Ecce hic insinuatur quod angeli ante confirmationem
peccare potuerunt, sed post confirmationem non possunt. Et
quod potuerunt, fuit eis ex libero arbitrio, quod est eis naturale ;
quod vero modo non possunt peccare, non est eis ex natura,
id est ex libero arbitrio, sed ex gratia : ex qua gratia etiam est
ut ipsum liberum arbitrium jam non possit servire peccato.

Quod post confirmationem angeli non possunt ex natura peccare
sicut ante, non quod debilitatum sit eorum arbitrium, sed
confirmatum.
Non ergo post confirmationem angeli de natura sicut ante
peccare potuerunt : non quod liberum arbitrium eorum debi­
litatum sit per gratiam, sed ita potius confirmatum ut jam per
illud non possit bonus angelus peccare : quod utrique non est
ex ipso libero arbitrio, sed ex gratia Dei. Quod ergo Hierony­
mus ait : « Cætera, cum sint liberi arbitrii, possunt flecti in
utramque partem : » accipi oportet secundum statum in quo
creata sunt. Talis enim et homo, et angelus creatus est quod
ad utrumque flecti poterat ; sed postea boni angeli per gratiam
ita confirmati sunt ut peccare non possint, et mali ita vitio
obdurati ut bene vivere nequeant. Similiter etiam .illud Isidori, lib. I Sentent., c. x, § 2, coi. 554, t. III, intelligenldum est :
Angeli mutabiles sunt natura, immutabiles sunt gratia ; quia
1. Parm. : « cap. xxni.

ex natura in primordio suæ conditionis mutari potuerunt sive
ad bonum sive ad malum ; sed post gratiam ita bono addicti
sunt ut inde mutari nequeant. Ad hoc enim repugnat gratia,
non natura.

Quod mali angeli vivacem sensum non perdiderunt,
ei quibus modis sciant

Et licet mali angeli ita per malitiam sint obstinati, vivaci
tamen sensu non penitus sunt privati. Nam, ut tradit Isidorus
ubi supra, triplici acumine scientiæ vigent dæmones, scilicet
subtilitate naturæ, experientia temporum, revelatione super­
norum spirituum. De hoc etiam Augustinus ait, lib. II Super
Gen., cap. xvii, § 37, coi. 278, t. III : « Spiritus mali quædam
vera de temporalibus rebus noscere permittuntur, partim sub­
tilitate sensus, partim experientia temporum callidiores, prop­
ter tam magnam longitudinem vitæ, partim sanctis angelis,
quod ipsi ab omnipotenti Deo discunt, jussu ejus sibi revelan­
tibus. Aliquando autem iidem nefandi spiritus, et quæ ipsi
acturi sunt, velut divinando prædicunt. »
Quod magicae artes virtute ei scientia diaboli valent : quæ virtus
et scientia est ei data a Deo, vel ad fallendum malos, vel ad
monendum vel exercendum bonos.

Quorum scientia atque virtute etiam magieæ artes exercen­
tur : quibus1 tamen tam scientia quam potestas a Deo data
est, vel ad fallendum fallaces, vel ad monendum fideles, vel
ad exercendam probandamque justorum patientiam. Unde
Augustinus, in lib. III De Trinitate, c. vu, coi. 875, t. VIII :
« Video, inquit, infirmæ cognitioni quid possit occurrere, cur
scilicet ista miracula etiam magicis artibus fiant : nam et. magi
Pharaonis serpentes fecerunt, et alia, Exod., vu et vm. Sed
illud est amplius admirandum, quo modo magorum potentia,
quæ serpentes facere potuit, ubi ad muscas minutissimas, sci­
licet sciniphes, ventum est, omnino defecit, qua tertia plaga
Ægyptus cædebatur. Ibi certe defecerunt magi dicentes : Digi­
tus Dei est hic. Ubi intelligi datur, nec ipsos quidem angelos
transgressores et aereas potestates in unam istam caliginem
tanquam in sui generis carcerem, ab illius sublimis æthereæ
puritatis habitatione detrusos, per quos magieæ artes possunt
quidquid possuut, aliquid valere nisi de supra data potestate.
Dat autem vel ad fallendum fallaces, sicut in TEgyptios et
ipsos etiam magos data est, ut in eorum spirituum operatione.
judicarentur1
2 admirandi a quibus fiebant a Dei veritate dam­
nandi ; vel ad monendum fideles, ne tale aliquid facere pro
1. AI. : « quibusdam » ; item « quibus tamen non tam scientia », etc,
2. AI. : « viderentur. »

magno desiderent, propter quod etiam nobis in Scriptura sunt
prodita ; vel ad exercendam probandamque et manifestandam
justorum patientiam. »
Quod transgressoribus angelis non seruit ad nutum
materia rerum visibilium

« Nec putandum est1 istis transgressoribus angelis ad nutum
servire hanc visibilium rerum materiam ; sed Deo potius, a
quo hæc potestas datur, quantum incommutabilis judicat. »
Quod non sunt creatores, licet per eos magi ranas
et alia fecerunt : sed solus Deus

« Nec sane creatores illi mali angeli dicendi sunt, quia per
illos magi ranas et serpentes fecerunt. Non enim ipsi eas crea­
verunt. Omnium quippe rerum quæ corporaliter visibiliterque
nascuntur, occulta quædam semina in corporeis hujus mundi
elementis latent, quæ Deus originaliter eis indidit. Ipse enim
creator est omnium rerum qui creator est invisibilium seminum :
quia quæcumque nascendo ad oculos nostros exeunt, ex occul­
tis seminibus accipiunt progrediendi hic primordia, et incre­
menta debitæ magnitudinis, distinctionesque formarum ab
originalibus, ut ita dicam, regulis sumunt. »
Sicut parentes non dicuntur creatores filiorum, nec agricoles fru­
gum, ita nec boni angeli nec mali, etsi per eorum ministerium
fiant creaturæ.

« Sicut ergo nec parentes dicimus creatores hominum, nec
agricolas creatores frugum, quamvis eorum extrinsecus adhibi­
tis motibus ad ista creanda Dei virtus interius operatur, ita
non solum malos, sed nec bonos angelos fas est putare crea­
tores ; sed pro subtilitate2 sui sensus et corporis semina istarum
rerum nobis occultiora noverunt, et ea per congruas tempe­
rationes elementorum latenter spargunt ; atque et ita gignen­
darum rerum, et accelerandorum incrementorum præbent
occasiones. Sed nec boni hæc nisi quantum Deus jubet, nec
mali hæc injuste faciunt, nisi quantum ipse juste permittit.
Nam iniqui malitia voluntatem suam habent injustam, potes­
tatem autem non nisi juste accipiunt, sive ad suam pœnam,
sive ad aliorum, vel pœnam malorum, vel laudem bonorum. »
I

1. Cap. vin, paulo plenius in Aug. textu.
2. Λ1. : « pro utilitate. »

Sicut justificationem mentis, ita creationem rerum solus Deus
operatur, licet creatura exterius serviat

\« Sicut ergo mentem nostram justificando formare non
potest nisi Deus, prædicare autem extrinsecus Evangelium
etiim homines possunt, non solum boni per veritatem, sed
etiam mali per occasionem : ita creationem rerum visibilium
Deus interius operatur ; exteriores autem operationes, atque
contemperationes sive occasiones ab angelis tam bonis quam
malis, vel etiam hominibus adhibentur. » « Sed hæc1 ab hominibus\tanto difficilius adhibentur, quanto eis desunt sensuum
subtilitates, et corporum mobilitates membris terrenis et pi­
gris. Unde qualibuscumque angelis vicinas causas ab elementis
contrahere, quanto facilius est, tanto mirabiliores in hujusmodi
operibu\ eorum existunt celeritates. Sed non est creator nisi
qui priricipaliter ista format, nec quisquam hoc potest nisi
unus creator Deus. » « Aliud est1
2 enim ex intimo ac summo
causarum cardine condere, ac ministrare creaturam, quod facit
solus crea\or Deus ; aliud autem pro distributis ab illo viribus
et facultatibus aliquam operationem forinsecus admovere,
ut tunc vel\tunc, sic vel sic exeat quod creatur. Ita quippe ori­
ginaliter ac primordialiter in quadam textura elementorum
cuncta jam \preata sunt; sed acceptis opportunitatibus postea
prodeunt. » \

Quod angeli tnali mulla possunt per naturæ vigorem quæ non
possunt projfier Dei vel bonorum angelorum prohibitionem, id
est quia non permittuntur.

Illud quoque sciendum est, quod angeli mali quædam possunt
per naturæ subtilitatem quæ tamen non possunt propter Dei
vel bonorum angelorum prohibitionem ; id est, quia non per­
mittuntur illa facere a Deo, vel ab angelis bonis. Possent
utique sciniphes fecisse qui ranas serpentesque fecerunt. Quæ­
dam vero non possunt facere, etiam si permittantur ab angelis
superioribus, quia non permittit Deus. Unde Augustinus in
lib. III De Trinitate, cap. ix, § 18, coi. 878, t. VIII : « Ex inef­
fabili potentatu Dei fit ut quod possent mali angeli si permit­
terentur, ideo non possunt quia non permittuntur : neque enim
oecurrit alia ratio cur non potuerunt facere sciniphes qui ranas
serpentesque fecerunt, nisi quia major aderat dominatio prohi­
bentis Dei per Spiritum sanctum quod etiam magi confessi
sunt, dicentes, Exod., vm, 9 : Digitus Dei est hic. Quid autem
possint per naturam, nec tamen possint propter prohibitionem,
et quid per ipsius naturæ suæ conditionem facere non sinantur,
1. Gap. ix, § 17, coi. 878, t. 8.
2. Cap. ix, § 1G, coi. 877, t. 8.

homini explorare difficile est, immo impossibile. Novimus homiy
nem posse ambulare, et neque hoc posse, si non permittatur/
volare autem non posse, etiam si permittatur. Sic et illi ange/i
quædam possunt facere, si permittantur ab angelis potentio/ibus ex imperio Dei ; quædam vero non possunt, etiamsi ab <6is
permittantur : quia ille non permittit a quo illis est talis natnræ
modus, qui etiam per angelos suos illa plerumque non permit­
tit quæ concessit ut possint. »
/
DIVISIO TEXTUS

/

Determinatis his quæ pertinent ad naturæ cond/tionem
quantum ad bonos et malos angelos communiter, hir conse­
quenter tractat ea quæ pertinent ad eorum potestatem et
virtutem ; et dividitur in partes duas : in prima determinat
eorum potestatem respectu operationum quas m seipsis
habent ; in secunda, respectu illarum operationum quas in
alia exercent, ibi : « Quorum scientia atque virtute etiam
magicæ artes exercentur. » Circa primum duo facit : primo
ostendit eorum virtutem respectu operationum,/ voluntatis
vel liberi arbitrii ; in secunda respectu operationis/ intellectus,
ibi : « Et licet mali angeli ita per malitiam si/it obdurati,
vivaci tamen sensu non sunt penitus privati. » Çirca primum
duo facit : primo determinat veritatem ; se^imdo inducit
quamdam quæstionem : quam primo movet, ibi : « Sed cum
nec boni1 peccare possint, nec mali bene velle/vel bene ope- *
rari ; videtur quod jam non habeant liberuiii arbitrium » ;
secundo determinat eam, ibi : « Ad quod dicimus », etc.
Circa quod primo confirmat illud verum quod in objectione
supponebatur, scilicet quod boni angeli et mali habent liberum
arbitrium ; secundo respondet objectionem, ibi : « Quod ergo
Hieronymus ait..., accipi oportet secundurh statum in quo
creata sunt. »
'
« Quorum scientia atque virtute etiam magicæ artes exer­
centur. » Hic ostendit eorum virtutem in operationibus quas
in subjectam materiam exercent ; et circa hoc tria facit :
primo enim ostendit hujus virtutis principium collativum,
et finem. Secundo ostendit operandi modum, ibi : « Nec putan­
dum est, istis transgressoribus angelis ad nutum servire
hanc visibilium rerum materiam. » Tertio ostendit impedi­
mentum utendi1
2 sua virtute, ibi
Illud quoque sciendum
est quod angeli mali quædam possunt per naturæ subtilita­
tem, quæ tamen non possunt propter Dei vel bonorum,
angelorum prohibitionem. » Circa secundum tria facit :
1. AI. : « Sed est mihi boni, » etc.
2. AI. : « iterandi » ; Parm. : « operandi. »

primo excludit duplicem modum falsum ; secundo ostendit
modum verum, ibi : « Omnium quippe rerum quæ corporaliter
visibiliterque nascuntur, occulta quædam semina in corpo­
reis mundi hujus elementis latent » ; tertio proponit exemplum
pr\mo in corporalibus actibus1, ibi : « Sicut ergo nec parentes
dicimus creatores hominum.... , ita non solum malos sed nec
bonos angelos fas est putare creatores » ; secundo in spiritua­
libus, ibi : « Sicut ergo mentem nostram justificando formare
non potest nisi Deus..., ita creationem rerum visibilium Deus
interius operatur. »
\,

\

QUÆSTIO PRIMA

Hic ek triplex quæstio : prima de statu liberi arbritii in
bonis et in malis angelis ; secunda de cognitione malorum ;
tertia de virtute eorum.
Circa primum quæruntur duo : 1° de confirmatione bono­
rum angelorum ; 2° de obstinatione malorum.
ARTICULUS PRIMUS

Utrum angeli boni possint peccare
Ad primum sic proceditur. 1. Videtur quod angeli boni1
2
possint peccare. Quia, secundum Philosophum, IX Metaph.,
text. 10, potestates rationales sunt ad opposita. Sed liberum
arbitrium quod in angelis bonis manet, est rationalis potes­
tas, quia est facultas rationalis et voluntatis, secundum Augus­
tinum, cap. xi, col. 933, t. X. Ergo videtur quod si possunt
bene velle, quod etiam possint peccare.
2. Præterea, sicut corruptibile nunquam mutatur ut fiat
æternum, ut dicit Philosophus in I Cæli et mundi, text. 130
et seq., ita videtur quod mobile nunquam fiat immobile. Sed
liberum arbitrium angeli fuit in statu creationis mobile in
peccatum. Ergo nunquam factum est immobile.
3. Præterea, quanto aliqua virtus magis est determinata
ad unum, minus est libera, sicut patet in virtutibus natura­
libus quæ per necessitatem agunt. Sed arbitrium angeli est
liberius post confirmationem quam ante, ut in Littera dicitur.
Ergo videtur quod non sit determinatum tantum ad bonum
sed possit etiam in peccatum.
1. Parm. : « actionibus. »
2. Parm. omittit : « boni. »

4. Præterea, nulla ratio laudabilitatis subtrahenda est a
bonis angelis. Sed hæc est ratio laudis in hominibus quod noh
peccent cum peccare possint ; sicut1 Eccli., xxxi, 10, in laitdem boni viri dicitur : Qui potuit transgredi et non est trans­
gressus. Ergo videtur quod hoc etiam in angelis sit.
Sed contra, immobilitas est de ratione felicitatis, ut dicit
Philosophus, in I Ethic., cap. xi, Non enim æstimandunl est
felicem esse chamelaeonta quemdam2. Sed si peccarent,
moverentur a statu rectitudinis. Ergo beati angeli peccare
non possunt.
Præterea, motus non est in termino, sed in via ad teripinum.
Angeli autem non sunt viatores. Ergo moveri in peccatum
non possunt.
Solutio. — Respondeo dicendum, quod sicut Deus per
naturam suam habet quod peccare non possit, ita et hoc
angelus habet per gratiam confirmationis : quod, sic patet.
Principium mutationis et causa est rei possibilitas ; nec defec­
tus esse potest nisi per potentiam incompletam. Illud ergo
cui nihil admiscetur de potentia secundum naturam suam
nec mutari nec deficere potest : illud autem cui admiscetur
potentia quæ tamen tota per actum completur, potest quidem,
quantum in se est, deficere et mutari secundum quod esse
et completionem suam non nisi ab alio habet ; sed ratione
perfectæ receptionis, quæ nihil potentiæ imperfectum relin­
quit, habet immobilitatem et indeficientiam. Hujusmodi
autem exemplum sumi potest in naturalibus et intellectua­
libus. Invenitur autem in naturalibus quorumdam potentia
naturalis omnino completa et per suum esse et per suam
formam ; et ideo esse indeficiens habent, sicut patet in cor­
poribus cælestibus, quorum potentia non est susceptiva alicujus alterius esse vel formæ, unde elongata sunt a privatione
et per consequens a corruptione. Sed materia aquæ non tota
completur per formam aquæ hoc modo ut reducatur in
omnem perfectionem possibilem per eam ; unde simul cum
forma aquæ manet privatio formæ aeris, et ideo hæc corrup­
tibilia sunt. Et similiter patet in intellectualibus : quia prin­
cipium immediatum naturaliter cognitum determinat potes­
tatem totam rationis. Ante enim quam ad ipsum deveniatur
per inquisitionem resolventem, ita adhaeretur uni parti, ut
relinquatur quædam pronitas ad partem aliam per modum
dubitationis : sed quando resolvendo pervenitur ad primum
1. AI. deest « sicut ».
2. -Parm. omittit : « quemdam. »

principium per se notum, firmatur ad unum cum impossi­
bilitate alterius. Similiter est de voluntate angeli beati, ad
quam1 ita se habet lumen gratiæ vel gloriae, et virtus, sicut
forma12 vel actus in naturalibus et finis ultimus, sicut3 prin­
cipium primum in speculativis : quia secundum Philosophum,
VI\et VII Ethic., c. vm, et II Phys., text. 91, finis in volun­
tariis operationibus est sicut principium in speculativis. Unde
cum per lumen gloriæ perfecte ultimo fini conjungantur
per fruitionem plenam, ejus bonitate affecti toti in contra­
rium deflecti non possunt.
Ad primum ergo dicendum, quod rationalis potestas dici­
tur esse oppositorum, quæ sub electione cadunt, quorum
proprie est liberum arbitrium. Electio autem non est de fine,
sed de his quæ sunt ad finem : et hæc non eliguntur nisi secun­
dum regulam finis quæ est in æstimatione ; et ideo de fine
non potest voluntas contrarie se habere. Voluntas enim non
potest esse de miseria neque de malo inquantum hujusmodi,
sed semper est de bono et de beatitudine : ad quam tamen
consequendam possunt homines diversas vias eligere, scili­
cet secundum quod in illis melius existimant se posse feli­
citatem consequi ; unde potest esse error in elcetione eorum
quæ sunt ad finem ipsum ; et ideo apud illos quorum est inde­
ficienter recta æstimatio finis, sicut apud angelos, qui ipso
fine perficiuntur, impossibile est esse voluntatem alicujus
eorum quæ a fine deordinant, cujusmodi est voluntas peccati.
Sed tamen possunt velle hoc vel illud, quorum neutrum a
fine deordinat ; et sic salvatur proprietas rationalis potestatis,
inquantum possunt hoc facere vel non facere ; quamvis non
possint in hæc opposita, bonum et malum.
Ad secundum dicendum, quod non est possibile ut in eodem
subjecto succedant sibi corruptibilitas et incorruptibilitas,
vel mobilitas et immobilitas, ita quod utrumque reducatur
in ejus principia naturalia. Et sic etiam dicimus, quod libe­
rum arbitrium angeli, quod per naturam mobile erat, non
est factum per naturam immobile, sed per gloriam.
Ad tertium dicendum, quod potestas angeli nunquam deter­
minatur ad unum nisi in actibus conjungentibus fini, quin
possit hoc facere vel non facere, aut hoc vel illud facere ;
1. Parm. : « quem. »
2. Parm. : « formæ. »
3. Parm. : « in moralibus, et principium. » Sed sensus est : « lumen
gratiæ vel gloriæ se habet sicut forma vel actus... et finis ultimus
sicut principium... ad voluntatem angeli beati. »

non tamen potest propter hoc peccare : quia, secundum Anselmum, in lib. De libero arbitrio, cap. i, col. 489, t. I, posse peccare non est liberum arbitrium nec pars libertatis : quia libe­
rum arbitrium est libertas eligendi hoc vel illud eorum quæ
in finem ducunt.
Ad quartum dicendum, quod laudabilitas non dependet
essentialiter a potestate peccandi, sed a voluntate adhærente
bono : alias virtuosus, in quo est minor mobilitas ad peccan­
dum, esset minus laudabilis in actu suo, quam carens virtute
et bonum operans. Sed potestas peccandi est signum lauda­
bilitatis respectu laudantium, inquantum ostendit non coacte
voluntatem bono adhaerentem.
ARTICULUS II
Utrum dæmones possint bonum facere

Ad secundum sic proceditur. 1. Videtur quod dæmones
possint bonum facere et non sint obstinati in malo. Natura
enim intellectualis ordinata est ad beatitudinem, cujus
facta est capax. Sed in daemonibus manet natura post pecca­
tum. Ergo non sunt adeo obstinati quin possint bonum velle
et beatitudinem consequi.
2. Præterea, Dionysius dicit, iv cap. De dio. nom., § 23,
col. 726, t. I, quod dæmones bonum appetunt, ut esse, vivere
et intelligere. Sed bona appetendo habet quis bonam volun­
tatem. Ergo videtur quod dæmones bonam voluntatem habere
possint.
3. Præterea, synderesis in dæmonibus non est extincta :
alias vermem conscienti® non haberent : sed actus synderesis
est remurmurare malo ; hoc autem bonum est. Non ergo
omnis eorum actus malus est.
4. Præterea, Jacob, π, 19, dicitur, quod dæmones credunt
et contremiscunt. Sed utrumque horum bonum est. Ergo eorum
aliquis bonus est actus.
5. Præterea, omni actu peccati aliquis in malitia crescit,
et in merito majoris pœnæ. Si ergo dæmones omni actu suo
peccant, videtur quod pœna eorum in infinitum crescat,
cum obstinatio reatum pœnæ non tollat : aliter enim ex sua
malitia commodum reportarent. Ergo pœna eorum in infi­
nitum crescit, quod est inconveniens.
Sed contra, Augustinus1, in lib. De fide ad Petrum, cap. in,
1. Fulgentius, col, 687.

§ 31, dicit : « Dæmones nec mala voluntate carere possunt, nec
pœna. » Sed ex mala voluntate nunquam procedit nisi actus
malus. Ergo videtur quod omnis eorum actus malus sit.
Præterea, sicut angeli beati1 per conversionem effecti sunt
boni, ita dæmones per aversionem facti sunt maJi. Sed angeli
beati malum facere non possunt, ut prius dictum est. Ergo
nec dæmones bonum.
Solutio. ■— Respondeo dicendum, quod in dæmone est
natura bona a Deo creata, sed voluntas mala : cujus malitiae
ipsi sunt causa ; et ideo omnis actus naturæ eorum bonus est,
sed actus voluntatis eorum est malus. Actum autem malum
contingit esse dupliciter : aut quantum ad substantiam actus,
sicut malus actus voluntatis est fornicari vel mentiri ; aut
quantum ad modum agentis, sicut cum quis appetitu laudis
dat eleemosynas. Possunt ergo dæmones aliquem bonum actum
ex genere facere, nullo tamen modo bona voluntate : cujus
obstinationis ratio diversimode assignatur.
Quidam enim dicunt quod liberum arbitrium angeli medium
est inter divinum et humanum, in hoc quod divinum immo­
bile est ante electionem et post, humanum vero mobile ante
et post ; angelicum vero mobile ante, sed immobile post.
Sed hæc ratio supponit illud cujus causa quæritur, scilicet
immobilitatem post angelorum electionem. Et præterea secun­
dum hoc non posset assignari ratio confirmationis et obsti­
nationis hominum defunctorum.
Alia ratio assignatur, quia cum angelus sit indivisibilis,
ad quodcumque se convertit, totaliter convertitur. Sed hæc
videtur insufficiens : quia quamvis sit indivisibilis in essentia,
est tamen divisibilis virtute, secundum quod virtus ejus ad
multa se extendit, et hoc est secundum objecta ; et secundum
quod magis et minus alicui se applicat, et hoc est secundum
intensionem et remissionem actus. Unde non oportet quod
sua operatio procedat ab eo secundum totam suam virtutem,
cum sit dominus sui actus.
Alia ratio sumitur per hoc quod homo per alterum cecidit ;
unde decuit quod haberet reparatorem, per quem resurgeret :
angelus vero per seipsum ; et ideo impossibile est ejus ruinam
reparari : quia per se non potuit resurgere, nec decuit alium
reparatorem habere. Sed hoc etiam non videtur sufficiens :
quia per se vel per alium cadere sunt circumstantiæ peccati,
quæ in infinitum aggravare non possunt, ut peccato recupera!

1. Parm. omittit : « beati. »

bilitas auferatur. Et præterea etiamsi homo nunquam repa­
ratus esset, non tamen propter hoc obstinatus esset, ut patet
in infidelibus, qui reparationis beneficium non consequuntur,
quorum non omnes actus peccata sunt, ut infra dicetur1 :
et ita etiamsi casus dæmonis sit irreparabilis, non ex hoc sequi­
tur obstinatio voluntatis in malo qualis in ipso est.
Alia ratio est, quia angelus peccavit contra deiformem
intellectum ; homo autem contra dictamen rationis, ut patet
ex Dionysio, in iv cap. De dio. nom. ; et ideo peccatum angeli
fuit multo gravius et irrecuperabilius : quia ratio est intellec­
tus quasi obumbratus, secundum quod dicit Isaac in lib. De
definitionibus, quod ratio oritur in umbra intelligentiæ. Sed
hoc etiam non videtur sufficiens, quia intellectus angelicus
et ratio humana non improportionabiliter distant, sicut recuperabile et irrecuperabile ; cum utrumque finitum sit.
Alia ratio assignatur, quia natura hominis tota corrupta
est per peccatum ejus in quo originaliter erat, non autem tota
natura angelica ; unde magis indigebat reparatione humana
natura quam angelica. Sed hoc non videtur sufficiens : quia,
secundum hoc, si, primo homine non peccante, aliqui de filiis
ejus peccassent, eorum peccatum irreparabile foret. Et præ­
terea in quolibet angelo est natura secundum speciem ab alio
differens ; et ideo, eo peccante, tota natura suæ speciei vitiata
est.
Et ideo oportet aliter dicere, ut inveniatur eadem ratio
obstinationis in hominibus damnatis et in angelis peccanti­
bus : quia, secundum Damascenum, lib. II Fid. orih., cap. iv,
coi. 878, t. I, quod est in angelis casus, hoc est in hominibus
mors. Dicendum est ergo, quod sicut impossibile est a volun­
tate indeclinabiliter adhærente recto fini procedere opus
peccati : ita e contrario impossibile est a voluntate adhæ­
rente inconvertibiliter perverso fini aliquod rectum opus
provenire. Peccatum autem voluntatis contingit dupliciter
circa finem ; vel ex passione deducente rationem ab actuali
consideratione recti finis, et talis peccator pœnitens est pas­
sione cessante ; vel ex malitia, quæ, secundum Philosophum
in VII Ethic., cap. vin, est corruptiva finis. Dicitur enim ex
malitia peccare qui ex electione pravi finis peccat, eo quod
qualis est secundum habitum, talis finis videtur ei ; ut qui
habet habitum luxuria?, delectationem veneream sibi ponit
finem. Et cum error circa finem in operabilibus sit sicut error
circa prima principia in speculativis, circa quæ errantem
1. Disi. xxxi.

non contingit ex aliis magis notis dirigi ; oportet quod sic
peccans sit impoenitens, ut dicit Philosophus ibidem. Ergo de
peccato nullus potest poenitere, nisi vel passione cessante,
vel habitu remoto, quo malum finem eligebat. Removeri
autem habitum non est possibile nisi in eo qui est in statu
viæ et mutabilitatis. Unde quandocumque aliquis devenit
ad terminum viæ, non potest deflecti ab eo fine cui adhaesit,
sive sit bonus sive malus. Finis autem viæ hominis est mors
sua ; finis autem angeli est terminus electionis suæ, qua
bono adhæsit vel malo. Unde sicut homines post mortem in
bono confirmantur vel in malo, ita et angeli post conversio­
nem vel aversionem. Datur autem homini longior via quam
angelo, quia erat magis a Deo distans, et oportebat quod in
ejus cognitionem inquirendo perveniret ; angelus autem statim
deiformi intellectu sine inquisitione in divina pervenire potuit.
Ad primum ergo dicendum, quod in daemonibus remanet
naturalis potentia ad bonum, ut remota et indisposita, et
per contrarium habitum depravata, qua possent benefacere,
si vellent ; sed velle non possunt, quia habitus malitiæ ab
ejus voluntate removeri non potest, quia jam in statu viæ
non est.
Ad secundum dicendum, quod cum in angelis natura sit
bona, oportet quod naturalis appetitus eorum bonus sit ;
qui tamen per circumstantias depravatur, quas apponit
deliberativa voluntas, inquantum volunt esse et vivere sub
tali deformitate peccati, sicut luxuriosus desiderat vivere in
sua turpi delectatione.
Ad tertium dicendum, quod secundum quosdam synderesis in dæmonibus non remurmurat culpae, sed poenae ; et
in hoc magis peccant, ordinationi divinæ justitiæ renitentes.
Sed hoc non videtur verum, quia impossibile est quod aliquid
non renitatur suo contrario. In synderesi autem sunt univer­
salia principia juris naturalis ; unde oportet quod remurmuret
omni ei quod contra jus naturale fit. Sed tamen istud murmur
est actus naturæ. In dæmonibus enim voluntas perversa repu­
gnat, secundum quam claudunt suas virtutes inspectivas
a boni1 consideratione, ut dicit Dionysius in iv cap. De div.
nom., § 23, col. 723, t. I.
Ad quartum dicendum, quod quamvis isti actus in se boni
sint, non tamen bene fiunt, quia coacte et non ex electione
bonum quocumque operantur.
Ad quintum dicendum, quod quidam dicunt quod eorum
1. Parm. : « ab omni. »

culpa et pœna crescere potest usque ad diem judicii. Sed hoc
non videtur verum : quia cum non sint in statu viæ, sicut non
in bonum, ita nec in pejus mutari possunt. Unde dicendum
quod eorum culpa vel superbia dicitur crescere, non quantum
ad intensionem malitiae, sed quantum ad multiplicitatem actus.
Pœna etiam essentialis non crescit, sed accidentalis, quæ
est ex multitudine damnatorum sicut est etiam de præmio
bonorum angelorum.

QUÆSTIO II
Deinde quæritur de cognitione dæmonum ; et circa hoc
quaeruntur duo : 1° utrum dæmones vigeant acumine scientiae ;
2° de divinatione quæ per eos fit.

ARTICULUS PRIMUS

Utrum dæmones sint acutæ scienliæ
Ad primum sic proceditur. 1. Videtur quod dæmones non
sint acuti scientia, sicut in Littera dicitur. Sicut enim dicit
Dionysius in iv cap. De div. nom., § 23, col. 726, t. I, « malum
dæmonis est furor irrationalis, amens concupiscentia, et phan­
tasia proterva. » Hæc autem omnia habitudinem cognitionis
important. Ergo videtur quod scientiæ acumine non polleant.
2. Præterea, secundum philosophos natura substantiarum
intellectivarum perficitur intellectu et voluntate. Sed sicut
voluntas perficitur per appetitum boni, ita intellectus per
cognitionem veri. Cum ergo voluntas eorum non possit in
bonum, videtur quod nec intellectus in verum.
3. Præterea, revelatio supernorum spirituum fit per illu­
minationem. Sed dannones, cum sint in perpetuis tenebris,
illuminari non possunt. Ergo nec aliqua cognoscere possunt
revelatione bonorum angelorum.
4. Prajterea, cognitio per experientiam longi temporis est
accipientis scientiam a rebus, quia ex multis memoriis fit
unum experimentum, ut in principio Metaphys. dicitur ;
memoria vero a sensu oritur. Angeli autem cognitio non est
ex rebus accepta. Ergo per experientiam longi temporis
cognitionis acumen non habent.
Sed contra est quod in Littera auctoritatibus sanctorum
probatur : quod etiam eorum nomen ostendit, quia dæmones
dicuntur quasi sapientes. Item Dionysius dicit, iv cap. De

DISTINCTIO VII, QUAEST. II, ART. I

187

div. nom.., § 23, col. 726, t. I : « Data autem angelica dona
nequaquam mutata esse dicimus, sed manere integra et splen­
didissima. » Sed inter alia attributa naturalia angelorum unum
fuit perspicacitas intelligentiæ. Ergo hoc adhuc in eis manet.
Solutio. — Respondeo dicendum, quod cum peccatum
non tollat naturam, sed tantum diminuat habilitatem ad
bonum, secundum quod facit magis a gratia distare, oportet
in dæmonibus lumen intellectuale perspicuum remanere,
quia natura eorum intellectualis est. Cognitio autem eorum
de rebus est duplex. Quædam enim sunt quorum cognitio
per causas naturales vel signa haberi non1 potest ; et talia
non nisi revelatione supernorum spirituum cognoscunt. Quæ­
dam vero sunt quorum cognitio per naturam haberi potest ;
et hoc dupliciter : vel per causas determinatas ad effectus
naturales : et talia cognoscunt per subtilitatem naturæ suæ,
inquantum in eis resplendent similitudines totius ordinis
universi ; vel per aliqua signa, ex quibus ut in pluribus potest
alicujus cognitio haberi, sicut medici prognosticantur de
sanitate vel de morte : et talia cognoscunt per experientiam
temporum, secundum quod talibus signis pluries tales effec­
tus concurrerunt.
Ad primum ergo dicendum, quod furor, et concupiscentia,
et phantasia non sunt in dæmonibus proprie, sed metaphorice,
cum pertineant ad sensitivam partem, quæ non est in angelis.
Omnis enim defectus animæ qui in
* nobis accidit, vel est ex
phantasia quantum ad cognitionem, cujus proprium est
falsitas, secundum Philosophum, in IV Metaph., text. 34,
vel ex passionibus irascibilis et concupiscibilis, quantum ad
affectionem : et ideo voluntas dæmonum inordinate detestans et appetens aliquid, dicitur furor et concupiscentia ;
et intellectus suus deordinatus, dicitur phantasia. Hæc autem
deordinatio intellectus est ex prava voluntate : et ideo dicitur
phantasia proterva, quia protervus est qui pertinaciter verum
impugnat. Irrationalitas autem et amentia, furor et concupis­
centia important obliquitatem voluntatis a recto judicio
intellectus vel rationis ; et ignorantiam non speculationis,
sed electionis, secundum quam omnis malus est ignorans·
Ad secundum dicendum, quod voluntas est domina sui
actus magis quam intellectus, qui ipsa rei veritate2 compelli­
tur ; et ideo secundum actum voluntatis homo dicitur malus
vel bonus, quia actus voluntatis est actus hominis, quasi in
1. Parm. : « nondum. »
2 AI. : « ipsa in veritate. >'

ejus potestate existons ; non autem secundum actum intel­
lectus, cujus ipse non est dominus.
Ad tertium dicendum, quod revelatio supernorum1 spiri­
tuum facta dæmonibus, non est per modum illuminationis,
ita quod lumen intellectuale daemonis vigoretur per appli­
cationem claritatis luminis angelici, sed per modum locu­
tionis ; ita quod sibi exponuntur cognoscibilia quædam per
modum quo prius non exponebantur, sicut infra patebit,
dist. xi.
Ad quartum dicendum, quod quamvis cognitionem a rebus
non accipiat dæmon, tamen acuitur ejus scientia per longi­
tudinem temporis : per speciem enim rei quam habet innatam
cognoscit rem, et ea quæ in re sunt ; sed antequam determine­
tur causa contingens, et præcipue ad utrumlibet, non est in
ea effectus ejus, unde non potest2 in ipsa cognosci ; qui tamen,
cognita ipsa, cognoscitur quando jam ad effectum determi­
nata est.
ARTICULUS II

Utrum per dæmones possit fieri divinatio
Ad secundum sic proceditur. 1. Videtur quod per dæmones
divinatio fieri non possit. Praenuntiatio enim futurorum divi­
nitatis est signum : unde dicitur Isaiæ, xli, 23 : Ventura
quoque annuntietis, et dicemus quod
*
dii estis. Sed dæmones
sunt omnino divinitatis expertes. Ergo per eos divinatio de
futuris fieri non potest.
2. Præterea, bonorum prophetarum est veritatem de futu­
ris prædicere, ut dicitur Hier., xxvm, quod iste est propheta
quem misit Dominus, cujus verbum evenit. Si ergo homines
virtute dæmonum vera de futuris divinando praenuntiant,
videtur quod qui per revelationem dæmonum prophetant,
veri prophetae dicendi sint.
2. Præterea, non est cognitio rei nisi per speciem ejus. Sed
species eventus futuri non potest per daemonem in anima
fieri, nisi dæmon species causaret. Ergo videtur quod per ipsum
divinatio fieri non possit.
4. Præterea, mentem hominis nullus formare potest, nisi
solus Deus, ut Augustinus in Littera dicit. Sed non potest
* Annuntiate quæ ventura suili, et sciemus quia.
1. Parm. : « supremorum. »
2. AI. : « determinetur determinate contingens, et præcipue ad
utrumlibet, non est in eo effectus ejus : unde potest, » etc.

cognitio alicujus accipi nisi mens alicujus lumine formetur.
Ergo videtur quod per dæmones præcognitio futurorum accipi
non possit.
5. Sed contra, in dæmonibus est potentior virtus intellec­
tiva qfiam in hominibus. Sed homo potest alteri denuntiare
quod scit futurum. Ergo et. dæmones. Sciunt autem quæ­
dam futura, cum etiam quorumdam futurorum cognitio ab
hominibus habeatur, ut ab astrologis et medicis. Ergo per
dæmones divinatio fieri potest.
6. Præterea, quando anima retrahitur a motibus exterio­
ribus circa corpus, ut in somno, quorumdam futurorum præcognitionem accipit : non enim omnino negandum est divi­
nationem fieri in somniis, ut dicit Philosophus in lib. De
somno et vigilia. Sed dæmones circa regimen corporis non
occupantur. Ergo videtur quod futurorum cognitionem, et
habere, et aliis conferre possint.
Solutio. — Respondeo dicendum, quod futurorum quæ­
dam sunt determinata in suis causis, quædam vero non habent
causas determinatas, sicut quæ sunt ad utrumlibet. Quilibet
autem effectus, secundum quod in causa sua determinatur,
in ea potest cognosci. Si enim determinatur in ea ut ex qua
necessario contingat, certitudinarie cognoscetur : sicut sunt
ea quæ circa motum cæli accidunt, ut ortus et occasus, et
eclipses, et conjunctiones luminarium : quæ omnia multo
melius dæmones sciunt per species causarum innatas, quam
astrologus per artem. Si autem determinentur in causis ut
ex quibus frequenter contingant, cum potestate tamen defi­
ciendi in minori parte propter impedimentum ex parte agen­
tis, vel ex parte recipientis actionem ; eorum præcognitio
non certitudinalis, sed conjecturalis haberi potest : et hoc
modo astrologus prædicit quædam futura quæ consequuntur
ex motibus cæli in istis inferioribus, quæ tamen impediri
possunt propter defectum inferiorum causarum ; et hæc
præcognitio tanto magis ad certitudinem accedit, quanto
ad unum effectum plures causæ concurrentes cognoscuntur,
et quanto virtus causæ melius scitur ; unde dæmones subti­
lissimi sunt in talium futurorum præcognitione. Sed ea quæ
non habent causas determinatas, ut quæ sunt ad utrumlibet,
vel in minori parte, non possunt cognosci in causis suis, sed
in seipsis tantum, ut præsentia sunt : unde eorum præcognitio
solius Dei est, cui ab æterno præsentia sunt, ut in I dictum
est1, et cui Deus revelare voluerit : et talium futurorum cogni1. Dist. xxxvin.

tionem nec homines nec dæmones habere possunt, nisi reve­
latione supernorum spirituum. Ea vero quæ ipsi dæmones
præcognoscunt revelare possunt, non quidem objiciendo se
animæ sicut in speculum, in quo videntur quæ in speculo
relucent, ut quidam dicunt : quia anima humana, ad minus
secundum statum viæ, non videt ea quæ sunt a materia sepa­
rata, nisi quatenus ex phantasmatibus in eorum cognitionem
venit. Nec iterum species quæ sunt in intellectu angelico sunt
proportionate intellectui humano, cum multo simpliciores
sint et universaliores. Unde sicut species quæ sunt in intellectu
imaginatio non potest comprehendere, nec sensus species
quæ sunt in imaginatione, ita nec intellectus humanus, secun­
dum statum viæ, species quæ sunt in intellectu angelico. Sed
angelus bonus vel malus aliter ea quæ cognoscit revelare
potest, scilicet per applicationem luminis sui ad phantas­
mata, sicut applicatur lumen intellectus agentis, ut ex eis
quædam intentiones in intellectu eliciantur ; et quanto
lumen fuerit fortius et perfectius, tanto plures et certiores
cognitiones elicientur. Et ideo ex phantasmatibus illustratis
lumine angelico resultat aliquorum cognitio in intellectu pos­
sibili hominis, ad quam eliciendam illustratio intellectus agen­
tis humani non sufficeret, cum lumen ejus sit debilius lumine
angeli.
Ad primum ergo dicendum, quod futura, secundum quod
habent determinationem in causis suis, accedunt ad rationem
præsentium, inquantum jam quodammodo sunt determinata
in causis suis : et ideo eorum præcognitio non proprie dicitur
divinatio ; ut quando medicus prædicit sanitatem futuram,
et astrologus eclipsim vel pluviam, et aliquod hujusmodi ;
nisi forte apud eum quem latet ordo causæ ad causatum :
unde in illis quæ omnibus nota sunt, nullus dicit divinationem
esse, ut solem oriri cras ; sed divinatio proprie est eorum quæ
causas determinatas non habent : hæc enim præcognoscere,
solius Dei est, a cujus actus usurpatione divini vocantur
qui futuris prænuntiandis intendunt.
Ad secundum dicendum, quod falsi prophète distinguuntur
a veris quantum ad tria ad minus. Primo quantum ad reve­
lationis auctorem : quia boni prophète futura prædicunt
divino lumine, mediantibus bonis angelis inspirati ; sed falsi
prophète vel sequuntur spiritum suum, nihil videntes, sed
mendacia confingentes, vel per revelationem immundi spiri­
tus. Secundo quantum ad intentionem prænuntiationis : quia
falsorum prophetarum finis est aliquod lucrum temporale ;

unde dicitur Ezech., xm, 19 : Violant
*
me ad populum meum
propter pugillum hordei et fragmen panis ; vel saltem ipsius
daemonis revelantis intentio perversa est, qui deceptionem
intendit : sed prophetarum bonorum tota intentio in rectum
finem ordinatur. Tertio quantum ad certitudinem prænuntiatorum : quia bonorum prophetia innititur divinæ præscientiæ, quæ omnium futurorum eventus intuetur ; sed prænuntiatio malorum prophetarum innititur præscientiæ dæmonum, quæ conjecturalis est.
Ad tertium dicendum, quod dæmon potest aliquod ignotum
manifestare sine causatione novæ speciei dupliciter : aut ex
speciebus in imaginatione servatis, diversimode compositis
et divisis, et fortiori lumine illustratis, alias intentiones eliciendo ; aut etiam novas species in imaginatione formando
secundum aliquam transtnutationem organi corporalis.
Ad quartum dicendum quod solus Deus format mentem
hominis justificando ; non tamen solus immediate intellectuali lumine illustrat, nisi intelligatur de lumine connaturali,
quod a solo est.
Ad quintum dicendum, quod astrologi non possunt prænuntiare eventus, nisi quia reducuntur ad motum cæli sicut
ad causam, vel per se, sicut transmutationes quæ accidunt in
corporalibus, ut tempestates, et sterilitates, et pestilentiæ1
et hujusmodi, quæ tamen impediri possunt fortioribus motibus supervenientibus, ut dicit Philosophus in lib. De som.
et vig., vel per accidens sicut ad transmutationem corporis
disponitur animus ad aliquos actus magis quam ad alios,
sicut ex naturali complexione quidam sunt proni ad luxuriam vel ad iram, et hujusmodi ; non tamen talis dispositio
corporis animæ necessitatem inducit. Unde in his quæ ex
libero arbitrio dependent, maxime eorum judicia falluntur,
Similiter etiam medici ex signis exterius apparentibus causas
inferiores cognoscunt ex quibus sequitur sanitas vel mors,
vel semper, vel in majori parte. Et hæc omnia dæmones præcognoscere possunt. Non autem omnia futura sunt talia.
Ad sextum dicendum, quod divinationes, etiam quæ in
somniis sunt, reducuntur in aliqua signa vel causas naturales.
Hoc autem contingit dupliciter. Uno modo in his quorum
causa est in ipso somniante ; et hoc contingit dupliciter :
vel ita quod ipsum somnium est causa eventus futuri, sicut
* V iolabunt.
1. Parm. : « pestilentias. »

quando quis, propter hoc quod in somno videt, movetur ad
aliquid faciendum ; vel est signum futuri cujus causa in ipso
est, sicut quando quis somniat se comedere dulcia, signifi­
catur quod phlegma dulce in eo dominetur : ex quo medicus
potest aliquem eventum futurum conjicere vel morbi vel
salutis. Si autem neutro modo se habeat tunc non est nisi
per accidens, sicut contingit per accidens me cogitante de
adventu alicujus illum venire. Alio modo in his quæ causam
habent extra somniantem ; et in his eventus frequenter rei
somniatæ se habet ad somnium ut per accidens, quandoque
tamen somnium est signum eventus futuri. Hoc autem con­
tingit dupliciter. Uno modo ex parte illa qua cognitionem
a corpore accipit, inquantum imprimitur in ipsum virtus
corporis cælestis : ex motibus enim corporum cælestium relin­
quuntur quædam impressiones et motus, quæ sunt signa
motuum cælestium in corporibus inferioribus : et secundum
quod isti motus perveniunt ad imaginationem, figurantur
imagines illorum effectuum ad quos disponunt motus caelestes,
secundum similitudinem magis vel minus expressam, secun­
dum quod virtus imprimens est fortior vel debilior, et secun­
dum quod virtus recipiens est magis disposita vel minus,
et magis quieta ab aliis occupationibus : et propter hoc hujus­
modi sentiuntur in dormiendo, quia anima vacat ab exte­
rioribus motibus, et praecipue in nocte, et circa horam diges­
tionis complète : et per hunc modum quædam animalia prae­
cognoscunt quædam futura, secundum quod est necessarium
ad eorum sustentationem, sicut pisces tempestatem futuram
motibus suis prænuntiant, dum de loco ad locum moventur ;
et similiter etiam in formicis, et multis aliis animalibus, ut
ad sensum patet, quorum imaginationes sunt magis quiete
quam humanæ propter multiplices motus rationis. Alio modo
secundum quod anima cognitionem accipit ex influentia
luminis substantiae separate, vel Dei vel angeli, cui vehe­
mentius conjungitur quanto magis ab occupatione corporis
cessat : et propter hoc revelationes in somniis fiunt, et in
illis præcipue quorum anima corporis affectionibus non sub­
ditur : et quanto eorum imaginatio magis obedit intellectui,
tanto figurantur in ea expressiores similitudines ; et propter
hoc virtutes morales multum faciunt ad scientiam, et præ­
cipue virtus castitatis, ut dicit Commentator in VII Physic.,
comm. 20 ; castitas enim præcipue inter virtutes morales
corpus animæ obediens reddit.

QUÆSTIO III
Deinde quæritur de virtute dæmonum in operando ; et
circa hoc quæruntur duo : 1° utrum possint aliquos veros
effectus operari in materia corporali ; 2° utrum eorum auxilio
et consilio uti liceat.
ARTICULUS PRIMUS

Utrum dæmones possint inducere in materia
corporali verum effectum corporalem
Ad primum sic proceditur. 1. Videtur quod dæmones verum
effectum corporalem inducere nequeant. Quia dicitur II
Thess., π, 9, quod antichristus veniet in signis mendacibus.
Sed tunc maximam potestatem dæmones habebunt. Ergo
videtur quod nullo modo possint aliquem effectum verum
inducere.
2. Præterea, id quod datum est in manifestationem et con­
firmationem fidei, non debet concedi fidei adversariis. Sed
operatio signorum data est ad confirmationem fidei, ut
habetur Marci, ult. : Illi autem profecti praedicaverunt ubi­
que Domino coopérante, et sermonem confirmante sequentibus
signis. Ergo videtur quod non subsit dæmonum potestati
miracula facere.
3. Præterea, omnis alteratio reducitur in motum localem,
ut in VIII Phys., text. 55 et 56, probatur, quorum primus
est motus cæli. Sed dæmones motum cæli variare non possunt :
quia hoc solius Dei est, ut Dionysius dicit in Epistola ad Polycarpum, § 2, coi. 1079, t. I. Ergo videtur quod nullam trans­
mutationem in corporibus inferioribus facere possint de
forma in formam.
4. Præterea, id quod subjacet virtuti corporali non habet
virtutem imprimendi in corpora. Sed dæmones subduntur
virtutibus stellarum ; unde etiam malefici constellationes
determinatas observant ad invocandum dæmones. Ergo vide­
tur quod non habeant virtutem imprimendi in corpora.
5. Præterea, dæmones non operantur nisi per modum artis.
Sed ars non potest dare formam substantialem ; unde dicitur
in cap. De mineris1 : « Sciant auctores alchimiæ species trans1. Non de « numeris » ut prius habebatur in odit.
COMMENT.

IN

LIB.

SENTENT. - II.

8

194

COMMENTUM IN LIB. II SENTENTIARUM

formari non posse. » Ergo nec dæmones formas substantiales
inducere possunt.
Sed contra est quod dicitur Exodi, vu, quod magi Pharaonis, virtute dæmonum operantes, virgas in serpentes verte­
runt.
Præterea, fortius agit in id quod minus est forte. Sed vir­
tus dæmonis est fortior virtute corporali. Ergo possunt cor­
pora transmutare propria virtute.
Solutio. — Respondeo dicendum, quod circa hoc potest
esse duplex error. Unus fuit gentilium, quorum virtute magi
operabantur, deos esse : et ita per modum creationis posse
novos effectus producere ; et iste est secundus modus quem
ponit in Littera Magister. Alius est Avicennæ, qui ponit quod
materia corporalis multo fortius obedit conceptioni substantiæ separatæ quam qualitatibus contrariis agentibus in natura :
quia agentia naturalia sunt tantum disponentia ad formam
quæ est ex influentia substantiæ separatæ. Unde ad concep­
tionem substantiæ separatæ, etiam præter ordinem motus
cæli, sequitur aliquis effectus in inferioribus. Et ponit exem­
plum de anima humana, ad cujus conceptionem totum cor­
pus movetur vel in libidinem ad imaginationem mulieris
amatæ, vel ad carendum1 ex imaginatione et timore casus ;
et hic est primus modus qui tangitur in Littera, quod materia
corporalis deserviat dæmonibus ad nutum.
Huic autem positioni contradicitur et a philosophis et a
theologis. A philosophis quidem : quia dicunt quod motus
cæli est instrumentum intelligentiæ moventis ; unde non nisi
eo mediante potest provenire effectus in inferioribus ab intelligentia. A theologis etiam contradicitur : quia formae corpo­
rales non sunt ex influentia dæmonum, sed ex influentia
Dei, qui eas in potentia materiæ posuit, et educere in actum
potest sine adminiculo alicujus inferioris agentis, secundum
quod in actum educuntur secundum cursum naturæ ex deter­
minatis agentibus naturalibus. Unde hujus positionis est
falsum fundamentum.
Et ideo dicendum, quod dæmones virtute propria nullam
formam in materia influere possunt, nec accidentalem nec
substantialem, nec reducere eam in actum, nisi adminiculo
proprii agentis naturalis ; sicut enim1
2 artifex non propria
virtute, sed virtute ignis appositi calefacit, ita dæmones ad
1. Parm. : « cadendum. »
2. AI. : « etiam. »

■peterminata passiva possunt conjungere deternimata1 activa,
But sequatur effectus ex causis quidem naturalibus, sed præter
■ consuetum cursum naturæ, propter multitudinem et vehe■ mentiam virtutis activæ rerum aggregatarum, et propter
■ habilitatem passivorum : et ideo effectus qui non sunt in potes■ tate alicujus virtutis activæ naturalis producere non possunt,
■ ut suscitare mortuum, vel aliquid hujusmodi, secundum veriK tatem ; sed in præstigiis tantum, ut infra dicetur.
■ Ad primum ergo licendum, quod tempore antichristi aliqua
■ vera mirabilia1
2 fient virtute dæmonum, permissione divina,
É in illis tamen ad quæ virtus dæmonis se extendit ; tamen
I dicuntur omnia mendacia ex parte finis, quia ad decipiendum
I sunt.
|i' Ad secundum dicendum, quod signa facta per bonos pos­
it sunt distingui ab illis quæ per malos fiunt, tripliciter ad minus,
g Primo ex efficacia virtutis operantis : quia signa facta per bonos
I virtute divina, fiunt in illis etiam ad quæ virtus activa naturæ
g se nullo modo extendit, sicut suscitare mortuos, et hujusI modi ; quæ dæmones secundum veritatem facere non possunt,
I' sed in præstigiis tantum, quæ diu durare non possunt. Secundo
I ex utilitate signorum : quia signa per bonos facta, sunt de
I rebus utilibus, ut in curatione infirmitatum, et hujusmodi;
I signa autem per malos facta, sunt in rebus nocivis vel vanis,
I sicut quod volant in aere, vel reddunt membra hominum
I stupida, et hujusmodi : et hanc differentiam assignat beatus
i Petrus3 in Itinerario Clementis. Tertia differentia est quantum
l’ ad finem ; quia signa bonorum ordinantur ad aedificationem
I fidei et bonorum morum ; sed signa malorum sunt in mani* festum nocumentum fidei et honestatis. Et quantum ad modum
Î differunt : quia boni operantur miracula per invocationem
i divini nominis pie et reverenter ; sed mali quibusdam delira. mentis, sicut quod incidunt se cultris, et hujusmodi turpia
1. In Parm. dccst : « determinata. »
2 Parm. : « miracula. »
3. Vel ex persona Petri Clemens in eo libro quem « Itinerarium
Petri » nuncupavit ; et hic vocatur « Itinerarium Clementis », quia
scriptum est a Clemente, ut et apud Clementem « Itinerarium Petri »,
quia varia ejus itinera describit. At circuitus quidem Petri a so fuisse
scriptos, et ab aliis tamen depravatos testatur Clemens ipse apud
Epiphanium, hæres. xxx. Sed an idem sit « Itinerarium Petri » et
« circuitus Petri », non satis liquet. Certe Itinerarium Petri apocry­
phum censuit Gelasius Papa in concilio romano, ut videre est in
Decretis, dist. xv, cap. ni, coi. 73. Sed sunt in apocryphis quoque
aliqua innoxia et legitima, quæ usurpari possint, quale illud est quod
hic usurpat S. Thomas. — Nicolai.

faciunt. Et ita signa per bonos facta, manifeste possunt discerni
ab his quæ virtute daemonum fiunt.
Ad tertium dicendum, quod talem alterationem præcedit
aliquis motus localis, inquantum virtutes activas colligunt, et
determinatas passivis opponunt ; sed talis motus localis non
reducitur in motum cælestem, quia non est secundum aliquam
virtutem moventem naturalem, sed inquantum obedit virtuti
daemonis ad motum localem ; quod est virtute naturæ suæ,
quæ supra corpora potest : non quidem ut aliquam formam
influat, sed ut localiter moveat : quia motus localis non est
secundum acquisitionem alicujus quod in re sit quæ movetur,
quia locus est extrinsecus locato.
Ad quartum dicendum, quod corpora cælestia non habent
aliquam impressionem in dæmones, ut eis subdantur ; sed ideo
advocati sub certa constellatione veniunt, quia sciunt virtu­
tem illius constellationis juvare ad effectum qui requiritur ;
vel propter hoc ut homines inducantur ad venerandum ali­
quod numen in stellis, ex quo idololatriæ ritus procedit.
Ad quintum dicendum, quod ars virtute sua non potest
formam substantialem conferre, quod tamen potest virtute
naturalis agentis, sicut patet in hoc quod per artem inducitur
forma ignis in lignis. Sed quædam formæ substantiales sunt
quas nullo modo ars inducere potest, quia propria activa et
passiva invenire non potest, sed in his potest aliquid simile
facere ; sicut alchimiste faciunt aliquid simile auro quantum
ad accidentia exteriora, sed tamen non faciunt verum aurum :
quia forma substantialis auri non est per calorem ignis quo
utuntur alchimiste, sed per calorem solis in loco determi­
nato, ubi viget virtus mineralis : et ideo tale aurum non habet
operationem consequentem speciem : et similiter in aliis
quæ eorum operatione fiunt.

ARTICULUS II
Utrum uti auxilio dæmonis ad effectus corporales sil malum

Ad secundum sic proceditur. 1. Videtur quod uti auxilio
dæmonum in talibus operationibus non sit malum. Ipse enim
Paulus Corinthium fornicarium tradidit Salanæ in interitum
carnis, ut dicitur I Corinth., v, 5. Sed in hoc non dicitur pec­
casse. Ergo uti licet obsequio dæmonum.
2. Præterea, licet auxilium accipere etiam a peccatoribus,
ut eleemosynam vel aliquid hujusmodi. Sed in dæmonibus

non est invenire nisi naturam, quæ bona est, et peccatum.
Ergo videtur quod auxilio eorum uti liceat.
3. Præterea, Deus contulit virtutes verbis et rebus. Sed
virtute quorumdam verborum et rerum dæmones advocan­
tur, et quasi compelluntur. Ergo videtur quod eorum auxilio
uti liceat.
4. Præterea, id quod vergit in aliquam utilitatem et nulli
derogat, non videtur esse peccatum. Sed per invocationes dæmo­
num frequenter multa utilia fiunt, sicut patet in inventione
rerum amissarum. Ergo videtur quod in talibus uti liceat
eorum auxilio.
Sed contra, Deuter., xvm, præcepit Dominus omnes incan­
tatores et maleficos interfici. Mors autem corporalis non infli­
gitur sine gravi peccato. Ergo videtur quod graviter peccant
qui talibus intendunt.
Præterea, Augustinus dicit Super Genes., lib. II, c. xvn,
coi. 278, t. III, omnes divinationes esse fugiendas et cavendas.
Ergo, etc.
Solutio. — Respondeo dicendum quod ea quæ sunt supra
facultatem humanam et naturæ, a solo Deo requirenda sunt ;
et ideo sicut graviter peccat qui illud quod est Dei, creaturæ
impendit per idololatriæ cultum, ita graviter peccant qui ea
quæ a Deo expetenda sunt, auxilio dæmonum implorant :
et hujusmodi est vaticinatio de futuro ; unde dicitur Isa., vin,
19 : Numquid non populus a Deo suo requiret Et similiter etiam
in aliis operibus magicis ; in quibus complementum operis
ex virtute dæmonum expectatur : in his enim omnibus est
apostasia a fide per pactum initum cum dæmone, vel verbo
tenus, si invocatio intersit, vel facto aliquo etiam si sacri­
ficia desint : non enim potest homo duobus dominis servire,
ut dicitur Matth., vi, 24.
Ad primum ergo dicendum, quod Paulus et quidam alii
sancti leguntur aliqua per dæmones fecisse, non pacto cum
eis inito, sed sicut virtutem divinam in eos exercentes, sicut
etiam potestatum cælestium officium dicitur dæmones arcere.
Ad secundum dicendum, quod peccatores, quandiu in hac
vita vivunt, possunt fieri membra Christi, quantumcumque
videantur in malitia obstinati ; et ideo ex charitate diligendi
sunt, et ab eis beneficia recipi possunt et impendi, dummodo
contra charitatem non sint : sed postquam a corpore in dam­
nationem decedunt, idem est judicium de eis et de dæmonibus.
Ad tertium dicendum, quod non est credendum aliquibus
virtutibus corporalibus dæmones subjacere; et ideo non
coguntur invocationibus et factis quibusdam maleficis, nisi

inquantum per hoc cum cis fcedus initur, secundum quod dici­
tur Isa., xxviii, 15 : Percussimus fœdus cum morte, el cum
inferno fecimus pactum.
Ad quartum dicendum, quod nulla utilitas esse potest pro
qua aliquid faciendum sit quod in Dei vergat injuriam : quod
contingit quando illud quod ipsius est, non ab ipso quæritur,
sed dum ejus adversario fcedus initur.
EXPOSITIO TEXTUS

« Boni vero arbitrium multo liberius habent post confirma­
tionem quam ante1. » Sed contra, liberum arbitrium est quod
cogi non potest. Sed negationes non recipiunt magis et minus.
Ergo nec liberum arbitrium.
Ad quod dicendum, quod quamvis negatio, secundum illud
quod est, magis vel minus non recipiat, tamen dicitur intendi
et remitti, quatenus habet causam in subjecto ; sicut qui caret
substantia oculi, magis dicitur cæcus quam ille cujus visus
dicitur ab humore aliquo impeditus ad pupillam confluente :
et ideo dici potest libertas arbitrii major et minor, secundum
modum naturæ in qua est.
« Occulta quædam semina1
2 in corporeis hujus mundi
elementis latent. » Per hæc semina intelliguntur virtutes
activæ existentes in rebus ex virtute cælesti, et ex qualita­
tibus activis et passivis : quia semen, in II Phys., text. 31,
computatur inter causas activas.

1. Al. tantum : « Boni vero argumentum, » etc.
2. AI. : « scientia, » etc.

DISTINCTIO VIII
Utrum angeli omnes corporei sint; quod quibusdam visum est,
quibus Augustinus consentire videtur dicens omnes angelos
ante casum habuisse corpora tenuia et spiritualia, sed in casu
mutata in deterius malorum corpora, et ut in eis possent pati.
Solet etiam in quæstione versari apud doctos, utrum angeli
omnes, boni scilicet et mali, corporei sint, id est corpora habeant
sibi unita. Quod aliqui putant, innitentes verbis Augustini,
qui dicere videtur, quod angeli omnes ante confirmationem
vel lapsum corpora aerea habuerint de puriore ac superiore
aeris parte formata, ad faciendum habilia, non ad patiendum :
et angelis bonis, qui perstiterunt, talia conservata sunt corpora,
ut in eis possint facere et non pati : quæ tantæ sunt tenuitatis
ut a mortalibus videri non valeant, nisi supervestita aliqua
grossiori forma, qua assumpta, videntur, depositaque videri
desinunt ; angelis vero malis mutata sunt in casu corpora in
deteriorem qualitatem spissioris aeris. Sicut enim a loco digniori
in inferiorem locum, id est caliginosum aerem, dejecti sunt ;
•ita illa corpora tenuia transformata sunt in deteriora et spissiora
in quibus pati possunt a superiori elemento, id est ab igne.
Et hoc Augustinus sensisse videtur Super Gen., lib. Ill, cap. x,
coi. 284, t. III1, ita dicens : « Dæmones aerea dicuntur animalia,
quia corporum aereorum natura vigent, nec per mortem dis­
solvuntur : quia praevalet in eis elementum aptius ad facien­
dum quam ad patiendum. Ad patiendum enim humor et humus :
ad faciendum aer et ignis aptitudinem præbent. Transgressores
vero angeli cum principe suo nunc diabolo, tunc archangelo,
non mirum si post peccatum in hanc caliginem detrusi sunt.
Neque etiam hoc mirum est si conversi sunt ex pcena in aeream
qualitatem, qua possent ab igne pati ; caliginosa tamen aeris
tenere tantum permissi sunt, qui eis quasi career sit usque ad
tempus judicii. » Ecce his verbis videtur Augustinus id tradere
quod quidam opinantur de corporibus angelorum. Hoc autem
eum aliqui dixisse astruunt, non .ita sentiendo, sed opinionem
aliorum referendo ; quod ex ipsis verbis dijudicare volunt
quibus ait : « Dæmones dicuntur aerea animalia ; » non ait
sunt, ita enim quidam dicebant. De habitatione vero caliginosi
aeris in quem detrusi sunt, non opinando, sed rei veritatem
asserendo eum tradidisse dicunt, quod istius locutionis dis1. Ad marginem Venctæ edit. ann. 1593 notatur : « Verum lib. VIII
De cie. Dei, c. xvi, t. 7, suam de hac re aperit sententiam. »

tinctio ostendit. Dicunt, quoque plurimos tractatores in hoc
convenire, atque id concorditer docuisse, quod angeli incorporei
sunt, nec corpora habent sibi unita. Assumunt autem aliquando
corpora, Deo præparante, ad impletionem ministerii sui sibi
a Deo injuncti, eademque post expletionem deponunt, in quibus
corporibus hominibus apparuerunt atque locuti sunt ; et ali­
quando quidem locuti sunt ex persona Dei sine distinctione
alicujus personæ ; aliquando ex persona Patris, vel Filii, vel
Spiritus sancti.

Quod Deus in corporalibus illis antiquis formis apparuit
Nec dubitandum est Deum in corporalibus formis apparuisse
hominibus, sicut Augustinus in II lib. De Trin., cap. v, vi,
vu, etc., coi. 848, t. VIII, ostendit conferens diversa Scripturæ
testimonia, ex quibus Deum in corporeis formis hominibus
apparuisse probat ; et aliquando ex persona Dei sine distinc­
tione, aliquando sub distinctione personarum sermonem fac­
tum esse eis.

De perplexa quaestione quam ponit Augustinus, quærens an ad
exhibendam has corporales apparitiones creatura nova sil
formata, an angeli qui ante erant fuerint missi ; et si ipsi
missi sunt, utrum, servata qualitate sui spiritualis corporis,
aliquam speciem corporalem de corpulentiori materia assump­
serint, an suum proprium corpus mutaverint in speciem suæ
actioni aptam.
Sed ubi Deum hominibus in corporalibus imaginibus appa­
ruisse asserit, perplexam quæstionem proponit, lib. II De Trin.,
cap. vu, col. 853, et lib. Ill, cap. I, col. 870, t. VIII, quam nec
solvit, quærens utrum in illis corporalibus apparitionibus
creatura aliqua crearetur ad illud opus tantum, in qua Deus
hominibus appareret ; an angeli qui ante erant, ita mitterentur,
ut manentes in suis spiritualibus corporibus assumerent ex
corpulenta inferiorum elementorum materia aliquam speciem
corporalem, quam coaptatam quasi aliquam vestem mutarent
in quaslibet species corporales veras quidem, an corpus suum
proprium verterent in species aptas actionibus suis per virtu­
tem sibi a Deo datam. Ait enim Augustinus ita in III De Trin.,
cap. i, col. 870, t. VIII : « Quærendum est in illis antiquis corpo­
ralibus formis et visis, utrum ad hoc opus tantum creatura
format^sit in qua Deus, sicut tunc oportuisse judicavit, huma­
nis ostenderetur aspectibus ; an angeli, qui jam erant, ita mit­
tebantur ut ex persona Dei loquerentur, assumentes corporalem
speciem de creatura corporea in usum ministerii sui, aut ipsum
corpus suum, cui non subduntur, sed subditum regunt, mutan­
tes atque vertentes in species quas vellent accommodatas atque
aptas actionibus suis secundum attributum sibi a Creatore

potentiam. Sed fateor excedere vires intentionis meæ, utrum
angeli, manente spirituali corporis sui qualitate per hanc occul­
tius operantes, assumant ex inferioribus elementis corpulen­
tioribus corpus, quod sibi coaptatum quasi aliquam vestem,
mutent et vertant in quaslibet species corporales, et ipsas
veras, sicut aqua vera in vinum verum conversa est a Domino,
Joan., ii, an ipsa propria corpora sua transforment in id quod
volunt accommodatum ad id quod agunt. Sed quid horum sit,
quoniam homo sum, nullo experimento comprehendere valeo,
sicut angeli qui hæc agunt. » Attende, lector, quia quæstionem
propositam non solvit, sed indiscussam relinquit, utrum angeli
qui mittebantur, servatis suis propriis spiritualibus corporibus,
supervestirentur aliqua corpulentiori specie, in qua possent
videri ; an ipsum corpus mutarent, et transformarent in quamcumque vellent speciem in qua possent cerni. In quibus verbis
videtur Augustinus attestari, angelos esse corporeos, ac pro­
pria et spiritualia habere corpora.
Quod Deus in specie qua Deus est, nunquam
mortalibus apparuit

Cæterum hæc velut nimis profunda atque obscura relin­
quentes, illud indubitanter teneamus, quod Deus in specie
essentiæ suæ nunquam mortalibus apparuit, sicut famulo suo
Moysi dicit, Exod., xxxm, 20 : Non videbit me homo, et vivet;
et in Evangelio Joannis, cap. i, 18 : Deum nemo vidit unquam.
Visibile enim quidquam non est quod non sit mutabile. Ideo
« substantia sive essentia Dei quoniam nullo modo mutabilis
est, nullo modo potest per seipsam esse visibilis. Proinde illa
omnia quæ Patribus visa sunt, cum Deus illis præsentaretur,
per creaturam facta esse manifestum est. Et si nos latet quo
modo ea ministris angelis fecerit Deus, per angelos tamen esse
facta dicimus1. » « Audeo iterum fiducialiter dicere, nec Deum
Patrem, nec Verbum ejus, nec Spiritum sanctum ejus qui est
unus Deus, per id quod est invariabile atque idipsum est, ullo
modo esse mutabilem, ac per hoc multo minus visibilem1
2. »
Utrum dæmones intrent corpora hominum substantialiter
et illabantur cordibus, an id per effectum dicatur

Illud etiam consideratione dignum3 videtur, utrum dæmones,
sive corporei sive incorporei sint, hominum substantialiter
intrent corpora, eorumque animabus illabantur ; an ideo intrare
dicantur, quia malitiæ suæ effectum ibi exercent Dei permis1. Hæc ex Aug., lib. III De Trivit., c. xi, coi. 881, t. 8, desumpta
sunt.
2. Ibid., c. x, § 21, coi. 881, t. 8.
3. Λ1. : « dignissimum. »

sione, opprimendo atque vexando eas vel in peccatum pro
voluntate sua trahendo. Quod in homines introeant, atque
ab eis expulsi exeant, Evangelium aperte declarat, commemo­
rans dæmonia in quosdam ingressa, et per Christum ejecta,
Matth., vin, et Mare, i1. Sed utrum secundum substantiam
fuerint ingressa, an propter mali effectum dicantur ingressa,
non adeo perspicuum est. De hoc autem Gennadius in Defi­
nitionibus ecclesiasticorum dogmatum, cap. l, coi. 1221, t. VIII :
Op. Aug., ait : « Dæmones per energicam operationem non
credimus substantialiter illabi animæ ; sed applicatione et
oppressione uniri. Illabi autem menti, illi soli possibile est qui
creavit, qui natura subsistens incorporeus, capibilis est suæ
facturæ. » Ecce hic videtur insinuari quod substantialiter non
illabantur dæmones vel introeant corda hominum vel corpora,
Beda quoque super illum locum apostolicorum Actuum, cap. v,
coi. 954, t. III, ubi Petrus ait Ananiæ : Cur tentauit, vel implevit,
Satanas cor tuum ? dicit : « Notandum, quod mentem hominis
juxta substantiam nihil implere possit nisi creatrix Trinitas ;
quia tantummodo secundum operationem et voluntatis ins­
tinctum anima de his quæ sunt creata, impletur. Implet ergo
Satanas cor alicujus, non quidem ingrediens in eum et in sen­
sum ejus, neque introiens aditum cordis, siquidem potestas
hæc solius Dei est : sed callida et fraudulenta deceptione ani­
mam in effectum malitiæ trahens per cogitationes et incentiva
vitiorum, quibus plerius est. Implevit autem Satanas cor
Ananiæ non intrando, sed malitiæ suæ virus inferendo. » Idem,
In cap. xxviii Act., super illud, Vipera, etc. : «Spiritus immun­
dus flamma virtutum de cordibus fidelium expulsus, doctoribus veritatis luctantibus venenum persecutionem infundit1
2. »
His auctoribus ostenditur quod dæmones non substantialiter
intrant corda hominum, sed propter malitiæ suæ effectum ;
de quibus pelli dicuntur cum nocere noii sinuntur.
DIVISIO TEXTUS

Hic determinat Magister de angelis bonis et malis, quantum
ad corporum assumptionem ; et. dividitur in partes duas :
in prima determinat de eis quantum ad assumptionem cor­
porum ; secundo quantum ad impressionem in nos, ibi :
1. Nicolai sequentia subnectit cruculis distincta. Ut Matth., vm,
vers. 31 : Si ejicis nos hinc, etc., et mox : At illi exeuntes, etc. Matth.,
xii, vers. 43 : Cum immundus spiritus exierit ab homine. Matth.,
xvii, vers 17 : Exiit ab eo dæmonium ; et Marc, i, vers. 23 : Exi de
homine ; itemque Mare, v : Exi, spiritus immunde ; Luc, x, vers. 11 :
Exibant dæmonia a multis, etc.
2. Non legitur in Comm. Bedæ apud Migne.

« Illud etiam consideratione dignum videtur, utrum dæmones...
hominum substantialiter intrent corpora. » Prima dividitur
in partes duas : in prima determinat de apparitione angelorum
in corporalibus formis, utrum sit per corpus assumptum,
vel naturaliter unitum ; in secunda determinat de apparitione
divina, ibi : « Nec dubitandum est Deum in corporalibus
formis apparuisse hominibus. » Ubi duo facit : primo dicit
Deum apparuisse in corporalibus formis ; secundo ostendit
Deum nunquam in sua essentia visibiliter apparuisse, ibi :
« Cæterum hæc velut nimis1 profunda atque abscura, linquentes,
illud indubitanter teneamus, quod Deus in specie essentiæ
suæ nunquam mortalibus apparuit. » Circa primum duo facit :
primo ostendit Deum in visibilibus1
23 formis apparuisse ;
secundo inquirit dictæ apparitionis modum, ibi : « Sed ubi
Deus hominibus in corporalibus imaginibus apparuisse asse­
rit, perplexam quæstionem proponit. »

QUÆSTIO PRIMA
Hic sex quæruntur : 1° utrum angeli habeant corpora natu­
raliter unita ; 2° si non habeant, utrum assumant ; 3° si sic,
qualiter sibi corpora assumant ; 4° quas operationes per ea
exerceant ; 5° qualiter in nos imprimere possint ; 6° quomodo
Deus in formis corporalibus appareat.

ARTICULUS PRIMUS
Uirum angeli habeant corpora unita
Ad primum sic proceditur. 1. Videtur quod angeli corpora
unita habeant. Augustinius enim in lib. VIIIs De civ. Dei.
c. xvi, coi. 241, t. VII, inducit verba Apuleii definientis dæ­
mones sic : « Dæmones sunt genere animalia, animo passiva,
mente rationalia, corpore aerea, tempore æterna ; » nec hanc
definitionem improbat. Ergo videtur quod habeant corpora
aerea naturaliter unita.
2. Præterea, Gregorius dicit in Ilomilia Epiphaniæ, col. 1110,
t. II, quod Judæis annuntiavit Christi incarnationem rationale
animal, id est angelus. Sed animal est compositum ex anima
et corpore. Ergo videtur quod angeli habeant corpora natu­
raliter unita.
1. AI. : « hoc velit unus. »
2. Non, ut in Parm. : « invisibilibus. »
3. Parm. : « lib. VII. »

3. Præterea, illud quod in se est incorporeum, respectu
nullius potest corporeum dici : quia hæc sunt prædicata1
absoluta : quod enim absolute album est, respectu nullius est
nigrum. Sed secundum Damascenum, lib. II Fid. orthod.,
c. ni, coi. 867, t. I, et Gregorium, II Moral., c. m, coi. 556,
t. I, angeli in comparatione Dei corporei sunt. Ergo in se
incorporei non sunt.
4. Præterea, nobilius est quod in se habet vitam et alteri
confert, quam quod alterum non vivificat, quamvis in seipso
vivat. Sed vita angeli est nobilior quam animæ. Ergo videtur
quod multo fortius habeat corpus unitum quod vivificet
quam anima.
Sed contra est quod Dionysius dicit, iv cap. De diu. nom.,
col. 694, t. I, quod angeli sicut incorporales1
2 et immateriales
intelliguntur.
Præterea, omnis substantia vivificans corpus naturaliter sibi
unitum habet potentias aliquas quæ sunt actus alicujus partis
corporis. Si ergo angelus uniatur naturaliter corpori tanquam
vivificans illud, oportet quod habeat potentias affixas organis,
sicut sunt potentiæ animæ sensitivæ et nutritivæ, quæ si in
angelo ponantur, non differret angelus ab homine.
Solutio. — Respondeo dicendum, quod angeli neque boni
neque mali habent corpora naturaliter unita : hoc enim esse
non potest, nisi essent formæ illorum corporum vel saltem
motores proportionali illis corporibus ; et cum sint perfectioris
naturæ ipsis animabus, oporteret quod corpora nobiliora habe­
rent. Inter omnia autem corpora generabilia et corruptibilia
est nobilissimum corpus humanum, quasi maxime accedens
ad similitudinem cælestis corporis propter æqualitatem 'com­
plexionis ; unde oporteret illa corpora esse corpora cælestia :
et sic rediret error philosophorum ponentium angelos esse
formas orbium et multiplicari secundum eorum numerum :
quod tamen probabilius longe esset quam eos habere corpora
aerea naturaliter unita, quod videtur Augustinus dicere ;
quamvis dicatur hoc non nisi ex hypothesi eum dixisse, ut
utens1 positionibus Platonicorum, contra quos disputabat.
Ad primum ergo dicendum, quod Apuleius falsum dixit,
nec Augustinus contra hoc disputabat, quia pauca de angelis
asserere voluit.
Ad secundum dicendum, quod secundum Dionysium, in
ii cap. Cæl. hier., § 4, col. 143, t. I, proprietates animales
1. Parm. : « prædicatio est. »
2. Parm. addit : « ita. »

*

et humanæ dicuntur de angelis per modum eminentiorem :
quia quod habet natura inferior habet et superior, nec eodem
modo, sed eminentius ; unde dicitur angelus animal, non quia
compositus ex anima et corpore, sed ex eo quod habet virtu­
tem cognoscendi sensibilia, non tamen per modum sensibi­
lem, sed intellectualem.
Ad tertium dicendum, quod angeli dicuntur corporei in
comparatione ad Deum, quia conveniunt cum corporibus in
quadam proprietate, quæ est loco definiri, in quo corpora a
Deo distant ; non quod aliquo modo naturam corporalem
habeant.
Ad quartum dicendum, quod quanto aliquid habet esse
vel vitam magis absolute, tanto nobilius est ; et ideo cum
omnis forma habeat esse in conjunctione ad materiam, nobi­
lior est vita illius quod corpori non unitur quam id quod
corporis forma est. Sed quod influit vitam per modum effi­
cientis tantum, et non sicut forma conjuncta, hoc nobilius
est, Sed hoc neque animæ neque angelo convenit, sed Deo
tantum.

ARTICULUS II
Utrum angeli assumant corpora12
Ad secundum sic proceditur. 1. Videtur quod angeli corpora
non assumant. Omnis enim assumptio terminatur ad aliquam
unionem. Sed angeli non possunt esse uniti corporibus. Ergo
nec corpora assumere.
2. Præterea, sicut se habet spiritus unitus ad separationem,
ita spiritus separatus ad unionem. Sed spiritus unitus, scilicet
anima, non potest separari secundum suam voluntatem. Ergo
nec spiritus separatus conjungitur corpori per assumptionem.
3. Præterea, si assumant corpora, hoc non est nisi propter
eorum operationes, quia ad esse suum corporibus non egent nec
quantum ad principium, nec quantum ad finem ; sicut animæ
rationales egent corporibus quantum ad principium, quia crean­
tur in corpore ; sed non quantum ad finem, quia remanent
post corpus. Sed omnis virtus quanto magis est a corpore
separata, tanto est fortior in operationibus suis, ut patet in
anima rationali. Ergo videtur quod nullo modo corpora
assumant.
1. Parm. : « utentem. »
2. I p. Summæ theol., q. lii, art. 2.

4. Præterea, cum angeli non possint esse formæ corporum,
ut dictum est, non possunt corporibus conjungi nisi sicut motor
mobili. Sed hoc modo conjunguntur omni ei circa quod ope­
rantur. Ergo si hoc esset corpus assumere, quandocumque
essent circa nos, corpus assumerent1, quod non dicitur.
5. Præterea, quodcumque corpus assumit angelus, in illo
est. Sed omne corpus, cum sit indivisibile, plures partes habet,
et quod primo et per se est in aliquo, est in qualibet parte ejus,
ut probatur in VI Physicorum, text. 31 : quia si esset in una
parte tantum, non diceretur in toto esse nisi ratione partis.
Cum ergo angelus non possit esse in pluribus locis simul, ut
in I dictum est, videtur quod corpus non assumat.
Sed contra, illud quod per se incorporeum est videri non
potest. Sed angeli frequenter hominibus visibiliter apparuerunt
ut in sacra Scriptura legitur. Cum ergo sint incorporei, ut dic­
tum est, videtur quod corpus assumant.
Solutio. — Respondeo dicendum, quod hic est quorumdam
error, dicentium angelos nunquam corpus assumere, et omnia
quæcumque de apparitionibus angelorum Scriptura loquitur
in præstigiis facta esse dicunt , vel secundum visionem imagina­
riam. Sed quia sancti communiter dicunt angelos etiam cor­
porali visione hominibus apparuisse, quibus12 Scripturæ textus
concordare videtur, ideo absque dubio dicendum est, angelos
quandoque corpora assumere, in quibus ab hominibus videntur.
Quod qualiter sit, videndum est. Cum enim natura spiritualis
superior sit natura corporali, oportet quod natura corporalis
sibi obediat : non autem quantum ad formarum susceptio­
nem ; quia prima inchoatio formarum in materia, secundum
quod in ea dicuntur esse habilitates quædam ad formam,
est ab opere creatoris, sed eductio earum in actum est per
virtutem agentium naturalium determinatorum : sed quantum
ad motum localem, per quem nulla forma ponitur in re mota,
obedit corpus virtuti spirituali ; et secundum hoc quod virtus
spirituals movet aliquod corpus, conjungitur sibi sicut motor
mobili. Sed ulterius quando angelus hoc corpus motum format
per modum in præcedentibus dictum, ut appareant in eo
aliquæ proprietates visibiles invisibilibus ejus proprietatibus
congruentes ; tunc dicitur illud corpus assumere ; unde quan­
doque apparent in figura hominis vel leonis, et hujusmodi,
1. Parm, : « Si hoc esset, corpus assumerent », et omittit : « assu­
mere, quandocumque essent circa nos corpus. »
2. AI. : « cui. »

per quorum proprietates intelliguntur ipsæ virtutes spirituales
angelorum.
Ad primum ergo dicendum, quod talis assumptio terminatur
ad aliquam unionem quæ est motoris ad motum, ut nautæ
V ad navem ; non autem ut formæ ad materiam.
(
Ad secundum dicendum, quod spiritus conjunctus, scilicet
l· anima, unitur corpori ad unum esse ut forma ejus ; et ideo non
j potest separari per voluntatem, sed per naturam, facta indis-· positione circa corpus. Sed spiritus separatus potest per volunJ tatern conjungi corpori non sicut forma, sed sicut instrumento ;
t unde virtute naturæ suæ potest assumere et deponere illud
■· quando vult, sicut et homo suum instrumentum.
'
Ad tertium dicendum, quod virtus angeli non impeditur
. per corpus assumptum : quia non assumitur ut materia proportionata formæ, nec etiam juvatur ; sed tamen assumit
ad consolationem eorum quibus apparet per instrumentum,
ut ex visibilibus in invisibilium cognitionem manuducantur.
Ad quartum dicendum, quod ad assumptionem corporis
’ non sufficit motus ; sed oportet quod sit formatio, ut dictum
est.
Ad quintum dicendum, quod angelus assumens corpus est
totus in qualibet ejus parte, .nec tamen est in pluribus locis :
quia totum hoc quod uno motu movetur comparatur ad ipsum
sicut unus locus indivisibilis : quia non est in loco nisi per
operationem, ut in I lib. dictum est.

ARTICULUS III

Utrum corpora assumpta ab angelis habeant
veram naturam quam ostendunt
Ad tertium sic proceditur. 1. Videtur quod angeli assumant
corpora habentia1 secundum veritatem illam naturam quæ
videtur. Nuntios enim veritatis non decet aliqua fictio. Sed
ostendere illud quod non est verum est quædam fictio. Ergo
videtur quod veram naturam habeant illarum rerum corpora
assumpta.
2. Præterea, proprietates humanæ non inveniuntur nisi
in vero corpore humano. Sed hujusmodi apparitiones fiunt,
secundum Dionysium, in Cæl. hierarch., cap. xv, col. 327,
t. I, ut ex visibilium proprietatibus, de invisibilibus instrua­
mur. Ergo videtur idem quod prius.
1. Parm. : « corpora illa... quæ habent. »
9

3. Præterea, non sunt eædem proprietates diversorum
ordinum. Sed assumptio corporalium figurarum est ad osten­
dendum invisibiles proprietates angelorum. Ergo videtur
quod non debeant in eadem figura app arere angeli superiorum
ordinum et inferiorum ordinum.
4. Præterea, quæritur de qua materia assumant, et videtur
quod non de aere. Corpus enim quod angeli assumunt habet
determinatam figuram et est distinctum ab aliis corporibus.
Sed aer non est figurabilis nisi secundum figurationem corpo­
ris alterius, eo quod cum sit maxime humidum, minime suis
terminis terminatur sed alienis ; unde et una pars aeris alteri
continuatur. Ergo videtur quod non assumant corpus aereum.
5. Item videtur quod nec terrenum. Angeli enim apparentes
statim disparent. Sed hoc non potest fieri in corpore grosso
terrestri. Ergo non hujusmodi corpus assumunt.
6. Præterea, constat quod inter nos et cælum est ignis
medius, qui est maxime activus in inferiora corpora. Si ergo
de inferioribus elementis corpus assumerent, videtur quod
quando in cælum ascendunt, corpora eorum cremarentur.
7. Præterea, Dionysius, in xv cap. Cæl. hier., § 2, col. 327,
t. I, dicit quod inter alia corpora ignis maxime repraesentat
proprietates spiritualium substantiarum. Sed propter eorum
cognitionem fit corporum assumptio, ut dictum est. Ergo
videtur quod semper de igne corpus assumant.
8. Præterea, corpus cæleste est nobilissimum corporum.
Sed nobili motori debetur nobile mobile. Ergo videtur quod
corpus quod ad motum assumunt sit de natura quintæ
essentiæ.
Solutio. — Respondeo, quod qualitas corporis assumpti
ab angelis potest dupliciter inquiri : vel quantum ad verita­
tem naturæ quam habet, vel quantum ad materiam de qua
corpus assumit. Quantum ad primum dicendum est, quod
corpus assumptum ab angelo non habet veritatem illius
naturæ quæ ostenditur ; unde etsi aliquando augelus bonus
vel malus moveat corpus alicujus veri animalis, non dicitur
proprie illud assumere ; sicut non dicitur angelus assump­
sisse linguam asinae, per quam locutus est ad Baalam, nec
dæmon corpus hominis quem vexat ; cujus ratio est, quia
proprietates quæ secundum veritatem sunt in aliquo corpore,
ducunt in cognitionem principiorum subjecti, et non actu
in cognitionem substantiæ spiritualis ; quæ ductio est totus
finis visibilium formationum secundum Dionysium. Unde
quantum ad finem apparitionis, oportet ut sint illæ proprie­
tates secundum similitudinem tantum, ut non intelligatur

illis subesse aliqua res, nisi angelus ; ut quasi corpus angeli
esse videatur, et proprietates ejus sint proprietates angeli.
Si autem quaeratur de secundo, quale sit quantum ad materiam, dicendum est quod materia corporis assumpti ab angelo
potest considerari dupliciter : vel quantum ad principium
assumptionis vel quantum ad terminum. Si quantum ad prin­
cipium, sic dico, sicut in Littera dicitur, quod assumit de aere,
propter hoc quia aer maxime transmutabilis est, et convertibilis in quæcumque et hujus signum est, quod quidam
nitentes1 corpus a dæmone assumptum scindere gladio vel
perfodere, id efficere non valuerunt, quia partes aeris divisi
statim continuantur. Sed propter hoc quod aliquam figuram
recipere possunt competentem angelo apparenti, oportet
quod quantum ad terminum assumptionis aer iste sit in aliquo modo12 inspissatus, et ad proprietatem terræ accedens,
servata tamen aeris veritate : quod efficere possunt tum per
motum localem congregando partes, tum etiam per semina
in elementis respersa, ut prius dictum est.
Ad primum ergo dicendum, quod sicut in locutionibus
metaphoricis non est falsitas, eo quod non proferuntur ad
significandum res quibus nomina sunt imposita, sed magis
illa in quibus dictarum rerum similitudines inveniuntur ;
ita etiam in apparitionibus angelorum non est fictio, quia
figuræ illæ non ostenduntur ad significandum esse naturale
illius rei, sed proprietates angeli.
Ad secundum dicendum, quod quamvis veræ proprietates
hominis non sint nisi in corpore naturali, tamen similitudines
illarum proprietatum in aliis esse possunt ; et tales similitudines sufficiunt ad finem apparitionis.
Ad tertium dicendum, quod secundum Dionysium, in fin.
Cæl. hier., col. 327, t. I, in eadem figura quandoque ostenditur
superior et inferior angelus ; quia una res habet diversas proprietates, per quarum quasdam potest superiores repræsentare, et per alias inferiores. Præter ea eædem etiam proprietates sunt superiorum et inferiorum, quamvis diversimode,
secundum Dionysium.
Ad quartum dicendum, quod aer aliquo modo inspissatus
pot' st figurari et ab alio aere distingui.
Ad quintum dicendum, quod est aliquo modo terrestre,
inquantum habet terræ proprietatem per condensationem ;
sed illa densitas subito dissolvitur remotis causis densitatis.
1. Parm. : « videntes... volentes. »
2. Parm. omittit : « modo. »

Ad sextum dicendum, quod cum non assumant corpora
nisi propter nos, non est probabile quod corpora assumpta
in cælum empyreum deferant, neque eis utantur, nisi quate­
nus oportet ad operationes quas circa nos exercent.
Ad septimum dicendum, quod in corporibus assumptis
a bonis angelis apparent proprietates ignis, præcipue quantum
ad splendorem, sicut et proprietates hominis ; non tamen
oportet quod hujusmodi corpora materialiter de igne assu­
mantur.
Ad octavum dicendum, quod cum corpus cæli sit incorrup­
tibile, non potest dividi nisi secundum imaginationem ; nec
etiam recipit peregrinas impressiones, unde ex eo non potest
corpus angeli formari.

ARTICULUS IV

Utrum angeli possint comedere in corporibus assumptis
Ad quartum sic proceditur. 1. Videtur quod angeli in cor­
poribus assumptis comedere possint. Legitur enim Gen.,
cap. xvni, quod Abraham angelis sibi apparentibus cibos
apposuerit. Sed ipse cognovit eos esse angelos, quod ipsa
collocutio cum eis habita ostendit. Ergo videtur quod come­
dere possint.
Sed cont-ra hoc est quod expressissimum argumentum
dominicæ resurrectionis est ipsius Christi resurgentis comestio :
unde dicitur Actuum, x, 40 : Dedit eum manifestum fieri
non omni populo, sed testibus præordinalis a Deo, nobis qui
manducavimus et bibimus cum illo. Sed actus qui spiritui
potest convenire, non est argumentum corporalis resurrec­
tionis. Ergo angeli corpora assumentes non vere comedunt.

Quæstiuncula II
Item, videtur quod possint generare. Dicitur enim Genes., vi,
2 : Videntes autem filii Dei filias hominum quod essent pulchræ,
acceperunt sibi uxores ex omnibus quas elegerant ; et hoc Jose­
phus, lib. I Anliq. jud., cap. iv, exponit de daemonibus incu­
bis. Ergo videtur quod generare possint.
Sed contra est, quod completur generatio per virtutem formativam quæ est in semine'ex corpore vivo resoluto. Sed cor­
pus assumptum a dæmonibus et ab angelis non est vivum,
ut dictum est. Ergo videtur quod generare non possint.
2. Si dicatur, quod generant, per hoc quod idem dæmon
succubus ad virum est recipiens ab eo quod postmodum in

mulierem transfundit, factus incubus ad eam ; contra est,
quod semen non habet virtutem generandi nisi quamdiu
calor animæ in eo retinetur, quem oportet exhalare per
magnam distantiam delatum. Ergo videtur quod per istum
modum generatio fieri non possit.
3. Præterea, si fieret generatio talis per modum istum, non
esset nisi secundum virtutem illius seminis. Ergo ex hoc non
sequeretur quod geniti essent majoris virtutis quam alii
homines, ut innuitur ex his quæ sequuntur ibi, 4 : Isti sunt
potentes a sæculo viri famosi.

Quaestiuncula III
Item, videtur quod possunt sentire. Assumunt enim corpora
habentia diversa organa sensibilia. Sed hoc frustra esset,
nisi per oculos viderent et per aures audirent. Ergo, etc.
Sed contra est, quod sentire per organa corporalia est
accipientis cognitionem a rebus : quod angelis non convenit,
ut dictum est. Ergo, etc.

Quaestiuncula IV
Item, videtur quod possint localiter moveri, per id quod
legitur Tobiæ, vi, et deinceps de angelo qui comitatus est
Tobiam per multa terrarum spatia.
Sed contra est, quia quod conjungitur alicui solum ut motor
si in se sit immobile, non movetur ad modum ejus, sicut patet
in motoribus orbium, secundum philosophos. Sed angelus,
inquantum in se est, est substantia spiritualis immobilis.
Ergo videtur quod ad motum corporis, cui sicut motor tan­
tum conjungitur, non moveatur.

Questiuncula V
Item, videtur quod loquantur, ex multis Scripturæ locis,
quæ frequenter eos hominibus locutos commemorat.
Sed contra est, quia in omni locutione exprimuntur quædarn intentiones intellects Sed hujusmodi intentiones non
possunt pervenire de intellectu ad vocem, nisi aliquo mediante
quod est proportionatum ad hujusmodi suscipienda, sicut
imaginatio humana. Ergo videtur quod per corpus inani­
matum assumptum vel per corpus brutum loqui non possunt.
Solutio I. — Respondeo dicendum, quod, ut prædictum
est, angeli corporibus assumptis vitam non influunt, sed

tantum motum : et ideo considerandum est quod omnes ope­
rationes quæ sequuntur corpus vivum, inquantum vivum,
non possunt angelis in corporibus assumptis convenire ; sed
tantum illæ quæ consequuntur corpus mobile inquantum
hujusmodi, ut movere, impellere, dividere et hujusmodi.
Ad primum ergo dicendum, quod comedere, secundum
completam rationem sui, non dicit solum divisionem cibi et
trajectionem in os ; sed et istum actum procedere a virtute
potente digerere1 et convertere in nutrimentum : et ideo
angeli non vere comederunt, sed fuit12 ibi vera divisio cibi,
et trajectio3 in corpus assumptum ; qui postmodum non est
conversus in corpus illud, sed virtute angeli aliqua4 dissolu­
tus est in præjacentem materiam. Christus autem vere come­
dit, quamvis cibus conversus non fuerit : quia illa decisio
cibi fuit habentis virtutem nutritivam et conversivam.
Abraham autem etsi in fine cognoverit eos esse angelos, non
tamen est inconveniens quod hoc eum in principio latuerit :
vel si cognoverit, in alicujus mysterii commendationem eis
cibos apposuit.
Solutio II. — Ad id quod secundo quæritur, dicunt qui­
dam quod dæmones in corporibus assumptis nullo modo gene­
rare possunt ; nec per filios Dei angelos incubos significari
dicunt, sed filios Seth, et per filias hominum eas quæ de stirpe
Caïn descenderunt. Sed quia contrarium a multis dicitur, et
quod multis videtur non potest omnino falsum esse, secundum
Philosophum, in VII Ethic., cap. xiv, et in fine De somm. et
vig.5, ideo potest dici quod per eorum actum completur gene­
ratio, inquantum semen humanum apponere possunt in loco
convenienti ad materiam proportionatam, sicut etiam semina
aliarum rerum colligere possunt ad complendum aliquos
effectus, ut in præcedenti distinctione dictum est ; ut attri­
buatur id tantum eis quod est motus localis, non autem ipsa
generatio cujus principium non est virtus dæmonis, aut cor­
poris ab eo sumpti, sed virtus illius cujus semen fuit ; unde
et genitus non dæmonis, sed alicujus hominis filius est.
Et sic patet responsio ad primum quod contra objicitur.
Ad secundum dicendum, quod cum hic dæmones velocissime
moveantur propter victoriam virtutis moventis super rem
1.
2.
3.
4.
5.

AI. : « dirigere. »
Al. : « comedunt, sed fuit, » item « sed fit. »
Al. : « tractatio, »
Al. forte superfluit : « aliqua. »
Sive De divinatione per somnium, cap. i.

motam, possunt aliqua ponere ad conservationem seminis,
ne calor vitalis evaporet.
Ad tertium dicendum, quod dæmones possunt scire virtutem seminis decisi ex dispositione ejus a quo decisum est,
et similiter mulierem proportionatam ad seminis illius susceptionem, et etiam constellationem juvantem ad effectum cor-poralem, scilicet optimæ complexionis in genito : quibus omnibus concurrentibus, possibile est genitos corpore magnos
esse vel fortes.
Solutio III. — Ad id quod tertio quæritur, dicendum est
quod angeli nullo modo vident per oculos corporis assumpti,
quia hæc est operatio potentiæ corporis viventis ; unde partes
corporis assumpti non sunt organa sensibilia, sed similitudinem eorum habentia ad ostendendum angelorum spirituales
virtutes ; unde Dionysius, in fin. Cæl. hier., § 3, col. 330, t. I,
ex omnibus partibus humani corporis docet proprietates ange­
licas considerare ; unde non frustra assumuntur.
Solutio IV. — Ad id quod quarto quæritur, dicendum
est quod moventur per accidens, motis corporibus in quibus
sunt : quia definitive sunt in illis corporibus, ita quod non
alibi. Deus autem non movetur ad motum alicujus corporis :
quia ita est in uno quod etiam in alio : sicut anima non movetur
per accidens ad motum manus, sed ad motum totius corporis.
Similiter etiam motor orbis conjungitur orbi secundum totum1,
secundum philosophos, et non uni parti tantum ; quamvis
virtus ejus primo appareat in parte dextera unde incipit
motus, et ideo non movetur per accidens, quia totus orbis
non movetur extra locum suum, nisi hoc modo quod sit in
alio loco ratione et non subjecto.
Solutio V. — Ad id quod quinto quæritur dicendum, quod
loqui proprie est per formationem vocum ex percussione
aeris respirati, determinatis organis, ad exprimendum ali­
quem intellectum ; et ideo locutio corporalis angelis convenire
non potest in corporibus assumptis, secundum completam
significationem, cum non habeant vera organa corporalia ;
sed est aliqua similitudo locutionis, inquantum intelligunt,
et intellectum exprimunt quibusdam sonis, qui proprie non
sunt voces, sed similitudines vocum ; sicut etiam quædam
animalia non respirantia dicuntur vocare12, et etiam quædam instrumenta, ut dicit Philosophus, in II De anima,
1. Parm. omittit : « secundum totum. »
2. Scilicet « vocem edere ».

214

COMMENTUM IN LIB. II SENTENTIARUM

text. 87. Intentiones autem intellect® ab angelo efficiuntur
in illis sonis non eædem numero sed secundum similitudinem
significationis per motus determinatos ab intellectu, sicut
similitudo artis efficitur in materia, ut domus.
ARTICULUS r

Utrum dæmones possint esse intra corpora hominum
Ad quintum sic proceditur. 1. Videtur quod dæmones intra
corpora hominum esse non possint. Dicit enim Glossa1, Super
illud Habac., n, 20 : Dominus in templo sancio suo, quod dæmo­
nes simulacris exterius præsidere possunt, non autem interius
adesse. Ergo multo minus intra humana corpora.
2. Præterea, duo spiritus creati non possunt esse in eodem
loco, ut in primo dictum est. Sed anima est in qualibet parte
corporis. Ergo videtur quod in nulla parte ejus possit esse
dæmon.
3. Præterea, secundum Damascenum, lib. II, cap. in,
col. 870, t. I, angelus est ubi operatur. Sed sicut operatur
in corpore, ita etiam habet aliquam operationem circa ani­
mam. Ergo sicut intra animam non est, ita nec intra corpus.
4. Præterea, videtur quod in sensus corporales imprimere
non possit præstigiis deludendo. Illa enim forma quæ vide­
tur oportet quod sit alicubi. Sed non potest esse tantum in
sensu : quia sensus non habet aliquam speciem nisi a rebus
acceptam : nec iterum potest esse in re quæ videtur sic quod
mulier videatur equa : quia duæ formæ substantiales non
possunt esse in eodem ; et præterea res illa videretur talis
ab omnibus : nec iterum in aere circumstante, qui susceptibilis figuræ non est, nec semper unus et idem circa rem illam
manet, præcipue quando movetur. Ergo videtur quod hujus­
modi ludificationes per dæmones fieri non possint.
5. Sed contra, videtur quod etiam in animam illabi possunt.
Quia ea quæ sunt in corde, nullus scire potest, nisi cordis
intima penetret. Sed dæmones sciunt cogitationes malas pec­
catorum : quas apud Deum accusant, et ex quibus occasionem
tentandi sumunt. Ergo videtur quod animæ illabantur.
6. Pra»terea, ipsi immittunt malas cogitationes, ut dicitur
in psal. lxxix, 49 : Immissiones per angelos malos. Ergo vide­
tur quod intellectum penetrare possint.
7. Præterea, ipsi etiam dicuntur incentores malorum.
1. Ex Hieronymo, coi. 1306, t. 6.

K Sed incendere pertinet ad affectum cujus est amare. Ergo
K videtur quod etiam in voluntatem nostram imprimere possint
Br. et eam intrare.
K Solutio. — Respondeo dicendum, quod angeli boni et
K mali ex virtute naturæ suæ habent potestatem transmutandi
B corpora nostra sicut etiam alia corpora naturalia ; et quia
B ubi operantur ibi sunt, ideo nostris corporibus illabantur,
B- et per consequens etiam impressionem habent in potentias
B affixas organis, quarum operationes immutantur ad immuB tationem organorum, sicut est sensus, imaginationis et hujusB modi ; sic etiam per accidens eorum operatio resultat in
B intellectum, cujus objectum est phantasia, sicut color visus,
B ut dicitur in III De anima. Sed tamen hoc non provenit
B usque ad voluntatem : quia voluntas neque quantum ad
B actum neque quantum ad objectum dependet ex organo
B corporali : quia objectum suum ab intellectu accipit secundum
B quod intellectus apprehendit aliquid in ratione boni.
B
Ad primum ergo dicendum, quod dæmon dicitur non intus
B adesse simulacro quasi virtus conjuncta, ita quod ex dæmone
B et simulacro fiat unum, sicut idololatræ putabant aliquod
E numen in imaginibus corporalibus esse.
■
Ad secundum dicendum, quod anima non est in corpore
E sicut in loco, sed sicut forma in materia ; et ideo non est
E unius rationis operatio quam anima in corpus efficit, et dæmon;
E unde sine confusione operationum utrumque simul in eadem
E corporis parte esse potest.
■
Ad tertium dicendum, quod esse intra aliquid, est esse
E intra terminos ejus. Corpus autem habet terminos duplicis
E rationis, scilicet quantitatis e' essentiæ ; et ideo angelus
E operans intra terminos corporalis quantitatis, corpori illa■ bitur ; non autem ita quod sit intra terminos essentiæ suæ,
K nec sicut pars, nec sicut virtus dans esse : quia esse est per
[' creationem a Deo. Substantia autem spiritualis non habet
I· terminos quantitatis, sed tantum essentiæ ; et ideo in ipsam
B- non intrat nisi ille qui dat esse, scilicet Deus creator, qui
f habet intrinsecam essentiæ operationem ; aliæ autem perfec­
ts tiones sunt superadditæ ad essentiam ; unde angelus illumiI nans non dicitur esse in angelo et in anima, sed extrinsecus
K aliquid operari.
g
Ad quartum dicendum, quod formæ quæ videntur in istis
I præstigiis, non sunt nisi in sensu. Hoc autem potest dupliciter contingere per dæmonum operationem. L’no modo ut
5
species quæ sunt in imaginatione servatæ operatione dæmonum ad organa sensuum fluant, sicut contingit in somno ;

et ideo, quando illæ species contingunt organa sensus exte­
rioris, uniuntur1 ac si essent res præsentes extra et actu senti­
rentur. Alius modus potest esse ex immutatione organorum,
quibus immutatis, fallitur sensus judicium, sicut in eo qui
habet gustum corruptum, cui omnia videntur amara. Hoc
autem facere possunt virtute quarumdam rerum naturalium,
sicut ad vaporationem cujusdam fumi trabes domus videntur
serpentes, et multa experimenta hujusmodi inveniuntur.
Ad quintum dicendum, quod cogitationes cordium scire
solius Dei est. Possunt tamen angeli aliquas earum conji­
cere ex signis corporalibus exterioribus, scilicet ex immuta­
tione vultus12, sicut dicitur :
In vultu legitur hominis secreta voluntas :
et ex motu cordis, sicut per qualitatem pulsus etiam a medicis
passiones animæ cognoscuntur.
Ad sextum dicendum, quod mali angeli cogitationes immit­
tunt, ut prius dictum est, illustrando phantasmata, ut secun­
dum diversas eorum compositiones possint novæ intentiones
ab eis accipi. Non tamen intellectus cogitur eas accipere :
quia præter objectum et potentiam cognoscentem, exigitur
ad actualem cognitionem intentio cognoscentis vel per sen­
sum vel per intellectum. Sed boni angeli etiam directe in
intellectum imprimere possunt : quia, secundum Augusti­
num3, operantur in intelligentias nostras miris quibusdam
modis. Hoc autem est inquantum lumen intellectus agentis
nostri confortatur per intellectuale lumen ipsorum. Sed hoc
dæmonibus non competit : quia quamvis naturale lumen
eorum sit efficacius quam lumen intellectus nostri, tamen
lumine gratiæ non sunt perfecti, sed tenebris culpæ obum­
brati ; et ideo non intendunt judicium rationis nostræ rectificare per conformationem intellectualis luminis, sed aliqua
nobis ostendere ex quibus decipiamur, quod faciunt phantas­
mata illustrando.
Ad septimum dicendum, quod dæmones dicuntur incen­
tores, inquantum faciunt fervere sanguinem : et sic anima
ad concupiscendum disponitur, sicut etiam quidam cibi
libidinem provocant. In voluntatem autem imprimere solius
Dei est, quod est propter libertatem voluntatis, quæ est domina
sui actus, et non cogitur ab objecto, sicut intellectus cogitur
1. Parm. : « videntur. »
2. AI. : « virtutis » ; Nicolai : « visus. »
3. Enarr. in psal. cxvm, conc. 18, § 4, coi. 1553, t. 4. Addit Nicolai :
« lib. X De civ. Dei, cap. xvi, et lib. XXI. »

demonstratione. Unde patet ex praedictis quod dæmones
imprimunt in phantasiam, sed angeli etiam in intellectum ;
Deus autem solus in voluntatem.

ARTICULUS VI

Utrum Deus apparuerit in figuris corporalibus
Ad sextum sic proceditur. 1. Videtur quod ipse Deus in
corporalibus figuris non apparuerit. Hujusmodi enim appa­
ritiones factæ patribus in prophetis, factæ sunt mediantibus
angelis, quorum etiam dispositione lex tradita est, ut dicitur
Act., vu, et ad Hebr., n. Sed ille apparet qui immediate
revelationem facit. Ergo videtur quod in hujusmodi formis
corporalibus Deus non apparuerit.
2. Præterea, angelus apparens visibiliter assumit corpus
in quo videtur. Sed Deus nunquam assumpsit corpus, nisi
in unitate personae. Ergo videtur, quod ipse in corporalibus
figuris non videatur.
3. Præterea, angelus qui apparet in aliquo corpore, est
in eo in quo prius non fuerat. Sed in illis creaturis in quibus
apparere dicitur Deus non est nisi sicut prius fuerat, scilicet
per essentiam, præsentiam et potentiam. Ergo videtur quod
ipse non apparebat.
4. Præterea, si ipse Deus apparuerit, ergo videtur quod
missio visibilis facta fuerit in Veteri Testamento, sicut etiam
in Novo, quod a sanctis negatur.
Sed contra est, quod dicitur Exod., xx, 3, ubi Dominus
loquitur ad populum dicens : Non erunt tibi alii dii præter
* ; et frequenter etiam invenitur : Ego Dominus. Ergo
me
videtur quod ipsemet Deus apparuerit.
Præterea, Isa., ιν, 1, dicitur : Vidi Dominum sedentem
super solium excelsum et elevatum, quod non potest convenire
nisi ipsi Deo. Ergo videtur quod ipsum Deum viderit.
Solutio. — Respondeo dicendum, quod Deus secundum
essentiam suam corporalibus oculis nunquam videri potest
nec etiam intellectu nisi a beatis, sed in corporalibus formis
hominibus apparuit. Hæc autem apparitio facta est minis­
terio aiigelorum, ut dicit Augustinus in lib. III De Trinitate,
cap. xi, etc., col. 881, t. VIII, quia divinæ illuminationes
non veniunt in nos nisi mediante caelesti hierarchia, ut dicit
Dionysius, cap. iv Cæl. hier., etc., col. 178, t. I, Unde in omniNon habebis deos alienos coram me.

bus illis apparitionibus corporalibus corpus formatum est
et assumptum et motum ab angelo ; sed tamen in corpore
assumpto per angelum dicitur apparere angelus, et aliquando
Deus. Formatio enim et apparitio corporis assumpti, ut dicest, fit ad ostendendas proprietates spiritualium substantiarum.
Quandoque enim angelus, qui immediate illuminat hominem,
vult instruere eum de propria virtute quam ipse habet ; et
tunc in corpore illo exprimit similitudines suæ virtutis ; et
sic dicitur ille inferior angelus apparere. Aliquando autem
vult instruere hominem de virtute divina, vel etiam superioris
angeli, per quam operatur : et tunc format corpus assump­
tum ad exprimendam eminentiam divinæ majestatis vel
etiam proprietates superioris angeli ; et tunc dicitur Deus
apparere vel ille superior angelus ; et hoc etiam Gregorius
dicit in Glossa Exodi1, m, coi. 191, t. I, assignans causam
quare angelus qui loquebatur Moysi, quandoque vocatur
angelus, quandoque Dominus.
Et per hoc patet responsio ad primum : quia non dicitur
apparere ille angelus qui immediate corpus format, sed Deus,
cujus proprietates in figura ostensi corporis significantur.
Et similiter ad secundum : quia quamvis angelus corpus
formet vel moveat, non tamen ipse apparerè dicitur, ratione
jam dicta, sed Deus.
Ad tertium dicendum, quod Deus erat in illis creaturis
novo modo, sicut signatum in signo.
Ad quartum dicendum, quod immissio visibilis divinæ
personæ differt ab apparitione, de qua differentia dictum est
in I, dist. xvi.
EXPOSITIO TEXTUS

« Ad patiendum humor et humus ; ad faciendum aer et
ignis aptitudinem habent. » Videtur hoc esse falsum : quia in
aqua dominatur qualitas activa, scilicet frigidum ; et ita vide­
tur magis esse activa quam aer in quo dominatur qualitas
passiva, scilicet humidum. — Et dicendum quod ista objectio
procedit, considerata actione et passione secundum qualitates
activas et passivas. Sed aliter est, si consideretur secundum
formas substantiales quæ sunt prima principia actionis ;
quanto enim aliquid est magis subtile, magis est activum,
quia plus habet de forma ; et grossum est magis passivum,
quia plus habet de materia.
1. Ex præfat. Moral., § 3, col. 517, t. 1.

« Sed ubi Deum hominibus in corporalibus imaginibus

I, apparuisse asserit, perplexam quæstionem proponit. » Hic
i movetur quæstio habens tres partes secundum tres modos
quibus potest divina apparitio aestimari. Unus modus est
Fut aliqua nova creatura creetur ad hoc quod in ea Deus appa­
ll reat, et hoc verum est si per creationem intelligatur formatio
B corporis facta per ministerium angelorum. Secundus modus
B est ut angeli corpora naturaliter unita diversimode transI forment ad exprimendum diversas similitudines. Tertius
I modus est ut supra corpora quæ habent, alia grossiora assuE mant, quasi indumenta in quibus videantur1 : et utrumque
g istorum falsum est, quia supponit angelos habere corpora
E naturaliter unita.
B « Visibile enim quidquam non est quod non sit mutabile. »
g Istud absolute verum est12, si intelligatur de visu exteriori :
E quia omne visibile est corpus naturale, et omne corpus natugrale est mobile vel secundum locum vel alio modo.
E « Dæmones3 per energicam operationem non credimus sub­
ii stantialiter illabi animæ. » « Energia » dicitur ab « en » quod
I est in, et « ergia » quod est labor, et « geos », quod est terra4, et
g convenit his qui interius terrestri et melancholico humore
g laborant : quia tales usu rationis privantur ; ideo energumeni
I et etiam dicuntur illi qui interius a daemone possidentur.
e

1. Parm. : « quibus induantur. »
2. AI. : « visibile est quidquid non est, » etc. Istud absolute verum
non est. etc.
3. AI. : « Per energumenos, » etc.
4. « Inauspicata explicatio, nec satis græcæ voci respondens. »
Nicolai.

I3

DISTINCTIO IX
De ordinum distinctione, et quot sint, et quid sint

Post prædicta, superest cognoscere de ordinibus angelorum
quid Scriptura tradat, quæ in pluribus locis novem esse ordines
angelorum promulgat, scilicet angelos, archangelos, principa­
tus, potestates, virtutes, dominationes, thronos, cherubim
et seraphim. Et inveniuntur in istis ordinibus tria terna esse,
et in singulis tres ordines, ut Trinitatis similitudo in eis insinue­
tur impressa. Unde Dionysius, lib. De cæl. hier., cap. vi, coi. 199,
t. I, tres ordines angelorum esse tradit, ternos in singulis ponens.
Sunt enim tres ordines superiores, tres inferiores, tres medii.
Superiores, seraphim, cherubim et throni. Medii, dominationes,
principatus, potestates. Inferiores, virtutes, archangeli et
angeli.
Quid appelletur ordo, et quæ sit ratio nominis cujusque
Hic considerandum est quid appellatur ordo : deinde utrum
ab ipsa creatione fuerit distinctio illorum ordinum. Ordo ange­
lorum dicitur multitudo caelestium spirituum qui inter se in
aliquo munere gratiæ assimilantur, sicut et in naturalium dato­
rum munere conveniunt : verbi gratia, seraphim dicuntur
qui præ aliis ardent in charitate ; seraphim enim interpretat ur
ardens, vel succendens. Cherubim, qui præ aliis in scientia
eminent ; cherubim enim interpretatur plenitudo scienliæ.
Thronus dicitur sedes ; throni autem vocantur, ut beatus
Gregorius ait, Hom. XXXIV in Evang., § 10, coi. 1252, t. II,
qui tanta divinitatis gratia replentur ut in eis sedeat Deus, et
per eos judicia discernat atque informet. Dominationes vero
vocantur qui principatus et potestates transcendunt. Princi­
patus dicuntur qui sibi subditis, quæ sunt agenda, disponunt,
eisque ad explenda divina ministeria1 principantur. Potestates
nominantur hi qui hoc cæteris potentius in suo ordine accepe­
runt, ut virtutes adversæ eis subjectæ eorum refrenentur potes­
tate, ne homines tentare tantum valeant quantum desiderant.
Virtutes vocantur illi per quos signa et miracula sæpe fiunt.
Archangeli qui majora nuntiant, angeli qui minora.
1. AI. : « mysteria.

Quod hæc nomina non propter se, sed propter nos, eis data sunt,
quæ sumpta sunt a donis gratiæ, quæ non habent singulariter,
sed excellenter ; et a præcipuis nominantur.
B
Hæc nomina non propter se, sed propter nos, eis data sunt,
t Qui enim sibi noti sunt contemplatione, innotescunt cognoE minatione, et nominantur singuli ordines a donis gratiarum,
K quæ non singulariter, sed excellenter, data sunt in participaK . tione. In illa enim cælesti patria, ubi plenitudo boni est, licet
E' quædam data sint excellenter, nihil tamen possidetur singulaL riter ; omnia enim in omnibus sunt, non quidem æqualiter,
I· quia alii aliis sublimius possident, quæ tamen omnes habent.
K Cumque omnia dona gratiarum superiores ordines sublimius
I" et perfectius perceperint, tamen ex præcipuis sortiti sunt vocàI bula, inferioribus cætera relinquentes ordinibus ad cognomiI nationem ; ut seraphim, qui ordo excellentissimus æstimatur,
I tam dilectionem quam cognitionem divinitatis, et cætera
f virtutum dona, cæteris omnibus sublimius et perfectius perceI pit ; et tamen ab excellentiori dono, id est a charitate, nomen
accepit ille superior ordo ; majus enim donum est charitas
I quam scientia, I Cor., xm, Item majus est scire quam judicare :
Ï scientia namque informat judicium ; ideoque secundus ordo
i a secundo dono, id est a cognitione veritatis, appellatus est,
E scilicet chérubin : ita et de aliis intelligendum est. Assignatur
i ergo excellentia ordinum secundum excellentiam donorum ;
I. et tamen, sicut Gregorius ait, ubi supra, § 14, coi. 1255, illa
I dona omnibus sunt communia. Omnes enim ardent charitate,
i et scientia pleni sunt, et sic de aliis. Sed superiores aliis excelI lentius, ut jam dictum est, ipsa dona acceperunt, a quibus et
t nominantur. Unde Gregorius, ibidem : « In illa summa civitate
t quisque ordo ejus rei censetur nomine quam plenius accepit
E in munere. » Sed oritur hic quæstio talis. Si quisque ordo ab
E illo dono nominatur quod plenius possidet, tunc cherubin in
i scientia præeminet omnibus, quia a scientia nominatur. Sed
I’ qui magis diligit, plus cognoscit. Tantum enim, ut tradit auc* ‘toritas, cognoscit ibi quisque quantum diligit. Itaque seraphim
F non solum in charitate, sed etiam in scientia præeminent.
I Ideoque auctoritas illa sic videtur intelligenda, ut comparatio
ft non referatur ad omnes ordines, sed ad quosdam, scilicet infef riores. Ille enim ordo non plenius seraphim accipit scientiam
in munere, sed plenius aliis ordinibus, qui sunt inferiores. Nec
s nominatur quisque ordo ab omni re quam plenius aliis accepit
t sed ab aliqua rerum quas accepit. Vel potest comparatio referri
F non ad ipsos ordines, sed ad alia dona, nec ad omnia alia dona,
I sed ad quædam. Sicut enim homines cum plura habeant dona,
t quædam aliis excellentius possident ; ita forte et angeli quibusdam muneribus magis pollent, et aliis quibusdam minus.

Utrum hi ordines ab initio creationis ita distincti fuerint
Jam nunc inquirere restat utrum isti ordines a creationis
initio ita distincti fuerint. Quod ita fuerint distincti a primor­
dio suæ conditionis, videtur testimonio auctoritatis insinuari,
quæ tradit de singulis ordinibus aliquos cecidisse. De ordine
namque superiori Lucifer ille fuit, quo nullus dignior conditus
est. Apostolus etiam Ephes., vi, principatus et potestates
tenebrarum nominat, ostendens de ordinibus illis cecidisse,
qui cum in malis ministerium exerceant, non tamen penitus
nominibus suorum ordinum privati sunt. Sed non videtur illud
posse stare ; non enim tunc charitate ardebant, nec sapientia
pollebant, neque in eis Deus sedebat ; si enim hoc habuissent,
non cecidissent. Non ergo tunc erant seraphim vel cherubim
vel throni. Ad quod dicimus, quia ante casum quorumdam
non erant isti ordines, quia nondum habebant dona, in quorum
participationibus conveniunt ; sed quibusdam cadentibus,
aliis apposita sunt eisque qui ceciderunt collata fuissent eadem
dona, si perstitissent. Ideoque Scriptura dicit de singulis ordi­
nibus cecidisse aliquos : non quod fuerint in ordinibus, et
postea corruerint ; sed quia si perstitissent, eorum aliqui in
singulis fuissent ordinibus, qui et in naturæ tenuitate et in
formæ perspicuitate differentes gradus habebant, sicut illi
qui perstiterunt. Alii enim, ut supra diximus1, superiores, alii
inferiores conditi sunt : superiores, qui magis natura subtiles
et sapientia amplius perspicaces ; inferiores, qui natura minus
subtiles et intelligentia minus perspicaces facti sunt. Has
autem invisibiles differentias invisibilium ille solus ponderare
potuit qui omnia in numero, et mensura, et pondere disposuit,
Sap., xi, id est, in seipso, qui est mensura omni re modum
præfigens, et numerus omni rei speciem præbens, et pondus
omnem rem ad stabilitatem trahens, id est terminans, et for­
mans, et ordinans omnia, ut Augustinus dicit, lib. IV De Gen.
ad lit., cap. m, coi. 299, t. III.
Utrum omnes angeli ejusdem ordinis sint aequales
Præterea considerari oportet utrum omnes angeli ejusdem
ordinis sint æquales. Ita esse quibusdam placuit ; sed non est
hoc probabile, nec assertione dignum. Quia Lucifer, qui fuit
de collegio superiorum, ipsis etiam dignior extitit qui aliis
excellentiores creati fuerant. Ex quo percipitur quod si persti­
tisset, in ordine superiori fuisset, et aliis ejusdem ordinis dignior
extitisset. Sicut enim unus est ordo apostolorum, et alter mar­
tyrum, et tamen in apostolis alii aliis sunt digniores12 ; similiter
et in martyribus alii aliis sunt superiores, ita et in ordinibus
angelorum recte creditur esse.
1. Dist. i.
2. AI. : « in apostolis aliis digniores. »

Quomodo dicat Scriptura, decimum ordinem ex hominibus
compleri, cum non sint nisi novem ordines angelorum

1
■
j

Notandum etiam quod decimus ordo legitur de hominibus
restaurandus ; sed cum non sint nisi novem ordines, nec plures
fuissent, etiam si illi perstitissent qui ceciderunt ; moventur
lectores, quomodo Scriptura dicat, decimum ordinem compleri
ex hominibus. Gregorius namque dicit, ubi supra, § 11, coi. 1252,
t. II, homines assumendos in ordinem angelorum, quorum alii
assumuntur in ordinem superiorum, qui scilicet magis ardent
charitate ; alii in ordinem inferiorum, qui scilicet minus perfecti
sunt. Ex quo apparet non esse de hominibus formandum deci­
mum ordinem, tanquam novem sint angelorum, et decimus
hominum, sed homines pro qualitate meritorum statuendos
in ordinibus angelorum. Quod ergo legitur decimus ordo com­
plendus de hominibus, ex tali sensu dictum fore accipi potest
quia de hominibus restaurabitur quod in angelis lapsum est,
de quibus tot corruerunt, ut posset fieri decimus ordo. Propter
quod Apostolus dicit, omnia restaurari in Christo quæ in cælis
et quæ in terris sunt : quia per Christum redemptum est humanum genus, de quo fit reparatio ruinæ angelicæ. Tamen non
minus salvaretur homo, si angelus non cecidisset.

Quod homines assumuntur juxta numerum stantium non lapsorum

s

Non enim juxta numerum eorum qui ceciderunt, sed eorum
qui permanserunt, homines ad beatitudinem admittuntur.
Unde Gregorius, loco cit. : « Superna illa civitas ex angelis
et hominibus constat : ad quam credimus tantos humani gene­
ris ascendere, quantos illic contingit angelos remansisse, sicut
scriptum est in cantico Deuteronomii, cap. xxxn, 8 : Statuit
terminos populorum, juxta numerum angelorum Dei1. »

:

Quod quidam putant, secundum numerum lapsorum
angelorum, homines reparandos

\
;
i
f
f
i
i
■
i.

A quibusdam tamen putatur quod homines reparentur
juxta numerum angelorum qui deciderunt ; ut illa caelestis
civitas nec suorum civium numero privetur, nec majori copia
regnet. Quod Augustinus in Enchir., cap. xxix, coi. 246, t. VI,
sentire videtur, asserens de hominibus plus salvari quam
corruit de angelis, sed non minus, ita dicens : « Superna Hierusalem mater nostra, civitas Dei, nulla civium suorum numerositate fraudabitur ; aut uberiore etiam copia fortasse regnabit. Neque enim numerum aut sanctorum hominum aut immundorum dæmonum novimus, in quorum locum succedentes

'
"
‘

1, Nicolai : « Ita Septuaginta ; Vulgata vero : Constituit terminos
populorum juxta numerum filiorum Israel.

filii catholicæ matris, quæ sterilis apparebat in terris, in ea
pace de qua illi ceciderunt, sine ullo temporis termino permane­
bunt. Sed illorum civium numerus, sive qui est, sive qui fuit,
sive qui futurus est, in contemplatione ejus artificis est qui
vocat ea quæ non sunt, tanquam ea quæ sunt. » Ecce aperte
dicit, non minus de hominibus salvari quam corruit de angelis ;
sed plus non asserit.
DIVISIO TEXTUS

Determinatis his quæ pertinent ad statum creationis
angelorum et ad distinctionem eorum per conversionem et
aversionem, hic determinat ea quæ pertinent ad dignitatem
bonorum ; et dividitur in partes duas : in prima determinat
de distinctione ordinum ; in secunda determinat quosdam
actus qui sequuntur ordines distinctos, x dist. : « Hic etiam
investigandum est utrum omnes illi cælestes spiritus ad exte­
riora nuntianda mittantur. » Prima in duas : in prima deter­
minat ordinum angelorum distinctionem ; in secunda ostendit
quomodo homines assumuntur de ordine angelorum, ibi :
« Est notandum quod decimus ordo1 legitur de hominibus
restaurandus. » Prima in tres : in prima ostendit ordinum
distinctionem ; in secunda distinctionis principium quantum
ad durationem, ibi : « Jam nunc inquirere restat utrum et isti
ordines a creationis initio ita fuerint distincti » ; in tertia
distinctionis modum quantum ad æqualitatem, ibi : « Præterea
considerari oportet utrum omnes angeli ejusdem ordinis
æquales sint. » Circa primum tria facit : primo ponit ordinum
distinctionem ; secundo assignat distinctionis rationem, ibi :
« Hic considerandum est quid appelletur ordo » ; tertio assignat
causam nominationis ipsorum, ibi : « Hæc nomina non propter
se, sed propter nos eis data sunt » ; et circa hoc duo facit : primo
determinat veritatem ; secundo excludit objectionem, ibi :
« Sed oritur hic quæstio talis. »
« Notandum est etiam, quod decimus ordo legitur de homi­
nibus reparandus. » Hic ostendit quomodo homines ad ange­
lorum ordines assumuntur ; et circa hoc duo facit : primo
ostendit per quem modum assumuntur, utrum ad unum ordi­
nem decimum, vel ad omnes novem ; secundo ostendit eorum
qui assumuntur numerum, ibi : « Non enim juxta numerum
eorum qui ceciderunt, sed eorum qui permanserunt, homines
ad beatitudinem admittuntur » ; ubi duo facit : primo.ostendit
veritatem ; secundo excludit contrarietatem, ibi : « A quibus­
dam tamen putatur quod homines reparentur juxta numerum
angelorum qui ceciderunt. »
1. AI. : « divinus ordo. »

QUÆSTIO PRIMA
Hic quæruntur octo : 1° quid sit hiérarchie ; 2° de actibus
hierarchiæ ; 3° de distinctione hierarchiarum et ordinum ;
4° de nominatione ordinum distinctorum ; 5° de distinctione
vel æqualitate personarum in uno ordine existentium ; 6° de
connexione1 hierarchiarum ; 7° de principio ordinum ; 8° de
eorum restauratione per homines facta.

ARTICULUS PRIMUS

Utrum definitio hierarchiæ data a Dionysio sit conveniens
Ad primum sic proceditur : et ponitur definitio Dionysii
in ni cap. Cælesl. hierar., col. 163, t. I : « Hierarchia est divinus
ordo et scientia et actio, deiforme, quantum possibile est,
similans2, ad inditas ei divinitus illuminationes proportionabiliter in Dei similitudinem conscendens. » 1. Videtur autem
quod sit incompetens. Quia definitio nihil superfluum debet
continere. Sed ipse alibi definiens hierarchiam dicit3 : « Hie­
rarchia est ad Deum, quantum possibile est unitas et simili­
tudo. » Cum ergo in præassignata descriptione præter divinam
similitudinem multa ponantur, videtur quod sint superflua.
2. Præterea, pars non debet poni in definitione totius, ad
minus sicut genus. Sed ordo est pars hierarchiæ, cum unaquæque hierarchia tres ordines contineat. Ergo videtur incon­
venienter dicere : « Herarchia est ordo. »
3. Præterea, in angelis non tantum est ordo secundum
scientiam, sed etiam secundum alia dona et naturalia et
gratuita ; quæ omnia excellentius sunt in superioribus quam
in inferioribus. Ergo sicut ponit scientiam, debuit alia dona
ponere.
4. Præterea, actio pertinet ad ministrantes. Sed hierar­
chia est communis ministrantibus et assistentibus. Ergo
videtur quod describat commune per proprium ; quod est
contra artem definitionum.
5. Præterea, idem non potest poni in diversis generibus
non subalternatim positis. Ergo videtur, cum scientia, et
actio, et ordo non subalternentur invicem, quod inconvenien1. Sic codd. ; Parm. : « generatione. »
2. Nicolai : « deiformi quam possibile est assimilans. »
3. I De cæl. hierar., coi. 119, t. 1, de deificatione loquens.
COMMENT.

IN LIB.

SENTENT. - II. — 9

ter assignantur hierarchiæ tanquam genera in prædicta des­
criptione.
6. Præterea, in divinis personis non est ordo scientiæ et
actionis, cum sit una scientia et actio trium. Hoc autem per­
tinet ad rationem hierarchiæ, quod sit ordo scientiæ et actio­
nis. Ergo videtur quod non similet deiforme1.
7. Præterea, idem est deiformitas et similitudo divina.
Ergo videtur esse verborum inculcatio, cum dicit : « In divi­
nam similitudinem ascendens, » postquam dixerat : Dei­
forme similans. »
Solutio. — Respondeo dicendum, quod hierarchia dicitur,
quasi sacer principatus a « hieron1
2, » quod est sacrum, et
« archon, » quod est princeps. In omni autem principatu
requiritur gradus potestatis et finis ; unde in sacro principatu
oportet hujusmodi sacra et divina esse : et ideo, sicut in
principatu sæculari3 finis est ut subjecta multitudo pacifice
disponatur ad bonum intentum a principe, sicut patet in
exercitu, qui, secundum Philosophum, XI Metaphysic.,
text. 52, ordinatur ad bonum ducis sicut ad finem ultimum ;
ita oportet quod in sacro principatu finis sit assimilatio ad
Deum. Hunc autem finem non est possibile angelos consequi
nisi per ordinatam actionem, ad quam exigitur ordinata
potestas et scientia dirigens : et ideo in definitione hierarchiæ
ponitur ordo, in quo exprimitur gradus potestatis, et scientia
sicut dirigens, et actio sicut ad finem inducens, et Dei simili­
tudo sicut finis intentus.
Ad primum ergo dicendum, quod finis est causa causa­
rum : et ideo definitio quæ sumitur ex fine, formalior est inter
omnes definitiones, et medium demonstrans eas ; et ideo illa
descriptio hierarchiæ : « Est ad Deum unitas et similitudo ».
est sicut definitio quæ est medium demonstrationis. Hæc
autem, « hierarchia est ordo, scientia et actio, » si nihil addatur,
est quasi demonstrationis conclusio, quia includit essentialia
principia hierarchiæ ; unde Dionysius eam ex prædicta con­
cludit. Sed illa quæ posita est, perfecta est, quia comprehen­
dit utrumque ; unde est quasi demonstratio positione diffe­
rens.
Ad secundum dicendum, quod ordo potest sumi duplici­
ter : vel secundum quod nominat unum gradum tantum,
1.
liter
2.
3.

AI. : « similiter deiformi » ; Nicolai' autem : « quod non ac simi­
deiformi. »
Al. : « hieros, » et infra « aeros ».
Parm. : « sœcularis. »

sicut qui sunt unius gradus, dicuntur unius ordinis ; et sic
ordo est pars hierarchiæ : vel secundum quod nominat relationem quæ est inter diversos gradus, ut ordo dicatur ipsa
ordinatio ; et sic sumitur quasi abstracte, et sic ponitur in
definitione hierarchiæ ; primo autem modo sumitur concretive, ut dicatur ordo unus gradus ordinatus.
Ad tertium dicendum, quod sicut anima in corpore quemdam effectum inducit immediate in omnibus membris, ut
esse, inquantum est forma corporis, alium autem inducit
in uno membro mediante alio, ut motum : ita etiam Deus
in omnibus ordinibus cælestis hierarchiæ immediate inducit
vitam naturæ, gratiæ et gloriæ ; sed ad executionem officiorum divinorum movet eos ordinate, per primos medios, et
per medios ultimos : et ideo non ponitur natura, vel gratia,
vel gloria in definitione hierarchiæ, sed scientia, velut dirigens actionem in divinis officiis.
Ad quartum dicendum, quod actio circa nos exercita, est
propria ministrantium, quæ non ponitur in definitione hierarchiæ ; sed actio cognitionis1, prout significat transfusionem percepti luminis a Deo ex uno in alium1
2, communis
est omnibus.
Ad quintum dicendum, quod Dionysius non intendit ordinare definitionem, sed principia essentialia hierarchiæ tangere :
quorum aliquod est sicut materiale, per modum generis se
habens, scilicet ordo ; alia vero sunt sicut formalia complentia rationem hierarchiæ per modum diiïerentiæ ; quorum
primum est ipsa receptio divini luminis, quæ in scientia importatur, quia scientia illa est secundum receptionem divini
luminis ; et secundum est ejus transfusio in alterum, quam
designat actio ; et tertium est consecutio finis in Dei similitudinem ; et sic patet quod semper sequens est formale respectu præcedentis. Unde si debet ordinate tradi definitio,
potest sic dici, quod hierarchia est divinus ordo secundum
scientiam3 et actionem, etc.
Ad sextum dicendum, quod secundum quosdam in divinis
personis est quædam hierarchia, quam dicunt supercælestem, quæ attenditur secundum ordinem naturæ in personis
divinis, quam assimilât hierarchia cælestis angelorum et subcælestis hominum. Sed hoc non est conveniens, nec secundum
intentionem Dionysii : quia in divinis personis principatum
1. AI. : « communis. »
2. AI. : « ab una in aliam » ; Nicolai : « a Deo in alium. »
3. AI. : « conscientiam. »

ponere unius ad alterum, est hæreticum ; aut quod Pater
purget Filium, vel illuminet, vel perficiat, vel quod id quod
Patris est, recipiatur in Filio inferiori modo : quæ tamen
requiruntur ad rationem hierarchiæ, secundum intentionem
Dionysii et secundum vocabuli significationem. Et ideo dicen­
dum est aliter ; scilicet quod similat deiforme, inquantum
per lumen perceptum divinæ claritati assimilatur, non quidem
per æquiparantiam, sed secundum suam proportionem :
propter quod dicit : « Quantum possibile est. » Omnis etiam
perfectio creaturae est similitudo divinæ bonitatis, sed quæ­
dam altera1 expressior.
Ad septimum dicendum, quod alicui agenti vel imprimenti
potest aliquod recipiens assimilari dupliciter : vel secundum
formam tantum, vel secundum formam et actionem ; sicut
aliquid illuminatur a sole, ut etiam alia illuminet ad simili­
tudinem solis, sicut luna ; et hæc est assimilatio secundum
convenientiam in forma et actione. Aliquod autem illumi­
natur ut in seipso luceat, sed lumen in alterum non trans­
fundat12, ut terrestria colorata, quia color est aliquid lucis.
Sic etiam assimilantur angeli Deo in receptione divini lumi­
nis ; et hæc assimilatio ostenditur in hoc quod dicit : « Dei­
forme, inquantum possibile est, similans ; » et etiam in trans­
fusione ejusdem in alios ; et hoc ostenditur cum dicitur : «Ad
inditas illuminationes, » id est secundum virtutem et regulam
datarum illuminationum « ascendens in Dei similitudinem, »
operando in alios secundum suam proportionem ; et ideo
nominat ascensum, quia in hoc est perfectio similitudinis,
et omnium divinius est Dei cooperatores fieri, sicut ibidem
dicit Dionysius : propter quod etiam philosophi posuerunt
finem intelligentiarum moventium orbes, quem intendunt
assimilationem divinam in causando. Et sic patet quod prima
similitudo respondet scientiæ, sed secunda actioni.

ARTICULUS II

Utrum unus angelus purget alium
Ad secundum sic proceditur. 1. Videtur quod unus angelus
alium non purget. Purgatio enim non est nisi per gratiam.
Sed solius Dei est dare gratiam. Ergo ipse solus purgat.
1. Parm. : « licet quædam sit expressior alia. »
2. Parm. : « aliqua illuminantur... luceant... transfundant... »

2. Præterea, purgatio1 non est nisi ab immunditia. Sed
in angelis bonis post casum malorum, nulla remansit immun­
ditia. Ergo non est ibi purgatio.
3. Item, videtur quod nec illuminatio unius per alterum
fiat. Quia informare mentem est solius Dei, ut ait Augustinus,
lib. III12 De Trinii., cap. vin, § 14, coi. 876, t. VIII. Sed illu­
minari non potest angelus, nisi mens sua informetur. Ergo
videtur quod unus angelus alium non illuminet.
4. Præterea, sicut habetur Matth., xxm, 1Q : Magister
vester unus est Christus ; ubi dicit Augustinus, Tract. Ill in
Episl. Joan., § 13, col. 2004, t. Ill, quod ipse solus est qui
interius docet. Sed illuminatio est per modum cujusdam doctrinæ. Ergo videtur quod solus Deus mentem angeli illuminet.
5. Præterea, omnes angeli beatitudinem suam habent
ex hoc quod immediate vident Deum. Sed Deus est sufficiens
medium ad omnium cognitionem. Ergo videtur quod unus
alium non illuminet.
6. Præterea, si unus illuminat alium, aut hoc facit creando
novum lumen in mente ejus, aut transmutando lumen a 'Deo
receptum. Sed primum est hæreticum, cum angeli non sint
creatores. Secundum autem videtur impossibile, nisi ponatur
aliquod medium deferens, sicut in illuminatione corporali :
quod ibi non est etiam facile fingere. Ergo videtur quod unus
alium non illuminet.
7. Item, videtur quod nec perficiat. Quia, ut supra dic­
tum est3, perfectio quæ possibilis est in angelo, est vel natu­
ræ conditæ, vel glorificatæ. Sed neutra potest esse in angelo
ab angelo. Ergo videtur quod unus alium non perficiat.
8. Præterea, nulla perfectio potest esse in angelo nisi
secundum receptionem divini luminis. Sed hæc receptio
est per illuminationem. Ergo perfectio ab illuminatione non
differt.
Solutio. — Respondeo dicendum, quod actio non potest
esse nisi secundum exigentiam rei cujus est actio. Cum autem
hierarchia perficiatur in scientia, ut ex definitione patet,
oportet ut actio hierarchica in transfusione scientiæ consis­
tat : unde dicit Dionysius, vu cap. Cæl. hier., col. 206, t. I,
quod purgatio, illuminatio et perfectio est divinæ scientiæ
assumptio. Ad scientiam autem concurrunt duo in sui acqui­
sitione : scilicet expulsio contrarii vel privationis, et consum1. AI. : « proportio. »
2. Parm. : « lib. VI. »
.3. Dist. iv.

matio ejus ; sicut est etiam in acquisitione cujuslibet formæ.
Sed consummatio scientiae in duobus consistit, sicut et visio
corporalis ad quam requiritur lumen sub quo videatur visi­
bile, et consequitur cognitio ipsius visibilis : similiter etiam
per lumen intellectuale habetur cognitio intellectiva. Ergo
quantum ad remotionem privationis est purgatio, quantum
ad influentiam luminis est illuminatio ; sed quantum ad cogni­
tionem consequentem, in quam dirigit lumen sicut in ulti­
mum terminum, est perfectio ; et propter hoc perfectiores1
a Dionysio dicuntur, secundum traditionem sacrarum doc­
trinarum.
Ad primum ergo dicendum, quod purgatio a culpa est per
gratiam ; sed a nescientia est per lumen doctrinæ : et hoc
etiam ab alio esse potest quam a Deo.
Ad secundum dicendum, quod purgatio quæ est in angelis
non est ab immunditia, sed a dissimilitudinis confusione, ut
dicitur in III Cæl. hier., coi. 163, t. I, vel a nescientia, ut dici­
tur in vu1
2 cap. Cæl. hier., § 3, col. 210, t. I, et hæc duo in
idem redeunt ; confusio enim intellectus est ex hoc quod
est in potentia respectu plurium ; et in hoc dissimilis est a
primo intellectu, scilicet divino, cui nulla possibilitas admis­
cetur. Per lumen ergo receptum a Deo, mediante superiori
angelo, liberatur intellectus angelicus ab hac dissimilitudinis
confusione, inquantum terminatur ad unum ; cui fortius
inhæret, quanto magis medium cognitionis efficax est : sicut
patet in eo qui nescit quam partem contradictionis eligat ;
sed intento medio probabili, magis ad unam flectitur ; sed,
addito medio demonstrativo, firmatur in illo.
Ad illud quod postea de illuminatione quaeritur, dicen­
dum quod circa hoc contrarie quidam opinati sunt. Quidam
enim dixerunt angelos inferiores nunquam essentiam Dei
videre ; sed per illuminationem superiorum, qui eum imme­
diate vident, Dei notitiam capere : cui obviat quod dicitur
Matth., xviii, 10 : Angeli eorum semper vident faciem Patris
mei ; ubi loquitur de angelis inferioris ordinis, hominibus
ad custodiam deputatis. Alii vero e contrario dicunt angelos
omnes immediate a Deo illuminationem recipere, negantes
inferiores a superioribus illuminari, et negantes totum hoc
quod Dionysius de angelis tradit auctoritatibus sacræ Scripturæ probatum, et consonum philosophorum doctrinæ. Unde,
mediam viam eligentes, dicimus omnes quidem angelos essen1. Parm. : « perfectiones. »
2. Parm. : « cap. vi. »

tiam divinam immediate videre, ex quo beati sunt ; sed non
est necessarium quod qui videt causam, videat omnes ejus
effectus, nisi ipsam secundum totam potentiam comprehen­
dat ; sicut Deus, seipsum comprehendens, omnia cognoscit ;
aliorum autem qui ipsum videndo non comprehendunt,
unusquisque tanto plura in eo cognoscit, quanto ipsum ple­
nius capit fruitione gloriæ ; sicut etiam ex principiis specula­
tivis, qui melioris intellectus est, plures conclusiones elicere
potest. Unde in his divinis effectibus pertinentibus ad statum
naturæ vel gratiæ, quæ per angelorum officia dispensantur,
superiores inferiores illuminant et instruunt, ut expresse
habetur in vil Cæl. hier., § 3, coi. 210, et in principio iv De
divinis nominibus, § 1, coi. 695, t. I.
Quod ergo tertio objicitur, quod mentem solus Deus for­
mare potest, dicendum quod verum est instituendo1 per
gratiam ; sed de hac formatione nihil ad præsens.
Ad quartum dicendum, quod sicut in actionibus naturali­
bus inferius agens non habet efficaciam in productione effec­
tus nisi per virtutem agentis primi, quæ vehementius imprimit
in effectum, ita etiam in intellectualibus inferior illuminans
nihil potest efficere nisi per virtutem primi illuminantis :
et propter hoc ipse Deus est qui omnes docet ; nec tamen exclu­
ditur ab aliis illuminatio, sicut nec ab agentibus naturalibus
naturalis actio. Vel dicendum quod docere proprie dicitur qui
in cognitionem rei ducit. Sicut autem in cognitionem coloris
sensibilem pervenit homo ex duobus, scilicet ex visibili objecto,
et ex lumine sub quo videtur, unde et uterque dicitur demons­
trare rem, scilicet qui lumen præparat, et qui objectum repræsentat, ita etiam ad cognitionem intellectualem duo exigun­
tur : scilicet ipsum intelligibile, et lumen per quod videtur ;
et ideo dupliciter dicitur aliquis docere, vel sicut proponens
intelligibile, vel sicut præbens lumen ad intelligendum. Hoc
autem lumen est duplex. Unum intrinsecum vel connaturale
intellectui, cui similatur lumen quod est de compositione
oculi ; et per collationem hujus luminis solus Deus docere
dicitur. Secundum lumen est superveniens1
2 ad confortationem
connaturalis luminis, cui similatur in visu corporali lumen
solis vel candelæ ; et sic potest angelus alium angelum vel
etiam hominem illuminare ad aliquid cognoscendum. Non
autem homo sic docere potest, cum in eo lumen intellectuale
debilissime recipiatur. Quidam tamen dicunt quod nullo
1. AI. : « justificando. »
2. AI. : « lumen, quod superveniens.

modo angelus docet sicut lumen præbens : quod expresse
dictis Dionysii, De cæl. hier., c. x, coi. 271, t. I, contrariari
videtur. Similiter etiam intelligibile duplex est. Unum ad
quod intelligendum sufficit intellectus alicujus hominis, dum­
modo sibi considerandum proponatur ; unde et ipse propo­
nens docere dicitur quasi in cognitionem ducens, sicut in visu
corporali monstrat rem qui eam coram oculis ponit. Aliud
est ad cujus cognitionem non sufficit intellectus discipuli,
nisi in hoc manuducatur per aliquid sibi magis1 notum :
unde et qui hoc magis notum sibi proponit, docere eum dici­
tur. Hujus simile est in visu corporali in hoc quod aliquis
alicui rem a longe apparentem digito monstrat ; et his duo­
bus modis homo docere dicitur ; et hæc doctrina est non per
modum illuminationis, sed per modum locutionis.
Ad quintum dicendum, quod quamvis Deum omnes videant,
non tamen ipsum comprehendunt ; et ideo non oportet quod
omnia omnes in ipso cognoscant : et propter hoc non remo­
vetur quin unus angelus, qui aliquid in Verbo Dei cognoscit,
possit quantum ad hoc alium illuminare angelum qui hoc in
Verbo Dei non cognoscit.
Ad sextum dicendum, quod sicut in corporalibus illud quod
est in actu agit per hoc quod educit potentiam patientis in
actum, ita etiam cum intellectus inferioris angeli sit in poten­
tia respectu quorumdam, poterit per superiorem angelum, qui
est in perfectiori actu, reduci in actum similem, non per
creationem alicujus novi luminis, nec per hoc quod idem
numero lumen quod est in superiori recipitur ab inferiori.
Nec oportet esse aliquod medium deferens virtutem agen­
tis : quia in eis falso imaginatur quis distantiam situalem, sed quod est in corporibus situs, hoc est in spiritualibus
ordo, secundum Augustinum.
Ad septimum dicendum, quod perfectio hic dicitur illud
ad quod terminatur motus illuminationis ; non autem per­
fectio gloriæ vel naturæ.
Ad octavum dicendum, quod istæ tres actiones quandoque
conjunguntur ; et ideo non differunt nisi secundum rationem :
quia omnis perfectio in hoc quod perficit, illuminat et purgat,
et omnis illuminans purgat ; sed non convertitur, ut patet
præcipue in nostra hierarchia secundum Dionysium : non
enim quamlibet purgationem sequitur luminis receptio, sed
perfectam : et similiter non quamlibet illuminationem sequi­
tur perfectio cognitionis, sed consummatam.
1. Parm. omittit : « magis. »

ARTICULUS III

Utrum hierarchia angelica dividatur convenienter
in 1res hierarchias et novem ordines
Ad tertium sic proceditur. 1. Videtur quod inconvenien­
ter dividatur angelica hierarchia in tres hierarchias et in
novem ordines. Aut enim illa divisio est per divisionem totius
integralis in partes, vel generis in species. Primo modo non
dividitur, quia definitio communis non conveniret partibus,
sicut definitio domus non convenit parieti : nec item per
modum generis, quia non omnes ordines æqualiter se habent
ad participandum rationem hierarchias. Ergo videtur quod
nullo modo possit esse competens divisio.
2. Præterea, quanto aliquid est propinquius uni primo,
tanto est minoris multiplicationis. Sed hierarchia angelica
media est inter nos et Deum, ut in iv cap. Cæl. hier., col. 178,
t. I, dicitur. Ergo cum hominum sit tantum una hierarchia,
videtur quod angelorum non sint tres hierarchiæ.
3. Præterea, superius et inferius in angelis non est secun­
dum diversam proportionem ad1 receptionem divinorum.
Sed ordines se habent sicut superius et inferius. Ergo videtur
quod sit in eis diversa proportio ad receptionem divinorum.
Sed similiter12 hierarchiæ se habent secundum superius et
inferius. Ergo videtur quod eadem sit ratio distinguendi
ordines et hierarchias.
4. Præterea, ratio hierarchiæ consistit in ordine potestatis.
Sed potestates determinantur per actus. Cum ergo ratio hierarchica sit triplex, ut dictum est, videtur quod sint tantum
tres ordines cælestis hierarchiæ.
5. Præterea, ecclesiastica hierarchia exemplata est a cælesti,
secundum Dionysium, cap. i Cæl. hier., § 3, coi. 123, t. I.
Sed in ecclesiastica hierarchia, secundum eumdem, sunt
tantum tres ordines. Ergo videtur quod similiter in cælesti.
6. Præterea, unitas ordinis est, ut in Littera dicitur, ex hoc
quod multi spiritus conveniunt in uno munere gratiæ. Sed
dona Spiritus sancti sunt septem, ut habetur Isa., xi. Ergo
videtur quod sunt tantum septem ordines angelorum.
7. Præterea, videtur esse diversitas in distinctione hierarchiarum, secundum Gregorium et Dionysium : quia Diony­
sius, vin Cæl. hier., coi. 238, t. I, ponit virtutes medium ordi1. Parm. : « et. »
2. AI. : « et similiter. »

nem secundæ hierarchise, et principatus primum tertiæ hie­
rarchise. Gregorius autem, Hom. xxxiv in Eoang., § 10,
col. 1251, t. II, e converso : et quæritur ratio hujus.
Solutio. — Respondeo dicendum, quod in angelis inveni­
tur triplex distinctio : una est hierarchiarum ad invicem ;
secunda est ordinum in eadem hierarchia ; tertia est perso­
narum ejusdem ordinis : et quaelibet illarum sumitur secun­
dum diversam proportionem ad receptionem divini luminis.
Diversitas enim hierarchiarum est secundum diversum
modum recipiendi divinas illuminationes ; diversitas vero
ordinum est secundum diversos actus quos divinum lumen
perficit secundum perfectius et minus perfectum ; diversi­
tas vero personarum unius ordinis est secundum diversam
virtutem in executione actus minus vel magis efficaci ; verbi
gratia : nostra hierarchia distinguitur ab angelica in hoc
quod nostra perficitur1 divino lumine velato per similitudines
sensibiles tam in sacramentis quam in metaphoris Scriptu­
rarum ; sed angelica perficitur lumine simplici et absoluto :
et cum dictus modus sit communis omnibus qui sunt in nostra
hierarchia, tamen eorum sunt diversi actus, secundum quos
diversi ordines distinguuntur. Alius enim est actus sacerdo­
tum et diaconorum ; et in exercitio cujuslibet horum actuum
quidam sunt aliis magis idonei. Angeli autem omnes, quamvis
in hoc modo conveniant quod sine inquisitionis discursu
et sine velamine figurarum, divinum lumen recipiunt ; tamen
differunt in hoc quod quidam eorum recipiunt in majori
universalitate quam alii ; unde superiores dicuntur habere
scientiam magis universalem, ut dictum est. Hoc autem non
potest nisi tripliciter variari. Aut enim cognitionem divino­
rum effectuum recipiunt in ipsa causa prima universali ; et
hic modus est proprius primæ hierarchiæ, quæ est proportionata ad recipiendum illuminationes in ipso fulgore divini
luminis ; et propter hoc dicuntur circa Deum esse, et12 omnes
ordines ejus denominantur ab operatione circa Deum. Aut
cognoscunt res in universalibus rerum rationibus ; et hic est
modus secundæ hierarchiæ : et ideo angelorum hujus hierar­
chiæ est accipere perfectionem cognitionis per illuminationem
primæ hierarchiæ, in qua sunt formæ maxime universales ;
et propter hoc ordines hujus hierarchiæ non denominantur
ab operationibus3 circa Deum, sed nominibus pertinentibus
1. AI. : « in divino. »
2. Parm. ; « ut. »
3. Parm. : « operibus.

ad potestatem operandi in res, inquantum formæ per quas
cognoscunt, sunt operativæ ad minus respectu effectuum,
in quibus Deo ministrant : et quia istæ formæ sunt univer­
sales, nominantur a potestate non limitata vel determinata
ad aliquem vel ad aliquos. Aut cognoscunt res in propriis
rationibus, et hic est modus ultimæ hierarchiæ, in qua sunt
formæ maxime1 particulares et proportionate ut ab eis reci­
piantur in intellectus nostros : propter quod dicuntur angeli
hierarchiæ tertiæ accipere divinum lumen, secundum conve­
nientiam hierarchiæ nostræ ; et inde est quod ordines tertiæ
hierarchiæ denominantur ab actibus limitatis circa unum
hominem, vel unam provinciam. Hujus autem simile potest
videri in terrenis principatibus : quia ministrorum qui sunt
sub uno rege, quidam operantur immediate .circa personam
regis, quasi cubicularii, et consiliarii, et assessores ; et hoc
competit primæ hierarchiæ respectu Dei. Quidam vero habent
officia ad regimen regni in communi, non deputati huic vel
illi provinciæ, ut domini regalis curiæ, et principes militiæ,
et judices curiæ, et hujusmodi : et his1
2 similes sunt angeli
secundæ hierarchiæ. Quidam vero præponuntur ad regimen
alicujus partis regni, ut præpositi et balivi, et hujusmodi
officiales minores : et his similes sunt ordines tertiæ hierar­
chiæ. Et sic patet definitio trium hierarchiarum.
Ordinum autem primæ hierarchiæ sic potest accipi numerus
et distinctio, secundum tres actus fruitionis quibus anima
Deo fruitur : quorum unus est comprehendere vel tenere,
quo perficitur memoria ; et secundum hoc accipitur ordo
thronorum, quia in eis sedet Deus et quiescit, dum eos in
se quiescere facit. Alius actus est videre, quo perficitur intelligentia3 ; et secundum hoc accipitur ordo cherubim, qui
interpretatur plenitudo scientiæ. Alius actus est amare, quo
perficitur voluntas, et secundum hoc accipitur ordo seraphim,
qui interpretantur ardentes vel incendentes4 : et quia in hoc
actu est completissima unio ad Deum, ex eo quod amor facit
interiora amati penetrare5; ideo ordo seraphim est primus :
secundus cherubim, propter unitatem assimilationis, in qua
completur scientia in actu ; tertius est thronorum, quia in
sessione importatur unio secundum contactum solum.
1.
2.
3.
4.
5.

Parm. omittit : « maxime. »
AI. deest « et his ».
Parm. : « intellectiva. »
Parm. : « interpretatur ardens vel incendens. »
Parm. : « penetrari. »

Ordinum vero secundæ hierarchiæ sic potest accipi divisio
et numerus : quia regimen alicujus communitatis est secun­
dum hoc quod ordinate et pacifice bonum commune dispen­
satur. Hic autem ordo pacis disponitur tribus : scilicet aliquo
sententiante quid unicuique debeatur ; et ad hoc est ordo
potestatum, unde dicuntur arcere aereas potestates; et hic
non est ultimus finis, sed quietem et utilitatem bonorum
dispensare, sicut potestas saecularis suspendit latronem ad
pacem civitatis. Sed sententia debet esse efficax et recta :
sed ad hoc ut sit efficax, indiget aliquo adjuvante et propu­
gnante, ut nihil sit impossibile exequi quod per sententiam
determinatur ; et ad hoc est ordo virtutum, quæ attingunt
ultimum in operandis omnibus difficilibus pertinentibus ad
ministeria divina ; et ideo attribuitur eis miracula’ facere :
quia obviare legibus naturæ est arduissimum. Ad hoc autem
quod sit recta, indiget aliquo dirigente et imperante ; et ad
hoc ordo dominationum est, ad quem pertinet dirigere in
omnibus ministeriis divinis, sicut architector in mechanicis,
qui etiam est præceptivus ; et ideo hic ordo est primus secundæ
hierarchiæ, quia ab ipso dirigitur et imperatur quidquid in
ministeriis divinis per angelos agitur ; et secundus est ordo
virtutum, a quibus actus potestatum efficaciam habet, sicut
et leges sæculares oportet esse armatas, ut habeant vim
coactivam.
Ordinum autem tertiæ hierarchiæ sic numerus et ordo
accipitur : quia cum habeant potestatem limitatam, oportet
quod actus eorum vel limitentur ad unam provinciam vel
ad unum hominem. Si ad unam provinciam, sic est ordo
principatuum, ut princeps Persarum, qui præerat Persis, de
quo habetur Daniel., x. Si autem limitatur ad unum hominem,
aut est de his quæ pertinent ad ipsum tantum, et sic est ordo
angelorum, unde dicuntur minima nuntiare, quorum est etiam
singulos homines1 custodire ; aut de his quæ pertinent ad
bonum multorum, quæ explentur per actum unius singularis
personæ, et ad hoc est ordo archangelorum, sicut Gabriel
qui nuntiavit nativitatem Christi et Joannis Baptistæ ; et
ideo nomen eorum compositum est ex duobus ordinibus extre­
mis : dicuntur enim archangeli, quasi principes angeli ; et
propter hoc etiam dicuntur majora nuntiare, quia bonum
gentis est divinius quam bonum unius hominis, secùndum
Philosophum, in I Ethic., cap. i. Numerus autem eorum qui
sunt in unoquoque ordine ignotus est nobis.
1. Parm. omittit : « homines. »

Ad primum ergo dicendum, quod divisio hierarchiæ in
ordines est totius potestativi in partes potentiates, sicut anima
dividitur in suas potentias : et hoc totum est quasi medium
inter totum universale et intégrale. Universale enim est
secundum essentiam et completam virtutem in qualibet
sua parte, unde de omnibus æquatiter prædicatur ; sed integrale nec est secundum essentiam nec secundum virtutem
totam in unaquaque suarum partium, et ideo nullo modo
de parte prædicatur ; sed totum potentiale adest quidem
secundum essentiam cuilibet parti, sed secundum completam
virtutem est in parte suprema, quia semper superior potentia
habet in se completius ea quæ sunt inferioris : et ista est com­
paratio hierarchiæ ad ordines.
Ad secundum dicendum, quod omnes homines sunt unius
speciei ; et ideo in omnibus est unus modus communis reci­
piendi divinas illuminationes, et propter hoc omnium esi,
hierarchia una. Sed angeli sunt diversarum specierum ; et
propter hoc in diversis hierarchiis ordinantur secundum
diversum modum receptionis, ut dictum est. Sed verum est
quod quælibet natura in angelis est magis una et simplex
quam natura humana, quæ est ultima natura intellectualis.
Et per hoc patet responsio ad tertium : quia sicut humanæ
hierarchiæ sunt tres ordines, secundum Dionysium, De eccles.
hier., cap. v, § 3, etc., col. 503, t. I, ita cujuslibet cælestis ;
unde secundum tres hierarchias sunt novem ordines, ut sic
in omnibus Trinitatis similitudo reluceat, secundum prin­
cipium, medium et finem.
Ad quartum dicendum, quod in nostra hierarchia distin­
guuntur ordines secundum tres actiones hierarchicas : quia
ministrorum est purgare, sacerdotum illuminare simul et
purgare, sed episcoporum perficere. Talis autem distinctio
non potest esse in cælesti hierarchia : quia minimus ordo
angelorum est superior supremo ordine nostræ hierarchiæ :
unde potest et perficere, et illuminare, et purgare.
Ad quintum dicendum, quod diversitas proportionum pot­
est sumi multipliciter : aut secundum diversum .genus
proportionis, sicut duplum et sesquialterum ; quorum primum
est multiplex, secundum superparticulare : alia est enim genere
proportio quatuor ad duo, quoniam dupla ; et trium ad duo,
quoniam sesquialtera : aut secundum diversas species ejus­
dem generis, sicut duplum et triplum ; quorum est unum
genus proportionis, scilicet multiplex : aut secundum diver­
sos numeros in eadem specie proportionis, ut quatuor ad duo,
et sex ad tria : et prima diversitas competit distinctioni

hierarchiarum, secunda distinctioni ordinum, tertia distinc­
tioni personarum unius ordinis.
Ad sextum dicendum, quod dona secundum quæ distin­
guuntur ordines sunt dona perficientia in actibus hierarchicis, et hæc variantur, ut dictum est : dona autem1 et vir­
tutes perficiunt ad actus personales ; et ideo secundum ea
ordines non distinguuntur.
Ad septimum dicendum, quod ordinatio Dionysii est ratio­
nabilior : quia ipse distinguit secundam hierarchiam a tertia
secundum universale et particulare, non limitatum et limi­
tatum : et ideo virtutes ponit in secunda, et principatus in
tertia. Gregorius autem non multum intendit ordinare, sed
numerare. Nihilominus ista ordinatio potest sumi secundum
actus exteriores et secundum conformitatem ad nostram
hierarchiam : et quia in nostra hiérarchie habentes praela­
tionem sunt super personas privatas, ideo in secunda hierarchia ordinat illos quorum nomina important officium
prælationis, scilicet dominationes, principatus et potestates ;
in tertia autem ordines quorum actus sunt etiam personarum
privatarum, ut mirabilia facere, quæ est virtutum, et nun­
tiare magna, quod est archangelorum, et nuntiare parva,
quod est angelorum.

ARTICULUS IV

Utrum nomina angelorum convenienter distinguantur
Ad quartum sic proceditur. 1. Videtur quod nomina ange­
lorum non convenienter distinguantur. Nomen enim totius
non debet parti imponi. Sed ordo est pars hierarchiæ. Gum
ergo hierarchia sit idem quod sacer principatus, ut dictum
est, videtur quod nullus ordo principatus debeat dici.
2. Præterea, nomen totius non debet imponi alicui ordini
illius naturæ. Sed omnes cælestes spiritus angeli vocantur.
Ergo videtur quod ultimus ordo angelorum non debeat nomine
angelorum vocari.
3. Præterea, illud quod est superioris ordinis, non neces­
sario invenitur in inferiori, quamvis e contrario. Sed nomina
respondent rebus. Cum ergo omnes angeli dicantur cælestes
virtutes secundum Dionysium, cap. ix Cæl. hier., coi. 283,
t. I, videtur quod hoc nomine non debeat nominari medius
1. Forte « dona autem Spiritus sancti perficiunt », etc.

ordo secundæ hierarchiæ : quia nomina superiorum non sunt
inferiorum.
4. Præterea, omnis virtus est media inter essentiam et
operationem. Sed nullus ordo vocatur in angelis nomine essentiæ vel operationis. Ergo nec etiam nomine virtutis.
5. Præterea, per nomina ordinum devenimus in proprie­
tates eorum, secundum Dionysium, lib. cit., cap. vu1, coi. 206,
t. I. Sed nulli angelo convenit per charitatem inflammare,
nec in voluntatem imprimere : quia hoc solius Dei est. Ergo
videtur quod inconvenienter dicantur seraphim incendentes.
6. Præterea, ardere charitate, et videre Deum, et tenere
ipsum, sunt de substantia beatitudinis. Sed omnes angeli
sunt beati. Ergo nulli ordines debent ab his actibus nominari.
7. Præterea, quæritur, quomodo differant hæc tria, « seraph,
séraphin, » et « seraphim; » et « cherub, chérubin, » et « che­
rubim. »
Solutio. — Respondeo dicendum, quod circa nomina­
tiones ordinum attendendum est, quod sicut unusquisque
ordo est altior, ita etiam a perfectiori nominatur : et quam­
vis ea quæ sunt superiorum participentur quodammodo
ab inferioribus, et e converso1
2, non tamen debent esse confusa
nomina, sed distincta. Ad hoc enim quod aliquod nomen
nominet proprie aliquam rem, duo requiruntur : scilicet
quod hoc quod significatur per nomen, habeatur perfecte
secundum completum actum, et ut sit ultima perfectio ejus :
et quia omnis denominatio est a forma, quæ dat esse et est
principium operationis ; ideo angeli denominantur ab eo
quod est in eis loco formae, tanquam a digniori. Verbi gratia,
in homine est quædam participatio intellectus : et quia non
habet plenum actum intellectus, ut sine inquisitione et ima­
ginatione intelligere possit, ideo in ordine intellectualium
non ponitur. Similiter etiam quamvis sensum habeat secundum
completissimam operationem respectu omnium animalium :
quia tamen sentire non est secundum ultimam perfectionem
ejus, non ponitur in ordine sensitivorum, sed in ordine ratio­
nalium : quia rationis actum plene habet, et est actus ejus
inquantum est homo. Secundum hoc ergo dico, quod donum
superiorum est in inferioribus secundum quamdam partici­
pationem, non secundum completum actum : et ideo ab eo
non possunt denominari ; e contrario vero dona inferiorum
sunt in superioribus eminentius : sed in illis actibus non est
1. Parm. : « cap. vi. »
2. Parm. : « contrario. »

ultimum complementum eorum, unde ab his non denominantur
sicut proprio nomine : et inde est quod dicuntur sibi in deno­
minationibus cedere, ut scilicet superior ordo ab excellen- .
tiori actu proprium nomen sortiatur.
Ad primum ergo dicendum, quod principatus communiter j
sumptus ad cujuslibet prælationis officium, intelligitur nomine ,
hierarchiæ ; sed principatus specialiter sumptus ad regimen i
determinatæ provinciæ, est nomen unius specialis ordinis.
Ad secundum dicendum, quod nomen angeli designat
manifestationem, cum angelus nuntius dicatur : esse enim
manifestativum simpliciter convenit omnibus, inquantum
scilicet secundum descensum ordinum, lumen intellectuale
est in eis minus simplex et magis proportionatum intellectui
sequentium ; et ideo dicit Dionysius in x cap. Cæl. hierar.
§ 2, col. 274, t. I, quod semper inferior angelus manifestat
superiorem omnibus sub se ordinatis ; et ideo esse mani­
festativum omnium superiorum respectu nostri est ultimi
ordinis : propter quod ultimum ordinem, angelorum nomine
significamus, aliis ordinibus nominatis ab his quæ designant
excellentiorem modum nuntiandi vel manifestandi ; et per
hunc modum angelus est nomen naturæ, quia conditionem
naturæ exprimit. Sed si nuntiare sumatur secundum exte­
rius ministerium quod exercent, sic angelus est nomen officii,
non naturæ, ut dicit Gregorius, Hom. xxxiv in Evang., § 8,
coi. 1250, t. II.
Ad tertium dicendum, quod nomen virtutum, secundum
quod nominat specialem ordinem, sumitur a speciali dono
vel actu, quod est exequi et perficere quidquid est arduum
et difficillimum in ministeriis divinis ; sed secundum quod
convenit omnibus cælestibus spiritibus, sumitur a virtute
consequente naturam.
Ad quartum dicendum, quod angelorum nomina quædam
sunt communia omnibus ordinibus, quædam autem propria
determinatorum ordinum. Communium autem quædam
sumuntur ab essentia vel aliqua conditione naturali, ut quod
dicuntur cælestes essentiæ, et angeli, et spiritus, et divinæ
mentes, et divini intellectus, et cælestes animi ; quædam
vero a virtute, ut quod dicuntur cælestes virtutes ; quædam
vero ab operatione, ut quod dicuntur angeli ; sed nomina
specialium ordinum sumuntur a donis superadditis et officiis
consequentibus dona ; et ideo nomina specialium ordinum
magis possunt æquivocari cum nominibus generalibus quæ
sumuntur a virtute et ab operatione, quæ essentiæ superad-

duntur, quam cum illis quæ sumuntur a natura, quæ non
superadditur, sed substernitur.
Ad quintum dicendum, quod seraphim non dicuntur incen­
dentes quasi habitum charitatis influant ; sed quia illumi­
nant de his quæ ad amorem charitatis pertinent.
Ad sextum dicendum, quod nomina superiorum ordinum
non sumuntur simpliciter ab actibus fruitionis, sed ab excel­
lentia eorum quæ tantum in superioribus inveniuntur, quamvis
fruitio communis sit omnibus : non enim dicuntur1 amantes,
sed ardentes, in quo consummatio charitatis exprimitur ;
similiter cherubim non dicuntur simpliciter videntes vel
scientes, sed pleni scientia. Unde per istum modum scientiam
habere non est commune omnibus, quamvis scientia vel
visio omnibus sit communis : et propter hoc non possunt
omnes dici cherubim, ut dicit Dionysius, in xn cap. Cæl.
hier., § 2, col. 291, t. I.
Ad septimum dicendum, quod nomina ista desinentia in
« in », ut « chérubin, séraphin, » sunt neutri generis, pluralis
numeri, et ponuntur pro toto collegio unius ordinis. Desi­
nentia autem in « im, » sunt masculini generis, et pluralis
numeri, et ponuntur pro pluribus personis unius ordinis.
Sed « cherub » et « seraph » sunt masculini generis et singularis
numeri, et significant unam personam illius ordinis.

ARTICULUS V

Utrum omnes angeli unius ordinis sint æquales
Ad quintum sic proceditur. 1. Videtur quod omnes angeli
unius ordinis sint æquales. Major enim est convenientia eorum
qui sunt unius ordinis, quam eorum qui sunt unius hierarchiæ.
Sed Dionysius frequenter vocat æquipotentes eos qui sunt
unius hierarchiæ. Ergo videtur multo fortius quod illi qui
sunt unius ordinis sint æquales.
2. Præterea, quæcumque se habent sicut superius et infe­
rius, sunt in diverso gradu vel ordine ordinati. Sed quicumque
in angelis sunt æquales, se habent sicut superius et inferius.
Ergo videtur quod sint diversorum ordinum. Ergo si aliqui
sint unius ordinis, videtur quod sint æquales.
3. Præterea, dignitas angelorum est secundum dona per­
cepta. Sed illi qui sunt unius ordinis perficiuntur uno dono.
1. Supple « seraphim ».

ut habetur ex definitione ordinis in Littera posita. Ergo vide­
tur quod sint æquales.
4. Præterea, quanto aliquid immediatius conjungitur
alteri, tanto minus distat ab illo ; sicut tria minus distant
a duobus quam decem. Sed si angeli qui sunt unius ordinis
essent inæquales, inferior angelus unius ordinis magis1 imme­
diate se haberet ad primum angelum inferioris ordinis quam
ad superiorem sui ordinis. Ergo angeli diversorum ordinum
magis convenirent quam angeli ejusdem ordinis : quod vide­
tur absurdum. Ergo Qmnes angeli unius ordinis sunt sibi
immediati, ita quod se mutuo non excedunt.
Sed contra, ubicumque est primum, medium et ultimum,
ibi est inaequalitas. Sed in angelis unius ordinis est invenire
primos, medios et ultimos, secundum Dionysium, in x cap.
Cæl. hier., §§ 2 et 3, col. 274, t. I. Ergo angeli unius ordinis
non sunt æquales.
Præterea, in angelis est summa pulchritudo post Deum.
Sed in diversorum graduum consonantia ordinata consistit
ratio pulchritudinis. Ergo videtur quod in angelis etiam unius
ordinis est hujusmodi gradum invenire.
Solutio. — Respondeo dicendum, quod, sicut supra
dictum est, angeli secundum diversitatem naturalium diver­
simode etiam in gratuitis perfecti sunt, secundum quæ dona
in ordinibus distinguuntur. Cum autem supra dictum sit,
quod in una specie non sint plures angeli, et species in angelis
non possint differre nisi secundum quod magis et minus habent
de potentialitate et actu ; oportet quod unius angeli semper
natura sit sublimior quam alterius : ideo non est accipere
duos angelos æquales in' tota cælesti hierarchia.
Ad primum ergo dicendum, quod angeli unius hierarchiæ
dicuntur æquipotentes, non simpliciter, sed secundum quid,
scilicet quantum ad modum accipiendi illuminationes divinas,
qui est proprius illi hierarchiæ : et similiter angeli unius ordinis
sunt æquipotentes secundum convenientiam in actu illius
ordinis, et non simpliciter.
Ad secundum dicendum, quod non quælibet distinctio
gradus facit distantiam ordinum, ut supra dictum est ; sed
illa quæ est secundum diversos actus.
Ad tertium dicendum, quod quamvis omnium sit unum
donum, non tamen æqualiter omnes illud participant, sed
secundum magis et minus.
Ad quartum dicendum, quod sicut in naturalibus diversa
1. AI. deest « magis ».

quantitas et diversa intentio qualitatis non facit diversitatem
in specie, sed est dispositio ad diversam speciem, inquantum
unaquæque species requirit determinatam quantitatem dimensionis, ut dicitur in II De anima, text. 41, et similiter ad spe­
ciem ignis requiritur determinata intensio caloris ; unde possibile est ut aliqua minus distent in quantitate vel intensione
qualitatis, quæ magis distant secundum speciem : ita etiam
est1 in ordinibus angelorum quod23 si consideretur distantia
secundum rationem quantitatis tantum, non est inconve­
niens quod infimus angelus alicujus ordinis plus distet a
supremo sui ordinis quam a supremo inferioris ordinis, a
quo tamen differentia formali et secundum speciem magis
distat, inquantum attingit rationem superioris ordinis, quam
alius non consequitur : sicut si diceretur, quod fridigissimus
vir minus distat a calidissima muliere quam a calidissimo
viro, cum quod tamen magis convenit ratione sexus. Et hoc
universaliter invenitur verum in omni re quæ compatitur
. aliquam latitudinem diversorum graduum.

ARTICULUS VI

Uirum omnes hierarchiæ sint connexæ
Ad sextum sic proceditur.1. Videtur quod non omnes hie­
rarchiæ sint connexæ. Quorumcumque enim ratio consistit
in distinctione, eorum non est aliqua connexio : quia connexio
distinctioni opponitur. Sed ratio hierarchiæ consistit in dis­
tinctione superioris et inferioris. Ergo earum non est connexio.
2. Præterea, quæ differunt in eo quod est maxime com­
mune, non habent ulterius in quo connectantur ; sicut quæ
specie differunt, genere conveniunt ; et quæ differunt gene­
ribus generalissimis, non univocantur in aliquo. Sed hierarchia
est quid communissimum comprehendens sub se ordines et
personas. Ergo diversæ hierarchiæ in nullo connectuntur.
3. Præterea, in angelis non est invenire nisi naturalia et
gratuita. Sed in naturalibus non connectuntur, cum sint diver­
sarum specierum : nec iterum in gratuitis, cum diversis mune­
ribus gratiæ diversi ordines perficiantur. Ergo videtur quod
in nullo connectuntur.
4. Præterea (a), ea quæ non conjunguntur in aliquo uno
2. Parm. omittit : « est. »
3. Parm. omittit : « quod. »
(a) Omnes aliæ editiones quas vidit editor Parm. omittunt ly
quartum « Præterea », nec consequenter quartam objectionem a tertia

termino communi, non videntur connexionem habere, sicut
discreta. Sed hierarchiæ et ordines non uniuntur in aliquo
uno termino communi, cum non sit unus ordo diversarum
hierarchiarum, nec unus angelus diversorum ordinum. Ergo
videtur quod non sit aliqua earum connexio.
Sed contra est quod Dionysius dicit in cap. x Cæl. hier.,
coi. 271, t. I, assignans connexionem ordinum et hierarchia­
rum.
Præterea, dicit Commentator in IX Met., quod ordo
substantiarum separatarum sub Deo et ad invicem, est sicut
plurium artium sub una arte communi ; unde scientiam Dei
assimilât metaphysicæ, sub qua sunt omnes scientiæ, et sicut
plura officia ordinantur sub principe civitatis. Sed in omnibus
his est aliqua connexio, secundum quod ad invicem dependent.
Ergo videtur quod hierarchiarum cælestium et ordinum sit
connexio.
Solutio. — Respondeo dicendum, quod ordines angelicæ
hieratchiæ omnes sunt connexi ad invicem, et etiam ordinibus
nostræ hierarchiæ, ut Dionysius tradit ubi supra. Hæc autem
connexio intelligenda est ad modum ordinis universi. Sicut
enim universi partes ad invicem ordinatæ sunt, inquantum
una alteram juvat ad consecutionem sui finis, et etiam ad
ultimum bonum, quod est finis totius universi, ita etiam
connexio hierarchiarum est et secundum relationem in unum
finem ultimum, secundum quod omnis hierarchiæ finis est
unitas et similitudo ad Deum : et secundum ea quæ sunt de
essentia ipsius hierarchiæ, scilicet secundum ordinem, scien­
tiam et actionem. Secundum ordinem quidem, inquantum
in omnibus invenitur distinctio per primum, medium et ulti­
mum : sicut enim angelica hierarchia media est inter Deum
et nos ; ita etiam est accipere in ipsa hierarchia primam
hierarchiam, et mediam, et ultimam ; et in unaquaque pri­
mum ordinem, medium et ultimum, in quorum unoquoque
est accipere primos angelos, medio^ et ultimos, et hoc a primo
usque ad ultimum. Secundum scientiam vero, inquantum
irradiatio divini luminis extenditur a primis usque ad ultimos,
ut dicitur, Job, xxv, 3 ; Numquid est numerus militum ejus,
et super quem non surgit lumen ejus
*
? quod tamen non uni­
formiter ab omnibus recipitur : sed a superioribus in majori
simplicitate, et ab inferioribus in minori. Secundum actionem
discernunt. Illud tamen « Præterea » hancque discretionem editio
nostra gothica coloniensis Henr. Quentcll, ann. 1481, non omisit.
* Surget lumen illius.

autem, quia primi habent actionem hierarchicam in medios,
et medii in ultimos ; et medii manifestant primos et ultimi
medios eo modo qui supra expositus est : et sic secundum
quatuor quæ in definitione hierarchiæ ponuntur, quadruplex
ejus connexio assignatur.
Ad primum ergo dicendum, quod distinctio quæ est de
ratione hierarchiæ est ordinatorum ad invicem et ad aliquod
unum, et talis distinctio connexionem non excludit, sed ponit.
Ad secundum dicendum, quod plurium hierarchiarum
est unus finis communis, et una communis perfectio et ratio :
et ideo quæ differunt in hierarchia connectuntur in fine ultimo
et in communi ratione hierarchiæ, et in lumine perficiente
hierarchiam ; sed ordines unius hierarchiæ præter hoc connec­
tuntur in his quæ sunt propri.a illius hierarchiæ : et qui sunt
unius ordinis, in propriis illius ordinis.
Ad tertium dicendum, quod angeli perficiuntur duplici
lumine : lumine scilicet naturali, prout sunt intellectus qui­
dam, et lumine gratuito perficiente ad actus hierarchicos :
et utrumque lumen est unum in omnibus ex parte principii
a quo est, et finis ad quem ordinantur ; sed utrumque distin­
guitur et appropriatur diversis secundum diversam capaci­
tatem recipientium ; tamen distinctio ordinata est, et ipse
ordo connexionem ponit ; et ideo talis distinctio connexio­
nem non excludit.
Ad quartum dicendum, quod invenitur in hierarchiis et
in ordinibus quidam communis finis, non quod unum sit in
diversis, sed inquantum inveniuntur in uno diversorum pro­
prietates secundum convenientiam et secundum ordinem
sapientiæ divinæ, quæ finem primorum conjungit principiis
secundorum, ut dicit Dionysius, in vu cap. De diu. nom.,
§ 3, col. 871, t. I. Et hoc patet discurrenti per singulas hie­
rarchies. Primus enim ordo primæ hierarchiæ quodammodo
secundum maximum excessum accedit ad divinas proprie­
tates : unde nominantur seraphim ex proprietate ignis, qui
maxime significat divinas proprietates, ut dicit Dionysius,
in fine Cælest. hierarch., § 2, col. 330, t. I. Ultimus vero ordo
illius hierarchiæ habet quamdam conglutinationem cum ordi­
nibus secundæ hierarchiæ : unde et non denominatur tantum
ab actu qui est circa Deum, sed et ab actu qui est in inferiora :
et ideo dicuntur throni, inquantum Deus in eis sedet ut omnia
judicans. Similiter etiam in secunda hierarchia primus ordo,
scilicet dominationum, habet aliquid simile cum hierarchia
prima, scilicet præesse, et non exequi. Ita etiam primus ordo
tertiæ hierarchiæ, scilicet principatus, halièt aliquid simile

cum ordinibus secundæ hierarchiæ : unde et nomen ejus
praelationem importat. Similiter etiam et summus ordo nostræ hierarchiæ habet aliquid simile cum ultimo ordine cadestis hierarchiæ ; et ideo sacerdos vocatur angelus, Malach., n,
7 : Labia sacerdotis custodient scientiam, et legem requirent
ex ore ejus : quia angelus Domini exercituum est.

ARTICULUS VII
Utrum distinctio ordinum sit a natura1
Ad septimum sic proceditur. 1. Videtur quod distinctio
ordinum non sit a natura, ita quod a creatione inceperit.
Conformitas enim mentis ad Deum est per gratiam. Sed
hierarchia est deiforme inquantum possibile est, similans.
Ergo videtur quod ordines hierarchiæ non distinguuntur nisi
per gratiam.
2. Præterea, secundum Dionysium, cap. vu Cæl. hier.,
coi. 206, t. I, per nomina ordinum ostenduntur proprietates
eorum. Sed quædam nomina ordinum exprimunt gratiam,
præcipue nomen « seraphim, » quod imponitur ab ardore charitatis. Ergo videtur quod distinctio ordinum sit per gratiam.
3. Præterea, nostra hierarchia exemplata est a cælesti.
Sed in nostra hierarchia non est distinctio ordinum per natu­
ram, sed solum per gratiam sacramentalem, quæ confertur
in sacramento ordinis. Ergo videtur quod nec in cælesti sit
distinctio ordinum per naturam.
4. Præterea, ad distinctionem ordinum requiritur gradus
secundum actiones hierarchicas, ut unus alium purget, illu­
minet et perficiat. Sed hoc non potest esse nisi per divinum
lumen in eis receptum. Ergo videtur quod ante collationem
gratiæ nulla fuerit ordinum distinctio per naturam.
Sed contra est quod dicitur in definitione ordinis in Littera
posita, quod ordo est multitudo cælestium spirituum qui
conveniunt in naturalibus datis et in muneribus gratiæ.
Ergo videtur quod etiam per naturam sit distinctio ordinum.
Præterea, ubicumque est diversitas gradus secundum supe­
rius et inferius, ibi est diversus ordo. Sed a principio crea­
tionis ante infusionem gratiæ, si in gratia creati non sunt,
fuit in eis gradus superior et inferior, secundum quod quidam
erant subtilioris essentiæ et perspicacioris intelligentiæ, ut
1. I p. Surnmse theol., q. cvm, art. 4.

supra dictum est. Ergo videtur quod a principio creationis
fuerint in eis ordines distincti.
Solutio. —■ Respondeo dicendum, quod donum gratiæ
est perfectivum naturæ ; et ideo distinctio ordinum est per
diversum donum gratuitum sicut per principium formale,
et per diversum donum naturale sicut per principium quasi
materiale et dispositivum : unde definitio ordinis utrumque
complectitur, comprehendens principia materialia et for­
malia. Sic ergo quodammodo a principio creationis fuit
distinctio ordinum, non tamen secundum ultimum comple­
mentum.
Ad primum ergo dicendum, quod etiam in natura angelica
est quædam deiformitas, secundum quod prima et nobilior
est inter naturas creatas, et magis accedens ad similitudinem
divinam, secundum proprietates naturales ; sed completa
deiformitas est per dona gratuita.
Ad secundum dicendum, quod in angelis ante infusionem
gratiæ erat etiam dilectio et cognitio naturalis, a cujus ardore
et plenitudine possent dici cherubim et seraphim, quamvis
non secundum completam rationem.
Ad tertium dicendum, quod homines nostræ hierarchiæ,
omnes sunt unius speciei et naturæ formaliter : unde tota
diversitas individuorum in eadem specie causatur ex princi­
piis materialibus : et ideo secundum naturam non est distinctio
ordinis in nobis, sed secundum potestatem gratis concessam.
Nec oportet quod in omnibus nostra hierarchia cum cælesti
conveniat, etsi eam secundum modum suum imitetur.
Ad quartum dicendum, quod si angeli haberent naturalia
tantum, adhuc lumen unius excederet lumen alterius ; et
ita posset esse aliqua illuminatio et perfectio, sed non complete.

ARTICULUS VIII

Utrum homines assumantur ad ordines angelorum1
Ad octavum sic proceditur. 1. Videtur quod homines nun­
quam ad ordines angelorum assumantur. Quia, secundum
Dionysium, iv cap. Cæl. hier., § 2, col. 179, t. I, distinguun­
tur quatuor gradus rerum : scilicet intellectualium, in quo
comprehenduntur angeli ; rationalium, in quo sunt homines ;
sensibilium, in quo sunt bruta animalia, et existentium, in
quo sunt res insensibiles. Sed sensitiva nunquam possunt
1. I p. Summæ theol., q. cvm, art. 8.

pertingere ad gradum rationalium. Ergo rationalia nunquam
possunt pertingere ad gradum intellectualium ; et ita homines
non assumuntur ad ordines angelorum.
2. Præterea, plus distat natura hominis a natura angelo­
rum, et præcipue superiorum, quam natura unius angeli a
natura alterius. Sed angelus inferioris naturæ non fuit capax
illius doni per quod superiores ordinantur in suo ordine, nec
breviter angelus unius ordinis potest pertingere ad supe­
riorem ordinem. Ergo videtur quod nec homines ad ordines
angelorum assumantur.
3. Præterea, quantumcumque intellectus perficiatur lumine
gratiæ vel gloriæ, semper oportet quod intelligat sub lumine
naturali : quia gratia non tollit naturam, sed perficit. Sed
lumen naturale in nobis est obumbratum respectu luminis
naturalis angeli. Ergo homo semper magis obscure videbit
quam angelus. Sed tota substantia gloriæ est in visione. Ergo
videtur quod homo nunquam pertingat ad gloriam angelorum.
4. Præterea, quæcumque differunt in hierarchia, differunt
etiam in ordine. Sed angeli et homines differunt in hierarchia.
Ergo videtur quod etiam in ordine ; et ita homines non assu­
mantur ad ordines angelorum.
5. Præterea, quicumque est in ordine aliquo, habet actum
illius ordinis. Sed actus alicujus ordinis est custodire homines
et mitti in ministerium, quod non convenit animabus sanctis.
Ergo videtur quod homines ad ordines angelorum non assu­
mantur.
Sed contra est quod Dominus dixit, Matth., xxn, 30 :
quod erunt sicut angeli Dei in cælo. Dionysius etiam dicit,
in cap. i De divin, nominibus, quod homines angelorum
gloriam sortiuntur. Gregorius etiam, in Homilia de cenlum
ovibus, § 11, coi. 1252, t. II, ostendit1 quod homines secun­
dum diversitatem meritorum ad diversos ordines trans­
feruntur.
Solutio. — Respondeo dicendum, quod circa hoc est
triplex positio. Quidam enim (a) commentator græcus epi­
scopus, Eustratius nomine, dicit in Commento super VI Ethic.
1. Parm. : « dicit. »
(a) Errat plane edit. Parm. dum in notula quadam dicit Gesnorum
Eustratii hujus sæculo duodecimo Nicæni Metropolitae Commentaria
tantum in II Anali/licorurn posteriorum librum recensuisse, quia forte
alia exciderunt ; asservantur etenim usque modo in bibliotheca natio­
nal! Parisiis manuscripta Commentaria græca Eustratii in I, II, IV
Ethic, ad Nicomach., in I et II, et in quinque primos libros ejusdem,
sub numeris 1926, 1927 et 2060, codd. græc.

Aristotelis, quod nullus tantum animæ suæ profectum spe­
rare potest ut ad operationem intellectuum separatorum
pertingat ; et secundum hoc, hominum qui in gloriam assu­
muntur, esset unus ordo decimus, inferior novem ordinibus
angelorum. Sed hæc positio est contraria dictis sanctorum,
et videtur sapere hæresim, cum etiam beata Virgo super
choros angelorum exaltata sit : nisi forte dictum Commenta­
toris intelligatur quantum ad naturalem operationem, inquantum scilicet ex naturalibus pertingere potest.
Alia positio est, quod hominum quidam assumuntur ad
ordines angelorum. Alii vero faciunt unum ordinem decimum :
et sic impletur similitudo de decima drachma perdita, quæ
ponitur Lucæ, xv. Sed hoc diversimode assignatur. Quidam
enim dicunt quod solum virgines ad hos ordines assumuntur,
eo quod cognata est angelis virginitas, ut dicit Hieronymus
in Serrn. de Assumpt., § 5, coi. 126, t. IX ; alii vero electi
decimum ordinem constituunt. Sed hoc non est verum,
cum multi non virgines, ut Petrus et Magdalena, multis
etiam virginibus eminentiores sint. Unde alii dicunt quod
perfecti assumuntur ad ordines angelorum ; sed illi qui sunt
imperfectorum meritorum, decimum ordinem consummabunt.
Sed Cum ex hominibus et angelis futura sit una Ecclesia et
una hierarchia, non est probabile quod numerus ordinum
qui cælesti hierarchiæ competit, per tria terna distinctus, ut
ipse numerus ordinum exprimat Trinitatis increatæ vesti­
gium, per homines augeatur.
Unde tertia positio plus mihi placet, quæ etiam dictis sanc­
torum magis consonat, scilicet quod omnes electi assumantur
ad ordines angelorum, quidam ad superiores, quidam ad
inferiores, quidam ad medios pro diversitate suorum meri­
torum ; sed beata virgo Maria super omnes. Sed utrum assu­
mantur tot de hominibus quot ceciderunt angeli, vel quot
perstiterunt ; vel quot fuerunt utrique, vel plures vel pau­
ciores : ille scit qui soli cognitus est numerus electorum in
superna felicitate locandus1.
Ad primum ergo dicendum, quod plus distat ratio a sensu
quam intellectus a ratione : quia sensus et ratio non commu­
nicant in uno objecto ; cum sensus apprehendat intentiones
rerum cum conditionibus materiæ ; ratio autem et intellec­
tus intentiones a conditionibus materiæ separatas ; unde
in objecto conveniunt ; differunt autem in modo : quia in
1. In Collecta pro vicis et dejunctis.

cognitionem veritatis ratio inquirendo pervenit, quam intel­
lectus simplici intuitu videt ; unde ratio ad intellectum ter­
minatur ; unde etiam in demonstrationibus certitudo est
per resolutionem ad prima principia, quorum est intellectus :
et ideo non est inconveniens, si homines in sui ultimo gradu
ad gradum intellectualium pertingunt.
Ad secundum dicendum, quod meritum hominis est effi­
cacius quam meritum angeli : tum propter difficultatem, quæ
est occasio majoris conatus ; tum etiam propter continuum
augmentum gratiæ, quod potest esse in homine, ut de vir­
tute in virtutem proficiat, cum homo sit diutius viator quam
angelus fuerit ; tum etiam inquantum merita nostra effica­
ciam habent ex merito Christi, cujus gratia est quodammodo
infinita ’. nusquam enim angelos apprehendit, sed semen Abrahæ,
Hebr., n, 16, et ideo magis possunt homines virtute meriti
transferri in gradum altioris naturæ quam etiam angeli.
Ad tertium dicendum, quod in homine naturalis ratio
nunquam potest attingere ad æqualitatem angelorum, sed
lumen gloriæ superabundans omnem umbram evacuabit,
non quidem tollendo naturam, sed perficiendo lumen intellec­
tuale, quod secundum naturam in nobis defective partici­
patur1.
Ad quartum dicendum, quod, secundum Dionysium,
De cæl. hier., cap. i, § 3, coi. 122, et De eccles. hier., cap. v, § 2,
coi. 502, t. I, sicut se habet nostra hierarchia vel Ecclesia
ad cælestem, ita hierarchia veteris legis ad nostram ; unde
sicut vetus hierarchia erat via in nostram et significabat
eam, et propter hoc, veniente nova, vetus assumpta est in
illam et ad ordines ejus, ita etiam nostra hierarchia est via
in cælestem, et signum ejus ; unde in patria non erit alia
hierarchia hominum et angelorum, sed una et eadem, et
homines in ordines angelorum distribuentur.
Ad quintum dicendum, quod actus angelorum in nos con­
sequitur ordines angelorum magis quantum 'ad gradum
naturæ, quia angelica natura medium est inter Deum et nos,
quam secundum essentiales proprietates ordinis. Ideo sicut
animæ damnatorum non dantur nobis in exercitium, ita nec
animæ sanctorum in custodiam, quia hoc non competit eis
secundum gradum naturæ suæ.

1. A], : « percipiatur.

EXPOSITIO TEXTUS

« Unde Dionysius 1res ordines angelorum esse tradit. »
Sciendum, quod Magister in verbis sequentibus partim accipit
sententiam Dionysii, scilicet quantum ad numerum ordinum,
partim sententiam Gregorii, quantum ad eorum dispositionem
» quia secundum Dionysium principatus sunt de inferioribus
et virtutes de mediis ; secundum Gregorium, e converso.
Sed ordo Dionysii est secundum quod ipse prius enumeravit,
1 incipiens ab inferioribus, ibi : « angelos, archangelos », etc.

DISTINCTIO X
An omnes spiritus caelestes mittantur ?
et ponit duas opiniones, et auctoritates quibus innituntur

Hoc etiam investigandum est utrum omnes illi cælestes
spiritus ad exteriora nuntianda mittantur. Quidam putant
aliquos in illa multitudine esse qui foras pro officio exeunt,
alios qui semper intus assistunt, sicut scriptum est in Daniel.,
vin, 10 : Millia millium ministrabant ei, et decies centena millia
assistebant ei. Item Dionysius in hierarchia, quæ sacer princi­
patus dicitur, de prælatione spirituum ait : « Superiora illa
agmina ab intimis nunquam recedunt, quoniam ea quæ præeminent, usum exterioris officii nunquam habent1. » His auctori­
tatibus innituntur qui angelos mitti nisi inferiores inficiantur.
Quibus objicitur quod Isaias, cap. vi, 6, ait : Volavit ad me unus
de seraphim, qui ordo superior est et excellentior. Ideoque si
de illo ordine mittuntur, non est ambigendum quin etiam et de
aliis mittuntur. Apostolus quoque ait, Hebr., i, 14 : Omnes
sunt administratorii spiritus, in ministerium missi. His testimo­
niis asserunt quidam angelos mitti. Nec debet indignum videri
si etiam superiores mittantur, cum et ille qui creator est omnium
ad hæc inferiora descenderit.

Quod si omnes mittantur, cur unus tantum ordo
nomine angelorum censetur
Hic oritur quæstio. Si omnes mittuntur et nuntii Dei existunt, quare unus tantum inter novem ordines angelorum nomine
censetur ? Ad quod quidam dicunt omnes quidem mitti ; sed
alios sæpius et quasi ex officio injuncto, qui proprie angeli vel
archangeli nominantur ; alios vero rarius mitti, scilicet majores
causa extra communem dispensationem oborta : qui cum ange­
lorum ministerium suscipiunt, etiam nomen assumunt. Unde in
psalm, cm, 4 : Qui facit angelos suos spiritus ; quia illi qui natura
spiritus sunt, aliquando angeli, id est nuntii, fiunt.
1. Hæc in Dionysio non leguntur, sed in Gregorio, qui post relatam
Dionysii auctoritatem sub his verbis : « Fertur vero Dionysius Areo­
pagita, antiquus videlicet et venerabilis Pater, dicere quod ex mino­
ribus angelorum agminibus foras ad explendum ministerium vel
visibiliter vel invisibiliter mittuntur, scilicet quia ad humana solatia
ut angeli aut archangeli veniunt, » addit de suo : « Nam superiora
illa agmina, » etc. Hom. xxxiv in Evang., § 12, coi. 1254, t. 2.

Putant quidam' Michaelem, Gabrielem et Raphaelem de supe­
riori ordine fuisse ; et sunt hæc nomina spirituum, non ordi­
num.
Et putant quidam Michaelem, Gabrielem et Raphaelem de
superiori ordine fuisse. Michael interpretatur : quis ut Deus,
Gabriel, fortitudo Dei, Raphael, medicina Dei. Nec sunt ista
nomina ordinum, sed spirituum. Et dicunt quidam singulum
horum, unius proprie ac singulariter spiritus esse nomen. Alii
vero non unius singulariter et determinate, sed nunc hujus,
nunc illius esse nomen secundum qualitatem eorum ad quæ
nuntianda vel gerenda mittuntur. Sicut et dæmonum quædam
? nomina sunt quæ quidam putant unius esse propria, alii vero
pluribus communia. Diabolus quippe qui græce ita vocatur,
et criminator interpretatur vel deorsum fluens, hebraice dici­
tur Sathan1, id est adversarius ; dicitur et Belial2, id est apostata
; et absque jugo; dicitur etiam Leviathan34
, id est additamentum
ç eorum, et alia plura reperies nomina quæ vel unius spiritus
t sunt propria, vel pluribus communia.

,.
;■
t
*
i

Quomodo determinent præmissas auctoritates quæ videntur
adversari, qui dicunt omnes angelos mitti
Qui autem omnes angelos mitti asserunt, præmissas auctori­
tates, Danielis et Dionysii, ita determinant. Dicuntur supe­
riora agmina Deo assistere et ab intimis nunquam recedere,
non quin aliquando mittantur, sed quia rarissime ad exteriora
prodeunt : neque tunc ab intimis recedant, sed Dei præsentiæ
et contemplationi semper assistunt. Quod etiam faciunt qui
frequenter mittuntur.
Quos alii dicant mitti et quos dicant non mitti,
cum determinatione auctoritatum quæ videntur sibi adversari

Alii vero dicunt tres ordines supremos, scilicet seraphim,
cherubim et thronos, ita creatori Deo assistere quod ad exte­
riora non exeunt. Inferiores autem tres ad exteriora mitti.
Tres vero medios inter utrosque consistere non modo dignitate
vel loco, sed etiam officio : quia præceptum divinum a superio­
ribus accipiunt, et deferunt ad inferiores. Ideoque cum supremi
mediis et medii imis atque hi hominibus præceptum Dei nun­
tient, merito omnes angelos nominari dicunt. Et oh id forte
Apostolus dicit, Hebr., i, omnes spiritus administratores esse
Filii, et mitti in ministerium. Vel per omnes, non singulos
2.
3. Syibri.
4. pnS.

ordines, sed de inferioribus ordinibus singulos angelos complexus
est. Illud vero quod Isaias, cap. vi, dicit, per verba Dionysii,
De cæl. hier., cap. xiii, coi. 299, t. I, determinant, dicentis :
« Hi spiritus qui mittuntur percipiunt horum vocabulum quo­
rum gerunt officium. » Unde dicunt illum angelum qui missus
est ad Isaiam, ut mundaret et incenderet labia prophetae, fuisse
de ordine inferiorum ; sed ideo dictus est fore de seraphim, quia
veniebat incendere et consumere delicta Isaiæ.
DIVISIO TEXTUS

Posita distinctione ordinum, Magister hic determinat
quosdam actus qui ordines distinctos consequuntur ; et divi­
ditur in partes duas : in prima determinat de quibusdam
actibus qui consequuntur omnes ordines, scilicet assistere
et ministrare ; in secunda determinat de actu custodiae, qui
specialiter uni ordini competit, distinctione xi : « Illud quoque
sciendum est quod angeli boni deputati sunt ad custodiam
hominum. » Prima in tres, secundum tres opiniones quæ in
Littera ponuntur ; secunda incipit ibi : « Quibus objicitur quod
Isaias ait » ; tertia vero ibi : « Alii vero dicunt tres ordines
ordines supremos... ita creatori Deo assistere quod ad exte­
riora non exeunt. » Circa secundum tria facit : primo ponit ea
quæ sunt ad confirmationem secundæ positionis contra pri­
mam ; secundo excludit quamdam quæstionem, ibi : « Hic
oritur quæstio. Si omnes mittuntur..., quare unus tantum
inter novem ordines angelorum nomine censetur ? » tertio
respondet ad probationes primæ opinionis : « qui autem
omnes angelos mitti asserunt, prædictas auctoritates... ita
determinant. » Quæstio autem quam removet, sumitur ex
nomine angeli ; unde primo removet eam ; secundo exponit
quædam nomina angelorum, ostendens in quibus conveniant,
ibi : « Et putant quidam Michaelem, Gabrielem, Raphaelem
de superiori ordine fuisse. »

QUÆSTIO PRIMA
Hic quatuor quæruntur : 1° utrum omnes angeli assistant ;
2e utrum omnes ministrent ; 3° si non, qui assistant et qui
ministrent ; 4° utrum illi qui ministrant, per ministerium a
contemplatione retardentur.

ARTICULUS PRIMUS
Utrum omnes angeli assistant1

Ad primum sic proceditur. 1. Videtur quod omnes angeli
assistant. Assistere enim dicuntur regi qui ejus vultum præsentialiter intuentur. Sed Matth., xvm, 10, dicitur de angelis
ad custodiam deputatis quod semper vident faciem Patris ;
qui tamen sunt inferioris ordinis. Ergo videtur quod omnes
Deo assistant.
2. Præterea, secundum Gregorium, Hom. xxxiv in Evang.,
§ 12, coi. 1254, t. II, illi dicuntur assistere qui intima contem­
platione perfruuntur. Sed omnes angeli intime contemplan­
tur, cum eos a contemplationis acumine nec pondus corporis
neque culpa retardet. Ergo videtur quod omnes assistant.
3. Præterea, cuicumque convenit illud quod majus est,
videtur etiam quod minus est sibi convenire, si utrumque
sit dignitatis. Sed inter omnes actus patriae, fruitio est nobi­
lissima. Ergo cum omnes fruantur, videtur multo fortius quod
omnes assistant.
4. Præterea, a conspectu Dei multo amplius distant mali
angeli quam boni. Sed mali angeli etiam dicuntur Deo assis­
tere, ut habetur Job, i, 6, quod cum venissent12 filii Dei ut
assisterent coram Domino, affuit inter eos etiam Satan. Ergo
videtur quod omnes angeli assistant.
Sed contra, Daniel., vu, 10, dicitur : Millia millium minis­
trabant ei ; ubi dicit Gregorius, ubi supra, quod alii sunt qui
assistunt, alii qui ministrant. Ergo non omnes assistunt.
Præterea, illi dicuntur regibus assistere qui in eorum pala­
tiis habitant. Sed, secundum Dionysium, esse in vestibulis3
divinitatis est proprium primæ hierarchiæ. Ergo videtur
quod illi tantum assistant.
Solutio. — Respondeo dicendum, quod assistere dicitur
in angelis ad similitudinem eorum qui regibus assistunt.
Assistere autem regi dicuntur qui circa eum sunt. Unde
cum proprium primæ hierarchiæ assignet Dionysius circa
Deum esse, eis tantum convenit assistere. Dicuntur autem
circa Deum esse, inquantum immediate illuminationes per­
cipere possunt in ipsa simplicitate divini luminis, et hoc prop­
ter perspicacitatem suæ intelligentiæ. Quanto enim aliquis
1. I p. Summæ theol., q. cxn, art. 3.
2. AI. : « veniunt.
3. AI. : « investigabilis » ; Parm. : « vestibules. »

intellectus est perspicacior, tanto ex principio universali
cognito in plures conclusiones et in plura scibilia potest deve­
nire : et illi qui minus sunt perspicacis intellectus, non possunt
quæstionum veritates videre nisi in principiis contractis
et appropriatis ad materiam illam. Et ideo illi supremi intel­
lectus primæ hierarchiæ in ipso primo illuminationum prin­
cipio omnis illuminationis rationes percipiunt ; et propter
hoc circa Deum esse dicuntur et ei assistere ; inferiores vero
cognitionem accipiunt ex ipso lumine jam diviso et multi-'
plicato in ipsis supremis angelis respectu divinæ simplici­
tatis, et propter hoc non dicuntur circa Deum esse et sibi
assistere.
Ad primum ergo dicendum, quod quamvis omnes imme­
diate essentiam divinam contemplentur, non tamen in ipsa
omnes inspicere possunt hoc quod ad eorum ordinem, id est
hierarchiam, pertinet : et ideo non assistunt, proprie loquendo,
omnes.
Ad secundum dicendum, quod intime contemplari potest
dici aliquis tripliciter. Vel secundum quod ejus consideratio
non distrahitur ad exteriora sensibilia ; et sic omnes angeli
boni et mali intime contemplantur, quia scientiam a sensu
non accipiunt : aut per hoc quod non indigent exteriori
similitudine in qua Deum contemplentur, quæ scilicet sit
extra essentiam ejus, sed eum in essentia sua vident ; et sic
intime contemplantur omnes beati, non autem in statu crea­
tionis, nec iterum mali angeli : aut per hoc quod non tantum
essentiam Dei vident, sed ipsam penetrantes, in ipsa inspi­
ciunt ejus effectus, qui in ipsa per similitudinem relucent ;
et sic intime contemplari est proprie assistere ; et hoc solum
angelis primæ hierarchiæ convenit ; secundum alios vero
modos dicitur secundum quid assistere.
Ad tertium dicendum, quod fruitio est nobilissimus actus
patriæ ; qui quamvis omnibus communis sit, non tamen
æqualiter omnibus convenit1, sed sunt diversi gradus frui­
tionis, et altissima fruitio est in assistendo. Unde non sequi­
tur quod omnes fruentes assistant.
Ad quartum dicendum, quod dæmones dicuntur inter assis­
tentes, inquantum cum eis conveniunt in primo modo intimæ contemplationis.

1. Parm. : « contingit. »

ARTICULUS II
Utrum omnes angeli mittantur in ministerium1
Ad secundum sic proceditur. 1. Videtur quod omnes angeli
in ministerium mittantur. Nulli enim dubium est quin divinæ
personæ excedant omnes angelos in infinitum. Sed divinæ
personæ mittuntur, ut Filius et Spiritus sanctus, ut in I lib.
dictum est2. Ergo multo fortius omnes angeli.
2. Præterea, inter omnes ordines, primus ordo est seraphim.
Sed seraphim leguntur missi ; Isa., vi, 6 : Volavit ad me unus
de seraphim. Ergo videtur quod multo fortius alii mittantur.
3. Præterea, Apostolus ad Hebræos intendit probare per
ministerium angelorum, Christum angelis majorem esse, per
hoc quod ipse, non sicut minister, sed sicut verus hæres in
domo Dei Patris est. Unde dicit ad Hebr., i, 14, quod omnes
sunt administratorii spiritus, in ministerium missi. Sed Christus
simpliciter omnibus angelis major est. Ergo videtur quod,
secundum intentionem Apostoli, omnes angeli in ministerium
mittantur.
4. Præterea, omnes cælestes spiritus angeli dicuntur. Sed
angelus idem est quod nuntius. Ergo videtur quod omnes
ad exteriora nuntianda mittantur.
5. Præterea, quod angeli ministrent nobis, hoc est propter
eximiam charitatem eorum in nos. Sed quanto superiores
sunt, tanto majori charitate fervent. Ergo videtur quod eis
convenit magis nobis ministrare.
Sed contra, secundum Dionysium, Cæl. hier., cap. iv, § 4,
coi. 182, t. I3, hæc est lex divinitatis inviolabiliter stabilita,
quod a primis ultima per media perficiantur. Sed inter nos
et primos angelos sunt medii inferiores. Ergo primorum actio
immediate non pervenit ad nos, sed est per medios secundos.
Præterea, inter agens et recipiens debet4 esse proportio.
Sed recipere divinas illuminationes proportionatas nobis,
et per convenientiam nostræ hierarchiæ, convenit inferiori­
bus angelis. Ergo videtur quod ipsi tantum immediate ad
nos mittantur.
Solutio. — Respondeo dicendum, quod Gregorius, Hom.
1. I p. Summæ theolog., q. cxn, art. 2.
2. Dist. xv, q. i, art. 2.
3. Vide etiam vu cap., § 3, coi. 210 ; vin cap., § 1, coi. 239 ; v Eccl.
hier., § 4, coi. 503, t. 1.
4. Parm. : « dicitur. »

xxxiv in Evang., § 13, col. 1254, t. II, istam quæstionem
movet, sed in neutram partem assertive determinat. Qui­
dam vero dicunt aliquos angelos ex officio ad ministerium
deputari, ut inferiores ; sed1 aliqua causa extra communem
dispensationem exorta, etiam superiores in ministerium
mittuntur. Sed istud non videtur necessarium : quia ad quan­
tumcumque maxima nuntianda vel exequenda inferiores
ordines sufficiunt. Et præterea, quamvis hujusmodi magna
fiant præter communem cursum naturæ, non tamen fiunt
præter ordinem gratiæ, secundum quem ordinum12 distinctio
attenditur. Et ideo, secundum Dionysium, dicendum quod
superiores angeli nunquam immediate circa nos ministerium
habent : et hujus ratio ex tribus potest assumi. Primo ex dis­
positione divinæ sapientiæ, cujus ordinatione vel lege sanci­
tum est ut a superioribus in ultima per media actiones per­
veniant, ut sic sit ordinata connexio in omnibus partibus
universi, et nulli sua nobilitas subtrahatur, quæ est in hoc ut
inferiorum quodammodo causa existât quantum ad aliquid.
Secundo ex parte illuminationum. Sicut enim in actionibus
corporalibus requiritur proportio inter agens et recipiens,
quod præcipue in sensibus patet qui ab excellenti sensibili
corrumpuntur ; ita etiam est in intellectualibus. Unde intel­
lectus hebes ad subtilissimas veritates non pertingit. Cum
ergo lumen intellectuale in supremis angelis sit simplicissi­
mum et universalissimum, non est proportionatum intellectui
nostro, qui est in ultimo gradu intellectualium substantiarum ;
nisi prius contrahatur et determinetur in ipsis inferioribus,
qui sunt minoris simplicitatis. Tertio ex parte ipsarum actio­
num quas circa nos exercent : cum enim actiones ministerii
sint particulares et circa particularia, oportet quod earum
consecutio sit per formas maxime contractas et particulares
in superioribus3. Hæ autem sunt 'formæ quæ sunt in angelis
inferiorum ordinum : et ideo executio divinorum mysteriorum
pertinet ad inferiores angelos : et hæc est causa quare philo­
sophi posuerunt duplices motores orbium : scilicet quosdam
conjunctos, quos vocabant orbium animas, quorum concep­
tiones sunt determinatae et particularizatæ ; et hos etiam
Avicenna, tract. XI suæ Melaphysicæ, cap. ii, dicit angelos
ministrantes : alios vero separatos, quos intelligentias dicunt,
1. Parm. addit « quod ».
2. AI. : « ordinem. »
3. « Particulares in superioribus, » id est in angelis ipsis, nobis
superioribus, qui circa nos actiones exercent. Parm. habet : « magis
contractas quam in superioribus. » Sed hæc in nullo codice invenimus.

in quibus sunt formæ simplices et universales ; et hoc dicit
angelos esse assistentes. Unde patet quod hæc positio ratio­
nabilior est : tum quia Dionysius hoc tradit, qui discipulus
Pauli fuit, et dicitur ejus visiones scripsisse ; unde eum fre­
quenter in auctorem inducit, et præcipue in divisione hierarchiarum, et, sicut in xm cap. Cælest. hier., col. 299, t. I,
innuit, hæc positio vulgata erat tempore primitivæ Ecclesiæ :
tum etiam quia dictis philosophorum magis consonat, ut
ab eis ea quæ contra fidem non sunt accipiamus, aliis resecatis.
Ad primum ergo dicendum, quod missio æquivoce convenit
divinis? personis, et ipsis angelis : divinæ enim personæ non
mittuntur mutando locum, sed per novum effectum gratiæ
gratum facientis in sanctis animabus ; sed angeli mittuntur
mutando locum, et operando in nos, non sicut agens primum,
sed sicut agentia secunda determinata et proportionata
respectu propriorum receptivorum : et ideo ratio procedit
ex æquivoco.
Ad secundum dicendum, quod illam objectionem solvit
Dionysius in xm cap. Cæl. hier., § § 2 et 3, col. 299, t. I, dupli­
citer. Primo ut dicatur quod ille qui missus est ad purgandum
labia Isaiæ, fuit de inferiori ordine, et dictus est de seraphim
æquivoce, quia per ignem purgare venerat. Secundo ut dica­
tur vere eum fuisse de ordine seraphim. Non tamen ille angelus
qui visionem revelabat erat de superiori ordine, sed de infe­
riori. Sed cum virtus hierarchica quæ est in inferioribus
angelis, sit primo a Deo et consequenter a superioribus des­
cendens ; angelus visionem formans reduxit prophetam in
cognitionem non solum virtutis immediate agentis, sed etiam
virtutis divinæ, unde ostendit Dominum super solium seden­
tem ; et per consequens virtutum supremarum1 in angelis,
unde ostendit seraphim circa thronum stantia ; et ostendit
virtutem purgativam ab eis per inferiores angelos usque in
homines devenire, per hoc quod seraphim videbatur ad eum
volans pervenire. Et ponit exemplum de sacerdote, qui absol­
vit ex potestate a pontifice descendente ; ac si diceret : pon­
tifex te absolvit, qui mihi tradidit potestatem absolvendi te :
ita et angelus ostendit seraphim purgantem, quia ipse in
virtute ejus purgabat.
Et per hoc etiam patet responsio ad tertium : quod omnes
dicuntur ministrare, inquantum inferiores virtute superiorum,
ministerium exequuntur. Vel potest dici, quod Apostolus,
Hebr., i, intendit probare præeminentiam novæ legis ad vete1. Parm. : « virtutem supremorum. »

rem, propter eminentiam Christi, qui novam legem dedit,
ad angelos, per quos vetus lex tradita est. Unde loquitur quan­
tum ad angelos ultimi ordinis, per quos lex tradita est ; ut
sic lex nova, cujus Christus est auctor, legi veteri praeponatur.
Ad quartum dicendum, quod omnes cælestes spiritus,
secundum Dionysium, Cæl. hier., cap. xm, coi. 299, t. I, et
De divin, nornin., cap. iv, coi. 694, t. I, dicuntur angeli, non
quia ad aliquid nobis nuntiandum mittantur, sed quia divi­
num lumen, quod caligini et tenebris propter sui simpli­
citatem et immensitatem fulgoris comparatur, secundum quod
est in suo fonte, in ipsis recipitur cum minori simplicitate
et ideo magis est proportionatum intellectibus1 sequentium ;
et propter hoc dicuntur nuntiare vel manifestare lumen divi­
num ; et sic unusquisque angelus inferior sui superioris manifestativus est, sicut nubes nuntiant lumen solis, quod in suo
fonte inspici non potest. Si autem dicantur angeli propter
nuntiationem exteriorem, ut Gregorius dicere videtur,
Hom. xxxiv, ut supra, tunc etiam angelis superioribus con­
venit, inquantum de rebus nuntiandis inferiores illuminant.
Ad quintum dicendum, quod superiores angeli propter
charitatem quam in nos habent, inferiores movent et diri­
gunt ad operandum nostram salutem : nec aliquid perfectæ
charitati detrahitur, si ministerium immediate non exequuntur.
ARTICULUS III

Uirum omnes angeli secundæ hierarchiæ mittantur12
Ad tertium sic proceditur. 1. Videtur quod omnes angeli
secundæ hierarchiæ mittantur. Omnes enim angeli vel assis­
tunt, vel ministrant. Sed assistere est proprium primæ hie­
rarchiæ, cujus est circa Deum esse, secundum Dionysium,
De cæl. hier., cap. vu, coi. 206, t. I. Ergo omnes alii in minis­
terium mittuntur.
2. Præterea, secundum Gregorium, lib. XVII Moral.,
cap. xm, col. 20, t. II, plures sunt qui mittuntur quam qui
assistunt. Sed· si angeli secundæ hierarchiæ non mittantur,
plures assisterent, quia sex ordines, tribus tantum minis­
trantibus. Ergo illi de media hierarchia mittuntur.
3. Præterea, cum nullus angelus alteri sit æqualis, quili1. Parm. : « intelligibilibus. »
2. I p. Summæ theol., q. exit, art. 4.

bet angelus præter primum et ultimum est medius inter
aliquos duos. Si ergo de ratione mediae hierarchiæ esset quod
in ministerium non mitteretur, pari ratione nullus angelus
mitteretur in ministerium, nisi ultimus tantum : quod disso­
nat et a veteribus scripturis et a dictis sanctorum. Ergo vide­
tur quod illi de media hierarchia mittantur.
4. Præterea, omnis potestas est ordinata ad executionem
operis. Sed nomina ordinum secundæ hierarchiæ imponuntur
a gradu potestatis. Ergo videtur quod eorum sit mitti ad
exequendum ministerium.
5. Sed contra, ordines unius hierarchiæ videntur esse
æquipotentes in ^odo accipiendi divinas illuminationes. Sed
dominationibus, quæ sunt in media hierarchia, non con­
venit in ministerium mitti : quia ministrare est contra ratio­
nem dominii. Ergo videtur quod nec alii ordines mediæ
hierarchiæ mittantur.
6. Præterea, lex divinitatis est ut superiores reducant
ultimos per medios. Sed inter mediam hierarchiam angelo­
rum et nostram est ultima hierarchia angelica. Ergo videtur
quod illuminationes non immediate perveniant ad nos a media
hierarchia ; et ita angeli illius hierarchiæ non mittuntur.
Solutio. — Respondeo dicendum, quod quidam dicunt
angelos primæ hierarchiæ nullo modo mitti, sed assistere ;
angelos vero tertiæ hierarchiæ mitti ad nos, sed angelos
mediæ hierarchiæ mitti ad illos de tertia : et hæc est opinio
quæ tangitur in Littera. Sed non videtur conveniens. Tum
quia secundum hoc non esset differentia inter primam et
mediam hierarchiam,: non enim potest intelligi missio angeli
ad angelum nisi per hoc quod unus alium illuminat : sicut
autem secunda illuminat tertiam, ita prima secundam. Tum
etiam quia dictis sanctorum non consonat, qui assignant
ordinibus secundæ hierarchiæ actus qui in executione exte­
rioris ministerii complentur, ut miracula facere, dæmones
arcere, et hujusmodi. Et ideo sequendo rationes nominum
in sacra Scriptura nobis traditorum, ex quibus, secundum
doctrinam Dionysii, De cæl. hier., cap. vu, etc., coi. 206, t. I,
ordinum proprietates et officia colligere oportet, dicimus
quod mediæ hierarchiæ duo ultimi ordines, scilicet virtutes
et potestates, in exterius ministerium mittuntur ; domina­
tionibus autem mitti in ministerium non competit, sed diri­
gere omnes inferiores in suis ministeriis : hoc enim pertinet
ad dignitatem domini ut ad nutum ejus dirigantur actiones
subditorum, et ipse actionibus eorum non admisceatur. Unde
a Gregorio, Hom. xxxiv in Evang., § 10, coi. 1251, t. II,

principatibus et potestatibus præesse dicitur, et a Dionysio,
De cæl. hier., cap. xvm, col. 238, t. I, major omni subjectione
describitur dominationum ordo. Et ita relinquitur quod ordo
virtutum sit supremus omnium ordinum qui mittuntur,
quasi pertingens ad ultimum in divinis ministeriis : quod
nomini competit : quia virtus dicitur ultimum in re de potentia,
ut ponitur in I Cæli et mundi, text. 96.
Ad primum ergo dicendum, quod nullus ordo mediæ
hierarchiæ est, proprie loquendo, de dispositione assistentium,
sed pertinet ad dispositionem ministrantium. Sicut autem
in artificialibus invenitur aliquis artifex qui tantum manu .
operatur exequens praeceptum alterius et jnulli imperans,
sicut ille qui præparat materiam ; alius vero qui praecepit
praeparanti materiam, et ipse operatur ad inducendam for­
mam ; alius vero qui nihil operatur, sed praecipit, habens
rationes operis sumptas ex fine cujus est conjectator, et talis
dicitur architector1, quasi princeps artificum, vel usualis
inquantum utitur ministerio subditorum ad suum finem, ut
ex II Physic., text. 25, habetur ; ita etiam in ministeriis
divinis dominationes sunt quasi artifices dirigentes et impe­
rantes, alii vero sicut exequentes secundum gradum et modum
suum : nihilominus omnes ministri dicuntur, sicut et isti
omnes artifices.
Ad secundum dicendum, quod secundum hanc positionem
verificatur dictum Gregorii, quia plures erunt ordines mini­
strantium123, quam assistentium, qui sunt tres, ut ex dictis
patet.
Ad tertium dicendum, quod medium, inquantum hujus­
modi, non est immediate operativum : quia actio est secundum
contactum vel secundum situm in corporalibus, vel secundum
ordinem in spiritualibus : sed si aliquid sit medium quantum
ad aliquid, et quantum ad aliud ultimum, potest immediate
agere. Hoc autem contingit quando plures secundum gradum
potentiæ differentes, super idem operationem habent. Erit
enim aliqua actio quam circa illud potest efficere superior
quam non potest inferior facere, et quantum ad illam actio­
nem illud supremum est ultimum. Alia vero actio est quam
poterit inferior facere, et in illa est supremum operans et
non ultimum ; sed medium inter primum dirigens et ultimum
operans ; unde hanc actionem non faciet medium nisi mediante
1. Nicolai' : « architecton. »
2. Parm. addit : « quia sex, » et contra mentem D. Thomæ, qui quinque tantum ordines in ministerium exterius mitti docet.

ultimo : quod patet in exemplo prius inducto. Artifex enim
qui inducit formam, in hac operatione est ultimus : quia nul­
lus infra eum hoc potest, ut verbi gratia, compaginare tabu­
las ad formam navis complendam ; et ideo hoc immediate
facit. Sed præparationem materiæ per dolationem tabularum
facit mediante inferiori artifice, inquantum dat sibi regulas,
quales debeant esse tabulæ aptæ ad compaginationem navis.
Ita est etiam in ordinibus angelorum. Potestates enim habent
actum circa ea quæ pertinent ad tranquillitatem totius uni­
versi inquantum habent potentiam non limitatam ; et talia
ordo potestatum per se facit. Alia vero sunt quæ pertinent
ad statum unius provincial vel regni, et hoc non faciunt potes­
tates nisi mediantibus principatibus, qui hæc per se exequuntur. Quædam vero sunt pertinentia ad aliquem vel ad
aliqua specialiter, et hæc etiam principatus non exequuntur
nisi mediantibus angelis : in quibus etiam quæ majora sunt,
fiunt immediate per superiores, et quæ minora sunt, imme­
diate ab inferioribus.
Ad quartum dicendum, quod ex hoc quod ordines secundæ hierarchiæ nominantur a potentia, significatur quod ad
ministrativam dispositionem pertinent ; sed non oportet
quod omnes immediate ministerium exequantur.
Ad alia etiam duo patet responsio per ea quæ dicta sunt.

ARTICULUS IV
Utrum angeli impediantur a contemplatione
per executionem ministerii

I

Ad quartum sic proceditur. 1. Videtur quod angeli per
executionem ministerii a contemplatione retardentur : quia,
ut habetur Tobiæ, xn, 20, angelus in ministerio existons,
dixit : Tempus est ut revertar ad eum qui me misit. Sed non
revertitur nisi per contemplationem. Ergo videtur quod per
ministerium a contemplatione Dei abscesserit.
2. Præterea, una potentia finita non potest simul in plures
operationes. Sed potentia angeli finita est. Ergo videtur quod
non potest simul contemplari et ministrare.
3. Praiterea, intellectus creatus non potest simul plura
intelligere. Sed quando ministrant angeli, intellectu consi­
derant ea quæ aguM. Ergo videtur quod tunc divina contem­
plari non possunt.
4. Præterea, locus contemplationis est cælum empyreum.
Sed cum sunt hic, secundum Damascenum, lib. II Fid. orlh.,

cap. in, col. 870, t. I, non sunt in cælo. Ergo videtur quod,
exequendo circa nos ministerium, a contemplatione retar­
dentur.
Sed contra est quod dicit Gregorius, Homil. xxxiv in Evang.,
§ 13, col. 1255, t. II1, quod sic ad exteriora prodeunt, quod
ab intimis nunquam recedunt. Ergo videtur quod semper
contemplentur vel assistant, si sunt iidem ministrantes et
assistentes.
Præterea, beatitudo angelorum non minuitur ex eorum
ministerio. Sed eorum beatitudo tota est in contemplatione
divinitatis. Ergo in nullo per ministerium eorum contemplatio
retardatur.
Solutio. — Respondeo dicendum, quod angeli beati
nullam operationem habent quæ non sit essentialis beatitudini, vel in qua per contemplationem beatam non dirigan­
tur ; et ideo contemplatio eorum se habet ad ministeria quæ
exequuntur, sicut in artifice consideratio regularum artis
ad executionem operis : eo quod ipse Deus est finis omnium
operum hierarchicorum, et a fine sumitur ratio cujuslibet
operis ; et ita se habet finis ad operabilia sicut principium
ad speculabilia, ut in II Physic., text. 91, dicitur. Et ideo,
sicut artifex simul considerat rationem artis et exequitur
opus ; ita et angelus simul contemplatur Deum et ministrat
nobis.
Ad primum ergo dicendum, quod angelus dicitur disce­
dere a Deo non per intermissionem contemplationis, aut per
Jocum, quia intra Deum currunt quocumque mittantur,
ut dicit venerabilis Beda12, eo quod Deus ubique est, sed per
hoc quod ab invisibilitate recedens visibilis apparet3, sicut
Filius exivit a Paire et venit in mundum, visibilis hominibus
factus, Joan., xvi ; et similiter dicuntur reverti ad Deum,
quando, deposita visibili specie in pristinam invisibilitatem
Deo similem4 revertuntur.
Ad secundum dicendum, quod contemplatio angelorum
magis se habet per modum receptionis quam actionis ; et
ideo, sicut luna simul recipit lumen a sole et illuminat infe­
riora corpora, ita etiam angelus simul illuminatur a supe­
riore et illuminat inferiorem, vel ministrat circa nos.
1. Vide etiam II Moral., c. in, coi. 556, t. 1.
2. Ex Gregorio, qui, Hom. xxxiv in Evang., § 13, coi 1255, t. 2,
sic ait : « Angeli itaque et missi et ante ipsum sunt, quia quolibet
missi veniant, intra ipsum currunt. »
3. Nicolai : « ab invisibilitate recedunt, visibiles apparent. »
4 Parm. : « ad, » et omittit : « Deo similem. »

Ad tertium dicendum, quod ea quæ cognoscuntur diversis
rationibus, intellectus non potest simul considerare : quia
non potest consignari diversis similitudinibus simul, sicut
nec corpus diversis figuris ; sed ea quæ cognoscuntur una
ratione, vel quorum unum est ratio alterius, nihil prohibet
simul intelligi.
Ad quartum dicendum, quod cælum empyreum non est
locus contemplationis secundum necessitatem, sed secundum
congruentiam, sicut et ecclesia domus orationis dicitur ;
et ideo ratio non sequitur.
EXPOSITIO TEXTUS

« Item Dionysius in hierarchia... ait. » Verba quæ sequun­
tur sunt Gregorii, Hom. xxxiv in Evang., inducentis aucto­
ritatem Dionysii non quantum ad verba, sed quantum ad
sensum.
« Et putant quidam Michaelem, Gabrielem et Raphaelem
de superiori ordine fuisse. » Hoc expresse contradicit Scripturæ : quia Michael, Daniel., x, ponitur in ordine principum ;
Gabriel autem dicitur de ordine archangelorum ; Raphael
autem posset poni in ordine angelorum secundum ea quæ
circa singulares personas exercuit.

DISTINCTIO XI
Quod quæque anima habet angelum bonum ad sui custodiam
delegatum, et malum ad exercitium,

Illud quoque sciendum est quod angeli boni deputati sunt
ad custodiam hominum ; ita ut quisque electorum habeat
angelum ad sui profectum atque custodiam specialiter delega­
tum. Unde in Evangelio Matth., xvm, 10, Veritas pusillorum
scandala prohibens, ait : Angeli eorum semper vident faciem
Patris. Angelos dicit eorum esse quibus ad custodiam depu­
tati sunt. Super quem locum Hieronymus tradit, unamquamque
animam ab exordio nativitatis habere angelum ad sui custo­
diam deputatum, inquiens ita, coi. 130, t. VII : « Magna digni­
tas animarum est, ut unaquæque habeat ab ortu nativitatis
in custodiam sui angelum delegatum. » Gregorius1 quoque dicit
quod unusquisque unum bonum angelum sibi ad custodiam
deputatum, et unum malum ad exercitium habet. Cum enim
omnes angeli boni nostrum bonum velint, communiterque
saluti omnium studeant, ille tamen qui deputatus est alicui
ad custodiam eum specialiter hortatur ad bonum, sicut legitur
de angelo Tobiæ, Tob., c. in, et de angelo Petri in Actibus
apostolorum, cap. xn. Similiter et mali angeli cum desiderent
malum hominum, magis tamen hominem ad malum incitat
et ad nocendum fortius instat ille qui ad exercitium ejus depu­
tatus est.
Utrum singulis hominibus singuli angeli,
an pluribus unus deputatus sil

Solet autem quæri utrum singuli angeli singulis hominibus,
an unus pluribus ad custodiam vel ad exercitium deputatus
sit. Sed cum electi tot sint quot et boni angeli sunt, plures cons­
tat esse omnes simul bonos et malos homines quam boni angeli
sint ; et cum tot sint electi quot angeli boni, et angeli boni plures
sint quam mali, pluresque sint homines mali quam boni ; non
est ambiguum plures esse bonos homines quam sint mali angeli,
et plures esse malos homines quam sint mali angeli, vel boni
angeli.
1. Sic de Gregorio Hugo de S. Victore, tract. II Summ. Sentent.,
cap. vi, col. 88, t. 2 ; licet non expresse in Gregorio legatur, sed colligi
possit ex lib. II Morat., § 38, cap. xx, coi. 573, t. 1 ; non ut olim ad
marginem indicabatur, « Hom xxxiv in Evang ».

Confirmat unum angelum pluribus
hominibus deputari, sive simul, sive diversis temporibus

Ideoque diei oportet unum eumdemque angelum, bonum
vel malum, pluribus hominibus deputari ad custodiam vel
exercitium, sive eodem tempore, sive diversis temporibus.
Ideo autem dicimus eodem tempore vel diversis temporibus,
quia videtur quibusdam quod omnes homines qui sunt simul
in aliquo tempore, singuli singulos angelos habere possint,
bonos vel malos : quia licet major sil numerus hominum com­
putatis in unum omnibus qui fuerunt et sunt et futuri sunt,
quam angelorum : tamen quia decedentibus hominibus succe­
dunt homines, et ideo nunquam simul sunt in hac vita, angeli
vero nunquam decedunt, sed simul cmnes sunt ; ideo esse potest
ut singuli hominum, dum in hac vita sunt, singulos habeant
angelos bonos vel malos, ad sui custodiam vel exercitium des­
tinatos. Cæterum, sive ita sit sive non, non est dubitandum
unumquemque hominem habere angelum sibi deputatum,
sive pluribus simul deputatus sit, sive uni singulariter. Nec
est mirandum unum angelum pluribus hominibus ad custodiam
deputari, cum uni homini plurium custodia deputetur ; ita ut
eorum quisque suum dicatur habere dominum, vel episcopum,
vel abbatem.
Utrum angeli proficiant in merito vel in praemio
usque ad judicium
Præterea illud considerari oportet, utrum angeli boni in merito
vel in præmio proficiant usque ad judicium. Quod in meritis
proficiant, atque quotidie magis ac magis mereantur, quibus­
dam videtur, ex eo quia quotidie hominum utilitatibus inser­
viunt, eorumque profectibus student. Quibusdam etiam nihi­
lominus videtur quod in præmio proficiant, scilicet in cogni­
tione et dilectione Dei. Licet enim, ut aiunt, in confirmatione
beatitudinem acceperint æternam atque perfectam, augetur
tamen quotidie eorum bectitudo, quia magis ac magis diligunt,
atque cognoscunt ; et est eorum charitas, qua Deum et nos
diligunt, et meritum et præmiùm : meritum, qua per eam et
per obsequia ex ea nobis impensa merentur, et in beatitudine
proficiunt, et ipsa eadem est præmium, quia ea beati sunt.

Auctoritatibus confirmant quod dicunt

Et quod angeli proficiant in cognitione, ac per hoc in bea­
titudine, testimoniis sanctorum confirmant. Dicit enim Isaias,
cap. Lxiii, 1, ex persona angelorum, Christi ascendentis magni­
ficentiam admirantium : Quis est iste qui venit de Edom, tinctis
vestibus de Basra ? et in psalm, xxin, 8 : Quis est iste Rex gloriae ?

Ex quibus apparet quod mysterium Verbi incarnati plenius
cognoverunt angeli post impletionem quam ante. Et sicut in
cognitione unius mysterii profecerunt, ita dicunt eos in dei­
tatis cognitione proficere. Quod autem in hujus mysterii cogni­
tione profecerint, evidenter docet Apostolus, Ephes., m, 9,
dicens : Quæ sit dispensatio sacramenti absconditi a sæculis
in Deo, ut innotescat multiformis sapientia Dei per Ecclesiam
principatibus et potestatibus in caelestibus. Super quem locum
dicit Hieronymus, angelicas dignitates præfatum mysterium
ad purum vel plenum non intellexisse, donec completa est
passio Christi, et apostolorum prædicatio per gentes dilatata.

Quod in hac sententia videtur Augustinus adversari Hieronymo
His autem videtur contradicere Augustinus super eumdem
locum Epistolæ, Super Gen. ad litter., lib. V, cap. xix, col. 334,
t. Ill, dicens : « Non latuit angelos mysterium regni cælorum ;
quod opportuno tempore revelatum est propter salutem nos­
tram. Illis ergo a sæculis innotuit supra memoratum mysterium :
quia omnis creatura non ante sæcula, sed a sæculis est. » Attende,
lector, quia videntur dissentire in hac sententia illustres doctores. Ideoque ut omnis repugnantia de medio tollatur, prædicta
verba, Haymonem, Sup. m ad Ephes., sequentes, ita determi­
nemus, ut illis angelis qui majoris sunt dignitatis, et per quo­
rum ministerium illa nuntiata sunt, ex parte cognita a sæculis
fuisse, utpote familiaribus et nuntiis ; illis vero qui minoris
dignitatis sunt, incognita extitisse dicamus, usque quo impleta
sunt, et per Ecclesiam prædicata ; et tunc ab omnibus angelis
perfecte fuerunt cognita. Constat itaque omnes angelos in cogni­
tione divinorum mysteriorum secundum processum temporis
profecisse. Unde non incongruenter ipsi iidem dicunt angelo­
rum scientiam ac beatitudinem augeri usque ad futuram con­
summationem, quando in scientia ac beatitudine ita perfec­
tissimi erunt ut nec augeatur amplius nec minuatur.

Aliorum opinio, qui dicunt angelos in quibusdam
prædiclorum non profecisse
Alii autem dicunt angelos in confirmatione, tanta deitatis
dilectione atque notitia fuisse præditos, ut in his ulterius non
profecerint nec profecturi sint : profecerunt tamen in scientia
rerum exteriorum, sicut in cognitione sacramenti incarnationis,
et hujusmodi, sed non in contemplatione deitatis : quia Trini­
tatem in Unitate et Unitatem in Trinitate non plenius intelligunt sive intellecturi sunt quam ab ipsa confirmatione perce­
perint. Ita etiam dicunt eos in charitate non profecisse post
confirmationem, quia eorum charitas postea non est aucta :
et sic dicunt eos non profecisse in meritis ; sed hoc quantum

ad vim merendi, non quantum ad numerum meritorum. Plura
enim bona fecerunt postea quæ tunc non fecerant ; sed eorum
charitas ex qua illa processerunt, non est aucta, ex qua tantum
meruerunt antequam ista adderentur, quantum postea his
adjectis. Illud vero quod alii superius dicunt, probabilius vide­
tur, scilicet quod angeli usque ad judicium in scientia et in
aliis proficiant.

Quod quædam auctoritates
videntur obuiare probabiliori sententiae
Quibus tamen videntur obviare quarumdam auctoritatum
verba. Ait enim Isidorus in lib. I De summo bono, c. x, coi. 556,
t, VI : « Angeli in Verbo Dei omnia sciunt antequam fiant ; »
sed nec omnia perfecte angelos scire dixit : et ideo eos in scientia
proficere non removit. Gregorius quoque in libro IV Dialogorum,
cap. xxxiii, col. 576, t. Ill, ait : « Quid est quod illi nesciant
qui scientem omnia sciunt ? » Ubi videtur dicere quod omnia
sciant angeli, et nihil sit quod nesciant. Sed accipiendum est
hoc de his quorum cognitio beatum facit cognitorem, ut sunt
ea quæ ad mysterium Trinitatis et Unitatis pertinent.

DIVISIO PRIMÆ PARTIS TEXTUS

Postquam determinavit de quibusdam actibus qui conse­
quuntur omnes ordines, scilicet assistere et ministrare ; hic
determinat de quodam actu ad quem unus ordo specialiter
deputatur, scilicet custodire homines ; et dividitur in partes
duas : in prima determinat de angelis quantum ad officium
custodiae ; in secunda quantum ad profectum, praedictum
officium consequentem, ibi : « Præterea illud considerari
oportet. » Circa primum duo facit : prinjo determinat verita­
tem ; secundo circa determinata movet quæstionem, ibi :
« Solet etiam quæri utrum singuli angeli singulis hominibus,
an unus pluribus ad custodiam vel exercitium deputatus
sit. » Ubi tria facit : primo movet quæstionem ; secundo
excludit alteram partem, ibi : «Sed cum electi tot sint quot et
boni angeli sunt, plures constat esse omnes simul bonos et
malos homines quam bini angeli sint » ; tertio excludit
reliquam, et exponit eam, ibi : « Ideoque dici oportet, unum
eumdemque angelum bonum vel malum pluribus hominibus
deputari ad custodiam vel ad exercitium, o

R.

QUÆSTIO PRIMA
Circa custodiam angelorum quæruntur hic quinque : Putrum angeli hominibus ad custodiam deputentur ; 2° cujus
ordinis sit custodire ; 3° quorum hominum sit custodiri ;
4° utrum custodes angeli semper custodiant hominqs quibus
deputantur, vel quandoque eos derelinquant ; 5° cum dq sa­
lute hominum gaudeant angeli, utrum e contrario de per­
ditione eorum tristentur.

ARTICULUS PRIMUS
Utrum angeli custodiant homines

Ad primum sic proceditur. 1. Videtur quod angeli homines
non cüstodiant. Deus enim est custos hominum, ut dicitur
Job, vu, 20. Sed perfectior est custos qui per seipsum suffi­
cit ad custodiam quam qui custodit mediantibus aliis. Cum
ergo omne quod est perfectissimum Deo sit attribuendum,
videtur quod ipse nos per angelos non custodiat.
2. Præterea, custodia et conservatio hominum est per
gratiam. Sed gratiam Deus immediate infundit animæ, et
non per angelos. Ergo videtur quod eis non competat cus­
todire nos.
3. Præterea, unus effectus custodiæ angelorum ponitur
quod deferant orationes nostras ad Deum. Sed hoc videtur
omnino superfluum, cum Deus omnia cognoscat, Ergo vide­
tur vanum ponere angelos hominum custodes.
4. Præterea, custos ponitur alicui aut propter imbecilli­
tatem, ut scilicet juvetur et defendatur, aut propter igno­
rantiam, ut instruatur ; sicut mulieribus et pueris doctores
et paedagogi dantur. Sed homo per se potest cognoscere ea
quæ sunt facienda vel vitanda, per legem naturalem cordi
impressam ; et potest etiam exequi propter arbitrii liberta­
tem. Ergo videtur quod custodia angelorum non egeat.
5. Præterea, custodis officium est retrahere custoditum
ab his quæ sibi sunt nociva. Sed angeli non retrahunt homines
a peccatis, cum multos in peccata praecipitari videamus.
Ergo videtur quod angeli hominum custodes non sint.
6. Præterea, custodis est instruere custoditum secundum
modum ejus. Sed modus hominis est cognitionem a sensibililibus accipere. Ergo videtur quod visibilibus apparitionibus
nos deberent instruere. Hoc autem non faciunt, nisi forte

: raro. Ergo videtur quod vel non custodiunt, vel sunt négli­
gentes in custodiendo.
Sed contra est quod dicitur in psal. xc, 2 : Angelis suis
\ Deus mandavit de le, ut custodiant te in omnibus viis tuis.
S
Præterea, Deus est pronior ad miserendum quam ad punienL dum. Sed Deus hominibus dedit dæmones ad exercitium,
i ut habetur ad Ephes., ult., 12 : Non est nobis colluctatio adver;; sus carnem ei sanguinem, sed adversus principes et potestates,
I adversus mundi rectores tenebrarum harum. Ergo videtur quod
i multo fortius dederit angelos ad custodiendum.
;
Solutio. — Respondeo dicendum, quod secundum Boe. tium in lib. IV De consolat., prosa vi, coi. 813, t. I, Deus pro> videntiam suam quam de omnibus rebus habet, mediantibus
quibusdam causis exequitur, ut autem in primo dictum est,
; quamvis omnium rerum providentiam habeat, speciali tamen
i modo substantiae rationales suæ providentiae subduntur,
I inquantum altiori modo præ cæteris finem divinæ bonitatis
L natæ sunt consequi, et per altius principium, quod est volunj tas. Quia ergo inter Deum et homines media est natura ange! lica, et secundum legem sapientiæ suæ hoc est ordinatum ut
P inferioribus per superiora provideat ; ideo ipsi angeli exequunI tur divinam providentiam circa salutem hominum, adjuvando
‘ ad tendendum in finem, et liberando ab his quæ processum
i in finem impediunt : et hæc executio divinæ providentiae
i per angelos de hominibus vocatur custodia angelorum.
L
Ad primum ergo dicendum, quod Deus est custos primus
et principalis, apud quem summa providentia residet : nec
ί est propter suam insufficientiam quod suam providentiam
. de hominibus exequitur per angelos, sed propter ordinem
suæ sapientiæ. Tum quia congruit angelis, ut scilicet eis
hæc dignitas non negetur, quod sint duces hominum reduc­
tionis in Deum ; et in hoc Deum quodammodo imitantur,
inquantum cooperantur Deo in reductione1 hominum in finem.
Tum quia congruit hominibus qui sunt in statu imperfec­
tionis, quem pueritiæ Apostolus comparat I Corinth., xiii ;
unde eis custodes tanquam pueris assignantur, donec veniente
quod perfectum est, evacuetur quod ex parte est.
Ad secundum dicendum, quod sicut in operationibus
artificialibus, in quibus instrumenta quodammodo dispo­
nunt ad formam, ut ignis mollificando ferrum, et martellus
dilatando ; sed forma cultelli inducitur ab artifice per simi­
litudinem artis quam habet : ita etiam Deus, qui est primus
1. Parm. : « introductione. »

custos, inducit ultimam perfectionem conjungentem fini,
et per hoc conservantem, scilicet gratiam et gloriam. Sed
angelorum est præparare homines ad susceptionem gratiæ
per illuminationes, et alia hujusmodi.
Ad tertium dicendum, quod non dicuntur Deo orationes
nostras deferre quasi ipsum de hoc docentes, sed quasi ipsum
orantes pro nobis ; sicut etiam sacerdos offert Deo orationem
populi, inquantum sua interventione effectum orationibus
impetrat.
Ad quartum dicendum, quod lumen naturalis cognitionis
imperfectum est, et praecipue ad dirigendum in illa quæ natu­
ram excedunt : voluntas etiam ejus potest ad malum inclinari
multis occasionibus : et ideo providet hominibus angelorum
præsidium.
Ad quintum dicendum, quod sicut providentiae divinæ
est sic impedire mala, ut tamen salvetur naturæ conditio,
ita etiam et angelorum custodiæ ; et ideo ad angelos non
pertinet quod homines custodiendo ad virtutem cogant et
a vitiis retrahant, quia sic periret libertas arbitrii et ratio
meriti.
Ad sextum dicendum, quod hujusmodi apparitiones visi­
biles angelorum, eo quod sunt supra cursum naturæ, stupo­
rem quemdam incutiunt, et quodammodo violenter incitant
ad consensum : in quo perit aliquod bonum hominis quantum
ad conditionem naturæ, quod est inquisitio rationis. Unde
hujusmodi apparitiones non omnibus fiunt, sed aliquibus
factæ sunt ad confirmationem fidei in multis, sicut etiam mira­
cula. Nihilominus tamen per modum nostrum instruunt nos,
illustrando phantasmata, et confortando lumen intellectus
nostri, et excitando ad aliquid rectius considerandum.

ARTICULUS II
Utrum ad omnes ordines lertiæ hierarchiæ
pertineat custodire homines
Ad secundum sic proceditur. 1. Videtur quod custodire perti­
neat ad omnes ordines tertiæ hierarchiæ. Quia, secundum Diony­
sium, ix cap. De cæl. hier., § 2, coi. 259, t. I, tertiæ hierarchiæ
proprium est lumen divinum accipere per convenientiam
nostræ hierarchiæ, id est proportionatum ad immediate trans­
ferendum in nos. E^ed ille angelus dicitur custos hominis qui
immediate ipsum illuminat. Ergo videtur quod custodire
ad omnes pertineat.

2. Præterea, angelus custos defendit hominem ab impugnatione invisibilis hostis. Sed arcere, secundum Gregorium,
I Homil. xxxiv in Evang., § 10, coi. 1251, t. II, pertinet ad
a, potestates. Ergo videtur quod illi ordini præcipue conveniat
fg custodire.
i·
3- Præterea, missio ordinatur ad custodiam. Sed angeli
quinque ordinum mittuntur ad explendum exterius ministe­
rium, ut dictum est. Ergo omnibus convenit custodire.
;
4. Præterea, in hominibus inveniuntur diversa officia. Sed
1 secundum diversa officia distinguuntur ordines angelorum,
j quorum officiorum aliquæ similitudines inveniuntur in officiis
humanis, ut dicit Gregorius, loc. cit., ostendens qualiter
homines ad ordines angelorum assumantur. Ergo videtur
quod omnes ordines ad custodiam deputentur.
’
Sed contra est quod dicit Gregorius, ibid., § 8, col. 1250,
i angelos esse qui minima nuntiant. Sed minima sunt quæ
ad singulares personas pertinent : quia quanto bonum est
, communius, tanto est divinius, secundum Philosophum, in
I Ethic., cap. i. Ergo videtur quod illi qui singulis hominibus
præsunt, sunt tantum de ordine angelorum.
Præterea, Bernardus dicit in lib. V De considerat., cap. iv,
§ 8, coi. 172, t. II : « Putamus angelos dici qui singulis homi­
nibus præponuntur, in ministerium missi propter eos qui
Ad secundum dicendum, quod inferiores angeli participant
j. hæreditatem capiunt salutis. » Ergo videtur idem quod prius.
Solutio. — Respondeo dicendum, quod illi angeli dicuntur
1. Parm. : « procurant. »
;
hominum
custodes qui immediate illos illuminant, et habent
' actus limitatos circa humana officia, et procurant quæ ad
ipsos specialiter pertinent : et ex hoc quod immediate illu;
minant, excluduntur a custodia angeli assistentes ; ex hoc
I autem quod habent actus limitatos ad dirigendum in humanis
officiis, excluditur media hierarchia, quæ habet potestatem
primum ad
ergohumana
dicendum,
quod
tertia hierarchia
nonAdlimitatam
officia.
Per tota
hoc autem
quod per
accipit illuminationes
proportionatas
ad actusad
et officia
custodiam
procurantur
1 ea quæ pertinent
aliquashumana,
deter­
non tamen
ad hancquod
vel ad
personam,
sed hocinestactibus
ange­
minatas
personas,
est illam
ultimum
et minimum
lorum
;
et
ita
eis
convenit
custodire
singulos
homines,
aliis
angelorum, deputatur custodia ultimo ordini, qui est ordo
vero convenit custodire singulas provincias vel regna.
angelorum.

■

virtutem superiorum, inquantum ab eis illuminantur, sicut,
secundum Dionysium, cap. xiii De cæl. hier., § 3, coi. 299,
t. I, dicitur inferior angelus purgasse Isaiam per ignem vir­
tute seraphim : et ita etiam inferiores angeli virtute potesta­
tum daemones cohibent ; et similiter virtute aliorum superio­
rum ordinum possunt exequi aliqua quæ ad eos pertinent
circa determinatas personas.
Ad tertium dicendum, quod omnes angeli custodes mit­
tuntur ; non tamen omnes qui mittuntur, custodiunt ; sed
ultimi tantum custodiunt, ut dictum est : quia superiores
exequuntur ea quæ ad multos pertinent ; et quanto ad plures,
tanto est ordo superior : et ideo virtutes sunt supremi inter
exequentes ministeria, quia eorum actus se extendunt non
tantum ad res humanas, sed etiam ad res naturales, ut patet
in operatione signorum ; et post potestates, quorum actus
non tantum ad homines, sed etiam ad dæmones se extendit ;
et post principatus, quorum operatio est circa totam multi­
tudinem ; et ultimi angeli, qui operantur circa determinatas
personas ; archangeli vero medii sunt, habentes aliquid com­
mune cum utrisque, ut prius dictum est.
Ad quartum dicendum, quod omnia officia humana perti­
nentia ad singulares personas, cum quibuscumque ordinibus
similitudinem habeant, diriguntur per ultimum ordinem,
inquantum participant virtutes superiorum, ut dictum est;
sed illa officia quæ ad multitudinem pertinent, diriguntur
per principatus vel archangelos : et ideo homo in prælatione
constitutus illuminatur ab angelo inferioris ordinis de his quæ
ad statum personæ suæ pertinent ; sed ab angelo principe
de his quæ respectant ad regimen multitudinis.

ARTICULUS III

Utrum omnibus hominibus deputentur
angeli ad custodiam1
Ad tertium sic proceditur. 1. Videtur quod non omnibus
hominibus deputentur angeli ad custodiam. Custodia enim
angelorum valet hominibus ad evitandum pericula, et ad
instruendam ignorantiam. Sed Adam in primo statu ab utroque
liber fuit. Ergo angelum custodem non habuit.
2. Præterea, gratia confirmata in quibusdam hominibus
ho : efficit ut mortaliter peccare non possint, ut patet in sanc1. I p. Summæ theol., q. cxm3 art. 5.

tificatis in utero. Sed contra impedimentum salutis per pecca­
tum principaliter ordinata est custodia angelorum. Ergo
videtur quod tales ea non indigeant.
3. Præterea, ante nativitatem ex utero sacramenta salutis
puero conferri non possunt. Sed hoc est quod angelus custos
in homine promovere intendit, scilicet salutem. Ergo puer­
perio animato ante nativitatem angelorum custodia non
debetur.
4. Præterea, custodia angelorum est per hoc quod homines
illuminando instruunt. Sed pueri ante perfectam ætatem non
sunt capaces doctrinæ. Ergo videtur quod careant angelorum
custodia.
5. Præterea, II Thessal., i, dicitur, quod omnis actus antichristi erit secundum operationem Salanæ. Sed custodia ange­
lorum ordinatur contra tentationes malignorum spirituum.
Ergo videtur quod frustra ab angelo custodietur.
6. Sed contra, videtur quod etiam Christus angelum
custodem habuit. Primo per hoc quod dicit Dionysius, iv, cap.
Cæl. hier., § 4, col. 182, t. I, quod subdebatur paternis dispo­
sitionibus mediantibus angelis. Sed, ut dictum est, per custo­
diam executio divinæ dispositionis fit de hominibus per angelos.
Ergo videtur quod Christus angelum custodem habuit.
7. Præterea, Lucæ, χχιι, 43, dicitur, quod apparuit angelus
Domini, confortans eum. Ergo videtur, cum confortare sit
unus actus custodiæ, quod angelum custodem habuit.
Solutio. — Respondeo dicendum, quod, sicut in I libro
dictum est1, providentia proprie est ad conferendum ea quæ
promovent in finem, et removendum ea quæ impediunt.
Ultimum autem in his adjutoriis est id quod conjungit fini,
quod a solo Deo est ; et ideo ea quæ ab angelis custodibus
per divinam providentiam circa singulares personas exequuntur,
sunt quædam præparationes juvantes ad consequendum finem
ultimum. Praeparans autem non habet operationem circa
rem, nisi quæ est ordinata ad finem, ante finis consecutionem ;
et ideo omnibus hominibus, ab infusione animæ rationalis
per quam ad finem salutis ordinantur, custodia debetur usque
ad mortem, quando terminatur via proficiendi in finem1
2
vel per hoc quod fiunt impœnitibiles, ut damnati, vel per hoc
quod finem gloriæ consequuntur, ut beati.
Ad primum ergo dicendum, quod quamvis in Adam non
esset periculum ex aliqua corruptione carnis instigante ad
1. Dist. xxxix, q. u, art. 1.
2. Parm. addit : « nulli ergo carent custodia angelorum, nisi.

malum, erat tamen periculum ex potentia peccandi, et ex
dæmone oppugnante : et similiter erat debilioris cognitionis
quam angelus ; et ideo indigebat praesidio custodis angeli.
Ad secundum dicendum, quod etiam si confirmati peccare
non possint, possunt tamen proficere, et eorum profectus
potest impediri ; et propter boc indigent Custodia angelorum,
ad promovendum in bonum, et removendum impedimentum.
Ad tertium dicendum, quod pueri in materno utero non
recipiunt sacramenta Ecclesiæ, quia non subduntur actibus
ministrorum : sed operationibus1 divinis et angelorum sub­
duntur ; et ideo eis ab infusione animæ rationalis, custos
angelus assignatur, per quem prohibetur virtus dæmonis
ab ejus nocumento, et propter multa impedimenta, quibus
potest ejus complexio deterio-ari, ut efficiatur pronior ad peccan­
dum, vel etiam ipsa vita extingui : et in hoc etiam prosunt
parvulis natis, quamvis eos non illuminent.
Unde patet responsio' ad quartum.
Ad quintum dicendum, quod antichristus etiam habebit
angelum custodem : quia lex communis propter unum mutari
non debet : et in hoc ejus pœna justior apparebit, quia bene­
ficia toti naturæ humanæ provisa, sibi non subtrahuntur.
Nec tamen est omnino frustra custodia ; quia etsi ad bonum
non convertatur, a multis tamen malis cessabit, retractus ab
angelo custode : hunc enim effectum ad minus semper conse­
quitur angelus per custodiam in quocumque obstinato.
Ad sextum dicendum, quod Christus non habuit angelum
custodem : tum quia anima sua omnibus angelis superior
fuit, immediate a verbo sibi unito illuminata ; tum quia erat
verus comprehensor : unde ejus bonum nec impediri nec juvari
poterat. Dicitur vero subdi paternis dispositionibus per angelos
quodammodo indirecte, inquantum angeli instruebant Joseph
et matrem ejus de his quæ circa ipsum puerum existentem
agenda erant, ut habetur Matth., n.
Ad septimum dicendum, quod angelus dicitur confortasse
eum, non aliquid in ipsum imprimendo, sed per modum mi­
nisterii, inquantum congratulabatur fortitudini ejus ; sicut
homo naturaliter in tribulatione confortatur ad præsentiam
amicorum : et ita per modum quo fuerat vera tristitia, fuit
confortatio vera, et non apparens tantum, ut quidam dicunt.

1. Parm. : « operibus.

ARTICULUS IV

I.

Utrum angelus quandoque relinquat hominem
cui deputatur

i'

Ad quartum sic proceditur. 1. Addetur quod angelus quandoque relinquat hominem cui deputatur custos. Primo per
hoc quod habetur Hierem., li, 9 : Curavimus Babylonem,
et non est sanata. Derelinquamus ergo eam. Sed hoc dicitur
ex persona angelorum, ut dicit Glossa1. Ergo videtur quod
relinquat, quando a peccato non corrigitur.
2. Præterea, Isa., v, 5, dicitur : Auferam sepem ejus, et erit
in direptionem ; Glossa : id est custodiam angelorum. Ergo
idem quod prius.
3. Præterea, efficacius custodit Deus hominem quam angelus,
Sed Deus quandoque relinquit hominem, ut in psal. xxi, 1,
dicitur : Quare me dereliquisti Ergo multo fortius angelus.
4. Præterea, Zachariæ, iv, dicitur, quod reversus est angelus
quiloquebaturad eum : et similiter etiam Danielis, x. Sed
nonrevertitur nisi qui abscedit. Ergo videtur quod angelus
quandoque hominem relinquat.
t
5.Præterea, angeli quandoque sunt in cælo empyreo. Sed
E
cum sunt ibi, non sunt circa nos, secundum Damascenum.
I Ergo videtur quod, aliquando nos relinquant.
I
6. Præterea, medicus sapiens infirmum desperatum relinquit.
I Sed angeli custodes possunt scire aliquem esse præscitum per
i revelationem, et videre aliquem obstinatum in peccatis.
I Talis autem est sicut infirmus desperatus. Ergo videtur quod
i etiam angelus, qui est quasi medicus spiritualis, talem relinquat,
i
Sed contra, boni angeli sunt magis proni ad juvandum quam
mali ad infestandum. Sed mali nunquam cessant ab infesta­
tione. Ergo nec boni a custodia.
i
Præterea, de nemine est desperandam, quamdiu est in
statu viæ. Sed inlirmus non relinquitur a medico nisi propter
desperationem. Ergo videtur quod angelus non dimittat
hominem, quantumcumque peccatorem.
'
Solutio. — Respondeo dicendum, quod cum custodia
angelorum sit quædam executio divinæ providenliæ, oportet
esse idem judicium de utioque. Divina autem providentia
nunquam relinquit hominem ex toto, quia omnino in nihilum
redigeretur ; sed verum est quod magis et minus providet
1. Ex Origene desumpta, Hom. xxi in Jerem., § 12, coi. 541, et
inter Selecta in Jerem., § 9, coi. 602, t. 3.

diversis, secundum eorum conditionem : et ideo in psal. xxxm
16 : Oculi Dei
*
super justos dicuntur, et aures ejus ad preces
eorum, quibus ndeo perfecte providet ut omnia eis coeperentur
in bonum, ut dicitur Rom., vm. Sed malus secundum aliquid
derelinquit, inquantum permittit eos subjacere tribulatio­
nibus, et quod; gravius est, etiam in peccata ruere, unde ad
Rom., i, 28 : Propterea tradidit eos
*
Deus in reprobum sensum,
ut faciant ea quæ non conveniunt. Similiter etiam angeli dicun­
tur aliquos derelinquere secundum quid, inquantum exponuntur
tribulationibus, vel etiam justo Dei judicio ab aliquo peccato
non retrahuntur ; nunquam tamen ita relinquunt quin sit
aliquis effectus custodiae, inquantum aliquod malum prohi­
bent, et ad aliquod bonum promovent.
Ad primum ergo dicendum, quod hæc intelligitur esse vox
angelorum discedentium ab homine peccatore in hora mortis ;
quia tunc primo desperatur de ejus salute. Vel potest dici
quod derelinquunt secundum quid, ut dictum est, sicut etiam
et Deus.
Unde patet responsio ad secundum et tertium.
Ad quartum dicendum, quod angelus ab eo recesserat
quantum ad aliquem effectum, quia scilicet ipsum de futuris
non illuminaverat, et non quantum ad omnem effectum
custodiæ.
Ad quintum dicendum, quod quandocumque aliquod agens
imprimit fortem impressionem, remanet illa impressio in
patiente per aliquod tempus, etiam ad absentiam agentis,
ut patet in motibus violentis : et ita dico, quod ad unam actio­
nem angeli in hominem potest homo bonam dispositionem
accipere, quæ manet in eo ad aliquod tempus, ut patet quando
aliquis semel devote orat, ad plures dies remanet inde devotior ;
et ita angelus, quamvis non semper sit praesens, potest semper
custodire, inquantum effectus ejus manet post actionem suam.
Ad sextum dicendum, quod nullus in statu viæ est adeo
obstinatus quin possit per poenitentiam1 converti ; unde non
est de eo desperandum ; et si angelus sciret eum præscitum,
posset tamen multa mala in eo impedire, sicut de antichristo
dictum est.

* Domini.
* Illos.
1. A). : « post poenitentiam. »

ARTICULUS V
Utrum angeli doleant de damnatione
hominum quos custodiunt1

■
Ad quintum sic proceditur. 1. Videtur quod angeli doleant
■ de damnatione hominum quos custodiunt. Exterior enim
K luctus est signum interioris doloris. Sed Isa., xxxm, 7, dicitur :
■ Angeli pacis amare *flebant
.
Ergo videtur quod doleant.
■
2. Præterea, amicorum est compati sibi in necessitatibus.
• Sed angeli ferventissima charitate nos diligunt. Ergo videtur
■ quod contristentur, hominum damnationi compatiendo.
■'
3. Præterea, sapientis est dolere de his quæ suum gaudium
■ minuunt2. Sed per damnationem hominum minuitur gaudium
K- angelorum quod esset de conversione eorum, de quo habetur
Lucæ, xv, 10 : Gaudium est angelis Dei super uno peccatore
E poenitentiam agente. Ergo de hominum damnatione dolent.
■
4. Præterea, omne id quod est contrarium volito et repu■ gnans fini est contristans. Sed damnatio est contraria saluti
I quam volunt et per officium custodiæ procurant. Ergo damnatio
■ hominum eos contristat.
■
Sed contra, Apoc., xxi, dicitur, quod in cælesti Hierusalem
1 nec est luctus nec est dolor. Illius autem urbis cives sunt angeli.
■ , Ergo de nullo dolent.
B. Præterea, perfecta beatitudo non compatitur secum miseriam.
■ Sed omnis tristitia ad miseriam pertinet, et fugienda est, ut
I in VII Ethic., cap. χιιι, Philosophus dicit. Ergo angeli beati
ί tristes esse non possunt.
I
Solutio. — Respondeo dicendum, quod cum angeli beati
I sint in divinæ voluntatis continua contemplatione, cui perj fectissime conformantur, nihil potest esse contra voluntatem
Γ eorum, sicut nec contra voluntatem Dei ; potest tamen esse
E aliquid præter voluntatem eorum ; sed hoc ipsum, inquantum
j est permissum a Deo, est volitum ab eis, sicut a Deo ; et ideo
I nihil potest accidere de quo doleant angeli, sicut nec de quo
Γ doleat Deus. Et ideo sihipliciter dicendum est quod neque de
I peccatis hominum tristantur, neque de damnatione ; sed
t utrobique lætantur de justa permissione et punitione.
t
Ad primum ergo dicendum, quod illud secundum litteram
f intelligitur de nuntiis Ezechiæ, quos misit ad pacem ab Assyriis
* Flebunt.
1. I p. Summie theol., q. cxm, art. 7.
2. Parm. : « per qu® minuitur. »

quærendam, qui audientes blasphemias Rapsacis, scissis vesti­
bus, fleverunt. Allegorice vero exponitur de apostolis in Glos­
sa ord., v. 2, col. .1276, t. I. Si autem ad angelos refe­
ratur, intelligendus est dolor non proprie, sed metaphorice,
per modum quo etiam frequenter in Scripturis Deo attri­
buitur.
Ad secundum dicendum, quod compati non potest qui passi­
bilis non est ; et ideo ex impassibilitate angelorum hoc accidit
quod condolere non possunt, non ex charitatis defectu.
Ad tertium dicendum, quod angelorum gaudium non minui­
tur ex damnatione, quia electorum numerus minui non potest.
Vel potest dici quod ipsi semper gaudent de suis bonis operibus
quæ custodiendo egerunt, licet ille qui custoditus est non
salvetur.
Ad quartum dicendum, quod angeli volunt salutem hominis
voluntate antecedente sicut et Deus ; sed voluntate conse­
quente volunt hominem damnari, si meruerit ; unde conse­
quens est ut de ejus damnatione non doleant.
EXPOSITIO PRIMÆ PARTIS TEXTUS

« Et unum malum ad exercitium habet1. » Videtur injuste
agi cum homine : quia dæmones multo potentiores sunt homi­
nibus ; non enim est potestas super terram quæ ei comparetur
ut dicitur Job, xli. Ergo non justum est pugnam inter homi­
nem et daemonem constitui.
Et dicendum, quod cum liberum arbitrium non possit
cogi ad peccandum, quantumcumque sit dæmon fortis
homo resistere potest. Unde dicitur1
2, quod debilis est hostis,
qui non potest vincere nisi volentem ; et super hoc homini
adest præsidium angeli, et auxilium divinum, si suscipere,
velit.
DIVISIO SECUNDÆ PARTIS TEXTUS

Hic inquirit Magister, utrum angeli, dum officium custodiæ
durat, in merito vel præmio proficiant ; et dividitur in partes
duas : primo ponit duas opiniones ; secundo eligit alteram
illarum, ibi : « Illud vero quod alii superius dicunt , probabilius
videtur. » Prima in duas, secundum duas opiniones ; quarum
1. Supple « quilibet homo ».
2. In Sententiis Patrum, et colligitur ex Gregorio. — Nicolai.

Secunda incipit ibi : « Alii autem dicunt angelos in confir­
matione tanta deitatis dilectione atque notitia fuisse prae­
ditos, ut in his ulterius non profecerint vel profecturi sint. »
Circa primum tria facit : primo ponit opinionem ; secundo
confirmat per auctoritatem, ibi : « Et quod angeli proficiant
in cognitione, ac per hoc in beatitudine, testimoniis sancto­
rum confirmant » ; tertio solvit contrarietatem, ibi : « His
autem videtur contradicere Augustinus. »
« Illud vero quod alii superius dicunt, probabilius videtur. »
Hic eligit alteram opinionem ; et circa hoc duo facit : primo
eligit primam opinionem ; secundo respondet ad quasdam
auctoritates quæ sunt in contrarium, ibi : « Quibus tamen
videntur obviare quarumdam auctoritatum verba. »

OUÆSTIO II
Hic quæruntur sex : 1° utrum angeli proficiant in cogni­
tione Dei, quæ est præmium essentiale ; 2° utrum proficiant
in cognitione aliarum rerum per illuminationem superiorum ;
3° utrum accrescat eis aliqua cognitio per mutuam locutio­
nem ; 4° utrum mysterium Incarnationis per ecclesiam didi­
cerint ; 5° utrum inter eos sit pugna vel1 contradictio ; 6° utrum
ordinum distinctio maneat post diem judicii.
ARTICULUS PRIMUS

Utrum angeli proficiant in visione Dei1
2

Ad quintum sic proceditur. 1. Abdetur quod angeli in visione
Dei proficiant. Perfectio enim virtutis non tollit, sed auget
efficaciam merendi. Sed in angelis beatis est perfecta charitas,
quæ est radix merendi, qua omnes eorum actus informantur.
Ergo videtur quod semper magis et/magis mereantur divinam
visionem in eis augeri.
2. Præterea, secundum Avicennam, omnis actio creaturæ
est ad aliquod commodum agentis ; unde liberalitatem puram
solius Dei propriam dicit. Sed angeli creati sunt. Ergo ex
actibus eorum circa nos aliquid eis accrescit ; et ita videtur
quod eorum bonum semper magis ac magis augeatur.
3. Præterea, quanto aliquis intellectus est clarior, tanto
perspicacius intuetur. Sed inferiores angeli continue a supe1. Parm. : « et. »
2. I p. Summæ lheol., q. lxii, art. 9.

rioribus illuminantur. Ergo videtur quod semper limpidius
Deum contemplentur.
4. Præterea, si non possunt proficere in Dei visione, aut hoc
est quia' pervenerunt ad summam perfectionem, aut quia
majoris perfectionis capaces non sunt. Sed primum esse non
potest, quia summa perfectio solius Dei est, qui seipsum
comprehendendo videt ; similiter nec secundum, quia sic
homines essent capaciores inferioribus angelis : quia homines,
ut dictum est, possunt pervenire ad modum contemplationis
supremorum ordinum. Ergo videtur quod angeli etiam in
divina contemplatione proficere possunt.
Sed contra, Magister supra dixit quod perfectio naturæ
glorificatæ est, quando habet quidquid nata est habere. Sed
angeli sunt glorificati. Ergo totum id quod nati sunt habere,
habent.
Præterea, in termino motus non contingit esse motum. Sed
angeli non sunt in statu viæ, cui competit motus, sed in termino.
Ergo videtur quod ipsi proficere non possint, cum profectus
sit motus quidam.
Solutio. — Respondeo dicendum, quod, secundum Philo­
sophum, operatio et motus differunt : operatio enim est actus
perfecti, ut lucidi lucere, et intellectus in actu, intelligere ;
sed motus est actus imperfecti tendentis in perfectionem : et
ideo id quod est in sua ultima perfectione, habet operationem
sine motu, sicut Deus ; quod autem distat ab ultima perfec­
tione, habet operationem conjunctam motui : quia proficere
in beatitudine est quidam motus naturæ tendentis in perfec­
tionem ; ideo quandocumque angelus vel homo ponitur in
ultima sua perfectione, operatio ejus non est meritoria nec
proficiens. Sed in hoc, quando scilicet angelus sit in sua ultima
perfectione, est duplex opinio. Una quam Magister approbat,
scilicet quod erit in die judicii. Alia est quæ in Littera tangitur,
quod hoc fuit in prima eorum confirmatione ; et hæc videtur
mihi probabilior : tum quia ultima perfectio rei est in termino
suæ viæ ; terminus autem viæ angelorum fuit eorum confir­
matio : non enim nunc viatores dicuntur, nisi forte secundum
quid, inquantum circa viatores operantur : tum quia idem
judicium est de hominibus post mortem, et de angelis post
confirmationem vel casum. Homini autem statim post mortem
ultima sua perfectio confertur, nisi forte aliquid purgandum
repugnet, nec differtur usque ad diem judicii, ut Græci errantes
dicunt ; et ideo dicimus, quod angeli statim in confirmatione
ultimam perfectionem beatitudinis consecuti sunt, nec post-

modum in visione Dei proficiunt, in qua eorum beatitudo essentialiter consistit.
Ad primum ergo dicendum, quod perfectio virtutis includens finem, tollit rationem meriti et motus qui repugnat fini ;
sed in via ad finem auget efficaciam meriti.
Ad secundum dicendum, quod omnis operatio creaturæ
ordinata est ad perfectionem ejus ; sed quandoque operatio
non est ad alium finem, sed ipsamet est finis, ut in I Elhic.
dicitur ; et sic dico quod illuminare inferiores in angelis est
dignitas eorum : quia in hoc maxime consequuntur Dei similitudinem ; et ideo non oportet quod per hujusmodi operationes aliquid mereantur.
Ad tertium dicendum, quod unus angelus non illuminat
alium, ut dictum est, de his quæ ad essentiam beatitudinis
pertinent, sed de aliis ; et ideo non oportet quod propter
hoc limpidius videant Deum, sed ea de quibus illuminantur.
Ad quartum dicendum, quod angeli summum gradum contemplationis non attingunt ; -sed propter hoc dicuntur non
posse1 proficere, quia tota eorum capacitas plena est : nec
ampliari potest illa capacitas angelorum per meritum, sicut
in hominibus qui sunt in statu viæ.

Utrum angeli inferiores illuminentur a superioribus

Ad secundum sic proceditur. 1. Videtur quod angeli inferiores per superiorum illuminationem in cognitionem rerum
sive divinorum effectuum non proficiant. Omnis enim operatio
angeli aut pertinet ad naturam aut ad præmium. Sed in naturali
cognitione non proficiunt, quam totam simul in creatione
receperunt ; nec etiam in merito aut in præmio proficiunt.
Ergo videtur quod in eis cognitio divinorum effectuum non
crescat.
2. Præterea, Deus est causa rerum per essentiam suam. Ergo
in hoc quod videtur essentia sua, cognoscitur ipse esse causa.
Sed quando cognoscitur aliquid inquantum est causa, cognoscitur etiam effectus ejus. Ergo videtur, cum angeli beati
essentiam divinam videant, quod etiam in ipsa effectus ejus
cognoscant ; et sic in cognitione divinorum effectuum non
crescunt.
3. Præterea, nihil est cujus ratio non sit in Dei scientia,
1. Parm. omittit : « posse. »

sive verbo ejus, quod est ars plena rationum viventium, ut
dicit Augustinus1. Sed angeli beati vident Dei verbum. Ergo
cognoscunt omnes divinos effectus, et sic idem quod prius.
4. Præterea, qui videt speculum, necessario videt formas
relucentes in speculo, nisi diversitas partium speculi impediat,
ut dum intuetur unam partem speculi, formas resultantes in
alia parte non videat. Sed Dei verbum, quod est sapientia
genita, est speculum sine macula, ut dicitur Sap., vu, 26, in
quo omnes rerum rationes resplendent. Ergo cum verbum
sit indivisibile, angeli intuentes verbum omnia in eo cognoscunt ;
et sic idem quod prius.
5'. Præterea, secundum Philosophum, in III De anima,
text. 7, intellectus, cum intelligit difficilia, non minus intelligit
infima, sed magis : altissimum autem intelligibile est essentia
divina. Sed eam angeli vident. Ergo videtur quod omnia alia
cognoscere possunt ; et ita eorum cognitio non crescit.
Sed contra est quod dicit Dionysius in fine Cæl. hier., t. I,
quod multæ rationes sacramentorum latent supernas essentias,
id est angelos. Sed quæcumque latent aliquem, ipse potest in
cognitionem eorum proficere. Ergo angeli in cognitione profi­
cere possunt.
Præterea, in vi cap. ejusdem libri, § q, coi. 210, t. I, dicit
quod angeli inferiores per superiores a nescientia purgantur.
Sed non liberatur aliquis a nescientia nisi per scientiæ acqui­
sitionem. Ergo videtur quod angeli in acquirendo scientiam
proficiant.
Solutio. — Respondeo dicendum, quod angeli proficiunt in
cognitione divinorum effectuum per illuminationes in inferiores
a superioribus descendentes : et hoc patet sic. Cum enim
Deus sit universalissima causa omnium entium, in visione
essentiæ ejus non cognoscuntur omnes effectus ipsius de
necessitate, nisi intellectus totam virtutem ejus comprehendat
et quanto aliquis intellectus limpidius eam videt, tanto plura
in ea cognoscere potest ; sicut in principiis primis speculativis,
qui perspicacioris intellectus est, plures conclusiones in eis
videt : et ita superiores angeli plures effectus in essentia divina
cognoscunt quam inferiores, et de illis superiores inferiores
illuminare et instruere possunt : et tamen aliqui effectus sunt
quos omnes immediate in visione divinæ essentiæ percipiunt,
quamvis etiam hos superiores perfectius cognoscant, sicut et
1. Colligitur ex lib. LXXXIII Quæst., q. xvi, et lib. XI De civit.
Dei, cap. x versus finem, et super illud Jcannis, i : Omnia per ipsum
facta sunt. Tract. I in Joann. Nicolai.

divinam essentiam clarius intuentur ; et unusquisque ordo
ex illo nomen et rationem recipit, quod est ultimum suæ
virtutis- ad capiendam rerum cognitionem immediate in visione
divinæ essentiæ.
Ad primum ergo dicendum, quod revelationes divinorum
effectuum pertinent ad præmium, non quidem essentiale,
sed accidentale ; et dicitur præmium accidentale ad quod
merita directe non ordinantur, sed superadditur ex liberalitate
retribuentis.
Ad secundum dicendum, quod per hanc rationem probat
Algazel Deum creaturarum scientiam habere, inquantum su­
am essentiam cognoscit ; non tamen sequitur quod videns
essentiam ejus omnia sciat, nisi ipsam perfecta cognitione
comprehendat ; et hoc angelis non convenit.
Et per hoc patet responsio ad tertium : quia quamvis verbum
videant, non tamen ipsum secundum modum rei cognitæ
vident, sed secundum modum cognoscentium, id est suiipsorum ; et ideo non oportet quod omnia quæ in verbo sunt
cognoscant.
Ad quartum dicendum, quod, sicut dicit Boetius in lib. De
Trin., c. n, coi. 1250, t. II, in divinis non oportet ad imagina­
tionem deduci. Unde non est imaginandum rationes rerum
resplendere in speculo æterno sicut formæ visibiles in speculo
materiali ; sed magis sicut causatorum rationes præexistunt
in sua causa, ut Dionyisius dicit in lib. De diu. nom., cap. ιν,
col. 694, et cap. vu, § 2, col. 867, t. I. Non est autem necessa­
rium ut qui causam videt, hoc ipso omnes rationes effectuum
in ea cognoscat, ut dictum est ; et ideo ratio non procedit.
Vel dicendum, ut communiter dicitur, quod speculum æternum
voluntarium est : quia in eo non videtur nisi quod ipse vult
ostendere. Secus est autem de speculo materiali, iquod ex
necessitate naturæ repræsentat formas in eo relucentes.
Ad quintum dicendum, quod quia nostra cognitio a sensu
incipit, ideo de minus notis in magis nota secundum naturam
devenimus ; et ideo manifestissima naturæ sunt nobis ultimo
nota, et difficillima ad cognoscendum, scilicet res immate­
riales, ut Deus et angeli. Sed in angelis est e converso : quia
ea quæ sunt magis nota simpliciter, sunt etiam notiora quo­
ad eos ; et ideo licet essentiam divinam maxime cognoscant,
non tamen ex hoc sequitur quod omnia alia cognoscant1 ;
sed secundum quod perfectius ipsam vident, ex ea in plurium
effectuum cognitionem procedere possunt.
1. Al. : < unde (inde) non sequitur quod si eam cognoscant, omnia
cognoscant. »

ARTICULUS III
Utrum angeli cognoscant aliqua per mutuam locutionem1
Ad tertium sic proceditur. 1. Videtur quod angeli non
accipiant cognitionem aliquorum per mutuam locutionem.
Dicit enim Basilius in Sermone super illud Deui., xv, 9 : Attende
tibi, in prine. : « Si nuda et intecta anima viveremus, ex solis
nutibus intentionum cogitationes alterutrum panderentur. »
Sed angeli habent intellectum non obtectum corpore. Ergo
unus alterius cogitationes videt ; et ideo mutua locutione
non egent.
2. Præterea, in omni locutione oportet esse aliquid signum
quod mentis occultum conceptum exprimat. Sed tale signum
in angelis sensibile esse non potest12, quia sensitivam cogni­
tionem non habent ; nec iterum3 manens in intellectu tantum,
quia hoc esset æqualiter ignotum cum alio conceptu mentis
qui manifestandus esset. Ergo videtur quod in angelis mani­
festatio per locutionem esse non possit.
3. Præterea, in omni locutione oportet esse aliquod medium,
per quod intentio loquentis ad audientem deferatur. Sed tale
medium in angelis inveniri non potest. Ergo nec locutio.
4. Præterea, in locutione corporali sonus ad aures perve­
niens excitat audientem ad attendendum 4. Sed in angelis
non potest poni aliquod tale excitativum, cum nihil sit uno
postmodum in altero factum ; et tamen necessaria esset exci­
tatio ad attendendum, si debet esse5 locutio ; quia unus ange­
lus non semper alterum considerat. Ergo non est ibi locutio.
5. Præterea, a loquente recipitur aliquid in audieqte. Sed
superiore^ ab inferioribus nihil recipiunt. Ergo videtur quod
ad minus inferiores superioribus loqui non possint.
Sed contra est quod dicitur I Cor., xm, 1 : Si linguis homi­
num loquar et angelorum. Sed locutio est actus linguæ. Ergo
angeli loquuntur.
Præterea, angelus est majoris virtutis naturaliter quam
homo. Sed homo potest alteri loquendo suam cogitationem
exprimere. Ergo multo fortius angelus.
Solutio. — Respondeo dicendum, quod in angelis est
1.
2.
3.
4.
5.

I p. Summæ theol., q. cvn, art. 1 et 2.
Parm. addit : « nec intellectuale : non sensibile. »
Parm. : « etiam. »
Parm. : « audiendum. »
Parm. : « si esset. »

■.quædam locutio, quæ tamen ab illuminatione differt in duoPrimo quantum ad ea de quibus sunt quia illuminatio
;proprie est de his quæ superior angelus in lumine divinæ
essentiæ apprehendit, quæ inferior ibi non videt unde indi­
get ut in lumine superioris angeli magis determinato et con­
tracto quam lumen divinum, illa cognoscat. Sed locutio est
de motibus liberi arbitrii, quos in uno alius non videt. His
enim duobus modis aliquid potest esse notum uni angelo
'et ignotum alteri. Secundo quantum ad modum quo utrum­
que perficitur, differentem secundum duo quæ ad visionem
intellectualem requiruntur, ad similitudinem visionis corpo­
ralis, scilicet ipsa res quæ intellectui proponitur, et lumen
sub quo videtur. Illuminatio ergo fit per hoc quod lumen
intellectus unius angeli per fortius1 lumen superioris confor­
tatur ad aliquorum cognitionem ; sed locutio per hoc quod
aliqua prius occulta proponuntur ut cognoscenda sine hoc
quod virtus cognoscentis fortificetur ; ut patet in recitationibus
historiarum, in quibus aliquis cognoscit quod prius nescie­
bat, sine hoc quod suus intellectus clarificetur. Qualiter autem
aliquid possit proponi angelo ut cognoscendum ab ipso, patet
ex simili nostræ locutionis. Est enim aliquid in homine quod,
alius homo de ipso naturaliter percipere potest, ut ea quæ
exterioribus sensibus subjacent ; aliquid vero quod videri
non potest, sicut interiores, conceptus mentis. Species ergo
conceptæ interius, secundum quod manent in simplici con­
ceptione intellectus, habent rationem intelligibilis tantum :
secundum autem quod ordinantur ab intelligente ut manifestandæ2 alteri, habent rationem verbi, quod dicitur ver­
bum cordis ; secundum autem quod aptantur et quodammodo
ordinantur signis exterius apparentibus, si quidem sunt
signa ad visum, dicuntur nutus ; si vero ad auditum, dicitur
proprie locutio vocalis : hi enim duo sensus disciplinabiles
sunt. Similiter in angelis interior conceptus mentis libero
arbitrio subjacens ab alio videri non potest. Quando ergo
speciem conceptam ordinat ut manifestandam alteri dicitur
verbum cordis ; quando vero coordinat eam alicui eorum
quæ unus angelus in alio naturaliter videre potest, illud natu­
raliter cognoscibile fit signum expressivum interioris conceptus ;
et talis expressio vocatur locutio, non quidem vocalis,
sed intellectualibus signis expressa ; et virtus exprimendi
dicitur lingua eorum.
1. Parm. : « perfectius. »
2. AI. : « manifestata. »

Ad primum ergo dicendum, quod Basilius intendit ab
anima separata excludere indigentiam vocalis locutionis :
non autem spiritualis, qualis dicta est in angelis esse ; et
sic etiam exponendæ sunt multæ auctoritates similes quæ
ad hoc induci possunt.
Ad secundum dicendum, quod illud naturaliter notum
in uno angelo ab alio, est quasi signum latentis interius cogi­
tationis, non sensibile, sed intellectuale.
Ad tertium dicendum, quod angeli non debent cogitari
ut distantes secundum situm, sicut dicimus duo corpora
vel duo puncta : quia quod facit in corporalibus situs, hoc
facit in spiritualibus ordo, ut dicit Augustinus. Unde non
exigitur aliquod medium per quod deferatur locutio unius
ad alterum ; sed sufficit ad hoc solus ordo intentionis unius
ad manifestandum alteri. Vel dicendum, quod omnes conti­
nuantur in radiatione divini luminis, vel naturalis vel super­
additi, ut supra dictum est : quod non fit unum numero in
omnibus, sed ab uno principio, et in unum finem, et ordinate
in diversis acceptum. Unde per illud lumen unus alterius
locutionem cognoscit, sicut et essentialia ejus.
Ad quartum dicendum, quod angelus, præcipue beatus,
semper est in actuali consideratione suiipsius, et per conse­
quens eorum quæ ad ipsum pertinent, quorum omnium ipse
est ratio cognoscendi. Nihil enim prohibet plura intelligi
simul, quæ una ratione cognoscuntur. Quam cito autem unus
angelus ordinat locutionem suam ad alterum, efficitur locutio
ejus de pertinentibus ad illum, et ita ab eo cognoscitur ; et
inde patet quomodo unus angelus plures sibi loquentes audire
potest, et unus sanctus plures eum invocantes.
Ad quintum dicendum, quod inferior angelus potest loqui
superiori, sed1 non illuminare eum : quia loquens non influit
aliquid in audientem, sed solummodo proponit sibi ut cogno­
scibile.

ARTICULUS IV

Utrum angeli didicerint mysterium
incarnationis per homines
Ad quartum sic proceditur. 1. Videtur quod angeli per
homines mysterium Incarnationis didicerint. Primo per hoc
quod habetur Ephes., m, 10 : Ut innotescat principatibus
1. Parm. omittit : « sed.

el potestatibus in cælestibus per Ecclesiam multiformis sapien­
tia Dei.
2. Præterea, superioris est illuminare et instruere infe­
riores. Sed quidam homines quibusdam angelis superiores
sunt : quod probatur ex hoc quod dicitur I Corinth., vi, 3 :
Nonne angelos judicabimus ? « comparatione melioris facti, »
*
secundum Glossam. Ergo angeli per homines illuminari
possunt et instrui.
3. Præterea, illi qui immediate a Deo recipiunt cognitio­
nem, alios instruunt. Sed apostoli immediate de mysteriis
Ecclesiæ a Dei Filio instructi sunt. Ergo videtur quod de hoc
etiam angelos instruere possint.
4. Præterea, Paulus dicitur raptus ad tertium cælum,
II Corinth., xii. Et exponit quædam Glossa tertium cælum,
tertiam angelorum hierarchiam. Sed illi qui sunt in tertia
hierarchia ascendendo, id est in summa, illuminant inferiores
angelos. Ergo videtur quod Paulus inferiores angelos illu­
minare potuerit.
5. Præterea, angeli cognitionem aliquorum accipiunt et
per illuminationem et per locutionem. Sed loqui etiam possunt
inferiores superioribus. Ergo videtur quod angeli ab homini­
bus, etsi sint inferiores, cognitionem accipere possint.
Sed contra est quod Dionysius dicit in iv cap. Cæl. hier.,
§ 4, col. 182, t. I, quod angeli de nativitate Christi primo
edocti sunt, et per eos ad homines devenit. Ergo ipsi ab hominibus non didicerunt.
Præterea, mysterium Incarnationis a prophetis est prænuntiatum. Sed revelationes factæ patribus in1 prophetis,
mediantibus angelis a Deo processerunt, ut sancti communiter
dicunt. Ergo videtur quod ipsi præcognoverint mysterium
Incarnationis, et non ab hominibus didicerint.
Solutio. — Respondeo dicendum, quod in hoc videtur
esse quædam controversia inter Hieronymum, et Augustinum, et Dionysium. Hieronymus enim, Sup. cap. in, Episl.
ad Ephes., col. 483, t. VII, ponit duo : scilicet angelos ante
■'incarnationem mysterium humanitatis Christi nescivisse :
et quantum ad hoc videtur Augustinus, V Super Gen. ad
lilt., cap. xix, col. 334, t. Ill, sibi obviare, dicens eos a sæculis, id est a principio mundi, cognovisse. Secundo ponit Hieronymus quod hoc per hemines didicerunt : et quantum ad
hoc videtur sibi obviare Dionysius, De cæl. bier., cap. ιν,
* Nescitis quoniam.
1. Parm, : « et. »*
COMMENT. IN L1B. SENTENT. - II.

§ 4, col. 182, t. I, ponens homines de hoc ab angelis edoctos
esse, secundum ordinem divinæ legis inviolabiliter consti­
tutum. Ut autem sciatur qualiter unumquodque veritatem
habere possit, distinguendum est, quantum ad primum, quod
mysterium incarnationis dupliciter potest considerari : vel
quantum ad substantiam facti, et sic omnes a principio cogno­
verunt. scilicet incarnationem, passionem, et hujusmodi ;
vel quantum ad conditiones circumstantes factum1, scilicet
quod sub tali præside, vel tali hora, et hujusmodi ; et hoc
non a principio cognoverunt. His etiam modis differenter
enarrant propheta et evangelîsta : quia propheta annun­
tiavit substantiam facti ; sed evangelista recitat etiam12
expletionis modum. Quantum etiam ad secundum, distin­
guendum est quod angeli dupliciter accipiunt cognitionem
aliquarum rerum : aut per illuminationem, et sic angeli per
homines nihil recipiunt, sed inferiores a superioribus illu­
minantur, et superiores immediate a Deo, per quem modum
multas rationes mysteriorum ecclesiæ edocentur ; aut per
modum expletionis rerum, et sic futura contingentia cognos­
cunt quando actu complentur, per hoc quod eorum causæ
ad effectus determinantur, ut in eis cognosci possint ; et ita
quædam quæ circa Incarnationis mysterium nesciebant,
quando explebantur prædicantibus apostolis cognoverunt,
non tamen ab apostolis edocti.
Ad primum ergo dicendum, quod Augustinus vult, ut dici­
tur in Glossa super cumdem locum, quod hæc determinatio
per ecclesiam non determinet hoc verbum innotescat ; sed
præcedens, scilicet illuminare omnes ; ut sit sensds, quod Apos­
tolo erat gratia illuminandi omnes per ecclesiam, id est omnes
de ecclesia. Hieronymus tamen vult quod determinet hoc
verbum innotescat ; et tunc intelligendum est modo prædicto.
Vel potest intelligi de ecclesia angelorum, ubi prima fuit
ecclesia, et ubi ultimo nostra ecclesia congreganda est ; ut
sit sensus : Incarnationis mysterium fuit absconditum in
Deo, ita tamen quod a sæculis innotuit principibus per eccle­
siam, id est in ecclesia cælesti : et hanc expositionem ponit
Augustinus, Super Gen. ad liti., lib. V, cap. xix, coi. 334,
t. III.
Ad secundum dicendum, quod secundum conditionem sta­
tus, quilibet angelus quolibet homine simpliciter viatore
major est ; unde dicitur Matth., xi, 11, quod qui minor
1. Parm. : « et circumstantias mysterii. »
2. Parm. omittit : « etiam. »

esl in regno cælorum, major est illo, scilicet Joanne Baptista,
quo tamen nullus major inter natos mulierum surrexit. Sed
quantum ad causam potest dici secundum quid aliquis homo
aliquo angelo major, inquantum per gratiam quam habet,
meretur gradum quibusdam angelis altiorem.
Ad tertium dicendum, quod apostoli immediate instrue­
bantur a Verbo incarnato, non quod essentiam Verbi imme­
diate viderent, quam tamen inferiores angeli videbant ; et
ideo multo plura a Verbo discebant quam etiam ipsi apostoli1.
Ad quartum dicendum, quod Paulus in illo raptu secun­
dum quid participavit statum comprehensorum, non tamen
tanta gloria perfectus fuit ut lumen in angelos transfundere
posset : quia, ut dicitur, factus est illius gloriæ particeps
miraculose quantum ad actum, et non quantum ad habitum,
quod est lumen gloriæ.
Ad quintum dicendum, quod angelus ab homine per locu­
tionem, quorumdam cognitioneni accipere potest, eorum
scilicet quæ subduntur libero arbitrio hominis ; sed talia
non sunt mysteria incarnationis.

ARTICULUS V

Utrum inter angelos possit esse pugna12
Ad quintum sic proceditur. 1. Videtur quod inter angelos
pugna esse non possit. Omnis enim discordia et pugna repu­
gnat unitati charitatis. Sed angeli sunt perfecti in charitate.
Ergo inter eos pugna esse non potest.
2. Præterea, quicumque patrocinium præstant contrariis
causis, ita se habent quod alter eorum injustam causam defen­
dit. Sed hoc sanctis angelis convenire non potest, quorum
rectitudo confirmata, injustitiam non patitur. Ergo videtur
quod non possint dici contrariis causis patrocinando pugnare.
3. Præterea, ubicumque est ordinata prælatio non potest
esse pugna vel contrarietas : quia hoc est contra rationem
prælationis ut inferior superiori resistat. Sed angeli ordinantur
omnes secundum superius et inferius, ut prius dictum est3.
Ergo videtur quod unus alteri non repugnet.
4. Præterea, cum nullus angelus nitatur nisi ad hoc quod
rectum sibi videtur, oportet, si ad contraria nitatur, quod
1. Non, ut in Parm. : « angeli. » Hoc enim falsum est.
2. I p. .Summit theolog., q. cxm, art. 8.
3. Dist. lx, art. 3.

292

COMMENTUM IN LIB. II SENTENTIARUM

contrarias opiniones habeat. Sed contrariarum opinionum
altera est falsa. Ergo aliquis angelus habebit falsam opinio­
nem. Hoc autem est falsum : quia falsitas in nobis appropria­
te phantasiae, secundum Philosophum, in IV Melaph.,
text. 24, qua tamen angeli carent. Ergo inter eos non potest
esse pugna.
Sed contra est quod habetur Daniel., vu, 2, quod quatuor
venti cæli repugnabant, per quos secundum Glossam1, intelliguntur quatuor angelicæ potestates, regnis principalibus
prælatæ. Ergo angeli invicem repugnant.
Præterea, hoc expresse habetur Danielis, x, 13, ubi angelus
ad eum loquens dixit : Princeps Persarum restitit mihi viginti et uno diebus. Ergo videtur quod etiam longas con­
certationes ad invicem habeant.
Solutio. — Respondeo dicendum, quod ista verba Danie­
lis, unde tota dubitatio oritur, a sanctis diversimode expo­
nuntur. Hieronymus enim ejicit, In cap. x Dan., v, 13, coi. 555,
t. V, quod ille princeps Persarum qui restiterat liberationi
populi, erat malus angelus, Persis prælatus ; sicut enim uni­
cuique homini datur ad exercitium unus bonus et alter ma­
lus angelus, ita singulis gentibus duo spiritus præponuntur, unus bonus et alter malus. Sed in hoc non est minor
dubitatio. Constat enim quod angelus Danieli loquens, bonus
angelus erat. Quomodo autem sibi efficaciter tot diebus
malus angelus restitisset, nisi justam causam haberet, non
potest dici. Quod si justam habebat, etiam impossibile erat
illam resistentiam multo magis per bonum angelum fieri.
Et ideo dicendum est cum Gregorio, lib. XVII Moral., cap. xii,
§ 17, col. 19, t. II, quod uterque bonus angelus fuit : quod
etiam magis litteræ consonat, quæ in eadem locutionis serie
principem Persarum nominat, et Michaelem principem Judæorum, quem constat bonum angelum esse. Hæc autem
pugna sic intelligenda est secundum Gregorium. Cum enim
judicia Dei sint abyssus multa, profunditatem judiciorum
ejus angeli comprehendere non possunt : et ideo quid uni­
cuique genti vel homini debeatur secundum dispositionem
divinam non semper intelligunt, nisi eis reveletur. Contingit
autem quandoque quod in diversis gentibus inveniantur
diversa merita, secundum quorum diversitatem videtur quod
una gens alteri subesse debeat, vel ab ejus dominio liberari,
sicut tunc in Judæis erat : quia Danielis oratio, quantum in
se erat, liberationem populi merebatur ; sed peccata populi,
1. Ex Hieronymo., super eumdem locum, coi, 527, t. 5.

et etiam utilitas quam Judæi faciebant in regno Persarum,
I dum per eos Dei notitia diffundebatur, erant in contrarium.
Et quia unusquisque angelus secundum officium suum, ad
examen divinæ scientiæ referebat merita sibi subditorum,
ideo relatio contrariorum meritorum per diversos angelos
facta, sententiam divinam expectantes, pugna inter angelos
vocatur ; et eorum concordia est in divinæ illuminationis
perceptione, per quam de divina voluntate instruuntur : hoc
enim omnes concorditer volunt quod percipiunt Deum velle ;
unde dicitur Job, xv, de Deo, quod facit concordiam in
sublimibus.
Ad primum ergo dicendum, quod, secundum Philosophum,
in IX Ethic., cap. vi, âmicitiæ vel concordiæ non repugnat
1 diversitas opinionum, sed solum diversitas voluntatum :
s unde talis pugna quæ est secundum judicia ex diversis merii tis sumpta, non obstat unitati charitatis, cum voluntas eorum
sit una, ut divina scilicet providentia expleatur.
Ad secundum dicendum, quod non est inconveniens con­
trariarum causarum utramque aliquid justitiæ habere ; et se­
cundum hoc utraque a bono defendi potest, et præcipue expectando divinam sententiam.
Ad tertium dicendum, quod ordo prælationis angelorum
perficitur per illuminationes divinitus receptas ; et ideo ea
recepta, unus alteri non obsistit.
Ad quartum dicendum, quod quamvis in angelis non possit
esse falsa opinio, potest tamen in eis esse quorumdam nescien­
tia, ex hoc quod intellectus eorum propter potentialitates
admixtam, non omnino terminatur ad unum ; et secundum
quod eorum quæ nesciunt, cognitionem a Deo vel superio■ ribus angelis expectant, interrogare in Scriptura dicuntur.
Quia tamen ei quod nesciunt, per judicium non adhærent,
ideo falli non possunt ; sed secundum contrarietatem rerum
; quæ in judicium divinum veniunt, contrarietates inter eos
memorantur.

ARTICULUS VI

Utrum ordines durabunt post diem judicii
Ad sextum sic proceditur. 1. Videtur quod ordines post
diem judicii non durabunt. Dicitur enim I Corinth., xv, 24,
quod cum Christus tradiderit regnum Deo et Patri, evacuabit
omnem principatum et potestatem. Hoc autem erit in resur­
rectione. Ergo videtur quod eadem ratione alios ordines
evacuabit.

2. Præterea, quidam ordines actum proprium habent in
divinorum executione ministeriorum1, sicut principes, ut
præsint regnis et provinciis, et angeli, ut custodiant homines.
Sed ista ministeria cessabunt post diem judicii. Ergo et
ordines.
3. Præterea, major perfectio erit in angelis quam in corpo­
ribus inferioribus. Sed in corporibus post diem judicii non
erit actio, quia cessabit motus primi mobilis, et hoc propter
perfectionem universi. Ergo multo minus in angelis. Sed hie­
rarchia est scientia et actio. Ergo non erunt hierarchiæ et
ordines post diem judicii.
4. Præterea, post diem judicii, angeli in cognitione non
proficiunt. Sed per purgationem et illuminationem superio­
rum inferiores proficiunt in cognitione, ut dictum est. Ergo
non erit illuminatio et purgatio ; et ita nec hierarchiarum et
ordinum distinctio.
Sed contra, homines assumuntur ad ordines angelorum.
Sed frustra esset tam distincta et ordinata assumptio, si,
completo numero electorum, ordinata distinctio esse desi­
neret. Ergo videtur quod ordines post diem judicii rema­
nebunt.
Præterea, ad distinctionem ordinum duo concurrunt, sci­
licet gradus naturæ et distantia gratræ. Sed utrumque
remanebit post diem judicii. Ergo et ordinum distinctio.
Solutio. — Respondeo dicendum, quod distinctio ordi­
num et hierarchiarum cælestium potest considerari vel quan­
tum ad essentialia hierarchiæ et ordinis, et sic semper erit,
quia semper manebunt distincti gradus naturæ in angelis
et diversæ sortes gloriæ, et etiam actiones hierarchiæ, quia
unus alium illuminabit, purgabit et perficiet : vel quantum
ad actum consequentem, secundum quod mediantibus ordi­
nibus angelorum homines reducuntur in Deum ; et quantum
ad hoc prælatio ordinum cessabit, cessante statu viatorum.
Et per hoc patet responsio ad primum : quia secundum
hoc ultimum intelligitur auctoritas.
Ad secundum dicend
*um,
quod actus essentialis orthnum
est principaliter in receptione divini luminis, et consequenter
in transfusione ejusdem in inferiores ; sed quod hoc ordinetur
ad reductionem hominum viatorum, accidit ipsis ordinibus ;
unde, cessante statu viæ, non oportet quod cesset distinctio
ordinum. Nihilominus tamen remanebit modus recipiendi
1. Parm. : « directione, » et omittit : « ministeriorum. »

divinum lumen, proportionatum statui viatorum reducendurum, si essent.
Ad tertium dicendum, quod actio corporum quæ est per
motum tolletur, quia motus cessabit et omnis imperfectio
evacuabitur ; sed actio quæ est sine motu manebit : semper
enim sol illuminabit inferiorem aerem ; ita etiam et actiones
hierarchicæ, quæ sine motu sunt, post diem judicii remanebunt.
t Per hoc etiam patet responsio ad quartum : quia si non
t sit illuminatio et purgatio ordinata ad quorumdam novorum
I cognitionem per modum profectus et motus cujusdam, erit
f tamen continuatio illuminationis secundum quod inferiores
I in lumine superiorum, rationes secretorum divinorum coI gnoscent.

EXPOSITIO SECUNDÆ PARTIS TEXTUS

« Dicit enim Isaias ex persona angelorum... : Quis est iste
qui venit de Edom, tinctis vestibus de Basra ? « Hanc quæstionem Dionysius in fin. cap. vu Cæl. hier., § 3, col. 210, t. I,
dicit esse superiorum angelorum expectantium ab ipso
Christo illuminari de secretis mysteriis suæ incarnationis :
non tamen ipsi Christo quæstionem proponunt, sed sibi
inviceip, ad significandum reverentiam eorum ad Christum ;
sicut discipuli mutuo disputantes determinationem magistri
expectant.
« Quid est quod illi1 nesciant qui scientem omnia sciunt ? »
Hoc, sicut dicit Magister, potest intelligi de his quæ ad beatitudinem pertinent : vel etiam quia nihil est ad cujus cognitionem medium illud non sufficiat, scilicet divina essentia :
unde non est ex defectu ejus ut aliquid lateat ipsam videntem,
sed ex defectu videntis, qui ipsam perfecte non comprehendit.
Quanto autem intellectus videntis perspicacior est, tanto
plura in ipsa videt ; ad altiorem autem perspicacitatis gradum
non nisi dono ipsius Dei visi ascendit : quod quidem non communicat necessitate, sed voluntate ; et ideo dicitur illud
speculum voluntarium esse, ut in se hoc solum quod vult
ostendat.

1. AI. : « ibi. »

DISTINCTIO XII
Post considerationem de angelis habitam, agitur de aliarum
rerum creatione, et præcipue de operum sex dierum distinc­
tione.

Hæc de angelicæ naturæ conditione dicta sufficiant. Nunc
superest de aliarum quoque rerum creatione, ac præcipue de
operum sex dierum distinctione, nonnulla in medium proferre.
Cum Deus in sapientia sua angelicos condidit spiritus, alia etiam
creavit, sicut ostendit supra memorata Scriptura Genesis
quæ dicit, cap. i, in principio Deum creasse cælum, id est ange­
los, et terram, scilicet materiam quatuor elementorum adhuc
confusam et informem, quæ a Græcis dicta est « chaos ; » et
hæc fuit ante omnem diem. Deinde elementa distinxit, et pro­
prias atque distinctas species singulis rebus secundum genus
suum dedit : quæ non simul, ut quibusdam sanctorum Patrum
placuit, sed per intervalla temporum ad sex volumina dierum,
ut aliis visum est, formavit,
Quod sancti tractatores videntur super hoc quasi adversa tradi­
disse, aliis dicentibus omnia simul facta in materia et forma,
aliis per intervalla temporum.

Quidam namque sanctorum Patrum, qui verba Dei atque
arcana excellenter scrutati sunt, super hoc quasi adversa scrip­
sisse videntur. Alii quidem tradiderunt, omnia simul in materia
et forma fuisse creata : quod Augustinus, Super Gen., lib. I,
c. xv, coi. 257, t. III, sensisse videtur. Alii vero hoc magis
probaverunt atque asseruerunt, ut primum materia rudis atque
informis, quatuor elementorum commixtionem atque confu­
sionem tenens, creata sit ; postmodum vero per intervalla sex
dierum ex illa materia rerum corporalium genera sint formata
secundum species proprias. Quam sententiam Gregorius,
XXXII Moral., cap. xl, Hieronymus, Beda, aliique plures
commendant ac præferunt. Quæ quidem etiam Scripturæ Geneseos, unde prima hujus rei cognitio ad mos manavit, magis
congruere videtur.
Quod per intervalla temporis res corporales conditæ sunt

Secundum hanc itaque traditionem, ordinem atque modum
creationis formationisque rerum inspiciamus. Sicut supra
memoratum est, in principio creavit Deus cælum, id est angeli-

l'-Msam naturam, sed adhuc informem, ut quibusdam placet, et
L terram, id est illam confusam materiam quatuor elementorum,
! quam nomine terræ, ut ait Augustinus, De Gen. contra ManiI chæos, lib. I, cap. vu, col. 179, t. Ill, ideo appellavit Moyses,
Lquia terra inter omnia elementa minus est speciosa. Et illa
I inanis erat et incomposita, propter omnium elementorum comEmixtionem. Eamdem etiam vocat abyssum, dicens : Et ienebræ
Kerani super faciem abyssi ; quia confusa erat et commixta, specie
■ distincta carens. Eadem etiam materia informis dicta est aqua,
■super quam ferebatur spiritus Domini sicut superfertur fabriI candis rebus voluntas artificis, quia subjacebat bonæ voluntati
■Creatoris quod fprmandum perficiendumque inchoaverat ;
I qui sicut dominus et conditor præerat fluitanti et confusæ
t materiæ, ut distingueret per species varias quando vellet et
Esicut vellet. Hæc ideo dicta est aqua quia omnia quæ in terra
Bnascuntur, sive animalia sive arbores vel herbæ, et similia, ab
■ humore incipiunt formari atque nutriri. His omnibus vocabuïlis vocata est illa informis materia, ut res ignota notis vocaIbulis insinuetur imperitioribus, et non uno tantum. Nam si
|uno tantum significaretur vocabulo, hoc esse putaretur quod
■consueverant homines in illo vocabulo intelligere. Sub his
■ ergo nominibus significata est materia illa confusa et informis,
■quæ nulla specie cerni aut tractari poterat, id est nominibus
tvisibilium rerum quæ inde futuræ erant, propter infirmitatem
■parvulorum, qui minus idonei sunt invisibilia comprehendere1.
■ Et tunc erant tenebræ, id est «lucis absentia. Non enim tenebræ
■ aliquid sunt, sed ipsa lucis absentia : sicut silentium non aliqua
1res est, sed ubi sonus non est, silentium dicitur ; et nuditas
■non aliqua res est, sed in corpore ubi tegumentum non est,
I nuditas dicitur ; sicut et inanitas non est aliquid ; sed inanis
jdicitur esse locus ubi non est corpus, et inanitas absentia cor|,poris. »

t
I

Quo sensu tenebræ dicantur non esse aliquid,
et quo dicantur esse aliquid

I

Attende quod hic Augustinus tenebras dicit non esse aliiquid, cum alibi tenebræ inter creaturas ponantur, quæ benedifccunt Dominum ; unde dicitur, Dan., in, 72 : Benedicite, lux
■ei ienebræ, Domino. Ideoque sciendum est, tenebras diversis
Imodis accipi : scilicet vel pro lucis absentia, qualiter supra
|,accepit Augustinus, juxta quam acceptionem non sunt aliquid ;
■vel pro aere obscurato sive aeris obscura qualitate ; et secunLdum hoc aliqua res creata sunt. Ideo ergo dicit tenebras tunc
■ fuisse super faciem abyssi, quia nondum erat lux ; quæ si esset,
I' 1. Quæ præcedunt ex lib. I De Genesi contra Manichxos, cap. vn,
F § 12, col. 179, t. 3, ut jam dictum est in textu ; quæ vero sequuntur
|«x cap. iv, ccl. 176, desumpta sunt.

superesset et superfunderetur. Sed nondum lucis gratia opus
suum Deus venustaverat, quæ postea in primo die facta est.

Duo hic consideranda sunt : quare illa materia confusa sit dicta
informis : et ubi ad esse prodierit, quaniumque in altitudinem
ascenderit.
De qua priusquam tractemus, duo nobis discutienda occur­
runt. Primum quare illa materia confusa informis dicatur :
an quia omni forma caruerit, an propter aliud. Secundo ubi ad
esse prodierit, et quantum in altum ascenderit. Ad illud vero
quod primo positum est, breviter respondentes, dicimus, illam
.primam materiam non ideo dictam fore informem quod nul­
lam formam omnino habuerit : quia non aliquid corporeum tale
existere potest quod nullam habeat formam ; sed ideo non
absurde informem appellari posse dicimus, quia in confusione
et permixtione quadam subsistens, nondum pulchram aptamque1 et distinctam receperat formam, qualem modo
cernimus. Facta est ergo illa materia in forma confusionis ante
formam dispositionis. In forma confusionis prius omnia corpo­
ralia materialiter simul et semel sunt creata, postmodum vero
in forma dispositionis sex diebus sunt ordinata. Ecce absolutum
est quod primo in discussione proposituri! fuit, scilicet quare
illa materia dicatur informis.
Hic ad id quod secundo quærebatur, respondet

Nunc superest quod secundo proponebatur, explicare, ubi
scilicet illa materia substiterit, et quantum in altitudine porri­
gebatur. Ad quod, nil temere asserentes, dicimus, quod illa
prima rerum omnium moles quando creata est, ibidem ad esse
videtur prodiisse ubi nunc formata subsistit. Eratque terreum
hoc elementorum in uno loco eodemque medio subsistens,
cæteris tribus in una confusione permixtis, eisdemque circum­
quaque in modum cujusdam nebulæ expansis1
2, ita obvolutum
erat ut apparere non posset quod fuit. Illa vero tria in una
permixtione confusa circumquaque suspensa, eousque in altum
porrigebantur, quousque nunc summitas corporeæ naturæ
pertingit,; et sicut quibusdam videtur, ultra tectum firmamenti
extendebatur illa moles : quæ in inferiori parte spissior atque
grossior erat ; in superiori vero rarior et levior atque subtilior
existebat. De qua rariori substantia putant quidam fuisse
aquas quæ super firmamentum esse dicuntur. Talis Juit mundi
facies in principio, priusquam reciperet formam vel disposi­
tionem.
1. AI. : « apertamque. »
2. AI. : « oppansis » ; item « oppressis ».

Ostenso qualis fuit mundi facies in ipso primordio,
incipit prosequi operum sex dierum distinctionem

Nunc superest ut dispositionem illam qualiter perfecta sit
ordine prosequamur. Sex diebus, sicut docet Scriptura Genesis,
distinxit Deus et in formas redegit proprias cuncta quæ simul
materialiter fecerat : perfecitque opus suum die sexto, et sic
deinde die septimo requievit ab omni opere, id est, cessavit
novam creaturam facere. Sex enim diebus sex rerum genera
distinxit, nihilque postea fecit quod in aliquo illorum non
contineatur Operatus est tamen postea, sicut veritas in Evangëlio, Joan , v, 17, ait : Pater meus operatur usque nunc, et ego
operor illud.
De quatuor modis divinæ operationis

Quatuor enim modis, ut ait Alcuinus. Super Gen., cap. i,
operatur Deus. Primo in Verbo, omnia disponendo. Secundo
in materia informi quatuor elementorum, de nihilo eam
creando : unde, Eccli., xvm, 1 : Qui vivit in ælernum, creavit
omnia simul ; omnia scilicet elementa, vel omnia corpora
materialiter simul creavit. Tertio per opera sex dierum varias
distinxit creaturas. Quarto ex primordialibus seminibus non
incognitæ oriuntur naturæ, sed notæ sæpius reformantur, ne
pereant.
DIVISIO TEXTUS

In parte præcedenti determinavit Magister de natura
pure spiiituali ; in parte ista determinat de natura pure1
corporali, quantum pertinet ad theologi considerationem,
scilicet secundum quod a Deo in operibus sex dierum primitus
instituta est. Dividitur autem in partes tres : in prima deter­
minat institutionem corporalis naturæ, quantum ad opus
creationis ; in secunda quantum ad opus distinctionis, xm
dist., ibi : « Prima autem3 distinctionis operatio fuit formatio
lucis » ; in tertia quantum ad opus ornatus, xiv dist., ibi : '
« Sequitur : dixit Deus : Fiant luminaria in firmamento
cæli. » Prima in duas : in prima determinat de opere crea­
tionis secundum se ; in secunda per comparationem ad alia
opera, ibi : « Nunc superest ut dispositionem illam qualiter
perfecta sit ordine persequamur. » Prima in duas : in prima1
2
1. Parm. omittit : « spirituali ; in parte ista determinat de natura
pure. »
2. AI. : « hierarchiarum distinctionis », etc.

ponit diversas opiniones de opere creationis ; in secunda se­
quitur propositum secundum alteram illarum, ibi : « Secun­
dum hanc itaque traditionem, ordinem atque modum creatio­
nis formationisque rerum inspiciamus. » Circa primum duo
facit : primo dicit de quo est intentio, et tangit opinionum di­
versitatem ; secundo explicat eas, ibi : « Quidam namque
sanctorum Patrum... super hoc quasi adversa scripsisse vi­
dentur. »
« Secundum hanc utique traditionem, ordinem atque
modum creationis formationisque rerum inspiciamus. » Hic
prosequitur opus creationis secundum alteram dictarum
opinionum ; et circa hoc duo facit : primo manifestat creatio­
nem materiae primo creatæ quantum ad nomen quo in Scrip­
turis nominatur ; secundo quantum ad ipsius conditionem
ibi : « De qua priusquam tractemus, duo nobis discutienda
occurrunt. »
Circa primum duo facit : primo manifestat propositum ;
secundo dubitationem excludit, ibi : « Attende quod hic dicit
Augustinus, tenebras non esse aliquid. »
« De qua priusquam tractemus, duo nobis discutienda
sunt. » Hic ostendit materiær primo creatæ conditionem : et
primo quantum ad formam ; secundo quantum ad locum, ibi :
« Nunc superest quod secundo proponebatur explicare1. »
« Nunc superest ut dispositionem illam qualiter perfecta
sit, ordine prosequamur. » Hic determinat de opere creationis
per comparationem ad alia opera ; et circa hoc duo facit : primo
ponit operis universalitatem ; secundo ponit divinorum
operum distinctionem, ibi : « Quatuor enim modis... operatur
Deus. »

QUÆSTIO PRIMA
Circa partem istam quinque quæruntur : 1° utrum omnium
corporalium sit una materia ; 2° utrum omnia corpora sint
simul creata in speciebus suis distincta ; 3° si simul distinc­
tionem receperunt, quomodo accipiendi sunt dies qui in prin­
cipio Genesis numerantur ; 4° si non simul distincta sunt,
qualis fuit illa informis materia ; 5° de numero quatuor coævorum.

1. AI. : « Quia secundo, etc.

DISTINCTIO XII, gUÆST. I, ART. I

301

ARTICULUS PRIMUS
Utrum omnium corporalium sil eadem materia1
Ad primum sic proceditur. 1. Videtur quod omnium cor­
poralium sit materia una. Quorumcumque enim est forma unius
rationis, eorum est una materia communis, eo quod pro­
prius actus in propria potentia fit, ut dicit Philosophus, II
De anima, text. 26. Sed forma corporeitatis est unius ratio­
nis in omnibus corporibus. Ergo videtur quod una materia
sit superiorum et inferiorum corporum.
2. Præterea, in Littera dicitur, quod ex materia informi
primo creata omnia corpora, in formas distinctas formata
sunt per opus distinctionis et ornatus. Ergo omnium corpo­
rum est una materia.
3. Præterea, quorumcumque est resolutio actu vel intellectu
in unum et idem sicut in subjectum primum vel actu vel
intellectu12, eorum est materia una. Sed omnia corpora sunt
hujusmodi. Ergo, etc. Probatio mediæ. Illud in quo stat
ultima resolutio omnium, est simplex materia sine aliqua
forma : quia quamdiu invenitur aliqua forma in materia,
contingit ulterius resolvere. Sed in materia quæ est sine omni
forma, non est aliqua diversitas : quia principium distinc­
tionis materiæ est ex parte formæ. Ergo omnium corporum
resolutio stat in uno ultimo.
4. Præterea, Philosophus, in I Phggicor., text. 79 et 80,
unam tantum materiam primam ponit. Cum ergo in illo libro
de mobili in communi determinetur, videtur quod omnium
■corporum mobilium sit una materia.
5. Præterea, secundum Philosophum in II Metaph., text. 11,
necesse est imaginari materiam in re mota. Ergo quæcumque conveniunt in aliquo motu, videntur in materia conve­
nire. Sed loci mutatio communis est superioribus et inferio­
ribus corporibus. Ergo et materia.
Sed contra, quorumcumque non est una potentia, nec una
materia : quia sicut forma est actus, ita materia est potentia.
Sed corporum inferiorum et superiorum non est potentia
ï eadem : quia, secundum Philosophum in XI Metaph., text. 5,
t et in VIII, text. 4, in inferioribus est potentia ad esse, sed in
; superioribus tantum ad ubi. Ergo videtur quod non eorum
tantum sit una materia.
1. I p. Summæ theol., q. lxvi, art. 2.
2. Parm. omittit : « vel actu vel intellectu. »

Præterea, in quocumque invenitur aliquid, oportet inve­
nire illud a quo nunquam separatur. Sed materia prima quæ
est in inferioribus, nunquam separatur a privatione forma? :
quia quandocumque est sub forma una, adjungitur sibi
privatio formæ alterius ; privatio autem adjuncta materiæ,
inducit corruptibilitatem. Ergo videtur quod materia prima
inferiorum corporum non inveniatur in corporibus cælestibus per suam naturam incorruptibilibus.
Solutio. — Respondeo dicendum, quod super hoc inve­
nitur duplex philosophorum opinio, quarum utraque sec­
tatores habet. Avicenna enim Suff., lib. I, cap. in, videtur
ponere unam materiam esse omnium corporum, argumentum
ex ratione corporeitatis assumens, quæ cum sit unius ratio­
nis, una sibi materia debetur. Hanc autem positionem Com­
mentator improbare intendit in prine. Cæli el mundi et in
pluribus aliis locis, ex eo quod cum materia, quantum in se
est, sit in potentia ad omnes formas, nec possit esse sub plu­
ribus simul, oportet quod secundum quod est sub una inve­
niatur in potentia ad alias. Nulla autem potentia passiva
invenitur in natura cui non respondeat aliqua potentia activa,
potens eam in actu reducere ; alias talis potentia frustra
esset. Unde cum non inveniatur aliqua potentia naturalis
activa quæ substantiam cæli in actum alterius formæ reducat,
quia non habet contrarium, sicut motus ostendit, quia motui
naturali ejus, scilicet circulari, non est aliquid contrarium
ut dicitur in I Cæli el mundi, taext. 20, oportet quod in ipso
nihil inveniatur de materia prima inferiorum corporum. Nec
potest dici, quod materiæ prout est sub forma cæli, tota
potentia terminetur, ita quod nihil remaneat in eadem poten­
tia ad aliam formam ; non enim terminatur potentia nisi
per adeptionem1 formæ, ad quam erat in potentia ; unde,
cum materia prima secundum se considerata sit in potentia
ad omnes formas naturales, non poterit tota ejus potentia
terminari nisi per adeptionem3 omnium formarum. Non
enim una forma recepta in materia, etiam si sit nobilior et
magis perfecta, tollit potentiam ad formam aliam minus nobi­
lem ; materia enim sub forma ignis existens, adhuc remanet
in potentia ad formam terræ. Unde etsi forma cæli sit nobi­
lissima, nihilominus tamen, recepta in materia prima, non
terminabit totam potentiam ejus, nisi simul cum ipsa reci­
piantur omnes aliæ formæ ; quod est impossibile. Et præ-1
2
1. Al. : « ademptionem.
2. Al. : « adoptionem. »

ierea si poneretur quod forma cæli per suam perfectionem,
otam materiæ potentiam terminaret, adhuc oporteret quod
■‘materia stans sub forma elementari, esset in potentia ad
fi formam cæli, et reduceretur in actum per actionem virtutis
Cælestis ; et ita cælum esset generabile et corruptibile. Et ideo
ipse vult quod nullo modo in materia conveniant superiora
et inferiora corpora : et hoc videtur probabilius, et magis
donsonum dictis Philosophi, XII Metaph., text. 10. Nec dico,
sicut quidam dicunt, quod conveniunt in materia, si sumatur
pro fundamento primo, quod nec est album nec est nigrum,
ut dicitur in I Metaph., text. 16, sed differunt in materia
secundum quod materia determinatur per motum : diversi­
tas enim motus est signum diversitatis materiæ, et non causa,
sed e converso : quia motus est actus existentis in potentia ;
unde oportet quod ubi invenitur una materia per essentiam,
inveniatur potentia respectu ejusdem motus, secundum
quod materia est in potentia ad plura.
Ad primum ergo dicendum, quod corporeitas secundum
intentionem logicam univoce in omnibus corporibus invenitur ;
sed secundum esse' considerata, non potest esse unius rationis
in re corruptibili et incorruptibili : quia non similiter se habent
in potentia essendi, cum unum sit possibile ad esse et ad non
esse, et alterum non : et per modum istum dicit Philosophus
in X Metaph., text. 27, quod de corruptibili et incorruptibili
nihil commune dicitur, nisi communitate nominis ; et per hoc
Commentator ibidem hanc rationem solvit.
Ad secundum dicendum, quod sicut omnes res, prout
modo sunt in suo complemento, dicuntur unus mundus,
vel unum universum ; ita etiam, prout erant informes ex defec­
tu ultimi complementi, dicebantur una materia informis ;
non quidem per continuitatem, tanquam omnia ex una mate­
ria numero facta sint.
Ad tertium dicendum, quod, secundum Avicennam, Suff.,
lib. II, cap. lxxxv, non est quærenda differentia per aliquos
actus nisi in illis quæ in una potentia conveniunt : species
enim quæ conveniunt in una potentia generis, distinguuntur
specificis differentiis ; sed ipsæ differentiæ quæ non conve­
niunt in genere, sic quod genus sit pars essentiæ earum, seipsis distinguuntur : similiter etiam genera generalissima non
dividuntur aliquibus differentiis, sed seipsis : similiter etiam
composita quæ conveniunt in materia distinguuntur per
formas diversas ; sed diversæ materiæ seipsis distinguuntur
secundum analogiam ad diversos actus, prout in eis diversa
ratio possibilitatis invenitur.

304

COMMENTUM IN LIB. II SENTENTIARUM

Ad quartum dicendum, quod Philosophus in libris Physic.
nondum probaverat esse quintam essentiam, quod in prin­
cipio Cæli et mundi demonstrat ; et ideo in libris Phys. nihil
determinat de his quæ sunt propria illi essentiæ, propter quod
etiam tractatum De infinito, ut Commentator dicit in I Cæli
et mundi, reiterat1.
Ad quintum dicendum, quod, sicut in I De Gen., cap. in,
dicitur, materia est immediate subjectum generationis et
corruptionis ; aliorum autem motuum per prius et posterius,
tanto plus quanto illud secundum quod est mutatio, majorerii
perfectionem motus præsupponit : et ideo in illis tantum
est unitas materiæ primæ quæ in generatione et corruption^
conveniunt, et per consequens etiam illa quæ conveniunt in
tribus motibus, scilicet augmento, et diminutione, et alteratione, secundum quod augmentum et diminutio non est
sine generatione et corruptione, quæ etiam alterationis ter­
minus est. Sed loci mutatio, ut in VIII Physicor. probatur,
est maxime perfecta, quia nihil variat de eo quod est intraneum rei ; unde subjectum hujus motus est ens completum
in esse primo, et in omnibus proprietatibus intraneis rei ;
et talis motus convenit corpori cælesti ; et ideo materia ejus
est sicut subjectum completum in istis inferioribus, ut dicit
Commentator in lib. De substantia orbis ; unde remanet
communitas materiæ secundum analogiam tantum.

ARTICULUS II
Utrum omnia sint creata simul et distincta per species
Ad secundum sic proceditur. 1. Videtur quod omnia sint
simul creata et distincta per species. Primo per hoc quod
habetur Eccle., xvm, 1 : Qui vivit in æternum creavit omnia
simul.
2. Præterea, magis distat spiritualis et corporalis creatura,
quam duæ corporales. Sed spiritualis et corporalis simul
facta esse ponuntur. Ergo multo fortius omnes corporales.
3. Præterea, ut dicitur Deut., xxxn, 4 : Dei perfecta sunt
opera ; nec potest esse ratio quare perfectio ad tempus differ­
retur, quam creatura per se consequi non poterat nec ab
alio nisi a Deo. Cum ergo creaturæ secundum suas perfec­
tiones in species distinguantur, videtur quod a principio sub»
distinctione specierum creata sint omnia.
*
1. Parm. : « infinito replicat, ut Commentator... recitat. »

4. Præterea, opus creationis divinam potentiam agentisdemonstrat1. Sed potentiam agentis minus demonstrat effec­
tus successive completus quam subito in sua perfectione
productus. Ergo videtur quod a principio omnia simul dis­
tincta creata2 sint.
5. Præterea, constat quod Deus totum opus unius diei
iri uno momento produxit. Ergo videtur ridiculum dicere
quod in toto die ab operando cessaverit usque ad princi­
pium alterius diei, quasi ex opere lassatus. Ergo videtur quod
non per successiones dierum creaturæ distincte sint, sed a
prjncipio creationis.
|6. Præterea, partes universi dependent ab invicem, et
praecipue inferiores a superioribus. Sed eorum quæ depen­
deat ab invicem, unum non est sine altero. Ergo videtur
inconvenienter dici quod primo fuerit aqua et terra, et postmôdum stellæ factæ sint.
7. Sed contra, Augustinus dicit Super Gen. ad lilt., lib. II,
cap. v, col. 267, t. Ill, quod major est hujus Scripturæ auc­
toritas quæ habetur in principio Genesis, quam omnis humani
i ingenii perspicacitas. Sed ibi scriptum est, per senarium die­
rum creaturas distinctas esse. Ergo videtur quod ita necesî sarium sit ponere.
!
8. Præterea, natura imitatur operationem Creatoris. Sed
in operatione naturali est processus de imperfecto ad perfectum. Ergo videtur quod etiam in operatione Creatoris ;
é et ita videtur quod non omnia simul distincta sint in ipso
i creationis principio.
;
Solutio. — Respondeo dicendum, quod quæ ad fidem
; pertinent, dupliciter distinguuntur. Quædam enim sunt per
se substantia fidei, ut Deum esse trinum et unum, et hujus­
modi : in quibus nulli licet aliter opinari ; unde Apostolus
: ad Gal., i, 8, dicit, quod si angelus Dei aliter evangelizaverit
; quam ipse docuerat, anathema sit. Quædam vero per acci> dens tantum, inquantum scilicet in Scriptura traduntur, quam
! fides supponit Spiritu sancto dictante promulgatam esse :
j quæ quidem ignorari sine periculo possunt ab his qui Scrip1 turas scire non tenentur, sicut multa historialia : et in his
I etiam sancti diversa senserunt Scripturam divinam diversij' mode exponentes. Sic ergo circa mundi principium aliquid
f est quod ad substantiam fidei pertinet, scilicet mundum incepisse creatum, et hoc omnes sancti concorditer dicunt. Quo·
>
!

1. Parm. omittit : « agentis, » et habet : « manifestat. »
2. Parm. omittit : « creata. »

autem modo et ordine factus sit, non pertinet ad fidem nisi
per accidens, inquantum in Scriptura traditur, cujus veri­
tatem diversa expositione sancti salvantes, diversa tradi­
derunt. Augustinus enim vult, lib. V Super Genes., cap. v,
coi. 325, t. Ill, et lib. XI De civitate Dei, cap. ix, coi. 323,
t. VII, in ipso creationis principio quasdam res per species
suas distinctas fuisse in natura propria, ut elementa, corpora
caelestia et substantias spirituales ; alia vero in rationibiis
seminalibus tantum, ut animalia, plantas et homines, qta:
omnia postmodum in naturis propriis producta sunt in i|lo
opere quo post senarium illorum dierum Deus naturam prijus
conditam administrat ; de quo opere Joan., v, 17, dicitur :
Paler meus usque modo operatur, et ego operor ; nec in distiiictione rerum attendendum esse ordinem temporis, sed naturæ
et doctrinæ. Naturæ, sicut sonus præcedit cantum natura,
sed non tempore ; et ita quæ naturaliter priora sunt, prius
facta memorantur, sicut terra prius quam animalia, et aqua
prius quam pisces, et sic de aliis. Doctrinæ vero ordine, sicut
patet in docentibus geometriam : quamvis enim partes figuræj
sine ordine temporis figuram constituant, tamen geometria
docet constitutionem fieri protrahendo lineam post lineam :
et hoc fuit exemplum Platonis, ut dicitur in principio Cæli
et mundi. Ita etiam et Moyses rudem populum de creatione
mundi instruens, per partes divisit quæ simul facta sunt.
Gregorius1 vero, lib. XXXII Moral., cap. xii, col. 644, t. II,
et alii sancti ponunt ordinem temporis in distinctione rerum
servatum : et hæc quidem positio est1
2 communior, et magis
consona videtur litteræ quantum ad superficiem ; sed prior
est rationabilior, et magis ab irrisione infidelium sacram Scrip­
turam defendens : quod valde observandum docet Augusti­
nus, Super Genes, ad lill., libro I, cap. xix, § 39, coi. 261,
t. III, ut sic Scripturæ exponantur, quod ab infidelibus non
irrideantur ; et hæc opinio plus mihi placet ; tamen utram­
que sustinendo, ad omnia argumenta respondendum est.
Ad primum ergo dicendum est, quod, secundum Gregorium, loc. cit., dicuntur omnia simul creata per substantiam
materiæ, et non per speciem formæ ; vel etiam in sui simili­
tudine, sicut anima rationalis, quæ angelis similis est, non
ex materia propaganda.
1. Parm. : « Ambrosius. » Quoad alios sanctos, vide Ambros, lib. I
Hexaemer., c. vu, etc., col. 147, t. 1 ; Basil., Hom. ii in Hexaemer. ;
Chrysost., Hom. it in Genes.
2. Parm. : « positio ct communior. »

Ad secundum dicendum, quod corporalia omnia commu­
nicant in materia, sive sit una, sive plures : et quia materia
non præcedit compositum, ideo ut ordo temporis ordini
naturae responderet, prius facta est materia corporalis, et
deinde per formas distincta. Non autem corporalis natura
ex spirituali producitur vel sicut ex materia, vel sicut ex
efficiente ; et ideo non est similis ratio.
Ad tertium dicendum, quod sicut creatura non habet esse
ex se, ita nec perfectionem : et ideo, ad utrumque ostenden­
dum, voluit Deus ut creatura prius non esset, et postmodum
ί esset ; et similiter prius esset imperfecta, et postmodum perI fecta.
Ad quartum dicendum, quod in creatione non tantum
; debet ostendi potentiæ virtus ; sed etiam sapientiæ ordo,,
ut quæ prius natura sunt, prius etiam instituantur.
Ad quintum dicendum, quod ad ostendendum diversam
distinctorum naturam, voluit Deus ut unicuique rerum dis­
tinctioni dies unus responderet, et non ex aliqua necessitate
vel lassitudine agentis.
Ad sextum dicendum, quod non est eadem natura rei jam
perfectae, et prout est in suo fieri ; et ideo quamvis natura
mundi completi hoc exigat ut omnes partes essentiales uni­
versi sint simul, potuit tamen aliter esse ab ipsa mundi fac­
tione ; sicut in homine perfecto non potest cor esse sine aliis
partibus ; et tamen in formatione embrionis, cor ante omnia
membra generatur.
Ad septimum dicendum, quod auctoritati Scripturæ in
nullo derogatur, dum diversimode exponitur, salva tamen
fide : quia majori veritate eam Spiritus sanctus fecundavit
quam aliquis homo adinvenire possit.
Ad octavum dicendum, quod hoc est ex imperfectione crea­
turæ quod ex imperfecto ad perfectionem operando venit ;
quæ proculdubio ultimam perfectionem daret, quantumcumque posset, servata tamen operis conditione : et ideo
non oportet quod in hoc divinum opus operationi creaturæ
sit simile.

ARTICULUS III
Utrum distinctio dierum salvetur secundum
expositionem Augustini
Ad tertium sic proceditur. 1. Videtur quod, secundum
expositionem Augustini, Super Genes, ad lilt., lib. IV, cap.
χχχιπ, etc., col. 317, t. Ill, dierum distinctio non sal-

vetur. Dies enim nominat quoddam tempus. Sed in rerum
formatione, secundum Augustinum, non fuit successio tem­
poris. Ergo nec salvata est distinctio dierum.
2. Præterea, cum dies ponat illuminationem quamdam,
oportet quod dies intelligantur vel secundum illuminationem
lucis corporalis, vel intellectualis. Sed non secundum lucem
corporalem, quia hæc1 non facit dies nisi in pluribus revolu­
tionibus1
2, quæ successione temporum complentur : nec
iterum secundum lucem intellectualem, quia lux intellectual
lis creata non influit per modum irradiationis ad creationem
rerum ; sed ratio diei requirit irradiationem aliquam. Ergo
videtur quod dies illi non convenienter assignentur.
3. Præterea, in illuminatione spirituali non est invenire
diversas partes. Sed diei assignantur diversæ partes, scilicet
mane et vespere. Ergo videtur quod non possint intelligi
dies illi secundum illuminationem lucis spiritualis.
4. Si dicatur, quod mane hujus diei est secundum cogni­
tionem rerum in verbo, vespere autem secundum cognitio­
nem rerum in propria natura ; contra : quia in illo dicitur
res cognosci a quo similitudo rei accipitur. Sed angeli non
habent rerum cognitionem per similitudines a rebus accep­
tas, sed per species a Verbo in eorum mentem insitas34. Ergo
tantum in Verbo cognoscunt res creatas, et non in propria
natura ; et sic habent tantum mane, et non vespere.
5. Præterea, ubicumque est res, ibi potest cognosci. Sed
res creata habet triplex esse, scilicet in Verbo, et in mente
angeli, et in propria natura, quod significatur secundum Au­
gustinum, Super Gen. ad lit., lib. II, cap. vin, coi. 269,
t. Ill, per hoc quod dixit fiat quantum ad esse rei in Verbo ,
factum, est quantum ad esse rei in mente angeli ; *
fadæ quan­
tum ad esse rei in propria natura. Ergo hujus diei debent
tres partes assignari.
6. Præterea, sicut quilibet dies usitatus habet vespere
et mane, ita et meridiem. Ergo sicut assignatur cognitio
matutina et vespertina, ita et meridiana.
7. Præterea, omnes dies debent esse uniformes. Sed primæ
diei non assignatur mane, quia mane quod post vespere
ponitur non potest esse nlane a quo incipit primus dies, sed
in quod terminatur ; septima autem dies ponitur habere mane,
1.
2.
3.
4.

Parm. ; « hoc. »
AI. : « resolutionibus, »
Parm. : « influxas. »
Parm. : fecit.

*

ad quod terminatur sexta dies et non vespere. Ergo nec aliis
diebus mane simul et vespere assignari debent.
8. Præterea, de vespere in mane non transitur nisi per
noctem. Sed de nocte nulla fit mentio. Ergo insufficienter
traditur dierum ordo.
Solutio. — Respondeo dicendum, quod, secundum Augus­
tinum, illi sex dies sunt unus dies, sex rerum distinctionibus,
secundum quas numeratur, simul præsentatus ; sicut etiam
unum Verbum est quo omnia facta sunt, scilicet Dei Filius ;
quamvis frequenter legatur : Dixit Deus ; et sicut illa opera
salvantur in omnibus sequentibus quæ ex eis propagantur
operatione naturæ, ita etiam illi sex dies manent in tota
successione temporis.
Quomodo autem hoc sit, videndum est. Natura angelica
intellectualis est, et lux est ; et si proprie lux est, oportet
quod ejus illustratio dies dicatur. Angelica autem natura
in principio conditionis rerum cognitionem earum accepit ;
et sic quodammodo lux intellectus ejus rebus creatis præsentabatur inquantum cognoscebantur ; unde ipsa cognitio
rerum dies dicitur ; et secundum diversa genera cognitorum
et ordinem distinguuntur et ordinantur dies : ut in primo
die intelligatur formatio spiritualis creaturæ per conversio­
nem ad Verbum ; in secundo die formatio corporalis creaturæ
quantum ad superiorem partem, quæ firmamentum dicitur ;
in tertia quantum ad inferiorem partem, scilicet terræ, aquæ
et aeris vicini ; in quarta superior pars, scilicet firmamentum
ornatum ; in quinta inferior quantum ad aerem et aquam ;
in sexta quantum ad1 terram. Cum autem Deus sit lux plena,
et tenebræ in eo non sint ullæ, I Joan., i, cognitio ipsius Dei
in se est plena lux ; sed quia creatura, ex hoc quod ex nihilo
est, tenebras possibilitatis et imperfectionis habet, ideo cognitio
qua creatura cognoscitur, tenebris admixta est. Potest
autem cognosci dupliciter. Vel in Verbo, secundum quod
exit ab arte divina : et sic ejus cognitio matutina dicitur :
quia sicut mane est finis tenebrarum et principium lucis,
ita creatura a Verbo etiam principium lucis sumit postquam
prius non fuerat. Cognoscitur etiam prout est in natura pro­
pria existens ; et talis cognitio dicitur vespertina propter
hoc quod sicut vespere est terminus lucis et tendit in noctem,
ita et creatura, in se subsistens, est terminus operationis
Verbi, quasi facta per verbum, et de se in tenebras defectus
tendens, nisi Verbo portaretur. Nihilominus hæc cognitio
1. Parm. omittit : « aerem et aquam ; in sexta quantum ad. »

1

dies dicitur ; quia sicut in comparatione ad cognitionem Verbi
tenebrosa est, ita est< lux in comparatione ad ignorantiam,
quæ omnino tenebra est ; sicut vita justorum præsens, cali­
ginosa dicitur respectu futuræ gloriæ, quæ tamen lux est
in comparatione ad vitam peccatorum : et sic attenditur
quædam circulatio inter mane et vespere, secundum quod
angelus seipsum cognoscens in propria natura, hanc cogni­
tionem retulit ad Verbum sicut ad finem, in quo sequentis
operis cognitionem sumpsit sicut1 in principio : et sic hujus­
modi mane est finis diei præcedentis, et principium sequentis.
Et hæc quidem expositio subtilis et congrua est, dummodo
lux et dies proprie in spiritualibus dicantur, et non meta­
phorice, ut Augustinus vult, Super Genes, ad lilt., lib. IV,
cap. χχνιπ, col. 315, t. Ill ; aliter enim esset expositio mys­
tica, et non litteralis.
Sed quia a pluribus negatur, ideo sustinentes cum Augus­
tino quod omnia sunt simul creata et in species distincta,
possumus dicere quod dies accipiuntur secundum illustra­
tionem lucis corporalis ; ita tamen quod ordo dierum atten­
datur secundum ordinem eorum et distinctionem, in quæ
lux corporalis refulget : sicut enim omnium creaturarum
naturalium cognitionem angeli acceperunt, ita etiam lux in
omnia corporalia se diffundit, ut Dionysius dicit, iv cap. De
diu. nom., §§ 1 et 4, coi. 694, t. I, diversimode in diversis
recepta, secundum diversitatem recipientium : et ideo sicut
Augustinus distinguit sex dies secundum præsentationem
lucis spiritualis, quæ primo die facta dicitur, sex rerum gene­
ribus, ita secundum præsentationem lucis corporalis sex
rerum generibus possunt eodem modo sex dies distingui
sine distinctione temporis. Et quia periodus unicuique rei
corporali secundum influentiam lucis præfigitur quasi inter
duos terminos, cum quælibet virtus corporalis finita sit ;
ideo illi termini mane et vespere dicuntur, ultra quos virtus
res non extenditur.
Ad primum ergo dicendum, quod dies etiam est pars
temporis et lucis effectus. Distinctio ergo primorum dierum
non sumitur ex parte temporis, sed ex parte lucis, secundum
quod diversa per lucem declarantur, vel quantum ad cogni­
tionem angelicam, vel quantum ad influentiam lucis corpo­
ralis in diversa.
Ad secundum dicendum, quod lux illa et corporalis et spi­
ritualis potest intelligi : et si intelligatur corporalis^ dies distin1. Parm. omittit : « sicut. »

guetur secundum diversa illuminata, et non secundum illu­
minationis tempus ; si autem intelligatur spiritualis, non
est per influentiam lucis ad res creandas, sed per fulgorem
lucis ad res cognoscendas.
Ad tertium dicendum, quod partes diei secundum lucem
spiritualem non sunt secundum diversa cognita, sed secun­
dum diversos modos cognitionis ejusdem rei ; et sicut dies
non sunt successivi, quia angelus in Verbo simul diversa
genera rerum intuetur, ita nec partes diei unius : quia simul
videt in Verbo creaturas, et in propria natura.
Ad quartum dicendum, quod non dicitur cognitio vesper­
tina quæ est rerum in propria natura ex eo quod ab ipsis
rebus species sumant per quas cognoscant ; sed quia per spe­
cies quas a creatione receperunt, res cognoscunt, prout in
propria natura subsistunt.
Ad quintum dicendum, quod species rerum primum habent
esse in arte divina, quæ est Verbum : quod esse significatur
cum dicitur : Dixit Deus : Fiat; id est, Verbum genuit, in
quo erat ut fleret. Secundum esse habent in intelligentia ange­
lica : quod significatur in hoc quod dicitur, factum est, per
influentiam Verbi. Tertium esse habent in rebus : quod signi­
ficatur in hoc quod dicitur, fecit. Et ideo ista triplex distinctio
non ponitur in productione lucis spiritualis, nec in formatione
hominis, qui etiam intellectualis est1. Et sic etiam angelus
triplicem de rebus cognitionem habet, scilicet prout in Verbo
sunt, prout sunt in mente ejus et prout sunt in propria natura.
Quamvis autem nunquam cognoscat res in propria natura
nisi per species quas habet apud se, tamen differt cognitio
qua cognoscit prout sunt in seipso et prout sunt in propria
natura : potest enim intellectus converti ad speciem quam
apud se habet dupliciter : aut considerando ipsam secundum
quod est ens quoddam in intellectu et sic cognoscit de ea
quod est intelligibile, vel universale, vel aliquid hujusmodi ;
aut secundum quod est similitudo rei, et sic intellectus con­
sideratio non sistit in specie, sed per speciem transit in rem,
cujus similitudo est ; sicut oculus per speciem quæ est in
pupilla videt lapidem : et est simile de imagine lapidea, quæ
potest considerari secundum quod est res quædam, vel simi­
litudo rei. Et ita patet quod duæ cognitiones dictæ differunt ;
sed utraque est vespertina : quia etiam esse ipsum intellec­
tus' angeli creatura est, et in tenebras defectus tendens quan­
tum in se est.
1. Parm. : « ponitur. »

Ad sextum dicendum, quod cognitio meridiana non potest
esse cognitio creaturæ cui defectibilitatis tenebra admixta
est, sed cognitio ipsius Dei, qui est plena lux : et ideo in ope­
ribus creationis meridies non nominatur.
Ad septimum dicendum, quod in prima die, secundum
Augustinum, I Super Gen. ad lilt., cap. ix, et lib. IV, c. xxn,
coi. 311, t. III, formatio narratur ipsius intellectualis naturæ,
cujus cognitio esse ejus in propria natura naturaliter sequi­
tur : et ideo suiipsius cognitionem matutinam non habet,,
sed vespertinam. Similiter et septima dies pertinet ad quie­
tem Dei in seipso ex omnibus operibus quæ propter se fecit :
et hæc quies nullo defectu clauditur ; et propter hoc in die
illa vespere non nominatur.
Ad octavum dicendum, quod si angelus, cognitione crea­
turæ accepta, eam in laudem Creatoris non referret, in ipsa
creatura sistens, nox in eo fieret ; hoc enim esset perverse
frui creatura; hoc autem non convenit beatis angelis, qui
per lucem significantur ; et ideo in illo dierum senario nox
non commemoratur. Vel potest dici secundum aliam viam,
quod mane et vespere ponuntur, quia sunt principia diei
et noctis. Ibi autem ostenditur institutio principiorum naturæ,
ex quibus omnia propagata sunt ; et ideo ponuntur extrema,,
relictis mediis.

ARTICULUS IV

Utrum prima materia fuerit informis1
Ad quartum sic proceditur. 1. Videtur quod prima materia
informis erat. Illa enim materia communis erat omnibus ele­
mentis, quia ex illa omnia facta sunt. Sed elementa non con­
veniunt nisi in materia informi. Ergo prima materia omnino
informis erat.
2. Præterea, Augustinus dicit in lib. XII Confess., cap. in,
col. 827, t. I, ad Deum loquens : « Docuisti, Domine famulum
tuum, quod prius quam ista faceres, non aliquid erat, nec
species, nec color, etc. ; nec tamen omnino nihil erat, quia
informitas quædam erat. » Ergo prima materia omnino forma
carebat.
3. Præterea, si illa materia formam aliquam habebat,
aut habebat formam corporis mixti, aut corporis simplitis.
Sed non corporis mixti, quia sic esset mixtum prius corpori1. I p. Summæ theol., q. ixvi, art. 1.

bus simplicibus, quod esset consonum positioni Anaxagoræ.
Ergo oportet quod haberet formam corporis simplicis ; et
sic redibit opinio antiquorum naturalium, qui ponebant
unum elementum omnium, vel ignem, vel aquam, vel aerem.
4. Si dicatur quod non habebat aliquam harum formarum,
sed aliam ; contra : omne quod generatur, generatur ex suo
contrario. Sed ex ista prima materia existente sub forma
corporali facta sunt elementa. Ergo oportet quod habuerit
contrarietatem ad elementa quæ ex ea facta sunt. Sed contrarietas primorum corporum non potest extendi ultra quater­
narium numerum, ut in II De gener, probatur. Ergo oportuit
materiam illam esse sub forma alicujus quatuor elementorum,
si fuit sub forma aliqua corporali : et ita unum tantum esset
elementum primum : quod improbat Philosophus. Oportuit
ergo quod materia illa omnino fuerit informis.
Sed contra, omne esse est a forma. Si ergo materia prima
fuit ante rerum distinctionem, oportet quod formam aliquam
habuerit.
Præterea, sicut se habet corpus naturale ad diversas figu­
ras, ita se habet materia prima ad formas substantiales. Sed
impossibile est esse aliquod corpus absque omni figura. Ergo
impossibile est esse materiam absque omni forma.
Solutio. — Respondeo dicendum, quod materia prima
dicitur dupliciter : vel ita quod « primum » importet ordinem
naturæ, vel ita quod importet ordinem temporis. Secundum
quod importat ordinem naturæ, materia prima est illud
in quo ultimo stat resolutio corporum naturalium, quod
oportet esse absque omni forma : quia omne subjectum quod
habet formam est divisibile in formam et subjectum formæ ;
et ideo, quia omnis cognitio est per formam, hæc materia
prima est scibilis, ut dicit Philosophus in I Physic., text. 69,
secundum analogiam tantum, prout dicimus illud esse mate­
riam primam quod ita se habet ad omnia corpora sicut se
habet lignum ad lectum : et quamvis materia prima sic accepta
non habeat aliquam formam partem essentiæ suæ, nunquam
tamen dividitur ab omni forma, ut probat Avicenna in sua
Melaphysic., tract. II, cap. ni ; immo quando amittit unam
formam, acquirit aliam, secundum quod corruptio unius est
generatio alterius : et ideo materia prima sic accepta non
potuit esse duratione ante corpora ex ea formata. Alio modo
dicitur materia prima secundum quod « primum » importat
ordinem temporis : illud scilicet quod duratione præcessit
ordinatam dispositionem partium mundi, qualis nunc cerni­
tur, secundum eos qui ponunt mundum non semper fuisse,

nec a principio creationis omnia distincta fore : et sic acci­
piendo primam materiam, oportuit eam habere aliquam for­
mam.
Sed circa hoc antiqui philosophi diversificati sunt. Qui­
dam enim posuerunt eam esse totam sub una forma, ponentes
unum elementorum omnium primam materiam esse vel ali­
quid inter ea : et ex isto omnia generari constituunt densitate
et raritate. Alii vero posuerunt eam sub pluribus formis, non
tamen ordinatis ad invicem, sed quadam confusione permixtis,
quæ Creatoris operatione ad ordinem et distinctionem reductæ
sunt : et hoc tamen diversimode posuerunt, ut Philosophus
narrat, I Phys., text. 32 ad 44, quod ad præsens non pertinet.
Et hæ omnes positiones a Philosopho sufficienter improbatæ
sunt.
Moderni etiam in has duas vias dividuntur, Quidam enim
ponunt materiam illam primam totam sub una forma crea­
tam ; sed ne in antiquum errorem labi videantur, ponunt
illam formam non esse unum quatuor elementorum, sed ali­
quid quod se habet in via ad ea, ut imperfectum ad per­
fectum ; sicut forma embrionis se habet ad animal completum.
Sed hoc non potest similiter dici in elementis : quia, secun­
dum Commentatorem, XI Melaphysic., prima habilitas, quæ
est materia, est ad formam elementi. Unde non invenitur
aliqua forma media inter materiam primam et formam ele­
menti, sicut inveniuntur multa media inter materiam pri­
mam et formam animalis ; quarum una alteri succedit, quous­
que ad ultimam perfectionem veniatur, intermediis multis
generationibus et corruptionibus, ut Avicenna dicit. Et præ­
terea, cum tunc naturalia principia instituta fuerint, opor­
teret etiam nunc in naturali elementorum generatione ad­
vertere aliam formam ante formam elementi ; quod est con­
tra sensum : nisi forte dicatur, secundum positionem libri
Fontis uitæ1, esse unam primam formam, et sic in materia
primo inductam fore formam corporalem communem, et
postmodum formas speciales distinctas. Sed hanc positionem
Avicenna improbat, quia omnis forma substantialis dat esse
completum in genere substantiæ. Quidquid autem advenit
postquam res est in actu, est accidens : est enim in subjecto
quod dicitur ens in se completum. Unde oporteret omnes
alias formas naturales esse accidentia ; et sic rediret ^antiquus
error, quod generatio idem est quod alteratio. Unde ipse vult
1. Cujus auctor fuit Avicebron.

■quod ab eadem forma per essentiam, ignis sit ignis et
■corpus et substantia.
Et ideo, tenendo viam aliorum sanctorum, qui ponunt
■successionem in operibus sex dierum, videtur mihi dicen­
dum quod prima materia fuit creata sub pluribus formis
substantialibus, et quod omnes formæ substantiales partium
essentialium mundi in principio creationis productæ sunt :
et hoc sacra Scriptura ostendit, quæ cælum et terram et
aquam in principio commemorat : et hoc etiam Magister
dicere videtur, ponens in illa informi materia hoc terreum
elementum in medio consistere, et aquas rariores fuisse,
in modum nebulæ supra extensas. Sed dico quod virtutes
activæ et passivæ nondum in principio partibus mundi collatæ
fuerant; secundum quas postmodum distingui et ordinari dicun­
tur. Et hoc esse possibile patet, si sustinere volumus opinionem
Avicennæ, qui, Melaph. suæ tract. II, c. xr, ponit elementa
in mixto remanere secundum formas substantiales quan­
tum ad primum esse, transmutari autem quantum ad secun­
dum, scilicet· quantum ad qualitates activas et passivas : est
enim mixtio miscibilium alteratorum unio. Unde possibile est
materiam esse sub forma substantiali sine hoc quod habeat
qualitates activas et passivas in sui complemento : et sic cum
esse primum naturaliter præcedat esse secundum, expressus
est ordo naturæ in successione temporis, dum res prius fiunt
in esse primo quam perficiantur in esse secundo.
Ad primum ergo dicendum, quod illa materia prima, quæ
una numero est in omnibus elementis ut pars essentiæ eorum,
est omnino informis in sua essentia considerata : sed hæc non
potuit elementa duratione præcedere ; unde illa materia quæ
duratione praecessit, corporalis fuit, non una per unitatem
essentiæ, sed per similitudinem informitatis, quantum ad
formas secundas.
Ad secundum dicendum, quod cum Augustinus, lib. I.
Contra adversarium legis et prophetarum, cap. ix, coi. 610,
t. VIII, non ponat ordinem durationis, sed naturæ tantum ;
secundum ipsum oportet dicere quod materia prima est
omnino informis : quod non potest esse secundum aliorum
positionem sanctorum.
Ad tertium dicendum, quod non habebat formam unam,
sed plures; non quidem formas corporum mixtorum, quia
hæ consequuntur virtutes activas et passivas principiorum
mundi, ex quibus essentialiter integratur.
Et per hoc patet responsio ad quartum.

ARTICULUS V
Utrum quatuor coæva convenienter assignentur
Ad quintum sic proceditur. 1. Videtur quod inconvenien­
ter assignentur quatuor coæva, scilicet cælum empyreum,
angelica natura, materia quatuor elementorum et tempus.
Locus enim consequitur generationem rerum, sicut et tempus.
Sed de loco nulla fit mentio inter prima creata. Ergo nec de
tempore.
2. Præterea, tempus est accidens quoddam. Sed de aliis
accidentibus non fit mentio, sed intelliguntur cum suis sub­
jectis creata. Ergo videtur quod nec de tempore debet fieri.
3. Præterea, tempus est mensura motus primi mobilis.
Sed primum mobile, scilicet firmamentum, factum est secundo
die. Ergo tempus' in principio creationis non fuit.
4. Præterea, superiorum et inferiorum corporum non
eadem est materia. Sed in principio creationis instituta est
omnium corporum materia1. Ergo videtur quod debeant
esse quinque2, scilicet cælum empyreum, materia firmamenti,
materia quatuor elementorum, etc.
5. Præterea, in quolibet sex dierum dicitur : Dixit Deus :
Fiat ; ut ostendatur, quod opus illius diei per Verbum factum
sit, videtur quod in ejus creatione debeat dici : Dixit Deus :
Fiat cælum et terra.
Præterea, quæritur secundum quid numerus horum suma­
tur3.
Solutio. — Respondeo dicendum ad hoc ultimum. Primo
quod per opus creationis instituta est tota creatura quantum
ad esse suum informe ; unde quæ non possunt duci ad unum
informe principium, quod est materia, faciunt numerum in
operibus4 creationis. Substantia enim et accidens non redu­
cuntur in unam materiam, quia accidentis pars materia non
est, et ideo non conveniunt in materia ex qua. Potest tamen
dici aliquo modo accidens convenire cum substantia in mate­
ria in qua, secundum quod accidens est in substantia : et ideo
illud accidens quod est sicut extra mensurando denominans,
,

»

1. Parm. omittit : « sed in principio creationis instituta est omnium
corporum materia. »
2. Parm. erronee : « sex. »
3. Parm. omittit : « Præterea, quæritur secundum quid numerus
horum sumatur. »
4. Parm. : « operatione. »

substantiæ connumeratur, scilicet tempus. Similiter sub­
stantia spiritualis et corporalis non reducuntur in unam mate­
riam, cum spiritualia materia careant, et ita connumerantur
angelis1. Similiter etiam corporum cælestium et inferiorum
non est una materia ; et ideo numeratur cælum, et materia
quatuor elementorum. Et sic oportet in creationis opere qua­
tuor prædicta connumerari.
Ad primum ergo dicendum, quod locus est superficies
corporis locantis ; et ideo creatio loci cum creatione corpo­
ralis naturæ intelligitur.
Ad secundum dicendum, quod accidentia quædam deno­
minant illud in quo sunt, sicut albedo ; et talia intelliguntur
creata in creatione suorum subjectorum, si sunt de illis quæ
esse primum consequuntur, ut figura et quantitas, et hujus­
modi. Quædam autem denominant etiam illud in quo non
sunt ut in subjecto, sicut locus. Non enim est locus corporis
continentis in quo est ut in subjecto, sed corporis contenti :
et tempus est numerus omnium motuum, etsi primo ejus
in quo est ut in subjecto, scilicet motus primi mobilis, per
quem omnes alii numerantur, ut in X Metaph. dicitur. Sed
tamen alia est ratio de tempore et de loco : quia locus est
idem per essentiam quod superficies corporis locantis ; tempus
autem non est idem numero cum aliquo accidente in sub­
stantia fundato : et præterea locus totum complementum
suum habet in re ; sed temporis ratio aliquo modo completur
ex actione animæ numerantis ; unde magis habet rationem
extrinseci quam locus ; et ideo potius connumeratur primo
creatis quam locus, vel aliud aliquod accidens. Et præcipue
hoc factum puto ad removendum antiquum errorem philo­
sophorum, qui tempus posuerunt æternum, præter Platonem,
ut in VIII Physic., text. 20, dicitur.
Ad tertium dicendum, quod motus cæli incepit secunda
die : sed non omnia simul creata sunt ; unde non potest intelligi de tempore quod est numerus motus primi mobilis ; sed
oportet quod vel per tempus significetur ævum, ut quidam
dicunt, vel tempus large sumatur pro numero cujuscumque
successionis, ut sic tempus primo creatum dicatur quod men­
surat ipsam creationem rerum, qua post non esse, in esse
res prodierunt.
Ad quartum dicendum, quod firmamentum secundum
quosdam est de natura inferiorum corporum, et sic materia
ejus intelligitur in materia quatuor elementorum ; et sic
1. AI. : « angelus. »

solum cælum1 empyreum erit alterius naturæ et quinta essen­
tia. Sed si dicamus firmamentum esse quintam essentiam,
tunc per cælum intelligitur empyreum cælum, et cælum
chrystallinum, et cælum sidereum ; sed quantum ad naturam
informem horum duorum : cælum enim empyreum statim
in sua creatione ultimum complementum habuit.
Ad quintum dicendum, quod verbum, proprie loquendo,
importat rationem formæ exemplaris ad creaturas, eo quod
verbum est ars, ut Augustinus dicit ; et ideo in senario die­
rum, ubi formatio creaturæ narratur, convenienter mentio
•de verbo fit ; ubi autem narratur productio informis materiæ,
Filius ostenditur causa ut principium, et non ut verbum. Unde
diversimode utrobique totius Trinitatis causalitas ostenditur.
In creatione siquidem informis materiæ designatur Pater
nomine Dei qui creavit, Filius nomine principii, Spiritus sanc­
tus nomine proprio, cum dicitur Spiritus Domini. In forma­
tione vero rerum significatur Pater ut dicens, Filius ut verbum,
Spiritus sanctus ut benignitas, qua approbatur quod factum
erat ; eodem namque amore quo Deus voluit ut creatura
fieret, ei placuit ut maneret.
EXPOSITIO TEXTUS

« Quam nomine terræ, ut Augustinus ait Contra Manichæos, ideo appellavit Moyses, quia terra inter omnia elementa
mundi minus est speciosa. «Sciendum quod,secundum Augus­
tinum, qui non1
2 ponit in distinctione rerum ordinem temporis,
oportet quod materia prima intelligatur omnino informis,
ut dictum est : et sic vocabitur nomine aquæ vel terræ propter
similitudinem tantum, ut dicatur terra propter carentiam
formæ ; terra enim inter omnia elementa minus habet de
specie, cum sit magis elementum grossum ; aqua vero propter
receptibilitatem formarum, quia humidum est bene recepti­
bile et terminabile ; sed abyssus dicitur ex hoc quod est turpis
per accidens, ut in I Physic., text. 81, dicitur : abyssus enim
dicitur ab « a », quod est sine, et « bysso », quod est genus
lini candidissimi, id est sine candore ; et hoc accidit materiæ
ratione privationis. Vel dicitur abyssus, quasi sine basi, de
aliqua magna profunditate, et præcipue aquarum, secundum
Augustinum3 : et similiter materia prima abyssus/ dicitur,
1.
2.
3.
t. 8

Al. deest « cælum ».
AI. deest « non ».
Sic enim Augustinus, lib. XXII Contra Faustum, cap. xi, coi. 405,
: « Abyssus est aquarum inæstimabilis profunditas ; » et lib. I

inquantum privatur forma, per quam esse substantificum
recipit. Sed secundum alios sanctos possumus dicere quod ad
litteram erat sub forma substantiali terræ vel aquæ.
Terra autem erat inanis et vacua. Gen. i, 1. Si intelligitur per
terram materia informis, sic oportet exponi receptibilitas
materiæ quodammodo esse similis receptibilitati loci, inquan­
tum in una materia manente succedunt sibi diversæ formæ,.
sicut in uno loco diversa corpora ; propter quod Plato locum
et materiam idem esse dixit, ut in IV Physic., text. 15,
dicitur : et ideo ea quæ sunt loci, similitudinarie de materia
dicuntur ; ut materia dicatur « inanis » et « vacua », secundum
carentiam formæ : sed « vacua » inquantum forma implet
capacitatem materiæ ; « inanis », inquantum forma est finis
in quem tendit appetitus materiæ. Si autem terra sumatur pro
elemento adhuc informi, sic ad litteram dicitur « vacua »
et « inanis » propter carentiam corporum mixtorum, quorum
ipsa est locus, et ad quæ quasi ad finem ordinatur.
« Sive aeris obscura qualitate. » Sciendum, quod omnis
privatio, quantum ad id quod significatur per nomen, est
non ens ; sed tamen oportet quod aliquid præsupponatur :
quia enim privatio est negatio in substantia1, ut in IV Metaph.,
text. 4, dicitur, unde præsupponitur subjectum et habilitas
ipsius ad receptionem formæ quæ privatur, ideo cum tenebra
opponatur luci per modum privationis, potest tripliciter
sumi. Aut pro ipso subjecto privato, quod est aer obscurus,
et sic constat tenebras aliquid esse et creaturas esse. Secundo
modo potest sumi pro ipsa virtute aeris, per quam est recep­
tivus lucis, quæ est diaphaneitas, secundum quod non est
perfecta per lucem, et sic tenebra potest dici obscura qualitas
aeris, quæ aliquid creatum est. Tertio modo sumitur proprie
pro eo quod significatur per nomen, et sic privatio est non ens :
et hoc modo per se loquendo, non potest dici creata a Deo,
sed solum per accidens, inquantum fecit naturam opacam, ex
cujus oppositione ad corpus luminosum tenebra relinquitur ;
sicut dicitur tenebras in domo facere qui claudit fenestram.
,5. « Primo in verbo, omnia disponendo. » Videtur hoc esse falsum : quia nihil quod fit2 in verbo est factum ; et ita in verbo
Deus nihil operatur. Ad quod dicendum quod, secundum
quosdam, Alcuinus improprie locutus est, et est exponendum :
operatur in verbo, id est genuit verbum, quod est ars omnium
operandorum per ipsum. Hoc autem ideo dicunt quia non
Contra adversarium legis et prophetarum, cap. xiii, coi. 612, t. 8 :
« Potest intclligi quod informis illa materies aquæ ve] abyssi vocabulo
insinuata sit ; » simile quid vide lib. I De Gen. ad Utt., cap. i, § 3,
coi. 247, L 8.
1. Parm. : « subjecto, apto nato. »
2. AI. : « sit. »

faciunt differentiam inter operari et facere, cum multum
differant. Quia facere proprie est actus rei transiens in exte­
riorem materiam ; unde Philosophus dicit in VI Ethic., cap. v,
artificialia esse factibilia ; et sic Deus non facit aliquid ab
æterno. Sed operatio dicitur quilibet actus rei, etiamsi non
transeat, sicut inteiligere est operatio intellectus, et potest
esse sine motu ; unde Philosophus, in VII Ethic., cap. ult.,
dicit quod Deus una simplici operatione gaudet ; et per hunc
modum Deus ab æterno in verbo operatur, sicut artifex
excogitando formas artificialium.

«

DISTINCTIO XIII
Quæ prima fuerit distinctionis operatio

Prima autem distinctionis operatio fuit formatio lucis, sicut
■ostendit Scriptura, quæ, commemorata rerum informitate,
earum dispositionem a luce inchoavit, subdens, Genes., i, 3 :
Dixit Deus : Fiat lux : et divisit lucem a tenebris, appellavitque
lucem diem, et tenebras noctem ; et factum est vespere et mane
dies unus. Congrue mundi ornatus a luce ccepit ; unde cætera
quæ creanda erant viderentur.

Qualis fuerit lux illal spiritualis, an corporalis

Si quæritur qualis illa lux fuerit, corporalis scilicet, an spi­
ritualis, id respondemus quod a sanctis traditum legimus.
Dixit enim Augustinus, lib. I Super Genes, ad lit., cap. in,
col. 248, t. Ill, quia lux illa corporalis vel spiritualis intelligi
potest. Si spiritualis accipitur, angelica natura intelligitur,
quæ prius informis fuit ; sed postea formata est, cum ad Crea­
torem suum conversa, ei charitate adhæsit ; cujus informitatis
creatio superius significata est, ubi dictum est : In principio
creavit Deus cælum et terram. Hic vero ejusdem formatio ostendiditur, cum ait : Fiat lux ; et facta est lux. Hæc ergo angelica
natura prius tenebræ et postea lux fuit : quia prius habuit
informitatem et imperfectionem, deinde formationis perfec­
tionem ; et ita divisit Deus lucem a tenebris. Nam, ut ait
Augustinus, Super Genes., ubi supra, hujus creaturæ informitas
et imperfectio fuit antequam formaretur in anjore conditoris ;
formata vero est quando conversa est ad incommutabile lumen
Verbi. Si vero corporalis fuit lux illa, quod utique probabile
est, corpus lucidum fuisse intelligitur velut lucida nubes :
quod non de nihilo, sed de præjacenti materia formaliter factum
est, ut lux esset, et vim lucendi haberet : cum una dies prima
exorta est : quia ante lucem nec dies fuit, nec nox, licet tempus
fuerit.

Quod lux illa facta est ubi sol apparet, quæ- inter
aquas lucere poterat
Si autem quæritur ubi facta est lux illa, cum abyssus omnem
terræ altitudinem tegeret, dici potest in illis partibus facta
quas nunc illustrat solis diurna lux. Nec mirum lucem in aquis
posse lucere, cum etiam nautarum operatione sæpius illustrenCOMMENT. IN LIB. SENTENT. - II. — 12

tur, qui in profundum mersi, misso ex ore oleo, aquas sibi
illustrant ; quæ multo rariores fuerunt in principio quam modo
sint, quia nondum congregatæ fuerant in uno loco. Facta est
ergo lux illa, quae vicem et locum solis tenebat, quæ motu suo
circumagitata noctem diemque discernebat. Ibi ergo primum
lucem apparuisse verisimile est, ubi sol quotidiano cursu cir­
cumvectus apparet, ut eodem tramite lux circumcurrens, ac
primo ad occasum descendens, vesperam faceret ; deinde,
revocata ad ortum, auroram, id est mane, illustraret : et ita
divisit Deus lucem et tenebras, et appellavit lucem diem, et
tenebras noctem.
Quod dies diversis modis accipitur
Hic notandum est quod dies diversis modis accipitur in
Scriptura. Dicitur enim dies lux illa quæ illo triduo tenebras
illuminabat ; et dicitur dies illuminatio ipsa aeris. Dicitur
etiam dies spatium viginti quatuor horarum, qualiter acci­
pitur cum ait : Factum est vespere el mane dies unus ; quod ita
distinguendum est : factum est vespere prius, et postea mane ;
et ita fuit dies unus expletus viginti quatuor horarum, dies
scilicet naturalis, qui habuit vesperam, sed non mane. Mane
enim dicitur finis præcedentis et initium sequentis diei ; quod
est aurora, quæ nec plenam lucem, nec omnino tenebras habet.
Mane ergo primus dies non habuit : quia nec dies præcesserat,
qui sequentis diei initio terminaretur, et eo præcipue quia
luce apparente mox super terram plenus atque præclarus dies
extitit, qui non ab aurora, sed a plena luce inchoavit, et mane
sequentis diei consummatus est. Unde Beda, Super Genes.,
coi. 17, t. II : « Decebat ut dies a luce inciperet, et in mane
sequentis diei tenderet ut opera Dei a luce inchoasse, et in
lucem completa esse figurarentur1. » Reliqui autem dies mane
habuerunt et vesperam : quorum quisque a suo mane incipiens,
usque ad alterius diei mane extendebatur.

De naturali ordine computationis sex dierum, et de
illo qui pro mysterio introductus est '
Hic est naturalis ordo distinctionis dierum, ut distinguantur
atque computentur dies a mane usque ad mane. Postea vero
in mysterio factum est ut dies computentur a vespera in ves­
peram, et adjungatur dies præcedenti nocti in computatione,
cum juxta naturalem ordinem præcedens dies sequenti nocti
adjungi debeat : quia homo a luce per peccatum corruit in
tenebras ignorantiæ et peccatorum ; deinde pei· Christum a
tenebris ad lucem rediit. Unde Apostolus, Ephes., v, 5 : Era1. Al. : « significarentur. »

mus aliquando tenebræ, nunc autem lux in Domino. Primus
itaque dies non ab aurora, sed a plena luce incipiens et post
paulatim vesperam occidente luce excipiens, mane sequentis
diei completus est. Unde Beda, loc. cit. : « Occidente luce
paulatim et post spatium diurnæ longitudinis inferiores partes
subeunte, factum est vespere, sicut nunc usitato cursu solis
fieri solet. » Factum est autem mane, eodem super terram
redeunte et alium diem inchoante, et dies expletus est unus
viginti quatuor horarum, fuitque nox illo triduo omnino tene­
brosa, quæ post creata sidera, aliqua luce claruit.

Cur sol factus est, si lux illa sufficiebat
Solet autem quæri quare factus est sol, si lux illa faciendæ
diei sufficiebat. Ad quod dici potest, quoniam lux illa forte
superiores partes illustrabat et ad illuminationem inferiorum
solem fleri oportebat. Vel potius ideo quia facto sole, diei
fulgor auctus est. Ampliori enim multo luce radiavit dies postea
quam ante. Si vero quæritur quid de luce illa factum sit, cum
modo non appareat, potest dici, aut de ea corpus solis forma­
tum, aut in parte cæli esse in qua sol est : non quod ipsa sit
sol, sed sit sic ei unita, ut discerni non valeat.

Quomodo accipiendum sit illud : « Dixit Deus, » an sono
vocis id Deus dixerit, an aliter

Præterea investigandum est quomodo accipiendum sit quod
ait : Dixit Deus ; utrum temporaliter vel sono vocis illud dixit,
an alio modo. Augustinus, Super Genes., lib. I, cap. n, iv, ix,
coi. 248, t. III, tradit nec temporaliter nec sono vocis Deum
fuisse locutum : quia si temporaliter et mutabiliter, et si cor­
poraliter dicatur sonuisse vox Dei, nec lingua erat qua loque­
retur, nec erat quem oporteret audire et intelligere. Bene ergo
vox Dei ad naturam Verbi, per quod omnia facta sunt, refer­
tur. Dixit ergo Deus Fiat, etc., non temporaliter, non sono
vocis ; sed Verbo sibi coæterno, id est, Verbum genuit non
temporaliter1, in quo erat quod disposuit12 ab æterno ut fieret
in tempore, et in eo factum est.
Quomodo accipiendum est quod dicitur Pater operari in
Filio, vel per Filium, vel in Spiritu sancto
Hic quæri solet quomodo accipiendum sit quod dicitur
Pater operari in Filio, vel per Filium, vel in Spiritu sancto. Hæc
enim Scriptura frequenter nobis proponitur, ut illud psalm, cm,
24 : Omnia in sapientia fecisti, Domine, id est in Filio ; et
1. AI. : « intemporaliter.
2. Al. : « deposuit. »

Genes., ι, 1 : In principio, id est in Filio, cremii Deus cælum el
terram ; et illud Hebr., i, 2 : Per quem fecit et sæcula. Super illum
quoque psalmi xxxu, 6 locum : Verbo Domini cæli firmati
sunt, et spiritu oris ejus omnis virtus eorum, dicit Augustinus,
coi. 289, t. IV, quod Pater operatur per Verbum suum et Spiri­
tum sanctum. Quomodo ergo hoc accipiendum est ? Puta­
verunt quidam hæretici quod Pater, velut auctor et artifex,
Filio et Spiritu sancto in rerum operatione quasi instrumento
uteretur, ex prædictis verbis errandi occasionem sumentes ;
quod velut blasphemum atque sanae doctrinæ adversum abji­
cit pia fides. Non est itaque intelligendum, ideo1 Scripturam
frequenter commemorare Patrem operari in Filio vel per
Filium, tanquam Filius non posset facere si ei non porrexisset
Pater dexteram, vel tanquam aliquod instrumentum fuerit
Patris operantis ; sed potius illis verbis Patrem intelligi voluit
cum Filio et cum Spiritu sancto operari, et sine eis nihil facere.

Contra hanc expositionem insurgit haereticus
Sed dicit haereticus : Hac ratione posset dixisse Filium ope­
rari per Patrem vel in Patre, et Spiritum sanctum utroque vel
per utrumque ; quia Filius cum Patre et Spiritus sanctus cum
utroque operatur. Cui breviter respondetur, ideo illud dictum
esse et non istud, ut in Patre monstraretur auctoritas. Non enim
Pater a Filio, sed Filius a Patre operatur, et Spiritus sanctus
ab utroque. Ideoque Filius etiam per Spiritum sanctum legitur
operari, quia cum Spiritu sancto operatur, hoc ipsum a Filio
habente ut operetur.
Alia praedictorum expositio

Potest et aliter illud accipi, ut dicatur Pater in Filio vel per
Filium operari, quia eum genuit omnium opificem ; sicut dici­
tur per eum judicare, quia genuit judicem. Ita et per Spiritum
sanctum dicitur operari sive Pater sive Filius, quia ab utroque
procedit Spiritus sanctus factor omnium. Unde Joannes
Chrysostomus, in Expositione Epistolae ad Hebr., horn. II,
sic ait : « Non ut hæreticus inaniter suspicatur, tanquam ali­
quod instrumentum Patris extitit Filius ; neque per eum Pater
dicitur fecisse, tanquam ipse facere non posset : sed, sicut
dicitur Pater judicare per Filium, quia judicem genuit, sic
etiam dicitur operari per Filium, quia eum constat opificem
genuisse. Si enim causa ejus Pater est, secundum quod Pater,
multo amplius eorum causa est quæ per Filium facta sunt. »
Hæc de opere primæ diei dicta sint.
i
1. AI. : « Non intelligendum idem, » etc.

DIVISIO TEXTUS

Dicto de opere creationis, hic prosequitur distinctionis
opus ; et dividitur in partes 1res : in priina determinat de
opere primæ diei ; in secunda de opere secundæ, xiv dist.,
ibi : « Dixit Deus : Fiat firmamentum » ; in tertia de opere
tertiæ diei, ibi : « sequitur : Dixit Deus : Congregentur aquae in
locum unum. » Prima dividitur in duas : in prima determinat
primum opus distinctionis per lucis productionem ; in secunda
exponit quædam dubia quæ possent in his quæ contra hoc
opus dicuntur ; et circa opera sequentia1, ibi : « Præterea
investigandum est quomodo accipiendum sit quod ait... :
Dixit Deus. » Circæ primum tria facit : primo determinat lucis
productionem ; secundo ejus conditiones, ibi : « Sed quæritur
qualis illa lux fuerit » ; tertio lucis effectum, etc., ibi : « Hic
notandum est quod dies diversis modis accipitur in Scriptura. »
Secunda in duas : in prima ostendit conditionem lucis quantum
ad ejus naturam vel genus ; in secunda quantum ad ejus
locum, ibi : « Si autem quæritur, ubi facta est lux illa,......
dici potest in illis partibus facta quas nunc illustrat solis
diurna lux. » Tertia pars in qua determinat effectum lucis,
qui est dies, dividitur in tres : in prima distinguit diem
quantum ad variam acceptionem ; in secunda quantum ad
ordinem partium, ibi : « Hic est naturalis ordo distinctionis
dierum » ; in tertia quantum ad causam efficientem, ibi :
« Solet etiam quæri quare factus est sol. »
« Præterea investigandum est quomodo accipiendum sit
quod ait... : Dixit Deus. » Hic exponit quomodo intelligendum
sit quod dicitur : Dixit Deus ; et primo ponit expositionem ;
secundo movet dubitationem consequentem, ibi : « Hic quæri
solet quomodo accipiendum sit quod dicitur Pater operari
in Filio. » Circa quod tria facit : primo movet quæstionem ;
secundo quorumdam errorem ponit, ibi : « Putaverunt quidam
hæretici quod Pater, velut auctor et artifex, Filio et Spiritu
sancto in rerum operatione, quasi instrumento, uteretur » ;
tertio determinat secundum veritatem, ibi : « Non est
itaque intelligendum, ideo Scripturam frequenter commemo­
rare Patrem operari in Filio..., tanquam Filius non posset
facere, si ei non porrexisset Pater dexteram. » Ubi duas ponit
solutiones ; quarum secunda incipit, ibi : « Potest et illud aliter
accipi. » Circa primum duo facit : primo ponit responsionem ;
secundo excludit hæreticorum obviationem, ibi : « Sed dicit
hæreticus, » etc.

1. Parm. : « secunda. »

QUÆSTIO PRIMA
Hic quæruntur quinque : 1° de opere distinctionis per dif­
ferentiam ab aliis operibus ; 2° utrum lux proprie in spiri­
tualibus inveniatur ; 3° utrum lux corporalis sit substantia
aut accidens ; 4° de lucis productione ; 5° quomodo Pater
dicitur per Filium operari.
ARTICULUS PRIMUS
Utrum, opus distinctionis fuerit necessarium
post opus creationis1 ΐ
Ad primum sic proceditur. 1. Videtur quod post opus crea­
tionis distinctionis opus necessarium non fuerit. Distinctio
enim non est nisi prius confusorum et commixtorum. Si ergo
post creationem facta est rerum distinctio, oportet res prius
mixtas fore creatas ; et sic redibit opinio Anaxagoræ et Anaxi­
mandri ex XII Metaph., text. 9, quod res flant per extrac­
tionem ex uno confuso et mixto.
2. Præterea, creatio terminatur ad esse. Ens enim, ut dici­
tur in lib. De causis, propos. 18, est per creationem. Sed mate­
ria secundum esse distincta est, quamvis secundum essen­
tiam sit una. Ergo videtur quod post creationem distinctione
opus non sit.
3. Præterea, eorum est distinctio quorum potest esse
commixtio et confusio secundum locum. Sed hæc non possunt
convenire nisi communicantibus in materia. Si ergo superio­
ribus et inferioribus corporibus materia communis non sit,
videtur quod superiorum ab inferioribus nulla sit facienda
distinctio.
4. Præterea, quodlibet corpus est distinctum ab aliis cor­
poribus. Cum ergo describatur in textu distinctio cæli chrystallini et cæli siderei, videtur quod inconvenienter subticeatur distinctio cæli empyrei.
5. Præterea, supra dictum est12 in Littera, quod sex diebus
Deus creaturas per species distinxit. Ergo videtur quod totum
opus sex dierum ad distinctionem pertineat ; et ita ornatus
videtur a distinctionis opere non differre.
1. I p. Summæ theol., q.
2, Dist. xii.

xlvii,

art. 1.

Solutio. — Respondeo dicendum, quod natura in ope­
ribus sex dierum taliter instituta est ut naturæ principia tunc
condita in se subsisterent, et quod ex eis alia propagari pos­
sent per mutuam actionem et passionem ; et ideo oportuit
eis tunc esse conferri, et virtutes activas et passivas, quas
Augustinus, lib. V Super Gen. ad lit., cap. iv, coi. 324,
t. Ill, etc., vocat rationes seminales, quibus ex eis effectus
consequentes producerentur. Quantum ergo ad esse ipsorum
principiorum1, sumitur opus creationis, per quod substantia
elementorum mundi in esse producta est. Sed virtutum acti­
varum et passivarum quædam sunt moventes ad determi­
natas species, ut virtus quæ est in semine leonis et equi ;
quædam vero sunt communes moventes ad omnem speciem,
ut calidum, frigidum et hujusmodi. Per opus ergo distinc­
tionis attributæ sunt rebus creatis virtutes activæ et passivæ
communes, moventes ad omnem speciem ; sed per opus orna­
tus collatæ sunt rebus virtutes moventes ad determinatas
species. Sed distinctio non potest nisi tripliciter variari. Cum
enim motus alterationis, secundum quem fit generatio et
corruptio, reducatur in unum primum alterans non alteratum, scilicet cælum, oportet in principiis essentialibus mundi
esse tria : primum, quod est alterans non alteratum, ut cælum ;
secundum, quod est alterans alteratum, ut media elementa,
quæ sunt ignis, aqua et aer ; tertium, quod est ultimum, et
minimum habens de virtute alterandi, scilicet terra. Primo
ergo oportuit distingui primum ab ultimo, et hoc factum est
per lucis productionem ; quæ quidem formaliter est in cælo,
et participatur in mediis elementis secundum plus et minus ;
sed ultimum elementum, scilicet terra, caret luce, vel mini­
mum de ipsa habet. Secundo oportuit esse distinctionem
primi a medio ; et hoc factum est secunda die, quando divisæ
sunt aquæ inferiores a superioribus, facto firmamento. Tertio
est divisio medii ab ultimo ; et hoc factum est tertia die,
quando congregatæ sunt aquæ in unum locum, et apparuit
arida.
Ad primum ergo dicendum, quod distinctio partium mundi
non est intelligenda per extractionem materialem ab aliquo
mixto, sed formaliter per hoc quod diversis rebus diversæ
virtutes collatæ sunt.
Ad secundum dicendum, quod per opus creationis principia
mundi distincta sunt quantum ad esse primum, quod est per
formas substantiales. Sed oportuit advenire opus distinctio1. Ah : « ad ipsorum principiorum. »

nis, ut distinguerentur etiam quantum ad agere et pati, secun­
dum diversas virtutes rebus collatas.
Ad tertium dicendum, quod in istis distinctionibus est
quædam diversitas. Quia enim corpora superiora non sunt
ejusdem materiæ cum inferioribus, et per consequens secun­
dum locum confundi non possunt, ideo prima distinctio,
quæ est primi ab ultimo, et secunda, quæ est primi a medio,
est tantum secundum collationem diversarum virtutum ad
agendum et patiendum ; tertia, quæ est medii elementi ab
ultimo, quæ commisceri possunt et secundum locum confundi,
est secundum utrumque, inquantum elementis collatæ sunt
qualitates quæ sunt principia alterationis, ut calor et fri­
gus, et hujusmodi ; et illa quæ sunt principia motus loca­
lis, ut gravitas et levitas ; et ideo in tertio die facta est men­
tio de loco, cum dicitur : Congregentur aquæ in unum locum ;
et non aliis præcedentibus.
Ad quartum dicendum, quod cælum empyreum, ut supra
dictum est, non habet influentiam super inferiora corpora ;
et ideo inter opera distinctionis commemorari non debuit,
per quam rebus virtutes activæ datæ sunt ; sed cælum empy­
reum ordinatum est ad gloriam beatorum : et ideo in princi­
pio creationis suæ totum complementum suum habuit.
Ad quintum dicendum, quod opus distinctionis supra
acceptum est communiter, prout dicit discretionem secundum
quamcumque virtutis differentiam
et sic in se includit
etiam ornatum ; alio autem modo ab ornatu differt, ut dic­
tum est. Et hæc differentia potest sumi ex modo loquendi
ipsius Scripturæ, quæ in operibus trium dierum quamdam
divisionem insinuat.

ARTICULUS II
Utrum lux proprie inveniatur in spiritualibus1

Ad secundum sic proceditur. 1. Videtur quod lux proprie
in spiritualibus inveniatur. Primo per id quod dicitur Joan., i,
9 : Erat lux vera quæ illuminat omnem hominem venientem
in hunc mundum ; quod de Deo intelligitur, qui maxime
spiritualis est. Ergo videtur quod lux proprie in spirituali­
bus substantiis inveniatur.
2. Præterea, Augustinus dicit, IV12 Super Genes., cap.xxvm,
1. I p. Summæ thsol,, q.
2. Parm. : « lib. III. »

lxvh,

art. 1.

coi. 315, t. Ill : « Non Christus sic dicitur lux quomodo dicitur
lapis ; sed illud proprie, hoc utique figurative. » Non autem
Christus proprie diceretur lux, nisi lux proprie in spiritualibus
inveniretur. Ergo, etc.
t
3. Præterea, inter alias creaturas spiritualis substantia
Γ nobilior est, quasi Deo proximior. Sed non est probabile ScripI turam divinam nobilissimae creaturæ creationem subticuisse.
I. Cum ergo de creatione angelorum mentionem non faciat
’ videtur quod ad litteram et proprie per lucis productionem
i creatio naturæ angelicæ sit intelligenda.
i;
4. Præterea, luci convenit maxime activum esse ; unde
f luci attribuitur diffusivum esse. Sed actio convenit verius
[ spiritualibus quam corporalibus. Ergo et lux.
<
5. Præterea, actus proprius lucis est manifestare. Sed
È manifestatio magis proprie est in spiritualibus, ubi est no! bilior cognitio. Ergo videtur quod et lux verius in eis invei niatur.
Sed contra est quod dicit Ambrosius1, qui inter ea quæ
i, transumptive de Deo dicuntur, ponit splendorem qui conI tingit ex multiplicatione luminis. Ergo videtur quod lux in
ί spiritualibus non nisi metaphorice inveniatur.
I
Præterea, Dionysius dicit, in iv cap. De div. nom., § 4, col.
r 698, t. I, quod Deus dicitur lumen ex hoc quoji similitudo ejus
i maxime resultat in radio solari quantum ad causalitatem.
I Sed omne nomen quod dicitur de Deo per similitudinem a
J creatura corporali sumptam, convenit sibi metaphorice. Er! go, etc.
I
Solutio. — Respondeo dicendum, quod in hoc videtur
I esse quædam diversitas inter sanctos. Augustinus enim viI detur velle quod lux in spiritualibus verius inveniatur quam
I in corporalibus. Sed Ambrosius et Dionysius videntur in! nuere12 quod in spiritualibus non nisi metaphorice inveniatur,
i Et hoc quidem videtur magis verum : quia nihil per se sen! sibile spiritualibus convenit nisi metaphorice, quia quamvis
ί aliquid commune possit inveniri analogice in spiritualibus et
! corporalibus, non tamen aliquid per se sensibile determinat3,
I ut patet in ente et calore ; ens enim non est per se sensibile,

f‘
s
I

1. Sic in prologo lib. II De fide ad Gratianum, col. 583, t. 3 : « Sunt
evidentia indicia quæ proprietatem deitatis ostendant ; sunt quæ
similitudinem Patris et Filii ; sunt etiam quæ perspicuam divinæ
majestatis exprimant unitatem. Proprietatis itaque sunt Deus, Filius,
Verbum ; similitudinis, splendor, character, » etc.
2. Parm. : « velle. »
3. Parm. omittit : « determinat. »

quod utrique commune est ; calor autem, quod per se sensi­
bile est, in spiritualibus proprie non invenitur. Unde cum lux
sit qualitas per se visibilis, et species quædam determinata
in sensibilibus, non potest dici in spiritualibus nisi vel æquivoce vel metaphorice.
Sciendum tamen quod transferuntur corporalia in spiri­
tualia per quamdam similitudinem, quæ quidem est simili­
tudo proportionabilitatis ; et hanc similitudinem oportet
reducere in aliquam communitatem univocationis vel analogiæ ; et sic est in proposito : dicitur enim lux in spiritua­
libus illud quod ita se habet ad manifestationem intellec­
tivam sicut se habet lux corporalis ad manifestationem sen­
sitivam. Manifestatio autem verius est in spiritualibus ; et
quantum ad hoc, verum est dictum Augustini, ubi supra,
quod lux verius est in spiritualibus quam in corporalibus,
non secundum propriam rationem lucis, sed secundum ratio­
nem manifestationis, prout dicitur in canonica Joannis1,
quod omne quod manifestatur, lumen est ; per quem modum
omne quod manifestum est, clarum dicitur, et omne occul­
tum obscurum.
Ad primum ergo dicendum, quod Deus dicitur lux vera
quantum ad veritatem ejus a quo sumitur similitudo, et
non quantum ad veram naturam lucis ; per quem etiam mo­
dum dicitur vitis vera, Joan., xv.
Ad secundum dicendum, quod Augustinus attendit quan­
tum ad rationem manifestationis, magis quam ad nomen
lucis. Vel dicendum quod ea quæ ibi dicit, ut ipse ibidem
protestatur, non asserendo, sed inquirendo dicit.
Ad tertium dicendum, quod, secundum Dionysium, Scrip­
tura divina proponit nobis spiritualia sub similitudine re­
rum corporalium ; et ideo non decuit ut creationem angelo­
rum expresse describeret ; sed dedit eam intelligere ex pro­
ductione corporalis lucis.
Ad quartum dicendum, quod ad propriam naturam lucis
non pertinet quælibet actio, sed talis quæ est in corporalibus ;
et similiter non quælibet manifestatio, sed quæ est ad sen­
sum visus.
Unde patet responsio ad quintum.

1. Ephes., cap. v, 13.

ARTICULUS III

Utrum lux sil accidens1
Ad tertium sic proceditur. 1. Videtur quod lux non sit ac­
cidens. Primo per auctoritatem Augustini, qui dicit in lib.
Ill De lib. arbilr., cap. v, coi. 1276, t. I, quod lux in corpo­
ribus tenet primum locum ; et multa hujusmodi in libris suis
dicit. Sed nullum corpus est accidens. Ergo, etc.
2. Præterea, quæcumque conjunguntur et separantur ab
invicem, manentia eadem numero, non sunt accidentia, quia
accidens de subjecto in subjectum non transit, nec duo acci­
dentia ejusdem speciei distincta, in eodem subjecto esse
possunt. Sed duorum luminarium lumina conjunguntur et
separantur ab invicem, ut dicit Dionysius in π cap. De diu.
nom., § 4, col. 640, t. I. Ergo lux non est accidens.
3. Præterea, quidquid prædicatur de genere, et de specie.
Sed secundum Philosophum, II Topic., cap. ni, lux est
species ignis. Cum ergo ignis sit corpus et substantia, vide­
tur quod similiter et lux.
4. Præterea, nihil movetur nisi corpus, ut in VII Physic.,
text. 2, probatur. Sed radii moventur descendentes de sole
ad nos. Ergo sunt corpus.
5. Præterea, nihil reverberatur ad corpus nisi corpus,
quia accidenti corpus non obsistit. Sed radii solares rever­
berantur ad corpus solidum. Ergo, etc.
6. Præterea, corporum est ut ex eorum confricatione et
compressione calor sequatur. Sed ex intersectione1
2 radiorum
solis et multiplicatione sequitur calor. Ergo, etc.
7. Item, nihil agit ultra speciem suam, quia effectus non
> est altior agente. Sed per lumen solis producuntur formæ
substantiales in inferioribus, ut patet ex Dionysio, in iv cap.
De div. nom., § 4, col. 699, t. I, ubi dicit quod lumen solare
corporum visibilium generationi confert et ad vitam ipsam
movet. Cum ergo forma substantialis sit ultra naturam acci­
dentis in perfectione et dignitate, videtur quod lumen acci­
dens esse non possit.
8. Præterea, si accidens est, oportet quod ad aliquod acci­
dentis genus reducatur, nec potest ad aliud reduci quam ad
genus qualitatis, cujus sibi nulla species competere videtur
nisi tertia. Si ergo in tertia specie qualitatis non sit, videtur
1. I p. Summit theol., q. lxvii, art. 2.
2. Parm. : « intersccatione. »

quod non sit accidens. Quod autem non sit in tertia specie
qualitatis, sic probatur. In illa enim specie est passio, vel
passibilis qualitas. Sed cuilibet passibili qualitati’ est aliquid
contrarium. Cum ergo luci nihil contrarie opponatur, sed
solum privative, scilicet tenebra, videtur quod lux non sit
in tertia specie qualitatis.
9. Præterea, omnis qualitas passibilis introducitur succes­
sive in materiam ; quia secundum eam contingit alterationis
motus qui successivus est. Illuminatio autem fit subito. Ergo
lumen non est hujusmodi qualitas.
10. Præterea, qualitates passibiles impressæ in subjecto
ab aliquo agente, remanent per aliquod tempus, etiam agente
remoto, ut patet in aqua calefacta. Sed lumen factum in
aere statim esse desinit ad absentiam solis illuminantis.
Ergo, etc.
Sed contra est quod dicit Damascenus, lib. I Orlh. fid.,
cap. vin, col. 819, t. I, lucem esse qualitatem ignis. Qualitas
autem est accidens. Ergo et lux.
Item, Avicenna, De anima, part. Ill, c. i, dicit quod lux est
qualitas corporis lucidi inquantum hujusmodi, et quod lumen
est qualitas quam mutuatur corpus diaphanum a corpore
lucido. Ergo videtur quod tam lumen quam lux sit accidens.
Solutio. — Respondeo dicendum, quod ista quatuor
differunt, lux, lumen, radius et splendor. Lux enim dicitur
secundum quod est in aliquo corpore lucido in actu, a quo
alia illuminantur, ut in sole. Lumen autem dicitur secundum
quod est receptum in corpore diaphano illuminato. Radius
autem dicitur illuminatio secundum directam lineam ad
corpus lucidum ; et ideo ubicumque est radius est lumen ;
sed non convertitûr ; contingit enim lumen esse in domo ex
reflexione radiorum solis, quamvis non ex directa opposi­
tione, propter aliquod corpus interjacens. Splendor autem
est ex reflexione radii ad aliquod corpus tersum et politum,
sicut ad aquam et ad argentum, vel ad aliquod hujusmodi ;
ex qua reflexione etiam radii projiciuntur.
His ergo visis, sciendum est quod circa naturam lucis et
luminis est multiplex opinio. Quidam enim dixerunt quod
lux est corpus, quod est ipsa substantia solis, ex quo fluunt
quædam corpora, et illa corpora dicuntur lumen vel radius.
Hæc autem positio multipliciter a philosophis improbata
est. Primo, quia sequeretur quod illuminatio esset motus
localis corporum a sole fluentium ; et cum motus localis non
possit esse subito, sequeretur illuminationem fieri successive,
quæ successio non posset sensum latere secundum maximum

spatium, ab oriente scilicet in occidentem, et a sole ad nos.
Secundo, quia sequeretur duo corpora esse simul in eodem
loco, cum totum spatium quod illuminatur sit plenum aere :
■quamvis hæc pro inconvenienti quidam eorum non habeant,
omnino sensum négligentes. Alii vero dicunt lumen recipi
in poros aeris. Sed hoc ridiculum est ; oporteret enim obte­
nebrato aere, poros vacuos remanere, et aerem non totum
illuminari, et multa hujusmodi. Tertio, quia illa corpora
aut deciduntur de substantia solis, et sic oporteret eum
quotidie minorari, et quandoque consumi ; nisi forte dicatur
cibari vaporibus ex aqua et terra ascendentibus, ut sic deper­
dita restaurentur ; quod est omnino fabulosum. Aut oporte­
ret quod continue illa corpora de novo fiant ; et hoc vel ex
materia præjacente, et sic fierent corruptis quibusdam aliis ;
et cum in caelo sit illuminatio, sequeretur aliqua corpora ibi
■corrumpi ut alia generentur, et multa alia absurda : aut
quod fiant per creationem novæ materiæ et naturæ ; nec
poterit esse tunc illuminatio, nisi per miraculum a Deo.
Sequeretur etiam, cum corpora creata in nihilum non redu­
cantur, quod quantitas mundi semper augmentaretur, novis
corporibus quotidie creatis, et hujusmodi multa absurda,
Præterea contra hoc Avicenna, De anima, part. Ill, cap. in,
multas rationes ponit in VI De natural. Unde hæc positio
tanquam absurda et extranea relinquenda est ; non enim
potest sustineri, nisi aliis principiis naturalis philosophiæ
inventis.
Alii autem dicunt quod lumen quod est receptum in cor­
pore diaphano est accidens, quia post esse completum advenit,
et recedit rebus manentibus : sed in corpore lucido lux est
substantia, vel ipsum corpus lucidum secundum quosdam,
vel forma substantialis ejus, secundum alios. Hoc iterum
stare non potest. Illuminatio enim est actio univoca1, quia
lucidum illuminat. Unde si lumen in hoc aere est accidens,
oportet quod principium illuminationis in corpore lucido
sit pera accidens ; sicut etiam Commentator probat quod
calor non est forma substantialis ignis, quia in corporibus
calefactis est accidens. Præterea nulla substantia est per
se sensibilis, quia « quod quid » est objectum intellectus. Unde
oportet quod lux quæ per se videtur non sit forma substan­
tialis. Et si dicatur quod illud quod videtur non est lux,
sed fulgor quidam ; dicendum quod illud quod nos appella-12
1. Parm. : « actio in aliud. »
2. Parm. omittit : « per. »

mus lucem est illud quod per se videtur. Et si forma substan­
tialis solis dicatur ]ux, non erit nisi æquivoce : quia accidens
et substantia non univocantur in aliquo, et sic nihil prohibet
etiam lapidem-vocari lucem aut tenebras : quia etiam, secun­
dum Philosophum, in IV Metaph., text. 11, non est inconve­
niens quod eodem nomine apud nos significetur homo, et
apud alios non homo.
Alii dixerunt quod lux nihil addit supra colorem ; sed ipsa
evidentia coloris vocatur lux vel lumen : et hanc positionem
Avicenna, De anima, part. Ill, c. i et m, multipliciter impro­
bat, accipiendo omnes modos quibus intelligi potest. Sensi­
biliter tamen apparet esse falsum in noctilucis, quorum color
in nocte occultatur, quando lux apparet ; et quando color
videtur in die, lux non sentitur : sed verum est quod per
lucem videtur color, quia facit colorem esse visibilem in actu.
Alii dicunt quod lux non habet esse firmum et ratum in
natura, sed est tantum intentio : sicut enim dicitur quod spe­
cies coloris per aerem ad pupillam delata, in aere non habet
esse naturale, sed spirituale, unde et per eamdem partem
aeris species albedinis et nigredinis deferuntur, ita etiam
intentio corporis lucidi in aere relicta est lumen. Et hæc opi­
nio valde probabilis est. Primo, quia cum lumen det esse
spirituale colori, multo fortius videtur quod ipsum spirituale
esse habeat. Secundo, quia nulla qualitas habens esse natu­
rale, immediate superposita organo visus, potest videri ;
lumen autem videtur contingens pupillam : unde videtur
quod esse spirituale habeat. — Sed hoc non videtur usque­
quaque verum : quia per illud quod habet esse intentionis
tantum, non sequitur transmutatio nisi secundum opera­
tionem animæ, ut in videndo et audiendo. Per illuminationem
autem videmus sensibiliter naturales transmutationes fieri
per caliditatem ex radiis solis consequentem. Unde non potest
esse quod habeat esse intentionis tantum.
Et ideo dicunt alii, quibus consentiendum videtur mihi,
quod lux est forma accidentalis, habens esse ratum et firmum
in natura, et quod, sicut calor est qualitas activa ignis, ita
lux est qualitas activa1 ipsius solis, et in aliis est secundum
quod magis cum sole communicant, qui totius luminis est
fons. Unde Avicenna dicit, lib. De Cælo et mundo, cap. xiv,
quod nulla actio est a corporibus superioribus in inferiora,,
nisi mediante luce, sicut ignis etiam agit mediante calore :
unde lux et lumen differunt, sicut calor in subjecto per se·.
1. Parm. omittit : « ignis, ita lux est qualitas activa. »

IB| calido et in calefacto. Et quia cælum est primum alterans,
inde sequitur quod omnis alteratio quæ est in inferioribus,
perficiatur per virtutem luminis, sive sit alteratio secundum
!B|; esse naturale, sive secundum sensum : et ex hoc habet lux
quod omnibus corporibus generationem conferat, ut dicit
Dionysius ; ex hoc etiam est quod coloribus esse spirituale
B: confert, secundum quod esse recipiunt in medio et in organo ;
B' unde et ipsum lumen virtutem spiritualem habet ; et inde
B est etiam quod, secundum Augustinum, lib. VII Super Gen.
lB ad lilt., cap. xv, coi. 363, t. III, lumen est medium in omni
B sensu, sed in visu primo et immediate : qualitates enim visiB bile® sunt priores cceteris, prout secundum esse formale sunt
B inventæ in corporibus inferioribus, secundum quod conveB' niunt cum corpore caelesti, ut patet in II De anima, text. 67,
IB et in II De generatione, text. 36 ; sed aliorum sensuum medianB tibus aliis qualitatibus.
|B
Ad primum ergo dicendum, quod sicut tenebra sumitur
B quandoque pro aere obscurato, ut supra dictum est, ita etiam
B' lux pro corpore lucido sumitur : et sic potest intelligi quod
B Augustinus lucem aliis corporibus connumerat per modum
B' loquendi, quo etiam Commentator in II De anima, calorem
B naturalem corpus esse probat. Nihilominus Augustinus non
B intendit hoc asserere quasi fidei conveniens, sed sicut utens
B his quæ philosophiam addiscens audierat. Et ideo illæ auctoB ritates parum cogunt.
|B
Ad secundum dicendum, quod non intelligitur conjunctio
B| et separatio luminum nisi secundum intentionem et remissioB nem luminis, multiplicatis vel subtractis luminaribus, quorum radii confusi esse dicuntur propter luminarium distincB| tionem.
Br
Ad tertium dicendum, quod illa divisio ignis sic intelliB genda est, ut per lucem intelligatur ignis secundum quod
B in propria materia est, ut sic conjunctive sumatur : per alia
B vero secundum quod est in materia aliena ; per carbonem
B quidem secundum quod est in sicco terrestri ; per flammam
B autem secundum quod est in humido aereo ; et sic ipsemet
B
se exponit in lib. II De animalibus, cap. ii ; sed tamen auctoB ritates Aristotelis quæ ab exemplis inductis sumuntur, nihil
B
valent : quia ipsemet testatur in principio De generat.1 quod
B
in eis non quærit subjectum, sed modum ; unde inducit ea
1. Quod subjungitur ex I De gener., et ut ex principio De gener
corrupte prius legebatur, expressis verbis ibi non occurrit, sed ex
text. 8 subintelligi aliquo modo licet. — Nicolai.

non ad asserendum, sed quia erant suo tempore apud quosdam
probabilia.
Ad quartum dicendum, secundum Avicennam, De animar
part. IV, cap. i, quod cum dicitur radius moveri vel descen­
dere, non proprie dicitur, sed transumptive, ex eo scilicet
quod alteratio illuminationis incipit ab eo quod supra,nos est :
per quem etiam modum possumus dicere calorem ascendere
vel descendere.
Ad quintum dicendum, quod radius non dicitur reverberari
ad corpus solidum sicut repulsus secundum motum localem,
sicut pila quædam ; sed inquantum obsistit sua densitate
illuminationi ; per quem etiam modum aliæ qualitates reflec­
tuntur.
Ad sextum dicendum, quod ex intersectione radiorum
non sequitur calor sicut ex confricatione corporum ; sed quia
ex concurrentibus multis radiis ad unum punctum oportet
multiplicari lumen, et ex hoc multiplicatur calor, inquantum
lumen, ex hoc quod est qualitas primi alterantis, habet
quod ad alterationem juvet, et præcipue secundum illam qua­
litatem quæ est simpliciter et maxime activa, scilicet calor,
ac per hoc virtuti primi alterantis maxime conformis.
Ad septimum dicendum, quod forma substantialis educi­
tur in actum per virtutem cæli ; et ideo oportet quod lumen
quod per cælum in inferiora agit, generationem rebus conferat
et ad formam substantialem moveat, inquantum agit in
virtute ipsius cæli ; sicut etiam calor ignis movet ad formam
substantialem ignis, secundum quod agit in virtufe formæ
substantialis a qua fluit.
Ad octavum dicendum, quod lux, et etiam lumen, in genere
qualitatis est, ut dicit Avicenna, ubi supra ; et quia passio­
nem in sensu infert, oportet quod sit in tertia specie ; nec
tamen oportet quod contrarium habeat, eo quod est qualitas
illius corporis quod a contrariis natura removit, ut sit uni­
versaliter movens et alterans.
Ad nonum dicendum, quod successio quæ est in alteratione aliarum qualitatum contingit ex hoc quod in patiente
est qualitas contraria, quæ resistit actioni alterantis, quam
oportet successive expelli. Sed cum lux non habeat contra­
rium, sicut nec forma substantialis, diaphanum ad præsentiam illuminantis statim lumen recipit, sicut materia statim
necessitata per alterationem præcedentem recipit formam
substantialem. Et ideo sicut generatio est terminus alterationis, ita illuminatio motus localis, quo illuminans fit præsens.
illuminato, ut dicit Commentator in VI Physic., cap. ii.

Ad decimum dicendum, quod, sicut dicit Dionysius in
iv cap. De divinis nominibus, coi. 694, t. I, lumen solis reci­
pitur in diversis corporibus diversimode secundum diversam
capacitatem eorum ; et ideo aliqua sunt quæ illuminantur
in superficie tantum, ut corpora opaca ; aliqua vero sunt quæ
illuminantur etiam in profundo, sicut diaphana, quæ tamen
lucem non retinent, quia imperfecte lumen recipiunt, unde
oportet quod lumen in eis cesset absente illuminante ; alia
vero sunt quæ perfectius lumen recipiunt, et lumen tenent,
ut carbunculus et hujusmodi.

ARTICULUS IV
Utrum productio lucis convenienter recitetur1

Ad quartum sic proceditur. 1. Videtur quod inconvenienter
lucis productio recitetur. Cum enim Deus lux sit, non decet
eum ut tenebris opera sua inchoet. Sed ante lucem tenebræ
fuerunt. Ergo videtur quod lux debeat esse de primo creatis,
non ad opus distinctionis, sed ad opus creationis pertinens.
2. Præterea, lux invenitur in pluribus corporibus, nec
omnium corporum est lux una. Ergo videtur quod inconve­
nienter unius tantum lucis productio describatur, in illo
tantum loco existentis ubi nunc est sol, ut in Littera dicitur.
3. Præterea, dies et nox non fuerunt nisi secundum acces­
sum et recessum luminarium. Sed hoc non potest esse nisi
per motum circularem lux deferatur. Cum ergo firmamentum,
quod circulariter movetur, secunda die sit factum, videtur
quod inconvenienter in prima die secundum lucem tunc
creatam fuisse12 dies et nox commemoretur.
4. Præterea, omne quod fit ex aliquo, fit ex incontingenti,
id est contrario, ut ex I Physic., text. 43, patet. Sed soli non
est aliquid contrarium. Ergo non potest esse quod ex luce
tunc creata sol factus fuerit.
5. Præterea, ut in Meteor., cap. ii et ni, habetur, nubes
ex vaporibus congregantur, qui ex terra et aquis resoluti
superius ascendunt. Sed corpora superiora non communicant
in materia cum inferioribus, ut supra dictum est. Ergo lux
ex qua sol quasi ex materia postmodum factus dicitur, nubes
esse non potuit.
Sed in contrarium sunt quæ in Littera dicuntur.
1. I. p. Summse theol., q. lxvii, art. 4.
2. Parm. omittit : « fuisse. >'

Solutio. — Respondeo dicendum, quod, sicut dictum
■est, lux est qualitas activa corporis cælestis, sicut calor est
qualitas activa ignis. Calor autem habet quamdam actionem
communem, inqiïantum est calor : quia secundum quod in
diversis rebus invenitur, determinatur sua actio ad deter­
minatos effectus ; sicut calor qui est in homine operatur
ad conversionem cibi in carnem humanam, et in planta ad
substantiam plantæ. Ita etiam et lux, quamvis habeat actio­
nem consequentem naturam lucis inquantum hujusmodi,
determinatur tamen sua actio, secundum quod in diversis
recipitur ad diversos effectus ; unde alium effectum habet
radius Saturni quam Jovis. Secundum hoc ergo dico quod
ipsa lux secundum virtutem communem pertinet ad opus
distinctionis, sicut et calor ; sed ideo inter opera distinctionis
primo ponitur, quia primi corporis qualitas activa est. Sed
postea determinatio ad diversos effectus secundum diversas
virtutes corporibus collates pertinet ad opus ornatus. Et ideo
dicit Dionysius, in iv cap. De div. nom., § 4, col. 699, t. I,
quod lumen solare est illud lumen quod Moyses in primis1
tribus diebus nostri temporis narrat ; quamvis tunc informe
esset, quia scilicet determinatio1
2 virtutis non aderat.
Ad primum ergo dicendum, quod circa hoc est duplex opinio.
Quidam enim dicunt quod opus distinctionis statim cum
opere creationis incepit ; et ideo statim lux creata est cum
primo creatis : et sic patet quod non a tenebris opus Dei
inchoavit. Et hoc quidem oportet dicere secundum exposi­
tionem Augustini, lib. Super Gen. ad liti., quamvis etiam
Augustinus velit quod productio informis materiæ intelligatur ante omnem diem, non quidem3 tempore, sed natura.
Alii vero dicunt quod prius tempore fuit opus creationis,
et postea per aliquod intervallum temporis formata est lux,
et tunc dies primus4 incepit ; unde dicunt creationis opus
ante omnem diem fuisse. Et hoc quidem magis consonat
litteræ Genesis secundum suum sensum planum ; statim enim
posita creatione, tenebras super faciem abyssi commemorat,
et postmodum de lucis productione dicit. Nec tamen est
inconveniens tenebras præcedentes non in genere privationis
ponere : quia privatio esse non potuit antequam natura habitus
oppositi, scilicet lucis, corporibus indita esset : sicut nec
1.
2.
3.
4.

Parm.
Parm.
Parm.
Parm.

omittit : « primis. »
: « terminatio. »
omittit : « quidem. »
: « primo. »

catulus ante nonum diem cæcus vel privatus visu dicitur :
unde per tenebras præcedentes lucem imperfectio corporalis
naturæ ostenditur, quam quidem ex Deo non habet, a quo
habet omnino id quod perfectionis est. Decens est autem
ut ab imperfectione ad perfectum divina opera adducerentur,
ut1 sic ab ipso omnis perfectio esse ostenderetur. Unde dicit
Augustinus in II Super Gen., cap. xv12, coi. 276, t. III, quod
si aliquid imperfectum Deus fecisse dicatur, quod postmodum
ipse perficeret, nihil reprehensionis habet ista sententia.
Ad secundum dicendum, quod in lucis productione intel­
ligitur proprietas luciditatis et diaphaneitatis, quæ ad lucis
genus reducitur, omnibus corporibus lucidis et diaphanis
collata fuisse ; sed tamen, secundum Dionysium, iv cap.
De divinis nomin., coi. 694, t. I, sol est principium et fons
luminis, illuminans superiora et inferiora corpora ; et ideo
per lucem illam ipse intelligit lumen solis tunc informe ; et
Magister etiam dicit in Littera quod ex ea formatum est cor­
pus solis.
Ad tertium dicendum, quod circa hoc est duplex opinio
Damascenus enim dicit, lib. II De fide orth., cap. vu, coi. 887,
t. I, quod in illo die fiebat dies et nox per contractionem lumi­
nis et emissionem ; sicut etiam suos radios sol retraxit in terra
Ægypti, cum alibi lux esset, ut dicitur Exod., x : et similiter
in passione Domini, quando tenebræ factæ sunt super terram,
ut habetur Matth., xxvn. Sed hoc non potest esse : quia
illuminare est actio a corpore lucente proveniens secundum
necessitatem naturæ ; et ideo oportet quod semper illuminet
corpora sibi directe opposita ; nisi forte poneretur habere
aliqua coopercula, sicut sunt palpebræ oculorum, quibus
se tegeret : quod est ridiculum dicere ; aut nisi ponatur hoc
virtute divina fieri, et quasi miraculose : et hoc non convenit
ponere in prima institutione naturæ, ut Augustinus dicit,
lib. II De Gen. ad liti., cap. i, coi. 263, t. III. Et præterea
exemplum de passione Christi non est conveniens : quia obscu­
ritas illa non fuit facta per contractionem radiorum solis,
sed per interpositionem corporis lunaris, ut Dionysius in
Epistola vu ad Polycarpum, § 2, coi. 1082, t. I, dicit, sicut
etiam fit in eclipsi solis, quamvis tunc tempus non esset eclip­
sis ; unde miraculosa fuit. Et ideo alii dicunt, ut in Littera
dicitur, quod dies et nox fiebant per motum circularem illius
lucis, quo accedebat et recedebat. Nec est inconveniens·
1. Parm. : « et. »
2. Parm. : « cap. v. o

substantias sphærarum, quæ lucem revolverent, a principio
creationis fuisse, quibus postmodum aliquæ virtutes collate
sunt in operibus distinctionis et ornatus. Aut si substantiæ
sphærarum non erant suis figuris determinatæ, ipsum corpus
lucidum naturaliter circulariter movebatur, cum esset de
natura quinte essentiæ ; et ita suo motu circulum describebat,
sicut lapis suo motu lineam rectam facit rectius etiam quam
ars.
Ad quartum dicendum, quod substantia corporis solaris
a principio creationis in sua forma substantiali fuit : unde
ipsum corpus lucidum substantia solis fuit. Sed dicitur ex
eo sol quarta die factus per additionem novæ virtutis, sicut
dicitur ex homine non musico fieri homo musicus.
Ad quintum dicendum, quod non fuit nubes secundum
veritatem substantiæ, sed secundum similitudinem proprie­
tatis : quia sicut nubes lucida recipit lumen a sole in minori
■claritate quam sit in ipso fonte, ita etiam substantia solis
habuit primo lumen imperfectum, quod postmodum quarta
•die consummatum est.
ARTICULUS V
Utrum Pater faciat omnia per Filium
Ad quintum sic proceditur. 1. Videtur quod Pater non
faciat omnia per Filium. Illud enim per quod fit aliquid, imme­
diatius se habet ad effectum quam faciens per ipsum. Sed Fi­
lius non est immediatius principium rerum quam Pater,
•cum ambo æque immediate operentur. Ergo non videtur quod
Pater per Filium operetur1.
2. Præterea, « per » denotat habitudinem causæ. Sed Filius
respectu nullius quod est in Patre causa vel principium dici
potest. Ergo Filius non est per quem Pater operatur.
3. Præterea, secundum Damascenum, lib. II De fide orlh.,
■cap. m, col. 874, t. I, excogitatio Dei est opus ejus. Sed non
potest dici quod Pater sit sapiens per Filium, vel intelligens.
Ergo videtur quod nec per Filium operetur, cum idem sit
Deo esse quod operari.
4. Præterea, « per » notat causam mediam ; Filius autem
est causa prima. Ergo videtur quod non convenienter dicatur
Pater per Filium operari.
Sed contra est quod dicitur ad Hebr., i, 2 : Quem constituit
.hæredem universorum, per quem fecit et sæcula.
1. Parm. : « Ergo Pater... non operatur.

Præterea, quilibet artifex per suam artem operatur. Sed
secundum Augustinum, Super Joan., tract. I, col. 1379, t. Ill,
Filius est ars Patris plena rationum viventium. Ergo Pater
per Filium operatur.
Solutio. — Respondeo dicendum, quod operari per ali­
quem dicitur dupliciter. Uno modo operari per virtutem ali­
cujus, sicut dicitur ballivus operari per regem, scilicet per
potestatem regis sibi commissam, quæ immediatior est operi
quam virtus ejus : et hoc modo nec Pater per Filium, nec
Filius per Patrem dicitur operari : quia una et indivisibili
virtute ambo operantur. Alio modo dicitur aliquis operari
per aliquem sicut per operantem : et hoc modo rex per ballivum1 operari dicitur. Et hujus distinctionis ratio est, quia
cum operatio sit medium inter operantem et operatum, causalitas importata per præpositionem « per » potest referri
ad operationem secundum quod exit ab operante, et sic dici­
tur aliquis operari per illum qui est causa quod iste opere­
tur, et est ille cujus virtute operatur ; vel potest referri ad
operationem secundum quod terminatur ad operatum ;
et sic dicitur aliquis operari per illud quod est ab operante
ordinatum ad operatum ut causa. Unde designatur aucto­
ritas in operante respectu ejus per quem operatur, in quo
est causalitas respectu operati. Sed hoc contingit dupliciter.
Uno modo quando illud quod ordinatur ab operante ut causa
operati est causa ejus secundum virtutem aliam a virtute
operantis, quam tamen ab ipso recipit : et hoc oportet esse
instrumentum operantis, inquantum est motum ab operante,
vel per imperium, sicut servus, vel motu corporali, sicut res
inanimatæ, ut securis. Unde Philosophus dicit in VIII Elhic.,
cap. xi, quod servus est sicut organum animatum, et organa
sunt sicut servi inanimati. Et hoc modo Pater per Filium
non operatur, sicut hæretici intelligebant. Alio modo quando
eadem virtute operatur, quam tamen ab operante recipit ;
et sic dicimus Patrem per Filium operari, quia est causa ipso­
rum operatorum una et indivisibili virtute cum Patre, quam
tamen a Patre nascendo recepit.
Ad primum ergo dicendum, quod quamvis Deus operetur
effectus naturæ per causas naturales, ipse tamen immediate
in omnibus effectibus naturæ operatur ; unde multo fortius
immediate operatur in his quæ per Filium facit, cujus est
eadem numero virtus quæ est et Patris.
Ad secundum dicendum, quod causalitas præpositionis
1. Parm. : « præfectum.

non refertur ad operantem, sed ad operatum, ut dictum est.
Ad tertium dicendum, quod cum dicitur, Pater intelligit,
non connotatur aliquid respectu cujus Filius possit esse prin­
cipium ; et ideo non potest dici, quod Pater per Filium intelligat vel sciat, sicut dicitur in illis quæ effectum in creatura
important.
Ad quartum dicendum, quod primum dicitur quo non est
aliquid prius. Illa autem auctoritas Patris respectu Filii,
inquantum Filius a Patre habet et esse et operari, ratione
cujus Pater per Filium operatur, non facit Patrem Filio majo­
rem vel priorem esse. Unde non sequitur quod Filius non sit
prima causa ex hoc quod Pater per Filium operatur.
EXPOSITIO TEXTUS

« Hic notandum est, quod dies diversis modis accipitur
in Scriptura. » Hic ponit acceptiones diei. Una est secundum
quod dicimus diem naturalem qui habet viginti quatuor
horas, et sic sumitur quod habetur Gen., i, 5 : Facium esi
vespere el mane dies unus. Alio modo secundum quod dicitur
artificialis, scilicet tempus quo sol nostrum hemisphærium
illuminat, et hoc modo sumitur cum dicitur, ibid., quod tene­
bras appellavit noctem et lucem diem.
« Qui non ab aurora, sed a plena luce inchoavit. » Videtur
hoc esse falsum : quia a plena luce, quæ est in meridie, usque
in mane alterius diei non sunt viginti quatuor horæ ; et ita
primus dies non habuisset tot horas, sicut in Littera dicitur.
— Ad quod dicendum, quod in primo die dicitur dies non
habuisse auroram, non quod lux illa quæ suo motu diem facie­
bat, in oriente creata non fuerit, sed quia primæ illi illumina­
tioni tenebræ commixtæ non erant, sicut modo est ; eo quod
aurora nunc est finis noctis et principium diei, quod tunc
non contingit.
« Potest et aliter illud accipi. » Hæc expositio differt a
prædicta in hoc quod prædicta sumebatur secundum opera­
tionem quam Filius a Patre habet ; hæc vero sumitur ex parte
operantis, secundum quod Filius, qui est operans, a Patre
est.
« Si enim causa ejus Pater est, secundum quod Pater est ;
multo amplius eorum causa est quæ per Filium facta sunt. »
Hic communiter et improprie Chrysostomus loquitur. Non
enim proprie in divinis personis causa recipitur ; sed nomine
principii utimur ad signandum originem personarum ; et de
hoc in primo libro dictum est.

DISTINCTIO XIV
De opere secundae diei, qua factum est firmamentum
Dixit quoque Deus : Fiat firmamentum in medio aquarum
el dividat aquas ab aquis. Divisitque aquas quæ erant sub firma­
mento ab his quæ erant super firmamentum, Gen., i, 6 et 7.
Sciendum est quod illius cæli hic describitur creatio, sicut ait
Beda, Super Genesim, in quo fixa sunt sidera, cui subterpositæ
sunt aquæ in aere et in terra, et superpositæ aliæ, de quibus
dicitur ps. cui, 3 : Qui tegis aquis superiora ejus. In medio ergo
firmamentum est, id est sidereum cælum, quod de aquis fac­
tum esse credi potest. Chrystallinus enim lapis cui magna
est firmitas et perspicuitas, de aquis factus est. Si quem vero
movet, quomodo aquæ natura fluidæ et in ima labiles, super
cælum possint consistere, de Deo scriptum esse meminerit,
Job, xxvi, 8 : Qui ligat aquas in nubibus suis. Qui enim infra
cælum ligat aquas ad tempus vaporibus nubium retentas,
potest etiam super cæli sphæram non vaporali tenuitate, sed
glaciali soliditate aquas suspendere ne labantur. Quare autem
et ad quid conditæ sint, ipse novit qui condidit. Ecce ostensum
est his verbis, quodnam cælum1 factum sit, scilicet illud in
quo fixa sunt sidera, id est quod excedit aerem ; et de qua
materia, scilicet de aquis ; et quales sint aquæ quæ super illud
cælum sunt, scilicet ut glacies solidatæ12 sunt.

Alii putant, cælum illud esse igneæ naturæ ;
quibus consentit Augustinus
Quidam vero cælum quod excedit aereum spatium, igneæ
naturæ dicunt, asserentes super aerem purum ignem esse, qui
dicitur esse cælum ; de quo igne sidera et luminaria facta esse
conjectant : quibus Augustinus, II Super Gen. ad lit., cap. m,
etc., col. 265, t. Ill, consentire videtur. Utrum vero nomine
firmamenti, cælum quod excedit aerem, an ipse aer hic intelligatur, idem Augustinus quærit, nec absolvit. Magis tamen
approbare videtur cælum illud hic accipi quod spatia aeris
hic excedit; aquas vero quæ super illud cælum sunt, dicit
vaporaliter trahi, et levissimis suspendi guttis ; sicut aer iste
nubilosus exhalatione terræ aquas vaporaliter trahit, et per
1. Al. ; « quod cælum. »
2. Al. : « ut glacies solidata » ; Nicolai : « ut glacie solidatæ. »

subtiles suspendit, et post corpulentius conglobatas pluvialiter
refundit. Si ergo potest aqua, sicut videmus, ad tantas minu­
tias pervenire ut feratur vaporaliter super aerem, aquis natu­
raliter leviorem, cur non credemus etiam super illud levius
cælum minutioribus guttis et levioribus emanare vaporibus ?
Sed quoquo modo ibi sint, ibi esse non dubitamus.
Quales sint aquæ, et quæ sit figura firmamenti
Quæri etiam solet cujus flguræ sit cælum. Sed Spiritus sanc­
tus, quamvis auctores nostri sciverint, per eos dicere noluit
nisi quod prosit saluti, ubi sup., cap. ix, coi. 270. Quæritur
etiana, si stet, an moveatur cælum. Si movetur, inquiunt,
quomodo est firmamentum ? Si stat, quomodo fixa sidera in
eo *
circumeunt ? Sed firmamentum dici potest, non propter
stationem, sed propter firmitatem, vel terminum aquarum
intransgressibilem. Si autem stat, nihil impedit moveri et cir­
cumire sidera1.
Quare tacuit Scriptura de opere secundæ diei,
quod in aliis dixit

Post hæc quæri solet quare hic non est dictum, sicut in alio­
rum dierum operibus : Vidit Deus quod esset bonum. Sacramen­
tum aliquod hic commendatur. Ideo enim fortassis non est
dictum, quod tamen sicut in aliis factum est, quia binarius
principium est alteritatis, et signum divisionis.
De opere tertiæ diei, quando aquæ congregatæ sunt
in unum locum
Sequitur Gen., i, 9 : Dixit Deus : Congregentur aquæ in unum
locum, et appareat arida. Tertii diei opus est congregatio aqua­
rum in unum locum. Congregatæ enim sunt omnes aquæ cælo
inferiores in unam matricem, ut lux quæ præterito biduo aquas
clara12 luce illustraverat, in puro aere clarior refulgeret et appa­
reret terra, quæ cooperta latebat ; et quæ aquis limosa erat,
fieret arida, et germinibus apta. Eodem enim die protulit terra
herbam virentem, lignumque faciens fructum. Si autem quæratur ubi congregatæ sunt aquæ, quæ totum texerant spatium
usque ad cælum ; potuit fieri ut terra subsistens concavas
partes præberet, ubi fluctuantes aquas reciperet. Potest etiam
credi primarias aquas rariores fuisse, quæ sicut nebulæ tege­
rent terras ; sed congregatione esse spissitas, et ideo facile in
unum posse redigi locum.
1. Ex eodem libro, cap. x, coi. 271.
2. AI. : « data. »

Quomodo omnes aquæ sunt in unum locum congregatæ,
cum multa sint maria et flumina
Cumque constet esse multa maria et flumina, in unum
tamen locum dicit aquas congregatas propter continuationem
•omnium aquarum quæ in terris sunt ; quia cuncta flumina et
maria magno mari junguntur. Ideoque cum dixerit aquas
•congregatas in unum locum, deinde dicit pluraliter : Congregalionesque aquarum, propter multifidos sinus earum quibus
omnibus ex magno mari principium est.
DIVISIO TEXTÜS

?

i
i

'
‘

:

Determinato primo opere distinctionis, quod lux formata
est, hic determinat de opere secundæ distinctionis, quod secun­
dæ diei competit, in qua firmamentum esse factum descri­
bitur. Dividitur autem hæc pars in partes duas : in prima
■ostendit distinctionem secundo die factam ; in secunda movet
quasdam quæstiones, ibi : « Quæri etiam solet, cujus figuræ sit
cælum. » Circa primum duo facit : primo determinat opus
primæ distinctionis secundum positionem quorumdam dicentium, firmamentum ex aquis factum esse ;secundo secundum
expositionem eorum qui dicunt firmamentum esse de natura
igni», ibi : « Quidam vero cælum quod excedit aeris spatia,
igneæ naturæ dicunt. »
« Quæri etiam solet, cujus figuræ sit cælum. » Hic movet
tres quæstiones : primam de figura cæli ; secundam de motu
•ejus, ibi : « Quæritur etiam si stet, an moveatur cælum » ;
tertiam, quare prætermittitur hujus diei benedictio, ibi :
« Post hæc quæri solet, quare hic non est dictum sicut in
aliorum dierum operibus. »
« Sequitur : Dixit Deus : Congregentur æquæ in locum
unum. » Hic ponitur opus tertiæ distinctionis ad quod tertia
dies deputatur ; et circa hoc duo facit : primo describit opus
tertiæ diei ; secundo movet quasdam quæstiones circa hoc,
ibi : « Si autem quæratur ubi congregatæ sunt aquæ..., potuit
fieri ut terra subsidens concavas partes præberet, ut fluc­
tuantes aquas reciperet. » Ubi primo quæritur dc congregatione
aquarum ; secundo de unitate et pluralitate earum, ibi :
'« Cumque multa constet esse maria et flumina, in unum tamen
locum dicit aquas congregatas propter continuationem. »

QUÆSTIO PRIMA
Hic quæruntur quinque : 1° utrum supra firmamentum
•sint aliquæ aquæ ; 2° cujus naturæ sit firmamentum ; 3° a
.quo moveatur ; 4° de numero cælorum ; 5° de opere diei tertiæ.

346

COMMENTUM IN LIB. II SENTENTIARUM

ARTICULUS PRIMUS

Utrum, aquæ sint super caelos1
Ad primum sic proceditur. 1. Videtur quod aquæ super cælos
sint. Quia, ut dicit Augustinus, II Super Genes, ad lit., cap. v,
coi. 267, t. III, major est sacræ Scripturæ auctoritas quam
omnis humani ingenii perspicacitas. Sed Scriptura in pluribus
locis aquas super cælos esse commemorat. Ergo videtur quod
nulla ratione negandum sit.
2. Præterea, homo dicitur minor mundus, quia in eo est
similitudo totius universi. Sed in corpore humano cerebrum,
in quo est frigiditas, secundum Philosophum, II De pari,
animal., cap. vu, est positum supra cor, quod est fons totius
caliditatis. Ergo videtur quod in universo aqua sit supra
ignem collocata et supra solem.
3. Præterea, secundum Philosophum, in II Cæli et mundi,
text. 42, corpora cælestia per velocitatem sui motus in infe­
rioribus calorem generant. Sed Saturnus inter alios planetas
velocissime movetur motu diurno, quia in partibus sphæræ12
quanto pars plus distat a centro, tanto velocius movetur.
Ergo oportebit secundum hoc quod Saturnus sit calidissimi
effectus, cujus contrarium ab astrologis dicitur. Oportet ergo
ibi esse aquas, per quarum propinquitatem calor Saturni
minuatur.
4. Præterea, omne continuum divisibile est in infinitum,
ut I De cælo, text. 2. Sed3 aqua aliquo modo divisa per rarefactionem ad aliquod spatium aeris ascendit, ut quando vapores
elevantur. Ergo tantum poterit dividi quod supra cælum ascen­
det : et ita videtur aquas super cælum esse.
Sed contra, corpori ejusdem speciei debetur unus locus
naturalis secundum numerum ; unde in III Physic., text. 48,
dicitur quod ad eumdem locum movetur pars terræ et tota
terra. Sed omnis aqua omni aquæ est eadem secundum speciem,
ut Philosophus dicit, IV Phys., text. 45. Cum ergo naturalis
locus hujus aquæ sit sub aere et super terram, quod motus
ejus ostendit, videtur quod supra cælum locus naturalis aquæ
esse non possit.
Præterea, secundum Philosophum in IV Physic., text. 43,
corpus continens se habet ad corpus contentum sicut totum
1. I p. Summæ theol., q. lxviii, art. 2.
2. AI. : « diuturno, quia partibus sphæræ, » etc.
3. AI. additur « quia ».

nd partem, et sicut forma ad materiam ; quia continens inve­
nitur habere plus de specie quam contentum ; unde in II De
gener.1, dicitur quod species in terminis est. Sed aqua habet
minus de specie quam aer et ignis, quod ejus grossities ostendit.
Ergo videtur quod nullo modo aqua naturaliter possit esse
super ignem et aerem.
Solutio. — Respondeo dicendum, quod circa hoc varia
dicta sunt.
Ambrosius enim, in lib. III De Spiritu sancto, cap. xx,
coi. 846, t. III, videtur dicere quod per aquas quæ supra
•cælos sunt Spiritus sanctus intelligitur. Sed hoc magis ad ana­
gogicam1
2 expositionem pertinet quam ad litteralem, sive ad
■Spiritum sanctum, sive ad angelos referatur.
Alii vero dicunt aquas de natura hujus elementi quod apud
nos est, super cælos virtute divina contineri. Sed hoc removet
Augustinus, ubi supra, quia in operibus sex dierum, quibus
natura instituta est, non quæritur quid Deus facere possit
sua virtute, sed quid rerum natura patiatur. Augustinus
-etiam inquirendo tangit alium modum, ut scilicet firma­
mentum dicatur aer iste, super quem aquæ per vapores ascen­
dunt. Sed hoc non videtur sacræ Scripturæ convenire, quæ
in firmamento cæli stellas positas dicit ; nisi forte firmamentum
j, æquivoce sumatur, sicut Rabbi Moyses dicit, lib. II Direc­
torii dubitantium, cap. xxxi, qui etiam hanc expositionem
innuit.
Sed tamen melius possumus dicere quod intelligatur de
firmamento quod est cælum sidereum supra quod sunt aquæ,
non quidem de natura hujus aquæ quæ apud nos est, sed de
natura quintæ essentiæ, habentes similitudinem cum hac
aqua, ratione cujus nomen aquæ Scriptura eis attribuit, occulta
L per sensibilia nota manifestans. Hæc autem similitudo non
potest attendi nisi3 secundum lucidum et diaphanum, in quibus
inferiora corpora conveniunt cum cælestibus, ut in II De anima,
text. 68, dicitur. Et ideo sicut cælum empyreum dicitur quod
est simile igni in hoc quod est lucidum totum, ita etiam cælum
chrystallinum vel aqueum dicitur, inquantum convenit cum
aqua in hoc quod est diaphanum, sine4 quod sit aliqua pars
ejus lucens, sicut est in cælo sidereo, cujus quædam partes
lucent, scilicet stellæ, et aliqua pars diaphana. Huic etiam
1.
2.
3.
4.

Lib. I
Parm.
AI. : «
Parm.

Topic., cap. vi. Nicolai.
: « analogicam. »
in se. »
: « sive. »

348

COMMENTUM IN LIB. II SENTENTIARUM

videtur consonare quod supra dixerat Magister, quod per
aquas intelligitur prima materia, de cujus subtiliori parte
factæ sunt- aquæ quæ super cælos sunt ; ut sic non cogamur
ponere aquas elementum supra cælos esse. Hoc autem cælum
aqueum est nona sphæra, ad quam primo reducunt astrologi
motum orbis signorum communem omnibus stellis, qui est
de occidente in orientem ; et iterum sphæram decimam, ad
quam reducunt motum diurnum, qui est de oriente in occi­
dentem.
Ad primum ergo dicendum, quod in hoc nihil auctoritati
Scripturæ derogatur, si diversimodo exponatur, dummodo
hoc firmiter teneatur quod sacra Scriptura nihil falsum con­
tineat. Constat tamen in Scriptura sacra multa metaphorice
tradita, quæ secundum planam superficiem litteræ intelligi
non valent.
Ad secundum dicendum, quod non oportet esse eumdem
situm partium in universo, qui est in homine : quia in universo
ordinantur corpora super nos, secundum quod minus sunt
materialia1 ; sed in homine, secundum quod expedit ad con­
servationem vitæ et ad convenientem executionem animæ :
et propter hoc, illud quod est principuim vitæ in hominer
scilicet cor, est in medio positum, ut ab omni læsione conser­
vetur, et vitam proportionaliter in omnes partes corporis
diffundat ; sed cælum, quod propter suam impassibilitatem
est conservans non conservatum a corpore alio, est in extremo
positum, quasi continens ; cujus tamen motus est ut vita
quædam natura existentibus omnibus, ut in VIII Physic.,
text. 1, dicitur, ad similitudinem motus cordis in animali,
ut dicit Rabbi Moyses, ubi supra.
Ad tertium dicendum, quod Saturnus habet infrigidare ex
propria natura et virtute consequente speciem suam ; undenon oportet quod ad ejus infrigidationem aquæ super cælosponantur ; quia si ibi essent, ipsum non infrigidarent, cum
sint de natura quintæ essentiæ non susceptibilis peregrina
impressionis ; quod iterum si esset possibile, magis infrigidarent
stellas octaVæ sphæræ velut sibi propinquiores ; quarum
tamen quædam inveniuntur esse calidissimi effectus.
Ad quartum dicendum, quod corpora naturalia in infinitum,
dividi non possunt, quia omnium natura consistentium12,
ut in II De anima dicitur, text. 41, est terminus magnitudinis,,
nec tantum in augmento, sed etiam in diminutione ; et ideo
1. Parm. : « immaterialia. »
2. Parm. : « constantium. »

etiam est invenire minimam carnem et minimam aquam,
ut in I Physic., text. 36, dicitur ; et ideo in qualibet specie
oportet esse terminum quemdam rarefactionis, ultra quem
species non salvatur. Unde ultima raritas ad quam potest
perveniri est secundum quod materia stat sub forma ignis,
ut dicit Commentator in IV Physic., text. 36 et seq. Unde posset
aqua tantum rarefieri quod jam non esset aqua nec vapor,
sed aer vel ignis. Præterea cum ignis sit maxime activus,
non posset pertransire regionem ignis vapor ille, quin consumeretur : et adhuc minus possibile esset ut substantiam orbium
penetraret, qui, secundum omnes, sunt indivisibiles, nisi
metaphorice dividi dicantur.

ARTICULUS II

Utrum firmamentum sit de natura inferiorum corporum
Ad secundum sic proceditur. 1. Videtur quod firmamentum
sit de natura inferiorum corporum. Dicit enim Basilius in
Hexameron, hom. ni, quod est de natura ignis ; in Littera etiam
dicitur quod est de aqua in modum chrystalli congelata :
quæ duo constat esse de natura inferiorum corporum. Ergo
et firmamentum.
2. Præterea, ignis est nobilissimum corporum inter elementa.
Sed non est probabile ut nobilissimum corpus in operibus
creationis prætermitteretur. Cum ergo Scriptura specialem
mentionem de igne non faciat, videtur quod nomine firma­
menti intelligatur.
3. Præterea, omne agens agit sibi simile. Sed corpora supe­
riora in inferioribus habent effectum caliditatis et humiditatis.
Ergo videtur quod qualitatibus afficiantur ; et ita videtur esse
de natura inferiorum corporum.
4. Præterea, proprium ignis est, secundum Philosophum1,
esse specie subtilissimum corporum. Sed nihil corporeum1
2
est cælo subtilius et nobilius. Ergo videtur quod cælum sit
ignis, et sic idem quod prius.
Sed contra, Dionysius dicit in iv cap. De dio. nomin., coi.
694, t. I, quod cæli et stellæ habent substantiam ingenerabilem
et invariabilem. Sed inferiora corpora sunt generabilia et varia­
bilia. Ergo firmamentum non est de natura inferiorum cor­
porum.
1. Colligitur ex lib. I De anima, c. xxix.
2. AI. : « corporum. »

Præterea, cum natura sit principium motus et quietis,
oportet quod per motum judicium de natura corporis accipia­
mus. Sed motus circularis naturalis cælo est, quia est primus
motus ; motus autem violentus non potest esse primus : nulli
autem inferiorum corporum naturalis est motus circularis.
Ergo oportet quod cælum non sit de natura inferiorum corpo­
rum, nec habens contrarium, sicut nec motus.
Solutio. — Respondeo dicendum, quod circa hanc quæstio­
nem fuit philosophorum diversa positio. Omnes enim ante
Aristotelem posuerunt, cælum esse de natura quatuor elemen­
torum. Aristoteles autem primus hanc viam improbavit, et
posuit cælum esse quintam essentiam sine gravitate et levitate,
et aliis contrariis, ut patet in I Cæli et mundi, text. 41 et seq. ;
et propter efficaciam rationum ejus, posteriores philosophi
■consenserunt sibi ; unde nunc omnes opinionem ejus sequuntur.
Similiter etiam expositores sacræ Scripturæ in hoc diversificati sunt, secundum quod diversorum philosophorum secta­
tores fuerunt, a quibus in philosophicis eruditi sunt. Basilius
enim et Augustinus et plures sanctorum sequuntur in philo­
sophicis quæ ad fidem non spectant opiniones Platonis : et
ideo ponunt cælum de natura quatuor elementorum. Dionysius
autem fere ubique sequitur Aristotelem, ut patet diligenter
inspicienti libros ejus : unde ipse separat corpora cælestia
ab aliis corporibus. Et ideo, hanc positionem sequens, dico
quod cælum non est de natura quatuor elementorum, sed est
quintum corpus.
Ad primum ergo dicendum, quod alii sancti hoc tradide­
runt, non quasi asserentes, sed sicut utentes his quæ in philo­
sophia didicerant ; unde non sunt majoris auctoritatis quam
•dicta philosophorum quos sequuntur, nisi in hoc quod sunt
ab omni infidelitatis suspicione separati. Vel potest dici quod
sumunt ignem et aquam secundum similitudinem lucis et
diaphaneitatis.
Ad secundum dicendum, quod Rabbi Moyses dicit, lib. ΠΙ,
cap. xxix, quod ignis intelligitur per tenebras quæ in princi­
pio creationis commemorantur, ut sic numerus et ordo elemen­
torum designetur, dum super terram aqua, super aquam spiri­
tus, id est aer ; super spiritum, qui est facies abyssi, tenebræ
describuntur : eo quod ignis in sua sphæra non lucet, ut a philo­
sophis probatum est. Sed quia hæc expositio videtur nimis
•extranea, ideo potest melius dici quod ibi non tangantur
nisi creaturæ quæ habent manifestam apparentiam et utili­
tatem apud nos omnes ; et propter hoc etiam de aere non fecit
mentionem, quia aer esse corpus a vulgo non percipitur ;

unde quidam vacuum plenum aere dixerunt. Similiter et ignis
elementum, secundum quod in sphæra sua est, non sensu,
sed ratione deprehenditur ; et ideo horum creatio rudi populo·
explicite non proponitur. Sed per aquam omnia tria intelliguutur, quasi medium corpus inter cælum et terram. Vel
dicendum, secundum Augustinum, lib. II Sup. Gen., cap. xni,
coi. 273, t. III, quod aer quantum ad superiorem partem propter
tranquillitatem cum cælo computatur, quod est ignis, secundum
ejus positionem : et idem nos1 possumus dicere de igne, ex quo
non ponimus cælum de natura quatuor elementorum.
Ad tertium dicendum, quod quando materia est propor­
tionate ad recipiendum actionem secundum virtutem agentis,
tunc agens facit sibi simile in specie, et dicitur agens univo­
cum ; quando autem materia non est proportionate ad reci­
piendam actionem secundum virtutem agentis, servatur qui­
dem aliqua similitudo effectus ad agentem, secundum quod
dicit Dionysius, in n cap.De diu. nomin., quod habent causata
causarum suarum contingentes imagines : et tamen non oportet
eodem modo inveniri aliquid in causa quo est in effectu, sed
emineritiori : et ita etiam calor aliquo modo est in sole, non
quidem denominans ipsum, ut dicatur calidus formaliter, sed
effective secundum virtutem calefaciendi quæ in eo est.
Ad quartum dicendum, quod subtilitas et raritas non inve­
nitur univoce in corporibus cælestibus et inferioribus, ut dicit
Commentator in lib. De substantia orbis, unde ignis dicitur
esse subtilissimum corporum secundum illam acceptionem
qua subtilitas in inferioribus corporibus invenitur. Tamen
auctoritates ex exemplis sumptæ parum cogunt.
ARTICULUS III

Utrum motus cæli sil ab inlelligenlia
Ad tertium sic proceditur. 1. Videtur quod motus cæli
non sit ab anima vel intelligentia. Motus enim cæli est motus
naturalis, ut in I Cæli et mundi, text. 82, dicit Philosophus.
Sed motus naturalis est cujus principium est forma corporis
naturalis. Ergo videtur quod motus cæli sit a forma naturali
ejus, et non ab aliquo movente per apprehensionem.
2. Præterea, omnis motus ab anima est cum labore et pœna,
ut in II Cæli et mundi, text. 4, dicitur. Sed motus cæli non est
hujusmodi : quia non posset esse continuus et uniformis. Ergo·
non movetur ab anima.
1. AI. : « non. »

3. Præterea, anima intellectiva non conjungitur corpori
nisi mediante sensitivo et nutritivo, ut patet ex comparatione
partium animæ ad species figurarum in II De anima, text. 29.
Sed corpora cælestia non possunt habere animam sensitivam
vel nutritivam : quia non habent corpus complexionatum,
quale exigitur ut sit instrumentum operationum animæ vegetativæ et sensitivæ. Ergo videtur quod nec ab anima intellec­
tiva moveri possit.
4. Præterea, omne corpus, motum ab anima, habet dextrum
et sinistrum, et alias differentias positionis. Sed corpus cæleste,
eum sit totum uniforme, non habet hujusmodi diversitatem
in partibus. Ergo videtur quod non possit esse motum ab
anima.
Sed contra est, quod probatur in VII Physic., text. 3, quod
omne quod movetur localiter oportet reduci in primum1,
quod ex se movetur. Sed ex se motum non potest esse, ut pro­
batur ibidem, nisi illud cujus una pars est movens, et altera
mota ; et omnis talis motus est motus virtutis apprehendentis.
Ergo oportet motum cæli esse ab aliqua virtute apprehendente.
Præterea, omnis motus naturalis est corpus existentis extra
« ubi » suum. Hoc autem est impossibile in cælo ponere. Ergo
motus cæli est ab aliqua apprehensione.
Solutio. — Respondeo dicendum, quod circa hoc est multi­
plex opinio.
Quidam enim dicunt quod sicut motus aliorum corporum
simplicium est ex naturis eorum corporalibus, ita etiam motus
corporis cælestis. Illud autem non videtur esse verum. Quia
omnis motus est ab aliquo motore. In motu autem corporum
simplicium, quamvis forma naturalis sit principium motus,
non tamen est motor; sed essentialis motor est generans
quod dedit formam, et accidentalis est removens prohibens,
ut probatur in VIII Phys., text. 33 : quæ nullo modo compe­
tunt corpori cælesti. Et præterea motus naturalis est ad unam
partem tantum, et perficitur quiete naturali, et est corporis
existentis extra .« ubi » naturale : quæ omnia etiam a corpore
cælesti aliena sunt.
Et ideo alii dicunt quod oportet motum corporis cælestis
esse ab aliquo intellectu et voluntate, sed non immediate
ab ipso Deo : hoc enim12 ordini divinæ sapientiæ non congruit,
cujus effectus ad ultima per media deveniunt, ut Dionysius
1. Parm. omittit : « quod omne quod movetur localiter oportet
reduci in primum. »
2. AI. : « etiam. »

‘ dicit. Et ideo Gregorius dicit in IV Dialogor., c. vi, coi. 328,
i-1. III, quod corporalis creatura per spiritualem administraL tur ; et ideo probabile est quod aliquis intellectus creatus sit
motor proximus cæli.
Sciendum tamen quod philosophi posuerunt diversos motores
in diversis motibus et mobilibus : unde secundum eorum
■ numerum probaverunt numerum intelligentiarum moventium.
Unicuique tamen orbi assignaverunt duos motores : unum
conjunctum, quem dixerunt animam orbis, et alterum sepa­
ratum, quem dixerunt intelligentiam. Cujus positionis ratio
fuit, quia intelligentia secundum eos habet formas universales,
. quibus non convenit1 ut immediate dirigant in renovationibus
diversis motus cæli, et in his quæ per motum cæli educuntur ;
et ideo oportet habere motorem in quo sint formæ particulares
dirigentes in motu, et hunc dicunt esse animam orbis.
Hæc autem positio partim est hæretica, et partim catholice
sustineri potest. Ipsi enim ponunt quod res secundum ordinem
> exeunt a Deo, ita quod a causa prima, quæ Deus est, creatur
i immediate intelligentia, a qua iterum exit anima orbis ; et ab
f illa producitur substantia ipsius orbis : et pro tanto potest
i dici motor proximus forma ejus vel anima, quia dat sibi esse,
sicut causa sibi proportionata. Hoc autem fides nostra non
patitur, quæ solum Deum rerum creatorem ponit, ut sppra
■ dictum est. Et ideo angelos, qui movent orbes proxime, possu■ mus motores dicere, non formas vel animas : quia orbes reci­
piunt ab eis motum tantum, non autem esse. In hoc autem
: ' sustineri potest, ut dicamus, superiores angelos, qui habent
formas magis universales, esse motores separatos et remotos ;
‘ angelos autem inferiores, qui habent formas magis particu­
lares, ut prius dictum est, esse motores proximos. Unde etiam
Avicenna, tract. X, cap. i, dicit quod intelligent!® apud philo­
sophos sunt qui in lege vocantur superiores angeli, ut cheru­
bim et seraphim ; animæ vero orbium dicuntur inferiores, qui
dicuntur angeli ministerii.
Ad primum ergo dicendum, quod, sicut Commentator
dicit in I Cæli ei mundi, motus2 cæli dicitur naturalis, non quia
principium ejus activum sit aliqua forma naturalis, sed quia
ipsum corpus cæleste est talis naturæ ut talem motum natum
sit suscipere ab aliquo intellectu, non habens naturam repu­
gnantem huic motui voluntario, sicut est in nobis. Natura
enim non tantum dicitur de forma, sed etiam de materia.
1. AI. : « conveniunt. »
2. AI. : « qui motus. »
COMMENT.

Ad secundum dicendum, quod Philosophus loquitur contre1
illos qui ponebant cælum de natura inferiorum corporuin '■
tunc enim motus ille esset ab anima contra naturam corporis
moti ; et ideo oporteret laborem et poenam esse in movendo Sed si ponatur motus ille ab intellectu secundum conditioneni
corporis moti, non est ibi violentia nec labor.
Ad tertium dicendum, quod, sicut dicit Commentator in
libro De. substantia orbis, cap. i, corpus cæleste non est gene-·
rabile nec est corruptibile, sicut corpus nostrum ; et ideo pon
indiget aliqua forma vegetante ipsum. Similiter etiam motor'
ejus non acquirit cognitionem a rebus, sed habet scientiam
quasi activam ; et ideo non indiget anima sensitiva ; et ideo
secundum philosophos non dicitur univoce anima cæli el.
hominis.
Ad quartum dicendum, quod, secundum Philosophum, in II
Cæli et mundi, text. 8, in corpore cæli est assignare diffe­
rentias positionum ; ita quod dextrum ejus dicatur oriens, uïide
incipit motus ; et sinistrum occidens, et superius polus meri­
dionalis, et inferius polus septentrionalis, et anterius, superius
hemisphærium, et posterius, inferius ; tamen istæ partes,
ut idem Commentator dicit, diversimode assignantur in cor­
pore cælesti et in corporibus nostris quantum ad duo. Prifno,
quia in nobis istæ partes figura et virtute diversificantur, iion
autem in corpore cælesti, cum undique sit sphæricum. Secundo,
quia in nobis determinata pars est dextra, quæ nunquam fit
sinistra ; in corpore autem cæli illa pars orbis quæ nunc est
dextra, postmodum fit sinistra ; quia pars quæ nunc est in
oriente, postmodum est in occidente : quod contingit ex hoc
quod virtus exequens motum in nobis, est actus corporis
cujusdam affixa organis, scilicet musculis et nervis ; quod ηθη
contingit in corpore cælesti.

ARTICULUS IV1
* Utrum numerus cælorum convenienter assignetur a Rabano

Ad quartum sic proceditur. 1. Videtur quod inconvenienter
a Rabano1
2 numerus cælorum assignetur. Ponit enim septeni
cælos, scilicet empyreum, chrystallinum, sidereum, igneuni,
olympium, æthereum et aereum. Est enim cælum sancta'
1. I p. Summse theol., q. lxvhi. art. 4.
2. In quo loco Operum ? Beda quidem septem assignat, ut videre
est In Gen., t. 2, coi. 192, et in Glossa ord., coi. 69, t. 1, sed vocibus
diversis ab his quas Magister hic refert.

Trinitatis, in quod Lucifer ascendere voluit, ut supra dictum
est. Hoc autem ab omnibus enumeratis differt. Ergo insuflicienter videntur cæli enumerari.
2. Præterea, sicut in sphæra aeris et ignis differt convexum
et concavum, ita etiam in sphæra cæli empyrei et chrystal• lini. Sed penes convexum et concavum ignis et aeris sumitur
duplex cælum, ut infra dicetur. Ergo similiter in cælo empyreo
debet duplex cælum assignari.
?
3. Præterea, præter cælum sidereum, in quo sunt sidera
έ
fixa, sunt etiam orbes septem planetarum, qui etiam cadi
t nomen sortiuntur. Cum ergo de eis mentionem non faciat,
L videtur insufïicienter caelos assignare.
Γ
4. Præterea, sicut aer et ignis communicant cum cælo in
L
luce et diaphaneitate, ita etiam et aqua. Sed ratione hujus
t
convenientiae aer et ignis cælum dicuntur. Ergo videtur quod
fc oportuisset similiter aqueum elementum inter caelos computare.
5. Sed contra, videtur quod non sint tot cæli, sed solum
K' tres, per hoc quod legitur I Corinth., xn, Paulus raptus usque
K ad tertium cælum.
■
Solutio. — Respondeo dicendum, quod cælum potest nominari aut solum ab aliqua cælesti proprietate, aut simul a proI prietate et natura. Natura enim corporis caelestis est ut sepaK ratum sit a corruptione et a contrariis ; proprietates autem ejus
K- · praecipue attenduntur in altitudine situs et claritatis partiÊ cipatione. Si ergo nominemus cælum a natura et proprietate
ji, cælesti, sic est triplex cælum : quorum unum est uniforme et
Î
immobile, scilicet empyreum ; secundum uniforme et mobile,
scilicet cælum chrystallinum ; tertium difforme in partibus et
u mobile, scilicet sidereum. Si autem dicatur cælum a proprieta­
tibus cælestibus tantum, sic erit quadruplex cælum. Sunt enim
’ duo elementa, quæ simul claritatem lucis participant et alti­
tudinem situs, scilicet aer et ignis : in quorum utroque distin­
guitur pars superior quantum ad convexum sphæræ ipsius, et
j
pars inferior quantum ad concavum. Pars ergo superior sphæræ
i ignis dicitur cælum igneum, eo quod ignis ibi purissimus est,
t propriam naturam servans ; pars autem inferior ejus cælum
I olympium dicitur, a quodam monte qui nominatur Olympus
F in Macedonia, qui ultra nubes in altum dicitur porrigi ; supeI rior vero pars aeris dicitur cælum æthereum, propter inflamma! tionem illius partis ex propinquitate ignis, quia, ut in I Cæli el
mundi dicitur, nomen ætheris designat corpus velocis motus,
cito inflammabile vel inflammans1 ; inferior vero pars aeris
1. AI. ; « ut inflammans. »

dicitur cælum aereum, in qua est aer servans proprietatem aeris
nobis noti et in usum nostrum venientis.
Ad primum ergo dicendum, quod cælum sanctæ Trinitatis
nominatur metaphorice ipsa celsitudo divinæ Majestatis ex1
transumptiva similitudine, qualis potest esse corporalium et
spiritualium secundum proportionabilitatem ; et ideo non
oportuit ut in eamdem divisionem cum cælis corporalibus
veniret.
Ad secundum dicendum, quod corpus illud quod natura
cælum dicitur non est alterabile ex contactu alterius corporis ;
et ideo eamdem naturam retinet in qualibet sui extremitate1
2;
et ideo in talibus corporibus non distinguitur duplex cælum
secundum superiorem et inferiorem partem, sicut in aere et
igne, cujus extremitates ex alteratione corporum contingentium
diversis proprietatibus disponuntur.
Ad tertium dicendum, quod sub cælo sidereo includuntur
cæli septem planetarum, qui omnes in hoc conveniunt cum
sphæra stellarum fixarum, quod habent difformitatem in par­
tibus ex eo quod aliqua pars est lucida, ut stella, et altera pars
diaphana, ut sunt reliquae aliæ partes orbis.
Ad quartum dicendum, quod quamvis aqua participet diaphaneitatem, non tamen participat altitudinem situs, cum in
pluribus sit grave quam leve : est enim grave in loco ignis et
aeris, leve vero in loco terræ tantum ; ignis vero est levis sim­
pliciter, aer autem in pluribus levis quam gravis, ut dicitur in
IV Cæli et mundi, text. 26 et seq. ; et ideo elementum aquæ
non consequitur nomen cæli.
Ad quintum dicendum, quod per triplex cælum intelligitur,
secundum Glossam, triplex genus visionis, vel etiam triplex
hierarchia. Vel potest dici quod tertium dicitur empyreum, ut
tantum triplex cælum sumatur quod naturam cælestem habet,
ut dictum est34
.
ARTICULUS V
Utrum opus tertiæ diei convenienter describatur
*
Ad quintum sic proceditur. 1. Videtur quod inconvenienter
opus tertiæ diei describatur. In tertia enim die facta est dis­
tinctio medii elementi ab ultimo. Sed 'sub medio elemento
1.
2.
3.
4.

Parm. : « et. »
AI. : « æternitate. »
Parm. addit : « scilicet empyreum, chrystallinum, sidereum. »
I p. Summæ theol., q. lxix, art. 1.

includitur ignis, aer et aqua, ut dictum est. Cum ergo ignis
et aer sint nobiliora quam aqua, videtur quod inconvenienter
eorum mentionem prætermisit.
·
2. Præterea, cuilibet corpori debetur locus naturalis secunKdum exigentiam suæ formæ. Unde Commentator dicit in
■ i ■ VIII Physic., quod quanto ignis accipit de specie in gene' · ratione, tantum habet de « ubi ». Sed aqua etiam ante tertium
E,
diem formam naturalem habuerat, quod patet ex Scriptura,
B
quæ ipsius aquæ in principio mentionem facit. Ergo a principio
B
suæ creationis in suum locum tendebat ; ergo non videtur
B
tertiæ diei opus, congregatio aquarum in unum locum.
B'
3. Præterea, in elementis est talis ordo quod subtilius se
B
habet ad minus subtile sicut continens ad contentum : unde
B;
ignis continet aerem, et aer aquam. Sed aqua est subtilior
B" terra. Ergo aqua debet totam terram continere, et non in
K;
unam partem ejus congregari.
Bk
4. Præterea, a loco in quem movetur corpus naturaliter,
BL non potest moveri nisi violenter, ut in I Cæli et mundi, text. 78,
habetur. Si ergo aqua naturaliter congregatur in unam partem
B| terræ, videtur quod ad alias partes defluere non posset nisi vio■b
lenter. Nullus autem motus violentus est perpetuus, ut in II Cæli
wF·
et mundi, text. 11, dicitur. Cum ergo ex mari, quod dicitur locus
congregationis aquarum, indeficienter aqua ad reliquas partes
Tg«,. terræ derivetur, quod ipsa perennitas fluviorum ostendit, vide®·.
tur quod non naturaliter aquæ in unum locum congregentur :
S- ■ et ita inconvenienter talis congregatio in institutione naturæ
E
commemoratur.
K
5. Præterea, in loco naturali unumquodque elementum est
w
. purum et simplex. Sed aqua in mari non videtur esse purum
E
elementum, quod ipsa salsedo ostendit, cum aqua de natura
, sua sit insipida. Ergo videtur quod non naturaliter in locum
•f
unum, scilicet in mare, aquæ congregentur ; et sic idem quod
L.
prius.
6. Præterea, plantæ videntur ad ornatum terræ pertinere.
Sed ad ornatum deputantur tres ultimi dies. Ergo in opere
tertiæ diei de productione plantarum mentio facienda non erat.
7. Præterea, herbæ quædam vel plantæ non videntur in
tertia die esse productæ, sed post peccatum hominis, ut habetur
Gen., ni, 18 : Spinas ei tribulos germinabit libi. Ergo videtur
quod inconvenienter in tertia die dicatur terra herbam virentem
protulisse, cum hoc non sit universaliter verum.
ά
8. Præterea, sicut plantæ generantur in terra, ita etiam et
•
corpora mineralia. Ergo videtur quod fnsullicienter rerum

(

productionem determinet Scriptura, cum in hac die de minera­
libus mentio non fiat.
Solutio. — Respondeo dicendum, quod opus distinctionis
attenditur secundum hoc quod corporibus, quæ sunt elementa
mundi, conferuntur virtutes universaliter ad naturales effectus
moventes, cujusmodi sunt qualitates activæ et passivæ ele­
mentorum ; et ideo hujusmodi qualitates1 inferioribus elementis
tertia die collate intelliguntur, quibus ab invicem et proprietate
et situ separantur, eo quod inter qualitates elementares etiam
gravitas et levitas continentur, quæ sunt principia motus ele­
mentorum ad propria loca, et etiam quietis naturalis eorum in
eisdem, sicut caliditas et frigiditas sunt principia alterationis ;
et ideo ex collatione talis virtutis dicuntur aquæ tertia die
in unum locum congregate.
Ad primum ergo dicendum, quod ignis et aer sunt elementa
magis latentia, eo quod non ita sensu percipiuntur sicut aqua ;
et ideo legislator, rudi populo legem proponens, ex manifestis
quæ tetigit, occulta intelligenda reliquit. Vel dicendum, ut
prius dictum est, quod aer quantum ad superiorem partem
comprehenditur nomine cæli ; quantum vero ad inferiorem
nomine aquæ propter similitudinem humiditatis quam cum
aqua habet, cujus vaporibus resolutis quodammodo aer inspissatur.
Ad secundum dicendum, quod sicut calor et frigus non sunt
formæ substantiales elementorum, ita nec gravitas et levitas ;
quia non possent esse aliis corporibus accidentales, Unde sicut
substantia non est principium alterationis nisi mediante calore
vel frigore, ita nec est principium motus vel quietis localis
nisi mediante gravitate et levitate ; et ideo quamvis aqua
formam substantialem ex opere creationis habuerit, non tamen
ex hoc in proprium locum congregabatur ; sed per opus
suai distinctionis intelliguntur hæc opera ordinata secundum
tempus, sive secundum naturam. Verbum autem Commenta­
toris intelligendum est de corporibus secundum quod sunt
in sui complemento quantum ad primum et ad secundum esse.
Ad tertium dicendum, quod quanto aliquod elementum est
subtilius, tanto est majus in quantitate ; et ideo aer est major
quam aqua, et aqua quam terra ; et ideo aer complectitur ista
duo undique complens1
2 sphæricam figuram ; a quo deficit aqua,
quæ quidem terram cingit, non totam operiens ipsam, complens
quidem circulum, sed deficiens a complexione sphæræ, et hoc
1. Parm. addit : « in. »
2. Parm. : « complexus, » et infra : « complexa.

etiam sequitur necessitatem finis, ut in terra possit esse habi­
tatio animalium respirantium et generatio plantarum : terra
vero quasi minima in centro concluditur.
Ad quartum dicendum, quod corpora inferiora præter motus
proprios sequuntur quodammodo motum superiorum ; et
quanto est perfectius corpus inferius, tanto magis consequitur
de motu superioris : quod patet ex hoc quod in corporibus caeles­
tibus orbis inferior, præter motum proprium, retinet motum
superioris orbis quo defertur. Ita etiam est in elementis, quod
ex motu corporum cælestium aliquid consequuntur de motu
circulari, præter motus proprios naturales ; quod evidentissime
apparet in refluxu maris, qui sequitur motum lunæ ; non
tamen hoc fit per motum violentum ; quia dicit Commentator
in IV Caeli el mundi, quod motus quibus elementa sequuntur
impressiones corporum cælestium non sunt violenti, cum sit
secundum naturalem ordinem corporum quod inferiora impres­
sionem superiorum sequantur ; et tanto plus, quanto perfectius
fuerit in natura corpus inferius : et per hunc modum ex impres­
sione caeli moventis elementa ad mixtionem, aqua subingreditur terram, ut sit apta ad generationem mineralium et ani­
malium, et plantarum ; et exinde in locum proprium naturali
motu revertitur, ut dicitur Eccle., i, 7 : Ad locum unde exeunl
flumina, revertuntur.
Ad quintum dicendum, quod omnia elementa in loco, ubi
contingunt se, alterantur a sua natura, ut sit quidam motus
conjunctionis inter ea ; et exinde in mari causatur salsedo ex
admixtione vaporis terrestris, simul cum adustione radii sola­
ris ; et hoc præcipue prope terram et in superficie ; in profundo
enim pelagi invenitur aqua dulcis, ut patet ex verbis Philoso­
phi, dicentis in libro De animalibus, quod quidam piscis, qui
dicitur malakie1, invenitur valde magnus in locis pelagosis in
quibus abundant aquæ dulces.
Ad sextum dicendum, quod de productione plantarum vide­
tur esse diversitas inter Augustinum et alios sanctos. Augustinus
enim videtur velle, quod cum dicitur, Gen., i, 11 : Producat
terra herbam virenlem et facientem semen, non intelligitur tunc
plantas esse productas in propria natura : sed tunc terræ
datam esse virtutem germinativam ad producendum plantas
opere propagationis. Aliis autem videtur quod tunc etiam
plantæ productæ sunt. Utroque autem modo convenienter
1. Sic codd., et recte ex græco μιλάκικ seu μίλάχιχ polypum,
loliginem, sepiam, orænam et cætera ejus generis designante, ut apud
ipsum Aristotelem videre est. Parm. habet : « malarie. »

productio plantarum ad opus distinctionis pertinet : quia ad
earum pullulationem sufficit virtus caelestis loco patris, et virtus
terrae loco matris, ut philosophus dicit. Et sic principia com­
munia activa, quæ ad opus distinctionis pertinent, sufficiunl
ad generationem plantarum; non autem ad productionem
animalium, ad quam requiritur virtus formativa in semine
existens. Vel quia quælibet res pertinet ad ornatum illius loci
in quo movetur, et non in quo quiescit ; plantas autem radicitus
infixæ terræ adhærent ; ideo ad ornatum ejus non perlinent,
sed cum ipsa computantur, sicut dicit Augustinus, Super Gen.
ad Utt., lib. II, cap. χιιι, coi. 274, t. III.
Ad septimum dicendum, .quod plantæ nocivæ simul etiam
cum aliis productæ sunt ; non tamen homini ante peccatum
nocivæ fuissent, divina providentia ipsum protegente : sed
post peccatum in nocumentum hominis esse coeperunt : unde
signanter dicitur, Genes., m, 18 : Germinabit libi1.
Ad octavum dicendum, quod generatio mineralium esi,
occulta in visceribus terræ ; et ideo non oportuit de his populo
facere mentionem, sed de his solum quæ manifesta sunt.
Præterea, mineralia non participant aliquem gradum digni­
tatis in entibus supra elementa, cum vita careant : propter
quod non oportuit de his specialiter fieri mentionem.
EXPOSITIO TEXTUS

« Quod de aquis factum esso credi potest. » Hoc intelligendum est quantum ad proprietatem perspicuitatis, et non
quantum ad naturam corporis elementaris ; sed hoc etiam
credi potest, quia contra fidem non est.
« Sed Spiritus sanctus, quamvis auctores nostri sciverint,
per eos dicere noluit nisi quod prosit saluti. » Notandum quod
hic auctores nostros nominat eos qui libros canonicos edi­
derunt, scilicet apostolos et prophetas, qui hæc scribere non
curaverunt ; sed ab aliis sanctis asseritur et a philosophis
probatur cælum esse sphæricæ figuræ, quod rationibus
naturalibus et etiam mathematicis demonstratur.
« Quaeritur etiam si stet », etc. De hoc etiam apud philoso­
phos est duplex opinio. Aristoteles enim, lib. II De cælo,
cap. vin, vult tantum orbes moveri, et non stellas per se12 :
s< d Ptolomæus, Almagest., lib. VII, cap. i et π, vult stellas
habere proprium motum præter motum orbis. Quamvis
1. Supple « spinas et tribulos ».
2, Al. : « et non stellas habere. »

autem utroque modo motus localis cælcstibus orbibus ascri­
batur, motus tamen varians aliquid in ejus subtantia, ab eo
excluditur, ex cujus privatione firmamentum vocatur.
« Post hæc quæri solet quare non est dictum... : Vidit Deus
quod esset bonum. » Præter hanc rationem mysticam quæ in
Littera tangitur, aliam litteralem Magister in historiis1 assi­
gnat, quam etiam Rabbi Moyses tangit, quia scilicet in secundo
die medium elementum a supremo distinguebatur, et ita
non erat perfecta distinctio medii elementi, ni. i etiam ab
infimo distingueretur : et sic patet opus secundæ diei in tertia
die consummatum esse : et ideo benedictio tertiæ diei ad
utrumque refertur.

1. Petrus Comestor. »

DISTINCTIO XV
De opere quartæ diei quando facta sunt laminaria

Sequitur, Genes., i, 14 : Dixit Deus : Fiant laminaria in fir­
mamento cæli, el dividant diem ac nodem. In præcedenti triduo
disposita est universitatis hujus mundi machina et partibus
suis distributa. Formata enim luce prima die, quæ universa
illustraret, duo sequentes dies attributi sunt supremæ et infimæ parti mundi, firmamento scilicet, et aeri, et terræ, et aquæ.
Nam secunda die firmamentum desuper expansum est ; tertia
vero aquarum molibus intra receptacula sua collectis, terra
est revelata, atque aer serenatus. Quatuor igitur mundi elementa
illis diebus, suis locis distincta sunt et ordinata ; tribus autem
sequentibus diebus ornata sunt illa quatuor elementa. Quarta
enim ornatum est firmamentum sole, et luna, et stellis. Quinta
aer in volatilibus, et aqua in piscibus ornamenta acceperunt.
Sexta accepit terra jumenta, et reptilia, et bestias : post quæ
omnia factus est homo de terra et in terra, non tamen ad
terram nec propter terram, sed ad cælum et propter cælum.
Ante alia de ornatu cæli agitur, sicut prius facium est

Quia ergo cælum cæteris elementis specie præstat, priusque
aliis factum est, ideo ante alia ornatur in quarto die, quo
fiunt sidera : quæ ideo facta sunt, ut per ea illustraretur inferior
pars, nec esset habitantibus tenebrosa : infirmitatique hominum
provisum est, ut, circumeunte sole, potirentur homines diei
noctisque vicissitudine propter dormiendi vigilandique necessi­
tatem : et etiam ideo ne nox indecora remaneret, sed luna ac
sideribus consolarentur homines1, quibus in nocte operandi
necessitas incumberet : et quia quædam animalia sunt quæ
lucem ferre non possunt1
2. Quod autem subditur : « Et sint in
signa et tempora, et dies, et annos, » quomodo3 accipiendum
sit, quæri solet. Ita enim dictum videtur, quasi quarto die
coepissent tempora, cum tamen prius triduum sine tempore
non fuerit. Ideoque tempora quæ fiunt per sidera, non spatia
morarum, sed vicissitudinem aereæ qualitatis debemus accipere:
quia talia motibus siderum fiunt, sicut dies et anni, quos
1. Nicolai' : « sed lunas ac siderum luce consolarentur homines. »
2. Praecedentia ex lib. II De Gen. ad liti., c. xm, coi. 274, t. 3,
collecta sunt.
3. Desumuntur ex lib. II De Gen. ad lilt., cap. χιν, coi. 274, t. 3.

usitate novimus. Sunt enim signa serenitatis et tempestatis ;
el in tempora : quia per ea distinguimus quatuor tempora anni,
scilicet ver, æstatem, autumnum et hiemem. Vel sunt in signa
et tempora, id est in distinctionem horarum temporis : quia
prius quam fierent, ordo temporum nullis notabatur indiciis,
vel meridiana hora, vel qualibet hora. Hæc quarta die facta
sunt.

,

De opere quinlœ diei, quando creavit Deus ex aquis volatilia
et natatilia1.

Dixit etiam Deus : Producant aquæ reptile animœ viventis,
et volatile super terram, sub firmamento cæli. Ibid., 20. Opus
quintæ diei est formatio piscium et avium, quibus duo elementa
ornantur : et de eadem materia, id est de aquis, pisces et aves
creavit ; volatilia levans in aera, et natatilia remittens gurgiti.
De opere sextæ diei, quando creata sunt animalia el reptilia
terræ.

Sequitur ibid., 24 : « Dixit Deus : Producat terra animam
viventem, jumenta, reptilia, et bestias terræ, secundum species
suas. Sextæ diei opus describitur, cum terra suis animalibus
ornari dicitur.
Utrum post peccatum venenosa animalia noxia facta fuerint,
an propter peccatum nocere cœperint, prius facta innoxia.

Quæri solet de venenosis animalibus et perniciosis, utrum
post peccatum hominis ad vindictam creata sint, an potius
creata innoxia, peccatoribus nocere coeperint. Sane dici potest
quod creaturæ nihil homini nocuissent, si non peccasset1
2.
Puniendorum namque vitiorum et terrendorum, vel probandæ et perficiendæ virtutis causa nocere coeperunt. Fuerunt
ergo creata innoxia, sed per peccatum facta sunt noxia.
Utrum minuta animalia tunc creata fuerint
De quibusdam3 etiam minutis animantibus quæstio est,
utrum in primis conditionibus creata sint, an ex rebus corruptis
postea orta sint. Pleraque enim de humidorum corporum vitiis,
vel exhalationibus4 terræ, sive de cadaveribus gignuntur.
1. Hinc tantum initium sumit distinctio xv in editione Operum
Magistri separatim cusa.
2. Ill De Genes, ad litteram, cap. xv, coi. 289, t. 3.
3. III De Gen. ad. liti., cap. xiv, coi. 288, t. 3.
4. Al. : « exaltationibus », item decst « terræ ».

Quædam etiam de corruptione lignorum, et herbarum et fruc­
tuum : et Deus auctor omnium est. Potest autem dici quod
ea quæ de corporibus animalium, maxime mortuorum, nascun­
tur, cum animalibus creata non fuerint, nisi potentialiter et
materialiter ; ea vero quæ ex terra vel ex aquis nascuntur,
vel ex eis1 quæ terra germinante orta sunt, tunc creata fuisse,
non incongrue dici potest.

Quare post omnia factus est homo

Omnibus autem creatis atque dispositis, novissime tactus
est homo, tanquam dominus et possessor, qui et omnibus
præferendus erat. Unde sequitur, ibid., 25 : Vidit Deus quod
esset bonum, et ait : Faciamus hominem ad imaginem et similitu­
dinem nostram. Sed antequam de hominis creatione tractemus,
quod supra breviter tetigimus, plenius versantes, clarius
faciamus. In hac enim rerum distinctione catholici tractatores
dissentire, ut supra diximus, inveniuntur : aliis dicentibus
res creatas atque distinctas secundum species suas per intervalla
sex dierum. Quorum sententiæ quia littera Genesis magis
inservire videtur, atque eam catholica Ecclesia magis appro­
bat, ideo hactenus studiose docuimus, quomodo ex illa communi
materia prius informiter facta, postea rerum corporalium genera
per sex dierum volumina distinctim sint formata. Aliis autem
videtur quod non per intervalla temporum facta sint, sed simul
ita formata ad esse prodierint. Quod Augustinus, Super Genes.,
lib. IV, cap. xxxin, etc., col. 317, t. Ill, pluribus modis nititur
ostendere, dicens, elementa quatuor ita formata sicut modo
apparent, ab initio extitisse, et cælum sideribus ornatum fuisse.
Quædam vero non formaliter, sed materialiter tunc facta fuisse,
quæ post per temporis accessum formaliter distincta sunt, ut
herbæ, arbores, et forte animalia. Omnia ergo in ipso temporis
initio facta esse dicunt : sed quædam formaliter, et secundum
species quas habere cernimus, ut majores mundi partes ; quæ­
dam vero materialiter tantum. Sed, ut dicunt, Moyses, loquens
rudi et carnali populo, locutionis modum temperavit, de Deo
loquens simili hominis, qui per moras temporum opera sua
perficit, cum ipse simul12 omnia opera sua fecerit. Unde Augus­
tinus, lib. I, Super Gen. Ad lilt., cap. x, col. 253, t. Ill : « Ideoque,
inquit, Moyses divisim refert Deum illa opera fecisse : quia
non potuit simul ab homine dici quod a Deo simul potuit
fieri. » Item, ibid. cap. xv, col. 257 : « Potuit dividere Scriptura
loquendi temporibus, quod Deus operandi temporibus non
divisit. » Illi qui his auctoritatibus et aliis hujusmodi inhærentes dicunt quatuor elementa atque cæli luminaria ita for1. AI. : « quæ extra, vel aquis nascuntur, vel ex herbis, » etc.
2. AI. deest « simul ».

ma\ta simul esse, et habuisse1 illos sex dies quos Scriptura
corhmemorat, sex rerum genera, id est distinctiones appellant,
quæ\ simul factæ sunt, partim formaliter, partim causaliter.
Quorriodo intelligendum sil, Deum requievisse ab omni opere suo
Jam de septimæ diei requie aliquid nos eloqui oportet. Scri­
ptum est Genes., n, quia complevit Deus die septimo opus
suum, et requievit die septimo ab universo opere quod patrarat.
Requievisse dicitur Deus septimo die, non quasi operando
lassus ; sed ab universo opere requievit, quia novam creaturam
Èp facere cessavit. Requiescere enim cessare dicitur ; unde in Apo*
calypsi, iv, 8, dicitur : Non habebant requiem, dicentia : Sanctus,
sanctus, sanctus ; id est dicere non cessabant. Requievisse
igitur Deus dicitur, quia cessavit a faciendis generibus crea< turæ : quia ultra nova non condidit. Usque nunc tamen, ut
veritas in Evangelio ait, operatur Pater cum Filio, scilicet
• administrationem eorumdem generum quæ tunc instituta
i sunt. Creatoris enim virtus, causa subsistendi est omni crea'Ç turæ. Quod ergo dicitur Joan., v, 17 : Pater meus usque modo
operatur, et ego operor illud ; universæ creaturæ continuam
Ï administrationem ostendit. Die ergo septimo requievit ut novam
f creaturam non faceret ulterius, cujus materia vel similitudo
f non præcesserit : sed usque nunc operatur, ut quod condidit
' continere et gubernare non cesset.

Qualiter accipiendum sit quod Deus dicitur complesse opus suum
septimo die, cum tunc requieverit ab omni opere suo.
Sed quæritur quomodo septimo die dicatur Deus comple­
visse opus suum, cum ab omni opere illo die requieverit, nec
aliquod genus novum rerum fecerit. Alia translatio habet :
Consummavit Deus die sexto12 opera sua ; quæ nihil quæstionis
affert, quia manifesta sunt quæ in eo facta sunt, et eo omnium
consummatio perfecta est, sicut Scriptura ostendit, cum ait
Genes., i, 31 : Vidit Deus cuncta quæ fecerat, et erant valde bona.
Omnia quidem naturaliter bona erant, nihilque in sui natura
vitii habentia. Et sunt bona quæ condidit Deus, etiam singula ;
simul vero universa valde bona : quia ex omnibus consistit
universitatis admirabilis pulchritudo, in qua etiam illud quod
malum dicitur, bene ordinatum et loco suo positum, eminen­
tius commendat bona, ut magis placeant, et laudabiliora sint,
dum comparantur malis. Sexta ergo die facta est omnium ope­
rum consummatio. Ideo præmissa oritur quæstio, scilicet
quomodo dicatur Deus die septimo opus suum complesse ;
1. Forte legendum « et complementum habuisse, illos sex dies », etc.
2. AI. : « septimo. »

i

quod hebraica veritas habet ; in quo tamen nihil novum creasse
dicitur. Nisi forte dicatur die septimo complesse opus suum,
quia ipsum benedixit et sanetillcavit, sicut subjicit Scriptura,
Genes., ιι, 3 : Benedixit diei septimo et sanctificavit illum. Opus
enim est benedictio et sanctificatio, sicut Salomon aliquid
operis fecit cum templum dedicavit.

Qua? sil sanctificatio et benedictio septimi diei

Illum autem diem sanctificasse et benedixisse legitur, quia
mystica præ cæteris benedictione et sanctificatione eum dona­
vit. Unde in lege, Exod., xx, 8, dicitur : Memento sanctificare
diem sabbati. Et inde est quod numerando dies, usque ad septi­
mum procedimus, et dicimus septem esse dies quorum repo­
sitione omne tempus agitur : non quia alius sit ab illis dies
octavus et nonus, et sic de cæteris ; sed quia in sex diebus
rerum genera distincta sunt. Et in septimo licet non fuerit
novum genus rerum institutum, tamen fuit in eo quasi quidam
novus status sanctificationis operum et requietionis opificis.
Potest etiam sic exponi illud : Complevit die septimo opus
.suum, id est completum et consummatum vidit.
DIVISIO TEXTUS

Post opus creationis et distinctionis, hic incipit .Magister
prosequi opus ornatus ; et dividitur in partes duas : in prima
determinat de operibus trium ultimorum dierum, qui ad
ornatum deputantur ; in secunda determinat de quiete
septimae diei, in qua totius oporis consummatio ostenditur,
ibi : « Jam de septimæ diei requie aliquid nos eloqui oportet. »
Prima in duas : in prima prosequitur opus ornatus secundum
sententiam aliquorum sanctorum ; in secunda prosequitur
sententiam Augustini de operibus sex dierum, ibi : Sed ante­
quam de hominis creatione tractemus, quod supra breviter
tetigimus plenius versantes, clarius laciamus. » Prima in tres,
secundum tres dias quibus opus ornatus perficitur : in pri­
ma enim determinat de opere quarta? diei ; in secunda de
opere quinta», ibi : Dixit Deus : Producant aquæ reptile animaviventis ; in tertia de opere sextæ diei, ibi : Sequitur : Dixit
Deus : Producat terra animam viventem. Circa primum duo
facit : primo distinguit opera ornatus ab invicem, et ab ope­
ribus distinctionis ; secundo prosequitur specialiter opus
quartæ diei, ibi : « Quia ergo caelum cæteris elementis specie
præstat..., ideo ante alia ornatur in quarto die » ; tertio
movet quamdam dubitationem, et solvit, ibi : « Quod autem
subditur : Et sint in signa, et tempora, et dies, et annos :
quomodo accipiendum sit, quæri solet. »

B
« ^equitur : Dixit Deus : Producat terra animam viventem. »
B' Hic describitur opus sextæ diei ; et circa hoc tria facit :
B primô ponit opus quod sexto die factum est ; secundo movet
B circa hoc duas quæstiones ; unam de animalibus nocivis, ibi :
B « Quaeri solet de venenosis animalibus », aliam de animalibus
B ex putrefactione generatis, ibi : « De quibusdam etiam minuB tis animantibus quæstio est ; » tertio assignat rationem
B ordinis ;ejus quod ultimo factum est, ad opera praecedentia,
B

ibi : « Omnibus autem creatis atque dispositis novissime factus
est homo. »
« Jam de septimæ diei requie aliquid nos eloqui oportet. »
Hic Magister prosequitur ea quæ ad septimum diem pertinent ;
et circa hoc tria facit : primo ostendit quomodo intelligatur
auctoris requies, secundo quomodo intelligatur operis consummatio, ibi : « Sed quaeritur, quomodo septima die dicatur
Deus complevisse opus suum ; » tertio ostendit quomodo
intelligatur diei sanctificatio, ibi : « Illum autem diem sanctificasse e*t benedixisse legitur. »

QUÆSTIO PRIMA
Hic tria quæruntur : primo de productione stellarum, quæ
ad quartum diem pertinet ; secundo de productione animalium
quæ pertinet ad quintum et sextum ; tertio de quiete opificis,
quæ pertinet ad septimum.
Circa primum quæruntur tria : 1° de ipsa productione stellarum ; 2° de effectu earum in inferiora corpora ; 3° de effectu
earum in ea quæ sunt ex libero arbitrio.
ARTICULUS PRIMUS

Utrum, productio stellarum convenienter describatur1

I^E i
primum sic proceditur. 1. Videtur quod stellarum producBQ tio incompetenter describatur. Ea enim quæ sunt priora secunB| dum naturam, per prius ab ordinatissimo auctore prodiere.
Sed sol et aliæ stellæ naturaliter praecedunt inferiora corpora,
B| sicut movens præcedit motum, et agens passum. Ergo inconvenienter describitur productio solis et aliarum stellarum post
B|>. distinctionem inferiorum elementorum.
2. Præterea, secundum Philosophum, in II Cæli et mundi,
text. 41 et seq., stellæ sunt partes orbium immobiles in orbibus
permanentes, per eorum motus delatae. Sed plantæ dicuntur

ad ornatum non pertinere, quia terræ affixæ sunt. Ergo videtur
quod nec etiam stellæ.
3. Præterea, sicut probant astrologi1, multæ stellæ/' sunt
majores luna. Sed cum dicitur esse duo magna lumlnaria,
discretive intelligitur excedens magnitudo. Ergo videtur quod
inconvenienter hæc de luna dicantur.
4. Præterea, luminare videtur nisi quod est vas luminis.
Sed illud corpus dicitur vas luminis quod a se lumen habet ;
quod lunæ non competit, quam a sole illuminari, eclipsis
lunæ, et augmentatio et diminutio ostendit. Ergo videtur
inconvenienter lunam luminare dici.
5. Præterea, unumquodque luminare tempori illi præesse
videtur in quo apparet. Sed luna quandoque etiam in die
apparet. Ergo non debet dici solum nocti præesse.
6. Præterea, nobilius nunquam est propter vilius se. Sed
non nisi absurde dici potest minuta animalia, quæ lucem solis
ferre non possunt, luna et sideribus digniora esse. Ergo videtur
inconvenienter in Littera dici, ideo factam esse lunam et sidera
ut lucerent propter talia animalia.
Solutio. — Respondeo dicendum, quod, sicut supra dictum
est, præter principia12 communia activa in tota natura, exiguntur
determinatæ virtutes moventes ad determinatas species ; et
hujusmodi virtutes per opus ornatus rebus inditæ sunt. Sicut
autem actio virtutum inferiorum communiter agentium redu­
citur in virtutem cælestem activam universaliter ; ita etiam
virtutes quæ sunt in inferioribus, moventes ad determinatas
species, reducuntur in aliquas virtutes cælestes determinatas ;
et hujusmodi virtutes determinata; consistunt præcipue in
stellis, quæ secundum diversos aspectus et conjonctiones, impri­
munt ad determinatas species, ut dicit Commentator, in XI
Metaph., com. 31 ; unde virtutes inferiores sunt sicut instru­
menta virtutum superiorum, ut dicit Commentator in VIII
Physic. ; et ideo ut ordo ornatus, distinctionis ordini responde­
ret, primo ponitur ornatus supremi elementi, secundum produc­
tionem luminarium, in quibus determinatæ virtutes consis­
tunt ; secundo ornatus medii elementi per formationem pis­
cium et avium ; tertio ornatus infimi elementi in productione
animalium terrestrium.
Ad primum ergo dicendum, quod per hoc quod dicitur :
Fiant laminaria in firmamento cseli, Gen., i, 14, non intelligitur
quod hujusmodi corpora luminarium secundum esse suum
1. Ptolomæus, lib. V Almagest., c. xvi.
2. Parm. eddit « et. »

specificum ex praejacenti materia facta sint, sed eorum substan­
tia prius existente, tunc primo virtutes determinatæ eis collate
sunt, ex quo ultimum complementum sui acquisiere. Hæ autem
determinatæ virtutes corporum cælestium non respondent
cominunibus virtutibus quæ sunt in elementis, sed propriis quæ
sunt in determinatis rebus ; ut sicut lucis productio elemen­
torum distinctionem praecesserat, ita luminarium institutio
præcederet naturalium specierum diversitatem.
Ad secundum dicendum, quod ad productionem plantarum
sufficiunt communes virtutes elementorum, quæ ex diversa
commixtione elementorum, diversimode speciem sortiuntur ;
quod in animalibus perfectis accidere non potest, quamvis
quidam philosophi hoc posuerint : et hæc est causa quare
piante ad Opus distinctionis pertinent. Unde non oportet
quod stellæ pertineant ad opus distinctionis, in quibus sunt
virtutes moventes ad determinatas species. Vel potest dici
quod stellæ, etsi non moventur in cælo per se, moventur tamen
cum orbibus suis ; piante vero nec per se nec cum alio moven­
tur.
Ad tertium dicendum, quod sol dicitur magnum luminare,
et propter quantitatem et propter virtutem ; luna vero dici­
tur magnum, non tam propter quantitatem veram, quam prop­
ter quantitatem apparentem, et1 propter excessum claritatis
respectu aliarum stellarum, ex propinquitate ejus ad nos, et
propter evidentiam effectus quem habet in rebus humidis.
Ad quartum dicendum, quod sicut philosophi probant, et
etiam Dionysius asserit in iv cap. De divin, nom., § 4, col. 698
t. I, a sole illuminantur omnia corpora, et superiora et inferiora,
et non tantum luna. Nec tamen hoc impedit quin alia corpora
luminaria dicantur : quia cum lumen solis, ut Dionysius dicit,
recipiatur diversimode in diversis corporibus secundum eorum
proportionem, quædam corpora recipiunt lumen praedictum
ut lucentia et radios emittentia, sicut luna et stellæ ; et talia
possunt luminaria et vasa luminis dici ; quædam autem
recipiunt non ut radios ex se emittentia, et hoc dupliciter :
vel in profundo, ut aer, vel in superficie, ut corpora opaca,
quorum neutrum luminare dici potest.
Ad quintum dicendum, quod quamvis luna in die appareat,
non tamen lumen ejus in die dominatur, propter prajsentiam
majoris luminis ; et ideo dicitur nocti præesse, non diei.
Ad sextum dicendum, quod aliquid potest esse propter aliud
dupliciter. Aut quia ordinatur ad ipsum sicut ad finem proprium
1. Parm. omittit : « quantitatem apparentem et, »

et principalem, et sic inconveniens est dicere quod aliquid sit
propter vilius se, ut luna et stellæ propter noctuas et vesper­
tiliones, cum finis potior sit his quæ sunt ad finem. Alio modo
potest dici aliquid esse propter aliud, cui ex ipso provenit
aliqua utilitas ; eo modo quo posset rex dici propter rusticum,
ex cujus regimine provenit ei pax : et per hunc modum est
intelligendum quod in Littera dicitur ; omnes enim utilitates
quæ ex corporibus cælestibus proveniunt in inferioribus, sunt
a Deo provisæ, qui corpora illa instituit.

ARTICULUS II

Unum corpora cælestia hàbeanl aliquem
effectum in corporibus inferioribus1
Ad secundum sic proceditur. 1. Videtur quod corpora cælestia non habeant aliquem effectum in inferioribus corporibus.
Primo per hoc quod in Littera dicitur, quod facta sunt hujus­
modi corpora ut sint in signa. Signum autem contra causam
dividitur. Ergo videtur quod non sint causæ aliquorum quæ
in inferioribus contingunt.
2. Præterea, Damascenus djpit, lib. II De fide orth., cap. vu,
coi. 894, t. I : « Nos autem dicimus quod ipsa », scilicet corpora
cælestia, « non sunt causa generationis eorum quæ generantur,
neque corruptionis eorum quæ corrumpuntur. » Sed generatio
et corruptio ad corporalia pertinent. Ergo videtur quod nec
in corporalibus effectum habeant.
3. Præterea, necessitas effectus procedit ex necessitate
causæ, ut in V Metaphys., text. 6, Philosophus dicit. Sed motus
corporum cælestium et dispositiones eorum sunt de rebus
necessariis et invariabilibus, ut etiam dicit Dionysius in Epis­
tola vu ad Polycarpum, § 2, coi. 1079, t. I. Si ergo ex corporibus
cælestibus causarentur alterationes et motus corporum infe­
riorum, oporteret quod in inferioribus omnia ex necessitate
contingerent. Hoc autem apparet esse falsum. Ergo, etc.
4. Præterea, omne agens agit sibi simile. Sed corpora supe­
riora non afficiuntur qualitatibus inferiorum corporum, scilicet
calore et frigore, ut Philosophus probat. Ergo videtur quod non
possint esse causa' motuum et alterationum ad has formas.
5. Si dicatur quod causant calorem per motum et per naturam
lucis ; contra. Ubi est eadem causa et idem effectus. Sed omnia
corpora cælestia convenienter motus et lumen habent. Ergo
1. I p.

Summse theolog., q. cxv, art. 3.

omnia haberent eumdem effectum : quod est contra omnes qui
ponum causalitatem corporum caelestium super inferiora,
cum quædam eorum dicantur effective calida ut sol, quædam
vero frigida, ut Saturnus et luna.
G. Præterea, cum movens et motum oporteat esse simul,
et agens et passum, ut probatur in VIII Phys., text. 10, non
potest ab uno extremo provenire actio in alterum nisi per im­
pressionem factam in medio. Sed inter stellas superiores et
corpora inferiora sunt medii orbes planetarum. Cum ergo illi
orbes non recipiant impressionem caloris et frigoris, non vide­
tur quod ad minus a superioribus stellis aliqua impressio in
inferiora corpora fiat, nec etiam ab aliquo planetarum ; nisi
forte a luna.
Sed contra est quod dicit Augustinus, lib. λ7, cap. vi De civil.
Dei, col. 146, t. VII : «Non usquequaque absurde dici potest ad so­
las corporum differentias afflatus quosdam sidereos pervenire1. »
Dionysius et^am dicit in iv cap. De divin nomin., § 4, coi. 699,
t. I, de radio solari tractans : « Generationem visibilium cor­
porum confert, et ad vitam ipsam movet, et auget, et nutrit,
et perficit. » Hoc etiam ipse sensus ostendit, præcipue quantum
ad effectum solis et lunæ.
Solutio. — Respondeo dicendum, quod circa hanc quæs­
tionem fuit multiplex error.
Quidam enim antiqui naturales non intelligentes aliquam
substantiam præter corpora esse, ea quæ sunt nobilissima in
corporibus posuerunt esse nobilissima in entibus : unde etiam
scientiam naturalem primam scientiarum dicebant, ut in IV
Metaph., text. 7 et 8, dicitur ; et propter hoc corpora cælestia
deos appellabant, credentes etiam ea esse animata, quia
ipsam animam corpus esse dicebant, ut in I De anima, text. 72,
patet : et ideo sequebatur corpora cælestia habere primam
influentiam in inferiora corpora ex se et non ab alio : et hæc
fuit causa inducens idololatriam. Sed hæc positio ostenditur
erronea, non tantum per Scripturas sanctas, sed etiam per
rationes philosophorum, qui substantias intellectuales primas
esse probaverunt ; quarum unam esse primam omnium causam
ostendunt, scilicet Deum.
Alia positio est quorumdam philosophorum, qui quidem
concedunt nobiscum, corpora cælestia non esse primas causas
inferiorum ; sed ipsa' esse ab alio habere et virtutem agendi ;
dicunt tamen quod esse corporum inferiorum procedit a Deo
mediantibus corporibus cælestibus : unde et materiam elemen1. « Valere sidereos. » Migne.

torum. Avicenna, in sua Meiaph., tract. IX, cap. iv, et
tract. VI, et De iniell., cap. iv, dicit a substantia cæli causari : et
hoc ut ostendat omnia a Deo secundum ordinem processive
scilicet animas mediantibus intelligentiis, et corporalia median­
tibus spiritualibus, et corruptibilia mediantibus incorruptibi­
libus. Sed hæc positio erronea est et contra fidem, quæ ponit
Deum solum materiæ et omnium rerum creatorem esse, ut
supra dictum est.
Aliorum positio est, quod omnino nullum effectum in corpo­
ribus habent. Sed hoc omnino est contra sensum et contra
sanctorum auctoritates.
Et ideo aliter dicendum est quod, secundum Avicennam,
tract. VI, ut supra, duplex est agens : scilicet agens divinum,
quod est dans esse, et agens naturale, quod est transmutans.
Dico ergo quod primus modus actionis soli Deo convenit ;
sed secundus modus etiam aliis convenire potest : et per modum
istum dicendum est, corpora cælestia causare generationem
et corruptionem in inferioribus, inquantum motus eorum est
causa omnium inferiorum mutationum. Sed cum omnis motus
sit actus motoris et moti, oportet quod in motu relinquatur
virtus motoris et virtus mobilis : unde ex ipso mobili, quod cor­
pus est, habet virtutem movendi inferiora corpora ad dispo­
sitiones corporales. Ex parte autem motoris, qui est substantia
spiritualis, quæcumque sit illa, habet virtutem movendi ad
formas substantiales, secundum quas est esse specificum,
quod divinum esse dicitur. Relinquitur autem virtus spiritualis
substantiæ in motu corporis cælestis, ad modum quo virtus
motoris relinquitur in instrumento : et per hunc modum
omnes formæ naturales descendunt a formis quæ sunt sine
materia, ut Boetius dicit, I De Trin., cap. n, coi. 1250, t. II,
et Commentator in XI Meiaph., sicut formæ artificiatorum ab
artifice.
Ad primum ergo dicendum, quod contingit aliquando idem
esse signum et causam : causam, inquantum operatur ad effec­
tum ; signum, inquantum sensibus repræsentatum in cognitio­
nem effectus ducit. Unde per hoc quod dicuntur signa, non
excluditur eorum causalitas ; quam tamen Scriptura subticuit,
ne idololatrandi aliqua occasio daretur, ad quam tunc temporis
homines proni erant.
Ad secundum dicendum, quod Damascenus intendit negare
a corporibus cælestibus illam causalitatem quæ idolatriam
inducebat, ut patet ex prædictis.
Ad tertium dicendum, quod impressio alicujus agentis non
recipitur in aliquo nisi per modum recipientis : et quia natura

inferior est talis quæ impediri potest, et deficere in minori parte ;
ideo impressiones corporum cælestium non recipiuntur in
corporibus inferioribus secundum necessitatem, ut semper
ita eveniat, sed ut in pluribus, sicut expresse habetur a Phi­
losopho, in fine De somno et vigilia.
Ad quartum dicendum, quod similia sunt quæ in eadem
forma communicant ; sed contingit quod illam formam non
uniformiter participant quædam ; quia quod est in uno deficienter, in altero est eminentius : et hoc oportet inveniri,
secundum Dionysium, in omnibus causis essentialibus ; et ideo
ipse dicit quod sol uniformiter præaccepit in se omnia ea quæ
divisim per actionem in aliis causantur : et secundum hoc dico
quod calor et frigus, et hujusmodi, inveniuntur in corporibus ·
cælestibus nobiliori modo quam in elementis ; non quod istis
qualitatibus afficiantur et denominentur, sed sunt in eis sicut
in virtute activa, et talis similitudo sufficit ad actionem agentis
non univoce.
Ad quintum dicendum, quod lux, quantum est de se, semper
est effectiva caloris, etiam lux lunæ. Unde dicit Philosophus,
De partibus animal.1, lib. IV, cap. v, quod noctes plenilunii,
sunt calidiores. Sed præter naturam lucis quæ communis estomnibus corporibus cælestibus, quælibet stella hanet virtutem.
determinatam consequentem suam speciem, ratione cujus luxi
ejus et motus habet vel infrigidare vel humectare, et sic de
aliis.; sicut etiam et præter motum communem, qui est motus
diurnus, quilibet orbis habet motum proprium.
Ad sextum dicendum, quod cujuslibet agentis habentis
situm, actio prius recipitur in medio quam in termino ; non
tamen oportet quod recipiatur in utroque eodem modo ; seed
secundum quod exigit dispositio utriusque, sicut ponit exem pium Commentator in VIII Physic., de pisce, qui retentus im
reti, stupefacit manum præter hoc quod stupefaciat rete, quae
stupefactionis capax non est, et tamen secundum aliquem
modum rete alteratur ex virtute piscis. Ita etiam oportet quo«i
virtutes superiorum stellarum prius recipiantur in mediis orbi­
bus quam in inferiora corpora, quamvis non eosdem effectius
utrobique habeant.

1. Al. : « in lib. De animal., quod », etc. Hoc de luce lunæ recentior
admittit scientia, quæ etiam determinavit caloris a luna procedent_is
ad nos intensitatem.

ARTICULUS III
Utrum corpora superiora habeant causalitatem
super motus liberi arbitrii1
Ad tertium sic proceditur. 1. Videtur quod corpora superiora
habeant causalitatem etiam super motus liberi arbitrii. Diony­
sius enim, in iv cap. De divinis nornin., § 4, coi. 698, t. I, de
corporibus caelestibus tractans, « ea », inquit, « quæ sunt in
tempore determinant, et numerant, et ordinant et continent. »
Sed opera quæ sunt ex libero arbitrio sunt in tempore. Ergo
determinantur et ordinantur virtute corporum caelestium.
2. Præterea, omne quod non est eodem modo se habens
oportet reducere in causam semper eodem modo se habentem :
quia contingentia procedunt ex necessariis et difformia ab
uniformibus. Sed actus ex libero arbitrio dependentes maxime
sunt variabiles. Ergo oportet eos reducere in motus cælestes
sicut in causas uniformes.
3. Præterea, sicut se habet movens et mobile ad aliud movens
et mobile, ita se habet motus ad motum. Sed motor corporis
cælestis est nobilior motore corporis humani, et potens in ipsum
imprimere ; et similiter corpus cæleste in corpus humanum.
Ergo et motus cælestis est aliquo modo causa operum humano­
rum, quæ ex libero dependent arbitrio.
4. Præterea, præcognitio aliquorum futurorum non potest
accipi nisi ex illis in quibus illa futura sunt aliquo modo sicut
in causis, sive per se cognoscantur causæ illæ, sive per aliquos
effectus, qui dicuntur earum signa, et per consequens aliorum
effectuum. Sed pra?cognitiones operum humanorum ex liber­
tate arbitrii dependentium accipiuntur ex motibus cælestibus,
sicut patet ex astrologis, qui multa de his divinando prædicunt.
Ergo videtur quod corpora cælestia habeant causalitatem super
ea qua’ ex libertate arbitrii dependent.
Sed contra, sicut dicit Philosophus in III De anima, text. 19.
agens oportet esse præstantius patiente. Sed corpus cæleste est
multo inferius in ordine entium quam anima rationalis. Ergo non
potest in ipsa agere, ut causet aliquem effectum ejus.
Præterea, ut probat Philosophus in III Ethic., cap. vu, et
I Magnorum Moral., cap. ix, in nobis est bonos vel malos esse.
Sed boni vel mali efficimur per actus nostros. Ergo in nobis
1. I p. Summæ theol., q. cxv, art. 4.

est quod nos1 actus nostros faciamus. Ergo non causantur ex
aliqua virtute vel impressione virtutis cælestis.
Solutio. — Respondeo dicendum, quod cum propria rei
operatio sequatur naturam ipsius, illud tantum causa opera­
tionis esse potest quod aliquo modo naturam in esse producit
et ideo, cum actus ex libertate arbitrii procedentes, ex hoc quod
voluntarii sunt et in potestate nostra, actus humani proprie
dicantur ; non possunt in aliquam causam directe reduci quæ
ipsius animæ causa non sit ; et ideo secundum diversas posi­
tiones de causalitate rationalis animæ, consecutæ sunt diversae
opiniones de operibus humanis.
Quidam enim antiqui philosophi sensum et intellectum
idem esse dixerunt, intantum quod sicut ex transmutatione
corporis transmutatur sensus, ita etiam amitteretur12 intellectus,
ut de Democrito3 Philosophus narrat. Et cum omnes virtutes
corporales ex corpore dependentes reducantur in virtutes
primorum corporum sicut in causas, sequebatur quod cor­
pora caelestia directe causalitatem haberent super animam
rationalem et per consequens supra operationes ejus. Unde
ponebant quod qualis unusquisque est secundum dispositionem
quam ex nativitate sortiebatur secundum impressionem
superiorum corporum, talis finis videbatur ei ; secundum hoc
diversificabantur electiones hominum, quibusdam hoc, quibus­
dam aliud eligentibus. Hæc autem positio reprobata est a
philosophis tum quantum ad causam, quia probaverunt intel­
lectum non esse virtutem corporalem, nec actum ejus proprium
organo corporali expleri ; tum etiam quantum ad id quod sequi­
tur, ostendentes bonam vel malam electionem in nostra potes­
tate esse : alias injuste darentur pœnæ vel præmia. Similiter
etiam damnata est a sanctis tanquam fidei contraria.
Alii vero philosophi, ponentes intellectum a sensu differre
in hoc quod ad corpus non dependet nec corporali organo
suum actum explet, dixerunt nullam virtutem corporalem
causalitatem super intellectum humanum habere, sed omnino
ab intrinseco esse ; et ideo etiam electionem humanam non
dependere ex corporibus caelestibus nisi per accidens, inquantum
videlicet ex dispositione corporis, quam impressio cadestis re­
linquit, aliquo modo anima inclinatur ad sequendum affectiones
1. Sic codd. ; Parm. : « bonos actus. »
2. Sic codd. ; Parm. : « mutaretur. »
3. Immo de Empedocle nominatim ac de antiquis indefinite, ut
videre est lib. HI De animal., text. 1, ac deinceps, ubi ex professo hoc
refellit ; quamvis et Empedocli Democritum adjungit, lib. IV Metaph.,
cap. v. — Nicolai.

<1

corporis per modum quo passiones corporales rationem in­
clinant, et quandoque deducunt. Sed tamen, quia ponunt
animas humanas creari a Deo mediantibus intelligentiis,
ponunt quod motores orbium causent ipsos motus volun­
tatis, praeter ordinem motus ; ut Avicenna dicit in fine Metaph.
suæ, tract. X, cap. i, quod varietas operum voluntatis reducitur
sicut in causam in conceptiones uniformes motorum caelestium.
Nec tamen ponunt quod tollatur libertas electionis, cum impres­
sio recipiatur per modum recipientis. Hæc etiam positio falsa
est et contra fidem, quæ immediate animas humanas a Deo
creari ponit. Unde relinquitur quod electionis humanæ non
sit causa, per se loquendo, neque corpus cæleste, neque anima
ejus vel intelligentia movens ipsum ; sed solus Deus, qui ope­
ratur omnia in omnibus.
Ad primum ergo dicendum, quod actus liberi arbitrii non
sunt temporales nisi per accidens, inquantum scilicet habent
ordinem ad virtutes corporales a quibus ratio scientiam accipit,
et voluntas earum passionibus inclinatur.
Ad secundum dicendum, quod motus voluntatum reducitur
in unam causam uniformem ; sed illa causa non est motus
cælestis, aut aliqua virtus creata, sed ipsa voluntas divina1.
Ad tertium dicendum, quod1
2 actuum qui dependent ex libero
arbitrio quidam in sola electione consistunt, sicut interiores
actus ; et in hos non habent causalitatem cælestia corpora,
nisi forte per modum dispositionis, secundum quod ex qualitate
corporis inclinatur anima ad hanc vel ad illam electionem ;
et si etiam poneretur quod essent ex impressione superiorum
motorum, hoc esset præter ordinem motus : quod tamen falsum
est, nisi Deum immediate cælos movere dicamus. Alii vero
motus sunt per organa corporalia completi, ut ambulare, et
hujusmodi : et super hos actus non est dubium motus corporum
cælestium causalitatem habere, non quidem a parte illa qua
sunt a voluntate imperati, sed secundum quod consistunt in
executione corporis, cum omnis motus inferiorum reducatur
in superiores motus sicut in causas.
Ad quartum dicendum, quod, sicut dictum est, electio anima?
multum inclinatur ex complexione corporis ; unde etiam medici
judicant aliquem esse invidum, vel tristem, vel lascivum, vel
aliquid hujusmodi : quorum judicia frequenter vera sunt, eo
quod ut in pluribus ratio passionibus succumbit, et ab eis
deducitur ; quamvis non de necessitate, eo quod ratio imperium
1. Parm. addit : « a qua est omnis voluntas. »
2. AI. : « motus actuum. »

super passiones habet ; et per hunc etiam modum ex motibus
corporum cælestium aliqua possunt de operibus humanis
præsciri, cum non sit dubium dispositiones corporis humani
impressiones corporum cælestium sequi. Quamvis talibus
prædictionibus non sit tutum nimis intendere, ut dicit Augusti­
nus, II Super Gen., cap. xvii, coi. 278, t. III, cum plerumque
astrologi de futuris vera praenuntient, non tam ex signis caeles­
tibus, quam ex occulto dæmoms instinctu, quem humanæ
mentes interdum nescientes patiuntur ; et sic cum hujusmodi
divinationibus quodammodo fœdus initur.

QUÆSTIO II
Deinde quæritur de productione animalium quae ad quintam
et sextam diem pertinet ; et circa hoc quaeruntur duo : 1° de
materia ipsorum ; 2° de locis quæ eis ornari dicuntur.

ARTICULUS PRIMUS
Utrum quædam animalia sumpserint materiam
ex aquis, quædam ex terra

Ad primum sic proceditur. 1. Videtur falsum esse quod dici­
tur, quædam animalia ex aquis, quaidam ex terris materiam
suscepisse. Corpus enim cujuslibet animalis oportet esse sen­
sibile. Sed nihil est sensitivum sine calore, ut Philosophus
dicit. II De anima, text. com. 38 et 40. Ergo in corporibus
animalium præcipue debet ignis dominari, qui est fons calons.
2. Præterea, inter omnia corpora inferiora sunt nobilissima
corpora animalium : quod patet ex hoc quod nobilissimam per­
fectionem sortiuntur, scilicet animam. Cum ergo corpora rariora,
scilicet ignis et aer, sint nobiliora, quasi plus habentia de specie
et minus de materia, videtur quod ex ipsis præcipue animalium
corpora constare debeant.
3. Præterea, ut dicit Philosophus in IV Meteor., text. 52.
quæcumque ex calido condensatur, terræ1 sunt magis, quæ vero
ex frigido, aquæ. Sed corpora omnium animalium condensan­
tur ex calore digerente et humores in membra convertente.
Ergo non videtur esse aliquod animal in quo dominetur aqua.
4. Præterea, unicuique corpori mixto debetur locus secun­
dum elementum prædominans in ipso, ut dicitur in I Cæli et
1. AI. : « terreæ, » et infra « aqueæ ».

mundi, text. 8. Sed locus avium est aer, ut in Littera dicitur.
Ergo videtur quod non aqua, sed aer, praecipue in avibus
dominetur.
Sed contra est quod in Littera dicitur, quod ex aqua pisces
et aves producuntur, ex terra autem alia animalia.
Solutio. — Respondeo dicendum, quod elementum prædominari in aliquo corpore potest intelligi dupliciter : vel
secundum suum genus, vel quantum ad id quod est proprium
illi corpori in genere illo. Cum enim alicui generi deputatur
aliqua complexio, hoc non est secundum aliquem indivisibilem
gradum, sed secundum latitudinem quamdam ; ita quod est
invenire aliquos terminos ultra quos non salvatur complexio
illius generis1. Sed inter illos terminos est multa diversitas,
secundum quod acceditur ad unum vel alterum : verbi gratia,
complexio debita corpori humano est complexio tempera­
tissima ; et tamen sunt multi gradus temperamenti, secundum
quos quidam dicuntur melancholici, quidam cholerici, et sic dc
aliis, secundum propinquitatem ad terminos complexionis
humanæ speciei vel in calore vel in frigore, ita tamen quod est
aliquis gradus caloris vel frigoris, quem.non transit humana
complexio. Dico ergo quod si loquimur de elemento prædominante in corpore animalis quantum ad complexionem
consequentem ipsum genus, oportet quod elementa inferiora
grossiora secundum quantitatem excedant elementa subtiliora,
quæ tamen excedunt secundum virtutem, scilicet secundum
calidum et humidum, in quo vita consistit, quæ sunt qualitates
principales ignis et aeris. Cum enim corpora animalium debeant
esse aliis temperatiora, ut magis a contrariis remota, et1
2 per
æqualitatem complexionis naturæ corpori cælesti assimilata,
perfectionem magis similem sortiantur virtuti quæ movet
cælos, oportet inferiora elementa, quæ sunt minus activa eo
quod habent plus de materia et minus de forma, secundum
quantitatem excedere, ut virtutis defectum suppleat quantita­
tis excessus. Sed tamen complexio in qua salvatur natura
animalis, habet multas diversitates ; et secundum quod accedit
ad unum extremum vel ad alterum, dicitur in altero dominari
hoc vel illud elementum.
Ad primum ergo dicendum, quod ignis dominatur secundum
virtutem in corpore sensitivo, eo quod calor est instrumentum
animæ : non tamen potest esse quod ignis dominetur secundum
quantitatem materiæ eo quod cum sit maxime activus, alia
1. AI. : « generationis. »
2. Al. deest « et ».

elementa consumeret ; et ideo non dicitur animalis corpus ex
igne materialiter formatum.
Ad secundum dicendum, quod in quolibet genere tanto
aliquid est nobilius quanto magis accedit ad nobilissimum in
genere illo : et ideo simpliciter loquendo per respectum ad
ultimam perfectionem, corpus æqualis complexionis1, in quo
secundum quantitatem excedunt corpora grossiora, est nobi­
lius corpore ignis vel aeris, quia nihil est corpori cælesti similius.
Sed nihil prohibet quantum ad aliquas virtutes corporales,
ut calorem et frigus, et hujusmodi, subtiliora corpora nobiliora
esse.
Ad tertium dicendum, quod in corporibus omnium animalium
simpliciter dominatur terra secundum quantitatem, eo quod
aqua est1
2 continuans partes, ut non commutationem3 sed
commixtionem faciant ; sed illa animalia quæ plus habent de
aqua aliis animalibus dicuntur ex aqua constare, pensata eorum
propria complexione, secundum comparationem ad complexio­
nem debitam generi communi : et secundum hoc ex aqua
dicuntur esse pisces quantum ad id quod in ea grossius est ;
aves autem quantum ad id quod in ea subtilius est ; quod
quidem in vapore resolutum est, quasi medium inter aerem et
aquam : propter hoc aves in aere elevantur, et pisces gurgiti
remittuntur.
Ad quartum dicendum, quod Philosophus loquitur de loco
naturali, qui est terminus motus naturalis, et in quo naturaliter
quiescit corpus. Sic autem aer non est locus avium, quia non in
aere, sed in terra quiescunt ; sed est locus eorum secundum
modum animalem, cujus principium non est gravitas et levitas.
ABTICULUS II
Utrum ornatus elementorum convementer describatur
secundum tria genera.

Ad secundum sic proceditur. 1. Videtur quod inconvenienter
ornatus trium elementorum, secundum tria genera animalium
describatur. Ignis enim est principalior inter elementa. Sed
ei nullus ornatus assignatur. Ergo videtur quod insuflicienter
ornatus elementorum assignetur.
2. Præterea, locus naturalis est locus quietis. Sed aves non
1. AI. : « perfectionis. »
2. Parm. addit : « quasi. »
.3. AI. : « communitionem » ; Parm. : « communionem. »

quiescunt in aere, ut dictum est. Ergo videtur quod aer avibus
non ornetur.
3. Præterea, reptile est genus terrestris animalis. Sed diver­
sorum elementorum diversus est ornatus. Ergo videtur quod
inconvenienter in ornatu aquæ reptile commemoretur.
4. Præterea, nobiliori corpori debetur nobilior locus. Sed
animalia gressibilia sunt nobiliora avibus vel piscibus, quia
sunt magis completa, ut eorum generatio ostendit et membro­
rum dispositio. Ergo cum aer et aqua sint nobiliora elementa
quam terra, videtur quod inconvenienter aves et pisces aeri
et aquæ, animalia vero gressibilia terræ distribuantur1.
5. Præterea, secundum Philosophum, in lib. IV De animali­
bus, cap. i, quædam animalia sunt media inter terrestria et
aquatica quæ utrobique morantur. Horum autem mentio
nulla facta est. Ergo videtur insufficienter elementorum orna­
tus describi per animalia.
6. Præterea, plus distat homo a gressibilibus quam gressi­
bile a volatili : quia est in alio gradu entium, scilicet rationalium;
cum omnia bruta in uno gradu entium, scilicet sensibilium,
computentur. Sed non eadem die producta sunt gressibilia et
volatiila. Ergo videtur quod nec eadem die debuit homo cum
aliis animalibus fieri.
7. Præterea, quorum est major similitudo est etiam major
continuatio. Sed, ut dicit Avicenna, corpus humanum est
simillimum corporibus cælestibus. Ergo videtur quod statim
post ornatum cælorum corpus hominis formari debuit ante alia
animalia.
Solutio. — Respondeo dicendum, quod animalia non dicun­
tur ornamenta elementorum nisi secundum quod comparantur
ad elementa ut locatum ad locum. Comparatio autem corporis
ad locum suum est secundum motum et quietem. Motus autem
animalis est duplex : unus consequens naturam corporis ejus
secundum virtutem elementi dominantis in ipso ; alius conse­
quitur apprehensionem et appetitum ; et hic est motus pro­
prius animalis inquantum est animal ; et ideo ad illius elementi
ornatum animal pertinet in quo motum animalem habet pro­
prium, non ad quod fertur12 motu consequente naturam sui
corporis : hujusmodi enim motus non sequitur animal inquan­
tum hujusmodi, sed secundum quod componitur ex gravibus et
levibus ; et ideo animalia gressibilia ad ornatum terræ pertinere
1. AI. : « describantur » ; Parm. : « ascribantur. »
2. AL deest « fertur ».

dicuntur, quia in eo motum animalem habent ; et pari ratione
natatilia ad ornatum aquæ, et volatillia ad ornatum aeris.
Ad primum ergo dicendum, quod quamvis aliquæ res commixtæ possint ad tempus sine læsione in igne servari, tamen
nulla res est quæ tandem ab igne non consumatur, si diu in eo
permaneat, ut Galenus dicit in libro De simplic. medie. ; et ideo
non est possibile aliquod animal vivere in igne, ut in libro
De proprietatibus elementorum1 dicit ; nisi forte ad modicum
tempus, ut de salamandra dicitur1
2.
Ad secundum dicendum, quod anima avis in motu animali
movet corpus contra naturam corporis ; et ideo talis motus est
cum labore et poena, ut in V Cæli et mundi, ubi supra, dicitur ;
et ideo oportet quod quies, qua huic labori succurritur, sit in
loco convenienti naturæ corporis : ex quo tamen non habetur
quod terra sit proprius locus avis, inquantum est animal.
Ad tertium dicendum, quod reptilium quædam genera sunt
terrestria, quædam aquatica ; et ideo reptile cum utroque
commemoratur : dicitur enim reptile quod se rapit. Hoc
autem contingit multipliciter : quoddam enim rapit se
virtute costarum ut serpentes ; quoddam vi quorumdum annulorum, ut animalia annulosa ; quoddam vi oris, ut quidam ver­
mes, qui ore terræ affixo totum corpus post se trahunt ; quod­
dam vero vi pennularum quarumdam se movet, ut pisces ;
et universaliter omne animal videtur reptile dici, cujus corpus
non multum a terra elevatur per instrumenta motus.
Ad quartum dicendum, quod nobilioribus animalibus debe­
tur nobilior locus per comparationem ad ipsa animalia. Quam­
vis autem aer sit nobilior terra in natura sua, tamen terra, in­
quantum competit dispositionibus animalium, est nobilior aqua
vel aere, quia in ea nutrimenta animalium magis abundant,
et magis competit locus iste æqualitati complexionis.
Ad quintum dicendum, quod animalia media computantur
cum illo extremorum cum quo magis communicant : non enim
invenitur aliquod animal quod alterius naturam non magis
sapiat.
1. De hist, animal., lib. V, cap. xix. In veteribus quidem editionibus
latinis extat nomine Philosophi ; sed supposititius omnino est, ut in
Bibliotheca sua Gesncrus notat, et res ipsa testatur ; unde iis quæ
reponimus ex Philosopho contradicit. — Nicolai.
2. Addit Nicolai : « Sic enim Philosophus iterum lib, V De hist,
animalium, cap. xix, versus finem : « Nonnulla esse animalia quæ
ignis non absumat, salamandra documento est, quæ, ut aiunt, per
ignem inambulans eum extinguit » ; et ibidem præmittit bestiolas
pennatas quasdam muscis paululum grandiores in igne nasci, et salire
per ignem, ac mox emori ubi ab igne mota sunt. »

Ad sextum dicendum, quod illud hominis quo cæteris ani­
malibus anteponitur, non est aliquid corporale, vel corporalis
forma, sed intellectus. Sed quantum ad naturam corporis sui.
non est inconveniens quod magis conveniat cum quibusdam
animalibus quam quædam cum aliis secundum materiam.
Animalia enim deputantur diversis diebus, vel uni, secundum
materiam ex qua corpus producitur ; diversis vero elementis
in ornatum secundum1 diversum motum, qui etiam corpora­
libus organis completur.
Ad septimum dicendum, quod in via generationis, quanto
aliquid est perfectius et magis assimilatum agenti, tanto
tempore posterius est, quamvis sit prius natura : et ideo, quia
homo perfectissimus animalium est, ultimo inter animalia
fieri debuit, et non immediate post corpora cælestia, quæ
cum inferioribus corporibus non ordinantur secundum viam
generationis, cum in materia non communicent cum eis.

QUÆSTIO III
Deinde quæritur de his quæ ad septimum diem pertinent ;
et circa hoc quaeruntur tria : 1° de consummatione operum
divinorum ; 2° de quiete Dei ; 3° de sanctificatione septima:
diei.

ARTICULUS PRIMUS
Utrum. Deus compleverit opus suum septimo die1
2
Ad primum sic proceditur. 1. Videtur quod Deus non con­
summaverit septimo die opus suum. Perfectus enim numerus
consummationi operum divinorum convenit. Sed senarius
numerus perfectus est, et non septenarius. Ergo die sexto,
et non septimo, Deus opus suum consummare debuit.
2. Præterea, consummatio operis attenditur secundum hoc
quod aliqua perfectio operi adjicitur. Sed nulla perfectio potest
rei operatæ accrescere nisi ex actu operantis. Cum ergo Deus
die septima quieverit, ut Scriptura dicit, non videtur ista die
opus suum consummasse.
3. Præterea, quamdiu artifex ab opere suo non cessat,
opus suum non consummat. Sed Deus nunquam ab operatione
1. AI. : « in ortum secundum », etc. ; Parm. addit : « attribuuntur.
2. I p. Summæ theol., q. i.xxm, art. 1 et 2.

sua cessat, cum operatio sua sit essentia sua, quæ æterna est.
Ergo Deus die septimo opus suum non consummavit.
4. Præterea, secundum Avicennam, De intellig., cap. iv,
omne agens quod non agit per motum, non habet actionem iri
effectu solum quamdiu fit, sed quamdiu in esse perdurat ; cum
non tantum sit causa fieri, sed essendi. Sed Deus est causa rei,
agens non per motum, cum non requirat materiam ex qua
agat, quam oporteret esse subjectum motus. Ergo videtur
quod ipse, quamdiu mundus durat, sua actione esse mundo
influat ; et ita videtur quod septima die non cessaverit ab opere ;
et sic idem quod prius.
5. Præterea, Deus non tantum rerum factor est, sed etiam
conservator. Sed non potest dici quod conservet nisi per ali­
quam actionem in res. Ergo videtur quod, quamdiu res in
esse conservantur, Deus in res operatur. Ergo, etc.
6. Præterea, dies septimus creatura quædam est. Sed omnis
creatura est ex operatione divina, nec prius diem septimum
fecit quam esset, quia esse successivorum est in fieri. Ergo
videtur quod die septimo novam creationem fecerit ; et ita
non ab omni opere cessavit ; unde ut prius.
7. Præterea, ut dicit Philosophus in XVII De animalibus,
sive De general, animal., lib. Ill, cap. ult., frequenter apparent
novæ species animalium, quæ prius nunquam apparebant ;
ut patet in illis quæ ex putrefactione generantur. Ergo videtur
quod nec etiam ab instituendis novis speciebus Deus die
septima cessaverit ; et sic idem quod prius.
8. Præterea, quædam sunt in quibus sola divina virtus
operatur, sicut in creatione animarum, in infusione gratiaet miraculorum operatione. Ergo videtur quod tunc non cessa­
verit ab operatione et institutione novarum creaturarum.
Ergo, etc.
Contra haec est quod dicitur Genes., ii, 2, quod consumma­
vit Deus die septimo opus suum.
Præterea, in perfectione operis cujuslibet diei Spiritus sanctus
significatur, cum dicitur : Vidit Deus quod esset bonum; ut
dicit Augustinus in I Super Genes., cap. vi1, coi. 251, t. III.
Sed septenarius numerus Spiritui sancto attribuitur, qui sep­
tiformis in munere dicitur. Ergo convenienter consummatio
operum septimae diei adscribitur.
Solutio. — Respondeo dicendum, quod, sicut Magister
dicit in Littera, in hoc discordat nostra translatio ab alia
quam Augustinus exponit. In nostra enim translatione con1. Parm. : « cap. vu et xvm. »

summatio operum adscribitur diei septimæ, in alia verb diei
sextæ. Utraque autem habere potest, sive intelligatur septimus
dies sequi alios sex successione temporis, ut alii sancti volunt ;
sive ponantur septem dies unus dies, ut Augustinus vult, sep­
templiciter rebus præsentatus, scilicet cognitio angelica.
Loquendo enim secundum Augustinum, distinguenda est rei
duplex perfectio. Una enim est perfectio totalitatis, quam
res habet ex hoc quod ex omnibus partibus suis essentialibus
integrata est, et talis perfectio mundi sextæ diei competit :
quia post sex primos dies nulla creatura mundo addita est,
quæ non aliquo modo in operibus sex dierum esset, ut patebit.
Alia vero perfectio rei est quam habet ex ratione finis, quæ est
ultima perfectio : et talis perfectio mundi debetur septima'
diei, in qua Deus ab omnibus operibus requievit in se sicut in
fine. Sed, sequendo alios sanctos, distinguenda est iterum
duplex perfectio. Una est perfectio prima, quam scilicet res
habet secundum esse suum, et hæc perfectio mundi completa
est sexta die : quia nulla pars mundi postmodum addita est
quæ in primis sex diebus non præcesserit aliquo modo. Alia est
perfectio secunda, quæ est operatio rei, ut dicitur II De anima,
text. 24 ; et talis perfectio mundi fuit in septima die : quia ex
tunc cessante operatione qua Deus naturam instituit, incepit
operatio propagationis in toto universo, secundum quod ex
naturis jam conditis res aliæ producuntur, quam operationem
in rebus omnibus Deus usque nunc facit ; Joan., v, 17 : Paler
meus usque modo operatur, et ego operor.
Ad primum ergo dicendum, quod senarius numerus ratione
partium perfectus dicitur, quia ex omnibus partibus ejus aliquotis1 aggregatis consurgit ; et ideo perfectio senarii congruit
illi perfectioni mundi quæ consistit in totalitate partium quan­
tum ad esse primum ; et sicut partes aliquotæ senarii ordinatim et continue sibi succedunt sine alterius numeri interposi­
tione, scilicet unum, duo, tria : ita etiam in productione par­
tium universi ordo servatus est, ut post productionem primæ
partis statim narraretur productio secundæ partis, et sic
deinceps usque ad sextam.
Ad secundum dicendum, quod consummatio operum inteligitur secundum aliquid perfectionis ipsis rebus collatum
quod est ipsa operatio, per quam natura propagatur. Hæc
autem operatio est a Deo et a virtute creaturæ : et ideo Deus
dicitur consummasse opus cujus virtute natura mota in ope­
rationem exit. Nec tamen aliquid novum in natura efficitur,
1. Parm. : « aliquoties.

quia operatio consequitur ex virtute naturæ, prius rebus
* , collata. Consummatio autem, quæ est ex parte finis, non est
'' secundum aliquid additum in re.
Ad tertium dicendum, quod Deus non dicitur cessare ab
operatione nisi ex parte effectus consequentis : ipse enim non
agit aliqua operatione media vel intrinseca, vel extrinseca
quæ non sit sua essentia : quia suum velle est suum facere,
et suum velle est suum esse. Nec tamen ab æterna operatione
sequitur effectus nisi secundum determinationem voluntatis,
ut prius dictum est : unde dicitur incipere operari vel ab
operatione cessare ex parte effectus.
Ad quartum dicendum, quod sicut influentia solis per irra­
diationem est semper, quamdiu aer illuminatur, ut possit
dici semper sol facit lumen in aere, ita divina bonitas semper
esse rebus influit ; non aliud et aliud, sed unum et idem. Nec
tamen res dicuntur semper fieri vel creari vel institui apud
nos, sed tunc cum primo esse acceperunt : et ideo dicitur quod
cessat creare vel facere mundum.
Ad quintum dicendum, quod conservatio rerum in esse nihil
• aliud est quam influentia esse rei, secundum quod dictum
est, scilicet quod Deus, quamdiu res est, causât et efficit esse
f rei : nec tamen talis conservatio repugnat prædictæ cessationi,
.
quia esse rei consequitur principia essentialia, sicut operatio
virtutem.
Ad sextum dicendum, quod dies ille septimus præcesserat,
secundum similitudinem ad minus, in primis sex diebus :
et præterea esse diei causatur a principiis naturalibus, prius
naturæ collatis, quia motus est causa temporis1.
Ad septimum dicendum, quod illæ novæ species producuntur
. ex virtute cælesti, quæ tenet locum virtutis formativæ in
animalibus ut2 ex putrefactione generatis : et ideo istæ species
fuerunt productæ in operibus sex dierum in suis principiis,
scilicet materia, et in rationibus seminalibus, sicut etiam
alia quæ per operationem naturæ producuntur.
Ad octavum dicendum, quod nihil facit Deus in creatura
quod aliquo modo in primis diebus non præcesserit, sed diver­
simode. Quædam enim fuerunt in operibus sex dierum ut in
principiis activis et materialibus, et secundum similitudinem
’ speciei, ut ea quæ generantur ex sibi similibus in natura ;
quædam vero sicut in principiis activis et materialibus, sed
1. Parm. addit : « vel est idem dies cum præcedentibus, secundum
Augustinum. »
2. Parm. omittit : « ut. »
COMMENT. IN LIB. SENTENT. - II.

386

COMMENTUM IN LIB. II SENTENTIARUM

non secundum similitudinem speciei, sicut quædam animalia
ex putrefactione generata ; quædam vero sicut ex principiis
disponentibus et non activis, et secundum similitudinem speciei,
sicut anima rationalis ; quædam vero ut in potentia obedientiæ
tantum, sicut ea quæ per miraculum fiunt.
ARTICULUS II
Utrum Deus convenienter dicatur quievisse septima die1

Ad secundum sic proceditur. 1. Videtur quod inconvenienter
dicatur Deus die septima requievisse. Opposita enim nata sunt
fieri circa idem. Sed quies opponitur motui. Ergo cum Deus
non moveatur, Jac., i, 17 : Apud quem non esi transmutatio
nec vicissitudinis obumbratio; videtur quod nec possit dici
quiescere.
2. Si dicatur quod quies dicitur de Deo non secundum quod
opponitur motui, sed secundum quod opponitur labori : contra.
Secundum Philosophum, in VII et X Ethic., cap. iv græcolat., operatio cui non adjungitur motus est secundum se delec­
tabilis, et nullo modo laboriosa : quia labor in operatione cau­
satur ex motu innaturali. Sed operatio Dei est omnino sine
motu, quia « immobilis manens dat cuncta moveri2, » ut dicit
Boetius, De consol., lib. III, metr. ix, coi. 758, t. I. Ergo nullus
labor sibi accidit in hoc quod res creavit : ergo nec quies,qua·
opponitur labori, sibi convenit.
3. Si dicatur quod Deus dicitur requievisse inquantum
facit nos in se requiescere, sicut dicitur cognoscere aliquid,
quando facit nos illud cognoscere, ut Genes., xxn, 12, dicit
Abrahæ : Nunc cognovi quod *Umeas Deum; contra. Requies
septimæ diei condividitur contra operationem sex dierum.
Sed in sex diebus dicitur Deus fecisse quia ipsemet fecit, non
quia fecit nos facere. Ergo et in septima die ipsemet requievit,
non solum fecit nos requiescere.
4. Si dicatur, quod Deus quievisse dicitur sicut voluntas
quiescit in fine ; contra. Sicut quies corporis opponitur motui
ejus, ita quies voluntatis opponitur motui ejus, ut utrumque
per similitudinem de voluntate dicatur. Sed motus voluntatis
non potest esse nisi secundum quod procedit de his quæ sunt
ad finem ipsum. Cum igitur talis motus Deo non conveniat,
* Times.
1. I p. Summse theolog., q. lxxiii, art. 1 et 2.
2. « Stabilisquc manens das cuncta moveri. » Migne.

qui ex rebus aliis nec in sui cognitionem, nec in sui amorem
venit, videtur quod nec quies voluntatis sibi convenire possit.
5. Præterea, ea quæ sunt æterna non convenienter connu­
merantur inter ea quæ ex tempore inceperunt. Sed quies volun­
tatis divinae in suo fine est æterna. Ergo inconvenienter dies
quietis divinæ connumeratur diebus creationis rerum, quæ ex
tempore inceperunt.
6. Præterea, finis divinæ voluntatis non est aliud a Deo.
Si igitur intelligitur requievisse propter voluntatem quiescen­
tem in fine, videtur inconvenienter dici in die septima requie­
visse, cum dies septima creatura sit.
7. Si dicatur, quod non requievit in die septima sicut in
objecto quietis, sed sicut in tempore quietis ; contra. Illud
quod est æternum est in tempore, sed supra tempus. Sed quies
divinæ voluntatis est æterna. Igitur non est in septima die
sicut in tempore.
8. Præterea, sicut quies Dei qua in se quiescit non habet
finem, ita non habet principium. Sed sicut vesperum est finis
diei, ita mane est principium ejus. Ergo dies septima, si dicto
modo accipiatur quies, non debet habere mane, sicut nec
habet vespere. Ergo cum assignetur sibi mane, non potest
dici Deum die-septima modo prædicto quievisse.
Sed contra, Deuter., xxxn, 4 : Dei perfecta sunt opera.
Sed omnis artifex perfecto opere suo quiescit. Ergo Deo post
naturæ institutionem, quæ fuit in sex diebus, quies die septima
convenit.
Præterea, homo bene dispositus dicitur ex operibus suis in
Deo requiescere, quia opera sua ad Dei bonitatem refert.
Cum ergo Deus omnia propter bonitatem suam operetur,
ut dicit Augustinus, et dictum est in prima dist. II lib., videtur
quod sibi conveniat ex his quæ fecit, in seipso requiescere.
Solutio. — Respondeo dicendum, quod quies, proprie
loquendo, motui opponitur. Quia vero motus causât laborem
in operationibus nostris, ut dicit Philosophus, I Cæli et XII
Metaph., text. 51, inde consecutum est ut quies labori oppo­
natur ; et ex duabus significationibus quietis transsumptæ
sunt aliæ duæ : quia enim nostris operationibus motus adjun­
gitur, inde in usum venit ut omnis operatio motus dicatur,
quamvis improprie ; et secundum hoc omnis cessatio a qua­
cumque operatione quies dicitur, et hæc significatio transu­
mitur a prima. Sed quia nihil laborat nisi ex hoc quod a per­
fectione propriæ naturæ distat, ut patet in motibus violentis ;
inde est ut in illo res quiescere dicatur in quo sufficientiam in-

venit ; et secundum hunc modum voluntas quiescit in ultimo
fine : et hæc significatio quietis transumitur a secunda.
Constat ergo quod Deo non potest quies attribui quantum
ad primam vel secundam significationem, sed quantum ad
tertiam vel quartam potest. Sed quantum ad tertiam sciendum,
ut ex præcedenti articulo patet, quod Deus ab operatione cessare
non dicitur quasi ipsa operatio qua operatur, deficiat, cum sua
operatio sit essentia ejus ; sed ratione effectus hoc dicitur, quia
operatione æterna facit ut aliquis effectus temporaliter sit.
Nec sic tamen ex parte effectus operatio ejus cessare dicitur
die septima, quasi nihil in rebus fecerit postea, vel saltem in die
septima : quia si operatio ejus in creatura vel ad momentum
cessaret, creatura esse desineret, ut dicit Augustinus, IV
Super Genes., cap. xn, coi. 304, t. III. Sed sic dicitur ab opere
cessasse die septima, quia a die septima deinceps novam
creaturam non fecit quæ non aliquo modo in operibus sex
dierum præcesserit, ut supra dictum est.
Sed quantum ad quartum notandum, quod quies voluntatis
divinæ in fine, potest accipi dupliciter. Vel absolute, secundum
quod in seipso sufficientiam invenit, et sic quies æterna est.
Alio modo potest intelligi per relationem ad creaturam, secun­
dum quod creatura Deo placet : non tamen ita ut ea indigeat,
quasi in ea sufficientiam suæ beatitudinis inveniens1 ; sed eam
ad seipsum ordinans, in seipso sufficientiam invenit : et sic
quiescere dicitur Deus proprie a rebus conditis12 : quod non
potest intelligi nisi rebus jam conditis, quod est post sena­
rium diem : et ita quies Dei, secundum duas ultimas acceptio­
nes, convenienter septimo diei ascribitur.
Primum3 ergo et secundum concedimus : quia Deo non
attribuitur quies opposita motui vel labori.
Tertium similiter concedimus : quia non solum illo modo
dicitur Deus quievisse septima die, sed, ut dictum est, aliis
modis.
Ad quartum dicendum, quod motus voluntatis divinæ meta­
phorice dicitur, non ex hoc quod voluntas ejus finem conse­
quatur per aliqua media, sed quia ea quæ ab ipso sunt, in seip­
sum ordinat.
Ad quintum dicendum, quod quamvis Deus ab æterno
in seipso quieverit, non tamen quievit a creaturis conditis in
1.
re »,
2.
3.

Nicolai omittit sequentia usque ad illa verba : « et sic quiesceetc.
Idem omittit sequentia usque ad « quod est post senarium », etc.
AI. : « Ad primum » ; et mox : « Ad tertium. »

seipso ; sed solum quievit sic, quando jam creaturæ fuerant
ij conditæ.
I
Ad sextum dicendum, quod dies septimus nullo modo ponig tur ut objectum quietis. Sed vel, secundum Augustinum, IV
tiDe Gen. ad liti., cap. xxxv, coi. 320, t. III, Deus dicitur in
I septimo die quievisse inquantum quietem propriam, qua in
I seipso a rebus conditis quiescit, naturæ angelicæ monstravit ;
i cujus cognitionem diem appellat ; vel, secundum alios sanctos,
* dies septima significat tempus quoddam, non ita quod quies
: divina tempore mensuretur, sed quia simul cum tempore est,
ζ' per quem modum verba temporalia de Deo dicuntur.
ς
Unde patet responsio ad septimum.
»
Ad octavum dicendum, quod quamvis quies Dei princi1 pium non habeat, tamen quies creaturæ a Deo, secundum
■ quod in eo stabilitur, principium habet, sed non finem : quia
' qualitercumque creatura mutetur, nunquam in non ens sim• pliciter cedit, ut dicit Augustinus, IV Super Genesim, cap. xvm,
§ 35, coi. 309, t. III. Vel aliter dicendum quod etiam ipsa quies
qua Deus quiescit quodammodo principium habet, non in·. quantum quiescit in seipso absolute, sed inquantum quiescit
in seipso a rebus conditis, eis non egendo : quod tamen finem
non habet, quia eis nunquam egebit ; et ideo dies septima habet
mane, sed non vespere.

ARTICULUS III

'3

Utrum Deus debuerit sanctificare septimum diem præ aliis1
Ad tertium sic proceditur. 1. Videtur quod diem septimum
Deus præ aliis sanctificare non debuit. Operatio enim nobilior
est otio, ut dicitur X Ethic., cap. ix ; unde non in otio, sed in
operatione felicitas consistit. Sed sex diebus Deus operatus
est, septima vero die ab opere cessavit. Ergo sextam diem
potius quam septimam sanctificare debuit.
2. Præterea, sanctificatio et benedictio congrue bonitati
respondet. Sed bonum est communicativum sui, ut dicit Dio­
nysius, De div. nom., cap. iv, col. 694, t. I. Cum ergo Deus in
sex diebus bonitatem suam communicaverit, res in esse pro­
ducendo, videtur quod eisdem sex diebus magis quam septimæ
sanctificatio competat.
3. Præterea, ut dicit Rabbi Moyses, lib. II Dub., cap. xxxn,
observatio sabbati in lege fuit instituta, ut in fide populi
1. Ip, Summæ theol, q. lxxiii, art. 3.

390

COMMENTUM IN LIB. II SENTENTIARUM

firmiter permaneret novitas mundi, ex qua facillima pro­
batio sumitur ad ostendendum Deum esse, et omnipotentiam
ejus, et alia hujusmodi. Sed, secundum Apostolum, Rom. i,
per ea quæ facta sunt, in invisibilia Dei devenimus. Ergo
potius sex dies in quibus creaturæ factæ sunt, sanctificari
deberent, quam dies septima.
4. Præterea, ei cui nihil decrescit in operando aliquid exte­
rius, non est acceptior quies quam operatio. Sed Deo nihil
decrescit in faciendo creaturas : quia faciendo non laborat,
ut dictum est ; neque virtus ejus exhauritur, quin semper
in infinita possit ; nec intellectus ejus distrahitur, quin semper
in sui contemplatione perfecte maneat. Ergo non debuit
magis sanctificare diem quietis quam dies in quibus operatus
est.
5. Præterea, magis indicat divinam potentiam operatio
qua Deus operatur instituendo naturam, quam illa qua opera­
tur in natura operante ad naturæ propagationem. Sed in primis
sex diebus Deus operatus est, naturam instituendo nullo
mediante ; in septima vero die et deinceps operatus est, natu­
ram conservando et movendo in motibus naturæ et princi­
piis. Ergo senarius dierum magis manifestat divinam poten­
tiam quam dies septimus, et ita magis sanctificari debuit.
Sed contra, sanctificatio et benedictio bonitati debetur.
Sed bonum, secundum Philosophum in III Metaph., text. 3,
dicitur ex ratione finis. Cum igitur perfectio rerum quæ est
ex ordine ad finem debeatur diei septimo, ille dies præ aliis
sanctificari et benedici debuit.
Præterea, vita contemplativa activæ præfertur. Unde Luc., .x,
43 : Optimam partem elegit sibi Maria, per quam vita contem­
plativa signatur. Sed senarius dierum attribuitur actioni,
qua Deus res produxit ; septimus autem quieti divinæ contem­
plationis, qua seipso Deus perfruitur. Ergo sanctificatio et
benedictio præcipue diei septimae debetur.
Solutio. — Respondeo dicendum, quod septimæ diei duo
attribuuntur, scilicet consummatio operum et quies opificis.
Quantum vero ad primum, debetur diei septimæ benedictio :
quia, secundum Gregorium, benedictio Dei significat collatio­
nem donorum ejus et multiplicationem eorumdem. Multipli­
catio autem creaturarum præsupponit duplicem perfectionem
rerum : unam1 scilicet qua universum perfectum est, ex omnibus suis partibus essentialibus constans ; unde Philosophus,
in IV Meteor., cap. π, dicit, quod perfectum est unumquodque
1. AI. : « illam. »

-

>

,

DISTINCTIO XV, QUAEST. Ill, ART. Ill

391

quando potest facere alterum quale ipsum est ; et aliam, qua
scilicet universum perfectum est ex ordine ad finem : quia
multiplicatio creaturarum per generationem est ad hoc ut
divinum esse quantum possunt participent, ut in II De generat.,
text. 4, dicitur. Omnis etiam creaturæ operatio naturalis ad
finem ordinata est ; et ideo benedictio diei septimæ debetur,
in qua post perfectionem primam universi, quæ sexto die com­
pleta est, etiam in ordine ad finem universum perfectum est.
Sed quantum ad secundum, quod est quies opificis, debetur
diei septimæ sanctificatio. In sacra enim Scriptura sancti­
ficatio interdum dicitur ex hoc quod aliquid ad cultum Dei
dedicatur : sic' enim dicitur tabernaculum sanctificari, et
vasa ejus, et ministri ; et ita etiam dies septimus sanctificatus
est, id est ad cultum Dei dedicatus est ; ut sicut scilicet1 Deus,
qui res condidit non in ipsis rebus conditis quasi in fine quievit,
. sed a rebus conditis in seipso in quo beatitudo sua consistit :
cum non sit beatus ex hoc quod res fecerit, sed quod factis
non eget, in seipso sufficientiam habens : ita etiam et nos non
in operibus ejus aut in operibus nostris discamus quiescere
sicut in fine ; sed ab operibus in ipso Deo in quo beatitudo
nostra consistit : propter hoc enim institutum est ut homo sex
diebus laborans in operibus propriis, septimo die quiesceret,
ejus cultui vacans. Hæc autem quies in Deo Christianis non
ad tempus, sed perpetuo indicitur, quibus indicitur : Sine
intermissione orate12, I Thessal., v. Et ideo illa temporalis
observatio in lege nova cessavit.
Ad primum ergo dicendum, quod felicitas Dei non consistit
in operatione qua creaturas condidit, sed in operatione qua
seipso perfruitur, creaturis non egens ; et hæc operatio ad
quietem septimæ diei pertinet.
Ad secundum dicendum, quod quamvis bonitas Dei mani­
festetur in hoc quod esse communicavit rebus per creationem,
tamen perfectio bonitatis ostenditur in hoc quod rebus conditis
Deus non eget, sed in seipso sufficientiam habet.
Ad tertium dicendum, quod creaturæ sunt sicut via, per
quam devenitur in cognitionem Creatoris. Perfectio autem
non consistit in via, sed in termino viæ. Unde non debet sanc­
tificari dies in quo creaturæ sunt conditae, sed dies in quo sicut
in fine quiescit.
Ad quartum dicendum, quod quamvis per operationem qua
res in esse producit, nihil Deo decrescat ; tamen hoc potius
1. AI. : « ut sunt scilicet. »
2. Parm. : orare.

392

COMMENTUM IN LIB. II SENTENTIARUM

apud eum est quod aliis non eget, in seipso quiescens, quam
quod alia facit ; et ideo dies quietis magis benedicitur quam
dies productionis creaturæ.
Ad quintum dicendum, quod Deus eadem virtute qua esse
rebus tribuit, eas in esse proprio conservat. Unde non magis
ostendit divinam potentiam productio creaturarum quam
earum conservatio.
EXPOSITIO TEXTUS

« Jumenta, et reptilia, et bestias. » Quid sit reptile, dictum
est1, q. ii, art. 2. Jumenta vero dicuntur quæ adjutorium
homini conferunt, praecipue vehendo ipsum, ut equi vel
asini, et hujusmodi. Ëestiæ dicuntur propter crudelitatem,
quasi vastiæ, ut leones et ursi, et hujusmodi12.
« Creata non fuerunt nisi potentialiter et materialiter »,
ut intelligatur tam de potentia activa quam ds materiali.
« Quia non potuit simul ab homine dici quod a Deo simul
potuit fieri. » Videtur hoc nihil esse, quia licet non potuerit
simul pronuntiare, potuit tamen dicere ea quæ successive
narrabat, simul esse facta. — Sed dicendum quod dicitur non
potuisse dicere, non quia, non simpliciter non potuit dicere
simul esse facta, sed quia non potuit hæc dicere secundum
convenientiam disciplinæ, ut faciliter quod dicebatur a rudi­
bus caperetur, ut faciunt geometræ in descriptionibus figu­
rarum lineam post lineam protrahentes, quæ tamen simul
figuram constituunt.
« Alia translatio habet : Consummavit Deus die sexto3. »
Utraque translatio veritatem continet, si, ut prædictum est4,
completio distinguatur.

1. Nicolai' : « inferius dicetur » ; videlicet Nicolaius ordinem sibi a
D. Thoma præfïxum, ut patet, invertit, ponendo ante omnia exposi­
tionem textus ; quod semel animadvertisse sufficiat.
2. Parm. : « ursi, et hujusmodi creata, » etc. Sed hæc verba : « creata
non fuerunt nisi potentialiter et materialiter » sunt ipsius textus
Sententiarum.
3. AI. : « septimo. »
4. Nicolai rursum : « ut infra patebit. »

DISTINCTIO XVI
Lite hominis creatione; ubi considerandum est quare creatus sit
I homo, et qualiter sil institutus, quæ duo supra tractata sunt,
fc et qualis factus, et qualiter lapsus ; postremo quomodo sit repara­
ît lus ; quæ discutienda sunt.
KÏ. His excursis, quæ supra de hominis creatione praemisimus,
H' effectui mancipare atque ordine explanare nunc suscipimus.
B Ubi hæc consideranda videntur : scilicet quare creatus sit homo,
Ï, et qualiter institutus, et qualis, et quomodo factus ; deinde
* qualiter sit lapsus ; postremo qualiter et per quem sit reparatus.
V Horum autem primo loco et secundo posita, id est causam
5 creationis humanæ et modum institutionis, superius pro modulo
5 nostræ facultatis tractavimus. Ideoque superest ut qualis vel
$ quomodo factus sit, discutiamus. In Genesi, i, 26, legitur :
w Faciamus hominem ad imaginem et similitudinem nostram. In
eo quod dicit faciamus, una operatio trium personarum osten­
ditur ; in hoc vero quod dicit ad imaginem et similitudinem
nostram, una et æqualis substantia trium personarum monstra­
tur. Ex persona enim Patris hoc dicitur ad Filium et Spiritum
sanctum ; non, ut quidam putant, angelis : quia Dei et angelo­
rum non est una et eadem imago et similitudo.

«
4'

Quod imago et similitudo hic a diversis accipitur varie : a qui­
busdam increata, ab aliis creata et increata, vel essentia Tri­
nitatis, vel Pater, vel Filius, vel Spiritus sanctus.

Imago autem et similitudo in hoc loco vel increata intelligitur,
id est Trinitatis essentia, ad quam factus est homo ; vel creata,
in qua factus est homo, et ipsa homini concreata. Incrcatam
enim imaginem, quæ Deus est, videtur intellexisse Beda, cum
dicit non esse unam imaginem Dei et angelorum, sed trium
personarum ; et ideo personis, non angelis fit ibi sermo. Impro­
prie tamen imago dicitur : quia imago relative ad illud dicitur
cujus similitudinem gerit, et ad quod repræsentandum facta
est, sicut imago Cæsaris, quæ ipsius similitudinem præferebat,
ipsumque quodammodo repræsentabat. Improprie autem imago
dicitur id ad quod aliud fit, sicut exemplum proprie dicitur quod
sumitur ex aliquo, et exemplar ex quo sumitur aliquid. Ponitur
tamen aliquando abusive alterum pro altero. Ita et minus pro­
prie accipitur imago essentia Trinitatis ; si tamen ea nomine
imaginis in hoc loco intelligitur.

Opinio eorum qui putaver unt Filium per imaginem
et similitudinem hic accipi
Filius vero proprie imago Patris dicitur, sicut supra in Tractatu
de Trinitate diximus. Unde fuerunt nonnulli1 qui ita distinxe­
runt,ut imaginem in hoc loco intelligerent Filium, hominem vero
non imaginem, sed ad imaginem factum dicerent ; quos refellit,
Apostolus dicens, I Corinth., xi, 7 : Vir quidem imago et gloria
Dei. Hæc namque imago, id est homo, cum dicitur fleri ad
imaginem, non quasi ad Filium dicitur fleri ; alioquin non
diceret ad imaginem nostram ; quomodo enim nostram diceret,
cum Filius solus Patris imago sit ? Fuerunt autem et alii perpicacius hæc tractantes1
2, qui per imaginem Filium, et per
similitudinem Spiritum sanctum intelligerent, qui similitudo
est Patris et Filii : et ideo pluraliter putaverunt, dici nostram,
id referentes ad similitudinem tantum ; ad imaginem vero subintelligendum esse meam. Hominem vero ad imaginem esse el
ad imaginem et similitudinem factum esse tradiderunt, et ima­
ginem imaginis esse, et similitudinem similitudinis.

Neque horum sententiam approbat ; sed imaginem el simililunem Dei in homine quærendam et considerandam docet, ut
imago et similitudo creata intelligatur.

Verumtamen hæc distinctio, licet reprobabilis penitus non
videatur; quia de medio montium, id est auctoritatibus san­
ctorum, non manat, congruentius in ipso homine imago et simi­
litudo Dei quærenda est et consideranda. Factus est ergo homo
ad imaginem Dei et similitudinem secundum mentem, qua irra­
tionalibus antecedit : sed ad imaginem secundum memoriam,
intelligentiam et dilectionem ; ad similitudinem secundum
innocentiam et justitiam, quæ in mente rationali naturaliter
sunt. Vel imago consideratur in cognitione veritatis, simili­
tudo in amore virtutis. Vel imago in aliis omnibus similitudo
in essentia, quia immortalis et indivisibilis est. Unde Augusti­
nus in lib. De quantitate animæ, cap. ii, col. 1037, t. I : « Anima
facta est similis Deo, quia immortalem et indissolubilem fecit
eam Deus. » Imago ergo pertinet ad formam, similitudo ad natu­
ram. Factus est ergo homo secundum animam ad imaginem el
similitudinem Dei, non Patris vel Filii, vel Spiritus sancti, sed
totius Trinitatis : Ita et secundum animam dicitur homo esse
imago Dei, quia imago Dei in eo est : sicut imago dicitur et
tabula et pictura quæ in ea est, sed propter picturam quæ
in ea est, simul et tabula imago appellatur. Ita propter imagi1. Aug., lib. VII De Trinit., c. ult., § 12, col. 946, t. 8.
2. Nicolai Rupertum refert, lib. IV De Trinit., cap. n, etc., col. 75,
t. 3.

TO: nem Trinitatis, etiam illud in quo est hæc imago, nomine
imaginis vocatur.
'
fi>1

Quare homo dicitur imago, el ad imaginem ; Filius vero imago,
et non ad imaginem.

i1- Quocirca homo et imago dicitur, et ad imaginem; Filius
t autem imago, non ad imaginem : quia natus est, non creatus,
i æqualis et in nullo dissimilis : homo creatus est a Deo, non genij tus, non parilitate æqualis, sed quadam similitudine accedens ei.
Unde Augustinus in VII lib. De Trin., cap. ult., § 12, coi. 946,
t. Ill : « In Genesi, i, 26, legitur : Faciamus hominem ad imagiet similitudinem nostram. Faciamus et nostram pluraliter
I.. nem
dixit. Et nisi ex relativis, id est personis, accipi non oportet
’ ut facere intelligantur Pater, et Filius, et Spiritus sanctus, ad
imaginem Patris, et Filii, et Spiritus sancti, ut subsisteret
homo imago Dei. Sed quia non omnino æqualis fiebat illa imago,
i tanquam non ab illo nata, sed ab eo creata ; ideo ita imago
dicitur quod et ad imaginem : quia non æquatur parilitate,
sed accedit quadam similitudine. Filius autem est imago,
X'
sed non ad imaginem ; quia æqualis est Patri. Dictus est ergo
homo ad imaginem propter imparem similitudinem : et ideo
nostram, ut imago Trinitatis esse homo intelligatur, non Trini­
tati æqualis, sicut Filius Patri. » Ecce ostensum est secundum
quid homo sit similis Deo, scilicet secundum animam. Sed in
corpore quamdam proprietatem habet quæ hoc inducat, quia
est erecta statura, secundum quam corpus animæ rationali
congruit, quia in cælum erectum est.
DIVISIO TEXTUS
4

.-1

9

il

Determinato do natura pure spirituali, id est angelica,
et de natura pure corporali, hic tertio multipliciter prose­
quitur de natura composita ex spirituali et corporali, scilicet
de homine. Dividitur ergo pars ista in partes duas : in prima
determinat d ■ homine quantum ad primam sui institutionem ;
in secunda quantum ad ejus causam, xxi dist., ibi : « Videns
ergo diabolus hominem per obedientiæ humilitatem posse
ascendere unde ipse per superbiam corruerat, invidit ei. »
Prima in duas : in prima determinat conditionis humanæ
principium ; in secunda ostendit hominis conditi statum,
xix dist., ibi : « Solent plura quæri de primi hominis statu. »
Prima in duas : in prima ostendit formationem hominis,
secundum quod exit a sua causa et in similitudinem ejus,
ut ostendatur quodammodo esse actio univoca ; in secunda
determinat institutionem hominis, secundum quod ex suis
partibus constat, xvn distinet., ibi : « Hic de origine animæ

plura quæri solent. » Prima in tres : in prima ostendit homi­
nem ad imaginem et similitudinem Dei institutum ; in secunda
■ ponit horum expositionem, ibi : « Imago autem et similitudo
in hoc loco vel increata intelligitur... vel creata » ; in tertia
ostendit, secundum quam partem hominis esse ad imaginem
sibi conveniat, ibi : « Factus est homo secundum animam
ad imaginem et similitudinem... totius Trinitatis. » Secunda
pars dividitur in tres : in prima ponit suam expositionem :
in secunda excludit alias quorumdam expositiones,ibi :«Filius
vero proprie imago Patris dicitur » ; in tertia supplet quoddam
ad suam expositionem, quod in aliis expositionibus tange­
batur, scilicet in quo imago et similitudo differant, ibi :
« Verumtamen hæc distinctio licet reprobabitis penitus non
videatur..., congruentius in ipso homine imago et similitudo
Dei quærenda est. »
« Factus est ergo homo secundum animam ad imaginem
et similitudinem Dei. » Hic ostendit, secundum quam partem
in homine sit imago assignanda : et primo ostendit quoa secun­
dum animam ; secundo ostendit quod hujusmodi indicium
etiam in corpore ostenditur, ibi : « Sed in corpore quamdam
habet proprietatem quæ hoc indicat. » Circa primum duo facit :
primo ponit hominem esse ad imaginem Trinitatis, non solum
Patris vel Filii, ut alii dicebant, et hoc secundum animam ;
secundo ostendit quomodo differenter imago homini secundum
animam1 et Filio Dei conveniat, ibi : « Quocirca homo et imago
et ad imaginem dicitur ; Filius autem imago, non ad ima­
ginem. »

QUÆSTIO PRIMA
Hic quatuor quæruntur : 1° utrum in aliqua creatura imago
Dei inveniri possit ; 2° in quibus inveniatur ; 3° utrum in illis
in quibus invenitur æqualiter inveniatur ; 4° de differentia
imaginis et similitudinis.

ARTICULUS PRIMUS
Utrum aliqua creatura possit dici esse ad imaginem
Ad primum sic proceditur. 1. Videtur quod nulla creatura
possit dici ad imaginem Dei esse. Cujuscumque enim est aliqua
imago creata, ei contingit aliquam imaginem ponere. Sed
Deo non contingit aliquam ponere. Isa., xv, 18 : Cui simi­
lem fecistis Deum aut quam imaginem ponetis ei ? Ergo, etc.
1. Parm. : « secundum animam homini et Filio Dei.

2. Præterea, proprietates unius non inveniuntur in alio.
1^· Sed imago indicat proprietatem Filii, ut in primo dictum

est, qui increatus est. Ergo nulli creaturæ convenit.
3. Præterea, in imagine importatur convenientia quædamcum
aliquo uno ; unde dicit Hilarius, lib. De synod., § 13, col. 490,
t. II, imaginem esse speciem non differentem ejus rei ad quam
imaginatur. Sed quæcumque conveniunt in aliquo uno, habent
aliquid prius et simplicius se, sive sit convenientia analogiæ,
sive unionis1 : est enim ens prius substantia et accidente, sicut
animal prius homine et equo. Deo autem nihil est prius et
simplicius. Ergo non potest esse ejus imago in creatura.
4. Præterea, de ratione imaginis est æqualitas ; dicit enim
Hilarius, ubi supra, imaginem esse rei ad rem coæquandam2.
Sed nulla æqualitas potest esse creaturæ ad Deum. Ergo nec
imago ejus esse potest.
5. Item, infinite distantium non potest esse indiscretio et
unio. Sed imago, ut dicit Hilarius, ibid., est similitudo
discreta3 et unita. Ergo creatura non potest esse ad imaginem
Dei, a quo in infinitum distat.
Contra est quod habetur Genes., i, 26 : Faciamus hominem
ad imaginem et similitudinem nostram.
Præterea ad perfectionem operis exigitur ut perducatur in
'similitudinem agentis. Sed Dei perfecta sunt opera, Deuter.,
xxxii, 4. Ergo oportet esse aliquod operum ejus in quo ipsius
4mag° repræsentetur.
Solutio. — Respondeo dicendum, quod imago proprie dicitur quod ad alterius imitationem est : nec tamen quælibet
imitatio rationem imaginis perficit ; ut si hoc sit album et illud
album, non ex hoc dicitur ejus imago : sed ad rationem imaginis
exigitur imitatio in aliquo quod speciem exprimat et essentiam :
propter quod ab Hilario dicitur speties indifferens. Et inde
est quod in corporalibus secundum imitationem figuræ potissimum imago attenditur, quia figura est quasi certum signum
ostendens unitatem et differentiam speciei. Hæc autem imitatio potest esse dupliciter : aut simul quantum ad speciem
et signum speciei, et sic imago hominis est in filio suo, qui ipsum
in humana specie et figura imitatur, et hæc est perfecta imago :
aut quantum ad signum tantum, et non quantum ad veritatem
speciei, sicut imago hominis est in4 statua lapidea ; et hæc
Ί. Parm. : « univocationis. »
2. « Rei ad rem coæquandæ, » etc. Mignc.
3. « Imaginata et indiscreta similitudo. » Migno.
4. Parm. omittit : « in. »

398

COMMENTUM IN LIB. II SENTENTIARUM

est imperfecta imago. Et primo modo filius est imago patris,
sicut in natura communicans ; secundo autem modo imago
Dei est in creaturis ; et ideo creatura potest esse imago Dei,
licet non perfecta.
Ad primum ergo dicendum, quod propheta loquitur contra
idololatrae, qui Deum in corporalibus figuris imaginari nite­
bantur ; et ideo non est ad propositum.
Ad secundum dicendum, quod imago secundum perfectam
rationem indicat proprietatem Filii ; et sic creaturæ non con­
venit, sed secundum imperfectam significationem, ut sic
nomen imaginis a Filio in creaturas descendat, sicut a Patre
nomen paternitatis, ad Ephes., in.
Ad tertium dicendum, quod convenientia potest esse dupli­
citer : aut duorum participantium aliquod unum, et talis
convenientia non potest esse Creatoris et creaturæ, ut objec­
tum est ; aut secundum quod unum per se est simpliciter, et
alterum participat de similitudine ejus quantum potest ; ut
si poneremus calorem esse sine materia, et ignem convenire
cum eo, ex hoc quod aliquid caloris participaret : et talis
convenientia esse potest creaturæ ad Deum, quia Deus dicitur
ens hoc modo quod est ipsum suum esse ; creatura vero non
est ipsum suum esse, sed dicitur ens, quasi esse participans ;
et hoc sufficit ad rationem imaginis.
Ad quartum dicendum, quod ad rationem imaginis non
exigitur æqualitas æquiparantiæ, cum magni hominis in parva
pictura imago exprimatur ; sed exigitur æqualitas proportio­
nis, ut scilicet eadem sit proportio partium ad invicem in ima­
gine quæ est in imaginato : et talis æqualitas invenitur in anima
respectu Dei : quia sicut ex Patre Filius, et ex utroque
Spiritus sanctus, ita ex mente notitia, et ex utraque amor
procedit.
Ad quintum dicendum, quod ubi est perfecta imaginis ratio,
ibi est perfecta indiscretio et unitas, ut patet in Filio ad
Patrem ; creatura autem, quantum ad hoc quod Deum imi­
tatur, non discernitur ab eo, sed quodammodo sibi unitur
unitate convenientiæ, quamvis semper remaneat major diffe­
rentia : et sic non ex toto tollitur ratio imaginis, sed solum
imaginis perfectæ.

ARTICULUS II

K Utrum imago Dei inveniatur tantum in creaturis rationalibus1

Œ
Ad secundum sic proceditur. 1. Videtur quod non tantum
K in rationalibus creaturis imago Dei inveniatur. Ad rationem
enim imaginis, qualis in creaturis esse potest, non exigitur
E perfecta similitudo, ut dictum est ; sed suflicit imperfecta
w imitatio. Sed quælibet creatura ex hoc esse habet quod divinam
|' perfectionem imitatur. Ergo quælibet creatura dici debet ad
|- imaginem Dei.
I
2. Præterea, dicit Boetius in lib. De consolat, philosophise,
lib. III, metr. ix, coi. 759, t. I, de Deo loquens :
t}

« Mundum mente gerens, similique imagine formans. »

i
t

Sed quælibet creatura in esse prodiit ex hoc quod in mente
divina per suam ideam gestabatur. Ergo quælibet creatura
potest dici facta ad imaginem Dei.
3. Præterea, ubi est expressior similitudo, ibi magis salvatur
ratio imaginis. Sed perfectio divinæ bonitatis expressius repræsentatur in toto universo quam in aliqua parte ejus. Ergo
totum universum magis debet dici ad imaginem Dei quam
aliqua creatura rationalis.
4. Præterea, Dionysius, in iv cap. De dio. nomin., §§ 1 et
4, coi. 694, t. I, ostendit similitudinem divinæ bonitatis maxime
apparere in radio solari. Sed expressio similitudinis causât
imaginem. Ergo radius solaris debet dici esse ad imaginem
Dei.
5. Præterea, illud quod maxime exprimit proprietatem
alicujus, maxime videtur ad ipsum convenientiam habere.
Sed in fine Cæl. hierar. dicit Dionysius, quod in igne maxime
ostenduntur divinæ proprietates. Ergo ignis maxime debet
dici ad imaginem Dei.
Sed contra, ex hoc anima dicitur imago Dei quia ejus capax
est, ut Augustinus, lib. XIV De Trinit., cap. vni, coi. 1044,
t. VIII, dicit. Sed sola creatura rationalis est capax Dei. Ergo
ipsa sola est ad imaginem Dei.
Præterea, quanto aliqua creatura est perfectior, tanto est
Deo similior. Sed inter alias creaturas rationalis natura altissimum gradum tenet. In ipsa ergo præcipue imago Dei inve­
nitur.
1. I. p. Summx theolq. xcm, art. 2.

liku

400

COMMENTUM IN LIB. II SENTENTIARUM

Solutio. — Respondeo dicendum, quod, ut dictum est,
illa imitatio rationem imaginis constituit quæ est in aliquo
ad speciem pertinente. Ex primo autem et communi nihil
sortitur speciem, sed ex ultimo et proprio, sicut est differentia
constitutiva. Consideratis autem divinæ bonitatis proces­
sibus in creaturis, quibus naturæ creatæ constituuntur in
similitudinem naturæ increatæ, ultima invenitur intellec­
tualis dignitatis participatio, et quæ omnes alias præsupponat : et ideo intellectualis natura attingit ad imitationem divi­
nam, in qua quodammodo consistit species naturæ ejus ;
et inde est quod in eadem operatione ponimus ultimam feli­
citatem intellectualis creaturae, in qua est felicitas Dei, scili­
cet in contemplatione intellectiva ; et ideo sola intellectualis
creatura rationabiliter ad imaginem Dei dicitur esse.
Ad primum ergo dicendum, quod quamvis quælibet crea­
tura aliquid participet de ratione similitudinis divinæ, non
tamen potest dici ejus imago ratione praedicta.
Ad secundum dicendum, quod similitudo operis potest
dici ad operantem dupliciter : aut quantum ad id quod habet
in natura sua, sicut homo generat hominem ; aut quantum
ad id quod habet in intellectu suo, sicut artificiatum ab arti­
fice in similitudinem artjs suæ procedit. Utroque modo pro­
cedit creatura a Deo in similitudinem ejus. Primo modo,
quia ab ente sunt entia, et a vivo viventia. Secundo modo,
quia procedunt a rationibus idealibus. Cum ergo unaquæque
res pertingat ad perfectam imitationem ejus quod est in intel­
lectu divino, quia talis est qualem eam esse disposuit ; ideo
quantum ad hunc modum similitudinis quælibet creatura
potest dici imago ideæ in mente divina existentis ; unde
dicit Boetius, in lib. De Trinit., cap. π, col. 1250, t. II, quod
formæ quæ sunt in materia possunt dici imagines, eo quod
ab his formis venerunt quæ sine materia sunt ; sed quantum
ad alium modum sola intellectualis natura pertingit ad ulti­
mum gradum imitationis, ut dictum est ; et ideo ipsa sola
dicitur imago Dei.
Ad tertium dicendum, quod similitudo divinæ bonitatis,
quantum ad nobilissimas participationes ipsius, non resul­
tat in universo nisi ratione nobilissimarum partium ejus, quæ
sunt intellectuales naturæ : nec per se de toto potest dici,
et primo, quod1 non convenit sibi ratione omnium partium,
ut in VI Physic, dicitur frequenter : et ideo universum non
potest dici imago Dei, sed intellectualis natura.
1. AI. : « et primo, quia.

Ad quartum dicendum, quod similitudo radii solaris ad
divinam bonitatem tota attenditur quantum ad causalitatem,
et non quantum ad dignitatem naturay quæ rationem imaginis perficit.
Ad quintum dicendum, quod proprietates divinæ ostenduntur in creaturis dupliciter : vel secundum similitudinem
analogiae, sicut vita, sapientia et hujusmodi, quæ analogice
Deo et creaturis conveniunt, et sic divinæ proprietates præcipue ostenduntur in rationali natura ; vel secundum similitudinem proportionalitatis1, secundum quod spirituales
proprietates corporalibus metaphorice designantur, et hoc
modo in igne ostenduntur proprietates divinæ, ut in I lib.
dictum est1
2. Sed hæc similitudo non facit rationem imaginis ;
unde Dionysius vocat eam, in n cap. Cælest. hierar., col. 13δ,
t. I, dissimilem similitudinem.

K

ARTICULUS III

Bgi

Utrum imago Dei magis reperiatur in angelis
quam in hominibus3

Br'

Ad tertium sic proceditur. 1. Videtur quod imago non

■y · magis in angelis quam in hominibus inveniatur. Ea enim quæ
Ht sequuntur naturam, æqualiter inveniuntur in omnibus
BgL habentibus naturam illam, ut risibile in hominibus. Sed esse
||Ε.

ad imaginem Dei consequitur intellectualem naturam. Ergo
in omnibus habentibus intellectum est æqualiter.
'2. Præterea, secundum Augustinum, lib. XIV De Trinit.,
cap. vin, col. 1044, t. VIII, eo ipso est anima imago Dei quod
capax ejus esse potest. Sed non magis capax Dei est angelus
quam homo, cum in fruitione divinitatis homines angelis
æquentur. Ergo esse ad imaginem non magis angelis quam
hominibus convenit.
3. Præterea, ut dicit Augustinus, lib. LXXXIII Quæst.,
quæst. Li, § 4, col. 33, t. VI, inter mentem nostram et Deum
nihil est medium. Sed quod magis imitatur Deum, cadit
medium inter ipsum et id quod minus imitatur ipsum. Ergo
angelus non magis est ad imaginem Dei quam mens humana.
4. Præterea, ad Hebr., n, v. 9, dicit Glossa ord., col. 647,
t. II, quod natura mentis humanæ quam Christus assumpsit,
nihil post Deum est melius. Sed Christus assumpsit mentem
1. Parm. : « proportionis. »
2. Dist. xxxiii.
3.1 p. Summæ theolog., q. xcni, art. 3.

. I

ejusdem naturæ cum nostris mentibus. Cum ergo unumquod­
que tanto sit melius quanto expressiori imagine Deum
imitatur, videtur quod esse ad imaginem non magis angelis
quam hominibus conveniat.
5. Præterea, de beata Virgine dicit Hieronymus1, Sermo
de Assumptione, § 15, coi. 138, t. XI, quod « exaltata est super
choros angelorum ad cælestia regna. » Sed hoc non posset
esse, si ipsa esset minus ad imaginem Dei quam angeli. Ergo
cum ipsa vere et pure naturam humanam habeat, videtur
quod imago non plus in angelis quam in hominibus inveniatur,
Sed contra est quod dicit Gregorius, XXXII Moral..
cap. xxiii, col. 664, et Hom. xxxiv in Evang., § 7, col. 1249,
t. II, quod angelus dicitur signaculum similitudinis, quia in
eo divinæ imaginis similitudo magis insinuatur expressa.
Sed secundum hoc aliquid dicitur esse magis ad imaginem,
secundum quod expressius imago Dei in ipso relucet. Ergo
angeli sunt magis ad imaginem Dei quam homo.
Similiter etiam videtur quod sit vir magis quam mulier
per id quod I Corinth., xi, quidam gradus inter virum et mulie­
rem constituitur, dum dicitur vir imago Dei, et mulier imago
viri : et ita non in omnibus habentibus imaginem imago
æqualite.r invenitur.
Solutio. — Respondeo dicendum, quod de imagine pos­
sumus loqui dupliciter : aut quantum ad id in quo proprie
consistit imaginis ratio ; aut quantum ad id quod secundario
assignatur similitudo imaginis : proprie enim et principaliter
imago intellectualem naturam consequitur ; unde oportet
quod ubi intellectualis natura perfectius invenitur, etiam
ibi sit imago expressior : et sic cum natura intellectualis
multo sit dignior in angelis quam in homine, eo quod prop­
ter obumbrationem intellectualis luminis homo rationalis
dicitur, cum ratio sit quidam intellectus obumbratus ; opor­
tet quod in angelis sit expressior Dei imago quam in anima,
et jn angelis superioribus quam in inferioribus, et in viro
quam in muliere : quamvis illa diversitas sit minor quam pri­
ma, quia non sequitur diversitatem naturæ secundum speciem.
Assignatur etiam imago Dei in homine, sed non ita proprie,
quantum ad aliquas proprietates consequentes, sicut quod
homo dominatur inferioribus creaturis, sicut etiam Deus in
toto universo, et est quodammodo finis earum : et hoc in­
nuitur Gen., i, 26, ubi post id quod dictum est : Faciamus
1. Sermo de Assumpt., quibusvis criticis annuentibus, Heronymo
adjudicatur.
*

hominem ad imaginem et similitudinem nostram, subjungitur :
Ut *
præsit piscibus maris, et volatilibus cæli, et bestiis, universæque terræ, omnique reptili quod movetur in terra. Et similiter sicut Deus est totus in qualibet parte universi, ita anima
tota1 in qualibet parte corporis ; et secundum hoc et hujusmodi alia nihil prohibet hominem magis ad imaginem Dei
esse quam angelum. Sed hoc est secundum quid, et non simpliciter : quia judicium similitudinis vel diversitatis quod
sumitur ab essentialibus rei, est multo firmius.
Ad primum ergo dicendum, quod ea quæ consequuntur
naturam æqualiter inveniuntur in omnibus habentibus natu­
ram illam æqualiter. Natura autem intellectualis non æqua­
liter invenitur in angelis et in hominibus, sed in angelis multo
nobilior.
Ad secundum dicendum, quod imago invenitur in homine
et in angelo quantum ad naturalia sua, non quantum ad
habitum gratiæ vel gloriæ. Consideratis autem naturalibus
angeli et hominis, magis est capax divinæ cognitionis angelus
quam homo ; et quod homo ad æqualitatem angelorum per­
ducitur in divina fruitione, est gratiæ, et non naturæ : et ideo
objectio non procedit.
Ad tertium dicendum, quod inter mentem nostram et Deum
nihil est mediunr quasi objectum beatitudinis, sed immediate
in Deum nostra mens tendit, a quo etiam immediate per
gratiam vivificatur ; et tamen est aliquid medium quantum
ad gradum naturæ, scilicet angelica natura, ut patet ex Dio­
nysio, vi cap. Cælesl. hierar., col. 178, t. I ; Augustinus etiam
dicit, XII Confess., cap. vu, col. 828, t. I, angelum prope
Deum factum, et materiam prope nihil. Et ideo objectio
nulla est.
Ad quartum dicendum, quod natura humana quam Chris­
tus assumpsit est multo nobilior quam quælibet creatura ;
sed hoc habet ex unione divinitatis, et non ex principiis essen­
tialibus ; et ideo non sequitur similis ratio de mentibus huma­
nis non unitis. Assumpsit enim Dei Filius humanam naturam,
ut Damascenus, lib. Ill, cap. xi, coi. 1023, t. I, dicit, in
atomo, id est in individuo, et non in specie ; et sic etiam natura
mentis humanæ in Glossa prædicta2 accipitur.
Ad quintum dicendum, quod exaltatio beatæ Virginis
super choros angelorum non fuit naturæ, sed gratiæ ; et ideo
per hoc nihil probatur.
* Et præsit.
1. Parm. omittit : « tota. »
2. AI. : « in gloria prædicta. »

ARTICULUS IV
Utrum imago ei similitudo convenienter distinguantur
in Littera1
Ad quartum sic proceditur. 1. Videtur quod inconvenienter
imago et similitudo in Littera distinguantur. Illud enim quod
ponitur in definitione alicujus ut genus, non distinguitur ab
ipso, sicut animal ab homine. Sed secundum Hilarium, lib.
De synod, advers. Arian., § 13, col. 490, t. II : « Imago esi
rei ad rem coæquandam12 imaginata et indiscreta similitudo. »
Ergo imago et similitudo distingui non debent.
2. Præterea, secundum quorumdam opinionem in gratui­
tis creatus non est. Sed innocentia et justitia ad gratiam per­
tinent. Ergo inconvenienter similitudo, in qua homo factus
est, per justitiam et innocentiam exponitur in Littera.
3. Præterea, cognitio et amor nominant actum vel passio­
nem. Sed actus et passio non semper remanent in anima3.
Cum ergo imago semper maneat, videtur quod inconvenien­
ter imago secundum dilectionem vel cognitionem assignetur.
4. Præterea, amor ad voluntatem pertinet. Voluntas autem
est pars imaginis. Ergo inconvenienter distinguitur simili­
tudo ab imagine per hoc quod similitudo in amore virtutis
consistit.
5. Præterea, voluntas ad cognitionem non pertinet, et
tamen pars imaginis ab Augustino ponitur, XI De Trinit.,
cap. ni et iv, coi. 988, et lib. XIV, cap; vin, coi. 1044, t. VIII.
Ergo videtur quod inconvenienter dicatur imago ad cogni­
tionem veritatis pertinere.
6. Præterea, natura intellectualis ad essentiam animæ
pertinet. Sed naturam intellectualem sequitur imago, ut dic­
tum est. Ergo videtur inconvenienter dici quod similitudo
ad essentiam pertineat, imago vero ad alia quæ sunt in anima.
Solutio. — Respondeo dicendum, quod in ratione ima­
ginis includitur similitudo, et non e converso ; unde, si
similitudo contra imaginem distinguatur, oportet specialiter
sumi similitudinem quæ deficit a ratione imaginis : sicut
proprium condividitur definitioni, non secundum nomen
commune quod de definitione prædicatur, sed secundum
illam rationem determinate acceptam qua deficit a perfec1. I p. Summæ theol., q. xciu, art. 9.
2. « Coæquandæ. » Migne,
3. Parm. : « animo. »

ti°ne definitionis. Cum ergo imago importet imitationem in
his quæ pertinent ad speciem demonstrandam, oportet quod
similitudo accipiatur in eo quod deficit a demonstratione
sPecialls naturæ. Hoc autem contingit dupliciter : aut quia
es*" Prius e*' communius quam sit natura speciei, sicut proprietates consequentes naturam generis ; aut quia est posterius
his quæ speciem demonstrant, ut accidentia consequentia
principia individui. Si ergo accipiatur defectus primo modo,
sic est ultima distinctio quæ in Littera assignatur : secundum
hoc enim dicitur similitudo secundum convenientiam in illis
quæ consequuntur essentiam, inquantum est essentia, et non
inquantum est intellectualis, ut incorruptibile et indivisibile, et hujusmodi ; imago autem attenditur secundum ea
quæ proprie intellectualem naturam consequuntur. Si autem
attendatur defectus ex hoc quod est posterius, hoc est dupliciter : quia aut hoc est secundum ordinem potentiæ naturaIis ad potentiam, et sic primum demonstrans naturam intellectualem est potentia cognoscitiva et actus ejus, et posterius
erit voluntas et actus ejus, quæ consequitur apprehensionem
cognoscitivæ virtutis : et sic erit secunda distinctio, quia
imago pertinebit ad cognitionem veritatis, quæ est primum
demonstrans naturam intellectualem, similitudo autem ad
amorem virtutis ; aut secundum ordinem potentiæ ad habi­
tum, et sic erit prima distinctio, secundum quod imago per­
tinet ad potentias, scilicet memoriam, intelligentiam et
voluntatem ; similitudo vero ad habitus consequentes, sci­
licet innocentiam et justitiam.
Ad primum ergo dicendum, quod similitudo communiter
sumpta non dividitur contra imaginem ; sed similitudo defi­
ciens a ratione imaginis, sicut proprium contra definitionem.
Ad secundum dicendum, quod etiamsi ponatur homo non
creatus in habitibus gratuitis, constat tamen eum esse crea­
tum in habitibus naturalibus integris et perfectis : et quantum
ad hoc similitudo attenderetur.
Ad tertium dicendum, quod potentiæ innotescunt per actus
et passiones : et ideo per cognitionem et amorem debet intel­
ligi potentia cognoscitiva et amativa, quæ est voluntas.
Ad quartum dicendum, quod ratio illa non valet, quia
procedit ex diversis distinctionibus : nec est inconveniens
ut secundum unam distinctionem aliquid pertineat ad ima­
ginem, et secundum aliam pertineat ad similitudinem : quia
in una comparatione potest aliquid accipi ut prius aliquo,
quod in alia accipitur ut posterius respectu alterius : secun­
dum quem modum possunt comparari potentiæ intellectivæ

naturæ ad habitus, quibus inveniuntur priores, vel una ad
alteram, et sic est una prior altera. Et ita sicut aliquid est
prius et posterius in diversa comparatione1 acceptum, ita
etiam potest ad imaginem et similitudinem pertinere ratione
prædicta.
Et similiter dicendum est ad quintum.
Ad sextum dicendum, quod intellectualitas, quamvis
pertineat ad essentiam naturæ intellectualis, non tamen est
de ratione essentiæ inquantum essentia : et ideo non pertinet
ad similitudinem, quæ assignatur secundum communes diffe­
rentias entis, scilicet simplex et compositum, corruptibile et
incorruptibile, et hujusmodi.
EXPOSITIO TEXTUS

« Quare creatus sit homo », id est causa finalis hominis,
et « qualiter institutus », quia ex anima et corpore : hæc duo
in prima distinctione hujus libri dicta sunt ; « et qualiter et
quomodo factus », hic incipit hinc12 prosequi ; « deinde qua­
liter sit lapsus », hoc prosequitur xxi distinctione, et deinceps ;
« postremo qualiter et per quam sit reparatus », hoc in III lib.
et in IV.
« Quæ in mente rationali naturaliter sunt. » Hoc potest
intelligi etiam de habitibus gratuitis, ad quos anima naturaliter
est ordinata, non quod per principia naturæ causentur ;
vel potest intelligi de habitibus innatis, sicut Philosophus in VI
Ethic., cap. xi, ponit etiam quasdam virtutes naturales.
« Imago ergo3 pertinet ad formam », scilicet specialem ;
« similitudo ad naturam », scilicet communem : et hoc. secun­
dum ultimam distinctionem quam posuit.
« Quocirca homo et imago est, et ad imaginem. » Ratio hujus
est, quia hæc præpositio « ad » notat distantiam : quia, ut
dicit Augustinus, Filius est imago Patris nulla ex parte ei
dissimilis : ideo ita dicitur imago quod non ad imaginem ;
homo autem, quia ipse Deum imitatur in natura intellectuali
et a perfecta imitatione Filii distat, in quam tamen tendit ut
potest, ideo imago dicitur et ad imaginem.

1. Parm. : « aliqua... diversimode. »
2. Parm. omittit : « hinc. »
3. Parm. non edidit in hac expositione, ut verba ipsius Magistri :
« Imago ergo pertinet ad formam, » nec : « similitudo ad naturam. »

Hic de creatione animæ, utrum de aliquo facta sit, vel non, et
quando facta ; ei quam gratiam habuerit in creatione.
Hic de origine animæ plura quæri solent, scilicet unde creata
fuerit, et quando, et quam gratiam habuerit in creatione.
Sicut hominis formatio secundum corpus describitur, cum
dicitur, Genes., n, 7 : Formavit Deus hominem de limo terræ,
ita ejusdem secundum animam describitur factura, cum sub­
ditur : Et inspiravit in faciem ejus spiraculum vilæ. Corpus enim
de limo terræ formavit Deus, cui animam inspiravit ; vel, secun­
dum aliam litteram, flavit, vel sufflavit : non quod faucibus
sufflaverit, vel manibus corporeis corpus formaverit : spiritus
enim Deus est, nec lineamentis membrorum compositus est.
Non ergo corporaliter putemus Deum corporeis manibus for­
masse corpus, vel faucibus inspirasse animam ; sed potius homi­
nem de limo terræ secundum corpus formavit, jubendo, volendo :
id est, voluit, et verbo suo jussit ut ita fieret. « Et inspiravit
in faciem ejus spiraculum vitæ ; » id est, substantiam animæ
in qua viveret creavit, non de materia aliqua corporali vei
spirituali, sed de nihilo. Putaverunt enim quidam hæretici
Deum de substantia sua animam creasse, verbis Scripturæ
pertinaciter inhærentes, quibus dicitur : Inspiravit, vel suffla­
vit, in faciem ejus spiraculum vitæ. Cum flat, inquiunt, vel spirat
homo, de se flatum emittit. Sic ergo cum dicitur Deus flasse
vel inspirasse spiraculum in faciem hominis, ex se spiritum
hominis emissise intelligitur, id est de sua locutione substan­
tiam. Qui hoc dicunt, non capiunt tropice dictum esse. Sufflavit,
vel flavit2, id est, flatum hominis, scilicet animam fecit ; flare
enim est flatum facere, et flatum facere est animam facere.
Unde Dominus per Isaiam, cap. vu : Omnem flatum ego feci.
Non sunt ergo audiendi qui putant animam esse partem Dei.
Si enim hoc esset, nec a se nec ab alio decipi posset, nec ad
malum faciendum vel patiendum compelli, nec in melius
vel deterius mutari. Flatus ergo quo hominem animavit, factus
est a Deo, non de Deo, nec de aliqua materia, sed nihilo.
1. Al. deest « vel flavit ».

Hic quæritur, quando facta sit anima,
an extra corpus, an in corpore.
Sed utrum in corpore an extra corpus, etiam inter doctores
scrupulosa quæstio est. Augustinus enim, Super Genesim,
lib. VII, cap. xxiv, xxvn et xxvm, coi. 368, t. III, tradit
animam cum angelis sine corpore fuisse creatam, postea vero
ad corpus accessisse : neque compulsa est incorporari, sed
naturaliter illud voluit ; id est, sic creata fuit ut vellet, sicut
naturale nobis est velle vivere. Male autem autem velle vivere,
non naturæ, sed voluntatis est perversæ. Alii vero dicunt ani­
mam primi1 hominis in corpore fuisse creatam, ita exponentes
verba illa : Inspiravit in faciem ejus spiraculum vitæ ; id est,
animam in corpore creavit, quæ totum corpus animaret. Faciem
tamen specialiter expressit, quia hæc pars sensibus ornata
est ad intuenda superiora. Sed quidquid de anima primi homi­
nis æstimetur, de aliis certissime sentiendum est quod in corpore
creentur. Creando enim infundit eas Deus, et infundendo creat.
Dicendum est etiam animam illam non sic esse creatam ut
præscia esset operis futuri justi vel injusti.
In qua ætate Deus hominem fecerit. In ætate virili
factus est homo secundum superiores causas.
Solet etiam quæri utrum Deus hominem repente in virili
ætate fecerit, an perficiendo et ætates augendo, sicut nunc
format in matris utero. Augustinus, Super Genes., lib. VI,
cap. XIII, etc., col. 348, t. 3, dicit quod Adam in ætate virili
continuo factus est, et hoc secundum superiores, non infe­
riores causas, id est. secundum voluntatem et potentiam Dei,
quam naturæ generibus non alligavit ; qualiter et virga Moysi
conversa est in draconem. Nec enim talia contra naturam Hunt,
nisi nobis, quibus aliter naturæ cursus innotuit : Deo autem
natura est quod facit. Non ergo contra dispositionem suam
illud fecit Deus. Erat enim in prima causarum2 conditione
sic hominem posse fieri ; sed non ibi erat necesse ut sic fieret. :
hoc. enim non erat in conditione creaturæ, sed in beneplacito
Creatoris, cujus voluntas necessitas est. Hoc enim necessario
futurum est quod vult et præscit. Multa vero secundum infe­
riores causas futura sunt : sed in præscientia Dei futura non
sunt. Si autem aliter ibi futura sunt potius futura sunt sicut ibi
sunt ubi præscit ille qui non potest falli. Sic ergo factus est Adam
non secundum inferiores causas, quia non erat in rerum causis
seminalibus ut ita fieret, sed secundum superiores non contra
naturam operantes, quia in rerum causis naturalibus erat ut ita
po .et fieri.
1. AI. : « primam »
‘2. AI. : « creaturarum. »

Quod homo extra paradisum creatus, in paradiso sit positus
'
et quare ita factum sit.
Hominem autem ita formatum tulit Deus, ut Scriptura
docet, et posuit in paradiso voluptatis, quod plantaverat in
principio. His verbis aperte Moyses insinuat quod homo extra
paradisum creatus, et postmodum in paradiso sit positus :
quod ideo factum dicitur, quia non erat permansurus in eo,
vel ut non naturæ, sed ut gratiæ hoc assignaretur. Intelligitur
autem paradisus localis et corporalis, in quo homo locatus et.
Tres enim generales de paradiso sententiæ sunt1. Una eorum
qui corporaliter intelligi volunt tantum. Altera eorum qui spiritualiter tantum. Tertia eorum qui utroque modo paradisum
accipiunt. Tertiam mihi placere fateor, ut homo in paradiso
corporali sit positus : qui ab illo principio plantatus accipi
potest quo terram omnem, remotis aquis, herbas et ligna pro­
ducere jussit : qui, etsi præsentis Ecclesiæ vel futuræ typum
tenet, ad litteram tamen intelligendum est esse locum amoenis­
simum, fructuosis arboribus opacatum1
2, magnum et magno font e
fecundum. Quod autem dicimus a principio, antiqua translatio
dicit ad orientem. Unde volunt quidam3 in orientali parte esse
paradisum longo interjacente spatio vel maris, vel terræ, a
regionibus quas incolunt homines, secretum, et in alto situm
usque ad lunarem circulum pertingentem : unde nec aquæ
diluvii illuc pervenerunt.

De lignis paradisi, inter quæ erat lignum vitæ,
et lignum scientiae boni et mali.

In hoc autem paradiso erant ligna diversi generis : inter quæ
unum erat quod vocatum est lignum vitæ, alterum vero lignum
scientiæ boni et mali. Lignum vitæ dictum est, sicut docet
Beda, lib. I Hexaeni., coi. 44, t. II, et Strabus, in Glos, ord.,
coi. 86, t. I, quia divinitus accepit hanc vim ut qui ex ejus
fructu comederet, corpus ejus stabili sanitate et perpetua
soliditate firmaretur, nec ulla infirmitate vel aetatis imbecil­
litate in deterius vel in occasum taberetur. Lignum autem
scientiæ boni et mali4 non a natura hoc nomen accepit, sed
ab occasione rei postea secuturæ5. Arbor enim illa non erat
mala ; sed scientiæ boni et mali ideo dicta est quod post prohi­
bitionem erat illa transgressio futura, qua homo experiendo
1. Aug., lib. VIII De Gen. ad lilt., cap. i. col. 371, t. 3. Parm. ;
« cap. ix. »
2. AI. deest « opacatum ».
3. Vide Bedam in lib. I Hexaem., coi. 43, t. 2 ; Rabanum ; Strabum,
in Glossa ordin., coi. 86, t. 1.
4. Aug., lib. VIII De Gen. ad liti., cap. vi, xm, xiv, coi. 377, t. 3.
a. AI. : « sccutæ. »

disceret quid esset inter obedientiæ bonum et inobedientiæ
malum. Non ergo de fructu qui nasceretur inde positum est
illud nomen, sed de re transgressionem secuta. Cognovit enim
homo, prius quam tangeret hoc lignum, bonum et malum ;
sed bonum per prudentiam et experientiam, malum vero per
prudentiam tantum : quod etiam per experientiam novit
usurpato ligno vetito : quia per experientiam mali didicit quid
sit inter bonum obedientiæ et malum inobedientiæ. Si vero
primi parentes obedientes essent, nec contra praeceptum1
peccassent ; non ideo tamen minus diceretur lignum scientiæ
boni et mali : quia hoc ex ejus tactu accideret, si usurparetur.
A ligno ergo homo prohibitus est, quod malum npn erat, ut
ipsa præcepti observatio bonum illi esset, transgressio malum.
Nec melius consideratur quantum malum sit inobedientia quam
hoc modo, cum ideo scilicet reus factus esse homo intelligitur,
quia prohibitus rem tetigit quam si non prohibitus tetigisset,
non peccasset, non pcenam sensisset. Si enim venenosam her­
bam prohibitus tetigeris, poena sequitur ; et si nemo prohibuis­
set, similiter sequeretur. · Si etiam prohibetur res tangi, quæ
non tangenti tantum, sed prohibenti obest, sicut aliena pecunia ;
ideo prohibitum est peccatum, quia prohibenti est damnosum.
Cum vero tangitur quod nec tangenti obest, si non prohibetur,
nec cuilibet, si tangatur, ideo prohibetur, ut per se bonum obe­
dientiæ, malum inobedientiæ monstretur. Sicut primus homo
a re bona prohibitus, pcenam incurrit ; ut non ex re mala,
sed ex inobedientia poena esse monstretur, sicut ex obedienlia
palma.
DIVISIO TEXTUS

Ostenso quod homo prodiit a Deo in similitudinem ejus,
sicut a causa quodammodo univoca, hic determinat productio­
nem hominis in se, secundum quod ex suis partibus constat ;
et dividitur hæc pars in duas : in prima determinat productio­
nem viri ; in secunda productionem mulieris, xvm dist.,
ibi : « In eodem quoque paradiso mulierem formavit Deus de
substantia viri. » Prima in duas : in prima determinat consti­
tutionem hominis ; in secunda determinat locum qui sibi
constituto in esse assignatus est, sicut etiam in naturalibus
rei generatæ debetur aliquis locus, ibi : « Hominem autem
ita formatum tulit Deus, ut Scriptura docet, et posuit in
paradiso voluptatis. » Prima in duas : in prima determinat
productionem hominis ex parte animæ ; in secunda ex parte
corporis, ibi : « Solet quæri utrum Deus hominem repente in
virili ætate fecerit. » Circa primum tria facit : primo deter1. AI. : « peccatum.

minat animæ productionem a Deo ; secundo excludit circa
hoc quorumdam errores ; unum ex parte creantis, ibi : « Non
ergo carnaliter putemus Deum corporis manibus formasse
corpus » ; alterum ex parte creati, ibi : « Putaverunt enim
quidam haeretici Deum de sua substantia animam creasse. »
Tertio determinat quamdem dubitationem, ib : « Sed utrum
in corpore an extra corpus, etiam inter doctores scrupulosa
quæstio est. »
« Hominem autem ita formatum tulit Deus, ut Scriptura
docet, et posuit in paradiso voluptatis. » Hic determinat
locum qui homini creato est assignatus, scilicet paradisum,
et dividitur in duas partes : in prima describit paradisum ;
in secunda ligna paradisi, ibi : « In hoc autem paradiso erant
ligna diversi generis. »

QUÆSTIO PRIMA
Hic duo quaeruntur : primo de creatione ejus ex parte
animæ1 ; secundo de formatione ejus ex parte corporis.
Circa primum quaeruntur tria : 1° utrum anima humana
sit de essentia divina ; 2° si non, utrum sit de aliqua materia
creata ; 3° utrum anima extra corpus creata sit.
ARTICULUS PRIMUS

Utrum anima humana sil de essentia divina2
Ad primum sic proceditur. 1. Videtur quod anima sit de
essentia divina, per id quod habetur Genes., ii, 7 ; Inspira­
vit in faciem ejus spiraculum vilæ. Sed illud quod inspirat
aliquid, flatum de se emittit. Ergo anima est de essentia Dei.
2. Præterea, dicitur Act. xvii, 28 : Nos enim genus Dei
.
sumus
*
Hoc autem non convenit homini nisi secundum ani­
mam, qua ab aliis sensibilibus secernitur. Ergo videtur quod
anima sit de genere3 naturæ divinæ.
3. Præterea, cum naturalis operatio consequatur naturam,
oportet ea quæ in operatione conveniunt, in natura vel essen­
tia convenire. Sed anima rationalis convenit in operatione
intellectus cum Deo, ut Philosophus, in X Ethic., cap. vin
vel xii, dicit. Ergo communicat cum ipso in essentia.
*
1.
2.
3.

Ipsius enim et genus sumus.
Λ1. : « corporis. »
I p. Summæ theol , q. xc, art. 1.
Parm. : « substantia. »

4. Præterea, omne quod intelligitur, intelligitur per simi­
litudinem vel identitatem ; oportet enim quod intellectus
in actu sit intellectum in actu, quod non contingit, nisi vel
quia sunt idem per essentiam, sicut Deus seipsum intelligit,
vel quia similitudo intellecti recipitur in intelligente, ut
perfectio ejus. Sed intellectus noster intelligit Deum, et
similiter materiam primam. Ergo vel per similitudinem, vel
per identitatem. Sed hoc non potest esse per similitudinem
abstractam ab eis, quia a simplicissimo nihil potest abstrahi.
Ergo oportet quod intelligat ipsa per identitatem ; et sic est
idem per essentiam Deus, et materia prima, et anima intel­
lectiva.
5. Præterea, quæcumque sunt et nullo modo differunt,
sunt penitus idem. Sed intellectus, et materia prima, et Deus
sunt, et nullo modo differunt. Ergo sunt penitus idem. Pro­
batio mediæ quantum ad secundam partem : quia prima con­
stat. Quæcumque differunt, aliqua differentia differunt ;
sed omne quod differt ab altero aliqua differentia est compo­
situm ex differentia et quodam alio. Cum ergo prædicta tria
sint penitus simplicia, videtur quod nullo modo differant.
6. Præterea, illud quod participatur ab esse cujuslibet
rei est de essentia cujuslibet rei. Sed, sicut dicit Dionysius
in iv cap. De divin, nomin., coi. 694, t. I, participatione divinæ
bonitatis anima et omnes aliæ res sunt, et bonæ sunt. Ergo
videtur quod divina bonitas sit essentia cujuslibet animæ1.
Sed divina bonitas est sua essentia. Ergo essentia divina est
ipsa essentia animæ, vel aliquid ejus.
Sed contra, illud quod est in se tantum actus non est pos­
sibile ad speciem alteram, vel ad esse aliud. Sed essentia
divina est actus purus, cui nulla potentia permiscetur. Ergo
non est possibilis ad hoc ut transformetur in naturam animæ
vel alicujus alterius, vel additionem aliquam recipiat.
Præterea, ei quod est actus purus non admiscetur aliqua
privatio : quia privatio est ejus quod est natum haberi, et
nondum habetur. Sed animæ adjunguntur multi defectus
vel privationes, ut ignorantia, malitia, et hujusmodi. Ergo
anima non est de essentia divina.
Solutio. — Respondeo dicendum, quod quorumdam anti­
quorum philosophorum error fuit, quod Deus esset de essentia
omnium rerum : ponebant enim omnia esse unum simpliciter,
et non differre, nisi forte secundum sensum vel æstimationem,
ut Parmenides dixit ; et illos etiam antiquos philoèophos
1. Parm. addit. : « et cujuslibet rei. »

secuti sunt quidam moderni, ut David de Dynanno1. Divisit
enim res in partes tres, in corpora, animas et substantias
aeternas separatas ; et primum indivisibile, ex quo consti­
tuuntur corpora, dixit « yle1
2 » ; primum autem indivisibile,
ex quo constituuntur animæ, dixit « noym3 », vel mentem ;
primum autem indivisibile in substantiis æternis dixit
« Deum » ; et hæc tria esse unum et idem : ex quo iterum
consequitur esse omnia per essentiam unum ; quod et sensui
contradicit, et a philosophis sufficienter improbatum4 est.
Alii vero minus errantes dixerunt Deum esse non quidem
essentiam omnium, sed substantiarum intellectivarum, con­
siderantes similitudinem operationis, et dignitatem intel­
lectus, et immaterialitatem ejus ; quod5 ortum habere potuit
ex opinione Anaxagoræ, qui posuit intellectum moventem
omnia ; et fulcimentum habere potuit ex auctoritate Gene­
sis, i, inducta, male intellecta. Hoc6 etiam fidei contrariatur,
et philosophorum dictis, qui substantias intellectuales in
diversis ordinibus constituunt, et intellectum humanum
ultimum in ordine omnium intellectualium, inter quos pri­
mum ponunt intellectum divinum : et hunc quidem esse
omnino immobilem, et fides tenet, et ratio demonstrat ;
anima autem humana aliquo modo variabilis est, scilicet
secundum virtutem et vitium, et scientiam et ignorantiam.
Horum autem omnium errorum et plurium hujusmodi7
unum videtur esse principium et fundamentum, quo des­
tructo, nihil probabilitatis remanet. Plures enim antiquorum
ex intentionibus intellectis judicium rerum naturalium sumere
voluerunt8 : unde quæcumque inveniuntur convenire in
aliqua intentione intellecta, voluerunt quod communica­
rent in una re : et inde ortus est error Parmenidis et Melissi,
qui videntes ens prædicari de omnibus, locuti sunt de ente
sicut de una quadam re, ostendentes ens esse unum et non
multa, ut eorum rationes indicant in I Physic, recitatæ. Ex
hoc etiam secuta est opinio Pythagoræ et Platonis, ponentium
mathematica et intelligibilia principia sensibilium : ut quia
numerus invenitur in his et illis, quæ communicant in numero,
1.
2.
3.
4.
5.
6.
7.
8.

Parm. : « Dinando » ; at : « de divinando. »
Vel « hylen, » ut Nicolai' legit, materiamque significat.
Nicolai : « noun. »
Parm. : « Vcrumtamen hæc positio et sensui... improbata. »
Parm. : « qui error. »
Parm. : « Sed hoc. »
Parm. : « similium. »
Parm. : « volunt. »

sicut1 in quadam essentia una2 ; et similiter quia Socrates
et Plato sunt homo, quod sit unus homo per essentiam, qui
de omnibus prædicatur. Ex hoc etiam procedunt plures
rationes Avicebronis in libro Fontis vitæ, qui semper unitatem
materiæ venatur ex æquali communitate prædicationis. Ex
hoc etiam derivatur opinio quæ dicit unam essentiam generis
esse in omnibus speciebus re, non tantum secundum ratio­
nem. Sed hoc fundamentum est valde debile : non enim opor­
tet, si hoc est homo et illud homo, quod eadem sit humani­
tas numero utriusque, sicut in duobus albis non est eadem
albedo numero ; sed quod hoc similetur illi in hoc quod habet
humanitatem sicut illud ; et3 intellectus accipiens humani­
tatem non secundum quod est hujus, sed ut est humanitas,
format intentionem communem omnibus : et ita etiam non
est necessarium, si in anima est natura intellectualis et in
Deo, quod sit eadem intellectualitas utriusque per essentiam,
vel quod4 per quam eamdem essentiam utrumque dicatur
ens.
Ad primum ergo dicendum, quod, sicut Augustinus dicit,
VII Super Gen., c. h, etc., col. 356, t. Ill, illa auctoritas
non cogit ponere ■ animam de substantia Dei esse. Primo,
quia hoc quod homo flando emittit, est de aere exteriori
quem respirando attraxit, non de substantia ejus. Secundo,
quia etsi esset de substantia sufflantis, nullo modo esset de
substantia animæ, etsi etiam poneretur de substantia corpo­
ris. Deus autem hoc modo se habet ad totum universum
regendo ipsum, sicut anima ad corpus ; unde non sequitur
animam hominis esse de substantia Dei. Tertio, quia anima
tantummodo corpori dominatur, unde flatum non nisi de
corpore facere potest ; Deus autem est supra omnem natu­
ram ; unde non oportet ut de corporalibus elementis animam
faciat ; sed de nihilo eam creat immensitate potestatis sûæ ;
unde figurative dicitur flare, quasi flatum faceret. Isaiæ, lvii,
16 : Omnem flatum ego feci
*.
Ad secundum dicendum, quod dicimur nos esse genus
Dei quantum ad animam, non ita quod anima sit de divina
essentia, sed quia participat naturam intellectualem qua;
*
1.
2.
3.
4.

Flatus
Parm.
Parm.
Parm.
Parm.

ego faciam.
: « sint etiam in quadam. »
: « essentia unum. »
: « unde. »
omittit : « vel quod. »

etiam in Deo est ; secundum quod etiam dicitur ad imaginem
Dei.
Ad tertium dicendum, quod cum anima non habeat eamdem operationem numero quam Deus habet, sed similem,
non sequitur quod habeat eamdem naturam, sed similem :
nec ex tali similitudine unitas essentiæ concludi potest, ut
dictum est.
Ad quartum dicendum, quod intellectus creatus intelligi!,
Deum non per identitatem naturæ, sed per unionem ad ipsum,
quæ est vel per aliquam similitudinem non quidem abstrac­
tam, sed effluxam a Deo in intellectum ; et hunc modum
intelligendi vocat Avicenna, De inlellig., cap. iv, part. II,
per impressionem, dicens intelligentias in nobis esse ex hoc
quod impressiones earum in nobis sunt : vel per unionem
ad ipsam essentiam lucis increatæ, sicut erit in patria. Materia
autem prima cognoscibilis est, non per aliquam speciem ab
ipsa receptam, sed per analogiam ad formam, ut dicitur in
I Physic., text. 69 ; et ideo est de illis quæ suo defectu per­
fecte intelligi non valent, ut dicit Boetius in lib. De duadus
naturis.
Ad quintum dicendum, quod, secundum Philosophum
in X Melaphys., text. 12, non est idem esse diversum et esse
differens : quia differens ad aliquid dicitur, unde oportet
omne differens, proprie loquendo, aliquo differre ; diversum
autem absolute dicitur ; unde quæ diversa sunt, non oportet
aliquo diversa esse, sed seipsis : si enim oporteret omnia diversa
in aliquo differre, in infinitum abiretur ; et ideo oportet deve­
nire ad prima simplicia, quæ seipsis diversa sunt, ut patet
in differentiis, quibus species distinguuntur. Si ergo differens
stricte sumatur secundum prædictam acceptionem, sic prima
propositio falsa est, eo quod aliqua non differunt quæ diversa
sunt. Idem autem non differenti sed diverso opponitur. Si
autem sumatur differens large pro diverso et differenti,
sic propositio vera est, sed media est falsa, ut ex prædictis
patet.
Ad sextum dicendum, quod creaturæ non dicuntur divinam
bonitatem participare quasi partem essentiæ suæ, sed quia
similitudine divinæ bonitatis in esse constituuntur, secun­
dum quam non perfecte divinam bonitatem imitantur, sed
ex parte.

ARTICULUS 11

■

Utrum anima humana sit constituta ex aliqua materia1

■

Ad secundum sic proceditur. 1. Videtur quod anima ex
aliqua materia constituta sit. Omne enim quod est hoc aliquid in natura, est compositum ex materia, ut in II De
anima patet. Sed anima rationalis est hujusmodi : quia est
per se sine corpore existens, ab alia anima ejusdem speciei
numero distincta. Ergo, etc.
2. Præterea, in quocumque inveniuntur proprietates materiæ, oportet materiam inveniri, cum proprietates rei a re non
separentur. Sed in anima inveniuntur quædam proprietates
materiæ, ut subjici, recipere, pati, et hujusmodi. Ergo vide­
tur quod sit ex materia composita.
3. Præterea, secundum Philosophum in II Metaph., necesse
est imaginari materiam in re mota. Sed animæ mutabilitas
ostenditur ex hoc quod vitiis et fallaciis deformis redditur ;
formatur autem virtutibus veritatisque doctrina, secundum
Augustinum, VII Super Genes, ad liti., cap. vi, coi. 359, t. III.
Ergo in anima est materia.
4. Præterea, secundum Philosophum in VIII Melaph.,
text. 3, nullius agentis actio terminatur nisi ad compositum.
Sed actio creantis Dei terminatur ad animam, quam in esse
producit. Ergo est ex materia et forma composita.
5. Præterea, nihil vivit seipso nisi Deus. Sed anima non
tantum vivificat corpus, sed etiam vivit. Ergo seipsa non
vivit, sed aliquo sui. Sed omne illud in quo est principium vita·
et recipiens vitam, est ex materia et forma compositum.
Ergo, etc.
6. Præterea, in omni creato differt quod operatur et quo
operatur : quia solum primo agenti convenit per essentiam
agere ; aliis autem per participationem alicujus quod ad
essentiam additur. Sed anima habet operationes proprias,
et sic illis operationibus ipsa est operans. Ergo non est quo
operatur : et sic non videtur esse forma simplex, sed materiam
habens : quia forma est principium quo operatio producitur.
Sed contra, quanto aliquid est propinquius uni primo et,
simplici, tanto magis est unum et simplex, ut in lib. De causis,
prop. 17 et 31, dicitur. Sed inter formas naturales anima
Deo est propinquior. Ergo cum aliæ formæ sint simplices,
multo fortius anima.
1. I. p Summæ theolog., q. ixxv, art. 5.

Præterea, formæ substantialis non est forma substantialis,
sicut nec qualitatis qualitas. Sed omne quod habet materiam
habet etiam substantialem formam dantem esse materiæ.
Cum ergo anima sit forma substantialis, videtur quod ex
materia composita non sit.

potest esse forma vel actus alicujus ; omnis autem potentia
in genere substantiæ est potentia pura, quia est immediatum
subjectum substantialis formæ et generationis, ut in I De
gener., text. 1, dicitur. Si autem secundum partem substan­
tiæ suæ est forma corporis, per quam est in actu, et non
secundum alteram quæ est materia ejus, sequuntur duo
inconvenientia. Unum est quod unus actus numero est forma
diversarum materiarum, scilicet materiæ corporalis et materiæ spiritualis, ex qua essentia animæ constituitur. Aliud est
quod in potentiis non unius generis est unus actus perficiens ;
corporalis enim materia et spiritualis non possunt esse unius
rationis. Et præterea illud tantum1 quod est actus corporis
viventis, animam vocamus. Ex simili ratione Avicenna
ostendit, in sua Melaph., tract. IX, cap. iv, intelligentias
esse simplices. Nec tamen negamus animam rationalem quem­
dam modum compositionis habere, scilicet ex esse et quod
est, ut supra, dist. m « De angelis », et in I, dist. vm, de
ipsa anima expositum est, qui tamen compositionis modus
in aliis formis non invenitur, quia non possunt esse subsis­
tentes quasi in esse suo, sed sunt per se1
2 compositi : et in
hoc anima deficit a simplicitate divina. Hoc etiam in I,
dist. vm, plenius expositum est.
Ad primum ergo dicendum, quod hoc aliquid in natura
potest dici ex duobus. Aut ex eo quod habet esse subsistens
in natura, et sic anima rationalis est hoc aliquid. Sed ex hoc
non sequitur quod ex materia componatur : hoc enim sub­
sistenti accidit, scilicet ex materia componi. Alio modo potest
dici hoc aliquid per hoc quod aliquid quod est pars essentia·
suæ, individuatur : et sic anima non est hoc aliquid ; princi­
pium enim individuationis animarum est ex parte corporis,
et tamen etiam post separationem corporis remanent indivi­
duate et distincte, ut in I lib. dictum est, dist. vm : et sic
accipit Philosophus hoc aliquid in II De anima, text. 3 ;
unde ibi expresse negat animam esse hoc aliquid.
Ad secundum dicendum, quod pati et recipere, et omnia
hujusmodi, dicuntur de anima et de rebus materialibus
æquivoce, ut patet ex Philosopho, in III De anima, text. 6,
et ex Commentatore ibidem : unde non oportet quod materia
in anima inveniatur ; sed sufficit quod sit ibi aliqua potentialitas.'Qualis autem illa sit, supra, dist. m « De angelis », dic­
tum est.
1. Parm. : « illud quod est tantum, »
2. Parm. : « per esse. »

Ad tertium dicendum, quod non requiritur materia ejus­
dem rationis ad omnes motus : quia ad motum localem non
requiritur materia quæ sit in potentia ad esse, sed solum
quæ est in potentia ad ubi. Similiter etiam ad variationem
quæ est de vitio ad virtutem, vel e converso, non requiritur
materia quæ sit in potentia ad esse, quasi pars essenliæ ipsius
mobilis ; sed requiritur materia tantum quæ sit in potentia
ad virtutem, et hæc est ipsa substantia animæ.
Ad quartum dicendum, quod Philosophus loquitur de agente
naturali, quod ex materia operatur, ut rationes suæ ostendunt ,
quæ ex hoc principio procedunt quod in omni factione opor­
tet esse tria, scilicet ex quo fit, et id in quod factio terminatur,
et ipsum faciens : et ex hoc concludit quod fieri non est for­
marum nisi per accidens. Ista autem principia non concedi­
mus in actione divina per quam animam creat ; et ideo non
oportet animam, vel aliam substantiam spiritualem a Deo
creatam ex materia compositam esse : quia etiam secundum
Avicennam, Melaph., tract. IX, cap. i et iv, agens divinum
non agit per motum ut materiam exigat. Commentator etiam
dicit in XI Melaph., quod actio æquivoce dicitur de actione
qua Deus agit, et de actione naturali.
Ad quintum dicendum, quod, secundum Philosophum,
in II De anima, text. 37, vivere nihil aliud est quam esse viven­
tium : unde sicut anima rationalis est, nec est illud quo est :
ita etiam vivit, nec est illud quo vivit. Sed sicut illud quo
est formaliter, non est aliqua forma quæ sit pars essentiæ
ejus, sed ipsum suum esse ; ita id quo vivit formaliter, non
est aliqua forma quæ sit pars essentiæ ejus, sed ipsum suum
vivere. Sed id quo est et quo vivit effective, est ipse Deus,
qui omnibus esse et vitam influit : in rebus quidem compositis mediante forma, quæ est pars essentiæ earum, in sub­
stantiis autem simplicibus per totam essentiam earum.
Deus autem non est nec vivit ab aliquo efficiente principio ;
sed ipse etiam est suum vivere et suum esse : et in utroque
horum deficit anima a perfectione divinæ vitæ.
Ad sextum dicendum, quod illud quo operatur anima,
dupliciter acceptum differt ab ipsa. Operatur enim anima
aliquo influente sibi esse, vivere et operari, scilicet Deo, qui
operatur omnia in omnibus ; quæ constat ab anima differre,
Operatur etiam naturali sua potentia, quæ est principium
suæ operationis, scilicet sensu vel intellectu : quæ non est
essentia ejus, sed virtus ab essentia fluens. Neutro autem modo
Deus operatur alio a se, quia a seipso operari habet, et ipse
est sua virtus. Non autem dicitur anima operari aliquo quod

non sit ipsa, sed pars essentiæ suæ, sicut corpora naturalia
operantur forma quæ est pars essentiæ eorum, licet mediante
aliqua virtute quasi instrumento, sicut ignis mediante calore.

QUÆSTIO II
Tertio quæritur utrum anima extra corpus creata sit ; et
circa hoc quæruntur duo : 1° utrum sit una anima vel intel­
lectus omnium hominum, quasi quædam substantia séparai a
in omnia corpora influens ; 2° si sint plures, utrum sint in
corpore, an extra corpus creatæ.

ARTICULUS PRIMUS

Utrum anima intellectiva vel intellectus sit unus1
in omnibus hominibus1
2
Ad primum sic proceditur. 1. Videtur quod anima ratio­
nalis vel intellectus sit unus numero in omnibus. Nulla enim
forma multiplicatur sëcundum esse ad divisionem materia',
nisi forma materialis. Sed intellectus, ut in III De anima,
text. 4 et seq., probatur, non est forma materialis, cum non
sit actus corporis cujusdam : quod ex ipso suo actu probatur,
quia cognoscit omnes formas materiales ; quod non posset
esse, si aliquam earum haberet in natura sua, vel determi­
naretur ad eam ex corpore cujus esset actus : sicut virtus
visiva non cognosceret omnes colores, si pupilla, quæ est
organum ejus, haberet determinatum colorem. Ergo intel­
lectus non multiplicatur secundum esse ad divisionem mate­
riæ ; et ita manet unus in omnibus individuis humanæ speciei,
qui non nisi per materiam dividuntur.
2. Præterea, impossibile est quod principium sit mate­
rialius quam principiatum, quia principium oportet esse sim­
plicius. Sed, sicut ab omnibus conceditur, aliquæ sunt potentiæ animæ rationalis quæ non sunt actus corporis cujusdam,
nec organis alïixæ, cujus principium et radix est ipsa essentia
animæ. Ergo videtur quod nec ipsa anima rationalis corpori
uniatur per essentiam suam sicut actus ejus ; et ita sequitur,
ut videtur, quod ad divisionem corporum, anima rationalis
non distinguatur.
1. Nicolai' : « Utrum anima intellectiva sit una, vel intellectus unus, »
etc., et sic infra in objectione.
2. I p. Summee theol., q. lxxvi, art. 2.

3. Præterea, omne quod recipitur in aliquo, recipitur in
eo per modum recipientis, et non per modum sui, ut ex Dionysio1 et ex lib. De causis habetur. Si ergo intellectus individuetur ad divisionem corporis, ut sit alius diversorum, oportet quod formæ intellectuales in eo receptæ, etiam sint individuatæ : ex quo videntur sequi duo inconvenientia. Unum
est, cum nullum particulare sit intellectum in actu, sed in
potentia, quod hujusmodi species non erunt intelligibiles
in actu, sed indigebunt intelligi per alias species, et sic in
infinitum procedetur. Aliud est quod erit idem modus recipiendi formas in materia prima et in intellectu possibili,
quia utrobique recipiuntur ut sunt istæ, et non ut sunt formæ
simpliciter : et ita, sicut materia prima non cognoscit12 formas
quas recipit, ita nec intellectus possibilis, ut videtur.
4. Præterea, quæcumque distinguuntur ad invicem, oporlet quod aliquid diversum sit in natura utriusque. Sed cum
intellectus nihil sit eorum quæ sunt ante intelligere, videtur
quod non sit aliquid diversum invenire in eo nisi secundum
diversitatem specierum intellectivarum. Ergo non differunt
intellectus istius et illius per essentiam, sed per species3
tantum.
5. Præterea, in omnibus substantiis per se existentibus
et immaterialibus diversitas secundum numerum redundat
in diversitatem speciei : quia si habent esse suum absolutum
subsistens, non possunt distingui essentialiter per aliquid
quod sit extra essentiam earum, super quod deferantur,
sicut formæ corporales super materiam delatæ. In essentia
autem earum non est diversitas formæ, quæ diversitatem
speciei inducit. Sed non est dicere quod intellectus diversorum
hominum differant secundum speciem, quia et ipsi homines
specie differunt ad diversitatem suarum formarum. Ergo
cum anima rationalis sit substantia in se subsistens, alias
post corpus non maneret, et etiam sit immaterialis, videtur
quod nec etiam numero in diversis hominibus differat.
Sed contra est, quod impossibile est plurium individuorum esse unam formam numero. Sed anima rationalis est
forma cujuslibet hominis : si enim homo haberet esse a subi stantia sensitivæ animæ4 vel nutritivæ, non posset in homine

1. Lib. De. div. nom., cap. iv, col. 694 ; et lib. De cæl. hier., cap. ix,
§ 3, col. 259, t. 1, etc., colligitur ; sed ex lib. De causis, prop. 20 et
expressius 24.
2. Parm. : « non est cognoscibilis per. »
3. Parm. addit : « intellectus. »
4. Parm. omittit : « animæ. »

inveniri quantum ad suum esse primum unde animalia exce­
deret ; quod est inconveniens. Ergo impossibile est unam
esse animam rationalem omnium.
Præterea, impossibile est inveniri diversitatem quoad
esse secundum in illis quorum nulla est diversitas quoad
esse primum : quia diversitas secundarum perfectionum el.
contrarietas non potest esse simul cum unitate perfectionis
primæ, quia sic contraria essent in eodem. Sed nos invenimus
perfectiones ultimas quantum ad esse secundum, esse in
diversis hominibus diversas et contrarias ; quorum quidam
sunt stulti et quidam sapientes, et quidam vitiosi et quidam
virtuosi. Ergo oportet primam p_erfectionem, scilicet animam,
quantum ad esse primum, in diversis variari.
Præterea, anima est forma corporis et motor. Sed in cor­
poribus cælestibus, secundum positionem philosophorum1,
diversis corporibus assignantur diversi motores. Ergo vide­
tur quod multo fortius in diversis hominibus sint diversa·
animæ.
Solutio. — Respondeo dicendum, quod circa unitatem
et diversitatem animæ rationalis sunt plures philosophorum
opiniones, prætermissis illis qui ponunt intellectum esse
unum in tota natura intellectuali, vel qui ponunt intellectum
esse idem quod divina essentia. Ad quarum intellectum opor­
tet intelligere, quod distinguitur secundum philosophos
triplex1
2 intellectus : scilicet intellectus possibilis, intellectus
agens et intellectus in habitu : et dicitur intellectus possibilis
qui est in potentia ad recipiendum omnes formas intellectas,
sicut oculus est in potentia ad recipiendum omnes colores ;
intellectus autem agens dicitur qui facit intelligibilia in poten­
tia esse in actu, sicut lumen quod facit colores in potentia
visibiles, esse actu visibiles ; intellectus autem in habitu vel
formalis ab eis dicitur quando intellectus possibilis jam per­
fectus est specie intelligibili, ut operari possit : nulla enim
potentia passiva habet operationem nisi per speciem objecti
sui perfecta fuerit, sicut visus non videt antequam recipiat
speciem coloris.
His ergo visis, sciendum est quod in hoc fere omnes phi­
losophi concordant post Aristotelem, III De anima, text. 19
et 20, quod intellectus agens et possibilis differunt secundum
substantiam, et quod intellectus agens sit substantia quæ1. Ut nominatim apud Aristotelem videre est, lib. XII Metaphysic.,
text. 43 et 48, vel cap. vin græco-lat., in principio et in fine. Nicolai.
2. Parm. ; « tripliciter. »

WK dam separata, et postrema in intelligentiis1 separatis, et ita
i ;Mfcse habet ad intellectum possibilem quo intelligimus, sicut
'i -MK.' intelligentiæ superiores ad animas orbium. Sed hoc secundum
i®ifidem non potest sustineri. Si enim, ut Anselmus probat,
ijHtfdib. I Cur Deus homo, cap. v12, coi. 365, t. I, reparationem
hominis per angelum Deus fieri noluit, ne paritas hominis
eM|.et angeli in gloria tolleretur, dum angelus homini fieret causa
salutis ; similiter si poneretur anima nostra secundum naturalem operationem dependere ab aliqua intelligentia vel
angelo, non posset rationabiliter sustineri, quod anima ange■E lis par sit in gloria futura, quia ultima perfectio uniuscujusque substantiae est in complemento suæ operationis :
et ideo uniri cum intelligentia agente ponunt praedicti philosophi ultimam felicitatem hominis. Et ideo quidam catholici doctores, corrigentes hanc opinionem et partim sequentes,
satis probabiliter posuerunt ipsum Deum esse intellectum
agentem ; quia per applicationem ad ipsum, anima nostra
B beata est : et hoc confirmant per hoc quod dicitur Joan., i,
Hmk 9 : Erat lux vera, quæ illuminat omnem hominem venientem
r.jMEL in hunc mundum.
De intellectu autem possibili similiter fuit magna diversitas inter philosophos sequentes Aristotelem. Quidam enim
sj® ' dixerunt intellectum possibilem esse diversum in diversis ;
quidam vero esse unum in omnibus. Eorum autem qui posuerunt eum diversum esse in diversis, sunt tres opiniones. Quidam enim dicunt intellectum possibilem nihil aliud esse quam
Mfcxpræparationem quæ est in natura humana ad recipiendam
'æE·impressionem intellectus agentis ; et hanc esse virtutem corSm'poralem consequentem complexionem humanam : et hæc
W; fuit opinio Alexandri. Sed hoc non potest stare etiam secundum intentionem Aristotelis, III De anima, text. 19, qui
vult quod intellectus possibilis sit receptivus specierum intelIgy ligibilium. Præparatio autem non est receptiva, sed magis
-j,’’ præparativa : præparatum autem hac præparatione est corpus, vel virtus in corpore : et ita illud quod recipit formas
ί intelligibiles esset corpus, vel virtus in corpore : quod Phi? losophus improbat. Præterea sequeretur quod intellectus
■. possibilis non esset virtus cognoscitiva. Nulla enim virtus
t ' causata ex commixtione elementorum est cognoscitiva :
v quia sic qualitas elementorum ageret ultra suam speciem,
> quod est impossibile.
1. Parm. : « substantiis. »
2. Parm. : « cap. xvin. »

Et ideo alii dixerunt quod intellectus possibilis nihil alitui
est quam virtus imaginative, secundum quod est nata ui
sint in ea formæ quæ fuerunt intellectæ in actu ; et hate est
opinio Avempace. Sed hoc etiam est impossibile : quia, secun­
dum Philosophum, in III De anima, text. 30, 31 et 32, phan­
tasmata quæ sunt in imaginative, se habent ad intellectum
humanum sicut colores ad visum : et ideo oportet quod phan­
tasmata sint moventia intellectum possibilem, sicut color
movet visum : unde aptitudo quæ est in intellectu possibili
ad intelligendum, est similis aptitudini quæ est in patienl··
in potentia, ut sit patiens in actu : aptitudo autem quæ esi
in imaginativa est sicut aptitudo agentis in potentia, ut sil
agens in actu. Impossibile autem est quod idem sil movens
et motum, et agens et patiens. Ergo impossibile est quod vir­
tus imaginativa sit intellectus possibilis. Præterea, adhuc
sequeretur quod virtus recipiens intelligibilia in actu, quæ
dicitur intellectus possibilis, esset utens organo corporali,
cum virtus imaginativa habeat determinatum organum.
Sciendum est etiam quod, secundum has opiniones, intel­
lectus possibilis generatur generato corpore, et corrumpitur
corrupto corpore : et cum non sit differentia intellectus in
diversis hominibus nisi intellectus possibilis, quia agens est
unus, sequeretur quod illud quod remanet de intellectu ex
omnibus hominibus post mortem, esset unum numero, sci­
licet intellectus agens ; et hoc est valde hæreticum, quia sic
tolleretur retributio ■meritorum post mortem.
Et ideo tertia opinio est Avicennæ, Tract, de anima, cap. vu.
part. V et VI, qui ponit intellectum possibilem in diversis
diversum, fundatum in essentia animæ rationalis, et non
esse virtutem corporalem, et cum corpore incipere, sed non
cum.corpore finiri. Unde quantum ad intellectum possibilem,
ejus opinio est quam tenemus1 secundum fidem catholicam,
quamvis», erret cum aliis de intellectu agente, ut dictum est.
Eorum autem qui ponunt unum intellectum possibilem
in omnibus, duplex est opinio. Una est Themistii et Theo­
phrasti, ut Commentator eis imponit in III De anima, com.
Dicunt enim, quod intellectus in habitu, qui est tertius, est
1. Quod subjungitur : « Secundum fidem catholicam, » confirma­
tum est in concil. laterancnsi sub Leone X, ubi « aliqui temere philo­
sophantes reprobari » dicuntur qui « unicam in cunctis hominibus
animam asserebant, vel in dubium revocabant, an una esset » ; quia
« nisi pro multitudine corporum, quibus infunditur, multiplicata ponatur
esse, frustra æterr.am pœnam et æterna præmia judicandis » repro­
mittit Deus » ; ideoque « vitandi ut hærctici, et puniendi » decer­
nuntur sic prave sentientes. Nicolai'.

■Binus in omnibus et æternus, et est quasi compositus ex intel■Bectu agente et possibili, ita quod intellectus agens est sicut
■Maorma ejus, et per continuationem intellectus possibilis con, ^Rtinuatur etiam in nobis intellectus agens ; ita quod intellectus
j ■Bagens est de substantia intellectus speculativi, qui etiam
• «^dicitur intellectus in habitu, per quem intelligimus : et hujusMimodi signum inducunt, quia illa actio intellectus quæ est in
■^potestate nostra pertinet ad intellectum in habitu. Cum ergo
^■abstrahere species a phantasmatibus sit in potestate nostra,
■Boportet quod intellectus agens sit intellectus in habitu sicut
forma ejus. Et ad hanc positionem deducuntur qui ex demon■Hbstratione Aristotelis volunt habere, quod intellectus possiHKbilis sit unus in omnibus : quia non est hoc aliquid nec virtus
HKih corpore ; et per consequens quod sit æternus. Et dicunt
IMEiterum, quod intellectus agens similiter sit æternus, et quod
|Wjt,impossibile sit effectum esse generabilem et corruptibilem,
|«'si agens et recipiens sit æternum; Unde posuerunt quod species
l'wMntellectæ sunt æternæ ; et ideo non contingit quod intellectus,
"WJjpandoque intelligat et quandoque non, per hoc quod fiant
’ Wnovæ species intelligibiles quæ prius non fuerunt ; sed ex con®jUnctione intellectus agentis cum possibili, secundum quod
l®!ontinuatur in nobis per impressionem suam. Sed hanc
jpinionem Commentator improbat, ubi supra : quia seque­
retur quod formæ rerum naturalium quæ intelliguntur essent
ab æterno sine materia, et extra animam, ex quo species
illæ non ponuntur in intellectu possibili ut forma ejus ; quia
forma intellectus possibilis ponitur ab eis intellectus agens.
Sequeretur etiam, cum ultima perfectio hominis sit secundum
'intellectum in habitu, et prima secundum intellectum posssibilem, quod homo non differret ab homine neque secundum
'Ultimam perfectionem, neque secundum primam ; et sic esset
unum esse et una operatio1 omnium hominum, quod est
■»., impossibile. Et ideo ipse tenet aliam viam, quod tam intel‘4 lectus agens quam possibilis est æternus et unus in omnibus ;
ÿ sed species intelligibiles non sunt æternæ ; et ponit quod
' '.intellectus agens non se habet ad possibilem ut forma ejus,
sed ut artifex .ad materiam, et species intellecta abstracta
a phantasmatibus sunt sicut forma intellectus possibilis,
;ex quibus duobus efficitur intellectus in habitu.
Et per hanc positionem nititur evadere omnia impossibi­
lia1
2 quæ contingunt Themistio. Primo quidem ostendit quod
1. Parm. : « perfectio. »
2. Parm. : « inconvenientia. »

non est necessarium quod si intellectus agens est æternus
et recipiens aeternum, scilicet intellectus possibilis, quod
formæ sint æternæ1, scilicet species intelligibiles. Sicut enim
species visibilis habet duplex subjectum : unum in quo habet
esse spirituale, scilicet visum ; et aliud in quo habet esse mate­
riale, scilicet corpus coloratum ; ita etiam species intelligibilis habet duplex subjectum : unum in quo habet esse mate­
riale, scilicet ipsa phantasmata quæ sunt in imagine, et secun­
dum hoc esse istæ species non sunt æternæ ; aliud est in quo
habet esse immateriale12, scilicet intellectum possibilem, el
secundum hoc subjectum non habent3 quod sint genera­
biles et corruptibiles. Sed ista responsio nulla videtur. Sicut
enim non est eadem numero species coloris quæ est in pariete
et quæ est in oculo, ita non est eadem numero species qua·
est in imaginatione et in intellectu possibili ; unde adhuc
remanet quod illa species quæ est in intellectu possibili habeat
unum subjectum tantum, et illa quæ est in imaginatione
generabilis et corruptibilis sit alia numero : nisi forte dica­
tur quod sunt æternæ simpliciter, sed non quoad eum in quo
ab æterno non sunt phantasmata, quorum similitudines sunt
apud intellectum possibilem. Sed tamen, cum nulla phantas­
mata sint æterna, adhuc sequeretur quod illæ species qua·
sunt ab æterno in intellectu possibili non essent abstracta·
ab aliquibus phantasmatibus ; et hoc est contra intentionem
et verba Philosophi.
Secundo autem nititur ostendere quod ex hac positione
non sequitur quod omnium hominum sit unum esse et una
operatio, secundum quam omnes sint æqualiter facientes.
Dicit enim quod cum species intellecta se habeat ad intellec­
tum possibilem quodammodo ut forma ad materiam, hoc
modo quod ex eis quodammodo efficitur unum completum,
conjunctio ejus ad nos est per id quod est formale in dicta
conjunctione, scilicet per speciem intellectam, cujus unum
subjectum dicit esse phantasma, quod est in nobis, et ad
ipsum intellectum possibilem. Unde cum in diversis sint
diversa phantasmata, diversis hominibus conjungitur intel­
lectus possibilis diversa conjunctione : et ex hoc homines
habent esse diversum ; ex hoc etiam unus scit quod alter
ignorat, quia secundum unam speciem intellectam conjun­
gitur uni secundum quam non conjungitur alteri, quamvis
1. AI. : « facta sint æterna. »
2. AI. : « materiale. »
3. Subaudi « species ».

■.•-quædam intentiones intellectae sint, ut primæ conceptiones
K 'intellectus, secundum quas omnibus conjungitur, a quibus intellectus possibilis nunquam denudatur, hominibus ab æterno
|k existentibus, ut ipse dicit. Unde concludit quod illud quod
|Y est in nobis de intellectu, quodammodo est corruptibile, et
K quodammodo est incorruptibile : quia ex parte illa unde
B multiplicantur phantasmata, accidit corruptio ; sed ex parte
K’ intellectus possibilis est incorruptibilitas. Unde sequitur etiam
H. ex hoc quod post corporum corruptionem nulla diversitas
E animarum remaneat. Sed hæc ratio ostenditur esse frivola
E multipliciter. Primo, quia, ut dictum est, species quæ est
k forma intellectus possibilis, non est eadem- numero in phank tasmate et in subjecto ; sed est similitudo illius ; unde sequiE tur quod intellectus nullo modo nobis conjungatur, et sic
K per ipsum non intelligemus1. Secundo, quia conjunctio intelE‘ lectus cum specie intellecta, est per operationem intellectus
E pertinens ad perfectionem secundam : unde impossibile est
E quod mediante tali conjunctione acquiratur homini perfecE. tio sua prima et esse substantiale : et sic, cum homo ex tali
K·· conjunctione sit habens intellectum, ut dicunt, homo non
■ esset homo in specie determinata per hoc quod est habens
■ intellectum : quia illud medium, scilicet species intellecta,
Epeum utroque extremorum conjungitur modo accidentis ad
K subjectum, scilicet cum virtute imaginativa et cum intellectu
K possibili ; quod est contra Philosophum, in VIII Metaph.,
K text. 16, ubi dicit, animam corpori nullo mediante uniri, nec
K etiam mediante scientia, ut Licophron dicebat ; in quod ista
K positio redire videtur. Tertio, quia operatio non egreditur
E' ab objecto, sed a potentia : non enim visibile videt, sed visus.
BSi ergo non conjungitur intellectus nobiscum, nisi per hoc
■ quod species intellecta aliquo modo habet subjectum in nobis,
Kj, sequitur quod hic homo, scilicet Socrates, non intelligat,
■r sed quod intellectus separatus intelligat ea quæ ipse imagiE natur : et plura alia absurda non difficile est adducere.
E
Et ideo, remotis omnibus prædictis erroribus, dico cum
E Avicenna, De.anima, part. V, cap. vu, intellectum possibilem
E> incipere quidem esse in corpore, sed cum corpore non defiE cere, et in diversis diversum esse, et multiplicari secundum
K> divisionem materiæ in diversis individuis, sicut alias formas
K substantiales ; et superaddo etiam intellectum agentem esse
ft in diversis diversum : non enim videtur probabile quod in
F anima rationali non sit principium aliquod quo1
2 naturalem
1. Parm. : « intclligamus. »
2. Parm. : « quod. »

operationem explere possit ; quod sequitur, si ponatur unus
intellectus agens, sive dicatur Deus, vel intelligentia. Nec
iterum dico hæc duo, scilicet intellectum agentem et possi­
bilem, esse unam potentiam diversimode nominatam secun­
dum diversas operationes : quia quæcumque actiones redu­
cuntur in contraria principia, impossibile est eas reducere
in eamdem potentiam ; propter quod memoria a sensu distin­
guitur, quia recipere species sensibilium, quod est sensus,
et tenere, quod est memoriæ, reducuntur in contraria prin­
cipia etiam in corporibus, scilicet humidum et siccum.
Cum ergo recipere species intellectas, quod est intellectus
possibilis, et facere eas intelligibiles actu, quod est intellectus
agentis, non possint secundum idem convenire ; sed recipere
convenit alicui secundum quod est in potentia, et facere secun­
dum quod est in actu : impossibile est agentem et possibilem
non esse diversas potentias. Sed quomodo possint radicari
in una substantia est difficile videre : non enim videtur quod
uni substantiæ possit convenire esse in potentia respectu
omnium formarum intelligibilium, quod est intellectus pos­
sibilis, et esse actu respectu omnium illarum, quod est intel­
lectus agentis : alias non posset facere omnes formas intelli­
gibiles, cum nihil agat nisi secundum quod est in actu. Sed
tamen sciendum quod non est inconveniens aliqua duo esse,
quorum utrumque secundum diversa est in potentia respectu
alterius ; sicut ignis est in potentia frigidus, quod actu aquæ
convenit ; et aqua est in potentia calida, quod actu est in
igne ; unde agunt et patiuntur ad invicem. Similiter dico quod
se habet res sensibilis ad animam intellectivam : res enim
sensibilis est potentia intelligibilis, et actu naturam distinc­
tam habens : in anima vero est actu lumen intellectuale ;
sed determinatio cognitionis respectu hujus vel illius natura
*
est in potentia ; sicut pupilla est in potentia respectu hujus
vel illius coloris ; et ideo anima virtutem habet per quam facit
species sensibiles esse intelligibiles actu, qua
*
est intellectus
agens ; et habet virtutem per quam est in potentia, ut effi­
ciatur in actu determinatæ cognitionis a specie rei sensibilis,
factæ intelligibilis actu : et hæc virtus vel potentia dicitur
intellectus possibilis : et harum duarum virtutum operationes
sequitur omne nostrum intelligere, tam principiorum, quam
conclusionum ; unde apparet falsum esse quod quidam dicunt,
habitum principiorum esse intellectum agentem.
Ad primum ergo dicendum, quod intellectus non negatur
esse forma materialis, cum det esse materiæ, sicut forma sub­
stantialis, quantum ad esse primum ; et ideo oportet quod

ad divisionem materiæ, quæ causât diversa individua, sequatur etiam multiplicatio intellectus, id est animæ intellectivae,
Sed dicitur immaterialis respectu actus secundi, qui est
operatio : quia intelligere non expletur mediante organo
corporali, et hoc contingit quia ab essentia animæ non exit
operatio nisi mediante virtute ejus vel potentia ; unde cum
habeat quasdam virtutes quæ non sunt actus aliquorum organorum corporis, oportet quod quædam operationes animæ
sint non mediante corpore.
Ad secundum dicendum, quod quandocumque conjunguntur duo quorum unum est potentius altero, et trahit ad
se illud, habet aliquam virtutem praeter illud quod sibi subjicitur, ut patet in flamma ; quia ignis, vincens vaporem cui
conjungitur, habet virtutem illuminandi, ultra quam possit
se extendere actio vaporis incensi calefaciendo. Cum ergo
in conjunctione formæ ad materiam forma inveniatur dominans ; quanto forma est nobilior, et magis vincens materiam,
tanto magis poterit habere virtutem præter conditionem
materiæ. Unde quædam corpora mixta præter virtutes quali­
tatum activarum et passivarum, quæ tenent se ex parte mate­
riæ, habent quasdam virtutes quæ consequuntur speciem,
ut quod magnes attrahit ferrum : et magis hoc invenitur in
plantis, ut patet in augmento quod terminatur per virtutem
animæ, quod non posset esse per virtutem ignis, ut dicitur
II De anima, text. 41 ; et hoc adhuc invenitur plus in anima­
libus, quia sentire omnino est supra virtutem qualitatum
elementarium : et perfectissime in anima rationali, quæ. est
nobilissima formarum ; et ideo ipsa habet quasdam virtutes
in quibus nullo modo communicat corpus, et quasdam in
quibus communicat.
Ad tertium dicendum, quod secundum Avicennam, loc.
cit., species intellecta potest dupliciter considerari : aut
secundum esse quod habet in intellectu, et sic habet esse
singulare ; aut secundum quod est similitudo talis rei intel­
lectae, prout ducit in cognitionem ejus, et ex hac parte habet
universalitatem : quia non est similitudo hujus rei secundum
quod hæc res est, sed secundum naturam in qua cum aliis
suæ speciei convenit. Nec oportet omne singulare esse intelligibile tantum in potentia, sicut patet de substantiis sepa­
ratis, sed in illis1 quæ individuantur per materiam, sicut
sunt corporalia : sed species istæ individuantur per individuationem intellectus ; unde non perdunt esse intelligibile
1. AI. : « in aliis. »

in actu ; sicut intelligo me intelligere, quamvis .ipsum meum
intelligere sit quædam operatio singularis. Patet etiam per
se quod secundum inconveniens non sequitur : quia alius
individuationis modus est per intellectum et per materiam
primam.
Ad quartum dicendum, quod, sicut Commentator etiam
dicit in III De anima, com. 5, illud quod est receptivum ali­
quorum, non oportet quod sit privatum qualibet natura deter­
minata, sed quod sit denudatum a natura receptorum, sicut
pupilla a natura colorum : et ideo intellectum possibilem
necesse est habere naturam determinatam ; sed ante intelli­
gere, quod est per receptionem speciei, non habet in natura
sua aliquid eorum quæ a sensibilibus recipit et hoc est quod
dicitur, quod nihil est eorum quæ sunt, etc.
Ad quintum dicendum, quod quamvis anima non habeat
materiam partem sui ex qua sit, habet tamen materiam in
qua est cujus perfectio est ; ad ejus enim divisionem multi­
plicatur secundum numerum, et non secundum speciem. Secus
autem est in illis substantiis immaterialibus quæ non habent
etiam materiam cujus sint formæ : quia in eis nulla mate­
rialis multiplicatio esse potest, sed tantum formalis, quæ
diversitatem speciei· inducit.
ARTICULUS II
Utrum anirfise fuerint creatæ extra corpora1
Ad secundum sic proceditur. 1. Videtur quod animae fue­
rint creatæ extra corpora. Genes., n, 2, dicitur, quod die sep­
timo requievit Deus ab omni' opere quod palraral, id est ces­
savit aliquod opus novum facere. Sed novum opus est quod
nec in se unquam fuit, nec in materia præcessit. Cum ergo
anima immaterialis sit, et non possit dici quod secundum
materiam praecesserit in operibus sex dierum, videtur quod
ipsa in se præcesserit ·' alias Deus novum opus faceret in animæ
creatione. Ergo videtur quod anima· extra corpora creatæ
fuerunt, cum corpora singularium ab initio non fuerint.
2. Si dicas, quod quamvis anima non præcesserit in mate­
ria in operibus sex dierum, præcessit tamen quantum ad
rationem seminalem ; contra. Si ratio seminalis animæ præ­
cesserit, oportet quod in aliqua creatura præcesserit, vel
* Universo.
1. I p. Summit' theol., q. xc, art. 4.

corporali, vel spirituali. Sed illud in quo lest ratio seminalis
alicujus rei, est effectivum ejus : unde Philosophus, in II Phy­
sic., text. 30, ponit semen in genere causæ efficientis. Ergo
vel angelus esset factor animæ, ut philosophi quidam posue­
runt, quod falsum est ; vel aliqua creatura corporalis, quod
est magis falsum. Ergo et primum est impossibile.
3. Præterea, opus creationis præcedit distinctionem et
ornatum. Sed anima educitur in esse per creationem. Ergo
non incipit esse post opera sex dierum, in quibus res distinctæ
et ornatæ sunt ; et sic idem quod prius.
4. Præterea, omne illud quod non dependet ab altero
secundum suum esse, potest incipere non incipiente illo.
Sed anima rationalis non dependet ex corpore secundum
suum esse, cum destructo corpore remaneat. Ergo non vide­
tur inconveniens ponere animas extra corpus prius1 creatas.
5. Præterea, anima et angelus conveniunt in natura intel­
lectuali. Cum ergo naturæ intellectualis conditio sit immaterialitas, videtur quod sicut angeli ex sua creatione habent
quod corpori non uniuntur, similiter animæ rationales in
sua creatione corpori unitæ non sint.
6. Præterea, magis pertinet ad perfectionem universi
natura spiritualis quam corporalis. Si ergo animæ rationales
quotidie de novo creentur, videtur quod a principio univer­
sum perfectum non fuerit, et quod quotidie ejus perfectioni
adjiciatur : cujus contrarium habetur Genes., n, 1 : Igitur
perfecti sunt cæli el terra, el omnis ornatus eorum.
Sed contra12, proprius actus est in propria potentia. Sed
anima rationalis est proprius actus corporis. Ergo videtur
quod non sit nisi in corpore.
Præterea, terminus motus nunquam præcedit motum,
præcipue in generatione. Sed anima est terminus generatio­
nis humanæ, sicut quæübet alia substantialis forma rei generatæ. Ergo ante generationem corporis anima esse non potuit.
Solutio. — Respondeo dicendum, quod quorumdam anti­
quorum opinio fuit animas esse extra corpora a principio
creatas : cujus erroris occasio fuit quod animam corpori
uniri posuerunt quasi accidentaliter, sicut nautam navi,
vel sicut hominem indumento, ut de Platone Gregorius3
Nyssenus narrat : unde dicebat hominem esse animam cor­
pore indutam ; et ideo etiam, secundum Pythagoricos, de
1. Parm. omittit : « prius. »
2. Addit Nicolai' : « ut dicitur III De anima, text. 26. »
3. Cud. : « Nemesius in lib. De nat. hom., cap. m, coi. 594.

corpore in corpus transibat. Hoc autem Aristoteles reprobat.
I De anima, text. 53, et II De anima, text. 24, ostendens
animam, cum det esse substantiale et specificum tali corpori1,
habere essentialem habitudinem ad corpus, intantum quod
anima quæ dat esse uni corpori, aliud perficere non possit.
Similiter Avicenna, Tract, de anima, part. LI, cap. iv, istum
errorem reprobat satis efficaci ratione, supposita anima1
immaterialitate. Impossibile est enim diversitatem in numero
sub eadem specie causari nisi ex diversitate materiæ : quia
ad diversitatem formalium principiorum sequitur diversitas
specierum. Si ergo anima, ut dictum est, non habeat mate­
riam ex qua sit, non possunt plures animæ unius speciei
esse diversæ numero, nisi per diversitatem materiæ in qua
sunt. Unde si ante corpus creatæ fuissent, oportuisset eas
vel esse diversas in specie, et sic omnes homines specie dif­
ferre ex diversitate formarum ; aut quod esset una tantum
numero, et sic rediret error tactus in præcedenti articulo.
Augustinus tamen dicit, VII Super Genes., cap. xxiv, etc.,
col. 368, t. Ill, animam primi hominis creatam esse ante
formationem corporis ; quod tamen non asserit.
Ad primum ergo dicendum, quod pro tanto Deus dicitur
ab opere septima die cessasse, quia nihil postea fecit quod
non aliquo modo in primis operibus praicesserit vel secundum
materiam et rationem seminalem, sicut corpora quæ de novo
generantur ; vel secundum similitudinem, sicut animæ quæ
de novo creantur.
Sciendum autem quod similitudo animæ præcessit etiam
in opere creationis aliquo modo, cum omnia simul creata
legantur, ut Eccli., xvm, dicitur : sed hæc similitudo fuit
in natura communi, in qua anima et angelus conveniunt,
scilicet in intellectuali. Præcessit etiam in operibus sex die­
rum hujus animæ quæ nunc creatur, similitudo in specie ;
quia inter alia sex dierum opera etiam homo creatus est,
rationali anima perfectus secundum alios sanctos ; quamvis
secundum Augustinum, VII Super Gen., cap. xxiv, etc.,
col. 368, t. Ill, fuerit in illis sex diebus factus homo quan­
tum ad materiam et rationem seminalem ratione corporis ;
ratione vero animæ, ipsa primi hominis anima fuerit in se
facta.
Et per hoc patet responsio ad secundum : quia concedi­
mus quod ratio seminalis animæ, ejus creationem in nulla
creatura præcedat.
1. Parm. : « in tali corpore. »

Ad tertium dicendum, quod quædam creatio est quæ non
præsupponit materiam nec ex qua nec in qua illud quod crea­
tur fiat ; et talis est creatio quæ distinctionem et ornatum
præcessit. Sed creatio animæ quamvis non sit ex materia,
tamen præexigit materiam in qua creatur. Et quia illa mate­
ria non potest disponi ut efficiatur propria, nisi per actionem
naturæ, ideo talis creatio sequitur distinctionem et ornatum,
secundum quæ principia activa in natura constituta sunt,
ut prius dictum est.
Ad quartum dicendum, quod, sicut Avicenna dicit De
anima, part. I, cap. i, anima, quamvis non dependeat a cor­
pore quantum ad suum esse vel quantum ad suum1 finem,
dependet tamen quodammodo quantum ad suum principium.
Cujus ratio est, quia cum universalia non habeant aliquod,
esse nisi in anima, oportet quod quidquid in esse naturæ
producitur, producatur secundum hoc quod individuatur.
Cum ergo anima esse individuatum non possit habere nisi
secundum quod conjungitur corpori ut forma ejus, ut proba­
tum est, oportet quod non incipiat esse nisi in corpore ; sed
tamen in corpore acquiritur sibi esse absolutum, non depres­
sum vel obligatum ad corpus : et ideo etiam post destructio­
nem corporis manet secundum suum esse individuata et
distincta ab alia anima ; et de hoc etiam in I lib., dist. vm,
habitum est1.
Ad quintum dicendum, quod anima et angelus in hoc
conveniunt quod utrumque est substantia subsistens, esse
absolutum habens, et quod materiam partem sui non habent ;
ex quibus consequitur intellectualitas in utroque : in hoc
tamen differunt quod cum natura angelica sit sublimior et
Deo propinquior, acquiritur sibi esse altius in cujus parti­
cipationem nullo modo corpus adduci potest, ac per hoc nec
angelus potest forma corporis esse ; sed anima', acquiritur
esse inferius et minus nobile, in quo corpus sibi unitur, ut
unum sit animæ esse et corporis, quod est esse conjuncti :
et ideo est forma corporis, et individuatio sua est ex unione
ejus ad corpus : et de hoc etiam in I lib.1
2, habitum est.
Ad sextum dicendum, quod essentialis universi perfectio
consistit in speciebus ; accidentalis vero in individuis. Cum
ergo multiplicatio animarum non sit secundum diversam
speciem, sed secundum numerum tantum, relinquitur quod
1. Parm. omittit : « et de hoc etiam in I libro, dist. vm, habitum
est. »
2. Dist. vm.

per hoc quod multæ animæ quotidie creantur, nihil ad essen­
tialem universi perfectionem adjungitur, sed ad accidenta­
lem tantum : et hoc non est inconveniens.

QUÆSTIO III
Deinde quæritur de formatione hominis ex parte corporis ;
et circa hoc quæruntur duo : 1° de qua natura corpus hominis
compositum sit ; 2° de loco corporali in quo positus est, sci­
licet in paradiso.

ARTICULUS PRIMUS
Utrum in compositione hominis sit aliquid
de natura corporis cælestis

Ad primum sic proceditur. 1. Videtur quod in composi­
tione corporis humani sit aliqua pars de natura corporis cæles­
tis. Eidem enim formæ debetur idem perfectibile. Sed forma
corporis humani convenit in natura intellectuali cum forma
separata, quæ corpus cæli movet. Ergo videtur quod aliquid
de natura cælestis corporis in compositionem humani cor­
poris veniat.
2. Præterea, impossibile est contraria ad maximam æqualitatem venire, nisi per aliquid concilientur. Sed non potest
contraria conciliare nisi quod est a contrarietate remotum,
quale est inter corpora solum corpus cæleste. Ergo oportet
ad compositionem corporis humani, in quo ad maximam
æqualitatem elementa perveniunt, aliquid de natura corporis
cælestis advenire.
3. Præterea, Avicenna dicit, De anima, part. Ill, cap. vin,
et part. V, cap. vin, quod spiritus, qui per membra diffun­
duntur, sunt de natura lucis. Hæc autem est natura quinti
corporis : unde etiam Philosophus dicit in II De anima,
text. 69, quod lucidum et diaphanum invenitur in inferio­
ribus corporibus secundum quod communicant cum superiori
corpore. Ergo videtur quod in corpore humano sit aliquid
de essentia corporis cælestis.
4. Præterea, sicut dicit Philosophus, De gener, animal.,
lib. II, cap. m, oportet quod in semine sit triplex calor :
scilicet calor elementaris, scilicet igneus, et cælestis, et vita­
lis, qui est animæ. Sed accidentia indicant naturam, ut in
I De anima dicitur. Ergo videtur quod præter naturam ele-

mentarem sit etiam in corpore hominis natura cælestis, et
natura animæ.
5. Præterea, homo dicitur minor mundus, quia in eo omnium creaturarum naturæ concurrunt. Sed corpus cæleste
est maxime pars universi. Ergo videtur quod aliquid de
natura illius corporis veniat in compositionem corporis humani.
Sed contra, quidquid venit in compositionem corporis
humani est aliquo modo perfectum ab anima. Sed quidquid
incipit esse sub aliqua forma substantiali est generabile et
corruptibile ; anima vero substantialis forma est. Cum ergo
natura corporis cælestis sit incorruptibilis et ingenerabilis,
videtur quod ad compositionem corporis humani non veniat.
Præterea, ut in I Cæli el mundi, text. 19, Philosophus dicit,
idem est locus naturalis totius corporis et partis ejus. Sed
locus corporis cælestis est supra elementa. Ergo nihil de natura
illius corporis potest hic esse nisi sicut in loco innaturali,
et per motum violentum. Illius autem corporis non potest
èsse violentus motus, cum motus ejus circularis contrarium
non habeat, ut in I Cæli et mundi, text. 20, probatur ; cum
tamen oporteat motum violentum naturali contrarium esse.
Ergo nihil de natura corporis cælestis ad compositionem hominis venit.
Solutio. — Respondeo dicendum, quod aliquid venire
in compositionem alicujus contingit dupliciter. Aut per
essentiam suam per modum principii materialis vel formalis ;
et sic nullo modo aliquid de natura corporis cælestis venit
in compositionem humani corporis. Quia quod plura corpora
veniant ad constitutionem unius, hoc non potest esse nisi
tribus modis. : vel per simplicem aggregationem, sicut ex
lapidibus fit acervus ; vel per compositionem, quæ est cum
ordine partium determinato et ligamento sicut ex lignis et
lapidibus fit domus ; vel per mixtionem, sicut ex elementis
efficitur mixtum. Nullo autem istorum modorum potest
aliqua pars1 de natura cælestis corporis in compositionem
humani corporis venire : quia in primis duobus modis oportet
unamquamque partium esse distinctam secundum situm ab
alia ; non autem videmus hoc in compositione humani cor­
poris, quod sit ibi aliquid de natura corporis cælestis, ab
aliis, scilicet elementis, secundum situm distinctum ; in tertio
autem modo oportet adesse alterationem componentium,
quia mixtio est miscibilium alteratorum unio, ut in I De
gener, dicitur ; natura autem cælestis inalterabilis est. Alio
1. AI. : « pars corporis. »

autem modo venit aliquid in compositionem alicujus per
effectum virtutis suæ ; et hoc modo natura corporis cælestis venit in compositionem corporis humani, et omnium mix­
torum corporum : quia nihil consequitur formam substantia­
lem nisi per virtutem cælestem, eo quod corpus cæli est
primum alterans, cujus virtute omnes alterationes regulantur,
et ad fines proprios perducuntur.
Quidam tamen dicunt aliquid de natura corporis cælestis
venire in compositionem humani corporis essentialiter, quasi
concilians elementa ; et hoc dicunt esse lucem, quam ponunt
corpus esse. Sed hæc positio falso fundamento innititur, dum
ponit lucem esse corpus, ut supra dictum est, quo remoto
veritatem haberet quodammodo. Nec tamen adhuc esset
de compositione humani corporis corpus cælestis naturæ :
quia illa lux non est forma substantialis corporis humani,
sed aliquo modo est causa ejus ; quia1, ut supra dictum est,
virtutes corporum cælestium participantur ab inferioribus
corporibus mediante luce.
Ad primum ergo dicendum, quod anima quæ movet corpus
humanum, non est ejusdem speciei cum natura quæ movet
cæleste, quamvis sit simillima sibi inter omnes formas natu­
rales. Unde non oportet quod aliquid de cælesti corpore sit
essentialiter pars humani corporis, sed quod humanum
corpus maxime cælo similetur : quod contingit in hoc quod
est temperatissimæ complexionis, et maxime recedens a contrarietate, dum ad medium pervenit, quod neutrum est con­
trariorum.
Ad secundum dicendum, quod ad illam elementorum con­
ciliationem sufficit effectus virtutis cælestis ; unde non opor­
tet corpus cæleste compositionem humani corporis essentia­
liter ingredi.
Ad tertium dicendum, quod non oportet omne quod est
lucidum pertinere ad naturam quintæ essentiæ, nisi per simi­
litudinem et convenientiam quamdam. Unde quanto corpus
fuerit nobilius, tanto magis participat proprietates ejus ;
unde in igne est plus de luce quam in aere, et sic deinceps.
Non ergo intendit Avicenna dicere spiritus esse de natura
quintæ essentiæ, cum postmodum ipse dicat ex quibusdam
cibis vel potibus subtiliores et clariores spiritus generari.
Ad quartum dicendum, quod in semine non est calor cæles­
tis corporis, qui sit in corpore cælesti sicut in subjecto : sic
1. Sic codd. ; Parm. autem inseruit ; « quia, ut supra dictum est,
virtutes... luco, » post hæc verba : « haberet quodammodo. »

lg virtus corporis cælestis operatur in semine, sicut virtus moto1> ris primi relinquitur in instrumento.
I?
Ad quintum dicendum, quod non omnia veniunt in compo­
le sitionem humani corporis per essentiam, sed per similitudinem
Λ·'
■

et convenientiam quamdam, ut dicit Gregorius, in Homil.
Ascensionis, § 2, coi. 1214, t. II, quod homo intelligit cum
angelis, vivit cum arboribus, et sic de aliis.

*

ARTICULUS II

Sr
pw,

Ulrurn paradisus in quo fuit Adam possit
esse locus corporalis1

Ad secundum sic proceditur. 1. Videtur quod paradisus
de quo fit hic mentio locus corporalis esse non possit. Homo
enim ab aliis animalibus in re corporali non distinguitur,
cum quibus vitam et sensum communicat, sed in re spiri­
tuali, scilicet intellectu. Cum ergo ab aliis animalibus in
•7 1 paradiso dicatur distingui, quia alia animalia ibi posita non
fuerunt, videtur quod paradisus sit locus tantum spiritualis.
2. Præterea, nullus locus terrenus est usque ad lunarem
globum pertingens, cum circa lunam sit ignis maxime activus,
et extranei corporis consumptivus. Sed in Littera dicitur
quod pertingit paradisus usque ad lunarem globum. Ergo
' 1
videtur quod non sit locus terrenus, sed spiritualis.
3. Præterea, philosophi et historiographi inveniuntur de
diversis terræ locis scripsisse. De hoc autem loco nullus unquam
' « scripsit. Ergo videtur probabile quod non sit locus corporalis.
4. Præterea, Damascenus dicit, lib. II De fide orlh., cap. ix,
coi. 903, t. I, quod fons unde dicuntur egredi flumina para­
disi est ipse oceanus. Sed oceanus circuit totam terram, et
non aliquem locum determinatum. Ergo videtur quod nullus
locus determinatus in terra sit paradisus.
5. Præ.Lerea, quatuor flumina quai Scriptura commemo­
rat de paradiso egredi ex diversis fontibus emanant. Cum
ergo Scriptura de uno fonte qui in paradiso est, dicat horum
fluminum esse originem, videtur quod non possit intelligi
de fonte et fluminibus corporalibus, ut nec alia quæ de para­
diso dicuntur.
6. Præterea, lignum vitæ est sapientia, ut dicitur Pro­
verb., m, 18. Cum igitur sapientia non sit quid corporale,

X·

1. I p. Summæ theolog., q. cn, art. 1.

videtur quod nec hæc nec alia quæ de paradiso dicuntur cor­
poraliter accipienda sint.
7. Præterea, id quod debetur homini damnato non conve­
nit proprie naturæ institutæ. Sed agricultura data est in
poenam homini damnato : Genes., in, 19 : In sudore vultus
tui vesceris pane. Ergo videtur quod non nisi mystice dictum
sit, hominem in paradiso positum, ut operaretur illum.
8. Præterea, ubi nullus invasor timetur, non est necessa­
ria custodia. Sed nullus paradisum invadere poterat. Ergo
non potest proprie intelligi hominem in paradiso positum
ad custodiendum illum.
Sed contra est quod in Littera determinatur, et communis
Ecclesiæ traditio tenet.
Solutio. — Respondeo dicendum, quod Origenes posuit
paradisum non esse locum aliquem corporalem, sed omnia
quæ de paradiso dicuntur allegorice de paradiso spirituali
interpretanda esse : quod pro errore reprobat Epiphanius,
Cypri episcopus, in quadam Epistola, per Hieronymum
translata, § 5, coi. 385, t. III Op. Epiph. Unde simpliciter
concedendum est paradisum locum quemdam corporalem
esse in determinata parte terræ situm, temperatissimum et
amoenum, ut homo, nullis perturbationibus impeditus, spi­
ritualibus deliciis quiete frueretur. Hunc autem locum exis­
timant sub æquinoctiali esse versus partem orientalem, eo
quod quidam philosophi locum illum temperatissimum asse­
runt, ex quo etiam loco Nilus, unus de quatuor fluminibus
paradisi, fluere videtur.
Ad primum ergo dicendum, quod etiam in virtute sensi­
tiva homo alia animalia excedit, quia etiam melioris tactus
est, et magis' vigent in eo inferiores sensus, ut, eis median­
tibus1, operatio intellectus melius compleri possit ; et ideo
etiam ut quietius operationi intellectuali vacaret, locum tran­
quillum seorsum ab aliis animalibus accepit : non enim pro­
babile est illuc alia animalia pervenire potuisse ex seipsis,
nisi aut virtute divina ad tempus, ut quando adducta sunt
animalia ad Adam, ut videret quid vocaret ea, ut legitur
Genes., n, nisi forte hoc per interiorem revelationem factum
exponatur, vel etiam operatione dæmonis, ut patet de ser­
pente.
Ad secundum dicendum, quod non potest intelligi para1. Parin. : « per eos. »

disus terrestris usque ad lunarem globum se extendere secundum situm, sed secundum quamdam similitudinem propter
temperantiam et incorruptionem quæ loco illi debebatur
et habitatoribus ejus ; a luna vero et supra neque contrarietas neque corruptio est.
Ad tertium dicendum, quod locus ille, ut in Liiiera dicitur,
est semotus1 etiam a nostra habitatione aliquibus impedi­
mentis, ut adiri non possit, vel montibus, vel aquis, vel etiam
aeris intemperie in loco intermedio ; et ideo ejus notitia haberi
non potuit nisi per revelationem Scripturæ.
Ad quartum dicendum, quod primum principium illorum
fluminum, sicut et cæterarum aquarum, est oceanus ; sed
principium proximum est fons ille qui in illa parte terræ surgit.
,
Ad quintum dicendum, quod sicut contingit in quibusdam
fluminibus, ut fontes a quibus originem habent, sub terram
intrent postquam per aliquod spatium fluxerunt, et iterum
in aliis locis erumpant, ita etiam dicit Augustinus, VIII Super
Genesim, cap. vu, coi. 378, t. Ill, hoc in illis fluminibus
contingere, quod primum principium eorum est fons para­
disi, qui in aliquo loco nobis ignoto terram subintrat, et
deinde in aliis locis aqua illa erumpit, ubi videtur illorum
fluminum esse principium.
Ad sextum dicendum, quod sicut per Hierusalem signi­
ficatur præsens Ecclesia et etiam cælestis patria, et tamen
ad litteram Hierusalem civitas quædam fuit, ita etiam quam­
vis per lignum vitæ sapientia significetur, non removetur
quin lignum vitæ arbor quædam ad litteram intelligatur.
Ad septimum dicendum, quod in statu innocentiæ non
fuisset agricultura laboriosa, sicut est in statu peccati, sed
delectabilis, ex consideratione divinæ providentiæ et natu­
ralis virtutis.
Ad octavum dicendum, quod homo est positus in para­
diso ad custodiendum ipsum sibi, non contra aliquem inva­
sorem, ne scilicet per peccatum ipsum amitteret. Vel dicen­
dum quod hoc non sic intelligendum est quasi homo debeat
operari paradisum vel custodire : sed ideo positus est in para­
diso ut Deus ibi operaretur hominem, et custodiret eum ;
sicut enim homo operatur terram ut faciat eam fructiferam,
sic Deus operatur hominem ut justus sit, et custodit eum,
quia sine ejus adjutorio tutus esse non potest, ut dicit Augus­
tinus, VIII Super Genes., cap. x, §§ 22 et 23, coi. 381, t. III.

t

1. AI. : « remotus. »

EXPOSITIO TEXTUS

« Animam cum angelis sine corpore fuisse creatam1. » Hæc
positio videtur irrationabilis : quia eorum quæ sunt unius
speciei est etiam unus modus originis ; unde si aliæ animæ
in corpore creantur, non potest rationabiliter sustineri
quod anima primi hominis extra corpus creata sit. Quamvis
Augustinus sine assertione hoc dicat, VII Super Genes.
« Deo autem natura est quod facit. » Ipse enim per naturam
suam omnipotens est : ipse etiam naturarum institutor et
conditor est : sicut enim ex operatione hominis formæ arti­
ficiales proveniunt, ita etiam ab intellectu Dei formæ naturales
profluxere ; unde id quod ab eo fit naturæ rationem habet.
« Si autem ibi aliter futura sunt, potius futura sunt sicut
ibi sunt ubi præscit ille qui non potest falli. » Hujus ratio est
quia causæ inferiores impediri possunt, ut non omne contingat
quod in eis futurum est ; sed scientia Dei falli non potest,
et ideo non potest esse ut ipse sciat aliquid futurum quod non
sit.
« Unde nec aquæ cfiluvii illuc, pervenerunt. » Hoc non tan­
tum fuit propter loci altitudinem quam propter loci puritatem,
qui purgatione non indigebat.

1. Supple « Augustinus, Super Genesim, tradit », ut in textu.

De formatione mulieris1

In eodem quoque, paradiso mulierem formavit. Deus de substantia viri, sicut post plantatum paradisum, hominemque
in eo positum, et post universa animalia ad eum dueta, suisque
nominibus designata, subnectit. Scriptura, Gen., n, 21 : Immisil Deus soporem in Adam. Cumque abdormissel, tulit unam de
costis ejus, et formavit eam in mulierem. Hic attendendum est
quare non creavit simul virum et mulierem, sicut ang los,
sed prius virum, deinde mulierem de viro ; ideo scilicet ut unum
esset humani generis principium ; quatenus in hoc et superbia
diaboli confunderetur, et hominis humilitas Dei. similitudine
sublimaretur. Diabolus quippe aliud a Deo principium esse
concupierat : ideoque ut ejus superbia retunderetur, hoc homo
in munere accepit quod diabolus perverse rapere voluit, sed
obtinere’ non potuit ; et per hoc imago Dei in homine apparuit :
quia sicut Deus omnibus rebus existit principium creationis,
ita horno omnibus hominibus principium generationis. Ideo
etiam ex uno homine omnes esse voluit Deus, ut dum cognoscerent se ab uno esse, omnes se quasi unum amarent.

w

Quare de latere viri et non de alia corporis parte formula sil

Cum autem his de causis facta sil mulier de viro, non de qualibet parte corporis viri, sed de latere ejus formata est, ut
ostenderetur quia in consortium creabatur dilectionis : ne forte,
si fuisset de capite viri facta, viro ad dominationem videretur
præferenda ; aut si de pedibus, ad servitutem subjicienda.
Quia ergo viro nec domina nec ancilia parabatur, sed socia ;
nec de capite nec de pedibus, sed de latere fuerat producenda,
ut juxta se ponendam cognosceret quam de suo latere sum­
ptam didicisset.

Quare dormienti et non vigilanti viro costa subtracta est
Non sine causa dormienti quoque viro potius quam vigilanti
detracta est costa, de qua mulier in adjutorium generationis
viro est, formata, scilicet ut nullam in eo sensisse pœnam
monstraretur, et divinæ simul potentiæ opus mirabile osten­
deretur, quæ hominis dormientis latus aperuit nec eum tamen
a quiete soporis excitavit. In quo etiam opere Christi sacramen1. AI. deest hic titulus.

turn et Ecelesiæ figuratum est ; quia sicut mulier de latere viri
dormientis formata est, ita Ecclesia ex sacramentis, quæ de
latere Christi in cruce dormientis profluxerunt, scilicet sanguine
et aqua, quibus redimimur a pœnis, atque abluimur a culpis1.

Quod de illa cosla sine additamento extrinseco facta fuerit per
Dei potentiam, sicut quinque panes in se multiplicati sunt.
Solet etiam quaeri utrum de costa illa adjectione rei extrinsecæ facta sit mulier. Quod quibusdam non placuit. Cæterum si
ad perficiendum corpus mulieris Deus extrinseeum augmentum
addidisset, majus illud esset quam ipsa costa. Ideoque potius
de illo addito quam de ipsa costa mulier facta deberet dici,
de quo plures accepisset substantiæ partes. Restat ergo ut de
sola ipsius costæ substantia, sine omni extrinseco additamento
per divinam potentiam in semetipsa multiplicata, mulieris
corpus factum dicatur, eo sane miraculo quo postea de quinque
panibus Jesu cælesti benedictione multiplicatis quinque millia
hominum satiata sunt, Matth., xiv, et Joan., vi. Illud etiam
scire oportet, quod, cum angelorum ministerio facta sit mulieris
formatio, non eis tamen tribuenda est creationis potentia. Angeli
enim nullam possunt creare naturam ; ergo nec formate costam
in mulierem, nec carnis supplementum in locum costæ. Non
quod nihil agant, ut aliquid creetur ; sed non ideo creatores
sunt ; sicut nec agricolæ segetum aut arborum. Solus Deus,
id est Trinitas, est creator. Facta est ergo femina a Deo, etiamsi
costa ministrata sit per angelos.

1. Nicolai' addit sequentia, crueulis includens. « Unde Augustinus,
Tract. XV in Joannem : « Adam qui erat forma futuri, ad Rom., v,
14, præbuit nobis magnum indicium sacramenti ; immo Deus in
illo præbuit. Nam et dormiens meruit accipere uxorem, et dc costa
ejus facta est ei uxor, quoniam de Christo in cruce dormiente futura
erat Ecclesia de latere scilicet dormientis ; quia de latere in cruce
pendentis lancea percusso sacramenta Ecelesiæ profluxerunt. » Et
De symbolo ad catechum., lib. II, cap. vi : « Ascendat sponsus noster
thalami sui lectum, dormiat moriendo, aperiatur ejus latus ; ut quo­
modo Eva facta est ex latere Adæ dormientis, ita Ecclesia formetur
ex latere Christi in cruce pendentis. Percussum est enim illius latus,
et manavit sanguis et aqua, quæ sunt Ecelesiæ gemina sacramenta :
aqua, in qua est sponsa purificata ; sanguis, ex quo invenitur esse
dotata », etc. Ad marginem vero hæc notat : « Similia etiam habet
in ps. xl, super illud : Numquid qui dormit, etc., et in ps. lvi, super
illud : Dormivi conturbatus ; indeque Prosper in Sent. Augustini,
sent, cccxxix, etsi locum nor. insinuat. Nec dissimili sensu Ambrosius
in Luc., xxm : « Ex illo, inquit, incorrupto corpore omnium vita
manabat ·, aqua enim et sanguis exivit : illa quæ diluat, iste qui re­
dimat. »

e Utrum, secundum superiores, an secundum inferiores causas
ita illa facia sit mulier, id esi, an ratio seminalis id haberet
Ά
ut Ha fieret, an tantum ut illa fieri posset, sed ut sic fieret in
*
Deo tantum esset causa.

S
M
%
?
4

Sed quæritur, an ratio quam Deus primis operibus concreavit id haberet ut secundum ipsam ex viri latere feminam fieri
necesse foret, an hoc tantum ut fieri posset. Ad quod sciendum est omnium rerum causas in Deo ab æterno esse. Ut enim
homo sic fieret, vel equus, vel hujusmodi, in Dei potentia et
dispositione ab æterno fuit. Et hæ dicuntur primordiales caus«e, quia istas aliæ non praecedunt, sed istæ alias, quæ sunt causæ causarum. Cumque unum sit divina potentia et dispositio,
sive voluntas, et ideo una omnium principalis causa, tamen
propter effectus diversos pluraliter dicit Augustinus, Super
Gen., lib. IX, cap. χνιι1, coi. 406, t. III, causas primordiales
omnium rerum in Deo esse, inducens similitudinem artificis,
in cujus dispositione est, qualis futura sit arca. Ita et in Deo
uniuscujusque rei futuræ causa præcessit : in creaturis vero
quarumdam rerum, sed non omnium causæ sunt, ut ait Augusti­
nus, lib. IX Super Gen., cap. χνιι. Quia inseruit Deus seminales
rationes rebus, secundum quas alia ex aliis proveniunt ; ut de
hoc semine tale granum, de hac arbore talis fructus et hujus­
modi. Et hæ quoque dicuntur primordiales causæ, etsi non adeo
proprie, quia habent ante se causam æternam, quæ proprie
et universaliter prima est. Illai vero ad res aliquas dicuntur
primæ, quæ scilicet ex eis proveniunt. Ideo etiam primordiales
dicuntur, quia in prima rerum conditione rebus a Deo insitæ
sunt, et sicut creaturæ mutabiles sunt, ita et hæ causæ mutari
possunt : quæ autem in immutabili Deo causa est, mulari non
potest.

Distinctio causarum rerum perutilis : scilicet quod quædam in
Deo et in creaturis, quædam in Deo tantum sunt.
Omnium igitur rerum causæ in Deo sunt, sed quarumdam
causæ et in Deo sunt, et in creaturis : quarumdam vero causæ
in Deo tantum sunt, et illarum rerum causæ dicuntur absconditæ in Deo : quia ita est in divina dispositione ut hoc vel illud
fiat, quod non est in seminali creaturæ ratione. Et illa quidem
quæ secundum causam seminalem fiunt dicuntur naturaliter
fieri, quia ita cursus naturæ hominibus innotuit ; alia vero præter naturam, quorum causæ tantum sunt in Deo. Hæc autem
dicit Augustinus, ubi supra, esse illa quæ per gratiam fiunt, vel
ad ea significanda non naturaliter sed mirabiliter fiunt. Inter
quæ mulieris facturam de costa viri ponit, ita dicens : « Ut
1. Parm. ; « cap. xx. »

mulierem ita fieri necesse foret, non in rebus conditum, sed
in Deo absconditum erat. Omnis naturæ1 cursus habet natura­
les leges : super hunc naturalem cursum Creator habet apud
se nosse de omnibus facere aliud quam eorum naturalis ratio
habet ; ut virga scilicet arida repente floreat, fructum gignat,
Num., xvii, et ut in juventute sterilis femina, in senectute
pariat, Luc., i, ut asina loquatur, Num., xvii, et hujusmodi.
Dedit autem naturis ut ex his etiam hæc fleri possent, non ut
in naturali motu haberent ; et cap. xvm : Habet ergo in se
Deus absconditas quorumdam factorum causas, quas rebus
conditis non inseruit easque implet non opere consueto providentiæ, quo naturæ subsistunt ut sint, sed quo illas admi­
nistrat ut voluerit quas ut voluit condidit. Omnium ergo quæ
ad gratiam significandam non naturali motu rerum, sed mira­
biliter facta sunt, absconditæ causæ in Deo fuerunt : quorum
unum erat quod mulier facta est de latere viri dormientis. Non
habuit prima rerum conditio ut femina sic fleret, sed ut fieri
posset , ne contra causas quas Deus voluntarie instituit, mutabili
voluntate aliquid facere putaretur. »

De anima mulieris, quod non est ex anima viri,
ul quidam putaverunt, dicentes animas esse ex traduce.

Quemadmodum mulieris corpus de viri corpore traductum
fuit, ita putaverunt aliqui ipsius animam de viri anima propa­
gatam, et omnes animas præter primam de traduce esse, sicut
corpora. Alii autem putaverunt simul omnes animas ab initio
creatas. Catholica autem Ecclesia nec simul nec ex traduce
factas esse animas docet ; sed in corporibus per coitum semi­
natis atque formatis infundi, et infundendo creari. Unde in
Ecclesiasticis dogmatibus, cap. xiv, coi. 1216, t. VIII : « Animas
hominum non esse ab initio inter cæteras intellectuales naturas,
nec simul creatas, sicut Origenes fingit, dicimus, neque cum
corporibus per coitum seminari, sicut Luciferiani et Cyrillus,
et quidam Latinorum præsumpfores affirmant. Sed dicimus
corpus tantum per conjugii copulam seminari ; creationem
vero animæ solum Creatorem nosse, ejusque judicio corpus
coagulari in vulva, et compingi atque formari; ac formato
jam corpore, animam creari et infundi, ut vivat in utero homo
ex anima constans et corpore, et egrediatur vivus ex utero
plenus in anima et corpore1
2, humana substantia » Hieronymus
etiam anathematis vinculo illos condemnat qui animas ex
traduce dicunt, inducens auctoritatem Prophetæ, psal. xxxn,
15 : « Qui finxit singillatim corda eorum. Hic satis, inquit,
1. Al. : « creaturæ. »
2. AI. deest « in anima et corpore. »

innuit. Propheta, quod non animam de anima facit Deus,
sed singillatim animas de nihilo creat1. »
DIVISIO TEXTUS

' Postquam determinavit originem hominis ex parte ipsius
viri, hic determinat de origine mulieris, et dividitur in duas
partes : in prima de origine ipsius secundum corpus : in
secunda de origine ipsius secundum animam, ibi : « Quemad­
modum mulieris corpus de viri corpore traductum fuit,
ita putaverunt aliqui ipsius animam de viri anima propa­
gatam. » Prima in duas : in prima ostendit modum productionis
mulieris ex parte corporis ; in secunda inquirit producti
corporis principium, ibi : « Solet etiam quæri utrum de costa
illa sine adjectione rei cxtrinsecæ facta sit mulier. » Circa
primum duo facit : primo proponit modum originis; secundo
assignat propositorum causas ; ubi primo ostendit quare de
viro formata sit mulier, ibi : « Hic, attendendum est quare
non creavit simul virum et mulierem » ; secundo quare de
tali parte, ibi : « Cum autem his de causis sit mulier de viro,
non de qualibet parte corporis viri, sed de latere formata est » ;
1. Nicolai' addit sequcrtia : « Vel sic tantum in psal. xxxm : « Qui­
dam hunc locum mendaciter ad illud referunt quod animam ex anima
existiment esso generatam, et in Adam omnium animas contineri. »
Et in Expos, symboli ad Damasum : « Animas a Deo dari credimus, quas
ab ipso factas dicimus, anathematizantes eos qui animas quasi partem
divinæ dicunt esse substantiæ » ; ut inter ejus opera supposititia torn,
ult. videre est. Et Augustinus, lib. De origine animarum, qui et eodem
tomo apud Hieronymum habetur : « Qui animas ex illa una propagari
asserunt quam Deus primo homini dedit, atque ita eas ex parentibus
trahi dicunt, si Tertulliani opinionem sequuntur, profecto eas non
spiritus, sed corpora esse contendunt ; quo perversius quid dici
potest ? » Et inferius : « An eo pacto Deus eam fingit in homine, licet
anima seminaliter trahatur ex anima, sicut fingit in homine corporis
membra, quamvis corpus seminaliter trahatur ex corpore ? Si enim
creatura spiritualis non fingeretur a Deo, non scriptum esset : Qui
fingit singillatim corda eorum. Utique si per corda significat æ sunt
animæ, fingi eas posse quis dubitet ? Sed quæritur utrum ex una hominis
,
*
anima
sicut fingit singillatim facies hominum, ex uno tamen corpore
hominis primi. » Et postea : « Nondum aliquid certum de origine
animæ in Scripturis comperi. Nam hi qui novas sine ulla propagine
asserunt animas fieri, ponunt etiam testimonium illud : Qui finxit
singillatim corda eorum ; de quo et similibus vide quemadmodum possit
a resistentibus responderi. Utrum enim cum fingit, ex alio fingat,
an ex nihilo, incertum est. » Et paulo post : « Ittmque illi qui propa­
ginem animarum inconsiderata temeritate defendunt, nullum pro
se manifestius et expressius possunt putare proferendum quam quod
omnes animæ quæ ingressæ sunt in Ægyptum, de femoribus Jacob
egressæ sunt, Gen., xlvi, » etc.
* Supple « animas illas fingat » quas infundit singulis hominibus, etc.

tortio quare de viro dormiente, ibi : « Non sine causa quoque
dormienti viro potius quam vigilanti detiacta est costa. »
« Solet etiam quæri utrum de illa costa sine adjectione rei
intrinsecæ facta sit mulier. » Hic inquirit principia producti
corporis : et primo inquirit principium materiale ; secundo
principium activum, ibi : « Illud etiam scire oportet quod,
cum angelorum ministerio facta sit mulieris formatio, non
est eis tamen tribuenda creationis potestas. » Ubi primo
inquirit utrum corpus mulieris productum fuerit per actionem
angeli ; secundo utrum per actionem naturæ, ibi : « Sed quae­
ritur an ratio quam Deus primis operibus concreavit, id habe­
ret ut secundum ipsam ex viri latere feminam fieri necesse
foret » ; et circa hoc duo facit : primo præmittit quædam
necessaria ad solutionis manifestationem ; secundo quæstionis solutionem prosequitur, ibi : « Omnium rerum causæ in
Deo sunt. »
« Quemadmodum mulieris corpus de viri corpore traductum
fuit, ita putaverunt aliqui ipsius animam de viri anima propa­
gatam. » Hic inquirit modum originis mulieris ex parte animæ :
ubi excludit duas hæreses, et astruit veritatem catholicam,
ut per se patet in Littera.

QUÆSTIO PRIMA
Hic est duplex quæstio : prima de productione mulieris
ex parte corporis ; secunda de origine animæ.
Circa primum quæruntur tria : 1° utrum corpus mulieris
de costa viri factum fuerit ; et quia dicitur hoc non fuisse
factum active per rationes seminales, sed primordiales,
2° quæritur de differentia harum rationum ; et quia ea quæ
præter rationes seminales fiunt dicuntur in Littera miraculose
fieri ; 3° quæritur cujusmodi opera debeant dici mirabilia1.
ARTICULUS PRIMUS

Utrum corpus mulieris debuerit fieri de costa viri12
Ad primum sic proceditur. 1. Videtur quod corpus mulie­
ris de costa viri fieri non debuit. Distinctio enim sexus com­
munis est homini et aliis animalibus. Sed in aliis animalibus
mas et femina simul producta sunt, et neutrum ab altero
1. Parm. : « miracula. »
2. I p. Summas theolog., q. xcu, art. 3.

sumptum. Ergo videtur quod nec femina hominis de viro
sumi debuit.

legitur. Genes., ii. Ergo congruum fuit ut etiam vir mulieris
esset principium ; et sic idem quod prius.
Solutio. — Respondeo dicendum, quod apud Catholicos
dubium esse non debet quin mulier- de costa viri formata
fuerit, quamvis Judaei de hoc multa fabulentur : non enim
magis rationi resistit vel divinæ potentiæ mulierem ex cor­
pore viri sumi, quam corpus viri ex limo terræ formari, cum
utrumque a naturæ virtute separatum sit. Modum tamen
quo id factum est, non omnes similiter assignant. Quidam
enim, ut Magister in Littera, et Hugo de Sancto Victore, lib. I
De sacr., parte VI, c. xxxvi, coi. 284, t. II, volunt ex costa
viri sine alicujus exterioris additione, vel novæ materiæ crea­
tione, corpus mulieris formatum fuisse. Hoc autem non vide­
tur intelligibile. Si enim per multiplicationem materiæ hoc
factum dicant, oportet multiplicationem hanc aut secundum
quantitatem tantum attendi, aut secundum essentiam mate­
riæ. Si primo modo, sic oportet ut eadem materia numero
quæ fuit primo sub parvis dimensionibus, postmodum majores
dimensiones recipiat : hoc autem idem est quod rarefieri,
ut ex IV Physicorum, a text. 74, ad 87, patet : et ita sequeretur
corpus mulieris ex costa viri per modum rarefactionis esse
formatum, quod expresse impossibile est. Si vero multipli­
catio essentiam materia? attingat, eum nihil aliud sit mul­
tiplicari quam aliquid fieri quod prius non erat, oportet quod
aliquid materiæ sit sub forma corporis mulieris quod prius
sub forma costa1 non erat. Hoc autem aliter esse non potest
nisi vel per conversionem alterius corporis in corpus mulie­
ris, cujus materia sub forma ejus remaneat, vel per hoc quod
aliquid materiæ sit de novo creatum : et ita oportet quod
per additionem alicujus materiæ, vel de novo creatæ, vel
sub forma alterius corporis praeexistentis, ex costa viri corpus
mulieris formatum sit ; et sic etiam panum multiplicatio
intelligi potest. Verius tamen videtur quod per additionem
materiæ praeexistentis hoc factum fuerit, cum omnia simul
fuisse creata ad minus in materia, sancti communiter tradant.
Ad primum ergo dicendum, quod, ut dicit Philosophus
in I Œconom., cap. m, mas et femina in hominibus conjun­
guntur non solum propter prolis generationem, sicut in aliis
animalibus, sed etiam propter communicationem operum
in vita communi, ut sic sibi sufficiant ad invicem propria
opera conferentes ; unde apparet diversa esse opera viri et
mulieris. Quia ergo in communicatione vitæ et regimine domus,
vir caput est mulieris, ideo mas in hominibus magis habet
rationem principii respectu femina1, quam in aliis animali-

bus ; et propter hoc magis decuit feminam hominis ex viro
sumi quam in aliis animalibus. Et præterea in Littera assi­
gnantur duæ rationes, quæ per se patent.
Ad secundum dicendum, quod per additionem rei exte­
rioris ex costa corpus mulieris factum est ; nec tamen opor­
tet quod ex illo adjecto corpus mulieris factum dicatur, etsi
sit amplius in quantitate : quia illud adjectum non venit
in materiam mulieris nisi mediante costa : sicut etiam mens­
truum materia embrionis dicitur, quamvis oporteat etiam
ex cibis conversis corpus embrionis majorem quantitatem
assumere : sicut etiam aqua in sanguinem Christi transfer­
tur mediante vino, etiamsi esset major quantitas aquæ ;
dummodo virtute potentioris vini natura aquæ absorberi
possit.
Ad tertium dicendum, quod aliquid dicitur esse de per­
fectione alicujus dupliciter : vel quia est necessarium ad esse
individui, et sic costa illa non erat de perfectione corporis
Adæ ; aut quia est necessarium ad conservationem speciei,
sicut semen, in XV De animalibus vel I De general, animal.,
cap. xix, etc., dicitur esse superfluum respectu individui,
quo tamen indigetur ad speciei conservationem : et hoc modo
costa fuit de perfectione corporis Adæ, inquantum Adam erat
principium humani generis. Ex quo patet quod costa illa
resurget in Eva et non in Adam, cum sit de perfectione cor­
poris Evæ etiam quantum ad esse individui, et ita magis
ad ipsam pertineat.
Ad quartum dicendum, quod illud quod ordinatum est ad
conservationem1 speciei, non solum sine dolore, sed etiam
cum delectatione rescinditur ; et ita non oportet quod in
separatione illius costæ dolorem senserit. Vel dicendum, ut
Magister dicit, hoc divina virtute et miraculose factum, ut
dolorem vulneris non sentiret.
Ad quintum dicendum, quod institutio rerum naturalium
potest considerari dupliciter : vel quantum ad modum fiendi,
vel quantum ad proprietates consequentes res institutas.
Modus quidem fiendi naturalis esse non potuit, cum non præcesserint aliqua principia naturalia quorum actiones et pas­
siones sufficerent ad effectus naturaliter producendos ; et
ideo oportuit per virtutem supernaturalem prima principia
in naturis constituere, ut corpus hominis formaretur ex terra,
et corpus mulieris ex costa et sic de aliis. Sed proprietates
consequentes naturas institutas non debent miraculo attribui,
ut quod aquæ miraculose super cælos consistant.
1. AI. : « ad confirmationem. »
COMMENT. IN LIB. SENTENT. - II. — 16

ARTICULUS II

Utrum Deus convenienter indiderit materiæ rationes seminales1
Ad secundum sic proceditur. 1. Videtur quod inconve­
nienter dicatur rationes seminales materiæ Deus indidisse.
Quod enim recipitur in materia sensibili, est in ea per esse
naturæ, et non per esse intentionis ; quia materia cognoscitiva non est formarum quas recipit, sed per eas in esse spe­
cifico perficitur. Sed ratio non nominat formam secundum
esse naturæ, sed per modum intentionis. Ergo virtutes rebus
sensibilibus inditæ rationes dici non debent.
2. Præterea, semen, ut ex II Physic., text. 31, habetur,
principium activum nominat. Potentia autem materiæ non
est activa, sed passiva, cum nihil agat nisi secundum quod
est in actu. Ergo ratio seminalis materiæ attributa non est.
3. Præterea, quod est in aliquo, non producitur ab eo
nisi per modum exitus1
2. Si ergo omnium rerum semina Deus
in natura prius posuit, videtur quod generatio rerum sit per
exitum unius rei ab alia, et sic redibit error Anaxagoræ, qui
posuit quodlibet esse in quolibet, et nihil pure esse hoc vel
illud, ut os vel caro ; sed unumquodque nominari ex prædominante : quod in I Phys., a text. 33 ad 40, improbatur.
4. Præterea, ad generationem rerum naturalium non tan­
tum sunt necessariæ virtutes activæ, sed etiam passivæ. Cum
ergo in seminalibus rationibus virtutes passivæ non inclu­
dantur, videtur quod præter rationes seminales, etiam aliæ
rationes rebus inditæ debeant dici.
5. Præterea, in natura inferiori effectus non procedunt
ex suis causis ut semper vel necessario, sed ut frequenter.
Cum ergo in Littera describantur rationes seminales secundum
quas necesse est aliquid fieri, videtur quod ad minus in natura
inferiori rationes seminales positæ non sint.
Sed contra : quia, ut dicit Gregorius, benedictio Dei dicitur
bonorum ejus collatio et eorumdem multiplicatio. Cum ergo
Deus legatur Gen., i, sua opera benedixisse, videtur quod eis
dederit virtutes quibus fieret eorum multiplicatio. Hoc autem
importat ratio seminalis. Ergo rationes seminales a Deo
rebus inditæ sunt.
Præterea, Deuter., xxxn, 4, dicitur : Dei perfecta sunt
opera. Perfectum autem unumquodque est, ut in IV Meteor.,
1. I p. Sumtnæ theol., q. cv, art. 2.
2. AI. : « exterius. »

cap. ni, dicitur, quando potest alterum tale producere quale
ipsum est. Ergo virtutes quibus hoc fieri possit, rebus attributæ sunt, et hæ sunt rationes seminales : ergo, etc.
Solutio. — Respondeo dicendum, quod emanatio crea­
turarum a Deo est sicut exitus artificiatorum ab artifice ;
unde sicut ab arte artificis effluunt formæ artificiales in mate­
ria, ita etiam ab ideis in mente divina existenfibus fluunt
omnes formæ et virtutes naturales. Sed quia, ut Dionysius
dicit in n cap. De div. nom., col. 635, t. I, « ea quæ sunt causa­
torum1 abundanter præinsunt causis, » formæ receptae in
materia non adæquant virtutem vel artem increatam a qua
procedunt ; unde apud artificem remanet ex arte sua virtus
aliquid
operandi
artificiata,
quibus virtus
fex,
non aliter
producunt
sibi circa
similesipsa
: quia
lectus putrescens
non
artis alligata
non est,
et plantam,
similiter ut
in ex
virtute
divinatext.
est 13,
ut
pullulat
in lectum,
sed in
I Physic.,
aliquid; formæ
rebus autem
creatis naturales
addat velsibi
mutet
vel producere
abstrahat.possunt
In duo-;
patet
similes
bus
autem
differt operatio
ab operatione
artificis.
Primo
et
ideo
proprietatem
seminisDei
habent,
et seminales
dici possunt.
ex parteautem
materiæ
: quia
cum artifex

Formæ
rerum
secundum
quodmateriam
in arte divina
existunt
sed ex materiaesse
data
operetur,
non confert
primordiales
dicuntur,
eo potentiam
quod ipsæmateriæ
sunt prima
princiad recipiendum
formas
quas materiæ: potentia
inducit, autem
nec inferre
pia
simpliciter rerum
producendarum
quæ
in materiam
potest
Deus autem, illud
qui totius
rei auctor
est,
rebus
indita est
ad ;suscipiendum
in se quod
voluntas
non
solum
formas
et
virtutes
naturales
rebus
contulit,
sed
Dei disponit, rationes obedientiales a quibusdam dicuntur,
etiam potentiam
recipiendi
illud
quodpossit
ipse in
secundum
quas inest
materiæ
ut fieri
ex materia
ea quod facere
Deus
vult. Secundo
ex parte
formæ
: quia formæ
quas
arti-­
vult.
Ipsæ autem
virtutes
in materia
positau
perinducit
quas natu
rales effectus consequuntur, rationes seminales dicuntur.
Sed quid sint secundum rem seminales rationes, a diversis
diversimode assignatur.
Quidam enim dicunt quod forma speciei non recipitur in
materia nisi mediante forma generis ; adeo quod est alia
forma numero per quam ignis est ignis, et per quam ignis
est corpus. Illa ergo forma generalis incompleta ratio semi­
nalis dicitur : quia propter talem formam inest materiæ quæ-

1. Al. : « creatorum. »

451

452

COMMENTUM IN LIB. II SENTENTIARUM

dam inclinatio ad recipiendum formas specificas. Hoc autem
non videtur esse verum : quia omnis forma quæ advenit
post aliquod esse substantiale est forma accidentalis. Si enim
post esse in genere substantiæ constitutum advenit, ergo,
ea recedente, adhuc remanet individuum in genere substan­
tiæ ; quod est contra rationem formæ substantialis, sicut
dicitur in II De anima, text. 8. Et præterea, cum omnis forma
det aliquod esse, et impossibile sit unam rem habere duplex
esse substantiale, oportet, si prima forma substantialis adve­
niens materiæ det sibi esse substantiale, quod secunda super­
veniens det esse accidentale : et ideo non est alia forma qua
ignis est ignis, et qua est corpus, ut Avicenna vult, Suffic.,
lib. II, cap. m. Et si Commentator dicat in II Metaph., cap. m,
genus non esse materiam,-sed formam mediam inter mate­
riam et ultimam formam ; hoc non dicitur ad significandum
ordinem formarum secundum rem, sed secundum rationem :
quia genus quamvis significet totum, ut Avicenna dicit, signi­
ficat tamen ut indistinctum, et ita propinque se habet ad
rationem materiæ. Et præterea sequeretur quod res signata
per genus esset pars speciei constitutæ per formam superad­
ditam, et ita de specie prædicari non posset. Nec etiam hoc
convenit secundum intentionem Augustini : quia ex virtute
formæ generalis non necessario sequitur forma specialis ;
unde non est talis virtus secundum quam necesse sit fieri,
sed secundum quam fieri potest.
Ideo alii dicunt quod cum omnes formæ, secundum Philo­
sophum, De gener, animal., lib. II, cap. m, de potentia materiæ educantur, oportet ipsas formas præexistere in materia
incomplete, secundum quamdam quasi inchoationem ; et
quia non sunt in esse suo perfectæ, non habent perfectam
virtutem agendi, sed incompletam ; et ideo non possunt per
se exire in actus, nisi sit agens exterius quod excitet formam
incompletam ad agendum, ut sic cooperetur agenti exteriori ;
aliter enim non esset generatio mutatio naturalis, sed violenta :
quia, ut in III Ethic., cap. i et m, dicitur, « violentum est
cujus principium est extra, nil conferente vim passo. » Has
ergo virtutes incompletas in materia præexistentes rationes
seminales dicunt, quia sunt secundum esse completum in
materia, sicut virtus formativa in semine. Hoc autem verum
non videtur : quia quamvis formæ educantur de potentia
materiæ, illa tamen potentia materiæ non est activa, sed pas­
siva tantum ; sicut enim ut Commentator dicit in VIII Physic.,
in motu locali oportet esse aliud movens et motum, ita etiam
in motu alterationis ; et ponit exemplum quod, quando corpus

naturaliter sanatur, cor est sanans, et alia membra sanata ;
et ideo sicut in corporibus simplicibus non dicimus quod
sint mota ex se secundum locum, quia ignis non potest dividi
in movens et motum, ita etiam non potest esse alteratum ex
se, quasi aliqua potentia existens in materia aliquo modo
o agat in ipsam materiam in qua est, educendo eam in actum,
i Sed utrumque contingit in animatis, quia sunt mota secundum locum ex se, et etiam alterata, propter distinctionem
organorum vel partium, quarum una est movens et alterans,
et alia mota et alterata ; et ideo non hoc modo potest accipi
• virtus seminalis in aliis rebus sicut in habentibus animam.
Nec tamen sequitur, si in materia est potentia passiva tan­
tum, quod non sit generatio naturalis : quia materia coad, juvat ad generationem non agendo, sed inquantum est habilis
ad recipiendum talem actionem, quæ etiam habilitas appe­
titus materiæ dicitur et inchoatio formæ. Non enim eodem
modo omnes motus naturales dicuntur, ut in II Physic, et
in I Cæli et mundi, com. m, Commentator dicit ; sed quidam
propter principium activum intus existens, ut motus localis
gravium et levium ; et quidam propter principium passivum
quod est secundum potentiam ab agente naturali natam in
actum educi, ut in generatione et alteratione simplicium
corporum : unde et natura dividitur in materiam et formam.
Et ideo concedo quod in materia nulla potentia activa est,
sed pure passiva ; et quod rationes seminales dicuntur vir­
tutes activæ completæ in natura cum propriis passivis, ut
calor et frigus, et forma ignis, et virtus solis, et hujusmodi ;
et dicuntur seminales non propter esse imperfectum quod
habeant, sicut virtus formativa in semine, sed quia rerum
individuis primo creatis hujusmodi virtutes collatæ sunt per
opera sex dierum, ut ex eis quasi ex quibusdam seminibus
producerentur et multiplicarentur res naturales.
Ad primum ergo dicendum, quod hujusmodi virtutes activæ
in natura dicuntur rationes, non quod sint in materia per
» modum intentionis, sed quia ab arte divina producuntur,
et manet in eis ordo et directio intellectus divini, sicut in
re artificiata manet directio artificis in finem determinatum.
Ad secundum dicendum, quod rationes seminales dicuntur
materiæ inditæ, non quia sint intelligendæ præexistere in
materia ante adventum formæ completæ, quasi pertinentes
ad essentiam materiæ, vel ad rationem ejus, secundum quod
est materia, sed per modum quo etiam formæ completæ in
materia esse dicuntur.
Ad tertium dicendum, quod Anaxagoras ponebat in aere,
i
,
i
'

ex quo generabatur ignis, præexistere quasdam partes ignis
in actu latentes, per quarum exitum et congregationem ignis
generari videbatur. Hoc autem nos non ponimus ; sed quod
in materia aeris præcessit aptitude ad formam ignis, et in
igne generante virtus activa, per quam hæc aptitudo in actum
reducitur : et hoc non est inconveniens.
Ad quartum dicendum, quod sub rationibus seminalibus
comprehenduntur tam virtutes activæ quam etiam passivæ,
quæ perfici possunt per agentia naturalia ; sicut et in gene­
ratione animalis semen extento nomine dicitur non solum
sperma, sed etiam menstruum.
Ad quintum dicendum, quod concurrentibus omnibus
causis naturalibus, ex quibus omnibus una perfecta causa
constat, necesse est effectum sequi, nisi aliquid impediat :
et hoc modo loquitur Augustinus.

ARTICULUS 111
Utrum ea quæ fiunt præter rationes seminales
sint miracula1
Ad tertium sic proceditur. 1. Videtur quod ea quæ præter
rationes seminales fiunt, non omnia mirabilia1
2 sint. In opus
enim creationis virtus seminalis naturæ non potest, nec tamen
opus creationis miraculosum dicitur : quia miracula sunt
ad manifestationem gratiæ, ut in Littera dicitur ; ad quod
creatio non est ordinata, sed magis ad institutionem naturæ.
Ergo videtur quod non sit ratio miraculi in hoc quod præter
causas seminales aliquid fiat.
2. Præterea, creatio animarum et justificatio impiorum,
cum frequenter fiat, miraculosa non est ; quia miraculum est
aliquod arduum et insolitum, ut Augustinus dicit, lib. De
utilitate credendi, cap. xvi, coi. 90, t. VIII ; et tamen isti
effectus præter rationes seminales producuntur. Ergo idem
quod prius.
3. Præterea, resurrectio mortuorum, cum in spe fidelium
sit, miraculosa non est, quia miraculum est præter spem admirantis apparens, ut Augustinus dicit ; et tamen resurrectio
mortuorum per naturam fieri non potest. Ergo non omnia
quæ præter virtutem naturæ fiunt miracula dicuntur.
4. Præterea, quædam quandoque fiunt præter rationes
1. I p. Summæ lheolog., q. cv, art. 7.
2. Parm. : « miracula. »

seminales, quæ facultatem naturæ non excedunt, sicut quod
• aqua convertatur in vinum, ut factum legitur Joan., n.
Sed miraculum est supra facultatem naturæ apparens, ut
Augustinus dicit. Ergo videtur quod non omnia quæ præter
rationes seminales fiunt miracula sint.
5. Præterea, omnes virtutes activæ creaturis collate
Jf1 rationes seminales dici possunt. Sed angeli et homines dicuntur
miracula facere. Ergo videtur quod non omnia miracula
præter rationes seminales fiant.
f
6. Præterea, monstra in natura contingunt, et præter
intentionem naturæ agentis ; non tamen miracula dicuntur.
Ergo non in hoc consistit ratio miraculi quod est præter
rationes seminales fieri.
Sed contra, illa opera miraculosa dicimus quæ in admira­
tionem divinæ virtutis inducant. Sed mutare cursum solitum
naturæ non est nisi illius virtutis quæ naturam instituit. Ergo
ea proprie miracula dici debent quæ præter virtutes activas
in natura contingunt.
Solutio. — Respondeo dicendum, quod, sicut ex verbis
Philosophi habetur in principio Meiaphysic., in procem.,
■ admiratio ex duobus causatur, scilicet ex hoc quod alicujus
‘ ■ effectus causa occulta est, et ex eo quod aliquid in re videtur
per quod1 aliter esse deberet ; unde in hoc quod est diame­
trum quadrati non posse commensurari lateri, admiratio
causatur ex hoc quod hujus causa ignoratur, et ex hoc quod
, ex parvitate linearum videtur quod una alteri commensu­
rari possit. Contingit ergo aliquid esse admirabile simpli­
citer, et aliquid esse admirabile quoad hunc. Admirabile
huic est omne illud1
2 cujus causa occulta est sibi, et cui vide­
tur secundum suam æstimationem aliquid obviare, quare
non ita ésse deberet ; quamvis in re nihil sit repugnans, nec
causa in se sit nimis occulta ; et hoc potest dici mirum illi.
Admirabile autem in se est id cujus causa simpliciter occulta
est, ita etiam quod in re est aliqua virtus secundum rei veri­
tatem per quam aliter debeat contingere. Hujusmodi autem
sunt quæ immediate a virtute divina causantur, quæ est
causa occultissima, alio modo quam se habeat ordo causarum
naturalium : sicut quod cæcus iterum videat, et quod mortuus
resurgat, et hujusmodi : et hæc proprie miracula dicuntur,
quasi in seipsis et simpliciter mira. Hæc autem quandoque
sunt supra naturam, quandoque præter naturam, quandoque
1. A]. : « per hoc quod. »
2. AI. : « est esse id » ; Parm. : « est id cujus. »

contra naturam. Supra naturam dicitur esse miraculum,
quando natura non potest in ipsam substantiam facti, sicut
divisio maris Rubri, suscitatio mortui, et hujusmodi. Illa
vero dicuntur præter naturam fieri in quæ quidem natura
potest quantum ad substantiam facti, sed tamen præter
operationem naturæ fiunt jussu divino. Et quod hæc dican­
tur miracula, contingit ex tribus. Primo propter excessum
et singularem quemdam modum : sicut ranæ products in
Egypto in tanta multitudine sicut antea visum non fuerat.
Secundo propter hoc quod hora determinata contingunt ad
invocationem divini nominis, sicut quod manus Jeroboam
extensa contra prophetam arefacta fuit, et ara ejus divisa,
III Reg., xiii, 4. Tertio quando aliquid universaliter contin­
git, sicut in veteri lege de aqua zelotypiæ, Numer., v, 27,
quod post potum illius venter adulteræ divino miraculo putres­
cebat. Contra naturam autem dicitur fieri, quando in re est
aliquid contrarium ei quod fit, sicut si grave sursum move­
retur, et quod virgo peperit, vel aliquid hujusmodi ; ita quod
miraculose sequatur actus manente contraria natura, qua:
scilicet est principium contrarii actus.
Ad primum dicendum, quod creatio, proprie loquendo,
non est opus miraculosum, quia deficit una conditio miraculi :
quamvis enim causam occultam habeat, tamen non est in
re,unde aliter esse deberet : immo esse rerum naturali quodam
ordine a primo ente producitur, quamvis non per necessi­
tatem naturæ.
Ad secundum dicendum, quod nec etiam creatio animarum
vel justificatio impiorum proprie miracula debent dici :
quia quamvis sint præter rationes seminales agentes ad per­
fectionem effectus, non tamen sunt præter eas disponentes1 :
dispositio enim corporis ad receptionem corporis, et præparatio voluntatis ad susceptionem gratiæ, est per virtutem
creaturæ collatam. Si tamen sine tali præcedente præparatione vel anima infunderetur vel gratia conferretur, utrumque
miraculum dici posset, ut patet in formatione primi hominis
et in conversione Pauli. Nec tamen sequitur ex vi rationis
inductæ : quia « insolitum, » quod in definitione miraculi
ponitur, non dicit raritatem facti, sed excludit solitum cur­
sum naturæ ; unde si quotidie cæci illuminarentur, nihilo­
minus miraculum esset ; quia præter cursum naturalem, qui
nobis est consuetus, contingeret.
Ad tertium dicendum, quod resurrectio miraculosa erit :
1. Al. : « est præter eas dispositiones. »

quamvis enim sit secundum spem gratiæ, est tamen supra
spem naturæ : et hæc duplex spes distinguitur in Glossa,
Rom., iv, 18, super illud1 : Qui contra spem in spem credidit, etc.
Ad quartum dicendum, quod quamvis conversio aquæ
in vinum non fuerit supra facultatem naturæ quantum ad
substantiam facti, tamen fuit supra ejus facultatem quantum
ad modum faciendi : non enim potest natura aquam in vase
existentem subito in vinum convertere, sed per digestionem
et maturationem uvæ.
Ad quintum dicendum, quod miracula non faciunt homines
.et angeli quasi eorum virtute effectus ille agatur ; sed homines
impetrando precibus, et angeli per ministerium.
Ad sextum dicendum, quod quamvis monstra contingant
in natura præter intentionem virtutis formativæ' quæ agit
in semine, tamen reducuntur in aliquas causas naturales ;
contingunt enim ex aliqua indispositione materiæ sicut ex
principio proximo, vel ex impressione alicujus signi cælestis
sicut ex principio remoto.

I

QUÆSTIO II

,

Deinde quæritur de formatione mulieris ex parte animæ ;
' et circa hoc quæruntur tria : 1° utrum anima rationalis sit
ex traduce, vel per creationem ; si non ex traduce, quæritur,
2° utrum creetur a Deo immediate vel mediantibus angelis ;
et 3° quæritur, utrum anima sensibilis et vegetabilis sit ex
' traduce.

ARTICULUS PRIMUS
.

Utrum anima humana traducatur a parentibus1
2

Ad primum sic proceditur. 1. Videtur quod anima humana
etiam a parentibus traducatur. Dicitur enim Genes., xlvi,
26 : Omnes animæ quæ egressæ sunt de femore Jacob... sexaginla sex. Sed non egreditur aliquid filii ex femore patris
nisi per traductionem seminis. Ergo videtur quod hoc modo
anima filii ex parentibus veniat.
2. Præterea, omne id quod dat complementum operationi,
cooperatur operanti. Si ergo Deus per hoc quod infundit
1. Al. deest « super illud. »
2. I p. Summæ lheol., q. cxvin, art. 2.1

animam adulterorum operationem perficeret, videtur quod
adulteris cooperaretur ; et hoc videtur inconveniens, quia
qui cooperatur1 iniquo, non est ab iniquitate immunis. Ergo
videtur quod anima rationalis non infundatur a Deo, sed
traducatur a patre.
3. Præterea, filii a parentibus originale peccatum contrahunt, ut Apostolus docet Rom., v. Sed accidens non potest
traduci nisi traducatur subjectum ejus. Ergo videtur quod
anima rationalis, quæ est subjectum culpæ originalis, a parentibus traducatur.
4. Præterea, in omni generatione univoca generans dat
speciem suam generato : quia agens et finis generationis inci­
dunt12 in idem specie, ut in II Phys., text. 31, dicitur. Sed
cum homo ex homine procedit, est generatio univoca. Cum
ergo homo speciem habeat ex anima rationali, videtur quod
animam rationalem ex parentibus recipiat.
5. 'Præterea, sicut dicit Commentator in II Metaph., com. 7,
impossibile est ut sint diversi agentes quorum unius actio
terminetur ad subjectum formæ, et alterius ad formam :
quia ad subjectum formæ actio agentis non terminatur nisi
secundum quod recipit formam ; sequeretur enim, ut ipse
dicit, quod subjectum et forma essent duo distincta, ex quibus
non fieret unum, si essent termini diversarum actionum. Sed
corpus organicum est subjectum hujus formæ quæ est anima
rationalis. Cum ergo per actionem virtutis formativæ corpus
organizetur, videtur quod ejus actio se extendat ad ipsam
rationalem animam ; et sic anima rationalis traducitur.
6. Præterea, ut in IV Meteor., cap. 111, dicitur, perfectum
unumquodque est quando sibi simile potest producere. Cum
ergo anima rationalis sit perfectior omnibus formis natura­
libus, videtur quod cum virtute aliarum formarum educan­
tur similes formæ in actum, multo fortius anima rationalis
hoc possit facere.
7. Præterea, Deus die septima a condendis novis creaturis
cessavit. Sed novum est quod nullo modo in præexistentibus
praeexistit. Ergo oportet animas singulorum hominum qui
modo generantur, in operibus sex dierum præextitisse. Cum
igitur in prima natura non præextiterint, ut haeretici dicunt,
videtur omnes animas in anima primi hominis extitisse. Ergo
videtur quod ex ejus anima omnes animæ traducantur sicut
ex ejus carne omnis caro humana traducitur.
1. At : « operatur. »
2. AI. : « inducunt. »

Sed contra est quod dicit Philosophus in XVI De anima­
libus vel De gen. animal., lib. II, cap. in, quod intellectus ab
,, extrinseco est; et in lib. De proprietatibus elementorum1
’ dicit quod innatus2 fit spiritus vitæ jussu Dei : et ita videtur
t quod non traducatur a patre. Hoc etiam auctoritate sacræ
f Scripturæ ostenditur, quia Genes., n, 23, dicitur : Hoc nunc
γ os de
*
ossibus meis, et caro de carne mea : multoque carius
j amantiusque diceretur, anima de anima si sic esset anima de
jr anima ut caro de carne, et os de osse.
Præterea, Isa., lvii, 16, dicitur ex persona Domini : Omnem
' flatum ego feci
*,
id est animam : et sic videtur anima non ex
traduce, sed ex creatione esse.
Præterea, Eccle., ult., 8, dicitur : Donec spiritus revertatur
> ad Deum qui fecit illum
*
: et sic videtur humana anima a Deo
I* creata esse : et hoc Augustinus disputando inducit, X Super
p Gen. ad liti., c. cxvn, etc., col. 420, t. III.
L
Solutio. — Respondeo dicendum, quod traductio duo
k importat : scilicet originem et divisionem3 : non enim ignis
? generatus ab igne generante traduci proprie dicitur ; simi„ liter nec lignum divisum in partes dicitur quod ejus una pars
ab alia traducatur ; unde traductio proprie dicitur in generatione animatorum, quæ est per decisionem seminis ; et ideo
rnon potest dici traduci ab aliquo illud quod ab eo originem
v non habet nec divisionem recipit. Dividitur autem aliquid
dupliciter : scilicet per se, ut corpus, et per accidens, ut forma
'corporalis materiæ impressa. Anima vero rationalis nec corpus
'ÿ*** est, nec virtus corporalis; quod ipsa sua operatio ostendit,
fi, quæ sine corpore est ; et ideo traduci non potest per modum
ήι divisionis : et in hoc consistit ratio Aristotelis, XVI De ani’ ’ malibus, vel De gener, animal, lib. II, cap. m. Vult enim quod
quorum principiorum operationes sunt sine corpore, illa prin­
cipia non traducantur per semen. Similiter etiam patet quod
nullo alio modo originem potest habere anima filii ex anima
patris : aut enim hoc esset quia intellectus filii ab intellectu
patris oriretur, mediante virtute generativa et formativa,
, aut immediate. Primum autem est impossibile : quia effectus
non potest esse immaterialior sua causa ;■ unde cum virtus
te

■

* Os ex.
* Flatus ego faciam.
* Et spiritu redeat ad Deum qui dedit illum.
1. Qui ei olim tribuebatur, ut in veteri editione videre est. Sed non
est ejus, nec in editione moderna extat. Nicolai.
2. Parm. : « in nato. »
3. Parm. : « decisionem. »

generativa sit potentia materialis, non potest ejus actio ad
formam immaterialem terminari1. Secundum etiam esse
non potest : quia, cum sit duplex agens, secundum Avicennam,
Metaph., tract. IX, cap. iv, unum quod habet causalitatem
respectu totius speciei, sicut sol qui est causa generabilium
et corruptibilium ; aliud autem est causa respectu unius indi­
vidui tantum, sicut quod hic ignis est causa hujus : neutro12
modo anima unius potest esse causa animæ alterius. In causis
enim quæ essentialiter habent ordinem ad totam speciem,
oportet quod causa et causatum non sint ejusdem ordinis
nec ejusdem speciei : quia habent directe causalitatem suam
supra essentiam speciei inquantum hujusmodi ; unde secun­
dum hoc non omnes animæ rationales essent ejusdem speciei.
Similiter etiam non potest esse per alium modum quo aliquid
in una specie est causa alterius in eadem specie : quia hoc
non contingit nisi secundum hoc quod agens movet materiam
ad talem formam ; anima autem rationalis non est quid ex
materia, ad minus præexistente, et forma compositum :
nec est forma materialis, quæ possit educi de potentia materiæ,
sicut aliæ formæ materiales, ut dictum est. Unde relinquitur
quod principium originis ipsius animæ rationalis sit aliquod
principium separatum : et hoc quidem communiter concedi­
tur et a theologis et a philosophis.
Ad primum ergo dicendum, quod locutio illa est synecdochia ; ponitur enim pars principalis, scilicet anima, pro
toto homine, et hic modus loquendi consuetus est in sacra
Scriptura et apud philosophos ; unde Philosophus dicit IX
Ethic., cap. vin vel ix, quod totus homo dicitur intellectus,
per modum quo etiam tota civitas dicitur rector civitatis.
Ad secundum dicendum, quod operatio adulteri potest
dupliciter considerari. Aut secundum esse morale, et sic, prout
est deformis, non cooperatur ad ipsam Deus, sed prohibet ;
aut secundum quod est in specie naturali, et sic est bonum
quoddam ; unde non est inconveniens ut tali operationi,
inquantum bona est, Deus, qui in omnibus operatur, comple­
mentum apponat.
Ad tertium dicendum, quod quamvis peccatum originale
sit in anima sicut in subjecto, tamen causatur in anima ex
infectione3 seminis, et est in eo, scilicet in semine, quamvis
non sicut in subjecto, tamen sicut in causa ; et ideo per tra1. AI. : « determinari. »
2. AI. additur « autem ».
3. Parm. : « intentione. »

ductionem seminis, et non animæ, peccatum originale tra­
ducitur.
Ad quartum dicendum, quod hoc quod agens agat sibi
simile, contingit dupliciter : aut quia forma secundum quam
similitudo attenditur per actionem de potentia in actum
educitur; aut quia per actionem disponitur materia, ut sit
necessitas ad receptionem formæ ; et primus modus est quoad
omnes in formis accidentalibus ; secundus autem est etiam,
secundum Avicennam, ubi supra, in omnibus formis substan­
tialibus, quia ipse vult omnes formas substantiales esse a
principio separato ; sed, secundum Aristotelem et Commen­
tatorem, formæ substantiales materiales pertinent ad pri­
mum modum, et anima rationalis ad secundum ; et hic modus
sufficit ad hoc quod agens agat sibi simile : quia non proprie
forma generatur, sed compositum.

potest esse unius speciei.
. Ad septimum dicendum, quod animæ quæ nunc creantur,
sunt ejusdem speciei cum anima Adæ, quæ in operibus sex
dierum creata fuit ; et ideo, ut Augustinus dicit, X Super
Genes., cap. in, col. 410, t. Ill, jam tunc animam fecerat,
quales et nunc facit1 ; et ideo non aliquod novum creaturæ
genus nunc facit quod tunc in suis consummatis operibus
non creaverit, scilicet quod quantum ad similitudinem speciei
non præexiiterit etiam quodammodo in illis primis operibus
1. Nicolai omittit : « facit. »

462

COMMENTUM IN LIB. II SENTENTIARUM

secundum causales rationes ; quia, sicut ibidem subdit Augus­
tinus, « corporibus humanis, quorum ex istis operibus pro­
pagatio continuata successione protenditur, tales congruit
animas inseri, quales nunc facit, atque inserit1. »

ARTICULUS II
Utrum, anima rationalis sit a Deo mediantibus angelis'1·
Ad secundum sic proceditur. 1. Videtur quod anima ratio­
nalis procedat a Deo mediantibus angelis. Primo per hoc quod
habetur in lib. De causis, prop. 5, quia intelligentiæ prima·
influunt formas fixas stantes, sicut est anima. Sed intelligentias angelos dicimus. Ergo videtur quod a Deo median­
tibus angelis producatur.
2. Præterea, a causa infinita non potest immediate proce.dere effectus finitus, ut potest probari per demonstrationes
Philosophi in I Cæli et mundi, text. 68, ubi probat quod
■corpus infinitum non potest agere. Sed Deus est causa infinitæ virtutis. Ergo cum anima sit quid finitum, non potest
immédiate a Deo produci.
3. Præterea, non minor est ordo in spiritualibus quam in
corporalibus ; sed videmus in corporalibus1
23 superiora infe­
riorum causas esse. Ergo multo fortius hic in substantiis
spiritualibus esse debet. Ergo cum angeli sint altioris natura'
quam animæ, videtur quod ab angelis animæ producantur.
4. Præterea, per eadem est reditus in finem ultimum et
exitus a primo principio. Sed anima rationalis in Deum redu­
citur per angelos, ut Dionysius dicit, iv cap. Cæl. hier., § 3,
col. 179, t. I, etc. Ergo videtur quod etiam mediantibus ange­
lis a Dei procedat.
5. Præterea, cum omnis operatio sequatur naturam rei,
ab illo res habet esse, cujus virtute propriam operationem
participat. Sed propria operatio animæ rationalis est operatio
intellectualis. Cum ergo hæc operatio conveniat sibi ex vir­
tute intelligentiæ, ut in lib. De causis, prop. 3, dicitur, videtur
quod ipsa secundum suum esse mediantibus angelis produ­
catur.
Sed contra est quod Genes., n, 7, dicitur, quod inspiravit
Deus in faciem ejus spiraculum vitæ. Hæc autem est anima
1. Sic codd. ; Parm. : « conserit. »
2. I p. Summæ lheol., q. xc, art. 3.
3. Parm. omittit : « sed videmus in corporalibus. »

■L rationalis, qua homo vivit. Ergo videtur quod immediate
a Deo sit. Præterea, Damascenus dicit, lib. II De fide orlh., cap. m,
coi. 874, t. I, omnes illos cum patre suo diabolo maledictos
Hi qui angelos aliquid creasse dicunt. Sed anima non potest
|K! educi in esse nisi per creationem, cum de potentia materia}
non educatur, ut dictum est, nec ex materia composita, ut
■l sic possit generabilis esse vel per se vel per accidens. Ergo
K videtur quod mediantibus angelis producta non sit.
Κί
Solutio. — Respondeo dicendum, quod, sicut supra dicK? tum eSt, res sub quodam ordine a primo principio prodiisse
Hb' quidam philosophi opinati sunt : posuerunt enim a primo
principio, quod Deus est, eo quod est unum et simplex, non
potuisse immediate plura prodire, eo quod idem natum est
Ki facere idem1 ; et ideo a primo immediate procedit intelligen■l· tia prima, in quam incidit, ex eo quod ab alio esse habet,
Ht quædam pluralitas potentiæ et actus ; et ita ab hac intelliBb' gentia, secundum hoc quod intelligit primum principium,
Mk dicunt effluere secundam intelligentiam, quæ est minoris
■SK actualitatis quam prima3, cum causatum sit deficiens a sua
causa essentiali ; secundum autem quod intelligit se, prout
aaL est in actu, fluit ab ea anima orbis, quam movet ; et secundum
'Wi quod considerat se quantum ad id quod est in ipsa potentia,
ji’JÎ fluit ab ea ipsa substantia orbis ; et sic deinceps usque ad
ultimam intelligentiam, quæ movet ultimum orbem, quam
dicunt intelligentiam agentem : et ab hac dicit Avicenna,
W De intellig., cap. iv, divis, m, effluere animas humanas et
w omnes alias formas substantiales in istis inferioribus ; et
materiam generabilium et corruptibilium reducunt sicut in
causam in substantiam orbis ; et diversas variationes quæ
DJt circa materiam accidunt, reducunt sicut in causam in motus
' cælestes ; et omnes has causas medias, sicut et primam,
φ· ponunt agentis essentialia, quæ causant essentiam rei sine
J.
motu ; non autem sunt causa flendi tantum per motum, sicut
causæ agentes naturales ; et ideo omnibus intelligentiis
■ attribuunt quemdam modum creationis, secundum quod
f'
eorum actio nihil præsupponit ex parte rei quæ producitur,
sed tantum ex parte agentis, cujus actio firmatur super actio­
nem causæ superioris : ut sic sola actio primi principii possit
vere dici creatio, quæ non firmatur in alterius actione, sed
in ipsa firmantur cæteræ actiones. Hæc autem positio debile12
1. Ex Philosopho, lib. II De generat, et corrupt., text. 56.
2. Parm. addit : « causa. »

habet fundamentum, sicut etiam Commentator ostendit in
XI Metaphysicor., com. 30 : quia cum dicitur actio de Deo
et de rebus naturalibus, est quasi æquivoce dicta ; quia in
naturalibus agentibus actio sequitur ex necessitate formæ ;
unde secundum unitatem formæ oportet esse unitatem in
effectu ; sed in divinis actio sequitur intellectum ; et ideo
secundum quod diversa ab uno possunt intelligi, ita diversi
effectus ab uno immediate procedere possunt ; et secundum
hoc multitudo a Deo processit, prout se intellexit ut ideam
plurium, id est ut participabilem diversimoda imitatione.
Ipsa etiam positio veritati fidei non consonat, quæ solum
Deum creatorem annuntiat ; in quo omnis idololatria tolli­
tur, cui proculdubio maximum fomentum dicta opinio sub­
ministrat ; unde secundum fidem non potest poni aliquid
esse causa alterius post Deum, nisi per viam motus et gene­
rationis, et ideo omnium eorum quæ per generationem non
inceperunt, oportet Deum immediatam causam ponere, ut
sunt angeli, animæ, substantiæ cælorum et materia elemen­
torum, et primæ hypostases in omnibus speciebus. Dicta
etiam positio tollit honorem animarum sanctarum, quibus
promittitur angelorum æqualitas, Matth., xi, in consecutione
ultimi finis, quod non posset esse si causa essentialis animæ
angelus esset ; cum esse causati semper dependeat a sua causa
essentiali ; sicut et Anselmus probat, lib. I Cur Deus homo,
c. v1, coi. 365, t. I, quod reparatio humani generis per ange­
lum fieri non debuit ne dignitati animarum derogaretur.
Sequeretur etiam aliud inconveniens, quod ultima beatitudo
, animarum non esset in divina fruitione, sed potius in frui­
tione angelorum : quia ultima perfectio ad quam res potest
pervenire, est hæc ut conjungatur suo principio : et ideo
a philosophis ponitur ultimam felicitatem hominis esse in
continuatione intellectus possibilis ad intelligentiam agentem,
sive talis continuatio sit in hac vita secundum quosdam, sive
post hanc vitam secundum alios.
Ad primum ergo dicendum, quod in hac materia auctori­
tates lib. De causis recipiendæ non sunt : quia ille1
2 qui librum
illum composuit, hujus erroris auctor fuisse invenitur : nisi
forte3 quis velit exponere quod est præter nostrum propositum.
1. Parm. : « cap. m. »
2. « Non Philosophus ipse, sive Aristoteles, inter cujus opera in
vetustis exemplaribus repentur, sed Arabs quidam ex propositionibus
Procli, ut in illius commentario notat S. Thomas. -— Nicolai.
3. Parm. omittit : « forte. »

Ad secundum dicendum, quod illa ratio, si vim habeat,
concludit quod nihil a Deo immediate causetur : quia omne
quod est præter ipsum finitum est : nisi forte secundum aliquem modum substantias separatas infinitas esse ponamus,
non simpliciter, sed secundum quid, scilicet versus inferius,
ut in lib. De causis dicitur ; hoc est secundum quod earum
virtus non limitatur ad determinatos effectus in his quæ
suæ operationi subduntur : quo etiam modo infinitatem habet
anima rationalis tam ex parte intellectus agentis, quo est
omnia facere, quam ex parte intellectus possibilis, quo est
omnia fieri, et cujus est formam universalem recipere in qua
sunt potentia infinita singularia : quod est etiam evidens
argumentum immaterialitatis ipsius animæ et quod ex tra­
duce non sit : quia omnis forma materialis finita est, ut in
VIII Phys. probatur. Et ideo ad rationem illam dicendum
est quod etiamsi Deus sit infinitus simpliciter, effectus tamen
ejus dupliciter limitatur. Primo et principaliter ex ordine
sapientiæ ejus, quæ cuilibet rei certos terminos præfigit.
Secundo ex parte recipientis, quia influentiam agentis recipit patiens per modum virtutis suæ, et non per modum virtutis ipsius agentis.
Ad tertium dicendum, quod etiam in corporalibus non
ponimus superius esse causam inferioris, nisi per modum
moventis et generantis ; et hæc in substantiis spiritualibus
non ponimus, quia per generationem et motum in esse non
producuntur ; sed tamen sicut superiora corpora movent
inferiora ad generationem, ita superiores substantiæ spiri­
tuales movent inferiores ad propriam operationem, secundum
quod Dionysius dicit, ubi supra et Cælest. hierar., cap. xiii,
§ 3, coi. 299, t. I, inferiores angelos a superioribus illuminari,
et homines ab angelis.
Ad quartum dicendum, quod quælibet res tendit in finem
ultimum per propriam operationem : et ideo secundum quod
per illuminationem superiorum inferiores illuminantur ad
proprias operationes, dicuntur per eos in Deum reduci. Non
est enim inconveniens ut una creatura ponatur causa motus
vel operationis alterius. Sed non est similis ratio de exitu
rerum a primo principio : quia res non exit a suo principio
per hoc quod aliquid operetur, sed solum per hoc quod ali­
quid a principio recipiat.
Ad quintum dicendum, quod si intelligatur anima parti­
cipare operationem intellectualem ab intelligentia, hoc modo
quod potentia intelligendi insit animæ per virtutem intelligentiæ, haereticum est et redit in dictum errorem, quia poten-

tia intelligendi sequitur naturam animæ ; si autem intelligatur hoc modo quod anima juvatur in sua operatione per
illuminationem angelorum, ex hoc non potest concludi quod
anima secundum suam naturam ab angelis creata sit : non
enim a quocumque juvatur res vel movetur ad opus, ab eo
esse habet.

ARTICULUS III

Utrum anima sensibilis sit ex traduce1
Ad tertium sic proceditur. 1. Videtur quod etiam anima
sensibilis non sit ex traduce. Nulla enim substantia simplex
perfecta in esse quæ sit hoc aliquid, educitur in esse nisi per
creationem. Sed anima sensibilis est hujusmodi substantia.
Ergo, etc. Probatio mediæ. Illud quod est tantum forma et
non hoc aliquid, non potest esse motor ; unde in VIII Physic.,
text. 29, Philosophus vult quod forma ignis non sit motor
in motu ejus naturali : non enim potest habere perfectam
et absolutam actionem quæ debetur motori qui non habet
esse perfectum. Sed anima sensibilis est motor in animali.
Ergo est hoc aliquid habens esse perfectum ; et quod sit
simplex, per se patet.
2. Præterea, Commentator dicit in III De anima, comm. 4
et 5, quod non potest esse aliqua virtus cognoscitiva ex com­
mixtione elementorum. Sed ea quæ producuntur per actionem
naturæ in inferioribus elementis, producuntur per actionem
qualitatum activarum et passivarum elementorum commix­
torum ; eo quod nulla virtus activa est in istis inferioribus
nisi per qualitates elementares, ut Commentator dicit, XI
Metaphys., comm. 31. Cum ergo anima sensibilis sit virtus
cognoscitiva, yidetur quod non per operationem naturæ
traduci possit, sed per creationem in esse producatur.
3. Præterea, omnis operatio naturæ inferioris reducitur
in virtutem cælestem, sicut in virtutem primi alterantis. Sed
per virtutem cæli anima sensibilis educi non potest, cum
corpus cæleste inanimatum sit, et nihil agat ultra suam spe­
ciem; quia effectus non potest esse potior causa agente.
Ergo videtur quod non per operationem naturæ, sed per
creationem in esse educatur.
4. Præterea, eorum quæ sunt idem secundum substantiam,
non potest unum creari quin alterum creetur. Sed in homine
1. I p. Summæ lheolog., q. cxvm, art. 1.

anima sensibilis et anima rationalis sunt idem per essentiam.
Ergo videtur, cum anima rationalis non traducitur, sed creetur,
quod similiter nec anima sensibilis. Sed secundum animam
sensibilem non differt homo a bruto. Ergo videtur quod etiam
B in brutis anima sensibilis sit per creationem.
.K'
Præterea, quanto aliquid est nobilius, tanto nobiliorem
ί». causam habet, vel saltem non minus nobilem. Sed anima senJB; sibilis nobilior est in animalibus perfectis quam in generatis
ex putrefactione. Ergo cum in generatis ex putrefactione
K;' non possit poni anima sensibilis ex aliquo principio naturali
H' produci, cum non generentur ex sibi similibus, et ita oporteat
IK quod a principio supernatural! animam sortiantur, videtur
,JB' , quod multo fortius hoc necessarium sit in animalibus per-

w'' tectis.
®
‘®,
,<.··
W.
i

'

Sed contra est quod dicitur Gen., i, 20 : Producant aquæ
reptile animæ viventis. Sed aquæ non producunt nisi illud quod
virtute naturæ producitur. Ergo videtur quod per virtutem
seminalem rebus collatam animæ sensibiles producantur.
Præterea, Philosophus dicit in XVI De animalibus seu
De gener, anim., lib. II, cap. m, quod intellectus solum ab
extrinseco est. Ergo videtur quod anima sensibilis non sit
ab extrinseco.
Solutio. — Respondeo dicendum, quod circa hanc quæs­
tionem diversæ inveniuntur opiniones et philosophorum,
et etiam magistrorum.
Quidam enim philosophi, ut Plato, Avicenna et Themistius,
posuerunt omnes animas a principio separato esse, quod qui­
dem principium Plato ideam posuit, Avicenna intelligentiam
agentem, et theologi, hanc viam tenentes, ipsum Deum.
Ratio autem quæ prædictos philosophos movit, ut Commen­
tator narrat VII et XI Metaph., com. 5, est sumpta ex ani­
malibus putrefactis, quæ etiam objiciendo tacta est : et
similiter ex hoc quod in naturalibus nihil invenitur agens
nisi forma accidentalis, ut calor et frigus, quorum actione
non potest anima produci, cum nihil agat ultra suam speciem.
Sed tamen advertendum est quod nullus philosophus inter
animam sensibilem et alias formas substantiales distinxit
quantum ad originem : quia praedicti philosophi omnes formas
substantiales esse a principio separato posuerunt, tam ani­
mam sensibilem, quam formam lapidis vel ignis.
Alii vero, ut Aristoteles et Commentator ejus, qui ponunt
formas alias materiales ex potentia materiæ educi virtute
agentium naturalium, ponunt etiam animam sensibilem et
vegetabilem ex traduce esse, eo quod esse formarum natu-

ralium non est ipsarum absolute, sed ipsorum compositorum ;
non enim per se possunt subsistere : et ideo ipsis formis per
se loquendo non acquiritur esse, sed substantiis compositis ;
unde forma per se loquendo neque fit neque generatur, sed
compositum. Et quia omne quod generatur, generatur ex
sibi simili, ideo oportet quod generans vel inducens ad formam
sit compositum ex materia et forma, et non forma tantum,
vel substantia separata ; et in hoc sustentatur Aristoteles
in VII Metaph., text. 53, et per eamdem rationem ostendit
in XVI De animalibus, ut supra, animam vegetabilem et
sensibilem non ab extrinseco esse', ostendens eas esse formas
materiales ex hoc quod operationes exercent mediante cor­
pore : quod enim habet esse absolutum a materia, habet etiam
operationem a materia absolutam. Et ideo vult quod omnia
principia vel virtutes quarum operationes non exercentur
sine corpore, non sint ab extrinseco, sed ab agente corporali ;
et quod intellectus solus sit ab extrinseco : quia ejus operatio
est sine corpore, et etiam ejus esse absolutum est ; unde sibi
debetur factio non tantum per accidens, sed etiam per se,
ut esse incipiat, et oportet tunc quod hic sit secundum modum
sibi competentem, et a principio separato.
Alii vero philosophi attenderunt ad ipsas formas, ac si
eis per se fieri deberetur ; et ideo posuerunt omnes formas esse
a principio formali separato.
Sed positio Aristotelis multo rationabilior est : quia nihil
incipit, vel fit, vel generatur nisi secundum modum quo esse
habet : et ideo concedimus animam sensibilem et vegetabi­
lem ex traduce esse. Modus autem traductionis talis est ;
cum enim omne agens univocum et proximum inducat
speciem suam in patiente, et cibus, secundum quod est patiens
et alteratum, in nutrimentum corporis cedat, quia nutrit
secundum quod est potentia caro, ut in I De gener., text. 39
et in De anima, a text. 45 ad 50, dicitur, oportet quod in
fine speciem et virtutem nutrimenti recipiat. Ante ergo ulti­
mam assimilationem, quando efficitur actu pars determi­
nata, ut caro vel os, est in eo virtus speciei indeterminate
ad hoc vel illud : quia determinatio ad hoc vel illud est secun­
dum propriam virtutem determinatæ partis : et ideo cum
semen sit residuum ultimi cibi propinquissimi ad ultimam
conversionem, est in eo potentia tantum et non actu aliqua
pars ; ante vero quam resolvatur per actum virtutis generativæ separatum a reliquo sui generis, est in eo potentia
illa indistincta, sicut forma totius non est in parte nisi in poten­
tia : quando autem separatur, efficitur actu habens talem

potentiam vel formam : sicut etiam videmus in animalibus
annulosis, in quibus, secundum Philosophum, una est anima
in actu, et plures in potentia ; unde, quando dividuntur,
efficitur quælibet pars animata habens animam distinctam ;
in hoc tamen differunt, quia propter parvam differentiam
organorum in illis animalibus pars est fere toti consimilis :
et ideo in parte remanet anima perfecta, sicut erat in toto ;
semen autem decisum nondum est actu simile toti, sed in
potentia propinqua : et ideo non remanet post divisionem
animæ in actu, sed in potentia : propter quod dicitur, II
De anima1, quod semen in potentia vivit et non actu. Hæc
autem potentia non est passiva in semine maris sicut dicimus
ligna et lapides esse in potentia domus, sic enim est potentia
in menstruo mulieris, sed est potentia activa, sicut dicimus
formam domus in mente artificis esse potentia domum ;
unde arti comparat eam Philosophus in XVII De animalibus
seu De gener, animal., lib. II, cap. xx ; et hanc potentiam
Avicenna et Commentator in VII Melaph. vocant virtutem
formativam : quæ quidem virtus quantum ad modum operandi
media est inter intellectum et alias vires animæ. Aliæ enim
vires utuntur in suis operationibus determinatis organis :
intellectus autem nullo ; hæc autem utitur aliquo corporali
in sua operatione quod nondum habet determinatam speciem.
Subjectum autem et organum hujus virtutis est spiritus
vitalis inclusus in semine ; unde ad continendum hujusmodi
spiritum semen est spumosum, et hæc est causa albedinis
ejus. Huic autem spiritui conjungitur virtus formativa,
magis per modum motoris quam per modum formæ, etsi
forma ejus aliquo modo sit ; unde dicit Commentator in VII
Melaphys., comm. 3, quod includitur in semine virtus illa
quodammodo sicut uniuntur motores orbibus. Illi autem cor­
porali spiritui conjungitur triplex calor : scilicet calor elementaris, qui est sicut instrumentum resolvens et consumens,
et hujusmodi operans ; et calor animæ, qui est vivificans ;
et calor cæli, cujus virtute movet ad speciem determinatam ;
et virtute hujus triplicis caloris, virtus formativa convertit
1. Ex XI De animalibus exemplaria gothica citant. Utrinque porro
colligi potest: XI quidem De animalibus, qui nunc est I De partibus
animal., cap. r, versus finem ; II autem De anim., text. 10, ubi dici­
tur : « Non est illud quod abjecit animam, potentia existens ut vivat ;
semen autem et fructus potentia hujusmodi corpus est. » Sed et lib. II
De gener, animal., cap. v, fere sub finem expressius, ubi etiam artis
et seminis comparationem præmittit paulo infra notatam ; non, sicut
prius, lib. XVII De animal., qui De gener, animal, tertius est.

materiam a muliere præparatam in substantiam membrorum
per modum quo est transmutatio corporis in augmento, ut
XV De animalibus1 dicitur ; et secundum quod proceditur
in perfectione organorum, secundum hoc anima incipit magis
ac magis actu esse in semine, quæ prius erat in potentia : ita
quod conceptum primo participat opera vitæ nutritivæ, et
tunc dicitur vivere vita plantæ ; et sic deinceps, donec per­
veniat ad completam similitudinem generantis.
Ad primum ergo dicendum, quod anima sensibilis nullo
modo est hoc aliquid : quia nec habet aliquam partem sui
per quam individuetur, nec habet esse subsistens et absolu­
tum, cum nulla ejus operatio sit nisi mediante corpore ; nec
hoc ipsum quod est moveri motu progressivo facit sine organo
corporali. Est enim duplex virtus motiva : una imperans et
altera imperata. Imperans motum12, est virtus appetitiva
sensitiva, cujus actus constat quod non est sine organo cor­
porali. Virtus autem motiva imperata et exequens motum
est vis quædam musculis et lacertis affixa, quorum motu3,
totum corpus movetur. Et sic patet quod in motu animalis
hæc operatio quæ est movere non est animæ sensitivæ secun­
dum se, sed mediante organo corporali ; unde non sequitur
quod esse absolutum habeat.
Ad secundum dicendum, quod ex actione qualitatum ele­
mentarium sequitur aliquid dupliciter. Uno modo ex ipsis
secundum se, sicut sapor et odor, durum et molle, et alia
quæ determinantur in IV Meteor., cap. ii et seq. : et sic nec
anima sensibilis nec aliqua forma substantialis ex actionibus
earum sequitur : quia sequeretur quod formæ substantiales
ex necessitate materiæ inducerentur, ut Empedocles dixit.
Alio autem modo sequitur aliquid ex eis sicut ex instrumentis,
ut dicit Philosophus in II De anima, text. 40 et 41, quod
ignis in motu augmenti est sicut instrumentum regulatum,
sed principaliter agens et regulans est virtus anjmæ dirigens
in determinatam quantitatem. Et similiter dico, quod ex
actionibus qualitatum activarum consequitur anima sensi1. XVI De animal, sive lib. II De gener, animal., qui cum XVI De
animal, coincidit, partira cap. i, ubi calore animalis generationem
fieri ait ; partim cap. in, ubi aliquid in semine inesse addit, quo fecun­
dum reddatur ; idque calorem esse dicit ab dementari et solari distinc­
tum, dementari tamen respondens. Nec tale quidquam de calore
lib. XV De animal., qui prius tamen indicabatur, sive I De gener,
animal., qui ei corresponde!. — Nicolai.
2. Parm. omittit : « motum. »
3. Parm. : « ad quorum motum. »

H^' bilis et aliæ formæ substantiales secundum quod in eis ut
Hf instrumentis manet virtus animæ, vel alterius substantialis
formæ et ipsius cæli ; et ideo non oportet, cum non agant

He. in virtute sua tantum, quod ex actionibus earum nihil sequaH tur ultra earum speciem : quia ex motu instrumenti sequitur
'H effectus secundum rationem principalis agentis.

Ad tertium dicendum, quod supposito secundum fidem
nostram quod cælum sit corpus inanimatum, nihilominus
tamen ponimus quod motus ejus sit ab aliqua substantia
spirituali sicut motore : et cum motus sit actus motoris et
mobilis, oportet quod in motu non tantum relinquatur virtus corporalis ex parte mobilis, sed etiam virtus quædam
spiritualis ex parte motoris : et quia motor est vivens nobilissima vita, ideo non est conveniens, si motus cælestis, inquantum est in eo intentio1 et virtus motoris, per modum quo
virtus agentis principalis est in instrumento, est causa vitæ
materialis, qualis est per animam sensibilem et vegetabilem.
Ad quartum dicendum, quod quamvis homo et equus in
hoc conveniant quod est sensibile, non tamen oportet quod
anima sensibilis sit unius rationis in homine et equo : quia
homo et equus non sunt unum animal in specie ; unde in
homine anima sensibilis est multo nobilior quam in aliis
animalibus quantum ad principales actus, ut patet in actibus interiorum sensuum, et in operatione tactus, qui est
principalis sensus : in omni enim toto potestativo potentia
inferior superiori conjuncta perfectior invenitur, ut potestas
. præpositi multo excellentior est in rege. Anima autem sensi­
bilis in homine per essentiam conjungitur animæ rationali ;
et ideo totum est per creationem. Sed tamen modus traduc­
tionis seminis est similis in homine et in aliis animalibus ;
quia in semine hominis est etiam virtus formativa, sicut in
animalibus; sed quia actio illius virtutis est materialis, ut
dictum est, non potest actio ejus pertingere ad essentiam
immaterialem ; sed tamen per actionem hujus virtutis primo
consequitur conceptus vitam nutritivam et postea vitam sen­
sitivam. Sed quia, ut Avicenna dicit, De natura animal.,
cap. ix, et De anima, part. V, cap. vu, in hoc processu sunt
plurimæ generationes et corruptiones, sicut quod semen
convertitur in sanguinem, et sic deinceps ; quando venitur
ad securtdam perfectionem, prima perfectio non manet eadem
numero, sed acquiritur simul cum acquisitione secundæ ;
1. AI. : « intensio. »

et sic patet quod in infusione animæ rationalis, homo1 simul
consequitur in una essentia animæ animam sensitivam et
vegetativam ; et priores perfectiones non manent eædem
numero.
Ad quintum dicendum, quod in animalibus generatis ex
putrefactione virtus cæli, ut Commentator dicit in VII Metaphysicor., com. 31, supplet locum virtutis formativæ in semine ;
hujusmodi enim animalia propter sui imperfectionem non
requirunt tot ad sui generationem sicut animalia perfectiora,
in quibus oportet quod cum virtute cælesti adsit in semine
virtus animæ a patre derivata ; est enim virtus cælestis in
omnibus corporibus inferioribus sicut virtus motoris in moto,
ut inducat unumquodque in speciem secundum materiæ
dispositionem : et hæ virtutes cælestes in elementis receptæ
vocantur a Philosopho, in XVI De animalibus seu De gen.
animal., lib. II, cap. ni, virtutes animæ, quibus omnia ele­
menta plena dicit, eo quod hujusmodi virtutes sunt sufficientes
ad animationem materiæ, si pertingant1
2 ad aliquam complexio­
nis æqualitatem.
EXPOSITIO TEXTUS

« Aut si de pedibus3 ad servitutem subjicienda. » Non vide­
tur esse verum per hoc quod dicitur Gen., m, 16 : Sub viri
potestate eris. — Et dicendum quod hoc in pœnam mulieris
inobedientis inductum est. Vel dicendum quod non est sub
potestate viri per modum servitutis, sed per modum guberna­
tionis.
« Ideoque potius de illo addito quam de ipsa costa mulier
facta deberet dici. » Hæc conclusio non sequitur : cujus ratio
in objectionibus dicta est.
« Eo sane miraculo quo postea de quinque panibus a Jesu
cælesti benedictione multiplicatis quinque millia hominum
satiata sunt. » Hæc similitudo etiam ad probandum ejus
propositum non valet : quia Augustinus eo modo multiplica­
tionem illam factam dicit, Super Joan., traèt. XXIV, § 1,
col. 1593, t. Ill, sicut ex paucis granis crescunt multæ segetes :
quod quidem per attractionem humoris a terra certum est
fieri.
« Cum angelorum ministerio facta sit mulieris formatio,
1. AI. deest « homo ».
2. Parm. : « pertingat. »
3. Supple « facta fuisset, videretur. »

I

DISTINCTIO XVIII, EXPOSITIO TEXTUS

I
I
I
I
I
f
E
;

non est eis tamen tribuenda creationis potentia. » Quod quidem
ministerium esse potuit in separatione costæ et in congregatione materiæ, ex cujus conditione corpus mulieris formatum est.
« Tamen propter effectus diversos pluraliter dicit Augustinus causas primordiales omnium rerum in Deo esse. » Et
hoc est secundum quod dicuntur plures ideæ secundum diversos respectus ad creaturas, ut supra, in I libro, dictum est.

DISTINCTIO XIX
De primo hominis statu ante peccatum, scilicet qualis fuerit
secundum corpus et secundum animam.
Solent quæri plura de primo hominis statu ante peccatum :
scilicet qualis fuerit homo priusquam peccaret in corpore et
in anima, mortalis, an immortalis ; passibilis, an impassibilis ;
de termino inferioris vitæ, et de transitu ad superiorem ; de
modo propagationis filiorum, et alia multa ; quæ non inutiliter
sciuntur, licet aliquando curiositate quærantur. At priusquam
ad animi qualitatem pertinentia prosequamur, de qualitate
ejus secundum corpus, et modo propagationis filiorum, et de
aliis quibusdam inspiciamus. Primus igitur homo secundum
naturam corporis terreni, et immortalis fuit quodammodo
secundum aliquid, quia potuit non mori, et mortalis quodam­
modo, quia potuit mori. In illo namque primo statu habuit
posse mori et posse non mori : et hæc fuit prima humani cor­
poris immortalitas, scilicet posse non mori. In secundo vero
statu post peccatum habuit posse mori et non posse non mori,
quia in hoc statu moriendi est necessitas. In tertio statu habe­
bit posse non mori et non posse mori, quia ad illum statum per­
tinet moriendi impossibilitas, quod ex gratia erit, non ex
natura. In primo statu fuit corpus hominis animale, id est
egens alimoniis ciborum : unde et homo factus esse dicitur in
animam viventem, non spiritualem ; id est in animam corpus
sensificantem, quod adhuc erat animale, non spirituale ; quod
egebat cibis ut per animam viveret. Factus est igitur in animam
viventem, id est vitam corpori dantem, tamen per sustentamenta ciborum ; et tunc erat corpus mortale et immortale,
quia poterat mori et poterat non mori. Post peccatum vero
factum est mortuum, sicut dicit Apostolus, Rom., vm, 1q :
Corpus propter peccatum mortuum est, id est necessitatem mo­
riendi in se habet. In resurrectione vero erit spirituale, sci­
licet agile, et cibis non egens, et immortale, non sicut in statu
primo tantum fuit, scilicet quod postsit non mori, sed etiam
quod non poterit noh mori. Unde Augustinus, Sup. Gen. ad
lilt., lib. VI, c. xxiv, etc., col. 353, t. Ill : « Apostolus ait :
Corpus quidem mortuum est propter peccatum. Prius de limo terræ formatum est corpus animale, non spirituale cum quali
resurgemus et renovabimur non in corpus animale quale fuit
sed in melius, id est spirituale, cum hoc mortale induet immor­
talitatem, in quam mutandus erat Adam, nisi mortem corporis
animalis peccando meruisset. Non enim ait Apostolus : Corpus

f mortale est propter peccatum, sed mortuum. Illud enim ante
E peccatum mortale et immortale erat : quia poterat mori et non
t mori. Aliud est autem non posse mori, aliud posse non mori.
I Ideo factum est per peccatum non mortale, quod erat, sed
g mortuum : quod non fieret nisi peccaret ; animale enim non est
I' corpus, sicut primi hominis fuit, sed jam deterius est ; habet
I enim necessitatem moriendi. » Ecce hic evidenter aperit AuguI, stinus quod corpus hominis ante peccatum, mortale et ims- mortale fuit ; sed non qualiter fiet in resurrectione. De hoc
5 eodem Beda, Super Genes., cap. n, coi. 48, t. II, ait : « Non esi
Ï j credendum ante peccatum ita fuisse mortua corpora nostra,
g sicut modo ; ait enim Apostolus : Corpus propler peccatum
i mortuum est. Sed licet fuissent animalia, nondum spiritualia,
I' non tamen mortua, quæ scilicet necesse esset mori. »

Utrum immortalitas quam habuit ante peccatum esset de condi­
tione naturæ aut ex gratiæ beneficio.

Solet hic quæri, cum primus homo mortale et immortale
corpus habuerit, utrum ex conditione naturæ ipsius corporis
habuerit utrumque, an alterum beneficium esset gratiæ, scilicet immortalitas, id est posse non mori. Ad quod dici potest,
quia alterum habebat in natura corporis, id est posse mori ;
alterum vero, scilicet posse non mori, erat ei ex ligno vitæ,
scilicet ex dono gratiæ. Unde Augustinus, Super Genes., lib. VI,
cap. xxv, col. 354, t. Ill : « Quodammodo creatus est homo
immortalis : quod erat ei de ligno vitæ, non de conditione
naturæ. Mortalis erat, de conditione corporis animalis ; immortalis, beneficio conditoris. Non enim immortale erat, quod omnino mori non posset ; quod non erit, nisi ubi fuerit spirituale. »
Aperte dicit quod non ex natura, sed ligno vitæ habebat posse
non mori. Propter hoc aliqui dicunt quod nisi illo ligno uteretur, non semper viveret, quia peccaret. Peccaret enim, si illo
ligno non uteretur : quia præceptum erat ei ut comederet de
omni ligno paradisi, nisi de ligno scientiæ boni et mali. Sicut
ergo peccavit comedendo quod erat prohibitum, ita etiam
si non comederet quod erat jussum.

Si non foret præceptum ut de illo ligno ederet, et aliis et non itio
uteretur, an posset non mori.

Sed adhuc quæritur. Si non esset præceptum ut de ligno
vitæ ederet et aliis, et non illo vesceretur, numquid posset
non mori ? Si semper viveret, non utens illo ligno, non erat
ei ex illo ligno posse non mori. Si vero non posset semper
vivere, id erat ei ex illo ligno. Aliqui dicunt quod si non fuisset
ei præceptum vesci de illo ligno, et aliis et non illo vesceretur,
viveret semper, sic determinantes illud quod supra dixit
Augustinus, scilicet « erat ei de ligno vitæ, non de conditione

naturæ tantum », scilicet quasi non ex conditione naturæ
solummodo erat ei, sed etiam ex ligno illo. Aliis autem videtur
quod ex ligno vitæ erat ei posse non mori, non ex natura. Ideoque enim dicitur potuisse non mori, quia poterat uti illo ligno,
de quo edens non moreretur.
Quæstio Augustini1 : quomodo immortalis factus sil homo
De hac vero hominis immortalitate qualis fuerit Augustinus1
2,
Super Genesim, quæstionem movens, sic ait : « Quæritur quo­
modo immortalis factus sit homo præ aliis animantibus, et
quomodo cum illis communem acceperit alimoniam. Sed est
alia immortalitas carnis quam in Adam accepimus, aliam quam
in resurrectione speramus per Christum. Ille factus est homo
immortalis, ut posset non mori, si non peccaret ; moreretur
autem si peccaret ; filii vero resurrectionis nec poterunt ultra
peccare, nec mori. Caro nostra non tunc egebit refectione
ciborum, quia nulla poterit esse defectio ; caro Adæ ante pecca­
tum ita immortalis creata est, ut, per alimoniam adjuta,
esset mortis et doloris expers. Sic ergo immortalis et incorrupti­
bilis condita est caro hominis, ut suam immortalitatem et incorruptionem per observantiam mandatorum Dei custodiret :
in quibus mandatis hoc continebatur ut de illis lignis concessis
1. Seu potius Bedæ.
2. Legitur apud Bedam, in lib. I Heæaem , col. 32, t. 2. — Nicolai :
« Augustinus dubius hæret Super Genesim, lib. Ill, cap. xxi, cum ait :
« Quomodo homo immortalis sit, et acceperit escam cum aliis ani­
malibus herbam pabuli ferentem semen, et lignum fructiferum, diffi­
cile est dicere. Si enim peccato mortalis effectus est, utique ante pec­
catum non indigebat talibus cibis ; neque enim posset illud corpus
fame corrumpi. » Et paulo post : « Sed non etiam quisquam dicere
audebit, ciborum indigentiam, quibus reficiebatur, nisi mortalibus
corporibus esse non posse. » Itemque lib. VI, cap. xix : « Solet etiam
quæri utrum animale corpus prius homini formatum sit quale nunc
habemus, an spirituale quale resurgentes habebimus. » Et cap. xxi :
« Quis credat cibos ex arborum pomis decerptos, immortalibus corpo­
ribus necessarios esse potuisse ? Huc accedit quod ipsa mors hominis
quam eum peccato commeruisse, multa divina testimonia colloquuntur,
indicat eum sine morte futurum fuisse, nisi peccasset. Quomodo ergo
sine morte mortalis ? Aut quomodo non mortalis, si corpus animale
habebat ? » etc. Beda quoque, Super Genesim, ad illa verba : « Ecce
dedi vobis omnem herbam ferentem semen, et universa ligna, etc. »
Similem quæstionem movens sic ait, etc. Hæc vero ad marginem.
Pro his quæ reponimus ex Augustino, editiones præcedentes vehit ex
illo referebant quæ inferius Bedæ nomine damus, et quæ refert ex illo
Glossa ipsa, nec apud Augustinum occurrunt ; licet eadem præcedentes
editiones notarent ad marginem, lib. Ill, cap. xxi, quasi ex eo loco
sumpta essent, ubi tamen hæc tantum quæ notamus. Nec vero Beda
ex Augustino se sumpsisse indicat, sicut solet, sed simpliciter quasi
sua dat, ut in illius commentario videre est.

manducaret, et ab interdicto abstineret; per horum edulium
immortalitatis dona conservaret, donee corporalibus incrementis
perductus ad ætatem quæ conditori placeret, multiplicaret
progeniem ; ipso1 jubente sumeret de ligno vitæ, quo perfecte
immorialitalis factus, cibi alimenta ulterius non requireret ».
Ecce his verbis videtur Augustinus1
2 tradere quod caro primi
hominis immortalitatem in se habuerit, quæ per alimoniam ciborum conservaretur usque ad tempus suæ translationis in melius,
quando de ligno vitæ comederet, et fieret omnino immortalis,
ita ut non posset mori.

Mr

Quod ex praedictis consequi videtur hominem de natura suæ
conditionis3 aliquo modo fuisse immortalem, sed non omnino
fieret immortalis, nisi participato ligno vitæ.

MB- Ideo aliqui dicunt quod immortalitatem de natura habebat
ML qua poterat non mori, quæ aliorum lignorum esu poterat
conservari ; sed non poterat consummari, nisi per assumptioM nem ligni vitæ ; quod videtur Augustinus sentire, Super Genes.,
lib. VIII, cap. v, § 11, coi. 377, t. III, dicens : « Hoc quoque
addo, talem cibum illam arborem præstitisse, quo corpus
Q hominis stabili sanitate firmaretur, non sicut ex alio cibo, sed
■E inspiratione salubritatis occulta. » Hic innuere videtur quod
Ml· cum aliis cibis posset corpus sustentari, hoc cibo indeficienti
M;. sanitate firmaretur Ex quo consequi videtur quod sicut in
W’ natura sua habuit mortalitatem, quamdam scilicet aptitudinem
jBl moriendi, ita aliquam immortalitatem in natura sua habuerit,
M id est aptitudinem quamdam, qua poterat non mori cibis
W adjutus ; sed si perstitisset immortalitatis perfectio, esset ei de
jg? ligno vitæ Sed qui hoc tradunt, quomodo superiora Augustini
JK verba, quibus dicit, quod erat immortalis ex ligno vitæ, huic
wrsententiæ non contradicant, diligenter inquirant.

w

DIVISIO TEXTUS

' Determinata superius institutione humanæ naturæ quan■ tum ad utrumque sexum, hic prosequitur conditiones naturæ
institutæ quantum ad primum statum sui. Dividitur autem
in partes duas : in prima determinat ea quæ pertinent ad
• conservationem individui in esse per immortalitatem ; in
. secunda ea quæ pertinent etiam ad multiplicationem speciei
■ per generationem, xx distinet., ibi : « Post hæc videndum est
qualiter primi parentes, si non peccassent, filios procréassent. »

i

1. Nicolai : « Multiplicata progenie, ipso », ctc.
2. Beda.
3. Al. : « de naturæ suæ conditione. »

Prima in duas : in prima ostendit immortalitatem hominis
quantum ad primum statum ; in secunda inquirit causam ac
modum ejus, ibi : « Solet hic quæri, cum homo primus mortale
et immortale corpus habuerit, utrum ex conditione naturæ
habuerit utrumque, an alterum beneficium esset gratiæ. »
Circa primum tria facit : primo manifestat intentionem ;
secundo proponit hominis immortalitatem, ibi : « Primus
ergo homo secundum naturam corporis terreni immortalis
fuit quodammodo » ; tertio manifestat differentiam illius
primi status ad duos status sequentes, ibi : « In primo statu
fuit corpus hominis animale. »
« Solet hic quæri. » Hic inquirit causam immortalitatis et
modum, utrum scilicet esset per gratiam, vel per naturam ;
et circa hoc tria facit : primo movet quæstionem ; secundo
determinat eam ex verbis Augustini, ibi : « Ad quod dici
potest » ; tertio inducit quorumdam disceptationem super hac
determinatione, ibi : « Propter hoc aliqui dicunt quod nisi
illo ligno vitæ uteretur, non semper viveret, quia peccaret. »
Et circa hoc duo facit : primo ponit quorumdam opinionem,
qui simpliciter dictæ determinationi adhærent, dicentes
solam gratiam esse causam immortalitatis ; secundo objicit in
contrarium, et ponit contrariam opinionem, ibi : « Sed adhuc,
quæritur. » Et circa hoc tria facit : primo ponit objectionem
contra primam opinionem ; secundo ex hoc inducit opinionem
contrariam, ibi : « Aliqui dicunt quod si non fuisset ei præceptum vesci illo ligno, et sic aliis non illo vesceretur, viveret
semper » ; tertio ponit quædam verba Augustini1 ex quibus
secunda opinio firmamentum habere videtur, ibi : « De hac
vero hominis immortalitate qualis fuerit, Augustinus2 sic
ait. » Ubi prius verba Augustini ponit qualitatem potentia
*
immortalitatis exprimentia ; secundo ex his concludit secun­
dam opinionem, ad quam firmandam aliam auctoritatem
Augustini inducit, ibi : « Ideo alii dicunt quod immortalitatem
de natura habebat. »

QUÆSTIO PRIMA
Hic quæruntur quinque : 1° de immortalitate hominis
secundum animam ; 2° utrum homo in statu innocentiæ
fuerit immortalis secundum corpus ; 3° utrum fuerit impas­
sibilis ; 4° supposito quod sic, utrum illa immortalitas et
impassibilitas fuerit per naturam vel per gratiam ; 5° utrum
illa immortalitas sit eadem cum immortalitate resurgentium.
1. Seu potius « Bedæ ».
2. Beda.

'ili

ARTICULUS PRIMUS

Utrum anima hominis corrumpatur ad corruptionem corporis1
Ad primum sic proceditur. 1. Videtur quod anima hominis
corrupto corpore corrumpatur. Primo per hoc quod habetur
f, Eccle., in, 19 : Unus interitus est hominis ei jumentorum. Sed
s> jumenta simul in corpore et in anima intereunt. Ergo vide1 tur quod etiam homo.
2. Præterea, differentiæ superiores participantur unifor­
miter ab his quæ conveniunt in aliquo inferiori ; sicut omne
J' animal æqualiter se habet ut dicatur corporeum. Sed incorruptibile et corruptibile sunt differentiæ entis. Ergo eodem modo
conveniunt omnibus quæ sunt in aliquo determinato genere.
Sed in omnibus animalibus accidit corruptio per hoc quod
V forma éorum in non ens secedit. Ergo videtur quod similiter
in hominibus.
3. Præterea, quorumcumque est unum esse, non potest
1 corrumpi ’ unum sine corruptione alterius, cum corruptio
sit mutatio de esse in non esse. Sed formæ et materiæ est
unum esse, cum esse debeatur composito, quod ex utroque
g? resultat. Ergo non potest esse corruptio materiæ sine cor’ ruptione formæ. Sed anima est forma corporis, ut in II De
. anima, text. 6, habetur. Ergo corrupto corpore etiam anima
> corrumpitur.
4. Si dicatur, quod anima etiam est forma et substantia,
• ? et post mortem non manet inquantum est forma, sed inquan. tum est substantia ; contra. Aut anima est forma per essentiam suam, aut per aliquod accidens suum. Si primo modo,
' ergo cum unius rei non sint plures essentiæ, si anima post
mortem non manet inquantum est forma, essentia sua peni­
tus annihilabitur. Si autem secundo modo, cum ex anima
et corpore non constituatur unum quod est homo nisi inquan­
tum anima est forma corporis, sequeretur quod homo sit ens
per accidens, et non significet aliquid in prædicamento substantiæ, quod est valde absurdum. Ergo videtur quod post
mortem nullo modo anima remaneat.
5. Præterea, ut in I Cæli et mundi, c. xn, probat Philososophus, impossibile est quod aliquid habeat virtutem ad essendum semper, quod non semper fuit : quia virtus quæ est
ad hoc ut sit semper, determinatur ad tempus infinitum ;
et quod in tempore infinito potest esse, non habet virtutem
1. I p. Summæ theol., q. lxxv, ari. 6.

determinatam ad hoc ut quandoque sit et quandoque non
sit, quod invenitur in omni eo quod esse ccepit. Sed anima
rationalis non semper fuit, quinimmo cum corpore incepit.
Ergo nec semper erit, sed cum corpore finietur.
6. Præterea, cum nulla sit substantia sine propria opera­
tione, ut Damascenus dicit, De fide orth., lib. II, cap. xxin1,
coi. 950, t. I, impossibile est animam separari a corpore,
si in omni operatione sua indiget corpore. Sed in intelligendo
corpore indiget : quia non est intelligere sine phantasmate
ut in I et III De anima, text. 12 et 39, dicitur, et hujusmodi
intelligere corrumpitur corrupto corpore, ut in I De anima
dicitur ; de aliis etiam operationibus ejus planum est quod
sine corpore non exercentur. Ergo animam corpore separa­
tam remanere est impossibile.
7. Præterea, omne quod est ex nihilo, ut Damascenus
dicit, De fide orth., lib. II, cap. m, coi. 867, t. I, vertibile est
in nihil. Sed anima, cum sit creatura, ex nihilo est. Ergo vide­
tur quod in nihil vertibilis sit ; et ita est corruptibilis.
In contrarium est quod dicit Philosophus in II De anima,
text. 21, quod reliquum animæ, scilicet intellectus, separa­
tur ab aliis partibus animæ, sicut perpetuum a corruptibili ;
et in I De anima, text. 65, quod intellectus videtur substan­
tia quædam esse, et non corrumpi : non enim corrumpitur
per se, cum etiam inferiores vires, ut sensitivæ, de quibus
minus videtur, debilitentur tantum ex indispositione orga­
norum : nec etiam per accidens, cum non sit forma super
aliud delata, sed substantia quædam per se subsistens.
Præterea, in X Ethic., cap. vu, Philosophus probat feli­
citatem contemplativam activa digniorem esse, quia est diu­
turnior. Sed felicitas activa extenditur usque ad terminum
hujus corporalis vitæ. Ergo contemplativa remanet etiam
post hanc vitam. Non autem in corpore. Ergo in anima.
Præterea ad Deum pertinet habere curam et providentiam
de omnibus quæ in mundo fiunt, et præcipue de his quæ circa
homines geruntur, et præcipue circa bonos, qui sunt Deo
simillimi, ut habetur ex verbis Philosophi, X Ethicorum,
cap. vu, quod homo sapiens est Deo simillimus, et sibi amantissimus. Sed non potest esse sine injustitia provisoris et
gubernantis, ut mali non puniantur et boni non præmientur.
Cum ergo injustitia in Deum cadere non possit, oportet omne
malum puniri, et omne bonum præmiari. Hoc autem in vita
ista non contingit, cum frequenter bona malis eveniant, et
1. Parm. : « cap. xxvin. »

e converso. Ergo videtur quod hoc erit post hanc vitam.
Præterea, ut in III De anima, text. 6, Philosophus dicit,
, anima est locus specierum. Sed locus conservat locatum1,
f Ergo si similitudo bona est, oportet quod in anima intellect tiva, de qua loquitur, species intelligibiles conserventur,
j Sed intellectus potest intelligere præsentibus intelligibilibus,
; sicut sensus sentire præsentibus sensibilibus. Ergo anima
ί potest per se in actum intelligendi, sine hoc quod aliquid
; a corpore accipiat ; et ita videtur quod sine corpore esse possit,
ex regula quam Aristoteles in principio De anima, test. 12
j et 13, proponit, quod si anima habet operationem propriam
; sine corpore, est separabilis.
J
Solutio. — Respondeo dicendum, quod circa hoc quatuor
i" sunt positiones. Prima fuit antiquorum naturalium, qui
■ intellectum a sensu non discernebant ; unde sicut operatio
’ · sensus dependet a corpore, ita etiam ponebant intellectus
; . operationem ex corpore dependere et animam intellectivam
, consequi naturam corporalem : unde quidam ponebant
animam esse ignem, quidam vaporem, quidam harmoniam,
;, et sic de aliis, secundum quod tantum sensus et motus animalium considerabant ; et ideo secundum eos necessarium
, fuit ponere animam post corpus non remanere. Hanc autem
ί'ί opinionem Aristoteles, I De anima, text. 7, sufficienter infrin­
git, ostendens intellectum habere esse absolutum, non depen­
dens a corpore ; propter quod dicitur non esse actus corporis ;
)(1.«t ab Avicenna, De anima, part. V, cap. i, dicitur non esse
....forma submersa in materia ; et in libro De causis, prop, 27,
dicitur non esse super corpus delata. Hujus autem probatio■ nis medium sumitur ex parte operationis ejus. Cum enim
:;Operatio non possit esse nisi rei per se existentis, oportet illud
quod per se habet operationem absolutam etiam esse abso­
lutum per se habere. Operatio autem intellectus est ipsius
absolute, sine hoc quod in hac operatione aliquod organum
: corporale communicet ; quod patet præcipue ex tribus.
Primo, quia hæc operatio est omnium formarum corporalium
sicut objectorum ; unde oportet>llud principium cujus est
’ hæc operatio ab omni forma corporali absolutum esse. Secundo,
quia intelligere est universalium ; in organo autem corporali
recipi non possunt nisi intentiones individuatæ. Tertio, quia
intellectus intelligit se ; quod non contingit in aliqua virtute
cujus operatio sit per organum corporale ; cujus ratio est,
quia, secundum Avicennam, De anima, part. II, cap. π,
/
1. AI. : « locum. »

cujuslibet virtutis operantis per organum corporale, oportet
ut organum sit medium inter ipsam et objectum ejus. Visus
enim nihil cognoscit nisi illud cujus species potest fieri in
pupilla. Unde cum non sit possibile ut organum corporale
cadat medium inter virtutem aliquam et ipsam essentiam
virtutis, non erit possibile ut aliqua virtus operans mediante
organo corporali cognoscat seipsam. Et hæc probatio tangi­
tur in libro De causis, in illa propositione 15 : « Omnis sciens
qui scit essentiam suam, est rediens ad essentiam suam redi­
tione completa. » Et dicitur redire complete ad essentiam,
ut ibi Commentator exponit, cujus essentia est fixa stans,
non super aliud delata. Ex quibus omnibus patet quod anima
intellectiva habet esse absolutum, non dependens ad corpus ;
unde corrupto corpore non corrumpitur.
Secunda fuit Pythagorae et Platonis, qui, videntes incorruptionem animæ, erraverunt in hoc quod posuerunt animas de
corpore in corpus transire. Et hanc positionem improbat
Philosophus in I De anima, text. 53, ostendens quod anima
est forma corporis et motor ejus. Oportet autem ut determi­
natae formæ determinata materia debeatur, et determinato
motori determinatum organum, sicut quælibet ars in agente
utitur propriis instrumentis : unde hæc anima non potest
esse forma et motor nisi hujus corporis.
Tertia positio est eorum qui dicunt, animam intellectivam
secundum quid corruptibilem esse, et secundum quid incor­
ruptibilem ; quia secundum hoc quod de anima est huic
corpori proprium, corrumpitur corrupto corpore ; secundum
autem id quod omnibus est commune, incorruptibilis est.
Ponunt enim intellectum esse unum in substantia omnium1 ;
quidam agentem et quidam possibilem, ut supra dictum est :
et hunc esse substantiam incorruptibilem, et in nobis non
esse nisi phantasmata illustrata, lumine intellectus agentis,
et moventia intellectum possibilem, quibus intelligentes
sumus, secundum quod per ea continuamur intellectui sepa­
rato. Ex quo sequitur quod si id quod est proprium destrui­
tur, tantum communi remanente, ex omnibus animabus
humanis una tantum substantia remaneat, dissolutis corpo­
ribus. H;ec autem positio quibus rationibus innitatur, et
quomodo improbari possit, supra dictum est, dist. xvn.
Quarta positio est quam fides nostra tenet, quod anima
intellectiva sit substantia non dependens ex corpore, et quod
1. Scilicet « intellectum esse unum in omnibus quantum ad substantiam. »

■ sint plures intellectivae substantiae secundum corporum mul'^B titudinem, et quod, destructis corporibus, remanent separatae,
^B non in alia corpora transeuntes ; sed in resurrectione idem
corpus numero quod deposuerat unaquaeque assumat.
^B
Ad primum ergo dicendum, quod Salomon ibi loquitur
^B more concionatoris, assumens in se diversorum hominum
^B sententias, et sapientum, et stultorum ; ut in fine omnibus
K appareat quæ sit verior sententia ; unde concludit quasi
* sententiam proferens, dicens, cap. xir, 13 : Finem loquendi
B omnes pariter audiamus : Deum time, et mandata ejus observa.
Et hoc est unum ex illis quæ ab eo in persona stultorum induM cuntur.
K
Ad secundum dicendum, quod corruptio invenitur in omniH bus corruptibilibus secundum unam rationem communem,
K quantum ad id quod per se corruptioni convenit, sed non
K quantum ad id quod accidit ei. Cum enim corruptio sit proprie
compositi transmutatio de esse in non esse, hoc per se ad
K corruptionem pertinet ut compositum esse desistat ; et quia
K compositum habet esse ex conjunctione formæ ad materiam,
K' ideo divisio formæ a tali materia invenitur in qualibet corrupV tione ; sed quod forma in nihil cadat, vel non, hoc corruptioni
K accidit ex ratione propria hujus formæ vel illius. Si enim sit
K forma talis cujus esse sit absolutum et non dependens, in
K cujus esse participationem materia adducitur ex hoc quod
^^Rjperficitur tali forma, contingit ut ex defectu materiæ compoi^Bsitum hujusmodi esse amittat, secundum hoc quod impro■kportionata ad ipsum efficitur : et tamen ipsa forma remanet
^BLin suo esse, et sic destructio est compositi, forma remanente.
:^BSi vero forma non habeat esse absolutum in quo subsistat,
^Ksed sit per esse compositi, tunc ex quo compositum desinit
jBjesse, oportet quod forma etiam esse amittat, et per accidens
Mk corrumpatur.
■B? Ad tertium dicendum', quod, sicut dicit Commentator in
■r lll De anima, disput. i, in solut. ultimi dubii, intellectus non
B eodem modo dicitur forma cum aliis formis materialibus ;
» quod quantum ad hoc dico verum esse, licet ipse aliud intenBfe-dat. quod anima cum habeat esse absolutum, ut ejus operatio
ostendit, non habet esse per esse compositi, quin potius
w' compositum per esse ejus ; et ideo corrupto corpore non
1BL corrumpitur per accidens anima sicut aliæ formæ, quæ non
I sunt nisi per esse compositi, nec aliquam operationem habent
f nisi mediante materia.
t Ad quartum dicendum, quod anima rationalis præter
? alias formas dicitur esse substantia, et hoc aliquid, secundum

quod habet esse absolutum, et quod distinguitur ; quia1
anima potest dupliciter considerari, scilicet secundum quod
est substantia, et secundum quod est forma, non est intelligendum quantum ad diversa quæ in ipsa sunt, quasi aliud
sit essentia sua et aliud ipsam esse formam, ut sic esse formam
accidat sibi sicut color corpori : sed distinctio accipitur secun­
dum ejus diversam considerationem ; non enim ex hoc quod
est forma habet quod post corpus remaneat, sed ex hoc quod
habet esse absolutum, ut substantia subsistens : sicut etiam
homo non habet quod intelligat ex hoc quod est animal,
sed ex hoc quod est rationalis, quamvis utrumque sit sibi
essentiale.
Ad quintum dicendum, quod ex ratione illa non plus pro­
batur quam hoc, scilicet quod id quod habet virtutem ad hoc
ut sit semper, dum habet illam virtutem, non terminat esse
suum ad aliquod tempus ante vel post, quasi non potuerit
per hanc virtutem plus quam certo tempore durasse ; et hoc
etiam in anima verum est : quia per virtutem quam modo
habet, potuisset per mille millia annorum durasse. Sed quia
hanc virtutem a se non habet, sed ab alio, tunc ex hac vir­
tute incepit sua duratio quando hæc virtus data est sibi.
Ad sextum dicendum, quod intelligere cum aliquo vel
sine aliquo dicitur dupliciter. Vel hoc modo quod illud etiam
intelligatur esse particeps operationis, sicut organum virtu­
tis visivæ simul cum virtute visiva videt, quia videre est
compositi, et sic intellectus omnino sine corpore intelligit,
quia hæc operatio non perficitur mediante organo corporali ;
vel ita quod illud sit objectum operationis, sicut visus non
potest videre sine colore, et hoc modo etiam intellectus in
statu viæ non potest intelligere sine phantasmate, quod se
habet ad intellectum sicut color ad visum, ut Philosophus
in III De anima, text. 30, dicit. Et ex hoc non ostenditur quod
anima intellectiva habeat esse dependens ad corpus, cum
operatio egrediatur ab ipsa absolute. Sed post mortem alium
modum intelligendi habebit, de quo locus erit inquirendi
in fine quarti libri.
Ad septimum dicendum, quod vertibilitas in nihil, nihi
aliud ponit in creatura quam dependentiam esse ejus ad
principium a quo esse habet ; adeo quod si influentia ejus
cessaret, quælibet creatura esse desisteret. Sed ex hoc non
potest creatura corruptibilis dici, ut in I libro dictum est,
dist. vin.
1. Parm. : « quod dicitur, quod

DISTINCTIO XIX, QUAEST. I, ART. II

485

ARTICULUS II
Utrum, homo in primo statu habuerit necessitatem moriendi
Ad secundum sic proceditur. 1. Videtur quod homo in
^■primo statu habuit necessitatem moriendi secundum corpus.
Mfouidquid enim sequitur ex necessitate materiae, est necessa^■rium necessitate absoluta, ut in II Physic., text. 88, habetur.
^KSed corruptio compositi ex contrariis sequitur ex necessitate
^Knateriæ. Ergo corpus hominis, quod ex contrariis composiB,um erat, simpliciter et absolute erat necesse corrumpi.
2. Præterea, quod est corruptibile secundum partem est
■ætiam secundum totum dissolubile. Sed corpus hominis in
^Bprimo statu secundum aliquam partem dissolubile erat :
^Kalias cibo non uteretur, præcipue quia est formatus in perM&ecta quantitate, cum nutrimentum sit ad restaurationem
Mïdeperditi. Ergo videtur quod etiam totum corpus dissolu^Rbile foret.
3. Præterea, ut in V Melaphys., text. 6, dicitur, necessitas
«Icibi est de ilis sine quibus non potest esse vita. Sed homo in
«ttirimo statu habebat vitam cibis indigentem, ut in Littera
^■aicitur. Ergo sine cibis vivere non potuisset ; et ita videtur
■giquod, quantum in se erat, necessitatem mortis haberet.
4. Præterea, ea quæ differunt secundum genus non sunt
«transmuta bilia invicem. Sed corruptibile et incorruptibile
«Sunt hujusmodi, ut in X Metaph., text. 26, dicitur. Ergo non
«motest esse ut homo, qui nunc est corruptibilis, prius fuerit
Manco rruptibilis.
fUg 5. Præterea, mortale est una de differentiis constitutivis
«nominis. Sed, ut in VIII Metaph., text. 10, dicitur, qualibet
«differentia apposita vel amota fit alia species, sicut etiam
Wriumerus per additionem et subtractionem unitatis. Ergo
®si homo ante peccatum fuisset immortalis, fuisset alterius
speciei : quod est inconveniens.
Sed contra, Apostolus, Rom., vi, 23, dicit : Stipendia pec' cati mors. Ergo homo ante peccatum mortuus non fuisset.
Idem potest haberi ex hoc quod dicitur Sapient., i, 13 : Deus
mortem non fecit, ...sed impii manibus et verbis accersierunt
illam.
' Præterea, pœna non præcedit culpam. Sed mors est maxima
pœnarum ; unde a Philosopho finis terribilium dicitur in
1. I p. Suinmæ lheol., q. xcvu, art. 1.

III Elhic., cap. ix vel xiv. Ergo ante peccatum mortuus non
fuisset.
Solutio. — Respondeo dicendum, quod, ut ex II Physic.,
text. 89, habetur, ea quæ sunt ad finem, instituuntur secun­
dum rationem finis, ut patet præcipue in artificialibus. Cum
ergo homo institutus esset ad finem beatitudinis excedentis
omnem facultatem humanæ naturæ, oportuit quod in ipsa
sui institutione aliquid sibi collatum fuerit supra facultatem
principiorum naturalium. Ex principiis autem naturalibus
esse perpetuum habere non poterat, cum ex contrariis com­
ponatur, quod est causa corruptionis in rebus, cum forma
materiam perficiat secundum ejus capacitatem. Unde hoc
sibi supra conditionem naturæ suæ collatum fuit ut anima,
quæ in tam nobilem finem ordinabatur, secundum potesta­
tem suam supra communem naturæ ordinem quo materia
recipit esse secundum sui conditionem, esse perpetuum mate­
riæ communicaret. Et quia hæc potestas animæ. super corpus
consequebatur ex ordinatione ejus in finem, non poterat
impediri ejus effectus nisi per deordinationem ejus a fine,
quæ sine peccato esse non poterat ; et quia peccare poterat,
libero arbitrio nondum in justitia confirmato, poterat impe­
diri ejus effectus, ut morte esse perpetuum interciperetur :
et ideo quodammodo erat mortalis, inquantum poterat mori,
et quodammodo immortalis, inquantum poterat non mori.
Sed potentia moriendi non poterat reduci statim in actum,
nisi præcedente immutatione animæ secundum actum pec­
cati : ideo simpliciter dicendus erat homo in statu illo immor­
talis, et mortalis non nisi secundum quid, scilicet si pecca­
ret : quia, ut in IX Melaphysicor., text. 12, dicitur, illud
dicitur simpliciter esse in potentia ad aliquid quod potest
statim reduci in actum uno motore : sicut non dicimus quod
ex terra possit fieri statua, sed ex cupro, quamvis ex terra
fiat cuprum.
Ad primum ergo dicendum, quod ratio illa procederet,
si compositum esse recepisset secundum conditionem materiæ.
et non secundum potestatem formæ, cujus esse perpetuum
est : et hoc idem animæ in principio, super communem natura'
cursum, collatum est.
Ad secundum dicendum, quod quidam dicunt quod nulla
dissolutio vel perditio facta fuisset in corpore Adæ, et cibus
ab eo non sumebatur ad restaurationem deperditi, sed contra
hunc defectum communem omni creaturæ, qui est vertibilitas
in nihil. Sed hoc ridiculum videtur : quia secundum hoc etiam
corpora cælestia cibis indigerent, et etiam incorporeæ sub-

^■stantiæ : nec contra hunc defectum per cibos subvenitur, ut
^■vel tollatur dependentia sui esse1 per cibum, val saltem minua^■tur. Irrationale autem est quod indiguerit propter defectum
^■aliquem1
2, propter quem illi defectui subveniri non possit.
»'Et ideo dicendum est quod cibus sumebatur ad restauratioKnem deperditi, et ad augmentum corporis in quantitate perjKfecta, et ad multiplicationem speciei per viam seminalem,
■ secundum quod nutritiva augmentativæ et vegetativæ deserJKvire dicitur : et ideo oportet ponere quod aliqua particularis
MTdeperditio in corpore Adæ fieret ; non tamen poterat subsequi
dissolutio in toto propter virtutem regitivam corporis, quæ
■ierat ex parte animæ, ut dictum est ; sicfft etiam in partibus
W mundi contingit elementorum in partibus corruptionem fieri ;
afenon autem in toto contingit elementa corrumpi, ex eo quod
■.inferiorum corporum ordo virtute superiorum conservatur.
K Ad tertium dicendum, quod si Adam non comedisset, moreK.retur, nec tamen mori poterat ante peccatum : quia hoc ipsum
W.quod erat non comedere tempore determinato fuisset sibi
isrpeccatum ; tum quia erat contra præceptum divinitus pro’Sæmulgatum, quo præceptum erat sibi ut de omni ligno paraJMisi comederet, Genes., n ; tum quia, non existente præcepto,
wporet contra legem naturaliter insitam. Tempus autem deterWminatum comedendi non per experientiam defectus cogno^Ivisset, sed judicio rationis.
Ad quartum dicendum, quod impossibile est quod de incornptibili in corruptibile transmutatio fiat, vel e contrario,
i sumantur ut opposita, id est supra eadem principia funata. Incorruptibilitas autem illa quam primus homo habuit,
&ion fuit in principiis naturæ fundata, sed in virtute animæ
'1'· divinitus concessa : et ideo quando naturæ suæ derelictus
est, mortem quam in natura sua habebat, necesse fuit in
r.. actum exire,
*
quæ quidem dictæ immortalitati opposita non

B

‘ - erat.

(

Unde patet responsio ad quintum : quia illa immortalitas
principia naturæ, in quibus consistit mortalitas, non tollebat :
> unde nulla differentia constitutiva diminuitur ; dicebatur enim
/ homo tunc mortalis, prout mortale est differentia ejus, secun‘ dum quod ex conditione naturæ suæ mortalitatem habuit3.
1. Id est « vertibilitas in nihil » superius dicta.
2. Id est « aliqua re, qua illi defectui subveniri non possit » ; vel
« cibo, per quem », etc.
3. Parm. : « mortem habuit. »

ARTICULUS III

Utrum corpus Adæ fuerit passibile1
Ad tertium sic proceditur. 1. Videtur quod corpus Ada·
fuerit passibile. Sentire enim, secundum Philosophum, III
De anima, text. 3, quoddam pati est. Sed Adam habuit corpus
sensibile. Ergo et passibile.
2. Præterea, corpora superiora sunt causa motuum in
inferioribus corporibus. Sed corpus Adæ aliquo modo muta­
bile erat, ad minussecundum augmentum. Ergo erat recep­
tivum impressionum superiorum corporum. Sed recipere
impressionem agentis est pati. Ergo habuit corpus passibile.
3. Præterea, somnus est passio quædam, et immobilitatio
organorum sentiendi12, ut Philosophus ostendit, De somno
et uig., lect. 1. Sed Adam in primo statu dormivisset ; unde
Genes., n, immissus in eo sopor a Domino dicitur. Ergo cor­
pus passibile habebat.
4. Præterea, augmentum sine alteratione esse non potest,
nec alteratio sine passione, ut in I De generatione, lect. 16,
et text. comm. 38, dicitur. Sed corpus Adæ erat augmentabile. Ergo et alterabile et passibile.
5. Præterea, omne molle obvians duro oportet quod cedat
sibi. Sed Adam habuit in carne sua mollitiem. Ergo ab aliquo
corpore duro, ut securi, secari potuisset ; similiter etiam uri,
ut dicitur, ab excellenti calido ; et sic de omnibus aliis passio­
nibus3 corporalibus.
Sed contra, omnis passio magis facta abjicit a substantia,
ut dicit Philosophus, VI Topic., cap. π. Sed quod abjicitur
a substantia est via in corruptionem. Ergo cum corpus Adafuerit incorruptibile, non potuit simul esse passibile.
Præterea, cum semper patiens sit ignobilius agente, passio
aliquem defectum importat in patiente. Sed corpus Ada·
nulli defectui subjici poterat. Ergo passibile non erat.
Solutio. — Respondeo dicendum, quod « pati » dicitur
dupliciter : uno modo communiter, alio modo proprie. Com­
muniter dicitur pati quidquid recipit aliquid quocumque
modo ; et sic cum omne recipiens careat eo quod recipit et
sit in potentia ad illud, et e contrario omne quod est in poten­
tia ad aliquid sit receptivum alicujus ; a tali passibilitate
1. I p. Summæ theol., q. xcvu, art. 2.
2. Parm. : « sensibilium. »
3. Parm. : « passibilibus. »

nihil absolvitur, nisi illud quod est actus purus, scilicet Deus ;
jomnis enim creatura passibilis dici potest, secundum quod
jalicujus perfectionis receptibilis est. Sed quia illud quod per­
fectionem recipit, non proprie dicitur passum vel alteratum,
i sed magis perfectum, ut in VII Physicor., text. com. 16,
‘ dicitur ; ideo proprie dicitur « pati » secundum quod passio
sequitur alterationem qua aliquid transmutatur ab eo quod
est sibi secundum naturam : sicut si aqua calefiat, yel aer
finspissetur, et si corpus animalis infirmetur, non autem si
sanetur. Primo ergo modo, accepta passione, corpus Adæ
^passibile erat ; sed secundo modo accepta, tunc dicendum est,
corpus ejus fuisse passibile secundum quid, scilicet si peccar-,ret ; et impassibile simpliciter, sicut de mortali et immortali
dictum est supra1.
p Ad primum ergo dicendum, quod duplex est passio. Una
Vquæ sequitur actionem naturæ : quando scilicet species agen­
dis recipitur in patiente secundum esse materiale, sicut
f quando aqua calefit ab igne. Alia quæ sequitur actionem quæ
Jest per modum animæ : quando scilicet species agentis recijppitur in patiente secundum esse spirituale, ut intentio quæIsHam, secundum quem modum res habet esse in anima, sicut
Mpecies lapidis recipitur in pupilla ; et talis passio semper
Vast ad perfectionem patientis ; unde talem passionem non
«Xcluditur a corpore Adæ.
® Ad secundum dicendum, quod cum motus superiorum
#orporum sit ut vitæ quædam1
2 natura existentibus omnibus,
Wt in VIII Physic., text. com. 1, dicitur, passio illa secundum
Auam corpora inferiora superiorum impressionem recipiunt,
',aist ad perfectionem et conservationem eorum ; unde nec
^étiam talis passio a corpore Adæ excluditur.
■p Ad tertium dicendum, quod secundum quosdam homo in
v ttrimo statu non dormivisset. Sed quia hoc ratione vel aucto-mate. firmari non potest, probabilius videtur ut ex quo vitam
«tnimalem habebat, ea quæ talem vitam consequuntur sibi
'non deessent. Somnus autem quandoque convenit ex causa
haturali, sicut ex vaporatione alimenti, vel ex humiditate
cerebri, ut in prima ætate, et sic videtur utraque de causa
potuisse esse somnum in primo statu ; quandoque vero ex
causa innaturali, sicut ex labore aut ægritudine, et sic non
luisset ibi somnus. Somnus enim, quantum in se est, est passio
ad perfectionem totius animalis pertinens, eo quod in somno
1. Art. 2, in corpore.
2. Parm. addit : « quæ inest. »

intenduntur virtutes naturales, et quietantur virtutes ani­
males, ut postmodum fortiores sint in actibus suis.
Ad quartum dicendum, quod in augmento est alteratiu
ejus quod additur, quia convertitur in substantiam ejus quod
augetur ; non autem oportet quod sit alteratio ejus cui addi­
tur, per quam a perfectione naturæ suæ transmutatur ; et
hoc quod augetur est illud cui additur alimentum ; unde ex
augmento non potest concludi passibilitas corporis augmen­
tât!.
Ad quintum dicendum, quod quamvis caro Adæ mollis
esset et divisibilis, tamen per providentiam suam contine­
batur a tali passione, dum sibi a nocivis cavebat, quod si
non faceret, peccaret. Sed per divinam providentiam ab omni
violentia conservabatur illæsus.

ARTICULUS IV

Utrum homo in primo statu fuerit impassibilis
et immortalis per naturam1
Ad quartum sic proceditur. 1. Videtur quod per naturam
homo in primo statu erat impassibilis et immortalis. Ejus­
dem enim est infundere et continuare vitam. Sed anima
naturaliter vitam corpori infundit. Ergo etiam naturaliter
in perpetuum vitam in corpore continuasset.
2. Præterea, ut dicit Augustinus, XI Super Genes., et
Philosophus, in III De anima, text. 19, agens est nobilius
patiente. Sed corpus Adæ nobilissimum corporum erat. Erg<i
a nullo corpore pati poterat, ut corrumperetur, etiam secun­
dum conditionem naturæ suæ.
3. Præterea, corruptio contingit in corporibus mixtis ex
hoc quod aliquod elementorum prædominans harmoniam
mixtionis dissolvit. Sed corpus Adæ erat temperatissimum.
Ergo videtur quod non poterat ibi sequi corruptio naturalis
per excessum alicujus contrarii.
4. Præterea, corruptio naturalis animalium contingit cx
consumptione humoris naturalis. Sed in corpore Adæ, si ali­
quid deperdebatur, poterat per cibum assumptum restaurari,
præcipue cum ipse quantitatem deperditi et virtutem cibi
assumpti cognosceret, et in edendo modum conservaret.
Ergo videtur quod nunquam naturaliter corruptus fuisset.
5. Præterea, illa dicimus naturaliter evenire quæ ex ratio1. I p. Summæ tkeol., q. xcvu, art. 1.

î^Bnibus seminalibus rebus inditis consequuntur. Sed per vir^Btutem ligni vitæ immortalitatem consecutus fuisset, ut in
Littera dicitur. Ergo videtur, cum lignum illud esset corpus
naturale, quod naturaliter vitam conservare potuisset.
Sed contra est, quia Dionysius dicit in iv cap. De div.
Knom., § 23, coi. 726, t. I, quod data naturalia dæmones per
H' peccatum non perdiderunt. Sed homo non amplius quam
■rdæmon peccavit. Ergo si immortalitatem naturaliter1 habuisBr.set, eam nullatenus amisisset.
Præterea, difïerentiæ consequuntur ex principiis essentiaMfelibus speciei. Sed mortale est differentia hominis. Ergo ex
SE naturalibus principiis homo habet quod sit mortalis. Cum
■Eergo natura speciei eadem sit ante peccatum et post, videtur
ane quod ante peccatum etiam naturaliter mortalis erat,
βκ Solutio. — Respondeo dicendum, quod immortalitas illa
M?.et impassibilitas quam homo habuit in primo statu, non inerat
a^sibi ex suis principiis naturæ, ut dictum est, sed ex beneficio
conditoris : unde naturalis proprie dici non potest, nisi forte
%;naturale dicatur omne illud quod natura incipiens accepit.
Jp-Sed contra multiplices modos corruptionis et causas, pluri® bus remediis a corruptione conservabatur. Est enim quadruWjjlex modus quo corpora animalium corrumpuntur. Primus
jtTest, qui communiter invenitur in omnibus generabilibus et
^‘-corruptibilibus, ex hoc quod res materiales habent virtu­
tem finitam ad essendum ; unde oportet quod omnes certa
«periodo corrumpantur, ut in II De gener., text. comm. 57,
dicitur. Secundus est communis omnibus corporibus mixtis,
•^'■ex excessu inordinato alicujus contrariorum ; et contra utrump^que istorum defectum subveniebatur homini per quamdam
g· virtutem animæ collatam ad hoc ut secundum conditionem
„ suam materiam perficeret ; ut sicut ipsa anima habet esse
-indeficiens, ita indeficiens esse corpori tribueret et perpetuam
æqualitatem complexionis. Tertium modum corruptionis pro­
prium habent corpora animata, sicut et proprium modum
. generationis, ex hoc scilicet quod calor qui est instrumentum
< animæ, humidum consumit in quo est vita : et contra hunc
■ defectum subveniebatur sibi duplici beneficio : quia per esum
aliorum lignorum paradisi restaurabatur continua deperditio
facta in corpore, sicut etiam in nobis fit per cibos quibus uti. jnur. Sed quia illud quod ex nutrimento convertitur, non
est adeo perfecte subserviens virtuti speciei sicut quod prius
■erat, eo quod virtutes naturales semper debilitantur in agendo :
1. Parm. omittit : « naturaliter. »

ideo in nobis oportet quod in fine sequatur diminutio quando
virtus speciei adeo debilitatur propter mixtionem extranei
quod non potest fieri tanta restauratio quanta fit consumptio ;
et sic in fine oportet consumptionem esse, ut Philosophus,
in I De gener., lect. 25 vel text. 88, dicit : et ponit exemplum
de vino, cui semper admiscetur aqua, quod tandem aquosum
fit. Sed ad hoc subveniebat ei lignum vitæ, cujus virtute
divinitus concessa alimentum assumptum in perfectam assimilationem adducebatur : propter quod etiam a quibusdam
dicitur quod ad restaurationem humidi radicalis deperditi
conferebat. Quartus autem modus corruptionis est per vio­
lentiam ab aliquo extrinseco agente, sicut per incisionem
gladii vel adustionem ignis, et hujusmodi : et ab hoc modo
corruptionis conservabat hominem illæsum divina providen­
tia, per quam decretum erat ut nullum nocumentum homo
pateretur in corpore, nisi prius a mentis innocentia deviasset.
Ad primum ergo dicendum, quod animæ non est naturale
infundere vitam nisi tali corpori, scilicet quod est sic complexionatum et organizatum ; et manente tali dispositione cor­
poris, vita continuatur ab anima. Sed hanc non est .possi­
bile semper durare secundum potestatem inferioris naturæ ;
unde non oportet quod immortalitas sit naturalis.
Ad secundum dicendum, quod impossibile est aliquod
mixtum esse in quo non prædominetur alterum contrariorum,
multis de causis. Primo, cum naturæ elementares se habeant
quasi materialiter ad formam mixti, non posset mixtum con­
sequi unam formam simpliciter nisi elementa aggregarentur
in unum hoc modo quod unum sit formale et prædominans.
Secundo, quia ad mixtionem exigitur elementorum alteratio,
quam esse non contingeret, si ponerentur eorum æquales
virtutes ; oportet enim quod virtus alterantis virtutem alterati excedat. Tertio, quia nullum locum naturalem haberet,
si nullum elementum in eo dominaretur ; et ita nec motum
naturalem : in quo deficeret a proprietate corporis naturalis.
Quarto, quia in animatis specialiter calor est instrumentum
animæ, ut in II De anima, text. com. 50, dicitur ; unde opor­
tet calorem prædominari : et sic oportet quod in quolibet
mixto tandem sequatur corruptio.
Ad tertium dicendum, quod nihil prohibet illud quod est
nobilius simpliciter, esse minus nobile secundum aliquid ;
sicut caro humana, quæ quidem secundum naturam suæ
speciei nobilior est gladio, tamen secundum proprietatem duri
et mollis est ignobilior, quia durum nominat potentiam natu­
ralem respectu illius rei cujus molle impotentiam dicit ;

Uh et eodem modo est ignobilior quam ignis, cum habeat in
potentia calorem, quem ignis habet actu ; actus vero semper

■|

β potentia est nobilior ; et ideo contingit corpus nobilius ab
K ignobiliori pati secundum naturam, ut corpus animalis ab
S igne·
V
Ad quartum dicendum, quod illud quod ex nutrimento
in carnem convertitur, semper efficitur minus ac minus habens

B de virtute speciei : tum quia virtus naturalis ex actione debiS litatur, eo quod agens simul patitur, ut in VI Physic1, dicitur ;

tum quia perfectius recipit virtutes speciei quod per se gene­
ratur quam quod generatur per admixtionem ad alterum ;
sicut vinum quod generatur in vite virtuosius est quam hoc
quod aggeneratur ex additione aquæ transsumptæ in vinum,
ex cujus etiam admixtione totum vinum debilitatur, et sic
ex additione nutrimenti quod in carnem convertitur, virtus
speciei debilitatur1
2 ; tum etiam quia omnis virtus quanto
plus est unita, tanto efficacior est ad agendum, et quanto
materia magis multiplicatur, tanto calor naturalis magis
diffunditur, unde est minus potens ad convertendum ; sicut
etiam in libro XIII De animalibus3 dicit Philosophus, quod
animalia quæ habent magnum cor sunt timida : quia calor
in magno corde est dispersus, et in parvo congregatus ; et.
ideo in puero tantum de alimento convertitur quod sufficit,
non solum ad restaurationem deperditi, sed etiam ad augmen^
tum ; sed postea convertitur solum hoc quod ad restaurationem deperditi sufficit ; tandem vero non tantum natura
potest convertere quantum deperditur ; unde oportet quod
sequatur diminutio et tandem corruptio. Et ideo per virtu­
tem naturalem hoc non potest contingere ut per sumptionem
cibi vita hominis perpetuo conservetur.
Ad quintum dicendum, quod lignum vitae non erat prin­
cipalis causa immortalitatis, sed coadjuvans ad continua­
tionem vitæ modo prædeterminato ; ideo immortalitas non
est judicanda naturalis propter virtutem ligni vitæ ; sed magis
gratuita propter virtutem animæ supra naturam collatam,
quæ principalis causa immortalitatis erat. Et præterea in
rebus viventibus non dicitur aliquid naturale nisi quod ex

1. Velut ex text. 52 prius indicabatur ad marginem, sed fictitie.
Colligitur potius ex VIII Phys., text. 41, et expressius lib. IV De
generat, animal., cap. m, circa medium. Nicolai.
2. Parm. omittit : « et sic ex additione nutrimenti quod in carnem
, convertitur, virtus speciei debilitatur. »
3. Vel juxta novam seriem sive inscriptionem, lib. Ill De part,
animal., cap. iv. Nicolai.

principio intrinseco consequitur; quamvis etiam per actionem
quarumdam rerum naturalium extrinsecus agentium aliquid
in eis efficiatur, ut patet in ustione1 et aliis similibus.
ARTICULUS V

Utrum, immortalitas Adæ fuerit eadem cum
immortalitate resurgentium1
2
Ad quintum sic proceditur. 1. Videtur quod immortalitas
Adæ non sit eadem cum immortalitate resurgentium. Primo
per hoc quod Augustinus3 dicit quod alia est immortalitas
quam in Adam perdidimus, et alia quam per Christum in
resurrectione speramus.
2. Præterea, de eodem in idem non est aliqua transmuta­
tio. Sed infra dicetur quod, si Adam perstitisset, transfe­
rendus erat de immortalitate quam habebat in spiritualem
vitam. Ergo immortalitas spiritualis, qualis est resurgentium,
non est eadem cum immortalitate Adæ.
3. Præterea, impassibilitas resurgentium est quædam
ipsorum dos. Sed Adam in primo statu dotem non habuit,
cum dos non debeatur nisi ei qui traducitur in domum cælestis sponsi per modum sponsæ. Ergo, etc.
5. Præterea, ea quæ causantur ex diversis principiis, opor­
tet esse diversa. Sed immortalitas Adæ causabatur ex innocentiæ gratia ; immortalitas autem resurgentium causabi­
tur ex habitu gloriæ in beatis. Ergo non eadem immortalitas
est utrobique.
5. Sed contra, immortalitas corporis consequitur liber­
tatem arbitrii, secundum ejus diversum statum. Sed in omni­
bus statibus est eadem libertas arbitrii. Ergo eadem est
immortalitas corporis in primo et ultimo resurgentium statu.
6. Præterea, una et eadem potentia est qua? prius dispo­
sita est, et postmodum efficitur necessitas. Sed corpus homi­
nis in primo statu erat immortale, quasi secundum potentiam
dispositam, tantum eo quod poterat mori et non mori ; in
ultimo vero statu erit immortale secundum potentiam qua·
est necessitas ad vitam, quia impossibile erit mori. Ergo
est una et eadem immortalitas.
Solutio. — Respondeo dicendum, quod immortalitas
1. Parm. : « unctione. »
2. I p. Summæ theolog., q. cn, art. 2.
3. Beda.

βί dicit potentiam quamdam ad semper vivendum et non morienW dum. Hæc autem potentia in natura humana ex parte cor­
al poris non invenitur, nisi imperfecta, quasi potentia obedienK tiæ tantum ; eo quod per principia naturæ vitæ sempiter■Lnitas haberi non potest ; sed complementum hujus potentiæ
jK est ex aliquo divirio munere gratis collato. Sic ergo immorME talitas dupliciter considerari potest : vel quantum ad potentiam incompletam naturalem, et sic est una et eadem immorW talitas, sicut una et eadem natura ; vel quantum ad munus
gratiæ. quod est quasi formale complens dictam potentiam,
Mjj/ et sic invenitur differentia utriusque immortalitatis et impas.1·! sibilitatis : quia prima fuit per gratiam innocentiæ, ultima vero
W erit per donum gloriæ. In primo enim statu talis erat victoria
a|E. animæ super corpus ut nihil in corpore fieri posset quod animæ
adversaretur ; sed in ultimo statu amplior erit victoria in
hoc quod proprietates animæ quodammodo in corpus redunsfi.dabunt, ut corpus agile, et lucidum, et spirituale efficiatur,
Jgg; et impassibile.
Et per hoc patet responsio ad utramque partem.
W

EXPOSITIO TEXTUS

» « In primo statu fuit corpus hominis animale. » Videtur
Æ quod tale etiam erit in tertio statu, cum animal genus hottii'SKiiis sit, et semper de specie prædicetur. — Et dicendum quod
ifflp.differt animal et animale quantum ad nominis significationem :
S' '"quia animal nominat naturam generis, quæ a specie nunquam
■removetur, unde semper homo dicetur animal ; sed animale
’dicit aliquod denominatum ex natura animalis. Cum autem
'Jp'' denominatio proprie sit abeo quod est formale et perfectivum
rei, illi tantum esse animale competit in quo proprietates ani’,i· malis quantum ad aliquod dominantur1. Hæ autem sunt in
quibus homo cum aliis animalibus convenit : et ideo qui bruU’ tales motus sequitur, id est passiones sensitivæ partis, ani■' malis homo ab Apostolo dicitur, I Corinth., π. Quia ergo in
primo statu hominem oportebat occupari circa opera nu■ tritivæ et generativæ, sine quibus vitam conservare non
' poterat ; ideo animalem vitam dicebatur habere.
« Corpus propter peccatum mortuum est. » Videtur hoc esse
, falsum, et expositio insufficiens quæ adjungitur : quia quod
in futurum necessarium est, nondum ^amen dicitur esse
1 factum : ergo etsi ex peccato necessitatem mortis homo incur■ rat, non tamen corpus ejus mortuum dici debet.
1. AI. : « denominantur. »

496

COMMENTUM IN LIB. II SENTENTIARUM

Et dicendum, secundum quosdam, quod homo post pecca­
tum est in continuo actu deficiendi usque ad mortem, secun­
dum quod dicitur Sapient., v, 13 : Nati continuo desivimus1
esse ; et ideo statim homo mortuus potest dici. Sed hoc vide­
tur redire in opinionem Heracliti, qui ponebat omnia moveri
semper : volebat enim omnem transmutationem quæ in longo
tempore contingit, puta augmenti, dividere secundum omnes
particulas temporis, ut in qualibet parte temporis esset assi­
gnare aliam partem motus, sicut est in motu locali, qui solus
proprie et vere continuus est, ut in VIII Physic. Commentator
dicit, et hoc satis a philosophis improbatur. Præterea non est
possibile1
2 quod duo motus contrarii sint continui ; unde cum
generatio et corruptio sint contraria, oportet inter tempus
generationis et corruptionis ejusdem rei esse aliquod tempus
in quo non corrumpitur nec generatur. Et præterea adhuc non
debet dici mortuum, sed mori.
Et ideo aliter dicendum est quod expositio Augustini est
sufficiens, ut scilicet ex hoc mortuum dicatur, quia necessita­
tem mortis habet : quod enim est in futurum necessarium etsi
nondum in actu in seipso, est tamen jam determinatum in
causa sua, ut quodammodo possit dici esse. Unde et de ortu
solis et luminarium, et occasu et eclipsibus fiunt demonstra­
tiones, ut de his quæ sunt semper : quia causas determinatas
habent, quas non contingit aliquo modo deficere. Unde dicit
Augustinus, IX Super Genes., cap. x, § 17, coi. 399, t. III,
quod hoc modo dicitur corpus hominis post peccatum mor­
tuum, sicut a medicis homo infirmus desperatus propter
impossibilitatem evadendi dicitur mortuus. Quod autem
dicitur : Continuo nati desivimus esse, non est intelligendum
quasi transmutatio corruptionis hominis sit toto tempore
vitæ ejus in actu : sed vel hoc dicitur propter brevitatem
vitæ, quod enim parum est, quasi nihil esse videtur, ut dicitur
in II Physic., vel quia dies ad vitam determinati a Deo con­
tinue labuntur.
Quod erat ei de ligno vitæ. Videtur quod hoc dictum redeat
in fabulas antiquorum, quas Philosophus deridet et improbat
in III Metaph., qui dicebant deos qui gustaverunt de quodam
cibo factos esse immortales, alios autem remansisse mortales.
— Sed dicendum quod non est simile : quia illi fabulose
totam causam immortalitatis cibo conferebant ; Augustinus
vero non intendit quod lignum vitæ esset principalis causa
immortalitatis, sed quoddam ad immortalitatem coadjuvans,
ut dictum est.
1. Parm. : « definimus. »
2. AI. : « impossibile. »

« Numquid posset non inori1? » Ad hujus quæstione
solutionem sciendum, quod etsi præceptum exterius non
accepisset, tamen interior ratio dictabat determinato1
2 tempore cibum sumendum esse : et ideo, si cibum non assumpsisset tam de illo ligno quam de aliis, contra legem naturalem
fecisset3, et ideo peccasset, et mortuus fuisset.

1. AI. : « Non quod posset, » etc.
2. AI. : « terminato. »
3. AI. : « fuisset. »

De modo procreationis filiorum, si non peccassenl primi parentes1,
ei quales nascerentur filii.
Post hæc videndum est qualiter primi parentes, si non per­
çassent, filios procréassent, et quales ipsi filii nascerentur.
Quidam putant ad gignendos filios primo homines in paradiso
misceri non potuisse, nisi post peccatum, dicentes concubi­
tum sine corruptione vel macula non posse fleri ; sed ante pec­
catum, nec corruptio nec macula in homine esse poterat, quo­
niam ex peccato hæc consecuta sunt. Ad quod dicendum est
quod, si non peccassent primi homines, sine omni peccato et
macula in paradiso carnali copula convenissent, et esset ibi
torus immaculatus, et mixtio sine concupiscentia, atque geni­
talibus membris, sicut cæteris imperarent, ut ibi nullum motum
illicitum sentirent et sicut alia membra corporis aliis admo­
vemus, ut manum ori, sine ardore libidinis, ita genitalibus
uterentur membris sine aliquo pruritu carnis. Hæc enim
lethalis ægritudo membris humanis ex peccato inhæsit. Genuis­
sent itaque filios in paradiso per coitum immaculatum, et sine
corruptione. Unde Augustinus, Super Genes., lib. IX, cap. x,
§ 18, coi. 399, t. 3 : « Cur non credamus primos homines ante
peccatum genitalibus membris ad procreationem imperare
potuisse, sicut cæteris in quolibet opere, sine voluptatis pruritu
utimur12 ? Incredibile enim non est Deum talia fecisse illa cor­
pora, ut, si non peccassent, illis membris sicut pedibus impe­
rarent ; nec cum ardore seminarent, vel cum dolore parerent.
Sed post peccatum, motum illum meruerunt, quem nuptiae
ordinant, continentia cohibet. » Et cap. vu, coi. 397 : « Infir­
mitas enim prona in ruinam turpitudinis excipitur honestate
nuptiali, et quod sanis officium esset, ægrotis est in remedium. »
Et cap. m, col. 395 : « Emissi quidem de paradiso convenerunt,
et genuerunt : sed potuerunt in paradiso eis esse nuptiæ hono­
rabiles, et torus immaculatus, sine ardore libidinis, sine dolore3
pariendi. »

Quare in paradiso non coierunt, duobus modis solvit

« Cur ergo non coierunt in paradiso ? Quia creata muliere
mox transgressio facta est, et ejecti sunt de paradiso ; vel
1. AI. omittitur « primi parentes ».
2. AI. : « utuntur. »
3. AI. : « sine labore. »

quia nondum Deus1 jusserat ut coirent, et poterat divina expectari auctoritas, ubi concupiscentia non urgebat. Deus vero
non jusserat, quia casum eorum præsciebat, de quibus homo
propagandus erat12. » Ecce expresse habes de, modo procrea­
tionis filiorum.
■

B[

De termino illius inferioris vitæ, utrum nati filii3
per successiones, an simul omnes transferendi fuissent

B
De termino vero temporis quo transferrentur ad spiritualem
B cælestemque vitam, certum aliquid Scriptura non tradit : et
B ideo ambiguum est utrum parentes, genitis filiis, perfectaque

humani officii justitia, ad meliorem statum transferrentur,
non per mortem, sed per aliquam mutationem ; an patres in
aliquo statu viæ manerent, ligno vitæ utentes, donec filii ad
eumdem statum pervenirent, et sic impleto numero, omnes
simul ad meliora transferrentur, ut essent sicut angeli Dei
in cælis. De quo Augustinus ambigue disserit Super Genes.,
ib. IX, cap. m, coi. 395, t. III, ita inquiens : « Potuerunt primi
homines in paradiso filios gignere, non ut moricntibus patribus succederent filii; sed in aliquc^formæ statu manentibus,
et de ligno vitæ vigorem sumentibus, et filii ad eumdem perducerentur statum, donec, impleto numero, sine morte animalia
corpora in aliam4 qualitatem transirent, in qua omnino regenti
spiritui deservirent, et, solo spiritu vivificante, sine corporeis
alimentis viverent. » Et cap. vi : «Vel potuerunt parentes filiis
cedere, ut per successiones numerus impleretur : qui genitis
filiis, perfectaque humani officii justitia, ad meliora transferrentur, non per mortem, sed per aliquam mutationem. » Ecce
hic habemus de transitu hominis ad meliora : sed incertum
nobis relinquitur utrum simul transferrentur, an per successiones.

Quales procréassent filios : utrum perfectam staturam
et usum membrorum habentes, qualis primus homo fuit conditus
Si vero quæritur quales, si non peceassel homo, filios genuis­
set : utrum videlicet, sicut ipse primus homo secundum statu­
ri ram5 corporis et usu membrorum perfectus mox conditus cxli' tit, ita etiam ejus filii in ipso nativitatis exordio perfecti exis■ terent, qui ambulare et loqui, et cætera cuncta facere possent :
responderi potest, quod filios parvulos nasci oportebat prop­
ter materni uteri necessitatem. Sed utrum mox nati perfec-

fr'

1.
2.
3.
4.
5.

AI. decst « Deus ».
λ
Cap, iVj col, 395.
Al. : « Determinatio illius inferioris vitæ, utrum nati filii, » etc.
AI. : « in illam. »
AI. : « naturam. »

tionem staturæ et membrorum usum haberent ; an parvuli
et in minori aetate constituti, uti possent membrorum officiis,
an per intervalla temporum, eo modo quo nunc fit, perfectio­
nem staturæ et usum membrorum recepturi essent, auctori­
tatibus definitum non habemus ; et super hoc Augustinus ambi­
gue loquitur, lib.I De peccatorum meritis et remissione, cap
cap. xxxvii, col. 150, t. X : « Movet nos, inquit, si primi homines
non peccassent, utrum tales filios essent habituri qui nec lin­
gua, nec manibus, nec pedibus uterentur. Nam propter uteri
necessitatem1 forte necesse erat parvulos nasci ; sed quamvis
exigua pars corporis sit costa, non tamen propter hoc parvu­
lam viro conjugem fecit. Unde et ejus filios poterat omnipo­
tentia Creatoris, mox natos, grandes facere. » Et cap. xxxvm :
« Sed'ut hoc omittam, poterat certe eis præstare quod multis
animalibus præstitit, quorum pulli, quamvis sint parvuli,
tamen mox ut nascuntur currunt, et matres sequuntur ; c(
contra homini nato nec ad incessum pedes idonei sunt, nec
manus saltem ad scalpendum habiles, et juxta se mammis
positis, nascentes magis possunt esurientes flere quam sugere.
Propriæ vero infirmitati1
2 mentis congruit hæc infirmitas carnis, λ
Ilis verbis videtur insinuari' quod filii etiam parvuli officiis
membrorum valerent uti.
Quibusdam non absurde placuit, quod filii parvi nascerentur,
et per accessum temporis in statura ei in aliis sicut nunc profi­
cerent : quod non esset vitio imputandum.
Sed cum Augustinus sub assertione de his nihil tradat, non
irrationabiliter quibusdam placuit, primorum parentum filios
nascituros parvulos, ac deinde per intervalla temporum, eadem
lege qua et nunc nativitatem humanam ordinatam cernimus,
staturæ incrementum et usum membrorum recepturos ; ut
in illis expectaretur ætas ad ambulandum et loquendum, sicut
modo in nobis : quod utique non esset vitio deputandum, sed
conditioni naturæ ; sicut a cibo non penitus abstinere vale­
bant ; nec tamen illud erat ex vitio, sed ex naturæ conditione.
Ad hoc autem opponitur ita. Si non peccarent, nec more­
rentur. Sed non peccdrent, si non comederent. Poterant ergo
sine alimonia vivere. Cæterum, sicut supra diximus, non solum
peccarent, si de ligno vetito ederent, sed etiam si concessis
non uterentur : quia sicut erat eis præceptum non illo ligno
uti, ita aliis vesci. Præterea, contra naturalem rationem face­
rent, qua intelligebant de illis esse edendum, quod et naturali­
ter appetebant. — Item opponitur. Cum fames sit poena pec­
cati, si non peccarent, famem non sentirent. Sed sine fame
1, Nicolai' : « capacitatem. »
2. Al. : « propriæque infirmitati.

^■'superfluum videretur comedere. Unde putant quidam eos
cibis non indiguisse ante peccatum : quia non poterant esurire,
si non peccassent. Ad quod dici potest quod fames vere defectus
MR est et poena peccati. Est enim immoderatus appetitus edendi,
^B>,cui non subjacuisset homo, si non peccasset. Sed proculdubio
^B peccaret, nisi hunc defectum cibo praeveniret. Habebat enim
|M: naturalem appetitum et moderatum, cui ita satisfaciendum
erat, ne defectum famis sentiret. Sicut ergo non ex vitio, sed
ex naturæ conditione erat quod ante peccatum homo cibis
^B' -indigebat ; ita non ex vitio esset, sed de natura, si hominis
1B1 conditio in principio suo, id est in primo parente, a perfecto
inchoata, in subsequent! propagatione a modico ad majora
proficeret, ut scilicet per intervalla temporum staturæ corporeæ incrementa, usumque membrorum susciperet.

Utrum sicut statura corporis, ita et sensu mentis parvuli nascerentur, et per accessum temporis proficerent in sensu et notiBff· tia veritatis ; an mox nati in his essent perfecti.

’Mk-

Et cum de corpore humano non sit absurdum vel inconveniens hoc existimare, quæri solet utrum de sensu animæ et
■K cognitione veritatis eodem modo sentiendum sit, ut scilicet
W·. hi qui sine peccato nascerentur, sensu et intelligentia mentis
«E, imperfecti existèrent, et per accessum temporis in his profice® rent usque ad perfectionem ; an mox conditi perfectionem sensus et cognitionis perciperent. Illi qui sentiunt parvulos natos
æ' in statura corporis et usu membrorum per accessum temporis
Jp ' profecturos, non diffitentur, eosdem in exordio nativitatis,
Jgfc sensu imperfectos existera, et per intervallum temporis in
W sensu et cognitione proficere usque ad perfectum.
- w
Ad quod quidam opponunt, dicentes : Si mox nati non haberent perfectionem sensus, et intelligentiæ ignorantia in eis
■ esset. Ignorantia autem peccati est poena.
Sed qui hoc dicunt, non satis diligenter considerant, quia
•non omnis qui aliquid nescit, vel minus perfecte aliquid scit,
statim ignorantiam habere, sive ignorans esse, dicendus est :
U quia ignorantia non dicitur, nisi cum id quod sciri et non
ignorari debet, nescitur : talisque ignorantia poena peccati
est, cum mens vitio abscuratur, ne cognoscere valeat ea quæ
scire deberet1.

■fe

De hominis translatione in meliorem statum,
et de duobus bonis, altero hic dato, attero promisso

Talis erat hominis institutio ante peccatum, secundum cor• poris conditionem. De hoc au^.m statu transferendus erat,
1. Hæc ex Hugone de Sancto Victore, lib. I De sacram., parte VI,
c. xxvi, coi. 278, t. 2.

cum universa posteritate sua, ad meliorem dignioremque sta­
tum ubi caelesti et aeterno bono in cælis sibi parato frueretur.
Sicut enim ex duplici natura compactus est homo, ita illi duo
bona conditor a principio praeparavit : unum temporale, alte­
rum aeternum ; unum visibile, alterum invisibile ; unum carni,
alterum spiritui. Et quia primum est quod est animale, deinde
quod spirituale est ; temporale ac visibile bonum prius de­
dit ; invisibile autem et æternum promisit, et meritis quaeren­
dum proposuit. Ad illius autem custodiam quod dederat, et ad
aliud promerendum quod promiserat, naturali rationi in crea­
tione animæ hominis inditæ, qua poterat interbonum et malum
discernere, praeceptum addidit obedientiæ, per cujus obser­
vantiam datum non perderet, et promissum obtineret ; ut per
meritum veniret ad præmium1.
DIVISIO TEXTUS

Postquam Magister determinavit de immortalitate Adæ
per quam esse individui perpetuum conservabatur, hic deter­
minat de generatione filiorum per quam species multiplicatur
in individuis. Dividitur autem in partes duas : in prima deter­
minat ea quæ pertinent ad statum generationis ; in secunda
ostendit in quem statum post hoc transferendus erat, ibi :
« Talis erat hominis institutio ante peccatum, secundum cor­
poris conditionem. » Prima dividitur in duas : in prima deter­
minat conditionem generationis ex parte generantis ; in
secunda determinat qualitatem generatorum, ibi : « Si vero
quæritur quales, si non peccasset homo, filios genuisset, ...res­
ponderi potest quod filios parvulos nasci oportebat propter
materni uteri necessitatem. » Circa primum tria facit : primo
ostendit modum generationis, quia per concubitum sine
pruritu libidinis. Secundo ostendit generationis principium,
quia non in paradiso conjuncti sunt ante peccatum ad gene­
rationem, ibi : « Cur ergo in paradiso non coierunt » ; tertio
inquirit generationis terminum, ibi : « De termino vero
temporis, quo transferrentur ad spiritualem cælestemque
vitam, certum aliquid Scriptura non tradit. »
« Si vero quæritur, quales si non peccasset homo, filios
genuisset », etc. Hic inquirit qualitatem generatorum, et
primo quantum ad corpus ; secundo quantum ad animam, ibi :
« Et cum de corpore humano non sit absurdum vel inconve­
niens hoc existimare, quæri solet utrum de sensu animæ
et cognitione veritatis eodem modo sentiendum sit. » Circa
primum duo facit : primo determinat qualitatem natorum
in primo statu ; secundo movet quasdam objectiones, ibi :
1. Ex loco supra citato Hugonis, cap. vi et vir, coi. 267.

Ad hoc autem opponitur. » Circa primum tria facit : primo
quæstionem ; secundo ostendit eam esse dubitabilem,
verbis Augustini, ibi : « Et super hoc Augustinus ambigue
l»loquitur » ; tertio determinat ipsam, consentiendo in alteram
^^^■partem, ibi : « Sed cum Augustinus sub assertione de his
^^Hnihil tradat, non irrationabiliter quibusdam placuit primorum
^^■parentum nascituros parvos. »
« Ad hoc autem opponitur. » Hic movet objectiones contra
j^MMeterminata : et primo ostendendo quod comestione non indi'^^■?ebant ; secundo quod cibum non sumebant, quia superfluum
’^^Bfuisset1, ibi : « Item opponitur. » Et utriusque patet solutio in

; Removet

« Et cum de corpore humano non sit absurdum vel inconvej^Hhiiens hoc existimare, quaeri solet utrum de sensu animæ et
^^Ecognitione veritatis eodem modo sentiendum sit. » Hic ostenpj^Kdit qualitatem natorum ex parte animæ; et circa hoc tria
: primo movet quæstionem ; secundo determinat eam,
il^Hribi : « Illi qui sentiunt parvulos natos in statura corporis
1
usu membrorum per accessum temporis processuros, non
^^■bdiffitentur eosdem in exordio nativitatis sensu imperfectos
^^■pexistere » ; tertio movet objectionem in contrarium, et solvit,
» \^B'ibi : « Ad quod quidam opponunt. »

1

QUÆSTIO PRIMA

Hic quæruntur duo : primo de generatione primorum paren
■(’tum ; secundo de qualitate natorum.
■ Circa primum quæruntur duo : 1° an generatio fuisset in
Eprimo statu ; 2° quis modus generationis fuisset.
■p■

ARTICULUS PRIMUS
Utrum in statu innocentiae fuisset generatio1
2

Ad primum sic proceditur. 1. Videtur quod in statu innocentiæ generatio non fuisset. Generatio enim non est nisi
ad multiplicationem individuorum. Sed, sicut dicit Dama­
scenus, lib. IV De fide orthodoxa, cap. xxiv, coi. 1207, t. I,
poterat Deus genus hoc, scilicet humanum, sine generatione
multiplicare. Cum ergo via compendiosior semper eligenda
sit, videtur quod generatio non fuisset.
2. Præterea, secundum Philosophai, omne generabile
1. AI. : « non fuisset. »
2. I p. Summæ theologe q. xcvni, art. 1.

est corruptibile, et e converso, ut probat in I Cæli el mundi.
text. 102. Sed corpora humana in primo statu erant incor­
ruptibilia. Ergo videtur quod per generationem1 in esse
non producerentur.
3. Præterea, finis generationis, ut Philosophus in II De
anima, text. 35, ostendit, est ut id quod non potest conser­
vari in esse perpetuo idem in numero, perpetuetur in esse
secundum idem specie. Sed corpus humanum secundum idem
in numero in perpetua vita conservari potuisset in statu
innocentiæ. Ergo videtur quod generatio non fuisset, cum
in operationibus Dei nihil sit frustra.
4. Præterea, eorum quæ sunt idem in specie est etiam unus
modus originis. Sed primi parentes non sunt producti in esse
per generationem naturalem, sed per operationem divinam.
Ergo et eorum posteritas sine generatione naturali propa­
ganda esset.
Sed contra est quod dicitur Genes., i,28 : Crescite et multi­
plicamini, et replete terram. Sed imperium ad aliquos factum
non est nisi de actibus quorum ipsi sunt causa. Ergo multi­
plicationis humani generis primi parentes naturali genera­
tione causa fuissent.
Præterea, imago divinitatis in homine per innocentiam
in nullo diminuta fuisset. Sed in hoc quodammodo homo
divinæ imaginis similitudinem gerit quod omnium sui gene­
ris principium est. Ergo in statu innocentiæ per generationem
naturalem principium fuisset posterorum.
Solutio. — Respondeo dicendum, quod per peccatum
natura specie variata non est ; unde quæcumque ad perfec­
tionem humanæ speciei pertinent, oportet homini in statu
innocentiæ attribuere. In omnibus autem per naturam gene­
rabilibus et corruptibilibus ad perfectionem pertinet ut
unumquodque tale alterum facere possit quale ipsum est,
ut in IV Meteor., cap. in, et II De anima, text. 33, dicit
Philosophus ; et ideo oportet in natura humana ponere ali­
quem statum naturalis generationis etiamsi in ea nunquam
peccatum fuisset ; et hic est status innocentiæ, post quem1
2
homines transferendi erant in statum gloriæ, ubi omnino
generationis cessat officium, ut dicitur Mat.th., xxn, 20 :
In resurrectione nubent, neque nubentur.
Ad primum ergo dicendum, quod quamvis potuisset sine
operatione alicujus naturalis principii humanum genus mul1. AI. : « per penetrationem, »
2. AI. : « priusquam. »

tiplicare, tamen hoc magis congruum ex ordine suæ sapienti#
decrevit ut rebus omnibus operationes proprias conferret,
in quibus earum perfectio consistit : quia tanto in eis divina
bonitas magis relucet, quanto res perfectiores sunt.
Ad secundum dicendum, quod corpus humanum, quamvis
in statu innocentiæ fuerit incorruptibile per gratiam innocentiæ, erat tamen corruptibile per naturam ; et ideo natuI rali virtute ad generandum non privabatur : quia etsi quodam
I· modo immortalis esset, ut posset non mori, alio tamen modo
I mortalis erat, quia poterat etiam mori.
I Ad tertium dicendum, quod omne perpetuum est per se
I intentum in natura ; unde secundum quod aliqua se habent
I ad perpetuitatem, hoc modo sunt de intentione natur#·
l'Quædam igitur sunt quæ non habent perpetuitatem nisi
I' ratione speciei ; et in his multiplicatio individuorum non est
I per se intenta a natura, sed per accidens, prout scilicet in
E tali multiplicatione speciei perpetuitas conservatur ; unde
in his non est generatio nisi ut conservetur idem secundum
speciem, quod secundum numerum idem conservari non
potest. In hominibus autem secus est : quia quantum ad
' aliquam partem sui, scilicet animam, incorruptibilitatem
habent1 etiam secundum naturam : et ideo hominum mul­
tiplicatio est per se intenta, etiam sine hoc quod ad conser­
vationem speciei pertinet.
Ad quartum dicendum, quod in primis operibus natura
instituenda erat : et ideo oportebat illa opera immediate a
principio supernatural! esse ; sed postmodum natura insti­
tuta in proprios effectus per naturalem operationem perve­
nire poterat : et hoc de perfectione ipsius erat.

ARTICULUS II
Utrum in statu innocentiæ fuisset generatio per coitum?

E,

Ad secundum sic proceditur. 1. Videtur quod in primo statu
non fuisset generatio per coitum. Non enim potest esse coitus
sine virginitatis corruptione. Sed indecens erat in primo
* statu virginitatis corruptionem fuisse, quando humana natura
omnino integra erat et nulla dignitate privanda. Ergo vide■ÿ" tur quod non fuisset ibi generatio per coitum.1
2
1. A). : « scilicet animam incorruptibilem, habent, » etc.
2. I p. Summæ theol., quæst. xcvui, art. 2.

2. Præterea, in meliori natura melior1 est delectatio, quia
et major sensus convenientis conjuncti1
2, ex quo causatur
delectatio. Sed natura humana in primo statu purior erat
quam post peccatum. Cum ergo post peccatum delectatio
quæ est in coitu, propter suam magnitudinem usum rationis
absorbeat, videtur quod multo amplius in statu innocentiæ
fuisset : et ita fuisset perversitas ordinis in partibus animæ,
quam originalis justitia non patiebatur.
3. Si dicatur quod ratio poterat illam delectationem compri­
mere ; contra. Generativa et nutritiva potentia et augmentativa ad eamdem partem animæ reducuntur, quia sunt
potentiæ vegetabilis animæ. Sed ratio imperare non poterat
nutritivæ et augmentativæ, ut sine cibo homo nutriri et augeri
posset. Ergo nec generativæ, ut delectatio actui ejus conve­
niens remitteretur.
4. Præterea, generatio quæ est per coitum completur per
decisionem seminis. Sed in corporibus naturalibus decisio
est inductiva corruptionis. Ergo cum corpus humanum in
primo statu incorruptibile foret, talis generationis modus
ibi esse non poterat.
5. Præterea, secundum Philosophum in XVDe animalibus3,
semen est superfluum alimenti. Sed omnis superfluitas nutri­
menti assumpti inordinationi attestatur, quæ in primo statu
esse non poterat. Ergo nec talis generationis modus.
6. Præterea, aliæ superfluitates alimenti, ut egestiones,
urinæ et hujusmodi, ut videtur, in primo statu non fuissent,
cum turpitudinem quamdam habeant, quæ sine poena esse
non potest. Ergo cum eadem sit ratio de uno superfluo et de
aliis, videtur quod nec generatio per seminis decisionem ibi
fuisset, cum semen sit superfluum, ut dictum est.
Sed contra est quod dicitur Genes., i, 27 : Masculum et
feminam creavit eos. Sed distinctio sexuum est ordinata in
animalibus ad generationem quæ est per coitum. Ergo talis
modus generationis ibi fuisset.
Præterea, secundum id quod commune est, non attendi­
tur aliquorum differentia. Sed in virtute generativa homo
convenit cum aliis animalibus. Ergo cum in animalibus per­
fectis, quibus perfectior est homo, sit generatio per coitum,
videtur quod etiam hominibus talis modus generationis connaturalis sit.
1. Parm. : « major. »
2. Parm. : « consensus... cum convenienti. »
3. Seu lib. T De gener, anim., juxta seriem novam, cap. xix.

Solutio. — Respondeo dicendum, quod ad quamlibet
■ generationem oportet duo concurrere : scilicet agens quod
■ inducit formam, et patiens quod offert materiam ; nec hæc
■ duo in idem reducuntur, cum nihil patiatur vel moveatur
■ a seipso ; in omnibus1 enim viventibus perfectis in quibus
Best sexus distinctio, femina se habet ut patiens et materiam
■ ministrans, et mas se habet ut agens et formam inducens,
■ ut in XV De animalibus12 dicitur. Unde non poterat compleri
■ generatio humana nisi per conjunctionem maris et femina; ;
K propter quod mulier in adjutorium viri facta dicitur, Gen., n.
■ Ad primum ergo < dicendum, quod ad perfectionem vir■'. ginitatis duo concurrunt : scilicet integritas carnis cum inte■ gritate mentis ; quorum alterum, scilicet integritas mentis,
■ honorabilius est, reliquum virginitati essentialius. Dicendum
1$ ergo quod in omni concubitu solvitur virginitas quantum
P ad integritatem carnis etiam in primo statu. Sed integritatem mentis contingit solvi dupliciter : vel quantum ad habi­
li tum, et sic solvitur per illicitum concubitum, qui tollit habi­
li,' tum castitatis ; vel quantum ad actum, et sic in statu post
r peccatum solvitur etiam per concubitum matrimonialem,
f' eo quod propter vehementiam delectationis ratio in ipso
r actu absorbetur. In primo vero statu, neutro modo integri/ tas mentis soluta fuisset, sed sola integritas carnis, cui præ’ ponderasset fecunditas prolis.
Ad secundum dicendum, quod quantitas alicujus potest
' attendi dupliciter : vel absolute, vel secundum proportionem.
’ ; Dicendum ergo quod absolute loquendo major delectatio
coitus fuisset in primo statu quam etiam modo sit ; sed secun; dum proportionem ad rationem, fuisset multo minor : quia
ratio in suo actu fortiter persistens, delectationi penitus
dominaretur ; et ideo non fuisset superabundans vel fer­
vens delectatio, sicut modo est^quia, secundum Philosophum
in II Ethicorum, cap. v, græco-lat., abundantia et defectus
in operibus humanis sumitur secundum proportionem, ut
aliquis cibus est moderatus uni, qui esset superfluus alteri.
Ad tertium dicendum, quod potentiæ animæ vegetabilis
in actibus propriis non obediunt rationi, ut in I Ethic., cap. χνι,
dicitur ; sed quidam actus sunt sensitiva^ partis vel motivæ,
ordinati ad actus vegetativæ ; et isti actus subjacent rationis
imperio. Delectio autem non est per se ad generativam per1. Ut ex lib. VII Physicor., text. 2 et lib. I De gener, et corrupt.,
text. 47 ac seq., colligitur.
2. Vel sicut supra, lib. I De gener, anim., cap. xix, xx et xxi.

508

COMMENTUM IN LIB. II SENTENTIARUM

tinens, sed ad sensitivam : quia, secundum definitionem Pla­
tonis1, delectatio est generatio sensibilis in natura, id est
naturæ conveniens.
Ad quartum dicendum, quod emissio seminis non est per
decisionem alicujus quod fuerit in actu pars : quia sic cor­
rumperetur et non haberet virtutem speciei, ut in XV De
animalibus, ubi supra, dicitur : sed est per quamdam reso­
lutionem cujusdam humiditatis propinquissima ad ultimam
conversionem, quæ non est actu pars, sed potentia totum ;
unde per hoc nihil corporis humani corrumpebatur.
Ad quintum dicendum, quod, sicut Philosophus dicit in
XV De animalibus, ut supra, semen est superfluum quo indi­
getur : quia superest de eo quod per actum nutritivæ in sub­
stantia membrorum convertitur ; unde superfluum dicitur :
et tamen indigetur eo quod ad generationem ; unde tale super­
fluum inordinatam cibi sumptionem non ostendit : tantum
enim homo ordinate de cibo sumere poterat, quantum neces­
sarium erat ad actum nutritivæ, augmentativæ et generativæ.
Ad sextum dicendum, quod quædam superfluitates sunt
quæ attestantur defectui naturæ, ut putredines, sudores,
et hujusmodi ; et tales superfluitates in primo statu esse
non poterant ; quædam vero superfluitates naturæ perfec­
tionem ostendunt, sicut semen et egestiones, et hujusmodi,
quæ secundum cursum naturalem fiunt tanto melius, quanto
robustior natura fuerit ; unde etiam ad virtutem naturalem
reducuntur, scilicet expulsivam ; et tales superfluitates in
primo statu fuissent, licet absque omni foeditate.

QUÆSTIO II
Deinde quæritur de qualitate natorum ; et circa hoc quæruntur tria : 1° quales fuissent secundum corpus ; 2° qua­
les fuissent secundum intellectum in cognitione veritatis ;
3° quales fuissent secundum affectionem in amore virtutis.

1. Ut Platonis nomine non expresso Aristoteles refert, lib. VIII
Ethic., cap. xi. Apud Platonem porro insinuatur in Timæo, sed expres­
sius in Philebo. Nicolai.

ARTICULUS PRIMUS

Utrum in slalu innocentiæ homines habuissent omnem perfeclionem corporis quoad virtutem, et staturam, el sexum,
statim post nativitatem'1.

Mr

Ad primum sic proceditur. 1. Videtur quod homines in
Mfctatu innocentiæ statim nati omnem perfectionem corporis
Ml habuissent, et quantum ad staturam, et quantum ad sexum.
M|Sicut enim Philosophus dicit in XVI De animalibus1
2, mulier
M-est vir occasionatus. Illud autem occasionatum dicitur quod
■Knon est per se intentum, sed ex aliqua corruptione vel defectu
■^proveniens. Cum ergo in primo statu nullus defectus natuiM^alis operationis fuisset, videtur quod omnes nati fuissent
,·Κη,perfecto sexu, scilicet virili.
2. Præterea, agens perfectum inducit similitudinem suam
Kn patiente, nisi sit defectus ex parte recipientis. Sed in gene■teatione hominum semen maris est agens, et sanguis mulieris
■test materia et patiens. Cum ergo ex neutra parte in statu
JKnnocentiæ aliquis defectus fuisset, videtur quod semper
■Eproles in similitudinem patris producta fuisset in sexu virili.
Sr- 3. Præterea, magis distat limus terræ ab humano corpore
■feniam materia a muliere administrata ad formationem con■feeptus in naturali generatione. Sed primus homo de limo
■Mgterrie formatus, statim in perfecta quantitate et virtute
■feiembrorum productus est. Ergo multo fortius filii qui ex
■feo nascerentur.
4. Præterea, Augustinus dicit in Littera3 quod infirmitas
facarnis quæ est in pueris congruit infirmitati mentis. Sed in
W^tatu innocentiæ nulla fuisset mentis infirmitas. Ergo nec
Win tali infirmitate carnis pueri nati forent.
3/ 5. Præterea, omnium animalium nobilissimum est homo,
’i, Sed quorumdam animalium filii naturaliter statim nati
officia membrorum habent. Ergo defectus qui in pueris nunc
Λ» videtur accidere, non est naturalis, sed ex peccato inductus :
ergo ante peccatum non fuisset.
W
Sed contra, omnis virtus naturalis, multiplicata materia.
* roboratur secundum debitam proportionem, quia in majori
quantitate major est virtus. Sed pueros oportebat parvulos
nasci propter materni uteri necessitatem, ut in Littera dici1. I p. Summæ theolog., quæst. xcix, art. 1.
2. Sive lib. II De generat, animal., cap. in.
3. Ex lib. I De peccat, meritis et remiss., cap. χχχνιιι.

■

510

COMMENTUM IN LIB. II SENTENTIARUM

tur. Ergo oportuit ut eorum virtus motiva, quæ materialis
est, imperfecta esset.
Præterea, in pueris oportet expectari tempus ad gene­
randum, quousque completur tempus augmenti ; quamdiu
enim est augmentum in suo vigore, sicut in duobus primis
septenniis, generativa opus suum non habet : tum quia diges­
tio completa non est, ut semen debito modo maturari possit ;
tum etiam quia quod residuum est ab opere nutritivæ, cedit
in usum augmentativæ. Sed sicut generativæ deserviunt
quædam membra, ita et aliis animæ viribus. Ergo et per
eamdem rationem nec aliorum membrorum usum habuissent,
ad quorum actus exigitur aliquorum membrorum fortifi­
catio et completio.
Solutio. — Respondeo dicendum, quod in hominis vita
est quædam circulatio, eo quod a defectu incipit, in statum
debitæ perfectionis deveniens, ex quo iterum in defectum
terminatur ; unde et principium hominis quidam defectus
consequuntur in pueritia, et similiter finem in senectute.
Homo autem ante peccatum etsi vitæ termino caruisset,
tamen habuisset vitæ principium per nativitatem : unde hos
defectus qui ordinantur ad vitæ terminum, ut ægritudines
et defectus seniles, non habuisset ; defectus autem illos qui
principium originis consequuntur, nihil prohibet eum habuisse,
ut Magister in Littera dicit : nec hoc fuisset ei in pœnam,
quia ex hoc nullum incommodum sentiret, divina providen­
tia eum gubernante. Quidam vero dicunt aliter, innitentes
verbis Augustini quæ in Littera ponuntur. Sed cum Augusti­
nus dd his nihil asserat, ut in Littera dicitur, probabilius susti­
nebitur illud quod naturalis cursus habet, ubi Scriptura'
auctoritas non repugnat.
Ad primum ergo dicendum, quod quamvis mulier sit præter
intentionem naturæ particularis, quæ agit in hoc semine,
intendens prolem adducere in perfectam similitudinem gene­
rantis, non tamen est præter intentionem naturæ univer­
salis, sicut nec corruptio : quia sine femina non posset esse
generatio, ut perpetuitas speciei salvaretur ; et ideo etiam
per divinam providentiam ad officium generationis mulieres
aliquas nasci oportebat, et in æquali numero cum viris,
ut una unius esset.
Ad secundum dicendum, quod generatio mulieris contin­
git, ut in XVIII De animalibus sive IV De gener, anim.,
cap. i, dicitur, ex hoc quod semen viri non potest vincere

B super naturam1 mulieris, ut digerat ipsam ultima digestione,
B ut in perfectum12 sexum adducat. Hujusmodi autem impoB' tentiæ causa potest esse triplex. Una est ex defectu naturalis
Bf principii agentis in3 semine : quia calor est diminutus in
K semine propter ejus indigestionem ; unde ante tertium sepB tennium, ut Philosophus dicit, viri ut in pluribus feminas
B generant : et talis causa non multum fuisset in primo statu :
B quia tempus in quo est perfecta generatio non anticiparetur.
B Alia causa ex est virtute imaginativa quam sequuntur etiam
K virtutes corporales, sicut patet quod ad imaginationem aliKi cujus terribilis totum corpus concutitur et tremit : et ita
B videmus quod filii frequenter nascuntur similes illis quos
parentes imaginantur in actu conceptionis : sicut etiam Hie® ronymus narrat de quadam muliere quæ peperit filium nigrum
K propter hoc quod in tempore coitus vidit imaginem nigram :
K et talis causa generationis feminæ potuit esse in statu inno■'% centiæ, ut filii nascerentur in hoc vel in illo sexu, secundum
voluntatem parentum, et præcipue propter magnam obedientiam corporis ad animam in statu illo. Tertia causa est
jkex aliquo principio extrinseco : quia parva immutatio, ut
&, Philosophus dicit in XVIII De animalibus, ut supra, vel
® venti, vel temporis, vel hujusmodi, sexus variationem facit ;
w unde dicit quod expertum est apud pastores, quod, quando
flat ventus septentrionalis, concipiuntur mares, et quando
'i® flat meridionalis, concipiuntur feminæ, propter abundantiam
'$'■ humiditatis : et etiam si in tempore coitus aspiciant ad partem
septentrionalem vel meridionalem, sequitur etiam dicta
.-’'diversitas ut frequenter ; et talis causa potuit esse in statu

illo.
' · Ad tertium dicendum, quod de limo terræ corpus primi
• hominis formatum est virtute divina, cujus est statim ad
perfectum adducere cum voluerit ; sed propagatio filiorum
fuisset per virtutem naturæ, cujus non est subito operari ;
J et ideo per successiones temporum in ultimum perfectionis
statum proles perducta fuisset.
|f
Ad quartum dicendum, quod infirmitas carnis nunc in
pueris duo complectitur : scilicet defectum usus membrorum,
et hoc congruit naturali infirmitati mentis, inquantum adhuc
z non pervenit ad ultimum complementum scientiæ vel vir­
1. Parm. : « materiam. »
2. AI. : « et imperfectum. »
3. Parm. : « cum. »

tutis ; quod etiam in primo statu esse potuit : complectitur
etiam quamdam pœnam in esurie et fletu, et talis infirmitas
congruit infirmitati culpa· ; unde neutrum horum in primo
statu fuisset, scilicet nec pœna nec culpa.
Ad quintum dicendum, quod hoc est ex nobili complexione
hominis, quod defectum talem in pueritia præ quibusdam
animalibus patitur : quia enim est mollis complexionis,
ideo membra puerilia ex sui mollitie sunt impotentia ad suos
actus exercendos : et etiam propter humiditatem abundantem
in pueritia, quod contingit in hominibus præ quibusdam
animalibus, tum ex magnitudine cerebri, quod homo majus
præ aliis animabus habet, secundum proportionem sui cor­
poris ; tum etiam propter qualitatem complexionis, a qua
si in humidiorem recedatur, propter complexionem ætatis
invenietur superabundans humiditas, quæ præcipue impe­
dit motum nervorum. Unde animalia siccæ complexionis ut
capræ, nascuntur cum membris ad motum habilibus.

ARTICULUS II

Utrum in statu innocentise pueri mox nati fuissent
perfecti in cognitione1
Ad secundum sic proceditur. 1. Videtur quod pueri mox
nati perfecti in cognitione fuissent. Omnis enim virtus cujus
actus impeditur ex imperfectione corporis, est virtus mate­
rialis. Sed intellectus non est actus corporis cujusdam, ut
Philosophus dicit, lib. III De anim., text. 16. Ergo natura­
liter non impeditur a suo actu propter defectum corporis ;
ergo videtur quod in statu integritatis naturæ, pueri perfec­
tam cognitionem habuissent, etijim si defectum membrorum
paterentur.
2. Si dicatur quod intellectus impeditur per accidens ex
impedimento corporis inquantum indiget accipere a virtu­
tibus corporalibus ; contra. Quod superiores vires ab infe­
rioribus accipiant, videtur esse perversitas ordinis. Sed in
primo statu nulla deordinatio in partibus animæ erat. Ergo
intellectus non accipiebat perfectionem suam ex viribus
sensibilibus.
4. Præterea, intellectus non indiget sensu nisi ad acqui­
rendam scientiam ; unde qui privatur visu scientiam de
coloribus retinet quam per visum accepit . Sed in primo statu
1. I p. Summit theol., q. ci, art. 1.

■ habitum scientiæ homo habuisset immediate ex divina influen■ tia, et forte per ministerium angelorum. Ergo ad intelligenB dum et sciendum in actu, sensibus non indigebat; et sic
B idem quod prius.
B 4. Præterea, sensus puerorum in primo statu non fuissent
B imperfectiores quam modo sint. Sed modo pueri perfecte
■ possunt videre et audire, et sic de aliis. Ergo et tunc : et ita
B per defectum sensibilium virium actus intellectus non impeB ditur.
B 5. Præterea, perfectioris cognitionis secundum suam natuB ram aliis animalibus est homo. Sed alia animalia mox nata
B habent cognitionem quarumdam rerum quæ prosunt eis
B vel nocent ; unde agnus sequitur matrem, et fugit lupum.
BErgo multo fortius hoc homo secundum suam naturam habere
Bdebet : et ita videtur quod defectus cognitionis qui est in
H pueris, non est naturalis, sed ex peccato inductus : et ita videBttur quod ante peccatum perfectam cognitionem habuissent,
jB Sed contra, ut dicit Philosophus, VII Physic., comm. 20.
Win quiescendo fit anima sciens et prudens. Sed in pueritia
• non potest esse perfecta quies corporis, propter multos
B motus, et præcipue propter augmentum. Ergo nec perfectam
Wicognitionem secundum naturam habere potest.
K· Præterea, ad hoc anima infusa est corpori ut in ipso acquiafcrat perfectionem scientiæ et virtutis. Sed hoc non esset, si
a'per seipsam scientiam perfectam haberet, quam per tempo<g;rum succe'ssionem in corpore acquireret. Ergo non statim
'i^dum corpori infunditur, perfectam cognitionem habet, sed
experimento indiget et tempore intellectualis virtus, ut
,· Philosophus, in II Elhic., cap. i, dicit.
Solutio. — Respondeo dicendum, quod, sicut Magister
dicit in Liltera, oportet quod positio de perfectione intellectus
. consonet positioni de perfectione corporis ; unde cum posue­
rimus pueros in principio non habituros fuisse membrorum
usum, oportet ponere quod nec usum perfectæ cognitionis
habuissent. Qui autem membrorum perfectionem concedunt,
ί perfectum usum rationis etiam concedere possunt. Inter
alia enim membra corporis, cerebrum humidissimum est.
Unde si propter humiditatem ætatis, membrorum aliorum
t, officia pueri habere non poterant, multo minus plenum usum
'limaginativæ virtutis, cujus organum est in anteriori parte
cerebri, habere poterant. Abundantia enim humiditatis
confusionem quamdam phantasmatum creat, sicut patet
in ebriis, ex multo vapore ad caput ascendente. Phantas­
mata autem, ut in III De anima, comm. 31, dicitur, se habent
COMMENT. IN LIB. SENTENT. - II. — 18

514

COMMENTUM IN LIB. II SENTENTIARUM

ad intellectum sicut colores ad visum. Unde sicut ad confu­
sionem colorum sequitur indeterminatio et confusio in actu
virtutis visivæ ; ita ad confusionem phantasmatum sequi­
tur quædam confusio in actu virtutis intellectivæ ; et inde
est quod pueri in principio confusam cognitionem habent
universalium quorumdam, et postmodum per successiones
temporis distincte unumquodque cognoscunt ; unde in I Phy­
sic., text. comm. 5, dicitur, quod pueri in principio appel­
lant omnem virum patrem, posterius autem determinant
unumquodque.
Ad primum ergo dicendum, quod operatio intellectus non
impeditur propter defectum corporis per se, sed per accidens,
ut dictum est, scilicet ex defectu virium1 a quibus intellectus
accipit.
Ad secundum dicendum, quod perfectio intellectus possi­
bilis est per receptionem objecti sui, quod est species intelligibilis in actu. Sicut autem in objecto visus est aliquid quasi
materiale, quod accipitur ex parte rei coloratæ, sed comple­
mentum formale visibilis inquantum hujusmodi est èx parte1
2
lucis, quæ facit visibile in potentia esse visibile in actu : ita
etiam objectum intellectus quasi materialiter administratur
vel offertur a virtute imaginativa ; sed in esse formali intelligibili completur ex lumine intellectus agentis, et secundum
hanc formam habet quod sit perfectio in actu intellectus
possibilis : et ita non sequitur deordinatiq in partibus anima·,
si intellectus possibilis perficiatur per species a 'phantasma­
tibus acceptas, inquantum illustrantur lumine intellectus
agentis, qui3 est potentia altior quam intellectus possibilis.
Ad tertium dicendum, quod cum phantasma sit objectum
intellectus possibilis, ut dictum est, secundum statum via·,
anima ad suum actum phantasmatibus indiget, non solum
ut ab eis scientiam accipiat secundum motum qui est a sen­
sibus ad animam, sed etiam ut habitum cognitionis quam
habet circa species phantasmatum, ponat secundum motum
qui est ab anima ad sensus, ut sic inspiciat in actu quod per
habitum cognitionis tenet in mente. Unde etiam Dionysius
dicit in Episiola ad Titum, coi. 1103, t. I, quod illi qui intel­
lectuales revelationes accipiunt, eas quibusdam figuris cir­
cumponunt ; unde læsa imaginatione per læsionem organi.
1.
2.
bilis
3.

AI. : « virtutis. »
Parm. omittit : « rei coloratæ, sed complementum formale visi­
inquantum hujusmodi est ex parte. »
Parm. « quæ ».

But est in phræneticis, intellectus impeditur ad actuali consi■fleratione etiam eorum quæ prius sciebat.
B Ad quartum dicendum, quod exteriorum sensuum actus
Bbn pueris distincti sunt, sed imaginatio confusa est propter
■terebri humiditatem excedentem, et ita etiam oportet quod
■pperatio intellectus sit confusa : non enim intellectus imme­
diate ab exterioribus sensibus accipit, sed ab interioribus.
B Ad quintum dicendum, quod alia animalia non prosequunKur conveniens et fugiunt nocivum per rationis deliberationem,
■Sed per naturalem instinctum æstimativæ virtutis : et talis
■jjaturalis instinctus est etiam in pueris ; unde etiam mamillas
■accipiunt, et alia eis convenientia, etiam sine hoc quod ab
Bkiiis doceantur.

K

ARTICULUS III

Bf'

Utrum in statu innocentise pueri nascerentur in gratia1

■ Ad tertium sic proceditur. 1. Videtur quod in statu inno■fentia: pueri in gratia nascerentur. Quia secundum conside■ationem Philosophi, IV Topic., cap. xii, sicut se habet
Mropositum in proposito, ita et oppositum in opposito. Sed
Mbmo corruptus per peccatum transmisit peccatum in posteBs. Ergo etiam et gratiam et justitiam quam habuit in
Bbsteros transmisisset.
jBfh Præterea, bonum est potentius quam malum : quia
|Belum non agit nisi virtute boni, ut dicit Dionysius, iv cap.
■y divin, nomin., §§ 31 et 32, col. 731, t. I. Si ergo malum
SKimi hominis adeo fuit potens ut totum humanum genus
Mfcficeret, multo amplius ejus gratia totum humanum genus
BBStificasset.
1K'3. Præterea, Adam non solum sibi, sed etiam nobis demejBnt : quia per unum hominem peccatum et mors in mundum
Whlrauil, Rom., v, 12. Sed meritum et demeritum ab eadem
Sotentia procedunt. Ergo et ipse, si perstitisset, omnibus
^mereri potuisset ; et ita omnes per ejus meritum primam
gratiam consecuti fuissent.
4. Præterea, impossibile est esse pcenam sine culpa. Sed
l'pœna peccati originalis est carentia visionis divinæ. Ergo
®Um in statu innocentiæ homines sine peccato originali nati
fuissent, habuissent meritum visionis divinæ. Sed hoc non
potest haberi nisi per gratiam. Ergo nati fuissent in justitia

; ‘-gratuita.i
i

1. I p. Summx theol., q. c, art. 1.

5. Præterea, homo per peccatum necessitatem peccandi
incurrit. Ergo si perstitisset, in justitia confirmatus fuisset.
Sed secundum Anselmum, De concepi, virg. el peccato origin.,
cap. x, col. 443, t. I, oportuit ut qualis ipse fuit, tales etiam
filios genuisset. Ergo et omnes in justitia confirmati fuissent
mox a nativitate sua, ut peccare non possent.
Sed contra, illud quod infunditur immediate a Deo, ut
anima rationalis, non transfunditur a parentibus. Sed gratia
est hujusmodi, ut in I libro ,dist. xiv, probatum est. Ergo
gratiam vel justitiam in posteros non transfudisset.
Præterea, Hugo de Sancto Victore, in lib. I De Sacram.,
parte VI, c. xxiv, coi. 277, t. II, dicit quod homo, si persti­
tisset, generasset filios sine peccato, sed tamen non neces­
sario paternæ hæredes justitiæ ; et ita videtur quod justitiam
vel gratiam non transfudisset.
Solutio. — Respondeo dicendum, quod, sicut dicit Phi­
losophus in II De generat., text. 25, in generatione est quae­
dam circulatio, quæ tamen non redit in idem numero, sed ad
idem specie : homo enim generat hominem, non Socrates
Socratem ; et inde est quod generatum generanti assimilatur
in omnibus illis quæ ad naturam speciei pertinent, nisi adve­
niat impedimentum, ut in monstris apparet ; non autem opor­
tet quod assimiletur in proprietatibus quæ consequuntur
individuum ratione individui : et si aliquando contingat
quod in aliquibus proprietatibus etiam personalibus assiniiletur proles1 patri, hoc tantum accidit in accidentibus cor­
poralibus, sicut quod albus generat album, et podagricus
podagricum ; non autem in perfectionibus animæ generat
sibi similem secundum actum, ut grammaticus generet1
2
grammaticum, sed forte secundum aptitudinem tantum ;
secundum quod ex complexione corporis unus est habilior
alio ad scientiam vel3 virtutem. Sciendum est ergo quod duplex
justitia primo homini poterat convenire. Una originalis,
quæ erat secundum debitum ordinem corporis sub anima,
et inferiorum virium sub superiori, et superioris sub Deo ;
et hæc quidem justitia ipsam naturam humanam ordinabat
in sui primordio ex divino munere ; et ideo talem justitiam
in filios transfudisset. Est etiam alia justitia gratuita quæ
actus meritorios elicit, et de hac est duplex opinio. Quidam
enim dicunt quod primus homo in naturalibus tantum crea1. Parm. : « filius. »
2. Parm. : « non generat. »
3. Parm. : « doctrinam vel. »

tus est, et non in gratuitis ; et secundum hoc videtur quod
ad talem justitiam requirebatur quædam præparatio per
actus personales ; unde secundum hoc talis gratia proprietas
personalis erat ex parte animæ ; et ideo nullo modo transfusa
fuisset, nisi secundum aptitudinem tantum. Alii vero dicunt
quod homo in gratia creatus est ; et secundum hoc videtur
quod donum gratuitæ justitiæ ipsi humanæ naturæ collatum
sit ; unde cum transfusione naturæ simul etiam infusa fuis­
set gratia1.
Ad primum ergo dicendum, quod peccatum originale est
primo et per se peccatum naturæ, et per posterius personæ ;
actuale autem est proprie peccatum personæ quod per actum
personalem incurritur : et ideo, sicut peccatum originale
transfunditur, et non peccatum actuale, ita etiam justitia
originalis naturalis transfusa fuisset, et forte non gratuita.
Ad secundum dicendum sicut ad primum.
Ad tertium dicendum, quod peccatum non transit in poste­
ros a primo parente per modum demeriti, quasi ipse omnibus
mortem meruerit, et infectionem peccati, sed per modum
traductionis consequentis traductionem naturæ ; non enim
unius personæ actus toti naturæ mereri vel demereri potest,
nisi limites humanæ naturæ transcendat, ut patet in Christo,
qui Deus et homo est : unde a Christo nascuntur filii gratiæ
non per carnis traductionem, sed per meritum actionis ;
ab Adam vero nascimur filii iræ per propagationem, non per
demeritum.
Ad quartum dicendum, quod carentia visionis divinæ
potest dupliciter intelligi : vel negative, et sic non est pœna,
sed defectus naturalis : cuilibet enim naturæ creatæ convenit
ut ex se non habeat unde in Dei visionem ascendere possit ;
vel privative, et sic est pcena, secundum quod importat quam­
dam obnoxietatem ad non videndum Deum.
Ad quintum dicendum, quod probabile videtur quod Adam,
etiamsi in prima tentatione perstitisset1
2, nondum statim con­
firmationem justitiæ fuisset adeptus ; sed quando in spiri­
tualem vitam fuisset translatus, simul immortalitatem acce­
pisset in corpore et justitiæ confirmationem in anima. Quod
ergo dicitur quod, quia tentationi succubuit, peccandi neces­
sitatem incurrit, verum est de peccato veniali, quod gratiæ
non opponitur, sed cuidam accidenti gratiæ, scilicet fervori ;
sed necessitatem peccandi mortaliter homo etiam in peccato
1. Parm. omittit : « gratia. »
2. Parm. : « si Adam primæ tentationi restitisset. »

existens non habet, nisi peccare intelligatur in peccato esse,
sicut videre dicitur habere visum. Non enim qui in peccato
est potest per se non esse in peccato ut possit a peccato per
se sine gratiæ infusione resurgere : nec tamen sequitur, si
homo post peccatum non potest in peccato non esse, quod
in gratia existens non possit in gratia non esse : quia homo
per seipsum peccare potest, sed non per se resurgere. Si
tamen concedatur quod Adam confirmatus fuisset statim
post victoriam tentationis, adhuc non sequitur quod filios
confirmatos in justitia genuisset : quia hoc sequebatur actus
personales ejus, et ita erat perfectio ad personam pertinens,
quam non oportet in filios propagari ; sicut si Adam donum
philosophiæ1 habuit, vel miracula faciendi, non oporteret
quod filii ejus hoc habuissent.
Ad aliam etiam patet de plano solutio : quia non intelli­
gitur gratia in posteros propagari a parentibus, quasi per
virtutem seminalem, gratiam filii consequerentur : sed quia
cum transfusione naturæ, cui, ex provisione divina gratia
debebatur, simul gratia infusa fuisset, secundum unam opi­
nionem. Alia etiam auctoritas inducta intelligitur de justitia
gratuita, et non de originali, secundum unam opinionem. Vel
potest intelligi de operibus justitiæ ; quia si cum gratia nati
fuissent, poterant per liberum arbitrium a justitia parentum
deviare.
EXPOSITIO TEXTUS

« Excipitur honestate nuptiali1
2 », hoc modo ut scilicet quod
sine nuptiis turpitudinem culpæ et pœnæ haberet, per hones­
tatem matrimonii turpitudine pœnæ remanente, turpitudo
culpæ tollatur.
« Sed potuerunt in paradiso eis esse nuptiæ honorabiles » :
quia in statu illo nuptiæ simpliciter virginitate honorabiliores
fuissent, eo quod in nullo integritate mentis læsa, fecunditas
carnis in matrimonio, sterilitati virginitatis prævaluisset.
« Vel quia Deus nondum jusserat. » Videtur hoc esse falsum :
quia actum matrimonialem præceperat Deus, dicens, Gen., i,
28 : Crescite ei multiplicamini, et replete terram.
Sed quod dicitur hic potest intelligi de speciali jussione ad
determinatum tempus.
« Responderi potest, quod filios parvulos nasci oportebat
1. Forte « prophetiæ ».
2. Supple : « infirmitas prona in ruinam turpitudinis, » ut in textu.

jKpropter materni uteri necessitatem. » In hac responsione
HrMagister unum asserit scilicet, quod oporteat pueros in
■^principio nativitatis parvos quantitate esse : sed tria sub dubio
■Krelinquit. Quorum unum est, si statim post nativitatem in
■^perfectam quantitatem transformati fuissent. Sed hoc non
^■potuit fieri operatione naturæ, sed solum divino miraculo.
^■sJecundum est an essent parvuli per aliquod tempus, ita quod
■Edefectum quantitatis haberent, sed non virtutis quantum
‘Jfcad membrorum officium. Tertium si in utroque per aliquod
tempus imperfecti fuissent, scilicet et quantitate et virtute.

K

ήι·

DISTINCTIO XXI
De invidia diaboli, qua ad hominem lentandum accessit

Videns igitur diabolus, hominem per obedientiæ humili­
tatem posse ascendere unde ipse per superbiam corruerat
invidit ei : et qui prius per superbiam fuerat diabolus, id est
deorsum lapsus, zelo invidiæ factus est Satan, id est adversa­
rius. Unde et mulierem tentavit in qua minus quam in viro
rationem vigere novit ; ejus enim malitia ad tentandum vir­
tutem timida, humanam naturam in ea parte ubi debilior
videbatur, aggressa est, ut si forte illic aliquatenus prævaleret,
postmodum fiducialius ad alteram, quæ robustior erat pulsan­
dam, vel potius subvertendam accederet. Primum igitur soli­
tariam feminam exploravit, ut in ea primum omnem suæ ten­
tationis vim experiretur.
Quare in aliena forma venit

Sed quia illi per violentiam nocere non poterat, ad fraudem
se convertit ; ut dolo hominem supplantaret, quem virtute
superare nequiret. Ne autem fraus illius nimis manifestaretur,
in sua specie non venit, ne aperte cognosceretur et ita repelle­
retur. Iterum, ne nimis occulta foret fraus illius, quæ caveri
non posset, et homo simul videretur injuriam pati, si taliter
circumveniri permitteret eum Deus, ut præcavere non posset,
in aliena quidem forma permissus est venire diabolus, sed in
tali, in qua ejus malitia facile posset deprehendi. Ut igitur
in propria forma non veniret, voluntate sua factum est ; ut
autem in forma suæmalitiæ congruenti veniret, divinitus fac­
tum est. Venit ergo ad hominem in serpente, qui forte, si per­
mitteretur, in columbæ specie venire maluisset ; sed non erat
dignum ut spiritus malignus illam formam homini odiosam
faceret, in qua Spiritus sanctus appariturus erat. Non ergo
nisi per serpentem tentare permissus fuit diabolus, ut per illud
quod foris erat, astutiam tentantis animadvertere femina qui­
ret. Diabolus enim per serpentem tentabat, in quo loquebatur.
Ideoque serpens dictus est esse callidior cunctis animantibus
terræ, quia, ut ait Augustinus in XI lib. De Gen. ad litt., cap. π,
col. 431, t. Ill, mali angeli licet superbia dejecti, natura tamen
sunt excellentiores omnibus bestiis, propter eminentiam ratio­
nis : quamvis serpens non rationali anima, sed spiritu diabolico
possit sapientissimus dici. Non ergo mirum si diabolus spiritu
suo implens serpentem, sicut vates implebat, sapientissimurn

reddiderat omnium bestiarum ; quem tamen ad tentandum
non elegit diabolus, sed per quod animal permissum fuit, tentavit. Unde Augustinus, Super Genesim, ubi supra : « Non est
putandum quod diabolus serpentem, per quem tentaret, ele­
gerit ; sed cum decipere cuperet, non potuit nisi per quod ani­
mal posse permissus est. Nocendi enim voluntas inest cuique
a se, sed potestas a Deo. » Sic autem loquebatur diabolus per
serpentem ignorantem sicut per energumenos vel per phanaticos loquitur. Serpente enim velut organo est usus, movens
naturam ejus ad exprimendos sonos verborum, et signa quibus
suam monstraret voluntatem. Serpens ergo nec verba intelligebat nec rationalis est factus : callidissimus tamen dictus
est propter astutiam diaboli. Locutus est autem sicut asina
Balaam ; sed hoc diabolicum, illud angelicum fuit : boni enim
et mali angeli similiter operantur.
Hic quaeri solet : Quare mulier non horruit serpentem ?
Quia cum noverit creatum esse, etiam officium loquendi a Deo
accepisse putavit.
De modo tentationis
Tentatio autem hoc modo facta est. Stans coram femina
hostis superbus, non audet in verba persuasionis exire, metuens
deprehendi ; sed sub interrogatione eam aggreditur ut ex res­
ponsione colligeret qualiter in malitia procedere posset : Cur,
inquit Gen., m, 1, præcepit vobis Deus ut non comederetis de
omni ligno paradisi ? Cui respondit mulier : De fructu lignorum
quæ sunl in paradiso vescimur ; de fructu vero ligni quod est
in medio paradisi, præcepit nobis Deus ne comederemus el ne
tangeremus : ne forte moriamur. In quo verbo dedit locum tentanti, cum dixit : Ne forte moriamur. Unde mox diabolus dixit
ad mulierem : Nequaquam moriemini. Scit enim Deus quod in
quocumque die comederitis ex eo, aperientur oculi veslri, et eritis
sicut dii, scientes bonum et malum. Attende ordinem ac progres­
sum humanæ perditionis. Primo Deus dixerat : Quacumque
die comederitis ex eo, morte moriemini. Deinde mulier dixit :
Ne forte moriamur. Novissime autem serpens dixit : Nequaquam
moriemini. Deus affirmavit ; mulier quasi ambigendo illud
dixit : diabolus negavit. Quæ igitur dubitavit, ab affirmante
recessit, et neganti appropinquavit.

De versutia diaboli, qui, ut facilius persuaderet,
malum removit el bonum in pollicito duplicavit
Qui ad suam persuasionem pleniter suffulciendam, id est
ut malum quod intendebat libere persuaderet, et malum quod
mulier timuit, negando removit, et promissionem addidit,
et ut ejus persuasio citius reciperetur, promissionem dupli­
cavit, Unam nempe comestionem suadens, duo in præmio

proposuit : similitudinem Dei, scientiamque boni et mali spon­
dens. Ubi tribus modis hominem tentavit : scilicet gula, in
persuasione cibi, cum dixit : in quacumque die comederitis ;
inani gloria, in promissione deitatis, eum dixit : eritis sicut
dii ; avaritia, in promissione scientiae, cum dixit : scientes
bonum et malum Gula est immoderata cibi aviditas ; vana
gloria est amor propriæ excellentiæ ; avaritia immoderata
habendi cupiditas, quæ non est tantum pecuniæ, sed etiam
altitudinis et scientiæ, cum supra modum sublimitas ambitur.

De duplici tenlationis specie
Porro sciendum est duas esse species tentationis, interiorem
scilicet et exteriorem. Exterior tentatio est quando nobis extrin­
secus malum visibiliter suggeritur verbo vel signo aliquo, ut
ille cui fit, ad consensum peccati declinet ; et talis tentatio
tantum fit ab adversario. Interior vero tentatio est quando
invisibiliter malum nobis intrinsecus suggeritur : et hæc ten­
tatio aliquando fit ab hoste, aliquando a carne. Nam et diabo­
lus invisibiliter mala suggerit ; et ex carnis corruptione subori­
tur motus illicitus, et titillatio prava. Ideoque tentatio quæ
est a carne non fit sine peccato. Quæ autem est ab hoste, nisi
ei consentiatur, non habet peccatum, sed est materia exercendæ virtutis. Tentatio autem carnis interior difficilius vin­
citur : quia, interius oppugnans, de nostro contra nos roboratur.
Homo igitur qui sola exteriori tentatione pulsatus cecidit,
tanto gravius plectendus erat, quanto leviori impulsu fuerat
prostratus. Et tamen quia aliquam, licet modicam, cadendi
occasionem habuit, idcirco per Dei gratiam juvari potuit ad
veniam ; ut qui per alium ceciderat, per alium erigeretur. Qui
ergo incitatorem habuit ad malum, non injuste reparatorem
habuit ad bonum. Diabolus vero, qui sine alicujus tentatione
peccavit, per alium, ut surgeret, juvari non debuit, nec per se
potuit ; et ideo irremediabile peccatum ejus extitit. Peccatum
vero hominis sicut per alium habuit initium, ita per alium non
incongrue habuit remedium.
Quare homo, non angelus, sit redemptus
Præterea angelica natura, quoniam non tota perierat,
sed ex parte perstiterat, non est redempta ; humana vero tota
perierat, et ideo ne penitus perderetur, ex parte est redempta,
ut inde ruina suppleretur angelica. Unde Augustinus in Enchir.,
cap. xxix : « Placuit universitatis Creatori et moderatori,
ut quoniam non tota multitudo angelorum Deum deserendo
perierat, ea quæ perierat in perpetua perditione remaneret :
quæ autem cum Deo, illa deserente, perstiterat, de sua certis­
sime cognita semper futura felicitate gauderet. At vero crea­
tura rationalis quæ in hominibus erat, quoniam peccatis atque

H suppliciis tota perierat, ex parte reparari poterat, unde angelicæ
t societati suppleretur quod ruina illa minuerat : hoc enim pro. missum est sanctis quod erunt æquales angelis Dei. »
Quod non soli viro præceptum fuit datum
Illud etiam notandum est quod non soli viro præceptum
i' videtur esse datum ; cum ipsa mulier testetur sibi etiam esse
mandatum, dicens, Genes., m, 3 : Præcepit nobis Deus. Supra
i tamen legitur, ibid., π, 17, ante factam mulierem Deum dixisse
viro : De ligno scientiæ boni et mali ne comedas. Non dixit : Ne
I’ comedatis. Forte quia facturus erat mulierem, sic præcepit,
I ut per virum ad mulierem perveniret mandatum : quia mulier,
I quæ subjecta viro fuit, non nisi mediante viro divinum debuit
F accipere præceptum. Unde ait Apostolus, I Corinth., xiv, 35 :
ί Si quid voluerint discere mulieres, domi viros suos interrogent.
i' Si quæritur quomodo loqui potuerunt, vel loquentem intelli$ gere, qui non didicerant inter loquentes crescendo, vel magisterio, dicimus : quia Deus eos tales fecerat qui possent loqui
?/z et discere ab aliis, si essent.
M
*

DIVISIO TEXTUS

V

Postquam determinavit Magister institutionem humanæ
naturæ, hic determinat lapsum ejus per peccatum ; et divi­
ditur in duas partes : in prima determinat humanæ naturæ
lapsum in primis parentibus quantum ad actuale peccatum
'ipsorum; in secunda determinat lapsum humanæ naturæ
■ in posteros, dist. xxx, ibi : « In superioribus insinuatum est,
licet ex parte... qualiter primus homo deliquerit,... quibus
adjiciendum est peccatum simul ac pœnam per eum transisse
in posteros. » Prima in duas : in prima determinat principium
peccati in primis parentibus ; in secunda autem principium
quo contra peccatum juvabantur, circa medium xxxm dist.,
ibi : « Et quidem secundum animam rationalis fuit homo. »
Prima in tres : in prima determinat tentationem hostis,
' qui fuit principium peccati exterius ; in secunda inquirit
quod fuit principium intrinsecum, xxn dist., ibi : « Hic
videtur diligenter investigandum. » Item inquirit de permis­
sione divina, quæ fuit causa sine qua non, xxm dist., ibi :
« Præterea quæri solet. » Prima in duas : in prima determinat
modum et ordinem tentationis ; in secunda ex modo tenta­
tionis concludit gravitatem culpæ, ibi : « Porro sciendum
est duas esse species tentationis. » Circa primum tria facit :
primo ostendit motivum ad tendandum ; secundo tentationis
Ordinem, ibi : « Unde et mulierem lentavit » ; tertio tentationis
formam, ibi : « Tentatio autem hoc modo facta est. » Circa

secundum duo facit : primo ostendit quare per mulierem
virum tentare voluit ; secundo quare mulierem per serpentem,
ibi : « Sed quia illi per violentiam nocere non poterat, ad frau­
dem se convertit. » Circa quod duo facit : primo assignat
dicti rationem ; secundo removet duas dubitationes : unam,
ibi : « Ideoque serpens dictus est esse callidior cunctis animan­
tibus terræ », Gen., π, 1 ; alteram, ibi : « Hic quæri solet quare
mulier non horruit serpentem. » Circa tertium1 duo facit :
primo ostendit astutiam tentationis, investigando conditionem
entati ; secundo persuasionem sui propositi, ibi : « Qui ad
i.
persuasionem suam pleniter suffulciendam..., et malum quod
mulier timuit, negando removit, et repromissionem addidit. »
« Porro sciendum est duas esse species tentationis. » Hic
ex ipsa tentatione ostendit modum culpæ ; et circa hoc tria
facit : primo distinguit tentationis modos, et quis eorum
sit gravior, quia ille qui est a carne ; secundo ostendit quod
peccatum Adæ gravitatem quamdam habet, quia tantum
exteriori tentatione pulsatus cecidit ; et tamen remissibile
est, quia per alium tentatus fuit, ibi : « Homo ergo, qui sola
exteriori tentatione pulsatus cecidit, tanto gravius plec­
tendus erat quanto leviori impulsu fuerat prostratus » ;
tertio removet quasdam dubitationes, ibi : « illud etiam
notandum est. » Circa secundum duo facit : primo ponit ratio­
nem quam principaliter intendit, quare peccatum hominis
sit remissibile ex prædictis deductam ; secundo adjungit
quamdam aliam, ibi : « Præterea angelica natura, quoniam
non tota perierat, sed ex parte perstiterat, non est redempta. »
Circa tertium duo facit secundum duas quæstiones quas movet
quæ per se in Littera patent. Secunda incipit ibi : « Si quæritur
quomodo loqui potuerunt..., dicimus quia Deus eos tales
fecerat. »

QUÆSTIO PRIMA
Hic est duplex quæstio : prima de tentatione in communi ;
secunda de tentatione primorum parentum.
Circa primum quæruntur tria : 1° cujus sit tentare ; 2° utrum
omnis tentatio passive accepta, cum peccato sit ; 3° utrum
tentatio sit appetenda.

1. AI. : « tria. »

ARTICULUS PRIMUS

Ulrum Deus lentet aliquem
Circa primum sic proceditur. 1. Videtur quod Dei non
sit tentare. Tentatio enim est ad sumendum experimentum
alicujus quod nescitur. Sed Deus nihil ignorat. Ergo tentare
sibi non competit.
2. Item, videtur quod nec dæmoni. Intentio enim dæmonis est ad fallendum. Sed tentatoris, inquantum hujusmodi,
non est fallere, sed experiri. Ergo daemonis proprie officium
non est tentare.
3. Item, videtur quod nec carni conveniat. Caro enim cogni­
tionis particeps esse non potest. Sed ei quod non cognoscit,
non convenit experiri vel tentare. Ergo nullus proprie ad
peccandum a carne tentatur.
4. Item, videtur quod nec mundo. Nullus enim tentât
eum quem abjectum reputat, quia tentatio de dubiis fit.
Sed mundus sanctos quasi abjectos reputat. Ergo mundus
non tentât eos.
5. Præterea, I Thess., m, 5, dicitur : Ne forte lentaverit
vos is qui leniat, scilicet solus diabolus, cujus oflicium est
tentare. Ergo videtur quod nec mundus, nec caro, nec etiam
Deus tentât.
Sed contra est quod dicitur Gen., xxn, 1 : Tentavit Deus
Abraham.
Item Jacob, i, 14, dicitur -. Unusquisque tentatur a concu­
piscentia sua. Concupiscentia autem est peccatum quod in
carne habitat. Ergo est aliqua tentatio a carne.
Solutio. — Respondeo dicendum, quod ad perfectam
rationem tentationis tria concurrunt. Primo ut per tentationem alicujus dubii cognitio accipiatur ; secundo ut hoc
sit intentum ab eo qui tentât ; tertio ut ipsemet qui tentât,
cognitionem illius rei accipere velit : et secundum hunc modum
invenitur tentatio in hominibus, secundum quod homo homi­
nem tentât, ut experimentum sumat scientiæ vel alterius
quod in ipso est. Alia vero dicitur tentatio in qua salvantur
duo ex his, scilicet manifestatio ignoti et intentio ejus : et
hoc modo tentare dicitur Deus, ut patet in tentatione Abrahæ ;
præceptum enim de immolatione filii, tentatio ejus dicitur :
quia per hoc manifestabatur qualis esset in obedientia et
fide : hanc etiam manifestationem Deus intendebat. Sed ter­
tium prædictorum huic tentationi defuit : non enim ad hoc
tentavit Deus Abraham, ut fidei ejus cognitionem acciperet

quam prius sciebat, sed ut aliis manifesta esset in exemplum.
Alia vero tentatio est in qua salvatur unum tantum dictorum,
scilicet manifestatio tentati, et sic dicitur ca.ro tentare, vel
mundus : quia in his cognoscitur manifeste virtus vel infir­
mitas mentis, sicut in bello cognoscitur virtus militis, quamvis
hostes non impugnent ut cognoscant, sed ut vincant ; unde
ipsa impugnatio virtutis tentatio dicitur. Hoc autem est
vel a principio intrinseco, scilicet ex corruptione carnis, et
sic dicitur tentatio a carne ; vel a principio extrinseco, et
hoc dupliciter : quia illud quod exterius est, vel impugnat
per modum objecti, et sic est tentatio a mundo, cujus rebus
corda hominum alliciuntur ad peccandum ; vel per modum
agentis, qui trahit ad peccatum persuadendo, terrendo, blan­
diendo, et sic de aliis ; et sic dicitur esse tentatio ab hoste,
scilicet diabolo, et ab his qui sunt membra ejus.
Ad primum ergo dicendum, quod Deus non tentât ut sibi
aliquid ignotum manifestum fiat, sed ut aliis manifestetur,
ut dictum est.
Ad secundum dicendum, quod in tentatione dæmonis
est duplex finis. Unus ultimus, scilicet inducere ad peccatum :
et quantum ad hoc habet rationem tentationis, secundum
quod quaelibet impugnatio dicitur tentatio. Alius est finis
proximus, scilicet experiri ad quod vitium quisque maxime
pronus est, ut ad illud impugnando trahat ; et sic salvatur
ibi ratio tentationis quantum ad primum modum. Unde
Hugo de Sancto Victore, lib. II Allegoriarum super Maith.
cap. xm, col. 786, t. I, definiens diaboli tentationem, dicit
sic : « Tentare est callide experiri, et ante violentam impul­
sionem quasi quibusdam blandis conatibus probare. »
Ad tertium et quartum patet solutio per illud quod jam
supra dictum est, quia non salvatur ibi tentatio secundum
quod includit omnia tria prædicta.
Ad quintum dicendum, quod solus diabolus dicitur ten­
tare, non quia ipse sit semper immediatus tentator, sed quia
ipse primo tentavit hominem,, ex qua tentatione parata est
aliis tentationibus12 via. Vel aliter dicendum quod diabolus
solus dicitur tentare, quia illi soli et membris ejus convenit
impugnare virtutem cum intentione occidendi hominem
per peccatum ; hoc autem caro non intendit, Sed delectabili
cognito perfrui : vel quia ipse utitur rebus mundi et carne
sicut instrumentis ad tentandum hominem.
1. Opus Allegoriarum in Novum Testamentum inter dubia numeratur.
2. Parm. : « tentantibus. »

ARTICULUS II

Utrum tentatio a diabolo sit peccatum
Ad secundum sic proceditur. 1. Videtur quod tentatio
quæ est ab hoste, etiam sit peccatum. Potestas enim minor
non potest intentionem potestatis majoris repellere. Sed
potestas dæmonis est major quam potestas hominis, ut dici­
tur Job, xli, 24 : Non est super terram potestas quæ ei possit
*
comparari
. Ergo cum intentio dæmonis sit ut inducat homines
ad peccandum, videtur quod homo semper quando ab eo
tentatur peccet.
2. Præterea, cum violentia excuset peccatum, ubi est major
violentia, ibi minus peccatum. Sed, sicut in Littera dicitur,
gravior est tentatio quæ est a carne quam ab hoste. Ergo
cum illa quæ est a carne sit peccatum, ut in Littera dicitur,
multo amplius illa quæ est ab hoste, peccatum erit.
3. Præterea, illud quod vitari non potest, non est in potes­
tate nostra. Sed quamdiu in hac mortali vita vivimus, non
omnino tentationem carnis vitare possumus. Ergo non est
in potestate nostra ; et tamen peccatum est ; ergo et tenta­
tio quæ est ab hoste, quamvis in potestate nostra non sit,
peccatum erit, cum in idem illicitum tendat.
4. Præterea, diabolus tentare non potest, nisi aliquid in
hominem imprimendo. Sed cum ipse sit pater iniquitatis et
mendacii, Joan., vin, 44 : Ipse mendax est, et paler ejus,
impressum ab eo non potest esse nisi peccatum. Ergo videtur
quod semper quando tentât, in hominem peccatum imprimat.
5. Præterea, motus vis concupiscibilis in illicitum tendens,
tentatio carnis est, quæ peccatum in Littera dicitur. Sed vis
concupiscibilis, cum sit affixa organo corporali, cogi potest
et immutari per immutationem organi. Ergo videtur quod
dæmon tentando nos possit facere in nobis peccatum esse ;
et ita tentatio quæ est tantum ab hoste peccatum erit.
Sed contra, ut dicitur Matth., iv, Christus a diabolo tentatus fuit. Sed in eo locus peccati non fuit ; unde ipse dicit
Joan., xiv, 30 : Venit princeps mundi hujus, et in me non
habet quidquam. Ergo non omnis tentatio quæ est ab hoste
peccatum est.
Præterea, ut Augustinus dicit, lib. III De libero arbitrio,
cap. xviii, coi. 1295, t. I, « nullus peccat in eo quod vitare
non potest ». Sed homo nullo modo vitare potest quin hostis
* Comparetur ei.

eum tentet. Ergo tentatio quæ est ab hoste non est pecca­
tum.
Solutio. — Respondeo dicendum, quod peccatum unius
non consistit in actu alterius, sed in actu proprio, prout
dicitur Ezech., xvm, 20 : Anima quæ peccaverit, ipsa morie­
tur. In tentatione autem carnis, ipse appetitus illicitus,
secundum quem aliquis tentari dicitur, est actus ejus qui
tentatur ; non enim sola caro concupiscit, sed conjunctum :
et ideo talis tentatio est peccatum in eo qui tentatur. Tenta­
tio autem quæ est a mundo, vel ab hoste, est a principio
extrinseco ; unde actus non pertinet ad tentatum, sed passio
tantum : et propter hoc non est peccatum in tali tentatione
nisi per delectationem consensus, quia tunc tentatus incipit
cooperari tentanti.
Ad primum ergo dicendum, quod quamvis potestas dæmo­
nis sit dupliciter major quam potestas hominis, tamen quan­
tum ad aliquid non est major, scilicet quantum ad actus
liberi arbitrii, qui cogi non possunt : quia horum actuum
ipse homo dominus est, et non dæmon ; et ideo potest homo
tentationi hostis1 resistere.
Ad secundum dicendum, quod tentatio carnis pro tanto
dicitur esse gravior, quia est ipsi tentato proximior, secundum
quod per eam quodammodo in diversa desideria dividitur
interioris et exterioris hominis. Nec tamen est ibi violentia
absoluta : quia interior homo non cogitur sequi motum exte­
rioris hominis ; unde adhuc remanet ratio peccati, et magis
quam in tentatione hostis, secundum quod ipsum desiderium
est actus ipsius tentati, et quodammodo in potestate ejus.
Ad tertium dicendum, quod quamvis homo non possit
vitare omnem1
2 tentationem carnis ita quod nullam habeat,
potest tamen vitare hanc vel illam singulariter, et ita quo­
dammodo est in potestate ejus. Sed tentatio quæ est ab hoste,
nullo modo.
Ad quartum dicendiim, quod dæmon potestatem habet
imprimendi in imaginationem, vel repraesentando aliqua
sensibilia exterius, vel etiam turbando imaginationem inte­
rius : et quomodo hoc sit, supra in tractatu de angelis dictum
est ; et ideo secundum quod homo imprimit in nos, tentare
dicitur. Hæc autem impressio ex hoc non habet rationem
peccati, cum non sit in appetitu, sed in apprehensione tan­
tum ; sed est tendens in peccatum quantum est de ratione
lentantis.
1. Parm. : « ejus. »
2. Parm. omittit : « omnem. »

Ad quintum dicendum, quod motus vis concupiscibilis
potest dupliciter insurgere. Vel ex qualitate organi, sicut
calefacto corpore insurgit motus libidinis sine aliqua ima' gine ; et ille motus est pure naturalis nec rationem peccati
habens : et ad hoc potest virtus dæmonis ex potestate sua?
I naturæ, quæ in transmutationem corporalium potest nisi
■ K
virtute divina cohibeatur. Alius motus concupiscibilis est
1 g qui insurgit ex apprehensione delectabilis ; et ex parte illa
J
appetitus concupiscibilis habet quamdam libertatem, ad
®
minus in homine, secundum quod potest obedire imperio
,1
rationis prohibentis ; et sic in concupiscibili potest esse peccatum. Sed hunc motum diabolus extorquere non potest.
\
\

ARTICULUS III

Utrum tentatio sit appetenda1
Ad tertium sic proceditur. 1. Videtur quod tentatio sit
appetenda. Primo per hoc quod dicitur Jacob, i, 2 : Omne
gaudium existimate, fratres mei, cum in tentationes varias
incideritis. Sed illud de quo gaudendum est quando habetur,
est appetendum quando non habetur. Ergo tentatio est
appetenda.
2. Præterea, illud in quo manifestatur bonum alicujus
est appetendum. Sed virtus mentis in tentationibus osten. ditur, et ibi quodammodo refloret. Ergo tentatio est appe­
tenda12.
3. Præterea, illud quod est materia et organum virtutis,
est appetendum. Sed sicut dicit Augustinus3, tentatio cui
non consentitur est materia exercenda1 virtutis. Ergo est
appetenda.
4. Praeterea, illud sine quo non potest perveniri ad regnum
est summo4 studio appetendum. Sed tentatio est hujusmodi :
quia non coronabitur nisi qui legitime certaverit, II Timoth., ii,
5. Certamen autem spirituale sine tentatione non est. Ergo
tentatio est appetenda.
5. Præterea, ut scribitur II Corinth., xn, Paulus petivit
1. III p. Summæ theolog., q. xli, ari. 2, ad 2.
2. Parm. : « Ergo idem quod prius. »
3. Olim, lib. I De Gen. ad liti., c. vi, coi. 432, t. 3 ; Nicolai' vero
ex lib. II De sermone Domini in monte, c. ix, coi. 1282, t. 3, colligi
posse dicit. Expresse sine auctoris nomine in Glossa ord., II Cor., xn,
v. 7, coi. 568, t. 2.
4. Parm. omittit : « summo. «

stimulum carnis a se removeri, per quem carnis tentatio
intelligitur. Sed ibi dicit Glossa, quod ipse hoc petens nesci­
vit quid peteret. Ergo videtur quod non est desiderandum
extra tentationem esse.
Sed contra, illud quod debemus orare, debemus desiderare.
Sed Dominus Matth., vi, 13, docet nos orare, dicens : EI ne
nos inducas in tentationem. Ergo debemus desiderare tentationes a nobis removeri.
Præterea, sicut voluntas nostra debet divinæ voluntati
esse conformis, ita a voluntate hostis debet esse discordans.
Sed hostis vult et petit nos tentare, ut habetur Lucæ, xxii,
31 : Ecce Satan
*
expetivit vos, ut cribraret sicut triticum. Ergo
tentationem velle non debemus.
Solutio. — Respondeo dicendum, quod cum bonum
sit objectum voluntatis et desiderii, eo modo aliquid est
adamandum quo est bonum. Inter bona autem invenitur
aliquod quod est bonum simpliciter et per se, sicut bona
honesta, quæ tanquam fines appetuntur sui gratia, etsi in
aliud ducant : quia in omnibus honestis utilitas honestati
coincidit, nisi in ultimo, quod est finis finium, quod propter
se tantum cupiendum1 est. Aliquid autem est quod in se
bonitatem non habet unde appetatur2, si absolute conside­
retur, sed ex ordine ad finem bonitatem quamdam sortitur
quæ utilitas nominatur : et hæc sunt tantum propter aliud
appetenda, ut sectio membri propter sanitatem, et hujusmodi.
Sed sciendum quod ad finem aliquem consequendum contin­
git aliquid dupliciter ordinari : per se scilicet et per accidens.
Per se dico quod, quantum est in se, in finem debitum ductivum est ; per accidens autem quod, quantum in se est,
in aliud duceret, sed ex concursu alterius causæ ducit ad
finem ipsum ; sicut qui comedit venenum ut moriatur, et
contingit ex hoc sanitas. Cum ergo causa per accidens non
sit proportionata ad effectum, sed solum causa per se, ex
ordine ad finem qui est per accidens, non erit dicendum ali­
quid bonum vel appetibile simpliciter acceptum, sed solum
concurrentibus omnibus quæ ad hunc effectum determi­
nant. Dico ergo quod tentatio per se ordinata est ad hominis
perditionem ; ad salutem vero non ordinatur nisi per acci­
dens, scilicet ex hoc quod vincitur per auxilium gratiæ divinæ :
* Satanas.
1. Parm. : « appetendum. »
2. Parm. : « aliquid tamen est quod in se bonitatem habet, non
tamen appetitur. »

et ideo tentari simpliciter non est appetendum ; sed tentari
et vincere simul acceptum appetendum est. Sed quia propter
nostram fragilitatem victoria nimis dubia est, ideo securius
fugitur quam quæratur.
Ad primum ergo dicendum, quod beatus Jacobus loquitur
\de tentatione tribulationum, ad quarum patientiam hortatur,
'ut inter eas æquanimitatem et gaudium mentis servent ;
non enim aliter eas vincere possunt nisi per patientiam. Unde
ipsum gaudium victoria quædam est : quod quidem est non
de tentationibus secundum se, sed de patientia, quæ tenta­
tionem vincit.
Ad secundum dicendum, quod in tentationibus non lucet
bonum hominis nisi præsupposito quodam alio, scilicet earum
victoria, cum qua appetenda? sunt.
Ad tertium dicendum, quod non sunt materia virtutis
tanquam per se ad virtutem ordinatæ, sed per accidens tantum.
Ad quartum dicendum, quod tentationes non sunt necessariæ ut perveniatur ad regnum, nisi necessitate conditionata,
sic scilicet ut si tentationes adveniant, non veniatur ad regnum
nisi vincantur. Sed tentationes advenire non est necessarium
absolute, nisi secundum corruptionem status præsentis,
ex qua sequitur pugna carnis adversus spiritum, quæ tentatio
dicitur.
Ad quintum dicendum, quod Paulus petens a se stimu­
lum carnis removeri, recte petiit, habita consideratione ipsius
stimuli absolute ; sed quia, considerato eventu pugnæ, in
qua victor futurus erat, remotio stimuli non sibi expediebat,
qui tamen eventus sibi certus non erat ; pro tanto dicitur
nescisse quid peteret ; unde certificatus de victoria, verbo
Domini dicentis, loc. cit., sufficit tibi gratia mea, patienter
stimulum sustinuit.

QUÆSTIO II
Deinde quæritur specialiter de tentatione primorum
parentum ; et circa hoc quæruntur tria : 1° de progressu
tentationis ; 2° de quantitate peccati tentationem sequentis ;
3° utrum Adam potuerit peccare venialiter antequam mor­
taliter.

ARTICULUS PRIMUS
Utrum diabolus ex invidia et in forma'
serpentis lentaverit Evam
Ad primum sic proceditur. 1. Videtur non fuisse talis
tentationis progressus, qualis in Littera describitur. Invidia
enim respectu superioris est ; unde dicitur Job, v, 2 : Par­
vulum occidit invidia. Sed Adam non erat superior dæmone,
ad minus reputatione dæmonis, qui fuit superbissimus. Ergo
non est ex invidia stimulatus ad tentandum.
2. Præterea, in primo statu anima corpori omnino impe­
rabat. Ergo diversitas quæ erat ex parte corporis, nullo modo
in animam redundabat. Sed mulier differebat a viro secun­
dum corporis dispositionem ; unde Philosophus, in X Metaphysicor., text. 25 et 26, dicit quod mas et femina differunt
differentiis materialibus. Ergo tunc temporis non oportebat
quo femina esset minus sapiens vel fortis quam vir ; et ita
‘ nulla ratio videtur quare per mulierem ad virum tentando
transierit.
3. Præterea1, tentatio est assimilatio boni ad fallendum,
ut Cassiodorus, Super Psal., dicit. Si ergo iniquus persuasor
tentare hominem disponebat, formam boni persuasoris,
scilicet angeli, assumere debuit.
4. Si dicatur, quod non fuit permissus ne homo quasi
violenter deciperetur ; contra. Ad pium custodem pertinet
magis infirmis majoris defensionis auxilium exhibere. Cum
ergo post peccatum, quando natura humana est infirmior,
non cohibeatur Satanas quin in angelum lucis se transformet,
ut dicitur II Corinth., x, multo minus tunc cohiberi debuit.
5. Præterea, consideratio præcepti in actu a peccato
retrahit ; et sic tentationis effectum impedit. Si ergo tentator ad trahendum in peccatum venerat, videtur quod incon­
venienter mulierem in memoriam præcepti adduxerit.
Sed contra est quod dicitur Sap., n, 24 : Invidia diaboli
mors introivit in orbem terrarum. Et ita videtur quod ex
invidia diabolus commotus fuerit ad tendandum.
Præterea, ut Augustinus dicit, ordo tentationis interioris
qui in nobis nunc agitur, repræsentat ordinem tentationis
1. Quod subjungitur ut ex Cassiodoro Super Psalmos, et ut ex illo
In origine super Psalmos Albertus Magnus notat ad hanc ipsam
distinct., art. 1, volens fortasse designare præfationem vel prologum
in Psalmos, nec per umbram occurrit. — Nicolai.

in primis parentibus servatum. Sed in nobis tentatio a sen­
sualitate incipit, et per inferiorem rationem in superiorem
producitur. Cum ergo sensualitas serpentem repraesentet,
et inferior ratio mulierem, et superior virum, videtur quod
decentissimus fuit talis ordo tentationis in primo peccato,
ut in eo possit peccatorum sequentium similitudo ostendi.
Solutio. — Respondeo dicendum, quod, sicut Magister
dixit1, dæmones quædam possunt per naturæ suæ potesta­
tem quæ non possunt propter Dei vel angelorum cohibitio­
nem ; ita etiam et eorum astutia intellectus et nequitia volun­
tatis in multis impeditur, ut non faciant omne quod volunt,
etiam quod ad finem suæ intentionis conveniens astute
vident ; unde in tentatione primorum parentum diabolus
aliquid fecit quod voluit, ut scilicet a muliere tentationem
inciperet, et ut in aliena forma veniret ; quod autem in forma
serpentis veniret, non sponte elegit, sed ex permissione divina,
quæ eum alias species, in quibus magis posset latere, assu­
mere prohibebat, ut in Littera dicitur.
Ad primum ergo dicendum, quod diabolus homini invide­
bat, quem sibi superiorem futurum putabat, si illuc ascen­
deret unde ipse descenderat ; et in hoc ipso jam superiorem
quod ad bonum illud habendum paratus erat homo quod
ipse dæmon in perpetuum amiserat : nec in hoc aliquid ejus
superbiæ derogatur, quia superbia potius est in appetitu
excellentiæ quam in æstimatione, nisi prout æstimatio ex
appetitu excellentiæ nascitur, qui oculos mentis claudit.
Unde superbi frequenter alios se superiores in multis æstimant, qui tamen multa sibi magis digna esse cogitant, prop­
ter alia bona in quibus alios excedere videntur : et ideo ex
ipsa superbia invidiæ zelus oritur. Unde dicit Augustinus,
XI Super Gen., cap. xliv, coi. 436, t. III : « Amando quisque
excellentiam suam, vel paribus invidet quod ei coæquantur, vel inferioribus ne sibi coæquentur, vel superioribus
quod eis non coæquentur. »
Ad secundum dicendum, quod alia est obedientia corporis
ad animam in primo statu, et alia in ultimo. In primo enim
statu sic erat subjectum corpus animæ ut nihil in corpore
contingere posset quod contra bonum animæ foret vel quan­
tum ad esse vel quantum ad operationem ; nec tamen remo­
vebatur quin etiam tunc secundum diversitatem corporum
diversa fuisset dignitas animarum, cum oporteat animæ
ad corpus proportionem esse, ut forma
*
ad materiam, et
1. Dist. vu.

%-

motoris ad motum : et ideo mulier, etiam quantum ad ani­
mam, viro imperfectior erat. In ultimo vero statu talis erit
subjectio ut etiam qualitas corporis sequatur virtutejn
mentis ; unde secundum diversitatem meritorum erit anima
unius alia dignior, et corpus gloriosius ; unde non erit diffe­
rentia propter sexum diversum.
Ad tertium dicendum, quod, sicut in Littera dicitur, aliam
speciem in qua appareret, et præcipue boni angeli, libenter
elegisset ; sed permissus non fuit.
Ad quartum dicendum, quod quamvis homo in primo
statu esset fortior, tamen post peccatum factus est cautior
per experientiam mali ; unde fraudibus hostis quas quotidie
experitur, melius resistere novit ; vel quia in poenam peccati
hoc consecutum est, ut homo, qui diabolo se sponte subjecit,
violentius ab eo impugnetur.
Ad quintum dicendum, quod, secundum Philosophum,
in III, cap. n, et in VII Ethic., cap. v, omnis malus quodam­
modo ignorans est : oportet enim quod existimatio rationis
in peccante corrumpatur, quia malum pro bono eligit. Hoc
autem contingit dupliciter : vel in universali vel in particu­
lari. Rectam autem æstimationem in particulari corrumpit
delectatio, ut Philosophus, in VI Ethic., cap. vi, dicit ; et
etiam aliæ passiones, quæ tunc inesse homini non poterant
præter regulam rationis ; et ideo oportuit ut in universali
æstimatio corrumperetur ; et ideo præceptum ad memoriam
reduxit tentator, ut æstimationem rectam falsis suasionibus
corrumperet, et sic ad peccandum inclinaret. Vel dicendum,
ut dicit Augustinus, XI Super Genes., cap. xxx, coi. 445,
t. III, quod ideo prius interrogavit serpens, et respondit
hæc mulier, « ut in prævaricatione esset inexcusabilis, nec
ullo modo dici posset, illud quod præceperat Deus, oblitam
fuisse mulierem ; quamquam et oblivio præcepti, maxime
unius, et tam necessarii, ad maximam culpam damnabilis
negligentiæ pertineret. Verumtamen evidentior ejus trans­
gressio est, cum memoriæ retinetur, et tanquam in illo Deus
assistens præsensque contemnitur. »'

ARTICULUS 11
Utrum peccatum Adæ fuerit gravius
omnibus aliis peccatis1
Ad secundum sic proceditur. 1. Videtur quod peccatum
Adæ gravius fuerit omnibus aliis peccatis. Quia, sicut dicit
1. II II Summæ theol., q.

clxiii,

art. 3.

Augustinus in lib. XIV De civitate Dei, c. xv, col. 423, § 1,
t. VII : « Magna est enim in peccando iniquitas, cui tanta
est in non peccando facilitas. » Sed Adam facilius potuit
vitare peccatum quam aliquis sequentium. Ergo ipse gra­
vius peccavit.
2. Præterea, Augustinus dicit, cap. vi De natura boni,
coi. 553, t. VIII, etc., quod ex hoc aliquid est malum, quia
adimit bonum. Sed peccatum primi hominis plus de bono
ademit, totam naturam humanam corrumpens, quam aliquod
peccatorum sequentium. Ergo pejus aliis fuit.
3. Præterea, majori culpæ major pœna debetur. Sed pecca­
tum Adæ gravissime punitum fuit a Deo, quia ad omnes
posteros ejus pœna extenditur. Ergo gravius aliis fuit.
4. Præterea, videtur quod etiam irremissibile fuerit. Quia
bonum gratiæ excedit bonum naturæ. Angelus autem per
peccatum a statu naturalium tantum cecidit, secundum opi­
nionem illorum qui dicunt eos in naturalibus tantum crea­
tos ; homo autem etiam a statu gratiæ cecidit. Cum ergo
tantum casus sit gravior quantum gradus est altior, videtur
quod irremissibilius fuerit peccatum Adæ quam etiam dæmonis.
5. Præterea, bonum est potentius1 quam malum. Sed
Adam per peccatum totam naturam humanam corrupit,
quia in eo originaliter erat. Si ergo poenitere potuisset, et
sic remedium peccati sui habere, videtur quod totam natu­
ram humanam reintegrate potuisset : quod falsum est, quia
hoc solus Filius Dei potuit. Ergo idem quod prius.
Sed contra, illud quod habet plures rationes mali, magis
est malum. Sed Adam peccavit faciendo illud quod erat
malum, solum quia prohibitum ; multi autem peccant faciendo
illud quod est utroque modo malum, et secundum se, et quia
prohibitum. Ergo videtur quod multorum peccata graviora
sint peccato Adæ.
Præterea, peccatum quod est ex certa malitia, gravius
est peccato quod est per ignorantiam. Sed peccatum primum
hominis fuit quodammodo per ignorantiam, ut infra patebit.
Ergo videtur quod eo multa graviora sint, quæ ex certa mali­
tia generantur12.
Solutio. — Respondeo dicendum, quod in peccato pos­
sunt multa considerari, ex quibus peccatum gravitatem tra­
here potest ; et contingit quod illud peccatum quod secundum
unum est gravius, secundum aliud levius inveniatur. Illud
1. AI. : « potius. »
2. Parm. : « perpetrantur.

tamen simpliciter gravius considerandum est quod secundum
plura et potentiora gravius invenitur, et præcipue secundum
speciem peccati : quia quantitas consequens speciem peccati,
est peccato essentialior quam quæ circumstantias peccati
sequitur. Secundum hoc ergo dicendum, quod peccatum Adæ
quantum ad hoc gravius aliis fuit quod minori tentatione
pulsatus cecidit, et quod facilius resistere potuisset ; sed
quantum ad speciem peccati, et quantum ad alias circum­
stantias, quæ peccatum magis exaggerant, multa graviora
peccata sunt secuta.
Et per hoc patet responsio ad primum.
Ad secundum dicendum, quod hoc fuit per accidens quod
majorem laesionem intulit, ex hoc scilicet quod naturam
integram invenit ; unde non sequitur quod gravius cæteris
fuerit, quia hoc idem etiam sequentia peccata fecissent, si
talem naturam invenissent ; sicut et secundum peccatum
mortale gratia non privat, quia eam non invenit ; sed pri­
varet, si inveniret.
Ad tertium dicendum, quod pœna peccati Adæ dupli­
citer sequitur. Una quæ debetur sibi inquantum est quoddam
singulare peccatum et personale, et sic multis aliis peccatis
gravior pœna debita fuit. Alia quæ debetur sibi indirecte
ratione infectionis originalis peccati ex ipso creatæ, et sic
maxima pœna ipsum primum peccatum secuta est. Sed gra­
vitas hujus pœnæ non commensuratur quantitati primi
peccati ut fuit quoddam personale peccatum, sed secundum
quod corrumpit naturam.
Ad quartum dicendum, quod quamvis gratia excedat
naturam, tamen quia potentia naturalis est quæ substantiam
actus administrat, qui ex gratia informatur, ideo defectus
naturalis boni magis excusat peccati actum quam etiam caren­
tia gratiae ; gratia enim non elevat hominem ut statim eliciat
actum intellectus deiformis, quod tamen angelus ex natura
habet : et ideo magis facit ad irremissibilitatem peccati
superioritas natura' quam excessus gratiæ. Causa tamen quare
peccatum angeli est irremissibile, et non peccatum hominis,
supra, in tractatu de angelis, dicta est.
Ad quintum dicendum, quod sicut homo per se gratiam
amittere potest, nec tamen per se potest gratiam recuperare,
quia gratia virtutem naturæ excedit : ita etiam homo potuit
integritatem innocentiæ amittere, quæ conditionem naturæ
excedebat, ut dictum est, nec tamen potuit eam recuperare
nisi ille qui supra naturam erat : nam gratia quæ postmodum
Adæ reddita creditur, non nisi ad actus personales se exten-

debat ; unde naturam in illud quod supra se est, elevare non
poterat, scilicet in originalem justitiam et impassibilitatem,
quæ supra conditionem principiorum naturæ humanæ erant1.
ARTICULUS III
"
■
j

<

V

■

Utrum Adam in statu innocentiæ potuerit
peccare venialiter12

Ad tertium sic proceditur. 1. Videtur quod Adam in primo
statu venialiter peccare potuit. Dispositio enim præcedit
perfectionem. Sed veniale est dispositio ad mortale. Ergo
videtur quod prius venialiter quam mortaliter peccaverit.
2. Præterea, liberum arbitrium se habet ad opposita, et
præcipue si confirmatum non sit. Sed liberum arbitrium hominis in primo statu confirmatum non erat. Ergo sicut poterat
non peccare venialiter, ita etiam poterat peccare venialiter.
3. Præterea, quicumque potest id quod plus est, potest
illud quod minus est. Sed plus est peccare mortaliter quam
venialiter. Cum ergo potuit peccare mortaliter, potuit pec­
care venialiter.
4. Præterea, mortale peccatum magis repugnat rectitu­
dini et gratiæ, quam peccatum veniale. Sed rectitudo inno­
centiæ non impediebat quin mortaliter peccare posset. Ergo
multo minus impediebat quin etiam venialiter peccaret.
5. Præterea, impossibile est qùod aliquis credat vel æstimet illud de cujus contrario certus est. Sed Adam, ut dicit
Augustinus, XIV De civ. Dei, cap. xi, § 2, coi. 420, t. VII,
credidit peccatum quod ipse committeret, veniale esse. Ergo
ipse nesciebat se non posse venialiter peccare. Sed si non
potuisset, scivisset se non posse : quia hoc nobilitatis in eo
erat ; et inconveniens est nos habere nobilissimos habitus,
qui nos lateant3, ut Philosophus dicit in II Posterior., c. xvm.
Ergo Adam venialiter peccare potuit.
6. Si dicatur, quod non potuit peccare venialiter, quia non
poterant inferiores vires averti nisi prius ratio superior aver­
teretur ; contra. In ratione superiori non tantum est pecca­
tum mortale, sed etiam veniale. Ergo potuisset deordinatio
aliqua in superiori ratione fuisse per veniale peccatum, sicut
et quando aliquis aliquem motum infidelitatis sentit.
Sed contra, peccatum veniale in nobis causatur ex proni1. Parm. : « erat. »
2. I II Summæ theol., q. lxxxix, art. 3.
3. AI. : « et nos latent. »

tate ad peccandum, et ex quadam impulsione carnis corruptae.
Sed hoc totum per peccatum secutum est. Ergo videtur
quod ante mortale peccatum, veniale peccatum esse non
potuit.
Præterea, parvum motivum non commovet magnam
virtutem. Sed veniale peccatum parvum habet motivum,
in quo appetitus non ut in fine quiescit. Ergo cum virtus
humana in primo statu esset fortissima, videtur quod per
veniale peccatum commoveri non poterat.
Solutio. — Respondeo dicendum, quod, sicut supra
dictum est, talis erat primi status rectitudo ut superior pars
rationis Deo subjiceretur, cui subjicerentur inferiores vires,
quibus subjiceretur corpus ; ita quod prima subjectio erat
causa secundæ, et sic deinceps. Manente autem causa, maneret
effectus ; unde sicut quamdiu homo erat subditus Deo, nihil
in corporis partibus contingere poterat contrarium animæ ;
ita etiam nihil in viribus animæ contingere poterat quod
superior ratio non ordinaret in Deum. Quod autem in Deum
recte ordinatum est, veniale peccatum non est : et ita veniale
peccatum in primo statu contingere non poterat, sicut nec
mors, nisi prius ordo mentis ad Deum tolleretur : quod sine
peccato mortali fieri non potuit.
Ad primum ergo dicendum, quod duplex est dispositio.
Quædam est quæ necessaria est ad esse ejus ad quod disponit :
et hæc semper præcedit illud ad quod disponit, sicut calor
formam ignis. Quædam vero dispositio ordinatur ad facili­
tatem ejus ad.quod disponit : quod quidem sine ea esse potest ;
sed non ita de facili, sicut quod ligna perfunduntur oleo, ut
inflammentur citius ; et sic veniale peccatum est dispositio
ad mortale.
Ad secundum dicendum, quod Adam in primo statu habe­
bat liberum arbitrium ad peccandum venialiter ; sed hoc
non poterat in actu exire, nisi prius peccaret mortaliter.
Et ratio hujus dicta est. Vel potest dici quod, comparando
liberum arbitrium ad objectum suum, confirmatum non erat ;
sed comparando unum ordinem ad alium, habebat quamdam
confirmationem, ut scilicet inferior ordo superiorem immo­
biliter1 sequeretur.
Ad tertium dicendum, quod differt in potentiis activis
et passivis : quia in potentiis activis, quod potest in plus,
etiam in minus potest ; ut qui potest ferre centum libras,
potest etiam ferre decem ; in potentiis autem passivis est e
1. Parm. : « inviolabiliter. »

converso : qui enim potest pati a parvo, potest etiam pati
a majori, ut si aliquis potest vinci ab uno, potest etiam vinci
a duobus ; sed non convertitur : et talis potentia est potentia
peccandi ; qui enim peccat, a peccati sui concupiscentia
vincitur.
'
Ad quartum dicendum, quod rectitudo originalis justitiae
intantum repugnabat culpæ mortali ut simul cum ea esse
, non posset ; tamen culpa mortalis quæ ei opposita erat, ipsam
privare poterat. Venialis autem culpa nec privare justitiam
originalem poterat, cujus principium erat in ordine superioris
t
partis in Deum, a quo veniale peccatum non separat, nec
simul poterat cum ea esse propter ordinem inferiorum sub
. y superiori.
Ad quintum dicendum, quod Adam, etsi peccare non pos;
set venialiter, tamen poterat de hoc certus non esse : quod
j
enim habitus nobilissimi nos non lateant, intelligitur de
ς
habitibus cognitivæ partis, de quoruipi perfectione certitudo
est ; non autem de habitibus effectivae, qui latent, ut in
charitate patet. Et præterea, si scivisset in universali, po­
terat in particulari non considerare. Vel melius dicendum
quod veniale dicitur tripliciter : scilicet veniale ex genere,
ut verbum otiosum ; veniale ex causa, ut quod ex infirmi­
tate vel ignorantia geritur, quod excusabilitatem quamdam
habet ; et est veniale ex eventu, sicut culpam præcedentem
mortalem confessio sequens venialem facit, ut Ambrosius
dicit1, quia relinquitur reatus temporalis pœnæ. Cum ergo
Augustinus dicit quod credidit peccatum esse veniale, intel­
ligitur veniale ex causa, quandoque etiam mortale est
simpliciter.
Ad sextum dicendum, quod sicut in parte intellectiva
speculativa, suprema pars est quæ principiis per se notis
inhaeret, ita in ratione practice suprema pars est quæ fini
adhæret, quia finis in operabilibus est sicut principium pri­
mum indemonstrabile in speculativis, ut in VI et VII Ethic..
cap. ix, Philosophus dicit ; et hæc pars non potest deordinata esse nisi per peccatum mortale, quod finem contrarium
ponit. Ab ordine autem hujus partis totus ordo originalis
justitiæ dependebat ; et ideo nisi prius mortaliter peccasset,
nulla inordinatio in eo esse potuisset.

1. Ex lib. De paradiso, cap. xiv, colligi Nicolai dicit. Vide coi. 326,
t. 1 Op. Ambr.

EXPOSITIO TEXTUS

»

« Diabolus per serpentem lentabat, in quo loquebatur. »
Modus quo angeli boni vel mali in assumptis corporibus loqui
possunt, supra tactus est1.
« Serpens dictus est esse callidior. » Videtur hoc esse falsum :
quia quodcumque animal diabolus assumpsisset, eamdein
calliditatem habuisset, si propria calliditate astutus non erat,
ut ipse subdit. — Sed dicendum quod in his qùæ visibiliter
gerebantur, ea quæ non videntur intelligi poterant. Serpens
autem etsi astutiam ad nocendum homini spiritualiter ex se
non haberet, habet tamen astutiam ad nocendum sibi corpo­
raliter ; unde astutia exterior serpentis astutiam spiritualem
dæmonis designat ; et ideo callidior aliis animantibus dicitur
propter astutiam dæmonis, qua movebatur, per quam et
diabolus designabatur.
« Sicut per energumenos et phanaticos. » Energumeni
dicuntur quasi interius laborantes ab « en », quod est in, et
« erge », quod est labor. Phanatici dicuntur ex hoc quod in
fanis vel templis idolorum a dæmonibus responsa accipiebant.
Sed utrumque hic pro arreptis a dæmone accipitur.
« Avaritia immoderata habendi cupiditas. » Hoc quod hic
dicitur de avaritia non est intelligendum de ea secundum
quod est speciale vitium, unum de septem capitalibus :
quia sic non differt a superbia, quæ est appetitus immoderatus
propriæ excellentiæ ; sed sumitur hic avaritia prout est gene­
rale vitium ad omnia peccata, quæ in appetitu quorumcumque
bonorum naturalium consistunt, ut curiositas, superbia, et
hujusmodi, ut distinguit Augustinus, XI Super Genes., cap. xv,
col. 436, t. III.

1. Dist. vili, q. i, art. 4.

DISTINCTIO ΧΧΗ
De origine illius peccati1
Hic videtur diligenter investigandum esse quæ fuerit origo
et radix illius peccati. Quidam putant quamdam elationem in
animo hominis præcessisse, ex qua diaboli suggestioni consen­
sit. Quod videtur Augustinus innuere Sup. Genesim, lib. XI12,
cap. v, col. 432, t. Ill, ita dicens : « Non est putandum quod
homo dejiceretur, nisi præcessisset in eo quædam elatio compri­
menda, ut per humilitatem peccati sciret quam falso de se
præsumpserit, et quod non bene se habet natura, si a faciente
recesserit. » Item in eodem lib., cap. xxx, coi. 445 : « Quomodo
verbis tentatoris crederet mulier Deum se a re bona et utili
prohibuisse, nisi inesset ejus menti amor ille propriæ potesta­
tis, et de se superba præsumptio quæ per tentationem fuerat
convincenda aut perimenda3. Denique non contenta suasione
serpentis, aspexit lignum bonum esu, decorum aspectu : nec
credens se inde posse mori, forte putavit Deum alicujus causa
significationis illud dixisse. Ideo comedit, et dedit viro suo,
fortassis cum aliqua suasione, quam Scriptura intelligendam
relinquit. Vel forte non fuit suaderi necesse, cum eam mortuam
esse iflo cibo non videret vir4. » Et cap. xxvn, coi. 443 : « Sicut
ergo non est permissus diabolus tentare feminam nisi per
serpentem, ita nec virum nisi per feminam ; ut sicut præcep­
tum Dei per virum venit ad mulierum, ita diaboli tentatio
per mulierem ad virum transiret5. »
1. AI. deest titulus.
2. Parm. : « lib. XII. »
3. Nicolai : « reprimenda. »
4. Paulo aliter in Augustini textu.
5. Nicolai' addit sequentia : « Unde iterum Augustinus, lib. VIII
Super Genesim, addit, cap. xvn : « Merito quæritur utrum hoc præceptum viro tantum Deus dederit, an etiam feminæ ; verba enim
Scripturæ sic se habent : Et præcepit Dominus Deus Adæ, dicens.
Non dixit : præcepit eis. Deinde sequitur : De omni ligno quod est in
paradiso edes. Non dixit : edetis. Deinde adjungit : De ligno autem
cognoscendi bonum et malum non manducabitis. Jam hic tanquam
ad ambos pluraliter loquitur ; et pluraliter praeceptum terminât,
dicens : Qua die autem ederitis ex eo, morte moriemini. An sciens quod
ei facturus esset mulierem, ita præcepit ordinatissime, ut per virum
præceptum Domini ad feminam perveniret ? » Sed lib. XI, ut supra,
cap. xxxiv : « Et hoc sane ad aliquam pertinet significationem, quod
sicut præceptum viro datum est, per quem veniret ad feminam, ita

Quod aliter locutus est diabolus in muliere quam in serpente
« In muliere vero, quæ rationalis erat, non est ipse locutus
ut in serpente, sed persuasione ejus ; quamvis instinctu adju­
varet interius quod per serpentem gerebat exterius. » Ex
prædictis tentationis modus atque progressus insinuatur :
nec non etiam quod prædiximus, innui videtur, scilicet quod
tentationem præcesserit quædam elatio1 et præsumptio in
mente hominis.
Objectio contra illos qui dicunt elationem praecessisse in mente
Quod si ita fuit, non igitur alterius suggestione prius2 pec­
cavit ; cum auctoritas tradat, ideo peccatum diaboli incurabile
esse, quia non suggestione, sed propria superbia cecidit ; homi­
nis vero curabile, quia non per se, sed per alium cecidit, et ideo
per alium surgere potuit. Quocirca prædicta Augustini verba
peritum ac diligentem lectorem efflagitant, quæ sic intelligere
sane quimus. « Non dejiceretur homo, » scilicet in actum illius
peccati, ut scilicet lignum vetitum ederet, et in has miserias
per tentationem diaboli, « nisi elatio comprimenda præcessisset, » non utique tentationem, sed opus peccati. Talis enim
fuit ordinis processus. Diabolus tentando dixit, Gen., m, 5 :
Si comederitis, eritis sicut dii, scientes bonum et malum ; quo
audito, statim menti mulieris subrepsit elatio quædam, et amor
propriæ potestatis : ex quo placuit ei facere quod diabolus
suadebat ; et utique fecit. Suggestione igitur peccavit : quia
tentatio præcessit, ex qua in mente ejus orta est elatio, quam
peccatum operis secutum est, et poena peccati.
Quæ fuit elatio mulieris
Et talis quidem elatio in mente mulieris fuit pro certo, qua
credidit, et voluit habere similitudinem Dei cum æqualitate.
quadam, putans illud esse verum quod diabolus dicebat : et
ideo specialiter mulierem commemorat Augustinus, inquiens,
ubi supra : « Quomodo crederet mulier diabolo, nisi esset in
mente ejus de se superba præsumptio ? » Et quod ibi sequitur,
vir prior interrogatur, post præcepti transgressionem. Praeceptum
enim a Domino per virum usque ad feminam ; peccatum autem a
diabolo per femiman usque ad virum. » Et iterum cap. xxvn : « Sed
in serpente diabolus ipse locutus est, utens eo velut organo ad expri­
menda corporalia signa, per quæ mulier suadentis intelligeret volun­
tatem. » Deinde nullo adhibito titulo, qui etiam in Magistri textu ad
marginem tantum habetur, statim subnectit : « In muliere vero », etc.
1. AI. : « electio. »
2. Ai. : « posterius. »

scilicet : « Quæ per tentationem fuerat convincenda vel peri­
menda1 » ad mulierem referendum est : ut intelligatur, quæ
mulier, non quæ elatio, fuerat per tentationem convincenda,
vel perimenda.

Quæ fuit elatio viri : an crediderit et voluerit quod mulier
Solet quæri utrum illa talis elatio et amor propriæ potes, tatis in viro fuerit sicut in muliere. Ad quod dicimus, quia Adam
non fuit seductus eo modo quo mulier. Non enim putavit esse
verum quod diabolus suggerebat. In eo tamen fuisse seductum
credi potest, quod commissum veniale putaverit quod peremp­
torium erat. Sed nec prior seductus fuit, nec in eo in quo mulier,
ut crederet Deum illud lignum ideo tangere prohibuisse, quia
si tangerent, fierent sicut dii. Verumtamen prævaricator fuit
Adam, ut testatur Apostolus. Potuit ergo aliqua elatio menti
ejus inesse illico post tentationem, ex qua voluit lignum veti­
tum experiri, cum mulierem non videret mortuam, esca illa
percepta. Unde Augustinus, Super Genes., lib. IX, cap. xlii,
coi. 45’2, t. III : « Cum Apostolus, Adam prævaricatorem fuisse
ostendat, dicens, Rom., v, 14 : In similitudinem præuaricationis
Adæ : seductum tamen negat, ubi ait, I Tim., n, 14 : Adam non
est seductus, sed mulier. Unde et interrogatus non ait : Mulier
seduxit me, sed dixit : Dedit mihi, et comedi, Genes., m, 13.
Mulier vero inquit : Serpens seduxit me, ibid., 13. Hanc autem
seductionem proprie vocavit Apostolus, per quam id quod
suadebatur, cum falsum esset, verum putatum est, scilicet
quod Deus lignum illud ideo tangere prohibuerit, quia sciebat
eos, si tetigissent, sicut deos futuros, tanquam eis divinitatem
invideret, qui eos homines fecerat. Sed et si virum propter
aliquam mentis elationem, quæ Deum latere non poterat, sol­
licitavit aliqua experiendi cupiditas, cum mulierem videret,
accepta illa esca, non esse mortuam ; non tamen eum arbitror,
si jam spirituali mente præditus erat, ullo modo credidisse
quod diabolus suggerebat. »

Quis plus peccavit, Adam vel Eva
Ex quo manifeste animadverti potest, quis eorum plus pec­
caverit, Adam scilicet vel Eva. Plus enim videtur peccasse
mulier, quæ voluit usurpare divinitatis æqualitatem, et nimia
præsumptione elata credidit ita esse futurum. Adam vero
nec illud credidit, et de poenitentia et Dei misericordia cogita­
vit, dum uxori morem gerens, ejus persuasitr-· consensit, nolens
eam contristare et a se alienatam relinquere ne periret ; arbi­
tratus illud esse veniale, non mortale delictum. Unde Augus1. Nicolai : « vel reprimenda. »

tinus, ut supra : « Apostolus inquit : Adam, non est seductus :
quod utique ita accipi potest, ut intelligatur non esse seductus,
prier scilicet, vel eo in quo mulier, ut scilicet crederet illud esse
■rerum : Eritis sicut dii. Sed putavit utrumque posse fieri, ut
et uxori morem gereret, et per poenitentiam veniam haberet.
Minus ergo peccavit qui de poenitentia et Dei misericordia
cogitavit. Postquam enim mulier seducta manducavit, eique
dedit ut simul ederent, noluit eam contristare, quam credebat
sine suo solatio contabescere, et a se alienatam omnino interire :
non quidem carnali victus concupiscentia, quam nondum sen­
serat, sed amicabili quadam benevolentia, qua plerumque fit
ut offendatur Deus, ne offendatur amicus : quod eum facere
non debuisse, divinæ sententiæ justus exitus indicavit. Ergo
alio quodam modo ipse etiam deceptus est. Inexpertus enim
divinæ sententiæ severitatis, in eo falli potuit, ut veniale cre­
deret esse commissum ; sed dolo illo serpentino, quo mulier
seducta est, nullo modo arbitror illum potuisse seduci1. » Ex
his datur intelligi quod mulier plus peccaverit, in qua majoris
tumoris præsumptio fuit. Quæ etiam in se et in proximum et
in Deum peccavit. Vir autem tantum in se et in Deum pecca­
vit. Inde etiam colligitur quod mulier plus peccaverit, quia
gravius punita est : cui dictum est, Gen., m, 16 : In dolore
paries filios et sub viri potestate eris.

Quod prædictæ sententiæ adversari videtur
Sed huic videtur contrarium quod Augustinus, Super Genes.,
lib. XI, cap. xxxv, coi. 448, t. III, de viro et muliere peccatum
suum excusantibus ait : « Dixit Adam : Mulier quam dedisti
mihi, dedit mihi de ligno, et comedi. Non dicit, peccavi. Superbia
enim habet confusionis deformitatem, non confessionis humi­
litatem. Nec etiam mulier confitetur peccatum, sed refert
in alterum, dicens : Serpens decepit me, et comedi : impari sexu,
sed pari fastu. » Ecce hic dicit Augustinus quia parem fastum
habuit mulier cum viro. Pariter ergo superbierunt, et pariter
peccaverunt. Sed hoc ita determinari potest, ut dicamus parem
utriusque fuisse fastum in excusatione peccati et in esu ligni
vetiti ; sed disparem, et in muliere multo majorem, in eo quod
credidit et voluit esse sicut .Deus, quod non vir. Verumtamen
et de viro legitur quod voluit esse sicut Deus : dicit enim
Augustinus1
2, Super illum locum psalmi i.xvm, Quæ non rapui,
tunc exsolvebam : « Rapuit enim Adam et Eva præsumens, ut
1. Hæc e diversis locis collecta sunt, nimirum ex lib. XI De Genesi
ut supra, §§ 58, 59, 60, et ex lib. XIV De civitate Dei, cap. xi, coi. 420
t. 7.
2. Sic in Glossa, plenius autem in Augustini textu ; licet in neutro
loco de Eva mentio fiat. Vide Glossam ord., coi. 946, t. 1, et August.,
col. 848, t. 4.

'

diabolus, de divinitate. Rapere voluerunt divinitatem, et per­
diderunt felicitatem. » Item Super illum locum psalmi lxx,
Deus quis similis tibi ? coi. 896, § 7, t. IV : « Qui per se vult esse
ut Deus, perverse vult esse similis Deo ; ut diabolus, qui noluit
sub eo esse, et homo qui ut servus noluit teneri praecepto :
sed voluit ut nullo sibi dominante esset quasi Deus1. » Item
super illum locum Epistolae ad Philip., cap. n : Non rapinam
arbitratus est esse se æqualem Deo, Tract. XVII in Joan., § 16,
col. 1535, t. Ill : « Quia non usurpavit quod suum non esset,
ut diabolus et primus homo. »
Quorumdam sententia quod Adam ambierit esse ut Deus,
sed non credidit esse possibile

Ideo quibusdam videtur quod etiam Adam ambierit esse
sicut Deus, non tamen id credidit posse fieri, et ideo falsum
esse quod diabolus promittebat, cognovit, et licet divinitatis
æqualitatem concupiverit, non tamen adeo exarsit, nec tanta
est affectus ambitione, sicut mulier, quae illud posse fieri puta­
vit, et ideo magis illud ambiendo superbivit. Virum autem ali­
qua forte ambitionis subreptio movit, sed non ita ut illud puta­
ret verum vel possibile fore. Aliis autem videtur ideo dictum
esse quod Adam illud voluerit, quia mulier de eo sumpta illud
voluit : sicut, inquiunt, peccatum dicitur per unum hominem
intrasse in mundum, id est in humanam naturam, cum tamen
mulier ante virum peccaverit, quia per mulierem intravit de
viro factam. Vel potius ideo per hominem dicitur intrasse,
1. Nicolai : « Vel sic plenius : « Quisquis ita vult esse similis Deo ut
ad illum stet, fortitudinemque suam, sicut scriptum est, psalm lviii,
ad illum custodiat, non ab illo recedat, ei cohaerendo signetur tanquam
ex annulo cera, illi affixus habeat imaginem ejus ; vere custodit simi­
litudinem ad quam factus est. Porro autem si perverse voluerit imitari
Deum, ut quomodo Deus non habet a quo formetur et regatur, sic
ipse velit sua potestate uti, ut, quomodo Deus, nullo formante vivat,
nullo regente agat quod vult ; quid restat nisi ut ab eo deficiens
quod incomparabiliter est, in deterius mutatus deficiat ? Hoc diabolus
nempe fecit. Imitari Deum voh.it, sed perverse ; non esse sub illius
potestate, sed habere contra illum potestatem, Homo autem positus
sub præcepto audivit a Domino : « Noli tangere. » Quid ? « Hanc
arborem. » Et inferius : « Quare autem tetigit ? Quid illi deerat ut
tangeret ? Nisi quia sua potestate uti voluit, ut nullo sibi dominante
fieret sicut Deus, quia Deo nullus utique dominatur. » Item Tract. XVII
in Joan., sub finem : « Qui se voluit æqualem facere Deo cur? non esset,
cecidit, et ex angelo, factus est diabolus, et hanc superbiam homini
propinavit, unde ipse dejectus est. Christus autem æqualis Patri
natus erat, non factus, natus de substantia Patris : unde sic illud
commendat Apostolus, ad Philip., ii : Non rapinam arbitratus est esse
se æqualem Deo. Quid est : Non rapinam arbitratus est ? Non usurpavit
æqualitatem Dei, sed erat in illa in qua natus erat ; quod idem est
ac si diceret : Quia non usurpavit, » etc.
COMMENT. IN LIB. SENTENT. - Π.

quia etiam peccante muliere, si vir non peccasset, humanum
genus minime peccatis corruptum periret. Minus ergo peccavit
vir quam mulier.
Objectio contra id quod dictum est, virum minus peccasse
His autem opponi solet hoc modo. Tribus modis, ut ait Isidorus, De summo bono, lib. II, cap. xvii, coi. 619, t. VI, pecca­
tum geritur : scilicet ignorantia, infirmitate et industria : et
gravius est infirmitate peccare quam ignorantia, graviusque
industria quam infirmitate. Eva autem videtur ex ignorantia
peccasse, quia seducta fuit ; Adam vero ex industria, quia non
fuit seductus, ut Apostolus ait. Ad quod dicimus quia licet
Eva in hoc per ignorantiam deliquerit quod putavit verum esse
quod diabolus suadebat, non tamen in hoc quin noverit illud
Dei esse mandatum, et peccatum esse contra agere, et ideo
excusari a peccato per ignorantiam non potuit. Est enim igno­
rantia quæ excusat peccantem, et est ignorantia quæ non excu­
sat. Est autem ignorantia vincibilis et ignorantia invincibilis.
Excusatio omnis tollitur ubi mandatum non ignoratur.

De triplici ignorantia, quæ excusat et quæ non
Est autem ignorantia triplex : eorum scilicet qui scire nolunt
cum possint, quæ non excusat, quia et ipsa peccatum est ; et
eorum qui volunt, sed non possunt, quæ excusat, et est pœna
peccati, et non peccatum ; et eorum qui quasi simpliciter nes­
ciunt, non renuentes vel proponentes scire, quæ neminem plene
excusat, sed sic fortasse ut minus puniatur. Unde Augustinus
ad Valentinum, De grat. et lib. arbit., cap. ni, coi. 884, t. X :
« Eis aufertur excusatio qui mandata Dei noverunt, quam
solent habere homines de ignorantia. Et licet gravius sit pec­
care scienter quam nescienter, non ideo tamen confugiendum
est ad ignorantiæ tenebras, ut in eis quisquam excusationem
requirat. Aliud est enim nescisse, aliud scire noluisse : quia
in eis qui intelligere noluerunt ipsa ignorantia peccatum est ;
in eis vero qui non potuerunt pœna peccati. Ignorantia vero
quæ non est eorum qui scire nolunt, sed eorum qui tanquam
simpliciter nesciunt, nullum sic excusat, ut æterno igne non
ardeat, sed fortasse ut minus ardeat. Non igitur mulier excusa­
tionem habuit de ignorantia ; cum et mandatum noverit,
et peccatum esse secus agere non ignoraverit1. »

Unde processerit consensus illius peccati, cum natura
hominis esset incorrupta
Solet etiam quæri, cum sine vitio esset natura hominis, unde
consensus mali processerit. Ad quod responderi potest, quia
1. Plenius in Aug. textu.

ex libero arbitrio propriæ voluntatis fuit ; et in ipso enim et
in alio causa extitit, ut fieret deterior. In alio, quia in diabolo,
qui suasit ; in ipso, quia voluntate liberi arbitrii consensit,
et cum liberum arbitrium sit bonum, ex re utique bona malus
ille consensus provenit ; et ita ex bono malum manavit. De hoc
autem in sequenti plenius tractabimus cum origo mali, et in
qua re coalescat, investigabitur.

An voluntas præcesserit illud peccatum

Si vero quæritur utrum voluntas illud peccatum præcesse. rit, dicimus quia peccatum illud et in voluntate et in actu con­
sistit, et voluntas actum præcessit, sed ipsam voluntatem alia
hominis voluntas mala non præcessit ; atque ex diaboli persua­
sione et hominis arbitrio illa voluntas mala prodiit qua justi­
tiam deseruit, et iniquitatem inchoavit : et ipsa voluntas ini­
quitas fuit.
DIVISIO TEXTUS

4

Postquam determinavit principium humani casus ex parte
tentatoris, hic determinat principium intrinsecum ex parte
ipsius hominis peccantis, et dividitur in partes duas : in prima
inquirit quod fuerit in homine primum peccatum, origo et
radix peccatorum sequentium ; in secunda inquirit quod fuerit
principium illius primi peccati, ibi : « Solet etiam quæri, cum
sine vitio esset natura hominis ; unde consensus mali processe­
rit. » Prima dividitur in partes tres : in prima dicit quod pri­
mum peccatum in homine fuit elatio ; in secunda ostendit
quod diversimode fuit in viro et muliere, ibi : « Et talis quidem
elatio in mente mulieris fuit » ; in tertia ex hoc concludit,
peccatum mulieris gravius peccato viri fuisse, ibi : « Ex quo
manifeste animadverti potest quis eorum plus peccaverit. »
Circa primum tria facit : primo ponit quorumdam opinionem
et rationes eorum, ponentium superbiam in corde hominis
etiam tentationem daemonis præcessi^i ; secundo objicit in
contrarium, ibi : « Quod si ita fuit, non eruo alterius suggestione
prius peccavit » ; tertio determinat veritatem, ibi : « Quocirca
praedicta Augustini verba pium ac diligentem lectorem
efflagitant. »
« Et talis quidem elatio in mente mulieris fuit. » Hic osten­
dit qualis fuerit elatio viri et mulieris : et primo qualis fuerit
elatio mulieris ; secundo qualis fuerit elatio viri, ibi : « Solet
quæri utrum illa talis elatio et amor propriæ potestatis in
viro fuerit sicut in muliere. »
« Ex quo manifeste animadverti potest, quis eorum plus
peccaverit. » Hic concludit ex prædictis quod peccatum
mulieris gravius fuit peccato viri : et primo ostendit proposi­

tum ; secundo objicit in contrarium, ibi : « Sed huic videtur
contrarium quod Augustinus... ait. » Quod autem peccatum
mulieris gravius fuerit, ostendit tripliciter : primo ex motivo
ad peccandum, quia ex majori superbia ; secundo ex offensa,
quia in plures peccavit, ibi : « Quæ etiam in se, et in proximum,
et in Deum peccavit » ; tertio ex poena, quia gravius punita
est, ibi : « Inde etiam colligitur quod mulier plus peccaverit,
quia gravius punita est. »
« Sed huic videtur contrarium quod Augustinus... de viro
et muliere peccatum suum excusantibus ait. » Hic objicit
contra hoc quod dictum est : et primo ostendit æquale fuisse
peccatum ; secundo ostendit peccatum viri fuisse gravius,
ibi : « Hic autem opponi solet. » Circa primum duo facit secun­
dum quod duas auctoritates contra determinata1 inducit.
Secunda incipit, ibi : « Verumtamen et de viro legitur quod,
voluit esse sicut Deus. » Quaelibet autem istarum partium
dividitur in objectionem et responsionem.
« Solet etiam quæri, cum sine vitio esset natura hominis,
unde consensus peccati processerit. » Hic inquirit quod fuerit
principium illius peccati : et dividitur in duas partes secun­
dum quod duas movet quæstiones ; secunda incipit, ibi :
« Si vero quæritur utrum voluntas illud peccatum præcesserit,
dicimus quia peccatum illud et in voluntate et in actu con­
sistit. »

QUÆSTIO PRIMA
Hic duo quæruntur : primo de peccato primi hominis ;
secundo de ignorantia.
Circa primum quæruntur tria : 1° quod fuerit primum
peccatum secundum genus ; 2° quid homo peccando appetiit ;
3° quis plus peccavit, utrum vir vel mulier.

ARTICULUS PRIMUS
Utrum, primum peccatum hominis fuerit superbia12
Ad primum sic proceditur. 1. Videtur quod superbia
non fuit primum hominis peccatum. Discredere enim verba
divina peccatum infidelitatis est. Sed peccatum hominis
ex hoc processisse videtur quod verba Dei discredidit, vel
de eis dubitavit, ut supra dictum est. Ergo primum pecca­
tum hominis fuit infidelitas.
1. Parm. : « definita. »
2. I p. Summa' theolog., q.

lxiii,

art. 2 ■ et II II, q.

clxiii,

art. 1.

DISTINCTIO XXII, QUÆST. I, ART. I

549

2. Præterea, in spirituali ædificio primum fundamentum
est fides, ut Hebr., xi, dicitur. Sed fidei opponitur infidelitas.
Ergo etiam in progressu perditionis humanæ primum pecca­
tum fuit infidelitas, et non superbia.
3. Præterea, Rom., v, 19, dicitur : Per inobedienliam unius
hominis peccatores constituti sunt mulli, et loquitur ibi de
peccato primi hominis ; per peccatum enim mors in mundum
intravit. Ergo primum peccatum est inobedientia.
4. Præterea, species peccati determinatur ex motivo ad
peccandum. Sed mulier mota fuit ad peccandum ex delec­
tabili secundum gustum ; unde dicitur Genes., m, 6 : Videns
ergo mulier lignum, etc. Cum ergo circa delectabile ad esum
sit gula, videtur quod primum hominis peccatum sit gula.
5. Præterea, promissio daemonis mulierem ad peccandum
instigavit. Sed dæmon promisit perfectionem scientiae. Ergo
ex appetitu scientiae peccavit. Sed immoderatus appetitus
sciendi est curiositas. Ergo primum peccatum est curiositas.
6. Præterea, quicumque non facit illud quod facere tene­
tur, peccat peccato omissionis. Sed tenebatur homo in tentatione conferre de præcepto injuncto : quia, si contulisset,
non peccasset. Ergo videtur quod peccato omissionis primo
peccaverit.
7. Præterea, primum peccatum hominis fuit radix et origo
sequentium peccatorum. Sed, sicut dicitur 1 Timoth., ult.,
10, radix omnium malorum est cupiditas. Ergo videtur quod
primum peccatum fuit cupiditas, et non superbia vel elatio,
ut in Littera dicitur.
Sed contra est quod dicitur Eccli., x, 15 : Initium omnis
peccati est superbia. Sed in primo peccato hominis omne
peccatum initium sumpsit. Ergo primum peccatum fuit
superbia.
Præterea, diabolus tentans hominem, sui imitatorem cona­
tus est reddere. Sed dæmon per superbiam peccavit, ut supra,
dictum est. Ergo et homo.
Solutio. — Respondeo dicendum, quod contingit quando­
que in uno actu, plurium peccatorum deformi as inveniri :
sed illa deformitas est principalior et formalior, complens
speciem peccati, quæ ex principali motivo relinquitur, in
quod ordinantur alia : quia finis est id quod primum cadit
in voluntate, ex qua est origo peccati ; et ex fine actus morales
specificantur ; unde Philosophus dicit in V Ethic., cap. ni,
quod si aliquis mcechatur ut accipiat lucrum, magis avarus,
seu injustus, quam mœchus est. Secundum hoc dico quod
in primo peccato hominis multæ deformitates apparent ;

unde Magister supra in eo notavit gulam, inanem gloriam
et avaritiam : propter quod unum peccatum multiplex potest
dici ; nihilominus tamen sunt omnia alia materialia respectu
superbiæ : quia ad finem excellentiæ consequenda; omnia
ordinavit, sicut promissio dæmonis ostendit quæ ad pecca­
tum instigavit, dixit enim : Eritis sicut dii, Genes., m, 5.
Et merito utriusque peccatum, et dæmonis et hominis a
superbia1 incepit, quia omnium aliorum peccatorum defectus
aliquis occasio solet esse : sola vero superbia est quæ funda­
mentum ex perfectione sumit ; unde Augustinus dicit, in
Regul. monach., § 2, coi. 1379, t. I, quod etiam bonis ope­
ribus insidiatur ut pereant.
Ad primum ergo dicendum, quod non crediderunt Deum
falsum dixisse, hoc enim simpliciter infidelitatis fuisset,
sed crediderunt forte alio modo intelligendum fore et meta­
phorice, et ad aliud significandum1
2 dictum. Vel dicendum,
quod ex ipsa elatione3 qua illud quod promittebatur appete­
bant, oculus mentis impeditus fuit ne actualiter veritatem
divini dicti attenderent, secundum quod omnis malus aliquo
modo ignorans est. Sed talis ignorantia vel dubietas, etiam
credendorum, infidelitatem non facit.
Ad secundum dicendum, quod ordo compositionis est
contrarius ordini resolutionis : quia quod est primum in
compositione est ultimum in resolutione : et ideo non sequi­
tur quod si fides est prima in compositione ædificii spiritualis,
infidelitas sit prima in resolutione ejusdem.
Ad tertium dicendum, quod inobedientia dupliciter sumi­
tur : quandoque enim est speciale peccatum, quando scilicet
ex contemptu præcepti aliquis specialiter peccat ; quandoque
autem sumitur prout est conditio generalis consequens omne
peccatum mortale ; cum enim præceptum legis actus omnium
virtutum ordinet, consequens est ut quodlibet vitium trans­
gressionem annexam præcepti habeat et inobedientiam :
et sic dicitur, loc. cit. : Per inobedientiam unius hominis
peccatores constituti sunt multi.
Ad quartum dicendum, quod motivum gulæ non fuit
principale motivum, sed secundarium, et ordinatum ad
aliud, ut dictum est.
Ad quintum dicendum, quod non peccavit mulier in hoc
quod appeteret scientiam eorum quæ ad ipsam non perti­
1. Al. deest « a superbia ».
2. Parm. : « fore metaphorice, vel ad aliquid. »
3. AI. : « electione. »

nebant, quia hoc curiositas fuisset ; sed in hoc quod in
scientia eminentiam desideravit, ut in hoc quodammodo
Deo aequaretur.
Ad sextum dicendum, quod non tenebatur tunc conferre,
quia etiam sine collatione poterat tentationi resistere. Vel
dicendum melius quod fuit ibi omissio, non prout est
speciale peccatum, sed prout est consequens omne peccatum :
in omni enim1 peccato commune est hoc quod aliquis non
facit quod in se est ad resistendum peccato, quod si faceret,
non peccaret.
Ad septimum dicendum, quod cupiditas tripliciter sumi­
tur. Uno modo prout est speciale peccatum, et habet mate­
riam specialem, scilicet bona ad usum vitæ pertinentia,
prout possidentur : et sic non est radix omnis peccati, nisi
secundum quod infra Magister dicit, quod non est aliquod
genus peccati quod non interdum ex avaritia oriatur. Secundo
modo dicitur cupiditas, ut est generale peccatum, prout est
immoderatus appetitus habendi quodcumque, vel scien­
tiam, vel possessionem, vel quodlibet aliud : et hoc modo
supra Magister dixit in primo peccato hominis esse avari­
tiam : et hos duos modos ponit Augustinus, XI Super Genes.,
cap. xv123, col. 436, t. III. Tertio modo, prout non est pec­
catum, sed radix peccati, prout dicit quamdam pronitatem
appetitus ut inclinetur ad aliquid inordinate appetendum
in actu. Et constat quod primo modo, ut cupiditas est spe­
ciale peccatum, homo ex avaritia non peccavit.

ARTICULUS II
Utrum peccatum, hominis fuerit hoc quod
appetierit esse sicut Deuss

Ad secundum sic proceditur. 1. Videtur quod peccatum
hominis non fuerit in hoc quod appetiit esse sicut Deus.
Completa enim voluntas prudentis de impossibili esse non
potest, et præcipue de illo quod in apprehensionem non
cadit. Sed aliquam creaturam esse sicut Deus est impossibile,
nec intellectu capi potest. Ergo hoc modo non appetiit,
cum prudentiam et reliquas virtutes haberet, ut infra Magister
dicit.
2. Si dicatur, quod non appetiit esse sicut Deus per æqua1. AI. decst « enim ».
2. Parm. : « cap. xin. »
3. I p. Summæ theol., q. txm, art. 3 ; et II II, q.

clxiii,

art. 2.

litatem, sed per similitudinem, contra. Sicut dicit Augusti­
nus, Cone, vin in ps. cxvm, § 3, etc..., col. 1520, t. IV,
amor est eorum quæ non habentur. Cum ergo homo in sui
creatione ad Dei similitudinem factus sit, videtur quod
hoc homo non appetiit.
3. Præterea, constat quod malum per experientiam Deus
scire non potest. Sed scientia boni et mali intelligitur de malo
per experientiam, quæ prius erat per cognitionem tantum.
Ergo videtur quod ex hoc quod appetiit scientiam boni et
mali, Dei similitudinem non affectavit.
4. Præterea, Philosophus, dicit X Ethic.1, quod debemus
nos in divina trahere quantum possumus : quia ipse nobis
divina non invidet, ut quidam poeta mentiebatur. Diony­
sius autem, V De diu. nom., § 3, col. 818, t. I, et Augustinus,
VII12 De Trinit., cap. ult., § 12, coi. 946, t. VIII, dicunt quod
ad Deum acceditur non loco, sed similitudine. Cum ergo
ad ipsum accedere debeamus, ut in psal. xxxm, 6, dicitur
Accedite ad eum, ei illuminamini, videtur quod non peccavit
in hoc quod Dei similitudinem appetiit.
5. Præterea, nullus peccat in appetendo illud quod natu­
raliter desiderat. Sed omnes homines, ut Philosophus dicit
in proœm. Metaph., natura desiderant scire. Cum ergo non
appetiit divinam similitudinem nisi in scientia, ut verba
serpentis ostendunt, videtur quod in appetendo Dei simili­
tudinem non peccavit.
Sed contra est quod in Littera dicitur per Augustinum,
Super psalm, lxx, coi. 896, § 7, t. IV : Qui perverse vult esse
sicut Deus, perverse vult esse similis Deo, ut diabolus et
homo. Hoc etiam videtur ex improperio Dei, quod Genes.,
ni, 22, ponitur : Ecce Adam quasi unus ex nobis factus esi.
Solutio — Respondeo dicendum quod homo quantum
ad aliquid appetiit esse sicut Deus : quantum vero ad aliquid
non. Si enim « sicut » dicat æqualitatem in aliqua perfec­
tione, sic homo noluit quod ipse haberet tantam scientiam,
vel potentiam, vel bonitatem quantam habet Deus : quia
hoc ipsum impossibile et incogitabile est ; sed quantum
ad aliquem modum habendi voluit Deo parifleari tam homo
quam diabolus, ut scilicet uterque haberet perfectionem
1. Quoad priorem quidem partem de appetitu divinorum sive
divini status ex cap. vu græco-lat. colligitur, vol antiq. cap. xi, et
apud S. Thomam lect. 11 ; quoad posteriorem autem de non inviden­
tia Dei ex cap. π, lib. I Metaph., ubi poetam illum qui invidiam divi­
nitati tribuebat, Simonidem fuisse refert. ·— Nicolai.
2. Parm. : « lib. V. »

sibi datam, sicut habet Deus secundum aliquem modum ;
sed differenter : quia superbus angelus appetiit talem æqualitatem in potestate, sed homo in scientia. Cujus ratio est,
quia primus angelus inter alias creaturas excellentior erat ;
unde quodammodo ex ordine suæ naturæ influentiam super
alias creaturas habebat. Voluit ergo dignitati suæ naturæ
innixus, ut ipse principium quoddam creaturarum sequen­
tium existeret per gubernationis et causalitatis cujusdam
modum1, tamen sub primo principio a quo suam potentiam
recognoscebat, sed hoc secundum dignitatem naturæ suæ
adipisci præsumebat, non ex divino munere superaddito.
Homo vero qui creaturis inferioribus superpositus erat, ut
eas regeret et eis uteretur, non tam per potentiam quam per
prudentiam, hoc modo appetiit ut per naturæ suæ condi­
tionem et ligni prohibiti edulium tantam scientiæ plenitu­
dinem consequeretur ut ex lumine propriæ rationis, quod
tamen a Deo sibi collatum esse credebat, et seipsum regeret
in omnibus, et inferiora sibi subjecta. Unde Augustinus dicit
Super psal. lxx, ubi supra, quod noluit ut servus teneri
præcepto quasi ab alio regulatus2 per lumen naturali lumini
superadditum. Et hoc etiam verba serpentis ostendunt,
qui promisit scientiam boni et mali, quod ad actiones per­
tinet, et ad gubernationem rerum.
Ad primum ergo dicendum, quod elatio3 intantum cæcat
oculos mentis ut illud æstimet esse possibile quod possibile
non est ; unde potuit esse ut ad verba serpentis homo excel­
lentiam inordinate appeteret in communi, ex illo appetitu
ratio excæcata4, perversum judicium de impossibili proferret,
et sic appetitus declinaret ad hunc excellentiæ modum.
Vel dicendum, quod æqualitatem æquiparantiæ, quod impos­
sibile est et cogitari non potest, non appetiit, sed assimila­
tionem quamdam, ut dictum est, quam cogitare potuit.
Ad secundum dicendum, quod similitudinem naturalis
dignitatis quam in creatione accepit appetendo non peccavit,
sed super hoc aliam similitudinem5, ut scilicet sicut Deus
lumine suæ naturæ omnia regit et gubernat, ita etiam homo
per naturale lumen rationis sibi subdita gubernaret, et
seipsum sine adjutorio exterioris luminis,

h
1.
2.
3.
4.
5.

Parm.
Parm.
Al. : «
Parm,
Parm.

: « et... modi. »
: « ab alia regula. »
electio. »
: « ex illo vero excæcatus. »
addit : « quia ipse... appetiit. »

Ad tertium dicendum, quod homo non appetiit mala per
experientiam scire1, sed per judicium : sed hoc consecutum
est ex peccato suo quod malum per experimentum cogno­
sceret ; ut sic et dæmonis promissio verificaretur impleta2,
cujus consuetudo est ut dubiis verbis homines fallat, et ut
nomen arbori impositum non frustra videatur.
Ad quartum dicendum, quod ad Dei similitudinem acce­
dendum est, secundum modum et ordinem unicuique a Deo
præstitum ; sed qui proprio motu ad Dei similitudinem
accesserit, perverse vult esse similis Deo, ut Augustinus
dicit in Littera ; omnis enim peccator appetit similitudinem
Dei, cum nihil sit appetibile nisi prout ejus similitudinem
habet : sed in hoc peccat, quia quærit ejus similitudinem
inordinate, et in quo quærenda non est.
Ad quintum dicendum, quod non peccavit in hoc quod scien­
tiam appetiit, sed quia inordinate appetiit, ut dictum est.

ARTICULUS III
Utrum mulier gravius peccaverit quam virs
Ad tertium sic proceditur. 1. Videtur quod mulier gravius
quam vir non peccaverit. Uterque enim elationis vitio pec­
cavit. Sed elatio illa non fuit nisi in hoc quod Dei simili­
tudinem perverse appetierunt. Ergo videtur quod uterque
idem appetiit, et æqualiter peccaverunt.
2. Præterea, infirmitas peccatum excusat. Sed mulier
infirmior fuit viro, propter quod diabolus, ut dictum est
supra, eam primo aggressus est. Ergo videtur quod ipsa
minus peccaverit.
3. Præterea, propter hoc peccatum dæmonis gravius
judicatur quam peccatum hominis, quod eminentiorem cogni­
tionem de Deo habebat. Sed vir magis erat præditus spiri­
tuali mente quam mulier, ut in Littera significatur. Ergo
videtur quod ipse gravius peccaverit.
4. Præterea, regimen mulieris ad virum pertinebat ; unde
et supra dictum est quod per virum ad mulierem præceptum delatum est. Ergo videtur quod etiam peccatum mulieris
viro imputandum sit, et magis aggravandum.
5. Præterea, peccare ex consideratione misericordiæ divi1. Parm. : « scienti». »
2. Parm. : « completa » ; al. : « incompleta. »
3. II II Summæ theolog., q. clxiii, art. 4.

næ, videtur esse peccatum præsumptionis, quæ est species
peccati in Spiritum sanctum, quod est gravissimum. Cum
ergo vir peccaverit cogitans de Dei misericordia, ut in Lit­
tera dicitur, videtur quod ipse gravius peccaverit quam
mulier.
Sed contra, peccatum a diabolo pervenit in mulierem, et
a muliere in virum. Sed diabolus gravius peccavit quam
mulier. Ergo et mulier gravius quam vir.
Præterea, ad idem sunt ea quæ in Littera adducuntur.
Solutio. — Respondeo dicendum, quod, sicut supra dictum
est, non est inconveniens quod duorum peccatorum unum
sit altero gravius, diversis circumstantiis consideratis :
illud tamen simpliciter gravius dicendum est quod in pluri­
bus sive potioribus præponderat ; illud autem potissimum in
quolibet peccato est quod ad peccatum movet, ut prius
dictum est : et ideo secundum hoc maxime gravitas peccati
attendenda est : et secundum hoc patet quod peccatum
mulieris gravius est ; mulier enim ex sola elatione mentis
ad peccandum mota fuit, vir autem non ex sola elatione,
sed simul cum hoc ex quadam amicabili benignitate ad
uxorem, quod aliquo modo peccatum ejus mitigat. Item
elatio quæ movit mulierem major fuit quam elatio quæ
movit virum. In muliere enim talis fuit elationis progressus
ut ad verba serpentis tantum excellentiæ appetitum conci­
peret ut judicium rationis perverteret, et crederet hoc possi­
bile et verum quod diabolus dicebat : et propter hoc dicitur
esse seducta. In viro autem non tantum excrevit in principio
amor propriæ excellentiæ ut judicium ejus perverteret, quasi
crederet hoc esse futurum ; sed quia nihil illud vellet, si
possibile foret ; et ideo non dicitur fuisse seductus : sed
tamen talis elatio ad experiendum ipsum incitavit ; unde
aliquam dubitationem elatio in eo fecit quæ in muliere firmam
opinionem conceperat : et ideo etiam voluntas mulieris
perfecta consecuta est in appetitum divinæ similitudinis ;
sed viri imperfecta, scilicet sub conditione si possibile foret.
Ad primum ergo dicendum, quod, sicut ex prædictis patet,
licet id quodammodo uterque appetierit, non tamen æqualiter ; quod enim creditur esse possibile, completum desi­
derium habet, id vero quod impossibile creditur esse1, vel
de cujus possibilitate dubitatur, habet desiderium conditionatum tantum : quia homo illud vellet si possibile foret.
Quia ergo mens mulieris per elationem ad verba serpentis
1. AI. ; « impossibile creditur esse possibile. »

conceptam intantum excæcata est ut illud possibile crederet
quod diabolus promittebat, completum desiderium habuit ;
vir vero incompletum, quia hoc possibile non credidit.
Ad secundum dicendum, quod in muliere non erat tanta
debilitas quin peccato resistere posset ; unde quamvis debi­
litas mulieris sit aliqua circumstantia diminuens peccatum
ipsius per comparationem ad virum, non tamen simpliciter
minus peccatum fecit.
Et similiter dicendum ad tertium et quartum.
Ad quintum dicendum, quod cogitare de Dei misericordia
cum proposito pœnitendi et resiliendi a peccato, non facit
præsumptionis peccatum, sed magis peccatum alleviat ;
sed cogitare de Dei misericordia sine proposito pœnitendi hoc
præsumptionis est, et contemptus divinæ justitiæ : nec
sic Adam de misericordia cogitavit.

QUÆSTIO II
Deinde quæritur de ignorantia de qua fit mentio in Littera,
et quæruntur duo : 1° an ignorantia peccatum sit ; 2° an pecca­
tum excuset.

ARTICULUS PRIMUS
Utrum ignorantia sil peccatum1
Ad primum sic proceditur. 1. Videtur quod ignorantia
peccatum non sit. Omne enim peccatum, ut Augustinus dicit,
lib. De duabus animabus contra Manich., c. x, coi. 103, t. VIII,
est in voluntate. Ignorantia autem est in intellectu. Ergo non est
peccatum.
2. Præterea, omne peccatum est originale vel actuale. Sed
ignorantia non est originale peccatum, sed magis concupis­
centia, ut infra dicetur ; nec etiam est actuale, quia non est
dictum, vel factum, vel concupitum contra legem Dei. Ergo
ignorantia nullum1
2 est peccatum.
3. Præterea, omne peccatum consistit in defectu alicujus
actus, et non in defectu alicujus habitus : alias aliquis dormiendo
peccaret. Ignorantia autem magis opponitur habitui quam
actui. Ergo idem quod prius.
1. I II Summse theol., q. lxxvi, art. 2.
2. Parm. : « non. »

4. Præterea, ignorans in ignorantia sua continue manet.
Si ergo ipsum ignorare peccatum esset, videtur quod continue
peccaret ; non enim apparet ratio quare magis nunc sit pec­
catum quam prius. Sed hoc videtur grave dicere. Ergo videtur
quod ignorantia non sit peccatum.
5. Præterea, Augustinus, ubi supra, dicit quod omne pec­
catum est voluntarium. Ignorantia autem non est voluntarium,
cum ab omnibus1 naturaliter scientia desideretur, secundum
Philosophum. Ergo non est peccatum.
Sed contra est quod I Corinth., χιν, 38, dicitur : Qui
*
igno­
rat, ignorabitur ; et loquitur de ignorantia reprobationis. Sed
nulli debetur reprobatio nisi pro peccato mortali. Ergo igno­
rantia est peccatum mortale.
Præterea, Isa., v, 13, dicitur : Proplerea captivus ductus est
populus meus, quia non habuit scientiam. Sed poena non debe­
tur nisi culpæ. Ergo carere scientia est culpa.
Solutio. — Respondeo, quod quidem dixerunt nullam
ignorantiam, quantum in se est, culpam esse, sed ratione
alicujus annexi, vel præcedentis, vel sequentis : præcedentis,
ut causæ, scilicet negligentiæ adiscendi ; sequentis, ut effec­
tus, scilicet alicujus inordinati actus, qui ignorantiam sequi­
tur. Sed quia de ratione culpæ non est plus, nisi quod sit pri­
vatio alicujus quod debitum est haberi, in potestate ejus qui
privatur, existens ; ideo etiam ipsam ignorantiam secundum
se possumus culpam dicere ; si tamen ignorantia privative
et non negative accipiatur : et dico ignorantiam privative
acceptam quæ est ejus quidem quod quis natus est et debet
scire2 quidquid sit illud ; non enim idem est quod omnes scire
tenentur, cum ad plura scienda quidam magis aliis teneantur ;
unde aliqua ignorantia est peccatum uni quæ non est peccatum
alteri ; unicuique enim peccatum est ignorantia eorum quæ
ad bonos mores et fidei virtutem3 pertinent ; sed alicui in offi­
cio constituto est etiam peccatum ignorantia eorum quæ ad
suum officium pertinent. Nec est mirum, si hoc ipsum quod est
scientia carere, peccatum est ei qui potest et tenetur habere ;
cum etiam carere aliquo corporali ad officium pertinente pec­
catum sit, ut tonsura, vel veste ad officium accommodata,
et quod ista in se peccata sint, pœna ostendit quæ pro eis
juste infligitur.

* Si quis.
1. Parm. : « hominibus. »
2. Parm. : « natus est addiscere. »
3. Parm. : « veritatem. »

Ad primum ergo dicendum, quod esse in voluntate contin­
git dupliciter : vel sicut in subjecto, et hoc modo non omne
peccatum in voluntate est ; aliquod enim est in concupiscibili
vel irascibili, et sic de aliis viribus ; vel sicut in causa, ut scili­
cet ipsa voluntas sit domina ejus quod in ea esse dicitur, quasi
in ejus potestate existens, et hoc modo omne peccatum in
voluntate est, etiam ignorantia ; ipsa enim voluntas imperat
aliis viribus et intellectui : unde actus aliarum virium sunt in
potestate voluntatis, et defectus earum, scilicet solum illi
qui rationi obediunt.
Ad secundum dicendum, quod ignorantia non est originale
peccatum ; non enim ignorantia imputatur puero in peccatum
antequam ad tempus deputatum venerit, sed est peccatum
actuale eo modo quo omissio peccatum actuale dicitur ; et
eodem modo convenit peccati actualis descriptio ignorantiæ
sicut omissioni, quod qualiter sit infra dicetur.
Ad tertium dicendum, quod quamvis scientia, cui opponitur
ignorantia, non sit actus qui est operatio, sed habitus ; tamen
per operationem aliquam quæ est in potestate voluntatis
acquiritur ; et ideo hoc ipsum quod est scientiam habere, volun­
tati subjectum est ; et per consequens hoc quod est1 scientia
carere ; et inde est quod culpæ rationem habet.
Ad quartum dicendum, quod peccatum omissionis non habet
rationem culpæ nisi ex hoc quod opponitur præcepto affirmativo
legis naturalis vel scriptæ. Præceptum autem affirmativum
obligat semper, sed non ad semper ; et ideo omnis omissio pro
illo tempore est peccatum in actu in quo quis per præceptum
obligatur ; et quoties illud tempus revertitur, toties peccatum
multiplicatur.
Ad quintum dicendum, quod quamvis omnis homo natura­
liter scientiam desideret et scientiam velit, non tamen omnes
volunt id ad quod per1
2 scientiam pervenitur ; et sic quodam­
modo ignorantia voluntarium efficitur, non per se, sed per
accidens, sicut et quodlibet malum.

ARTI CULUS II
Utrum ignorantia excuset peccatum3

Ad secundum sic proceditur. 1. Videtur quod ignorantia
peccatum non excuset. Primo per hoc quod dicit Glossa
1. AI. : « hoc modo est. »
2. Parm. : « id per quod ad. »
3. I II Summx theol., q. txxvi, art. 3.

1.

Ambrosii1 Rom., ii : Gravissime peccal, si ignorat. Sed quod
aggravat peccatum, non excusat. Ergo ignorantia non excusat
peccatum.
2. Præterea, qui per ebrietatem hominem occidit, constat
quod per ignorantiam peccat. Sed secundum Philosophum,
in III Ethic., cap. iv, talis meretur duplices maledictiones12.
Ergo ignorantia non excusat, sed aggravat.
3. Præterea, peccatum additum peccato non excusat, sed
aggravat. Sed ignorantia peccatum est, ut dictum est supra.
Peccatum ergo non excusat.
4. Præterea, illud quod consequitur omne peccatum non
potest excusare vel alleviare peccatum, quia sic de quolibet
excusaret. Sed ignorantia sequitur omne peccatum ; quia
omnis malus est ignorans, secundum Philosophum, in III Eihic.,
ut supra. Ergo idem quod prius.
5. Præterea, ut Beda3 dicit, quatuor sunt pœnalitates quæ
nos ex peccato primi hominis consequuntur, scilicet ignorantia,
infirmitas, concupiscentia et malitia. Sed malitia non excusat,
sed aggravat peccatum, nec etiam concupiscentia. Ergo vide­
tur quod nec infirmitas, nec ignorantia.
Sed contra, est quod Apostolus dicit, I Timoth., i, 13 :
Misericordiam consecuius sum, quia ignorans feci. Sed nihil
provocat ad misericordiam nisi peccatum excuset vel alleviet.
Ergo ignorantia excusat vel alleviat peccatum.
Præterea, omne peccatum est voluntarium, secundum Augus­
tinum, De duabus animabus, cap. x, coi. 103, t. VIII. Ergo quod
tollit vel diminuit rationem voluntarii, excusat vel alleviat
peccatum. Sed ignorantia est hujusmodi, quia involuntarium
per ignorantiam causatur, ut Philosophus in III Ethic., cap. in,
dicit. Ergo ignorantia vel excusat vel alleviat peccatum.
Solutio. — Respondeo dicendum, quod ignorantia quædam
ex toto excusat peccatum ; quædam vero alleviat in parte ;
quædam vero nec in toto excusat, nec in parte alleviat. Et ad
hujusmodi evidentiam sciendum est quod ignorantiæ divisio
tripliciter potest sumi. Primo ex parte ipsius scientis,quia
quædam est in potestate scientis, et hæc dicitur ignorantia
vincibilis vel affectata ; quædam autem non est in potestate
ejus, et hæc dicitur invincibilis. Sed hoc quod ignorantia sit
in potestate ejus qui ignorat, contingit dupliciter : quia vel
1. Ejus nomine citat vetus Glossa, ex qua desumpsit S. Thomas ,
nova sine cujusquam nomine dat post aliam ex Augustino append.cem;
nec omnino est Ambrosii. Nicolai'.
2. Parm. : « mulctationes. »
3. Non jam occurrit in Operibus Bedse.

est in potestate ejus secundum se, sicut qui ignorat aliquod
præceptum quod statim scire posset ; vel est in potestate ejus
quantum ad suam causam, licet non in se, ut patet in ignoran­
tia ebrii : quia ebrietas, quæ est causa ignorantiæ, in potes­
tate ejus fuit ; non autem ignorantia consequens, cum usus
rationis impediatur. Secundo sumitur divisio ignorantiæ ex
parte scibilis. Est enim quædam ignorantia ejus quod quis
scire tenetur, et hæc dicitur, secundum Philosophum, ignoran­
tia universalis, et secundum jurisperitos, ignorantia juris ;
et hæc variatur in diversis, ut supra dictum est : quia quædam
tenetur scire unus quæ non tenetur scire alius. Quædam vero
ignorantia est ejus quod quis scire non tenetur, et hæc est
scientia particularium circumstantiarum in actu, quam Philo­
sophus vocat ignorantiam particularis, juriste vero ignoran­
tiam facti. Tertia divisio sumitur ex ordine ad actum. Quædam
enim ignorantia est quæ est causa actus, quia si non ignoraret,
non faceret ; et tunc dicitur per ignorantiam peccare, et hujus
signum est pcenitudo in1 actu. Quædam vero est ignorantia
quæ non est causa actus, sed per accidens se habet ad actum ;
et secundum hanc, ut Philosophus in III Ethicor., cap. n,
dicit, non dicitur aliquis per ignorantiam facere, sed ignorans ;
unde in actu talis non pœnitet : ut si aliquis credens accedere
ad unam mulierem, accedat ad aliam ad quam tamen accederet,
si eam non ignorasse!. Quædam vero ignorantia est quæ quo­
dammodo affectum peccati consequitur, ut quando ex concu­
piscentia peccati, quam voluntas non reprimit, absorbetur
judicium rationis de particulari operabili, secundum quod
dicitur in IV Ethic., cap. vi, quod delectatio corrumpit existi­
mationem prudentiæ : et hæc est ignorantia electionis, secun­
dum quam omnis malus dicitur ignorans.
His ergo visis, sciendum est quod ignorantia non excusat
nec minuit peccatum, nisi secundum quod causât involunta­
rium ; non enim potest esse voluntarium quod est ignoratum.
Ignorantia autem quæ non est causa actus, non causât involun­
tarium, ut Philosophus dicit in III Ethic., cap. ii ; unde illa
nullo modo excusat nec diminuit peccatum : sed solum illa
quæ est causa actus. Hæc autem potest excusare peccatum vel in
toto vel in parte. Si enim sit talis ignorantia cui nullo modo
admisceatur ratio culpæ, ex eo quod ignorantia est, sic excusat
in toto, sicut ignorantia invincibilis et ignorantia particularis,
adhibita tamen debita diligentia. Ignorantia vero quæ rationem
culpæ habet excusat quidem quantum ad aliquid, scilicet
1. Parm. : « poenitentia de. »

DISTINCTIO XXII, QUiEST. II, ART. II

561

inquantum ignorantia est, quia sic habet quod involuntarium
causet ; non autem excusat inquantum culpa est, quia sic
rationem voluntarii retinet ; et ideo ignorantia universalis
excusat peccatum sequens non ex toto, sed a tanto. Similiter
etiam ignorantia vincibilis, sit sive secundum se vincibilis,
sive secundum causam suam, dum tamen rei illicite operam
non dederit quando ignorantiam incurrit ; si enim operam
rei licite dedisset moderate, ignorantia sequens culpam non
haberet : et ita post sequens peccatum ex toto excusaret1,
ut patet in his qui exercitio spiritualium operationum in amen­
tiam vertuntur.
Ad primum ergo dicendum, quod ignorans dicitur gravissime
peccare, non propter quantitatem peccati, sed propter pericu­
lum : quia dum morbum non cognoscit, medicinam non quaerit.
Vel dicendum quod Ambrosius loquitur de gravitate peccati
quod est ignorantia ipsa beneficiorum Dei, quod est gravissi­
mum inter species ingratitudinis, cum scilicet homo benefi­
cium non recognoscit.
Ad secundum dicendum, quod ebrius homicida duobus
peccatis peccat, scilicet ebrietate et homicidio : propter quod
dicitur duplices maledictiones12 mereri. Nihil tamen prohibet
quin quantitas sequentis peccati per ignorantiam ex praece­
denti consequentem minuatur. Unde in processu argumenti est
figura dictionis, quia mutatur discretum in continuum.
Ad tertium dicendum, quod ignorantia omnis quæ est pecca­
tum, est3 in intellectu sicut in subjecto, et in voluntate sicut
in causa, ut supra dictum est ; unde secundum hoc quod est
in intellectu, prout scilicet privat directam scientiam in actu,
minuit quantitatem sequentis peccati, nec ex eo habet quod
peccatum sit ; sed prout est in voluntate, sicut in causa, habet
quod peccatum sit : et sic non habet quod excuset, sed quod
ad peccatum addat : et potest esse quandoque quod plus
ponderat ipsum peccatum ignorantiæ quam illud quod per
ignorantiam de sequenti peccato minuitur.
Ad quartum dicendum, quod ignorantia quæ consequitur
omne peccatum non est causa peccati, ut dictum est ; et ideo
non excusat nec diminuit peccatum.
Ad quintum dicendum, quod ignorantia et infirmitas habent
quod excusent peccatum vel in toto vel in parte, ex hoc quod
causant involuntarium ; malitia vero et concupiscentia magis
Parm. : « potest... excusare. »
2. Parm. : « mulctationes. »
3. AI. : « etiam in intellectu. »
1.

voluntarium augent, et ideo non excusant, sed aggravant
peccatum ; et hoc dico si concupiscentia sumatur pro actu
voluntatis ; si vero sumatur pro passione concupiscibilis tra­
hente voluntatem quodammodo renitentem, sic concupiscentia
excusat : quia quanto aliquis majori tentationi succumbit,
minus peccat ; sed hoc ad infirmitatem reducitur.

!
/

EXPOSITIO TEXTUS

« Quæ per tentationem fuerat convincenda vel perimenda »,
scilicet spirituali morte vel etiam corporali, vel a se, vel a viro,
vel a Deo, si de muliere intelligatur, ut Magister exponit.
« In eo tamen fuisse seductum credi potest, quod commissum
veniale putaverit1. » Hoc intelligitur, ut supra dictum est,
de veniali ex causa et non ex genere. Putavit enim quod quia
fecit ut uxori morem gereret, peccatum suum excusationis
causam haberet et veniam de facili acciperet, et hujusmodi
ductionis causa videtur fuisse elatio mentis, quæ ad
suggestionem mulieris surrepsit.
« Ex qua voluit lignum vetitum experiri1
2. » Cum experientia
non sit nisi de dubiis, patet quod ex elatione in quamdam
dubitationem adductus est ejus3, in quo etiam mulier seducta
fuit.
« Tribus modis, ut ait Isidorus, peccatum geritur. » Videtur
quod insufficienter enumeret : quia quoddam peccatum est
etiam ex concupiscentia, de qua mentionem non facit. ■—
Et dicendum quod peccatum ex concupiscentia proveniens
ad peccatum ex infirmitate reducitur : non enim tunc solum
est ex infirmitate peccatum quando aliquis aliquo exteriori
impulsu peccat, sed etiam quando per tentationem carnis in
peccatum labitur.
« Quæ etiam ipsa peccatum est. » Hoc verum est si sit eorum
quæ quis scire tenetur ; alias non, quia etiam habere volun­
tatem non sciendi geometriam, peccatum non est ei qui illam
non profitetur per officium magisterii.

1. Parm. : « crederet, » et addit in notula : « Textus : « inexpertus
enim divinæ severitatis in eo falli potuit ut veniale crederet esse com­
missum. » Sed hic confundit edit. Parm textum quemdam S. Augustini
cum textu ipsius Magistri quem paulo supra notare potuisset.
2. Parm. : « surrepsit, ex qua... cum enim experimentum. » Sed
hæc verba : « ex qua voluit lignum vetitum experiri, » sunt ipsius
Magistri.
3. Parm. addit : « rei, puta experimenti ligni vetiti. »

DISTINCTIO XXII1
Quare Deus permiserit hominem lentari,
sciens eum esse casurum1
Præterea quæri solet quare Deus hominem tentari permiserit,
quem decipiendum esse præsciebat. Sed non esset laudabile
homini, si ideo bene vivere posset quia nemo male vivere sua­
deret, cum in natura posse, et in potestate haberet velle non
consentire suadenti, Deo juvante : et est gloriosius non consen­
tire quam tentari non posse. Moventur etiam quidam dicentes :
Cur creavit Deus quos futuros malos præsciebat ? Quia prævidit quid boni de malis eorum esset facturus. Sic enim fecit
eos ut relinqueret eis unde aliquid facerent, et si culpabiliter
aliquid facerent, illum de se laudabiliter operantem inveni­
rent. A se habebant voluntatem malam, ab illo naturam2
bonam et justam poenam. Frustra ergo dicitur : Non deberet
Deus creare quos præsciebat malos. Sciebat enim bonis profutu­
ros, et juste pro mala voluntate puniendos. Addunt etiam :
Talem deberet hominem facere qui nollet omnino peccare.
Concedimus quidem meliorem naturam esse quæ omnino pec­
care nollet. Concedant et ipsi non esse malam quæ talis facta
ut posset non peccare, si vellet ; et juste punitam quæ volun­
tate, non necessitate peccavit. Cum ergo hæc bona sit, illa
melior, cur non utrumque faceret, ut uberius laudaretur de
utraque ? Illa enim de sanctis angelis, hæc de hominibs est.
Item inquiunt : Si Deus vellet, et isti boni essent. Et hoc qui­
dem concedimus, sed melius voluit ut quod vellent essent ;
et boni quidem non infructuose, mali vero non impune essent.
Item inquiunt : Posset Deus voluntatem eorum vertere in
bonum, quia omnipotens est. Posset revera. Cur noluit ? Ipse
novit. Non debemus plus sapere quam oportet sapere. Et
quidem secundum animam rationalis fuit homo habens dis­
cretionem boni et mali. Scientiam quoque rerum creatarum et
cognitionem veritatis quæ primæ perfectioni congruebat, mox
conditus non incongrue accepisse putatur, et ad illam non
studio vel disciplina aliqua per intervallum temporis profe­
cisse, sed ab exordio suæ conditionis divinitus illam percepisse.
Î. AI. : « materiam. »
2. AI. iterum.

1

Quod triplicem cognitionem habuit homo ante lapsum
scilicet rerum propter se factarum, et Creatoris, et sui

Fuit itaque primus homo ante lapsum triplici cognitione prae­
ditus : rerum scilicet propter se factarum, et Creatoris, et sui. Re­
rum quippe cognitionem hominem accepisse perspicuum est ;
cum non ipse Creator vel angelus aliquis, sed homo omnibus ani­
mantibus nomina imposuerit, ut ostenderetur quod singulo­
rum notitiam homo ipse habuit. Quæ enim propter illum creata
erant et ab illo regenda et disponenda erant, horum omnium
Deus illi et scientiam tribuit, et providentiam atque curam
reliquit. Quia, ut ait Apostolus, 1 Corinth., xi, non est cura
Deo de bobus. Quorum aliorumque animalium Deus homini
curam reliquit et providentiam, ut dominationi ejus subji­
cerentur, et ratione ipsius gubernarentur, ut sciret illis neces­
saria providere a quibus emolumentum debebat recipere. Hanc
autem scientiam homo peccando non perdidit, sicut nec illam
qua carnis necessaria providerentur. Et idcirco in Scriptura
homo de hujusmodi non eruditur, sed de scientia animæ quam
peccando amisit.
De cognitione Creatoris

Cognitionem quoque Creatoris primus homo habuisse cre­
ditur. Cognovit enim a quo creatus fuerat, non eo modo cognos­
cendi quo ex auditu solo percipitur, quomodo a credentibus
absens quæritur, sed quadam interiori inspiratione qua Dei
præsentiam contemplabatur, non tamen ita excellenter sicut
post hanc vitam sancti visuri sunt, neque ita in ænigmate
qualiter in hac vita videmus.
De sui cognitione
Porro sui cognitionem idem homo talem accepisse videtur
ut quid deberet superiori, et quid æquali et quid inferiori non
ignoraret. Conditionem quoque suam et ordinem, scilicet
qualis factus esset et qualiter incedere deberet, quid agere,
quid cavere intellexit. Si horum notitiam non habuisset, non
esset reus prævaricationis neque seipsum cognovisset.

Utrum homo præscius fuerit eorum quæ sibi futura erant
Si autem quæritur utrum homo scientiam habuerit eorum
quæ circa eum ventura erant, id est si ruinam suam præsciverit, et similiter si præsciverit bona quæ habiturus fuisset si
in obedientia perstitisset, responderi potest quod ei magis
facienda indicta sunt quam futura revelata. Accepit enim scien­
tiam et præceptum eorum quæ facienda fuerunt; sed non

habuit præscientiam eorum quæ futura erant. Non fuit ergo
homo præscius sui casus, sicut et de angelo diximus1. Quod
Augustinus, Super Genes., lib. XI, cap. xvm, coi. 438, t. III,
asserit ratione utens quam supra posuimus. Et hæc de scientia
hominis, quantum ad primum statum pertinet, dixisse sufficiat.
DIVISIO TEXTUS

Postquam determinavit1
2 Magister principium humanæ
perditionis et ex parte tentationis et ex parte peccantis ;
in parte ista determinat de permissione divina, quæ quo­
dammodo principium peccati dicitur, sicut causa sine qua
non : si enim Deus non permisisset, homo non peccasset :
et dividitur in quinque partes, secundum quinque quæstiones
quas movet ; secunda incipit ibi : « Moventur etiam quidam » ;
tertia ibi : « Addunt etiam talem hominem debere facere qui
nollet omnino peccare » ; quarta ibi : «Item, inquiunt : si
Deus vellet, et illi boni essent » ; quinta ibi : « Item, inquiunt :
posset Deus voluntatem eorum vertere in bonum. » Deinde
accedendum ad partem alteram, in qua ostendit quam perfec­
tionem animæ habuit Adam ut posset peccato resistere,
quæ incipit ibi : « Et quidem secundum animam rationalis
fuit homo. » Et dividitur ibi per tres : in prima ostendit
qualis fuit factus secundum animam quantum ad scientiam ;
in secunda quantum ad naturalem potentiam, xxiv distinet.,
ibi : « Nunc diligenter investigandum » ; in tertia ostendit
qualis fuerit quantum ad gratiam, xxvi distinet., ibi : « Hæc
est gratia operans et cooperans. » Prima in duas : in prima
ostendit quorum cognitionem homo in principio suæ condi­
tionis accepit ; in secunda ostendit qualem de his notitiam
habuit, ibi : « Rerum quippe cognitionem hominem accepisse3
perspicuum est. » Et circa hoc tria facit : primo ostendit
qualem cognitionem habuit de rebus creatis ; secundo
qualem de Deo, ibi : « Cognitionem quoque Creatoris primus
homo habuisse creditur » ; tertio qualem de seipso : « Porro
sui cognitionem idem homo accepisse videtur. » Et circa hoc
duo facit : primo determinat veritatem ; secundo movet
dubitationem, et solvit, ibi : « Si autem quæritur utrum homo
scientiam habuerit eorum quæ circa eum futura erant ...,
responderi potest quod ei magis facienda indicta sunt quam
futura revelata. »

1. Distinet, iv.
2. Parm. : « definivit. »
3. AI. : « homo accepisset, » etc.

QUÆSTIO PRIMA
Hic est duplex quæstio : prima de permissione divina respectu
peccati primi hominis ; secunda de cognitione primi hominis
quantum ad primum statum.
Circa primum quæruntur duo : 1° utrum Deus potuerit
conferre alicui naturæ creatæ ut peccare non posset ex naturæ
conditione ; 2° utrum Deus debuerit permittere hominem
tentari et peccare. Alia enim quæ ad permissionem pertinent
in I lib. tractata sunt1.
ARTICULUS PRIMUS
Utrum alicui naturæ creatæ conferri potuerit ut
peccare non posset ex conditione naturæ

Ad primum sic proceditur. 1. Videtur quod alicui naturæ
creatæ conferri potuit ut ex conditione suæ naturæ peccare non
posset. Primo per hoc quod Augustinus dicit in Littera1
2, scili­
cet quod illa natura quæ peccare non potest est de sanctis
angelis ; hæc autem quæ peccare potest est de hominibus.
Nec potest dici quod hoc angelicæ naturæ per gratiam conveniat,
quia in hoc ab homine non differrent, cui etiam per gratiam
hoc convenit. Ergo videtur quod per conditionem naturæ
suæ angeli habeant quod peccare non possunt.
2. Præterea, natura spiritualis est nobilior quam natura
corporalis. Sed aliqua natura corporalis est in qua nullo modo
peccatum vel error accidere potest, etiam secundum naturæ
suæ conditionem, scilicet cælestis. Ergo multo fortius est aliqua
spiritualis in qua nullo modo peccatum accidere posset secun­
dum naturæ suæ conditionem.
3. Præterea, ut Damascenus, dicit, lib. I Orth. fid. cap. ni,
col. 795, t. I, ex hoc quod creatura est ex nihilo, duplex varie­
tas sequitur ipsam in diversis : una secundum esse, sicut in
his quæ corrumpuntur ; alia secundum electionem, sicut in
his quæ peccant. Sed alicui rei secundum naturæ suæ condi­
tionem confertur ut sit invariabilis quantum ad esse, sicut
substantiis spiritualibus et corporibus caelestibus. Ergo alicui
naturæ conferri potest quod secundum naturalem conditionem
sit invariabilis quantum ad electionem.
1. Parm. omittit : « Alia enim quæ ad permissionem pertinent in I
libro tractata sunt. »
2. Ex lib. XI De Genesi ad Ulter., cap. vu, col. 443, t. 3.

4. Præterea, constat quod voluntas divina hoc naturaliter
habet quod peccare non potest. Cum ergo ipse sit summe
bonus et summe potens, videtur quod alicui creaturæ contulerit
vel conferre potuerit in hoc1 suam similitudinem, ut per natu­
ram suam peccare non posset.
5. Præterea, constat quod alicui creaturæ hoc confertur
per gratiam quod peccare non possit. Sed potuit Deus facere
ut ille habitus gratiæ qui confirmationem in bono creat, alicui
naturæ pars essentialis esset, vel etiam aliquid illo habitu
perfectius. Ergo videtur quod si esset talis natura, secundum
naturale sibi principium haberet confirmationem in bono.
Ergo videtur quod alicui creaturæ conferri potuit ut peccare
non posset.
Sed contra, perfectio universi in hoc consistit quod omnes
bonitates creaturarum communicabiles in genere communicatæ sunt. Sed hoc quod est peccare non posse ex natura pro­
pria, nulli naturæ communicatum est, quia nec homini nec
angelo, quod utriusque peccatum probat. Ergo videtur quod
hoc creaturæ communicabile non fuit.
Præterea, confirmatio in bono videtur consequi ex perfecta
adhæsione finis. Sed finis ille ad quem rectitudo voluntatis
ordinatur et potestatem, et intellectum, et desiderium cujuslibet creaturæ excedit. Ergo videtur impossibile quod aliqua
creatura sit quæ naturaliter habeat quod peccare non possit.
Solutio. — Respondeo dicendum, quod nulli creaturæ
communicatum est nec communicabile fuit quod peccare non
posset per conditionem naturæ suæ. Cujus ratio est, quia
cum omne creatum dependeat sicut a causa sui esse a Deo,
oportet quod si sibi relinquatur deficiat ; quamdiu autem
causæ influentiam recipit, conservetur. Sed applicatio causati
ad causam suam potest esse dupliciter : vel ita quod sit in
potestate causati a causa sua recedere quantum ad aliquid,
vel non recedere, vel ita quod non sit in potestate ejus ; et pri­
mum pertinet ad liberum arbitrium, quia hoc est essentiale
libero arbitrio ut possit facere vel non facere. Si autem causæ
suæ non inhæret, oportet quod deficiat ; unde dicit Augustinus,
VIII Super Gen., c. xu, § 26, coi. 383, t. Ill : « Homo Deo
sibi præsente illuminatur, absente autem continuo tenebrabi­
tur ; » et ideo impossibile fuit ut, servata libertate arbitrii,
alicui creaturæ conferretur ut secundum conditionem suæ
naturæ peccare non posset : est enim quasi quædam contradic1. Parm. omittit : « in hoc. »

tionis implicatio : quia si est liberum arbitrium, oportet quod
causæ suæ possit inhærere vel non inhærere ; et si non potest
peccare, non potest causæ suæ non inhærere, et sic sequitur
contradictio. Sed naturæ divinæ quæ ex se rectitudinem habet,
convenit per conditionem naturæ suæ ut deficere non possit,
sicut ab nec esse, ita nec a rectitudine bonitatis ; et quibuscum­
que hoc confertur ut per gratiam confirmentur in bono, habent
per donum gratiæ, per quod filii Dei efficiuntur, et quodam­
modo divinæ naturæ consortes.
Ad primum ergo dicendum, quod Augustinus non intendit
dicere quod angeli hoc habeant ut peccare non possint per
conditionem naturæ suæ, sed per donum gratiæ. In hoc tamen
ab hominibus secernuntur quod gratuitam confirmationem
quasi a principio creationis acceperunt, quæ hominibus post1
longum tempus datur.
Ad secundum dicendum, quod natura spiritualis etiam in
esse invariabilis est sicut natura corporalis ; unde et in iis quæ
naturæ sunt peccatum aliquod non potest in angelo vel in
anima accidere, sicut nec in corporibus incorruptibilibus.
Natura autem corporalis non habet electionem ut possit secun­
dum hoc in ea esse peccatum ; unde quantum ad peccatum2
electionis non stat comparatio inter corporalem et spiritualem
creaturam.
Ad tertium dicendum, quod quælibet res habet principia
determinata ad suum esse et proprietates naturales ; quæ
principia non sunt de illis quæ suæ potestati subjacent ; et
ideo aliqua creatura in illis invarietatem habet. Sed electio
est eorum quæ sunt in potestate ejus ; unde quia in his creatura
rationalis aliquo modo sibi relinquitur, ut dicitur Eccli., xv,
14 : Reliquit eum
*
in manu consilii sui; ideo deficere potest.
Ad quartum dicendum, quod non est ex imperfectione potentiæ divinæ ut creaturæ conferre non possit quantum ad hoc
suam similitudinem, sed ex imperfectione creaturæ ; partim
ex hoc quod recipere non potest, et partim ex hoc quod est
quædam impossibilitas in implicatione contradictionum, ut
dictum est.
Ad quintum dicendum, quod quandocumque alicui naturæ
convenit aliquod accidens ex influentia superioris tantum,
* Illum.
1. Parm. : « per. »
2. Sic cod. ; Parm. : « sicut natura corporalis ; sed habet electionem,
ut possit secundum hoc in eo esse peccatum ; unde quantum ad poten­
tiam electionis, » etc. Alia vero in cod. inscripta penitus omittit.

non potest natura inferior illud accidens per se habere, nisi
efficiatur naturæ superioris ; sicut si aer illuminatur in actu per
ignem, non potest esse quod sit de natura sua lucidus in actu,
nisi fiat ignis. Dico ergo quod cum confirmatio in bono insit
creaturæ rationali solum per gratiam, quæ est quoddam spiri­
tuale lumen, et similitudo increati luminis, non potest esse
quod aliqua creatura ex natura sua confirmationem habeat,
vel gratiam, nisi efficeretur divinæ naturæ, quod est omnino
impossibile.

ARTICULUS II
Utrum Deus debuerit permittere hominem
tentari vel peccare

Ad secundum sic proceditur. 1. Videtur quod Deus non debuit
permittere hominem peccare vel tentari. Sapientis enim arti­
ficis est facere unumquodque, quantumcumque potest, fini
competentius. Homo autem ad beatitudinem sicut ad finem
factus est. Cum ergo competentior beatitudini fieret sine
peccato, videtur quod non debuit permittere eum in peccatum
cadere.
2. Præterea, quibus datur idem finis, debet dari eadem facul­
tas perveniendi ad finem illum. Sed homo et angeli propter
unum finem creati sunt, scilicet propter beatitudinem partici­
pandam, ut in i dist. dictum est. Cum ergo naturam angeli
fecerit Deus quæ peccare non posset, ut in Littera dicitur,
videtur quod naturam hominis talem facere debuit.
3. Præterea, ad providentiam sapientis pertinet ut impe­
dimenta removeat sui operis. Cum ergo per tentationem
dæmonis homo a sua rectitudine impeditus fuerit, et provi­
dentia divina sit omnium creaturarum, et præcipue rationalium,
videtur quod hominem tentari permittere non debuit.
4. Præterea, quanto aliquid efficitur compendiosius, tanto
certius et melius est ; unde et omnium linearum inter duo
puncta recta brevissima est. Sed compendiosior fuit via perve­
niendi in beatitudinem, quod homo non peccaret, quam quod
homo post peccatum de peccato erutus in beatitudinem trans­
ferretur. Ergo videtur quod Deus non debuit permittere homi­
nem peccare.
5. Præterea, minus malum pro majori malo permittendum
est. Sed minus malum est diminutio alicujus laudis quam ipsum
peccatum, quia minori bono opponitur. Ergo videtur quod non
fuerit ratio sufficiens permissionis divinæ quæ un Littera assi-

gnatur, scilicet quod gloriosius est non consentire quam tentari non posse.
Sed contra, id ex quo apparet Deus laudabilis, non debet
penitus impediri. Sed in peccatis etiam apparet laudabilis
Deus, cum per misericordiam parcit, et per justitiam punit.
Ergo videtur quod non debuit omnino peccatum impedire.
Præterea, omne bonum potentius est in sua bonitate quam
malum in sua malitia. Ergo non est conveniens ut aliquod
malum taliter impediatur quod per hoc aliquod bonum tollatur.
Sed si Deus non permitteret hominem peccare, tolleretur
libertas arbitrii, quæ coactionem non patitur. Ergo conve­
nienter permissus est homo peccare.
Solutio. — Respondeo dicendum, quod ad providentiam
divinam pertinet, ut unumquodque in sua natura relinquatur :
quia ut Dionysius dicit, iv cap. De divin, nom., § 33, col. 734,
t. I, providentia non est corruptiva naturæ, sed salvativa.
Gujus ratio est, quia bonum universi excedit bonum particu­
lare cujusque naturæ creatæ, sicut etiam bonum gentis exce­
dit bonum hominis, ut in I Ethic., cap. i, dicitur. Si autem
aliqua natura a suo gradu translata in altiorem per providen­
tiam mutetur, quamvis aliquod bonum illi naturæ excres­
ceret, tamen bonitati universi aliquid detraheretur, dum non
omnes gradus bonitatis impleti essent, illo gradu ex quo natura
illa translata erat, vacuo remanente. Dico ergo quod si pecca­
tum omnino impediretur, per hoc multi gradus bonitatis tolle­
rentur : tolleretur enim natura illa quæ potest peccare et non
peccare, quæ quidem bona est ; tolleretur etiam hoc quod est
de peccato posse resurgere, et multa hujusmodi, quibus ablatis,
bonitati universi multum detraheretur ; et ideo ad providen­
tiam divinam pertinet et hominem tentari permittere, et
peccare si vellet.
Ad primum ergo dicendum, quod sapiens artifex non tantum
considerat quid competat parti ædificii secundum se accepte,
sed etiam secundum proportionem ad totum ædificium : et
ideo sicut unam partem alia meliorem facit, ita etiam Deus
unumquodque facit in illa proportione ad finem, secundum
quod competit naturæ suæ in ordine ad totum universum.
Ad secundum dicendum, quod nec etiam angeli de natura
sua habent quod peccare non possint, quod aliquorum peccatum
monstravit ; sed per gratiam confirmationis quam statim
post principium suæ conditionis acceperunt, confirmati sunt
ut peccare non possint ; ita etiam homo, cum ad terminum
viæ recto tramite pervenerit, eamdem confirmationem conse­
quitur. Sed quod angelo brevior assignata est via quam homini,

diversitas naturarum facit, ut supra dictum est. Nec est necesse
ut omnibus ordinatis in unum finem assignentur eadem per­
ducentia in finem, et eodem modo ; sed unicuique secundum
suam conditionem.
Ad tertium dicendum, quod sapientis est removere hoc modo
impedimentum quod natura rei1 non tollatur : quod non fieret,
si hominem vel angelum in peccatum cadere non permitteret,
quamdiu est in statu viæ.
Ad quartum dicendum, quod non semper via brevior eligenda
est, nisi quando per eam omnia quæ ad rem pertinent, conve­
nienter salvantur ; et hoc non fieret, si hominem in peccatum
non permitteret cadere.
Ad quintum dicendum, quod non tantum per prohibitionem
peccati violentam tolleretur laus, sed etiam naturalis ordo
rerum ; quod nullo modo providentia divina patitur1
2.

QUÆSTIO II
Deinde quæritur de cognitione quam homo in primo statu
habuit ; et circa hoc quæruntur tria : 1° utrum Deum per essen­
tiam viderit ; 2° utrum rerum omnium scientiam habuerit ;
3° utrum potuerit falli.
ARTICULUS PRIMUS

Ulrum Adam viderit Deum per essentiam3
Ad primum sic proceditur. 1. Videtur quod Adam Deum per
essentiam videbat. Visio enim immediata Dei dicitur visio per
essentiam. Sed Adam in primo statu videbat Deum sine
medio, ut in principio IV libri Magister dicit. Ergo videtur
quod videbat Deum per essentiam.
2. Præterea, Augustinus dicit, lib. LXXXIII Quæsl.,
quæst. Li, § 4, col. 33, t. 6, quod inter mentem nostram et
Deum nihil est medium secundum naturam mentis. Sed omne
medium cognoscendi est medium inter cognoscentem et cogni­
tum. Ergo videtur quod cum in primo statu homo esset in
integritate naturæ suæ, Deum immediate et per essentiam
viderit.
1. Parm. omittit : « rei. »
2. Parm. : « pateretur. »
3. I p. Summæ theol., q. xciv, art. 1.

3. Præterea, ut Apostolus, I Cor., xin, 12, dicit, videmus
nunc per speculum in ænigmale, lune autem facie ad faciem.
Sed Adam in primo statu non videbat in ænigmate, quia nulla
obscuritas in eo erat. Ergo videtur quod tunc videbat facie ad
faciem.
4. Præterea, quicumque non habet illud quod desiderat,
affligitur. Sed in primo statu non erat aliqua afflictio, quia
pœna non potuit culpam præcedere. Cum ergo naturaliter
visionem divinæ essentiæ homo desideraret, videtur quod Deum
per essentiam videbat.
5. Præterea, illud quod est naturaliter ordinatum ad aliquid,
non caret eo, nisi per aliquid impediatur, sicut lapis quod sit
deorsum. Sed intellectus hominis naturaliter ordinatus erat
ad videndum Deum per essentiam. Cum ergo non esset ibi
aliquod impedimentum, quia nec culpa, nec poena, videtur
quod Deum per essentiam videbat.
Sed contra est quod dicitur Joan., i, 18 : Deum nemo vidit
unquam ; et sicut dicit quædam Glossa, Isa., vi, id est, nullus
homo in statu viæ existens. Sed Adam erat viator, quia peccare
poterat, Ergo videtur quod Deum per essentiam non videbat.
Præterea, ut dicit Augustinus, Super psalm, xc, serm. n,
§ 13, coi. 1169, t. IV, visio deitatis per essentiam est tota merces.
Sed constat quod homo in statu innocentiæ mercedem beatitudinis non habebat. Ergo et Deum per essentiam non vidit.
Solutio. — Respondeo dicendum, quod, sicut in Liltera
dicitur, modus quo Adam Deum cognovit, medius fuit inter
cognitionem viæ qua nunc Deum videmus, et cognitionem
patriæ qua sancti eum in gloria videbunt. Unde ad hujusmodi
evidentiam videndum est quot modis Deus possit videri.
Sciendum autem quod tripliciter videri potest. Uno modo
per suam essentiam ; alio modo per effectum aliquem ejus
effluentem in intellectum videntis ; tertio modo per effectum
aliquem extra intellectum videntis, in quo divina similitudo
resultat. Hujus autem exemplum in visione corporali inspici
potest. Lux enim non videtur ab oculo per aliquam similitu­
dinem sui in ipso relictam, sed per suam essentiam oculum
informans ; et huic comparatur primus modus divinæ visionis,
qui est per essentiam ; et hic quidem modus ex conditione
naturæ suæ, nulli naturæ debetur, nisi divinæ, in qua est idem1
sciens et scitum. Lapis autem videtur ab oculo corporali per
similitudinem suam in ipso oculo relictam ; et huic comparatur
secundus modus, qui est per effectum relictum in intellectu
1. Al. deest « idem ».

videntis ; et hic quidem modus videndi convenit angelo secun­
dum conditionem naturæ suæ ; quia, ut in lib. De causis,
prop. 8, dicitur, omnis intelligentia scit quod est supra se,
per illud quod est causa ei ; unde cognoscens ipsum lumen
naturæ suæ, quod est similitudo luminis increati, Deum videt.
Vultus autem hominis relucens in speculo videtur ab oculo
non quidem per similitudinem ejus immediate in oculo relic­
tam, sed per similitudinem relucentem in speculo, ex quo
resultat in pupilla ; et huic comparatur illa visio qua Deus vide­
tur per effectum extra intellectum videntis : sive per effectum
naturalem, sicut per cognitionem creaturarum naturali cogni­
tione philosophi in Deum devenerunt ; sive per effectum spi­
ritualem, sicut est in visione fidei illius qui adhaeret his quæ
aliis revelata sunt per influentiam spiritualis luminis ; et ideo
dicimur nunc in speculo videre, secundum Apostolum. Modus
autem iste competit homini secundum conditionem naturæ
suæ : quia intellectus noster nec seipsum intelligere potest,
nisi per species rerum quas apud se habet, quia per objecta
venit in cognitionem actuum, et per actus in cognitionem poten­
tiarum. Ad primum ergo modum visionis, qui soli Deo ex
conditione naturæ debetur, elevatur angelus et homo per glo­
riam ; unde illa est visio beatorum, quam homo in primo
statu non habuit. Ad secundum vero modum, qui est naturalis
ipsi angelo, et supra naturam hominis, elevatur homo per
gratiam, etiam post statum culpæ, sicut etiam in viris contem­
plativis patet, qui revelationes divinas merentur ; et multo
amplius fuit in primo statu per gratiam originalis justitiæ.
Tertius autem modus est communiter viatorum, etiam post
statum culpæ. Unde patet quod modus quo Adam in primo
statu Deum videbat, medius est inter untrumque.
Quidam vero, aliter dicentes, errant, ponentes Deum nun­
quam per essentiam nec in patria nec in via videri : quod
hæreticum est et Scripturæ contrarium, ut patet I Corinth., xin
et I Joan., m.
Quidam vero e contrario dicunt Deum per essentiam in
omni statu videri ; et his etiam auctoritates sanctorum repu­
gnant : quia Dionysius, in Episl. i ad Caium, coi. 1066, t. I,
dicit quod si aliquis videns Deum scivit quid vidit, non ipsum
vidit, sed aliquid eorum quæ sunt ejus ; et Gregorius dicit,
XVIII Moral., cap. liv, col. 91, t. II, quod quantumcumque
homo in statu viæ profecerit, ad statum tamen illum contem­
plationis quo Deus per essentiam videtur, non pertingit.
Ad primum ergo dicendum, quod Adam in primo statu
dicitur Deum sine medio vidisse, non quia ipsum per essentiam

videret, sed quia non per medium argumentationis ex creaturis
sensibilibus procedens, in cognitionem ejus deveniebat, sed
mediante effectu spirituali in intellectum ejus resultante, sicut
et angeli in primo statu videbant. Ideo dicitur quod post
peccatum necessaria fuerunt sacramentalia signa, ut ex sensi­
bilibus homini spiritualia panderentur.
Ad secundum dicendum, quod, cum dicitur nihil esse medium
inter Deum et mentem nostram, intelligendum est non secun­
dum naturæ dignitatem, quia natura mentis angelicæ supra
naturam mentis humanæ est, ut Dionysius expresse dicit,
iv cap. Cæl. hier., § 2, col. 179, t. I, et Gregorius in Hom. de
cenlum ovibus, col. 1246, t. II, et Augustinus, Super Joan.,
tract, ex, § 7, col. 1924, t. III, nec etiam per modum infor­
mantis privatur medio, quia charitas creata est medium con­
jungens mentes Deo ; sed intelligitur quod ipse immediate
eam beatificat et justificat, sicut et creat.
Ad tertium dicendum, quod ænigma importat obscuritatem
quamdam cognitionis, eo quod ænigma est, secundum Dona­
tum, quæstio verborum obscuritate involuta. Obscuritas autem
triplex potest accidere alicui intellectui. Prima ex hoc quod ex
nihilo est, quia in hoc deficit a claritate intellectus increati ;
et secundum hoc omnis intellectus creatus ænigmaticus est.
Secunda ex hoc quod intellectus intelligit inquirendo, et per
continuum et tempus ; et talis obscuritas accidit intellectui
humano in comparatione ad intellectum angelicum, qui deiformis est ; intellectus vero humanus est ratiocinativus, et
acceptivus cognitionis a sensibilibus secundum conditionem
suæ naturæ ; et secundum utrumque modum etiam in primo
statu homo in ænigmate vidisset. Tertia vero obscuritas intel­
lectum consequitur humanum ex peccato, consecuta ex corrup­
tione carnis aggravantis animam, Sap., ix, et sic in ænigmate
nunc homo videt, tunc autem non vidisset.
Ad quartum dicendum, quod non facit afflictionem vel
pœnam carentia cujusque desiderati, sed ejus tantum quod
debet haberi, et est tempus habendi ; et ideo Adam in primo
statu, etsi Deum non videret, quod summe desiderabat, non
tamen inde affligebatur, quia nondum erat tempus ad illud
perveniendi ; alias sequeretur quod omne quod intendit venire
ad aliquem finem, quem nondum consequitur, pœnam haberet.
Ad quintum dicendum, quod aliquem actum potest aliquid
impedire dupliciter. Uno modo per modum contrarium, sicut
calor violentus impedit aquam ne infrigidetur ; et per hunc
modum culpa et pœna impediunt visionem Dei ; et tale impe­
dimentum homo in primo statu non habebat. Alio modo per

modum simplicis negationis, sicut rusticus impeditur ab actu
geometricandi ex hoc quod habitum geometriæ non habet ;
et ita etiam Adam ab actu visionis Dei impediebatur, quia
nondum intellectus erat ad hunc actum per habitum gloriæ
sublevatus.
ARTICULUS II
Utrum Adam habuit perfectam cognitionem
rerum a creatione sua1

Ad secundum sic proceditur. 1. Videtur quod Adam non
habuit a creatione rerum perfectam cognitionem. Quia, secun­
dum Anselmum, lib. De concept, virg., cap. π, col. 434, t. I,
qualis fuit Adam in primo statu, tales etiam filios generasset.
Sed supra habitum est quod pueri non fuissent nati perfecti
in scientia secundum unam opinionem, cui Magister magis
assentire visus est, dist. xx. Ergo nec Adam in scientia perfectus
factus1
2 fuisset.
2. Præterea, Augustinus dicit, VIII Sup. Genes., cap. vin, etc.
col. 379, t. Ill, quod Adam ideo positus est ad operandum in
paradiso ut naturas rerum experiretur. Sed experimentum est
principium cognitionis accipiendæ a sensibilibus, et per inven­
tionem. Ergo videtur quod non statim in principio perfectam
rerum cognitionem habuisset.
3. Præterea, secundum Philosophum, in III De anima,
text. 5, intellectus nihil est in actu eorum quæ sunt, antequam
intelligat. Sed non potest intelligere sine phantasmate, ut
ibidem dicitur, sicut nec visus videre sine colore. Cum igitur
nihil sit eorum quæ sunt, nisi secundum quod perficitur actu
habens speciem alicujus rei in natura existentis, videtur quod
cognitionem a sensibilibus accepisset mediante sensu et ima­
ginatione ; et sic non statim fuisset perfectus in scientia.
4. Præterea, secundum Philosophum, et sicut etiam Magister
supra dixit3, anima infusa est corpori, ut in ipso perficiatur
scientia et virtutibus ; et ad hoc sunt dati sensus et membra.
Sed hoc frustra esset, si per operationem sensus, intellectus
perfectionem non acquireret. Cum igitur nihil sit frustra in
naturæ operibus, et præcipue in compositione humani corporis,
videtur quod homo a sensibilibus cognitionem rerum accepisset,
sicut et nunc, et non statim perfectam scientiam habuisset.
1. I p. Summæ theol., q. xciv, art. 3.
2. Parm. omittit : « factus. »
3. Dist. i.

5. Præterea, ille qui est in scientia perfectus, non est necesse
ut alio illuminante perficiatur. Sed Adam in primo statu etiam
per angelos fuisset illuminatus ; alias periisset naturalis ordo
creaturarum, secundum quem natura angelica inter divinam
et humanam ponitur, ab una accipiens et in aliam refundens,
ut in iv cap. Cæl. hier., §§ 2 et 3, col. 179, t. I, dicitur. Ergo non
fuisset in scientia perfectus.
Sed contra, nomina imponuntur rebus ex proprietatibus
earum sumpta, quia unaquæque res nominatur ab eo quod in
ipsa est nobilius. Sed Adam animalibus nomina imposuit,
ut Gen., ii, 20, dicitur. Ergo in principio suæ creationis anima­
lium naturas cognovit, et per consequens aliarum rerum.
Præterea, quanto aliquid est nobilius, tanto minus decet esse
defectum in eo. Sed in corpore Adæ nulla fuit imperfectio in
statu innocentiæ. Ergo multo minus fuit imperfectio in intel­
lectu ejus.
Solutio. — Respondeo dicendum, quod illam scientiam
necesse est homini in primo statu attribuere sine qua imperfec­
tus fuisset, et nihil amplius. Tunc autem alicujus scientia
imperfecta dicitur, quando non novit aliquid eorum quæ ad
ipsum pertinent ; et ideo nulla notitia eorum quæ ad hominem
pertinebant, in primo statu homini defuisset. Pertinebat autem
ad ipsum dispositio suiipsius in actibus propriis ; et ideo dicitur
cognitionem perfectam habuisse eorum quæ ab ipso agenda vel
vitanda erant. Similiter etiam ad ipsum pertinebant aliæ
creaturæ, inquantum propter ipsum factæ erant, ut vel ab
ipsis emolumentum acciperet, vel eis præesset, et eas guber­
naret ; et ideo tantum de unaquaque re cognoscebat, quantum
ad usum hominis pertinebat. Nec oportet plus cognitionis sibi
adscribere in primo statu. Hanc autem cognitionem aliter.
Adam habuit, et aliter ad eam ejus posteri pervenissent :
quia natura a perfectis exordium sumit, ut Boetius dicit,
De consolat, phil., lib. Ill, pros, x, coi. 763, t. I, et Dei perfecta
sunt opera, ut Deut., xxxu, 4, dicitur. Ideo Adam, tanquam
principium totius humani generis, omnem perfectionem quæ
naturæ humanæ competit, in suo primordio accepit, sicut
secundum corpus, ita et secundum animam, ut esset potens
ad propagandum alios corporaliter et instruendum intellectum.
Filii autem ejus, quia cum originali justitia nascebantur, quæ
sine prudentia esse non potest, sicut nec aliqua virtus, ut in
VI Ethic., cap. ult., Philosophus dicit, ideo oportuit quod
statim nati habitum habuissent cognitionis illius, per quam
cognoscere possent quid agere et quid vitare deberent ; quamvis
forte usus rationis impediretur secundum unam opinionem,

propter organorum indispositionem. Sed habitus cognitionis
aliarum rerum non est necesse quod in sua nativitate habuissent,
sed per inventionem et doctrinam, ut tamen1 simul cum
perfectione corporis et perfectio cognitionis compleretur ;
unde Philosophus, in VI Elhic., ubi supra, dicit quod prudentia
et habitus hujusmodi2 ad cognitionem rerum a nobis agendarum
participantes3 sunt nobis magis naturales quam scientia alia­
rum rerum. Quidam vero dicunt quod etiam habitus cognitionis
omnium rerum mox nati accepissent ; sed hoc non videtur
necessarium neque quantum ad integritatem naturæ, neque
quantum ad originalem justitiam.
Ad primum ergo dicendum, quod, ut supra dictum est, non
oportuit ut filii Adæ sibi similarentur nisi in his quæ ad speciem
humanam pertinebant vel ex conditione naturæ, vel ex Dei
beneficio. Hoc autem quod Adam in primordio suæ conditionis
habitum omnium rerum accepit, non conveniebat sibi inquan­
tum homo, sed inquantum homo humani generis principium ;
unde non oportet quod aliis convenisset.
Ad secundum dicendum, quod aliquis experitur aliquid dupli­
citer. Vel ut ex sensibilibus, quorum experientia habitum
cognitionis acquirit ; sicut in nobis fit, qui ex multis experi­
mentis unum universale colligimus, quod est principium artis
vel scientiæ ; et sic Adam experimento non indigebat. Alio
modo ut illud quod quis per habitum cognitionis tenet, etiam
in rebus videat ; hoc enim scienti delectabile est ; et sic Adam
experimenta de naturis rerum4 sumpsisset.
Ad tertium dicendum, quod intellectus noster, ut supra
dictum est, indiget phantasmate, quod est objectum ejus, in
duobus : scilicet in accipiendo scientiam secundum motum
qui est a rebus ad animam, et in circumponendo illud quod
apud se tenet, phantasmatibus, sicut in quibusdam exem­
plis5, secundum motum qui est ab anima ad res. Dico ergo
quod intellectus Adæ in primo statu non indigebat phantas­
mate quantum ad primum modum, sed quantum ad secundum,
nec oportebat quod illud phantasma esset a sensu acceptum ;
alias non potuisset intelligere nisi rem quam prius vidisset.
Contingit autem per operationem interiorum virtutum formari
1.
2.
3.
4.
5.

Parm.
Parm.
Parm.
Parm.
Al. : «

: « tantum. »
omittit : « hujusmodi. »
: « pertinentes. »
omittit : « rerum. »
sicut in quibusdam exemplis patet, secundum, » etc.

in imaginatione1 aliquod phantasma quod nunquam per sen­
sum est acceptum.
Ad quartum dicendum, quod non propter hoc operationes
sensuum in Adam frustra fuissent, si per eas cognitionem rerum
ad se pertinentium non accepisset ; quia per operationem sen­
sus expertus fuisset exterius quod intellectus interius tenebat
per habitum cognitionis innatæ. Et præterea hoc sibi supra
conditionem naturæ suæ collatum fuerat ut scientiam non a
sensibilibus acciperet ; et ideo oportebat ut ea quæ ad naturæ
perfectionem secundum sui conditionem conveniunt, ei non
subtraherentur ; sicut homini resurgenti membra apta ad
comestionem non subtrahuntur, quamvis cibis ulterius non
utatur.
Ad quintum dicendum, quod Adam non hoc modo fuit in
scientia perfectus quod omnia sciret ; et ideo in his quæ nescie­
bat per angelos illuminatus fuisset, sicut et inferiores angeli a
superioribus purgantur a nescientia, ut in vu Cælest. hierar.,
§ 3, coi. 210, t. I, Dionysius dicit.

ARTICULUS III
Ulrum homo in primo statu decipi potuerit12
Ad tertium sic proceditur. 1. Videtur quod homo in primo
statu decipi potuerit. Quia, sicut Apostolus dicit, I Tim., n,
14, mulier seducta est. Adam vero quamvis non fuerit seductus
in hoc in quo mulier, tamen in aliquo seductus est, ut veniale
crederet quod mortiferum erat, ut in præcedenti distinctione
dictum est. Ergo in statu innocentiæ decipi potuit.
2. Præterea, Magister, supra, dist. xxi, dixit, quod mulier
ideo serpentem non horruit, quia quem a Deo creatum scivit,
ab eo etiam loquendi usum accepisse credidit. Hoc autem
falsum erat, quia loqui non est nisi intelligentis proprie. Vide­
tur igitur quod decipi potuerit.
3. Præterea, constat quod Adam in primo statu secreta
cordis alterius hominis scire non potuisset, cum nec angeli
hoc sciant, sed solus Deus. Potuit autem contingere ut aliquis
diceret se illud cogitare quod non cogitabat, nec Adam eum
mentiri credidisset, cum hoc certitudinaliter non cognovisset.
Ergo videtur quod deceptus fuisset.
4. Præterea, sensus quandoque nuntiant aliquid aliter quam
1. Parm. : « imagine. »
2. I p. Summæ theol., q. xciv, art. 4.

sit, sicut quod a remotiori videtur, minus videtur. Sed de sensi­
bilibus cognitionem per sensus habuisset. Ergo videtur quod
jibi quodammodo decipi potuerit, cum decipi nihil aliud sit
quam falsum verum aestimare.
Sed contra, Augustinus dicit, De libero arbilrio, lib. III,
cap. xvin, § 52, col. 1296, t. I, quod falsa pro veris approbare
non est natura hominis instituti, sed poena damnati. Cum
igitur homo in primo statu omni pœna caruisset, videtur quod
decipi non potuerit.
Præterea, deceptio sine ignorantia non est. Ignorantia autem,
ut Hugo de Sancto Victore dicit, lib. I De sacram., part. VII,
cap. xxxi, col. 301, t. II, est et culpa et pœna. Hoc autem in
primo statu esse non potuit. Ergo nec aliqua deceptio.
Solutio. — Respondeo dicendum, quod, sicut supra dictum
est, perfectio totius hominis pendebat ex superiori parte mentis,
qua homo Deo per rectitudinem justitiæ inhærebat : et ideo
illa permanente Deo conjuncta, sicut nec defectus in corpore
aliquis, ut passio et mors, ita nec deceptio in anima esse potuit ;
unde, sicut supra dictum est, Adam quodammodo potuit mori,
scilicet si prius peccaret, erat tamen quodammodo immortalis,
quia in actum potentia moriendi non exisset, nisi prius peccasset : ita etiam homo in statu innocentiæ consideratus
poterat quidem decipi si prius peccasset, non tamen ante pecca­
tum.
Ad primum ergo dicendum, quod, sicut supra dictum est,
elatio quædam mentem mulieris invasit post verba serpentis,
per quam verum credidit quod serpens suadebat ; et ideo
seductio illa secuta est elationem, quæ fuit peccatum primum ;
et similiter est de viro, ut dictum est.
Ad secundum dicendum, quod mulier credidit serpentem
usum loquendi divinitus accepisse, non quidem per conditio­
nem naturæ, sed per ministerium spiritualis creaturæ ; nec
contulit utrum hoc fieret virtute boni vel mali angeli, aut utrum
fieret Deo permittente, vel eo jubente.
Ad tertium dicendum, quod sicut divina providentia corpus
hominis servasset illæsum ab omnibus exterioribus læsuris, ita
etiam servasset intellectum hominis indeceptum in omnibus
quæ suam cognitionem excedebant, ut statim falsum esse1
intelligeret, si quis falsum pro vero sibi diceret.
Ad quartum dicendum, quod quamvis a sensibus fuisset ei
aliquid alio modo repræsentatum quam rei naturam haberet,
non tamen in eo fuisset illa deceptio, nec quantum ad sensum,
1. Parm. : s impediebant, » ct omittit : « falsum esse. »

qui hoc modo recipiebat secundum proportionem suam ad
sensibile, nec quantum ad intellectum, cujus judidio subjacebat
illa discretio, quæ inter sensum et rem erat, ut scilicet sciret
quare aliter res videretur quam esset.

|

|
i
.
\
I

EXPOSITIO TEXTUS

« Sed non esse, laudabile homini, si ideo bene viveret,
quia nemo male vivere suaderet. » Videtur hoc esse falsum :
quia tunc, si nec angelus nec homo peccasset, actus hominis
laudabilis non fuisset, cum tunc nullus esset ad malum per­
suasor. — Et dicendum quod hoc non est intelligendum
ita quod laus humani actus dependeat a suasione mali,
sed a potentia1 resistendi suadenti ; quæ potentia manifestari
potuit, si tentatus fuisset et vicisset. Unde signanter dicit :
« Si ideo12 bene vivere posset, quia nemo male vivere suade­
ret ; » ut quasi causa bene vivendi ostendatur hoc quod
nullus ad malum persuadet.
« Et est gloriosius non consentire quam tentari non posse. »
Videtur hoc esse falsum : quia cum Deus et angelus tentari
non possint, aliquid esset in homine gloriosius quam in Deo
vel angelo3. — Et dicendum quod hoc intelligendum est
supposita conditione humanæ naturæ, per quam potest
homo peccare et non peccare. Vel exponatur ut primum.
« Hanc autem scientiam homo peccando non perdidit. »
Videtur falsum : quia nunc non habemus cognitionem om­
nium rerum, sicut Adam habuit. — Et dicendum quod etiam
ista scientia aliquo modo per peccatum diminuta est, sed
non adeo quod per hoc homo a via salutis impediatur ; et
ideo in salutari doctrina de hujusmodi instruendus non
erat.
« Sed non habuit præscientiam eorum quæ futura erant. »
Videtur falsum : quia cum nos quorumdam futurorum præ­
scientiam habeamus, cognitio ejus fuisset imperfectior ■
quam nostra. — Sed dicendum quod nos non cognoscimus
futura nisi prout quodammodo sunt præsentia in suis causis,
quæ sunt determinatæ ad tales effectus, vel de necessitate,
vel in majori parte ; et sic etiam Adam in primo statu futu­
rorum cognitionem habuisset multo plenius quam nos ;
non tamen eorum quæ causas determinatas non habent,
sicut ea quæ ex libero arbitrio dependent, ut casus suus
vel etiam status4.
1.
2.
3.
4.

AI. : « resistendi, suadendique in potentia, » etc.
AI. : « et ideo, » etc.
Parm. omittit : « vei angelo. »
Parm. omittit : « vel etiam status. »

De gratia hominis et potentia ante peccatum

Nunc diligenter investigari oportet quam gratiam vel poten­
tiam habuit homo ante casum, et utrum per eam potuerit stare,
vel non. Sciendum est igitur quod homini in creatione, sicut de
angelis diximus, datum est per gratiam auxilium, et collate
est potentia per quam poterat stare, id est non declinare ab
eo quod acceperat ; sed non poterat proficere intantum ut per
gratiam creationis sine alia mereri salutem valeret. Poterat
quidem per illud auxilium gratiæ creationis resistere malo,
sed non perficere bonum. Poterat tamen per illud bene vivere
quodammodo, quia poterat vivere sine peccato. Sed non pote­
rat sine alio gratiæ adjutorio spiritualiter vivere, quo vitam
mereretur æternam. Unde Augustinus in Enchir., cap. xvn,
coi. 282, t. VI : « Sic factus est homo rectus, ut et manere in
ea rectitudine posset, non sine divino adjutorio, et suo fieri
perversus arbitrio. Utrumlibet horum elegisset, Dei voluntas
fleret ab illo, vel de illo. Et quia suam maluit facere voluntatem
quam Dei, de illo facta est voluntas Dei. » Item in eodem lib.,
cap. cvi : « Sic oportebat prius hominem fleri, ut et bene posset
velle et male : nec frustra, si bene ; nec impune, si male. » Idem
quoque in libro De correctione et gratia, cap. xr, § 32, coi. 935,
t. X, ait : « Si hoc adjutorium vel angelo vel homini, cum primo
facti sunt, defuisset, quoniam non talis natura facta erat ut
sine auxilio posset manere si vellet, non utique sua culpa ceci­
disset. Defuisset quippe adjutorium, sine quo manere non
posset. » Idem, ibid. : « Dederat Deus homini bonam volunta­
tem : in illa quippe eum fecerat rectum. Dederat adjutorium,
sine quo non posset in ea manere, si vellet, et per quod posset.
Ut autem hoc vellet, in ejus dimisit arbitrio. » Idem in eodem
lib. et cap., col. 936 : « Acceperat posse, si vellet ; sed non habuit
velle quod posset2 : nam si habuisset, perseverasse!. » His
testimoniis evidenter monstratur quod homo rectitudinem
et bonam voluntatem in creatione accepit, atque auxilium quo
stare poterat. Alioquin non sua culpa videretur cecidisse
Qualis fuerit illa rectitudo et bonitas voluntatis,
in qua creatus est
Sed quomodo rectam et bonam voluntatem habuit homo,
si per eam nec mereri vitam valuit, nec in ea stare voluit ?
1. AI. : « posse quo vellet. »

Quia nec aliquid mali ea tunc volebat, et ad tempus stare voluit,
sed non perseveranter ; et ideo recta et bona fuit tunc voluntas
hominis.

Objectio contra illud quod dictum est,
hominem non potuisse proficere1
Ad hoc autem quod diximus, hominem non potuisse profi­
cere vel mereri per gratiam creationis, solet opponi sic. Per illud
auxilium gratiæ creationis potuit stare in bono quod accepe­
rat. Potuit ergo resistere tentationi. Sed resistere tentationibus
atque suggestionibus malis, meritum est, ac bonum remunerabile ; omne autem bonum meritum protectus est. Per gra­
tiam igitur creationis proficere potuit, sine adjectione alterius
gratiæ. Ad quod dicimus, quia resistere malo, et non consen­
tire tentationi, non fecisset illi meritum, etsi non consensisset :
quia nihil in eo erat quod ad malum impelleret, sicut angelis
qui non ceciderunt, nec fuit meritum quod steterunt, id est
quod non corruerunt. Nobis autem meritum est aliquando, si
malum non facimus, sed resistimus, ibi duntaxat ubi causa
subest quæ nos facere id movet ; quia ex peccati corruptela
proni sunt ad lapsum gressus nostri ; ubi autem non intervenit
causa nos ad malum impellens, non meremur, si ab eo decli­
namus. Declinare enim a malo semper vitat pœnam, sed non
semper meretur palmam12.
De adjutorio homini in creatione dato, quo stare poterat

Hic considerandum est quod fuerit illud adjutorium homini
datum in creatione, quo poterat manere, si vellet. Illud utique
fuit libertas arbitrii ab omni labe et corruptela immunis,
atque voluntatis rectitudo, et omnium naturalium potentiarum
animæ sinceritas atque vivacitas3. Liberum vero arbitrium
est facultas rationis et voluntatis, qua bonum eligitur gratia
assistente, vel malum eadem desistente ; et dicitur liberum
quantum ad voluntatem, quæ ad utrumlibet flecti potest ;
arbitrium vero quantum ad rationem, cujus est facultas, vel
potentia illa, cujus etiam est discernere inter bonum et malum ;
et aliquando quidem discretionem habens boni et mali, quod
malum est eligit, aliquando vero quod bonum est ; sed quod
bonum est, nisi gratia adjuta non eligit, malum vero per se
eligit. Est enim in anima rationali voluntas naturalis, qua natu­
1. AI. omittebatur hic titulus ; item al. ad marginem tantum nota­
batur : « Objectio contra prædicta. »
2. Usurpatum ex Glossa super illud monitum. Nicolai.
3. Nicolai' alium instituit paragraphum, titulum hunc praemit­
tendo : « De libero arbitrio, » quod idem Magistri textus habet.

raliter vult bonum, licet tenuiter et exiliter, nisi gratia juvet ;
quæ adveniens juvat eam, et erigit, ut efficaciter velit bonum ;
per se autem potest velle malum efficaciter. Illa igitur ratio­
nalis animæ potentia qua bonum vel malum velle potest, utrum­
que discernens, liberum arbitrium nuncupatur ; quod bruta
animalia non habent, quia ratione carent : habent tamen sen­
sum, et appetitum sensualitatis.
Quod bruta animalia non habent liberum arbitrium,
sed appetitum sensualitatis

Est enim sensualitas quædam vis animæ inferior, ex qua
est motus qui intenditur in corporis sensus, atque appetitus
rerum ad corpus pertinentium. Ratio vero est vis animæ supe­
rior, quæ, ut ita dicamus, duas habet partes, vel differentias,
superiorem et inferiorem. Secundum superiorem, superius cons­
piciendis vel consulendis intendit ; secundum inferiorem, ad
temporalium dispositionem1 conspicit. Quidquid ergo in anima
nostra nobis considerantibus occurrit quod non sit commune
cum bestiis, ad rationem pertinet ; quod autem in ea reperis1
2
commune cum bestiis, ad sensualitatem pertinet : et ubi nobis
gradatim in consideratione partium animæ progredientibus,
primum aliquid occurrit quod non est commune cum bestiis,
ibi incipit ratio. Hæc autem Augustinus docet in XII libro
De Trinit.3, cap. i, coi. 997, t. VIII, ita dicens : « Videamus
ubi sit quasi quoddam hominis interioris exteriorisque confi­
nium. Quidquid enim habemus in animo commune cum pecore,
recte dicitur ad exteriorem hominem pertinere. Non enim solum
corpus homo exterior deputabitur ; sed adjuncta quædam vita
sua, qua compages corporis, et omnes sensus vigent, quibus
instructus est ad exteriora sentienda. » Et cap. vm, coi. 1005 ;
« Ascendentibus igitur introrsum quibusdam gradibus consi­
derationis per animæ partes, ubi incipit aliquid occurrere quod
nobis non sit commune cum bestiis, ibi incipit ratio, ubi homo
interior jam possit agnosci. » Et cap. vu et xiv4 : « Rationis
autem pars superior æternis rationibus conspiciendis vel con­
sulendis adhærescit ; portio inferior ad temporalia gubernanda
deflectitur ; et illa rationis intentio qua contemplamur æterna,
sapientiæ deputatur ; illa vero qua bene utimur rebus tempo­
ralibus, scientiæ deputatur. » Et cap. iv, coi. 1000 : « Cum vero
disserimus de natura mentis humanæ, de una quadam re dis­
serimus, nec eam in hæc duo quæ commemoravimus, nisi per
officia geminamus. » Et cap. xii5, coi. 1007 : « Carnalis autem,
1. Ά1. : « prospicit. »
2. AI. : « repereris. »
3. Parm. : « c. vn. »
4. Parm. : « c. i. »
5. Parm. : « c. i. »

vel sensualis animæ motus, qui in corporis sensus intenditur,
nobis cum pecoribus communis est, qui seclusus est a ratione
sapientiæ ; rationi autem scientiæ vicinus est. »

Quod talis est ordo peccandi vel cadendi in nobis
qualis fuit in primis hominibus
Illud quoque prætermittendum non est quod talis nunc in
unoquoque homine est ordo tentationis et progressio, qualis
tunc in primis præcessit parentibus ; ut enim tunc serpens
mulieri malum suasit, ipsaque consensit, deinde viro suo
dedit, sicque consummatum est peccatum : ita et nunc in
nobis pro serpente est sensualis motus animæ, pro muliere
inferior portio rationis, pro viro superior rationis portio :
et hic est vir, qui, secundum Apostolum, dicitur imago et
gloria Dei ; et illa est mulier, quæ, secundum eumdem, dicitur
gloria viri. Atque inter hunc virum et hanc mulierem est
velut quoddam spirituale conjugium naturalisque contractus,
quo superior rationis portio, quasi vir, debet præesse et domi­
nari, inferior vero, quasi mulier, debet subesse et obedire.
Ideo vir, secundum Apostolum, non debet habere velamen,
sed mulier. Et sicut in cunctis animalibus non est repertum
homini adjutorium simile sibi, sed de illo sumptum, quod ei
formaretur, in conjugium ; ita in partibus animæ quas cum
pecoribus habemus communes, nullum menti nostræ simile
est adjutorium. Unde Augustinus in eodem lib. XII De Trinit.,
cap. in1, col. 999, t. VIII : « Illud nostrum quod in actione
temporalium tractandorum ita versatur, ut non sit nobis com­
mune cUm pecore, rationale est quidem ; sed ex illa rationali
mente qua subhæremus intelligibili et incommutabili veritati,
tanquam ductum, et inferioribus tractandis gubernandisque
deputatum est. Sicut enim in omnibus pecoribus non est
inventum viro adjutorium simile illi, nisi de illo detractum
quod ei in conjugium formaretur, ita menti nostræ, qua super­
nam consulimus veritatem, nullum est ad usum temporalium
rerum, quantum naturæ hominis satis est, simile adjutorium
ex animæ partibus quas communes cum pecoribus habemus.
Ideoque rationale nostrum non ad unitatis divortium separa­
tum, sed in auxilium societatis quasi derivatum in sua dispartitur officia1
2. Et sicut una caro est duorum in masculo
et in femina, sic intellectum nostrum et actionem, sive ratio­
nem et appetitum rationalem, vel si aliquo modo significan­
tius dici possunt, una mentis natura complectitur, ut sicut
de illis dictum est, Gen., n, 24 : Erunt duo in carne una, sic
de his dici possit : Duo in mente una. » Ecce ex his verbis

1. Parm. : « c. vn. »
2. AI. : « in suo dispartitur officio. »

intelligi potest qualiter in anima hominis existât imago illius
conjugii, et qualiter in singulis nostrum spiritualiter sint illa
tria, scilicet vir, mulier, serpens.

Qualiter per illa tria in nobis consummetur tentatio

Nunc superest ostendere quomodo per illa tria in nobis
consummetur peccatum : ubi agnosci poterit, si diligenter
intendatur, quid sit in anima mortale vel veniale peccatum ;
ut enim ibi serpens persuasit mulieri, et mulier viro, ita et
in nobis sensualis motus, cum illecebram peccati conceperit,
quasi serpens suggerit, mulieri, scilicet inferiori parti rationis,
id est rationi scientiæ : quæ si consenserit illecebræ, mulier
edit cibum vetitum. Post de eodem dat viro, eum superiori
parti rationis, id est rationi sapientiæ, eamdem illecebram
suggerit : quæ si consentit, tunc vir etiam cum femina cibum
vetitum gustat. Si ergo in motu sensuali tantum peccati
illecebra teneatur, veniale ac levissimum est peccatum ; si
vero inferior pars rationis consenserit, ita ut sola cogitationis
delectatione sine voluntate perficiendi teneatur, mulier sola
manducavit, non vir, cujus auctoritate cohibetur voluntas,
ne ad opus usque perveniat. Si vero adsit plena voluntas
perficiendi, ut si adsit facultas, ad effectum perducatur, vir
quoque manducat ; quia superior pars rationis illecebræ con­
sentit ; et tunc est damnabile et grave peccatum. Quando
autem mulier sine viro gustat, aliquando est mortale, aliquando
veniale peccatum. Ut enim dictum est, tunc mulier sine viro
gustat, cum ita delectatione cogitationis peccatum tenetur,
ut faciendum non decernatur ; vel cum quidam terminus et
mensura peccato adhibetur a viro, ut non liceat mulieri effre­
nata libertate in peccatum progredi. Si ergo peccatum non diu
teneatur in delectatione cogitationis, sed statim ut mulierem
tetigit, viri auctoritate repellatur, veniale est. Si vero diu
in delectatione cogitationis teneatur, etsi voluntas perficiendi
desit, mortale est : et pro eo damnabitur simul vir et mulier,
id est totus homo, quia tunc vir non sicut debuit mulierem
cohibuit : unde potest dici consensisse.
Repetitio summam perstringens
Itaque, ut breviter summam perstringam, quando peccatum
ita in anima concipitur ut illud facere disponat vel etiam perfi­
ciat, aliud frequenter, aliud semel, vel etiam quando cogita­
tionis delectatione diu tenetur, mortale est. Cum vero in sen­
suali motu tantum est, ut prædiximus, tunc levissimum est
peccatum : quia ratio tunc non delectatur. Ideo autem supra
dixi, aliud frequenter, aliud semel : quia, ut quibusdam pla­
cet, quædam sunt quæ si tantum semel fiant, vel facienda
disponantur, damnant ; quædam vero non nisi sæpius fiant,

vel facienda decernantur, ut de otioso verbo, et hujusmodi.
Hæc autem Augustinus, in XII lib. De Trinit., cap. xn, coi. 1007,
t. VIII, tradit ita : « Sicut in illo conjugio primorum hominum
serpens manducandum persuasit, mulier autem non manduca­
vit sola, sed viro suo dedit, et simul manducaverunt : ita et
in quodam secreto conjugio, quod in uno homine geritur et
dignoscitur, cum rationi scientiæ, quæ in rebus temporalibus
agendis ratiocinandi vivacitate versatur, animalis sensus
ingerit quamdam illecebram, tunc velut serpens alloquitur
feminam. Huic autem illecebræ consentire, de ligno vetito est
edere. Sed iste consensus si sola cogitationis delectatione
contentus1 est, superiori vero auctoritate ita retinentur mem­
bra ut non exhibeantur arma iniquitatis peccato ; sic habendum
æstimo, velut si lignum vetitum mulier sola comederit. Si
autem in consensu illo ita decernitur quodque peccatum, ut
si potestas sit, etiam opere impleatur, intelligenda est mulier
dedisse viro suo simul edendum illicitum cibum : neque enim
potest peccatum, non solum cogitandum suaviter, verum
etiam perpetrandum, efficaciter mente decerni, nisi et illa
mentis intentio, penes quam summa potestas est membra
in opus movendi vel ab opere cohibendi, male actioni cedat.
Nec sane cum sola cogitatione mens oblectatur illicitis, non
quidem decernens esse facienda, tenens tamen, et volens, id
est delectans libenter, quæ statim ut attigerunt animum,
respui debuere ; negandum est esse peccatum ; sed longe
minus, quam si et opere statuatur implendum ; et ideo de tali­
bus quoque cogitationibus venia petenda est, pectusque per­
cutiendum, et dicendum : Dimitte nobis debita nostra, sicut
et nos dimittimus debitoribus nostris. Neque enim, sicut in illis
duobus primis hominibus, personam suam quisque portabat ;
et ideo, si sola mulier cibum illicitum edisset, sola utique mor­
tis supplicio plecteretur : ita potest dici in homine uno, si
delectationibus illicitis, a quibus continuo se deberet avertere,
cogitatio libenter sola pascatur, nec facienda decernantur
mala, sed tantum suaviter in recordatione teneantur, quasi
mulierem sine viro posse damnari. Absit hoc credere. Hic
quippe una persona est, unus homo est, totusque damnabitur,
nisi hæc quæ sine voluntate operandi, sed tamen cum voluntate
animum talibus oblectandi, solius cogitationis sentiuntur esse
peccata, per mediatoris gratiam remittantur. » Idem quoque
in lib. De Gen. contra Manichœos, lib. II, cap. xiv, col. 207,
t. Ill, de hoc eodem sic ait : « Apostolus dicit, Ephes., ii, 2 :
Secundum principem potestatis aeris hujus, spiritus qui nunc
operatur in filiis diffidentiæ. Numquid ergo visibiliter eis appa­
ret, aut quasi corporeis locis accedit ad eos, et operatur ?
Sed miris modis per cogitationem suggerit quidquid potest :
1. AI. : « conceptus. »

quibus suggestionibus resistendum est. Non enim ignoramus
astutias ejus. Quomodo enim accessit ad Judam quando ei
persuasit ut Dominum traderet ? Numquid in locis, aut per
hos oculos ei visus est ‘? Sed utique, ut dictum est, in cor ejus
intravit. Repellit autem illum homo, si paradisum mentis
custodiat. Posuit enim hominem Deus in paradiso, ut opera­
retur, et custodiret. Quia, sicut Ecclesiæ dicitur in Canticis
canticorum, hortus conclusus, fons signatus : quo utique non
admittitur perversitatis ille persuasor ; sed tantum per mulie­
rem decipit. Non enim etiam ratio nostra deduci potest ad
consensum peccati, nisi cum delectatio mota fuerit in illa
parte animi quæ debet obtemperare rationi, tanquam rectori
viro. Etiam in unoquoque nostrum nihil aliud agitur nunc,
cum ad peccatum quisque dilabitur, quam tunc actum est in
illis tribus, serpente, muliere et viro. Nam primo fit suggestio,
sive per cogitationem, sive per sensus corporis, vel videndo,
vel tangendo, vel audiendo, vel' gustando, vel olfaciendo : quæ
suggestio cum facta fuerit, si cupiditas nostra non moveatur
ad peccandum, excluditur serpentis astutia ; si autem mota
fuerit, quasi jam mulieri persuasum erit. Sed aliquando ratio
viriliter etiam commotam cupiditatem refrenat, atque compes­
cit : quod cum fit, non labitur in peccatum, sed cum aliquanta
luctatione coronamur. Si autem ratio consentiat, et quod
libido commoverit, faciendum esse discernat ; ab omni beata
vita, tanquam de paradiso, expellitur homo. Jam enim pecca­
tum imputatur, etiam si non subsequatur factum quan­
do rea tenetur in consensione1 conscientia. » Hæc1
2 de ani­
mæ partibus interseruimus, ut ipsius animæ natura ple­
nius cognosceretur, et secundum quam sui proportionem in
ea sit liberum arbitrium intelligatur, scilicet secundum ratio­
nem, qua omne peccatum geritur, sed non omne veniale, illud
scilicet quod in solo intuitu, vel motu3 sensualitatis existit.

Quod sensualitas stepe in Scriptura aliter quam supra acci­
pitur, scilicet ut inferior porlio rationis ejus nomine inlelligatur.
Non est autem silentio praetereundum, quod sæpe in Scrip­
tura nomine sensualitatis non id solum in anima quod est
nobis commune cum pecore, sed etiam inferior portio rationis
quæ temporalium dispositioni intendit intelligitur. Quod
diligens lector in locis Scripturae, ubi de ipsa fit mentio, vigi­
lanter annotet.
1. AI. : « in confessione. »
2. NicoJaï ex Magistri textu alium paragraphum instituit, cui hunc
apponit titulum : « Quare de partibus animæ hæc dixit. »
3. AI. : « quod in suo motu. »

DIVISIO PRIMÆ PARTIS TEXTUS

Postquam determinavit de scientia quam homo in primo
statu habuit, hic incipit determinare de potentia naturali,
per quam peccatum vitare poterat ; et dividitur in duas
partes : in prima parte ostendit quod homo habuit naturalem
potentiam, per quam poterat peccatum vitare ; in secunda
ostendit quæ sit illa1, ibi : « Hic considerandum est quod fue­
rit illud adjutorium homini datum in creatione quo poterat
manere si vellet. » Circa primum duo facit : primo determinat
veritatem ; secundo removet12 duas dubitationes ; primam3, ibi :
« Sed quomodo rectam et bonam voluntatem habuit homo,
si per eam nec mereri vitam voluit, nec in ea stare voluit ? »
secundam, ibj^: « Ad hoc autem quod dicimus, ...solet opponi
sic. »
« Hic considerandum est quod fuerit illud adjutorium
homini datum. » Hic ostendit quæ fuerit illa potentia naturalis,
et dicit quod liberum arbitrium ; et dividitur in partes duas :
in prima ostendit quid sit liberum arbitrium ; in secunda
ostendit quasdam liberi arbitrii conditiones, xxv dist., ibi :
« Jam ad propositum redeamus. » Prima dividitur in duas :
in prima determinat quid est liberum arbitrium ; in secunda
notificat quasdam vires animæ, ut ostendat in quibus libe­
rum arbitrium contineatur, ibi : « Est enim sensualitas
quædam vis animæ inferior, ex qua est motus qui intenditur
in corporis sensus atque appetitus rerum ad corpus pertinen­
tium. » Circa primum duo facit : primo ostendit quod ista
potentia peccandi existere poterat cum libero arbitrio ;
secundo definit ipsum liberum arbitrium4, ibi : « Liberum
vero arbitrium est facultas rationis et voluntatis qua bonum
eligitur, gratia assistente, vel malum eamdem desistente. »
« Est enim sensualitas », etc. Hic notificat quasdam poten­
tias animæ. Et circa hoc duo facit : primo notificat eas ;
secundo ostendit qualiter in eis potest esse peccatum, ibi :
« Illud quoque prætermittendum non est », etc.

1. Al. : « quæ sunt illa » ; Parm. : « quæ fuerit illa potentia. »
2. Parm. omittit : « primum duo facit. Primo determinat veritatem ;
secundo removet. »
3. Parm. : « prima », et infra : « secunda. »
4. Parm. : « quod illa potentia qua peccato resistere potuit, est
liberum arbitrium. »

QUÆSTIO PRIMA
Et prima pars cum praecedentibus est præsentis lectionis,
circa quam duo quæruntur : primo de libero arbitrio ; secundo
de virtutibus libero arbitrio annexis.
Circa primum quatuor quæruntur : 1° utrum liberum arbi­
trium sit potentia vel habitus ; 2° si est potentia, utrum sit
una vel plures1 ; 3° si est una, utrum sit distincta a ratione et
voluntate ; 4° utrum homo in primo statu per liberum arbi­
trium peccato resistere potuit.

ARTICULUS PRIMUS

Utrum liberum arbitrium est habitus12
Ad primum sic proceditur. 1. Videtur quod liberum arbi­
trium sit habitus. Primo per hoc quod dicit Bernardus, De grat.
et lib. arbit., cap. i, § 2, coi. 402, t. II, quod liberum arbitrium
est habitus animi liber sui ; et ita videtur esse habitus et non
potentia.
2. Præterea, potentia non efficitur facilis ad actum nisi
ex habitu. Sed liberum arbitrium dicitur in Littera esse facultas
voluntatis et rationis. Cum igitur facultas habilitatem quamdam
nominet, videtur quod liberum arbitrium sit habitus.
3. Præterea, sicut infra dicitur, philosophi definiunt liberum
arbitrium liberum de volüntate judicium. Judicium autem non
nominat potentiam, sed magis habitum. Ergo videtur quod non
sit potentia.
4. Præterea, Augustinus dicit in Enchir., cap. xxx, coi. 246,
t. VI, quod homo male utens libero arbitrio et se perdidit et
ipsum. Sed per peccatum nulla potentia naturalis tollitur.
Ergo liberum arbitrium non est potentia, sed habitus.
5. Præterea, nulla potentia recipit magis et minus. Sed
liberum arbitrium intenditur et remittitur ; unde et supra,
dist. vu, dictum est quod boni angeli liberum arbitrium habent
tam post confirmationem quam ante. Ergo liberum arbitrium
non est potentia, sed habitus.
Sed contra, omnis potentia determinatur per habitum ad
aliquid unum vel simpliciter, sicut per habitum scientiæ ad
1. Parm. omittit : « vel plures. »
2. I p. Summæ theol., q, lxxxiii, art. 2.

590

COMMENTUM IN LIB. II SENTENTIARUM

unum, vel ad minus ut magis uni1 inhiereat, sicut opinio.
Sed per liberum arbitrium homo æqualiter se habet ad utrum­
libet. Ergo liberum arbitrium non est habitus.
Præterea, habitus non potest esse subjectum alterius habitus.
Sed liberum arbitrium est subjectum gratiæ quæ ad ipsum
comparatur sicut sessor ad equum, sicut Augustinus12 dicit in
lib. Ill Hypognostic., cap. xi, col. 1632, t. X. Ergo liberum
arbitrium non est habitus.
Solutio. — Respondeo dicendum, quod circa hoc quidam
dicunt liberum arbitrium, secundum quod in usum loquentium
venit, nomen habitus esse, quamvis eodem nomine, et potentia,
et actus significetur, sicut patet in nomine intellectus quod et
potentiam, et habitum, et actum significare potest. Hunc
autem habitum quem nomen liberi arbitrii designat, non dicunt
esse aliquam qualitatem potentiæ supervenientem, sed ipsam
habilitatem potentiæ ad actum, vel facilitatem quam habet
una potentia ex adjutorio alterius : propter quod secundum eos
facultas voluntatis et rationis dicitur. Sed hæc opinio non recte
utitur nomine habitus, quia habitus, secundum proprietatem
sui nominis, significat qualitatem quamdam quæ est princi­
pium actus, informantem et perficientem potentiam ; unde
oportet, si proprie accipiatur, quod sit superveniens potentiæ,
sicut perfectio perfectibili. Præterea, si consideretur ratio et
voluntas, non potest esse nisi tripliciter : aut quod utrumque
secundum se consideretur, et sic constat quod utrumque est
potentia, et ita quodcumque eorum ponatur, liberum arbitrium
erit potentia ; vel quod consideretur unum in respectu alterius,
et nec sic potest dici quod unum sit habitus alterius, quia poten­
tia non est habitus potentiæ, vel relatio unius ad alterum,
nec hoc nomen habitus habere potest. Unde non videtur
rationabiliter dictum quod liberum arbitrium sit habitus.
Et ideo quidam dicunt quod liberum arbitrium nominat
potentiam non absolutam, sed habitualem, id est prout est
per habitum quemdam perfecta, non quidem acquisitum vel
infusum, sed naturalem, per quem habitum facilis est in suum
actum, intantum ut dominium sui actus habere dicatur..
Istud etiam non videtur conveniens : quia quod voluntas
habeat dominium sui actus, ex ipsa natura potentiæ habet
prout est imperans, et a nullo imperata ; unde hanc facilitatem
ex se habet, et non ex aliquo alio habitu. Et præterea unus1. Parm. omittit : « uni. »
2. Liber Hypognosticon Augustino abnuitur. »

quisque habitus se habet ad actum ut quo non simpliciter
efficitur actus, sed bene efficitur. Liberum autem arbitrium
ad electionis actum se habet ut quo talis actus efficitur quan­
doque quidem bene, quandoque autem male1, et indifferenter ;
unde non videtur habitum aliquem designare, si habitus
proprie accipiatur, sed illam potentiam cujus proprie actus est
eligere, quia liberum arbitrium est quo eligitur bonum vel
malum, ut Augustinus dicit in lib II De adis cumFelice Manich.,
c. iv coi. 538, t. VIII.
Ad primum ergo dicendum, quod Bernardus large utitur
nomine habitus pro habitudine quadam : ex hoc enim liberum
arbitrium in homine dicitur, quod hoc modo se habet ejus
animus ut sui actus liberam potestatem habeat.
Ad secundum dicendum, quod facultas, secundum commu­
nem usum loquendi, significat potestatem qua aliquid habetur
ad nutum, unde et possessiones facultates dicuntur, quia in
dominio sunt possidentis ; et ideo liberum arbitrium facultas
dicitur non quasi habitus quidam, sed quia actum suum in
libera potestate habet ; unde et liberum nominatur.
Ad tertium dicendum, quod judicium, proprie loquendo
non nominat potentiam, nec habitum, sed actum. Non autem
invenitur unus habitus per quem omne judicium elicitur,
■cum secundum diversos habitus in diversis judicium procedat ;
nisi forte dicamus habitum illum primorum principiorum quo­
rum cognitio naturaliter est insita nobis secundum quod in
omnibus judiciis dirigimur ; quem nullus liberum arbitrium
diceret : quia non est proprium et proximum directivum in
electionis actum. Potest autem ad unam potentiam reduci
omne judicium electionis ; et ideo congruentius hoc nomine
netus datur intelligi potentia quam habitus.
Ad quartum dicendum, quod homo dicitur liberum arbitrium
amisisse, non quidem essentialiter, sed quia quamdam liber­
tatem amisit quæ quidem est a peccato et a miseria, ut infra
dicitur.
Ad quintum dicendum, quod omnis potentia in suo actu
vigoratur aut debilitatur per habitum supervenientem, vel
impedimentum adveniens ; unde liberum arbitrium non dici­
tur liberum quia ipsa potentia in se intendatur et remittatur,
sed quia vel impeditur per corruptionem peccati, vel ex­
peditur per habitum gratiæ et gloriæ.
1. Sic cod. ; Parm. : « quandoque bene, quandoque quidem male »

ARTICULUS II
Utrum liberum arbitrium dicat plures potentias vel unam

Ad secundum sic proceditur. 1. Videtur quod liberum arbi­
trium non nominet unam potentiam, sed plures. Augustinus1
enim dicit : « Cum de libero arbitrio loquimur, non de quadam
parte animæ dicimus, sed de tota anima. » Totalitas autem
animæ in pluralitate potentiarum consistit. Ergo liberum
arbitrium plures potentias colligit.
2. Præterea, ratio et voluntas sunt diversæ potentiæ. Sed
liberum arbitrium est facultas voluntatis1
2 et rationis, ut in
Littera dicitur. Ergo in se plures potentias colligit.
3. Præterea, potentiæ distinguuntur per actus, ut in II De
anima, text. 33, Philosophus dicit. Sed liberum arbitrium se
extendit ad actus plurium potentiarum : quia, sicut Damasce­
nus, dicit, lib. II Orth. fid., cap. χχνιι, coi. 959, t. I, liberum
arbitrium inquirit, disponit, et sic de aliis. Ergo videtur quod
plures potentias colligat.
4. Præterea, electio nihil aliud est quam duobus propositis
alterum alteri præoptare. Sed hoc cuilibet potentiæ competit,
cum quælibet potentia conveniens appetat, et nocivum refutet.
Ergo cujuslibet potentiæ est eligere. Sed eligere assignatur
proprie actus liberi arbitrii in Littera. Ergo videtur quod libe­
rum arbitrium non sit determinata potentia.
5. Præterea, virtus et vitium non nisi in libero arbitrio esse
potest. Invenitur autem in omnibus virtutibus animæ, quod in
concupiscibili est temperantia, et in irascibili est fortitudo,
et vitia opposita. Ergo videtur quod liberum arbitrium deter­
minatam potentiam non nominet, sed plures.
Sed contra, actus determinatus est determinatae potentiæ.
Sed eligere est quidam determinatus actus qui libero arbitrio
assignatur. Ergo liberum arbitrium est determinata potentia.
Præterea, nihil quod est unum simpliciter in natura, constat
ex pluribus, nisi illa vel alterum eorum a sui natura transmu­
tetur. Si ergo liberum arbitrium ex pluribus potentiis conficiatur,,
vel non erit aliquid unum, vel hoc erit unum cum corruptione
quarumdam potentiarum animæ : quorum utrumque est
inconveniens. Ergo liberum arbitrium non colligit diversas
potentias.
1. Velut ex lib. V Responsionum ejus Albertus notat in II Sentent.,
dist. xxv, art. 1. Sed quatuor tantum Responsionum libri Operibusillius inserti sunt, nec in illis occurrit. Nicolai.
2. AI< : « voluntaria. »

Solutio. — Respondeo dicendum, quod quidam posuerunt
liberum arbitrium non esse determinatam potentiam, sed colli­
gere omnes vires rationalis animæ, sicut totum universale
suas partes. Hoc autem non videtur conveniens : tum quia
oporteret quod, multiplicatis potentiis, liberum arbitrium
multiplicaretur secundum esse : multi enim homines sunt
multa animalia, et non unum ; tum quia oporteret quod ratio
liberi arbitrii in singulis potentiis salvaretur : quod non potest
esse, quia actus qui libero arbitrio assignatur, non est cujuslibet
potentiæ, sed alicujus determinatæ.
Et ideo alii dicunt quod liberum arbitrium colligit plures
potentias, sicut totum integrale partes suas. Nec hoc iterum
conveniens videtur : quia potentiæ non possunt esse partes
intégrales alicujus unius si accipiatur unum simpliciter ; nisi
forte dicatur unum quod est aggregatione vel ordine unum.
Liberum autem arbitrium non debet sic esse unum, sed simpli­
citer, cum sibi unus actus attribuatur.
Quidam autem dicunt quod liberum arbitrium colligit plures
potentias, scilicet voluntatem et rationem, sicut habitus utriusque, propter quod facultas voluntatis et rationis dicitur. Sed
etiam hoc improprie dicitur : quia si nomen habitus proprie
sumatur, non potest esse immediate unus habitus duarum
potentiarum, quia unus habitus ad unum actum ordinatur,
qui est unius potentiæ.
Et ideo aliter est dicendum quod aliquid dicitur colligere
plura dupliciter : uno modo essentialiter, sicut totum colligit
partes suas ; alio modo virtualiter, sicut quando virtus plu­
rium rerum in uno participatur. Secundum hoc ergo dico quod
liberum arbitrium non colligit plures potentias essentialiter,
sed virtualiter, quasi una potentia determinata. Sic enim est
in potentiis animæ, quod cum omnes ab essentia animæ orian­
tur, quasi proprietates ab essentialibus rei, est tamen quidam
ordo hujusmodi originis, ut scilicet origo unius potentiæ origi­
nem alterius præsupponat, qua mediante quodammodo ab
essentia animæ procedat : quod ex actibus considerari potest.
Actus enim unius potentiæ necessario actum alterius præsupponit ; sicut actus appetitivæ actum apprehensivæ : et inde est
quod sicut virtus essentiæ animæ in potentia relinquitur,
ita etiam virtus unius potentiæ præcedentis relinquitur in
subsequent! ; et inde est quod aliqua potentia virtutes plurium
potentiarum in se colligit, et sic est in libero arbitrio, quod ex
actu ejus patet. Eligere enim, quod actus ejus ponitur, importat
discretionem et desiderium ; unde eligere est alterum alteri
præoptare. Hæc autem duo sine virtute voluntatis et rationis

perfici non possunt. Unde patet quod liberum arbitrium virtu­
tem voluntatis et rationis colligit ; propter quod facultas utriusque dicitur.
Ad primum ergo dicendum, quod contingit aliquam poten­
tiam esse determinatam in se, quæ tamen universale imperium
super omnes actus habet, sicut patet in voluntate : unde libe­
rum arbitrium propter hoc dicitur non pars animæ, sed tota
anima, non quia non sit determinata potentia, sed quia non
se extendit per imperium ad determinatos actus, sed ad omnes
actus hominis qui libero arbitrio subjacent.
Ad secundum dicendum, quod liberum arbitrium dicitur
facultas voluntatis et rationis non quia utramque essentialiter
comprehendat, sed virtualiter, ut dictum est.
Ad tertium dicendum, quod actus aliquis attribuitur alicui
potentiæ dupliciter. Vel quia elicit ipsum sicut proprium,
sicut visus videre et intellectus intelligere, et sic libero arbi­
trio assignatur actus ille qui est eligere. Alio modo quia imperat
ipsum, et hoc modo actus omnium virium per obedientiam ra­
tioni possunt voluntati attribui quæ est motor omnium
virium : et ita etiam actus diversarum virium libero arbitrio
attribuuntur.
Ad quartum dicendum, quod eligere non pertinet ad
omnes vires, sed ad aliquam determinate, quamvis unaquæque vis in suum conveniens tendat et contrarium refugiat :
hoc enim non fit ipsa eligente, sed vel propter ordinem natu­
ralem potentiæ ad objectum, sieut lapis naturaliter descen­
dit et non per electionem1, vel per electionem liberi arbitrii:
quia, sicut dicit Augustinus12, intelligentia non solum sibi
intelligit, sed toti animæ, et similiter voluntas non sibi soli
vult ; et similiter3 de aliis.
Ad quintum dicendum, quod virtus et vitium dicuntur
esse in aliquo dupliciter. Vel sicut in causa, et hoc modo
sunt in libero arbitrio et voluntate vel quantum ad habitus
sicut in acquisitis habitibus, vel saltem quantum ad actus45.
Alio modo sunt in aliquo sicut6 in subjecto : et hoc modo
contingit in diversis potentiis animæ virtutes et vitia esse,
ut supra dictum est.
1. Al. : « et non per electionem liberi arbitrii. »
2. Quod Augustini nomine subjungitur, colligi potest ex lib. De
Spiritu et anima inter ejus Opera supposititia recensito, sed Hugonis
est. Nicolai.
3. Parm. « : sic. »
4. Parm. addit : « quantum ad infusos. »
5. Parm. omittit ; « sunt in aliquo sicut. »

ARTICULUS III
Ulrum liberum arbitrium sit potentia distincta
a voluntate et ratione1
Ad tertium sic proceditur. 1. Videtur quod liberum arbi­
trium sit potentia distincta a voluntate et ratione. Actus
enim cujuslibet potentiæ denominatur ab ipsa potentia,
sicut velle a voluntate, et intelligere ab intellectu. Sed eli­
gere neque a voluntate neque a ratione denominatur. Ergo
cum sit actus liberi arbitrii, videtur quod liberum arbitrium
sit potentia ab utraque discreta.
2. Præterea, liberum arbitrium importat judicium et
libertatem. Sed utrumque istorum simul nec voluntati
convenit, cujus non est judicare, nec rationi, quæ violentia
argumenti cogitur. Ergo liberum arbitrium est potentia
ab utraque discreta.
3. Præterea, ut Philosophus dicit in III Ethic., cap. ιν,
voluntas est finis ; electio autem non est finis, sed eorum quæ
sunt ad finem. Ergo cum eligere sit liberi arbitrii, liberum
arbitrium erit alia potentia a voluntate.
4. Præterea, ut Philosophus dicit in IV Ethic., cap. vi,
et VI, cap. vin, in operativis finis se habet per modum prin­
cipii in speculativis. Sed non ad eamdem virtutem perti­
nent principia et conclusiones in speculativis : quia intel­
lectus principiorum est, et scientia conclusionum. Ergo nec
in operativis ad eamdem virtutem pertinet finis et id quod
est, ad finem ; et ita voluntas, cujus objectum est finis, et
liberum arbitrium, quod est electivum ejus quod est ad
finem, non sunt una potentia.
5. Præterea, potentia quæ habet judicium de actibus
aliarum est discreta ab eis, sicut sensus communis a sensi­
bus particularibus. Sed liberum arbitrium habet judicium
de actibus omnium potentiarum, quod etiam ipsum nomen
sonat, a judicando impositum, et etiam super actum ipsius
voluntatis, cum philosophi liberum arbitrium definiant
esse liberum de voluntate judicium. Ergo videtur quod
liberum arbitrium sit potentia discreta a voluntate, et ab
aliis viribus.
Sed contra, per virtutes effectivas et apprehensivas suf­
ficienter dividuntur vires intellectivæ partis. Sed voluntas
et ratio comprehendunt sufficienter apprehensionem intel­
1. I p. Summx theol., q.

lxxxiii,

art. 4.

lectivam et affectionem1. Ergo liberum arbitrium non est
aliud ab utroque.
Præterea, Commentator dicit semper XI Metaph., com. 36,
quod substantiæ separatæ dividuntur in voluntatem et
intellectum solummodo. Constat autem quod in substan­
tiis separatis est liberum arbitrium, sicut in Deo et in ange­
lis. Ergo liberum arbitrium non est potentia separata a
voluntate et ratione vel intellectu.
Solutio. — Respondeo dicendum, quod quidam dicunt
liberum arbitrium esse potentiam distinctam a voluntate
et ratione. Ad hoc autem ponendum diversi diversis viis
moventur.
Quidam enim ponunt liberum arbitrium esse unam poten­
tiam habentem judicium super actus omnium potentiarum :
propter quod liberum arbitrium nominatur, quod judicium
importat. Sed hoc non videtur : quia judicare de actibus
omnium potentiarum non potest convenire alicui potentiæ
quæ sit aliud quam voluntas vel ratio ; præcipue cum Anselmus dicat, Dialog, de casu diab., cap. i, coi. 325, t. I, quod
voluntas est motor omnium virium : oportet enim ut ea
quæ est liberrima super alias dominium et imperium habeat.
Alii vero alia via ad hoc moventur magis idonea, scilicet
ex diversitate actuum. Vident enim eligere, quod est actus
liberi arbitrii, esse aliud quam velle simpliciter, et aliud quam
ratiocinari ; et ideo inducunt12 hunc actum in quamdam
potentiam a voluntate et ratione distinctam, quam liberum
arbitrium nominant, quod ponunt quodammodo medium
inter voluntatem et rationem, et quodammodo posterius
utraque3 ; secundum enim ordinem naturæ et dignitatis
oportet quod utramque sequatur, scilicet voluntatem et
rationem, cum liberum arbitrium sit ab essentia animæ
procedens, præsupposita ratione et voluntate ; quod etiam
ipse actus ostendit, quia eligere non est nisi prius apprehenso
fine per rationem, et desiderato per voluntatem. Deficit
etiam a dignitate voluntatis, cujus objectum est principale
bonum, scilicet finis ; liberi autem arbitrii objectum est
secundarium bonum, quod est eligibile ad finem ; sed quan­
tum ad participationem proprietatis utriusque, naturam
medii habet, ut ex ratione habeat judicium, et ex voluntate
1. Al. : « apprehensionem, et affectionem, et intellectivam. » Nicolai :
« comprehendunt sufficienter apprehensionem intellectivam. Ergo, » etc.
2. Forte « reducunt ».
3. Al. : « postremum utroque. »

desiderium, secundum quod virtutes praecedentium poten­
tiarum in sequentibus relinquuntur, ut dictum est. Sed istud
videtur extraneum, etsi probabiliter dicatur : quia philosophi
qui potentias animæ subtiliter scrutati sunt, nullam poten­
tiam in intellectiva parte præter voluntatem et rationem,
sive intellectum posuerunt ; et ideo non videtur quod libe­
rum arbitrium sit alia potentia a voluntate et ratione :
quod etiam ex suo actu patet. Dicit enim Philosophus, in
VI Ethic., cap. π, quod electio vel est intellectus appetitivus, vel appetitus intellectivus : et hoc magis videntur sua
verba sonare, quod electio sit actus appetitus voluntatis,
secundum tamen quod manet in ea virtus rationis et intellec­
tus : quod sic patet. Quandocumque1 enim est aliquis actus
alicujus potentiæ secundum quod manet in ea virtus alte­
rius, semper ille actus illi potentiæ attribuitur qua12 mediante
producitur. Verbi gratia, intellectus principiorum est ; ratio
autem proprie, ut Isaac dicit, est faciens currere causam in
causatum ; unde proprie actus rationis est deducere prin­
cipium in conclusionem. Hoc ergo quod est conclusiones
elicere est actus rationis, secundum quod manet in ea vir­
tus intellectus ; unde magis proprie attribuitur rationi quam
intellectui. Ita etiam electionem præcedit consilium, ut in
III Eihicor., cap. ix, dicitur, sicut disputatio conclusio­
nem ; est enim electio præconsiliati appetitus : et ita eligere
erit principaliter actus voluntatis, non tamen absolute,
sed secundum quod manet in ea virtus intellectus, vel ratio­
nis consiliantis ; unde sic consideratam voluntatem nomi­
nat liberum arbitrium, et non absolute.
Ad primum ergo dicendum, quod actus qui est absolute
actus potentiæ, denominatur ab ipsa potentia ; actus vero
qui est unius secundum ordinem ad aliam, non denomina­
tur ab aliqua earum : sicut scire neque a ratione neque ab
intellectu nominatur, ita etiam eligere neque a voluntate
neque a ratione.
Ad secundum dicendum, quod quamvis judicium non
pertineat ad voluntatem absolute, judicium tamen elec­
tionis, quæ tenet locum conclusionis, ad voluntatem per­
tinet, secundum quod in ea virtus rationis manet.
Ad tertium dicendum, quod unaquæque potentia defini­
tur ex eo quod est per se objectum ejus, et formaliter. Cum
autem objectum voluntatis sit bonum, propter hoc a fine
1. Al. : « quandoque. »
2. Al. : « ex qua. »

principaliter describitur, quia habet per se rationem boni.
Id autem quod est ad finem, non est bonum inquantum
hujusmodi absolute, sed ex ordine ad finem ; sed tamen
secundum hoc quod participat rationem boni, est objectum
voluntatis, secundum scilicet quod in voluntate est vis1
rationis ordinantis.
Ad quartum dicendum, quod quamvis principia et con­
clusiones pertineant ad diversos habitus animæ, non tamen
pertinent ad diversas potentias. Vel melius dicendum quod
si etiam ratio et intellectus diversæ potentiæ ponantur,
non tamen propter hoc sequitur quod voluntas et liberum
arbitrium sint diversæ potentiæ ; nihil enim dividitur essen­
tialiter per id quod est accidentale sibi, sed per id quod est
essentiale. Conferre autem et ordinare virtuti apprehensivæ
per se convenit, appetitivæ autem non nisi per accidens,,
secundum quod est in ea vis apprehensivæ : et ideo virtus
apprehensive convenienter dividitur in virtutem quæ abso­
lute accipit verum, sicut est intellectus, et quæ est cum colla­
tione, sicut est ratio ; sed appetitiva non debet dividi in eam
quæ accipit bonum absolute, et in eam quæ accipit bonum
in ordine ad aliud, quia ille ordo non est a voluntate, sed
a ratione ; unde voluntas est magis ordinati vel collati
quam conferens seu ordinans.
Ad quintum dicendum, quod non oportet quod judicium
actus cujuslibet potentiæ pertineat ad aliam potentiam,
quia sic abiretur in infinitum ; sed est devenire ad summas
potentias, quæ super suos actus reflectuntur, sicut est volun­
tas et ratio ; et ideo non oportet quod sit alia potentia judi­
cans de actu voluntatis et rationis. Judicium autem liberi
arbitrii intelligitur judicium electionis ; unde quod dicitur
liberum de voluntate judicium, ly « de » non denotat causam
materialem, quasi voluntas sit id de quo est judicium, sed
originem libertatis ; quia quod12 electio sit libera, hoc est
ex natura voluntatis.
ARTICULUS IV

Utrum Adam potuerit vitare peccatum per liberum
arbitrium in primo statu
Ad quartum sic proceditur. 1. Videtur quod Adam in
primo statu per liberum arbitrium non poterat peccatum
1. AI. : « jus. »
2. AI. deest « quod ».

I

vitare. Quia, sicut dicit Augustinus in lib. De vera innocen­
tia, epist. clxxxvi, § 37, col. 830, t. II, « natura humana,
etsi in illa integritate in qua condita est permaneret, nullo
tamen modo seipsam sine Creatore adjuvante servaret. »
Sed sua conservatio erat ut sine peccato maneret. Ergo
videtur quod per liberum arbitrium peccatum vitare non
poterat.
2. Præterea, liberum arbitrium, ut in Littera dicitur,
est quo malum eligitur gratia desistente. Sed Adam in primo
statu gratiam non habuit ; alias proficere potuisset ad meri­
tum vitæ. Ergo videtur quod oportebat illum malum eli­
gere.
3. Præterea, vincenti debetur corona. Sed resistere tentationi est tentationem vincere. Si ergo per liberum arbi­
trium potuisset tentationi resistere, videtur quod per libe­
rum arbitrium coronam mereri potuisset : quod falsum
est, et in Littera negatur.
4. Præterea, vitare peccatum est quoddam laudabile.
Sed opus laudabile proficit ad meritum vitæ, quia opus lau­
dabile est actus virtutis. Si ergo peccatum vitare potuit per
se, etiam potuit ad meritum vitæ proficere : quod in Littera
negatur.
Sed contra, nulli imputandum est, si facit illud quod
vitare non potest. Sed homini imputatum est ad pœnam
quod peccato non resistit. Ergo peccatum vitare potuit.
Præterea, in rebus naturalibus simul datur rei generatæ
forma specifica, et virtus sese conservandi in esse specifico.
Sed opera Dei sunt perfectiora quam opera naturæ. Cum
ergo homini rectitudinem voluntatis dederit, videtur quod
dedit ei potentiam conservandi se in illa rectitudine. Sed
hoc non potuit nisi peccatum vitando. Ergo videtur quod
per liberum arbitrium peccatum vitare potuit.
Solutio. — Respondeo dicendum, quod hoc quod aliquis
non possit vitare peccatum, potest intelligi dupliciter. Uno
modo ita quod ad peccatum per violentiam impellatur :
et hoc omnino libertati arbitrii repugnat, quæ coactionem
non patitur. Alio modo quia liberum arbitrium ad malum
inclinatur vel per habitum aliquem, vel per passionem, cui
liberum arbitrium succumbit. Neutro autem modo potest
dici de primo homine, quod peccato resistere non posset ;
quia et verum liberum arbitrium habebat, et integrum ;
unde nec passiones inerant quæ ad malum impellerent,
nec habitus perversus naturam corrumpens ; quæ omnia
ex peccato consecuta sunt ; et ideo non solum habuit quod

600

COMMENTUM IN LIB. II SENTENTIARUM

peccato resistere posset, sed quod etiam illud facile potuerit
quod etiam peccatum ejus aggravavit, ut supra dictum est.
Ad primum ergo dicendum, quod Deus operatur in volun­
tate et natura, sicut prima causa in causis secundis : et ideo
sine ipso adjuvante nec lapis in esse conservaretur, nec
deorsum tenderet ; similiter etiam nec humana natura sine
eo vel consistere potest, vel rectum motum voluntatis habere.
Non tamen propter hoc sequitur quod aliquo dono natu­
ralibus superaddito, quod scilicet in sui conditione acceperit,
indigeret, ut peccatum vitaret.
Ad secundum dicendum, quod hic est duplex opinio.
Quidam enim dicunt quod homo in gratia creatus est ; et
isti dicunt quod est duplex profectus : unus ad meritum,
et hunc habere poterat per id quod jam acceperat, et alius
ad confirmationem beatitudinis, et hunc per id quod tunc
acceperat, habere non poterat. Sed supposito etiam, secun­
dum aliam opinionem, quod gratiam gratum facientem non
habuerit, adhuc non sequitur quod non potuerit peccatum
vitare : cum enim dicitur, quod liberum arbitrium eligit
malum, gratia desistente, non intelligitur obligatio liberi
arbitrii sine gratia considerati ad malum ; sed ostenditur
quod liberum arbitrium per se sine gratia potest in malum,
non autem sine gratia potest in bonum meritorium.
Ad tertium dicendum, quod non cuilibet victoriæ debetur
corona vitæ æternæ, sed ei quæ est gratia gratum faciente
informata ; frequenter enim etiam peccatores aliter1 tentationi resistunt, per quod tamen vitam æternam non merentur.
Ad quartum dicendum, quod non omnis actus laudabilis est virtute informatus : quia et actus qui sunt ad vir­
tutem, vel sicut causantes acquisitam, vel sicut disponentes
ad infusam, sunt laudabiles ; nec etiam actus quacumque
virtute informatus est meritorius, sed ille tantum quem
informat virtus gratiæ gratum facienti et charitati conjuncta.

QUÆSTIO II
Deinde quæritur de virtutibus libero arbitrio annexis;
et quæruntur quatuor : 1° de sensualitate, quid sit ; 2e de
superiori et inferiori parte rationis ; 3° de synderesi ; 4° de
conscientia.
1. Parm. : « alicui. »

ARTICULUS PRIMUS

Utrum nolificatio sensualitatis posita
in Littera sit conveniens
Ad primum sic proceditur. 1. Videtur quod inconvenienter
notificetur in Littera sensualitas. Differt enim sensualitas
•a ratione, ut in Littera dicitur. Sed inferior portio rationis
•est quædam vis ex qua procedit appetitus rerum ad corpus
pertinentium : quia temporalibus administrandis intendit,
ut in Littera dicitur. Ergo inconvenienter per hæc sensua­
litas describitur.
2. Præterea, ut in Littera dicitur, quidquid commune
■cum bestiis habemus, hoc ad sensualitatem, pertinet. Sed
vires sensitivæ apprehensivæ nobis pecoribusque communes
sunt. Ergo ad sensualitatem pertinent, sed ex apprehensivis non procedit appetitus et motus. Ergo inconvenienter
per hæc sensualitas describitur.
3. Præterea, secundum Philosophum, in II Elene., cap. vu,
eadem est ratio rei et unius rei. Sed sensualitas non est una
vis animæ : quia si colligit apprehensivas et appetitivas,
constat quod plures sunt : similiter etiam si colligit appeti­
tivas tantum, quia appetitus sensibilis, qui nobis et peco­
ribus communis est, in duo dividitur, scilicet in desiderium
et in animum, ut in III De anima, text. 32, dicitur, sive
irascibilem et concupiscibilem, quod idem est. Ergo videtur
quod inconvenienter dicat sensualitatem esse vim animæ
quamdam.
4. Præterea, unius virtutis est unus actus. Sed ipsi sensua­
litati duos actus attribuit, id est appetitum et motum. Ergo
inconvenienter eam describit sicut unam quamdam vim.
5. Præterea, si sensualitas est una vis, non potest esse nisi
quod sit appetitus sensibilis. Sed appetitus non est ex appe­
titu. Ergo videtur quod inconvenienter dicat sensualitatem
esse ex qua est appetitus rerum ad corpus pertinentium.
Solutio. — Respondeo dicendum, quod differt sensua­
litas et sensibilitas : sensibilitas enim omnes vires sensitivæ
partis comprehendit, tam apprehensivas de foris, quam
-apprehensivas de intus, quam etiam appetitivas ; sensua­
litas autem magis proprie illam tantum partem nominat
per quam movetur animal in aliquod appetendum vel fugien­
dum. Sicut autem est in intelligibilibus, quod illud quod
est apprehensum, non movet voluntatem nisi apprehen­
datur sub ratione boni vel mali, propter quod intellectus

speculativus nihil dicit de mutando et1 fugiendo, ut in III
De anima, text. 46, dicitur, ita etiam est in parte sensitiva,
quod apprehensio sensibilis non causât motum aliquem,
nisi apprehendatur sub ratione convenientis vel inconve­
nientis ; et ideo dicitur in II De anima, text. 14, quod ad
ea quæ sunt in imaginatione hoc modo nos habemus ac si
essemus considerantes aliqua terribilia in picturis, quæ pas­
sionem non excitarent vel timoris, vel alicujus hujusmodi.
Vis autem apprehendens hujusmodi rationes convenientis
et non convenientis, videtur virtus æstimativa, per quam
agnus fugit lupum et sequitur matrem ; quæ hoc modo se
habet ad appetitum partis sensibilis, sicut se habet intel­
lectus practicus ad appetitum voluntatis ; unde, proprie
loquendo, sensualitas incipit ex confinio æstimativæ et appetitivæ consequentis, ut hoc modo se habeat sensualitas ad
partem sensitivam, sicut se habet voluntas et liberum arbi­
trium ad partem intellectivam. Hoc autem conveniens quod
sensualitatem movet, aut ratio suæ convenientiæ, aut est
apprehensa a sensu, sicut sunt delectabilia secundum sin­
gulos sensus, quæ animalia persequuntur1
2 ; aut est non
apprehensa a sensu, sicut inimicitiam lupi neque videndo
neque audiendo ovis percipit, sed æstimando tantum : et
ideo motus sensualitatis in duo tendit ; in ea scilicet quæ
secundum exteriores sensus delectabilia sunt, et hoc est
quod dicitur, quod ex sensualitate est motus qui intenditur
in corporis sensus ; aut ad ea quæ nociva vel convenientia
corpori secundum solam æstimationem cognoscuntur, et
sic ex sensualitate dicitur esse appetitus rerum ad corpus
pertinentium.
Ad primum ergo dicendum, quod ex ratione inferiori est
etiam motus et appetitus eorum quæ ad corpus pertinent ;
non tamen sicut ex proximo principio, sed sicut ex remoto,
inquantum vires sensibiles per imperium movet, quæ sunt
aliqualiter obedientes rationi, ut in I Ethic, dicitur. Vel
dicendum quod ratio hujusmodi motum causât, non con­
cernendo intentiones particulares et materiæ concretas,
sicut sensualitas, sed magis universales, et a materiæ appen­
diciis separatas.
Ad secundum dicendum, quod ad sensualitatem aliquid
pertinet dupliciter : vel sicut existens de essentia ejus, et
1. Sic cod. ; porro « mutare » idem est hic ac « derelinquere » ; Parm. r
« imitando vel » ; Nicolai : « prosequendo. »
2. Al. : « alia per se sequuntur » ; item « consequuntur ».

sic videtur tantum appetitivam partem continere ; vel
sicut præambulum ad ipsum, sicut et ratio ad liberum arbi­
trium pertinet, ut dictum est ; et hoc modo etiam vires
apprehensivæ sensitivae pertinent ad sensualitatem, licet
•secundum quemdam ordinem : quia æstimativa proprie
se habet ad eam sicut ratio practica ad liberum arbitrium,
quæ etiam est movens ; imaginatio autem simplex et vires
præcedentes se habent magis remote, sicut ratio specula­
tiva ad voluntatem.
Ad tertium dicendum, quod sensualitas non nominat
simpliciter unam potentiam, sed unam secundum genus,
scilicet appetitivam sensitivam, quæ in irascibilem et con­
cupiscibilem dividitur. Sed tamen sciendum quod ratione
differunt sensualitas, et irascibilis et concupiscibilis. Cum
enim, ut Dionysius dicit, vu cap. De div. nom., § 3, col. 871,
t. I, natura inferior1 in sui supremo, attingat infimum supe­
rioris naturæ, natura sensitiva in aliquo sui quodammodo
rationi conjungitur ; unde et quædam pars sensitiva, sci­
licet cogitatione1
2, alio nomine ratio dicitur, propter confi­
nium ejus ad rationem. Sic ergo dico quod irascibilis et
-concupiscibilis nominant appetitum sensitivum, secundum
quod completus est, et per diversa distinctus, et versus
rationem tendens ; unde et in homine irascibilis et concupi­
scibilis rationi obtemperant. Sensualitas autem nominat
sensitivum appetitum, secundum quod est incompletus et
indeterminatus, et magis depressus ; et ideo dicitur quod
in ea non potest esse virtus, et quod est perpetuæ corrup­
tionis ; et ex ipsa sua indeterminatione quamdam unitatem
habet, ut quædam3 vis dicatur.
Ad quartum dicendum, quod si per motum intelligatur
motus progressivus exterior, non inconvenienter motus et
appetitus sensualitati attribuuntur, etiamsi sit una potentia,
quia sunt actus non æque primi, sed ordinem ad invicem
habentes : appetitus enim interior motum exteriorem causât
et sic unus mediante altero a sensualitate procedit. Si autem
per motum intelligatur motus interior appetitus, tunc distin­
guuntur isti duo actus secundum diversa objecta, quæ tamen
potentiam non diversificant secundum genus : et hoc quo
modo sit, dictum est4.
1. AI. : « nam ci.m inferior » ; Parm. omittit : « sui. »
2. Parm. : « cognitiva. »
3. Parm. : « quamdam. »
4. AI. : « et hoc quodammodo, sicut dictum est » ; Parm. : « quonam
modo... prius. »

Ad quintum dicendum, quod appetitus est nomen potentiæ et nomen actus : unde non est inconveniens quod ex
appetitu potentiae procedat appetitus actus.

ARTICULUS II

Utrum ratio superior et inferior sit una polentia1
Ad secundum sic proceditur. 1. Videtur quod ratio supe­
rior et inferior non sit una potentia, sed diversae. In partibus
enim animæ non accipitur superius et inferius animæ secun­
dum situm, sed secundum dignitatem. Sed inter partes
animæ intellectivæ est invenire unam partem alia dignio­
rem : quia intellectus agens est nobilior possibili ; ut in III De
anima, text. 18 et 19, dicitur, quæ diversae potentiae sunt, ut
supra dictum est. Ergo videtur quod id quod est superius in
ratione et id quod est inferius sint diversæ potentiæ.
2. Præterea, æternum et necessarium idem esse videtur,
ut12 contingens et temporale. Sed Philosophus in VI Ethic.,
cap. π, dicit, quod scientificum animæ circa necessaria est,
ratiocinativum autem circa contingentia operata a nobis.
Ergo videtur quod scientificum sit illud idem quod ratio
superior, quæ æterna conspicit ; et ratiocinativum idem
quod ratio inferior, quæ temporalibus inhæret, ut in Littera
dicitur. Sed ratiocinativum et scientificum, ut ibidem dici­
tur, sunt diversæ potentiæ. Ergo videtur quod etiam3 ratio
superior et inferior.
3. Præterea, in superiori parte animæ est imago deitatis4,
ut in I libro dictum est. Sed superior pars animæ est superior
pars rationis. Ergo in superiori ratione est imago. Sed imago
colligit tres potentias, memoriam, intelligentiam et volun­
tatem. Ergo ratio superior et inferior non dicunt unam quam­
dam potentiam, sed plures.
4. Præterea, regulans et regulatum, et imperans et impe­
ratum non possunt esse idem, sicut nec agens et patiens.
Sed ratio superior se habet ad inferiorem sicut regulans ad
regulatum. Ergo non possunt esse una potentia.
5. Præterea, potentiæ distinguuntur per actus. Sed offi­
1.
2.
3.
4.

I p. Summæ theolog., q.
AL deest « ut ».
AL omittitur « etiam ».
AI. : « deterioris. »

lxxix,

art. 9.

cium actum nominat, ut Tullius dicit1. Ergo videtur, cum
ratio superior et inferior per diversa officia geminentur,
quod sint diversæ potentiæ.
Sed contra, diversitas potentiarum constituit diversita­
tem rei. Sed in Littera dicitur quod cum de superiori et
inferiori ratione loquimur, de una quadam re dicimus. Ergo
videtur quod non sint diversæ potentiæ.
Præterea, potentia per diversos habitus non diversificatur. Sed ratio superior dicitur, prout dono sapientiæ per­
ficitur ; inferior, prout dono scientiæ, ut in Littera dicitur.
Ergo videtur quod superior et inferior ratio non sint diversæ
potentiæ.
Solutio. — Respondeo dicendum, quod ratio hic acci­
pitur quæ hoc modo se habet ad voluntatem et liberum
arbitrium, sicut se habet apprehensio sensitiva ad sensuali­
tatem : sicut enim dictum est, nullus appetitus movetur
in suum objectum nisi flat apprehensio alicujus sub ratione
boni vel mali, convenientis vel nocivi. Hanc autem rationem
convenientis et boni aliter homo percipit, aliter brutum :
brutum enim non conferendo, sed quodam naturali instinctu
sibi conveniens vel nocivum cognoscit ; homo autem per
investigationem quamdam et collationem hujusmodi ratio­
nes considerat ; et ideo vis illa per quam in hujusmodi ratio­
num cognitionem venit consequenter ratio dicitur, quæ
investigativa est et deductiva unius in alterum. Quia vero
tota ratio potentiarum ex objectis sumitur, quorum specie­
bus informantur, inde est quod oportet in ratione quemdam
gradum constituere secundum ordinem eorum quibus inten­
dit. In rebus autem quas ratio considerat, talis invenitur
distinctio et ordo, ut quædam æterna et necessaria, a tem­
poralibus discreta, eis proponantur ; nnde et ratio ex hoc quem­
dam gradum consequitur quod his vel aliis intendit. Sed
quia ita est in ordine rerum quod superius est directivum
inferioris et causa, inde est quod per æterna in his quæ tem­
poralia sunt diriguntur, sicut id quod uno modo se habet
est mensura ejus quod multiforme est, ut ex X Metaphys.,
text. 3 et 4, accipitur. Et secundum hoc patet quod ratio
æternis dupliciter inhærere potest : vel considerando ipsa
1. Velut ex lib. De offic. indefinite prius indicabatur ad marginem -,
sed ibi tamen lib. I, aliquanto post initium dicitur officium esse « quod
cur factum sit, probabilis ratio reddi potest » ; ut ex lib. V De finibus
bonorum et malorum, § 58 : « Quod ratione actum sit, id officium
appellamus. » — Nicolai.

in se, vel considerando ipsa secundum quod sunt regula
temporalium per nos disponendorum et agendorum : et
prima consideratio non exit limites speculativae rationis ;
secunda autem ad genus practicæ rationis pertinet. Unde
patet quod ratio superior partira est speculativa et partim
praef ica ; et ideo in Littera dicitur quod supernis conspi­
ciendis, inquantum est speculativa, et inquantum est practica, supernis consulendis intendit. Unde ex hoc patet quod
ratio superior, prout contra inferiorem dividitur, non distat
ab ea sicut speculativum et practicum, quasi ad diversa
objecta respiciant, de quibus fiat ratiocinatio ; sed magis
distinguuntur secundum media, unde ratiocinatio sumitur ;
ratio enim inferior consiliatur ad electionem tendens ex
rationibus rerum temporalium, ut quod aliquid est super­
fluum vel diminutum, utile vel honestum, et sic de aliis
conditionibus quas moralis Philosophus pertractat ; supe­
rior vero consilium sumit ex rationibus aeternis et divinis,
ut quia est contra praeceptum Dei, vel ejus offensionem parit1,
vel aliquid hujusmodi. Diversitas autem mediorum, ex quibus
ad idem genus conclusionis1
2 proceditur, non potest facere
diversam potentiam, sed quandoque diversum habitum ;
et ideo ratio superior et inferior non distinguuntur sicut
diversæ potentiæ, sed magis secundum habitum, vel quem
jam actu habet, vel ad quem naturaliter ordinatur : ratio
enim superior perficitur sapientia, sed inferior scientia.
Ad primum ergo dicendum, quod ratio superior et infe­
rior non differunt sicut agens et possibile ; quod sic patet.
Quia, ut in Littera dicitur, ratio superior et inferior habent
actus respectu diversorum. Agens autem et possibile semper
concurrunt ad idem objectum vel medium : quia impossi­
bile est nos in intellectivam operationem progredi sine ope­
ratione possibilis et agentis ; oportet enim ut species phan­
tasmatum, quæ sunt objecta intellectus nostri, efficiantur
in actu intelligibiles, quod ad agentem pertinet ; et intellec­
tui conjungantur in eo recepta;, quod pertinet ad possibilem.
Unde ex diversitate possibilis et agentis non sequitur diver­
sitas superioris et inferioris rationis, sed ex diversitate medii
vel objecti.
Ad secundum dicendum, quod scientificum et ratioci­
nativum non omnino distinguuntur sicut ratio superior et
inferior : quia scientificum nullo modo ad praxim pertinet,
1. AI. : « vel ejus ostensionem pariter.
2. AI. : « conditionis. »

sicut pertinet ratio superior, ut dictum est, inquantum sci­
licet æterna consulit, et præter hoc scientificum ad quæ­
dam se extendit quorum non est ratio superior, prout hic
accipitur, scilicet ad res creatas necessarias : quia Philosophus scientificum animæ non tantum sapientia quæ divi­
norum est proprie, sed scientia et intellectu, quæ creatorum
sunt, in VI Ethic., cap. vi vel vu, perfici docet. Cognitio
autem rerum temporalium, sive quantum ad ea quæ ad
nos agenda pertinent, sive quantum ad ea quæ in his neces­
sariis demonstrationibus considerantur, ad rationem infe­
riorem pertinet, qua scientia perficitur, quam Augustinus
extendit tam ad speculativam quam ad practicam consi­
derationem rerum temporalium ; unde distinctio superioris
et inferioris rationis non est idem cum distinctione scien­
tific!1 et ratiocinativi, quamvis scientificum secundum ali­
quid sui, cum ratione superiori conveniat, et ratio inferior
cum ratiocinativo.
Ad tertium dicendum, quod ratio superior non est om­
nino idem cum illa parte mentis in qua consistit imago,
sed includit eam et excedit ; quod sic patet. Imago enim
potissime distinguitur secundum hoc quod mens tendit in
objectum quod Deus est, ut in I libro dictum est ; unde
potentiæ imaginis prout ad imaginem pertinent respiciunt
æterna solummodo ut objectum ; ratio autem superior
considerat ea dupliciter, scilicet ut objectum, inquantum
conspicit ea, et ut medium, inquantum ipsa consulit ; nihi­
lominus tamen, etsi imago plures potentias essentialiter
colligat, non oportet quod ratio superior in pluribus poten­
tiis consistat : quia imago comprehendit et cognitivam et
affectivam, sed ratio comprehendit imaginem secundum
cognitivam tantum et excedit, ut dictum est : et ideo ratio
superior et mens in qua est imago se habent ut excedentia
et excessa ; superior enim ratio est speculativa et practica,
sed mens, secundum quod in ea est imago tantum, ad specu­
lativam pertinet, quia objectum imaginis non est aliquid
operabile a nobis : et sic ratio superior excedit mentem, et
exceditur a mente, inquantum mens comprehendit affec­
tionem et cognitionem ; cum ratio cognitionem tantum
importet.
Ad quartum dicendum, quod diversitas regulantis et
regulati non demonstrat diversam potentiam, sed diversum
habitum : unus enim habitus est regulativus alterius, sicut
1. AI. : « specifici. »

patet in scientiis speculativis quod omnes scientias sapientia,
scilicet metaphysica, dirigit. Ita etiam ratio superior infe­
riorem dirigere dicitur.
Ad quintum dicendum, quod non quælibet diversitas
actus ostendit diversitatem potentiæ ; sed quandoque etiam
ostendit tantum ,diversitatem habitus, sicut geometrizare
et syllogizare ; quandoque autem neutrum. Ista autem sic
patent : quia enim substantia uniuscujusque potentiæ est,
secundum quod est nata operari circa proprium objectum,
ut de sensu dicit Philosophus in II De anima, text. 65, ideo
actiones quæ differunt secundum diversa objecta, ostendunt
diversitatem potentiarum : ut tamen accipiatur differentia
objectorum secundum id quod ad propriam rationem objecti
pertinet ; homo enim et lapis differunt genere, sed conve­
niunt secundum quod sunt objectum visus in colore : et
ideo visio hominis et lapidis pertinent ad unam potentiam ;
sed sentire sonum et colores pertinet ad diversas potentias :
-quia sonus et color, secundum proprias rationes, quibus
ad invicem distinguuntur, sunt propria objecta sensus.
Quandoque autem diversitas actuum causatur ex diversi­
tate medii vel principii, ex quo pervenitur ad idem genus
objecti : et talis diversitas actuum ostendit diversitatem
habituum : diversæ enim scientiæ ex diversis principiis
procedunt, etiam si easdem conclusiones1 demonstrent, sicut
astrologus et naturalis diversis mediis rotunditatem terræ
ostendunt12, ut dicitur in II Physic., text. 18, Similiter etiam
virtutes morales distinguuntur ex diversis finibus, qui sunt
in operativis sicut principia in speculativis. Quandoque
vero diversitas actuum causatur ex eo quod est accidens
actionis : vel ex parte agentis, secundum quod est potentius
vel infirmius in agendo, sicut hebetudo vel subtilitas ingenii,
quæ differunt secundum velocitatem et tarditatem addi­
scendi ; vel ex parte medii, ut credere et opinari, quæ diffe­
runt secundum efficaciam et debilitatem medii ; vel ex
parte objecti, sicut videre hominem et lapidem ; accidit
-enim colorato esse hominem aut lapidem : et talis diversi­
tas actionum neque potentiam diversam neque diversum
habitum requirit : quia illud quod est per accidens, non cau­
sât differentiam in specie. Officia autem rationis superioris
et inferioris non differunt penes diversam rationem objecti,
cum utrumque operabilia consideret, sed penes diversam
1. Parm. : « conditiones. »
2. Parm. : « ostendit. »

rationem medii : quia ratio inferior procedit ex rationibus
temporalibus ; sed ratio superior ex rationibus æternis, et
ita etiam hæc diversa officia non oportet quod diversas
potentias demonstrent, sed diversos habitus, ut dictum est.
ARTICULUS III

Utrum synderesis sil habitus vel potentia1
Ad tertium sic proceditur. 1. Videtur quod synderesis
sit potentia, et non habitus. Ea enim quæ veniunt in eam­
dem divisionem videntur esse unius rationis. Sed synde­
resis dividitur contra alias animæ potentias, scilicet contra
rationalem, et concupiscibilem, et irascibilem, ut patet
ex Glossa Hieronymi Ezech., i, coi. 22, t. V Op. Hier. Ergo
videtur quod sit potentia.
2. Præterea, Hieronymus dicit Malach., ii, super illud :
Uusiodite spiritum vestrum, etc., col. 1561, t. VI : « Spiritus
dicitur non pars animalis, quæ non percipit ea quæ sunt
Dei, sed rationalis. » Hanc autem vocat synderesim, I Ezech.,
coi. 22, t. V. Sed rationalis pars potentiam nominat. Ergo
videtur quod sit potentia.
3. Præterea, habitus non inscribitur nisi potentiæ. Sed
Augustinus2 dicit quod universalia juris præcepta scripta
sunt in naturali judicatorio, quod est synderesis. Ergo cum
universalium juris sit aliquis habitus3, videtur quod synde­
resis, cui inscribuntur, sit potentia quædam.
4. Præterea, ex identitate actuum colligitur identitas x
potentiarum. Sed, ut ex inducta auctoritate patet, ad syn­
deresim pertinet judicium. Cum ergo liberum arbitrium
a judicando nominetur, videtur quod synderesis sit idem
quod liberum arbitrum. Sed liberum arbitrium est potentia.
Ergo et synderesis.
5. Præterea, habitus amittitur vel per oblivionem, vel
alio modo. Sed synderesis semper manet, quæ etiam post
mortem peccato remurmurat, cujus murmur vermis dici­
tur. Ergo synderesis nominat potentiam et non habitum.
Sed contra, potentia rationalis se habet ad opposita. Sed

>·

1. I p. Summæ theol,, q. lxxix, art. 12.
2. Nicolai' dicit Augustini verba ex lib. De peccatorum meritis «t
remissione, cap. xxv, coi. 129, t. 10, æquivalenter colligi pose.
3. AI. : « juris sit aliquis, videtur, » etc. ; Parm. addit : « praecep­
torum. »

synderesis se habet determinate ad unum, quod1 nunquam
errat. Ergo videtur quod non sit potentia, sed habitus.
Præterea, opposita in idem genus reducuntur. Sed synderesi opponitur fomes : sicut enim fomes semper ad malum
instigat, ita et synderesis semper in bonum tendit. Cum
igitur fomes sit habitus quidam, ut in Littera dicitur, vide­
tur etiam quod synderesis habitum nominet.
Solutio. — Respondeo dicendum, quod, sicut est de
motu rerum naturalium, quod omnis motus ab immobili
movente procedit, ut dicit Augustinus, VIII Super Genesim,
cap. xxvi, col. 391, t. Ill, et Philosophus probat in VII P/iysicor., a text. 1 ad 9, et VIII, a text. 21 ad 45, et omne dis­
similiter se habens ab uno eodemque modo se habente,
ita etiam oportet quod sit in processu rationis ; cum enim
ratio varietatem quamdam habeat, et quodammodo mobilis
sit, secundum quod principia in conclusiones12 deducit, et
in conferendo decipi potest3, oportet quod omnis ratio ab
aliqua cognitione procedat, quæ uniformitatem et quietem
quamdam habeat : quod non fit per discursum investiga­
tionis, sed subito intellectui offertur ; sicut enim ratio in
speculativis deducitur ab aliquibus principiis per se notis
quorum habitus intellectus dicitur, ita etiam oportet quod
ratio practica ab aliquibus principiis per se notis deducatur
ut quod est malum non esse faciendum, præceptis Dei obediendum fore, et sic de aliis : et horum quidem habitus est
synderesis. Unde dico quod synderesis a ratione practica
distinguitur non quidem per substantiam potentiæ, sed
, per habitum, qui est quodammodo innatus menti nostræ
ex ipso lumine intellectus agentis, sicut et habitus princi­
piorum speculativorum, ut omne totum est majus sua parte,
et hujusmodi ; licet ad determinationem cognitionis eorum
sensu et memoria indigeamus, ut in II Poster., cap. ult.,
dicitur. Et ideo statim cognitis terminis, cognoscuntur, ut
in I Poster., cap. i, dicitur. Et ideo dico quod synderesis
vel habitum tantum nominat, vel potentiam saltem substi­
tutam4 habitui sicut5 nobis innato.
Ad primum ergo dicendum, quod synderesis dividitur
contra alias potentias, non quasi diversa per substantiam
1.
2.
3.
4.
5.

Parm.
AI. : «
Parm.
Parm.
Parm.

: « quia. »
in conditiones. »
: « decipiatur. »
: « subjectam. »
: « sic. »

potentiæ, sed per habitum quemdam ; sicut si intellectus
* principiorum contra speculativam rationem divideretur.
Ad secundum dicendum, quod rationalis pars non simpli­
citer vocatur synderesis, sed secundum quod talem habitum
concernit.
Ad tertium dicendum, quod universalia juris non inscri­
buntur synderesi, quasi habitus potentiæ, sed magis quasi
collecta in habitu inscribuntur ipsi habitui ; sicut principia
geometricalia geometriae inscribuntur.
Ad quartum dicendum, quod judicium non eodem modo
libero arbitrio et synderesi convenit : quia ad synderesim
pertinet universale judicium, secundum universalia juris
principia ; semper enim de conclusionibus1 per principia
judicatur ; unde in scientia resolutoria12 judicandi ars dicitur ;
sed ad liberum arbitrium pertinet judicium particulare de
hoc operabili, quod est judicium electionis. Unde syndere­
sis non est idem quod liberum arbitrium.
Ad quintum dicendum, quod habitus naturalis nunquam
amittitur, sicut patet de habitu principiorum speculativo­
rum, quem semper homo retinet ; et simile est etiam de
synderesi.

ARTICULUS IV

Utrum conscientia sit actus3

Ad quartum sic proceditur. 1. Videtur quod conscientia
non sit actus. Origenes enim dicit, Sup. episl. ad Rom., cap. n,
v. 15, coi. 893, t. IV, quod conscientia est spiritus corrector
et paedagogus animæ, sibi sociatus, quo separatur a malis
et adhæret bonis. Sed spiritus vel nominat potentiam, vel
etiam ipsam essentiam animæ. Ergo videtur quod conscien­
tia non sit actus.
2. Præterea, conscientia, secundum quod a quibusdam
describitur, est dictamen rationis, quo judicat et ligat ad
faciendum et non faciendum. Sed judicium de hoc facien­
do vel non faciendo, ut dictum est, pertinet ad liberum
arbitrium. Ergo conscientia est liberum arbitrium. Sed li­
berum arbitrium non est actus. Ergo nec conscientia.
3. Præterea, in Glossa Ezech., i, dicit Hieronymus, coi. 22,
1. AI. : « de conditionibus. »
2. Parm. : « et scientia resolutiva. »
3. I p. Summse theol., q. lxxix, art. 13.

t. V, postquam de synderesi locutus est : « Hanc autem con­
scientiam interdum praecipitari videmus. » Ergo videtur
quod conscientia sit idem quod synderesis. Sed synderesis
non nominat actum, sed potentiam vel habitum. Ergo vide­
tur quod etiam conscientia.
4. Præterea, conscientia est scientia quædam. Sed scientia
nominat habitum. Ergo et conscientia.
5. Præterea, Damascenus dicit, lib. IV Fid. orih., cap. xxn,
coi. 1199, t. I, quod conscientia est lex intellectus nostri.
Sed lex intellectus est ipsa lex naturalis, quæ est habitus
principiorum juris. Ergo videtur quod conscientia sit habi­
tus, et non actus.
6. Præterea, omnis actus vel generat habitum, vel sal­
tem ex aliquo habitu est regulatus1. Si igitur conscientia
est actus quidam, oportet quod multiplicatis actibus gene­
retur habitus, qui conscientia dicatur ; vel quod saltem tales
actus ex habitu aliquo procedant, quod in idem redit.
Sed contra, conscientia peccatum aggravare dicitur. Sed
aggravatio peccati esse non potest nisi per hoc quod contra­
dicitur actuali rationis considerationi. Ergo videtur quod
conscientia actualem rationis considerationem nominet.
Præterea, ut dictum est, conscientia a quibusdam dictamen rationis dicitur. Sed dictamen actum quemdam nomi­
nat, secundum quod ratio aliquid faciendum dijudicat.
Ergo videtur quod conscientia actum nominet.
Solutio. — Respondeo dicendum, quod conscientia mul­
tis modis accipitur. Quandoque enim dicitur conscientia
ipsa res conscita ; et sic sumitur I Tim., i, 5 : Charilas pro­
cedit de conscientia bona. Glossa12 : « Id est spes, quia ex meri­
tis quæ conscientia tenet, motus spei insurgit. » Quandoque
vero dicitur habitus, quo quis disponitur ad consciendum ;
et secundum hoc ipsa lex naturalis et habitus rationis con­
suevit dici conscientia. Quidam etiam dicunt quod conscien­
tia quandoque potentiam nominat ; sed hoc nimis extra­
neum est, et improprie dictum : quod patet, si diligenter
omnes potentiæ animæ inspiciantur. Nullo autem horum
modorum conscientia sumitur, secundum quod in usum
loquentium venit, prout dicitur ligare vel aggravare pecca­
tum : nullus enim ligatur ad aliquid faciendum nisi per hoc
quod considerat hoc esse agendum ; unde quamdam actua1. Parm. : « productus. »
2. Non ita legitur in Glossa ord., apud Migne, sed tantummodo :
Conscientia pro spe. » Vide coi. 625, t. 2.

lem considerationem rationis, per conscientiam, commu­
niter loquentes intelligere videntur : sed quæ sit illa actualis
rationis consideratio, videndum est.
Sciendum est igitur quod, sicut in VI Ethic., cap. vin,
Philosophus dicit, ratio in eligendis et fugiendis, quibusdam
syllogismis utitur. In syllogismo autem est triplex conside­
ratio, secundum tres propositiones, ex quarum duabus tertia
concluditur. Ita etiam contingit in proposito, dum ratio
in operandis ex universalibus principiis circa particularia
judicium assumit. Et quia universalia principia juris ad
synderesim pertinent, rationes autem magis appropriate
ad opus pertinent ad habitus, quibus ratio superior et infe­
rior distinguuntur ; synderesis in hoc syllogismo quasi majo­
rem ministrat, cujus consideratio est actus synderesis;
sed minorem ministrat ratio superior vel inferior, et ejus
consideratio est ipsius actus ; sed consideratio conclusionis
elicite, est consideratio conscientiæ. Verbi gratia, syndere­
sis hanc proponit : Omne malum est vitandum ; ratio supe­
rior hanc assumit : Adulterium est malum, quia lege Dei
prohibitum : sive ratio inferior assumeret illam, quia est
malum, quia injustum, sive inhonestum ; conclusio autem,
quæ est adulterium hoc esse vitandum, ad conscientiam
pertinet, et indifferenter, sive sit de præsenti, vel de præterito, vel futuro : quia conscientia et factis remurmurat,
et faciendis contradicit : et inde dicitur conscientia, quasi
cum alio scientia, quia scientia universalis ad actum parti­
cularem applicatur ; vel etiam quia per eam aliquis sibi
conscius est eorum quæ fecit vel facere intendit : et propter
hoc etiam dicitur sententia vel dictamen rationis, et propter
hoc etiam contingit conscientiam errare, non propter syn­
deresis errorem, sed propter errorem rationis ; sicut patet
in hæretico, cui dictat conscientia quod prius permittat
se comburi quam juret : quia ratio superior perversa est
in hoc quod credit juramentum simpliciter esse prohibi­
tum. Et secundum hunc modum patet qualiter differant
synderesis, lex naturalis et conscientia : quia lex naturalis
nominat ipsa universalia principia juris ; synderesis vero
nominat habitum eorum, seu potentiam cum habitu ; con­
scientia vero nominat applicationem quamdam legis natu­
ralis ad aliquid faciendum per modum conclusionis cujusdam.
Ad primum ergo dicendum, quod spiritus quandoque
sumitur pro spirituali quadam operatione, et pro spirituali
dono ; et hoc modo sumitur hic spiritus, et non pro natura
animæ.

.1

Ad secundum dicendum, quod judicium ad liberum arbi­
trium pertinet, ad conscientiam et synderesim, sed diver­
simode : quia ad liberum arbitrium pertinet judicium quasi
participative, quia per se voluntatis non est judicare ; unde
ipsum judicium electionis liberi arbitrii est : sed judicium
per se vel est in universali, et sic pertinet ad synderesim ;
vel est in particulari, tamen infra limites cognitionis persi­
stens, et pertinet ad conscientiam ; unde tam conscientia
quam electio, conclusio quædam est particularis agendi1,
sed conscientia conclusio cognitiva tantum, electio conclusio
affectiva : quia tales sunt conclusiones in operativis12, ut
in VI Ethic., ubi supra, dicitur.
Ad tertium dicendum, quod tota virtus conclusionis ex
primis principiis trahitur ; et inde est quod conscientia et
synderesis frequenter pro eodem accipiuntur, et judicium
utrique attribuitur, et præcipue judicium universale, quod
per delectationem peccati non corrumpitur, sed magis judi­
cium in particularibus : et ideo non dixit synderesim prae­
cipitari, sed conscientiam.
Ad quartum dicendum, quod conscientia et actum et
habitum nominare potest : est enim scire in habitu et scire
in actu ; unde et conscientia diversimode accipi potest,
ut dictum est.
Ad quintum dicendum, quod conscientia, secundum quod
accipitur pro habitu, potest dici lex naturalis, quia ex habitu
illo præcipue actus conscientiæ elicitur.
Ad sextum dicendum, quod habitus ille ex quo nasci­
tur actus conscientiæ, non est habitus separatus ab habitu
rationis et synderesi : quia non alius habitus est principio­
rum et conclusionum quæ eliciuntur ab eis, et præcipue
earum quæ sunt circa singularia, quorum non est habitus
scientiæ, nisi secundum quod continentur in principiis uni­
versalibus.
EXPOSITIO PRIMÆ PARTIS TEXTUS

« Sed non perficere bonum3. » Intelligendum est de bono
meritorio.
1. Parm. : « vel agendi vel fugiendi. »
2. AI. : « conditiones in operatis. »
3. AI. : « sed nunc perfice bonum. » Supple vero ex Magistri textu :
« Poterat quidem per illud auxilium gratiæ creationis resistere malo,
sed, » etc.

« Quia nihil in eo erat quod ad malum impelleret. » Videtur
hæc causa esse insufficiens : quia in Christo etiam nihil fuit
ad malum impellens, et tamen resistendo malo meruit. —
Et dicendum, secundum quosdam, quod hoc intelligitur non
de quolibet merito, sed de merito satisfactionis, ad quam
pcena requiritur. Sed hoc non videtur esse ad propositum,
quia Adam merito satisfactionis non indigebat : et ideo
aliter potest dici quod ratio meriti ex duobus potest sumi :
vel ex habitu informante, et sic omnis actus, vel facilis vel
difficilis, gratia informatus meritorius est ; vel ex conditione
actus, quæ1 præcipue est difficultas, et hanc rationem merendi
resistendo peccato non habuit.
DIVISIO SECUNDÆ PARTIS TEXTUS

« Illud quoque prætermittendum non est quod talis nunc
in unoquoque homine est ordo tentationis et progressio
qualis tunc in primis praecessit parentibus. » Ostensa diversi­
tate quadam partium animæ, hic ostendit quomodo contingat
in eis peccatum esse ; et dividitur in partes tres : in prima
ostendit qualiter in unaquaque parte animæ possit esse pecca­
tum mortale et veniale ; in secunda assignat hujusmodi
digressionis, quam fecit, causam, ibi : « Hæc de partibus
animæ inseruimus, ut ipsius animæ natura plenius cognosce­
retur ; » in tertia removet quamdam dubitationem quæ
posset accidere, distinguendo sensualitatis nomen, ibi :
« Non est autem silentio prætereundum quod sæpe in Scrip­
tura nomine sensualitatis, ... etiam inferior portio rationis,
... intelligitur. » Prima in duas : in prima adaptat per quamdam
similitudinem processum peccati in viribus animæ peccato
priorum parentum, quantum ad virum, et mulierem, et ser­
pentem ; in secunda ostendit qualiter in singulis contingat
esse peccatum, ibi : « Nunc superest ostendere quomodo per
hæc tria in nobis consummetur peccatum. » Et circa hoc
tria facit : primo ostendit qualiter contingat in partibus
animæ peccatum mortale vel veniale esse ; secundo summatim colligit ea quæ dixerat, ibi : « Itaque ut breviter summam
perstringam », etc. Tertio inducit auctoritates ad confirman­
dum, ibi : « Hæc autem Augustinus, in lib. XII De Trinitale,
tradit ita. »

1. Parm. : « in quo est. »

QUÆSTIO III
Hic quæruntur sex : 1° quis motus sit sensualitatis et
rationis inferioris et superioris ; 2° utrum motus sensuali­
tatis possit esse peccatum ; 3° utrum in ratione possit esse
peccatum ; 4° utrum delectatio rationis inferioris aliquo
modo possit esse peccatum mortale, si diu permaneat ;
5° utrum in ratione superiori possit esse peccatum veniale ;
6° utrum veniale per multiplicationem vel alio modo possit
esse mortale.
/

ARTICULUS PRIMUS
Utrum motus sensualitatis et rationis superioris et inferioris,
convenienter et sufficienter assignetur in Littera
Ad primum sic proceditur. 1. Videtur quod insufficienter
et inconvenienter distinguantur in Littera motus sensuali­
tatis et inferioris et superioris rationis. Omnis enim virtus
naturaliter in suum objectum movetur. Sed virtus generativa et nutritiva est quædam naturalis virtus. Ergo habet
aliquem motum naturalem in actum generationis et comes­
tionis : et ita, præter motum sensualitatis et rationis, opor­
tet ponere motum naturalem.
2. Præterea, motus specificatur per terminum, et actus
per objectum. Sed aliquis actus peccati est actus genera­
tive et objectum alicujus actus peccati est objectum generativæ èt nutritivæ. Ergo motus in istud objectum ad generativam pertinet, et non ad sensualitatem et rationem :
et ita sufficienter motus animæ dividuntur.
3. Præterea, diversarum potentiarum diversa sunt delec­
tabilia, sicut et diversæ operationes ; delectatio enim ope­
rationem sequitur, ut in X Ethicor., cap. vi, dicitur. Sed
sensualitas et inferior ratio sunt diversæ potentiæ. Ergo
delectationem non habent circa idem ; et ita inconvenien­
ter ratio inferior ponitur circa idem delectari in quo delec­
tatur sensualitas.
4. Præterea, sicut supra dictum est, ratio superior et
inferior non differunt per essentiam potentiæ ; sed in respectu
ejusdem objecti per diversa media negotiari habent. Si ergo
rationi inferiori attribuitur delectatio circa sensibilia ex
hoc quod de sensibilibus negotiari habet per rationes civiles,
et a rebus creatis sumptas, videtur quod etiam superiori

rationi possit aliqua delectatio circa sensibilia adscribi, ex
hoc quod de eis per rationes divinas negotiatur, secundum
quod intendit æternis consulendis, ut dictum est.
5. Præterea, consensus pertinet ad eum cujus est judicium.
Sed ejusdem est judicare et regulare. Cum igitur ratio supe­
rior sit regula rationis inferioris, videtur quod consensus
in delectationem ad rationem inferiorem non pertineat,
sed ad superiorem.
6. Præterea, ejusdem potentiæ non sunt diversi actus.
Sed ratio inferior est una potentia. Ergo videtur quod incon­
venienter assignentur sibi duo motus, scilicet delectari et
consentire in delectationem.
Sed contra est quod in Littera determinatur.
Solutio. — Respondeo dicendum, quod motus, ut dicit
Philosophus, est via in ens ; unde in partibus animæ motus
proprie dicitur inclinatio ad aliquid et ideo quibus viribus
inclinatio non convenit, eis proprie motus non attribuitur.
Inclinatio autem est in appetitu, qui movet in aliquid agen­
dum : et ideo actus appetitivarum virtutum motus vocan­
tur, non autem proprie actus apprehensivarum. Est autem
in nobis triplex appetitus, scilicet naturalis, sensitivus et
rationalis. Naturalis quidem appetitus, puta cibi, est quem
non imaginatio gignit, sed ipsa qualitatum naturalium dispo­
sitio, quibus naturales vires suas actiones exercent. Hic
autem motus in nullo rationi subjacet nec obedit ; unde
nec in eo peccatum esse potest : et ideo hic prætermittur.
Appetitus autem sensitivus est qui ex præcedenti imagina­
tione vel sensu consequitur, et hic vocatur motus sensuali­
tatis. Appetitus autem rationalis est qui consequitur appre­
hensionem rationis, et hic dicitur motus rationis, qui est
actus voluntatis. Sed rationis apprehensio dupliciter esse
potest. Una simplex et absoluta, quando scilicet statim sine
discussione apprehensum dijudicat, et talem apprehensio­
nem sequitur voluntas quæ dicitur non deliberata. Alia
est inquisitiva, quando scilicet ratiocinando, bonum vel
malum,'conveniens vel nocivum investigat, et talem appre­
hensionem sequitur voluntas deliberata. Ratio ergo inferior
quæ terrenis disponendis intendit, utroque modo motum
voluntatis circa terrena elicere potest : vel quando subito
apprehendit hoc esse conveniens vel nocivum corpori ; et
tunc sequitur motus rationis inferioris, qui dicitur delec­
tatio : quia tunc accipit illud quod corpori delectabile est
ut faciendum ; vel quando inquirendo deliberat, et tunc
non potest sequi appetitus ante deliberationem finitam, et

tunc consentire dicitur in delectationem. Ratio autem supe­
rior, quia per se rebus terrenis non intendit, sed solum secun­
dum quod regulatur rationibus aeternis, non sequitur ipsam
aliquis motus nisi deliberatus respectu horum terrenorum :
et ideo respectu eorum non attribuitur sibi delectatio, sed
solum ultimus consensus, qui est consensus in executionem
operis.
Ad primum ergo dicendum, quod, sicut dictum est, motus
naturalis ideo praetermittitur, quia in ipso peccatum esse
non potest.
Ad secundum dicendum est, quod cum vires superiores
aliquo modo ordinent inferiores circa actum generativæ
et nutritivæ, contingit esse actus etiam aliarum potentiarum
vel sensus, vel rationis. Verbi gratia, maturatio seminis
et organizatio prolis, et hujusmodi, absolute ad generatio­
nem pertinent ; et quia generativa nullo modo rationi obe­
dit, ideo in his actibus nullo modo contingit esse peccatum.
Sed appetitus delectationis et delectatio ipsa quæ in coitu
accidit, et alia hujusmodi, quæ ad virtutem sensitivam et
motivam pertinent, possunt ordinari a ratione vel vitari ;
unde in his peccatum est, quæ nec ad potentiam generativam1 vel nutritivam pertinent.
Ad tertium dicendum, quod, sicut contingit idem esse
apprehensum per sensum et rationem, ita etiam contingit
idem esse desideratum per utrumque ; et ideo quamvis non
sit eadem operatio utriusque, tamen potest esse circa idem,
et per consequens etiam delectatio quæ operationem conse­
quitur ; unde non est inconveniens, si circa idem sensus et
ratio delectatur, non tamen eodem modo ; sed sensus delec­
tatur in eo sub ratione delectabilis in sensu, ratio vero infe­
rior secundum quod accipitur in ratione boni vel convenien­
tis ad regimen corporis.
Ad quartum dicendum, quod, sicut dictum est, ratio
superior non habet motum circa res temporales, nisi1
2 dedu­
cendo ad eas per modum consilii rationes æternas ; et ideo
non se habet nisi ut deliberans de eis ; et ideo sibi delectatio
in his rebus non attribuitur, quæ nominat quamdam com­
placentiam non deliberatam, sed tantum consensus, qui
deliberatiomen consequitur.
Ad quintum dicendum, quod ratio superior regulat inferio­
rem, et ratio inferior sensualitatem, et etiam seipsam aliquo
1. Nicolai’ : « non ad nutritivam. »
2. Parm. : « sicut. »

modo dirigere potest. Quandocumque autem sunt plura
principia ordinata, semper ordinatio in ultimum attribuitur
primo et summo, sicut patet in artibus subalternatis : quia
civilis considerat ultimum finem humanæ vitæ ; militaris
autem victoriam, quæ est citra hunc finem, et sic de aliis ;
et secundum hoc dico quod rationi superiori reservatur judi­
cium respectu ultimi, quod est executio operis : et ideo attri­
buitur sibi consensus in opus ; rationi vero inferiori attri­
buitur judicium respectu aliquorum ad opus ordinatorum : et
ideo attribuitur sibi consensus in delectationem. Non tamen
est dubium quin etiam superior judicare possit de hoc de
quo judicat inferior ; unde et consensus in delectationem
superioris esse potest, si fiat inquisitio per rationes æternas.
Ad sextum dicendum, quod delectatio et consensus in
delectationem non sunt diversi actus secundum genus, qi.i
diversitatem potentiæ exigant ; sed differunt per’ delibe­
ratum et non deliberatum, ut dictum est ; unde non est
inconveniens, utrumque rationi inferiori attribui.
ARTICULUS II

Ulrum in sensualitate sii peccatum1
Ad secundum sic proceditur. 1. Videtur quod in sensua­
litate non possit esse peccatum. Sensualitas enim nobis
pecoribusque communis est, ut supra dictum est. Sed in
pecoribus non est peccatum, ut de peccato agimus. Ergo nec
nobis secundum sensualitatem peccatum convenit.
2. Præterea, omne peccatum in voluntate est, secundum
Augustinum, I Retractat., c. xv, § 2, coi. 607, t. I, et De duab.
anim., c. x, coi. 103, t. VIII. Sed sensualitas a voluntate seclusa
est, cum voluntas sit in ratione, secundum Philosophum,
III De anima, text. 42. Ergo in sensualitate non est peccatum.
3. Præterea, virtus et vitium, cum sint contraria, sunt in
eodem. Sed sensualitas, cum sit perpetuæ corruptionis,
secundum statum præsentis vitæ, subjectum virtutis esse
non potest. Ergo nec in ea peccatum esse poterit.
4. Præterea, nulli imputatur aliquid ad culpam quod in
ejus potestate non est. Sed motus sensualitatis non est in
potestate nostra, cum deliberationem rationis præcedat.
Ergo non potest esse peccatum.
5. Præterea, actus proprius et naturalis alicujus non
\
1. I II Summæ theol., q.

lxxiv,

art. 3.

potest esse peccatum. Sed moveri in delectabilia secundum
carnem est actus proprius et naturalis sensualitatis, cum
sit motus potentiæ in proprium objectum. Ergo in hoc non
potest esse peccatum.
6. Præterea, peccatum post mortem etiam in anima
manet. Sed sensualitas non manet : quia solus intellectus
separatur, ut Philosophus dicit in II De anima, text. 20, et
XII Melaph., text. 17. Ergo in sensualitate non est peccatum.
Sed contra, Augustinus dicit quod nonnullum vitium
est cum caro adversus spiritum concupiscit. Sed hoc non
contingit nisi secundum inordinatos motus sensualitatis.
Ergo in ea est vitium et peccatum.
Hoc etiam expresse habetur per hoc quod in Littera dicitur,
quod si in motu sensuali tantum peccati illecebra teneatur,
veniale ac levissimum peccatum est. Ergo videtur quod
saltem veniale peccatum in sensualitate esse possit.
Solutio. ■— Respondeo dicendum, quod omnes primi
motus qui sensualitati adscribuntur, ut verba Augustini
asserunt, peccatum sunt ; sed motus præcedentes, quos
supra naturales diximus, qui imaginationem non sequuntur,
sed solum naturalium qualitatum actionem, ratione peccati
carent, secundum quod potest verificari quorumdam dictum,
qui dicunt quod motus primo primi non sunt peccatum, sed
motus secundo primi sunt peccatum ; ut per primo primos
motus naturales, et per secundo primos motus sensualitatis
intelligamus, in qua peccatum est, etiam sicut in subjecto :
quod sic patet. Peccatum enim, ut pertinet ad præsentem
considerationem, non est aliud quam inordinatus actus ad
genus moris pertinens. Nullus autem motus ponitur in
genere moris nisi habita comparatione ad voluntatem, quæ
principium est moralium, ut ex VI Metaph., text. 5, patet ;
et ideo ibi incipit genus moris ubi primo dominium volun­
tatis invenitur. Habet autem voluntas in quibusdam domi­
nium completum, in quibusdam vero incompletum. Com­
pletum dominium habet in illis actibus qui ex imperio volun­
tatis procedunt ; et hi sunt actus deliberationem sequentes,
qui rationi adscribuntur. Sed incompletum dominium habet
in illis actibus qui non per imperium rationis procedunt,
sed tamen voluntas eos impedire poterat, ut sic quodammodo
voluntati subjaceant, quantum ad hoc quod est impediri
vel non impediri : et ideo inordinatio quæ in his actibus con­
tingit, rationem peccati causât, tamen imcompleti ; et
ideo in his actibus peccatum levissimum et veniale est, non
autem mortale, quod est perfectum peccatum. Deformitas

autem cujuslibet actus illi potentiæ attribuitur ut subjecto
quæ actus principium est : et ideo cum sensualitas sit prin­
cipium horum actuum, convenienter in ea peccatum esse
dicitur ut in subjecto.
Ad primum ergo dicendum, quod quamvis sensualitas
nobis pecoribusque communis sit, tamen aliquid convenit
sensualitati in nobis quod non convenit sibi in brutis, scilicet
esse aliqualiter subjectam rationi, ratione cujus in sensua­
litate humana potest esse peccatum, non autem in sensua­
litate brutali.
Ad secundum dicendum, quod omne peccatum est in
voluntate, non sicut in subjecto, sed sicut in causa. Sed volun­
tatem esse causam alicujus peccati contingit dupliciter : vel
per se, ut quando actus peccati ex imperio voluntatis pro­
cedit ; vel quasi per accidens, quando non impedit quod
impedire potest : sicut dicitur aliquis facere id quod non
impedit, cum impedire possit ; et hoc modo est causa pri­
morum motuum.
Ad tertium dicendum, quod electio est principale in virtute
ut Philosophus in III Ethic., cap. iv, dicit ; unde oportet
omnem actum virtutis ex electione procedere : propter quod
etiam virtutis habitus electivus dicitur in II Ethic., cap. vi,
vel vu in antiq. ; et ideo virtus non potest esse nisi in illis
actibus qui ex imperio voluntatis procedunt, quamvis etiam
sint sensitivarum partium : propter quod in irascibili et
concupiscibili ponimus esse virtutem ; et similiter etiam est
de eo quod perfectam rationem peccati habet, quod per se
virtuti opponitur ; et ideo actus irascibilis et concupiscibilis
potest esse actus virtutis, vel peccati mortalis ; sed sensua­
litas, ut supra dictum est, nominat partem sensitivam secun­
dum quod magis ad carnem depressa est, prout non sequitur
in operando imperium voluntatis, sed movetur proprio motu ;
et ideo in ea non potest esse actus virtutis vel peccati mor­
talis, sed quiddam incompletum in genere moris, quod est
peccatum veniale.
Ad quartum dicendum, quod motus isti quodammodo sunt
in potestate nostra, et alio modo non sunt. Si enim quilibet
eorum singillatim consideretur, sic in potestate nostra sunt :
quia quemlibet eorum præveniendo impedire possumus. Si
autem omnes simul considerentur, sic in potestate nostra
non sunt : quia dum uni obviare nitimur, ex alia parte potest
motus illicitus surrepere ; non enim potest esse simul intentio
renitentis contra diversa in actu.
Ad quintum dicendum, quod aliquis actus potest esse

622

COMMENTUM IN LIB. II SENTENTIARUM

proprius sensualitatis simpliciter, qui non est proprius sen­
sualitatis secundum quod humana est : quoniam sensualitatis·
humanæ est ut ejus motus non sit contra rectitudinem
rationis ; unde sequitur quod aliquis actus in brutis est
laudabilis, qui in homine est vituperabilis.
Ad sextum dicendum, quod quamvis potentiae sensitivae,,
secundum quorumdam opinionem, per suam essentiam non
maneant post mortem, manent tamen in sua radice, scilicet
in essentia animae, a qua potentiæ fluunt : et sic manet
peccatum sensualitatis in anima, secundum quod peccatum
unius potentiæ in totum redundat.
ARTICULUS III
Utrum in ratione possit esse peccatum1

Ad tertium sic proceditur. 1. Videtur quod in ratione non
possit esse peccatum. Ratio enim potentiam cognitivam
nominat. Sed peccatum ad affectum pertinet. Ergo in ratione
peccatum non est.
2. Praeterea, in III De anima, I part., text. 157, dicit
Philosophus quod intellectus semper est rectus. Sed ubi est
rectitudo perpetua, ibi non potest esse peccati curvitas. Ergo
in ratione, quæ ad intellectum pertinet, peccatum esse non
potest.
3. Præterea, Dionysius dicit, iv cap. De dio. nom., § 32,.
col. 734, t. I, peccatum esse contra rationem. Si ergo in
ratione esset peccatum, in ratione aliquid contrarium rationi
existeret, quod est impossibile. Ergo et primum, scilicet
in ratione peccatum esse.
4. Præterea, superior ratio habet hunc actum ut contem­
plandis æternis inhaereat, sicut supra dictum est. Sed ex hoc
quod aliquis æternis inhaeret, non peccat. Ergo in ratione, ad
minus superiori, non potest esse peccatum.
5. Præterea, in partibus animæ invenitur aliqua perpetuæ
corruptionis, scilicet sensualitas ; invenitur etiam aliqua in
qua potest esse et peccati curvitas et virtutis rectitudo. Ergo
ad perfectionem potentiarum animæ oportet esse aliquam
quæ sit perpetuæ rectitudinis. Sed hoc nulli congruentius
adscribitur quam superiori rationi. Ergo in ea non potest
esse peccatum.
Sed contra, eligere ad rationem pertinet. Sed contingit
1. I II Summæ theol., q. lxxiv, art. 5.

esse electionem rectam et non rectam. Ergo videtur quod in
ratione possit esse peccatum.
Præterea, sicut se habet ratio speculativa ad scibilia ita
se habet ratio practica ad operabilia. Sed in scibilibus con­
tingit esse peccatum in ratione speculativa ex eo quod quis
non recte ratiocinatur. Ergo videtur quod etiam in operabilibus contingat esse in ratione peccatum, ex eo quod non
recte eligitur.
Solutio. — Respondeo dicendum, quod rationis peccatum
potest dici dupliciter. Uno modo ex eo quod est ipsius rationis
secundum se : et sic dicimus esse in ratione peccatum,
quando judicando errat, sive sit in speculativis, sive in
operativis ; et hoc est peccatum in cognitione, ex eo quod
male syllogizatur. Alio modo dicitur esse peccatum in ratione
ex parte voluntatis, quæ per judicium rationis regulatur, ut
tunc in ratione peccatum esse dicatur, quando sequitur
perversa electio. Sciendum est igitur quod quidam philosophi
posuerunt quod secundo modo non contingit esse in ratione
peccatum nisi etiam primo modo ratio erret, dicentes omne
peccatum ignorantiam esse, et scientem peccare non posse :
quorum primus fuit Socrates, ut in VII Elhic., c. n, dicitur,
hac ratione inductus, quod non videtur conveniens ut nobi­
lissimum, quod est scientia, ab ignobilibus passionibus
vincatur ; unde si scientia esset in nobis passiones viles non
sequerentur : quod quia ad sensum falsum apparet, ideo
Philosophus in eodem libro ostendit quomodo contingat
scientem peccare, distinguens scientiam in universali et
particulari, et similiter scientiam in habitu et actu, et in
habitu dupliciter : quia habitus aliquando ligatus est, ne
in actionem exeat, ut in ebriis patet, quandoque autem non est
ligatus. Dicit ergo quod contingit peccantem esse scientem in
universali et in actu, in particulari autem non contingit esse
scientem in actu, sed in habitu tantum ligato passione vel
iræ vel concupiscentiæ, ne ratio in rectam electionem pro­
rumpat, sed motum passionis sequatur, et si etiam ore quis
passioni subditus ea quæ secundum rectam rationem sunt
proferat in particulari, non tamen mente id tenet, sicut ebrius
sapientum verba potest ore proferre quæ intellectu non capit;
et ideo cum ratio in operandis quodammodo syllogizet, inve­
nitur judicium rationis in majori propositione quæ universalis
est; in minori autem propositione, quæ particularis est,
admiscetur passio, quæ circa particulare viget; unde sequitur
corruptio rationis in conclusione electionis. Verbi gratia, si
dicatur : Nulla fornicatio est committenda, in hoc judicium

rationis perfectum est. Item proponatur alia : omnis forni­
catio est delectabilis. Sub quibus duabus assumatur una
particularis, hæc scilicet : accedere ad hanc mulierem est
fornicatio. Si ratio sit fortis ut nec etiam in particulari pas­
sione vincatur, inducet conclusionem negativam eligens forni­
cationem non committere. Si autem passione vincatur,
eliciet conclusionem affirmativam, eligens in fornicatione
delectari, et sic sumitur hic esse peccatum in ratione ; qua
scilicet post rationis deliberationem, eo quod ratio in parti­
culari corrumpitur per passionem, sequitur prava electio.
Et si quidem deliberatio fiat per rationes divinas, dicetur
esse peccatem in superiori ratione, ut si procedat ex hoc
quod omne prohibitum lege Dei est vitandum. Si vero per
rationes creatas dicitur esse peccatum in inferiori parte
rationis1, ut si procedat ex hoc quod omne id quod trans­
cendit medium virtutis, est vitandum, vel aliquid hujusmodi.
Ad primum ergo dicendum, quod ratio quamvis sit cogni­
tiva potentia, tamen est directiva voluntatis ; unde non
potest esse peccatum in voluntate nisi sit aliquo modo in
ratione, præcipue cum voluntas non sit nisi boni, vel appa­
rentis boni ; unde malam voluntatem aliquo modo præcedit
falsa æstimatio : sed peccatum contingit esse in ratione
dupliciter, ut dictum est.
Ad secundum dicendum, quod intellectus non est idem
quod ratio. Ratio enim importat quemdam discursum unius
in aliud ; intellectus autem importat subitam apprehensionem
alicujus rei ; et ideo intellectus proprie est principiorum,
quæ statim cognitioni se offerunt, ex quibus ratio conclu­
siones elicit, quæ per inquisitionem innotescunt ; unde sicut
in speculativis in intellectu principiorum non potest esse
error, sed in deductione conclusionum ex principiis, ita
etiam in operativis intellectus semper est rectus, sed ratio
recta et non recta,.
Ad tertium dicendum, quod corrupta ratio non est ratio,
sicut falsus syllogismus proprie non est syllogismus ; et
ideo regula humanorum actuum non est ratio quælibet,.
sed ratio recta; et ideo Philiosophus in III Elhic., c. vi, et
IX, c. iv, dicit quod homo virtuosus est mensura aliorum.
Unde ex hoc non sequitur quod in ratione non sit peccatum,
sed quod non sit in ratione recta.
Ad quartum dicendum, quod, sicut supra dictum est,
ratio superior non tantum inhæret æternis conspiciendis per
1. Parm. : « inferiori ratione. »

contemplationem, sed etiam consulendis ad directionem
operis. Contingit autem quod deductio rationis quæ est ex
rationibus æternis, corrumpatur per passionem, sicut etiam
illa quæ est ex civilibus rationibus. Unde in utraque pecca­
tum esse potest.
Ad quintum dicendum, quod in anima est aliquid quod est
perpetuæ rectitudinis, scilicet synderesis : quæ quidem non
est ratio superior, sed se habet ad rationem superiorem
sicut intellectus principiorum ad ratiocinationem de con­
clusionibus.

ARTICULUS IV

\
\
\

Utrum in delectatione rationis inferioris possit
esse peccatum mortale1

^d quartum sic proceditur. 1. Videtur quod in delecta­
tione inferioris rationis non sit peccatum mortale. Non enim
est\peccare mortaliter nisi ejus cujus est advertere ratio­
nem divini præcepti, cum peccatum mortale determinetur
ex e» quod est contra legem divinam. Sed advertere præceptiin divinum non est inferioris rationis, sed superioris,
quæ ^ternas rationes consulit. Ergo peccatum mortale
non potest esse in ratione inferiori, sed tantum in superiori.
2. Piæterea, ut communiter dicitur, nulla circumstantia
peccatum aggravat in infinitum : quia quantitas quæ ex
accidente relinquitur non potest esse major quam essentialis
quantitas peccati. Sed delectatio rationis inferioris, si non
diu teneatur, est peccatum veniale, ut in Littera dicitur.
Ergo etiam per hoc quod diu tenetur non efficitur mortale
peccatum.
3. Si dicatur, quod non dicitur diuturna vel morosa a
mora temporis, sed ex consensu adveniente, contra. Consen­
sus in veniale non est nisi venialis. Sed delectatio per se
sumpta est veniale, ut dictum est. Ergo consensus in eam
non erit mortalis.
4. Præterea, non est mortale quod non est prohibitum
lege divina. Sed consentire in hujusmodi delectationes, dum­
modo in opus non consentiatur, non est prohibitum lege
divina. Ergo non est peccatum mortale.
5. Præterea, majus est peccatum homicidii quam forni­
cationis. Sed si aliquis cogitet de occisionibus multorum et
1. I II Summæ theol., q. lxxiv, art. 6.

in cogitatione delectetur, et in delectationem consentiat,
non videtur peccare mortaliter. Ergo videtur quod nec etiam
si consentiat in delectationem carnis, dummodo in actum
non consentiat.
Sed contra est quod in Littera dicitur in pluribus locis.
Præterea, sicut vir poterat peccare mortaliter, ita et
mulier in conjugio primorum parentum. Sed inferior ratio
mulieris figuram exprimit. Ergo in ea mortale peccatum
esse potest. Sed non secundum subitam delectationem. Ergo
secundum delectationem morosam.
Solutio. — Respondeo dicendum, quod, sicut supra
dictum est, delectatio rationis inferioris nihil aliud est quam
complacentia voluntatis in eo quod apprehenditur conve­
niens per inferiorem rationem. Hæc autem delectatio, ul
in Littera dicitur, si statim ut mentem attigerit, auctoritate
viri expellatur, veniale peccatum est ; hoc enim contingit
quando talis complacentia sequitur subitam rationis appre­
hensionem. Si vero diu teneatur, peccatum mortale eSt.
Hæc autem diuturnitas non est ex quantitate temporis
judicanda, sed magis ex deliberatione rationis. Si enim post
deliberationem rationis inferioris adhuc delectatio illa pltjCeat,
morosa delectatio dicetur, et tunc erit in delectationerql con­
sensus, et tunc mortale peccatum est, ut Magister/dicit,
et verba Augustini sonare videntur, quamvis quidam in
hoc Magistro contradicant, auctoritates Augustini/ expo­
nentes. Sed opinio Magistri valde probabilior est et securior,
quod sic patet. Quædam enim operationes sunt quæ ex suo
genere peccata mortalia sunt, ut fornicatio, furtum/ et hu­
jusmodi ; quod autem aliquod horum peccatorum mortale
non sit, non potest esse nisi per accidens, inquantum sci­
licet ejus subjectum peccati mortalis capax non est, ut quando
est in sensualitate tantum. Philosophus autem vult, in X
Ethic., cap. iv, quod idem judicium est de operatione et
delectatione. Unde si operatio est per se bona, et delectatio
est per se bona, et e contrario. Quod ergo delectatio conse­
quens1 operationem quæ est per se peccatum mortale, non
sit mortalia, hoc non est nisi per accidens, scilicet ex defectu
subjecti ; unde quandocumque mala delectatio vel operatio
reducitur ad hoc in quo potest esse perfecta ratio peccati
vel virtutis, de necessitate incipit esse peccatum mortale,
perfecta autem ratio virtutis vel peccati mortalis non potest
esse sine electione rationis consiliantis et deliberantis ; et
1. Parm. addit : « per. »

Γ ideo quidquid fornicationis ante hoc invenitur per accidens,
\ peccatum mortale non est ; ubi autem ad hoc pervenitur,
\ statim peccatum mortale esse incipit : unde etiamsi usus
\ exteriorum membrorum et delectatio eorum esset, sine volun\tate tali, peccatum non esset, sicut beata Lucia dixit : « Si
invitam me violari feceris, castitas mihi duplicabitur ad
coronam. » Sed consensus adveniens actui exteriori facit
peccatum mortale. Similiter appetitus sensualitatis, et
dèjectatio consequens appetitum ante consensum rationis
deliberata1, peccatum mortale non est : sed post consensum
rationis deliberantis peccatum mortale incurritur.
Açl primum ergo dicendum, quod sicut ratio inferior regit
vires sensibiles, ita ratio superior regit inferiorem ; unde
' sicut in viribus sensibilibus est virtus et vitium ex hoc quod
participant regimen rationis, ita etiam in inferiori ratione
potest esse peccatum mortale ex hoc quod regitur a ratione
superiori, cujus est advertere divina praecepta.
Ad secundum dicendum, quod, sicut dictum est, non
dicitur diuturna delectatio propter moram temporis, sed
ex consensu rationis deliberatae.
Ad tertium dicendum, quod consensus in veniale quod
est veniale ex genere, ut verbum otiosum, non est mortalis,
sed consensus in illud veniale, quod est veniale per accidens
bene potest esse mortalis : quia per talem consensum remo­
vetur illud accidens quod rationem peccati mortalis aufere­
bat, scilicet delectationem rationis non attingere.
Ad quartum dicendum, quod etiam interior delectatio
divino praecepto prohibetur, ut per hoc quod dicitur, Exod., xx
17 : Non concupisces rem proximi lui. Si tamen nullum tale
præceptum esset, adhuc ratio non sequitur : quia ex hoc
ipso quod aliqua operatio prohibetur, designatur esse per
se mala in quocumque sit tam ipsa quam delectatio ejus,
nisi per accidens prohibeatur.
Ad quintum dicendum, quod secundum diversitatem
operationum est diversitas delectationum ; unde alterius
naturæ est delectatio quæ sequitur operationem appetitivæ virtutis et delectatio quæ sequitur operationem cogitativæ. Sicut enim cogitatio de homicidio vel luxuria, sine
appetitu aliquo, non reducitur, nisi inordinata sit, ad genus
luxuriæ vel homicidii, sed ad aliud genus, quod est curio­
sitas vel vanitas, ita etiam delectatio consequens talem
cogitationem non pertinet ad genus homicidii vel fornica­
tionis ; unde consensus in talem delectationem non est pec­
catum mortale, sed veniale : quia enim vanitas cogitationis

non est mortalis ex genere, etiam delectatio consequens
appetitum homicidii vel fornicationis reducitur ad idem
peccati genus sicut et appetitus ipse. Unde sicut in forni­
catione si aliquis consentiat in delectationem quæ appeti­
tum concupiscibilis respectu fornicationis sequitur, erit
peccatum mortale, ita etiam, et multo amplius, si consentiat in delectationem quæ appetitum irascibilis respectu
homicidii sequitur, erit peccatum mortale.

ARTICULUS V

Utrum in ratione superiori possit esse peccatum veniale1
Ad quintum sic proceditur. 1. Videtur quod in superiori
parte rationis non possit esse peccatum veniale. Peccatum
enim superioris rationis non est nisi per hoc quod deflec­
titur a rationibus æternis. Sed ab eis deflecti non contingit
nisi per peccatum mortale. Ergo in ratione superiori non
erit peccatum nisi mortale.
2. Præterea, contemptus peccatum mortale facit. Sed
non potest esse quod aliquis post deliberationem in actum
peccati consentiat sine contemptu. Ergo cum superior ratio
sine deliberatione non peccet, videtur quod in ipsa nunquam
sit nisi mortale peccatum.
3. Præterea, consensus in actum peccati mortalis semper
est mortale peccatum. Sed motus superioris partis rationis
dicitur esse consensus in actum. Ergo ad minus in genere
mortalis peccati superior ratio nunquam venialiter peccat.
4. Præterea, in partibus animæ invenitur aliquid in quo
non potest esse nisi veniale peccatum, scilicet sensualitas ;
invenitur etiam aliquid in quo potest esse et veniale et mor­
tale, scilicet inferior ratio. Ergo ad completionem partium
animæ oportet esse aliud in quo non possit esse nisi pecca­
tum mortale. Hoc autem non est synderesis, quia in ipsa
non est peccatum. Ergo relinquitur quod ipsa sit superior
ratio.
5. Præterea, peccatum veniale ex corruptione carnis
oritur, quia, sicut supra probatum est, Adam in primo statu
venialiter peccare non poterat. Sed superior ratio est in
summo remotionis a carne. Ergo in ipsa peccatum veniale
esse non potest.
Sed contra, consensus in actum venialis peccati non est
1. I II Summæ theol., q. lxxiv, art. 9.

gravior quam ipse actus. Sed quidam actus sunt venialia
peccata, ut loqui otiosa, et hujusmodi. Ergo consensus in
hujusmodi est etiam veniale. Sed consensus in actum per­
tinet ad superiorem rationem. Ergo in ipsa potest esse pec­
catum veniale.
Præterea, sicut aliorum peccatorum contingit esse aliquos
motus subitaneos ex surreptione, ita etiam et infidelitatis.
Sed non est dicendum tales motus esse peccata mortalia.
Cum ergo non sint motus nisi superioris partis rationis,
cujus est divina conspicere, videtur quod in ipsa veniale
peccatum esse possit.
Solutio. — Respondeo dicendum, quod aliquem motum
esse veniale peccatum contingit ex duobus : aut ex ipso
genere actus, quod veniale est, sicut verba otiosa ; aut ex
parte ejus cujus est motus, inquantum videlicet motus ille
electionem præcedit, in qua principalitas virtutis et vitii
consistit. Sciendum est igitur quod unaquæque potentia
quam aliquo modo possibile est elevari ad illud quod est
supra se, potest habere aliquem subitum motum in id quod
sibi secundum se convenit, et alium motum habere potest
in id quod sibi convenit ratione ejus quod est elevata in
aliquid superius, sicut in appetitu sensibili patet : nam ipse
subitum motum habet in id quod est conveniens secundum
sensum ; inquantum autem est regulatus ratione, et perfec­
tus habitu virtutis, habet motum post deliberationem in
id quod est secundum rationem conveniens. Sicut autem
appetitus sensibilis elevatur per regimen rationis in id quod
est supra se, ita etiam ratio superior elevatur per lumen
fidei in id quod est supra naturalem suam cognitionem ; et
ideo subitus motus apprehensionis superioris rationis est
secundum naturalem suam cognitionem, qui, si in aliquo
fidei obviet, erit motus infidelitatis ex surreptione ; et ita
propter defectum deliberationis erit veniale peccatum.
Secundum hoc ergo distinguendum est : quia aut motus supe­
rioris rationis est in id quod est veniale ex genere, et sic
etiam motus ejus venialis erit ; aut est in id quod est mortale
ex genere, et hoc contingit dupliciter ; quia vel illud est
proprium objectum ejus, et sic habet circa illa duos motus :
unum subitum, qui præcedit deliberationem, et hoc erit
veniale peccatum ; alium deliberatum, et hoc erit mortale,
ut in motibus infidelitatis patet ; aut est objectum inferioris
potentiæ sicut sensualitatis, ut patet in delectabilibus secun­
dum carnem ; et sic superior ratio non habet motum in
illud, nisi consultationis, quasi ministrans medium, quo de

illa re syllogizari potest ; et ita circa illud non habet motum
nisi deliberatum : et ideo in talibus motus superioris ratio­
nis semper est mortale peccatum ; aliis autem duobus modis·
in ea contingit veniale peccatum esse.
Ad primum ergo dicendum, quod peccatum superiorisrationis est per hoc quod deflectitur aliquo modo a rationibus
aiternis ; sed hoc contingit dupliciter : vel simpliciter,-sicut
in mortali peccato, per quod deflectitur quis a lege Dei actu
et habitu, non tantum faciens præter eam, sed contra eam ;
vel secundum quid, sicut in veniali peccato, quo quis relin­
quit legem Dei actu, sed non habitu, non contra eam, sed
præter eam faciens.
Ad secundum dicendum, quod deliberatus consensus in
veniale non semper procedit ex tali contemptu, ut mortale
peccatum faciat. Quando enim hoc modo in veniale consen­
titur ut si esset contra legem Dei, nullo modo fieret ; manet
intra limites venialis peccati, etiamsi advertatur esse veniale
peccatum. Si autem hoc modo in ipsum consentiatur ut
etiam si prohibitum esset præcepto, nihilominus fieret ;
talis consensus in veniale ex genere etiam mortalis esset1.
Ad tertium dicendum, quod in illud mortale quod perti­
net ad objectum inferioris potentiæ, non habet superior
ratio alium motum nisi consensum deliberatum, eo quod
ad ipsam non pertinet secundum se considerare convenientia
corpori, sed solum consiliari de his : et ideo in talibus non
peccat nisi mortaliter. Secus autem est in illis mortalibus
quæ circa proprium objectum committuntur, ut supra
dictum est.
Ad quartum dicendum, quod hoc quod sensualitas non
peccat nisi venialiter, est ex imperfectione ejus ; sed pecca­
tum veniale non tantum causatur ex imperfectione agentis,
sed etiam ex ipse genere actus ; et ideo non oportet, quantum­
cumque potentia sit perfecta12, quod motus ejus non possit
esse venialis ; sequeretur autem, si tantum ex imperfec­
tione agentis veniale causaretur : sic enim per oppositum
imperfecto perfectissimum responderet.
Ad quintum dicendum, quod veniale peccatum non est
ex corruptione carnis sicut ex causa proxima, sed sicut ex
causa prima : quia per hoc quod caro corrupta traducitur,
omnes animæ potentiæ quodammodo corrumpuntur, et ita
corruptio redundat in ipsam rationem superiorem, quamvis
a carne sit remotissima.
1. Nicolai : « in veniale (etiam ex genere) mortalis esset. »
2. AI. : « quod potentia quantumcumque sit perfecta. »

ARTICULUS VI
Ulrum peccatum veniale possit fieri mortale1
Ad sextum sic proceditur. 1. Videtur quod veniale possit
fieri mortale. Ita enim dicit Augustinus, Super I can. Joan.,
cap. i, tract. I, 6, col. 1982, t. Ill, de venialibus loquens :
« Ista levia noli negligere, si contemnis quando ponderas12 ex­
pavesce quando numeras ; levia multa facient unum grande ;
multæ guttae implent fluvium ; multa grana faciunt massam. »
Sed grande non dicitur nisi peccatum mortale. Ergo ex mul­
tis venialibus fit unum mortale.
2. Item, Augustinus in lib. De decem chordis, cap. xi
coi. 88, t. V : « Nolite contemnere venialia, quia minima sunt ;
sed timete, quia plura sunt : plerumque enim bestiæ minutae
multæ necant. Si projiciatur quisque in locum pulicibus
plenum, numquid non moritur ibi ? Et minutissima sunt
grana arenæ, sed si arena amplius in navim mittatur, mergit
illam, ut pereat. Quam minutæ sunt guttæ pluviæ, nonne
pluviæ implent flumina et domos dejiciunt ? » Timenda
est ergo ruina multitudinis, etsi non magnitudinis.
3. Præterea, omne finitum omni finito proportionabile
est. Sed complacentia qua aliquis in peccato mortali ad bonum
commutabile convertitur, finita est. Ergo proportionalis
est complacentiæ qua aliquis in peccato veniali convertitur
ad commutabile bonum. Ergo multiplicatum veniale, unum
mortale facit.
4. Præterea, delectatio ante deliberationem rationis est
veniale peccatum. Sed post consensum deliberatum effici­
tur mortalis. Ergo veniale peccatum potest fieri mortale.
5. Præterea, ut in V Physic., text. 39, dicitur, motus est
unus, qui est continuus. Sed contingit aliquem motum inor­
dinatum continuum in prima parte sui non in contemp­
tum Dei fieri, et sic est venialis ; et postmodum in contemp­
tum Dei, et sic erit mortalis. Ergo illud quod prius fuit veniale,
potest fieri mortale.
6. Præterea, dispositio fit habitus , ut in Prædicamentis,
cap. « De quai., » Philosophus dicit. Sed veniale est dispositio
ad mortale. Ergo veniale potest fieri mortale.
7. Præterea, eadem est distantia mortalis ad veniale,
et venialis ad mortale. Sed mortale per confessionem fit
1. I II Summæ theol., q.
2. Migne : « appendis. »

veniale, ut Ambrosius dicit in lib. I De interpellat. Job, c. vi,
coi. 843, t. I, et XIV De paradiso, § 71, coi. 327, t. I. Ergo
et veniale potest fieri aliquo modo mortale.
8. Ad hoc etiam est quod in Littera dicitur, quod quæ­
dam non damnant nisi sæpius flant, vel facienda decernan­
tur, ut de otioso verbo, et hujusmodi. Sed damnatio non est
nisi per peccatum mortale. Ergo si verbum otiosum sæpius
iteretur, erit peccatum mortale.
Sed contra, eorum quæ in infinitum distant, unum non
potest in aliud transmutari. Sed mortale et veniale in infi­
nitum distant ; quod eorum pœna ostendit, quia veniali
debetur pœna temporalis, et mortali æterna. Ergo veniale
non potest fleri mortale.
Præterea, iteratio actus non diversificat speciem. Sed
veniale et mortale diversa genera peccatorum sunt. Ergo
per hoc quod veniale multiplicatur, non fiet mortale.
Solutio. — Respondeo dicendum, quod cum quæritur,
an veniale possit fieri mortale, tripliciter potest intelligi.
Aut ita quod unus et idem numero actus quandoque sit
veniale, et postmodum fiat mortale1 ; et hoc esse non potest,
quia unus actus non est nisi semel : ex quo enim semel transit,
iterum resumi non potest _ idem numero ; et ideo si semel
fuit veniale, nunquam erit mortale. Vel ita quod aliquis
actus qui ex genere suo venialis est, aliquo modo mortalis
fiat ; et hoc possibile est, si tantum placeat, ut finis in eo
constituatur : cum enim impossibile sit esse duos fines ulti­
mos, quandocumque ponitur aliquod bonum commutabile
finis ultimus vitæ, oportet quod Deus non pro fine habeatur ;
et cum finis semper maxime sit dilectus, oportet quod illud
in quo finis constituitur, supra Deum diligatur ; quod constat
peccatum mortale esse. Hujusmodi autem complacentiæ
expressissimum signum est, quando aliquis alicui rei etiam
non prohibit® tantum adhæret ut sentiat12, si etiam esset
prohibita, illam3 se non relicturum ; ut præcipue patet in
quibusdam ebriosis, qui totam vitam suam in vino posuerunt,
et histrionibus, qui verba otiosa sectantur. Alio modo potest
intelligi ut multa venialia pertingant ad quantitatem pec­
cati mortalis ; et hoc quidem per se loquendo est impossi­
bile : quia reatus et macula mortalis peccati in infinitum
distat ab ea quæ est venialis, cum peccatum mortale privet
1. Supple « peccatum »,
2. Parm. : « consentiat. »
3. AL : « prohibitum, illud », etc.

infinitum bonum, quod est bonum increatum ; per veniale
autem peccatum tollatur aliquod causatum, ut fervor charitatis. Distantia autem privationum mensuratur ex his
•quæ privantur. Uni etiam eorum debetur poena æterna, et
alteri temporalis. Sed per accidens possibile est : cum enim
veniale sit dispositio ad mortale, ex hoc quod aliquis frequen­
ter venialiter peccat, fit in eo etiam pronitas ad peccandum
mortaliter ; quanto enim magis consuescit in aliquo opere,
tanto magis sibi placet illud : quia signum habitus est delec­
tatio operis, ut in II Ethicorum, cap. m, dicitur. Hoc tamen
non de necessitate contingit : quantumcumque enim excrescat
pronitas ad peccandum per iterationem venialium, semper
tamen manet libertas in voluntate, ne in peccatum mortale
delabatur.
Et sic patet responsio ad duas primas auctoritates. Non
enim intelligitur quod multa venialia faciant unum mortale
per se, sed per accidens, ut dictum est.
Ad tertium dicendum, quod non oportet omnium finito­
rum accipere proportionem aliquam ; sicut lineæ et numeri
nulla est proportio ; quia, ut in V Euclidis dicitur, proportio
est certitudo mensurationis duarum quantitatum ejusdem
generis ; et ita quamvis complacentia mortalis sit finita,
non tamen oportet ut sit proportionata complacentiæ venia­
lis, quia est alterius rationis ; alia enim ratione placet finis,
et alia quæ sunt ad finem quantumcumque placeant ea quæ
sunt ad finem1, semper enim plus placet finis ; unde quan­
tumcumque multiplicetur complacentia venialis, non adæ■quabit complacentiam mortalis. Vel dicendum quod com­
placentia mortalis peccati potest considerari dupliciter. Vel
ex parte ejus cui placet, et sic finita est : quia ex potentia
finita non potest procedere actus infinitus. Vel ex parte
ejus quod placet, et sic infinita est : quia placet ut finis,
•et finis1
2 desideratur ut infinitum bonum, quia propter
finem ultimum omnia desiderantur.
Ad quartum dicendum, quod motus delectationis qui est
in sensualitate, nullo modo fit mortalis ; sed consensus ratio­
nis adveniens, qui est aliud, cum diversarum potentiarum
non sit unus actus numero ; unde non sequitur quod actus
qui prius fuit venialis, postea sit mortalis.
Ad quintum dicendum, quod ille actus continuus quamvis
1. Parm omittit : « quantumcumque placeant ea quæ sunt ad
'finem. »
2. Parm. : « qui. »

sit unus secundum esse naturæ consideratus, tamen non est
unus consideratus in esse morali, immo pro duobus actibus
computatur.
Ad sextum dicendum, quod dispositio proprie dicitur
illud quod se habet ut incompletum in motu ad perfectum,
quod est terminus motus ; sicut qui addiscit, habet dispo­
sitionem scientiæ, qua perficitur in termino motus disciplinæ.
Contingit autem terminum motus esse duplicem : quia vel
ejusdem generis, vel alterius. Verbi gratia, alterationis ter­
minus est qualitas sicut ejusdem generis ; sed forma sub­
stantialis sicut alterius generis. Si ergo dispositio comparatur
ad id quod est terminus motus ejusdem generis, sic constat
quod dispositio potest fieri illud ad quod disponit, sicut
calor imperfectus fit calor perfectus ; si autem accipiatur
terminus motus alterius generis, hoc nunquam contingit,
sicut calor imperfectus quantumcumque excrescat, nunquam
fit forma substantialis ignis. Dico ergo quod veniale non
est dispositio ad mortale sicut ad terminum ejusdem gene­
ris, sed alterius ; et ideo veniale nunquam fit mortale.
Ad septimum dicendum, quod est æquivocatio in veniali ;
cum enim dicitur quod culpa mortalis per confessionem fit
venialis, non intelligitur de veniali ex genere, secundum
quod hic de veniali loquimur, sed intelligitur de veniali
ex eventu ; quod quidem dicitur veniale per quamdam
similitudinem ad veniale, quia scilicet manet reatus ad poenam
temporalem pro culpa mortali, quam confessio delevit ;
non ita quod culpa in culpam mutetur.
Ad octavum dicendum, quod hoc quod dicit Magister
intelligendum est non per se, sed per occasionem, inquantum
scilicet venialia frequenter occasionaliter in mortale inducunt,,
inquantum faciunt pronitatem ad illud.
EXPOSITIO SECUNDÆ PARTIS TEXTUS

« Et ideo de talibus cogitationibus venia petenda est. »
Videtur hoc esse contra illud quod prius determinatum est.
Quia percussio pectoris et Paler nosler valent ad dimissionem
peccati venialis, et est satisfactio propria venialium. Ergo
videtur quod morosa delectatio, de qua hic loquitur, sit
veniale peccatum. — Et dicendum quod quamvis hujusmodi
sit sufficiens satisfactio pro veniali peccato, et non pro mortali,
tamen etiam ad dimissionem peccati mortalis valent ; unde,
etiam pro mortalibus Paler nosler dicere debemus et pectus
tundere.

« Non enim ratio nostra deduci ad consensum peccati
potest, nisi cum delectatio mota fuerit. » Videtur hoc esse
Jalsum : quia quædam peccata spiritualia sunt, in quibus non
est aliqua carnis delectatio. — Sed dicendum quod hoc
intelligitur in genere peccatorum carnalium, quorum appetitus
ad sensualitatem pertinet.
« Non est autem silentio prætereundum, quod sæpe in
Scriptura nomine sensualitatis, ...etiam inferior portio ratio­
nis, ...... intelligitur. » Hic per scripturas, non canonem
Bibliæ, sed dicta sanctorum significat. Ratio autem dicti est
propter convenientiam sensualitatis et inferioris rationis :
quia utraque attendit ea quæ ad corpus pertinent, licet ratio
inferior sub rationibus universalibus, et sensualitas sub
rationibus particularibus et materiæ concretis.

DISTINCTIO XXV
Redii ad liberi arbitrii considerationem.

Jam vero ad propositum redeamus, scilicet ad liberi arbitrii
tractatum, quod philosophi definientes dixerunt liberum de
voluntate judicium : quia potestas ipsa, et habilitas voluntatis
et rationis quam supra diximus esse liberum arbitrium, libera
est ad utrumlibet : quia libere potest moveri ad hoc, vel ad
illud. Liberum ergo dicitur arbitrium quantum ad voluntatem :
quia voluntarie moveri et spontaneo appetitu ferri ad ea potest
quæ bona vel mala judicat vel judicare velit1.

Quod liberum arbitrium non perlinet nisi ad
futurum nec ad omne futurum
Hoc autem sciendum est quod liberum arbitrium ad præsens
vel ad præteritum non refertur, sed ad futura contingentia.
Quod enim in præsenti est, determinatum est, nec in potestate
nostra est ut tunc sit vel non sit, quando est. Potest enim non
esse, vel aliud esse postea ; sed non potest non esse dum est,
vel aliud esse dum est id quod est1
2. Sed in futuro an hoc sit
vel illud, ad potestatem liberi arbitrii spectat. Nec tamen
omnia futura sub potestate liberi arbitrii veniunt, sed ea
tantum quæ per liberum arbitrium possunt fieri vel non
fleri. Si quis enim tale quid velit, ac disponat facere quod in
ejus nullatenus sit potestate, vel quod sine ipsius dispositione
æque fieret, ipse in hoc liberum arbitrium non habet.

Quod supraposita descriptio liberi arbitrii non
convenit Deo, nec his qui glorificali sunt
Et quidem secundum prædictam assignationem, in his
tantum videtur esse liberum arbitrium qui voluntatem mutare
et in contraria possunt deflectere : in quorum scilicet potestate
est eligere bonum vel malum; et utrumlibet secundum elec- ,
tionem facere vel dimittere, secundum quod nec in Deo,
nec in his omnibus3 qui tanta beatitudinis gratia sunt roborati
ut jam peccare nequeant, liberum arbitrium esse nequit. Sed
quod Deus liberum arbitrium habeat, Augustinus docet in
1. AI. : « valet. »
2. AI. : « id est quod est. »
3. AI. : « hominibus. »

lib. XXII De duitate Dei, cap. ult., § 3, col. 802, t. VII, ita
inquiens : « Certe Deus ipse numquid, quoniam peccare non
potest^ ideo liberum arbitrium habere negandus est ? » Ambro­
sius quoque in lib. II De fide, cap. vi, col. 592, t. Ill, ait :
« Paulus dicit, I Corinth., xn, quia omnia operatur unus atque
idem Spiritus, dividens singulis prout vult, id est pro liberæ
voluntatis arbitrio, non pro necessitatis obsequio. »
Qualiter in Deo accipitur liberum arbitrium
Sed aliter accipitur liberum arbitrium in Creatore quam in
creaturis. Deo etenim liberum arbitrium dicitur ejus sapientissima et omnipotens voluntas, quæ non necessitate, sed libera
voluntate omnia facit prout vult. Ideoque Hieronymus atten­
dens non ita esse liberum arbitrium in Deo sicut est in creaturis,
ab ipso videtur excludere liberum arbitrium, in homilia qua­
dam de prodigo filio, Ep. xxi ad Damasum, § 40, coi. 393,
t. I, dicens : « Solus Deus est in quem peccatum non cadit,
nec cadere potest, cætera cum sint liberi arbitrii in utramque
partem, flecti possunt. » Dum ait cætera, indicat liberum arbi­
trium sicut est in cæteris non ita esse in Deo.
1

Quod angeli et sancti, qui jam beati sunt, libero
arbitrio non carent
Angeli vero et sancti qui jam cum Domino feliciter vivunt
atque in gratia beatitudinis confirmati sunt, ut ad malum
flecti nec velint nec possint, libero arbitrio non carent. Unde
Augustinus, in lib. XXII De civitate Dei, cap. xxx, § 3, coi. 802,
t. VII, ait : « Sicut prima immortalitas fuit quam peccando
Adam perdidit, posse non mori, ita primum liberum arbitrium,
posse non peccare, novissimum non posse peccare. » Idem in
Enchir., cap. cv, coi. 281, t. VI : « Sic oportebat prius hominem
fieri ut bene velle posset et male ; postea vero sic erit ut male
velle non possit ; nec ideo carebit libero arbitrio. Multo quippe
liberius erit arbitrium quod omnino non poterit servire peccato :
neque aut voluntas non est, aut libera dicenda non est, qua
sic beati esse volumus ut esse miseri non solum nolimus, sed
nequaquam velle prorsus possimus. Sicut ergo anima nostra
etiam nunc habet nolle infelicitatem, ita nolle iniquitatem
semper habitura est. Sed ordo servandus fuit quo Deus voluit
ostendere quam bonum sit animal rationale quod etiam pec­
care possit, quamvis sit melius quod peccare non possit. »
Ecce his verbis evidenter astruitur quod post beatitudinis
confirmationem erit in homine liberum arbitrium quo peccare
non poterit, et nunc in angelis est et in sanctis qui cum Domino
sunt, et tanto utique liberius, quanto a peccato immunius et
ad bonum pronius. Quo enim quisque ab illa servitute peccati,

•638

COMMENTUM IN LIB. II SENTENTIARUM

de qua scriptum est, Joan., cap. vin, 34 : Qui facit peccatum
servus est peccati, longius absistit, tanto in eligendo bonum
liberius habet judicium. Unde si diligenter inspiciatur, liberum
videbitur dici arbitrium, quia sine coactione et necessitate
valet appetere vel eligere quod ex ratione decreverit.

De libertatis arbitrii differentia secundum diversa tempora
Ex prædictis perspicuum fit quod major fuit libertas arbi­
trii prima quam secunda, et tertia multo major quam secunda,
vel prima. Prima enim libertas arbitrii fuit in qua poterat
peccare et non peccare. Ultima vero erit in qua poterit non
peccare et non poterit peccare. Media vero in qua potest
peccare et non potest non peccare, ante reparationem etiam
mortaliter, post reparationem vero saltem venialiter.

De quatuor statibus liberi arbitrii in homine
Et possunt notari in homine quatuor status liberi arbitrii :
ante peccatum enim ad bonum nil impediebat, ad malum nil
impellebat ; non habuit infirmitatem ut malum, et habuit ad­
jutorium ad bonum. Tunc sine errore ratio judicare, et volun­
tas sine difficultate bonum appetere poterat. Post peccatum
vero ante reparationem gratiæ premitur a concupiscentia,
et vincitur, et habet infirmitatem in malo, sed non habet
gratiam in bono ; et ideo potest peccare, et non potest non pec­
care, etiam damnabiliter. Post reparationem vero, ante confir­
mationem, premitur a concupiscentia, sed non vincitur :
et habet quidem infirmitatem in malo, sed gratiam in bono
ut possit peccare propter libertatem et infirmitatem, et possit
non peccare ad mortem, propter libertatem et gratiam adju­
vantem. Nondum tamen habet posse omnino non peccare,
vel non posse peccare, propter infirmitatem nondum perfecte
absorptam, et propter gratiam nondum plene consummatam.
Post confirmationem vero infirmitate penitus consumpta,
et gratia consummata, nec vinci poterit, nec premi ; et tunc
habebit non posse peccare.

De corruptione liberi arbitrii per peccatum
Unde manifestum est quod præter alias pænalitates pro pec­
cato illo incurrit homo pænam, in corruptione et depressione
liberi arbitrii ; per illud namque peccatum naturalia bona
corrupta sunt in homine, et gratuita detracta ; hic est enim
ille qui a latronibus vulneratus est, et spoliatus : vulneratus
quidem in naturalibus bonis, quibus non est privatus, alioquin
non posset fieri reparatio, spoliatus vero gratuitis, quæ per
gratiam naturalibus addita fuerant. Hæc sunt data optima et
dona perfecta, Jac., i, quorum alia sunt corrupta per pecca-

tum, idest naturalia, ut ingenium, memoria, intellectus ;
alia subtracta, id est gratuita : quanquam et naturalia ex
gratia sint, ad generalem quippe Dei gratiam pertinent. Sæpe
tamen hujusmodi distinctio fit cum gratiæ vocabulum ad spe­
ciem, non ad genus refertur. Corrupta est ergo per peccatum
libertas arbitrii et ex parte perdita. Unde Augustinus, in Enchir.,
cap. xxx, col. 246, t. VI : « Libero arbitrio male utens homo et se
perdidit et ipsum. Cum enim libero arbitrio peccaretur, vic­
tore peccato amissum est et liberum arbitrium. A quo enim,
quis devictus est, huic servus addictus est. » Ecce liberum arbitrium
dicit hominem amississe, non quia post peccatum non habuit
liberum arbitrium, sed quia libertatem arbitrii perdidit,,
non quidem omnem, sed libertatem a miseria et a peccato.

De tribus modis libertatis arbitrii

Est namque libertas arbitrii triplex : scilicet a necessitate,,
a peccato et a miseria. A necessitate et ante peccatum et post
æque liberum est arbitrium. Sicut enim tunc cogi non poterat,
ita nec modo. Ideoque voluntas merito apud Deum judi­
catur, quæ semper a necessitate libera est, et nunquam cogi
potest. Ubi necessitas, ibi non est libertas. Ubi non est libertas,
nec voluntas, et ideo nec meritum. Hæc libertas in omnibus
est, tam in bonis,'quam in malis. Est et alia libertas, a peccato
scilicet, de qua dicit Apostolus, II Corinth., m, 17 : Ubi Spi­
ritus Domini, ibi libertas ; et Veritas in Evangelio Joan., vin,
36 : Si Filius vos liberaverit, vere liberi eritis. Hæc libertas
a servitute peccati liberat, et servos justitiæ facit, sicut e
converso servitus peccati liberos justitiæ facit. Unde Apostolus,
Rom., vi, 18 : Liberati a peccato servi facti estis justitiæ ; item,
20 : Cum servi essetis peccati, liberi fuistis justitiæ. Hanc liber­
tatem homo peccando amisit. Ideoque Augustinus dicit in
Enchirid., cap. xxx, ubi supra, quod homo, male utens libero
arbitrio, et se perdidit et ipsum : quia perdita est per peccatum
libertas non a necessitate, sed a peccato : Qui enim facit pec­
catum servus est peccati. Joan., vin, 34. Istam libertatem quæ
est a peccato, illi soli nunc habent quos Filius per gratiam
liberat et reparat, non ita quod penitus sint sine peccato
in hac mortali carne, sed ut peccatum in eis non dominetur
neque regnet. Et hæc est vera et bona libertas, quæ bonam
parit servitutem, scilicet justitiæ. Unde Augustinus in Enrichid.,
ut supra : « Ad justitiam faciendam non erit aliquis liber,
nisi a peccato liberatus, esse justitiæ cœperit servus ; et ipsa
est vera libertas, propter recte facti lætitiam, simul et pia
servitus propter præceptum », id est obedientiam. Est alia
libertas non vera, malæ servituti adjuncta, quæ est ad malum
faciendum, ubi ratio dissentit a voluntate, judicans non esse
faciendum, quod voluntas appetit. Ad bonum vero faciendum
concordat ratio voluntati, et ideo ibi vera libertas est et pia.

De libertate autem ad malum ej servitute mala, ait Augusti­
nus in Enrichid. : « Servi, addicti peccato scilicet, quæ potest
esse libertas nisi quando eum peccare delectat ? Liberaliter
enim servit qui sui domini voluntatem libenter facit, ac per
hoc ad peccandum liber est qui peccati servus est. »

Quæstio de libertate ad malum, an sil ipsa libertas
liberi arbitrii, an alia

Hic quæri potest utrum hæc libertas qua quis liber est ad
malum sit libertas arbitrii. Si enim libertas arbitrii est, bonum
quidem est, quia libertas arbitrii bonum naturale est. Quibus­
dam videtur quod sit ipsa libertas arbitrii, quæ semper bona
est, sed propter peccati servitutem ad malum fit liberior et
pronior : et ideo dicitur non esse vera libertas, quia ad malum
est. Aliis autem videtur quod hæc libertas arbitrii ad malum
quam supra commemoravit Augustinus non sit ipsa libertas
arbitrii, sed sit quædam pronitas peccandi, et curvitas quæ ex
peccato est et mala est.
Quæstio alia de libertate ad bonum, an ipsa sit
libertas arbitrii, vel non

Similiter etiam quæri solet utrum et illa libertas vera quæ
est ad justitiam faciendam sit ipsa libertas artitrii. Quidam
dicunt illam eamdem esse, sed per gratiam reparatam : qua
juvante libera est ad bonum. Unde Augustinus in Enchirid.,
cap. xxx, ubi supra : « Ista libertas ad bene faciendum numquam erit homini addicto et vendito nisi eum redimat ille qui
dicit : Si Filius vos liberaverit, vere liberi erilis. Quod antequam
fieri incipiat in homine, quomodo quisquam de libero arbitrio
gloriatur qui nondum est liber ad operandum bene ? » Ecce
aperte ostendit liberum arbitrium per gratiam liberari, ut per
illud bene operetur quis. Ideoque dicunt illam libertatem veram
quæ est ad bene faciendum, cujus supra meminit Augustinus,
esse libertatem ipsam arbitrii gratia Dei liberatam et adjutam.
Alii vero putant non esse ipsam arbitrii libertatem, sed aliam
quamdam quæ ex gratia et libero arbitrio in mente hominis
Deo operante incipit esse cum reparatus est.
Certa determinatio utriusque quæstionis qua dicitur libertas
ad bonum et ad malum esse libertas arbitrii
Verum nobis magis placet ut ipsa libertas arbitrii sit et
illa qua quis liber est ad malum, et alia qua quis liber est ad
bonum faciendum. Ex causis enim variis sortitur diversa
vocabula. Dicitur enim libertas ad malum faciendum ante­
quam per gratiam sit reparata ; sed cum per gratiam fuerit
reparata, dicitur libertas ad bonum faciendum : quia ante

gratiam libera est voluntas ad malum, per gratiam vero libera
fit ad bonum. Semper igitur voluntas hominis aliquo modo
libera est, sed non semper bona est : non enim est bona, nisi
a peccato liberata. Est tamen a nece sitate libera. Unde Au­
gustinus in lib. De gratia et libero arbitrio, ad Valent., cap. xv,
coi. 899, t, X : « Semper in nobis voluntas libera est, sed non
semper bona est : aut enim libera est justitiae, quando servit
peccato, et tunc est mala ; aut a peccato libera est, quando
servit justitiae, et tunc est bona. »
De libertate a miseria

Est iterum libertas a miseria, de qua Apostolus ait,
Rom., vin, 21 : Et ipsa creatura liberabitur a servitute corrup­
tionis in libertatem gloriae filiorum Dei. Hanc libertatem homo
ante peccatum habuit qui omni carebat miseria, et nulla
tangebatur molestia, et plenius habebit in futura beatitudine,
ubi miser esse non poterit : sed in hac vita, quæ est inter
primum peccatum et ultimam confirmationem, nemo a miseria
liber est, quia pœna peccati non caret.

Depetit de corruptione liberi arbitrii ut addat alia
Ex prædictis jam apparet in quo per peccatum sit immi­
nutum vel corruptum liberum arbitrium. Quia ante pecca­
tum nulla erat homini difficultas, nullumque impedimentum
de lege membrorum ad bonum, et nulla impulsio vel insti­
gatio ad malum ; nunc autem per legem carnis ad bonum
impeditur et ad malum instigatur ut non possit velle et perfi­
cere bonum nisi per gratiam liberetur et adjuvetur. Quia,
ut ait Apostolus, Rom., vu, peccatum habitat in carne. Libe­
rum ergo arbitrium, cum semper et in singulis sit liberum, non
est tamen pariter liberum et in bonis et in malis, et ad bona
et ad mala. Liberius tamen est in bonis, ubi liberatum est,
quam in malis, ubi liberatum non est ; et liberius est ad malum
quod per se potest, quam ad bonum, quod, nisi gratia liberetur
et adjuvetur, non potest.
De libertate quæ fit ex gratia, et quæ ex natura
Libertas ergo a peccato et a miseria, per gratiam est ; libertas
vero a necessitate, per naturam. Utramque libertatem, naturæ
scilicet et gratiæ, notat Apostolus cum ex persona hominis
non redempti ait, Rem., vn, 18 : Velle adjacet mihi, perficere
autem bonum1 non invenio ; ac si diceret : Habeo libertatem
naturæ, sed non habeo libertatem gratiæ ; ideo non est apud
1. AI. deest « bonum ».

me perfectio boni. Nam voluntas hominis quam naturaliter
habet non valet erigi ad bonum efficaciter volendum vel
opere implendum, nisi per gratiam liberetur et adjuvetur :
liberetur quidem, ut velit ; et adjuvetur, ut perficiat. Quia,
ut ait Apostolus, Rom., ix, 16, non est volentis velle, neque
currentis currere, id est operari : sed miserentis Dei,... qui
operatur in nobis velle et operari bonum, Philip., n, 13. Cujus
gratiam non advocat hominis voluntas vel operatio, sed ipsa
gratia voluntatem prævenit præparando, ut velit bonum ; et
praeparatam adjuvat, ut perficiat.
DIVISIO TEXTUS

Postquam determinavit de libero arbitrio, ostendendo
quid sit, et consequenter de aliis potentiis animæ, ut osten­
deret in quibus liberum arbitrium poneretur ; hic determinat
quasdam liberi arbitrii conditiones, et dividitur in partes
duas : in prima ostendit quorum sit liberum arbitrium ut
objectorum ; in secunda, quorum sit ut subjectorum, ibi :
« Et quidem secundum prædictam assignationem in his
tantum videtur esse liberum arbitrium qui voluntatem mutare
et in contraria possunt deflectere. » Circa primum duo facit :
primo ostendit quod liberum arbitrium se habet ad utrumque
oppositorum ; secundo, quod est tantum futurorum contin­
gentium, ibi : « Hoc autem sciendum est. » Et quidem secun­
dum prædictam assignationem dividitur hæc pars in duas :
in prima ostendit quorum sit liberum arbitrium quia Dei,
angelorum et hominum ; in secunda, quomodo in homini­
bus diversimode invenitur secundum diversos status, ibi :
« Ex prædictis perspicuum fit quod major fuit libertas arbi­
trii prima quam secunda. » Circa primum duo facit : primo
inducit objectionem, quod liberum arbitrium non sit in
Deo, nec in beatis ; secundo determinat veritatem, ibi : « Sed
quod Deus liberum arbitrium habeat, Augustinus docet. »
Et circa hoc duo facit : primo determinat quantum pertinet
ad Deum ; secundo quantum pertinet ad angelos, ibi : « Angeli
vero et sancti ... libero arbitrio non carent. » Circa primum
duo facit : primo ostendit quod liberum arbitrium est in Deo ;
secundo quod non eodem modo est in Deo sicut in aliis, ibi :
« Sed aliter accipitur liberum arbitrium in Creatore quam in
creaturis. »
« Ex prædictis perspicuum fit quod major fuit libertas
arbitrii prima quam secunda. » Hæc pars dividitur in duas :
in prima ostendit quomodo secundum diversos status libe­
rum arbitrium accrescit vel minuitur in hominibus1 : et quia
1. Parm. : « omnibus. »

hoc ratione diversarum libertatum contingit, ideo in secunda
parte distinguit libertatem arbitrii, ibi : « Est namque liber­
tas arbitrii triplex. » Circa primum tria facit : primo ostendit
ex prædictis quod libertas arbitrii quandoque major, quan­
doque minor invenitur ; secundo distinguit status hominis,
secundum quod libertas variatur, ibi : « Et possunt notari in
homine quatuor status liberi arbitrii » tertio inducit quoddam
corollarium ex dictis, ibi : « Unde manifestum est quod præter
alias pœnalitates pro peccato illo incurrit homo pœnam in
corruptione et depressione liberi .arbitrii. »
« Est namque libertas triplex ; » dividitur hæc pars in duas :
in prima ostendit multiplicem arbitrii libertatem ; in secunda
ostendit quæ sit causa uniuscujusque, ibi : « Libertas autem
a peccato et miseria per gratiam est. » Prima dividitur in
duas : in prima ponit libertatis distinctionem ; in secunda
inducit quamdam conclusionem ex prædictis, ibi : « Ex præ­
dictis jam apparet in quo per peccatum sit imminutum vel
corruptum arbitrium. » Circa primum tria facit : primo dis­
tinguit triplicem libertatem, et prosequitur de primo membro,
■quod est libertas a coactione ; secundo prosequitur de secundo
membro, quod est libertas a peccato; ibi : « Est et alia libertas
a peccato ; » tertio prosequitur de tertio membro, quod est
libertas a miseria, ibi : « Est iterum libertas a miseria. » Circa
secundum tria facit : primo ostendit quæ sit libertas a pec­
cato ; secundo quorum sit, ibi : « Istam libertatem qua; est a
peccato, illi soli nunc habent quos Filius per gratiam liberat
et reparat ; « tertio movet quamdam dubitationem, ibi : « Hic
quæri potest utrum hæc libertas qua quis liber est ad malum,
sit libertas arbitrii. » Et circa hoc duo facit : primo movet
dubitationem, et ponit opiniones ad utramque partem ;
secundo determinat secundum suam opinionem, ibi : « Verum
nobis magis placet ut ipsa libertas arbitrii sit et illa qua quis
liber est ad malum, et illa qua quis liber est ad bonum facien­
dum. » Item circa hoc duo facit : primo movet quæstionem
de libertate ad malum ; secundo de libertate ad bonum, ibi :
« Similiter etiam quæri solet utrum illa libertas vera quæ est
ad justitiam faciendam sit ipsa libertas arbitrii. »

QUÆSTIO PRIMA
Hic quæruntur quinque : 1° in quibus inveniatur liberum
arbitrium ; 2° utrum liberum arbitrium semper sit liberum
a coactione, ita quod cogi non possit ; 3° utrum ad omnia
opera humana liberum arbitrium se extendat ; 4° utrum libe­
rum arbitrium augeatur, vel minuatur ; 5° de definitione
libertatis quæ in Littera tangitur.

ARTICULUS PRIMUS

Utrum in Deo sit liberum arbitrium
Ad primum sic proceditur. 1. Videtur quod liberum arbi­
trium non sit in Deo. Quia, ut in lib. De somn. el vigil., cap. I,
dicit Philosophus, cujus est potentia, ejus est actus, et e
contrario. Sed actus liberi arbitrii, qui est eligere, Deo non
convenit, cum electio sequatur consilium, ut in III Ethic.,
cap. ni, dicitur. Consilium autem inquisitio quædam est
cum quodam rationis discursu, quod Deo non competit.
Ergo videtur quod in Deo non sit liberum arbitrium.
2. Præterea, in his quae secundum naturam sunt deter­
minata ad unam partem, non est liberum arbitrium. Non
enim dicimus quod lapis libero arbitrio deorsum tendat.
Sed Deus ex naturæ suæ conditione semper determinate
bonum vult. Ergo videtur quod libero arbitrio careat.
3. Præterea, videtur quod nec in aliquibus creaturis sit.
Ad libertatem enim liberi arbitrii pertinet ut aliquis sit
dominus sui actus. Sed cujuscumque agentis actus ab aliquo
priore agente causatur, ipse agens non est dominus sui actus.
Cum igitur cujuslibet creaturæ actus in causam priorem
reducatur, quæ est ipse Deus, qui omnia opera nostra in
nobis operatur, ut Isaiæ, xxvi, dicitur, videtur quod liberum
arbitrium in creatura nulla inveniatur.
4. Præterea, videtur quod saltem in beatis non sit. Quia
electio est eorum quæ sunt ad finem. Sed veniente fine cessant
ea quæ sunt ad finem. Cum ergo beati fini ultimo conjuncti
sint, videtur quod ad eos non pertinet electio, et per conse­
quens nec liberum arbitrium.
5. Item videtur quod nec in viatoribus sit. Quia electio
eorum quæ sunt ad finem, ex ratione finis trahitur. Sed sicut
in III Ethicor., cap. i, Philosophus dicit, qualis unusquisque
est, talis etiam finis videtur ei : qualitas autem1 alicujus
est determinata ex natura. Ergo videtur quod electio eorum
quæ sunt ad finem, determinetur alicui ex natura sua. Ergo
videtur quod liberum arbitrium non habeant homines ad
eligendum ea quæ ad ipsos pertinent.
6. Contra, videtur quod etiam in brutis sit. In quibus­
cumque enim est voluntarium, in illis liberum arbitrium
est. Sed ut in III Ethic., cap. v, Philosophus dicit, voluntario
1. AI. : « sed qualitas.

et pueri et alia animalia communicant. Ergo videtur quod
alia animalia liberum arbitrium habeant.
7. Præterea, liberum arbitrium consistit in electione
convenientium et refutatione nocivorum. Sed alia animalia
fugiunt nocivum, et prosequuntur conveniens. Ergo videtur
quod liberum arbitrium habeant, præcipue cum sponte
illud faciant.
Solutio. — Respondeo dicendum, quod nihil agit nisi
secundum quod est in actu ; et inde est quod oportet omne
agens esse determinatum ad alteram partem ; quod enim
ad utrumlibet est æqualiter se habens, est quodammodo
potentia respectu utriusque : et inde est, quod, ut dicit Com­
mentator in II Physic., a com. 75 ad 87, ab eo quod est ad
utrumlibet, nihil sequitur, nisi determinetur. Determinatio
autem agentis ad aliquam actionem, oportet quod sit ab
aliqua cognitione præstituente finem illi actioni. Sed co­
gnitio determinans actionem et præstituens finem, in qui­
busdam quidem conjuncta est, sicut homo finem suæ ac­
tionis sibi præstituit ; in quibusdam vero separata est, sic­
ut in his quæ agunt per naturam : rerum enim naturalium
actiones non sunt frustra, ut in II Physicorum, ibidem,
et VIII, text. 15, probatur, sed ad certos fines ordinatæ
ab intellectu naturam instituente, ut sic totum opus na­
turæ sit quodammodo opus intelligentiæ, ut Philosophus,
ibid., dicit. Sic ergo patet quod hæc est differentia in
agentibus, quia quædam determinant sibi finem et actum
in finem illum, quædam vero non : nec aliquod agens
finem sibi præstituere potest nisi rationem finis cognoscat
et ordinem ejus quod est ad finem ipsum, quod solum in
habentibus intellectum est ; et inde est quod judicium de
actione propria est solum in habentibus intellectum, quasi
in potestate eorum constitutum sit eligere hanc actionem
vel illam ; unde et dominium sui actus habere dicuntur :
et propter hoc in solis intellectum habentibus liberum arbi­
trium invenitur, non autem in illis quorum actiones non
determinantur ab ipsis agentibus, sed quibusdam aliis
causis prioribus.
Ad primum ergo dicendum, quod ea quæ dicuntur de
Deo et creaturis, ut in I libro dictum est, semper eminentius
in ipso inveniuntur, et ideo electio salvatur in Deo hoc modo
quod abjiciatur id quod imperfectionis est, retento eo quod
ad perfectionem pertinet ; quod enim post inquisitionem con­
silii electio fiat, hoc imperfectionis est et accidit libero arbi­
trio prout est in natura ignorante ; unde secundum hoc in

Deo non salvatur, sed quantum ad hoc quod determinatio
sui actus non est sibi ab alio, sed a seipso ; unde ipse verissime
sui operis dominus est, et propter hoc etiam in Littera dicitur
quod liberum arbitrium aliter in Deo quam in aliis invenitur.
Ad secundum dicendum, quod ad rationem liberi arbitrii
non pertinet ut indeterminate se habeat ad bonum vel ad
malum : quia liberum arbitrium per se in bonum ordinatum
est, cum bonum sit objectum voluntatis, nec in malum tendit
nisi propter aliquem defectum, quia apprehenditur ut bonum,
cum non sit voluntas aut electio nisi boni, aut apparentis
boni : et ideo ubi perfectissimum est liberum arbitrium,
ibi in malum tendere non potest, quia imperfectum esse
non potest. Sed hoc ad libertatem arbitrii pertinet ut actio­
nem aliquam facere vel non facere possit, et hoc Deo con­
venit ; bona enim quæ facit potest non facere, nec tamen
malum facere potest.
Ad tertium dicendum, quod Deus operatur in omnibus,
ita tamen quod in unoquoque secundum ejus conditionem :
unde in rebus naturalibus operatur sicut ministrans virtu­
tem agendi, et sicut determinans naturam ad talem actio­
nem ; in libero autem arbitrio hoc modo agit ut virtutem
agendi sibi ministret, et ipso operante liberum arbitrium
agat ; sed tamen determinatio actionis et finis in potestate
liberi arbitrii constituitur ; unde remanet sibi dominium sui
actus, licet non ita sicut primo agenti.
Ad quartum dicendum, quod illud quod est ad finem est
duplex : quoddam enim est distans a fine, et quoddam est
conjunctum fini, ut patet in generatione naturali. Imper­
fectus enim calor qui est dispositio ad formam ignis, dum
est in alteratione præcedente non conjungitur ipsi fini ;
sed caliditas ultima quæ est in termino alterationis, conjun­
gitur formae substantiali nec excluditur per eam. Ita dico
quod quædam ordinata sunt ad finem ultimum beatitu­
dinis, quæ ipsi fini conjunguntur, ut videre, amare, et hujus­
modi ; et respectu horum erit sempiterna et libera electio ;
non autem imperfectorum quæ a fine distant, ut fides, spes,
et hujusmodi.
Ad quintum dicendum, quod qualitas alicujus est duplex :
quædam ex habitu et quædam ex naturali complexione ;
et secundum illam quæ est ex habitu, videtur alicui finis
talis qualis est ipse ; verbi gratia, ei qui habet habitum
luxuriæ, videtur optimum delectabile venereum, quod est
secundum similitudinem sui habitus1. Sed ejus quod est
1. Parm. addit : « In his ergo qualitas, puta hoc quod est habere

tales esse vel non tales, est in potestate nostra : quia vel
opera causant habitum, sicut in acquisitis, vel saltem sunt
dispositiones ad habitum, sicut in infusis. Qualitas autem
quæ est ex naturali complexione, non est ad hoc quod faciat
videri esse finem hujusmodi1, sed est sicut dispositio ad illud :
sicut patet in illis qui ex naturali complexione ad luxuriam
proni sunt, quod non omnes delectabile venereum prose­
quuntur, licet eos ad hoc quodammodo naturalis complexio
' inclinet.
Ad sextum dicendum, quod Philosophus accipit volun­
tarium large, non secundum quod dicitur a voluntate, sed
secundum quod dividitur contra violentum ; unde cum vio­
lentum sit cujus principium est extra, voluntarium erit
; cujus principium est intra ; et inde est quod animalia quæ
moventur ex seipsis, motus voluntarios habere dicuntur,
nec tamen electionem habent aut voluntatem, sicut Philo­
sophus, ibidem ostendit ; unde nec liberum arbitrium.
Ad septimum dicendum, quod animalia non apprehendunt rationem convenientis per collationem, sed per quem­
dam naturalem instinctum ; et ideo animalia habent æsti­
mationem, sed non cognitionem ; sicut etiam habent memo­
riam, sed non reminiscentiam, quamvis omnia hæc partis
sensitivæ sint : et ideo ex determinatione naturæ actus suos
exercent, non autem ex propria determinatione2 ; unde
omnia ejusdem speciei similes operationes faciunt, sicut
omnis aranea similem facit telam, quod non esset si3 ex
seipsis quasi per artem operantem4 sua opera disponerent :
et propter hoc in eis non est liberum arbitrium.
ABTICULUS II
Utrum liberum arbitrium possit cogi

Ad secundum sic proceditur. 1. Addetur quod liberum
arbitrium cogi possit. Quod enim immutatur ab aliquo
agente cogitur ab illo. Sed, ut dicit Glossa ad Rom.5, c. ix,
virtuosum habitum vel vitiosum, est in potestate nostra, et conse­
quenter ejus fieri. Sed licet naturalis complexio non sit in potestate
nostra, tamen adhuc fieri ejus est in potestate nostra, ex quo talis
complexio, vel ejus qualitas, est solum dispositio finis. »
1. Parm. : « finem videri hujusmodi. »
2. Parm. addit : « agentis. »
3. Ah : « nisi. »
4. Parm. : « operantes. »
5. Sic Glossa ord., v. 16, coi. 501, t. 2, refert ex Aug., Enchirid.,
c. xcvni, coi. 277, t. 6.

Deus potest immutare voluntatem hominum in quodcumque
voluerit. Ergo videtur quod voluntas a Deo cogi possit, et
ita liberum arbitrium.
2. Præterea, omne agens quod non potest aliter operari
quam ab altero sibi determinatur, cogitur ab illo. Sed libe­
rum arbitrium non potest aliter operari quam Deus præscivit vel prædestinavit. Ergo videtur quod liberum arbitrium
a Deo cogatur.
3. Præterea, virtus superior potest cogere inferiorem.
Sed in ordine universi quædam virtutes sunt superiores
quam liberum arbitrium. Ergo ipsum cogere possunt.
4. Præterea, intellectus est altior potentia quam voluntas.
Sed intellectus cogitur in demonstrationibus, ut ex V Metaphysic., text. 6, apparet. Ergo videtur quod etiam voluntas
et liberum arbitrium cogi possint.
5. Præterea, motus inferiores regulantur secundum motus
superiores : quia omne quod non uniformiter se habet, regu­
latur per aliquid uniformiter se habens. Sed motus liberi
arbitrii maxime difformiter se habent. Ergo videtur quod
indigeant regulari per actiones uniformiter se habentes.
Hujusmodi autem in natura non sunt nisi motus cæli. Ergo
per motus siderum regulantur opera liberi arbitrii, et per
eorum potentiam cogi possunt : quod patet ex hoc quod
astrologi per cursum siderum aliqua de operationibus libero
arbitrio subjectis praenuntiant.
6. Præterea, omne quod vincitur ab aliquo cogitur ab
illo. Sed incontinentes, qui ducuntur passionibus, vincuntur
ut ex VII Ethic., cap. vin, patet. Ergo videtur quod liberum
arbitrium cogi possit.
7. Præterea, difficilius est aliquem privare omnino suo
actu quam suum actum immutare. Sed usus liberi arbitrii
potest per violentiam impediri, ut in phreneticis patet.
Ergo etiam videtur quod per violentiam cogi possit ad ali­
quid agendum.
Sed contra, ut dicit Augustinus contra Tullium, in lib. V1
De civitate Dei, cap. ix, coi. 148, t. VII, quod est necessarium
non est voluntarium. Sed liberum arbitrium in ratione sua
voluntarium habet, cum sit facultas rationis et voluntatis.
Ergo videtur quod non possit per necessitatem cogi.
Præterea, quidquid cogitur non habet dominium sui actus.
Sed ex hoc liberum arbitrium in nobis dicitur quod domini
1. Parm. : « lib. IV. »

sumus nostrorum actuum. Ergo videtur quod hoc sit contra
rationem liberi arbitrii quod cogatur.
Solutio. — Respondeo dicendum, quod est duplex co­
actio : quædam sufficiens, quæ compulsio vocatur ; quæ­
dam vero insufficiens, quæ vocatur impulsio. Sciendum est
igitur quod in partibus animæ quædam sunt quæ compelli
possunt : sed dupliciter. Quædam enim compelluntur ex
subjecto, sicut illæ vires quæ. sunt organis affîxæ : cum enim
sine organis operationes habere non possint, compulsis orga­
nis, ipsæ virtutes prohibentur vel compelluntur, earum
actibus violenter extortis. Quædam vero sunt quæ quidem
subjecto non compelluntur, quia organis affixæ non sunt ;
compelluntur tamen objecto, sicut intellectus : ipse enim
non est actus alicujus partis corporis, ut Philosophus dicit
in III De anima, text. 4 et 6, et tamen demonstrationis vi
cogitur. Voluntas autem neque subjecto cogi potest, cum
non sit organo affixa, neque objecto ; quantumcumque enim
aliquid ostendatur esse bonum, in potestate ejus remanet
eligere illud vel non eligere. Cujus ratio est, quia objectum
intellectus est verum, objectum autem voluntatis est bonum.
Invenitur autem aliquod verum in quo nulla falsitatis appa­
rentia admisceri potest, ut patet in dignitatibus ; unde intel• lectus non potest subterfugere quin illis assentiat. Similiter
etiam invenitur aliquod falsum quod nullam veri apparen­
tiam habet, ut patet in oppositis dignitatum ; unde illi
nullatenus intellectus assentire potest. Similiter etiam si
proponatur voluntati aliquod bonum quod completam boni
rationem habeat, ut ultimus finis, propter quem omnia
appetuntur, non potest voluntas hoc non velle ; unde nullus
‘non potest non velle esse felix, aut velle esse miser. In his
autem quæ ad finem ultimum ordinantur, nihil invenitur
adeo malum quin aliquod bonum admixtum habeat, nec
aliquod adeo bonum quod in omnibus sufficiat : unde quan­
tumcumque ostendatur bonum vel malum, semper potest
adhærere et fugere in contrarium, ratione alterius quod in
ipso est, ex quo accipitur, si malum est simpliciter, ut appa­
rens bonum, et si bonum est1 simpliciter, ut apparens malum ;
et inde est quod in omnibus quæ sub electione cadunt,
voluntas libera manet, in hoc solo determinationem habens
quod felicitatem naturaliter appetit, et non determinate
in hoc vel illo. Quamvis autem cogi non possit, nihilominus
tamen potest inclinari ad agendum aliquid per aliquas dis1. AI. : « et bonum esset. »

650

commentum in lib. ii sententiarum

positiones et habitus ex quibus pronior efficitur ad eligen­
dum alteram partem.
Ad primum ergo dicendum, quod Deus operatur in volun­
tate et in libero arbitrio secundum ejus exigentiam ; unde
etiamsi voluntatem hominis in aliud mutet, nihilominus
tamen hoc sua omnipotentia facit ut illud in quod mutatur,
voluntarie velit : et ita coactionis ratio tollitur ; alias esset
contradictionis implicatio, si diceretur nolle illud in quod
mutatur, et cogi ad illud : quia necessitas coactionis volun­
tati contraria est, ut in V Metaph., text. 6, Philosophus dicit.
Ad secundum dicendum, quod divina præscientia neces­
sitatem libero arbitrio non imponit, quamvis hoc quod
præscitum est impossibile sit non evenire ; et hoc quomodo
esse possit in I libro ostensum est.
Ad tertium dicendum, quod ad actum liberi arbitrii,
nulla virtus est eo superior, nisi Deus, quamvis forte aliqua
alia virtus creata simpliciter potentior sit ; unde nulla virtus
creata liberum arbitrium cogere nec immutare potest. Deus
autem potest quidem immutare, sed non cogere, eo modo
quo dicitur non posse facere ut duo contradictoria sint simul.
Ad quartum dicendum, quod quamvis intellectus sit
superior virtus quam voluntas ratione ordinis, quia prior
est et a voluntate præsupponitur ; tamen voluntas etiam
quodammodo superior est, secundum quod imperium habet
super omnes animæ vires, propter hoc quod ejus objectum
est finis ; unde convenientissime in ipsa summum libertatis
invenitur ; liber enim dicitur qui causa sui est, ut in I Metaph.,
c. ii, dicitur.
Ad quintum dicendum, quod motus cælestis se habet
ad liberum arbitrium sicut inclinans ad aliquid agendum1,'
inquantum ex impressione corporis cælestis relinquitur ali­
qua dispositio in corpore, secundum quam anima efficitur
prona ad hanc actionem vel illam, sicut ex naturali com­
plexione, quidam sunt magis proni ad unum vitium quam
alii ; et hoc modo possunt astrologi praenuntiare aliquid ex
his quæ ex libero arbitrio dependent, conjecturaliter, et non
per certitudinem scientiæ, quia virtutem coactivam suffi­
cienter super libero arbitrio non habent corpora cælestia.
Unde etiam Ptolomæus dicit, in Cenliloquio, propos. 5,
quod homo sapiens dominatur astris, quia per sapientiam
suam potest vitare ea ad quæ astra disponunt. Avicenna
tamen videtur velle, ut supra dictum est, quo motus volun1. AI. ; « sed (forte scilicet) inquantum. »

tatis reducantur sicut in regulans inanimas corporum caeles­
tium : quia ponit quod animæ inferiores sunt ex animabus
superioribus ; unde non est mirum si impressionem habet
anima superior in animam inferiorem. Sed secundum fidem
catholicam hoc stare non potest, quæ ponit animas imme• diate a Deo creari ; unde ipse solus in voluntate operari
potest, et in ipsam imprimere ; et ideo diversitates humanæ
voluntatis in uniformitatem voluntatis divinæ reducuntur,
sicut in primum regulans1.
Ad sextum dicendum, quod incontinens dicitur vinci
a passionibus non quasi cogentibus, sed vehementer incli­
nantibus ad aliquid agendum.
Ad septimum dicendum, quod usus liberi arbitrii non
impeditur per se, sed per accidens, inquantum scilicet ad
usum liberi arbitrii requiritur usus rationis, et ad usum
rationis requiritur usus imaginativæ virtutis, qui per læsionem organi impeditur.
ARTICULUS III

Utrum liberum arbitrium se extendat
ad omnia opera humana
Ad tertium sic proceditur. 1. Videtur quod liberum arbitriuifi non se extendat ad omnia opera humana. Liberum
enim arbitrium cogi non potest, ut dictum est. Sed quæ­
dam opera humana cogi possunt ; impeditur enim homo a
motu per violentiam. Ergo non omnia opera humana sunt
liberi arbitrii.
2. Præterea, in I Ethic., cap. xii, dicitur quod quædam
opera humana sunt fines. Electio autem non est finis, ut
in III Ethic., cap. v, dicitur. Cum igitur eligere sit actus
liberi arbitrii, videtur quod liberum arbitrium non sit omnium
humanorum actuum.
3. Præterea, omnes actus liberi arbitrii sunt in potestate
nostra. Sed quidam actus sunt in nobis, non in potestate
nostra existentes, sicut actus generativæ, nutritivæ et augmentativæ. Ergo non omnes actus nostri sunt liberi arbitrii.
4. Præterea, potentia determinata est ad determinatos
actus. Si igitur liberum arbitrium esset, omnium humanorum
actuum non esset determinata sed universalis potentia,
quod supra falsum esse dictum est.
1. Parm. : « primam regulam.

5. Præterea, illud quod est præter voluntatem est etiam
præter liberum arbitrium, cum liberum arbitrium sit facul­
tas voluntatis et rationis, ut supra dictum est. Sed, ut Dio­
nysius dicit, iv cap. De divin, nom., § 82, col. 731, t. I, malum
est præter voluntatem. Ergo liberum arbitrium hominum
ad mala opera non se extendit.
Sed contra est quod Damascenus dicit in II libro quod
homo libero arbitrio inquirit, eligit, impetum facit ad opus,
et sic de aliis. Ergo videtur quod ad ipsum pertineant omnes
actus humani.
Præterea, ut supra dictum est, liberum arbitrium est
voluntas. Sed omnes actus humani sunt voluntarii. Ergo
sunt etiam liberi arbitrii.
Solutio. — Respondeo dicendum, quod actus alicujus
potentiæ vel habitus potest esse dupliciter : vel quia elicit
ipsum, vel quia imperat eum. Ille autem actus proprie a
potentia elici dicitur qui immediate ab ipsa potentia procedit,
sicut ab intellectu intelligere : et hoc modo non omnes actus
humani sunt liberi arbitrii ; sed proprius actus ejus est eligere,
ut supra dictum est. Sed per imperium voluntatis et liberi
arbitrii moventur etiam aliæ potentiæ in suos actus ; unde
virtus appetitiva dicitur movens, quia imperat motum, et
virtus motiva affixa musculis et nervis, quia exequitur : et
per modum istum omnes actus humani sunt liberi arbitrii,
quia ab ipso imperati1.
Ad primum ergo dicendum, quod liberum arbitrium non
potest cogi in suo actu proprio, qui est eligere, sed tamen
potest cogi in aliquibus imperatis ab ipso propter coactionem
virtutum exequentium.
Ad secundum dicendum, quod illud quod est finis respectu
quorumdam potest esse etiam ordinatum ad ulteriorem
finem, nisi sit ultimus finis. Nulla autem operatio humana est
finis ultimus nisi per accidens, inquantum scilicet fini ultimo
conjungit ; et ideo omnium operationum humanarum potest
esse electio, non quidem inquantum sunt finis, sed inquantum
sunt ad finem : quamvis enim vincere sit finis militaris poten­
tiæ, ordinatur tamen ad ulteriorem finem ; unde sub elec­
tione cadere potest.
Ad tertium dicendum, quod homo ex hoc dicitur homo
quod rationem habet ; unde illi tantum actus dicuntur actus
humani qui sunt virium rationalium vel per essentiam, vel
per participationem. Virtutes autem nutritivæ partis nullo
1. Parm. addit : « sed non eliciti. »

modo rationem participant, ut in I Ethic., cap. ult., dicitur ;
unde earum actus operationes humanæ non dicuntur.
Ad quartum dicendum, quod ratio illa sequeretur, si omnia
•opera humana essent liberi arbitrii quasi elicita ab ipso quod
non est verum, ut dictum est ; unde non sequitur quod sit
universalis potentia.
Ad quintum dicendum, quod malum in eo quod malum
est, præter voluntatem est ; sed operatio humana, inquantum
apparet bona, sub voluntate cadere potest ; et ita potest esse
ejus electio et libero arbitrio subjacere.
ARTICULUS IV
Utrum libertas arbitrii augeatur vel minuatur

Ad quartum sic proceditur. 1. Videtur quod libertas arbi­
trii non augeatur neque minuatur. Illud enim quod pertinet
ad rationem potentiæ non variatur per actus vel habitus ;
cum priora a posterioribus non varientur, sed eis subjaceant.
Sed libertas pertinet ad rationem potentiæ, quæ liberum
arbitrium dicitur. Ergo non potest per actus vel habitus vir­
tutis aut vitii augeri et minui.
2. Præterea, illud quod sequitur naturam aliquam, æqualiter invenitur in omnibus habentibus naturam illam. Sed
liberum arbitrium consequitur naturam intellectivam, ut
dictum est. Ergo in eis non augetur nec minuitur.
3. Præterea, liberum arbitrium dicitur ex eo quod cogi non
potest. Sed negationes magis et minus non recipiunt magis
et minus in diversis, vel in eodem secundum diversos status.
Ergo liberum arbitrium non dicitur secundum1, etc.
4. Præterea, illud quod est fortius non vincitur nec in
servitutem deducitur ab eo quod est debilius. Sed liberum
arbitrium est fortius quam sint passiones peccati, quia eis
resistere potest et sibi subjugare. Ergo videtur quod non
minuatur liberum arbitrium per servitutem peccati.
5. Præterea, in illud quod quilibet per se potest, unus non
est altero liberior. Sed in malum quilibet per se potest1
2, et
sine gratia. Ergo videtur quod liberum arbitrium alicujus
non sit liberius ad malum quam alterius ; et ita videtur quod
liberum arbitrium non augeatur vel minuatur.
1. Parm. : « sed negationes non recipiunt magis et minus in diver­
sis,... » et omittit : « Ergo liberum arbitrium non dicitur secundum. »
2. Parm. addit : « et in gratia. »

Sed contra est quod dicitur ad Rom., vu, 19 : Non quoi
volo bonum, hoc ago
*
. Hoc autern in persona hominis damnati
dicitur, ut una Glossa exponit. Cum ergo in statu innocentiae
nihil a bono impediret, videtur quod liberum arbitrium
augeatur et minuatur.
Præterea, non redimitur nisi quod in servitute fuit. Sed
per sanguinem Christi de peccato redempti sumus, ut in
I Petri, i, dicitur. Ergo per peccatum in servitutem trahimurr
et ita libertas minuitur.
Solutio. — Respondeo dicendum, quod liberum arbi­
trium dicitur ex eo quod cogi non potest. Coactio autem, ut
prius dictum est, est duplex : una compellens, et alia inducens
vel impellens. Hoc autem est naturale et essentiale libero
arbitrio ut sufficienter non cogatur coactione compellente,
et hoc sequitur ipsum in quolibet statu ; unde non augetur
talis libertas nec diminuitur per se, sed per accidens tantum.
Omnis enim proprietas quæ consequitur naturam aliquam,
quanto natura illa nobilius invenitur in aliquo, tanto etiam
proprietas illa perfectius participatur ab eo, secundum quem
modum homo dicitur minus intelligens quam angelus ; et ita
etiam libertas a necessaria coactione nobilius invenitur in
Deo quam in angelo, et in uno angelo quam in alio, et in
angelo quam in homine. Libertas autem illa quæ est ab impel­
lentibus et disponentibus in unam partem, augetur et minui­
tur, et acquiritur et amittitur, secundum quod, illa dispo­
nentia augentur et minuuntur, et acquiruntur vel amittuntur ;
unde libertas talis per se etiam augetur et minuitur in homine
secundum diversos status.
Ad primum ergo dicendum, quod libertas a necessitate
est quæ consequitur naturam potentiæ ; et ideo per actus et
habitus non variatur : sed libertas a disponentibus sequitur
habitum et actum ; et ideo secundum diversitatem actuum
et habituum variatur.
Ad secundum dicendum, quod in quibus invenitur natura
una æqualiter, invenitur etiam æqualiter illud quod conse­
quitur naturam illam. Sed natura intellectiva non invenitur
æqualiter in Deo, angelo et homine. Unde nec etiam libertas
a coactione æqualiter in omnibus est.
Ad tertium dicendum, quod quamvis negatio per se non
recipiat magis ac minus, tamen per accidens intenditur et
remittitur, scilicet per intensionem et remissionem suæ
causæ : sicut dicuntur majores tenebrae, quanto est majus
* Facio.

obstaculum lucis ; unde etiam secundum quod causa liber­
tatis, quæ est natura intellectiva, invenitur nobilior et
minus nobilis, secundum hoc etiam ipsa libertas intenditur
quodammodo et remittitur.
Ad quartum dicendum, quod liberum arbitrium nunquam
ita vincitur aut servituti subjicitur passionibus peccati, ut ad
peccandum compellatur, quia jam sibi in peccatum non impu­
taretur ; sed dicitur esse subjectum peccato, inquantum ex
peccato inclinatur ad peccandum sicut a disponente, non
sicut a compellente.
Ad quintum dicendum, quod quamvis quilibet per se
possit in malum, non tamen potest quilibet eodem modo
malum facere sicut ille qui habet habitum malitias : uni­
cuique enim habenti habitum est delectabilis operatio quæ est
secundum habitum illum ; et ideo illi qui habent habitus
corruptos, opera abominabilia delectabiliter et sine abomina­
tione exercent ; et ideo libere illud facere dicuntur, inquan­
tum per habitum corruptum reprimitur contradictio rationis,
ratione obtenebrata : quod non potest esse in illis qui talibus
habitibus carent ; et ideo dicit Philosophus, in V Ethicor.,
cap. xm, quod justus non potest statim facere opera injus­
titiae, sicut injustus facit.

ARTICULUS V
Utrum liberum arbitrium distinguatur tripliciter
Ad quintum sic proceditur. 1. Videtur quod inconve­
nienter distinguatur liberum arbitrium tripliciter. Secundum
enim diversos status libertas arbitrii variatur. Status autem
hominis quatuor in Littera assignantur. Ergo et quatuor liber­
tates arbitrii distingui debent.
2. Præterea, plus differt peccatum a justitia quam pec­
catum a miseria ; cum prima se habeant ut opposita, secunda
ut causa et effectus. Si ergo assignatur alia libertas a peccato
et a miseria, multo fortius debet distingui etiam alia libertas
a peccato et a justitia.
3. Præterea, Anselmus dicit, De lib. arb., cap. i, coi. 489,
t. I, quod posse peccare neque est libertas neque pars liber­
tatis. Sed libertas a justitia est secundum hoc quod est posse
peccare. Ergo videtur quod inconvenienter libertatem talem
assignet.
4. Præterea, sicut differt peccatum et justitia, sic differt
gloria et miseria. Si ergo contra libertatem a peccato ponit

libertatem a justitia, videtur quod etiam contra libertatem
a miseria deberet ponere libertatem a gloria.
5. Præterea, necessitas quædam miseria est. Sed pars non
debet dividi contra totum. Ergo inconvenienter libertatem a
necessitate dividit contra libertatem a miseria.
6. Præterea, Bernardus, Tract, de gral. et lib., cap. iv, § 11,
col. 407, t. II, distinguit triplicem, libertatem, scilicet
libertatem arbitrii, libertatem consilii, et complaciti. Cum
igitur horum Magister mentionem non faciat, videtur insu­
fficiens in libertatis distinctione.
Solutio.
— Respondeo dicendum, quod libertas in sui
ratione negationem coactionis includit. Omnis autem privatio
distinguitur secundum ea quæ privantur ; unde secundum ea
quæ cogere possunt vel impedire, oportet libertatis distinc­
tionem sumi. Ut autem prius dictum est, duplex est coactio :
quædam perfecta, quæ quidem simpliciter coactio dici potest,
et quædam est imperfecta, quæ potius impulsio quam coactio
dicitur. Si ergo consideretur libertas secundum quod remo­
vetur perfecta coactio, sic erit libertas a coactione et neces­
sitate, quæ quidem per se et semper liberum arbitrium sequi­
tur ; unde in Littera dicitur, quod in omnibus invenitur, sine
qua peccatum imputari non posset. Si autem dicatur libertas
per remotionem impellentis seu impedientis, hoc est dupli­
citer : quia hoc quod impellit liberum arbitrium aut impedit,
vel facit hoc per se, sicut habitus et dispositiones, quæ fiunt in
ipsa anima, et sic est libertas a peccato ; vel per accidens, sicut
impotentiae vel pœnalitates, quæ sunt ex parte corporis,
usum liberi arbitrii impedientes : et sic est libertas a miseria.
Ad primum ergo dicendum, quod libertates non distin­
guuntur secundum diversos status hominis, cum una libertas
in diversis statibus participetur. Libertas enim a necessitate
omnibus statibus communis est. Libertas autem a peccato
est tribus statibus communis, scilicet primo statui innocentiae
et tertio qui est post reparatioenm gratiæ, et quarto qui est in
gloria ; tamen secundum magis et minus, sicut in Littera
designatur. Libertas autem a miseria duobus statibus com­
munis est, scilicet statui innocentiae et statui gloriæ.
Ad secundum dicendum, quod liberum arbitrium quamvis
possit in bonum et in malum, tamen per se in bonum ordi­
natum est : et ideo illud quod impedit ipsum a bono, simpli­
citer impeditivum ipsius est, et corruptivum ; et propter hoc
libertas ab eo quod impedit a bono, simpliciter libertas dici­
tur, quæ est libertas a peccato ; quod autem impedit illud a.

malo, quod corruptio ejus est, non est impeditivum ejus nisi
secundum quid : sicut etiam cum corrumpitur ignorantia in
homine, dicitur corruptio secundum quid. Hoc autem quod a
peccato impedit, est justitiæ rectitudo in ratione existens :
et inde est quod libertas a justitia non est libertas simpliciter,
sed secundum quid ; et ideo inter principales partes libertatis
assignari non debet, sed tamen reducitur ad illam libertatem
quæ est a peccato, propter similitudinem in modo ; sicut
enim peccatum per se impedit a bono per modum habitus vel
dispositionis, ita etiam justitia impedit a malo.
Ad tertium dicendum, quod non est libertas simpliciter,
ut dictum est, libertas a justitia, sed secundum quid ; et
propter hoc etiam non computatur inter partes principales,
sed quasi per consequens reducitur ad alteram libertatum, ut
dictum est.
Ad quartum dicendum, quod de ratione beatitudinis vel
gloriæ est ut aliquis omnia habeat quæ vult, et nihil mali
velit, ut dicit Augustinus, lib. XIII De Trinitate, cap. vi et vu,
coi. 1020, t. VIII ; et ideo gloria in nullo impedit usum liberi
arbitrii, et propter hoc non assignatur aliqua libertas a gloria ;
nulla enim voluntas miseriam quærit et gloriam fugit, cum
omnes naturaliter beati esse velint.
Ad quintum dicendum, quod coactionem illam quæ liber­
tate necessitatis excluditur, miseria non includit, eo quod nun­
quam ad tantam miseriam devenitur ut liberum arbitrium
cogi possit : et ideo non inconveniens, si libertas a necessi­
tate contra libertatem a miseria distinguatur.
Ad sextum dicendum, quod Magister, ut ex dictis patet,
distinguit liberum arbitrium secundum ea a quibus est liber­
tas, et hæc est per se divisio ejus, ut dictum est. Bernardus
autem distinguit libertatem secundum terminum ad quem,
et hoc est illud quod sub electione cadit. Cum igitur nihil
cadat sub electione nisi secundum quod habet aliquam ratio­
nem boni, secundum diversos gradus bonitatis in humanis
actibus diversas libertates distinguit. Est enim aliquid in
humanis actibus quod est licitum, quia nulla lege prohi­
betur : et respectu hujusmodi dicit libertatem arbitrii, quia
in judicio nostro consistit utrum hoc sequamur vel non.
Ulterius est aliquid quod non tantum est licitum, sed etiam
utile est ; quia omnia licent, sed non omnia expediunt, ut
Apostolus ait : et secundum hoc assignat libertatem consilii,
quia consilium est de meliori bono, quod est expediens ad
salutem. Est etiam aliquid quod delectat, et respectu hujus-

modi assignat libertatem complaciti ; unde dicit quod « liber­
tas arbitrii discernere habet quid liceat, libertas autem con­
silii probare quid expediat, libertas autem complaciti expe­
riri quid libeat. »
EXPOSITIO TEXTUS

« Quod philosophi definientes dixerunt liberum de volun­
tate judicium. » Sciendum quod illa non est vera definitio,
sed quædam notificatio ; unde large definitionem sumit,
Differt autem a prædicta superius assignata : quia illa data
est secundum hoc ad quod est liberum arbitrium, quia scilicet
in bonum et malum ; hæc autem datur secundum libertatis
causam. Inde cum dicitur : « Liberum de voluntate judicium ».
hæc præpositio « de » libertatis causam notat : quia voluntas,
ut prius dictum est, totius libertatis non1 est.
« Et quidem secundum prædictam assignationem in his
tantum videtur esse liberum arbitrium qui voluntatem
mutare et in contraria possunt deflectere ; » non secundum
illam philosophorum, quam ponunt secundum suam exposi­
tionem, quam addit dicens, quod « liberum est ad utrumlibet »,
sed secundum illam quam supra ex verbis Augustini accipit.
« Non potest non12 peccare : ante reparationem etiam mor­
taliter, post reparationem vero saltem venialiter. » Intelligendum est quantum ad præsens pertinet, quia de hoc
infra quæretur « non peccare », id est non in peccato esse,
sicut etiam videre dupliciter sumitur, pro habere visum et
pro uti visu.
« Corrupta est ergo libertas arbitrii per peccatum et ex
parte perdita. » Corruptam dicit propter libertatem a necessi­
tate, quæ naturalis est, sicut etiam alia bona naturalia per
peccatum corrumpuntur, licet semper maneant ; perditam
vero ostendit propter libertatem a peccato, quæ quidem ex
toto, adveniente peccato, tollitur, sicut et alia innocentiæ
et gratiæ bona.
« Hic quæri potest utrum hæc libertas qua quis liber est
ad malum, sit libertas arbitrii. » Sciendum est quod si libertas
dicat facultatem ipsius potentiæ, sic eadem est libertas
arbitrii et a peccato et a justitia ; quæ quidem per illa, sicut
per quosdam habitus, disponitur. Si autem dicat facultatem
habitus, tunc alia libertas est a peccato et a justitia, et utraque
.superadditur libertati arbitrii, sicut habitus potentiæ. Unde
secundum aliquid utraque opinio verum dicit.
1. Parm. : « finis. »
2. In editis hic quoque omittitur « non ».

« Liberius est ad malum, quod per se potest, quam ad
bonum, quod, nisi gratia liberetur et adjuvetur, non potest. »
Videtur hoc esse falsum : quia, ut dictum est, ad malum
non est libertas, nisi secundum quid ; et quod est simpliciter
est magis eo quod est secundum quid. — Et dicendum quod
hæc comparatio non attenditur secundum proprietatem
libertatis : quia libertas ad bonum magis est libertas quam
libertas ad malum ; sed attenditur secundum sufficientiam
liberi arbitrii, quod quidem per se in quodlibet malum potest,,
lion autem in quodlibet bonum.

DISTINCTIO XXVI
De gratia operante et coopérante
Hæc est gratia operans et coopérons. Operans enim gratia
præparat hominis voluntatem, ut velit bonum ; gratia coopé­
rons adjuvat, ne frustra velit. Unde Augustinus in lib. De gratia
et libero arbitrio, cap. χνιι, coi. 901, t. X : « Cooperando Deus
perficit in nobis quod operando incipit. Quia ipse ut velimus
operatur incipiens, quod volentibus cooperatur perficiens.
Ut ergo velimus operatur ; cum autem volumus, et sic volumus
ut perficiamus, nobis cooperatur. Tamen sine illo vel operante
ut velimus, vel coopérante cum volumus, ad bona pietatis
opera nihil valemus. » Ecce his verbis satis aperitur quæ sit
operans gratia, et quæ cooperans. Operans enim est quæ
prævenit voluntatem bonam : ea enim liberatur et præparatur hominis voluntas, ut sit bona, bonumque efficaciter
velit. Cooperans vero gratia voluntatem jam bonam sequitur
adjuvando. Unde Augustinus contra Julianum hæreticum,
qui bonam voluntatem ex libero arbitrio tantum esse dicebat,
atque hominem per liberum arbitrium posse bonum velle et
operari sine gratia asserebat, ait : « Apertam de commenda­
tione gratiæ Apostolus protulit sententiam cum ait, Rom., ix,
16 : Non est volentis neque currentis, sed miserentis Dei. Hoc,
si attenderes, Juliane, non extenderes contra gratiam merita
voluntatis humanæ. Non enim ideo miseretur Deus alicujus,
quia voluit et cucurrit ; sed ideo voluit et cucurrit, quia miser­
tus est Deus. Præparatur enim hominis voluntas a Deo, et
a Domino gressus hominis diriguntur. » Ideoque congrue ait1 :
« Non est volentis neque currentis, sed miserentis Dei. Non
quia hoc sine nostra voluntate agatur, sed quia voluntas nostra
nil boni agit, nisi divinitus adjuvetur. Unde alibi Apostolus ait,
I Cor., xv, 10 : Non autem ego, sed gratia Dei inecum. Non
ideo hoc dicit1
2 quia nihil boni agebat ; sed quia nihil boni
ageret, si illa non adjuvaret. » His testimoniis aperte insinuatur,
quia voluntas hominis gratia Dei prævenitur atque præparatur,
ut fiat bona, non ut fiat voluntas. Quia et ante gratiam voluntas
erat, sed non erat bona et recta voluntas. Voluntatem ipsam
Augustinus in lib. De duabus animabus, cap. x, § 14, coi. 104,
t. VIII, ita definit : « Voluntas est animi motus, cogente nullo,
1. De perfectione justitiæ, c. xix, coi. 313, t. 10.
2. Epist. clxxxvi, § 36, coi. 830, t. 2.

ad aliquid non admittendum1, vel adipiscendum. » Hæc autem
ut non admittat malum vel adipiscatur bonum, prævenitur
•et præparatur Dei gratia. Unde Apostolus gratiam prævenientem et subsequentem commendans, id est operantem et
•cooperantem, vigilanter dixit, Rom., ix, 16 : Non est volentis
neque currentis, sed miserentis Dei ; et non e converso : non
est miserentis Dei, sed volentis et currentis. « Nam si, ut qui­
busdam placuit, quod dictum est, ita accipiatur : Non est
volentis neque currentis, sed miserentis Dei, tanquam diceretur1
2:
non sufficit sola voluntas hominis, si non sit etiam misericordia
Dei ; e contra dicitur : non sufficit etiam misericordia Dei,
si non sit etiam voluntas hominis. At per hoc, si recte dictum
est illud, quia id voluntas hominis sola non implet, cur non
etiam e contrario recte dicitur : non miserentis est Dei, sed
volentis est hominis ; cum id misericordia Dei sola non im­
pleat ? Homo enim credere vel sperare non poterit, nisi velit ;
nec pervenire ad palmam, nisi voluntate currat. Restat ergo
ut ideo ita recte dictum intelligatur, ut totum detur Deo,
qui hominis voluntatem bonam prævenit, et præparat adjuvan­
dam, et adjuvat præparatam. Nolentem prævenit, ut velit ;
volentem subsequitur, ne frustra velit. » Ecce his verbis et
aliis præmissis evidenter traditur, quod voluntas hominis
præparatur et prævenitur gratia Dei, ut bonum velit, et adju­
vatur, ne frustra velit.

Quod bona voluntas comitatur gratiam

Itaque bona voluntas comitatur gratiam, non gratia volun­
tatem. Unde Augustinus3, Ad Paulinum, scribens contra
Pelagianos, Epist. clxxxvi, § 10, coi. 819, t. II, inquit : « Cum
fides impetrat justificationem, sicut unicuique Deus partitus
est mensuram fidei, non gratiam Dei aliquid meriti præcedit
humani ; sed ipsa meretur augeri, ut aucta mereatur et perfici,
voluntate comitante, non ducente ; pedisequa, non prævia. »
Ecce hic expresse habes, quod gratia prævenit bonæ volun­
tatis meritum, et ipsa voluntas bona4 pedisequa est gratiæ,
non prævia.
Quæ sit gratia voluntatem præveniens, scilicet fides cum dilectione

Et si diligenter intendas, nihilominus tibi monstratur quæ
sit ipsa gratia voluntatem præveniens et præparans, scilicet
fides cum dilectione. Ideoque Augustinus, in eodem, §§ 9
1.
2.
3.
4.

Augustinus : « non amittendum. »
Enchirid., cap. xxxn, coi. 248, t. 6. Plenius in August, textu.
Cod. : « Augustinus, Ad Bonifacium papam. »
Al. deest « bona ».

et 10, col. 819, t. II, tractans quomodo justificati sumus ex
fide, et tamen gratis ; utrumque enim dicit Apostolus qui
dicit, Rom., v, 1 : Justificati ex fide ; alibi autem, Rom., m,
24, ait : Justificati gratis per gratiam : Hoc, inquit, ideo1
dixit, ne fides ipsa superba sit, ne dicat sibi : Si ex fide justi­
ficati, quomodo gratis ? Quod enim fides meruit, cur non
potius j-edditur quam donatur ? Non dicat ista homo fidelis :
quia, cum dixerit : habeo fidem, ut merear justificationem,
respondetur ei : quid habes quod non accepisti ? Fides enim
qua justificatus es, gratis tibi tradita est. » Hic aperte osten­
ditur quod fides est causa justificationis, et ipsa est gratia et
beneficium quo hominis praevenitur voluntas et præparatur.
Unde Augustinus in I libro Retract., cap. ιχ, § 4, col. 596,
t. I : « Voluntas est qua et peccatur et recte vivitur. Voluntas
vero ipsa nisi Dei gratia liberetur a servitute qua peccati
serva facta est, et ut superet vitia adjuvetur, recte pieque
vivi a mortalibus non potest : et hoc beneficium quo liberatur,
nisi eam praeveniret, jam meritis daretur, et non esset gratia,
quæ utique gratis datur. » Prævenitur ergo bona hominis
voluntas illo gratiæ beneficio quo liberatur et præparatur ;
et illud beneficium recte fides Christi intelligitur, sicut Augusti­
nus in Enchir., cap. cvi12, coi. 281, t. VI, evidenter ostendit,
dicens : « Ipsum liberum arbitrium liberandum est post illam
ruinam a servitute peccati ; nec omnino per seipsum, sed per
solam Dei gratiam, quæ in fide Christi posita est, liberatur,
ut voluntas ipsa præparetur. » Ecce aperte dicit gratiam per
quam liberatur arbitrium et præparatur voluntas positam
esse in fide Christi. « Fides enim Christi, » ut in eodem, cap. cxvn,
coi. 287, ait, « impetrat quod lex imperat ».

Quod voluntas bona, quæ prævenitur gratia,
quædam Dei dona prævenit
Ipsa tamen eadem voluntas quædam gratiæ dona prævenit.
Unde Augustinus in Enchirid., c. xxxm3, coi. 247, t. VI :
« Præcedit bona voluntas hominis multa Dei dona, sed non
omnia. Quæ autem non præcedit, ipsa in eis est, et ipsa juvat.
Nam utrumque legitur in sanctis eloquiis, et : Misericordia
ejus præveniet me, psalm, lviiiç ; et : Misericordia ejus subsequetur me, psalm, xxii, 6. Nolentem quippe prævenit, ut velit ;
volentem subsequitur, ne frustra velit. Cur enim admonemur
orare pro inimicis nostris nolentibus pie vivere, nisi ut Deus
in eis operetur et velle ? Itemque cur admonemur petere ut
accipiamus, nisi ut ab illo flat quod volumus a quo factum
1. AI. : « hoc enim ipso, » etc.
2. Parm. : « cap. cxvi. »
3. Parm. ; « cap. xxx. »

«st ut veiimus ? Inde Apostolus ait, Rom., ix, 16 : Non est
volentis neque currentis, sed miserentis Dei. » Ex his apparet
quod bona hominis voluntas quædam Dei dona prævenit,
quia eam comitatur gratia adjuvans ; et quibusdam præ­
venitur, quia eam prævenit gratia operans, scilicet fides cum
charitate.
Quæ prædictis videntur contraria,
scilicet quod videtur dici fidem esse ex voluntate

Non est tamen ignorandum quod alibi Augustinus signi­
ficare videtur, quod ex voluntate sit fides, de illo verbo Apostoli,
scilicet : Corde creditur ad justitiam, ita super Joan, trac­
tans, tract, xxvi, § 2, col. 1607, t. Ill : « Ideo non simpliciter
Apostolus, Rom., x, 10, ait : Creditur, sed corde creditur ; quia
cætera potest homo nolens, credere autem non nisi volens.
Intrare ecclesiam et accedere ad altare potest nolens, sed
non credere. » Item Super Gen., cap. xxiv, 57, ubi Laban et
Bathuel dixerunt : Vocemus puellam, et quæramus ejus volun­
tatem, dicit expositor1, quia fides est voluntatis, non neces­
sitatis. Ad quod respondentes dicimus, non hæc ita accipienda
fore ut ex voluntate hominis fides intelligatur provenire ;
cum ipsa sit propter Dei donum, ut ait Apostolus, Eph., n,
et ex ea bona hominis merita incipiant, per hanc enim, ut ait
Augustinus Super psal. lxvi, justificatur impius, id est, de
impio pius fit, ut deinde ipsa fides incipiat per dilectionem
operari, unde omnia bona merita incipiunt. Sed potius hæc
ideo dicta sunt, quia non est fides nisi in eo qui vult credere :
cujus bonam voluntatem fides prævenit, non tempore, sed
causa et natura. Unde Augustinus supra congruenter dixit,
quia bona voluntas in eis donis est, quæ12 præcedit, et ipsa
juvat : quia ea juvat quibus prævenitur, dum eis consentit
ad effectum boni, et in eis est, quia tempore ab eis non preceditur.
Quædam adhuc addit quæ graviorem faciunt quæstionem,
scilicet quod cogitatio boni præcedit fidem

Cæterum hanc quæstionem magis acuunt et urgent verba
Augustini, quibus in lib. De prædestinatione sanctorum, cap. n,
§ 5, coi. 962, t. X, utitur, pertractans illud verbum Apostoli,
II Cor., ni, 5 : Non quod sufficientes simus cogitare aliquid a ,
nobis quasi ex nobis : « Attendant, inquit, hic et verba ista
perpendant qui putant ex nobis esse fidei inceptum, et ex
1. Quod hic ut ab expositore dictum notatur, habet Glossa interlinearis ibi, nec alibi occurrit. Nicolai'.
2. AI. apponitur « non ».

Deo esse fidei supplementum. Commendans enim istam gratiam,
quæ non datur secundum aliqua merita, sed efficit omnia bona
merita, inquit : Non quod sufficientes simus cogitare aliquid
boni, scilicet ex nobis. Quis autem non videat prius esse cogi­
tare quam credere ? Nullus quippe credit aliquid, nisi prius
cogitaverit esse credendum Si ergo cogitare bonum non est
ex nobis, ut hic Apostolus tradit, nec credere ; quanquam et
ipsum credere nihil est aliud quam cum assensione mentis
cogitare » Hic videtur insinuare quod cogitatio bona præcedat fidem, et ita bona voluntas præveniat fidem, non præveniatur ; quod prædictis adversari videtur. Ad hoc autem dici­
mus quod aliquando cogitatio bona, sive voluntas prævenit
fidem ; sed non est illa bona voluntas vel cogitatio, qu^ recte
vivitur. Illa enim sine fide et charitate non est. Nam ut ait
Augustinus ad Anastasium, Epist. ci.xv, §§ 2 et 3, coi. 593,
t. II, sine spiritu non est voluntas hominis libera, cum cupi­
ditatibus vincatur ; non est libera ad bonum nisi liberata fuerit.
Non autem liberatur nisi per Spiritum sanctum charitas
diffundatur in cordibus. Non est libera voluntas, nisi eam
liberet gratia per legem fidei : id est, non est libera sine fide
operante per dilectionem ; et illam sufficienter habere bonum
est1. Non est enim fructus bonus qui de radice charitatis non
surgit. Si vero adsit fides operans per dilectionem, fit delectatio
boni.

De illa cogilalione boni quæ præcedil fidem plene disseritur

Illa autem cogitatio, sive voluntas, quæ fidem et charitatem
aliasque justificationes præcedit, non sufficit ad salutem,
nec ea recte vivitur ; et hac voluntate concupiscitur illa bona
voluntas, quæ est magnum bonum, ista vero non. Alia ergo
est illa voluntas, sive cogitatio, alia ista. Et sicut illa istam
præcedit, ita illam prævenit intellectus. Unde Augustinus
ista distinguens Super illum locum psalmi cxvm : Concupivit
anima mea desiderare justificationes luas, coi. 1520, t. IV :
« Concupivi desiderare, inquit, non desideravi. Videmus enim
ratione nonnunquam quam utiles sunt justificationes Dei ;
sed infirmitate præpedïti aliquando non desideramus. Prævolat ergo intejlectus, sequitur tardus aut nullus affectus ;
scimus bonum, nec delectat agere, et cupimus ut delectet.
Sic iste olim desiderare concupiscebat quæ bona esse cernebat,
cupiens eorum habere delectationem quorum potuit videre
rationem. Ostendit itaque1
2 quibus quasi gradibus ad eas
perveniatur. Prius enim est ut videantur, quam sint utiles
1. In textu Magistri edit. Venetæ an. 1566 : « et illa sufficienter
vere bona est » ; cui concinit Nicolai’.
2. AI. : « utique. »

DISTINCTIO XXVI

665

.et honestæ, deinde ut earum desiderium concupiscatur ; postre­
mo ut proficiente gratia delectet earum operatio, quarum
rsola ratio delectabat. » Attende hunc ordinem gratiarum quem
hic distincte assignat Augustinus, qualiter scilicet intellectus
bonorum præcedit concupiscentiam eorumdem, et ipsa con­
cupiscentia delectationem, quæ fit per fidem et charitatem ;
qua habita, vere bona est voluntas qua recte vivitur, ipsaque
fldei comes est, non prævia. Qui verba Augustini præmissa
secundum hanc distinctionem considerat, nullam ibi repu­
gnantiam fore animadvertit, non ignorans etiam ante gratiam
prævenientem et operantem, qua voluntas bona præparatur
in homine, praecedere quædam bona ex Dei gratia et libero
arbitrio, quædam etiam ex solo libero arbitrio quibus tamen
vitam non meretur, nec gratiam qua justificatur. Illius enim
■gratiæ percipiendæ quæ voluntatem contra hominis sanat,
ut sanata legem impleat, nulla merita præcedunt. Ipsa est
enim qua justificatur impius ; id est fit justus qui prius erat
impius. Meritis autem impii non gratia, sed pcena debetur ;
nec ista esset gratia, si non daretur gratuita. Datur autem
•gratuita, quia nihil boni ante feceramus unde hoc mereremur.
Non negamus tamen multa ante hanc gratiam et præter hanc
jgratiam ab homine fieri bona per liberum arbitrium, ut tradit
auctor Hypognostic.1, lib. Ill, cap. iv, col. 1623, t. VIII, in
Responsionibus contra Pelagianos, ubi dicit homines per liberum
arbitrium agros colere, domos ædificare et alia plura bona
dacere sine gratia coopérante.
Utrum una eademque sil gratia quæ dicitur gratia operans et
coopérons

Hic considerandum est, cum prædictum sit per gratiam
■ operantem et prævenientem voluntatem hominis liberari ac
præparari, ut bonum velit, et per gratiam cooperantem et
subsequentem adjuvari, ne frustra velit : utrum una et eadem
sit gratia, id est unum munus gratis datum, quod operetur
■et cooperetur ; an diversa, alterum operans, et alterum coopé­
rons. Quibusdam non irrationabiliter videtur quod una et eadem
sit gratia, idem donum, eadem virtus, quæ operatur et coope­
ratur ; sed propter diversos ejus effectus, dicitur operans et
• cooperans. Operans enim dicitur, inquantum liberat et præ'parat voluntatem hominis, ut bonum velit ; cooperans, inquan­
tum eamdem adjuvat, ne frustra velit, scilicet ut opus faciat
bonum ; ipsa enim gratia non est otiosa, sed meretur augeri,
•ut aucta mereatur et perfici.
'

1. Cod. ; « Augustinus in Responsionibus, » etc.

666

COMMENTUM IN LIB. II SENTENTIARUM

DIVISIO TEXTUS

Ostenso quam scientiam et quam potentiam homo in primo
statu habuit, hic ostendit quam gratiam accepit ; et dividitur
in partes duas : in prima determinat de gratia in se ; in secunda
determinat de ea in comparatione ad statum primi hominis,
xxix dist. : « Post hæc considerandum est utrum homo ante
peccatum eguerit gratia operante et coopérante. » Prima divi­
ditur in duas : in prima determinat de gratia secundum veri­
tatem ; in secunda removet quosdam errores circa gratiam,
xxviii dist. : « Id vero inconcusse et incunctanter teneamus. »
Prima dividitur in duas : in prima determinat gratiæ potes­
tatem, distinguens eam per comparationem ad liberum arbi­
trium ; in secunda inquirit genus gratiæ ; et quomodo gratia
mereri dicatur, dist. xxvn, ibi : « Si vero quæritur quomodo
ipsa gratia præveniens mereatur augeri, ... ut hoc aperte
insinuari valeat, præmittendum est tria esse genera bonorum. »
Prima dividitur in duas : in prima dividit gratiam in operan­
tem et cooperantem ; quæ quidem divisio sumitur secundum
effectum quem gratia in libero arbitrio habet ; secundo
inquirit de partibus divisionis, utrum dividant gratiam per
essentiam vel secundum rationem tantum, ibi : « Hic conside­
randum est. » Prima in duas1 : in prima ponit gratiæ distinc­
tionem ; in secunda removet quasdam dubitationes, ibi :
« Non est tamen ignorandum quod alibi Augustinus significare
videtur. » Prima in duas : in prima distinguit gratiam in
operantem et cooperantem ; in secunda ostendit ordinem
gratiæ ad bonam voluntatem, ibi : « Itaque bona voluntas
comitatur gratiam, non gratia, voluntatem. » Circa primum
duo facit : primo dividit gratiam in operantem et cooperantem
secundo exponit divisionis membra, ibi : « Operans enim
gratia est quæ prævenit voluntatem bonam. »
« Itaque bona voluntas comitatur gratiam, non gratia
voluntatem. » Hic ostendit ordinem gratiæ ad bonam volun­
tatem, et circa hoc duo facit : primo ostendit quod quædam
gratia, quæ operans vel præveniens dicitur, bonam volunta­
tem præcedit ; secundo quod quædam gratia, quæ subsequens
vel cooperans dicitur, a bona voluntate prævenitur, ibi r
« Ipsa eadem tamen voluntas quædam gratiæ dona prævenit. »
Circa primum duo facit : primo ostendit quod gratia bonam
voluntatem præcedit ; secundo ostendit quæ sit ipsa gratia,
ibi : « Et si diligenter intendas, nihilominus tibi monstratur
quæ sit ipsa gratia voluntatem præveniens. »
« Non est tamen ignorandum quod alibi Augustinus signi­
ficare videtur. » Hic solvit quæ prædictis contradicere viden1. Al. deest « prima in duas. »

tur, et dividitur in duas partes, secundum quod duas auctori­
tates inducit, quæ videntur prædictis adversari ; secunda
incipit, ibi : « Cæterum quæstionem hanc magis acuunt et
urgent verba Augustini ; » et utraque dividitur in objectionem
■et responsionem.

QUÆSTIO PRIMA
Hic quæruntur sex : 1° utrum gratia ponat quid creatum
in anima ; 2° si ponit, utrum ut substantia vel accidens ;
3° si est accidens, in quo sit sicut in subjecto, utrum in essentia
animæ vel in potentia ; 4° utrum gratia sit virtus ; 5° de divi­
sione gra.liæ in operanterp et cooperantem, vel præveniententem et subsequentem ; 6° utrum gratia dividatur per
•essentiam in diversis virtutibus et donis, et hujusmodi.
ARTICULUS PRIMUS

Utrum gratia sit aliquid creatum in anima1
Ad primum sic proceditur. 1. Videtur quod gratia nihil
■creatum in anima ponat. Gratia enim acceptationem12 quam­
dam ponit in eo qui habere gratiam dicitur, ut scilicet sit
acceptus ei cujus gratiam habet. Sed ex hoc quod aliquis
dicitur acceptus alicui nihil ponitur in acceptato, sed in accep­
tante3. Ergo ex hoc quod homo gratiam Dei habere dicitur,
nihil in eo ponitur.
2. Præterea, ut dicitur Sap., xi, Deus diligit omnia quæ
sunt. Sed gratia non aliud quam acceptationem4 dilectionis
.significat. Si ergo in homine aliquid ponitur supra sua natu­
ralia per hoc quod gratiam habere dicitur, videtur quod omni­
bus creaturis aliquid supra naturalia ponendum sit per hoc
■quod a Deo diligit dicuntur.
3. Præterea quanto natura perfectior est, tanto expedi­
tius suum finem consequi potest. Sed natura humana inter
• alias creaturas, ad minus inferiores, perfectior est. Si igitur
aliæ creaturæ sola Dei providentia sine aliquo superaddito
suis naturalibus finem proprium consequi possunt, videtur
quod multo fortius hoc rationalis creatura consequi possit.
1.
2.
3.
4.

I II Summas theolog., q. ex, art. 1.
AI. : « gratia aeceptionem, » etc.
AI. ; « in acceptione. »
Parm. : « acceptionem. »

Ergo nullo superaddito naturalibus indiget, quod gratia dici
possit.
4. Præterea, ejus est recreare, cujus est creare. Sed ipse
Deus solus sine medio animam creavit. Ergo ejus solius est
recreare. Si igitur gratia recreare dicitur, videtur quod gratia
nihil creatum dicat.
5. Præterea, sicut anima est vita corporis, ita Deus est
vita animæ. Sed anima vivificat corpus nullo medio. Ergo et
Deus vivificat animam immediate. Non ergo gratia aliquid
creatum in anima est, cum per gratiam animæ vivere dican­
tur.
Ad hoc etiam possunt induci quædam rationes quæ supra
positæ sunt in I lib.1 de charitate ; unde hic dimittantur.
Sed contra, Isidorus dicit in lib. II Differ., § 115, coi. 87,.
t. V, quod gratia est divinæ misericordiæ donum, per quod
bonæ voluntatis fit exitus. Sed dona quæ a Deo percipimus,
quid creatum in anima ponunt. Ergo videtur quod gratia
sit quid creatum in anima.
Præterea, nullus dicitur esse gratus alicui, si ille in dili­
gendo non errat, nisi per hoc quod aliquid boni in ipso est.
Sed Deus in diligendo non errat. Ergo per hoc quod aliquis
gratiam Dei habere dicitur, aliquid in ipso præ aliis signi­
ficatur.
Solutio. — Respondeo dicendum, quod nomen gratiæ
quamdam libertatem importat : unde ex hoc quod gratis
datur, gratia dicitur. Liberalis autem donationis principium
est amor ut in I libro dictum est, et inde est1
2 quod nomen
gratiæ dupliciter sumitur. Uno modo pro ipsa acceptatione3
amoris, secundum quod aliquis gratiam alterius habere dici­
tur qui eum diligit. Alio modo pro ipso dono quod liberaliter
datur ex amore ; unde gratia dicitur donum quod gratis datur.
Utrolibet autem modo gratia sumatur, oportet quod aliquid
creatum in anima significetur. Si enim pro ipsa divina dilec­
tione gratia accipiatur, patet quod aliquem effectum ejus in
anima ponit. Sicut enim scientia Dei a nostra differt in
hoc, quia nostra scientia causatur a rebus, sua autem est
causa rerum, ita etiam noster amor ex bonitate dilecti cau­
satur, quæ ad amorem sui trahit ; amor autem divinus boni­
tatem rebus profundit ; unde Dionysius dicit, iv cap. De
div. nom., col. 694, t. I, quod divinus amor non permisit eum
1. Dist. xvii.
2. Parm. omittit : « ut in I libro dictum est. »
3. Parm. : « acceptione. »

sine germine esse ; unde per hoc Deus dicitur aliquem dili­
gere, significatur effectus divinæ dilectionis in dilecto esse.
Similiter etiam si accipiatur gratia donum gratis datum,
oportet quod aliquid creatum intelligatur. Est enim quod­
dam donum gratis datum quod quidem increatum est, scili­
cet Spiritus sanctus. Sed quod hoc donum nunc habeatur
cum prius non haberetur, hoc non ex sui mutatione contingit,
sed ex mutatione ejus cui datur. Unde oportet quod ex hoc
ipso quod Spiritus sanctus alicui datur, aliquid ipsi crea­
turas accrescat quod prius non habebat, secundum cujus adep­
tionem Spiritum sanctum habere dicitur. Unde gratia quali­
tercumque significetur, ostendit aliquid creatum in anima
esse, quod gratis datur, quamvis etiam nomine gratiæ ali­
quid increatum significari possit ; ut vel ipsa divina accep­
tatio vel etiam datum’increatum quod est Spiritus sanctus.
Ad primum ergo dicendum, quod quando aliquis accep­
tus homini dicitur, aliquid in homine significatur unde accep­
tatur ; sed tamen hoc non est causatum semper ab accep­
tatione, imo est acceptationis causa. Sed cum aliquis Deo
gratus vel acceptus dicitur, significatur aliquid in ipso quod
ex Dei acceptatione causatur.
Ad secundum dicendum, quod cum dilectio Dei bonitatem
creaturæ causet, secundum diversos gradus bonitatis in
creaturis, diversimode Deus aliqua diligere dicitur, nulla
diversitate in ipso intellecta ; unde et diligere omnes crea­
turas dicitur, secundum quod bonum naturæ omnibus tradit :
sed illa est simpliciter et perfecta dilectio, quasi amicitiæ
similis, qua non tantum diligit creaturam sicut artifex opus,
sed etiam quadam amicabili societate, sicut amicus amicum,
inquantum trahit eos in societatem suæ fruitionis, ut in
hoc eorum sit gloria et beatitude quo Deus beatus est : et
hæc est dilectio qua sanctos diligit, quæ antonomastice dilec­
tio dicitur ; et ideo etiam effectus hujusmodi dilectionis1 anto­
nomastice gratia vocatur : quamvis et omnes naturales boni­
tates gratiæ dici possunt, quia gratis a Deo dantur.
Ad tertium dicendum, quod si finis hominis non esset
altior fine ad quem perveniunt cæteræ, creaturæ, sequeretur
quod homo imperfectior aliis esset, si finem suum per naturam
suam consequi non posset, quod cætera possunt. Sed quia
finis ad quem homo pertingit excellentior est omni fine quem
creaturæ aliæ consequuntur, et omnem facultatem naturæ
excedit, hoc ipso quod homo talem finem consequi potest,
1. Parm. : « electionis.

licet non per se, sed aliquibus auxiliis divinitus collatis, inve­
nitur cæteris dignior, sicut ille qui perfectam sanitatem con­
sequitur multis exercitiis, melioris naturæ est quam ille qui
non nisi modicam sanitatem pauco exercitio consequitur,
ut in II Cæli et mundi, text. 62, dicitur.
Ad quartum dicendum ,quod creare et recreare effective
Dei est ; unde sicut creando, formam substantialem rei con­
fert per quam in esse naturali subsistit, ita etiam recreando,
formam gratiæ confert, per quam in esse gratiæ permanet ;
non enim potest intelligi quod sit agens nisi aliquid in effectu
suo faciat, vel formam aliquam inducat, vel substantialem,
vel accidentalem ; unde gratia dicitur recreare formaliter,
sed Deus effective.
Ad quintum dicendum, quod anima quodammodo simi­
liter se habet ad corpus ut Deus ad animam, et quodam­
modo dissimiliter. In hoc enim similitudo tenet quod
utrumque rationem causæ efficientis habet, sed in hoc dif­
fert quod anima est etiam causa formalis corporis ; unde
immediate corpus vivificat, cum inter materiam et formam
non sit aliquid medium, ut in VIII Metaph., text. 16, Phi­
losophus dicit. Deus autem non est forma animæ, nisi exem­
plaris ; unde oportet quod, mediante aliqua forma, in esse
gratuito eam vivificet.

ARTICULUS II
Utrum gratia sil accidens2

Ad secundum sic proceditur. 1. Videtur quod gratia non
sit accidens. Accidens enim non transit de subjecto in sub­
jectum, cum individuationem a subjecto habeat. Sed gratia
de subjecto in subjectum transit, ut dicitur Num., xi, 17 :
*
Tollam
de spiritu tuo et dabo senioribus : et iterum IV Reg.,
xi, 15 : Requievit spiritus Eliee super Eliseum. Ergo videtur
quod gratia non sit accidens.
2. Præterea, omne accidens habet aliquod subjectum
cujus per se accidens est, cum omne quod est per accidens,
ad per se reducatur. Sed gratiæ non est assignare aliquod
subjectum per se, cum omne accidens per se ex principiis
subjecti causetur, gratiæ vero nihil causatum sit causa nisi
solus Deus. Ergo videtur quod gratia non sit accidens2.
* Auferam de ...tradamque eis.
1. I II Summae theol., quæst. ex, art. 2.
2. Parm. omittit : « videtur quod gratia non sit accidens. »

3. Præterea, nullum accidens est dignius suo subjecto.

, Sed gratia dignior est quam ipsa anima, quia per ipsam gra­
tiam summo bono conjungitur. Ergo videtur quod gratia
non sit accidens.
4. Præterea, nullum accidens agit in subjecto in quo est,
1 etiamsi in aliud exterius agat. Sed gratia agit in ipsam ani­
mam gratificando eam et movendo in opus. Ergo videtur
quod gratia non sit accidens.
5. Præterea, omne accidens quod amitti potest, etiam
corrumpi potest. Sed gratia amittitur, non corrumpitur,
cum sit expressior similitudo Dei quam etiam naturalis simi­
litudo animæ, ratione cujus anima incorruptibilis dici­
tur. Ergo videtur quod gratia non sit accidens.
Sed contra, super illud psal. cui : Ut exhilaret faciem, in
oleo, dicit Glossa ord., col. 10161, t. I : « Gratia est nitor
animæ, concilians sanctum amorem. » Sed nitor accidens
nominat. Ergo videtur quod gratia sit accidens.
Præterea, omne quod intenditur et remittitur est accidens :
quia substantia non recipit magis et minus, ut in Prædicamenlis dicitur. Sed gratia est hujusmodi, ut in Littera patet :
quia meretur augeri ut aucta mereatur et perfici. Ergo est

accidens.
Solutio. — Respondeo dicendum, quod ex quo gratia
creatum quid ponitur, necesse est ipsam in genere acci­
dentium poni. Cujus ratio est quia omne illud quod advenit
alicui post esse completum, accidentaliter se habet ad ipsum ;
unde cum gratia post esse animæ sibi adveniat, non est ali­
quid de essentia ejus ; unde oportet quod accidentaliter ad
ipsam se habeat. Sed tamen aliquid accidentaliter ad aliud
se habet quod tamen in se substantia est sicut indumentum
ad corpus : sicut etiam e contrario aliquid substantialiter
ad alterum se habet, quod tamen in se accidens est, sicut
color ad albedinem : et sic non potest de gratia accidere ;
cum enim ponatur gratia esse conjungens animam fini ultimo
hoc non potest intelligi nisi vel per modum formæ vel per
modum efficientis. Si per modum efficientis, sic oportet
aliquam substantiam creatam esse mediam inter animam
et Deum, quæ eam Deo conjungeret : et sic anima non imme­
diate a Deo gratificaretur et glorificaretur, quod est alie­
num a fide ; oportet enim quod sicut anima immediate a
Deo creatur effective, ita etiam immediate ab ipso recreetur.
Si autem intelligatur formaliter, tunc oportet quod gratia
1. Desumpta est ex August., in eumdem locum, coi. 1369, t. 4.

sit forma animæ : et cum adveniat post esse completum,
de necessitate erit accidens ; non enim invenitur aliqua forma
in genere substantiæ quæ alteri accidentaliter adveniat.
Ad primum ergo dicendum, quod gratia eadem numero
non transit de subjecto in subjectum : sed talis modus
loquendi intelligitur in Scripturis propter similitudinem
gratiæ ad similes actus in specie.
Ad secundum dicendum, quod quædam accidentia sunt
per se, quæ semper actu consequuntur suum subjectum ;
quædam autem non semper in actu, semper autem in habi­
litate. Unde cum illud quod per se inest, semper insit, sub­
jectum aliquando dicitur esse per se subjectum respectu
ipsius accidentis, sicut ignis est per se subjectum caloris :
et tale accidens ex principiis subjecti causatur, non solum
quantum ad habilitatem, sed etiam quantum ad essentiam
accidentis ; aliquando respectu habilitatis tantum, sicut aer
qui non semper illuminatur in actu, semper tamen illuminabilis est : et hæc illuminabilitas ex principiis subjecti cau­
satur, quamvis lumen ab extrinseco sit. Similiter dico quod
lumen gratiæ ab extrinseco est ; sed receptibilitas gratiæ
semper subjectum consequitur, et ex principiis subjecti
causatur, sicut etiam patet in hoc quod est disciplinæ
perceptibile.
Ad tertium dicendum, quod simpliciter in esse suo consi­
deratum subjectum, accidente nobilius est ; sed quo ad quid,
nihil prohibet accidens subjecto melius esse quantum ad
esse accidentale ; semper enim illud quod se habet per modum
actus, nobilius est eo quod se habet per modum potentiæ,
inquantum hujusmodi. Sicut autem forma substantialis est
actus materiæ in esse substantiali, ita accidens est actus
subjecti in esse accidentali ; unde secundum hoc albedo
est nobilior corpore, et gratia anima.
Ad quartum dicendum, quod agere aliquid dicitur dupli­
citer : scilicet formaliter, sicut albedo facit album parietem,
et hoc modo accidens in subjectum agere potest, et sic gratia
in animam agit, mundando1 ipsam et gratificando ; alio
modo effective, sicut pictor parietem album facit, et hoc
modo nec gratia nec aliquod accidens in subjectum suum agit.
Ad quintum dicendum, quod imago Dei et similitudo
dicitur de anima et de gratia, sed diversimode : quia anima
dicitur imago secundum hoc quod Deum imitatur, sed gratia
dicitur imago, sicut illud quo anima Deum imitatur, sicut
1. Parm. : « mundiflcando. »

•corpus figuratum alio modo dicitur imago quam figura ipsa ;
unde cum non eodem modo anima et gratia dicantur imago
non sequitur, si anima est incorruptibilis, quod gratia non
•corrumpatur ; immo cum corrumpitur, simul etiam in nihi­
lum redit.

ARTICULUS III
Utrum gratia sit in potentia, vet anima sicut in subjecto1

Ad tertium sic proceditur. 1. Videtur quod gratia sit in
potentia animæ sicut in subjecto. Illud enim quod naturalibus
superadditur, inter naturalem causam et effectum medium
non cadit. Sed gratia naturalibus superadditur. Cum igitur
potentia sit effectus naturalis ipsius essentiæ, videtur quod
gratia non cadat medium inter essentiam et potentiam ; et
ita non sit in essentia sicut in subjecto, sed magis in potentia.
2. Præterea, illud quod est immediatum principium actus
est potentia : quia sicut potentia ab essentia, ita operatio a
potentia procedit. Sed gratia immediate ordinat ad actum,
quod ex definitione ejus patet ; dicitur enim gratia gratui­
tum Dei donum quod bonum facit habentem, et opus ejus
bonum reddit. Ergo videtur quod gratia sit in potentia
sicut in subjecto.
3. Præterea, Augustinus dicit in Littera quod gratia præparat voluntatem : non autem nisi sicut accidens præparat
subjectum. Alibi etiam, lib. III Hypognost., dicitur2 quod
•gratia se habet ad liberum arbitrium sicut sessor ad equum.
•Cum igitur voluntas sive liberum arbitrium sit potentia,
videtur quod gratia sit in potentia sicut in subjecto.
4. Præterea, gratia opponitur culpæ. Sed omne vitium,
ad minus actuale, est in aliqua potentia sicut in subjecto,
Cum igitur opposita sint circa idem, videtur quod gratia
■ etiam sit in potentia animæ sicut in subjecto.
5. Præterea, habitus infusi et acquisiti non differnut nisi
secundum principium efficiens : constat enim quod ad eos­
dem actus in specie ordinantur. Sed habitus acquisiti sunt
per prius in potentia quam in essentia ; non enim sunt in
• essentia nisi mediante potentia. Ergo et habitus infusi : non
igitur gratia est in essentia animæ sicut in subjecto, sed magis
in potentia.
1. I II Summæ theol., q. ex, art. 4.
2. Cod. : « dicit. »
COMMENT. IN LIB. SENTENT. - II.

Sed contra, gratia dicitur esse vita animæ. Sed vivere
viventibus est esse, ut in II De anima, text. 37, Philosophus
dicit ; esse autem essentiam respicit. Ergo et gratia per prius
essentiam quam potentiam respicit.
Præterea, nullum accidens extenditur in agendo ultra
actionem sui subjecti, cum agens non proprie dicatur accidens,
sed subjectum accidentis. Sed gratia non determinatur ad
aliquem actum, cum omnis actus humanus meritorius esse
possit, nec hoc possit esse nisi a gratia, quæ merita bona
in nobis1 causât, ut in Littera dicitur. Cum igitur omnis po­
tentia se habeat ad determinatos actus, videtur quod gra­
tia non sit in potentia animæ sicut in subjecto.
Solutio. — Respondeo dicendum, quod ab omnibus
communiter dicitur quod gratia respicit essentiam animæ.
virtus autem potentiam ; sed qualiter hoc intelligendum sit.
a diversis diversimode traditur.
Quidam enim hoc accipere volunt secundum appropria­
tionem quamdam, et non proprie dictum. Cum enim virtus
dicatur id quod operationis principium est, operatio autem
potentiam sequatur, convenienter virtus ad potentiam refer­
tur. Gratiæ autem effectus est ut Deo acceptum faciat ; hoc
autem per prius respicit ipsam animam quam operationem
ejus ; unde Genes., iv, dicitur, quod respexit Deus ad Abel
et ad munera ejus, quasi per prius acceptans offerentem
quam ea quæ offerebantur.
Quidam vero hoc accipiunt proprie dictum, dicentes quod
proprium et primum subjectum gratiæ est essentia animæ,
virtutis autem potentia : et hoc rationabilius est et dictis
Dionysii consonat. Cum enim nullius operatio supra facul­
tatem naturæ operantis extendatur, oportet quod si operatio
alicujus supra id quod naturaliter potest, extenditur, etiam
natura quodammodo supra seipsum elevetur. Cum igitur ac­
tus memorii facultatem humanæ naturæ excedant, non possunt
isti actus ab homine procedere, quia in eos solis naturalibus
homo non potest, nisi quodammodo natura humana etiam
altius esset sublimata. Et ideo dicit Dionysius, in n cap.
Cælest. hier., col. 135, t. I, quia sicut in rebus naturalibus est
quod illud quod non habet speciem per generationem adep­
tam non potest habere operationes speciei debitas, ita ille
qui non est adeptus divinum esse per spiritualem regenera­
tionem non potest participare divinas operationes. Oportet
ergo quod primum donum quod gratis homini infunditur,
1. AI. : « in bonis. »

bunc habeat effectum ut ipsam essentiam animæ in quod.dam divinum esse elevet, ut idonea sit ad divinas opera­
tiones ; et ideo, quia unumquodque simpliciter dicitur quod
per prius dicitur sicut substantia ens, ideo tale bonum quod
essentiam animæ nobilitat, principaliter vocatur ; tum etiam
quia non determinatur per aliquem specialem actum, unde
speciale nomen sortiatur : et ideo proprie et per se gratia
respicit essentiam animæ sicut subjectum.
Ad primum ergo dicendum, quod quamvis gratia sit in
essentia animæ sicut in subjecto, non tamen sequitur quod
intercidat media inter potentiam et essentiam, nisi esset
ejusdem ordinis ; scilicet ut gratia esset ab essentia, et potentia
a gratia ; per quam1 potentia cadit media inter essentiam
et operationem. Sed hoc non est ita : quia potentia non est
per gratiam, sed per naturam ; unde objectio non procedit.
Ad secundum dicendum, quod sicut potentia non habet
quod sit principium talis operationis, nisi secundum quod
manat a principiis talis essentiæ, ita etiam perfectio potentiæ
habet quod informet actum ex virtute gratiæ perficientis
ipsam essentiam : et ideo gratia non tantum dicitur grati­
ficans essentiam animæ, sed etiam opus gratum reddens,
non quidem sicut proximum informans, sed sicut primum,
quod naturam in altius esse elevat.
Ad tertium dicendum, quod inter potentias animæ, volun­
tas, vel liberum arbitrium1
2, maxime communis est, eo quod
-ejus imperio actus aliarum potentiarum subjaceant, ut
dictum est ; et quia gratia non respicit aliquem determina­
tum actum, cum sit in essentia, quæ ad nullam operationem
determinatur ; ideo gratia immediatius voluntatem vel
liberum arbitrium respicit, cum omnes actus gratia infor­
mati quodammodo sint voluntatis et liberi arbitrii. Non
tamen sequitur quod sit in voluntate vel libero arbitrio sicut
in subjecto ; sed ex gratia voluntas et liberum arbitrium
habet ut actum meritorium educere3 possit.
Ad quartum dicendum, quod culpa actualis est per infu­
sionem vel immissionem, sed per aliquem determinatum
actum nobis advenit : et quia omnis operatio respicit deter­
minatam potentiam, qua; est ejus principium, inde est quod
culpa per prius est in potentia quam in essentia animæ.
Gratia autem non acquiritur per actus nostros, sed a supe1. Parm. : « sicut gratia..., ita poteptia... per quem modum. »
2. Nicolai' hic, et infra semper omittit : « vel liberum arbitrium. »
3. Vel : « elicere, producere. »

riori infunditur ; unde illud quod superius animae est, scilicel
essentiam, quæ est origo omnium potentiarum, per prius
respicit.
Et per hoc etiam patet responsio ad quintum : quia habitus
acquisiti per actus nostros aggenerantur, et ita ad potentiam
immediate pertinent ; unde magis proportionantur virtuti
quam gratiæ. Similiter et culpa immediatius virtuti quam
gratiæ opponitur, secundum quod in actu consistit.

ARTICULUS IV
Utrum gratia sit virtus1

Ad quartum sic proceditur. 1. Videtur quod gratia sit
virtus. Cum enim sit in genere accidentis, ad nullum genus
reduci potest nisi ad qualitatem, nec inter qualitatis species,
nisi ad primam, ut deducendo in singulis patet. Erit igitur
gratia, vel scientia, vel virtus. Non enim inter habitus vel
dispositiones corporales computatur. Sed constat quod non
est scientia. Ergo de necessitate est virtus.
2. Præterea, Philosophus, in VII Physic., text. 17, dicit
quod virtus nihil aliud est quam dispositio perfecti ad opti­
mum. Sed praecipue id gratiæ1
2 competit, quæ animam quam
perficit, ad optimum disponit, scilicet ad ultimum finem.
Ergo ipsa est virtus.
3. Præterea, in X Ethic., cap. xiv, Philosophus dicit quod
hoc est virtus uniuscujusque quod bonum facit habentem,
et opus ejus bonum reddit. Sed gratia bonam facit animam
et opus ejus, cum utrumque gratificet ; nec aliquid Deo possit
reddi acceptum, nisi per hoc quod bonum sit. Ergo videtur
quod gratia sit virtus.
4. Præterea, in Littera dicitur ab Augustino, loco ibi citato,
quod gratia praeveniens est fides per dilectionem operans.
Sed fides est virtus. Ergo et gratia.
5. Præterea, charitas dicitur esse forma omnium virtu­
tum et mater. Cum igitur informatio virtutum sit per gra­
tiam, per quam opera meritoria redduntur, videtur quod
gratia sit idem quod charitas. Sed charitas est virtus. Ergo
et gratia.
Sed contra, omnis virtus est sicut in subjecto in aliqua
determinata potentia. Gratia autem non potentiam, sed
1. I II Summse theol., q. ex, art. 3.
2. Al. : « præcipuæ gratiæ. »

essentiam animæ respicit. Ergo videtur quod gratia non
sit virtus.
Præterea, illud in quo conveniunt diversa in specie, et
illud in quo eadem distinguuntur, non possunt esse idem per
essentiam. Sed omnes virtutes conveniunt in hoc quod est
opera meritoria reddere ; distinguuntur autem in hoc quod
determinatos actus educunt1. Ergo illud quod est principium
merendi est aliud per essentiam ab eo quod est principium
actuum. Sed principium merendi est gratia, ut in Littera
dicitur ; principium autem distinctionis in actu est deter­
minata species virtutis : quia qualis est virtus, tales habitus
reddit. Ergo gratia et virtus per essentiam differunt.
Solutio. — Respondeo dicendum, quod circa hoc sunt
diversae opiniones. Quidam enim dicunt quod gratia et virtus
sunt omnino idem per essentiam secundum rem, sed differiint tantum ratione : quia gratia dicitur secundum quod Deo
hominem acceptum reddit ; virtus autem dicitur secundum
quod est principium recti operis. Sed hoc non videtur con­
veniens : quia si virtus ab eodem haberet quod esset virtus
et quod gratum Deo redderet, oporteret quod omnis virtus hoc
faceret ; et cum quædam virtutes per actus acquirantur,
sequeretur, secundum hæresim Pelagii, quod ex libero arbi­
trio homo gratus Deo efficeretur. Si autem ab alio habet
quod sit virtus et quod gratum Deo reddat, oportet quod
gratia et virtus non sint omnino idem secundum rem ; diver­
sis enim effectibus qui divisim inveniuntur, diversa prin­
cipia respondent.
Et ideo alii dicunt quod virtus et gratia realiter diffe­
runt, non ita quod sint diversa per essentiam, sed quod
ex gratia et virtute efficitur unum sicut ex forma et eo cujus
est forma ; dicunt enim quod hoc modo se habet gratia ad
virtutem sicut lumen manifestans colorem ad colorem ipsum ;
unde sicut lumen efficitur quodammodo unum cum colore
existens cum eo in eodem subjecto, ita etiam dicunt quod
gratia unitur virtuti in eodem subjecto, ut informans ipsam.
Ponunt enim quod, proprie loquendo, subjectum gratiæ est
potentia. Sed istud etiam non videtur conveniens. Quia cum
dicitur quod ex lumine et colore efficitur unum, aut accipitur
lumen quod est de compositione coloris, cum hypostasis
coloris sit lux ; et sic rediretur in primam opinionem, scilicet
quod gratia et virtus essent idem secundum rem ; non enim
lumen quod est de compositione coloris, re differt a colore.
1. Forte « eliciunt ».

Aut accipitur lumen quod est in aere circumstante : et hoc
constat quod in alio subjecto est a colore, et per essentiam
ab eo differt. Similiter etiamsi accipiatur lumen prout parti­
cipatur in superficie corporis terminati in qua est color, de
necessitate per essentiam a colore differt : quod patet ex hoc
quod, adveniente et recedente lumine, nihilominus color
idem manet ; quod non esset nisi per essentiam differret a
colore. Similiter etiam oportet quod vel virtutes efficiantur
Deo gratæ per aliquod a Deo influxum, et sic oportet id per
essentiam differre a virtute, cum etiam quædam virtutes
infusæ, ut fides et spes, recedente gratia, remaneant informes ;
vel oportet quod virtutes Deo sint gratæ sine hoc quod aliquid
addatur a Deo infusum : et sic vel gratia nihil creatum in
anima ponet, vel nihil aliud realiter a virtute distinctum.
Et ideo alii dicunt quod essentialiter a virtute differt.
Oportet enim perfectiones perfectibilibus proportionatas
esse ; unde sicut ab essentia animæ fluunt potentiæ ab ipsa
essentialiter differentes, sicut accidens a subjecto, et tamen
omnes uniuntur in essentia animæ ut in radice, ita etiam a
gratia est perfectio essentiæ, ut dictum est, et ab ea fluunt
virtutes quæ sunt perfectiones potentiarum, ab ipsa gratia
essentialiter differentes ; in gratia tamen conjunct» sicut
in sua origine, per modum quo diversi radii ab eodem corpore
lucente procedunt. Et hoc secundum prædicta convenien­
tius videtur.
Ad primum ergo dicendum, quod gratia ad genus quali­
tatis reducitur, et ad primam speciem qualitatis ; nec pro­
prie tamen naturam habitus habet, cum non immediate ad
actum ordinet ; sed est velut habitudo quædam, sicut sanitas
se habet ad corpus. Et ideo dicit Chrysostomus1 quod gratia
est sanitas mentis ; unde non computatur nec inter scientias,
nec inter virtutes, nec inter alias qualitates quas philosophi
numeraverunt ; quorum non fuit tractare nisi habitus natu­
rales et acquisitos.
Ad secundum dicendum, quod virtus dicitur dispositio
perfecti ad optimum, inquantum elicit operationem, per
quam res suum finem consequitur ; unde per hunc modum
gratia non est dispositio perfecti ad optimum, cum non
1. Chrysostomum citat quoque Albertus in hunc locum, ut et S. Bonaventura in eumdcm ; uterque sine certo indice indefinite tantum ;
nec ullibi expresse sub his verbis occurrit, etsi quantum ad sensum
ex illius Comment, in psal. iv et vi, et Horn, iv de poenitentia, et Horn, xi
in epist. ad Philip., colligi potest, et ex aliis passim locis. — Nicolai.

primo operationem respicial sicut effectum proximum, sed
potius esse quoddam divinum quod animæ confert.
Ad tertium dicendum, quod bonitas quam virtus habenti
confert est bonitas perfectionis in comparatione ad opus ;
sed gratia confert animæ perfectionem in quodam divino
esse, et non solum respectu operis, secundum quod quodam­
modo gratiam habentes deiformes constituuntur, propter
quod, sicut filii, Deo grati dicuntur.
Ad quartum dicendum, quod gratia præveniens dicitur
fides, non quod per essentiam gratia a fide non differat, sed
quia in justificatione quam gratia causât, primus motus
fidei invenitur ; et ideo cum habitudines et habitus per
effectus nobis innotescant, illud in quo primo gratia manifes­
tatur est fides ; et propter hoc fidem gratiam prævenientem
dicit.
Ad quintum dicendum, quod charitas alio modo dicitur for­
ma virtutum quam gratia. Charitas enim est forma virtutum
ex parte actus, inquantum scilicet omnes actus virtutum in
suum finem convocat, eo quod ejus objectum est finis ulti­
mus. Sic enim est in omnibus potentiis et actibus ordinatis,
quod illa quæ altiorem finem respicit, largitur formam arti
quæ sub ipsa est, cujus actus in suum finem ordinatur : sicut
patet quia gubernator ostendit factori navis qualis debeat
esse forma temonis. Unde charitas informat alias virtutes,
sicut virtus virtutem : sed gratia informat per modum ori­
ginis, quia scilicet ex ipsa gratia quodammodo formaliter
oriuntur habitus virtutum, per diversas potentias diffusi.
Illud autem quod ab alio oritur, formam et speciem ab eo
trahit, et in suo vigore consistit, quamdiu origini continua­
tur ; et ideo non oportet quod gratia sit idem quod charitas,
quamvis charitas nunquam possit esse sine gratia.
ARTICULUS V

Utrum graiia dividatur convenienter in gratiam
operantem et cooperantem1
Ad quintum sic proceditur. — Addetur quod inconvenien­
ter gratia per operantem et cooperantem dividatur. Quia,
ut dictum est, gratia non per se respicit opus. Sed unum­
quodque dividendum est secundum hoc quod sibi per se
convenit, ut in VII Melaph., text. 43, dicitur. Ergo videtur,
1. I II Summse theol,, q. cxi. art. 2.

cum operans et cooperans respectu operis dicantur, quod
inconvenienter gratia per hæc duo distinguatur.
2. Præterea, si gratia est operans, oportet quod aliquid
in anima operetur. Aut ergo seipsam, aut aliquid aliud. Sed
seipsam non facit, cum nihil suiipsius causa sit, nec est
signare aliquid aliud quod in anima operetur. Ergo videtur
quod inconvenienter aliqua gratia operans dicatur.
3. Præterea, nullum opus est tantum gratiæ quod etiam
liberi arbitrii non sit. Si ergo gratia cooperaris dicitur per
hoc quod simul cum libero arbitrio operatur, videtur quod
gratia quælibet cooperans dici debeat.
4. Præterea, illud quod cooperatur alicui non se habet
sicut principale in operatione. Sed in omni operatione in
qua liberum arbitrium et gratia conveniunt, gratia princi­
pale obtinet. Ergo inconvenienter gratia cooperans nominatur.
5. Præterea, Augustinus dicit in lib. De natura et gratia,
cap. xxxii1, col. 263, t. X, quod « gratia prævenit ut pie
vivamus et subsequitur ut semper cum illo vivamus ; et
nunc12 prævenit ut vocemur, et tunc subsequetur ut glori­
ficemur ; » et illa gratia præveniens statum praesentis vitæ
respicit, et gratia subsequens, statum gloriæ. Cum igitur
operans et cooperans ad præsentem vitam pertineant, vide­
tur quod gratia operans et cooperans non sint idem quod
præveniens et subsequens, ut Magister innuit.
Solutio. — Respondeo dicendum, quod gratia habet in
nobis diversos effectus ordinatos. Primum enim quod facit
est hoc quod dat esse quoddam divinum. Secundus autem
effectus est opus meritorium quod sine gratia esse non potest.
Tertius effectus est præmium meriti, scilicet ipsa vita beata,
ad quam per gratiam pervenitur. In actibus etiam est qui­
dam ordo : quia primum est opus interius voluntatis, secun­
dum est opus exterius quo voluntas completur ; et secundum
hoc quandoque Augustinus diversimode videtur accipere
gratiam prævenientem et subsequentem : quia, considerato
ordine meriti ad præmium quod sequitur, nominat gratiam
prævenientem, quæ principium est merendi ; gratiam vero
subsequentem ipsum habitum gloriæ, qui in nobis beatam
vitam efficit, ut patet in auctoritate. Secundum vero ordi­
nem actus interioris ad exteriorem, ponit gratiam præve­
nientem, quæ causât motum bonæ voluntatis, gratiam vero
subsequentem quæ opus exterius complet ; unde dicit, quod
1. Parm. : « cap. xxxii. »
2. Nicolai omittit : « et nunc, » item « et tunc ».

« prævenit voluntatem ut velit bonum ; subsequitur ut com­
pleat, » sive perficiat1 ; et sic in Littera quasi per totum videtur
accipere prævenientem et subsequentem. Secundum vero
ordinem esse quod dat ad actum qui est operatio, sic ponit
gratiam prævenientem quæ animæ quoddam esse salubre
confert, et gratiam subsequentem quæ opus meritorium
causât ; unde dicit, quod « prævenit ut sanemur, et subse­
quitur ut sanati negotiemur. » Sed distinctio gratiæ operantis
et cooperantis proprie accipitur tantum prout pertinet ad
statum vitæ præsentis : unde dupliciter distingui potest. Uno
modo ut per gratiam operantem significetur ipsa gratia,
prout esse divinum in anima operatur, secundum quod gra­
tum facit habentem ; et per gratiam cooperantem signifi­
cetur ipsa gratia secundum quod opus meritorium causât,
prout opus hominis gratum reddit. Alio modo secundum quod
gratia operans dicitur, prout causât voluntatis actum ; et
cooperans secundum quod causât ekteriorem actum in quo
voluntas completur, vel1
2 perseverantiam in illo. Et utroque
modo cooperans et operans dicitur idem quod præveniens
et subsequens.
Ad primum ergo dicendum, quod quamvis non imme­
diate gratia ad opus referatur, tamen est per se causa operis
meritorii, licet mediante virtute ; et ideo non est incon­
veniens si per operantem et cooperantem distinguatur.
Ad secundum dicendum, quod gratia operans secundum
unam acceptionem dicitur operari in anima, non effective,
sed formaliter, secundum quod quælibet forma facit esse
aliquod in subjecto, sicut albedo facit esse album ; unde per
hunc modum gratia dicitur operans, quia formaliter homi­
nem Deo gratum facit. Secundum vero aliam acceptionem
dicitur operans effective, secundum quod habitus effective
causât opus ; ita enim gratia motum meritorium voluntatis
operatur eliciendo ipsum, licet mediante virtute, propter
quod operans dicitur.
Ad tertium dicendum, quod si accipiatur gratia operans
secundum primam acceptionem, tunc·, planum est quod
effectus quos operatur formaliter, ipsa sola operatur ; sicut
enim sola albedo formaliter facit album parietem, ita sola
gratia formaliter gratum facit. Sed secundum aliam accep­
tionem verum est quod ipse motus voluntatis non est a gratia
sine libero arbitrio ; et tamen quia se habet gratia ut princi1. AI. : « persistat. »
2. Parm. : « per. »

pale, quia inclinat in talem actum per modum cujusdam
naturæ, ideo ipsa sola talem actum dicitur operari, non quod
sine libero arbitrio operetur, sed quia est principalior causa,
sicut gravitas dicitur operari motum deorsum.
Ad quartum dicendum, quod si dicatur gratia cooperans
secundum quod causai quemcumque motum vel extrinsecum vel intrinsecum, sic dicitur cooperans non quia non
sit principalis causa in agendo, sed quia liberum arbitrium
ministrat substantiam actus, et a gratia est forma per quam
meritorius est ; unde illud quod gratia ministrat est sicut
ultimum complementum : et propter hoc dicitur cooperans,
quasi complens illud quod per liberum arbitrium ut prae­
jacens exhibetur. Si autem accipiatur cooperans prout respicit
actum exteriorem tantum, sic dicitur cooperans non propter
principalitatem liberi arbitrii ad gratiam, sed propter princi­
palitatem actus ad actum ; actus enim interiores in mora­
libus potiores sunt exterioribus, ut in X Ethic.. cap. xn, Phi­
losophus dicit ; unde convenienter gratia secundum quod
causât principalem actum, dicitur operans ; et secundum
quod causât secundarium, dicitur cooperans.
Ad quintum dicendum, quod quamvis quantum ad illum
modum acceptionis gratiæ prævenientis et subsequentis
operans et cooperans prævenienti et subsequent! non res­
pondeat, tamen secundum alias acceptiones penitus idem
sunt ; et hoc modo Magister in Littera sumit.

ARTICULUS VI
Utrum gratia sit multiplex in anima
Ad sextum sic proceditur. 1. Videtur quod gratia
in anima multiplicetur. Divisiones enim gratiarum sunt, ut
I Corinth., xn, 4, dicitur. Sed divisio est causa numeri et
multitudinis ; unde, secundum Isidorum1, numerus dicitur
quasi nutus memeris12, id est divisionis. Ergo videtur quod
in una anima inveniantur multæ gratiæ.
2. Præterea, non potest idem esse prius et posterius, præcedens et subsequeris. Ergo cum in uno homine inveniatur
1. Nil tale in Isidoro ; sed in lib. Ill Etymolog., cap. in, col. 155,
t. 3, dicit : « Numero nummus nomen dedit, et a sui frequentatione
vocabulum indidit. »
2. Parm. : « memoris » ; sed « memeris » in mentem revocat duas
primas syllabas cujusdam formæ unius verbi græci quod significat
i; dividere ».

gratia præveniens et subsequens, videtur quod oporteat
plures gratias in uno et eodem homine esse.
3. Præterea, omnis forma multiplicatur secundum diffe­
rentiam eorum quæ informat, cum diversorum diversæ sint
formæ. Sed gratia est forma virtutum. Ergo videtur quod
cum virtutes sint diversæ, oporteat gratias esse multiplicatas
4. Præterea, ea quæ differunt secundum genus non redu­
cuntur in idem principium. Sed virtutes a donis etiam secun­
dum genus differunt, similiter a gratiis sacramentalibus. Ergo
videtur quod a diversis gratiis oriuntur.
5. Præterea, gratia datur in diversis sacramentis, et una
habita non habetur alia. Quæcumque autem hoc modo se
habent quod unum est sine altero, oportet esse numerata et
distincta. Ergo videtur quod gratia non manet tantum una,
sed per essentiam multiplicatur.
Sed contra, perfectio proportionaturperfeciibili. Sed gratia
perficit immediate essentiam ânimæ, ut dictum est. Cum
igitur essentia animai sit una multiplicata in potentiis, videtur
quod etiam gratia sit una multiplicata in virtutibus.
Præterea, illud quod convenit diversis secundum eanidem rationem, oportet quod ab uno principio procedat. Sed #
eadem ratio merendi est in omnibus meritoriis : cum igitur
gratia sit principium merendi, videtur quod gratia sit una
tantum, non multiplicata.
Solutio. — Respondeo dicendum, quod, secundum illos
qui dicunt quod gratia et virtus realiter non differunt, sed
solum ratione, necesse est ponere quod gratia multiplicetur
per essentiam secundum numerum virtutum ; quamvis
enim possint dicere quod multiplicatio non contingit in virtu­
tibus secundum quod habent rationem virtutum, nihilo­
minus tamen oportet dicere quod sint plures gratiæ per esse
diversæ. Sed secundum opinionem quæ ponit gratiam a
virtute differentem, est multiplex modus dicendi.
Quidam enim, qui ponunt gratiam non esse sicut in sub­
jecto in essentia animæ, necesse habent ponere quod sint
plures gratiæ secundum numerum virtutum distinctae ; non
enim potest esse ut idem accidens numero in diversis sub­
jectis1 sit. Si autem gratia ex eo quod est forma virtutum
ponitur in eodem subjecto in quo est virtus, necesse est quod
sit in qualibet potentia in qua est virtus, vel per prius vel
per posterius, secundum quod quædam virtutes per prius a
gratia informantur quam aliae ; non enim potest dici quod
1. Parm. : « substantiis.

684

COMMENTUM IN LIB. II SENTENTIARUM

idem lumen numero quod colores diversorum corporum
informal, nisi secundum quod accipitur in uno subjecto
continuo, quod est aer ; si enim consideretur ut receptum in
superficiebus diversorum corporum, oportet de necessitate
quod secundum numerum multiplicetur, cum accidens multi­
plicetur multiplicato subjecto.
Quidam vero dicunt quod gratia est sicut in subjecto in
essentia animæ in qua omnes potentiæ sicut in centro colli­
guntur ; unde sicut lineæ et radii in centro uniuntur, et
secundum quod magis a centro elongantur, plus ab invicem
dividuntur, ita etiam gratia secundum quod in essentia
animæ consistit, est una ; multiplicatur autem secundum
quod in diversas potentias diffunditur, in quibus rationem
virtutis accipit. Sed ista opinio videtur supponere quod
gratia et virtus non differant secundum speciem vel ratio­
nem, sed solum secundum diversitatem subjecti. Si enim
alterius rationis est virtus a' gratia, tunc ex multiplicatione
virtutum in potentiis non sequeretur multiplicatio gratiæ :
quia diffusiones gratiæ in potentiis nomen et rationem
gratiæ amitterent ; sicut si lumen a centro diffundatur per
diversos radios, quamdiu manet in ratione luminis, dicitur
lumen multiplicari et dividi ; sed si secundum diversas lineas
diffusionis luminis, lineæ rationes diversorum colorum acci­
perent, tunc diceretur quod lumen esset tantum unum, sci­
licet quod est in centro, et quod colores in diversis lineis
causati essent multi : nisi forte dicant quod diffusio gratiæ
in potentias est præter essentiam virtutum, sicut diffusio
lucis super colores, qui efficiuntur per eam visibiles actu,
secundum quorumdam opinionem, est præter essentiam
coloris, ut dictum est ; ut sicut lux super colores diffusa
præbet coloribus quod sint visibiles actu, ita diffusiones gra­
tiæ quasi quidam radii ejus præbeant virtutibus efficaciam
merendi : sic enim radius gratiæ receptus in potentia reti­
neret rationem lucis, et differret a gratia quæ est in essentia
animæ, sicut lumen a luce ; et ita gratia prout esset in essentia
animæ, esset una, sed gratiæ, diffusæ in potentias essent
multæ. Sed hoc non potest stare : quia ad actum merito­
rium non requiruntur nisi duo : unum est ut agens actum
dignus vita æterna habeatur, et ad hoc sufficit gratia quæ
est in essentia animæ animam gratificans ; aliud est ut actus
ipse sit in debitum finem relatus, et debitis circumstantiis
vestitus, et ad hoc sufficit virtus ; unde ad eliciendum actum
meritorium non requiritur aliquid præter gratiam quæ est
in essentia et virtutem quæ est in potentia animæ, quasi

in»

.aliqua diffusio gratiæ ab essentiæ animæ perveniat in potentiam præter virtutem .
Et ideo alii melius dicunt quod scilicet gratia est una tan! tum non multiplicata, virtutes autem sunt multæ ; quæ
'l' .quidem virtutes in aliud genus cadunt, quamvis a gratia
procedant, sicut etiam potentiæ animæ ab una essentia pro; «cedunt, nec tamen est eadem ratio potentiæ et essentiæ ; et ideo
potentiæ multiplicantur, sed essentia manet tantum una, quæ
omnes conveniunt in hoc quod convenit eis secundum quod
sunt in tali essentia ; distinguuntur autem secundum diversas
rationes potentiarum ; ita etiam et virtutes conveniunt in
ratione merendi quæ convenit eis secundum hoc quod a
gratia oriuntur ; differunt autem secundum proprias rationes,
inquantum virtutes sunt.
Ad primum ergo dicendum, quod Apostolus large accipit
gratiam pro quolibet dono quod nobis gratis a Deo confertur : et hæc quidem dona plura et divisa sunt. Sed nos hic
loquimur de gratia prout est primum donum,
gratam
faciens animam.
Ad secundum dicendum, quod quocumque mOdo distinguatur, maxime quantum ad duas distinctiones, operans et
cooperans, præveniens et subsequens, non differunt essentia
sed ratione tantum ; una enim forma est quæ dat esse, et
quæ est principium operis ; unus etiam habitus est qui elicit
actum extrinsecum et intrinsecum ; unde eadem gratia est
operans et cooperans. Nec dicitur præveniens et subsequens
propter ordinem gratiæ ad gratiam, sed propter ordinem
effectus ad effectum.
Ad tertium dicendum, quod ratio illa procedit de forma
quæ est intrinseca rei et quasi constitutiva ejus ; sic autem
gratia non dicitur esse forma virtutum, sed quasi principium a quo virtutes formaliter oriuntur.
, Ad quartum dicendum, quod diversitas virtutum et donoTum accipitur tantum secundum diversitatem actuum. Conveniunt autem actus in ratione merendi ; unde oportet quod
primum principium a quo rationem merendi habent sit
unum, et quod diversitas eorum in genere et in specie sit ex
diversitate actuum et objectorum.
Ad quintum dicendum, quod gratia in diversis sacramentis
datur ad diversos effectus, secundum quod plures infirmi­
tates ex peccato consequuntur, contra quas præcipue gratiæ
sacramentales ordinantur ; et ideo sicut differt virtus a vir­
tute per hoc quod ordinatur ad diversum actum, ita etiam
differt una gratia sacramentalis ab alia per hoc quod ad

L

diversos effectus ordinatur ; unde sicut ex multiplicatione
virtutum non sequitur multiplicatio gratiæ, ita etiam ex
multiplicatione sacramentorum non sequitur multiplicatio
illius gratiæ de qua nunc loquimur : quia illæ etiam perfec­
tiones quæ in diversis sacramentis conferuntur, quædam
emanationes sunt illius gratiæ de qua nunc loquimur, sicut
et virtutes. Sed quia non habent propria nomina, ideo com­
muniter nomine gratiæ nuncupantur.
EXPOSITIO TEXTUS

« Hæc est gratia operans et cooperans », de qua scilicet
supra mentionem fecit cum dixit : « Ipsa gratia prævenit
ut pie vivamus, et subsequitur ut semper cum illo vivamus. »
« Voluntas est animi motus cogente nullo ad aliquid
admittendum vel adipiscendum. » Sciendum quod hic non
definit voluntatem quæ est potentia, sed voluntatem quæ
est actus ; hoc enim commune est fere in omnibus potentiis
animæ, ut eodem nomine potentia et actus nominetur :
et sic fere per totum hic voluntas accipitur.
« Sed ipsa meretur augeri, ut aucta mereatur et perfici. »
De augmento gratiæ eodem modo potest disputari sicut de
augmento charitatis, de quo supra dictum est I lib., dist. xvn.
« Cætera potest homo nolens ; credere autem non nisi
volens. » Intelligendum est de actibus exterioribus, non autem
de interioribus : quia diligere nullus potest nisi volens.
« Sequitur tardus aut nullus affectus. » Iste affectus est
per modum operationis præcedentis habitum virtutis : quia
ex sola deliberatione rationis procedit ; sed affectus perfectus
qui delectationem habet est in operatione quæ sequitur
habitum : quia « signum oportet habitus accipere fientem1
in opere delectationem », ut in II Ethicor., Philosophus dicit.

1. AI. : « finientem.

•Quid sit ipsa gratia, et quomodo mereatur augeri, quæritur
Si vero quæritur quomodo illa gratia præveniens mereatur
augeri et perfici, cum nullum meritum sit sine libero arbitrio,
et quid sit ipsa gratia, an virtus an non, et si virtus, an actus
vel non, ut hoc aperte insinuari valeat, præmittendum est,
tria esse genera bonorum. Alia namque sunt magna, alia
minima, alia media, ut Augustinus ait in I lib. Retractationum,
cap. ix, § 4, col. 597, t. I : « Virtutes, inquit, quibus recte
vivitur, magna bona sunt. Species autem quorumlibet cor­
porum sine quibus recte vivi potest, minima bona sunt. Potentiæ
vero animi sine quibus recte vivi non potest, media bona sunt. »
Item ibid. : « Virtutibus nemo male utitur. Cæteris autem
bonis, id est mediis et minimis, non solum bene, sed etiam
male quisque uti potest ; et ideo virtute nemo male utitur,
«quia opus virtutis est bonus usus istorum, quibus etiam non
nisi bene uti possumus. Nemo autem bene utendo, male utitur.
Non solum autem magna, sed etiam media et minima bona
esse præstitit bonitas Dei. » Ecce habes tria genera bonorum
distincta.
In quibus bonis sit liberum arbitrium

Quæritur autem in quibus bonis contineatur liberum arbi­
trium. De hoc Augustinus, in I lib. Retractationum, ut supra,
§ 6, ait ita : « In mediis quidem bonis invenitur liberum volun­
tatis arbitrium : quia et male illo uti possumus ; sed tamen
talé est, ut sine illo recte vivere nequeamus. Bonus autem
usus ejus jam virtus est, quæ in magnis repetitur bonis, quibus
male uti nullus potest. Et quia bona et magna, et media, et
minima ex Deo sunt, sequitur ut ex Deo sit etiam bonus usus
tiberæ voluntatis, qui virtus est, et in magnis numeratur bonis. »
Attende diligenter quæ dicta sunt, et confer in unum : sic
enim aperietur quod supra quærebatur. Dixit equidem opus
virtutis esse bonum usum illorum bonorum quibus etiam
non bene uti possumus, id est mediorum, in quibus posuit
liberum arbitrium, cujus quoque bonum usum dixit esse
virtutem ; quod si est, non est ergo opus virtutis quod supra
dixit : quia aliud est virtus, aliud opus ejus.

De virtute, quid sit et quid actus ejus1

Hic videndum est, quid sit virtus et quid sit actus vel opus
ejus. Virtus est, ut ait Augustinus lib. II De libero arbitrio,
cap. xviii, col. 1266, t. I, bona qualitas mentis qua recte vivi­
tur, et qua nullus male utitur, quam Deus solus in homine
operatur ; ideoque opus Dei tantum est, sicut de virtute
justitiæ Augustinus docet Super illum locum psalmi cxvm :
Feci judicium et justitiam, Serm. xxvi, § 1, coi. 1576, t. IV,
ita dicens : Justitia magna virtus animi est, quam non facit
in homine nisi Deus. Ideoque cum ait Propheta ex persona
Ecclesiæ : Feci justitiam, non ipsam virtutem, quam non facit
homo, sed opus ejus intelligi voluit. Ecce aperte insinuatur
hic quod justitia in homine non est opus hominis, sed Dei ;
quod et de aliis virtutibus itidem intelligendum est.

De fide itidem dicit quod non est ex homine, sed ex
Deo tantum

Nam de gratia fidei Ephesiis scribens Apostolus, similiter
fidem non ex homine, sed ex Deo tantum esse asserit, inquiens,
cap. ii, 8 : Gratia estis salvati per fidem, et hoc non ex vobis ;
Dei enim donum est ; quod a sanctis ita exponitur : Hoc, id
est fides, non est ex vi naturæ nostras, quia donum Dei pure
est. Ecce et hic manifeste traditur quod fides non est ex liber­
tate arbitrii, sive ex arbitrio voluntatis, quod superioribus
consonat, ubi dictum est, gratiam prævenientem vel operan­
tem esse virtutem quæ voluntatem hominis liberat et sanat.
Unde Augustinus, in lib. De spiritu et littera, cap. ix, coi. 208,
t. X, ait : « Justificati sumus non per liberam voluntatem, sed
per Christi gratiam ; non quod sine voluntate nostra fiat, sed
voluntas nostra ostenditur infirma per legem, ut sanet gratia
voluntatem, et sana voluntas impleat legem. »
De gratia quæ liberat voluntatem : quæ si virtus est, virtus non
est ex libero arbitrio, et sic non est motus mentis.

Si igitur gratia quæ sanat et liberat voluntatem hominis
virtus est, vel una, vel plures ; cum ipsa gratia non sit ex
arbitrio voluntatis, sed eam potius sanet ac præparet, ut bona
sit, consequitur ut virtus non sit ex libero arbitrio, et ita non
sit motus vel affectus mentis, cum omnis motus vel affectus
mentis sit ex libero arbitrio ; sed bonus ex gratia et libero
arbitrio, malus vero ex libero arbitrio tantum ; ut enim ait
Augustinus in I libro De retractatione, cap ix, § 6, coi. 598,
t. I : « Homo sponte et libero arbitrio cadere potuit, non etiam
resurgere. » Item in libro De duabus animabus, cap. xn, § 17,
1. Hinc exordium habet distinctio xxvn, apud Magistrum.

col. 107, t. VIII : « Animæ, si libero ad faciendum et non facien­
dum motu animi carent, si denique his abstinendi ab opere
suo potestas nulla conceditur, earum peccatum tenere1 non
possumus. » Hic aperte ostenditur quod motus animi, sive ad
bonum, sive ad malum, ex libero arbitrio est. Ideoque si gratia
vel virtus motus mentis est, ex libero arbitrio est. Si vero ex
libero Arbitrio vel ex parte est, jam non solus Deus sine homi­
ne earn facit. Propterea quidam non inerudite tradunt vir­
tutem |esse bonam mentis qualitatem sive formam quæ ani­
mam ihformat, et ipsa non est motus vel affectus animi, sed
ea libemm arbitrium juvatur, ut ad bonum moveatur et eri­
gatur ; et ita ex virtute et libero arbitrio nascitur bonus motus
vel affictus animi ; et exinde bonum opus procedit exterius.
Sicut pluvia rigatur terra, ut germinet et fructum faciat,
nec pluvia est terra, nec germen, nec fructus, nec terra germen
vel fructus, nec germen fructus : ita gratis terræ mentis nostræ, idlest arbitrio voluntatis, infunditur pluvia divinæ bene­
dictions, id est inspiratur gratia, quod solus Deus facit, non
homo cum eo : quia rigatur voluntas hominis, ut germinet et
fructificet, id est sanatur et præparatur ut bonum velit, secun­
dum quid dicitur operans, et juvatur ut bonum faciat, secun­
dum qul>d dicitur cooperans ; et illa gratia virtus non incongrue
nominatur, quia voluntatem hominis infirmam sanat et

adjuvatij

Qu\ sensu dicantur ex gratia incipere bona merita,
et de qua gratia hoc intelligatur

Cum viro ex gratia dicuntur esse bona merita et incipere,
aut intellgitur gratia gratis dans, id est Deus, vel potius gra­
tia gratis data, quæ voluntatem hominis prævenit. Non enim
magnum eçset, si hæc a Deo dicerentur esse a quo sunt omnia,
sed potius ejus gratia gratis data intelligitur ex qua bona
merita incipiunt ; quæ cum ex sola gratia esse dicantur, non
excluditur liberum arbitrium : quia nullum meritum est in
homine quid non sit per liberum arhitrium. Sed in bonis
merendis càisæ principalitas gratiæ attribuitur : quia princi­
palis causa jonorum meritorum est ipsa gratia qua excitatur
liberum arbi.rium, et sanatur atque juvatur voluntas hominis
ut sit bona.

Quod bora voluntas gratiæ principaliter est, et etiam
grdia est, sicut et omne bonum meritum

Quæ ipsa etam donum Dei est, et hominis meritum, immo
gratiæ, quia e: gratia principaliter est, et gratia est. Unde
1. Nicolai : « pecato teneri. »

Augustinus, ad Sixtum presbyterum, Epist. xciv, cap. v,
col. 880, t. II : « Quid est meritum hominis ante gratiam, cum
omne bonurn nostrum meritum non in nobis faciat nisi gratia ? »
Ex gratia enim, ut dictum est, quæ prævenit et sanat arbitrium
hominis, et ex ipso arbitrio, procreatur in anima bonus affec­
tus, sive bonus motus mentis, et hoc est primum bonum homi­
nis meritum. Sicut, verbi gratia, ex fidei virtute et hominis
arbitrio generatur in mente motus quidam bonus et remunerabilis, scilicet ipsum credere, ita ex charitate et libero arbi­
trio alius quidam motus provenit, scilicet diligere, bonus
valde. Sic de cæteris virtutibus intelligendum est. Et isti
boni motus vel affectus et nostra merita sunt, et dona Dei,
quibus meremur et ipsorum augmentationem, et ali^ quæ
consequenter hic et in futuro nobis apponuntur.

Ex qua ratione dicitur fides mereri juslification^n
el alia
:

ιιιιιιι

i

Cum ergo dicitur fides mereri justificationem et vitam
æternam, ex ea ratione dictum accipitur quia per actqin fidei
meretur illa. Similiter de charitate, et de justitia, et lie aliis
accipitur. Si enim fides ipsa virtus præveniens dicereilur esse
mentis actus, qui est meritum, jam ipsa ex libero firbitrio
originem haberet ; quod quia non est, sic dicitur esse meritum
quia actus ejus est meritum, si tamen adsit charitas sine qua
nec credere nec sperare meritum vitæ est. Unde applet vere
quia charitas est Spiritus sanctus, quæ animæ qjialitates
informat et sanctificat, ut eis anima informetur et sanctifi­
cetur : sine qua animæ qualitas non dicitur virtus, ijuia non
valet sanare animam.

De muneribus virtutum, et de gratia, quæ noil est,
sed facit meritum
/
Ex muneribus itaque vel actibus virtutum bonfsumus, et
juste vivimus, et ex gratia, quæ non est meriturq1 sed facit,
non tamen sine libero arbitrio, proveniunt meiita nostra,
scilicet boni affectus eorumque progressus atque jtona opera
quæ Deus remunerat in nobis ; et hæc ipsa sun/ Dei dona.
Unde Augustinus, ad Sixtum presbyterum, ubi si.pra : « Cum
coronat merita nostra, nihil aliud coronat quamjnunera sua.
Unde vita æterna, quæ in fine a Deo meritis fyæcedentibus
redditur, quia et eadem merita quibus redditur; non a nobis
sunt, sed in nobis facta sunt per gratiam, rectÿ et ipsa vita
gratia nuncupatur, quia gratis datur. Nec ide> gratis, quia
nunc meritis datur, sed quia data sunt per gptiam et ipsa
merita quibus datur. » Ex præmissis jam inibtescere nobis
aliquatenus potest, qualiter gratia præveniens heretur augeri,
et alia ; et quid ipsa sit, an virtus, an aliud ;,et si virtus, an

sit actus vel non. Ostensum est enim supra ex parte quorum­
dam quod ipsa est virtus, et virtus non est actus, sed ejus
causa, non tamen sine libero arbitrio. Unde quod supra1
Augustinus dixit, bonum usum liberi arbitrii esse virtutem,
ita accipi potest, id est actum virtutis. Alioquin sibi contra­
dicere videretur, qui etiam opus virtutis supra dixit esse
bonum usum eorum quibus non bene uti possumus, in quibus
posuit, liberum arbitrium. Si vero bonus usus liberi arbitrii
opus rlirtutis est, jam virtus non est. Cum ergo bonum usum
ejus virtutem esse dixit, nomine virtutis ipsius usum signifi­
cavit. !

Quod idem usus est virtutis et liberi arbitrii, sed
ί
virtutis principaliter

Ider» nempe usus bonus ex virtute est et ex libero arbitrio,
sed exi virtute principaliter ; et bonus ille usus in magnis
bonis annumerandus est. Illa autem gratia præveniens, quæ
et virtus est, non usus liberi arbitrii est, sed ex ea potius est
bonus usus liberi arbitrii, quæ nobis est a Deo, non a nobis.
Usus vfcro bonus arbitrii et ex Deo est, et ex nobis, et ideo
bonum meritum est. Ibi enim solus Deus operatur ; hic Deus
et homo. Hoc meritum ex illa purissima gratia provenit,
quod Apostolus notavit dicens, I Cor., xv, 10 Gratia Dei
sum id auod sum, el gratia ejus in me vacua non fuit. Super
quem lotum Augustinus ita ait, De gratia et lib., arb. ad Valent.,
cap. v, col. 887, t. X : « Recte gratiam nominat, primum enim
solam gratiam dat Deus ; et nonnisi gratiam nominat, cum
non præriedant nisi mala merita ; sed post per gratiam inci­
piunt merita bona. Et ut ostenderet etiam liberum arbitrium,
addit : Ef gratia ejus in me vacua non fuit. Et ne ipsa voluntas
sine gratia Dei putetur aliquid boni posse, subdit : Non autem
ego solus, Scilicet sine gratia12, sed gratia Dei mecum, id est cum
libero arbitrio Plane cum data fuerit gratia, incipiunt esse
nostra merita bona ; per illam tamen, quia si illa defuerit,
cadit homo. »
Aliorum sententia hic ostenditur : qui dicunt virtutes
esse bmos usus liberi arbitrii, id est actus mentis

Alii vero diîunt virtutes esse bonos usus naturalium poten­
tiarum, non tf.men omnes, sed tantummodo interiores, qui in
mente sunt ; exteriores vero, qui per corpus generantur, non
virtutes esse dicunt, sed opera virtutum ; et ideo quod Augusti­
nus dicit, opus virtutis esse bonum usum naturalium poten1. Dist. xxvi.
2. AI. deest « sin» gratia ».

tiarum, de usu exteriori accipiunt ; quod vero dicit bonum
usum liberi arbitrii virtutem esse, et in magnis numerari
bonis, de usu interiori intelligunt, et virtutes nihil aliud esse
quam bonos affectus vel motus mentis asserunt, quos Deus
in homine facit, non homo ; quia licet illi motus sint liberi
arbitrii, non tamen queunt1, nisi Deus ipsum liberet et adjuvet
gratia sua operante et coopérante, quam Dei gratuitam volun­
tatem accipiunt : quia Deus est qui operatur in nobis et velle
et operari bonum.
Quibus auctoritatibus muniant id quod dicunt

Quod autem virtutes sint motus mentis, testimoniis sancto­
rum astruunt. Dicit enim Augustinus, Super Joannem, tract. XL,
§ 9, col. 1690, t. Ill : « Quid est fides ? Credere quod non vides.
Credere autem motus mentis est. » Idem in lib. III De doclr.
christ. : « Charitatem autem voco motum animi. » Si vero
charitas et fides motus animi sunt, virtutes ergo motus animi
sunt. Quibus alii respondentes præmissa verba Augustini
intelligenda fore inquiunt : « Fides est credere quod non vides »,
id est fides est virtus qua creditur quod non videtur. Item cha­
ritas est motus animi, id est gratia qua movetur animus ad
diligendum. Et quod hæc et his similia ita accipienda sint,
ex his conjicitur quæ alibi Augustinus ait : nam in II lib.
Quæstionum evangel., cap. xxxix, col. 1352, t. Ill, inquit :
« Est fides qua creduntur ea quæ non videntur, quæ proprie
dicitur fides. » Idem in XIII lib. De Trinil., cap. n, cpl. 1016,
t. VIII : « Alia sunt ea quæ creduntur, aliud est fides qua
creduntur. » Ex quibus verbis sic argumentando procedunt.
Aliud est credere, aliud est illud quo creditur1
2. Prædictum au­
tem est, fidem id esse quo creditur. Sic ergo credere non
est fides, quia credere non est id quo credunt. Addunt quo­
que : Virtus opus Dei tantum est quam ipse solus facit in no­
bis. Ipsa ergo non est usus vel actus liberi arbitrii, sed cre­
dere est actus liberi arbitrii. Non est itaque virtus. Prae­
missis aliisque rationibus ac testimoniis innituntur utrique.
Horum autem judicium diligentis lectoris relinqao examini,
ad alia properans.
DIVISIO TEXTUS

Postquam distinxit gratiam in operantem et cooperantem,
hic quaerit ad quod genus reducatur, utrum scilicet sit actus
vèl qualitas mentis ; ponens eamdem quæstiçnem de gratia
1. Subintellige « operari », vel quid simile.
2. AI. desunt sequentia usque ad illud, « sic ergo».

■et virtute : vel quia eadem ratio est de utroque, vel forte
quia hujusmodi opinionis fuit quod gratia a virtute non
differt. Dividitur autem in partes duas : in prima movet
dubitationem ; in secunda determinat eam, ibi : « Hic viden­
dum est quid sit virtus. » Ubi etiam, secundum quosdam,
• xxvii distinctio incipit. Circa primum duo facit : primo
movet quaestionis dubitationem, ibi : « Ut autem hoc aperte
insinuari valeat, praemittendum est tria esse genera bono­
rum. » Ubi quamdam contrarietatem ex dictis 'Augustini
colligit. Primo enim ponit verba ejus in quibus dicitur opus
virtutis esse bonum usum liberi arbitrii ; secundo ibi : « Quæ­
ritur autem in quibus1 bonis contineatur liberum arbitrium »,
ponuntur quædam verba ejusdem, in quibus dicit, bonum
usum liberi arbitrii esse virtutem, quæ duo adversantur :
•quia opus virtutis non est virtus ; unde si usus liberi arbitrii
est virtus non est opus virtutis.
« Hic videndum est quid sit virtus. » Hic determinat dubi­
tationem : et primo determinat, secundum unam opinionem,
■quod virtus, sive gratia, non sit actus ; secundo determinat,
secundum aliorum opinionem, quod virtus sit actus, ibi :
« Alii vero dicunt virtutes esse bonos usus naturalium poten­
tiarum. » Prima pars dividitur in duas : in prima ostendit
quod virtus, seu gratia, non est actus : quo supposito, ostendit
secundo quomodo per gratiam quis mereri dicitur ; quod
dubium ex prædicta determinatione relinquitur, cum omne
meritum in actu consistat, ibi : « Cum vero1
2 ex gratia dicuntur
esse bona merita, et incipere, aut intelligitur gratia gratis
dans, id est Deus, vel potius gratis data. » Circa primum
intendit talem rationem. Virtutis causa Deus in nobis est,
et non nos. Sed cujuslibet actus nostri causa nos sumus.
Ergo nullus actus est virtus. Si ergo gratia est virtus, vel ali­
quid simile virtuti, gratia non est actus. Circa hoc aliter
hoc modo procedit. Primo probat hanc, quod virtutem solus
Deus in nobis operetur. Secundo assumit hanc, quod actus
quilibet in nobis causatur ex libero arbitrio, ibi : « Si igitur
gratia quæ sanat et liberat voluntatem hominis, virtus est, ...
consequitur ut virtus non ex libero sit arbitrio. » Tertio
concludit propositum, ibi : « Propterea quidam non inerudite
tradunt virtutem esse bonam mentis qualitatem, sive formam,
quæ animam informat. » Primum ostendit tripliciter : primo
de virtute in communi per ejus definitionem ; secundo de
virtute justitiæ per auctoritatem Augustini, ibi : « Sicut de
virtute justitiæ Augustinus docet ; « tertio de virtute fidei,
quam etiam gratiam nominari dicit, ibi : « Nam de gratia
fidei Ephesiis scribens Apostolus, similiter fidem non ex
homine, sed ex Deo tantum esse asserit. »
1. A]. : <t inquiritur, in quibus », etc.
2. A]. : « ergo. »

694

COMMENTUM IN LIB. II SENTENTIARUM

« Cum ergo ex gratia dicuntur esse bona merita, et incipere,
aut intelligitur gratia gratis dans, id est Deus, vel potius
gratia gratis data. » Ostenso quod gratia non sit actus, hic
ostendit quomodo per eam quis mereri dicitur ; et dividitur
in partes duas : in prima ostendit propositum ; in secunda
ex dictis colligit dubitationis solutionem, ibi : « Ex praemissis
jam innotescere nobis aliquatenus potest qualiter gratia
praeveniens meretur augeri. » Circa primum tria facit : primo
ostendit quod principalis1 causa meriti est gratia, secundo
ostendit quomodo per eam quis meréri dicitur, inquantum
videlicet per ejus actum quis meretur, ibi : « Cum ergo dicitur
fides mereri justificationem et vitam aeternam, ex ea ratione
dictum accipitur, quia per actum fidei meretur illa ; » tertio
concludit propositum, ibi : « Ex muneribus itaque virtutum
boni sumus. »
Alii vero dicunt virtutes esse bonos usus naturalium poten­
tiarum. » Hic determinat quæstionem secundum aliam opi­
nionem in contrariam partem ; et circa hoc tria facit : primo
ponit eorum opinionem ; secundo ponit probationes ipsorum
ibi : « Quod autem virtutes sint motus'·1
2 mentis, testimoniis
sanctorum astruunt ; » tertio ponit responsiones ad illas
probationes secundum primam opinionem, ibi : « Quibus
alii respondentes, præmissa verba Augustini ita intelligenda
fore inquiunt. »

QUÆSTIO PRIMA
Hic quæruntur sex : 1° in quo genere sit virtus, utrum
scilicet ift genere actus vel habitus ; 2° de definitione virtutis
quam Augustinus in Littera ponit ; 3° utrum contingat secun­
dum actum virtutis et gratiæ ex condigno vitam æternam
mereri ; 4° utrum possit aliquis sibi mereri gratiam ; 5° utrum
possit aliquis sibi mereri gratiæ augmentum ; (>° utrum unus
possit alii primam gratiam mereri.

ARTICULUS PRIMUS

Utrum virtus sil habitus3
Ad primum sic proceditur. 1. Videtur quod virtus non sit
habitus. Ultimum enim rei non ponitur in alio genere quam res
ipsa. Sed, ut in I Cæli et mundi, texi. 116, Philosophus dicit.
1. Parm. : « principaliter. »
2. AI. : « quidam virtutes sint nutus, » etc.
3. I II Summæ iheotog., q. i.v, art. 1.

virtus est ultimum in re de potentia. Ergo non est in genere
habitus, sed in genere potentiæ.
2. Præterea, potentiæ naturales non sunt magis perfecta;
quam potentiæ rationales. Sed potentiæ naturales possunt in
suos actus sine habitibus mediis, ut patet in duro et molli. Ergo
multo fortius hoc possunt rationales potentiæ ; ergo virtus vel
est potentia, vel est actus.
3. Si dicatur, quod in potentiis rationalibus requiruntur
habitus, ut potentiæ determinentur ad unum ; contra. Potentia
determinata ad unum, semper est in suo actu, nec in alteram
partem inclinari potest. Sed potentia rationalis perfecta per
virtutem moralem, non est semper in suo actu, cum non con­
tingat semper agere, secundum Philosophum, in I De somno et
vigil., text. 2 ; et quamvis etiam esset in aliquo actu, posset
nihilominus in contrarium actum inclinari. Ergo potentia ratio­
nalis non determinatur ad unum per habitum.
4. Præterea, præmium respondet merito. Sed meritum est
ipse actus bonus liberi arbitrii. Cum igitur virtuti et gratiæ
debeatur præmium, videtur quod virtus vel gratia sit actus.
5. Præterea, medium est ejusdem generis cum extremis. Sed
virtus est media inter passiones, ut in II Ethic., cap. m, patet.
Ergo videtur quod virtus non sit in genere habitus, sed in
genere passionis vel actus ; nam et actiones animæ passiones
dicuntur, ut in VI princip. dicitur.
In contrarium est quod Philosophus in II Ethic., cap. iv, dicit,
quod virtus est « habitus electivus in mediëtate consistens, » etc.
Præterea, ex virtutibus sumus boni. Sed bonitatem gratui­
tam non habemus ex actibus. Ergo virtus et gratia non est.
actus.
Solutio. — Respondeo dicendum, quod, cum effectus proportionetur suæ causæ, oportet actum potentiæ rationalis ipsi
potentiæ proportionatum esse. In actu autem virtutis non
solum consideratur substantia ipsius actus, sed etiam modus
agendi : non enim qui casta1 operatur quocumque modo castus
est, sed qui faciliter et delectabiliter, ut ex I Ethic., cap. χιπ
habetur. Delectatio autem ex convenientia causatur, sicut et in
sensibilibus patet quod conjunctio convenientis cum conve­
nienti facit delectationem. Oportet ergo quod actus virtutis
procedat a potentia adaptata et assimilata ad hunc actum. Hoc
autem potentia rationalis non habet ex seipsa, cum sit ad
utrumlibet. Oportet ergo aliquid potentiæsuperaddi, ut perfec­
tionem ejus, per quod talem actum educat, undecumque cau1. Parm. : « caste. »

setur : et hoc dicimus esse habitum virtutis ; et ideo dicit Philosophus in II Ethic., ubi supra, quod signum generati habitus
oportet accipere flentem in opere delectationem. Hinc etiam
est quod potentia perfecta per habitum virtutis tendit in
actum consimilem per modum cujusdam naturæ : propter
quod dicit Tullius1, in procem Bhet., quod virtus est habitus,
modo naturæ, rationi consentaneus ; sicut enim gravitas deorsum tendit, ita castitas casta operatur. Hinc etiam est quod in
natura completa, cujus potentia ad malum flecti non potest,
non requiritur habitus quo mediante agat, quia ipsa potentia,
ex seipsa proportionata est ad actum perfectum, ut in Deo patet.
Et sic patet quod prima opinio veritatem continet ; secunda
vero et a dictis sanctorum discordat, et philosophiæ non con­
venit, sed ex quibusdam auctoritatibus prave intellectis ortum
habuit.
Ad primum ergo dicendum, quod ultimum quod est aliquid
rei, non reducitur in aliud genus, sed est in eodem genere, vel
per se, sicut ultima pars lineæ, vel per reductionem, sicut
punctus ad lineam : sic autem virtus non est ultimum potentiæ ;
sed dicitur ultimum ejus per respectum ad actum, quia altissimum in quod potentia elevari potest, est actus quem virtus
elicit.
Ad secundum dicendum, quod potentia’, naturales sunt determinatæ ad suos actus.ex seipsis ; unde non indigent habitu deter­
minante, sicut potentiæ rationales, quæ ad utrumlibet sunt.
Ad tertium dicendum, quod quidam dicunt quod virtutes
habent quosdam actus qui continui sunt, nec in eis est interpo­
latio, quamvis a nobis non sentiatur ; non enim virtutes posse
otiosas esse æstimant. Sed actus est duplex : scilicet primus, ut
esse est actus formæ, et talis actus virtutis continuus est ;
manente enim castitate continue, manet esse castum ; et actus
secundus, qui est operatio, et hunc non contingit continuum
esse ; hic enim actus non tantum est virtutis, sed potentiæ
quam perficit ; sicut nulla forma qua; non est per se subsistens
habet operationem præter communicationem subjecti, nec contingit actum aliquem esse vel operationem ex libero arbitrio,
et præcipue cum electione, sine qua virtutis actus esse non
potest, quin a nobis percipiatur. Et ideo aliter dicendum est
quod natura potentiæ per habitum non tollitur, potentiæ
autem rationalis natura est ut cogi ad unum non possit ; unde
etiamsi virtute perficiatur, in ipsa erit agere vel non agere, vel
hoc aut contrarium agere ; et non oportet quod continue

sequatur inclinationem virtutis ; habet enim actus virtutis
aliquid a potentia1, ut scilicet ex necessitate non sit, et ali­
quid ab habitu, ut scilicet faciliter fiat.
Ad quartum dicendum, quod alio modo respondet prae­
mium gratiæ et merito : gratiæ enim respondet et virtuti sicut
ei unde in actu est efficacia merendi, unde secundum quod ex
majori gratia procedit actus virtutis, efficacior est in merendo ;
ipsi autem actui, qui meritum dicitur, respondet sicut ei quo
per se meretur ; quia, ut in I Eihic., cap. vm, dicitur, « quemad­
modum in olympiadibus non optimi et fortissimi coronantur,
sed agonizantes : horum autem quidam, scilicet qui vincunt,
ita et eorum qui in vita bonorum et optimorum operantes
illustres fiunt ; » quod etiam sententiæ Apostoli congruit, II
Timoth., ii, 5 : Non coronabitur
*
nisi qui legitime certaverit.
Ad quintum dicendum, quod medium dicitur de virtute
dupliciter : scilicet essentialiter et effective. Essentialiter
quidem non est medium inter duas passiones, sed inter duos
habitus vitiosos, quibus aliqualiter ad passiones nos habemus.
Nec hoc est essentiale virtuti, cum aliqua virtus inveniatur
quæ hoc modo non est medium, scilicet justitia, ut ex V Ethic.,
cap. x, patet. Justitiæ enim quasi æqualitati et medio oppo­
nitur abundantia ejus qui plus habet quam justum sit, qui ex
hoc ipso injustus est, vitium injustitiæ habens ; et etiam defec­
tus illius qui defraudatus est, qui defectus vitium in eo non
• est ; et ita justitia non est medium inter duo vitia. Effective
vero dicitur medium inter passiones, quia in passionibus me■ dium invenit ; unde non oportet quod sit in genere passionis.
ARTICULUS II
Utrum definitio virtutis posita ab Augustino sit conveniens2

Ad secundum sic proceditur. 1. Videtur quod Augustinus
inconvenienter virtutem definiat. Sicut enim in II Topic., cap.
ii, dicitur, nullum genus denominative prædicatur de sua
specie. Sed bonit as est genus virtutis ; est enim virtus, ut
Philosophus in I Ethic., cap. x, dicit, qua quis bonus est et
■quæ opus bonum reddit. Ergo inconvenienter dicitur virtus
bona qualitas.
2. Præterea, illud quod transcendit genus, non debet poni
* Coronatur.
1. AI. : « in potantia. »
2. I II Sumine theolog., q. lv, ari. 4.

ut differentia generis. Sed bonum transcendit genus qualitatis,
cum sit convertibile cum ente. Ergo inconvenienter ponitur
ut differentia qualitatis, cum dicitur bona qualitas mentis.
3. Præterea, subjectum quod ponitur in definitione alicujus
accidentis, debet esse convertibile cum illo. Sed mens non hoc
modo se habet ad virtutem ; non enim omnis virtus est in
mente sicut in subjecto, sed quædam in concupiscibili, quæ­
dam in irascibili, et sic de aliis. Ergo inconvenienter ponitur
mens ut subjectum commune virtutis in ejus definitione.
4. Præterea, illud quod est alicujus speciei proprium, non
debet poni in definitione generis. Sed rectitudinem appro­
priât sibi justitia ; unde Anselmus, Dialog, de veril., cap. xm,
coi. 480, dicit quod justitia est rectitudo voluntatis propter se
servata. Ergo inconvenienter in definitione viitutis communis
ponitur : « Qua recte vivitur. »
5. Praeterea, quicumque superbit de aliqua re male utitur ea.
Sed multi de virtutibus superbiunt : quia, ut Augustinus in
Regula, § 2, coi. 1379, t. I, dicit, superbia etiam bonis operibus
insidiatur, ut pereant. Ergo falsum est quod dicitur : « Qua
nullus male utitur. »
6. Præterea, quicumque recte vivit non male utitur. Cum
ergo dixerit virtutem esse « qua recte vivitur, » superflue addi­
dit : « qua nullus male utitur. »
7. Præterea, Augustinus dicit, Serm. clxix, cap. xi, coi. 923,
t. V : « Qui creavit te sine te, non justificabit te sine te. » Sed
justificatio non est nisi per virtutem. Ergo falsum est quod
sequitur : « Quam Deus in nobis sine nobis operatur. »
8. Præterea, cuicumque convenit definitio, convenit et defi­
nitum. Sed gratia non est virtus, ut supra dictum est ; et tamen
hujusmodi definitio convenit sibi. Ergo hæc non est definitio
virtutis.
9. Præterea, unius rei, unica debet esse definitio, sicut et
unum esse. Si ergo quædam aliæ definitiones de virtute assi­
gnentur, si illæ convenientes sunt, videtur quod ista sit
incompetens.
Solutio. — Respondeo dicendum, quod Augustinus hic non
intendit definire quamlibet virtutem, sed virtutem infusam ;
et hanc completissime definit, ponendo formalia ipsius, scilicet
genus et differentiam, cum dicit « bona qualitas ; » et subjec­
tum, quod est materia in qua, cum dicit « mentis ; » et actum,
qui est etiam finis virtutis, cum dicit : « Qua recte vivitur, et
qua nullus male utitur ; » et causam efficientem, cum dicit :
« Quam Deus in nobis sine nobis operatur. »
Ad primum ergo dicendum, quod aliter est in nominibus illis

-quæ exprimunt formas generales et quæ exprimunt formas
' speciales. Forma enim specialis quæ informât subjectum
aliquod, non informatur alia forma ejusdem rationis, sicut
• ' -color non informatur colore, sed forte luce ; unde non potest
dici color coloratus, sed forte clarus ; et similiter nec albedo
•colorata. Contingit autem quod illud quod est perfectio unius
■■■.’ secundum unam rationem, sit perfectum ab alio secundum
rationem aliam, sicut lux perficit colorem, et color perficit
superficiem, et superficies corpus, cujus terminus est ; et ideo
perfectio potest dici perfecta, et similiter in omnibus aliis quæ
' -exprimunt perfectionem in communi, sicut est hoc nomen
« bonum ; » et inde est quod virtus quæ dicitur bonitas animæ
'.secundum quod perficit eam, potest dici bona secundum quod
-est perfecta quodam alio, ut ordine ad finem, et regula rationis,
a quibus formam habet, et in speciem trahitur1.
Ad secundum dicendum, quod quamvis bonum convertatur
-cum ente, tamen quodam speciali modo invenitur in re­
bus animatis et habentibus electionem, ut in V Metaph.,
text. 19, dicitur. Cmjus ratio est, quia bonum dicitur ex ratione
finis ; et ideo quamvis inveniatur in omnibus in quibus est
fjnis, tamen specialius invenitur in illis quæ finem sibi præstituunt, et intentionem finis cognoscunt ; et inde est quod habitus
•electivi ex fine speciem sortiuntur ; et propter hoc horum habi­
tuum « bonum » et « malum » sunt differentiæ constitutiva;, non
■quidem prout communiter sumuntur, sed per modum jam
dictum.
Ad tertium dicendum, quod in definitione accidentis non
' debet poni nisi subjectum ejus. Quamvis autem contingat
virtutem in aliqua potentia ut in subjecto esse quæ essentia­
liter mens non est, non tamen habet quod sit subjectum vir­
tutis, nisi inquantum aliquid mentis et rationis participat ;
rnnde Philosophus, in I Ethicorum, cap. ult., dicit quod ratio­
nale est subjectum virtutis, vel rationale essentialiter, vel
rationale per participationem.
Ad quartum dicendum, quod Anselmus videtur definire
justitiam, non qua; est specialis virtus, sed justitiam generalem, quæ a Philosopho legalis dicitur, et est idem subjecto
cum virtute, differens ratione tantum, ut ex V Ethic., cap. in,
patet. Si tamen pro justitia speciali sumatur, sciendum est
quod rectitudo potest accipi dupliciter ; vel secundum commensurationem rei ad rem, et sic rectitudinem vindicat sibi
justitia, quæ æqualitatem in datis et acceptis constituit, ut
;

1. Parm. : « et speciem trahit. »

in V Ethic., cap. v, dicitur ; aut secundum commensurationem
actus ad flneni et ad judicium rationis, et sic rectitudo cuilibet
virtuti convenit, et ita sumitur hic.
Ad quintum dicendum, quod uti aliquo dicitur dupliciter :
vel sicut forma, quæ est principium usus, et hoc modo virtute
nullus male utitur, quia ex hoc ipso quod est usus a virtute
procedens, malus esse non potest ; vel sicut objecto, et hoc
modo virtutibus male uti contingit, sicut patet de illis qui de
eis superbiunt.
Ad sextum dicendum, quod recte vivere contingit duobus,
scilicet virtute et libero arbitrio ; sed libero arbitrio contingit
male uti : et ideo ad differentiam ejus additur, « qua nemo
male utitur ; » quamvis enim qui recte vivit non male utatur,
non tamen quocumque recte vivitur1 tale est ut eo nullus male
utatur.
Ad septimum dicendum, quod Deus non justificat nos sine
nobis consentientibus : quia non cogit ad virtutem, ut Damas­
cenus dicit lib. II De fide orth., cap. χπ et xxx, t. I. Justificat
tamen nos sine nobis virtutem causantibus.
Ad octavum dicendum, quod si stricte accipiatur hæc defi­
nitio, gratiæ non convenit : quia per hoc quod dicitur : « Qua
recte vivitur, » ostenditur virtus esse principium rectæ opera­
tionis ; non enim sumitur hic recte vivere secundum quod est
esse viventis, sed secundum quod est operatio rei vivæ. Gratia
autem non est principium recti operis, nisi mediante virtute ;
et ideo non est illud quo immediate recte vivitur.
Ad nonum dicendum, quod si accipiatur definitio rei quæ
complectitur totum esse rei, secundum quod ex omnibus cau­
sis constituitur, quæ est perfecta definitio, tunc unius rei non
potest esse nisi una definitio. Dicta autem definitio virtutis
complectitur omnes causas ejus, ut dictum est ; inveniuntur
autem et alias quæ aliquas harum exprimunt, sicut illa Philo­
sophi, II Elhic., c. vi : « Habitus electivus in medietate con­
sistens, » etc., quæ exprimit formalia virtutis et actum ejus ;
et illa quæ est in VII Phys., text. 17 : « Dispositio perfecti ad
optimum, « exprimit ordinem ad finem : et diversæ descrip­
tiones diversas conditiones virtutis exprimunt ; et sic non est
inconveniens, si de virtute plures definitiones dantur.

1. Parm. : « utatur, tamen quomodocumque recte vivere. »

ARTICULUS III

^Hf^TJlrum aliquis possit mereri ex condigno vitam æternam per
actus virtutis1

yjÿfi

Ad tertium sic proceditur. 1,. Videtur quod aliquis non possit
ex condigno vitam æternam mereri per actus virtutis. Primo
pgW’ per id quod habetur ad Rom., vm, 18 : Non sunt condignæ
passiones hujus temporis ad futuram gloriam quæ revelabitur
in nobis. Sed per passiones quas sancti sustinent maxime meren[a|y ,tur. Ergo videtur quod nullus ex condigno vitam mereatur.
lllgR 2. Præterea, condignum importat æqualitatem dignitatis.
Sed impossibile est quod actus humanus æquatur in dignitate
Rr-v præmio vitæ æternæ, quod est ipse Deus. Ergo videtur quod
nullus ex condigno vitam æternam mereri possit.
É1ÎX
3. Præterea, ille qui reddit quod debet, non meretur ullerius8præmium. Sed homo bene operans reddit quod debet, ut
dicitur Luc., xvii, 10 : Cum feceritis omnia quæ præcepta sunt
( vobis, dicite : servi inutiles sumus : quod debuimus facere, fecimus. Ergo videtur quod nullus ex condigno, recte vivendo,
vitam æternam mereatur.
X'
4. Præterea, a quocumque quis meretur, ille debitor sibi
efficitur : quia præmium merito debetur. Sed Deus non potest
<
effici debitor. Ergo apud ipsum nihil ex condigno mereri
' ' possumus.
5. Præterea, nullus meretur præmium apud eum qui ejus
' opere nec juvatur, nec juvari potest. Sed Deus nostris bonis
'i' operibus non juvatur, quia bonorum nostrorum non eget, ut
<' in psal. xv dicitur. Ergo videtur quod apud ipsum mereri non
-V possumus.
Sed contra, nihil ex justo judicio redditur, nisi quod quis’ ■(' meretur. Sed vita æterna corona justitiæ dicitur, quia pro ea
’ redditur ex justo judicio, sicut depositum redditur II Tim.,
iv, 8 : In reliquo reposita est mihi corona justitiæ, quam reddet
mihi Dominus in illa die justus judex. Ergo aliquis coronam
I:‘ justitiæ meretur.
Præterea, sicut se habet culpa ad pœnam, ita et opus virtutis ad gloriam. Sed culpa ex condigno pœnam æternam
meretur. Ergo et actus virtutis ex condigno vitam æternam

meretur.
Solutio. — Respondeo dicendum, quod circa hoc sunt duæ
1. I II Summæ theol., q. cxiv, art. 3.
2. AI. : « ultimum. »

opiniones. Quidam enim dicunt quod aliquis vitam aeternam
non potest mereri ex condigno, sed ex congruo. Alii vero dicunt
quod etiam ex condigno potest quis vitam æternam mereri
per actus virtutum. Dicitur autem aliquis mereri ex condigno,
quando invenitur aequalitas inter praemium et meritum, secun­
dum rectam æstimationem ; ex congruo autem tantum,
quando talis aequalitas non invenitur, sed solum secundum
liberalitatem dantis munus tribuitur quod dantem decet.
Videntur autem utrique quantum ad aliquid verum dicere. Est
enim duplex aequalitas, scilicet æqualitas quantitatis et aequa­
litas proportionis. Secundum quantitatis æqualitatem ex
actibus virtutum vitam æternam ex condigno non meremur ;
non enim tantum bonum est in quantitate actus virtutis, quan­
tum præmium gloriæ, quod est finis ejus. Secundum autem
æqualitatem proportionis ex condigno meremur vitam æter­
nam. Attenditur enim æqualitas proportionis, quando æqualiter se habet hoc ad illud, sicut aliud, ad alterum. Non au­
tem majus est Deo vitam æternam tribuere, quam nobis ac­
tum virtutis exhbere : sed sicut hoc congruit huic, ita illud
illi ; et ideo quædam proportionis æqualitas invenitur inter
Deum præmiantem et hominem merentem ; dum tamen præ­
mium referatur ad idem genus in quo est meritum, ut si præ­
mium est quod omnem facultatem humanæ naturæ excedit,
sicut vita æterna, meritum etiam sit per talem actum in quo
refulgeat bonum illius habitus qui divinitus infunditur, Deo
nos consignans. Illi tamen qui dicunt nos ex condigno vitam
æternam posse mereri, verius dicere videntur. Cum enim sit
duplex species justitiæ, ut in V Ethicorum, cap. n, Philosophus
dicit, scilicet justitia distributiva et commutativa, quæ in
contractibus, ut in emptione et venditione1 : justitia commu­
tativa respicit æqualitatem arithmeticam, quæ tendit in
æqualitatem quantitatis ; justitia vero distributiva æqualitatem
respicit geometricam, quæ est æqualitas proportionis. In red­
ditione autem præmii ad merita magis servatur forma distribu­
tionis, cum ipse unicuique secundum opera sua reddat, quam
commutationis, cum Deus a nobis nihil accipiat ; quamvis a
sanctis quandoque inveniatur metaphorice dictum ,quod bonis
operibus regnum cælorum emitur, inquantum Deus accipit
opera nostra, ut acceptans ea : et ideo verius dicitur quod ex
-condigno meremur quam quod non ex condigno.
Ad primum ergo dicendum, quod Apostolus per dictum
suum intendit excludere æqualitatem quantitatis : quia non est
1. AI. : « in emptore et venditore. »

tanta acerbitas præsentium passionum quam gaudium futuræ
gloriæ.
Ad secundum dicendum, quod non requiritur ad eondignitatem distributivæ justitiæ æqualitas quantitatum, sed pro­
portionis tantum, ut dictum est.
Ad tertium dicendum, quod etiam reddendo quod debet,
meretur aliquis ; in hoc enim aliquis apud Deum meretur in
quo etiam vitæ laudabilis apud homines constituitur. Actus
autem justitiæ est laudabilis, sicut et aliarum virtutum ; unde
etiam actus justitiæ meritorius est, quamvis quidam hoc
quondam negaverunt, et tamen actus justitiæ in redditione
debiti, etiam quod homini debetur, consistit ; quamvis enim
illud quod reddit quod debitum est alteri suum non sit, nihi­
lominus tamen modus operationis in quo fundatur, et jus
merendi, et laus, ipsius reddentis est, qui voluntarie et prop­
ter bonum justitiæ reddit.
Ad quartum dicendum, quod Deus non efficitur debitor
nobis, nisi forte ex promisso, quia ipse bona operantibus præmium repromisit ; et ideo non est inconveniens, si ab ipso quis
mereri possit, ex quo aliquo modo debitor est. Vel dicendum
quod in justitia commutativa ille apud quem quis meretur,
efficitur debitor ei qui meretur, ut patet in illis qui operationes
suas locant in servitium aliorum ; sed in justitia distributiva
non requiritur ratio debiti ex parte ejus qui distribuit : potest
enim ex liberalitate aliqua distribuere, in quorum tamen dis­
tributione justitia exigitur, secundum quod diversis, prout
eorum gradus exigit, proportionabiliter tribuit.
Ad quintum dicendum, quod illud tenet injustitia commu­
tativa, sed in distributiva non est necessarium.

ARTICULUS IV
Utrum aliquis possil mereri gratiam1

Ad quartum sic proceditur. 1. Videtur quod aliquis gratiam
mereri possit. Justificatio enim non fit nisi per gratiam. Sed
in Littera dicitur quod fides meretur justificationem. Ergo per
actum fidei aliquis gratiam meretur.
2. Præterea, aliquis, bene utendo re temporali quam ab
aliquo domino accepit, meretur rem prius acceptam, ut equum
aut aliquid hujusmodi. Sed usus gratiæ non est minoris effi1. I II Summæ theol., q. cxiv, art. 5.

caciæ in merendo quam usus rei temporalis. Ergo aliquis,
bene utens gratia quam accepit, ipsam meretur.
3. Præterea, oratio qua quis orat pro se et de his quæ expe­
diunt ad salutem, meretur exaudiri a Deo, ut Augustinus,
Tracl. CII sup. Joan., col. 1896, t. 3, dicit. Sed si aliquis in
gratia existens oret ut si contingat eum a gratia decidere
gratia sibi reddatur, pro se petit maxime expediens ad salutem.
Ergo meretur gratiam recuperare.
4. Præterea, si Deus dat alicui gratiam, aut dat digno aut
indigno. Si dat indigno, insipiens et injustus est, quod impos­
sibile est. Ergo dat digno. Sed nullus est dignus habere aliquid,
nisi qui hoc meruit. Ergo quicumque accipit gratiam prius
meruit eam.
5. Præterea, non est minor ordo justitiæ apud Deum in
distributione gratiæ quam in distributione bonorum natu­
ralium. Sed Plato dicit in Timæo quod formæ non dantur a
datore, nisi secundum merita naturæ. Ergo nec gratia infun­
ditur nisi secundum merita recipientium.
Sed contra, illud quod meritis redditur, non gratis datur. Sed
quod gratis non datur non est gratia. Ergo gratia meritis
non redditur.
Præterea, illud quod est principium omnis meriti non cadit
sub merito. Sed gratia est hujusmodi. Ergo, etc.
Solutio. — Respondeo dicendum, quod in omni qui meretur
exigitur ut actus ejus sit aliquo modo proportionatus ad id
quod meretur ; nullus enim meretur nisi id quod secundum
suam conditionem potest eum contingere : sicut servus non
meretur a domino ut in hereditatem filiorum admittatur, sed
ut mercedem suam recipiat. Gratia vero omnino conditionem
humanæ naturæ excedit : quod patet ex ejus effectu, quia
ducit in finem quem nulla creata natura per se attingere potest,
propter quod dicitur I Cor., n, 9 : Quod, oculus non vidit, nec
auris audivit, nec in cor hominis ascendit quæ præparavit Deus
iis qui diligunt illum. Unde donum gratiæ nullo sub merito
cadere potest ejus qui in puris naturalibus est, et multo minus
ejus qui in peccato deprimitur. Sed tamen opera bona ante
donum gratiæ facta præmio suo sibi proportionato non carent ;
causant enim quamdam habilitatem ad gratiam, et secum
etiam quamdam honestatem, et jucunditatem, et pulchritu­
dinem habent, in quibus præcipue eorum præmium consistit ;
et aliqua etiam per accidens causant, ut bonorum tempora­
lium affluentiam, aut aliquid hujusmodi : quia frequenter, ut
Gregorius dicit, Moral., lib. V, cap. i, coi. 679, t. I, Deus in

hoc mundo remunerat eum qui præmium futurae gloriæ non
aneretur, ut sic nullum bonum irremuneratum inveniatur.
Ad primum ergo dicendum, quod pro tanto fides dicitur
mereri justificationem, quia in justificatione primo apparet
motus fidei : Credere enim oportet accedentem ad Deum quia est,
Hebr., xi, 6, Non autem ita quod justificatio sub merito cadat.
Ad secundum dicendum, quod in justitia commutativa con■ tingit quandoque quod praemium, vel id quod est loco praemii,
præcedat meritum, ut patet in emptione et venditione ; qui
■enim rem emptam prius accipit quam præmium solvat, quo­
dammodo præmium ante meritum accipit ; quod etiam magis
patet in eo qui prius accipit præmium laboris sui quam labo­
rem impendat in obsequium alicujus. In justitia autem distributrva hoc non potest accidere, eo quod ibi præmium reddi­
tur secundum gradum et dignitatem personæ ; et ideo, secun­
dum illud quod præcedit meritum, oportet quod præmium
attendatur, ex quo quidam constituitur in tali dignitate. Unde
cum gratia per modum justitiæ distributivæ diversis hominibus
a Deo detur, non potest esse quod aliquis exsequentibus actibus
mereatur gratiam prius acceptam.
Ad tertium dicendum, quod qui sic orat non meretur sibi
gratiam restitui post amissionem : quia per sequens peccatum
oratio joræcedens mortificatur, sicut et alia bona merita ; nec
■oratio efficax est ad petendum, quia non instanter orat, sed
orationem peccando interrumpit.
Ad quartum dicendum, quod indignum potest sumi dupli­
citer. Vel negative tantum, et sic Deus dat gratiam indignis,
quia1 his qui non sunt sufficienter ad hoc digni, sed tamen
habent aliquam dispositionem ad recipiendum, ex quo dicun­
tur quodammodo ex congruo gratiam mereri ; nec ex hoc sequi­
tur quod sit injustus, sed liberalis. Vel sumitur contrarie, ut
dicantur indigni qui habent voluntatem resistentem gratiæ ;
■et talibus gratiam non infundit, quia ad virtutem non cogit,
ut Damascenus dicit, loc. cit.
Ad quintum dicendum, quod potentia materiæ est proportionata ad receptionem formæ ; ideo dispositiones ipsius et
habilitates convenienter possunt merita nominari. Sed gratia
•excedit omnem proportionem naturæ ; unde actus naturales
non possunt merita respectu gratiæ dici, sed dispositiones
remotae tantum.
1. Supple « dat ».

ARTICULUS V

Utrum aliquis possit mereri augmentum gratiæ1

Ad quintum sic proceditur. 1. Videtur quod aliquis non
possit gratiæ augmentum mereri. Efficacia enim merendi
attenditur secundum quantitatem radicis. Sed si aliquis per
actum minoris gratiæ majorem gratiam meretur, efficacia
merendi excederet radicem gratiæ. Ergo non contingit aug­
mentum gratiæ mereri.
2. Præterea, quilibet actus meritorius meretur hoc quod
sub merito cadit. Si ergo contingit augmentum gratiæ mereri,
sequitur quod quolibet actu meritorio gratia augmentabitur :
quod falsum est.
3. Præterea, ex eisdem principiis ex quibus aliquid innas­
citur et augmentatur. Cum igitur principium gratiæ sub
merito non cadat, videtur quod nec augmentum ejus.
4. Præterea, nullus meretur illud quod est in ejus potestate.
Sed in potestate habentis gratiam est ut non tantum in eo
quod est persistat, sed ut in melius proficiat. Ergo ipsum pro­
fectum gratiæ non contingit mereri.
5. Præterea, actus remuneratus non expectat ulterius præ­
mium. Sed si contingeret augmentum gratiæ mereri, gratia
augmentata actus ille remuneratus foret. Ergo ei ulterius præ­
mium non deberetur, quod est inconveniens.
Sed contra est, quod Augustinus dicit, Epist. clxxxvi, § 10
coi. 819, t. 2, quod « gratia meretur augeri ut aucta mereatur
et perfici ; » et ita augmentum gratiæ sub merito cadit.
Præterea, magis est gratiam perfici quam gratiam augeri.
Sed gloria cadit sub merito, quæ nihil aliud est quam perfecta
gratia. Ergo et augmentum gratiæ sub merito cadit.
Solutio. — Respondeo dicendum, quod sicut culpæ red­
ditur duplex pœna : una quæ comitatur ipsam culpam, ut
conscientiæ remorsus, et hujusmodi, secundum quod Augus­
tinus dicit in lib. I Confess., cap.xi i, coi. 669, t. I, quod inor­
dinatus animus sibiipsi est pœna ; alia quæ infligitur exterius
a judice Deo vel homine ; ita etiam duplex est præmium res­
pondens merito : unum quod comitatur ipsum actum merito­
rium, ut ipsa delectatio boni operis, et similia ; aliud quod pro
bono opere redditur a Deo vel homine, ut vita æterna et quid­
quid hoc modo redditur. Ad hoc autem duplex præmium diver­
simode actus meritorius ordinatur : quia ad primum præmium
1. I II Summæ lheol., q. cxiv, art. 8.

proport,ionatus secundum formam suam ; verbi gratia, ex
hoc ipso quod est actus ab habitu perfecto procedens, delec: tabilis est ; unde in principium actus reducitur sicut in cau­
sam : sed ad præmium quod exterius redditur, ordinatur secun­
dum proportionem dignitatis tantum ; ut qui tantum meruit,
tantum remuneretur in quocumque bono, et qui tantum pec­
cavit tantum puniatur. Secundum hoc ergo dico quod per
.actum meritorium contingit mereri augmentum gratiæ sicut
præmium concomitans naturam actus meritorii, cum naturale
sit ut omnis actus possit in acquisitionem vel augmentum
similis habitus vel effective vel dispositive.
Ad primum ergo dicendum, quod quamvis præmium quod
-quis meretur sit majus quam gratia qua meretur, non tamen
sequitur quod sit major efficacia merendi in actu quam exigat
gratia informans actum. Constat enim quod per actum meritorium charitate informatum meretur quis charitatem perfec­
tam, qualis est charitas patriæ, quæ longe major est. charitate
viæ eliciente actum- meritorium. Cum enim dicitur quod effi-cacia merendi in actu meritorio respondet quantitati gratiæ,
non intelligitur commensuratio quantitatis præmii ad prin­
cipium merendi secundum æqualitem, sed proporlionalitas
quædam actus meritorii ad principium merendi : quia quanto
charitas et gratia major est, tanto contingit per actum meri­
torium majus præmium mereri.
i Ad secundum dicendum, quod quando actus meritorius se
habet ad præmium solum in ratione meriti, tunc verum est
quod sicut quis per unum actum ejusdem rationis meretur præ­
mium, ita et per alium. Secus autem est quando actus meritorius se habet ad præmium non solum ut meritum, sed quo­
dammodo ut causa, et sic se habet actus meritorius ad augmen­
tum gratiæ ; unde non oportet quod quilibet actus meritorius
augmentum gratia^ mereatur : quia non in quolibet actu meri­
torio invenitur illa conditio per quam ex actu consequitur
augmentum habitus (a) ; sed solum in illo actu quo quis utitur
accepta gratia secundum proportiones suarum virium, ut
in nullo gratiæ Dei desit per negligentiam, ut in I lib.. dist.
xvii, dictum est.
Ad tertium dicendum, quod tam augmentum gratiæ quam
etiam ipsius infusio est a Deo : sed tamen aliter se habent
actus nostri ad infusionem gratiæ et augmentum ipsius : quia
■ante infusionem gratiæ homo nondum est particeps divini
(a) Aliter in Summa theologiæ, I II part., q. cx.iv, art. 8, ad 3 :
« Quolibet actu meritorio moretur homo augmentum gratiæ. »

esse ; unde actus sui sunt omnino improportionati ad meren­
dum aliquod divinum, quod facultatem naturæ excedat :
sed per gratiam infusam constituitur in esse divino ; unde jam
actus sui proportionati efficiuntur ad promerendum augmen­
tum vel perfectionem gratiæ.
Ad quartum dicendum, quod homo habens gratiam non
dicitur posse proficere in melius, quasi ipse gratiam sibi aug­
mented cum augmentum gratiæ a Deo sit ; sed quia homo
potest per gratiam acceptam augmentum gratiæ mereri, dispo­
nendo se, ut majoris gratiæ capacior fiat.
Ad quintum dicendum, quod præmium concomitans actum
non excludit ulterius præmium quod per actum redditur ;
sicut per hoc quod aliquis delectationem ex actu virtutis
sentit, non amittit vitæ æternæ præmium, cum non sit eadem
ratio præmii utrobique. Ita etiam per hoc quod actum meri­
torium sequitur augmentum gratiæ, non impeditur renume­
ratio quæ consistit in adeptione gloriæ.

ARTICULUS VI

Utrum aliquis possit mereri alteri primam gratiam1
Ad sextum sic proceditur. 1. Videtur quod unus non possit
alteri primam gratiam promereri. Accidens enim non extendit
se ultra suum subjectum. Sed gratia, quæ principium merendi
est, accidens est. Ergo efficacia merendi in alium non transit,
ut scilicet unus alteri gratiam mereri possit.
2. Præterea, Christi meritum fuit perfectissimum. Si ergo
per alicujus meritum alicui gratia acquiratur, multo fortius
hoc per meritum Christi continget. Cum ergo meritum Christi
sit sufflcientissimum, videtur quod quibus per meritum Christi
gratia non acquiritur, nullius meritis gratia acquiratur, præcipue quia pro omnibus passus est, qui vult omnes homines
salvos fieri.
3. Præterea, inter alios actus maxime oratio meritoria
videtur. Sed una conditio orationis quam Augustinus ponit
Tract. CII in Joan., col. 1896, t. Ill, est ut homo pro seipso
oret. Ergo videtur quod nullum meritum valeat nisi ei qui
meretur.
4. Præterea, actus hominis magis prodest operanti quam
aliis. Sed homo sibiipsi primam gratiam mereri non potest.
Ergo multo minus aliis.

I

1. I II Summæ theol., q. cxiv, art. 6.

5. Præterea, illud quo posito vel remoto, nihilominus aliquid
accideret, non est causa ejus. Sed si iste paratus est ad gratiam,
consequetur eam ; et si non est paratus, non habebit, sive
alius mereatur, sive non. Ergo videtur quod bonus actus unius
non sit causa meritoria gratiæ alterius.
Sed contra est illud quod Augustinus dicit in I lib. De prædestinaiione sanctorum, cap. vin, § 15, coi. 972, t. X, quod
unus alii primam gratiam meretur.
Præterea, Jac., ult., 16, dicit : Orale pro invicem, ut salve­
mini. Sed salus non est sine gratia. Cum igitur oratio Ecclesiæ
cassa1 esse non possit, videtur quod unus gratiam alteri mereri
possit.
Solutio. — Respondeo dicendum, quod insufficientia
causæ ex duobus contingere potest : vel ex imperfectione
causæ, ut quando ignis est parvus qui calefacere non potest ;
aut ex impedimendo quod accidit circa effectum, ut si ligna
aqua humectantur ; et ita cum meritum quodammodo sit
causa præmii, dupliciter contingit ut actus meritorius non
sufficiat ad præmii consecutionem ; vel ex imperfectione actus,
vel ex impedimento12 ejus qui præmium consequi debet. Sed
imperfectio actus potest esse duplex : aut ita quod actus sit
extra genus talis perfectionis quæ meritum causât, sicut sunt
actus gratiam præcedentes ; et hoc modo dicitur quod actibus
talibus non meretur quis gratiam sibi ex condigno, sed solum
ex congruo ; aut est in genere talis perfectionis, quæ tamen
propter sui parvitatem non sufficit ad merendum, et hoc
modo dico quod actus habentis gratiam se habent ad acqui­
rendam gratiam alteri ; sufficit enim gratia ad hoc ut homo
per eam sibiipsi mereatur, sed quod alteri mereatur, ad hoc
non sufficit, nisi sit perfectissima gratia, quæ quodammodo in
alios redundet : et propter hoc dicitur quod Christus, de cujus
plenitudine omnes accipimus, Joan., i, omnibus ex condigno
meruit ; sed nullus alius alteri ex condigno meretur, sed solum
ex congruo ; ita tamen quod est hic plus de ratione meriti
quam quando aliquis dicitur sibi mereri gratiam ex congruo.
Quantumcumque autem gratia perfecta sit quæ opus meri­
torium causât, potest impediri effectus meriti vel præmii,
dummodo dicatur unus alteri mereri. Sed dicitur aliquis alter
vel alius dupliciter : vel secundum subjectum, sicut sunt
diversæ personae, et hoc modo constat quod etiam meritum
Christi, nedum merita aliorum, in multis effectum non con1. Non insulse, ut in Parm. : « causa. »
2. AI. : « una ex imperfectione actus, alia ex impedimento », etc.

sequitur, propter eorum indispositionem ; aut secundum acci­
dens et secundum rationem, sicut dicitur quod Socrates in foro
est alter a seipso in domo, sicut ipse hodie est alter a seipso
cras ; et inde est quod quando aliquis hodie meretur vitam
aeternam ut habeat eam in fine vitæ suæ, licet meritum sit
sufficiens quantum in se est, tamen potest impediri ne effec­
tum consequatur, per peccatum quod intervenit cras et post,
cras, ratione cujus dicitur præcedens meritum mortificatum
esse. Sed praemium illud quod quis sibi meretur, quod est con­
comitans meritum, impediri non potest. Secundum hoc ergo
patet ex dictis quod aliquis alteri gratiam mereri potest ex
congruo et non ex condigno : nec tamen necessarium est quod
ille gratiam accipiat, cum aliquis ei gratiam meretur.
Ad primum ergo dicendum, quod cum dicitur quod accidens
non excedit suum subjectum, non intelligitur quod accidens
non possit esse principium actionis in aliud subjectum ten­
dentis : quia hoc etiam falsum est in omnibus actionibus
naturalibus ; sed quia accidens non habet esse extra proprium
subjectum, nec habet virtutem agendi nisi secundum condi­
tionem sui subjecti.
Ad secundum dicendum, quod meritum Christi est sicut
radix omnium meritorum, a quo omnium merita ellicaciam
trahunt ; unde est quodammodo sicut causa universalis1,
quam oportet ad effectus determinatos applicari per causas
particulares, sicut sunt sacramenta et orationes Ecclesiæ ; et
inde est quod non tantum Christum oramus, sed etiam sanctos
ejus, quorum meritis et precibus auxilium ejus percipimus.
Ad tertium dicendum, quod Augustinus ponit conditiones
orationis quam necesse est modis omnibus exaudiri ; et
quia oratio quæ pro altero fit potest impediri per indisposi­
tionem alterius, inde est quod orationis conditionem ponit
ut pro se quis oret. Nec tamen sequitur quod oratio unius
alterum non juvet, si impedimentum non interveniat.
Ad quartum dicendum, quod quamvis plus prosit alicui
suum opus quam alienum, dummodo sit æqualitas in utro­
que, tamen opus alienum informatum gratia plus accedit
ad meritum condigni inquantum ex radice gratiæ procedit,
quam opus proprium quod ex puris naturalibus causatur.
Ad quintum dicendum, quod frequenter contingit quod
per orationem sanctorum hominibus12 offeruntur occasiones
ut se ad Deum convertant et ad gratiam recipiendam præ1. AI. : « universalium. »
2. AI. : « omnibus. »

? parent ; qua præparatione1 facta, et gratia eis infunditur.
Quamvis autem sanctis non orantibus homines salvarentur,

si se præpararent12 ad gratiam, non tamen sequitur quod
etiam præparatis suffragia sanctorum non conférant : quia
' Deus hoc modo prævidit et ordinavit ut per horum merita
illi3 gratiam accipiant.
EXPOSITIO TEXTUS

...·.

« Praemittendum est tria esse genera bonorum. » Sciendum

est quod ista divisio boni est secundum quantitatem ipsius
non absolutam, sed in comparatione ad hominem : unde
contingit quod idem secundum diversas comparationes sub
'' diversis membris cadat ; potentiæ enim naturales hominis

comparatæ ad ipsum cujus sunt media, bona? sunt, quia sine
eis non recte vivitur : contingit tamen eis recte non uti ;
comparatæ vero ad alium cadunt sub minimis bonis, quia sine
auxilio alterius hominis homo potest bene vivere. Sumitur
■ . divisio ista secundum diversos gradus in approximatione
al ultimam perfectionem hominis, quæ consistit in operatione
perfecta, secundum quam contingit recte vivere ; ad quam
’ nomo quibusdam juvatur quasi-organice et instrumentaliter,
ut Philosophus dicit in I Ethic., cap. xii, sicut sunt bona
fortunæ, quæ quidem non pertinent ad necessitatem recte
' - vivendi, cum sine eis recta vita esse possit ; sed tunc4 sunt
sicut expedientia ad rectam vitam, ut homo facilius operetur,
his quasi adminiculis sustentatus. Quædam vero sunt quæ
per se conferunt ad rectam vitam sicut ministrantia substan­
tiam actus ; et hujusmodi computantur inter media bona,
sine quibus nullus recte vivit, quibus tamen aliquis potest
etiam perverse vivere. Aliqua vero sunt quæ conferunt ad
rectam vitam, quasi dantia perfectionem ipsi actui recto5
informando ipsum, sicut sunt habitus virtutum et gratiarum ;
et hæc magna bona dicuntur, quia propinquissima sunt
operationi perfectæ in qua est ultima hominis perfectio.
« Virtutibus nemo male utitur. » Verum est quasi habitu
informante usum : utitur tamen eis aliquis male quasi objecto.
« Et bonus usus liberæ voluntatis qui virtus est ; » id est
;actus virtutis, ut Magister infra6 exponit.
1.
2.
3.
4.
5.
6.

Al. : « ratione. »
Al. : « præparont. »
Al. : « illam. »
Parm. omittit : « tunc. »
Parm. : « actus, recte. »
Parm. : « in fine. »

« Si igitur gratia quæ sanat et liberat voluntatem hominis
virtus est, ... consequitur ut virtus non sit ex libero arbitrio. >>
Hic expresse videtur Magister hujusmodi opinionis esse
quod gratia et virtus sint idem : nisi forte hoc exponeretur,
quia gratia in operationem non nisi mediante virtute procedit :
sed tamen, supposito quod gratia non sit virtus, eadem Magis­
tri rationis vis erit ; non enim minus est manifestum de
gratia quam de virtute, quod a solo Deo in nobis sit.
« Unde apparet vere quia Charitas est Spiritus sanctus. »
Hic loquitur Magister secundum suam opinionem quam in
lib. supposuit1, scilicet charitatem in nobis nihil aliud
quam Spiritum sanctum esse. Non autem oportet hoc de charitate opinari, quia ipsa virtutes informat et sanctificat-,
sicut hic concludere videtur ; hoc enim contingit ex hoc
quod charitatis objectum est finis ultimus ;unde ipsa mediante
omnes virtutes in finem1
2 ultimum ordinantur.

1. Parm. : « supponit. »
2. Parm. : « ad ultimum, » omisso « fine ».

Praedicta repetit, ut alia addat, definitam assertionem ponens
de gratia et libero arbitrio contra Pelagianos.
Id vero inconcusse et incunctanter teneamus liberum arbi­
trium sine gratia praeveniente et adjuvante non sufficere ad
justitiam et salutem obtinendam, nec meritis praecedentibus
gratiam Dei advocari, sicut pelagiana hæresis tradidit : « Nam,
ut ait Augustiilus in I libro Petraei., cap. ix, § 3, coi. 595, t. I,
novi haeretici pelagiani liberum sic asserunt voluntatis arbi­
trium, ut gratiæ Dei non relinquerent locum, quam secundum
merita nostra dari asserunt. Pelagianorum enim hæresi; 1
omnium recentissima, a Pelagio monacho est exorta. Hi Dei
gratiæ, qua prædestinati sumus, et qua meruimus de potestate
\ tenebrarum erui, intantum inimici sunt, ut sine hac credant
i hominem posse facere omnia divina mandata. Denique Pela­
gius a fratribus increpatus, quod nihil tribueret adjutorio
gratiæ Dei, ad ejus mandata facienda, non eam libero arbitrio
præponebat ; sed infideli callidate supponebat, dicens ad hcc
eam dari hominibus, ut quæ facere per liberum arbitrium
jubentur, facilius possint implere per gratiam. Dicendo utique :
> « facilius possint implere per gratiam », voluit credi, etiamsi
, difficilius, tamen posse homines sine gratia facere jussa divina.
Illam vero gratiam Dei sine qua nihil boni possumus facere,
non esse dicunt nisi in libero arbitrio,- quod nullis suis præce. dentibus meritis ab illo accepit nostra natura ; ipso ad hoc
tantum1
2juvante nos per suam legem atque doctrinam, ut disca­
mus quæ facere et quæ sperare debeamus ; non autem ad hoc
per donum Spiritus sancti, ut quæ didicerimus esse facienda,
faciamus. Ac per hoc divinitus dari nobis scientiam confitentur,
qua ignorantia pellitur : charitatem autem negant divinitus dari,
qua pie vivitur, ut scilicet sit donum Dei scientia, quæ sine
charitate inflat, et non sit donum Dei ipsa charitas quæ ut
scientia non inflet, ædifleat. Destruunt etiam orationes quas
facit Ecclesia, sive pro infidelibus et doctrinæ Dei resisten­
tibus, ut convertantur ad Deum ; sive pro fidelibus, ut augeatur
eis fides, et perseverent in ea. Hæc quippe non ab ipso accipere,
sed a seipsis homines habere contendunt, gratiam Dei, qua
liberamur ab impietate, dicentes secundum merita nostra
dari. Parvulos etiam sine ullo peccati originalis vinculo asserunt
nasci. »
1. Lib. De hæresibus, hæres. lxxxviii, col. 47, t. 8.
2. AI. deest « tantum ».

Hic ponit ea quibus suum confirmant errorem, verbis
Augustini contra ipsum utentes
Quod vero dicunt, sine gratia hominem per liberum arbi­
trium omnia jussa implere, hujusmodi inductionibus muniunt :
« Si, inquiunt, non potest ea facere homo quæ jubentur, non
est ei imputandum ad mortem : sicut tu ipse Augustine in
lib. III De libero arbitrio, cap. xvin, coi. 1295, t. I, asseris.
Quis, inquis, peccat in eo quod nullo modo caveri potest ?
Peccatur autem. Caveri igitur potest. » Hoc testimonio Augus­
tini Pelagius usus est disputans adversus eum, immo adversus
gratiam ; sicut Augustinus in libro I Retractat., cap. ix, § 4,
coi. 596, t. I, et alia hujusmodi retractans commemorat,
inquiens : « In his atque hujusmodi verbis meis, quia gratia
Dei commemorata non est, de qua tunc non agebatur, putant
Pelagiani suam nos tenuisse sententiam ; sed frustra hoc putant.
Voluntas quippe est qua peccatur et recte vivitur, quod his
verbis egimus ; sed ipsa nisi gratia Dei liberetur, et ut vitia
superet adjuvetur, recte a mortalibus vivi non potest. » Ecce
aperte determinat ex quo sensu illa dixerit, inimicos gratiæ
refellens.

Aliud testimonium Augustini, quo Pelagius pro se.
utebatur
Similiter et innitebatur Pelagius verbis Augustini contra
gratiam, quæ in libro De duab. anim., c. xu, § 17, c.ol. 107,
t. VIII, dicit : « Peccati, inquit, reum tenere quemquam, quia
non fecit quod facere non potuit, summæ iniquitatis et insaniæ
est. » His auditis, exilit Pelagius, dicens : « Cur ergo parvuli
et illi qui non habent gratiam, sine qua non possunt facere
mandata divina, rei tenentur ? » Hoc autem qua occasione
dixerit, in libro I Retractat., cap. xv, coi. 608, t. I, Pelagio
respondens, aperit. Id enim contra Manichæos dixit, qui in
homine duas naturas contendunt : unam bonam ex Deo,
alteram malam ex gente tenebrarum, quæ nunquam bona fuit
nec bonum velle potest. Quod si esset, non videretur ei impu­
tandum esse, si non bonum faceret.

Aliud quod videtur contradicere gratiæ Dei addit
Alibi etiam, Retract., lib. I, cap. xxii, Augustinus dicit,
quod huic gratiæ contradicere videtur qua justificamur. Ait
enim in lib. Contra Adamantum1 cap. xxvi, coi. 158, t. VIII,
Manichaei discipulum. « Nisi quisque voluntatem suam muta­
verit, bonum operari non potest : quod in nostra potestate
1. Olim « Adamantium ».

esse positum Dominus docet, ubi ait, Matth., xn, 33 : Aut
facite arborem bonam, et frudum ejus bonum ; aut facite arbo­
rem malam, et frudum ejus malum. y> Quod Augustinus in Retract.
lib. I, cap. xxii, § 4, coi. 6'20, t. I, non esse contra gratiam Dei,
quam prædicamus, ostendit. In potestate quippe hominis
est mutare in melius voluntatem : sed ea potestas nulla est,
nisi a Deo detur ; de quo dictum est, Joann., i, 12: Dedit eis
potestatem filios Dei fieri. Cum enim hoc sit in potestate nostra
quod cum volumus facimus, nihil tam in potestate quam ipsa
voluntas est : sed præparatur a Domino voluntas : eo ergo
modo dat potestatem.

Aliud testimonium ejusdem quod videtur adversum
Sic etiam intelligendum est quod in eodem ait, scilicet in
nostra potestate esse ut vel inseri bonitate Dei vel excidi
ejus severitate mereamur. Quia in potestate nostra non <·; l
nisi quod nostram sequitur voluntatem : quæ cum præparatur
a Domino, facile fit opus pietatis, etiam quod impossibile el
difficile fuit. In Expositione quoque quarumdam propositionum
Epistolae ad Romanos, propos, lx, coi. 2079, t. III, quædam
Augustinus interserit quæ videntur huic doctrinæ gratiæ
adversari ; ait enim : « Quod credimus, nostrum est ; quod autem
bonum operamur, illius est qui credentibus dat Spiritum sanc­
tum ; » et paulo post : « Nostrum est credere el velle ; illius
autem dare credentibus et volentibus facultatem bene operandi
per Spiritum sanctum. » Quæ qualiter intelligi debeant, Augus­
tinus in libro I Retract., cap. χχιιι, §§ 2 et 3, coi. 621, t. I,
aperit, dicens : « Verum est quidem a Deo esse quod operamur
bonum ; sed eadem regula utriusque est, et volendi scilicet
et faciendi : et utrumque ipsius est, quia ipse præparat volun­
tatem ; utrumque nostrum est, quia non fit nisi volentibus
nobis. Illa itaque profecto non dixissem si non scirem etiam
ipsam fidem inter Spiritus sancti munera reperiri. » Illud
etiam diligenter est inspiciendum quod Augustinus1 in lib.
Sentent. Prosperi, sent, cccxvi, coi. 1887, t. X, ait, scilicet
quod posse habere fidem, sicut posse habere charitatem,
naturæ est hominum ; habere autem fidem, sicut habere
charitatem, gratiæ est fidelium : quod non ita dictum est
tanquam ex libero arbitrio valeat haberi fides vel charitas,
sed quia aptitudinem naturalem habet mens hominis ad cre­
dendum vel diligendum quæ gratia præventa credit et dili­
git, quod sine gratia non valet.

1. Vel potius : Prosper in lib. Sententiarum Augustini, id est ex
Augustino collectarum, ut citatam videre est in lib. De prædestinatione
sanctorum, cap. v, coi. 968, t. 10.

Testimonio Hieronymi, astruit quid .tenendum sil de gralia el
libero arbitrio ; ubi triplex hœresis inducitur, scilicet Jouiniani
Manichæl el Pelagii.

Id ergo de gratia et libero arbitrio indubitanter teneamus,
quod Hieronymus, in Explanatione fidei catholicae ad Damasum
papam, Joviniani et Manichæl ac Pelagii1 errores collidens,
docet : « Liberum, inquit, sic confitemur arbitrium, ut dicamus
nos semper indigere Dei auxilio : et tam illos errare qui cum
Maniehæo dicunt hominem peccatum vitare non posse, quam
illos qui cum Joviniano asserunt hominem non posse peccare.
Uterque tollit arbitrii libertatem. Nos vero dicimus hominem
semper et peccare et non peccare posse, ut semper nos liberi
confiteamur esse arbitrii. Hæc est fides quam in catholica
Ecclesia dicimus, et quam semper tenuimus. »
DIVISIO TEXTUS

Postquam determinavit de gratia secundum veritatem,
hic excludit quosdam errores circa gratiam ; et dividitur
in partes duas : in prima excludit errorem Pelagii, qui gratiæ
derogabat ; in secunda excludit errorem Joviniani et Mani­
chæi, qui negabant liberum arbitrium, ibi : « Id ergo de gra­
tia et libero arbitrio indubitanter teneamus quod Hieronymus
... docet. » Prima dividitur in duas : in prima narrat positiones
Pelagii ; in secunda inducit rationes ipsius, ibi : « Quod vero
dicunt hominem sine gratia, per liberum arbitrium, omnia
jussa implere, hujusmodi inductionibus muniunt. » Ponuntur
ergo quatuor rationes : quarum prima est, quod sine gratia
potest homo perfecte legem Dei implere ex solo libero arbi­
trio, quamvis gratia ad hoc detur ut facilius homo impleat,
ad quod etiam nos Deus juvat instruendo per suam legem ;
secunda positio consequens ex prima est, quod non oportebat
orare neque pro fidelibus neque pro infidelibus, cum ex seipsis
homines bene vel male operari habeant, et hoc ibi : « Des­
truunt et orationes quas facit Ecclesia ; » tertia est, quia
dicunt quod homo ex propriis actibus gratiam Dei meretur,
ibi : « Gratiam Dei qua liberamur ab impietate, dicentes
secundum merita nostra dari ; » quarta est, quia hominem
1, Quomodo Pelagii, si nec per umbram Pelagii meminit ? immo
ipsius Pelagii epistola illa est, quæ ad Innocentium I ab illo scripta,
et ad Zozimum Innocentii successorem perlata, sic in verborum
superficie, qua tegere se fraudulenter voluit ne damnaretur ejus
error, visa est orthodoxum et catholicum sensum continere, ut Hiero­
nymi putari potuerit, ex quo etiam citat S. Thomas ; etsi nescio
quid in ea fraudulentum et erroneum Augustinus detexit. — Nicolai.

•sine peccato originali nasci dicunt, et hoc ibi : « Parvulos
etiam sine ullo peccati originalis vinculo asserunt nasci. »
« Quod vero dicunt sine gratia hominem per liberum arbi­
trium omnia jussa implere, hujusmodi inductionibus muniunt.»
Hic ponitur confirmatio praedictarum positionum1 ; et divi­
ditur in partes sex, secundum sex auctoritates Augustini
quæ inducuntur, ex quibus error Pelagii confirmari videtur ;
.secunda incipit ibi : « Similiter2 etiam innitebatur Pelagius
verbis Augustini ; «.tertia, ibi : « Alibi etiam Augustinus dicit ; »
quarta, ibi : « Sic etiam intelligendum est quod in eodem
ait ; » quinta, ibi : « In Expositione quoque quarumdam pro­
positionum Epislolæ ad Romanos, quædam Augustinus inse­
rit quæ videntur huic doctrinæ gratiæ adversa ; » sexta, ibi :
·« Illud etiam diligenter est inspiciendum. »

QUÆSTIO PRIMA

I
[
1

Hic quinque quæruntur : 1° utrum sine gratia homo ali­
quod bonum facere possit ; 2° utrum sine gratia possit homo
vitare peccatum ; 3° utrum homo sine gratia possit mandatum legis implere ; 4° utrum sine gratia, saltem gratis data,
possit se homo ad gratiam praeparare ; 5° utrum sine gratia
possit homo scientiam veritatis habere.

ARTICULUS PRIMUS
Utrum homo possit facere aliquod bonum sine gratia3
Ad primum sic proceditur. 1. Videtur quod homo sine
gratia nullum bonum facere possit. Quia, sicut Joan., xv,
5, dicitur a Christo discipulis : Sine me nihil potestis facere.
Sed Deus non habitat in nobis nisi per gratiam. Ergo videtur
quod sine gratia homo nihil boni facere possit.
2. Præterea, cogitatio boni præcedit operationem ejusdem.
Sed dicitur II Corinth., m, 5 : Non sumus *sufficientes ali­
quid cogitare a nobis quasi ex nobis. Ergo videtur quod multo
minus sine gratia bonum operari possumus.
3. Præterea, sicut dicit Augustinus Ad Bonijacium papam,
lib. I, cap. in, § 7, coi. 553, t. X, non potest homo aliquod
.bonum velle, nisi juvetur a Deo qui malum velle non potest.
*
1.
2.
3.

Non quod sufficientes simus.
Parm. : « rationum. »
AI. : « aliter. »
I II Summæ theolog., q. cix, art. 2.

Sed adjutorium ejus qui malum velle non potest, scilicet
Dei, est gratia ipsius. Ergo homo sine gratia bonum nec velle
nec facere potest.
4. Præterea, non potest homo esse justus et bonus sine
gratia. Sed in hoc quod aliquis bona et justa operatur, justi­
tia et bonitas hominis attenditur. Ergo homo sine gratia
non potest aliquod bonum facere.
5. Præterea, nihil potest in effectum qui est ultra suam
perfectionem. Sed boni actus excedunt bonitatem natura­
lium potentiarum : quia computantur inter magna bona,
cum potentiæ inter media bona computentur. Ergo homo
per potentias naturales sine additione gratiæ non potest in.
bonam operationem.
Sed contra, nulli fit admonitio vel praeceptum de eo quod
facere non potest. Sed quotidie homines admonentur ut bona
faciant. Ergo bona facere est in eorum potestate, etiam sine
gratia.
Præterea, secundum Damascenum, lib. II De fide orlh.,
cap. xxiii, col. 950, t. I, nulla res destituitur propria ope­
ratione. Sed bona operatio hominis est quæ est1 propria
ejus, id est secundum rationem ordinata, sicut et malum
hominis est contra rationem esse, ut Dionysius, iv cap.
De. divin, mm., § 32, col. 734, t. I, dicit. Ergo homo per se
sine gratia adjuncta potest in bonam operationem.
Solutio. — Respondeo dicendum, quod cum virtus essen­
tiam consequatur, oportet quod secundum diversitatem natu­
rarum sit diversa facultas ad operandum ; quod quidam non
attendentes, pari modo operationem liberi arbitrii et rerum
naturalium determinaverunt, credentes quod sicut lapis·
de necessitate suam operationem habet, ut eat deorsum nisi
aliquid impediat, ita etiam homo necessario operationes
suas exerceat secundum congruentiam alicujus naturæ in
ipso existentis ; et quia in homine consideratur duplex natura :
una scilicet intellectualis, ex qua inest homini inclinatio ad
appetendum per se desiderabilia et honesta, et altera sensi­
bilis, secundum quam pronus est ad appetendum et ad con­
cupiscendum ca quæ sunt delectabilia secundum sensum,
ideo ad hæc duo respicientes hteretici, contrarias hæreses
ex eadem radice prodeuntes confecerunt : quorum quidam,
scilicet Joviniani, attendentes ad intellectualem naturam
hominem de necessitate bene operari, et nunquam posse
peccare asserebant ; alii vero, scilicet Manichaei, respicientes
1. Parm. omittit : « quæ est, » et infra habet : « ordinatam ».

,-ad naturam sensibilem, quam secundum se malum esse dice­
bant et a malo deo originem habuisse, dixerunt quod homo
.de necessitate peccat, nec bonum facere potest, in hoc peni­
tus liberum arbitrium utrique destruentes ; non enim esset
homo liberi arbitrii, nisi ad eum determinatio sui operis
perlineret, ut ex proprio judicio eligeret hoc aut illud, ut
supra dictum est.
Et ideo alii naturam liberi arbitrii salvare volentes, in
alium errorem prolapsi sunt, scilicet Pelagiani, facultatem
liberi arbitrii ampliantes ; dicunt enim quod quia liberum
arbitrium de se non est determinatum ad aliquod opus, sed
ex ipso pendet determinatio cujuscumque operis, ideo homo
per liberum arbitrium in quodlibet bonum opus potest sine
.aliqua gratia superaddita, etiam in opus meritorium, non
attendentes quod opus meritorium non determinet genus
actus, sed efficaciam. Genera enim actuum distinguuntur
secundum diversitatem objectorum : et quia liberum arbi­
trium ad nullum objectum determinatum est, ideo in quod­
libet genus actus ex se potest, ut videlicet facere fortia et
justa, et hujusmodi. Sed actus meritorius habet efficaciam
excedentem naturalem virtutem inquantum est efficax ad
illud praemium consequendum quod facultatem naturæ
excedit ; et ideo quod opus sit meritorium, non potest libe­
rum arbitrium ex seipso, nisi sublevetur per habitum qui
etiam naturæ facultatem excedat, qui gratia dicitur.
Et ideo, secundum fidem catholicam, in medio contrariarum
hæresum incedendum est, ut scilicet dicamus hominem per
liberum arbitrium et bona ct mala facere posse ; non tamen
in actum meritorium exire sine habitu gratiai : sicut etiam
non potest homo sine habitu virtutis acquisitæ talem actum
facere qualem facit virtuosus quoad modum agendi, licet
possit tale facere quantum ad genus operis : ut ly « per se »
non excludat divinam causalitatem, secundum quod ipse
Deus in omnibus operatur ut universalis causa boni, ut dici­
tur Isa., xxvi, 13 : Omnia opera nostra operatus es in nobis
Domine; sed excludit habitum aliquem creatum natura­
libus superadditum.
Ad primum ergo dicendum, quod, sicut supra dixit Magister,
gratia dupliciter dicitur : uno modo donum gratuitum ;
alio modo ipse Deus gratis dans. Dona autem gratuita pro­
prie dicuntur quæ naturalibus superaddita sunt, sine quibus
donis homo multa bona facere potest, quamvis non meri­
toria ; nihil tamen boni potest facere sine gratia Dei, secun­
dum quod intelligitur gratia ipse Deus gratis dans, eo quod

ipse est principium omnis boni non tantum in hominibus,,
sed etiam in aliis creaturis ; et sic intelligendum est quod
dicitur, Joe. cit. : Sine me nihil potestis facere ; et sic etiam
potest intelligi quod Apostolus dicit, quod non sumus suffi­
*
cientes
cogitare aliquid a nobis quasi ex nobis. Vel intelli­
gendum est de cogitatione illorum quæ ad fidem pertinent,
quæ capacitatem naturalis rationis excedunt ; et ad hæc
homo sufficiens non est sine gratia fidei.
Unde patet responsio ad secundum.
Ad tertium dicendum, quod Deus non tantum juvat nos
ad bene agendum per habitum gratiæ, sed etiam interius
operando in ipsa voluntate, sicut in qualibet re operatur,
et exterius occasiones et auxilia præbendo ad bene agendum:
et sine his omnibus nullus bene facere potest ; oportet enim
quod sicut motus difformes regulantur a motu uniformi, ita
voluntates nostræ, quæ in bonum et malum flecti possunt,,
dirigantur ab illa voluntate quæ non nisi recta esse potest.
Vel dicendum quod intelligit de bono meritorio.
Ad quartum dicendum, quod aliquis potest dici justus
dupliciter : vel justitia civili, vel justitia infusa. Justitia
autem civili potest aliquis justus effici sine aliqua gratia natu­
ralibus superaddita ; non autem justitia infusa. Neutra
tamen justitia consistit in hoc quod, est justa operari : non
enim quicumque justa operatur justus est, sed qui hæc ope­
ratur sicut justus, ut II Elhic. dicitur. Unde non sequitur,
si etiam justitia civilis sine gratia haberi non posset, quod
homo per liberum arbitrium non posset justa operari.
Ad quintum dicendum, quod bonum opus dicitur dupli­
citer. Vel opus quod est a virtute procedens, ea informatum,
et hoc opus bonum facultatem quæ est ratio1 excedit, sive
sit virtus acquisita, sive infusa ; unde talis actus non elicitur
a potentia nisi sit per habitum virtutis perfecta. Est autem
aliud bonum opus etiam virtutem antecedens, quod virtu­
tem acquisitam causât, et ad infusam disponit, ut patet
in eo qui justa operatur non sicut justus, quia indelectabiliter ; et talis operatio naturalem perfectionem rationis non
excedit, quia tota rectitudo hujus operis est secundum regu­
lam rationis in qua sunt principia juris, quibus opus bonum
regulatur, nisi forte secundum quod quaelibet operatio exce­
llit potentiam, sicut complementum ejus.
* Non quod sufficientes simus.
1. Parm. : « naturalem perfectionem rationis. »

ARTICULUS II
Ulrum homo sine gratia possit vitare peccatum1

Ad secundum sic proceditur. 1. Videtur quod homo sine
gratia non possit peccatum vitare. Primo per hoc quod supra1
2
Magister dixit, quod homo ante reparationem gratiæ, per
liberum arbitrium non potest non peccare etiam mortaliter.
Ergo sine gratia homo vitare non potest peccatum.
2. Præterea, per peccatum in aliquo libertas arbitrii
immutata3 est. Sed homo in primo statu hoc habuit qiiod
bonum facere poterat, sed non meritorium in statu natura­
lium. Ergo saltem in hoc per peccatum etiam immutatum
est liberum arbitrium, quod homo vitare peccatum non possit.
3. Præterea, Augustinus dicit in libro De vera relig., cap. xm
coi. 133, t. III, quod natura superba necesse habet alii invi­
dere ; eadem autem ratione qui est in uno peccato, necesse
habet in aliud peccatum cadere. Sed quantum ad præsentem statum, quilibet homo vel est in peccato, vel in statu
gratiæ. Ergo videtur quod, si non est in gratia, peccatum
vitare non possit.
4. Præterea, habens pedem claudum non potest ambulare
nisi claudicando. Sed peccatum est sicut quædam curvitas
voluntatis. Ergo homo in statu peccati existens non potest
non peccare.
5. Præterea, mors ex peccato consecuta est, ut Rom., v,
dicitur. Ergo ubi est necessitas moriendi, ibi est necessitas
peccandi. Sed in statu isto inest nobis necessitas moriendi.
Ergo et necessitas peccandi.
6. Quicumque tentationi resistit, tentantem vincit. Sed
vincenti præmium æternum promittitur, Apocal., π et m.
Cum ergo ad præmium æternum nullus sine gratia venire
possit, videtur quod nec sine ea aliquis possit tentationi
resistere, peccatum vitando.
Sed contra, Gregorius dicit, lib. V Moral., cap. xxii,
coi. 702, t. I, quod debilis est hostis qui non potest vincere
nisi volentem. Sed quod est per voluntatem non est per neces­
sitatem. Ergo homo non necessario a peccato superatur,
sed illud vincere potest.
Præterea, ubicumque est necessitas agendi, ibi est virtus
1. I II Summæ theol., q. cxi, art. 8.
2. Dist. xxv.
3. Nicolai' : « imminuta » ; forte etiam infra « imminutum ».

activa determinata ad unum. Sed hoc est contra rationem
liberi arbitrii. Ergo homo in peccato existens non habet
necessitatem peccandi, sed peccatum vitare potest.
Solutio. — Respondeo dicendum, quod, ut supra dictum
est, quidam haeretici posuerunt in nobis naturam quamdam
esse malam, quæ hominem necessario ad peccandum impel­
lit. Hic autem error, ut dictum est, omnino liberum arbitrium
excludit, et naturam rationis et voluntatis ; unde nec fidei
nec philosophiæ consonat.
Alii vero, naturam liberi arbitrii servare volentes, dicunt
quidem1 quod homo secundum naturalem suam virtutem
hoc modo conditus est ut peccatum vitare possit ; sed per
peccatum virtus illa adeo immutata1
2 est ut homo in peccato
existens vitare peccatum non possit, sed in aliud peccatum
præcipitetur, nisi per gratiam liberetur. Ne autem omnino
peccatum necessarium ponere videantur, dicunt quidam3
quod homo in peccato mortali existens potest quidem hoc
vel illud peccatum vitare, non tamen omnia, sicut etiam de
venialibus dicitur. Dicunt etiam quod potest homo in pec­
cato mortali existens ad tempus stare, ne in peccatum cadat,
sed non diu. Ista autem positio multipliciter apparet falsa,
Primo, quia cum peccatum bona naturalia non tollat, sed
diminuat, illud quod ad naturam potentiæ naturalis per­
tinet, homo per peccatum amittere non potest, etsi in illo
infirmetur. Cum igitur libera electio vel fuga boni seu mali
ad naturam liberi arbitrii pertineat, non potest esse ut per
peccatum subtrahatur homini facultas fugiendi peccatum,
sed solum quod minuatur, ita scilicet quod illud peccatum
quod homo ante vitare de facili poterat, postmodum diffi­
culter vitet. Similiter etiam quod inducunt de peccato veniali
non est simile : quod enim non possumus omnia venialia
peccata vitare, sed singula, præcipue propter primos motus
dicitur, ad quos non requiritur deliberatio consensus, sed
sunt quidam subiti motus ; unde dum homo uni obstare
nititur, ex alia parte alius motus insurgit. Sed peccatum
mortale requirit consensum determinatum ; unde si potest
vitare hoc et illud, potest eadem ratione vitare omnia. Nec
iterum potest dici quod ad tempus vitet, et non diu : quia
liberum arbitrium resistens malo, non efficitur infirmum
1. Parm. : « quidam. »
2. Nicolai : « imminuta. »
3. Parm. omittit : « quidam. »

ad malum, vitandum, sed multo fortius ; unde multo magis
postea potest vitare peccatum quam ante (a).
Et ideo cum aliis dicendum est quod vitare peccatum
intelligi potest dupliciter : aut peccatum jam commissum,
aut peccatum committendum. Si intelligatur de peccato jam
commisso, sic homo in peccato mortali existens non potest
peccatum vitare sine gratia : quia non potest se a peccato
praeterito absolvere, et a reatu culpæ, nisi per gratiam libe­
retur ; et in hoc errabat Pelagius, æstimans hominem pro­
priis operibus1 sine gratia posse se a peccatis præteritis absol­
vere satisfaciendo. Peccatum autem committendum potest
homo vitare etiam sine gratia, quantumcumque in peccato
mortali existât. Si tamen gratia intelligatur aliquis habitus
infusus, et non ipsa divina voluntas, per quam omnia bona
causantur et mala repelluntur.
Ad primum ergo dicendum, quod sicut videre dicitur
dupliciter, scilicet habere visum et uti visu, ita et peccare ;
unde cum dicitur quod homo non potest non peccare ante
reparationem, intelligitur non1
2 habere peccatum ; sed non
potest intelligi quod non possit non uti peccato.
Ad secundum dicendum, quod libertas arbitrii immutata3
est per peccatum, sed non ablata. Quod autem dicitur, ut
liberum arbitrium omnino non possit quod prius poterat,
hoc ablationem facultatis designat, et non solum diminutionem ; sed hoc ad diminutionem pertinet ut quod prius
facile poterat, postmodum non sine difficultate et pugna
possit, quantum ad vitationem mortalium ; sed venialia
omnia non potest vitare propter rebellionem carnis ad spi­
ritum.
Ad tertium dicendum, quod verbum Augustini non est
intelligendum de necessitate absoluta, sed conditionata,
quæ est necessitas finis. Vir enim superbus si fini suo inhae­
rere vult, ut scilicet propriam excellentiam quaerat, necesse
habet ut invideat excel]entiæ aliorum, quæ propriæ excellentiae
derogat ; sed qui semel per superbiam peccavit mortaliter,
non propter hoc necesse habet, ut semper in actum superbiae
exeat ; potest enim de uno peccato in contrarium peccatum
transire, vel in bonum ex genere : et ideo non est necessarium
quod invideat.
1. Parm. : « virtutibus. »
2. Parm. omittit : « non. »
3. Nicolai' : « imminuta. »
(a) Contrarium S. Thomas docet in Summa theologiæ, I II, q. cix,
art. 8.

Ad quartum dicendum, quod ratio illa tenet in iliis quæ
agunt propter necessitatem naturæ, in quibus de necessi­
tate operatio sequitur secundum exigentiam perfectionis
et defectum operantis : non autem tenet in voluntariis :
quia homo habens virtutem potest non uti virtute, sed in
contrarium usum exire : et similiter habens habitum vitio­
sum, potest non uti habitu illo.
Ad quintum dicendum, quod mors non respondet pro
pœna cuilibet peccato, sed peccato primæ transgressionis,
ex quo tota natura infecta est ; unde sicut a necessitate
moriendi homo non liberatur nisi per gratiam, ita et a neces­
sitate subjacendi illi peccato per originem a parentibus in
posteros transfuso. Non tamen oportet quod homo necessario
in peccatum mortale actuale labatur.
Ad sextum dicendum, quod aliud est resistere peccato
et aliud victoriam de peccato habere. Quicumque enim vitat .
peccatum peccato resistit : unde hoc potest fieri etiam sine
gratia ; nec oportet quod tunc homo resistendo peccato,
mereatur præmium æternum. Sed ille proprie vincit pecca­
tum qui potest pertingere ad hoc contra quod est pugna
peccati. Hoc autem non potest esse nisi in eo qui opus meri­
torium operatur ; unde talis victoria vitam æternam meretur,
et sine gratia non fit.

j

ARTICULUS 111

Utrum, homo possit implere præcepta Dei sine gratia1
Ad tertium sic proceditur. 1. Videtur quod homo sine gratia
Dei praecepta implere non possit. Qui enim mandata Dei
servat vitam æternam meretur, ut dicitur Luc., x, 28 : Hoc
jac, et vives. Sed hoc non potest homo sine gratia. Ergo nec
mandata legis implere.
2. Præterea, charitas non potest sine gratia haberi. Sed
dilectio charitatis est in praecepto, Math., xxn. Ergo prae­
cepta non possunt sine gratia impleri.
3. Præterea, ut supra Augustinus probavit, virtutes in
nobis solus Deus operatur. Sed actus virtutum sunt in prae■ cepto. Ergo præcepta ex nobis ipsis implere non possumus.
4. Præterea, expresse hoc videtur per illud Actuum, xv,
10 : Hoc est onus ÿuod neque patres nostri neque nos portare
potuimus. Sed onus illud sunt præcepta legis. Ergo præcepta
legis homo per se implere non potest.
1, I II Summæ theolog., q. cix, art. 4.

5. Præterea, nullus damnatur nisi pro peccato omissio­
nis vel transgressionis. Sed nullus omittit1 qui præcepta
legis implet. Si ergo homo potest sine gratia præcepta legis
implere, cum etiam possit sine gratia, ut dictum est, pec­
catum mortale vitare, videtur quod homo possit sine gratia
damnationem penitus vitare. Sed quicumque non damnatur
est in gloria. Ergo homo sine gratia poterit ad gloriam per­
venire : quod est omnino hæreticum.
Sed contra, Hieronymus12, in Expositione symbol, ad Damasum, dicit : « Qui Deum dicit præcipere impossibilia, anathema
sit. » Sed impossibile est homini illud quod implere non potest.
Ergo mandata Dei homo per se implere potest.
Præterea, Deus non est magis crudelis quam homo. Sed
homini imputaretur in crudelitatem, si obligaret aliquem
per præceptum ad id quod implere non posset3*. Ergo hoc de
Deo, nullo modo est æstimandum ; et ita sine gratia homo
per se legis præcepta implere potest.
Solutio. — Respondeo dicendum, quod de præceptis
legis dupliciter contingit loqui : aut quantum ad id quod
directe cadit in præcepto, aut quantum ad intentionem legis­
latoris. Directe autem cadit in præcepto actus virtutis
quantum ad substantiam operis, et non quantum ad modum
agendi, quem circa ipsum virtus ponit ; hoc enim directe
alicui præcipitur quod statim in ipso est ut faciat illud. Non
autem est in homine ut faciat actum virtutis eo modo quo
virtuosus facit, priusquam virtutem habeat vel acquisitam
vel infusam. Sed intentio legislatoris est, ut in II Ethicor.,
cap. ï, dicitur, cives facere bonos, et per assuefactionem5
operum quæ præcipiuntur, inducere ad virtutem : et huic
consonat verbum Apostoli I Timoth., i, 5 : Finis præcepti
charitas est ; ad hoc enim data sunt præcepta legis, ut homines
in dilectionem Dei et proximi instituantur. Est ergo intentio
legislatoris non tantum ut hæc opera fiant, sed ut ex charitate fiant. Dicendum est ergo quod præcepta legis, quantum
ad id quod directe sub præcepto cadit, potest aliquis implere
per liberum arbitrium sine gratia gratis data vel gratum
faciente, si tamen gratia accipiatur pro aliquo habitu infuso
(a) ; sed quantum ad intentionem legislatoris, sine gratia
1. Parm. : « damnatur. »
2. Non Hieronymus, ut sæpé dictum est, sed Pelagius hæreticus.
3. Parm. : « imputatur... obliget... possit. »
5. Parm. : « assuetudines. »
(a) Contrarium S. Thomas docere videtur quoad naturam corrup­
tam in Summa theolog., I II, q. cix, art. 4.

impleri non possunt : quia donum charitatis non inest nobis
ex nobis, sed a Deo infusum. Sed si gratia pro divina volun­
tate gratis in nobis omnia bona causante accipiatur, tunc
dicendum quod neutro modo homo sine gratia praecepta
implere potest ; et ideo Pelagius erravit, qui simpliciter
impleri praecepta legis posse ’sine gratia posuit.
Ad primum ergo dicendum, quod præcepta legis non qua­
litercumque observata in vitam aeternam inducunt ; sed
solum secundum quod opera quæ praecipiuntur charitate
informata sunt secundum quod cadunt sub intentione legis­
latoris ; et hoc modo planum est quod sine gratia servari
non possunt.
Ad secundum dicendum, quod sicut aliarum virtutum
actus dupliciter considerari possunt, vel secundum quod
sunt a virtute, vel secundum quod antecedunt virtutem ;
ita etiam est de charitate ; potest enim aliquis, etiam charitatem non habens, diligere proximum et Deum, etiam super
omnia, ut quidam dicunt : et hoc diligere intelligitur actus
charitatis sub præcepto directe cadere, et non solum secun­
dum quod a charitate procedit.
Ad tertium dicendum, quod actus virtutum non sunt in
præcepto, secundum quod a virtute procedunt, sed quantum
ad substantiam operis, ut dictum est, secundum quod con­
tingit aliquem facere justa, etiamsi non faciat ut justus facit.
Ad quartum dicendum, quod hoc dictum est propter mul­
titudinem præceptorum veteris legis, præcipue quantum
ad cæremonialia, quæ nunquam multitudo populi observa­
verat, et non nisi cum magna difficultate observari poterant.
Ad quintum dicendum, quod homo etsi nunquam trans­
grederetur vel omitteret, nihilominus tamen peccato originali subjectus esset, a quo non nisi per gratiam liberari
potest : pro quo merito subiret damnationem, et etiam ad
legitimam ætatem deveniens in hoc ipso peccaret quod se
ad gratiam non præpararet ; unde etiam pro tali negligentia
puniretur. Si autem præpararet se faciendo quod in se est,
proculdubio gratiam consequeretur per quam vitam aster­
nam mereri posset.
ARTICULUS IV
Utrum homo possit se praeparare ad gratiam sine aliqua gratia1
Ad quartum sic proceditur. 1. Videtur quod homo non
possit se præparare ad gratiam sine aliqua gratia. Primo per
1. I II Summæ theol., q. cix, art. 6.

id quod dicitur Ilierem., x, 23 : Non est in homine
*
via ejus,
nec viri est ul dirigat gressus suos. Sed nullus præparatur
ad gratiam nisi gressus ejus dirigantur et viam salutis quærat.
Ergo non est in potestate hominis ut se ad gratiam praeparet.
2. Præterea, illud quod est in potestate hominis, non est
necessarium ut homo ab alio petat. Sed quod homo præparetur ad gratiam, petendum est a Deo, ut patet in psal. lxxxv,
2 : Deduc me, Domine, in via tua. Ergo præparatio ad gratiam
non est in potestate hominis.
3. Præterea, illud quod visibiliter factum est in qui­
busdam qui gratiam consecuti sunt, probabile est etiam in
aliis, saltem invisibiliter, fieri ; cum eadem ratio sit de uno
et de omnibus. Sed quidam, cum etiam gratiai resisterent,
per speciale munus gratiæ ad gratiam praeparati sunt, ut
patet in conversione Pauli. Ergo etiam alii sine gratia, sal­
tem gratis data, ad gratiam præparari non possunt.
4. Præterea, Hebr., xi, G : Credere oportet accedentem ad
Deum quia est. Sed fides non potest haberi nisi per gratiam :
Dei enim donum est, ut ad Ephes., xi, 8, dicitur. Ergo cum
nullus se ad gratiam praeparet nisi accedendo ad Deum, vide­
tur quod sine munere gratiæ homo se ad gratiam praeparare
non possit.
5. Præterea, Augustinus dicit, Tract. IX super I episl.
Joan., § 4, col. 2047, t. Ill, quod timor servilis inducit charitatem sicut seta linum. Sed timor servilis est donum Spi­
ritus sancti. Ergo per gratiam gratis datam homo præpa­
ratur ad gratiam gratum facientem.
Sed contra, Zachar., i, 3, dicitur : Convertimini ad me,
...et ego convertar ad vos. Sed conversio quam nobis indicit,
non videtur esse aliud quam præparatio ad receptionem
gratiæ. Ergo hoc primo a nobis exigitur ut ad gratiam prae­
paremur, quam quod Deus ad nos gratiam infundendo
convertatur.
Præterea, Anselmus dicit, in lib. De casu diaboli, cap. m,
coi. 328, t. I : « Quod aliquis non habeat gratiam non est
ex hoc quod Deus non velit eam dare, sed quia homo non
vult accipere1. » Ergo si homo vult accipere, Deus eam dabit.
Sed illud quod in voluntate hominis constitutum est, in
potestate liberi arbitrii est. Ergo in potestate liberi arbitrii
est ut homo ad gratiam se præparet.
* Hominis.
1. De diabolo loquitur, sed de hominibus intelligi posse ex his
verbis initio dialogi praemissis patet : « Illud Apostoli ; Quid habes
quod non accepisti, dicitur hominibus tantum, an et angelis ? Nulla
creatura habet aliquid a se. »

Solutio. — Respondeo dicendum, quod gratia dupli­
citer potest accipi : vel1 ipsa divina providentia, quæ. omni­
bus rebus gratis impendit ex sua bonitate ea quæ ipsis con­
veniunt ; vel aliquod donum habituale in anima receptum,
quod gratis a Deo confertur. Si ergo primo modo accipitur
gratia, nulli dubium est quod homo sine gratia Dei non
potest se præparare ad habendum gratiam gratum facien­
tem ; ut enim in VIII Physic., text. 20, ostenditur, mutatio
voluntatis effici non potest sine aliquo movente per modum
excitantis : omne enim motum necesse est ab alio moveri.
Nec differt quidquid sit illud quod hujusmodi variationis
occasionem præbeat, quasi voluntatem excitando, sive sit
admonitio hominis, vel ægritudo corporis, vel aliquid hujus­
modi : quæ omnia constat divinæ providentiæ subjecta
esse et in bonum electorum ordinata. Unde quidquid illud
fuerit quod hominem excitaverit ad convertendum se. ut
gratiam gratum facientem accipiat, gratia gratis data dici
potest : et sic sine gratia gratis data homo se ad gratiam non
præparat, etiamsi gratia gratis data dicatur ipse actus liberi
arbitrii, quem Deus in nobis facit, quo ad gratiam gratum
facientem præparamur. Si autem accipitur gratia pro aliquo
munere habituali animæ infuso, sic duplex est opinio. Qui­
dam enim dicunt quod nullus potest se ad gratiam gratum
facientem præparare, nisi per aliquod lumen menti infusum,
quod est donum gratiæ gratis datæ. Istud autem non videtur
conveniens : quia præparatio quæ est ad gratiam, non est
per actus qui sint ipsi gratiæ æquandi æqualitate propor­
tionis, sicut meritum æquatur præmio ; et ideo non oportet
ut actus quibus homo se ad gratiam habendam præparat
sint naturam humanam excedentes ; sicut enim natura
humana se habet in potentia materiali ad gratiam, ita actus
virtutum naturalium se habent ut dispositiones materiales
ad ipsam ; unde non exigitur ad hoc ut homo ad gratiam se
præparet, aliquod aliud lumen gratiæ praecedens. Et præ­
terea secundum hoc esset abire in infinitum : quia illud etiam
lumen gratiæ gratis non datur alicui nisi qui ad illud reci­
piendum se præparat12 ; alias omnibus daretur : quod non
potest intelligi ; nisi forte gratia gratis data dicatur naturale
lumen rationis, quod pertinet ad bona naturalia, et non ad
gratuita, nisi large accepta. Si autem præparatione indiget
1. Parm. addit : « quodeumque excitativum voluntatis exhibitum,
homini ab. »
2. Parm. addit : « datæ, » et habet : « præparavit. »

talis gratia gratis data, tunc redibit quæstio de ista præparatione, utrum in earn possit homo ex se, vel non : et sic
vel abiretur in infinitum, vel erit devenire ad aliquam gra­
tiam ad quam homo per se præparare potest se ; et1 non est
ratio efficax quare hoc magis in una gratia sit quam in alia.
Et ideo aliis consentiendo dicimus quod ad gratiam gratum
facientem habendam ex solo libero arbitrio se homo potest·
præparare : faciendo enim quod in se est, gratiam a Deo
consequitur. Hoc autem solum in nobis est quod in potestate
liberi arbitrii constitutum est.
Ad primum ergo dicendum, quod directio gressus spiri­
tualis non potest esse nisi a Deo, sine cujus providentia nul­
lum bonum contingit. Nec tamen oportet quod hoc per ali­
quem habitum infusum fiat, si directio gressuum ad præparationem ad gratiam gratum facientem præcedentem refe­
ratur.
Ad secundum dicendum, quod homo non potest se ad
gratiam præparare, nec aliquod bonum facere sine Dei auxi­
lio ; et ideo rogandus est ut nos ad se convertat, et etiam
alios. Nec tamen oportet quod illud auxilium semper sit per
aliquem habitum infusum ; sed potest esse per multa quæ
exterius sunt salutis occasio, et per ipsum actum interiorem
quem Deus in nobis causal.
Ad tertium dicendum, quod claritas illa quæ circumfulsit
Paulum, fuit claritas corporalis, quæ fuit quædam occasio
quæ ipsum induxit ut se ad gratiam habendam præpararet,
dejiciendo ipsum et conterendo : et cum se ad gratiam prae­
paravit, gratiam consecutus est. Non tamen oportet quod
antequam gratiam gratum facientem acceperit, sibi aliquod
lumen gratiæ gratis datæ infusum fuerit ; unde non dicitur
quod intus in ipso fulserit claritas, sed quia eum circum­
fulsit1
2 exterius. Ita etiam et aliis qui ad Deum convertuntur
occasiones salutis Deus præparat.
Ad quartum dicendum, quod etiam ad fidem habendam
aliquis se præparare potest per id quod in naturali ratione
est ; unde dicitur, quod si aliquis in barbaris natus natio­
nibus, quod in se est faciat, Deus sibi revelabit illud quod
est necessarium ad salutem, vel inspirando, vel doctorem
mittendo. Unde non oportet quod habitus fidei præcedat
præparationem ad gratiam gratum facientem ; sed simul
homo se præparare potest ad fidem habendam, et ad alias
virtutes et gratiam habendam.
1. Parm. : « Sed. »
2. Parm. addit : « quasi. »

Ad quintum dicendum, quod quamvis per timorem ser­
vilem charitas inducatur, tamen non est necessarium ut
timor servilis charitatem praecedat ; timor enim servilis
semper cum peccato mortali habetur. Multi autem chari­
tatem consecuti sunt qui nunquam mortaliter peccaverunt.
Unde objectio nihil probat ad propositum.
ARTICULUS V

Utrum homo possit scire aliquid verum sine gratia1
Ad quintum sic proceditur. 1. Videtur quod sine gratia
homo nihil verum scire possit. Primo per id quod dicitur
I Corinth., xn, 3 : Nemo potest dicere, Dominus Jesus, nisi
Spiritu sancto; ubi dicit Ambrosius (Ambrosiastcr) quod
omne verum, a quocumque dicatur, a Spiritu sancto est.
Sed Spiritus sanctus non habitat in nobis nisi per gratiam.
Ergo nullum verum dici aut sciri sine gratia potest.
2. Præterea, revelatio divina non fit nisi per infusionem
alicujus luminis gratis dati. Sed Rom., i, dicitur quod illis,
scilicet philosophis, revelavit ea quæ etiam naturali ratione
cognoverunt. Ergo nulla cognitio veritatis potest esse sine
aliquo lumine gratiæ infuso.
3. Præterea, facilior via est cognoscendi aliquid per doc­
trinam quam per inventionem. Sed, sicut Augustinus, in
lib. De magistro, cap. xi et xn, coi. 1215, t. I, dicit, nullus
potest discere exterius, nisi interius Deus doceat ; unde
patet quod per doctrinam cognitionem veritatis homo habere
non potest nisi per gratiæ auxilium interius operantis. Ergo
multo minus per inventionem ; et ita nullo modo : quia omne
quod quis novit, discens vel inveniens novit, ut Philoso­
phus dicit.
4. Præterea, sicut se habet lux corporalis ad visum, ita
se habet lux spiritualis ad intellectum. Sed nihil potest
videri corporaliter nisi per influxum lucis corporalis, et præcipue maxime lucentis, quod est sol. Ergo nihil potest intel­
ligi nisi per influxum luminis spiritualis a Deo : et hoc est
gratia ; ergo nullum verum sine gratia sciri potest.
5. Præterea, quæcumque sunt in genere aliquo, reducun­
tur sicut in causam in unum primum, quod est maximum
in genere illo. Sed primum in genere intellectivorum est
ipse Deus. Ergo est maxime intelligens, et causa intelligendi.
1. I II Summse theol., q, ctx, art. 1.

omnibus intelligenlibus. Sed non causai aliquid in nobis
nisi aliquid influendo. Ergo non possumus aliquod verum
intelligere sine infusione alicujus gratiæ.
Sed contra, Damascenus dicit, De orlh. fid., lib. II, cap. xxm,
col. 950, t. I quod nulla res destituitur propria operatione.
Sed intelligere verum est propria operatio intellectus. Ergo
sine omni gratia superaddita veri cognitionem habere potest.
Præterea, non est impotentior intellectus in intelligendo
quam sensus in sentiendo. Sed sensus sine gratia potest sen­
tire sensibilia. Ergo et intellectus sine gratia potest intel­
ligere intelligibilia.
Solutio. — Respondeo dicendum, quod verorum quæ­
dam sunt naturali ratione proportionata, quædam natura­
lem rationem excedunt. Illa naturalem rationem excedunt
quæ non possunt concludi ex primis principiis per se notis.
Cum enim prima1 principia sint sicut instrumenta intellectus
agentis, ut Commentator dicit in III De anima, com. 5,
12, 20, 36, oportet ea esse proportionata virtuti ejus? sicut
organa corporalia sunt proportionata virtuti motivæ ; unde
quæ ex primis principiis concludi non possunt, naturale
lumen intellectus excedunt. Hujusmodi autem sunt ea quæ
fidei sunt, et futura contingentia, et hujusmodi : et ideo horum
verorum cognitio sine lumine gratia; gratis datæ haberi
non potest, sicut lumen fidei, vel12 prophetia-, vel aliquid
hujusmodi. Si autem loquamur de illis veris quæ naturali
rationi proportionata sunt, sciendum est quod circa hoc est
duplex opinio.
Quidam enim dicunt, ut supra dictum est in solutione
primi articuli, dist. xvn3, q. n, quod intellectus agens est
unus omnium, intellectum agentem Deum esse dicentes ;
et cum intellectus agens se habeat hoc modo ad intelligibilia
sicut lucidum ad visibilia, volunt quod sicut non potest
videri aliquid visibile nisi per emissionem radii corporalis,
ita non possit intelligi aliquid intelligibile sine nova emissione
radii spiritualis, qui est gratia gratis data. Sed hæc positio
conveniens non est, ut supra dictum est4 : non enim intel­
lectus agens est aliqua substantia separata, vel Deus, ut
quidam theologi dicunt ; vel intellectiva, ut plures philo­
sophorum, ut supra dictum est ; sed naturalis virtus ipsius
1.
2.
3.
4.

AI. ; « propria. »
Parm. : « et etiam. »
Parm. omittit : « in solutione primi articuli, dist. xvu. »
Dist. xvu, q. n, art. 1.

rationalis anima?. Nec tamen oportet, hac positione suppo­
sita, ut semper nova infusio gratiæ fieret in cujuslibet veri
cognitione ; eo quod infusio et emanatio spiritualium dono­
rum non est successiva per modum motus, sed est fixa et
permanens ; unde secundum unam irradiationem spiritua­
lem, intellectus possibilis ad omnia sibi proportionata cogno­
scenda perficeretur.
Aliorum vero opinio est quod intellectus agens sit quædam
potentia animæ rationalis ; et hanc sustinendo, non potest
rationabiliter poni quod oporteat ad cognitionem veri, talis
de quo loquimur, aliquod aliud lumen superinfundi : quia
ad hoc verum intelligendum sufficit recipiens speciem intelligendam et faciens speciem esse intelligibilem in actu :
et utrumque est per virtutem naturalem ipsius animæ ratio­
nalis, nisi forte dicatur quod intellectus agens insufficiens
est ad hoc ; et, ita natura humana aliis imperfectior esset,
quæ non sibi sufficeret in naturalibus operationibus. Et ideo
dicendum est quod ha?c vera, sine omni lumine gratiæ super­
addito, per lumen naturale intellectus agentis cognosci
possunt.
Ad primum ergo dicendum, quod sicut, Deus operatur
in natura et continet virtutem naturalem, ita etiam operatur
in intellectu et continet virtutem intellectivam ; unde sicut
nullum opus naturale est, nisi in Deo sicut in continente,
nec ambulatio, nec aliquid hujusmodi, ita etiam nec cognitio
veritatis est nisi in Spiritu sancto, qui in intellectu operatur
et ipsum conservat.
Ad secundum dicendum, quod, sicutuibidem in Glossa
exponitur, pro tanto dicitur eis Deus revelasse, quia natu­
ralem rationem eis dedit, et creaturas condidit, in quibus
majestas Creatoris cognosci poterat, et non per aliquod
lumen gratiæ naturali lumini superadditum.
Ad tertium dicendum, quod sicut dicit Augustinus, I De
(loci. christ., in prologo, § 3, coi. 16, t. III, ille qui docet,
similis est ei qui movet, digitum ad aliquid ostendendum :
unde sicut homo potest exterius movere digitum ut aliquid
ostendat, non autem potest conferre virtutem .visivam, per
quam ille qui docetur doctrinam visibilem advertat, ita etiam
potest homo exterius verba proferre, quæ sunt signa veri­
tatis, non tamen veri intelligendi virtutem praebere, quæ
a solo Deo est. Pro tanto ergo dicitur ipse solus Deus docere,
quia vim intelligendi in nobis continet et causât ; non ex
hoc quod in qualibet cognitione veritatis novum lumen
gratiæ superinfundat. Qualiter autem diversimode Deus,

angeli et homo docere dicuntur, dictum est supra, dist. ix.
Ad quartum dicendum, quod ipsum lumen intellectus
agentis est quædam irradiatio primæ lucis ; secundum quod
Dionysius, iv cap. De diu. nom., col. 694, t. I, dicit quod omnes
bonitates in creaturis participatæ sunt quidam radii divinæ
bonitatis ; et ideo non oportet quod huic irradiationi aliud
lumen superaddatur in his quæ naturali rationi sunt subdita.
Ad quintum dicendum, quod ipse Deus est causa cujuslibet nostræ cognitionis. Non tamen oportet quod hoc fiat
per influxum alicujus gratiæ, sed per influxum naturalis
luminis, quod quidem lumen ab ipso est.
EXPOSITIO TEXTUS

„

i.
‘

« Ut sine hac credant hominem posse facere omnia Dei
mandata. » Intelligebant, ut simpliciter impleri possint,
secundum quod sunt efficacia ad vitam æternam promeren­
dam.
« Ad hoc tamen juvante nos per suam legem atque doctri­
nam, ut discamus quæ facere et quæ sperare debeamus. »
Ex hoc patet quod Pelagius ponebat eorum quæ in lege sunt.
aut quæ ad fidem pertinent, cognitionem a nobis haberi
non posse per naturalem virtutem rationis, et in hoc recte
sentiebat.
« Recte a mortalibus vivi non potest. » Ut intelligatur
rectitudo quæ est necessaria ad opus meritorium. Nec tamen
sequitur, si hoc non potest homo sine gratia, quod non
possit cavere transgressionem futuram, sicut Pelagius vide­
batur arguere, ex uno aliud volens concludere.
« Id enim contra Manichæos dixit. » Videtur quod hæc
responsio nihil valeat : quia dictum Augustini, etsi obviet
positioni istorum, nihilominus potest confirmare positionem
quam Pelagius astruere videbatur ; et videtur quod obviet
per rationem eamdem. — Sed dicendum, quod non sequitur :
quia opinio Manichæi erat quod voluntas erat determinata
ad unum faciendum ; quod si esset, ab ea ratio culpæ et
laudis et vituperii auferretur, sicut ab illis quæ agunt per neces­
sitatem naturæ. Sed quod fides catholica ponit, hominem
non posse se a peccato liberare, quod incurrit vel per actum
proprium, vel per originem vitiatam, non est ex determina­
tione voluntatis ad unum, sed ex ejus insufficientia ad per se
acquirendum illud sine quo a peccato liberari non potest, nec
divina mandata implere perfecte, scilicet gratiam1. Undenon eodem modo auctoritas Augustini utrique obviat.
1. Al. : « perfecte sine gratia. »

« In potestate quippe hominis est mutare in melius volun­
tatem. » Sciendum quod immutatio voluntatis in melius
dupliciter potest intelligi. Vel secundum bonitatem civilem,
et sic homo, per potestatem naturalem quam a Deo accepit,
potest voluntatem mutare in melius ; sicut in Praedicamentis
dicitur, cap. « De contr., » quod pravus ad meliores exerci­
tationes deductus, ut doctrinas, proficiet ut melior sit. Vel
secundum bonitatem gratuitam, ut scilicet acquirat gratiam
quam prius non habuit, et hoc non potestate gratiæ per quam
meretur gratiæ augmentum et consummationem.

DISTINCTIO XXIX
Utrum homo ante peccatum eguerit gratia operante et coopérante,
et quod operante et coopérante gratia eguerit ; sed operante
non eguit secundum omnem modum quo ipsa operatur.

Post hæc considerandum est, utrum homo ante peccatum
eguerit gratia operante et coopérante. Ad quod breviter dici­
mus quod non coopérante tantum, sed etiam operante gratia
indigebat ; non quidem secundum omnem operandi modum
operantis gratiæ ; operatur enim liberando et præparando
voluntatem hominis ad bonum. Egebat itaque homo ea, non
ut liberaret voluntatem suam, quæ peccati serva non fuerat,
sed ut præpararet ad volendum efficaciter bonum, quod per
se non poterat ; non enim poterat bonum mereri sine gratia,
ut Augustinus, in Ench., cap. cvi, coi. 281, t. VI, evidenter
tradit : « Illam, inquit, immortalitatem in qua poterat non
mori, natura humana perdidit per liberum arbitrium ; hanc
vero in qua non poterat mori, acceptura est per gratiam, quam
fuerat, si non peccasset, acceptura per meritum, quamvis
sine gratia. Nec tunc ullum meritum esse potuisset : quia
etsi peccatum in solo erat arbitrio constitutum, non tamen
justitiæ habendæ vel retinendæ sufficiebat liberum arbitrium,
nisi divinum præberetur adjutorium. » Ecce his verbis satis
ostenditur quod ante peccatum homo indigebat gratia operante
et coopérante. Non enim habebat quo pedem movere posset
sine gratiæ operantis et cooperantis auxilio ; habuit tamen
quo poterat stare.
Quod homo ante lapsum virtutes habuerit
Præterea quæri solet utrum homo ante lapsum virtutem
habuerit. Quibusdam videtur quod non habuit, id ita probare
conantibus. Justitiam, inquiunt, non habuit, quia præceptum Dei contempsit ; nec prudentiam, quia sibi non providit :
nec temperantiam, quia aliena appetiit ; nec fortitudinem,
quia pravæ suggestioni cessit. Quibus respondentes dicimus
eum quidem non tunc habuisse has virtutes quando peccavit,
sed ante et tunc amisisse ; quod multis testimoniis sanctorum
comprobatur. Ait enim Augustinus in quadam Homilia1 :
1. Hæc habentur in Sermone contra Judseos, Paganos et Arianos,
cap. ii, col. 1117, t. 8, qui Augustino jam abnuitur.
Nicolai' : « Ait enim Augustinus in quadam Homilia, sive in Con-

« Adam, perdita charitate, malus inventus est. » Item : « Prin­
ceps vitiorum dum vicit Adam de limo terræ ad imaginem
Dei factum, pudicitia armatum, temperantia compositum,
charitate splendidum, primos parentes illis donis ac tantis
bonis expoliavit, pariterque peremit. » De hoc eodem Ambrosius, ad Sabinum, Epist. xlix, § 2, coi. 1204, t. III, ait : « Quando
Adam solus erat, non est praevaricatus, quia ejus mens Deo
adhaerebat. » Super psalmum cxvm, serm. iv, § 3, coi. 1307,
t II, quoque dicit, quod « homo ante peccatum beatissimus,
auram carpebat ætheream. Sed quomodo sine virtute beatis­
simus erat ? » Augustinus quoque, Super Genes , lib VI,
cap. xxiv, coi. 353, t. III, dicit Adam ante peccatum spiri­
tuali mente praeditum fulsisse. Non est ergo dubitandum homi­
nem ante peccatum virtutibus ornatum fuisse, sed illis per
peccatum spoliatum fuisse.

'

De ejectione hominis de paradiso

In illius quoque peccati poenam ejectus est de paradiso
in istum miseriarum locum, sicut in Genes., m, 22, legitur :
Nunc ergo, ne forte mittat manum suam, et sumat de ligno vitæ,
■ et comedat, et vivat in æternum, emisit eum Deus de paradiso
voluptatis. Ilis verbis insinuari videtur quod nunquam more­
retur, si postea de illo sumpsisset ligno.
>

Quomodo intelligendum sit illud :
« Et sumat de ligno vitæ, et comedat, et vivat in æternum. »

Sed quia per peccatum jam mortuum corpus habebat,
illa verba ex tali intellectu accipi possunt. Deus modo irati
done ad catechumenos contra Judæos, Paganos, Arianos, cap. n :
« Adversarius humani generis, radix malitiæ, scelerum caput, prin­
ceps omnium vitiorum, dum illum primum hominem a Deo factum,
Adam scilicet patrem omnium nostrum, intueretur, videretque homi­
nem ex limo terræ ad imaginem Dei factum, pudicitia ornatum, tem­
perantia compositum, charitate circumdatum, immortalitate vesti­
tum, hoc accepisse quod ipse cognoscitur per superbiam amisisse,
invidit statim insatiabilis homicida ; eoque nostros primos parentes
illis donis, ac tantis bonis expolliavit, insuper et peremit. » Et mox :
« Cum tanta bona homini abstulisset, pudicitiam, continentiam, charitatem, eumque turpem ac nudum reddidisset, obsitum suis pannis
deridens, cum suo dominio obstrinxit, ac ex illo vinculo omnem
illius prolem sibimet obligavit. Turpes enim pannos suscepit Adam,
quando a diabolo expoliatus pudicitia, accinctus est impudicitia,
amissa temperantia intemperans effectus est, perdita charitate, malus
inventus est. » De hoc eodem Ambrosius ad Sabinum, Epist. xxx :
« Adam ante peccatum nudus erat ; sed nudum se nesciebat, quia
erat indutus virtutibus. » Et ad eumdem, Epistol. xxxi : « Quando
solus erat Adam, » etc.

\
··

loquens, de homine superbo ait : Videte ne forte mittat manum
■suam, etc., id est, cavete vos, angeli, ne comedat de ligno vitæ,
quo indignus est, de quo si perstitisset, comederet, et viveret
in æternum ; sed modo propter inobedientiam indignus est
■comedere. Et sicut verbo dixit, ita opere exhibuit. Emisit
enim eum Deus de paradiso volupt atis in locum sibi congruum ;
sicut plerumque malus, cum inter bonos vivere coeperit, si
in melius mutari noluerit, de bonorum congregatione pelli­
tur, pondere pravæ consuetudinis pressus.

De flammeo gladio ante paradisum posito
Ne vero posset ad illud accedere, collocavit Deus ante
paradisum chérubin et flammeum gladium atque versatilem,
ad custodiendam viam ligni vitæ : quod juxta litteram potest
hoc modo accipi : quia per ministerium angelorum ignea custo­
dia ibi constituta fuit. Hoc enim per cælestes potestates in
paradiso visibili factum esse credendum est, ut per angeli­
cum ministerium ibi esset quædam ignea custodia ; non tamen
frustra, sed quia aliquid significat de paradiso spirituali. Ché­
rubin enim interpretatur plenitudo scientiæ. Hæc est charitas,
quia plenitudo legis est dilectio. Gladius autem flammeus
pœnæ temporales sunt, quæ versatiles sunt, quoniam tempora
volubilia sunt. Illa ergo ad custodiam ligni vitæ ideo posita
sunt ante paradisum, quia ad vitam non reditur nisi per ché­
rubin, scilicet plenitudinem scientiæ, id est charitatem ; et
per gladium versatilem, id est tolerantiam passionum tem­
poralium.
An homo ante peccatum comederit de ligno vitæ

Potest autem quæri utrum de ligno vitæ ante peccatum
■ comederit homo. De hoc Augustinus in lib. II, c. xxi, coi. 171,
t. X, De bapt. parvulorum, sic ait : « Recte profecto intelliguntur primi homines ante malignam diaboli persuasionem
abstinuisse a cibo vetito, atque usi fuisse concessis. » His
verbis ostenditur quod de ligno vitæ ante peccatum sumpse­
rint, quibus præceptum erat ut de omni ligno paradisi come­
derent, nisi de ligno scientiæ boni et mali.
■Quare non sunt facti immortales, si comederunt de ligno vitæ
Quare ergo perpetua soliditate et beata immortalitate vestiti
non sunt, ut nulla infirmitate vel ætate in deterius mutarentur ?
Hanc enim virtutem naturaliter illud lignum habuisse dicitur.
:Sed forte hoc non conferebat, nisi sæpe de illo sumeretur.
Potuit ergo fieri ut de illo sumeret semel, et non sæpius, qui
per aliquam moram in paradiso fuisse intelligitur, cum ScripCOMMENT. IN LIB. SENTENT. - II. — 25

tura dicat eum ibi soporatum fuisse, quando costa de latere
ejus assumpta est, et inde formata mulier, et animalia ante
eum ducta, quibus nomina imposuit.
DIVISIO TEXTUS

Postquam determinavit de gratia absolute, hic determinat
de ea per comparationem ad statum primi hominis in primo
statu ; et dividitur in partes duas : in prima inquirit an homo
in primo statu gratiam habuerit ; in secunda determinat
quam pœnam pro peccato incurrerit, ibi : « In illius quoque
peccati pœnam ejectus est de paradiso. » Circa primum duo
facit : primo inquirit, an homo in primo statu gratia eguerit ;
secundo an virtutes gratuitas habuerit, ibi : « Præterea1
quæri solet utrum homo ante lapsum virtutes habuerit. »
« In illius quoque peccati pœnam ejectus est de paradiso. »
Hic determinat pœnam quam homo incurrit pro peccato,
quo gratiam et virtutem amisit ; et dividitur in duo : primo
determinat pœnam ; secundo ostendit veritatem cujusdam
quæstionis ex prædictis occasionatæ, ibi : « Potest etiam
quæri utrum de ligno vitæ ante peccatum comederit homo. »
Circa primum duo facit : primo ostendit quod Adam pro pec­
cato et locum deliciarum et cibum saluberrimum amisit ;
secundo quomodo impeditus est ab ejus recuperatione, ibi :
« Ne vero posset ad illud accedere, collocavit Deus ante
paradisum chérubin. » Circa primum duo facit : primo osten­
dit pœnam ex verbis Scripturæ ; secundo movet quamdam
dubitationem12 ex verbis illis ; quam primo movet, ibi : « His
verbis insinuari videtur quod nunquam moreretur, si postea
de illo ligno sumpsisset ; » secundo solvit , ibi : « Sed quia per
peccatum jam mortuum corpus habebat, illa verba ex tali
intellectu accipi possunt. »
« Potest autem quæri utrum de ligno vitæ ante peccatum
comederit homo. » Hic movet quamdam dubitationem ex
prædictis occasionatam, scilicet an homo ante peccatum
de ligno vitæ comederit ; et primo determinat quod sic ;
secundo movet iterum dubitationem contra hæc ortam, et
determinat eam, ibi : « Quare ergo perpetua soliditate et
beata immortalitate vestiti non sunt ? »

1. AI. : « primum. »
2. AI. : « quasdam dubitationes >'

QUÆSTIO PRIMA
*

Hie quinque quæruntur : 1° an homo in statu innocentiæ
gratia indiguerit ; 2° an gratiam habuit ; 3° si habuit, utrum
gratia humani generis, si in innocentia perstitisset, fuisset
major quam sit ; 4° utrum actus humani fuissent efficaciores ad merendum ; 5° de pœna quæ in Littera ponitur
hominem pro prima1 transgressione consecuta.

ARTICULUS PHIMUS

Utrum natura in statu innocentiæ eguerit gratia
Ad primum sic proceditur. 1. Videtur quod homo in statu
■innocentia? gratia non eguerit. Ad hoc enim gratia datur
hominibus, ut Deo sint accepti. Sed cum humana natura
integra erat, sine aliqua corruptione peccati, homo ex boni­
tate naturali Deo acceptus erat ; omne enim bonum, et præ­
cipue malo impermixtum, Deo acceptum est. Ergo gratia
■.superaddita non indigebat.
2. Præterea, gratia dividitur in operantem et cooperantem. Sed non indigebat in statu illo gratia operante, quia
impius non erat ; cum tamen effectus gratiæ operantis sit
de impio facere pium ; nec iterum coopérante, quia nullam
difficultatem ad bonum agendum patiebatur ; gratia vero
•coopérons ad hoc datur ut homo bonum perficere2 possit.
Ergo nulla gratia indigebat.
3. Præterea, ut dicitur Deuter., xxxii, 4, Dei perfecta sunt
opera. Non autem esset in divinis operibus perfectio, si ali•quis gradus nobilitatis possibilis esset in creaturis, qui insti­
tutus a Deo non esset. Ergo omnis gradus bonitatis possi­
bilis in creaturis in rerum natura invenitur. Sed poterat
Deus talem naturam condere quæ per propria naturalia
vitam æternam mereretur ; alias non esset omnipotens.
Cum igitur nulla alia creatura hoc magis habere videatur
•quam homo vel angelus, videtur quod hoc eis conveniat ;
■et ita si natura humana pura esset, sicut in primo statu erat,
homo gratia non indigeret ad vitam æternam promerendam.
4. Præterea, pœna nunquam præcedit culpam, cum sit
■effectus ejus. Sed carentia visionis divinæ est pœna origi1. AI. : « propria transgressione consecuta ; » Parm. : « propter. »
2. Parm. : « facile facere. »

nalis culpæ. Ergo si in natura humana non fuisset culpa,,
nec etiam ibi fuisset carentia divinæ visionis. Sed poterat
homo in statu innocentiae omni culpa carere absque gratia..
Ergo et gratia non indigebat ad hoc ut ad Dei visionem per­
veniret.
5. Præterea, ad hoc gratia datur homini, ut per eam Deo
configuretur et assimiletur. Sed ex conditione naturæ suæ
homo ad imaginem et similitudinem Dei factus est. Ergo si
natura in eo integra maneret, alia gratia non indigeret.
Sed contra, Rom., vi, 23, dicitur : Gratia autem Dei vita
æterna. Sed necesse erat homini ut ad vitam æternam per­
veniret. Ergo indigebat gratia per quam ad eam pervenitur.
Præterea, peccatum naturam humanam non mutavit,
sed eadem manet ante et post. Sed meritum vitæ æternæ
excedit virtutem naturæ post peccatum. Ergo etiam exce­
debat vires ejus ante peccatum ; ergo indigebat gratia per
quam vitam æternam mereretur.
Solutio. — Respondeo dicendum, quod triplex1 est neces­
sitas. Una absotuta, quæ est ex prioribus causis, ut ex mate­
riali et formali, ex quibus componitur1
2 res, ut3 compositum
ex contrariis necesse est corrumpi, et hujusmodi. Alia vero
est conditionata ex suppositione finis, ut si serra debeat
facere serrae opus, scilicet sectionem, necesse est eam dentes·
ferreos habere. Hæc autem necessitas est duplex : quædam
scilicet sine qua non potest haberi finis’intentus, sicut sine
cibo non potest haberi conservatio vitæ ; quædam vero sine
qua non potest aliquis ad finem de facili pertingere, sicut dici­
tur equus necessarius homini ad peragendum iter : et nomen
utilitatis commune est utrique modorum necessitatis ultimo
positorum ; sed nomen indigentiae magis se habet ad primum
modum eorum : illo enim proprie dicimur indigere sine quo
finem consequi non possumus. Secundum hoc dico quod
homo ante peccatum gratia indigebat, quia sine gratia finem
vitæ æternæ nullo modo consequi potuisset ; ad finem enim
non pervenitur nisi per opera proportionata fini : vita autem
æterna est finis omnino naturæ humanæ facultatem excedens ;
unde etiam intellectum et desiderium superat, I Corinth., ii :
Oculus non vidit, et auris non audivit, et in cor hominis non
ascendit quæ præparavil Deus iis qui diligunt illum. Ideo·
oportet quod opera per quæ ad vitam æternam pervenitur,.
1. Parm. : « duplex. »
2. _ Parm. : « componuntur. »
3. Parm. addit : « quod omne. »

vires naturæ humana? excedant. ; unde in ea homo non potest
sine aliquo dono naturalibus addito : et ideo quantumcumque
natura humana sit integra, nihilominus homo gratia indiget
ad vitam æternam consequendam.
Ad primum ergo dicendum, quod unumquodque bonum
Deus acceptat secundum mensuram suæ bonitatis ; sed illud
simpliciter a Deo acceptari dicitur cui ab ipso præparatur
illa gloria qua ipse gloriosus est, scilicet visio ejus per essen­
tiam.
Ad secundum dicendum, quod homo ante peccatum etiam
operante gratia egebat. Gratiæ enim operanti aliquid per
se convenit, et aliquid per accidens : per se enim sibi con­
venit ut hominem justum formali! er faciat, et Deo gratum,
sed hoc accidit sibi, scilicet1 ut justum ex injusto faciat ex
parte subjecti in quo justitia12 invenitur ; hoc etiam per se
est sibi inconveniens3 ut ex non justo justum faciat, vel ex
non grato gratum, sicut albedinis est ex non albo facere
album ; sed hoc albedini accidit ut ex nigro album faciat.
Similiter etiam gratia' cooperantis non est ut solam facul­
tatem4 faciat in operando, hoc enim hæresis pelagiana pone­
bat, sed ut efficaciam et virtutem quamdam novam operibus
hominum praebeat, scilicet merendi vitam æternam.
Ad tertium dicendum, quod non potest esse aliqua crea­
tura quae ex propriis naturalibus vitam æternam promereri
possit, sicut non potest esse aliqua creatura quæ naturae
divinæ æqu.atur : nec hoc omnipotentia? Dei derogat. Et hoc
patet ex his quæ supra dicta sunl.
Ad quartum dicendum, quod carentia divinæ visionis
potest intelligi dupliciter. Vel negative, ei sic. non est pcena,
sed defectus naturam creatam consequens ; nulla enim natura
creata ex se sufficiens est ad Dei visionem : et sic fuisset
carentia divinæ visionis in homine ante peccatum, si gratiam
non habuisset. Alio modo potest sumi privative, ut intelli­
gatur aliqua obnoxietas ad carendum Dei visione : et sic
est pœna peccati, et in primo statu non fuisset.
Ad quintum dicendum, quod similitudo Dei qua? convenit
homini secundum sua naturalia est alia ab illa qua homo
1. Parm. omittit : « scilicet. »
2. Parm. : « injustitia. »
3. Sic omnes cod. ; Parm. : « conveniens. » Sed Parm. errat ; si
enim hoc esset pc.r se conveniens gratiæ operanti, S. Thomas non dixisset
supra quod hoc gratiæ operanti accidit.
4. Parm. : « facilitatem. »

assimilatur Deo per gratiam. Nec est inconveniens ut homo
in pluribus Deo assimiletur, eo quod secundum quemlibet
gradum bonitatis superadditum nova similitudo in creaturis
ad Deum consurgit.
ARTICULUS II

Utrum homo ante peccatum habuerit gratiam1
Ad secundum sic proceditur. 1. Videtur quod homo ante
peccatum gratiam non habuerit. Quicumque enim habet
gratiam potest proficere ad meritum vitae, eo quod per gra­
tiam meretur quis augmentum gratiæ et ejus consummatio­
nem. Sed, ut supra Magister dixit12, homo in primo statu *
non habuit unde ad meritum vitæ proficere posset. Ergo
gratiam non habuit.
2. Præterea, major est potestas gratiæ quam naturæ.
Sed quanto peccans est majoris potestatis, tanto gravius
est peccatum ejus. Si ergo homo a statu gratiæ cecidisset,
cum angelus ante lapsum gratiam non habuerit, ut multi
dicunt, videtur quod peccatum hominis gravius quam pec­
catum dæmonis fuisset, quod supra negatum est.
3. Præterea, gratia magis convenit cum gloria quam cum
natura. Sed gratia tempore in homine gloriam præcedit.
Ergo multo fortius natura gratiam, et sic in primo statu
gratiam non habuit.
4. Præterea, gratia, quantum in se est, hominem in Deum
promovet, Cum igitur in homine ante statum peccati nihil
esset trahens ipsum inferius, videtur quod si gratiam habuis­
set, nunquam peccavisset. Peccavit autem : igitur gratiam
non habuit.
5. Præterea, ea quæ homo per primum peccatum amisit,
sibi restituta non sunt, sicut impassibilitas, et hujusmodi.
Si ergo gratiam in statu innocentiæ habuisset, eam per pec­
catum amissam per poenitentiam non recuperasset. Hoc
autem falsum est, quia sic totum humanum genus periret.
Ergo gratiam in primo statu non habuit.
Sed contra, nullus spoliatur illis quæ non habet. Sed homo
per peccatum fuit vulneratus in naturalibus, et spoliatus
gratuitis, ut dicitur in Glossa Luc., x. Ergo gratiam habuit.
Præterea, charitas nunquam esi. informis. In Littera autem
1. I p. Summæ theol., q. xcv, art. '1.
2. Dist. xxtv.

probatur quod Adam in primo statu charitatem habuit.
Ergo et gratiam, sine qua non est charitas.
Solutio. — Respondeo dicendum, quod circa hoc est
triplex opinio.
Quidam enim dicunt quod homo in primo statu gratiam
non habuit, nec virtutes gratuitas. Omnes autem auctoritates
sanctorum quas Magister in Littera inducit ad probandum
homini virtutes infuisse, exponunt de virtutibus naturali­
bus, quæ in ipso propter integritatem humanæ naturæ excel­
lentissime erant. Sed hoc non videtur auctoritatibus convenire
in quibus ponitur quod Adam charitatem habuit, qua; sine
gratia non habetur ; et plura alia dicuntur quæ non nisi
extorte ad virtutes naturales referri possunt.
Alii vero distinguunt statum innocentiæ in duos status :
dicunt enim quod homo in principio creationis suæ sine gratia
creatus est in naturalibus tantum ; postmodum vero ante
peccatum gratiam consecutus est, et secundum hanc distinc­
tionem varia dicta sanctorum et doctorum concordare nitun­
tur. Sed istud non videtur convenire dictis sanctorum et
doctorum, qui de statu innocentiæ quasi de uno statu non
distincto loquuntur ; et ideo hæc positio non magna
*
aucto­
ritatis est.
Ideo alii dicunt quod homo in principio creationis suæ in
gratia creatus est ; et hæc quidem positio satis congruere
videtur opinioni Augustini, qui ponit res simul tempore
perfectas fuisse et creatas in materia et in forma. Prima vero
opinio magis congruere videtur opinioni aliorum sanctorum,
qui dicunt per successionem temporis res creatas perfectas
fuisse. Quæ tamen harum opinionum verior sit, multum
efficaci ratione probari non potest, sicut nec aliquid eorum
quæ ex voluntate Dei sola dependent. Hoc tamen probabilius
est, ut cum homo creatus fuerit in naturalibus integris, quæ
otiosa esse non poterant, quod in primo instanti creationis
ad Deum conversus, gratiam consecutus sit ; et ideo hanc
opinionem sustinendo dicendum est :
Ad primum1, quod, sicut secundum Augustinum, lib. IV1
2
Super Genes, ad lit., cap. xxxm, etc., col. 317, t. Ill, distinc­
tio primorum dierum attenditur secundum ordinem naturæ,
et non secundum successionem temporis ; ita etiam secundum
ordinem naturæ status in naturalibus puris ad statum ejus
in gratia comparatur, et non secundum ordinem temporis :
1. AI. : « Ad primum ergo dicendum. »
2. Parm. : « lib. I, cap. i et n. »

et sic intelligenduni est, quod homo in statu naturalium,
intellectum non habuit unde proficere posset : quia etiam1
dum gratiam habet, non habet hoc ex naturalibus, sed ex
gratuitis. Vel dicendum, quod hoc intelligendum est, quod
homo non potuit proficere per se, etiam habita gratia, ut
beatitudinem consequeretur ; et hoc supra Magister dixit
proficere ad meritum vitæ.
Ad secundum dicendum, quod secundum tertiam opinio­
nem tam homines quam angeli in gratuitis creati sunt ; et
ideo contra eam non est hujusmodi objectio, sed contra
secundam : quam sustinentes dicimus quod potentia natu­
ralis hoc modo se habet ad gratiam, quod ipsa subministrat
substantiam actus, et gratia præbet efficaciam merendi,
informando actum ; et sicut majoris perfectionis est forma
actus quam ipsa substantia ejus, ita e contrario major defec­
tus est deficere in ipsa substantia actus quam deficere in
forma ipsius. Quamvis autem ponatur homo gratiam habuisse,
et in hoc angelo superiorem fuisse, tamen debilior fuit in
potentia naturali ; et ideo defectus potentiæ naturalis magis
excusat peccatum hominis quam defectus gratiæ peccatum
angeli ; unde simpliciter peccatum hominis minus quam pec­
catum angeli invenitur.
Ad tertium dicendum, quod per gratiam aliquis meretur
gloriam, et ideo convenienter gratia tempore gloriam præcedit. Sed per naturam non meretur gratiam ; unde nihil
impedit ut simul cum natura gratia infundatur.
Ad quartum dicendum, quod in illis quæ agunt per neces­
sitatem natura\ oportet quod agens de necessitate agat
secundum exigentiam formai quæ in ipso est, ut per calidum
calefaciat. Hoc autem in voluntariis non tenet : unde etiamsi
homo gratiam babuérit, nihilominus potest in contrarium
actum transire.
Ad quintum dicendum, quod actus personales non attin­
gunt naturam, sed personam ; et ideo Adam, per poenitentiam
quam de peccato egit, potuit recuperare illa bona quæ sibi
ad actus personales data erant, sicut gratiam et virtutes ;
non autem illa quæ toti naturæ collata erani, ut immorta­
litas corporis et obedientia inferiorum virium ad rationem,
et hujusmodi.

1. Parm. omittit : « etiam. »

ARTICULUS III
Utrum homo in statu primo habuisset tantum
de gratia quantum habuit post peccatum

Ad tertium sic proceditur. 1. Videtur quod in primo statu
homo non tantum de gratia habuisset quantum post peccatum.
Ut enim Philosophus dicit in X Ethic., cap. xii, ridiculum
est temperantiam et fortitudinem in diis ponere, cum in eis
passiones innatas et illatæ non sint, circa quas fortitudo'et
temperantia medium communicant. Sed in primo statu Adam
hujusmodi passionibus caruisset. Ergo et per consequens
his virtutibus, quas tamen homo post peccatum habuit
gratuitas. Non ergo tot gratias homo ante peccatum habuis­
set, sicut post habuit.
2. Præterea, perseverantia quædam virtus est, quam
multi post peccati statum habent. Hæc autem Adæ defuit,
ut ejus casus ostendit. Non igitur tot virtutes habuit quot
homines in peccato nati habent ; et sic idem quod prius.
3. Præterea, plus indigenti Deus plus tribuit : quia « mise­
ricordia miseriam intuetur », ut dicit Bernardus in Episi., xii,
coi. 49, t. I. Sed homo plus indiget gratiæ auxilio post pec­
catum quam ante, cum magis in naturalibus infirmetur.
Ergo plus de gratia post peccatum homini confertur1 quam
ante contulisset.
4. Præterea, Deus cum sit summe bonus, ut Augustinus
dicit, Enchir., c. xi, coi. 236, et lib. De continentia, cap. vi,
eoi. 359, t. VI, mala esse non permitteret, nisi esset adeo potens
ut ex malis bonum eliceret. Sed non ostenderetur perfecte
divina bonitas, nisi bonum quod ex malo Deus elicit, exce­
deret illud bonum quod per malum privatur. Ergo bonum
hominis, quod ex peccato ejus Deus elicit, excedit illud bonum
quod ante peccatum erat, et est postmodum per peccatum
privatum ; et sic major est gratia post peccatum quam ante.
5. Præterea, tota plenitudo gratiæ humani generis ex vir­
tute incarnationis et passionis Christi procedit ; unde di­
citur Joan., i, 16 : De plenitudine ejus omnes accepimus.
Sed si Adam non peccasset, Christus non fuisset incarna­
tus, ut quidam dicunt, vel saltem non fuisset passus, ut omnes
dicunt. Ergo non tanta plenitudo gratiæ fuisset in humano
genere ante peccatum, sicut post.
Sed contra, Matth., xxv, 15 : Dedit... unicuique secundum
1. Nicolai' : « Deus confert, »

propriam virtutem ; et exponitur in Glossa de collatione gra­
tiarum. Virtus autem hominum naturalis, major erat ante
peccatum quam post. Ergo et plus de gratia consecuti fuis­
sent ante peccatum, quam post.
Præterea, nullus ex peccato reportat commodum. Sed si
homo post peccatum majorem gratiam haberet quam ante,
commodum ex malo reportaret. Ergo, etc.
Solutio. — Respondeo dicendum, quod donorum gra­
tuitorum quædam ordinantur absolute in perfectionem ejus
cui conferuntur, quædam autem ad utilitatem aliorum, ut
dicitur I Corinth., xn, 7 : Unicuique datur manifestatio spi­
ritus ad utilitatem. Utilitas autem quædam est, ut defecti­
bus proximorum subveniatur, sicut per operationem signo­
rum infidelitati succurritur : quia signa data sunt non fide­
libus, sed infidelibus, I Corinth., xiv, 22 ; et similiter est
etiam de generibus linguarum et de aliis hujusmodi donis.
Et quia hujusmodi defectus in primo statu non fuissent, ideo
etiam nec talia dona homini collata forent, quæ contra hos
defectus ordinantur. Dona vero absolute in perfectionem
recipientis ordinata sunt ea quibus homo in actibus propriis
perficitur vel secundum animam, vel secundum corpus, sicut
est gratia gratum faciens, virtutes, donum scientiæ et sapientiæ, et hujusmodi, et impassibilitas corporis ; et in his homo
in primo statu, simpliciter loquendo, magis abundasset
quam in secundo statu post peccatum. Sed iste excessus .
potest considerari dupliciter : vel intensive, vel extensive.
Extensive quidem ; quia plura de hujusmodi homo in primo
statu quam in secundo habuisset; habuit enim impassibilitatem corporis, et perfectam obedientiara inferiorum virium
ad rationem, et hujusmodi, quæ in hominibus post pecca­
tum non fuerunt1. Sed verum est quod etiam quædam dona
post peccatum sunt quae imperfectionem annexam habent,
quæ aut in primo statu non fuissent omnino ; aut si fuissent,
secundum alium modum et alios actus fuissent ; ut tamen
hoc intelligatur de imperfectione, non quæ naturam conse­
quitur, sed quæ ex peccato consecuta est. Fides enim imper­
fectionem12 habet consequentem naturam, cujus est divina
quasi in speculo intueri ; et hoc etiam homini in primo statu
congruisset, licet vidisset clarius divina, ut supra dictum
est. Et ideo fides in primo statu fuisset etiam secundum ejus­
dem generis actum, quamvis perfectiorem quam modo sit. Gon1. Parm. : « perfectior. »
2. AI. : « perfectione,m. »

linentia vero, quæ importat imperfectionem in repugnantia
passionum ex peccato causata, secundum quod Philosophus
continentiam accipit in VII Ethicor., cap. m, in primo statu
non fuisset ; ct similiter poenitentia, si specialis virtus pona­
tur, ad minus secundum eosdem actus quos nunc habet ;
ct similis ratio est de aliis similibus. Si autem excessus inten­
sive consideretur, et præcipue quantum ad dona gratum
facientia, sic considerando statum ad statum, universaliter
homo ante peccatum ampliori gratia præditus fuisset quam
post. Sed tantum non est inconveniens quod aliquis post
statum peccati multo majorem gratiam habeat quam aliqui
habuissent etiam in primo statu, eo quod gratiæ non tantum
dantur secundum mensuram naturalis virtutis, seu capaci­
tatis, sed secundum conatum, quem contingit esse majorem
in eo qui minoris virtutis est, sicut etiam dicitur de compa­
ratione hominum Novi et Veteris Testamenti.
Ad primum ergo dicendum, quod quamvis angeli, quos
Philosophus, X Elhic., c. x, deos vocat, sicut et Dionysius,
De div. nom., cap. xn1, § 3, col. 294, t. I, hujusmodi virtutes
cardinales non habeant secundum eosdem actus quibus in
nobis sunt, habent tamen eas secundum quosdam eminentiores actus, et præcipue secundum quod consistunt1
2 eorum
actus circa finem : et hoc modo in homine etiam ante statum
peccati fortitudo et temperantia esse potuisset. Tamen
sciendum est quod alia ratio est de homine ante peccatum,
et de angelo, et de homine glorificato. Homo enim in primo
statu quamvis hujusmodi passionibus actu non subjaceret,
tamen naturam habebat quæ, quantum in se est, his passio­
nibus subjicibilis erat ; et possibile erat eis subjici, si peccaret,
nondum homine confirmato. Sed homo glorificatus, etsi
naturam habeat cui, secundum se consideratæ, natæ sunt
hujusmodi passiones inesse, tamen per habitum gloriæ omnino
aditus his passionibus tollitur. Angelus vero nec naturam
nec passibilitatem respectu harum passionum habet. Unde
patet quod hujusmodi virtutes, quantum ad actus qui sunt
viæ, nunc in nobis magis remotæ sunt ab angelis quam ab
hominibus glorificatis, et ab hominibus glorificatis, magis
quam ab eis in primo statu existentibus.
Ad secundum dicendum, quod perseverantia dupliciter
dicitur. Uno enim modo est specialis virtus, cujus actus est
habere propositum semper in bono permanendi ; et talem
1. Parm. : « c. xm. »
2. Parm. : « constituuntur. »

virtutem Adam habuit et multi qui post corruerunt. Alio
modo est quædam circumstantia consequens virtutes alias,
et sic non ponit specialem virtutem, sed continuationem
quamdam virtutis usque ad mortem ; et sic Adam in primo
statu perseverantiam non habuit.
Ad tertium dicendum, quod plus indigenti Deus plus tri­
buit, dummodo sit magis ad recipiendum dispositus ; alias
non est verum. Tamen sciendum est quod cum indigentia
dicatur respectu finis, ut dictum est, non est dicendum quod
homo post peccatum magis eguerit gratia quam ante. Illud
Vniin ad quod per se gratia est ordinata, scilicet gloria, supra
vires hominis est, sive ante peccatum sive post peccatum.
Unde quantum ad hoc non magis indiget post quam ante ;
sed quantum ad hoc ad quod per accidens gratia ordinatur,
quod est remotio mali, magis homo post peccatum indiget,
et per respectum ad gloriam attenditur mensura gratiæ :
quia per gratiam majorem majorem quis gloriam meretur ;
non autem per respectum ad remotionem peccati vel infir­
mitatis : quia minima gratia sufficit ad delendum omnia
peccata. Unde non majori gratia indiget homo post peccatum
quam ante; sed verum est quod ad plura gratia indiget,
quæ tamen plura, quantalibet gratia facere potest.
Ad quartum dicendum, quod Deus ex malo semper map is
bonum elicit ; non tamen1 illi de necessitate in quo malum
esse permittit, sed in comparatione ad universum, cujus
pulchritudo consistit ex hoc quod mala esse sinuntur. Bonum
autem universi praeponderat bono particularis rei, sicut
bonum gentis est divinius quam bonum hominis, ut in I Ethic.,
cap. i, Philosophus dicit.
Ad quintum dicendum, quod Christus ad hoc fuit passus
ut hominis naturam repararet. Unde per passionem Christi
non apparet quod majorem gratiam homo consecutus sit
post peccatum quam ante fuisset sine ea, loquendo de gratia
in ordine ad præmium essentiale : quia aliquod præmium
accidentale homo per passionem Christi consequitur quod ante
peccatum non habuisset, scilicet gaudium de victoria Christi.

1. Supple « bonum ».

ARTICULUS IV

Utrum opera hominis sint magis efficacia ad merendum
gratiam post peccatum quam ante peccatum
Ad quartum sic proceditur. 1. Videtur quod post pecca­
tum opera hominis fuissent magis efficacia ad merendum
•quam ante peccatum. In primo enim statu homo sicut nec
ad malum impellens aliquid habebat, ita nec a bono retrahens.
Sed supra, distinet, xxiv, Magister dixit quod primus homo
resistendo tentationi non meruisset, quia nihil erat quod
ad malum impelleret. Ergo similiter faciendo bonum, vel
nihil vel minus meruisset : quia nihil erat quod a bono impe­
diret.
2. Præterea, dicit Apostolus, II Tim., n, 5 : Non corona­
*bitur nisi qui legitime certaverit. Sed homo in primo statu
non ita impugnabatur sicut post peccatum. Ergo nec ita
coronam efficaciter merebatur.
3. Præterea, ut Philosophus dicit in II Ethic., cap. in,
virtus est circa difficilia. Sed difficilius est homini post pec­
catum bonum operari quam ante. Cum ergo ex virtute pro­
cedat efficacia meriti, videtur quod ante peccatum actus
hominis fuerint minus efficaces ad merendum quam post.
4. Præterea, homo in primo statu fuit quasi medius inter
statum angelorum et statum nostrum, ut ex his quæ dist. xxu
dicta sunt patet. Sed operationes angeli non sunt ita efficaces
ad merendum sicut operationes hominis, quod patet ex hoc
quod inferior angelus mereri gradum superioris non potest ;
sed homo potest mereri ut ascendat ad supremum ordinem
angelorum, ut ex dictis Gregorii patet in Homil. de centum
ovibus, § 11, coi. 1252, r. II. Ergo et homo in primo statu
habuit opera minus efficacia ad merendum quam post pec­
catum.
5. Præterea, in dist. i, lib. II, Magister dixit, homo factus
est ad reparationem ruinæ angelicæ. Sed de quolibet ordine
angelorum aliqui ceciderunt, ut supra, dist. vi, dictum est.
Ergo oportet quod qualitercumque vadat humana natura,
sive in statu innocentiæ, sive in statu peccati, ad singulos
ordines angelorum aliqui homines transferantur. Cum ergo
hoc non fiat nisi ex virtute meriti, videtur quod saltem non
majoris efficaciæ ad merendum fuerint opera hominis in
.statu innocentiæ quam post peccatum.
Coronatur.

750

COMMENTUM IN LIB. II SENTENTIARUM

Sed contra, quanto aliquid est magis purum in genere
aliquo, tanto magis habet virtutem illius generis, sicut ignispurus quam ignis commixtus. Sed merita nostra sunt admixta
alicui demerito : quod patet ex hoc quod dicitur Isa., lxiv, 6 :
Quasi pannus menslrualæ omnes' justÎtîæ noslræ. Cum igitur
in primo statu absque omni permixtione demeriti fuissent,
videtur quod tunc fuissent efficaciora ad merendum.
Præterea, quanto voluntas promptior est ad operandum,
tanto homo magis meretur ; II Corinth., vin, 12 : Si voluntas
prompta esi, secundum id quod habet accepta est, non secundum
id quod non habet. Sed in primo statu voluntas promptior
erat ad bene agendum, quia minus impediebatur. Ergo opera
hominis magis erant efficacia ad merendum.
Solutio. — Respondeo dicendum, quod cum meritum
non consistat in habitu, sed in actu, nec in actu quolibet,
sed in eo qui per habitum gratiæ informatur, actus autem
omnis meritorius ex voluntate procedat ; oportet quod meri­
tum aliquid habeat a gratia, et aliquid a voluntate, et aliquid
etiam ab objecto actus, unde species actus trahitur : et ideo
ex his tribus efficacia merendi mensurari potest ex gratia,,
voluntate et objecto. Quanto enim majori charitate et gratia
actus informatur, tanto magis est meritorius ; similiter etiam
quanto magis est voluntarium, plus habet de ratione meriti
et laudabilis ; similiter etiam quanto magis objectum est
arduum, tanto magis est actus meritorius, cum semper intelligatur comparatio de ιιψ> cæteris paribus. Quod autem ali­
quod arduum augmente! rationem meriti, non habet ex diffi­
cultate laboris, sed ex bonitate ; quia quanto aliquid melius
est, tanto supra vires hominis operantis est magis elevatum..
Quia igitur1 homo in primo statu, ut dictum est, majorem
gratiam communiter habuisset quam post peccatum, et
promptior fuisset voluntas ad operandum, quæ resistentiam
non habebat ; sequitur quod opera hominis in primo statu
simpliciter magis erant efficacia ad merendum quam post,
dummodo circa idem objectum operatio consideretur utrobique ; quamvis majori difficultate circa illud operetur
homo post peccatum quam ante. Non enim arduum opus
auget rationem meriti nisi ratione bonitatis, et non rationedifficultatis, nisi per accidens, inquantum videlicet in id
quod difficile est, majori attentione aliquis consurgit, et cum
majori conatu voluntatis.
* Vniversæ.
1. Al. deest « igitur ».

Ad primum ergo dicendum, quod non consentire tentat'ioni in primo statu, si homo in naturalibus tantum consideretur, ut Magister hie loquitur, non fuisset homini meritorium. Sed hoc contingit ex hoc quod gratiam non habebat
sicut ex causa per se, et non ex hoc quod nihil ad malum
impellebat nisi per accidens, inquantum videlicet ex hoc
quod homo non habebat impellens ad malum, magis poterat
-conservari a casu in peccatum sine gratia quam post. Vel
dicendum, quod non consentire tentationi, dicitur dupliciter :
vel ita quod importetur negatio tantum ; et ita cum non
relinquatur aliquis actus, non remanebit ratio meriti : et
hoc potuisset contingere in primo statu propter hoc quod
homo non cogebatur tentationem exteriorem discutere, cum
interiori tentatione non ageretur1 ; vel ita quod importet
actum voluntatis tentationi contrariantis1
2, et sic resistere
peccato semper est meritorium in eo qui gratiam habet.
Ad secundum dicendum, quod quamvis homo in primo
statu non habuerit certamen interius, habuit tamen certa­
men exterius ; unde et victoriam habere potuit quæ coronam
mereretur. Nec tamen est de necessitate meriti certamen
contra aliquem impugnantem, quia sic in angelis meritum
non invenimus3 ; sed de necessitate meriti est certamen quo
quis contendit apprehendere aliquid quod supra se est, secun­
dum quod aliquis quasi viribus suis luctatur ; nec oportet
ut ubi est majus certamen, ibi sit majus meritum ; sed ubi
est magis legitimum. Contingit autem in minori impugna­
tione magis legitimum certamen esse.
Ad tertium dicendum, quod aliquid potest dici difficile
dupliciter : vel ex arduitate operis, et sic virtus intelligitur
circa difficile esse, quod scilicet in se difficile est et arduum ;
vel ex imperfectione operantis, et sic virtus circa difficile
non est, sed talem difficultatem virtus tollit ; quanto enim
aliquis virtuosior est, tanto facilius opera virtutis exercet.
Nec tamen dicendum est quod quanto virtuosior sit, minus
mereatur. Et per hunc modum est difficultas major in ope­
ribus hominis post peccatum ex imperfectione operantis.
Ad quartum dicendum, quod hoc quod opera alicujus
angeli sint minus meritoria quam alicujus hominis, non con­
tingit ex imperfectione angelorum, sed ex conditione gratiæ ;
quare quamvis in angelis sit major secundum statum, quia
1. Parm. : « urgeretur. »
2. Parm. : « repugnantem. »
.3. Parm. i « inveniretur. »

propinquior fini, cum sit minor via angelo data quam homini,
ut supra dictum est, tamen gratia hominis potest esse major­
in virtute merendi. Angelis enim data est gratia ad deter­
minatum gradum, secundum determinatum ordinem pro­
merendum ; et ideo ulterius præmium per gratiam illam mereri·
non possunt. Homo autem cum ex conditione naturæ ad
nullum ordinem determinetur, sed indifferenter ad omnes
se habeat, accipit gratiam etiam indifferenter ordinatam
ad promerendum gradum cujuslibet ordinis secundum genus
suum : et ideo non oportet quod ratione ista homo in primo
statu minus mereri potuisset quam post peccatum.
Ad quintum dicendum, quod quamvis homo nunc ad eumdem terminum perveniat ad quem pervenisset ante pecca­
tum, non oportet tamen ut æqualem efficaciam in merendo
habeant actus ejus : quia quod tunc ex paucis actibus mereri:
potuit, nunc oportet quod ex multis actibus mereatur ; ita
quod per exercitium actuum in quamdam perfectionem crescat,
secundum quam sibi competat meritum tanti præmii, quan­
tum prius habuisset.

ARTICULUS V
Utrum expulsio de paradiso, et privatio
justitiæ originalis, sit conveniens pœna pritnæ transgressionis

Ad quintum sic proceditur. 1. Videtur quod poena homi­
nis inconvenienter in Littera determinetur pro peccato primæ transgressionis. Illud enim quod propter hominem,
factum est, in aliquo homine1 servire debet. Sed paradisus
terrestris propter hominem factus est, sicut aliæ creaturæ.
Cum igitur homine inde ejecto in nullo serviat, videtur
quod inde expelli non debuerit.
2. Præterea, propter peccatum hominis, tota natura dete­
riora ta est, quæ propter hominem facta est, ut dicit Glossa
ord1
2., Rom., vin, coi. 497, t. II. Multo ergo magis locus illein quo peccatum commissum est, scilicet paradisus terrestris,
infici debuit. Sed homini infecto debetur locus infectus. Ergo
post peccatum de paradiso terrestri expelli non debuit.
3. Præterea, ut supra Magister dixit3, paradisus terrestris·
de se locus inaccessibilis est. Ergo frustra apponuntur custo1. Parm. : « homini. » Idem infra.
2. Implicite scilicet ad v. 22 et ex Ambrosiastri Commentario,,
•coi. 131, t. 4 Op. Ambrosii.
3. Di st. χνιι.

diæ, ne horno ad illum accedere possit, ad quem etiam sine
illis pervenire non valeret.
4. Præterea, homo post peccatum statim necessitati mortis
addictus fuit. Sed ex quo necessitatem moriendi habuit,
non poterat non mori. Ergo frustra Dominus dixit, Gen., in,
22 : Videte ne forte sumat de ligno vitæ, et comedat, et vivat
in æternum.
O: Præterea, lignum vitæ non habuisset majorem effectum
in homine post peccatum quam ante. Sed homo ante pecca­
tum de ligno vitæ edidit, ut in Littera dicitur, nec tamen in
æternum vixit. Ergo etiam licet post peccatum de eo come­
disset, non in æternum vixisset.
6. Si dicatur, quod liguum vitæ hunc effectum non habebat,
nisi frequenter sumptum ; contra. Causa multiplicata non
variat effectum secundum speciem. Si ergo semel sumptum
immortalitatis causa non erat, videtur quod nec etiam si
frequenter 'sumeretur.
Sed contra, id quod innocentiae debebatur, non debuit
remanere, innocentia amissa. Sed locus ille et cibus inno­
centia? debebatur. Ergo post peccatum homo utroque pri­
vari debuit.
Præterea, magis erat proprius locus angeli cælum empy­
reum in quo creatus est,, quam hominis paradisus terrestris,
in quo positus est homo extra ipsum creatus. Sed angelus
post peccatum de cælo empyreo dejectus est. Ergo et homo
post peccatum de paradiso terrestri expelli debuit.
Solutio. — Respondeo dicendum, quod ad felicitatem
seu ad beatitudinem aliquid pertinet quod est de substantia
ejus, sicut visio Dei, gaudium, et hujusmodi ; aliquid autem
corresponded sibi per modum congruentia?, sicut beatitudini sanctorum respondet locus excellentissimus, qui est
cælum empyreum. Ita etiam ad statum innocentia?, in qua
quodammodo homo beatus erat, ut dicit Augustinus, XXII
De civitate Dei, cap. xxi, coi. 783, t. VII, quædam pertinebant
quasi essentialiter, sicut immortalitas et obedientia virium
inferiorum ad rationem, et hujusmodi ; sed quædam alia
pertinebant per modum cujusdam congruentiæ. Immor­
tali enim vitæ et ab omni inquietudine segregatæ debebatur
locus temperatissimus et deliciis plenus, qualis est paradisus
terrestris. Unde sicut post peccatum dejectus est a statu
illo innocentiæ in quem elevatus erat supra conditionem
naturæ suæ absolute considerate, ita etiam et locum amisit
qui illi excellentiæ debebatur ; et in locum ubi formatus
fuerat, dejectus est.

'754

COMMENTUM IN LIB. II SENTENTIARUM

Ad primum ergo dicendum, quod paradisus terrestris
quamvis non serviat homini quasi in usum ejus veniens,
servit tamen sibi ad instructionem ejus proficiens ; sicut
homo ex hoc ipso quod in Scriptura cognoscit se tali loco
per peccatum privatum, ad peccatum vitandum incitatur
et ad miseriam suam cognoscendam.
Ad secundum dicendum, quod sicut peccati infectio non
venit ad creaturas alias nisi per creaturam rationalem pec­
cantem, ita etiam illa infectio sive corruptio nonnisi in ratio­
nalis1 creaturæ pœnam ordinatur ; unde non oportet quod
locus ille per peccatum inficiatur in quo homo et angelus
peccavit, scilicet paradisus terrestris, et cælum empyreum,
sed illa loca quæ peccantibus deputata sunt post peccatum.
Ad tertium dcendum, quod illa impedimenta ratione
quorum inaccessibilis dicitur paradisus terrestris, forte hic
gladius flammeus vocantur : quia præcipue locus ille inac­
cessibilis videtur propter intemperatum calorem in locis
intermediis ; et ideo non sequitur quod hujusmodi impedi­
menta superflua sint.
Ad quartum dicendum, quod quamvis homo post pecca­
tum lignum vitæ sumpsisset, mortem evadere non potuisset,
potuisset tamen mortem differre ; ita ut vita ejus auxilio
ligni vitæ prolongaretur, sicut de Enoch et Elia creditur,
et hoc homini non expediebat, ut tamdiu in hac misera vita
permaneret. Et verba illa Domini sunt magis accipienda
per modum compassionis quam insultationis. Vel potest
dici sicut, dicit Magister in Littera.
Ad quintum dicendum, quod etsi homo ante peccatum
de ligno vitæ sumpsisset, non tamen immortalitatem conse­
cutus fuisset, quam lignum vitæ conferre non potuit, nisi
frequenter sumptum. Et ideo
Ad sextum dicendum, quod lignum vitæ non erat causa
per se immortalitatis, ut ex prædictis patet, sed potius erat
ut dispositio quædam. Dispositio autem non perducit ad
effectum nisi multiplicata, sicut patet in qualitatibus activis
et passivis, quæ sunt dispositiones ad formam elementi ;
non enim inducitur forma elementi nisi quando perducitur
materia ad intensionem qualitatum illarum.

1. Parm. : « non in irrationalis. »

« Operatur liberando et præparando », ut liberatio referatur
ad expulsionem peccati, et præparatio ad informationem
animæ.
’ « Non tamen justitiae habendæ vel retinendæ ; » contra.
i Supra dictum est quod quamvis homo non haberet unde
proficere posset, habuit tamen unde posset stare. Ergo libe­
rum arbitriumsufïîciebatadjustitiamretinendam. — Et dicen­
dum quod ab eadem causa est esse rei et conservatio ejus ;
unde sicut esse justitiæ gratuite non est nisi a Deo, ita etiam
et conservatio ejus. Sed verum est quod homo habens gra­
tiam non indiget alia gratia ad ejus conservationem, et prop­
ter hoc dicitur, quod homo potest per se stare.
« Quibus respondentes, dicimus, eum quidem non tunc
has virtutes quando peccavit, sed ante, et tunc amissise. »
Videtur hoc falsum : quia si quando peccavit non habuit, non
prius amisit quam peccaret, quod videtur falsum. — Sed
dicendum quod ante inceptionem1 peccati habuit virtutes :
sed simul ista duo fuerunt commissio peccati et amissio vir­
tutis, sicut unum est instans in quo impellitur nigredo et
inducitur albedo.
« Homo ante peccatum beatissimus auram carpebat ætheream. » Non est intelligendum de patriæ beatitudine, sed
secundum quod beatitudo includit talem perfectionem qualis
statui congruebat ; et « carpebat12 auram ætheream », inquan­
tum flxus in divinorum contemplatione manebat.
« Atque usi fuisse concessis. » Ex hoc non sufficienter pro­
batur, quod3 homo in statu illo de ligno vitæ comedebat.
Præceptum enim affirmativum non obligat ad semper ; unde
etsi præceptum sibi fuerit quod lignis omnibus concessis
uteretur, potuit tamen esum alicujus eorum differre usque ad
terminum sibi a Deo præfinitum ; et ideo a quibusdam non
conceditur quod Magister hic determinat. Sed quid verius
sit determinari non potest, cum Scriptura non determinet,
nec ratione probari possit.

1. Parm. : « intentionem. »
2. Parm. : « capiebat. »
3. AI. : « quamvis. »

DISTINCTIO XXX
Quod per Adam peccatum et pœna transivit in posteros
In superioribus insinuatum est, licet ex parte, non enim
perfecte sufficimus exponere1, qualiter primus homo deli­
querit, et quam pro peccato pœnam subierit ; quibus adjicien­
dum est peccatum simul ac pœnam per eum transisse in poste­
ros, sicut Apostolus ostendit, inquiens, Rom., v, 12 : Sicut
per unum hominem in hunc mundum peccatum intravit, ita et in
omnes homines mors pertransiit.

Utrum illud peccatum fuerit originale, an actuale
Hic primo videndum est quod fuerit illud peccatum, ori­
ginale scilicet, an actuale ; et si de originali intelligatur, conse­
quenter quid sit originale peccatum, et quare dicatur origi­
nale, et quomodo pertransierit vel pertranseat in omnes,
diligenter investigandum est. Quibusdam placuit de peccato
actuali Adæ illud accipere, asserentibus hoc Apostolum sen­
sisse, cum inferius, ibid., 19, ait : Sicut per inobedientiam
unius hominis peccatores constituti sunt mulli, ita et per unius
obeditionem justi constituentur mulli. Evidenter, inquiunt,
etiam ipso nomine exprimit Apostolus peccatum, quod per
unum hominem intravit in mundum, scilicet inobedientiam.
Inobedientia vero peccatum actuale est. Hoc autem dicunt
intrasse in mundum, non traductione originis, sed similitu­
dine praevaricationis. Omnesque in1
2 illo uno peccato peccasse
dicuntur, quia omnibus ille unus peccandi exemplum extititHoc male senserunt quidam hæretici, qui dicti sunt Pelagiani,
de quibus Augustinus, in I libro De baptismo parvulorum,
cap. ix, col. 114, t. X, commemorat, dicens : « Sciendum est
hæreticos quosdam, qui nominati sunt Pelagiani. dixisse
peccatum primæ transgressionis in alios homines non propa­
gatione, sed imitatione transisse. Unde etiam in parvulis
nolunt credere per baptismum solvi originale peccatum, quod
in nascentibus nullum esse omnino contendunt. Sed eis dicitur,
quia si Apostolus peccatum imitationis, non propagationis,
intelligi voluisset, ejus principem non Adam, sed diabolum
diceret, de quo in libro Sapientiae, cap. n, 24, dicitur : Invidia
diaboli mors intravit in orbem terrarum ; et quia non vult
1. AI. deest « exponere. »
2. AI. deest « in » ; deest item al. « peccato ».

i

intelligi hoc esse factum propagatione, sed imitatione, continuo
subjunxit Scriptura : Imitantur autem eum qui sunt ex parte
ipsius. Imitantur quidem Adam quotquot per inobedientiam
transgrediuntur mandatum Dei. Sed aliud est quod exemplum
est voluntate peccantibus, aliud quod origo est cum peccato
nascentibus. » Non est igitur accipiendum peccatum Adæ
transisse in omnes imitationis tantum exemplo, sed propa­
gationis et originis vitio.

Hic aperit illud esse peccatum originale quod
transiit in posteros
Et est illud peccatum originale, ut aperte Augustinus testatur
De Trinit., lib. XIII, cap. xvi1, coi. 1031, t. VIII, quod per
Adam transivit in omnes, per ejus carnem vitiatam eoncupiscentialiter generatos1
2.

Quid sit originale peccatum, inquiritur
Quod diligenter investigandum est quid sit. Do hoc enim
sancti doctores sub obscuritate locuti sunt, atque scholastici
lectores varia senserunt. Quidam enim putant originale pecca­
tum esse reatum pœnæ pro peccato primi hominis, id est debi­
tum vel obnoxietatem, qua obnoxii et addicti sumus pœnæ
temporali et æternæ pro primi hominis actuali peccato : quia
pro illo,'ut aiunt, omnibus debetur pœna nisi per gratiam
liberentur. Juxta horum sententiam oportet dici originale
peccatum nec pœnam nec culpam esse. Culpam non esse ipsi
1. Parm. : « lib. XII. »
2. Addit Nicolai : « in libris enim De Trinitate, lib. XIII, cap. xvi,
sic loquitur : « Quoniam propter unum hominem tenebat diabolus
omnes per ejus vitiatam carnalem concupiscentiam generatos, justum
est ut propter unum dimittat omnes per ipsius immaculatam gratiam
spiritualem regeneratos. » Et Epist. lxxxix : « Dicunt infantem morte
præventum non baptizatum perire non posse, quoniam sine peccato
nascitur. Non hoc dicit Apostolus ; et arbitror esse melius ut Apostolo
potius quam illis credamus. Dicit enim ille Doctor gentium in quo
Christus loquebatur : Per unum hominem peccatum intrant in mundum,
et per peccatum mors, et ita mors in omnes pertransiit, in quo omnes
peccaverunt ; et paulo post dicit : Piam judicium quidem ex uno delicto
in condemnationem. Proinde isti quem forte invenerint infantem non
ex illius unius hominis concupiscentia procreatum, ipsum dicam illi
damnationi non esse obnoxium, nec per Christi gratiam ab illa damna­
tione liberandum. Quid est enim : Ex uno delicto in condemnationem,
nisi illo delicto quo deliquit Adam ? » Et De baptismo parvulorum,
ut supra, lib. I, c. xn : « Diligentius intuere quod ait Apostolus : Judi­
cium ex uno in condemnationem. Quo uno nisi delicto ? Quia sufficeret
ad condemnationem etiamsi non esset in hominibus nisi originale
peccatum. »

fatentur : pœna quoque secundum eos esse non potest : quia
si debitum pœnæ originale peccatum est, cum debitum pœnæ
non sit pœna, nec originale peccatum est pœna. Quod etiam
quidam eorum admittunt, dicentes in Scriptura originale
peccatum sæpe nominari reatum, et reatum illi intelligunt,
ut dictum est, obnoxietatem pœnæ. Et ea ratione asserunt
peccatum originale dici esse in parvulis, quia parvuli pro
ipso primo peccato rei sunt pœnæ, sicut pro peccato iniqui
parentis aliquando exulant filii secundum justitiam fori.
Quod originale peccatum culpa sit, auctoritatibus probat
Sed quod originale peccatum culpa sit, pluribus sanctorum
testimoniis edocetur. Super Exodum, c. xm, ubi dicitur :
Primogenitum asini mutabis ove, Paterius1, coi. 731, t. V
Op. Gregorii Magni, ait : « Omnes qui in peccato nati sumus,
et ex carnis delectatione concepti, culpam originalem nobis
contraximus : unde et voluntate nostra peccatis implicamur. »
Ecce culpam originalem dicit nos trahere ; unde constat ori­
ginale peccatum culpam esse. Augustinus quoque, in lib. De
natura et gratia, cap. iv, coi. 249, t. X, de hoc eodem sic ait :
« Omnes, ut ait Apostolus, peccaverunt, utique vel in seipsis,
vel in Adam : quia sine peccato non sunt, vel quod origina­
liter attraxerunt, vel quod malis moribus addiderunt. Peccatum
enim primi hominis non solum ipsum, sed omne nocuit12
genus humanum : quia ex eo damnationem simul et culpam
suscepimus34
. » Idem, Super psal. l, § 10, coi. 591, t. IV : « Quod
de corpore mortuo seminatur, cum vinculo peccati originalis
nascitur, et mortis. Ideo igitur se in iniquitatibus conceptum
dicit David, quia in omnibus trahitur iniquitas ex Adam, et
vinculum mortis ; nemo enim nascitur nisi trahens pœnam
et meritum pœnæ. » Meritum autem pœnæ peccatum est.
Omnis ergo qui nascitur per carnis concupiscentiam peccatum
trahit. Peccatum itaque originale culpa est, quam omnes
concupiscentialiter concepti trahunt. Unde in lib. De fide ad
Petrum^, c. xxvi, coi. 701 Op. Fulgentii, scriptum est : « Fir­
missime tene5 et nullatenus dubites, omnem hominem, qui
1. Cod. : « Gregorius, » ex errore, cum istud S. Patcrii opus diu
S. Gregorio adseriptum fuerit, et nunc inter hujus spuria edatur.
2. AI. ; « necavit. »
3. Lib. II Hypognost., c. iv, coi. 1619, t. 10 Op. Aug.
4. Cod. : « in Eccles, dogmatibus. »
5. Nicolaï : « Firmissime credendum est in praevaricatione Ad®
omnes homines naturalem innocentiam perdidisse, et neminem de
profundo illius ruinæ per liberum arbitrium posse consurgere, nisi
eum gratia Dei miserantis erexerit. » Et De fide ad Petrum, cap. xxvi ;
« Firmissime tene et nullatenus dubites, etc. » In notis vero : Illud
porro quod ex Ecclesiasticis dogmatibus ac De fide ad Petrum subjun-

per concubitum viri et mulieris concipitur, cum originali
peccato nasci, impietati subditum, mortique subjectum ; et ob
hoc naturæ iræ nasci filium, a qua nullus liberatur nisi per
fidem Mediatoris Dei et hominum. » His auctoritatibus aliisque
evidenter ostenditur peccatum originale culpam esse, et in
omnibus concupiscentialiter genitis trahi a parentibus.

Quid sit quod dicitur originale peccatum, scilicet jomes peccati,
id est concupiscentia
Nunc superest videre quid sit ipsum originale peccatum :
quod cum non sit actuale, non est actus sive motus animæ
vel corporis. Si enim actus est animæ vel corporis, actuale
utique peccatum est. Sed actuale non est. Non est igitur actus
vel motus. Quid igitur ? Originale peccatum dicitur fomes
peccali, scilicet concupiscentia, vel concupiscibilis, quæ dicitur
lex membrorum, sive languor naturæ, sive tyrannus qui est
in membris nostris, sive lex carnis1. Unde Augustinus, in libro
liltin', et prius unum, pro altero positum erat, quamvis inter opera
Augustini recenseatur, ejus non est, sed Gennadii Massiliensis, quoad
primum, et Fulgentii quoad secundum.
1. Nicolai. Unde Augustinus in lib. De verbis Domini, serm. xliii ;
« Vultis ut non sint omnino concupiscentiæ malæ ? Non potestis.
Exercete bellum, et sperate triumphum. Facite quod potestis, nempe
qucd Apostolus ait ad Rom., vi : Non regnet peccatum in mortali
corpore vestro ad obediendum desideriis ejus. Ecce, quod nolo, mala
desideria surgunt, sed noli obedire. Arma te, sume instrumenta bello­
rum. Præcepta Dei arma tua sunt. Non regnet, inquit, peccatum.
Quid est ; Non regnet ? id est ad obediendum desideriis ejus. Si coepe­
ritis obedire, regnat. Et quid est obedire, nisi ut exhibeatis membra
vestra arma iniquitatis peccato ? » Et De continentia, cap. m : « Est
in nobis concupiscentia quæ non est permittenda regnare, scilicet
concupiscientia peccati. Sunt et ejus desideria, quibus non est obe­
diendum, ne in obedientibus regnet. Propter quod membra nostra
non sibi usurpet concupiscentia, sed sibi vindicet continentia ; ut
sint arma justitiæ Deo, ne sint arma iniquitatis peccato. » Et cap. vu :
« Nunc bellum est, quoniam salus nondum est. Languor sanetur, pax
est. Languorem istum culpa meruit, natura non habuit ; quam sane
culpam per lavacrum regenerationis Dei gratia fidelibus jam remi­
sit, sed sub ejusdem medici manibus adhuc natura cum suo lan­
guore confligi. » Et cap. xvni : « Sunt ergo in nobis desideria
mala, quibus non consentiendo non vivimus male ; sunt in nobis
concupiscentiæ peccatorum, quibus non obediendo non perficimus
malum. » Et De baptismo parvul., lib. II, cap. iv : « Concupiscentia
tanquam lex peccati manens in membris corporis mortis hujus, cum
parvulis nascitur, in baptizatis a reatu solvitur ; sed ad agonem relin­
quitur, non sibi ad illicita consentientibus nihil omnino nocitura. »
Et inlerius : « Manet malum in carne nostra ; non natura in qua divi­
nitus creatus est homo, sed vitio quo voluntate prolapsus est ; cut
malo nos non obedire præcipit Apostolus cum dicit : Non ergo regnet »,

De verbis Domini1, sermo xii, t. V : « Esi, in nobis concupis­
centia, quæ non est permittenda regnare. Sunt et ejus desi­
deria, quæ sunt actuales concupiscentiæ, quæ sunt arma
diaboli, quæ veniunt ex languore naturæ. Languor autem iste
tyrannus est, qui movet mala desideria. Si ergo vis esse victor
tyranni, atque inermem inimicum invenire, non obedias
concupiscentiæ malæ. » His verbis satis ostenditur fomitem
peccati esse concupiscentiam.

Quid nomine concupiscentiae intelligitur, quæ dicitur fomes peccati
Nomine autem concupiscentiæ non actum concupiscendi,
sed vitium primum significavit, cum eam dixit legem carnis.
Unde idem, in Traci, de verbis Apostoli2, sic ait : « Semper
pugna est in corpore mortis hujus : quia ipsa concupiscentia,
cum qua nati sumus, finiri non potest quamdiu vivimus ;
quotidie minui potest, finiri non potest. Quæ autem est copcupiscentia, cum qua nati sumus ? Vitium utique est quod
parvulum habilem concupiscere facit, adultum etiam concu­
piscentem reddit ; sicut enim in oculo caeci in nocte vitium
eæcitatis est, sed non apparet, nec discernitur inter videntem
et cæcum nisi luce veniente, sic in puero vitium esse non apparet,
donec ætatis provectioris tempus occurrat. » Ex- his datur
intelligi quid sit originale peccatum, scilicet vitium concu­
piscentiæ, quod in omnes concupiscentialiter natos per Adam
intravit, eosque commaculavit. Unde Augustinus, in lib. I,
cap. ix, col. 115, t. X De baptismo parvulorum : « Adam præter
etc. Et cap. χχνπι : « Hæc autem lex peccati, quod etiam peccatum
appellat Apostolus, manet in vetustate carnis tanquam superatum
et peremptum, si non illicitis consentionibus quodammodo reviviscat
et in regnum proprium dominationemque revocetur. » Et Epist. xxix :
« Quis ergo sine aliquo vitio, id est fomite quodam vel radice peccati. »
Ut et Serm xn de verbis Apostoli, c. v : « Quid est : Non regnet ? Ad
obediendum desideriis. Non dixit : Noli habere desideria mala; sed :
Non eis obediatur, ne iniquitas dominetur. Cum enim non fiunt membra
tua arma iniquitatis, est quidem iniquitas in membris tuis in desi­
deriis illicitis, sed non regnat. Concupiscentia carnis tuæ languore
rebellat adversus te ; languor iste tyrannus est. Si vis te tyranni esse
victorem, Christum invoca imperatorem. » Et cap. m : « Vide ne forte
carni mens tua consentiat. » His verbis, etc. Ad marginem vero hæc
notat : Pro his omnibus quæ supplemus, pauca tantum editiones aliæ
dabant vel ex Serm,. xu de verbis Domini indistincto, vel ex lib. De
peccat, mer. et remiss, seu De baptis, paro., sino ullo indice speciali...
Sed nullibi occurrunt sub his verbis, et ex locis duntaxat hic additis
colligi possunt.
1. Vide, quoad primas propositiones, lib. De continentia, c. m,
§ 8, coi. 354, t. 6.
2. Similia quædam leguntur in Serm. cti, olim xiv, de tempore,
cui titulus hujusmodi est : « De verbis Apostoli : Non enim quod volo,,
facio bonum, » etc., cap. v, col. 817, t. 5.

imitationis exemplum, occulta etiam tabe carnalis concupis• centiæ suæ tabificavit in se omnes de sua stirpe venturos.
Unde Apostolus recte ait, Roman., v, 12 : In quo omnes pecca­
verunt. Circumspecte1, et sine ambiguitate dicit hoc Apostolus.
Sive enim intelligatur, in quo homine, sive in quo peccato
sanum est. In Adam enim omnes peccaverunt ut in materia,
non solum ejus exemplo, ut dicunt Pelagiani. Omnes enim
ille unus homo fuerant, id est in eo materialiter erant. Mani­
festum est itaque omnes in Adam peccasse quasi in massa.
Ipse enim per peccatum est corruptus ; quos genuit, omnes nati
sunt sub peccato. Ex eo igitur sicut cuncti constituti sunt
peccatores, ita et in illo uno peccato quod intravit in mundum
recte omnes dicuntur peccasse, quia sicut ab illo uno homine,
sic ab eodem uno peccato immunes esse non possunt, nisi ab
ejus reatu per Christi baptismum absolvantur. Alia ergo
propria sunt peccata, in quibus tantum peccant quorum peccata
sunt ; aliud hoc unum, in quo omnes peccaverunt, id est ex
quo omnes peccatores constituti sunt.
Quod sit peccatum in quo omnes peccaverunt, scilicet originale,
quod ei inobedientia processit

Hoc est originale peccatum, quo ’peccatores nascuntur
omnes concupiscentialiter geniti, quod ex Adam, sive ex
ejus inobedientia, emanavit et in posteros demigravit. Unde
Apostolus consequenter per inobedientiam unius hominis
multos dicit esse constitutos peccatores, quæ est actuale
peccatum1
2; cum ante dixerit, per unum hominem peccatum
intrasse in mundum et in eo omnes peccasse, quod de origi­
nali dictum esse oportet accipi3.
Ex quo sensu dictum est,
per inobedientiam unius multos constilui peccatores

Quod ergo ait : Per inobedientiam unius multi constituti
sunt peccatores, eo sensu dictum esse intelligendum est, quia
ex inobedientia Adæ, scilicet ex peccato actuali Adæ, processit
originale peccatum, quo omnes peccatores nascuntur, ut et
in illo esset, et in omnes transiret.

Quod peccatum originale in Adam fuit el in nobis est

Unde Augustinus, lib. II, De nuptiis el concup., cap. xxvrii,
coi. 164, t. X, Juliano haeretico nullum peccatum in parvulis
1. Ibidem, cap. x.
2. AI. : « Cum autem, » præmisso puncto affirmationis, et deinde
omisso « quod ».
3. At. : « dictum est, oportere accipi. »

esse cohtendenti respondens, aperte asserit peccatum originale
ex voluntate Adæ processisse, ac per ejus inobodieniiam in
mundum intrasse ; quærit enim Julianus per quid peccatum
invenitur in parvulo, ita inquiens : « Non peccat iste qui nasci­
tur ; non peccat ille qui genuit, non peccat ille qui condidi!.’
Per quas igitur rimas inter tot præsidia innocentiae, peccatum
fingis ingressum ? Et respondet ei sancta pagina, Rom., v,
12 : Per unum hominem peccatum intravit in mundum. Per
unius inobedientiam, ait Apostolus, ibid., 19. Quid quærit
amplius ? quid quærit apertius ? Item inquit Julianus :
Si per hominem unum peccatum in mundum intravit, peccatum
vel ex voluntale, vel ex natura est. Si ex voluntate est, mala
est voluntas quæ peccatum facit, si ex natura est, mala est
natura. Cui respondeo : Ex voluntate peccatum est. Quærit
forte utrum originale peccatum ex voluntate sit, respondeo
prorsus et originale peccatum ex voluntate esse : quia hoc ex
voluntate primi hominis seminatum est, ut et in illo esset et
in omnes transiret. »

Objectio quorumdam contra id quod supra dictum est,
omnes homines in Adam /uisse
Ad hoc autem quod diximus, in Adam fuisse omnes homines,
quidam verborum sectatores sic objiciunt, dicentes : Non
omnis caro quæ ab Adam traducta est, in eo simul existere
potuit, quia multo majoris quantitatis est1 quam fuerit corpus
Adæ ; in quo nec tot etiam atomi fuerunt, quot ab eo homines
descenderunt. Quocirca verum non esse asserunt, substan­
tiam uniuscusjusque in primo fuisse parente.
Pesponsio, ubi aperitur qualiter fuerunt in Adam secundum
rationem seminalem, et quomodo ex eo descenderint, scilicel
propagationis lege.

Quibus responderi potest, quia materialiter atque causa­
liter, non formaliter, dicitur fuisse in primo homine omne
quod in humanis corporibus naturaliter est ; descenditque a
primo parente lege propagationis, et in se auctum et multi­
plicatum est, nulla exteriori substantia in id transeunte, et
ipsum in futuro resurget. Fomentum quidem habet a cibis,
sed non convertuntur cibi in humanam substantiam, quæ
secundum propagationem descendit ab Adam. Transmisit
enim Adam modicum quid de substantia sua in corpora filio­
rum quando eos procreavit, id est aliquid modicum de massa
substantiæ ejus divisum est, et inde formatum est corpus
filii, suique multiplicatione sine rei extrinsecæ adjectione
1, AI. : « multo fortius quantitatis est. »

auctum est, et de illo ita augmentât» aliquid inde1 separatur,
unde formantur posteriorum corpora ; et ita progreditur pro­
creationis ordo lege propagationis usque ad finem humani
generis. Itaque diligenter ac perspicue intelligentibus patet
omnes secundum corpora in Adam fuisse per seminalem rationem
et ex eo descendisse propagationis lege.
Auctoritate et ratione probatur nihil exlrinsecum converti
in humanam substantiam quæ ab Adam est
Quod vero nihil exlrinsecum in humani corporis naturam
transeat, Veritas in Evangelio Matth., xv, 17, significat,
dicens : Omne quod intrat in os, in ventrem vadit, et in secessum
emittitur. Quod etiam ratione ostendi potest hoc modo. Puer qui
statim post ortum moritur, in illa statura resurget quam habi­
turus erat, si viveret usque ad ætatem triginta annorum, nullo
vitio corporis impeditus. Unde ergo illa substantia quæ adeo
parva fuit in ortu, in resurrectione tam magna erit, nisi sua
multiplicatione in se ? Unde apparet quod etiam si viveret,
non aliunde, sed in se augmentaretur illa substantia, sicut
costa de qua facta est mulier, et sicut panes evangelici. Non
inficiamur tamen quin cibi et humores in carnem et sanguinem
transeant, sed non in veritatem humans naturæ, quæ a primis
descendit parentibus, quæ sola in resurrectione erit ; reliqua
vero caro in quam cibi transeunt, tanquarn superflua in resur­
rectione deponetur, quæ tamen ciborum aliarumque rerum
fomentis coalescit.
DIVISIO TEXTUS

Postquam determinavit lapsum humante naturæ quantum
ad peccatum primorum parentum ; in parte ista incipit
determinare quomodo natura humana vitiata est in posteris,
et dividitur in partes duas : in prima determinat de peccato
quod a primis parentibus in posteros eorum transivit per
carnis originem, scilicet de peccato originali ; in secunda
determinat de peccato quod transivit in posteros per imita­
tionem operis, scilicet de peccato actuali1
2 : « Post prædicta,
de peccato actuali diligenti indagine quædam consideranda
sunt. Prima dividitur in duas : in prima determinat de pec­
cato originali, ostendendo an sit et quid sit : in secunda
determinat quasdam conditiones ejus, xxxi distinet : « Nunc
superest investigare qualiter peccatum a patribus tradu­
catur in filios. » Prima dividitur in duas : in prima determinat
1. Λ). : « itidem. »
2. Dist. xxxiv.

de peccato originali secundum veritatem ; in secunda excludit
quasdam objectiones, quibus peccati originalis traductio
impugnatur, ibi : « Quod ergo ait : per inobedientiam unius
multi constituti sunt peccatores, eo sensu dictum esse intelligendum est, quia ex inobedientia Adæ ... processit originale
peccatum. » Prima dividitur in duas : in prima ostendit ali­
quod peccatum a primis parentibus in posteros transire ;
in secunda inquirit quid sit illud, ibi : « Hic primo videndum
est quod fuit illud peccatum. » Et dividitur in partes duas :
in prima inquirit an sit peccatum actuale, vel non, quod dicit
Apostolus per unum hominem in mundum intravisse, osten­
dens quod est peccatum originale, et non actuale ; in secunda
iterato inquirit quod sit illud originale peccatum, ibi : « Quod
diligenter investigandum est quid sit » Circa primum tria
facit : primo movet quæstionem ; secundo excludit falsam
opinionem quorumdam, hoc exponentium de peccato actuali
tantum, ibi : « Quibusdam placuit de peccato actuali Ada·,
illud accipere ; » tertio ostendit hoc intelligi de originali
peccato, ibi : « Et est illud peccatum originale. »
« Quod diligenter investigandum est quid sit. » Hic inquirit
quid sit peccatum originale, et dividitur in partes duas : in
prima inquirit quid sit secundum genus moris ; in secunda
quid sit secundum genus naturæ, ibi : « Nunc superest videre
quid sit ipsum originale peccatum. » Circa primum duo facit :
primo ponit quorumdam opinionem, qui peccatum originale
reatum tantum esse dicebant, et non culpam ; secundo
ostendit peccatum originale culpam esse, ibi : « Sed quod
originale peccatum culpa sit, pluribus sanctorum testimoniis
edocetur. »
« Quod ergo ait : per inobediantiam unius multi constituti
sunt peccatores, eo sensu dictum esse intelligendurn est. quia
ex inobedientia Adæ processit originale peccatum. >> Hic
eludit objectiones peccatum originale impugnantes, et divi­
ditur in duas : in prima excludit objectiones quæ impu­
gnant directe peccatum originale ; in secunda excludit objec­
tionem quæ impugnat peccatum originale quantum ad cau­
sam ejus, quæ est carnis traductio, ibi : « Ad hoc autem quod
diximus, in Adam fuisse omnes homines, quidam verborum
sectatores sic objiciunt. » Circa primum duo facit : primo
excludit objectionem Pelagii ex auctoritate procedentem ;
secundo excludit objectiones duas Juliani, qui ratiocinando
originale peccatum impugnabat, quarum prima incipit ibi :
« Unde Augustinus, Juliano hæretico... respondens, aperte
asserit peccatum originale ex voluntate Adæ processisse. »
« Ad hoc autem quod diximus, in Adam fuisse omnes
homines, quidam verborum sectatores sic objiciunt. » Hic
excludit objectiones eorum qui peccatum originale impu­
gnant ex parte causæ ejus, quæ est carnis traductio ex uno,
in quo omnes materialiter fuerunt; et circa hoc tria facit,.

primo movet objectionem ; secundo ponit responsionem, ibi :
« Quibus responderi potest ; » tertio ponit responsionis con­
firmationem, ibi : « Quod vero nihil extrinsecum in humani
corporis naturam transeat, Veritas in Evangelio significat. »

QUESTIO PRIMA
Hic est duplex quæstio : prima de peccato originali ; secunda
de traductione carnis.
Circa primum quaeruntur tria : 1° an pro peccato primo­
rum parentum, in nos isti defectus devenerunt quos senti­
mus, sicut necessitas moriendi, et hujusmodi, per modum
quo poena consequitur culpam ; 2° utrum defectus aliquis
ex primis parentibus in nos devenire potuerit qui rationem
culpæ habeat ; 3° supposito quod sic, quæritur quid sit ori­
ginalis culpa quæ a parentibus contrahitur.

ARTICULUS PRIMUS
Utrum defectus quos sentimus sint
nobis quasi poena pro peccato primi hominis
Ad primum sic proceditur. 1. Videtur quod defectus quos
sentimus non sint nobis quasi pœna pro peccato primi homi­
nis inflicta. Sicut enim dicit Seneca1, Ad Lucii., c. ix, « mors
est hominis natura, non pœna. » Inter omnes autem defectus
mors major est ; unde et finis terribilium a Philosopho, in
III Ethic., dicitur. Ergo nec etiam alii defectus pœnæ debe­
rent dici, qui naturam humanam consequuntur.
2. Præterea, quæcumque inveniuntur in aliquibus ex eisdem,
principiis creata, secundum rationem unam in illis inve­
niuntur, cum ex unitate principiorum pendeat unitas rei.
Sed mors, fames, sitis et hujusmodi inveniuntur ex eisdem
principiis in homine ex quibus in aliis animalibus, scilicet
ex pugna contrariorum, ex quibus corpus componitur. Cum.
igitur in aliis animalibus non sint sub ratione pœnæ, nec in
homine tanquam pœnæ erunt.
3. Præterea, non magis peccavit homo quam angelus,.
1. In excerptis quibusdam inter ejus opera recensitis, quæ tamen
ejus non sunt, nempe in illis quæ incipiunt : « Licet cunctorum. »
Sic autem vere ipse dissimili sensu Epist. cxxn : « Mors malum non
est, sola jus æquum est generis humani ; » et lib. VI Natur. quæst.r
in ipso fine lib. : « Mors naturæ lex. » Nicolai.

immo minus, ut supra dictum est distinct, xxi. Sed angelus
per peccatum nihil amisit de bonis naturalibus sibi collatis,
ut Dionysius, iv De divin, nomin. § 23, col. 726, t. I, dicit.
Ergo nec homo. Si igitur de natura hominis esset ut corpus
suum esset incorruptibile et impassibile, hoc per peccatum
non amissiset. Cum igitur amiserit, videtur quod non fuerit
naturae, sed gratiæ. Ergo et privatio horum non sicut pœna
naturam consequitur, sed sicut naturalis defectus.
4. Præterea, omnis virtus naturaliter tendit in suum objec­
tum. Sed virtutis concupiscibilis objectum est delectabile
secundum sensum. Ergo quod concupiscibilis moveatur in
illud, hoc non est pœna, sed hominis natura, et similiter de
irascibili, et de aliis viribus. Sed ex hoc causatur pugna
virium inferiorum ad superiores quod unaquæque virtus in
suum objectum movetur. Videtur ergo quod hujusmodi
pugna sit naturalis homini, et non pcena ejus, sicut dicitur.
5. Præterea, nulli dicitur esse pœna, si non attingat ad
illud quod vires naturæ suæ excedit ; sicut quod homo non
potest volare, non est sibi pœna. Sed pertingere ad viden­
dum Deum in sua essentia, omnes vires humanæ naturæ
excedit, alias homo ex naturalibus in illud venire posset.
Ergo,nec carentia visionis divinæ pœna hominis dici debet ;
et ita nihil eorum quæ pœna esse dicuntur primi peccati,
rationem pœnæ habere videntur.
6. Sed contra, omnis passio involuntaria pœna est. Sed
mors est passio maxime involuntaria, adeo quod nec senec­
tus voluntatem non moriendi Petro abstulerit, ut Joan.,
ult., in Glossa1 dicitur. Ergo mors et alia hujusmodi sunt
pœnæ.
7. Præterea, ut Philosophus dicit in II Physic, et in I1
2
De anima, text. 26, actus proprius fit in propria materia ;
unde oportet perfectionem perfectibili proportionatam esse.
Sed anima rationalis, quæ est perfectio corporis humani,
secundum suam naturam incorruptibilis est. Ergo et corpus
humanum naturaliter incorruptibile est. Si ergo corrumpitur,
hoc erit per defectum naturæ : et ita erit pœna.
8. Præterea, potentius non vincitur a minus potenti :
quia agens est nobilius patiente, ut Philosophus in III De
anima, text. 19, dicit. Sed corpus humanum est nobilius
aliis inanimatis corporibus. Si ergo ab eis patiatur, hoc erit
per infirmitatem naturæ ejus. Infirmitas autem et defectus
1. Ex Aug. desumpta, Tract, cxxn in Joan., § 5, col. 1969, t. 3.
2. Parm. omittit : « in II Phys., » et habet : « in II De anima. »

ejus quod secundum naturam in homine est pœna est. Ergo
passibilitas a talibus corporibus est in homine quasi pœna..
Solutio. — Respondeo dicendum, quod ea quæ sunt
1
ad finem disponuntur secundum necessitatem finis, ut ex.
II Physicor., text. 78, patet. Finis autem ad quem homo
ordinatus est, est ultra facultatem naturæ creatæ, scilicet
beatitudo, quæ in visione Dei consistit ; soli enim Deo hoc
connaturale est, ut ex dictis, dist. xxm, patet. Unde oportuit
naturam humanam taliter institui ut non solum haberet
illud quod sibi ex principiis naturalibus debebatur, sed etiam
J
aliquid ultra, per quod facile in finem perveniret. Et quia
i
ultimo fini amore inhærere non poterat, nec ad ipsum tenenJ
dum pervenire nisi per supremam partem suam, quæ est
f
mens et intellectus, seu ratio, in qua imago Dei insignita
Îest ; ideo, ut illa pars libere1 in Deum tenderet, subjectie
sunt sibi vires inferiores, ut nihil in eis accidere posset quod
;
mentem retineret et impediret ab itinere in Deum ; pari
ratione corpus hoc modo dispositum est ut nulla passio in
eo accidere posset per quam mentis contemplatio impedi­
retur. Et quia hæc omnia ex ordine ad finem, ut dictum est,
homini inerant ; ideo facta dedrdinatione a fine per peccatum
hæc omnia in natura humana esse desiere, et relictus est homo
in illis tantum bonis quæ eum ex naturalibus principiis conse­
quuntur. Et hoc expresse Dionysius dicit, in cap. Eccles.
hier2., § 11, col. 439, t. I, sic inquiens : « Proprium autem
principium habens homo in generationibus corruptibilibus,
.merito ad principii consequentem ductus est finem; » id
est, hoc ex peccato meruit ut cum ex principiis suis, ex quibus
compositus est,- sibi corruptio deberetur, reduceretur per
peccatum ad talem finem qui suis principiis congrueret :
et hoc accipitur ex hoc quod dictum est Genes., in, 19 :
Terra es, et in terram ibis
*.
Secundum hoc ergo dico quod isti defectus possunt ad
naturam humanam dupliciter comparari ; vel ad eam, secun­
dum quod in principiis naturalibus suis tantum consideratur,
et sic proculdubio non sunt pœnæ ejus, sed naturales defectus,,
sicut etiam esse ex nihilo, vel indigere conservatione, est
defectus quidam naturalis omnem creaturam consequens
et nulli est pœna ; vel ad eam, prout instituta est, et sic proL
culdubio pœna sunt sibi : quia etiam ex privatione ejus quod.
* Pulvis es, et in pulverem reverteris.
1. Parm. omittit : « libere. »
2. Sic cod, ; Parm. : « Cselest. hier. »

gratis alicui conceditur postquam concessum est, puniri
dicitur aliquis.
Ad primum ergo dicendum, quod Seneca et alii philosophi
consideraverunt naturam humanam secundum ea quæ ex
principiis suis naturalibus ipsam consequuntur ; statum
enim illum primæ conditionis scire non potuerunt, quem
non nisi fides tenet ; et ideo de morte non nisi sicut de natu­
rali defectu locuti sunt, quamvis etiam naturalis defectus
aliquo modo poena dici possit.
Ad secundum dicendum, quod alia animalia non sunt
ordinata in finem qui facultatem naturalem ipsorum excedat ;
et ideo in illis tantum bonis creata sunt quæ eis ex principiis
naturalibus debentur ; unde non est similis ratio de homine
et de aliis animalibus.
Ad tertium dicendum, quod bona naturalia dicuntur1
dupliciter. Vel prout sunt in se considerata, secundum quod
naturæ debentur ex propriis principiis, et sic nec homo
nec angelus per peccatum aliquid naturalium amisit ; vel
in aliquo diminutus est : quia Dionysius etiam integra data
naturalia in angelis peccantibus permanere dicit, iv cap.
De diu. nom., § 23, col. 726, t. I. Vel sécundum quod ordi­
nantur in finem ultimum, et hoc modo in utroque bona
naturalia diminuta sunt quidem, non penitus amissa, inquan­
tum uterque factus est minus habilis et magis distans a finis
consecutione : et propter hoc etiam homo gratuitis spoliatus
dicitur et in naturalibus vulneratus, Luc., x, in Glossa.
Ad quartum dicendum, quod quandocumque multa con­
veniunt ad constitutionem alicujus. alicui eorum potest
aliquid secundum se convenire naturaliter secundum naturam
propriam, et aliquid convenit sibi secundum naturam totius,
sicut patet de elementis in mixtionem corporis venientibus.
Secundum hoc ergo dico, quod vis concupiscibilis naturale
habet hoc ut in delectabile secundum sensum tendat ; sed
secundum quod est vis concupiscibilis humana habet ulte­
rius ut tendat in suum objectum secundum regimen rationis ;
et ideo quod in suum objectum tendat irrefrenate, hoc non
est naturale sibi inquantum est humana, sed magis contra
naturam ejus inquantum hujusmodi ; et secundum hoc ratio­
nem pœnæ habere potest, maxime considerata natura humana,
secundum quod tota est sub regimine rationis, ut in prima
-conditione fuit.
Ad quintum dicendum, quod quamvis natura humana
1. Parm. : « debentur. »

per se non possit in visionem Dei pertingere, potest tamen
ad eam pervenire cum adjutorio gratiæ, et ex se habet habi­
litatem ut in illam perveniat ; et similiter etiam ex his quæ
sibi gratis in prima conditione collata fuere, majorem habi­
litatem habebat, cujus habilitatis diminutio poena est homi­
nis, si ad institutionem jus referatur : et sic carentia divinæ
visionis pœna dicitur, secundum quod non nominat nega­
tionem tantum, sed etiam privationem quamdam cum qua­
dam obnoxietate, ut supra dictum est.
Et quia aliæ rationes videntur concludere, quod etiam
humanæ naturæ in suis principiis consideratae isti defectus
sint pœna, ideo ad eas etiam respondendum est.
Dicendum ergo ad sextum, quod involuntariorum illa
tantum rationem pœnæ habent quæ sunt voluntati subjicibilia : voluntas enim non tantum est possibilium, sed etiam
'impossibilium ; et ideo si alicui sit involuntarium illud quod
potestati voluntatis non subjacet, non propter hoc rationem
pœnæ habet, sicut quod aliquis est brevis nimis in statura,
ve] aliquid hujusmodi : et hoc modo mors et alia hujusmodi
involuntaria sunt.
Ad septimum dicendum, quod inter animam et corpus
oportet esse proportionem, sicut potentiæ ad actum, non
•autem sicut convenientium in eadem natura seu proprie­
tate ; non enim, oportet quod si anima est1 incorruptibilis
naturaliter, corpus eliam hujusmodi sit.
Ad octavum dicendum, quod quamvis corpus hominis
simpliciter nobilius sit corpore ignis urentis vel ferri secantis,
inquantum est nobiliori forma perfectum, nihil tamen prohi­
bet illa corpora nobiliora esse secundum quid, inquantum
scilicet hoc habent in actu quod corpus humanum habet
in potentia, ut validitatem, vel aliquid hujusmodi.
ARTICULUS II

Utrum aliquis defectus veniens in nos per
originem habeat rationem culpee2

Ad secundum sic proceditur. 1. Videtur quod nullus defec­
tus in nos per originem veniens, rationem culpæ haberi
possit. Ex hoc enim aliquid culpabile vituperabile est, si
malum sit, quod est in potestate ejus qui de hoc culpatur ;
1. Parm. addit ;« sine quantitate, etiam corpus sit hujusmodi :
:similiter non oportet quod si anima est. »
2. I II Summæ theol., q. txxxi, art. 1.
COMMENT.

non enim vituperamur nisi ex his quæ in nobis sunt, ut Philo­
sophus in III Elhic., cap. xn, dicit. Sed illud quod per ori­
ginem trahitur non potest esse in potestate ejus qui illud
originaliter trahit. Ergo impossibile est quod aliquid per
originem tractum rationem culpæ habeat.
2. Præterea, secundum Augustinum, c. xiv De vera relig.,
coi. 134, t. III, omne peccatum est voluntarium, adeo quod
si non est voluntarium, non est peccatum. Sed illud quod
per originem trahitur, non potest esse voluntarium : quia
actus voluntatis originem volentis non praecedit. Ergo impos­
sibile est aliquid1 tractum esse peccatum vel culpam.
3. Præterea, nullum accidens potest traduci, nisi subjec­
tum suum traducatur. Sed subjectum culpæ est anima ratio­
nalis, quæ cum non sit ex traduce, ut supra probatum est1
2,
videtur quod nec aliquid per originem tractum rationem
culpæ habere possit.
4. Si dicatur, quod traducitur peccatum per traductio­
nem seminis ; contra. Nihil dat alteri vel efficit in altero
quod ipsum non habet. Sed semen non potest esse subjectum
infectionis culpæ. Ergo nec ex eo culpa in animam devenire
potest.
5. Præterea, nobilius non patitur a minus nobili. Sed
anima est nobilior corpore. Ergo corpus non potest agere
in animam, inficiendo ipsam.
6. Præterea, injustum est ut culpa patris in filium redundet,
et quod filius pro patre puniatur. Sed si ex hoc quod Adam
peccavit, in omnes culpa redundaret originaliter, sequeretur
filium pro transgressione patris puniri. Ergo hoc divinæ
justitiæ non competit.
Sed contra, ad Ephes., n, 3, dicit Apostolus : Eramus
natura filii iræ. Sed nullus est filius iræ nisi per hoc quod
culpam habet. Ergo homo ex ipsa nativitate culpam contrahit.
Præterea, sicut dicit Anselmus, De cone. Virg. et peccato
origin., cap. π, col. 434, t. 1, homo, si perstitisset, justitiam
originalem in qua creatus est, in filios profudisset. Sed sicut
se habet justus ad justos, ita et peccator ad peccatores.
Ergo etiam quia peccavit, culpam suam in alios generando
transfudit.
Solutio. — Respondeo dicendum, quod circa hanc mate­
riam duplex error tangitur in Littera. Unus est eorum qui
simpliciter peccatum originale negabant, sicut error Juliani
1. Parm. addit : « per originem. »■
2. Dist. xviii, q. u, art. 1.

•et Pelagii ; et hic error veritati fidei non consonat, quia sacra­
mentorum necessitatem et redemptionis tollit, quæ contra
servitutem peccati, in qua nascimur, ordinata sunt. Alius
est error eorum qui peccatum originale nomine tenus1 con­
cedentes, secundum rem negabant, dicentes in puero nato
nullam culpam esse, sed solum obligationem ad pœnam ; et
hoc manifeste justitiæ divinæ repugnat, ut scilicet aliquis
obligetur ad poenam qui culpam non habet, cum poena juste
non nisi culpæ debeatur. Et ideo, his evitatis, simpliciter
concedendum est etiam culpam per originem trahi ex paren­
tibus vitiatis in pueris natis : quod qualiter sit, investigandum
est.
Sciendum est igitur, quod hæc tria, defectus, malum et
culpa, ex superadditione se habent. Defectus enim simpli­
cem negationem alicujus boni importat. Sed matum nomen
privationis est ; unde carentia alicujus, etiam si non sit natum
haberi, defectus potest dici ; sed non potest dici malum,
nisi sit defectus ejus boni quod natum est haberi ; unde caren­
tia vitæ in lapide potest dici defectus, sed non malum ; homini
vero mors est et defectus et malum1
2. Culpa autem super
hoc addit rationem voluntarii : ex hoc enim aliquis culpatur
quod deficit in eo quod per suam voluntatem habere potuit.
Unde oportet quod secundum hoc quod aliquid rationem
culpæ habet, secundum hoc ratio voluntarii in ipso reperiatur.
Sicut autem est quoddam bonum quod respicit naturam,
et quoddam quod respicit personam, ita etiam est quædam
culpa naturæ et quædam personæ. Unde ad culpam personæ
requiritur voluntas personæ, sicut patet in culpa actuali,
quæ per actum personæ committitur ; ad culpam vero naturæ
non requiritur nisi voluntas in natura illa. Sic ergo dicendum
est quod defectus illius originalis justitiæ quæ homini in sua
creatione collata est, ex voluntate hominis accidit ; et sicut
illud naturæ donum fuit et fuisset in totam naturam propa­
gatum, homine in justitia persistente, ita etiam et privatio
illius boni in totam naturam perducitur, quasi privatio et
vitium naturæ ; ad idem enim genus privatio et habitus refe­
runtur, et in quolibet homine rationem culpæ habet ex hoc
quod per voluntatem principii naturæ, id est primi hominis,
inductus est talis defectus.
Ad primum ergo dicendum, quod peccatum originale,
1. Parm. omittit : « tenus. »
2. Additur in editione Nicolai : « quia est carentia ejus quod natum
est haberi ab homine, »

Ii

772

COMMENTUM IN LIB. II SENTENTIARUM

cum non sit vitium personæ ut persona est, sed quasi per acci­
dens, inquantum persona habet talem naturam, ideo non
oportet quod sit in potestate hujusmodi personæ hunc defec­
tum habere vel non habere, sed sufficit quod sit in potestate
alicujus qui est natura illa : quia ex hoc quod habens aliquam
naturam peccavit, natura infecta est ; et per consequens
inficitur in omnibus illis qui ab illo naturam trahunt. Et ideo
potest dici culpa naturæ, cum aliquis in natura illa subsisstens, per voluntatem defectum istum in totam naturam
causaverit1.
Et per hoc etiam patet responsio ad secundum.
Ad tertium dicendum, quod peccatum originale non tradu­
citur per traductionem sui subjecti, quod est anima ratio­
nalis, sed per traductionem seminis : quia ex quo anima patris
per peccatum infecta fuit, sequitur etiam inordinatio in
corpore, subtracto illo ordine quem natura instituta prius
acceperat : et ita etiam ex semine illo generatur corpus tali
ordine destitutum ; unde et anima quæ tali corpori infunditur,
deordinationem culpæ contrffhit ex hoc ipso quod hujusmodi
corporis forma efficitur ; cum oporteat perfectionem perfectibili proportionatam esse : sicut propter aliquam corrup­
tionem seminis contingit non tantum defectus in corpore
prolis ex illo semine generatæ, ut lepra, podagra vel aliqua
hujusmodi infirmitas ; sed etiam defectus in anima, ut patet
in his qui a nativitate naturaliter sunt stolidi.
Ad quartum dicendum, quod licet semen non habeat in
se infectionem culpæ in actu, habet tamen in virtute ; sicut
etiam patet quod ex semine leprosi generatur filius leprosus,
quamvis in ipso semine non sit lepra in actu : est enim in.
semine virtus aliqua deficiens, per cujus defectum contingit
defectus lepræ in prole. Similiter etiam ex hoc ipso quod in
semine est talis dispositio, quæ privatur illa impassibilitate
et ordinabilitate ad animam, quam in primo statu corpus
humanum habebat, sequitur quod in prole, quæ est susceptiva originalis peccati, efficiatur originale peccatum in actu.
Ad quintum dicendum, quod anima non inficitur per infec­
tionem corporis, quasi corpore agente in animam ; sed per
quamdam collimitationem unius ad alterum : quia forma
recipitur in materia secundum conditionem ipsius materiæ,.
cum omne quod est in altero sit in eo per modum recipientis ;
et ideo ex hoc ipso quod corpus illa virtute privatur qua
perfecte erat subjicibile animæ, sequitur etiam quod anima
1. AI. ; « creaverit. »

illa virtute careat qua perfecte corpus subditum regal, : et
talis defectus originalis justitiae culpa est naturæ, prout con­
sideratur consequens ex voluntate alicujus habentis naturam,
ex quo natura tracta1 est.
Ad sextum dicendum, quod injustum esset quod filius
pro peccato patris pcenam sentiret, nisi etiam peccatum
patris in filium transiret, ut jam filius non pro peccato patris,
sed pro peccato proprio, quod originaliter trahit, puniatur.

ARTICULUS III

Utrum originale peccatum sil concupiscentia
Ad tertium sic proceditur. 1. Videtur quod originale pec­
catum non sit concupiscentia, ut in Littera dicitur. Nihil
enim est causa suiipsius. Sed peccatum originale est causa
concupiscentiae, ut patet ex verbis Apostoli, Rom., vn, 8 :
Occasione accepta, peccatum per mandatum operatum est in
me omnem concupiscentiam. Ergo peccatum originale non
est concupiscentia.
2. Præterea, nihil naturalium potest dici peccatum vel
malum. Sed concupiscibilis vis in homine est virtus naturalis.
Ergo ipsa non potest dici peccatum originale. Sed ipsa est
per quam homo habilis est ad concupiscendum. Ergo concu­
piscentia qua sumus habiles ad concupiscendum, non est
peccatum originale, ut in Littera dicitur.
3. Præterea, sicut per motum concupiscibilis perturbatur
judicium rationis, ita et per motum irascibilis. Sed peccatum
originale consistit in deordinatione ipsius animæ, secundum
quod inferiora superioribus non obediunt. Ergo non solum
concupiscentia, sed simili ratione iracundia peccatum dici
debet originale.
4. Præterea, defectus qui ex origine trahitur rationem
culpæ non habet, ut dictum est, nisi secundum quod ex volun­
tate habentis naturam consequitur. Sed multi defectus cor­
porales ex volunt ate illa consequuntur, ut necegsitas moriendi,
et hujusmodi. Ergo non solum concupiscentia, sed quodlibet
istorum debet dici peccatum originale.
5. Præterea, inter alia quæ homo per peccatum amisit,
etiam scientia illa privatus est qua in primo statu pollebat.
Sed defectus scientiæ ignorantia dicitur. Ergo ignorantia
originale peccatum, dici debet, et non solum concupiscentia.
1. Parm. ; « traducta. »

Sed contra est quod dicitur in Gloss Rom., vi : Non regnet
peccatum in vestro mortali corpore, id est fomes peccati. Fomes
autem peccati concupiscentia est. Ergo peccatum videtur
ipsa concupiscentia esse.
Præterea, sicut se habet concupiscentia actualis ad ipsum
actuale peccatum, ita se habet concupiscentia originalis
ad originale peccatum. Sed concupiscentia actualis est ipsum
actuale peccatum. Ergo et concupiscentia quæ per originem
trahitur est originale peccatum.
Solutio. — Respondeo dicendum, quod in quolibet pec­
cato est invenire aliquid quasi formale et aliquid quasi mate­
riale1. Si enim consideremus peccatum actuale, ipsa substantia
actus deordinati materialiter in peccato se habet ; sed deordinatio a fine, formale in peccato est, quia ex hoc rationem
mali præcipue habet ; unde dicitur quod conversio ad bonum
commutabile est ibi sicut materiale, et aversio a bono incom­
mutabili, est sicut formale : et hoc contingit ex hoc quod
etiam in actu perfectio virtutis ex ordine ad finem est12 actus.
Sicut autem peccatum actuale consistit in deordinatione
actus, ita etiam peccatum originale consistit in deordinatione
naturæ. Unde oportet quod ipsæ vires deordinatai, vel deordinatio virium sint3 sicut materiale in peccato originali,
et ipsa deordinatio a fine sit ibi sicut formale. Illa autem pars
quæ per se nata est conjungi fini est ipsa voluntas, quæ
habet ordinem finis omnibus aliis partibus imponere ; et
ideo4 destitutio ipsius voluntatis ab illa rectitudine ad finem
quam habuit in institutione naturæ, in peccato originali
formale est : et hoc est privatio originalis justitiæ. Vires
autem appetitus sensibilis sunt natæ recipere ordinem ad
finem ab ipsa voluntate, secundum quod sibi subjectæ sunt ;
et ideo substractio illius vinculi quo quodammodo sub pote­
state voluntatis rectæ detinebantur, materiale in peccato
est. Ex hac autem subtractione sequitur quod unaquæque
vis in suum objectum inordinate tendat, concupiscendo illud ;
et ideo concupiscentia qua habiles sumus ad male concupi­
scendum peccatum originale dicitur, quasi materiale in pec­
cato originali existens. Est enim considerare materiale et
formale in actibus moralibus sicut in rebus artificialibus,
in quibus materia de toto prædicatur, ut possit dici : cultel1.
2.
3.
ό.

Al. : « quasi formam, et aliquid materiale. »
Parm. addit : « forma. »
Al. : « vires deordinatio virium sint. »
Al. : « et tunc. »

lus est ferrum ; et similiter de peccato praedicari potest illud
quod est materiale in ipso ; et per hunc modum peccatum
originale concupiscentia dicitur.
Ad primum ergo dicendum, quod concupiscentia dicitur
dupliciter : scilicet ipse actus concupiscendi et ipsa habilitas
ad concupiscendum, et actus ex habilitate causatus ; unde
non est inconveniens, si peccatum originale, quod concupiscen­
tiam actualem causât, habitualis concupiscentia esse dicatur.
Ad secundum dicendum, quod differt dicere potentem et
habilem : quod enim aliquis sit potens concupiscere, est ex
potentia concupiscibili ; sed quod sit habilis ad concupiscen­
dum, est ex aliquo habitu, vel ex eo quod per modum habitus
se habet. Contingit enim ut etiam privatio aliqua habili­
tatem quamdam relinquat, inquantum privatur aliquid
quod impedimentum præstare posset ; et ita dicitur concupi- scentia habitualis esse peccatum originale, non quidem vis
concupiscibilis, neque iterum aliquis habitus qui aliquid
positive dicat ; sed ipsa habilitas quæ relinquitur in inferio­
ribus viribus ad inordinate concupiscendum, ex hoc quod
ab appetitu subtrahitur retinaculum rationis, quo detine­
batur ne effrenate posset in sua objecta tendere.
Ad tertium dicendum, quod concupiscentia non dicitur
esse materiale in peccato, secundum quod denominatur a
vi concupiscibili, quæ contra irascibilem dividitur ; sed
secundum quod sumitur ab appetitu sensualitatis, qui in
utramque vim dividitur, scilicet irascibilem et concupisci­
bilem.
Ad quartum dicendum, quod, ut in 11 Physic., text. 82,
dicitur, peccatum contingit in his qua: ad finem ordinata
sunt, secundum quod a suo fine deficiunt ; et ideo in par­
tibus animæ in illis præcipue est peccatum hominis secun­
dum quas homo ordinatur in finem ; et quia appetitus est
tendens in finem, ideo in appetitu præcipue peccatum con­
sistit. Ad finem autem hominis ordinatur appetitus rationis,
qui est voluntas, immediate ; appetitus autem sensibiles
mediate, inquantum scilicet ordinem finis ex voluntate
rationis recipiunt, propter quod dicuntur aliqualiter rationi
abaudibiles1, ut Philosophus dicit in fine I Ethic., cap. χνιπ ;
et ideo defectus ordinis in appetitu voluntatis est formale
et completivum originalis peccati, quod est privatio recti­
tudinis voluntatis, quæ inerat secundum originalem justi­
tiam ; defectus autem ordinis in appetitu inferiori est mate1. Parm. : « obaudibiles. »

rialiter in peccato se habens : et hoc est concupiscentia, ut
dictum est ; et ideo nullus alius defectus naturæ ex parte
rationis nec ex parte sensibilis partis originale peccatum
dicitur, nisi concupiscentia sicut materiale, et privatio ori­
ginalis justitiae sicut formale.
Ex quo patet responsio ad quintum : quia ignorantia non
per se respicit voluntatem ; unde etiam defectus ille sicut
et alii retinent rationem pœnæ, sed non culpae ; et si inve­
niatur ignorantiam originale peccatum dici, intelligendum
est de ignorantia privante illam scientiam quæ includitur
in originali justitia : nullus enim est justus vel temperatus qui
non sit prudens, ut in VI Ethic., cap. xvu, dicitur ; et ad hoc
attendens Socrates dixit omnem virtutem esse scientiam,
et omne vitium esse ignorantiam, ut ibidem narratur.

.QUÆSTIO II
Deinde quæritur de traductione carnis a parentibus, per
quam originale peccatum trahitur ; et circa hoc quæruntur
duo : 1° utrum alimentum in veritatem humanæ naturæ
convertatur ; 2° ulruni ex alimento semen decidatur.

ARTICULUS PRIMUS
Utrum alimentum transeat in veritatem humanæ naturæ

Ad primum sic proceditur. 1. Videtur quod alimentum
in veritatem humanæ natura? non transeat. Quidquid enim
sumptum emittitur, ad veritatem humanæ naturæ non per­
tinet, quæ semper eadem manet. Sed omne quod per os sumi­
tur in ventrem vadit, et in secessum emittitur, ut dicitur
Matth., xv, Ergo nutrimentum quod per os sumitur in veri­
tatem humanæ naturæ non transit.
2. Præterea, veritas uniuscujusque rei est in eo quod secun­
dum speciem est. Illud autem quod per modum nutrimenti
advenit, per modum materiæ se habet, ut in II De gener.,
text. 50, dicitur. Sed caro secundum materiam non fit caro
secundum speciem, ut ex L De gener., text. 83, patet. Ergo
nutrimentum in veritatem humanæ naturæ non transit.
3. Præterea, illud ad veritatem humanæ naturæ pertinet
in quo calor convertens1 radicatur. Sed tale humidum, ut
1. Parm. : « conveniens. »

medici dicunt, consumptum non restauratur, ut patet in
liis qui tertia specie hecticæ laborant, quæ incurabilis est
ex eo quod tale humidum non restauratur. Cum igitur omne
illud in quod alimentum convertitur, post consumptionem
restaurari possit, videtur quod nutrimentum in id quod pro­
prie ad veritatem humanæ naturæ pertinet, non mutetur.
4. Præterea, omne id in quod cibus convertitur, etiam
per calorem continuo agentem dissolvitur, ut fluens et refluens1
judicetur. Sed non potest esse quod totum quod est in corpore sit fluens et refluens, ut probabitur. Ergo oportet ali­
quid in corpore esse manens, in quod alimentum non conver­
tatur. Hoc autem præcipue ad veritatem humanæ naturæ
pertinet. Ergo alimentum in id quod per se est de veritate
humanæ naturæ non mutatur. Probatio mediæ. Si non esset
aliquid permanens fixum in corpore humano, tunc continge­
ret quod quælibet pars ejus posset evanescere, aliquo alio
in ejus locum substituto ; et per eamdem rationem sic con­
tingeret in toto sicut in qualibet ejus parte. Contingeret
ergo quod de illa materia quæ primo fuit in corpore alicujus
hominis, nihil in fine remaneret. Sed varietas individui est
ex varietate materiæ. Ergo non esset unus numero homo in
fine vitæ et in principio, quod est absurdum.
5. Præterea, nulla virtus naturalis debilitatur multipli­
cata materia sibi convenienti, sed solum per admixtionem
alicujus extranei. Sed virtus conversiva in homine debili­
tatur in fine vitæ, alias homo in infinitum posset augeri et
vivere. Ergo hoc contingit per admixtionem extranei. Sed
nihil admiscetur ad materiam illam in qua virtus conversiva
prius fundabatur nisi quod est ex alimento generatum. Ergo
hoc quod est ex nutrimento generatum est extraneum ei in
quo veritas naturæ fundatur, et sic idem quod prius.
C>. Praiterea, natura facit unumquodque faciliori modo
quo fieri potest. Deus autem multo ordinatius quam natura
operatur. Cum igitur facilior modus augmentandi aliquid
sil. per multiplicationem materiæ quam per conversionem
alterius in id quod augetur, videtur quod iste modus divina;
providentia; competat, ut scilicet corpus humanum augeatur
nullo exteriori in illud transeunte, sed sola ejus materia
multiplicata ; et sic idem quod prius.
7. Præterea, ea qua
*
sunt unius speciei, per eamdem ratio­
nem suum complementum consequuntur. Sed quidam par. vidi defuncti in resurrectione perducentur in completam
1. Parm. addit : « idem. »

COMMENTUM IN LIB. II SENTENTIARUM

quantitatem, non per multiplicationem nutrimenti, sed per
multiplicationem matériau Ergo etiam hoc modo alii homines
in quantitatem completam perducentur ; et sic idem quod
prius.
Sed contra est, quia, secundum Philosophum, LDe générai.,
text. 41, nihil nutrit carnem nisi quod est potentia caro. Sed
omne quod est in potentia ad aliquid, mutatur in id per actio­
nem ejus quod est in actu. Ergo nutrimentum in illam car­
nem quæ ad veritatem naturæ pertinet transmutatur.
Præterea, nutrimentum in principio est dissimile, sed in
fine est simile : cum nihil nisi suo simili nutriatur et foveatur.
Sed illa sunt similia qua
*
eamdem formam communicant.
Cum igitur veritas natura? a forma sit, videtur quod illud
quod nutrit in fine ad veritatem naturæ ipsius nutriti per­
ducatur.
Solutio. — Respondeo dicendum, quod circa hoc sunt
multæ opiniones.
Ouidam posuerunt, ut in Littera Magister sentire videtur,
quod illud quod ex parentibus decisum est, est illud in quo
veritas hujus nati1 consistit. Ho<- autem in majorem quanti­
tatem excrescit omnino salvatum, ita quod nihil sibi additur,
ut majorem quantitatem recipiat ; sed tota quantitas homi­
nis completi per multiplicationem illius materia? efficitur :
et hoc tantum esse dicunt quod in resurrectione resurget ;
reliquum autem quasi superfluum deponetur. Ponunt etiam
alimenti sumptionem necessariam esse, non quidem ad
augmentum ut nutritiva augmentativæ deserviat, neque ite­
rum ad restaurationem deperditi, sed solum in fomentum
caloris naturalis, sicut quando liquefit aurum admiscetur
sibi plumbum, ne aurum consumatur, sed solum plumbum.
Hæc autem positio irrationalis videtur ex duobus : scilicet
ex parte ejus quod augetur et ex parte alimenti quod advenit.
Non enim potest fieri augmentum, nisi secundum hoc quod
materia quæ primo est terminata sub parvis dimensionibus,
postmodum ad majores dimensiones perducitur. Hoc autem
non potest fieri nisi dupliciter. Vel ita quod de materia sit
tantum sub magnis dimensionibus quantum sub parvis :
et talis mutatio de parvo in magnum necessario fit per rarefactionem ; densum enim et rarum in hoc differunt quod in
raro est parum de materia sub magnis dimensionibus, et
in denso multum sub parvis, ut ex IV Physicorum, text. 84,
patet. Vel ita quod plus de materia sit sub magnis quam sub
1. Parin. : « illud solum... hominis nati. »

parvis. Hoc autem non potest contingere, nisi vel quia est
materia de novo creata, vel per hoc quod illud quod erat
materia alterius corporis, efficitur materia hujus, in hoc il Io
corpore transmutato. Unde etiam Augustinus, Super Genesim
ad lilleram, lib. X, cap. xxvi, col. 428, t. Ill, dic.it, quod
« nihil est absurdius quam putare ullum esse corpus quod,
.manente naturæ suæ quantitate, undique crescat, nisi rares­
cat1. » Augmentum autem corporis humani constat quod per
rarefactionem non fit, nec iterum per additionem materiæ
de novo creatae, quia materiam omnium simul creavit Deus,
ut sancti dicunt. Restat ergo ut fiat augmentum humani
corporis per hoc quod additur materia quæ suberat formæ
alterius corporis, illo corpore in corpus humanum secundum
veritatem converso : et hoc est nutrimentum. Nec potest
exponi dictum Augustini, ut quidam dicunt, quod Auguslinus loquatur secundum communem modum quo res cres­
cunt : quia secundum hoc probatio sua contra Tertullianum
nihil valeret, qui ponebat animam crescere, sed nullo modo
diminui. Magis autem communis est modus augmenti quo
corpus humanum crescit, quam quo anima cresceret ; simul
enim, etiam1
2 secundum Tertullianum, crescente corpore,
crescit et anima. Nec iterum potest dici, sicut dicunt, quod
facienda est vis in hoc quod dicit « manente sua quantitate, »
ut sit sensus : Corpus manens in sua quantitate, ita quod quan­
titas ejus non sit augmentata neque per additionem neque
per multiplicationem, non crescit nisi per rarefactionem.
Cum igitur augmentum proprie sit quantitatis, non potest
intelligi quod corpus crescat, et maneat ejus quantitas secun­
dum eamdem dimensionem ; sed oportet intelligi quod dicit
« manente quantitate naturæ suæ, » ut nulla quantitas adji.ciatur, vel quæ ejusdem naturæ sit, sicut aurum adjungitur
auro, vel quæ eamdem naturam in ipsa conjunctione acci­
piat, sicut cibus advenit carni. Unde per hoc quod dicitur
« manente naturæ suæ quantitate, » non removetur nisi additio
similis in natura. Si enim intenderet removere multiplica­
tionem, tunc probatio sua nihil valeret : quia multo proba­
bilius posset dici, si anima esset corpus, quod per multi­
plicationem quam ponunt cresceret, quam dicatur de corpore
hominis : quia spiritualior est. Ex parte autem ejus quod
additur,-apparet etiam falsitas : quia si3 sumptio alimenti
1. Parm. addit : « cum nullum fiat augmentum corporis nisi per
additionem vel rarefactionem. »
2. Nicolai omittit « etiam ».
3. Al. : « sicut. »

non esset per se intenta a natura, sed per accidens tantum
ut scilicet alicui nocivo occurreret, scilicet calori naturali
digerenti, et si transmutatio cibi non esset per se necessaria
ad corpus humanum, tunc calor convertens esset superfluus :
et sic in operibus naturæ a Deo institutae1 multa superflua
invenirentur.
Sustinentes tamen hanc positionem tres modos adinveniunl
in ejus assertionem, quorum quemlibet facile est confutare.
Quidam namque dicunt quod hæc talis multiplicatio fit mira­
culose operatione divina, sicut etiam panes evangelici mul­
tiplicati sunt, Joan., iv. Sed istud expressam continet falsitatem, dum opus natura: in miraculum convertitur. Et
præterea etiam in illorum panum multiplicatione non est
remotum, innno forte est necessarium, factam fuisse additio­
nem materiæ per conversionem aliorum corporum in panes
virtute divina. Istam autem conversionem cibi in carnem
veram, natura facere potest, qua4 transmutat id quod eQ,
in potentia in id quod est in actu, quamvis8 successive com­
pleat quod Deus subito facit. Quod autem naturæ possibile
est, operationi naturæ a Deo committitur, qui unicuique dat
perfectionem secundum quod capax est ; unde non oportet
ad miraculum confugere.
Alii dicunt quod cum in corpore humano sit multum de
quinta essentia, multiplicatio corporis humani est secundum
quod multiplicatur quinta essentia ; unde sicut lux solis
multiplicatur in seipsa diffusa per aerem, ita etiam corpus
humanum sine additione alicujus extrinseci. Sed hæc adin­
ventio continet duas falsitates. Prima est, quia corpus
quintæ essentiæ non venit in compositionem humani corporis
nisi secundum virtutem tantum : cum neque sit commisci­
bile, neque divisibile, neque extra locum proprium possit
esse. Secunda est, quia diffusio lucis non est per multipli­
cationem alicujus materiæ, cum lumen non sit corpus, sed
est multiplicatio formalis tantum ; sicut est etiam in quali­
bet alteratione et generatione, quod agens multiplicat for­
mam suam in materia.
Alii vero alium modum adinveniunt ; dicunt enim quod
materia prima, quantum in se est, caret omni quantitate
et forma ; ergo æqualiter se habet ad recipiendum omnes
quantitates, sicut ad recipiendum omnes formas. Unde
quantumcumque parum sit de materia prima in quovis12
1. AI. : « justitiæ. »
2. AI. : « in actu, quamvis, » etc.

parvo corpore, potest recipere quantamlibet quantitatem ;
adeo quod ex grano milii totus mundus fieri potest. Nec
mirum, cum ex materia punctali totus mundus sit factus,
cum enim materia quantitate careat, indivisibilis est et
ad modum puncti se habens. Iste autem modus multiplici­
ter deficit. Primo, quia imaginatur indivisibilitatem materiæ
ad modum puncti, ut sic ex materia mundus sit factus per
quamdam quasi extensionem, sicut si res parva in magnam
extendatur. Hoc autem non est verum. Materia enim dicitur
indivisibilis per negationem totius generis quantitatis.
Punctus autem est indivisibilis sicut quantitatis principium,
situm determinatum habens. Unde ex materia res quanta
efficitur, non per extensionem, loquendo de materia prima,
cum extensio non sit nisi ejus quod alicujus quantitatis erat,
sed per quantitatis susceptionem. Secundo, quia1 etsi prima
materia, prout in se consideratur, nullam quantitatem habeat,
non tamen sequitur quod sit in potentia respectu cujuslibet
quantitatis imaginabilis. Cum enim quantitates determinata?
et omnia alia accidentia secundum exigentiam formae mate­
riam recipiant, eo quod subjecta materia cum forma est causa
eorum quæ insunt, ut in I Physic., text. 80, dicitur, oportet
quod materia prima ad nullam quantitatem sit in potentia,
nisi quæ competat forma? naturali, quæ in materia esse potest.
Materia vero prima non est in potentia ad alias formas, nisi
ad illas qua? sunt in rerum natura, vel per principia naturalia
educi possunt. Si enim esset aliqua potentia passiva in mate­
ria cui non responderet aliqua potentia activa in rerum natura,
illa potentia passiva esset superflua, ut Commentator dicit,
comm. 81 ; et ideo materia prima non est receptibilis majoris
quantitatis quam quantitatis mundi : propter quod in III Phy­
sic., a text. 60 ad 69, dicitur quod non est possibile magnitu­
dinem augeri in infinitum, loquendo naturaliter. Tertio,
quia si materia eadem quæ primo sub parvis dimensionibus
erat, sub majoribus dimensionibus fiat, non potest hoc acci­
dere nisi per rarefactionem, ut dictum est : et iste modus
non competit in augmentatione corporis humani, ut per se
patet. Quarto, quia quando loquimur de materia existente
in hac re, jam dimittimus considerationem materiæ absolute ;
non enim potest accipi illud materiæ quod est in hac re,
nisi secundum quod est divisum ab illa parte materiæ quæ
est in re alia. Divisio autem non accidit materiæ, nisi secun­
dum quod consideratur sub dimensionibus saltern intermi1. Parm. omittit : « quia. »

natis : quia, remota quantitate, ut in I Physic., text. 15,.
dicitur, substantia erit indivisibile. Unde consideratio mate'
riæ hujus rei est consideratio non materia’ absolute, sed materiæ sub dimensione existentis. Unde non oportet ut quod
convenit materiae inquantum est absoluta et prima, conveniat
materiæ existent! in hac re, prout accipitur ut in hac re
existens : quia ex hoc ipso receditur a consideratione materiæ
primæ. Unde materia quæ est in hac re existens, non est
in potentia ad totam quantitatem mundi, sed usque ad
determinatum quid, quantum per rarefactionem potest
consequi ; et hoc non excedit raritatem ignis ; quia nulla
raritas potest esse major, ut Commentator in I\r Physic.,
comm. 84, dicit. Et sic patet quod hæc positio tam in se falsitatem continet quam etiam in modis adinventis ad ejusexpositionem.
Et ideo aliorum positio est, concedentium quidem cum
primis quod aliquid est in humano corpore, et similiter in
aliis corporibus quæ nutriuntur, quod quidem semper manet
fixum toto tempore vitae, secundum determinatam partem
materiæ, in quo principaliter veritatem humanæ naturæ
consistere dicunt ; aliquid autem est aliud quod superfluit
et refluit, id est advenit et consumitur : hoc autem est quod
ex cibo generatum est. Differunt tamen a primis in hoc
quod dicunt sumptionem alimenti non solum in fomentum
caloris naturalis necessariam esse, sed etiam in augmentum
quantitatis ; non enim posset illud quod primo a generan­
tibus decisum est, quod quidem permanens esse dicunt,
in tantam quantitatem extendi, quanta est quantitas humani
corporis, nisi adderetur aliqua materia quæ simul cum materia
præexistente quantitatem totam reciperet sine aliqua rare'
factione1. Et hoc quidem quod est permanens dicitur diffundi
per totum, et similiter illud quod est adveniens et recedens
ad modum qui contingit in mixtione vini et aquæ ; vinum
enim non excrescit in majorem quantitatem nisi per addi­
tionem aquæ, quæ quidem in vinum convertitur ; ita tamen
quod virtus vini semper in illa parte materiæ manet magis
quæ prius sub forma vini erat. Et secundum hoc ponunt
isti quod illud quod est ex alimento generatum non est omnino
1. Nicolai : « in. tantam quantitatem extendi, sine aliqua rarefactione, quanta est quantitas humani corporis, nisi adderetur aliqua
materia, quæ simul cum materia præexistente quantitatem istam
reciperet, » et alioquin sensum legitimum esse inficiatur. Parm. ΐ
« totum, reciperet. »

.alienum a veritate humanæ naturæ, sicut primi dicebant 1
sed est secundario ad ipsam pertinens, secundum quod
est necessarium ad debitæ quantitatis complementum ;
unde non totum hoc in resurrectione deponitur quod ex ali­
mento conversum est, sed reservabitur tantum quantum
expedit ad perfectionem quantitatis. Et hujusmodi positio­
nis primus auctor invenitur Alexander commentator, ut
Averroes, in libro De gener., comm. 39, dicit. Sed istud non
videtur veritatem habere ; cum enim de natura caloris sit
ut humorem consumat, caloris dico ignei, oportet quod calor
ignis, qui est instrumentum animæ vegetabilis, ut in II De
anima, text. 40, dicitur, indifferenter quantum in se est
omne humidum consumat ; unde non potest efficax ratio
inveniri quare aliquod humidum signatum permaneat in
tota vita. Et præterea secundum hoc sumptio alimenti non
esset primo et per se necessaria ad restaurationem deperditi,
sed solum ad augmentum. Constat tamen quod actus aug­
menti præsupponit opus nutrimenti, et illud tantum nutri­
tur in quo deperditio facta est1 quod per nutrimentum res­
tauratur ; unde si non esset consumptio nisi ejus quod propter
.augmentum principaliter assumitur, nutrimentum non esset
nisi propter1
2 augmentum. Et præterea, concedi potest quod
illud quod in carnem convertitur per virtutem formativam
in principio generationis, ad majorem perfectionem speciei
perducitur quam illud quod postmodum per actum nutritivæ convertitur ; cum semper inveniatur generatio alicujus
quod per se generatur, esse perfectior quam illa qua aliquid
accipit speciem alicujus per immixtionem in illud : quia
quod immiscetur, aliquo modo alterat naturam ejus cui
admiscetur, ut patet in vino quod in vite generatur et quod
ex admixtione aquæ ad vinum accrescit. Et sic etiam vide­
mus quod ex humido nutrimentali adveniente immutatur
corpus nutritum, ut assequatur in aliquo conditiones cibo­
rum ex quibus nutritur. Oportet tamen ad hoc quod fiat
nutritio vel augmentum, quod hoc cafnis quod ex cibis
generatum est, cum carne præxistente misceatur. Quandocumque autem fit mixtio aliquorum differentium vel secun­
dum contrariam qualitatem vel secundum puritatem et
impuritatem ejusdem, mixtione completa non retinet unum­
quodque qualitatem propriam ; alias admixtio esset ex rebus
salvatis, et esset compositio tantum : sed oportet ut totum
1. Parin, addit : « ejus. »
2. Parm. : « per. »

simul unam formam accipiat, quæ est medium, ut patet,
in mixtione vini et aquæ : quia post mixtionem non remanet
ibi aliqua pars signata habens completam virtutem vini et
aliquid habens eam debiliter, sed totum est habens eam
mediocriter ; unde nec est possibile ut completo actu nutritivæ et augmentativæ remaneat aliquid signatum, complete
participans naturam speciei, et aliquid incomplete, sed totum
uniformiter. Assumunt1 etiam in assertionem suæ opinionis
distinctionem Philosophi, L De generat., text. 35, de carne
secundum speciem et secundum materiam, et medicorum
de humido nutrimentali et radicali. Sed quod neutra earum
pro eis faciat, in responsione ad argumenta patebit.
Tertia positio est quam ponit Averroes. in I De gener.,
comment. 35, dicens quod nihil materiæ potest accipi in
corpore signatum, quod sit fixum et permanens ; sed totum
quidquid est in corpore potest dupliciter considerari : vel
ex parte materiæ, et sic non est permanens ; vel ex parte
formæ et speciei, et sic est permanens. Comparat enim Ari­
stoteles, in I De gener., text. 35, transmutationem cibi in
carnem adustioni lignorum. Videmus enim quod si ignis
accendatur, et continue ligna addantur, secundum quod alia
consumuntur, forma ignis semper manebit in lignis, sed tamen
materia quaelibet consumitur, alia materia sibi succedente,
in qua species ignis salvabitur ; et secundum hoc, etiam illud
quod pertinet ad speciem et formam carnis semper manebit,
quamvis illud quod recipit hanc formam, cont inue consumatur
et restauretur. Hæc autem positio differt a duabus primis
in hoc quod non ponit aliquid materiæ posse signari quod
semper maneat ; sed quælibet pars signata, ex hoc quod est
materiæ in ipsa, habet quod fluat et refluat ; ita tamen quod
illud quod est formæ, semper maneat. Primæ vero opi­
niones ponebant aliquid materiæ signatum semper esse
permanens, in quo primo et principaliter veritas humana
consistebat. Et etiam in hoc differt, quia prima opinio pone­
bat alimentum nullo modo in veritatem naturæ converti ;
secunda autem ponebat converti quidem in id quod est secundo
de veritate humanæ natura·, sed non primo ; hæc autem
tertia ponit converti in illud quod simpliciter et primo est
de veritate humanæ naturæ ; quamvis enim illud quod primo
in carnem conversum est, perfectius sit speciem carnis asse­
cutum quam illud quod ex cibis aggeneratur, tamen, adve­
niente cibo, in fine digestionis fit admixtio, ut totum unifor1. AI. : « assumit. »

miter veritatem speciei suscipiat sine aliqua distinctione ■
et secundum hoc etiam patet quod oportet in resurrectione
tantum de eo quod ex alimento aggeneratum est, resurgere,
quantum pertinet ad complementum debitæ quantitatis.
Et huic positioni inter omnes magis consentio sine præjudicio aliarum.
Ad primum ergo dicendum, quod ex illa auctoritate non
potest haberi quod de eo quod per os assumitur, nihil rema­
neat quod in veritatem carnis transeat : quia hæc dictio
« omnis » non designat totum intégrale, sed totum in quan­
titate ; unde non oportet quod totum per secessum emit­
tatur, sed quod de quolibet aliquid secedat : et hoc est neces­
sarium, quia oportet puri ab impuro separationem fieri ;
nullus autem cibus assumitur in quo non oporteat aliquid
impuritatis esse ex hoc quod in principio est dissimilis ;
unde si ad similitudinem reduci debeat, oportet quod tol­
lantur illae partes secundum quas dissimilitudo erat. Verbi
gratia, si in cibo dominentur partes terrestres magis quam
in eo quod nutritur, oportet id quod terrestre est removeri,
et quod subtilius est assumi : et similiter etiam quæcumque
partes magis dominentur.
Ad secundum dicendum, quod secundum tertiam opinio­
nem non est diversa caro secundum materiam distincta, quæ
dicitur caro secundum materiam, et caro secundum speciem ;
sed eadem secundum numerum caro dicitur secundum speciem
inquantum participat formam et proprietates consequentes
speciem ; sed secundum materiam dicitur inquantum ex
materia consistit. Et quod hic sit intellectus Aristotelis, patet
ex verbis Commentatoris exponentis hoc modo ; et iterum
ex verbis Philosophi in Littera positis : dicit enim quod hoc
modo est distinguere quod est secundum speciem et secun­
dum materiam in carne et osse, sicut et in unoquoque alio
quod habet formam in materia. Constat autem quod talis
distinctio non potest fieri in lapide et aqua, ut dicatur pars
secundum speciem quæ ex primis generantibus tracta est,
et pars secundum materiam quæ ex nutrimento advenit.
Et ita patet quod nec in carne et osse hoc intelligendum
est, sed modo praedicto ; unde objectio procedit ex malo
intellectu verborum Philosophi.
Ad tertium dicendum, quod, secundum medicos, humidum
quod ex primis generantibus trahitur, non oportet ut dicatur
radicale, quia semper remanet distinctum secundum mate­
riam et proprietatem ab humido ex alimento aggenerato ;
sed quia calor naturalis in illo humido prius extitit, et illud

quod permiscetur, non participat speciem nisi ex virtute
■illius humidi cui permiscetur : unde est1 radix totius illius
quod postmodum ex alimento convertitur ; non autem ita
quod utrumque humidum post finem digestionis ultimæ
distinctum remaneat, sed totum permixtum accipit unam
proprietatem ; et utraque materia, scilicet quæ prius suberat
primo humido, et secundo advenienti, aequaliter se habet
ad hoc quod transeat et ad hoc quod virtutem speciei par­
ticipet. Nec dicitur consumi humidum radicale propter
discessum talis materiæ, sed propter hoc quod non permanet
proprietas quam totum mixtum habebat ex virtute primi
humidi ; tunc enim non potest fieri restauratio, quia virtus
speciei non manet ; sicut etiam si tota manus amputetur,
non restauratur per nutrimentum, quia non manet virtus
speciei determinata huic organo : et propter hanc etiam
causam dicuntur quædam membra ex humido radicali com­
posita, non quod nihil nutrimenti in substantiam illorum
membrorum transeat, cum quodlibet membrum corporis
proportionabiliter augeatur ; sed quia in illis membris prin­
cipaliter virtus speciei consistit, quæ est ex humido radicali ;
nec potest aliqua abscissio ab eis fieri quin auferatur virtus
speciei quantum ad aliquam partem determinata2 : et prop­
ter hoc etiam talia membra decisa non sanantur.
Ad quartum dicendum, quod cum illud quod advenit
■ex alimento aggeneratum sit permixtum ei quod prius erat,
et similiter unum effectum ex ambobus sit, semper fit deperditio in utroque proportionaliter ; unde oportet quod et de
utroque remaneat proportionaliter ; et ideo nunquam con­
tingit quod totum illud quod prius erat abscedat, ita quod
nihil prioris materiæ remaneat ; sed semper manet aliquid ;
-et illud quod advenit est unum cum eo quod præerat effec­
tum ; et ideo est materia una et individuum unum per totam
vitam, sicut patet etiam in igne qui nutritur lignis ; semper
enim manet unus numero ignis, quamvis aliquibus lignis
appositis alia consumantur : quia illud quod advenit, semper
efficitur unum cum eo quod præerat, et magis esset simile,
si fieret commixtio secundum totum, sicut est in nutrimento.
Secus autem esset, si ex materia adveniente generaretur ignis
vel caro seorsum : tunc enim propter omnimodam diversi­
tatem materiæ esset etiam diversitas secundum numerum.
Ad quintum dicendum, quod illud quod ex nutrimento
1. Parm. addit : « quasi. »
,2. Parm. : « determinatam. »

aggeneratur, non ita perfecte consequitur naturam speciei,
sicut illud quod primo per virtutem formativam in carnem
vel os conversum est : tum quia prima generatio erat carnis
secundum se, secunda autem est carnis in alio quasi per
commixtionem ; tum etiam quia quanto virtus animæ magis
diffunditur et spargitur, debilior redditur, ut patet in corde,
quod quanto majus' est, tanto minus calidum est ; unde ani­
malia habentia magnum cor sunt timida naturaliter, ut Phi­
losophus, in lib. XIII De animalibus, lib. IIIDe pari, animal..
cap. iv, dicit ; et ideo aliquo modo est extraneum, et propter
hoc permixtum ei quod prius erat, est causa debilitatis vir­
tutis, sicut aqua admixta vino, ut ponit exemplum Philo­
sophus in I De gener., ubi supra ; et ideo ad ultimum oportet
quod sequatur diminutio et corruptio.
Ad sextum dicendum, quod modus ille, scilicet per multi­
plicationem materiæ, non est possibilis ad minus naturæ ;
quæ quoniam non secundum se totam agit, sed secundum
formam tantum, ideo multiplicat tantum formam, et non
materiam : et propter hoc, ut opus naturæ servaretur, opor­
tuit modum illum in augmento esse qui virtuti naturæ com­
petat.
Ad septimum dicendum, quod omnia quæ sunt ejusdem
speciei operatione naturali uno modo suam perfectionem
consequuntur. Si tamen unus naturaliter id consequatur,
et alius per miraculum, non erit idem modus : sicut in cæco
nato qui per miraculum illuminatur, qui alio modo habet
visum ab eo qui videns nascitur. Ita etiam illi qui pueri
moriuntur per miraculum ad debitam quantitatem perve­
nient. Nec tamen oportet quod illud miraculum fiat per
multiplicationem materiæ, sed per additionem exterioris
materiæ. Qui autem usque ad perfectam ætatem vivunt
naturali operatione ad perfectam quantitatem perveniunt.
Unde non oportet quod sit utrobique idem modus ; et si
esset idem, non sequeretur quod hoc esset per multiplica­
tionem materiæ.

ARTICULUS II
Utrum semen decidatur ex eo quod generatur ex alimento1

i
j

Ad secundum sic proceditur. 1. Videtur quod sémen non
sit ex eo decisum quod ex alimento aggeneratum est. Augusstinus enim dicit, lib. X Super Genes, ad litter., cap. xx,
1. I p. Summæ theol., q. cxix, art. 2.

col. 423, t. III, quod secundum corpulentam substantiam
omnes fuimus in Adam, et etiam secundum seminalem ratio­
nem. præter Christum, qui in eo tantum secundum corpu­
lentam substantiam fuit. Sed corpulenta substantia nostra
non venit a parentibus nisi mediante semine. Ergo opor­
tet quod semen quod ex primo parente traducitur, non sit
ex eo decisum quod ex alimento conversum est, sed ex eo
quod ipse a suo parente acceperat, ut sic corpulenta substan­
tia nostri corporis a primo parente decisa inveniatur.
2. Præterea, secundum Damascenum, lib. I De orlh. fid.,
cap. vin, col. 811 et 814, t. I, generatio est opus naturæ,
ex substantia generantis producens id quod generatur. Sed
illud quod est superfluum alimenti non est de substantia
generantis. Ergo si ex hoc tantum generatio fieret in homi­
nibus, non esset vera generatio.
3. Præterea, ex subtractione alicujus superflui non sequi­
tur alicujus debilitatio, sed magis alleviatio. Ex seminis
autem emissione debilitatur generans. Ergo semen non est
ex superfluo alimenti, sed ex ipso humido radicali decisum.
4. Præterea, filius pro tanto assimilatur patri magis quam
alii homini, quia generatur ex semine quod ab eo traducitur.
Sed natus quandoque non solum patri, sed etiam avo assi­
milatur, vel proavo, etiam usque ad multas generationes, ut
Philosophus in XV De animalibus1 dicit. Ergo oportet quod
semen exeat non solum a patre, sed etiam ab avo et proavo.
Sed humidum nutrimentale nunquam fuit nisi in patre
Ergo non est ex hoc1
2 humido semen decisum, sed magis
ex illo radicali quod pater ab avo traxit, et avus a proavo.
5. Præterea, id quod est de substantia alicujus magis est
proximum sibi quam hoc quod est ab ejus substantia alienum.
Sed id quod est ex alimento conversum non fuit radicaliter
de substantia ipsius generantis ; fuit autem de substantia
radicali alicujus animalis, cujus carnes comestæ sunt, ut
bovis et porci. Ergo major erit cognatio et similitudo ad bovem
et porcum quam ad patrem suum. Hoc autem est inconve­
niens. Ergo semen non est ex humido nutrimentali decisum.
6. Præterea, sit ita quod aliquis tantum ex carnibus huma­
nis vescatur, et ut quæstio sit gravior, ponatur etiam quod
ex ipsis embryis etiam generet aliquem, qui etiam simili
modo nutriatur. Inde sic arguo. Humidum radicale cujus1. Sive, ut supra novam distinctionem, lib. I De gener, anim.,
■c. xviii. cui etiam simile quidam lib. IV, e. m, indicatur. Nicolai'.
2. Parm. omittit : « hoc. »

■cumque hominis est illud quod ex parentibus traxit. Si ergo
semen ex quo conceptus est iste natus *ex humido nutrimentali sit humidum radicale ejus, oportet quod sit de substantia
aliorum quorum carnes comestæ sunt. Si ergo, secundum
Augustinum, lib. XXII De civ. Dei, cap. xx, coi. 782, t. VII,
resurget caro comesta ab aliquo, in eo in quo primo fuit,
tunc totum humidum radicale resurget in illis quorum carnes
a patre ejus comestæ sunt : et similiter humidum nutrimen­
tale quorum carnes ipse comedit. Ergo nihil istius resurgeret,
et sic non omnium esset resurrectio, quod est contra fidem
nostram. Ergo impossibile est quod semen ex humido nutrimentali sit decisum ; et ita non videtur esse superfluum
alimenti.
Sed contrarium hujus ostendit Philosophus in XV De
animalibus, ut supra, duabus rationibus et tribus signis.
Prima ratio est per divisionem sic. Quidquid est in cor­
pore animalis, vel est naturaliter vel occasionaliter sive per
accidens in eo. Sed semen non est occasionaliter, sicut sunt
putredines et sanies vulnerum : quia illud quod est per acci­
dens non consequitur totam speciem, sicut semen in omnibus
invenitur. Ergo est ibi naturaliter. Sed omne quod est natu­
raliter in corpore, vel est pars, sicut caro et nervus, vel est
superfluum, sicut lac et urina, et hujusmodi. Sed semen
non est pars, cum non sit nec pars organica, quia semen est
simile in toto et in parte, quod partibus organicis non convenit ;
nec iterum est de partibus consimilibus, cum in constitutio­
nem membri non veniat, sicut partes consimiles in consti­
tutionem membrorum organicorum. Restat ergo quod sit
superfluum alimenti.
Secunda ratio est, quia si semen non est superfluum,
oportet quod sit dissolutum a membris. Omne autem reso­
lutum vel decisum ex animali corrumpitur, et amittit natu­
ram suam. Ergo semen amitteret naturam membrorum ex
quibus decideretur, et virtutem ; et ita virtute seminis non
posset generari aliquid simile illis membris : quia oportet
quod forma generati sit in generante, ad minus virtualiter.
Item ponit tria signa ad hoc ibidem : quorum unum est
quod nullum dissolutum a corpore, habet locum determi­
natum in corpore sed vagatur per corpus. Semen autem
habet determinatum locum in corpore, sicut aliæ superflui­
tates, scilicet vias seminales, et quasi in eadem parte corporis
in qua sunt loca aliarum superfluitatum. Ergo semen est super■fluum et non decisum de substantia membrorum.
Secundum signum est, quia natura alleviatur per emis-

sionem superflui, nunquam autem per dissolutionem ejusqui est de substantia membri. Sed quandoque alleviatur
natura per emissionem seminis. Ergo semen non est quid
dissolutum a membris, sed superfluum.
Tertium signum est, quod ubi invenitur minus de superfluo
alimenti, ibi invenitur minus de semine : et propter hanc
causam in pueris non est semen, quia superfluum nutri­
menti in augmentum convertitur ; propter hanc etiam1
causam etiam pingues homines sunt pauci seminis et pauca:
generationis, quia superfluum alimenti convertitur in pin­
guedinem ; propter hoc etiam animalia majoris quantitatis
habent minus de semine secundum proportionem corporis
sui, et sunt paucae generationis, quia indigent multo nutri­
mento ; et ideo parum potest in eis esse superfluum, ut patet
in elephante. Si autem esset semen dissolutum, deberet esse
e contrario : quia ex majori corpore potest fieri major disso­
lutio. Ergo semen non est quid dissolutum, sed superfluum
alimenti.
Solutio. — Respondeo dicendum, quod circa hoc sunt
tres opiniones. Un-a opinio est quod semen est quædam pars
decisa ab eo quod est de substantia membri, ita quod tota
substantia seminis est ex humido radicali, ex quo primo
et principaliter substantiam membrorum componi dicunt.,
quod ex substantia generantis tractum est ; et quia supra
substantiam seminis nihil in generato additur quod sit ad
veritatem naturæ ipsius pertinens, ideo secundum eos tan­
tum id quod est de veritate naturæ in filio fuit in patre de
veritate naturæ ejus existens ; et sic ascendendo, sequitur
quod quidquid est de veritate naturæ in hominibius omnibus,
totum fuerit actualiter in Adam. Hæc autem positio a qui­
busdam philosophis antiquitus posita est, et etiam a quibus­
dam theologis, ut de Magistro in Liltera patet ; alia tamen
et alia ratione ad hoc inclinati. Quidam enim antiquorum
philosophorum, sicut præcipue Anaxagoras, ut ex I Physic.,
text. 33, ponebant generationem alicujus non fieri nisi per
congregationem similium partium, quæ prius inerant in eo
ex quo fit generatio ; ita quod nihil in naturam carnis trans­
iret quod prius caro non fuerit ; unde oportebat ad hoc quod
generaretur caro et os in nato, quod aliquid ex patris carne
et ossibus resolveretur ; et sic de aliis partibus et membris.
Quidam etiam qui totam virtutem agendi materiæ attribue1. AI. : « ergo. »

bant1 quam solam naturam rerum esse dicebant, ut in II
Physic., text. 7. patet, non poterant invenire causam assimilationis filii ad patrem in singulis membris, nisi per hoc
quod materialiter aliquid de singulis membris resolveretur,
ex quibus corpus pueri constituitur. Sed harum rationum
radices a philosophis sequentibus sufficienter improbatæ
sunt, scilicet quod non solum ex extractione et congregatione
sit generatio, sed etiam per hoc quod materia transmutatur
de forma in formam ; ut sic quod prius naturam carnis non
habebat, postmodum caro fiat. Similiter etiam virtus activa
non est ex parte materiæ, sed magis ex parte formalis prin­
cipii. Unde causa assimilationis filii ad patrem non est con­
venientia in materia, ut oporteat membrum fieri de materia
quæ ex membris patris resolvitur ; cum etiam sit similitudo
filii ad patrem in illis ex quibus nullo modo semen deciditur,
sicut in unguibus et capillis ; sed causa similitudinis est virtus
formativa, quæ in semine relinquitur ex operatione virtutis
formalis ipsius patris agentis in semen. Magister vero, et
alii theologi hoc ponentes, ad hanc positionem inducuntur
propter traductionem originalis peccati, quasi in similem
errorem cum prioribus declinantes, ut non possit esse tra­
ductio originalis peccati in filios a parentibus nisi secundum
hoc quod materia ipsius corporis filiorum fuit in ipsis parenribus primis, quando peccaverunt, ut sic assiinilatio in cor­
ruptione peccati sit secundum convenientiam in materia,
et non secundum rationem virtutis activæ : cujus contrarium
expresse Augustinus asserit, Super Genes, ad litteram, lib. X
cap. xx, col. 423, t. Ill, dicens quod non propter hoc in nobis
originale peccatum est, quia ex Adam secundum corpulen­
tam substantiam propagati sumus, quia sic etiam in Christo
originale peccatum fuisset ; sed quia secundum seminalem
rationem concupiscentialiter ex eis descendimus. Unde patet
quod rationes quibus hæc opinio asseritur falsum fundamen­
tum habent. Ipsa etiam positio in se falsa est. Quod enim illa
substantia humani corporis quæ in primis parentibus fuit,
in tot diffunderetur, hoc non potest esse nisi tribus modis :
vel per multiplicationem materiæ, ut quidam dicunt ; vel
per divisionem, quia continuum in infinitum divisibile est,
sicut alii ponunt ; vel etiam per mixtionem, secundum alios,
sicut augmentatur vinum per admixtionem aquæ. Sed mul­
tiplicatio materiæ, ita quod nulla superadditio flat, sicut
ipsi volunt, non potest esse nisi per modum rarefactionis,
1. Parm. : « attribuere. »

1

79*2

COMMENTUM IN LIB. II SENTENTIARUM

ut in præcedenti articulo probatum est ; unde sequeretur
quod filius rarius corpus haberet quam pater,et quod tandem
generatio naturaliter finiretur : quia non potest esse rarefacti·)
in infinitum, nisi metaphorice loquendo, ut in IV Physic.,
text. 77 et 79, Commentator dicit. Idem etiam sequeretur,
si per divisionem illa materia quæ. in corpore Adæ fuit in
tot distributa esset. Corpus enim naturale non est divisi­
bile in infinitum, sed solum corpus mathematicum, ut ex
III Physic., text. 36, ex verbis Commentatoris et Philosophi
habetur. Unde oporteret quod necessario deficeret generatio.
Et dicitur corpus mathematicum corpus consideratum secun­
dum dimensiones quantitativas tantum, et hoc est corpus
in genere quantitatis ; hoc enim in infinitum dividi potest,
quia in ratione quantitatis continuæ non est aliquid quod
divisioni repugnet. Corpus autem naturale dicitur quod con­
sideratur secundum aliquam determinatam speciem et vir­
tutem : et hoc non potest dividi in infinitum, quia quælibet
species determinatam quantitatem requirit et in plus et in
minus : sicut enim dicitur in II De anima, text . 61, omnium
natura constantium positus est terminus et ratio magnitu­
dinis et augmenti ; et ideo est invenire minimam aquam et
minimam carnem, ut dicitur in I Physic., text. 36, quæ si
dividatur, non çrit ulterius aqua et caro. Constat autem quod
corpus humanum naturale corpus est ; unde in infinita dividi
non potest, ut in infinitum generatio duret. Præterea, dato
quod corpus naturale dividatur in infinitum, sicut mathe­
maticum, hoc non posset esse secundum eamdem quanti­
tatem, sed secundum eamdem proportionem. Si enim a quo­
cumque corpore finito removeretur quantumcumque parva
pars, illa aliquoties sumpta, mensurat totum, et etiam exce­
dit ; unde oportet, semper tali parte sumpta per divisionem,
totum corpus tandem consumi. Si autem accipiatur aliquid
a magnitudine, semper servata eadem proportione, verbi
gratia ut primo a tota magnitudine abscindatur tertia pars,
et deinde a residuo tertia pars non totius magnitudinis, sed
illius residui, et sic deinceps, nunquam cessabit, divisio in
infinitum. Sed tunc oportet quod illud quod accipitur in
secunda decisione, sit secundum quantitatem minus eo quod
auferebatur in prima. Primum enim subtractum erat tertia
pars totius, secundum autem tertia pars partis, et sic dein­
ceps. Unde si hoc modo liat decisio humidi radiealis ex quo
semen secundum eos deciditur, oportet quod in semine ex
quod generatur filius sit minus de huinido radicali, quod erat,
de veritate naturæ, quam in semine ex quo generabatur

DISTINCTIO XXX, QU.T.ST. II, ART. II

/

’

I

:
j.

793

paler ; el ila semen filii non poterit producere generatum in
tanta quantitate, sicut potuit semen patris : quia omnis virtus
naturalis dividitur ad divisionem subjecti, ut in minori
magnitudine sit minor virtus ; et ita sequeretur quod filius
semper esset minoris quantitatis quam pater ; unde homines
jam pervenissent ad minimam quantitatem, etiamsi primi
homines fuissent gigantes ; sequeretur etiam quod filii semper
debiliores parentibus essent ; quia quanto aliquid minus
habet de eo quod ad veritatem naturæ suie pertinet, debilius
est. Similiter etiam non est possibile quod per mixtionem
talem t alis augment alio fiat humanæ naturæ : quia quando
aliquid parvum alicui maximo admiscetur non facit mixtio­
nem. ut in I De gener., text. 8G, dicitur ; sed solvitur species
parvi quod magno additur, sicut si gutta vini mille amphoris
aqua· addatur. Unde jam in nobis nihil de veritate humanæ
naturæ mansisset, sed totum evanuisset quod de veritate
humanæ naturæ erat, per maximam extranei admixtionem.
Alia opinio est quæ semen non tantum ex humido radical!
esse asserit quod ex parentibus decisum est, sed ex hoc simul
cum humido nutrimentali, quod fuit superfluum alimenti
in patre ; et hoc totum erit humidum radicale in filio et ad
veritatem naturæ· humanæ in ipso pertinens primo modo ;
et sic aliquid de eo quod in nobis est de veritate humanæ
naturæ fuit ctiam de veritate natural in patre el, in1 patre
patris, et sic usque ad Adam, per quem modum omnes nos
in Adam secundum corpulentam materiam fuisse asserunt.
Sed quamvis hæc opinio evadat quædam inconvenientium
quæ ad primam consequuntur, non tamen omnia evadere
potest. Primo quia rationes et signa Philosophi inducta evi. denter ostendunt quod semen nullo modo est aliquid ex mem­
bris resolutum ; unde eisdem rationibus improbatur opinio
ponens totum semen esse quid resolutum ve! partem ejus.
Secundo, quia per modum istum, ut ipsi ponunt, esset augmentatio veritatis humanæ naturæ per admixtionem : et
sic sequerentur inconvenientia quæ ad duos modos supra
positos sequuntur ; esset enim tunc minus de veritate humanæ natura· in filio quam in patre : quod patet, si alicui vino
admisceatur aqua, et admisceatur iterum parti divisæ ab
illo vino commixto iterum aqua, ut perveniat ad eamdem
quantitatem, et sic deinceps ; constat enim quod semper
minus de vino remanebit in secundo quam in primo, et sic
tandem vinum annullaretur. Unde patet quod etiam seque1. Parm. omittit : « in patre ct in. »

retur ad hanc positionem quod generatio naturaliter defi­
ceret, et quod in nobis jam quasi veritas naturæ humaine
et infectio peccati evanuisset.
Tertia opinio est Philosophi, I De gener, animal., cap. xvm
et xix, quod semen sit tantum de superfluo alimenti ; vult
enim quod semen non est aliquid resolutum a toto, sed illud
quod est habens naturam ut sit conveniens toti : quod sic
potest contingere. Cum enim omne agens assimilet sibi
patiens quantum potest, oportet quod cibus per virtutem
animæ agentem in ipsum assimiletur in naturam corporis,
quod ab anima est perfectum : et quanto amplius digeritur,
tanto magis erit virtutem animæ participans. Quando igi­
tur venit ad ultimam digestionem, antequam sil in membra
conversum, quasi perfectam similitudinem t otius consecutum
est virtute, etsi non actu ; et ideo in eo est virtus per quam
potest formari totum corpus. Quando ergo nutritive pars
ex alimento hoc modo assimilato assumpserit in nutrimentum
membrorum, illud quo ad nutrimentum indigetur, vel ad
augmentum ; residuum, quod dicitur ultima' digestionis
superfluum, administrat nutritiva virtuti gencrativa·, et
ex hoc est substantia Socratis1 ; ut sic semen et sit superfluum,,
inquantum residuum est ab opere nutritivæ, et. sit tamen
necessarium inquantum indiget eo virtus generativa ; unde
dicit Philosophus, in XV De animal., ubi supra, quod semen
est superfluum quo indigetur. Ita hoc semen per virtutem
generativam ministratum et praeparatum habet naturam
ut ex eo generetur totum cum admixtione ejus quod ex
matre ministratur, quidquid sit illud. Et huic opinioni con­
sentio, quæ rationabilior cæteris videtur.
Ad primum ergo dicendum, quod hunc esse in Adam secun­
dum corpulentam substantiam potest intelligi dupliciter.
Aut ita quod corpus istius fuerit in Adam sicut quædam
corpulenta substantia, et hoc modo est impossibile, nec sic
Augustinus intelligit ; aut ita quod corpulenta substantia
hujus fuerit in Adam aliquo modo, et hoc verum est, quia
materia propria ex qua corpus humanum fuit formatum, fuit in
Adam virtute sicut in principio effectivo originaliter. Unde
secundum hoc patet qualiter differat esse in Adam secundum
corpulentam substantiam tantum et secundum rationem semi­
nalem. Ad hoc enim quod corpus humanum constituatur
oportet duo advenire : scilicet materiam ex qua formatur
corpus, quæ dicitur corpulenta substantia, et virtus- formans,.
1. Parm. : « et hoc est substantia seminis. »

DISTINCTIO XXX, OUzT.ST. II, ART. II

795

•quæ dicitur ratio seminalis : et utraque originata est ab Adam ;
-et ideo illi qui ex coitu viri et mulieris generantur dicuntur
fuisse in Adam originaliter secundum seminalem rationem
et secundum corpulentam substantiam. Christus autem,
•cujus corpus virtus Spiritus sancti formavit de materia Vir­
ginis administrata, dicitur in Adam fuisse secundum corpu­
lentam substantiam tantum.
Ad secundum dicendum, quod si dictum Damasceni
intelligatur universaliter de omni generatione, non oportet
quod generatum sit de substantia generantis materialiter,
sed formaliter tantum, non quidem secundum unam formam
in numero, sed secundum unam formam in specie. Si autem
intelligatur specialiter de generatione viventium, sic gene­
ratum est ex substantia generantis, quia ex alicujus decisione,
-quod fuit conveniens in substantiam generantis transire :
sanguis enim aliquo modo dicitur esse de substantia gene­
rantis, et multo amplius semen, quod est ad ulteriorem diges­
tionem perductum.
Ad tertium dicendum, quod si per coitum emitteretur
solum illud seminis quod residuum est ab opere nutritivæ
et augmentativæ, nunquam sequeretur debilitatio ; sed ex
immoderato coitu aliquando emittitur etiam id quod neces­
sarium erat ad membrorum nutrimentum adeo quod propter
immoderantiam coitus, ut in XV De animalibus, I De gener,
animal., cap. xix, dicitur, loco seminis aliquis sanguinem
emittit ; ideo oportet quod debilitas naturæ sequatur. Nec
mirum, cum etiam ex superflua egestione, vel urina, debili­
tetur corpus sicut ex moderata alleviatur.
Ad quartum dicendum, quod assimila lio non est propter
■convenientiam in materia, sed propter motum virtutis activai,
quo movet in suam similitudinem : et quia aliquando cor­
rumpitur motus patris in semine, nascitur filius similis avo
■et proavo, cujus motus manet, ut ΧλΜΙΙ De animalibus,
IV De gen. animal., cap. m, Philosophus ostendit ; et non
propter hoc quod materia corporis nati ex avo et proavo
traducatur.
Et per hoc patet responsio ad quintum, quod similiter
procedebat ex hoc quod cognationis causa esset magis ex
parte materiæ quam ex virtute activa ; cujus contrarium
Philosophus ostendit in V Metaphys., text. 33, dicens : « Magis
homo est de genere patris sui quam matris, cum a patre
'formam recipiat et a matre materiam. »
Ad sextum dicendum, quod in corpore hominis et in cor­
pore embryonis sunt diversa1 humiditates magis et minus

ad perfectam participationem speciei accedentes, sicut san­
guis et humiditas in quam ulterius sanguis digestus conver­
titur, et ulterius caro et. os.
Sciendum ^st ergo quod unumquodque resurget in quo
magis fuit perfecte participans naturam speciei : et si in
utroque fuit perfecte naturam speciei participans, resurget
in eo in quo primo fuit. Secundum hoc ergo dicendum est
quod quidquid fuit in illis carnibus quas pater pueri comedit
quod jam ultima conversione assimilatum erat membris,
resurget in eo cujus carnes comestæ sunt. Sed quod fuit in
illis carnibus de humiditatibus et humoribus a perfecta
assimilatione distantibus, resurget in puero qui ex illo semine
generatur ; et in utroque illud quod deest, supplebitur ex
virtute divina1. Hoc tamen ad tractatum de resurrectione
magis pertinet.
EXPOSITIO TEXTUS

« Hoc male senserunt quidam hæretici. » Pelagius ad hoc
inducebatur propter hoc quod potestatem liberi arbitrii
ampliabat nimis, ut nullum peccatum esse in homine posset,
nisi ex ejus libero arbitrio proveniret ; et quod nulla gratia
indigebat homo ad hoc ut a peccato immunis existeret.
« Originale peccatum dicitur fomes peccati. » Hic ponuntur
octo nomina originalis peccati, quorum differentia sic accipi
potest. Potest enim hoc peccatum nominari vel per compa­
rationem ad modum quo causatur in nobis, vel per comparationem ad subjectum in quo est, vel per comparationem ad
peccatum actuale in quod inclinat, et quia per originem
vitiatam in nos pervenit ; ideo ex modo quo causatur12 in
nobis nominatum, dicitur « originale peccatum. » In peccato
autem actuali duo considerantur : scilicet defectus seu defor­
mitas peccati, et secundum hoc nominatur » fomes peccati »,
quasi fomentum praebens ad peccandum, sicut siccitate
lignorum fovetur ignis ; et iterum delectatio, quæ consistit
in conversione ad bonum commutabile, et sic dicitur « con­
cupiscentia » quantum ad deordinationem actu existentem
in partibus animæ, subtracto retinaculo justitiæ originalis ;
vel in ordine ad actum concupiscentiae, ad quem peccatum
originale inclinat, et sic dicitur « concupiscibilitas. » Subjectum
autem in quo originale peccatum consistit est homo qui ex dua­
bus naturis constat, rationali et sensitiva. Potest ergo origi­
nale peccatum nominari vel per comparationem ad rationa1. AI. : « illud supplebitur quod deest ex virtute divina. »
2. Al. : « creatur. »

leni, vel per comparationem ad sensitivam. Si primo modo,
sic ex parte ejus quod est formale in originali peccato, scilicet
débitai justitiæ carentia, dicitur « languor naturæ ; » ex parte
vero ejus quod est materiale, scilicet inordinatio inferiorum
virium, dicitur « tyrannus », inquantum per inordinationem
inferiorum virium injuste, et quodammodo tyrannice, ratio
in servitutem peccati trahitur. Ex parte autem sensitivæ,
quæ est potentia organis affixa, dicitur « lex carnis » ex eo
quod per traductionem carnis traducitur ; et dicitur « lex
membrorum », inquantum in membris completis1 dominatur,
et quodammodo secundum conditionem eorum inclinat in
actum, ut scilicet in delectabile membris homo inclinetur
quod est eis conveniens.
« In eo materialiter erant » non ita quod illud quod fuit
materia corporis Adæ sit postmodum materia omnium homi­
num ; sed quia materia omnium hominum originaliter ab
Adam traducta est sicut a principio effectivo primo in humana
natura ; materia enim humani corporis est menstruum, vel
etiam semen simul, ut quibusdam placet. Quod autem semen
et menstruum causetur in nobis, hoc non est nisi per virtutem
naturalem, quæ m nos ex parentibus devenit ; et ita tota
materia corporis humani originem habet ab Adam, non quasi
ab eo decisa, sed quasi a virtute quæ ab ipso descendit prae­
parata.
« Quod etiam ratione ostendi potest. » Ista ratio non valet,
quia procedit a majori ad minus1
23 affirmando ; magis enim
videtur quod in resurrectione, quæ tota miraculosa -erit,
aliquid divina virtute fiat vel per multiplicationem, vel etiam
alio quocumque modo, quam in naturali augmento quod
actione naturæ completur.
« Non inficiamur tamen quin cibi et humores in carnem
et sanguinem transeant. » Istud videtur inconveniens, quod
Magister hic ponit : quia vel caro ista, ex cibis8 generata,
distincta erat ab illa quæ a parentibus descendit, et sic non
tota quantitas humani corporis salvaretur in carne quæ ex
parentibus descendit ; vel commixta illi, et sic oportebat
quod ex eis unum quid generaretur quod neutrum illorum
esset, sed medium inter ea ; et sic totum æqualiter ad veri­
tatem natural pertineret, nisi forte poneretur esse mixtio
secundum minima salvata4, ut quidam posuerunt, quod etiam
in primum modum rediret.

1.
2.
3.
4.

Parm. : « corruptis. »
Al. deest » ad minus ».
Al. : « vel caro et sanguis ex cibis. »
Id est « minima parte quæ non transeat in aliud », ut notat Nicolai.

Quomodo peccatum originale a patribus transeat ad ftlios :
an secundum animam, an secundum carnem
Nunc superest investigare qualiter illud peccatum a paren­
tibus traducatur in filios, scilicet an secundum solam animam,
an secundum carnem, sive secundum utrumque. Putaverunt
quidam secundum animam trahi originale peccatum, non
solum secundum carnem : quia non solum carnem, sed et ani­
mam ex traduce esse arbitrati sunt. Sicut enim in generatione
prolis de carne paterna substantialiter trahitur caro, ita et de
gignentis anima animam geniti essentialiter deduci ab his
æstimabatur. Ideoque sicut de corrupta carne caro corrupta
seminatur, ita etiam de anima peccatrice anima peccatrix
corruptione originali infecta ab illis trahi dicitur.

Praedictam opinionem damnat, et quod per carnem traducatur
peccatum dicit, et quomodo ostendit
Hoc autem fides catholica respuit, et tanquam veritati
adversum damnat, quæ non animas, sed carnem solam, sicut
superius diximus, ex traduce esse admittit. Non igitur secun­
dum animam, sed secundum carnem solam peccatum originale
trahitur a parentibus. Est enim peccatum originale, ut supra
-diximus, concupiscentia, non quidem actus, sed vitium. Unde
Augustinus, ad Valerium, De nupt. et concup., lib. I,
cap. xxv, etc., col. 429, t. X : « Ipsa concupiscentia est lex
membrorum, vel carnis, quæ est morbidus quidam affectus,
vel languor, qui commovet illicitum desiderium, id est carnalem
concupiscentiam, quæ lex peccati dicitur : quæ dicitur manere
in carne, non quia in anima non sit, sed quia per corruptionem
carnis; in anima fit. »

Causam corruptionis carnis ostendit,
ex qua in anima peccatum sit
Caro enim per peccatum corrupta fuit in Adam, adeo ut
cum ante peccatum vir et mulier sine incentivo libidinis et
concupiscentiæ fervore possent convenire, essetque torus
immaculatus, jam post peccatum non valeat fieri carnalis
copula absque libidinosa concupiscentia, quæ senfper vitium
est, et etiam culpa, nisi excusetur per bona conjugii. In con­
cupiscentia igitur et libidine concipitur caro formanda in

corpus prolis. Unde caro ipsa quæ concipitur, in vitiosa con­
cupiscentia ponitur et corrumpitur ; ex cujus contactu anima,
cum infunditur, maculam trahit, qua polluitur et fit rea,
id est vitium concupiscentiæ, quod est originale peccatum.
Quod propter corruptionem carnis, quæ est causa peccati,
dicitur peccatum esse in carne
Ideoque ipsum peccatum dicitur manere in carne. Caro
igitur quæ in concupiscentia libidinis seminatur, nec culpam
habet, nec actum culpæ, sed causam. In eo igitur quod semi­
natur, corruptio est ; in eo autem quod nascitur, concupis­
centiæ vitium est. Unde Ambrosiaster1, In Rom·., cap. vu,
v. 18, col. 118, t. IV Op. Ambr., sic ait : « Quomodo habitat
peccatum in carne, cum non sit substantia, sed privatio
boni ? Ecce primi hominis corpus corruptum est per peccatum ;
ipsaque corruptio per conditionem offensionis manet in cor­
pore, robur tenens divinæ sententiæ datæ in Adam, cujus
consortio anima maculatur peccato. Per id ergo quod facti
causa manet inhabitare dicitur peccatum in carne. Hæc est
lex carnis. » Idem, in v. 22 : « Non habitat peccatum in anima,
sed in carne : quia peccati causa ex carne est, non ex anima ;
quia caro est ex origine carnis peccati, et per traducem omnis
caro flt peccati ; anima vero non traducitur, et ideo in se causam
peccati non habet. » Augustinus quoque ex carne peccatum
animam trahere in sermone quodam1
2De verbis Apostoli ostendit ,
dicens : « Vitium concupiscentiæ est quod anima ex carne
contraxit. Natura quippe humana non opere Dei cum vitio·
primitus est instituta, sed ex voluntatis arbitrio priorum
hominum venienti vitio est sauciata, ita ut non sit in carne
bbnum, sed vitium quo inficitur anima. »
De causa originalis peccati quæ est in carne,
utrum sit culpa, an pœna
Hic quæri solet utrum causa peccati originalis, quæ dicta
est esse in carne, culpa sit, vel pœna, sive aliquid aliud. Culpa
esse non potest, quia culpa non est in re irrationali. Si enim
culpa esset in carne ante infusionem animæ, actualis esset
vel originalis. Sed actualis ibi non est3. Nec originalis culpa
1. Cod. : « Ambrosius. »
2. In sermonibus hoc titulo notatis non occurrit, etsi aliquid huc
pertinens ex v, vi et xn colligi potest. Velut ex lib. IV Contra Julian.,
cap. vin, et plenius cap. ix, prius indicabatur ad marginem ; sed nec
ibi expresse sub his verbis, quamvis æquivalente forte sensu habeatur;
quibus adjungi potest quod cap. ni lib. De natura et gratia, quoad
naturam sine vitio primo institutam expresse dicit. -— Nicolai.
3. Addit Nicolai : « quia nondum aliquid agit qui nondum vivit. »

est, quia ipsa causa est originalis peccati. Si autem pœna
est, quæ est illa ? Passibilitas, vel mortalitas, vel alia corruptio ?
Hos enim defectus carni inesse constat.

Il

Hic aperitur quod sit fœditas tracta ex libidine coeuntium,
quæ vitium vel corruptio dici potest
Ad quod dici potest quod multiplex defectus carnis, et præ­
cipue pollutio quædam, quam ex fervore coitus parentum
et concupiscentia libidinosa contrahit caro dum concipitur
causa est originalis peccati : quæ recte vitium sive corruptio
carnis appellari potest ; quæ foeditas major esse videtur in
carne concupiscentialiter traducta quam in ea unde traducitur.
Et quod vitium vel corruptio sit in carne ante conjunctionem
animæ, effectu probatur cum anima infunditur, quæ ex cor­
ruptione carnis maculatur. Sicut in vase dignoscitur vitium
esse, cum vinum infusum acescit.

Inductu similium ostendit non absurde dici filios trahere
peccatum a parentibus etiam mundis
Ne autem miremur et intellectu turbemur, audientes pec­
catum originale filios traducere a parentibus, jam per bap­
tismum ab illo peccato mundatis, diversarum similitudinum
inductione id posse fieri insinuat Augustinus in libro III De
baptismo parvulorum, cap. vin, coi. 195, t. X, ita inquiens :
« Quomodo præputium per circumcisionem aufertur, manet
tamen in eo quem genuerunt circumcisi, quomodo etiam
palea quæ opere humano tanta diligentia separatur, manet
tamen in fructu, qui de purgato nascitur tritico, ita peccatum
quod in parentibus per baptismum mundatur, manet in eis
quos genuerunt. Ex hoc enim gignunt quod adhuc vetustum
trahunt, non ex hoc quod lex in novitate promovit eos inter
filios Dei. Non enim generant parentes filios secundum ibam
generationem qua denuo sunt nati, sed potius secundum illam
qua carnaliter et ipsi primum sunt generati. »
Quare dicitur originale, hic dicitur cum epilogo
Jani ostensum est quid sit originale peccatum, et qualiter
a parentibus in filios, et per carnem in animam transeat :
ex quibus etiam innotescit quare dicitur originale peccatum ;
ideo scilicet quia ex vitiosa lege originis nostrae, in qua conci­
pimur, scilicet carnis libidinosa concupiscentia, traducitur,
ut supra dictum est. Non enim quia ex carne traducta ab
Adam concepti sumus, idem peccatum traximus ; quia et
Christi corpus ex eadem carne formatum est quæ ab Adam
descendit, sed ejus conceptus est celebratus non lege peccati,
id est concupiscentia carnis , unde caro ejus peccatrix non

fuit, immo operatione Spiritus sancti. Noster vero conceptus
non fit sine libidine, et ideo non est sine peccato. Quod evident er
Fulgentius ostendit in lib. De fide ad Petrum, cap. n, § 16,
coW 679, sic dicens : « Quia dum sibi invicem vir mulierque
miscentur, sine libidine non est parentum concubitus, ob hoc
filiorum ex eorum carne nascentium non potest sine peccato
esse conceptus ; ubi peccatum in parvulos non transmittit
propagatio, sed libido ; nec fecunditas naturæ humanæ facit
homines cum peccato nasci, sed foeditas libidinis, quam homines
habent ex illius primi1 justissima condemnatione peccati.
Ideo beatus David, propter originale peccatum, quo natura­
liter obstricti sunt filii iræ, dicit, psal. l, 7 : In iniquitatibus
conceptus sum, et in peccatis concepit me mater mea. » Ex hoc
itaque apparet ex lege conceptionis traduci originale peccatum :
quia nisi conceptio2 sic fieret in carne, anima ex carnis conjunc­
tione concupiscentiæ vitium non traheret.

Objectio quorumdam intendentium probare peccatum
non traduci ex lege coitus

,

.
l
!
|

Sed ad hoc opponitur hoc modo. In ipso conceptu ubi dicitur
transmitti peccatum, propagatur cato, nec tamen tunc infun­
ditur anima secundum physicos, sed jam effigiato corpore ;
quod etiam Moyses, in Exodo, aperte significat ubi, cap. xxi,
22, ita de percussura mulieris prægnantis3 : Si quis, inquit,
percusserit mulierem prægnanlem, et abortum jecerit, si adhuc
informe fuerit puerperium, multabitur pecunia ; si autem for­
matum fuerit, reddat animam pro anima. Formatum vero
intelligitur propria anima animatum, et informe quod non­
dum habet animam. In ipso ergo conceptu cum caro propagatur,
nondum infunditur anima. Quomodo ergo ibi peccatum trans­
mittitur, cum’peccatum non possit esse ubi anima non est ?
Ad quod dici potest, quia in illo conceptu dicitur peccatum
transmitti, non quia peccatum originale sit, sed quia caro ibi
contrahit id ex quo peccatum fit in anima, cum infunditur ;
et utrumque vocatur conceptus, scilicet cum et caro propa­
gatur, formamque corporis humani recipit, et cum anima
infunditur, quod aliquando etiam dicitur nativitas ; unde dicitur4
Matth., i, 20 : Quod natum est in ea. Proprie autem nativitas
dicitur in lucem editio.
1. AL deest « primi. »
2. Al. : « corruptio. »
3. Vulgata : Si rixati fuerint viri, et percusserit quis mulierem preegnantem, et abortum quidem fecerit, sed ipsa vixerit, subjacebit damno,
■quantum maritus mulieris expetierit et arbitri judicaverint, Sin autem
.mors ejus fuerit subsecuta, reddet animam pro anima.
4. Al. deest « dicitur ».
COMHEXT.

DIVISIO TEXTUS

Ostenso quod peccatum originale est et quid sit, hic prose­
quitur quasdam conditiones ipsius ; et dividitur iu partestres : in prima determinat de peccato originali quantum ad
ejus principium, ostendens quomodo traducatur ; m secunda
determinat de eo quantum ad ejus terminum, ostendens
quomodo per baptismum remittatur, xxxui dist. : « Quoniam
supra dictum est originale peccatum esse vitium concupis­
centi®..., superest investigare quomodo in baptismo dimit­
tatur ; » in tertia determinat de eo quantum ad ejus numerum,
inquirens an sit unum vel plura, dist. xxxm, ibi : « Prædictis
adjiciendum videtur an peccata praecedentium patrum ad
parvulos transeant. » Prima dividitur in duas : in prima osten­
dit modum quo1 peccatum originale traducitur ; in secunda
movet contra hoc quamdam dubitationem, ibi : « Sed ad hoc
opponitur hoc modo. » Prima dividitur in duas : in prima deter­
minat modum quo peccatum originale in nos pervenit ;
in secunda ex ipso modo concludit rationem nominis, ibi :
« Jam ostensum est quid sit originale peccatum. » Prima divi­
ditur in tres : in prima movet quaestionem, utrum scilicet
peccatum originale per traductionem carnis in nos deveniat ;
in secunda excludit sententiam illorum qui per traductionem
animæ peccatum originale in nos devenire dicebant, ibi :
« Putavere quidam secundum animam trahi peccatum origi­
nale ; » in tertia ostendit qualiter secundum traductionem
carnis originale peccatum traducatur, ibi : « Est enim pecca­
tum originale, ut supra diximus, concupiscentia, non quidem
actus, sed vitium. » Et dividitur in partes tres : in prima
ostendit quod propter fœditatem quæ est in carne, cùm tra­
ductione carnis simul culpa vel poena traducitur ; in secunda
inquirit de illa foeditate quid sit, utrum scilicet culpa vel pœna,
ibi : « Hic quæri solet utrum causa peccati originalis ... culpa
sit, ve'l pœna, sive aliquid aliud ; » in tertia ostendit quomodo
. illi qui ab hac foeditate purgati sunt peccatum originale trans­
mittere possunt, ibi : « Ne autem miremur, et intellectu
turbemur ... diversarum similitudinum inductione id possefieri insinuat Augustinus. »

QUÆSTIO PRIMA
Hic quieruntur duo : primo de traductione originalis pec­
cati ; secundo de subjecto ejus.
Circa primum quæruntur duo : 1° utrum per traductionem
carnis originale peccatum traducatur; 2° utrum in omnes·
homines necessarium sit originale peccatura transire.
1. AI. : « quomodo. »

ARTICULUS PRIMUS

Utrum originale peccatum possit transire
in posteros per originem carnis1

,

I

I
I

!
•

Ad primum sic proceditur. 1. Videtur quod per originem
•carnis peccatum originale a primo parente in posteros trans­
ire non possit. Actio enim persona', non extendit se ad natu­
ram : quia persona inferior1
2 minus est potens quam natura
in qua subsistit. Sed origo carnis debetur ipsi naturæ, cum
generatio sit ordinata ad conservationem speciei3. Ergo
peccatum primi parentis per originem carnis in posteros trans­
ire non potuit : quia hoc esse non potuit nisi per actionem
personæ natura inficeretur.
2. Præterea, contrariorum oportet esse idem subjectum.
Sed infectio culpæ perfectioni virtutis opponitur. Cum ergo
semen subjectum virtutis esse non possit, nec infectioni
culpæ subjici poterit. Caro autem non traducitur nisi mediante
semine. Ergo per modum istum mediante semine non poterit
per traductionem carnis originale peccatum traduci.
3. Si dicatur, quod per libidinem coitus semen inficitur,
et illa infectio est causa culpæ originalis ; contra. Libido,
secundum Augustinum4, dicitur improba voluntas. Sed
improba voluntas peccatum est. Ergo si ratione libidinis
culpa originalis causatur in nato, tunc natus traheret pec­
catum originale a proximo parente, et non a primis paren­
tibus ; et hoc est contra id quod infra Magister determinat.
4. Præterea, illa infectio seminis defectus quidam est.
Omnis autem defectus in nobis videtur vel culpa vel pœna
esse. Aut igitur est culpa aut pœna. Culpa non potest esse,
quia semen subjectum culpæ esse non potest ; nec etiam pœna,
quia pœna culpam praecederet, et culpa ex pœna causaretur,
quod est inconveniens. Ergo nullo modo potest ex infectione
seminis peccatum originale in generato causari.
5. Præterea. etiam post baptismum, quamvis originalis
culpa deleatur, remanet tamen concupiscentia in corpore
per modum pœnæ. Si ergo infectio concupiscentia- in semine
1. I II Summæ theol., q. lxxxi, art. 2.
2. Parm. addit : « et. »
3. Parm. addit : « et non individui. »
4. In lib. I De libero arbitrio, cap. iv, coi. 1225, t. 1 : « Libidine, id
est improbanda cupiditate, » etc. Et : « Culpabilis cupiditas quæ libido
nominatur. » Et lib. Ill, cap. xvm, § 48, coi. 1295 : « Cupiditas porro
improba voluntas est. »

animam inficere posset, culpa originali, etiam postquam homo
a peccato originali mundatus esset, per concupiscentiam in
corpore remanentem anima similiter inficeretur, et ita pec­
catum originale de necessitate rediret ; quod est inconveniens :
quia oporteret etiam de necessitate et pcenam ejus redire,
quæ est carentia visionis divinæ. Ergo non est possibile quod
infectio seminis infectionem culpæ in anima causet.
Sed contra est quod Apostolus dicit ad Rom., v, 12 : Per
unum hominem peccatum in mundum intravit. Sed non potuit
ex uno homine humanum genus infici, nisi eo modo quo totum
genus humanum ex uno homine processit. Hoc autem fuit
per originem carnis. Ergo hoc modo peccatum originale a
primis parentibus in nos transit.
Præterea, sicut se habet personale peccatum ad actum
personæ, ita se habet peccatum naturæ ad actum naturæ..
Sed peccatum personale, id est actuale, ex actu personæ
causatur. Ergo et pecca! um naturæ, scilicet originale, ex
actu naturæ in nobis efficitur. Sed actus naturæ est actus
generationis, per quem ipsa natura speciei salvatur. Ergo
per actum generationis peccatum originale in nos transit.
Solutio. — Respondeo dicendum, quod in progressu
originalis talis ordo servatur quod persona naturam infecit
per actum peccati, et naturæ infectio in personam secundario
transivit, quæ a persona peccante propagatur : quod quali­
ter sit, videndum est. Sicut enim prius dictum est, hoc Deus
humanæ naturæ in sui principio supra conditionem suorum
principiorum contulerat, ut esset in ratione rectitudo quædam
originalis justitiæ quam sine aliqua resistentia inferioribus
viribus imprimere posset ; et quia hoc gratis collatum fuerat,
ideo juste per ingratitudinem inobedientiæ subtractum est ;
unde factum est ut, primo homine peccante, natura humana,
quæ in ipso erat, sibi ipsi relinqueretur, ut consisteret secun­
dum conditionem suorum principiorum ; et per modum istum
ex actu personæ peccantis in ipsam naturam defectus trans­
ivit. Et quia natura deficiens ab eo quod gratis impensum
erat non potest causare hoc quod supra naturam collatum
erat, cum nihil agat ultra suam speciem, ideo sequitur quod
ille qui generatur ab habente naturam hoc modo deficientem,
naturam in simili defectu suscipiat : quia actus personæ
secundum conditionem suæ naturæ procedit, et ultra non
se extendit. Inde est quod defectus in ipsam personam gene­
ratam redundat. Sed ratio culpæ inde venit, quia illud quod
collatum fuit gratis Adæ, scilicet originalis justitia, non fuit
sibi collatum personaliter, sed inquantum talem naturam

habebat, ut omnes scilicet in quibus talis ab eo accepta natura
inveniretur, tali dono potirentur ; et ideo cum propaga­
tione carnis etiam illa originalis justitia propagata fuisset.
In potestate ergo naturae erat ut talis justitia semper in ea
conservaretur : sed per voluntatem personæ existentis in
natura facium est ut hoc perderetur ; et ideo hic defectus
comparatus ad naturam, rationem culpæ habet in omnibus
in quibus invenitur communis natura1 accepta a persona
peccante : et quia per originem carnis defectus iste naturali
generatione traducitur simul cum natura, ideo etiam et culpa
originalis per originem carnis traduci dicitur ; et quia per
voluntatem persona^ ratio culpæ ad naturam transit, ideo
dicitur persona naturam infecisse. Ouia vero in personis
aliis est originale peccatum a prima persona generantis, non
est ratio culpæ ex ipsis, cum non propria voluntate pecca­
tum tale incurrant, sed inquantum talem naturam <uin
ratione culpa? recipiunt. Inde est quod secundo natura per­
sonam inficere dicitur : unde etiam est quod ista infectio
cx inordinata voluntate primi parentis, in ipso quidem primo
parente fuit dupliciter : scilicet per modum peccati actualis,
inquantum eam per propriam voluntatem contraxit, et etiam
ulterius per modum peccati naturalis, inquantum natura
in eo infecta est ; in sequentibus autem non est nisi peccatum
naturale.
Ad primum ergo dicendum, quod quamvis natura abso­
lute considerata immobilis sit, tamen secundum esse suum
considerata, oportet quod ad variationem personæ varietur
per accidens : constat enim quod deficiente hoc homine,
deficit humana natura quæ in ipso est ; et ita etiam pecca­
tum personale Adæ in naturam humanam transivit, secun­
dum quod in ipso esse habebat ; ipso enim peccante privatus
est his quæ sibi ratione naturæ suæ gratis concessa erant :
et eo privato, etiam natura privata fuit ut in ipso erat. et
per consequens in aliis qui ab ipso naturam accepturi erant.
Ad secundum dicendum, quod semen non est actu subjec­
tum culpæ, sed virtute tantum ; hoc modo enim se habet
semen ad peccatum originale sicut ad naturam humanam ;
unde sicut in semine non est natura humana nisi in virtute,
ita etiam nec originalis culpa : quia per virtutem qua; est
in semine, generatio ad naturam humanam terminatur infec­
tam originali peccato.
Ad tertium dicendum, quod libido tribus modis dicitur.
1. Al. : « causa ; » forte etiam « ea natura ».

i

Uno modo secundum quod consistit in actu voluntatis illi­
cite et inordinate aliquid desiderantis, et hoc modo libido
est actuale peccatum. Alio modo dicitur libido quæ consistit
magis in delectatione sensualitatis, et præcipue in actu generativæ, ubi superexcedit delectatio ; et sic est quiddam ex
peccato derelictum, non quia sine peccato non esset delec­
tatio, sed quia inordinata non esset, quod nomen libidinis
importat. Tertio modo potest sumi libido quasi habitualiter
pro illa inordinatione virium nimia, ex qua est in nobis pronitas ad inordinate concupiscendum. A prima igitur libidine
mens cujuslibet justi generantis liberatur, cum contingat
actum matrimonialem sine omni culpa et mortali et veniali
exerceri ; unde constat quod non intelligitur illa libido trans­
mittere originale peccatum in prolem ; nec iterum illa quæ
est inordinata delectatio sensualitatis : etsi enim per mira­
culum a tali inordinatione delectationis coitus aliquorum
purgaretur, nihilominus eorum nati peccatum originale
contraherent. Unde patet quod libido tertio modo dicta
intelligitur esse peccati originalis causa : omne enim generans
generat sibi simile in natura ; unde cum hæc sit conditio
naturæ humana; justitia originali destitutæ, ut talis inordi­
natio virium animæ in ea existât, constat quod etiam talis
conditio in prole remanebit. Et si fervor coitus inveniatur
dici causa originalis peccati, hoc non propter se dicitur,
sed inquantum est signum ejus quod est vere causa1 : quia
ex inordinatione virium inordinata delectatio in coitu pro­
cedit, quasi signum, et effectus causam suam indicans.
Ad quartum dicendum, quod illa infectio quæ est in semine,
sicut non habet rationem culpæ, proprie loquendo, ante infu­
sionem animæ, ita nec pœnæ : oportet enim esse idem sub­
jectum culpæ et pœnæ ; et ideo sicut in rebus irrationalibus
non proprie est pœna, quæ de se ordinem ad culpam habet,
ita etiam nec in semine pœna potest esse ; sed est defectus
quidam, inquantum similitudo naturæ generantis in semine
virtualiter manet, per modum etiam quo lepra in semine
leprosi non est ægritudo. Si tamen pœna esset, posset esse
causa culpæ, non inquantum hujusmodi, sed secundum quod
ex culpa causatur ; virtus enim causæ, manet in effectu ;
unde quia per peccatum primi hominis ista infectio consecuta
est in tota natura humana, ideo ubi invenitur subjectum
susceptivum culpæ, habet rationem culpa’ in actu, sicut in
puero jam nato ; ubi vero hoc non invenitur, manet in tali
1. Parm. : « sui causa. »

infectione virtus culpæ. ut sic causa culpa; esse possit.
Ad quintum dicendum, quod cum peccatum originale,
per se loquendo, sit natura; vitium, non potest causari per
id quod est persimæ per se, sed solum per id quod natura;
debetur. Conservatio autem conjunctionis corporis ad ani­
mam, pertinet specialiter ad esse hujusmodi personal in natura
humana subsistentis ; et ideo talis conjunctio infectionem
originalis peccati non facit in anima, nisi adjungatur aliquid
quod per se ad naturam pertineat ; et hoc est actus genera­
tionis : qui per se naturæ conservandæ debetur, et ideo
ex concupiscentia qua; remanet post baptismum non infi­
citur iterato anima illius qui baptizatus est, sed per genera­
tionem in filium suum traducitur, ut in originali nascatur.
ARTICULUS II

Utrum sil necesse omnes homines nasci in peccato originali1
Ad secundum sic proceditur. 1. Videtur quod non sit
necesse omnes homines in peccato originali nasci. Baptismus
enim reddit regeneratis per ipsum, hoc quod per Adam per­
ditum fuit, quia donum Christi excedit delictum Adæ, ut
dicitur Rom., v. Sed si Adam non peccasset, homines in
peccato originali filios non générassent. Ergo et homines >
baptizati in filios peccatum originale non transmittunt.
2. Præterea, mors est poena originali peccato debita. Ergo
ubi non erit mors, ibi non erit originale. Sed Hieronymus,
in Ep. lix, qua'st. in, coi. 587, t. I, ponit quosdam in fine
mundi non morituros. Ergo videtur quod illi in originali
non nascantur.
3. Præterea, sicut Deus ex costa viri mulierem formavit,
ita etiam potens est nunc ex digito hominis, vel alio membro,
corpus humanum formare. Constat autem quod ille qui sic
formatus esset, non descenderet ex Adam secundum ratio­
nem seminalem. Cum igitur hæc fuerit causa, ut Fulgentius1
2,
De fide ad Pelr., ubi supra, dicit quare Christus originale
non contraxit, quia non fuit in Adam peccante secundum
seminalem rationem, videtur quod iste originale non habebit ;
et ita non est necessarium in omnes originale transire.
4. Præterea. eum3 muliere peccante quæ ante virum pec­
1. I II Summa: theolog., q. lxxxi, art. 3.
2. Cod. : « Augustinus. »
3. Parm. : « si. »

cavit, vir liberi arbitrii1 remansisset, poterat etiam non pec­
care. Sed si Adam non peccasset, etiam muliere peccante,
non fuissent ex eis homines in originali geniti. Ergo cum
hoc fuerit possibile, non est necessarium ut peccatum paren­
tis primæ, scilicet Evæ, in omnes posteros ejus transeat, i
5. Præterea, ut Fulgentius2 dicit in Littera, concupiscen­
tia libidinis quæ est in actu coitus originale peccatum causai.
Sed qualitercumque sumatur concupiscentia, petens est
Deus ab ea hominem liberare per miraculum. Ergo contingit
aliquem sine peccato originali nasci.
Sed contra est quod Apostolus Rom., xn, 12, dicit : Pec­
catum in omnes homines transit
*
.
PraAerea, ille qui non est peccato obnoxius, redemptione
non indiget; Si ergo esset aliquis qui non in peccato originali
nasceretur, praAer Christum, inveniretur aliquis qui redemp­
tione facta per Christum non indigeret ; et sic Christus non
esset caput omnium hominum, quod non est conveniens
secundum fidem. Ergo nec ponere quod aliquis sine peccato
originali nasci possit.
Solutio. — Respondeo dicendum, quod necessarium est
omnes' qui ex Adam generantur per viam coitus, peccatum
originale trahere. Cujus ratio ex dictis accipi potest. Ad esse
enim originalis duo concurrunt, scilicet defectus quidam,
principia naturæ humanæ consequens ; et iterum quod fue­
rit in potestate naturæ ut isto defectu careret vel non, sine
quo ratio culpa: in hoc defectu non esset. Utrumque autem
necessarium est inveniri in illis qui ex Adam per modum
dictum generantur. Si enim defectus ille non traduceretur,
non posset contingere nisi per hoc quod natura generantis
perfecte redintegrata3 esset ; non enim potest contingere
ut virtute naturæ deficientis aliquid in natura non deficiens
generetur. Natura vero humana in statu hujus viæ non reintegratur quantum ad id quod naturæ est, etsi per gratiam
reintegratur quantum ad hoc quod ad personam pertinet ;
sed in futuro perfecte reintegrabitur in beatis. Unde opor­
tet quod secundum totum decursum hujus vitæ, defectus
iste ex parentibus in filios propagetur. Similiter etiam et
ratio voluntarii, quæ culpam causabat in natura, in omnes
homines qui ab Adam naturam accipiunt, transit. Erat enim,
* Propterea sicut per unum hominem peccatum in hunc mundum
intravit, et per peccatum mors, et ita in omnes homines mors pertransit.
1. Nicolai : « vir in. libero arbitrio. »
2. Cod. : « Augustinus. »
3. Sic cod. ; Parm. : « perfecte rcintegrata esset. »

tit supra dictum est, tali conditione sibi justitia originalis
concessa, ut omnes qui ab eo naturam humanam acciperent,
simul cum natura et justitiam consequerentur ; unde quod
illi qui ab ipso nati sunt, tali justitia careant, ex voluntate
ipsius Adæ consecutum est ; unde ratio voluntarii in omnes
< qui ab eo naturam humanam accipiunt, simul cum defectu
transit ; et quia generatum recipit naturam a generante,
et patiens ab agente ; ideo omnes qui secundum seminalem
rationem, quæ est virtus activa, ab Adam descendunt, opor­
tet quod in culpa originali nascantur.
Ad primum ergo dicendum, quod redemptio Christi totum
nobis reddit quod in Adam perdidimus ; non tamen simul,
sed unumquodque tempore suo : non enim per Christum in
primum statum innocentiæ perducimur, ut simus immortales
in hac vita, sicut et Adam fuit, sed hoc per Christum in patria
consequi speramus ; et ideo per baptismum et alia sacramenta
quæ ex passione Christi virtutem sortiuntur, expurgatur
homo quantum ad id quod personæ est, et etiam quantum
ad naturam in his quæ personæ sunt comparata, ut ipse
homo in actibus personalibus peccato non serviat ; sed non
quantum ad naturam in his quæ per se naturæ debentur ;
et ideo oportet ut per actum etiam natura) infectio origina­
lis in prolem transeat, quamvis etiam pater sit a culpa ori­
ginali immunis, secundum quod ad personam suam spectat.
Sicut enim peccatum originale quilibet trahit particulari
generatione sua, et non per generationem patris sui, ita etiam
oportet quod et mundationem suam consequatur per spe­
cialem regenerationem suam, et non per hoc quod pater
suus regeneratus est.
Ad secundum dicendum, quod hoc non conceditur ab
omnibus, quod aliqui in fine mundi inveniantur qui non
moriantur ; immo Augustinus, lib. XXDe civilaieDei, cap. xx,
coi. 687, t. VII, et Ambrosius1 contrarium dicunt, et dictum
Hieronymi Magister exponit in xliii dist. IV libri hoc modo,
quod dicantur illi qui invenientur vivi, non mori, ex eo quod
statim resurgent, et mors eorum brevissimo tempore erit.
Si tamen detur quod non morientur, non sequitur quod sine
culpa originali nascantur. Hoc enim ex speciali dispensatione
Dei agetur ut hanc pœnam remittat ex sua liberalitate, quia
voluntas et potestas ejus non est subdita ordini culpæ ad
pœnam, sicut nec ordini naturalis causæ ad effectum ; potest
1. Imo Ambrosiaster in dictum illud I ad Thess., cap. iv : Rapiemur
obviam Christo in aera, coi. 475, t. 4 Op. Ambros.

enim facere, et facit quandoque Deus ut ignis non comburat,
ut in tribus pueris patet, Daniel., m ; unde non est incon­
veniens, si faciat ut nati in originali non moriantur : et præcipue cum mori in actu non sit directe pœna originali respon­
dens, sed necessitas moriendi. Illi autem homines necessi­
tatem moriendi in natura sua habebunt, sed hac positione
facta, ab hac necessitate naturæ per specialem gratiam libe­
rabuntur, sicut necesse est secundum causas inferiores ignem
comburere, a qua tamen necessitate pueri in camino per
gratiam liberati sunt.
Ad tertium dicendum, quod si aliquis divina virtute ex
digito formaretur, originale non haberet ; haberet nihilo­
minus omnes defectus quos habent qui in originali nascuntur,
tamen sine ratione culpæ : quod sic patet. Poterat Deus a
principio quando hominem condidit, etiam alium hominem
ex limo terræ formare, quem in conditione naturæ sua;
relinqueret, ut scilicet mortalis et passibilis esset, et pugnam
concupiscentiæ ad rationem sentiens ; in quo nihil humanæ
naturæ derogaretur, quia hoc ex principiis naturæ consequi­
tur. Non tamen iste defectus in eo rationem culpa1 e.t pœna;
habuisset, quia non per voluntatem iste defectus Causatus
esset. Similiter dico quod in isto qui ex digito generatur,
tales defectus essent, si principiis suæ naturæ relinqueretur,
nisi Dominus gratis hoc sibi vellet conferre quod primo
homini contulit, nec isti defectus ex voluntate primi homi­
nis procederent, quia defectus non causantur ex voluntate
primi parentis nisi in eis qui ab eo naturam accipiunt. Non
autem aliquis accipit naturam a materia, sed ab agente ;
unde cum iste sit ab Adam solum materialiter, non autem
sicut a principio activo ab eo descendat, constat quod natu­
ram humanam ab eo non accipit, nec culpam originalem per
eum incurrit, nec prædictos defectus ; et ideo rationem culpa;
vel pœnæ non habebunt, cum non comparentur ad volun­
tatem sicut ad causam.
Ad quartum dicendum, quod si mulier peccasse!, viro non
peccante, forte illa in peccato suo mortua fuisset, et Deus
viro aliam uxorem providisset. Si tamen ex ea filios genuisset,
dicitur quod illi filii passibilitatem et defectus corporelles
contraxissent, non autem originalem culpam, et defectus
qui sunt ex parte animæ. Cujus ratio in evidenti est : quia,
secundum Philosophum, in IV De animal., cap. π1, corpus
non est nisi ex femina ; anima autem est ex mari, non ita
1, Sive lib. II De gener, anim., c. iv ; al. : lib. XVI vel XV De animal.

i

quod anima rationalis traducatur, sed quia in semine est
virtus formativa, per quam in aliis animalibus inducitur
virtus1 sensibilis, in homine vero organizatur corpus et præ­
paratur ad receptionem animæ rationalis. Si autem e converso
Adam peccasset, muliere non peccante, filii ex utroque con­
cepti utrumque haberent, et defectus animæ et corporis :
quia ex defectu animæ etiam defectus corporis causantur ;
deficiente enim priore, necesse est et posterius deficere, sed
non convertitur.
Ad quintum dicendum, quod hoc non posset esse ut concu­
piscentia habitualis, quæ in deordinatione virium animæ
consistit, tolleretur ex toto, nisi natura penitus reintegraretur :
et hoc quidem nulli dubium est quin Deus facere posset (a) ;
et si hoc fieret, proculdubio geniti sine originali nascerentur.

QUÆSTIO II
Deinde quæritur de subjecto originalis peccati ; et circa
hoc quæruntur duo : 1° utrum originale sit in essentia animæ
sicut in subjecto, vel in aliqua potentia ejus ; 2° utrum generativa præ aliis viribus infecta sit.
ARTICULUS PRIMUS
Utrum peccatum originale sit subjective in aliqua potentia1
2
Ad primum sic proceditur. 1. Videtur quod originale sit
in aliqua potentia sicut in subjecto. Illud enim quod est a
corpore absolutum et immateriale non unitur corpori, nisi
mediante aliquo materiali. Sed anima rationalis absoluta
est a materia, et immaterialis, ut in III De anima, text. 19
et 20, Philosophus probat. Ergo oportet quod uniatur cor­
pori mediantibus potentiis sensitivæ et nutritivæ partis,
quæ sunt materiales et organis affixæ. Sed peccatum originale
transit in animam ex hoc quod corpori conjuncta est. Ergo
per prius invenitur in potentiis sensitivæ et nutritivæ partis.
2. Præterea, originale per originem traducitur. Origo
autem humanæ naturæ est per actum generativæ potentiæ.
Ergo in ea primo et principaliter est originale sicut in subjecto,
et non in essentia animæ.
1. Parm. : « anima. »
2. I II Summæ theolog., q. ixxxin, art. 3.
(α) Nota hanc doctrinam.

3. Præterea. concupiscentia, sive habitualiter sive actualiter sumatur, ad vires sensitivas pertinet. Sed in præcedenti
distinctione Magister dixit originale esse concupiscentiam.
Ergo est in potentiis illis sicut in subjecto, et non in essentia
animæ.
4. Præterea. sicut Augustinus dicit, De duabus animabas,
cap. x, col. 103, t. VIII, omne peccatum in voluntate est.
Sed originale peccatum est. Ergo in voluntate est. Voluntas
autem potentia est animæ. Ergo est in potentia sicut in sub­
jecto.
5. Præterea. poena respondet culpæ. Sed pœna originalis,
scilicet carentia divinæ visionis, est in ratione. Ergo et
peccatum originale. Ratio autem potentia quædam est.
Ergo originale1, etc.
Sed contra, per originale omnes potentiæ anima1 inficiun­
tur. Sed potentiæ non uniuntur nisi in essentia. Ergo originale
per prius essentiam respicit.
Præterea, originale est culpa et infectio naturæ. Sed ad
naturam per prius comparatur essentia quam potentia :
quia essentia est pars essentialis natura1. Ergo in ea originale
principaliter est.
Solutio. — Respondeo dicendum, quod peccatum ori­
ginale est in essentia animæ sicut in subjecto : quod sic patet.
Philosophus, in VIII Meiaph., text. 15, ostendit quod unio
formæ et materiæ non est per aliquod vinculum medium ;
immo per se unum alteri unitur : alias non esset unio essen­
tialis, sed accidentalis. Anima autem forma corporis est ;
unde oportet ut ipsa anima uniatur per essentiam suam imme­
diate corpori, ut ex ea et corpore efficiatur unum, sicut etiam
ex cera et sigillo, ut in II De anima, text. 7, dicitur. Et quia
originale causatur in anima ex conjunctione ejus ad tale
corpus, prout forma est, sic enim ex utrisque conjunctis
talis natura resultat, oportet quod in essentia animæ sit
primo et principaliter sicut in subjecto originale ; in potentiis
autem per consequens, sicut et supra de gratia dictum est.
Ad primum ergo dicendum, quod anima rationalis potest
comparari ad corpus ut motor, secundum quod est princi­
pium aliquorum operum, et ut forma. Si primo modo, cum
actus quarumdam potentiarum inveniantur sine instrumentis
corporalibus exerceri, aliarum vero cum corporeis instru­
mentis, oportet illas potentias quæ in sua actione organo
corporali non indigent, scilicet intellectivas, mediantibus
1. Supplet Nicolai' : « habet esse in potentia ut in subjecto. »

sensitivis corpus movere, sicut plane in III De anima, text. 45,
ostenditur quod ab appetitu intellectus non sequitur motus,
nisi mediante appetitu sensus : et sic verum est quod anima
rationalis unitur corpori mediantibus viribus sensitivae partis.
Si vero consideretur inquantum est forma, sic immediate
corpori unitur ; quia esse quod est actus formae conjuncti,
est ex anima et corpore ; originale autem non transit in ani­
mam secundum quod conjungitur corpori ut motor, sed secun­
dum quod conjungitur sibi ut forma : quia sic humanam
naturam constituit.
Ad secundum dicendum, quod hoc modo per actum generativæ virtutis originale traducitur, sicut et natura humana ;
unde sicut non oportet quod principalitas humanæ naturæ
in potentia generativa consistat, ita nec quod ipsa sit pri­
mum subjectum originalis, sed magis essentia animæ, quæ
naturam humanam integrat et constituit.
Ad tertium dicendum, quod, ut supra dictum est, concu­
piscentia non est totum esse culpæ originalis, sed solum id
quod materiale in originali est ; quod vero in eo formale est,
ex parte voluntatis attenditur ; et ideo in viribus superio­
ribus et inferioribus simul originale salvatur : et hoc non posset
esse, nisi per hoc quod defectus et infectio primo in essentia
anima1 invenitur, quæ utrarumque potentiarum principium
est, ut sic ex ea in omnes potentias corruptio originalis transeat
Ad quartum dicendum, quod peccatum omne in volun­
tate est sicut in causa ; non tamen semper est in ea sicut in
subjecto, cum etiam concupiscibilis et irascibilis subjectum
peccati esse possit ; et hoc modo etiam originale in voluntate
est sicut in causa, quia ex voluntate primi parentis in omnes
transivit.
Ad quintum dicendum, quod per visionem Dei non solum
ipsa ratio glorificatur, sed etiam totus homo ; unde carentia
divinæ visionis non est pœna tantum rationis, sed potius1
hominis. Neque oportet quod sicut divina visio est primo
n potentia rationis, ita et originale1
2 in potentia primo existât :
quia originale consequitur naturam, sed beatitudo animæ
in operatione quadam consistit ; operatio autem potentiæ
debetur, sed natura essentiam respicit : et præterea ad visio·
nem beatam anima pervenire non potest sine lumine gratiæ
cujus subjectum est essentia, ut supra, dist. xxvi, dictum
est.
1. Parm. : « totius. »
2. AI. : « et rationale. »

ARTICULUS II

Utrum potentia generativa sil magis infecta aliis potentiis
*
Ad secundum sic proceditur. 1. Videtur quod generativa
non sit præ aliis viribus infecta. Illud enim quod non est
aliqualiter obediens rationi, non potest virtute perfici, vel
culpa inquinari. Sed potentia generativa est hujusmodi..
Ergo in ea infectio peccati esse non potest.
2. Præterea, potentiæ infectæ non contingit esse actum
sine peccato. Sed actum generativæ virtutis sine peccato
esse contingit, ut patet in actu matrimoniali. Ergo generativa'
infectione peccati infecta non est.
3. Præterea, infectio originalis peccati est per fomitem.
Fomes autem est in sensualitate. Ergo et infectio in ea prin­
cipaliter est, et non in generativa.
4. Præterea, infectio peccati est in eo quod est subjectum
peccati. Sed subjectum originalis est essentia animæ, et non
potentia, ut dictum est. Ergo in ea est infectio, et non in
generativa.
5. Præterea, nutritiva, augmentativa et generativa ad
eamdem partem animæ pertinent, id est vegetabilem. Sed
nutritiva non ponitur infecta originali peccato, nec iterum
in augmentativa aliquod peccatum ponitur. Ergo nec gene­
rativa debet dici præ aliis viribus specialiter infecta.
Sed contra, infectio originalis consistit in resistentia carnis
ad animam. Hæc autem resistentia præcipue in actu genera­
tivæ sentitur. Ergo ipsa maxime infecta est.
Præterea, illud quod est causa alicujus maxime parti­
cipat illud. Sed generativa est causa infectionis originalis,
quia per actum ejus traducitur. Ergo ipsa maxime infecta
est.
Solutio. — Respondeo dicendum, quod infectio originalis
peccati tribus attribuitur : quia inter partes animæ, attri­
buitur generativæ, et inter sensus, tactui, et inter vires ope­
ratives1
2 attribuitur concupiscibili. Cujus est ratio, quia ori­
ginale peccatum est naturæ, ut dictum est ; unde infectio
ejus ad illas potentias principaliter pertinet quæ aliquem
ordinem habent ad actum quo natura traducitur. Actus
autem ille duo habet, scilicet substantiam actus et delecta-1. I II Summæ theolog., q. lxxxiii, art. 4.
2. Parm. : « appetitivas. »

tionem. Delectatio autem ad sensum tactus pertinet. Substan­
tia vero actus virtuti generativæ attribuitur sicut exequenti,
sed virtuti concupiscibili sicut imperanti, quia ejus est
tendere in .id quod est conveniens et delectabile secundum
sensum : et ideo diversis rationibus his tribus viribus talis
infectio præcipue ascribitur.
Ad primum ergo dicendum, quod peccatum actuale, quod
consistit in actu ejus qui peccat, et voluntate, non potest
esse in iUa parte quæ rationi non obedit ; nihil tamen prohi­
bet quin in illa parte quæ principium naturalis operationis
est, infectio naturæ salvetur. Sciendum tamen est quod etiam
actuale peccatum in generativa esse dicitur, non quidem
sicut in subjecto, sed materialiter, inquantum scilicet concu­
piscibilis actum generativæ imperat.
Ad secundum dicendum, quod infectio generativæ est
infectio naturæ ; unde non oportet quod ex ea relinquatur
infectio peccati per actum ejus in persona generante, sed solum
in persona generata.
Ad tertium dicendum, quod in sensualitate etiam est
infectio, inquantum ordinat et disponit actus generativæ ;
sed in generativa est immediate, secundum quod ipsa est
immediatum principium traductionis naturæ. Sed verum
est quod infectio fomitis in sensualitate principalius ostenditur, secundum quod infectio naturæ redundat in infectionem personæ per actuales concupiscentias.
Ad quartum dicendum, quod infectio est in essentia animæ
sicut, in primo subjecto, sed in generativa sicut in cujus actu
præcipue manifestatur; essentia enim non est principium
actus nisi mediante aliqua potentia ; unde sic ex infectione
actus non dicitur esse infecta, sicut hic de infectione loquimur.
Ad quintum dicendum, quod generativæ ascribitur et
originalis et actualis peccati infectio. Originalis quidem,
inquantum est principium actus naturalis, quo natura tra­
ducitur ; sed actualis, secundum quod habet aliquos actus
exteriores ad generationem ordinatos, qui ad virtutem motivam sensitivam pertinent ; et quia nutritiva similiter quosdam
tales actus habet, ut apponere cibum ori, masticare et delec­
tationem sentire, et hujusmodi ; ideo sibi etiam actualis
infectio attribuitur quasi materialiter, non autem originalis,
quia ipsa non est principium illius actus quo natura tradu­
citur, nisi remote, inquantum generativæ deservit. Augmen­
*
tativa
vero nulla infectio attribuitur : quia nec ad actum
naturalis propagationis ordinatur, nec iterum habet actus
exteriores qui per motum sensitivæ partis expleantur.

EXPOSITIO TEXTUS

.1

« Ad quod dici potest quod multiplex defectus carnis,
et praecipue pollutio quædam quam ex fervore coitus parentum
et concupiscentia libidinosa pontrahit caro dum concipitur,
causa est originalis peccati. » Sciendum quod Magister hoc
solvit negando utramque partem, scilicet quod illa infectio
non est culpa nec poena, sed defectus quidam ; et dicitur
de fervore coitus parentum causari, non sicut ex per se causa,
sed sicut ex signo causæ.
« Quæ fœditas major esse videtur in carne concupiscentia-·
liter traducta, quam in ea unde traducitur. » Videtur hoc esse
falsum : quia sic originale magis abundaret in filio quam
in patre. — Sed dicendum quod hoc intelligitur quantum ad
istum actum, tantum, qui quidem propter concupiscentiam
in generante non est nisi infectio pœnalis, et in genito infectio
culpæ ; non autem major quam fuerit in patre, secundum
quod ex alio genitus fuit.
« In iniquitatibus conceptus sum. » Hoc non referendum
est ad iniquitatem concipientis, qui sine omni peccato actuali
concipere potest, sed ad iniquitatem originalem concepti :
quæ utrum sit una vel plures, et quare pluraliter dicatur,.
infra dicetur distinet, xxxm.

DISTINCTIO XXXII
Quomodo originale peccatum dimittatur in baptismo, cum postea
sit illa concupiscentia quæ dicitur originale peccatum

Quoniam supra dictum est originale peccatum esse vitium
concupiscentiæ, assignatumque est quomodo a parentibus
trahatur, et originale dicatur, superest investigare, quomodo
in baptismo dimittatur, cum etiam post baptismum remaneat
concupiscentia quæ ante fuerat. Unde videtur vel peccatum
originale non esse concupiscentiam, vel non remitti in baptismo.
Manet quippe, ut ait Augustinus, lib. I De nupl. et concup.,
cap. xxiii et xxv, coi. 428, t. X, in corpore mortis hujus car­
nalis concupiscentia, cujus vitiosis desideriis non obedire
præcipimur : quæ tamen concupiscentia quotidie minuitur in
proficientibus et continentibus. Sed licet remaneat concupis­
centia post baptismum, non tamen dominatur et regnat sicut
ante, immo per gratiam baptismi mitigatur et minuitur, ut
post dominari non valeat, nisi quis reddat vires hosti, eundo
post concupiscentias ; nec post baptismum remanet ad reatum,
quia non imputatur in peccatum, sed tantum poena peccati
est ; ante baptismum vero poena est et culpa.
Quod originale peccatum duobus modis dimittitur,
scilicet extenuatione sui et solutione reatus
Duplici ergo ratione peccatum originale dicitur dimitti in
baptismo : quia per gratiam baptismi vitium concupiscentiæ
debilitatur atque extenuatur ; ita ut jam non regnet, nisi
consensu reddantur ei vires, quia et reatus ipsius solvitur.
Unde Augustinus in lib. I De baptismo parvulorum, cap. xxxix,
coi. 150, 6. X : « Gratia per baptismum id agitur ut vetus
homo crucifigatur, et corpus peccati destruatur : non ita ut
in ipsa vivente carne concupiscentia respersa et innata repente
absumatur et non sit, sed ne obsit mortuo quæ inerat nato.
Nam si post baptismum vixerit in carne, habet concupiscen­
tiam cum qua pugnet, eamque adjuvante Deo superet, si
tamen non in vacuum gratiam ejus suscepit. Non itaque1 hoc
præstatur in baptismo, nisi forte miraculo ineffabili Creatoris,
ut lex peccati quæ est in membris, prorsus extinguatur et non
sit, sed ut quidquid mali ab homine factum, dictum, cogita­
tumque est, totum aboleatur ac velut factum non fuerit,
1. AI. : « utique.

habeatur; ipsa vero concupiscentia soluto reatus vinculo,
quo per illam diabolus animam retinebat et a suo Creatore
separabat, maneat in certamine. » Ecce hic aperte ostendit
concupiscentiam ea ratione dimitti in baptismo, non quia
non remaneat post baptismum sed quia reatus in baptismo
aboletur. Deinde idem ipse ostendit, eo modo etiam dimitti,
quia baptismi gratia concupiscentia ipsa mitigatur et minuitur,
in eodem lib. II, cap. xxvm, coi. 178, t. X, dicens : « Lex
carnis, quam Apostolus appellat peccatum, cum ait, Rom., vi,
12 : Non regnet peccatum in vestro mortali corpore; non sic
manet in membris eorum qui ex aqua et Spiritu renati sunt
tanquam non sit eis facta remissio, ubi omnino plena sit remissio
peccatorum ; sed manet in vetustate carnis, tanquam superatum
et peremptum, nisi illicito consensu quodammodo reviviscat
et in regnum proprium dominationemque revocetur. » Hic
aperte insinuatur in baptismo concupiscentiam debilitari
ex quo et dicitur dimitti ; non solum ideo quia reatus ibi
absolvitur, quem remissionis modum aliis etiam pluribus
testimoniis Scriptura edocet. Ait enim Augustinus, Contra
Julianum, lib. II, cap. m, coi. 675, t. X : « Lex quæ in membris1
est, vitium carnis est, quod ex pcena peccati et ex traduce
mortis provenit. Sed lex ista quæ est in membris remissa est
in regeneratione spirituali, et manet in cSrne mortali. Remissa
est, quia reatus solutus est sacramento quo renascuntur fideles ;
manet autem, quia operatur desideria, contra quæ dimicant
et fideles. » Idem in sermone quodam de concupiscentia carnis12 :
« Per gratiam baptismatis et lavacrum regenerationis solutus
est et ipse concupiscentiæ reatus cum quo eras natus, et quid­
quid antea consensisti malæ concupiscentiæ, sive cogitatione,
sive locutione, sive actione. » Idem in lib. I De nupt. el con­
cupiscentia, cap. xxiv, coi. 429, t. X : « Concupiscentia carnis,
licet in regeneratis jam non deputetur in peccatum, quæcumque
tamen proles nascitur obligata est originali peccato. » Item,
cap. xxv et xxvi :« Dimittitur concupiscentia carnis in bap­
tismo, non ut non sit, sed ut non imputetur in peccatum ;
hoc est enim non habere peccatum et non esse reum peccati,
Quomodo ergo alia peccata prætereunt actu et remanent reatu,
ut homidicium, et similia ; ita e converso fieri potest ut concu­
piscentia prætereat reatu, et remaneat actu. » Et prædictis
evidenter monstratur quomodo peccatum originale in baptismo
remittatur.
1. Al. : « in tenebris. »
2. Annon De verbis Apost., serm. clv, super illud : Non quod volo
bonum, hoc ago ? Ubi paulo aliis verbis, cap. ix, coi. 846, t. 5 :
« Quidquid concupiscentia carnis egit in nobis praeteritorum pecca­
torum sive in factis, sive in dictis, sive in cogitationibuSj totum dele­
tum est sacro baptismate. Omnia debita delevit una indulgentia. »
Nec aliquid occurrit expressius, ut nec aliquis de concupiscentia
■carnis inscriptus sermo. — Nicolai.

De fæditaie quam caro ex libidine coitus contrahit,
utrum in baptismo diluatur
Solet autem hic quæri utrum et ipsa caro in baptismo ab
illa fceditate purgetur quam in conceptione ex concupiscentia
libidinosa contraxit. Quibusdam videtur quod sicut anima a
reatu purificatur, ita et caro ab illa pollutione purgatur, ut
sicut duobus completur ministerium baptismi, scilicet aqua
et Spiritu, ita hi duo purgentur, anima scilicet a reatu, et caro
ab dia contagione : quod quidem probabile est. Alii vero putant
tantum animam ibi mundari, carnem vero non ab illa fceditate
purgari. Si vero remanet illa foeditas usque ad procreationem
filiorum, quæ fit in concupiscentia carnis, videtur natura
carnis magis ac magis corrumpi, et magis videtur corrupta
caro prolis quam parentis : quia de carne pollutionem quam
habuit a conceptu retinente trahitur polluta, et in concupis­
centia concipitur, unde et polluitur, et ita ex duplici causa
contaminatur. Unde et major videtur pollutio carnis in prole
quam fuerit in parente. Ad quod illi dicunt, quia licet caro
prolis ex carne fceda seminetur et in concupiscentia seminis1
concipiatur ; non tamen foeditatem majorem trahit quam caro
unde seminatur, habuit. Quamvis etiam si foedior atque immun­
dior sit caro prolis, et ideo magis corrupta quam caro parentis,
non tamen, ut aiunt, fit præjudicium veritati ; quia nec absur­
dum esse dicunt, si carnis natura magis in posterioribus cor­
rupta trahatur, neque ex ipsa magis corrupta anima magis
inficitur.

Ex quo auctore sit illa concupiscentia, Deo vel alio
Præterea quæri solet utrum concupiscentia quæ post bap­
tismum remanet, et tantum pœnalitas est, ante baptismum vero·
pcena erat et culpa, ex Deo auctore sit vel ex alio. Ad quod
breviter respondentes dicimus, quia, inquantum pœna est,
Deum habet auctorem ; inquantum vero culpa est, diabolum
sive hominem habet auctorem.

Qua justitia animae mundae ex creatione illud peccatum imputetur,
cum non possit vitare
Solet etiam quæri qua justitia teneatur illo peccato anima
innocens a Deo creata, cum non sit in potestate sua illud
vitare. Non enim per liberum arbitrium illud committitur,
quia non prius est anima quam illi peccato est obnoxia. Ad
hoc quidam dicunt, ideo illam animam ream esse illius peccati,,
licet munda a Deo sit creata, quia cum infunditur corpori.
1. Al. deest « seminis ».

condelectatur carni, ex quo peccatum contrahit. Quod si
esset, jam non originale, sed actuale diceretur. Potius ergo
ideo recte potest dici illi imputari animæ illud peccatum,
quod ex corruptione corporis inevitabiliter trahit : quia, ut
ait Augustinus, De civit. Dei, lib, XIV, t. VII, non fuit corporis
corruptio quæ aggravat animam causa primi peccati, sed pœna ;
nec caro corruptibilis animam peccatricem fecit, sed peccatrix
anima carnem corruptibilem fecit.

Utrum illud peccatum sit voluntarium vel necessarium
Illud etiam non immerito quæri potest utrum peccatum
originale debeat dici voluntarium vel necessarium. Et neces­
sarium potest dici quia vitari non potest ; unde Propheta,
psalm, xxiv, 17 : De necessitatibus meis erue me; et volunta­
rium non incongrue appellatur, quia ex voluntate primi hominis
processit, ut1 Augustinus, in I lib. Retractat., cap. xni, § 5,
coi. 604, t. I, ostendit, dicens : « Illud quod in parvulis dicitur
originale peccatum, cum adhuc non utantur libero arbitrio
voluntatis, non absurde vocatur voluntarium : quia ex prima
hominis mala voluntate contractum, factum est quodammodo
hereditarium. »

Quare Deus animam corpori conjunxit, sciens eam
inde maculari et ideo damnari
Si vero quæritur cur Deus, qui fecit animam ipsam sine
macula et scit eam ex corporis conjunctione maculam peccati :
■contrahere, et aliquando ante baptismum sejungi ab ipso
corpore, et sic damnari, eam corpori conjungit, respondemus,
ex altitudine judiciorum Dei id provenire, nec injuste hoc a
Deo fleri. Ipse enim non incongrue humanæ conditionis modum
quem a principio instituit, licet peccata hominum intercesse­
rint, sine mutatione continue servat, corpora de materia a
principio sine vitio facta fingens, animasque de nihilo creans,
eorumque conjunctione hominem perficiens. Cum igitur
utraque hominis natura a Deo sine vitio sit instituta, licet a se
peccato sit vitiata, non ideo immutabilis Deus humanæ con­
ditionis primariam legem mutare debuit, sive ab hominum
multiplicatione desistere.
An anima sit aliis qualis a Deo creatur

Hic a quibusdam quæri solet utrum anima talis sit ante
baptismum qualis a Deo creatur. Quod non esse, probare
■conantur hoc modo. Anima in corpore creatur, in cujus con1. AI. : « unde.

junctione peccato maculatur. Quam cito igitur est, pecca­
tum habet ; nec prius fuit quam peccatum habuerit. Non est
igitur talis qualis a Deo creatur ; creatur enim a Deo innocens
et sine vitio, et nunquam talis est. Ad quod dici potest, quia
non omnino talis est qualem eam Deus facit. Deus enim eam
bonam fecit, et bonitatem ei sine corruptione indidit, et dicitur
illa naturalis bonitas quam in creatione a conditore suscepit :
quam bonitatem per peccatum penitus non amisit, sed vitiatam
habuit, quam Deus tamen sine vitio fecit. Si enim res bona
non esset anima, in ea malum esse nequiret, cum non possit
malum esse nisi in bono, ut post dicetur. Non igitur omnino
talis est anima qualis est a Deo creata : sicut quis pollutas
habens manus non tale habuit pomum quale ego dedi mundus
manibus ; ego enim dedi mundum.

An animæ ex creatione sint æquales in donis naturalibus

i

Illud quoque non incongrue quæri solet utrum omnes animæ
ex creatione æquales sint, an aliæ aliis excellentiores. Pluribus
non irrationabiliter videtur quod ex ipsa creatione aliæ aliis
excellant in naturalibus donis, ut in essentia, alia aliis sit
«ubtilior et ad intelligendum memorandumque habilior,
utpote acutiori ingenio et perspicaciori intellectu prædita.
Quod non improbabiliter dicitur, cum in angelis ita fuisse
constet. Et licet naturalibus donis aliæ præ aliis polleant,
tamen ante baptismum a corpore discedentes parem pœnam,
et post baptismum statim æqualem coronam sortiuntur :
quia ingenii acumen vel tarditas, præmium vel pœnam in
futuro non collocat.
DIVISIO TEXTUS

Postquam ostendit qualiter originale peccatum trahatur
a parentibus, hic ostendit qualiter per baptismum dimittatur ;
et dividitur in partes duas : in prima ostendit secundum quid
originale in baptismo tollatur et secundum quid maneat ;
in secunda inquirit quæ sit causa illius concupiscentiae quæ
per baptismum non tollitur, sed post baptismum manet, ibi :
« Præterea solet quæri utrum concupiscentia quæ per baptis­
mum remanet... ex Deo auctore sit vel ex alio. » Prima divi­
ditur in duas : in prima ostendit quomodo per baptismum
originale remittatur quantum ad animam ; in secunda inquirit
utrum purgetur homo a foeditate carnis in baptismo1, ibi :
« Solet quæri utrum ipsa caro in baptismo ab illa foeditate
purgetur quam in conceptione ex concupiscentia libidinosa
1. Parm. omittit : « in baptismo. »

contraxit. » Prima dividitur in 1res : in prima movet dubitationem ; in secunda ponit solutionem, ostendens quod duobus
modis originale dicitur, ibi : « Sed licet remaneat concupiscentia post baptismum, non tamen dominatur et regnat sicut ante ; »
in tertia modos magis explicat et auctoritatibus confirmat,
ibi « : Duplici ergo ratione1 peccatum originale dicitur dimitti
baptismo. » Et primo ostendit quod originale peccatum per
baptismum solvi dicitur, inquantum reatus ejus tollitur ;
secundo quod solvi dicitur, inquantum concupiscentia ipsa
mitigatur, ibi : « Deinde idem ipse ostendit, eo modo etiam
dimitti in baptismo quia baptismi gratia concupiscentia ipsa
mitigatur. »
« Præterea solet quæri utrum concupiscentia quæ post
baptismum remanet... ex Deo auctore sit vel ex alio. » Hic
inquirit utrum concupiscenti® remanentis post baptismum
Deus sit causa, et concupiscentia illa simul cum reatu et infec­
tione maculæ trahitur12 ; ideo circa hoc tria facit : primo inqui­
rit utrum illius concupiscentiæ Deus sit auctor ; secundo inqui­
rit utrum divinæ justitiæ hoc conveniens sit, ut pro peccato
parentis natus reatum pœnæ incurrat, ibi : « Solet etiam quæri
qua justitia teneatur illo peccato anima innocens a Deo creata ; »
tertio inquirit quomodo divinam sapientiam deceat ut ejus
opus, scilicet anima, statim in sua creatione inficiatur, ibi :
« Si vero quæritur », etc. Circa secundum duo facit : primo
determinat principalem quæstionem ; et quia reatus sequitur
voluntarium in peccato, sine quo nullus ad poenam obligatur,
ideo secundo ostendit quomodo originale peccatum necessarium
et voluntarium dici possit, ibi : « Illud etiam non immerito
quæri potest. » Circa tertium tria facit : primo ostendit quomodo
divinam sapientiam deceat hoc quod anima statim macula
originali inficitur ex corporis sui conjunctione ; secundo inqui­
rit utrum anima aliquando in sui puritate permaneat, qualem
Deus creavit, an statim in primordio suæ creationis maculetur,
ibi : « Hoc a quibusdam quæri solet ; » tertio inquirit, supposito quod non, utrum una anima alteri ex ipsa sui creatione
in bonitate naturali præferatur, ibi : « Illud ergo non incongrue
quæri solet. »

QUÆSTIO PRIMA
Hic est duplex quæstio : primo, quomodo per baptismum
originale divinitus tollatur ; secundo, de causa ejus, utrum
etiam similiter divinitus hoc sit quod homo originale incur­
rat.
1. Al. : « multiplici vere ratione, » etc.
2. Parm. omittit : « quia, » et habet : « trahatur. »

Circa primum quæruntur tria : 1° utrum cttlpa originalis
per baptismum solvatur ; 2° utrum pœna originalem culpam
■consequens post baptismum remaneat ; 3° utrum originalis
concupiscentia in quibusdam major et in quibusdam minor
inveniatur.
ARTICULUS PRIMUS

Utrum peccatum originale tollatur per ta/ifismum1
Ad primum sic proceditur. 1. Videtur quod per baptismum
originalis culpa non tollatur. Privatio enim non tollitur, nisi
habitus oppositus restituatur. Sed originalis justitia, cujus
privatio est originale peccatum, per baptismum non resti­
tuitur. cum non remaneat debitus ordo infer\arum virium
ad rationem. Ergo nec originale peccatum per baptismum
tollitur.
2. Præterea, in baptismo est duplex res : una qUæ est res
et signum, scilicet character, et alia quæ est res tantum,
scilicet gratia. Si ergo baptismus peccatum oi'iginale delet,
aut hoc erit virtute characteris quem imprimit, aut virtute
gratiæ quam confert. Si virtute characteris, cum igitur
characterem consequantur etiam ficte accedentes, seque­
retur quod eis etiam originalis culpa dimitteretur, et sic
aliquis in mortali existens peccato, a culpa aliqua purgare­
tur : quod est inconveniens. Si autem virtute gratiæ, gratia
autem post baptismum frequenter per peccatum mortale
amittitur ; ergo oporteret quod originale per quoifiibet sequens
mortale rediret. Sed peccatum originale non nisi per bap­
tismum potest purgari. Ergo oporteret quod quandocumque
aliquis de peccato mortali poenitentiam agit, simul etiam
contra peccatum originale baptizaretur.
3. Præterea, sicut se habet actus in peccato actuali ut
materialiter deformitati substans, ita etiam concupiscentia
in originali, ut supra dictum est. Sed non potest esse quod
deformitas peccati tollatur manente actu peccati ■_ quia tales
actus sunt qui bene fieri non possunt. Ergo ct manente tali
concupiscentia, non potest originalis culpa deleri.
4. Si dicatur, quod non1
2 manet intensa, seq diminuitur,
contra. Magis et minus non diversificant specie m. Sed poena
et culpa nominant diversas species mali. Ergo non potest
1. Ill p. Summæ llieoiog., q. txix, art. 1.
2. Al. deest « non ».

esse ut intensa concupiscentia sit culpa, et remissa sil tantum pœna.
5. Si dicatur, quod non solvitur nisi quantum ad reatum,
contra. Reatus consequitur deformitatem culpæ : quia ad
hoc pœna infligitur, ut culpa· deformitas ordinetur per pœnam,
quæ in se deordinata est. Si ergo originale peccatum quantum
ad deformitatem maculai non tollitur, videtur quod nec
etiam quantum ad reatum solvi possit.
6. Præterea, quales sunt habitus, tales actus reddunt,
ut in II Ethic., cap. iv, dicitur. Sed concupiscere, quod procedit ex concupiscentia inordinata, est peccatum post baptismum sicut et ante. Ergo et ipsa concupiscentia per baptismum rationem culpæ non amittit.
Sed contra, Rom., vi, 7 : Qui mortuus est peccato, justificalus est a delicto
*.
Sed baptizatus per baptismum commoritur et consepelitur Christo, ut ibidem Apostolus dicit.
Ergo oportet quod per baptismum omne peccatum præteritai vitæ deleatur, nisi effectus baptismi ex parte baptizati impediatur.
Præterea, non potest aliquis esse simul filius gratiæ et
filius iræ. Sed per originale peccatum nascimur filii iræ, ut
Ephes., π, 3 : Eramus natura filii iræ ; per baptismum autem
regeneramur in filios gratiæ. Ergo non potest esse quod post
baptismum originalis culpa remaneat.
Solutio. — Respondeo dicendum, quod de remissione
culpæ originalis oportet nos loqui proportionaliter ad remissionem culpæ actualis. Ex actu enim peccati duplex effectus
in peccante relinquitur, scilicet privatio gratiæ ex ratione
aversionis a fine, et dispositio quædam ad similem actum,
quam actus peccati inducit ex ratione conversionis ; et ex
hoc ipso quod gratia privatus est propria voluntate, reatum
pœnæ incurrit ; unde, gratia sibi restituta, simul et macula
illa tollitur, quæ in defectu gratiæ consistebat, et obligatio
ad pœnam, quæ reatus dicitur ; dispositio vero ex actu peccati inducta non ex toto statim tollitur, sed minuitur, inquantum gratia inclinat ad contrarium illius dispositionis ; sed
postmodum per consuetudinem bonorum operum etiam
illa dispositio tollitur1. Similiter etiam ex actu naturæ, qui
est carnis propagatio, relinquitur quædam dispositio incli­
nans ad malum in ipsa natura generati, quæ concupiscentia
* A peccato.
1. Parm. addit : « et in contrarium mutatur. »

vel fomes dicitur, et ex hoc ipso quod ilia naturæ corruptio
in se virtutem peccati, ex quo causata est, continens, per­
sonam attingit, ipsam indignam Dei gratia efficit ; unde
relinquitur macula et defectus gratiæ in anima ; et per hoc
etiam ad reatum pœnæ obligatur, ut scilicet præmio illo careat
quod gratiæ debebatur. Per baptismum autem gratia confer­
tur ; cujus virtute illa infectio ab homine tollitur quæ ex natura
in personam devolvebatur : et secundum hoc anima purgatur
a macula culpai, et per consequens solvitur reatus pœnæ.
Illa autem dispositio ad malum quæ fomes et concupiscentia
dicitur, non ex toto tollitur : quia illa dispositio sequitur
conditionem naturæ ; baptismus autem non purgat naturam,
nisi quantum pertinet ad infectionem personæ ; et ideo illa
dispositio ex toto non tollitur usque ad statum beatitudinis,
quo natura perfecte curabitur ; sed tamen dispositio illa
per baptismum minuitur, inquantum gratia quam quis in
baptismo consequitur, in contrarium inclinat ei ad quod
fomes disponebat ; et ita virtus fomitis in nobis minuitur
per auxilium gratiie.
Ad primum ergo dicendum, quod in originali justitia erat
aliquid quasi formale, scilicet ipsa rectitudo voluntatis, et
secundum hoc sibi opponitur culpæ deformitas. Erat in ea
etiam aliquid quasi materiale, scilicet ordo rectitudinis
impressus in inferioribus viribus ; et quantum ad hoc oppo­
nitur sibi concupiscentia et fomes. Quamvis ergo non resti­
tuatur originalis justitia quantum ad id quod materiale
in ipsa erat, restituitui tamen quantum ad rectitudinem
voluntatis, ex cujus privatione ratio culpæ inerat : et propter
hoc id quod culpæ est tollitur per baptismum, sed aliud
poenale remanet.
Ad secundum dicendum, quod baptismus virtute gratiæ
quam confert, ex qua rectitudo voluntatis causatur, origi­
nalem culpam delet ; non tamen sequitur quod, subtracta
gratia, originalis culpa redeat. Cum enim omnium pecca­
torum mortalium genera hoc commune habeant quod gra­
tiam tollunt , non tamen omnium est una macula, sed diversie,
secundum quod detectus gratiæ ad diversas causas refertur ;
unde defectus gratiæ ex actu luxuriæ proveniens est macula
illius peccati, et sic de aliis. Unde non redit macula peccati
alicujus, quantumcumque gratia subtrahatur, nisi per rei­
terationem causæ. Causa autem per quam macula originalis
relinquebatur in anima, erat ipsa propagatio humanæ naturæ,
quam impossibile est reiterari circa eumdem hominem ; et
'ideo macula originalis redire non potest. Sed defectus ille

gratiæ qui per peccatum mortale incidit, erit macula, vel
luxuriæ, vel homicidii, et sic de aliis.
Ad tertium dicendum, quod non eodem modo se habet
concupiscentia et fomes ad originalem maculam, sicut actus
peccati ad maculam actualem ; concupiscentia enim, etsi
quodammodo ad maculam originalem materialiter se habeat,
non tamen est causa ejus secundum quod in eodem subjecto
inveniuntur, sed actus peccati causât actualem maculam ;
et ideo non potest contingere ut actus maneat, et macula
vel reatus transeat ; sicut in originali, manente concupiscen­
tia, transit reatus et macula.
Ad quartum dicendum, quod intentio et remissio nunquam
speciei diversitatem causant, sed quandoque ex speciei
diversitate consequuntur ; quando enim intensio et remissio
super unam naturam fundantur, quæ decrescit et proficit,
tunc nec diversitatem speciei causant, nec ab ea causantur,
ut patet quando eadem albedo intenditur et remittitur ;
quandoque vero super diversas naturas intentio et remissio
fundantur1, et tunc intentio et remissio, ex diversitate speciei
proveniunt, sicut dicitur angelus homine intelligentior1
2.
Ita etiam intensio et remissio fomitis super diversas naturas
fundantur3, dicitur enim intensus, secundum quod ad suum
formale conjungitur, quod est defectus justitiæ, et remissus,
secundum quod a tali defectu separatur.
Ad quintum dicendum, quod sicut transit reatus, ita etiam
macula transit ; unde hoc concedendum est quod objectio
concludit.
Ad sextum dicendum, quod etiam in peccatis actualibus
contingit dispositionem peccati remanere, gratia adveniente :
et tunc, si ex dispositione illa aliquis actus sequatur, peccati
rationem habebit, quamvis dispositio illa quæ actum causât
culpa non esset ; ita etiam quamvis concupiscere, quod est
actus fomitis, post baptismum sit culpa, non tamen oportet
quod fomes post baptismum sub ratione culpæ remaneat,
nec oportet esse similitudinem inter actum et habitum,
sicut culpæ ad culpam, sed ex parte conversionis, ut actus
ad illud objectum terminetur ad quod habitus inclinabat.

1. Parm. : « fundatur. »
2. Parm.. addit: «et sicut dicitur color illustratu?, visibilior quam sine
lumine, quia lumen est illud per quod efficitur visibile in actu. «
3. Parm. : « diversam, naturam fundatur »

ARTICULUS II

Utrum pœna peccati originalis
debeat manere post baptismum1
Ad secundum sic proceditur. 1. Videtur quod pœna ori­
ginalis peccati post baptismum remanere non debeat. Injus­
tum enim est ut sine culpa aliquis puniatur. Sed per bap­
tismum originalis culpa tollitur, ut dictum est. Ergo injustum
esset quod pœna remaneret.
'2. Præterea, justitia gratuita potentior est quam origi­
nalis. Sed originali justitia manente in anima, nihil pœnale
in ea erat, nec rebellio carnis ad spiritum, nec etiam corrup­
tio vel passibilitas. Cum ergo per baptismum gratuita justi­
tia conferatur, videtur quod pœna remanere non debeat
post baptismum.
3. Præterea, generatio spiritualis potentior est quam
carnalis : quia non sicut delictum, ita et donum ; immo
multo amplius, ut Rom., v, dicitur. Sed generatio carnalis
inducit corruptionem culpæ et pœnæ. Ergo generatio spiri­
tualis. quæ est per baptismum, utrumque tollere debet.
4. Si dicatur, quod non est ex defectu baptismi quod poena
non tollatur, sed quia est utile, et expediens, et promovens
etiam salutem1
2, contra. Unumquodque judicandum est
secundum id quod per se sibi convenit, magis quam secundum
id quod per accidens habetur. Sed fomes per se ad malum
inclinat ; non autem nisi per accidens in bonum promovet,
nquantum aliquis resistendo coronatur, vel secundum quod
aliquis humilior redditur. Ergo magis esset expediens homini
fomitem non habere quam quod ipsum habeat.
ô. Præterea, gratia quæ in baptismo confertur, fomitem
diminuit. Sed augmentata causa, crescit effectus. Ergo si
major gratia infundatur, fomes plus minorabitur. Ergo tantum
poterit gratia augmentari quod fomes ex toto tollatur.
Sed contra, Galat., v, 17 : Caro concupiscit adversus spi­
ritum. spiritus autem adversus carnem, et tamen illis loquitur
qui per baptismum renati erant. Ergo per baptismum talis
rebellio non tollitur. Hoc etiam habetur per illud Rom., vii,
17 : .Non ego operor illud, sed quod habitat in me peccatum,
id est fomes peccati, ut Glossa dicit.
1. 1Π p. Summæ theol., q i.xix, art. 3 ; et IV, dist. iv, q. n, art. 1,
quæstiunc. 2.
2. AI. tantum « et promotus » ; Parm. : « in. »

Præterea, ex concupiscentia parentis procedit originale
in prolem, ut supra dictum est. Si ergo baptizatus concu­
piscentiam fomitis non haberet post baptismum, nullus in
peccato originali filium generaret : et hoc supra improbatum
est a Magistro. Ergo baptismus concupiscentiam non tollit
ex toto.
Solutio. — Respondeo dicendum, quod peccatum ori­
ginale est primo et per se infectio naturæ, et per consequens
inficit personam, secundum quod dispositio naturæ in per­
sonam redundat ; et secundum hoc duplex pœna originali
debetur. Una inquantum personam inficit, scilicet carentia
divinæ visionis ; visio enim divina actum quemdam desi­
gnat ; actus autem omnis personæ est, quia actus individuo­
rum sunt, ut Philosophus dicit ; unde et carentia visionis
ad personam referenda est, cum opposita sint circa idem.
Alia pœna debetur sibi inquantum naturam inficit, sicut
necessitas moriendi, passibilitas, rebellio carnis ad spiritum,
et hujusmodi : quæ omnia ex principiis naturæ causantur,
et speciem totam consequuntur, nisi miraculose aliter con­
tingat. Dicendum est ergo quod baptismus infectionem ori­
ginalis mundat, secundum quod infectio naturæ in personam
redundat ; et ideo per baptismum illa pœna tollitur qute
personæ debetur, scilicet carentia divinæ visionis ; non autem
baptismus removet infectionem natural, secundum quod ad
naturam per se refertur ; sed hoc erit in patria, quando nostra
natura perfectæ libertati restituetur ; et ideo oportet quod
remaneat illa pœna post baptismum quæ culpæ originali
debetur secundum quod naturam inficit : et hujusmodi est
fomes, necessitas moriendi, et hujusmodi.
Ad primum ergo dicendum, quod secundum hoc quod
culpa deletur, etiam pœna sibi respondens tollitur, ut ex
dictis patet ; et ideo nihil injustum consequitur.
Ad secundum dicendum, quod in omni effectu quod per
se justitia: est, potentior est gratuita justitia quam originalis ;
sed excludere hujusmodi pœnalitates non est effectus justi­
tiae, inquantum justitia est, sed fuit effectus originalis justi­
fiai ratione cujusdam accidentis sibi annexi, inquantum sci­
licet fuit continuata et non intercisa in natura humana ;
decuit enim ut sicut anima sine interruptione in Deum diri­
gebatur per justitiam, ita etiam corpus anima" sine inter­
ruptione totaliter obediret ; et ideo non oportet quod ille,
effectus gratuitæ justitiæ conveniat, cum facta fuerit inter­
ruptio rectitudinis humanæ naturæ ad Deum.
Ad tertium dicendum, quod generatio spiritualis efficacior

est in eo ad quod ordinatur, quam generatio corporalis..
Generatio autem corporalis terminatur per se ad naturam,
quia forma est terminus generationis ; sed generatio spiri­
tualis terminatur ad perfectionem personæ, quæ est per
gratiam ; et ideo plus mundat generatio spiritualis personam,
quam generatio corporalis inficere possit. Generatio enim
corporalis non potest inficere personam nisi infectione ori­
ginalis ; sed generatio spiritualis purgat personam a culpa
originali et actuali. Sed hujusmodi defectus poenales principia
naturæ consequuntur, ut dictum est ; unde se habet magis
generatio corporalis ad eos inducendum, quam generatio
spiritualis ad eos curandum.
Ad quartum dicendum, quod simpliciter loquendo melius
esset homini fomite carere quam ipsum habere ; constat
enim quod ex abundantia gratiæ fit in aliquibus quod a
fomite liberantur. Sed quoad aliquid, et quantum ad ali­
quem statum hominis, expedit fomitem habere, ne in super­
biam elatus cadat : et hoc etiam objectio concludebat.
Ad quintum dicendum, quod quantumcumque de gratia
baptismali in baptismo infundatur, nunquam tamen potest
hoc efficere ut ex toto tollat fomitem ; quia gratia illa non
est ordinata nisi ad curandum infectionem personæ ex infec­
tione naturæ procedentem. Posset tamen Deus alterius gene­
ris gratiam infundere, per quam totum tolleretur ; ul sic
simul et personæ et naturæ infectio gratiæ cederet.

ARTICULUS HI

Ulrum fomes inveniatur major in uno quam in altero1
Ad tertium sic proceditur. 1. Videtur quod fomes et con­
cupiscentia in quibusdam plus et in quibusdam minus inve­
niatur. Multiplicata enim causa, multiplicatur effectus..
Sed ex foeditate coitus infectio fomitis causatur. Cum ergo
quanto magis homo a primo generante distat, tanto plures
tales actus inficientes inveniantur, videtur quod semper
in prole inveniatur major infoctio fomitis quam in parente.
2. Præterea, fomes nihil aliud dicit quam pronitatem
quamdam ad inordinate concupiscendum. Sed ex naturali
complexione unus alio pronior nascitur ad luxuriam, vel
ad iram, vel ad quodlibet aliud genus peccati. Ergo unusnascitur cum majori infectione fomitis quam alius.
1. I II Summæ theol., q.

lxxxii,

art. 4.

3. Præterea, ex consuetudine actuum et dissuetudine
relinquitur in agente per voluntatem major facilitas vel
difficultas ad aliquid agendum, sed contingit aliquos concupiscentiæ operibus operam dantes esse, alios autem ab eis
retrahi honestis exercitiis occupatos. Ergo in quibusdam
invenitur fomes intensior quam in aliis.
4. Præterea, sicut corruptio fomitis ex peccato primi
parentis procedit, ita etiam et aliæ pœnalitates, ut passibilitas et mortalitas, et hujusmodi. Sed alia· pœnalitates
semper in homine crescunt, quanto humana natura a primo parente longius recedit per successionem generationis :
quia communiter dicitur, quod homines sunt nunc brevioris
vitæ et minoris virtutis quam antiquitus. Ergo et simili
ratione corruptio fomitis magis in filiis quam in parentibus
invenitur.
5. Præterea, constat quod aliæ pœnalitates intenduntur
et remittuntur secundum diversas complexiones corporis :
ex quo causatur quod quidam sint aliis passibiliores et
brevioris vitæ. Si ergo per eamdem causam invenitur in nobis
fomes per quam et aliæ passibilitates, videtur quod secundum diversas complexiones hominum intendatur et remittatur.
Sed contra, consequens naturam æqualiter invenitur in
omnibus habentibus naturam. Sed fomes consequitur humanam naturam sicut corruptio ejus, sicut dictum est. Ergo
cum omnes homines æqualiter humanam naturam participent, videtur quod etiam æqualiter corruptionem tomitis
incurrant.
Præterea, æqualitas pœnæ debet respondere æqualitati
culpæ. Cum ergo non sit major culpa originalis in uno quam
in alio, quia una pœna omnibus pro ilia culpa debetur,
scilicet carentia visionis divinæ, videtur quod etiam infectio
originalis non sit in uno magis quam in alio.
Solutio. — Respondeo dicendum, quod cum corruptio
fomitis sit per se infectio humanæ naturæ, oportet idem esse
judicium de intensione ejus et de intensione humanæ naturæ.
Natura autem ipsa potest considerari dupliciter : vel quantum
ad rationem speciei, et sic æqualiter in omnibus invenitur ;
vel inquantum redundat perfectio naturæ in perfectionem
individui per modum quo ex principiis speciei sequuntur
operationes individuorum, et secundum hoc unus homo alio
est potentior in explendis operationibus speciem consequen­
tibus1 ; unus enim alio promptior est ad intelligendum vel
1. Parm. : « concernentibus. »

ad ratiocinandum, et sic de aliis. Similiter est etiam de cor­
ruptione fomitis : quia si consideretur secundum quod per'
se naturam respicit, sic proculdubio æqualiter in omnibus
invenitur, et hæc est absoluta consideratio ejus. Quod enim
subtrahatur rectitudo illa quæ omnes vires animæ in unum
continebat, hoc omnibus æqualiter convenit : quia privatio,
quantum in se est, non suscipit magis et minus. Sed si con­
sideretur secundum hoc quod infectio originalis redundat
in infectionem personæ, inquantum potentiæ sua rectitu­
dine carentes in turpes operationes inclinant ; sic in uno
est major corruptio fomitis quam in alio, scilicet inquantum
vel per naturalem complexionem, vel per consuetudinem,
concupiscibilis vel irascibilis in uno est efficacior et ferventior ad suum actum quam in alio : et per hunc etiam modum
fomes dicitur post baptismum diminui, inquantum gratia
retardat impetum concupiscibilis et irascibilis, in contra­
rios actus inclinans.
Ad primum ergo dicendum, quod causa inducens originale
peccatum, non est actualis delectatio quæ est in coitu, sed
concupiscentia habitualis, quæ est in generante ; illa autem,
non potest majorem concupiscentiam inducere in prole quam
sit in parente, quia generans generat sibi simile ; et ideo
non sequitur quod post multas generationes aliquis magis
sit infectus originali peccato, sed eodem modo ; sicut et omnes
proprietates naturam consequentes, eodem modo in tota;
natura inveniuntur.
Ad secundum dicendum, quod diversitas complexionis
est ex diversa dispositione materiæ, quæ principium individuationis est ; quæ quanto magis est disposita, tanto perfec­
tius naturam speciei consequitur, secundum quod est prin­
cipium personalium operationum : et per hunc etiam modum
potest esse fomes in quibusdam intensior in comparatione
ad operationes quæ individuo debentur ; non autem abso­
lute prout naturam respicit.
Et per hoc patet solutio ad tertium : quia etiam illa faci­
litas1 quæ ex consuetudine relinquitur, est secundum hoc
quod potentiæ inclinantur ad actus individui.
Ad quartum dicendum, quod aliæ passibilitates non sunt
modo magis in homine quam antiquitus fuerint a12 temporediluvii ; unde etiam3 David de hominibus sui temporis loqui1. AI. : « facultas. »
2. Parm. omittit incaute : « a. »
3. At : « enim. »

tur. psalm, lxxxix, 10 : Dies annorum nostrorum in ipsis
septuaginta anni. Sed verum est quod ante diluvium homines
diutius vivebant, virtute divina hoc faciente ad generis
humani multiplicationem.
Ad quintum dicendum, quod aliæ passibilitates, ut mor­
talitas et hujusmodi, non intenduntur et remittuntur ex
diversitate complexionis, secundum quod naturam respiciunt ;
unde mortale, prout est differentia naturam speciei consti­
tuens, non recipit magis et minus, sed solum secundum quod
ad consistentiam et operationes individui comparantur.

QUÆSTIO II
[!
Deinde quæritur de causa originalis infectionis ; et circa
hoc quæruntur tria : 1° utrum a Deo sit ; 2° utrum divinam
sapientiam deceat quod hoc modo permittit animam macu­
lari ; 3° utrum animæ ex sua creatione sint inæquales, ut
Magister in Littera dicit.

ARTICULUS PRIMUS
Utrum infectio peccati originalis sit a Deo

Ad primum sic proceditur. 1. Videtur quod infectio ori­
ginalis a Deo sit. Anima enim, dum creatur, infunditur,
ut Augustinus1 dicit. Sed anima in infusione maculatur.
Ergo et in creatione ; et sic a Deo maculam habet.
2. Præterea, Magister supra dixit, quod si angelus in
primordio suæ creationis malus fuisset, sequeretur Deum
mali esse auctorem. Sed anima in principio suæ creationis
maculata est. Ergo sequitur quod illius maculæ Deus sit causa.
3. Præterea, ut Augustinus dicit, lib. II De libero arbitrio,
cap. i. col. 1239, t. I, omnis pœna a Deo est. Sed hæc infectio,
præcipue secundum quod post baptismum remanet, pœna
quædam est. Ergo a Deo est.
4. Præterea, quidquid consequitur principia naturæ, pro­
cedit ab auctore naturæ. Sed hujusmodi deordinatio ex prin­
cipiis naturæ consequitur, ut supra dictum est, inquantum
quælibet vis naturaliter in suum objectum tendit. Ergo a
Deo. qui est auctor naturæ. procedit.
1. Codices non habent indicationem loci. Nicolai affert cap. xiv
De eccl. dogm., coi. 1216, t. 8 ; opus autem istud Augustino non esse
adscribendum sæpius dictum est.

5. Præterea, nihil est ordinatum ad bonum nisi quod a
Deo est1. Sed fomes est promovens ad bonum, maxime secun­
dum quod post baptismum remanet. Ergo a Deo est.
Sed contra, Damascenus dicit, lib. III Fidei orth., cap. vi,
•coi. 1006, t. I, quod Christus assumpsit quod in natura nostra
plantavit. Sed corruptionem fomitis non assumpsit. Ergo
fomes in natura nostra ab ipso non est.
Præterea, Augustinus dicit in lib. LXXXIII Quæsi.,
quæst. m, col. 11, t. λΛΙ, quod illud quo homo fit deterior,
non potest esse a Deo. Sed per infectionem fomitis tota
humana natura deleriorata est. Ergo talis infectio a Deo
non est.
Solvtio. — Respondeo dicendum, quod in infectione
originalis peccati est considerare rationem culpæ et pœnæ.
Culpæ siquidem rationem habet, inquantum ex voluntate
inordinata primi parentis talis defectus consecutus est ;
unde sicut actuale peccatum ipsius Ada
*,
per quod voluntas
ejus deordinata est, non habet Deum auctorem, ita etiam
nec ab ipso est totus defectus consequens, secundum quod
rationem culpa? habet. Si autem consideretur secundum
quod deficit ab aliqua perfectione, sic pœna est ; et hujus­
modi pœnæ quidem Deus causa est. Sed sciendum est quod
non eodem modo est causa omnis pœnæ. Quædam enim
pœna est per inflictionem alicujus contrarii affligentis vel
corrumpentis ; et talis equidem pœna est a Deo agente, a
•quo omnis actio, secundum quod ordinata est, et passio
per consequens, principium sumit. Omnis autem pœna,
cum justa sit, ordinata est. Quædam vero pœna est quæ
simpliciter in ablatione vel defectu consistit, sicut est sub­
tractio gratiæ, et aliquid hujusmodi ; et hæ quidem pœnæ a
Deo sunt, non quidem sicut ab agente aliquid, sed potius
sicut a non influente talem perfectionem : quia in ipso est
influere, et utriusque sua voluntas causa est. Si ergo consi­
deretur fomes secundum quod est pœna, non dicit aliquam
pœnam inflictam, quia supernaturalia principia non suppo­
nunt aliquid positive in homine, sed pertinet ad illud genus
poenarum quod in solo defectu consistit ; ex hoc enim concu­
piscentia vel fomes inordinate inclinat, quia subtractum est
vinculum originalis justitia?, inferiores vires in obedientia
rationis connectens2 ; et secundum hoc dicitur hujusmodi
pœnæ Deus causa esse, inquantum illam originalem justitiam
1. Parm. : « quod a Deo non sit. »
2. AI. : « convertens ; » Parm. : « continens. »
COMMENT.

non confert homini nato quam primo homini creato contu­
lerat.
Ad primum ergo dicendum, quod creatio et infusio, licet
simul sint, respectu animæ tamen differunt ; quia creatio
dicitur secundum respectum ad principium a quo est anima
tantum : infusio vero dicitur secundum respectum ad duo,
scilicet ad principium a quo procedit et ad materiam quam
perficit. Cum ergo dicitur : anima creatione maculatur, abla­
tivus iste potest denotare habitudinem alicujus causæ, et
sic falsa est : quia creatio animæ non est causa quod macu­
letur ; nihil enim ex creatione anima habet quod a Deo non
sit ; vel potest denotare concomitantiam, et sic vera est :
quia dum creatur, maculatur ; ex quo tamen non sequitur
quod Deus maculæ auctor sit. Cum vero dicitur : anima infu­
sione maculatur, si ablativus concomitantiam designat abso­
lute, vera est ; si autem denotet habitudinem causæ, duplex
est : quia vel intelligitur infusio esse causa maculæ ex parte
principii a quo, et sic falsa est ; vel ex parte termini ad quem,
et sic vera est.
Ad secundum dicendum, quod non est simile de anima
et de angelo : angelus enim creatus est non ut forma alterius
corporis ; unde non poterat ex parte materiæ defectus inci­
dere, sed oportebat quod si in principio creationis peccati
maculam habuisset, hoc ex parte1 creantis esset ; anima vero
creatur ut actus cujusdam corporis, ex cujus conjunctione
potest aliquam maculam contrahere : nec sequitur quod
maculæ illius Deus principium sit.
Ad tertium patet responsio per ea quæ dicta sunt.
Ad quartum dicendum, quod quamvis ferri in delecta­
bile carnis sit de natura ipsius concupiscibilis absolute con­
siderate, non tamen est de natura ejus secundum quod est
humana, id est per rationis judicium nata ordinari, et præcipue secundum hoc quod in natura humana potuit esse
talis perfectio in ratione qua concupiscibilem penitus ordi­
naret ; et ideo quando præter ordinem rationis in suum objec­
tum fertur ex defectu quodam contingit : et causa istius
defectus, inquantum culpæ rationem habet, ex Deo non est,
ut dictum est.
Ad quintum dicendum, quod fomes per se in malum incli­
nat, sed quod in bonum promoveat, hoc est per accidens ;
unde non sequitur quod quodlibet modo consideratus ex
Deo sit : quia ex quolibet malo aliqua bona per accidens
proveniunt.
1. AI. : « quod ex parte.

ARTICULUS II

Utrum conveniat sapienliæ divinæ
infundere animam corpori, a quo contrahat maculam
Ad secundum sic proceditur. 1. Videtur quod divinam
sapientiam non deceat quod anima corpori infundatur, ex
quo maculam contrahit. Nullus enim sapiens ponit thesau­
rum suum in loco in quo inquinatur. Sed anima pretiosis­
simus thesaurus Dei est, imagine1 Dei insignita. Ergo non
decet divinam sapientiam ut tali corpori infundatur ex quo
maculam contrahat.
2. Præterea. si Deus aliquem in inferno poneret sine
propria culpa, non esset decens justitiæ ejus et sapientiae.
Sed ex hoc quod anima ex infusione maculatur, reatum infer­
nalis pœnæ incurrit. Ergo non decet Deum ut tali corpori
eam infundat.
3. Præterea, infectio spiritualis est pejor quam corporalis.
Sed consulitur infectis lepra corporali ut a coitu abstineant,
ne filios infectos generent. Ergo multo fortius et Deus insti­
tuere debuit ut homines a carnali opere cessarent, ex quo
per coitum genitos maculam originalis culpæ contrahere
necesse est.
4. Præterea, nullus artifex sapiens12 facit tale opus ex quo
sua intentio perfici non potest. Sed finis propter quem Deus
fecit hominem, est ut ejus beatitudine perfruatur. Cum ergo
per hoc quod anima tali corpori infunditur, reatum incurrat
ut visione careat Dei, videtur quod hoc sapientiam Dei non
deceat.
5. Præterea, ut Fulgentius, De dupl. prædest., lib. I,
cap. xix, col. 167, dicit, Deus illius rei est ultor cujus non
■est auctor. Ergo eadem ratione illius rei non est auctor ex
qua de necessitate consequitur hoc cujus est ultio3. Sed ex
unione animæ ad tale corpus, de necessitate sequitur infectio
originalis culpæ cujus Deus est ultor. Ergo tali corpori ani­
mam unire Deum non decet.
Sed contra, non est decens ut Deus opera sua mutet. Sed
Deus sic instituit ut homines per sexuum commixtionem
generarentur, et quod corpori per coitum seminato anima
infundatur. Ergo non decuit ut Deus hoc mutaret.
1. Parm. : « ut est. »
2. AI. : « faciens. »
3. Parm. : « ultor. »

Præterea, non est sapientis inducere majorem defectum,
ut minor defectus vitetur. Sed major detectus esset si huma­
num genus non multiplicaretur, per cujus multiplicationem
electorum numerus impletur, quam quod puer in culpa ori­
ginali nascatur. Ergo non decet Deum ut multiplicationem
naturalem humani generis cessare faciat ad originalis pec­
cati infectionem vitandam.
Solutio. — Respondeo dicendum, quod sicut bonum
gentis divinius est quam bonum unius hominis, ut in I Ethi­
corum, cap. ii, dicitur, ita etiam bonum universi præpollet
bono particularis rei et specialis naturæ ; unde etiam defectus
in universum redundans deterior est. Si autem humani
generis naturalis multiplicatio tolleretur, in defectum totius
universi redundaret : quia vel subtraheretur natura aliqua
de universo quæ ad perfectionem universi confert, vel etiam
alicui parti universi sua naturalis perfectio tolleretur, secun­
dum quod unumquodque natum est sibi simile generare,
et utrumque in defectum universitatis redundaret ; et ideo
non debuit intermitti humanæ generationis processus natu­
ralis ut infectio originalis vitaretur. Et præterea, iste est
ordo naturalis in rebus, ut posteriori remoto id quod prius
est remaneat, nec ad ejus remotionem tollatur, sicut quando
removes vitium, remanet esse, ut in libro De causis, propos.
1, dicitur. Bonitas autem naturalis præexistit omni superad­
dit® bonitati, et acquisitæ et gratis collatæ ; unde, subtracta
illa bonitate quam Deus humanæ naturæ gratis contulerat,
scilicet originalis justitia, non congruit ordini quem divina
sapientia rebus instituit, ut aliquid eorum quæ ad naturalem
bonitatem pertinent immutetur, et præcipue cum remaneat
in natura facultas ad recuperandum illud quod deperditum
est, vel aliquid eo excellentius.
Ad primum ergo dicendum, quod sicut non esset sapiens
qui thesaurum in loco mundo conservabilem in immundo
reponeret, ita esset valde insipiens qui thesaurum non aliter
conservabilem quam in immundo1 etiam in immundo non
collocaret, et præcipue si emundandi thesaurum possibili­
tas remaneret. Dico etiam quod anima habet talem naturam
ut tali corpori uniatur ; unde si tali corpori non uniretur,
oporteret quod vel omnino anima non crearetur, vel quod
alterius naturæ esset ; et si alterius naturæ esset, hæc natura
non esset. Unde constat quod hanc naturam conservari impos­
sibile est nisi per hunc modum.
1. Parm. omittit : « quam in immundo. »

Ad secundum dicendum, quad pœna inferni est duplex.
Quædam est quæ pro peccato actuali debetur ; et ista est
corruptio alicujus boni quod etiam ex naturalibus principiis
naturam humanam consequitur ; unde injustum esset ut
aliquis talem pœnam subiret nisi per hoc quod per propriam
culpam illam meruisset. Quædam vero pœna est originali
debita, quæ nihil subtrahit eorum quæ naturæ ex principiis
suis debentur, sed aliquid humanam facultatem excedens
tollit, in quod tamen ordinata erat per aliquid naturæ gratis
collatum ; unde nulla injuria isti homini fit, si non sibi datur
quod suæ naturæ non debetur secundum quod eam accepit.
Ad tertium dicendum, quod lepra est corruptio illius boni
quod principia naturæ consequitur, et sanari non potest ;
sed originalis infectio est corruptio illius boni quod prin­
cipia naturæ non sequitur et curabilis est ; et ideo non est
similis ratio de utroque.
Ad quartum dicendum, quod ad hoc Deus creaturam facit
ut unaquaeque de sua bonitate participet quantum possibile
est ; meliusque est ut secundum 'aliquem modum participet
quam nullo modo. Dico ergo quod quamvis illi qui in peccato
originali nascuntur, sint obnoxii ut priventur illa partici­
patione divinæ bonitatis quæ beatos efficit in patria, tamen
participant et facultatem participandi habent secundum
modum qui possibilis naturæ est secundum suorum princi­
piorum conditionem. Unde patet quod non penitus deficit
opus Dei a fine in quem ordinatum est, et præcipue cum
veniendi in ulteriorem participationem facultas non tollatur.
Ad quintum dicendum, quod originali culpæ debetur pœna
secundum hoc quod culpa est, et hoc non habet ex
unione animæ ad corpus, sed ex voluntate primi parentis,
quod culpa sit ; unde quamvis Deus animam corpori uniat,
non sequitur quod sit causa illius cujus ultor est.

ARTICULUS 111

Utrum animæ sini æquales in sua creatione
Ad tertium sic proceditur. 1. Videtur quod anima ex sui
creatione sint æquales. Differentia enim formalis diversificat speciem. Sed anima est forma corporis. Cum omnes
ergo homines unius sint speciei, videtur quod ex parte animæ
nulla sit differentia in hominibus.
2. Præterea, Gregorius dicit, lib. XXI Moral., c. xv,
coi. 203, t. II, quod omnes homines sunt natura pares. Sed

838

COMMENTUM IN LIB. II SENTENTIARUM

dignitas rei præcipue attenditur secundum formam suam.
Si ergo unus homo habet animam ex creatione anima alte­
rius nobiliorem, unus homo etiam secundum naturam alii
præponeretur, quod est contra auctoritatem inductam.
3. Præterea, ut in II,De gener., text. 56, dicitur, idem semper
est natum facere idem ; unde oportet quod ab agente uni­
formi sit effectus uniformis. Sed anima immediate a Deo
creatur. Cum ergo in Deo nulla sit diversitas, videtur quod
animæ inæquales ex creatione non sint.
4. Si dicatur quod, quamvis non habeant diversitatem
ab agente, habent tamen ex materia ; contra. Formæ quæ
secundum diversitatem materiæ diversificantur, de potentia
materiæ. educuntur, ut in formis corporalibus patet. Sed anima
rationalis non educitur de potentia materiæ : quia, ut in
XVI De animalibus1, dicitur, intellectus est ab extrinseco.
Ergo nec etiam ex diversitate materiæ inæqualitas in ani­
mabus esse potest.
5. Præterea, in III Meiaph., text. 11, Philosophus dicit,
quod in individuis unius spèciei non est prædicatio secundum
prius et posterius. Sed in diversis speciebus contingit esse
hujusmodi prædicationem, ut scilicet genus de eis secundum
prius et posterius prædicetur. Tunc autem præcipue videtur
quod species per prius generis prædicationem recipiat, quando
nobilior forma vel differentia naturam generis participat.
Ergo in individuis hoc non contingit ut unus homo nobiliorem
formam quam alius possideat. Ergo videtur quod nec unus
homo animam ex creatione nobiliorem habeat quam alius.
G. Sed contra, in I De anima, comm. 53, Commentator
dicit, quod diversitas materiæ ex diversitate formæ procedit.
Sed videmus in hominibus ex parte corporis magnam diver­
sitatem, secundum quam unus alio ad bonum et malum
promptior est, ut patet in diversis hominnm complexionibus.
Ergo oportet quod eorum animæ ex sua creatione diversi­
tatem habeant.
7. Præterea, videmus ad sensum, quosdam homines esse
melioris intellectus quam alios. Sed bonitas intellectus non
potest causari ex parte corporis : quia intellectus a corpore
absolutus est, ut in III De anima, text. 19 et 20, probatur.
Ergo oportet quod hoc contingat ex diversitate quam animæ
a sua creatione habent.
Solutio. — Respondeo dicendum, quod de anima et angelo
est duplex opinio. Ouidam enim dicunt animam et angelum
1. Sive lib. II De general, animal., juxta seriem novam, cap. in.

ex materia et forma compositum, vel ex aliquibus duobus,
quæ sunt partes essentiæ ejus : et secundum hoc potest forte
aliquis modus inveniri quo assignetur differentia animarum
et angelorum, ut sint plures in specie una etiam ex seipsis ;
quia unitas speciei erit ex principio formali in ipsis, diversitas
autem individuorum est ex diversitate materialis principii,
et ex hac etiam posset in eis gradus quidam nobilitatis attendi :
et hoc videntur verba Magistri1 sonare, qui dicit eo modo
in animabus esse differentiam quo etiam in angelis est. Sed
quia supra dictum est, secundum aliam opinionem, quia
anima et angelus naturæ simplices sunt, et non est in cis
compositio, nisi ex esse et quod est ; ideo oportet quod quæ­
cumque differentia in eis est ex seipsis, sit differentia formalis,
speciei diversitatem inducens : et propter hoc etiam factum
est quod in angelis tot sunt species quot individua ; et ideo
non est possibile ut diversitas animarum ponatur ad modum
illum quo distinguuntur gradus in natura angelica, cum
omnes animæ rationales unius speciei sint, differunt autem
numero solo. Omnis autem talis diversitas ex materia cau­
satur ; et ideo, cum anima non habeat materiam partem sui,
oportet quod diversitas et distinctio gradus in animabus
causetur ex diversitate corporis : ut quanto corpus melius
complexionatum fuerit, nobiliorem animam sortiatur, cum
omne quod in aliquo recipitur per modum recipientis sit
receptum : et hoc quidem duplici signo patet. Primo ex his
quæ diversi generis sunt : quia unumquodque invenitur
tanto nobilius genus animæ participare, quanto corpus ejus
ad nobilius genus complexionis pertingit, ut in hominibus,
brutis et plantis. Unde etiam in his quæ sunt unius generis,
ex hoc contingit diversitas animarum, quod est in corporibus
diversitas : et hoc etiam patet ex signo boni intellectus,
quod Philosophus in II De anima, text. 94, dat1
2, dicens eos
qui sunt boni tactus et molles carne aptos mente esse. Bonitas
autem tactus ex aequalitate complexionis contingit : quia
oportet ut instrumentum tactus inter contraria tangibilia
sit medium ; et quanto magis pervenit ad medium, tanto
melior erit tactus. Unde patet quod ex diversitate corporis
animarum diversitas resultat.
Ad primum ergo dicendum, quod diversitas formalis
est duplex. Quædam quæ est formæ per se, secundum id
quod ad rationem formæ pertinet : et talis diversitas formæ
1. In cod. quibusdam : « Augustini, »
2. Parm. addit : « intelligere. »

diversitatem speciei inducit. Est autem quædam diversitas
formæ non per se, sed per accidens, ex diversitate materiæ
resultans, secundum quod in materia melius disposita dignius
forma participatur ; et talis diversitas speciem non diversificat et hæc est diversitas animarum.
Ad secundum dicendum, quod Gregorius loquitur de
paritate et imparitate quæ attenditur secundum dominium
et subjectionem : quia unus homo ex natura sua non
habet quod dominetur alii. Unde patet quod non est ad
propositum.
Ad tertium dicendum, quod quamvis Deus sit unum
agens in quo nulla est diversitas, tamen quia per voluntatem
agit, potest multiformes effectus producere pro libito sua3
voluntatis. Sed hoc esse non potest quod aliqua in specie
convenientia, in forma habeant diversitatem : quia hæc
contradictionem implicant ; et ideo oportet quod diversitas
quæ est in animabu.s ejusdem speciei, in diversitatem mate
riæ reducatur.
Ad quartum dicendum, quod quamvis anima rationalis
non educatur de potentia materiæ, tamen creatur in maleria, ut actus ipsius ; et ideo oportet quod in ea per
modum materiæ. recipiatur.
Ad quintum dicendum, sicut ad primum.
Ad sextum dicendum, quod diversitas materiæ potest
accipi dupliciter. Vel diversitas partium speciei, id est par­
tium specie differentium, sive formaliter, ut manus, pes et
hujusmodi ; et talis diversitas causatur ex parte formæ :
quia ex hoc quod forma est talis, oportet quod corpus sit
sibi sic dispositum. Est autem quædam diversitas mate­
rialis tantum, quæ ad speciem non pertinet, sed ad indivi­
duum tantum ; et ista redundat ex materia in formam,
et non e converso.
Ad septimum dicendum, quod quamvis intellectus sit
absolutus a corpore quantum ad propriam operationem,
quæ corporali organo non expletur, tamen conjunctionem
habet ad corpus dupliciter : scilicet ex parte essentiæ, quæ
forma corporis est, et ex parte inferiorum potentiarum, ex
quibus intellectus recipit ; et per istum modum diversitas
corporis in diversitatem intellectus redundat.
EXPOSITIO TEXTUS

« Ut post dominari non valeat. » Videtur ex hoc quod aliquis
eundo post concupiscentias, dominium originalis peccati

revocet ; et ita ex actuali peccato culpa originalis redit. —
Sed dicendum quod per peccatum actuale dupliciter dominium
concupiscentiæ revocatur : tum quia gratia tollitur quæ impe­
tum concupiscentia: mitigabat ; tum quia per peccatum actuale
pronitas in peccatum augetur. Neutro autem modo originale
redit, ut ex prædictis patet : quia etsi gratia subtrahitur, non
tamen per actum originis ; unde non originalis macula, sed
actualis consequitur. Similiter etiam ex hoc quod pronitas
per consuetudinem augetur : quia hoc non pertingit ad id quod
naturæ est, quam per se originale respicit ; sed personam conse­
quitur ex actibus personalibus relicta.
« Prætereat reatu, et maneat actu. » Actus non sumitur hic
pro operatione : quia sic originale peccatum in actu non con­
sistit ; sed per modum quo actus contra potentiam dividitur,
ut id quod jam præsens est, actu esse dicatur, sicut cæcitas
in actu esse dicitur quando aliquis actu cæcus est.
« Quibusdam videtur quod sicut anima a reatu purificatur,
ita et caro ab illa pollutione purgatur. » Utraque opinio vera
est secundum aliquid intellecta : quia si accipitur pollutio
carnis quantum ad hoc quod personam respicit, sic in baptismo
mundatur, ut jam per illam pollutionem anima illius hominis
infici non possit : inquantum vero respicit naturam, sic non
purgatur, quia infectio illa in prolem ex actu naturæ propa­
gatur.
« Non tamen, ut aiunt, fit præjudicium veritati. » Verum est,
si intelligatur de veritate fidei, quia contrarium fidei non est ;
tamen est contra veritatem quam ratio adinvenire potest, et
experientia docet.
« Quia cum infunditur corpori, condelectatur. » Hoc non
potest esse : quia illa delectatio aut diceret operationem ali­
quam ; et sic esset peccatum actuale, ut Magister dicit : aut
diceret naturalem inclinationem, qua anima corpori conjun­
gitur, et in hoc non potest esse peccatum : quia quod naturale
est malum esse non potest.

DISTINCTIO ΧΧΧΠΙ
An peccaia omnium præcedentium patrum paruuli
originaliter trahant, ut peccatum Adæ

Prædictis adjiciendum videtur an peccata præcedentium
patrum ad parvulos transeant, sicut illud primi hominis delic­
tum in omnes carnaliter genitos diximus redundasse ; et, si
peccata parentum transeant in parvulos, utrum omnium qui
fuerant ab Adam usque ad ipsos, an aliquorum, et non omnium.
De hoc Augustinus, in Enchir., cap. xlvii, coi. 255, t. VI,
ambigue disserit. Videtur enim approbare peccata parentum
præcedentium imputari parvulis, non omnium tamen qui fue­
runt ab Adam, ne importabili et nimia sarcina in pœna æterna
gravarentur parvuli, sed tantum eorum parentum qui eos a
quarta generatione præcesserunt. Quod confirmat illis verbis,
quibus in Exodo, cap. xx, 5, Dominus ait : Ego sum Deus visi­
tans iniquitates patrum usque in tertiam et quartam generationem :
quasi peccata parentum proximorum tantum parvulis impu­
tentur, et non alia, quod est per moderationem divinæ mise­
rationis. Et quod non illud solum primi hominis delictum
parvulos teneat, sed etiam alia, illi quibus ita videtur, ex eo
confirmant, quod etiam parvuli, non modo majores, dicuntur
baptizari in remissionem peccatorum per pluralem numerum,
non per singularem, in remissionem peccati ; et David de legi­
timo matrimonio procreatus dicit, psal. l, 7 : In iniquitatibus
conceptus sum, et in peccatis concepit me mater mea. Non dicit
in iniquitate vel peccato. Unde putant non tantum illud unum
peccatum originale, sed etiam plura quæ in peccato Adæ reperiri possunt et alia parentum peccata parvulis imputari.

Quod in illo uno primo peccato plura reperiuntur
Quod vero in actuali peccato Adæ plura notari valeant pec­
cata, Augustinus, in Enchir., cap. xlv, coi. 254, t. VI, insinuat :
« Possunt, inquit, intelligi peccata plura in una transgressione
Adæ, si in sua quasi membra dividatur. Nam et superbia est
illic, quia homo in sua potius esse quam Dei potestate dilexit ;
et sacrilegium, quia Deo non credidit ; et homicidium, quia se
in mortem præcipitavit ; et fornicatio spiritualis, quia integritas
mentis humanæ serpentina persuasione corrupta est ; et furtum
quia cibus prohibitus usurpatus est ; et avaritia, quia plus
quam sufficere illi debuit, appetivit ; et si quid aliud in hoc
uno inveniri potest. » Deinde de parentum præcedentium pec­

catis, utrum parvulis imputentur, magis opinando, quam asse­
rendo disceptat, ita inquiens, ibid., cap. xlvi : « Parentum pec­
catis parvulos obligari non solum primorum hominum, sed
etiam ipsorum de quibus nati sunt, non improbabiliter dicitur.
Illa quippe divina sententia, Exod., xx, 5 : Reddam peccata
patrum in filios, tenet eos ante regenerationem, usque adeo
ut etiam de legitimo matrimonio procreatus dicat, psalm, l,
7 : In iniquitati hits conceptus sum, et in peccatis concepit me mater
mea. Non dixit iniquitate vel in peccato, cum et hoc recte
dici posset ; : ed iniquitates et peccata dicere maluit, quia et.
in illo uno, quod in 'omnes homines pertransit, atque tam
magnum est, ut eo mutaretur in necessitatem mortis humana
natura, reperiuntur, sicut supra disserui, plura pec· ata ; et
alia parentum, quæ non ita possunt mutare naturam, reatu
obligant filios, nisi gratia Dei subveniat. Sed de peccatis alio­
rum parentum quibus ab ipso Adam usque ad patrem suum pro
generationibus suis quisque succedit, non immerito disceptari
potest utrum omnium malis actibus et multiplicatis delictis
originalibus, qui nascitur implicetur, ut tanto pejus quanto
posterius quisque nascatur ; an propterea Deus in tertiam et
quartam generationem de peccatis parentum posteris eorum
comminetur, quia iram suam quantum ad progeneratorum
culpas non extendit ulterius, moderatione miserationis suæ,
ne illi quibus regenerationis gratia non confertur, nimia sarcina
in ipsa æterna damnatione premerentur, si cogerentur ab ipso
initio generis humani, omnium præcedentium parentum suo­
rum originaliter peccata contrahere et poenas pro eis debitas
pendere. An aliquid aliud de re tanta, Scripturis sanctis dili­
gentius perscrutatis ac tractatis, valeat vel non valeat reperiri.
temere affirmare non audeo. » Ecce perspicuum fit lectori
Augustinum superiora dixisse non asserendo, sed diversorum
opiniones referendo.
Ostendit Augustinum sibi /ore contrarium, si id sentiret
Alioquin sibi ipsi contradicere ostenderetur, qui in eodem
libro, cap. xcm, coi. 275, omnium mitissimam dicit esse pœnam
parvulorum, qui originali tantum tenentur peccata, his verbis :
« Mitissima sane pœna eorum erit qui præter peccatum quod
originale contraxerunt, nullum insuper addiderunt, et in cæteris
qui addiderunt, tanto quisque ibi tolerabiliorem habebit dam­
nationem, quanto hic minorem habuit iniquitatem. » Ecce hic
aperte dicit parvulorum pœnam omnium aliarum poenarum esse
levissimam. Quod si est, non igitur peccatis patrum præceden­
tium obligantur nisi Adæ. Si enim pro peccatis actualibus paren­
tum æternaliter punirentur, et pro suo originali, non jam minus,
sed forte magis quam ipsorum parentes punirentur. Non igitur
pro peccatis parentum actualibus, nec etiam pro actualibus

primi parentis, sed pro originali, quod a parentibus trahitur,
parvuli damnabuntur : pro eo nullam aliam ignis materialis
vel conscientiæ vermis pœnam sensuri, nisi quod Dei visionecarebunt in perpetuum. Uno igitur, et non pluribus peccatis,
parvuli obligati sunt. Unde etiam ea quibus illa opinio muniri
videtur, scilicet quod peccata et iniquitates in parvulis ali­
quando Scriptura esse significat, utens plurali numero, ita
determinat Augustinus in eodem libro·, cap. xliv, col. 253,
quia in Scriptura per singularem numerum pluralis numerus
sæpe significari solet, ut ibi, Num., xxi, 7 : Ora ergo ad Deum,
ut auferat a nobis serpentem. Non ait serpentes, quod patiebatur
populus. Et e converso per pluralem significatur singularis
numerus, ut in Evangelio Matth., n, 20 : Mortui sunt enim qui
quaerebant animam pueri. Non ait mortuus est, cum loqueretur
de Herode. Et Exod., xxxu, 31 : Fecerunt deos aureos ; cum
unum fecerint vitulum, de quo dixerunt : Isti sunt dii tui,
Israel. Ita et illud originale unum plurali numero significatur,
cum dicimus parvulos in peccatorum remissionem baptizari
et in peccatis vel iniquitatibus concipi.
An actuale peccatum Adæ sit graviu i cæteris

Hic quæri solet utrum peccatum transgressionis Adæ, ex
quo processit originale et in quo plura superius notata sunt
peccata, gravius fuerit cæteris peccatis. Quibusdam ita esse
videtur, quia illud peccatum totam humanam naturam muta­
vit, sicut Augustinus, in Enchir., cap. xlviii, coi. 255, dicit :
« Illud unum peccatum in loco et habitu tantæ felicitatis
admissum1, tam magnum est ut in uno homine originaliter,
et, ut ita dixerim, radicaliter totum genus humanum damnare­
tur. » Idem, De civitate Dei, lib. XIV1
2, cap. xn, coi. 420, t. VII :
« Tanto majori injustitia violatum est illud mandatum, quanto
faciliori poterat observantia custodiri. Nondum enim ipsi3
voluntati cupiditas resistebat, quod de poena transgressionis
postea secutum est. » His aliisque utuntur4 auctoritatibus qui
illud peccatum cæteris aliorum hominum peccatis gravius esse
dicunt. Quod etiam ratione ostendere laborant hoc modo.
Magis nocuit illud peccatum quam aliquod aliorum, quia
totum humanum genus vitiavit ac morti utrique subdidit :
quod nullo alio peccato factum est. Majorem ergo effectum
mali habuit illud peccatum quam aliquod aliud.

1.
2.
3.
4.

AI. : « emissum. »
Parm. : « lib. IV. »
Al. deest « ipsi ».
Al. : « nituntur. »

Responsio contra illos, ubi alia peccata ostenduntur
illo majora
Ad quod dici potest, quia licet illud peccatum humanam
naturam mutaverit in necessitatem mortis, et in totum genus
humanum reatum diffuderit, non est tamen putandum gra­
vius fuisse peccato in Spiritum sanctum, quod neque hic neque
in futuro, ut Veritas ait, Matth., xn, dimittitur. Quod vero
totam humanam naturam corrupit, non ideo est quia gravius
fuerit cunctis aliis peccatis, sed quia ab homine commissum
est quando in uno homine tota humana natura consistebat ;
et ideo tota in eo corrupta est. Majoremque effectum mali
intulit quantum ad multiplices defectus qui ex eo manaverunt,
sed non quantum ad pœnam æternam quam graviorem non
meruit quam plures postea meruerint, per alia peccata ; immo
alios graviorem promeruisse credimus iram quam Adam
meruerit.
An illud peccatum sil primis parentibus dimissum

Si vero quæritur an illud peccatum primis dimissum fuerit
parentibus, dicimus eos per poenitentiam veniam consecutos.
Unde Augustinus in lib. II De baptismo parvulorum, cap. xxxiv,
-coi. 183, t. X : « Sicut illi primi parentes postea juste vivendo
creduntur per Domini sanguinem ab extremo liberati supplicio,
non tamen in illa vita meruerunt ad paradisum revocari, sic et
caro peccati, etiam remissis peccatis, si homo in ea juste vixerit,
non continuo meretur eam mortem non perpeti quam traxit a
propagine peccati. »
Quod peccata parentum visitentur in filios, et quod non sunt
adversa quæ Deus dicit in Exodo et in Ezechiete

%

Et licet peccatis parentum, nisi Adæ, parvuli non obligentur
non est tamen diffitendum1 peccata parentum in filios redun­
dare sicut Dominus in Exodo, cap. xx, 5, ad Moysem ait :
Ego Deus fortis, zelotes, visitans iniquitates patrum in filios
usque in tertiam et quartam generationem his qui oderunt me.
His verbis aperte insinuatur quod Deus reddit peccata patrum'
super filios tertios et quartos. Huic autem videtur adversari
quod Dominus in Ezechiele, cap. xvui, 2, ait : Quid est quod inter
vos parabolam vertitis in proverbium istud, dicentes : Patres
comederunt uvam acerbam, et dentes filiorum obstupescunt ?
Vivo ego, dicit Dominus. Si erit vobis ultra parabola hæc in pro­
verbium in Israel. Ecce omnes animæ1
2 meæ sunt : ut anima patris,
1. Ai. : « diffidendum. »

2. Al. : « in proverbium. Omnes animæ, » intermediis omissis.

ita et anima filii mea est : et anima quæ peccaverit, ipsa morietur .'
filius non portabit iniquitatem patris, et pater non portabit iniqui­
tatem filii. Justitia justi super eum erit, et impietas impii super
eum erit. His verbis videtur Deus corrigere per prophetam quod
male dixerat in lege. Si enim peccata patrum reddit in tertiam et
quartam generationem, injustitia videtur esse Dei, ut alius
peccet, et alius puniatur. Quomodo enim justum est alium
peccare et alium peccata luere1 ?

Determinatio prsemissarum auctoritatum convenientiam
ostendens
Sed, ut ait Hieronymus, In Ezech., cap. χνιπ1
2, coi. 167r
t. V, ne lex et prophetae, id est Exodus et Ezechiel, immo ipse
Deus, qui et hic et ibi locutus est, in sententiis discrepare
videantur, attendamus finem illius auctoritatis Exodi. Dicto
enim : Reddam iniquitates patrum in filios, addit : his qui
oderunt me ; per quod evidenter ostendit non ideo puniri
filios quia peccaverunt patres, sed quia eis similes quodam
hereditario malo Deum oderunt. Illud ergo quod in Exodo
Domitius dicit, sicut Hieronymus tradit, non id sonat quod
multi existimant, nec esi simile huic proverbio : Patres come­
derunt uvam acerbam, etc. Illud enim Exodi Hieronymus Super
Ezechielem, et Augustinus Super psalm, cviii, Deus laudem
meam ne tacueris, de filiis peccata patrum imitantibus acci­
piendum censent : super quos dicitur Deus reddere peccata
patrum, quia punit eos quod imitantur peccata patrum, non
quia patres peccaverunt. Non itaque corrigit Dominus in
propheta quod ante dixerat in lege, sed quomodo intelligendum sit aperit. Unde et illos qui prave intelligebant, arguit,
qui dicebant : Patres comederunt, etc.

Quare dixerit in tertiam et quartam generationem, et patres
tantum commemorat
Verumtamen si de imitatoribus malorum illud accipiturr
quare tertiam et quartam generalionem tantum commemoravitr
cum in qualibet generatione rei teneantur qui peccata patrum
imitantur ? Et quare patres commemoravit, cum et illi omnes
mali sint qui quorumlibet malorum peccata imitantur ? Sed
ideo patres specialiter nominavit, quia maxime patres filii
imitari solent quos praecipue diligunt ; et tertiam et quartam
generationem ideo commemoravit, quia solent parentes inter­
dum tandiu vivere donec filios tertios et quartos habeant, qui,
patrum iniquitates videntes, eorum impietatis heredes per imi1. AI. : « legere. »
2. Parm. : « cap. vin. »

tationem efficiantur. Secundum hunc modum recte intelligitur
ad litteram quod in Exodo dicitur.

Quomodo illud Exodi intelligi debeat secundum mysterium

.

Quod etiam mystice intelligendum esse ostenditur ex eo quod
parabola dicitur. Si enim parabola est, ut ait Hieronymus,
ibid., aliud verbis sonat, aliud sensu continet. Unde aliqui ita
edisserunt. Patrem in nobis esse dicunt levem puncturam1
sensuum, scilicet primum motum suggestionis vel cogitationis.
Filium vero, si cogitatio conceperit peccatum, in quo notatur
consensus, et delectatio mulieris. Nepotem, si quod cogitaveris
atque conceperis, opere compleveris vel complere decreveris,
in quo notatur consensus viri, sive patratio peccati. Prone­
potem autem, si non solum feceris, sed in eo glorieris : et hæc
est quarta generatio. Non quia tres præcesserint, sed quarta
dicitur, quia quarto loco a primo motu, qui est quasi pater,
.enumerat ur. Deus igitur primos et secundos motus, id est stimu­
los cogitationum, quos Græci « propatheias » vocant, sine
quibus nullus hominum esse potest, non puniet æternaliter ;
sed si cogitata quis facere decreverit, et quæ fecerit corrigere
noluerit : quæ sunt mortalia peccata, et tertia et quarta gene­
ratio.
Per quid probetur quod primus motus non
puniatur æternaliter
Ad probandum vero, ut ait Hieronymus, ibid., quod primus
pulsus cogitationis non puniatur æternaliter a Deo, illud de
Genesi, ix, 25, afferendum est. Cham enim peccavit irridens
nuditatem patris, et sententiam non ipse, sed filius ejus Chanaan accepit : Maledictus Chanaan, servus erit fratrum suorum.
Quæ enim justitia est ut pater peccaverit, et filius punitus sit ?
Sed in mysterio illud dictum est.
DIVISIO TEXTUS

Postquam determinavit de peccato originali quantum ad
principium et quantum ad terminum, ostendens quomodo a
parentibus contrahatur et quomodo per baptismum dimittatur
hic determinat de eo quantum ad numerum, inquirens utrum
originale sit unum vel multa ; et dividitur in duas. In prima
inquirit, si peccatum originale sit unum, quasi ex uno peccato
causatum et inductum; an multa, quasi ex peccatis omnium
præcedentium parentum relictum : et ostendit quod ex peccato
1. AL : « punctum.

primi parentis inducitur tantum. In secunda inquirit, si ex
peccato proximorum parentum aliqua pœna in filios redundet,
ibi : « Et licet peccatis parentum, nisi Adæ, parvuli non obli­
gentur, non est tamen diffitendum peccata parentum in filiosredundare. » Prima dividitur in duas : in prima ostendit quod
ex solo peccato primi parentis tota posteritas originali inficitur ;
in secunda inquirit de illo peccato primo, cujusmodi fuerit,
ibi : « Hic quæri solet utrum peccatum Adæ transgressionis,
ex quo processit originale, ... gravius fuerit cæteris peccatis. »
Prima dividitur in tres : in prima movet quæstionem ; in secunda
inducit probationem ad partem falsam, ad ostendendum
peccata praecedentium parentum in parvulos transire, ibi :
« De hoc Augustinus in Enchiridio ambigue disserit » ; in tertia
inducit ad partem veram, ibi : « Deinde de parentum praece­
dentium peccatis, utrum parvulis imputentur, magis opinando
quam asserendo disceptat. » Quod autem peccatum originale
ex pluribus peccatis causetur, et non ex uno tantum primi
parentis, tripliciter in secunda parte ostendit. Primo ex aucto­
ritate Exodi, xx, 5 : Ego sum Deus visitans iniquitates patrum
usque in tertiam et quartam generationem. Secundo ex hoc quod
in Scriptura originale pluraliter significatur, ibi : « Et quod non
illud solum primi hominis delictum parvulos teneat, sed etiam
alia, illi quibus ita videtur, ex eo confirmant quod etiam par­
vuli... dicuntur baptizari in remissionem peccatorum. » Tertio
ex multiplicitate peccati ipsius Adæ, ibi : « Quod vero in actuali
Adæ peccato plura notari valeant peccata, Augustinus in
Enchiridio insinuat. »
« Deinde de parentum praecedentium peccatis, utrum parvu­
lis imputentur, magis opinando quam asserendo disceptat. »
Hic inducit ea quæ sunt ad contrariam partem : et primo osten­
dit quod etiam ea quæ prædicta sunt ab Augustino, per modum
dubitationis tradita sunt ; secundo ostendit quod etiam ejus
sententia; contradiceret, si ita poneretur, ibi : « Alioquin sibi
contradiceret ; » ubi etiam solvit ea quæ pro parte alia indu­
cuntur, ibi : « Quod si est, non ergo peccatis patrum præcedentium obligantur, nisi Adæ. »
« Hic quæri solet utrum peccatum Adæ... gravius fuerit
cæteris peccatis. » Hic inquirit quale fuerit illud unum1 Adæ
peccatum, quod totam humanam naturam infecit ; et dividi­
tur in partes duas : in prima inquirit de gravitate ejus, utrum
scilicet cæteris peccatis gravius fuerit ; in secunda inquirit
de remissione ipsius, utrum scilicet primis1
2 parentibus remis­
sum sit, ibi : « Si vero quæritur an illud peccatum fuerit dimis­
sum primis parentibus, dicimus eos per poenitentiam veniam
consecutos. » Circa primum tria facit : primo movet quæstio1. Parm. omittit « unum ».
2. In editis : « cæteris. »

nem ; secundo inducit quamdam opinionem, et probationem
ejus, ibi : « Quibusdam ita esse videtur ; » tertio1 inducit
solutionem illius probationis, ibi : « Ad quod dici potest. »
« Et licet peccatis parentum, nisi Adæ, parvuli non obligentur,
non est tamen diffitendum peccata parentum in filios redun­
dare. » Ostenso quod peccata proximorum parentum in filios
non redundant quantum ad infectionem originalis maculæ
hic inquirit utrum in eos redundent aliquo modo quantum '
ad aliquam pcenam ; et dividitur in partes duas : in prima movet
dubitationem ; in secunda determinat eam, ibi : « Sed, ut ait
Hieronymus, ... attendamus finem illius auctoritatis. » Et
dividitur in duas : quia primo determinat eam, exponendo
auctoritates ad litteram ; in secunda exponendo eas mystice,
ibi : « Quod etiam mystice intelligendum esse ostendit. » Circa
primum duo facit : primo ponit auctoritates et expositionem
per quam ad concordiam reducuntur ; secundo excludit quam­
dam objectionem, ibi : « Verumtamen si de imitatoribus illud
accipitur, quare tertiam et quartam generationem tantum
commemoravit. »
« Quod etiam mystice intelligendum esse ostendit. » Hic
determinat dubitationem secundum mysticam positionem :
et primo ponit expositionem ; secundo inducit probationem
ejus quod supposuerat, ibi : « Ad probandum vero, ut
ait Hieronymus, quod primus pulsus cogitationis non puniatur
æternaliter a Deo, illud de Genesi afferendum est. »

QUÆSTIO PRIMA
Hic est duplex quæstio : prima de unitate originalis
peccati ; secunda de poena ejusdem.
Circa primum quæruntur tria : 1° si peccata proximorum
parentum in filios transeant quantum ad infectionem maculæ
originalis ; 2° dato quod non, si eos ad aliquam pcenam
obligant1
2 ; 3° si originale peccatum est unum vel multa.
ARTICULUS PRIMUS

Utrum aliquis contrahat maculam ex parentibus proximis3
Ad primum sic proceditur. 1. Videtur quod ex pro­
ximis parentibus aliquis contrahat maculam originaliter.
In successiva enim generatione hominum quanto accipitur
1. AI. : « in tertia. »
2. Parm. : « obligatur. »
3. I II Summæ theolog,, q. txxxi, ari. 2.

generans proximius, tanto efficacius similitudinem suam
in genito inducit ; unde filii magis assimilantur patribus
quam avis et proavis, et sic deinceps. Sed traductio origi­
nalis est secundum assimilationem generantis ad genitum :
quia in originali natus etiam in originali generat. Ergo magis
contrahit natus originaliter peccatum proximi parentis
quam1 peccatum Adæ.
2. Præterea, ex libidine coitus, ut supra dixit Fulgentius1
2,
relinquitur originale in piole. Sed libido illa est proximi
parentis, qualitercumque sumatur. Ergo ex peccatis proxi­
morum parentum, proles originaliter inficitur.
3. Præterea, omnium convenientium in specie est eadem
relatio ad naturam speciei. Sed omnes homines in specie
conveniunt. Si ergo Adam per actum proprium naturam
humanam corrumpere potuit, videtur quod etiam alii per
actualia peccata humanam naturam in seipsis corrumpant.
Sed filius accipit naturam humanam a patre. Ergo oportet
quod ex peccato actuali proximi parentis sequatur infectio
originalis culpæ in prole.
4. Si dicatur, quod hoc non potest esse, quia ex quo
natura humana corrupta est per primum peccatum3, ulte­
rius per sequentia non corrumpitur ; contra. Primum pecca­
tum non ex toto naturam humanam corrupit. Sed quod non
ex toto corruptum est, adhuc corruptibile remanet, et magis
quam primo fuit. Ergo humanam naturam possibile est
etiam per sequentia peccata corrumpi, et præcipue cum alia
sint æque gravia, vel graviora quam primum fuit.
5. Si dicatur, quod ideo per actum Adæ natura corrumpi
potuit, quia ipse principium naturæ suæ fuit, quod aliis
non convenit ; contra. Ponatur quod aliquem alium homi­
nem Deus ex limo terræ formaret : constat quod istius Adam
principium non esset. Sed illud quod est naturæ principium,
habet habitudinem principii ad omnia participantia natu­
ram illam. Ergo videtur quod Adæ non per se conveniat
quod sit principium humanæ naturæ, sed per accidens tan­
tum. Illud autem quod est per accidens non causât variam
habitudinem individui ad naturam speciei, inquantum
1. Parm. : « originale per... quam per. »
2. Cod. : « Augustinus » ; sed supra, dist. xxxi, q. i, art. 2, 5, et
in ipsa littera ejusdem distinctionis Fulgentium pro Augustino resti­
tuendum esse jam notatum est.
3. AI. : « parentem. »

species est. Ergo ex hoc non sequitur quod Adam potue­
rit inficere naturam humanam, cum alii non possent1.
Sed contra, Roman., v, 12 : Per unum hominem peccatum
in hunc mundum intravit, et loquitur de peccato originali,
ut supra dixit Augustinus. Ergo tantum ex primo parente
traducitur peccatum originale, et non ex peccatis proxi­
morum parentum.
Præterea, originale ex actu originis causatur. Sed actus
originis est uniformis et unus in tota natura humana. Ergo
opertet quod infectio quæ ex eo consequitur, non in diversa
principia, sed in unum tantum reducatur.
Solutio. — Respondeo dicendum, quod, sicut supra
dictum est, nullus defectus traducitur de necessitate ex
parente in prolem, maxime qui ex parte animæ se teneat,
nisi qui naturam speciei respicit. Defectum autem ad natu­
ram pertinentem solum primum peccatum induxit ; ipsum
enim discontinuavit adhæsionem hominis ad Deum. Ex hoc
autem quod continue homo Dei adhærebat, hæc virtus illi
indita erat ut sub obedientia rationis continue subderentur
inferiores vires, et sub obedientia animæ corpus, propter
hoc scilicet quod ratio suo superiori continue subdita fuerat.
Intercisa autem prima obedientia per hoc quod ratio primi
hominis a Deo aversa est per peccatum, consecuta est distur­
batio ordinis in inferioribus viribus ad rationem et corporis ad
animam. Sequentia autem peccata non sunt causa hujus in­
tercisionis, scilicet rationis humanæ ad Deum : quia sive alii
homines peccarent, sive non, semper hoc remanebat in natura
humana quod aliquando ratio hominis a Deo aversa fuerat.
Sed ex aliis peccatis relinquuntur defectus et corruptiones
personam respicientes inquantum qui peccat, efficitur pro­
nior ad peccandum : et ideo peccata actualia proximorum
parentum nullo modo in filios transeunt.
Ad primum ergo dicendum, quod assimilatio generantis
ad genitum, per se loquendo, est in natura speciei, quia
generans univocum generat sibi simile in specie. Contingit
autem quandoque quod etiam in accidentibus individui
sit assimilatio filii ad patrem ; sed hoc non est nisi in acciden­
tibus corporalibus, ut quod podagricus generet podagricum ;
non autem in accidentibus animæ : non enim musicus generat
musicum, sed rationalis rationalem. Peccata autem proxi­
morum parentum nihil in naturam corruptionis inducunt,
inquantum natura est : quia natura jam corrupta est, secun­
1. Parm. : « cum et alii possent.

dum quod corrumpi potuit, per peccatum primi hominis ;
et ideo natura cum illa corruptione pervenit ad proximos
parentes, et cum illa corruptione naturam tradunt1 ; et
ideo dicitur quod omnis homo generat inquantum est Adam ;
et ita patet quod ex solo peccato primi parentis originale
contrahitur.
Ad secundum dicendum, quod libido proximi parentis,
per quam peccatum originale in prolem inducitur, quocumque
modo sumatur, non habet virtutem inficiendi prolem macula
culpæ, nisi secundum quod consecutum est ex voluntate
inordinata primi parentis : et ideo tota causa infectionis in
peccatum primi parentis retorquetur.
Ad tertium dicendum, quod in Adam fuit natura integra
dotata munere quod Deus humanse gratis contulerat ;
unde per peccatum ipsius potuit natura corrumpi in ipso,
et per consequens in omnibus qui naturam humanam ab eo
acciperent : quia genitum accipit naturam a generante
qualem generans habet. In aliis autem hominibus invenitur
natura jam corrupta ; unde illius corruptionis ulterius istud
peccatum causa esse non potest ; sicut quod semel mortuum
est, iterum non occiditur. In quocumque autem homine
fuisset inventa humana natura integra, per peccatum ipsius
poterat corrumpi in eo, et in his qui ab eo descenderent.
Unde patet quod servatur eadem relatio omnium hominum
ad naturam communem12.
Ad quartum dicendum, quod per peccatum personæ non
corrumpitur in natura illud quod ex principiis naturæ relin­
quitur, nisi forte quantum ad personam illam pertinet ; sed
corrumpitur solum quantum ad id bonitatis quod naturæ
superadditum fuit. Hoc autem totum peccatum subtractum
est. Unde illud naturæ quod integrum remanet per alia
peccata corruptibile non fuit, nisi quantum ad personam
peccantis, prout in eo relinquitur minor habilitas ad conse­
quendum gratiam ; et talis corruptio ab uno in alterum non
transfunditur.
Ad quintum dicendum, quod principium alicujus naturæ
potest accipi dupliciter.. Vel secundum quod natura consideratur absolute secundum rationem speciei, et hoc modo
Adam non fuit principium naturæ humanæ nisi per accidens.
nec sic etiam totam naturam humanam infecit : quia si
aliquis de limo terræ iterum formaretur, originalem macu1. Parm. : « traduxit. »
2. In cod. quodam : « consequentem. »

lam non haberet. Aut prout habet esse natura communis
in individuis, et hoc modo quodlibet generans est quodam­
modo naturæ principium in genito ; et secundum hunc
modum ille homo ex quo omnes homines geniti sunt, naturæ
humanæ principium dicitur esse.
ARTICULUS II

Utrum culpa proximorum parentum redundet
in filios quantum ad pœnam
Ad secundum sic proceditur. 1. Videtur quod culpa
proximorum parentum in filios redundet quantum ad pœnam.
Primo per id quod dicitur Exod., xx, 5 : Ego sum Deus zelotes,
risitans iniquitates patrum in filios, et loquitur ibi de visita­
tione correctionis, quæ per pœnam fit. Ergo pro peccatis
parentum filii puniuntur.
2. Si dicatur, quod intelligitur tantum de imitantibus
peccata patrum, ut in Littera dicitur, contra. Ipsa imitatio
qua quis peccatorem imitatur, peccatum quoddam est ; nec
est peccatum imitati, sed imitantis. Si ergo pro hoc puniantur
filii quod peccata patrum imitantur, non peccata patrum in
eis visitat Deus, ut Scriptura dicit, sed peccata propria.
3. Praeterea, non magis peccat qui imitatur patrem in
aliquo genere peccati, quam ipse pater peccaverit in eodem
peccato ; immo forte minus, secundum quod habet majus
inclinans1 ad peccandum, scilicet exemplum patris. Sed qui
plus non peccat, plus non debet puniri. Si ergo pater pro illo
peccato temporaliter punitus non fuit, injustum est ut pro
ejus imitatione filius puniatur. Si ergo punitur, videtur quod
pro utroque peccato filius puniatur, scilicet proprio et patris.
4. Præterea, justitia humana exemplata est a divina.
Sed secundum humanam justitiam filii pro peccato paren­
tum exheredantur. Ergo et secundum divinam justitiam
filii pro peccatis patrum puniuntur.
5. Praiterea, magis est conjunctus filius patri quam populus
regi. Sed pro peccato regis populus punitur, ut legitur II
Reg., ult., quando David populum numeravit. Ergo multo
fortius pro peccato parentum filii puniuntur.
Sed contra, Ezech., xvm, 19 : Non portabit
*
filius iniqui­
tatem patris. Portaret autem si pro ejus peccato pœnam
subiret. Ergo filii pro peccatis parentum non puniuntur.
* Portavit.
1. AI. : « magis inclinans. »

Præterea, pœna respondet culpæ. Sed culpa patris actualis
non transfunditur in filium. Ergo injustum est quod pro
culpa patris filius puniatur.
Solutio. — Respondeo dicendum, quod filius potes!
dupliciter considerari : vel inquantum est persona quæ­
dam ; vel prout est quædam res parentis : quia ad felicitat em
civilem inter alia bona fortunæ qua' conferunt organice1,
etiam proles conferre dicitur, I Ethic., cap. χιιι, a Philosopho,
Est autem filius res quædam parentis quantum ad id corpus
quod a parente2 habet, et quantum ad res mundi, de quibus
filius patrem juvare tenetur. Sed quantum ad animam,
quæ immediate a Deo creatur, non est res parentis, sed
ipsius Dei : et hoc significatur Ezech., xvm, 4 : Sicut anima'
patris mea est, ita el anima filii. Sciendum est ergo quod
peccatum consequitur duplex pœna. Una per se3, qua' ad
animam pertinet, et in præsenti, ut amissio gratiæ et turbatio
conscientiæ, et hujusmodi, et in futuro, ut pœna inferni ;
et hujusmodi pœna nunquam filius pro peccato patris punitur,
quia ista pœna non attingit ipsum secundum quod est res
patris. Alia pœna consequitur peccatum quasi per accidens,
sicut infirmitates corporales, et aliæ pœnæ temporales ;
unde nec etiam semper peccantibus tales pœnæ infliguntur,
sed secundum moderationem providentiæ divinæ cuncta
gubernantis : et tali pœna quandoque punitur filius pro
peccato patris, nisi fiat impedimentum ex parte filii, ut
contrarius peccato patris existât per bonam vitam ; hæc
enim pœna contingit ipsum secundum quod est res patris :
sicut etiam pro peccato hominis quandoque occiduntur
animalia, et effodiuntur domus, in quibus nulla est culpa.
Ad primum ergo dicendum, quod auctoritas ista intelligitur de pœna temporali, et in illis qui, imitando parentum
peccatum non præstant impedimentum vindictæ.
Ad secundum dicendum, quod imitatio non ponitur causa
prima pro qua pœna temporalis infligatur, sed quasi causa
media per quam influentia causæ primæ ad effectum conjun­
gitur ; virtus enim peccati parentis non pervenit in istum, si
peccato repugnet. Sed per imitationem quodammodo conti­
nuatur : unde ex hoc non tollitur quin pro peccato patris
aliquo modo puniatur.
*
1.
2.
3.

Ut anima.
Parm. addit ; « ad illam. »
Parm. : « corpus quod a patre. »
Al. : « pœna, ut per se. »

Ad tertium dicendum, quod in filio imitante peccatum
patris est duplex ratio quare temporaliter puniatur : tum
quia ipsemet peccat imitando patrem ; tum quia res patris
est, et decet ut pro peccato patris puniatur, inquantum est
res ejus. In patre autem erat una ratio tantum ; et ideo
magis punitur filius quam pater, et præcipue quia contingit
ut filii qui peccata patrum imitantur, liberius peccent, quasi
in his nutriti et in plura peccata se præcipitant cum minori
conscientiae remorsu propter consuetudinem et auctori­
tatem majorum suorum.
Ad quartum dicendum, quod justitia humana non punit
filium pro peccato patris in eo etiam quod ex patre jam accepit, sed in eo quod ex patre accepturus esset vel quantum
ad corpus, vel etiam quantum ad possessiones; non enim
quia pater peccat, jam filius natus truncatur, neque filius
mancipatus exhæredatur, sed per accidens pœna patris
redundat in filium, quando patri aufertur id quod in filium
ex patre transire debebat, ut hæreditas, vel etiam membrum
quia ex truncatis truncatus nascitur.
Ad quintum dicendum, quod populus est res regis, et
punitur populus, ut in pœna ejus rex puniatur ; et hoc præ­
cipue contingit, ut Gregorius dicit, lib. XXV Moral., c. xvi,
coi. 343, t. II, quando peccata populi merentur ut super eos
rex peccator constituatur vel in peccatum labi permittatur,
ut Job, xxxiv, 30 : Qui regnare facit hypocritam propter
peccata populi. Et sic patet quod populus etiam pro peccato
proprio punitur.
ARTICULUS III

Utrum peccatum originale sii unum tantum1

Ad tertium sic proceditur. 1. Videtur quod peccatum
originale non sit unum tantum. Quod enim pluraliter signi­
ficatur unum esse non potest. Sed sancti, de originali loquentes,
pluraliter ipsum significant, ut Rabanus, qui dicit12 quod
homini in peccatum redeunti, non solum peccata quæ post
baptismum egit, imputabuntur ad pœnam, sed originalia
quæ in baptismo ei dimissa sunt, ut IV lib. Sentent., dist. xxn,
dicitur. Ergo originale peccatum non est unum tantum.
1. I II Summce theol., q. lxxxii, art. 2.
2. Sic refertur in Decretis, dist. vi De pœnit., c. i, coi. 1618, ex
Comment. Kabani in cap. xvm .Mat th., v. 34.

2. Præterea, impossibile est quod unus habitus inclinet
ad omnes actus peccati, præcipue cum quidam eorum ad
invicem contrarientur. Sed secundum Anselmum, De pec­
cato originali, cap. vu, originale est pronitas ad omne malum.
Ergo impossibile est quod sit unum tantum.
3. Præterea, uni culpæ debetur una pcena. Sed peccato
originali multiplex pœna debetur, ut carentia visionis divinæ,
necessitas moriendi, et hujusmodi. Ergo non est tantum
una culpa.
4. Præterea, impossibile est idem accidens in anima et
corpore esse sicut in subjecto. Sed foeditas originalis ex carne
resultat in animam ; et tamen postquam animam infecerit,
in carne esse non desinit. Ergo non est una tantum infectio,
sed plures.
5. Præterea, diversarum potentiarum diversae sunt pri­
vationes et habitus. Sed per originale omnes potentiæ animæ
sunt corruptæ. Ergo originale impossibile est unum esse.
Sed contra, Rom., v, in Glossa : « Unus homo unum pec­
catum misit in mundum, » et loquitur de originali. Ergo ori­
ginale est unum.
Præterea, subjectum originalis est essentia animæ, ut
supra dictum est. Sed essentia animæ est tantum una. Ergo
originale est tantum unum.
Solutio. — Respondeo dicendum, quod in aliquo habente
plures partes potest esse corruptio in partibus duplex : vel
ex eo quod solvitur illa æqualitas cx qua' omnium partium
bona habitudo erat ; vel ex eo quod solvitur aliquid eorum
quod determinatam partem servabat, ut patet in corpore.
Contingit enim debilitatem fieri in partibus corporis ex eo
quod solvitur æqualitas complexionis ex qua erat vigor in
omnibus partibus corporis, sicut in febre accidit ; et ideo
febris est qua partes omnes corporis debilitantur, et
non singulae in singulis partibus. Contingit etiam partes
corporis debilitari per hoc quod defectus est alicujus in quo
virtus membri consistebat : et tunc opo’rtet quod diversis
partibus diversae corruptiones respondeant, sicut quod ocu­
lus est lippus, et pes est claudus, et sic de aliis. Similiter
contingit esse corruptionem in partibus animæ dupliciter.
Aut ex eo quod uniuscujusque partis animæ fit corruptio
quantum ad id quod proprium est sibi, sicut est in peccato
actuali, quia per proprium actum potentiæ inducitur prava
dispositio et habitus in ipsa : et secundum hoc oportet ut
plurium potentiarum sint plures corruptiones ; non enim
eodem habitu peccati corrumpuntur concupiscibilis et irasci-

bilis, et sic de aliis : sed sicut diversis habitibus virtutum per­
ficiuntur, ita etiam diversis habitibus vitiorum corrumpuntur.
Aut ex eo quod tollitur illud quod omnes partes animæ in
recto ordine conservabat, et talis corruptio est per originale
peccatum1, quod est privatio originalis justitiæ ; et ideo
peccatum originale, quo omnes partes animai corrumpuntur,
est unum tantum in homine uno ; in pluribus autem numero
differunt.
Ad primum ergo dicendum, quod peccatum originale
quodammodo est actualium peccatorum principium, inquan­
tum fomes ad actualia peccata inclinat. Omnes autem effectus
sunt virtute1
2 in sua causa. Peccatum ergo originale per essen­
tiam est unum, sed virtute multiplex ; et ideo pluraliter
significari potest, vel propter multos defectus coïncidentes.
Ad secundum dicendum, quod sicut movens est duplex,
unum per se et aliud per accidens, quod est removens prohi­
bens. iLa etiam inclinans ad peccatum invenitur in anima
duplex : unum per se, scilicet habitus et dispositio ex pec­
cato relicta, quia secundum similitudinem dispositionis est
actus ad quem dispositio inclinat ; aliud per accidens, quasi
removens prohibens, et sic peccatum originale ad omnia
actualia inclinat, inquantum removet originalem justitiam,
per quam vires a lapsu in peccatum continebantur. Et ideo
non oportet quod secundum diversitatem peccatorum actua­
lium diversificetur originale ; contingit enim quod idem remo­
vens prohibens est causa per accidens contrariorum motuum,
sicut patet in corruptione corporum mixtorum, quia abeunte
virtute quæ miscibilia in unum continebat, quodlibet ele­
mentorum in suum locum tendit.
Ad tertium dicendum, quod pœna quæ per se originalis
culpæ respondet est carentia visionis divinæ ; alia; autem
pœnæ consequuntur ipsam quasi per accidens : quia ex quo
subtracta est originalis justitia, quæ corpus animæ subji­
ciebat3, oportet quod vita hominis permaneat secundum
exigentiam corporis : unde sequitur necessitas moriendi,
quia corpus ex contrariis compositum est ; et similiter est
de aliis.
Ad quartum dicendum, quod subjectum originalis culpæ
non est caro, sed anima. Oportet enim quod in eodem sub­
jecto sint privatio et habitus ; unde sicut illa originalis justi1. AI. addebatur « prima est per actuale peccatum ».
2. Parm. : « omnis... secundum virtutem est. »
3. Parm. : « qua corpus subjacebat. »

tia quæ in anima erat, continebat corpus a morte virtute
animæ justitiam habentis ; ita etiam ex privatione quæ
est in anima resultat defectus omnis qui est in corpore ;
nec defectus iste erat in carne ante infusionem animæ in
actu, sed virtute tantum, ut supra dictum est.
Ad quintum patet responsio per id quod supra dictum est..

QUÆSTIO II
Deinde quæritur de pœna originalis peccati ; et circa hoc
quaeruntur duo : 1° utrum peccato originali post mortem
debeatur pœna sensibilis in illis qui in originali tantum pec­
cato decedunt ; 2° utrum aliquem interiorem dolorem sen­
tiant in anima spiritualem qui pro peccato originali tantum
puniuntur.
ARTICULUS PRIMUS
Ulrum pœna sensibilis
debeatur peccato originali secundum se

Ad primum sic proceditur. 1. Videtur quod peccato ori­
ginali secundum se debeatur pœna sensibilis. Dicit enim
Fulgentius1, De fide ad Pelrum, cap. χχνιι, coi. 701 : « Fir­
missime tene, et nullatenus dubites parvulos qui sine sacra­
mento baptismatis de hoc sæculo transierunt, æterno sup­
plicio puniendos. » Sed supplicium pœnam sensibilem nomi­
nat. Ergo parvuli qui pro solo originali punientur, sensibilem
pœnam sustinebunt.
2. Præterea, majori culpæ debetur major pœna. Sed ori­
ginale est majus peccatum quam veniale, quia plus habet
de aversione, eo quod gratiam subtrahit ; veniale autem
gratiam secum compatitur ; et iterum æterna pœna punitur
originale, sed veniale temporali. Cum ergo veniali peccato
debeatur pœna sensibilis, multo amplius originali.
3. Præterea, gravius puniuntur peccata post hanc vitam
quam in vita ista, ubi est misericordiæ locus. Sed in hac vita
respondet originali pœna sensibilis ; pueri enim qui solum
originalem habent multas pœnas sensibiles sustinent, riec
injuste. Ergo et post hanc vitam pœna sensibilis debetur.
4. Præterea, sicut in peccato actuali est aversio et con1. Cod. : « Augustinus. »

versio, ita in peccato originali aliquid aversioni respondet,
scilicet privatio originalis justitiæ, et aliquid conversioni,
scilicet concupiscentia. Sed peccato actuali ratione conver­
sionis debetur pœna sensibilis. Ergo et originali ratione con­
cupiscentiæ.
5. Præterea, corpora puerorum post resurrectionem aut
erunt passibilia, aut impassibilia. Si impassibilia, et nullum
corpus humanum potest esse impassibile, nisi vel per dotem
impassibilitatis, sicut est in beatis, vel ratione originalis
justitiæ, sicut in statu innocentiæ, ergo corpora puerorum
vel habebunt dotem impassibilitatis, et sic gloriosa erunt,
et non erit differentia inter pueros baptizatos et non baptizatos, quod est hæreticum ; vel originalem justitiam habe­
bunt, et sic originali peccato carebunt ; nec pro peccato ori­
ginali punientur, quod est similiter hæreticum. Si autem sint
passibilia, omne autem passibile de necessitate patitur,
activo præsente ; ergo præsentibus corporibus sensibilibus
activis sensibilem pœnam patientur.
Sed contra, Augustinus, Enchir., c. xcm, coi. 275, t. VI,
dicit pœnam parvulorum, qui originali tantum tenentur,
omnium esse mitissimam. Sed hoc non esset, si sensibili
pœna torquerentur : quia pœna ignis inferni est gravissima.
Ergo pœnam sensibilem non sustinebunt.
Præterea, acerbitas pœnæ sensibilis delectationi culpæ
respondet. Apocal., xvm, 7 : Quantum glorificaril se el in
deliciis juil, lanium dale, illi tormentum et luctum. Sed in pec­
cato originali non est aliqua delectatio sicut nec operatio ;
delectatio enim operationem consequitur, ut ex X Ethic.,
cap. iv, patet. Ergo peccato originali non debetur pœna sen­
sibilis.
Solutio. — Respondeo dicendum, quod pœna debet esse
proportionata culpæ, ut dicitur Isa., xxvii, 8 : In mensura
contra mensuram, cum abjecta fuerit judicabis eam1. Defectus
autem qui per originem traducitur, rationem culpæ habens,
non est per subtractionem vel corruptionem alicujus boni
■ quod naturam humanam consequitur ex principiis suis,
sed per subtractionem vel corruptionem alicujus quod naturæ
superadditum erat ; nec ista culpa ad hunc hominem per­
tinet, nisi secundum quod talem naturam habet, quæ hoc
bono quod in eo natum erat esse et possibile conservari,
destituta est ; et ideo nulla alia pœna sibi debetur nisi pri­
vatio illius finis ad quem donum subtractum ordinabat,
1. AI. : cum affecta fuerit in eam.

ad quod per se natura humana attingere non potest. Hoc
autem est divina visio ; et ideo carentia hujus visionis est
propria et sola pœna originalis peccati post mortem ; si enim
alia pœna sensibilis pro peccato originali post mortem infli­
geretur, puniretur iste non secundum hoc quod culpam habuit,
quia pœna sensibilis pertinet ad id quod personæ proprium
est, quia per passionem hujus particularis, talis pœna est,.
Unde sicut culpa nen fuit per operationem ejus, ita nec
pœna per passionem ipsius esse debet ; sed solum per defec­
tum illius ad quod natura de se insufficiens erat. In aliis
autem perfectionibus et bonitatibus quæ naturam humanam
consequuntur ex suis principiis, nullum detrimentum susti­
nebunt pro peccato originali damnati.
Ad primum ergo dicendum, quod supplicium non nominat
in auctoritate illa poenam sensibilem, sed solum pœnam damni,
quæ est carentia divinæ visionis ; sicut etiam nomine ignis
frequenter in Scriptura quælibet pœna significari1 consuevi!.
Ad secundum dicendum, quod inter omnia peccata mini­
mum est originale, eo quod minimum habet de voluntario ;
non enim est voluntarium voluntate istius personæ, sed volun­
tate principii naturæ tantum. Peccatum autem actuale,
etiam veniale, est voluntarium voluntate ejus in quo est ;
et ideo minor pœna debetur originali quam veniali. Nec
obstat quod originale non compatitur secum gratiam : pri­
vatio enim gratia; non habet rationem culpæ, sed pœnæ,
nisi inquantum ex voluntate est. Unde ubi minus est de volun­
tario, minus est de culpa. Similiter etiam non obstat quod
peccato actuali veniali temporalis pœna debetur : quia hoc
est per accidens, inquantum decedens in veniali tantum1
2
gratiam habet, virtute cujus pœna purgata est. Si autem
veniale peccatum sine gratia in aliquo esset, perpetuam
pœnam haberet.
Ad tertium dicendum, quod non est eadem ratio de pœna
sensibili ante mortem et post mortem : quia ante mortem
pœna sensibilis consequitur virtutem naturæ agentis, sive
sit pœna sensibilis interior, ut febris, vel aliquid hujusmodi,
sive etiam sensibilis pœna exterior, ut ustio, sive aliquid
hujusmodi ; sed post mortem nihil aget virtute naturæ, sed
secundum justitiæ divinæ ordinem tantum, sive in animam
separatam, in quam constat quod ignis naturaliter agere
non potest, sive etiam in corpus post resurrectionem : quia
1. Parm. : ■< figurari. »
2. Al. ; « veniali, tantam. »

tunc omnis actio naturalis cessabit, cessante motu primi
mobilis, qui est causa omnis motus et alterationis corporalis.
Ad quartum dicendum, quod dolor sensibilis respondet
delectationi sensibili, quæ est in conversione actualis peccati.
Concupiscentia autem habitualis, quæ est in originali pec­
cato, delectationem non habet ; ideo dolor sensibilis non
respondet sibi pro pœna.
Ad quintum dicendum, quod corpora puerorum non erunt
impassibilia ex defectu potentiæ ad patiendum in ipsis, sed
ex defectu exterius agentis in ipsa : quia post resurrectionem
nullum corpus erit agens in alterum, præcipue ad corrup­
tionem inducendam per actionem naturæ ; sed erit actio
tantum ad puniendum ex ordine divinæ justitiæ ; unde illa
corpora pœnam non patientur quibus pœna sensibilis ex
justitia non debetur. Corpora autem sanctorum erunt impas­
sibilia, quia deficiet in eis potentia ad patiendum ; et ideo
impassibilitas erit in eis dos, non autem in pueris.

ARTICULUS II
Utrum pueri non baptizati sentiant in
anima afflictionem spiritualem

f

i

Ad secundum sic proceditur. 1. Abdetur quod pueri non
baptizati afflictionem spiritualem in anima sentiant. Quia,
sicut dicit. Chrysostomus, In Mallh., in damnatis gravior
erit pœna quod Dei visione carebunt, quam quod igne inferni
cremabuntur. Sed pueri visione divina carebunt. Ergo afflic­
tionem spiritualem ex hoc, sentient.
2. Præterea, carere illo quod quis vult habere sine afflic­
tione esse non potest. Sed pueri vellent visionem divinam
habere, alias voluntas eorum actualiter perversa esset. Ergo
cum ea careant, videtur quod ex hoc afflictionem sentiant.
3. Si dicatur, quod non affliguntur, quia sciunt se non
culpa propria ea esse privatos, contra. Immunitas a culpa
dolorem pœnæ non minuit, sed auget : non enim si aliquis
non propria culpa exhæredatur vel mutilatur, propter hoc
minus dolet. Ergo etiam quamvis pueri non propria culpa
tanto bono priventur, ex hoc eorum dolor non tollitur.
4. Præterea, sicut pueri baptizati se habent ad meritum
Christi, ita non baptizati ad meritum Adæ. Sed pueri bap­
tizati ex merito Christi consequuntur præmium vitæ æternæ..
Ergo et non baptizati dolorem sustinent ex hoc quod per
demeritum Adæ æterna vita privantur.

5. Præterea, absentari a re amata non potest esse sine
dolore. Sed pueri naturalem cognitionem de Deo habebunt,
et eadem ratione naturaliter eum diligent. Ergo cum ab eo
sint in perpetuum separati, videtur quod hoc sine dolore
pati non possint.
Sed contra, si pueri non baptizati post mortem dolorem
■interiorem habeant, aut dolebunt de culpa, aut de poena.
Si de culpa, cum a culpa illa ulterius emundari non possint,
dolor ille erit in desperationem inducens. Sed talis dolor in
damnatis est vermis conscientiæ. Ergo pueri vermem conscientiæ habebunt, et sic non esset eorum poena mitissima,
ut in Littera dicitur. Si autem de pœna dolerent, ergo cum
pœna eorum justa a Deo sit, voluntas eorum divinæ justitiæ
■obviaret ; et sic actualiter deformis esset, quod non conce­
ditur. Ergo nullum dolorem interiorem sentient.
Præterea, ratio recta non patitur ut aliquis perturbetur
de eo quod in ipso non fuit ut vitaretur : propter quod Seneca
probat, Epist. i.xxxv et lib. II De ira, cap. vi, quod pertur­
batio in sapientem non cadit. Sed in pueris est ratio recta
nullo actuali peccato obliquata. Ergo non turbabuntur de
hoc quod talem pœnam sustinent, quam vitare nullo modo
potuerunt.
Solutio. — Respondeo dicendum, quod circa hoc est
triplex opinio.
Quidam enim dicunt quod pueri nullum dolorem susti­
nebunt, quia in eis adeo ratio obtenebrata erit ut non cognos­
cant se amisisse quod amiserunt : quod probabile non vide­
tur, ut anima ab onere corporis absoluta ea non cognoscat
quæ saltem ratione investigari possint, et etiam multo plura.
Et ideo alii dicunt quod in eis est perfecta cognitio eorum
■qua; naturali cognitioni subjacent, et cognoscunt Deum,
■et se ejus visione privatos esse, et ex hoc aliquem dolorem
sentient ; tamen mitigabitur eorum dolor, inquantum non
propria voluntate culpam incurrerunt pro qua damnati
sunt. Hoc etiam probabile non videtur : quia talis dolor
parvus esse non potest de tanti boni amissione, et præcipue
sine spe recuperationis ; unde poena eorum non esset mitis­
sima. Præterea omnino eadem ratione qua dolore sensibili
et exterius affligente non punientur, etiam dolorem interio­
rem non sentient : quia dolor pœnæ delectationi culpæ
respondet1 ; unde, delectatione remota a culpa originali,
omnis dolor ab ejus pœna excluditur.
1. Parm. : « non respondet. »

Et ideo alii dicunt quod cognitionem perfectam habebunt
ecrum quæ naturali cognitioni subjacent, et vita æterna
se privatos esse cognoscent, et causam quare ab ea exclusi·
sunt ; nec tamen ex hoc aliquo modo affligentur : quod qua­
liter esse possit videndum est. Sciendum ergo quod ex hoc
quod caret aliquis eo quod suam proportionem excedit, non
affligit ur, si sit rectæ rationis ; sed tantum ex hoc quod caret
eo ad quod aliquo modo proportionatus fuit : sicut nullus
sapiens homo affligitur de hoc quod non potest volare sicut
avis, vel quia non est rex vel imperator, cum sibi non sit
deb’itum : affligeretur autem, si privaretur eo ad quod haben­
dum aliquo modo aptitudinem habuit.
Dico ergo quod omnis homo usum liberi arbitrii habens
proportionatus est ad vitam æternam consequendam, quia
potest se ad gratiam præparare, per quam vitam æternam
merebitur ; et ideo si ab hoc deficiant, maximus erit dolor
eis quia amittunt illud quod suum esse possibile fuit. Pueri
autem nunquam fuerunt proportionati ad h.oc quod vitam
æternam haberent : quia nec eis debebatur ex principiis
naturæ, cum omnem facultatem naturæ excedat, nec actus
proprios habere potuerunt quibus tantum bonum conseque­
rentur ; et ideo nihil omnino dolebunt de carentia visionis
divinæ ; immo magis gaudebunt de hoc quod participabunt
multum de divina bonitate in1 perfectionibus naturalibus.
Nec potest dici quod fuerunt proportionati ad vitam æternam
consequendam, quamvis non per actionem suam, tamen per
actionem aliorum circa eos : quia potuerunt ab aliis baptizari,
sicut et multi pueri ejusdem conditionis baptizari, vitam
æternam consecuti sunt ; hoc enim est superexcedentis
gratiæ ut aliquis sine actu proprio præmietur ; unde defectus
talis gratiæ non magis tristitiam causât in pueris deceden­
tibus non baptizatis quam in sapientibus hoc quod eis1
2
multæ gratiæ non fiunt quæ aliis sibi3 similibus factæ sunt.
Ad primum ergo dicendum, quod in damnatis pro culpa
actuali, qui usum liberi arbitrii habuerunt, fuit aptitudo
ad vitam æternam consequendam, non autem in pueris,
ut dictum est ; et ideo non est similis ratio de utrisque.
Ad secundum dicendum, quod quamvis voluntas sit pos­
sibilium et impossibilium, ut in III Ethicorum, cap. π, dici­
tur, tamen voluntas ordinata et completa non est nisi eorum
1. Parm. : « bonitate, et. »
2. AI. : « in eis », et infra « in aliis ».
3. Parm. omittit : « sibi. »

ad quæ quis aliquo modo ordinatus est ; et si in tali1 volun­
tate12 deficiant homines dolent ; non autem si deficiant ab
illa voluntate quæ impossibilium est, quæ potius velleitas
quam voluntas debet dici ; non enim aliquis illud vult sim­
pliciter, sed vellet, si possibile foret.
Ad tertium dicendum, quod ad habendum proprium patri­
monium vel membra corporis sui quilibet est ordinatus ;
et ideo non est mirum, si dolet aliquis de earum amissione,
sive pro culpa sua, sive pro aliena eis privetur. Unde patet
quod ratio non procedit ex simili.
Ad quartum dicendum, quod donum Christi excedit .pec­
catum Adæ, ut ad Rom., v, dicitur ; unde non oportet quod
pueri non baptizati tantum habeant de malo quantum baptizati habent de bono.
Ad quintum dicendum, quod quamvis pueri non bapti­
zati sint separati a Deo quantum ad illam conjunctionem
quæ est per gloriam, non tamen ab eo penitus sunt separati,
immo sibi conjunguntur per participationem naturalium
bonorum ; et ita etiam de ipso gaudere poterunt naturali
cognitione et dilectione.
EXPOSITIO TEXTUS

« Quod vero in actuali peccato Adæ plura notari valeant
peccata, Augustinus in Enchiridio insinuat. » Sciendum est
quod in aliquo peccato possunt nctari deformitates plurium
peccatorum dupliciter. Aut proprie, et sic in peccato Adæ
apparet deformitas superbiæ, gulæ et inobedientiæ, et hujus
modi ; aut quasi metaphorice, et sic in eo ostenditur deformitas
homicidii, quia seipsum spiritualiter occidit, et fornicationis,
quia spiritualiter fornicatus est, a Deo recedens ; et tamen
est unum solum peccatum, has deformitates ex diversis circum­
stantiis habens, speciem peccati ex ultimo fine retinens ;
et ideo etiam non oportet quod peccatum originale quod ex
eo causatur3 sit multa.
« Non est putandum gravius fuisse peccato in Spiritum sanc­
tum. » Contra. Homo primus habuit minus impellens ad pecca­
tum quam sequentes. Quanto autem aliquis minori tentationi
cadit, gravius peccat. Ergo primus homo gravius peccavit
cæteris sequentibus.
Præterea, magis malum est quod magis nocet. Illud autem
peccatum plus cæteris nocuit. Ergo pejus fuit.
1. Parm. : « hac. »
2. AI. : « in voluntate. »
'i. Parm. : « ex eo causatum. »

Et dicendum quod contingit aliquod peccatum esse simpli­
citer levius altero, quod quantum ad aliquam circumstantiam
gravius est, ut supra dictum est1 cum de peccato Adæ ageretur ;
eo quod peccatum simpliciter gravius esse dicitur quod ex
specie sua gravitatem majorem habet vel ex pluribus circum­
stantiis magis aggravatur, vel ex una circumstantia magis
.actum deformante ; unde multa alia peccata simpliciter gra­
viora sunt primo peccato Adæ, tum quia ex majori contemptu,
tum quia ex sua specie majorem turpitudinem habent ; sed
■quoad hanc circumstantiam, quod sola exteriori tentation e
pulsatus cecidit, gravius est illis peccatis, ad quæ etiam exterior2 tentatio impellit. Unde patet responsio ad primum.
Ad secundum dicendum, quod hoc est per accidens, quod tale
nocumentum natura? humanæ intulit, quia scilicet fuit primum
peccatum quod naturam humanam vitiavit, et ordinem animæ
ad Deum interrupit in illo ex quo omnes homines, per coitum
generati, naturam humanam traxerunt. Quodcumque autem
aliud peccatum fuisset hoc modo primum, etiam similem effectum habuisset, sive fuisset peccatum operis sive voluntatis ;
quamvis quidam aliter dicant, dicentes si Adam alio modo
peccasset, non incurrisse3 eum necessitatem moriendi : quia
hæc pœna illi tantum culpæ videtur ordinata esse a Deo,
cum dicit, Gen., 11, 17 : Quacumque die comederis ex eo, morte
morieris. Sed in hoc ostenditur, etiamsi alia peccata commisisset, quod similem pœnam sustinuisset, quasi a minori. Gravius
est enim præceptum præterire naturalis legis, quo prohibetur
illud quod in se est malum, quam præterire præceptum disci­
plina», quo prohibetur quod non est malum, nisi quia prohibi­
tum.
« Si vero quæritur, an illud peccatum primis parentibus
fuerit dimissum, dicimus eos per poenitentiam veniam consecu­
tos. » Videtur quod primi parentes pro peccato non satisfece­
rint : quia cum bonum sit potentius quam malum, ut probat
Dionysius, iv cap. De div. nom., §§ 19, 31, etc., col. 715. t. I,
si peccato proprio totum genus humanum primi parentes
interfecerunt, multo fortius satisfactione propria maculam
quam induxerant, absteisissent, si satisfecissent. — Sed dicen­
dum est quod primum peccatum interrumpere potuit rectum
ordinem humana; rationis in Deum, ratione cujus inducta
est necessitas ut interrumperetur ordo corporis ad animam per
mortem, et sic vitium personæ in naturam potuit redundare ;
sed ejus poenitentia non potuit facere ut ordo ille non fuisset
interruptus : quia quod factum est pro infecto haberi non potest.
1. Dist. xxiii.
2. Parm. : « interior. »
3. Nicolai : « quod si Adam alio modo peccasset, non incurrisset
necessitatem », etc.
COMMENT.

Unde non potuit restaurari1 quod peccatum abstulerat quan­
tum ad naturam, sed solum quantum ad personam, quæ a
reatu actuali purgabatur per poenitentiam12 ; non enim potest
natura in statum altiorem revocari nisi per id quod naturam
totam excedit ; et ideo oportuit ad curationem naturæ ut esset
Deus et homo qui naturam perfecte curaret. Sed hoc ad tertium
librum magis pertinet.
« Si homo in ea3 juste vixerit, non continuo meretur eam
mortem non perpeti. » Hoc ideo contingit, quia quamvis per
justitiam hominis purgetur infectio originalis culpæ, secundum
hoc quod ex natura in personam redundat, non tamen purga­
tur quantum ad ipsam naturam absolute ; et ideo pœnæ quæ
ipsi naturæ debentur, non remittuntur, quamdiu in tali natura
infectio maneat, etiamsi centies moreretur homo, et in pristinum
statum resurgeret ; semper enim manente infectione naturæ,
manet obligatio ad pœnam.

1. A). : « instituere (forte « instaurare ») quod peccatum abstulerit » ;
Parm. : « restituere. »
2. Al. : « purgatur per potentiam » ; Parm. : « purgatur. »
3. Supple « carne peccati ».

DISTINCTIO XXXIV
Quæ de peccato animadvertenda sint
Post prædicta de peccato actuali, diligenti indagine quædam
consideranda sunt, scilicet quæ fuerit origo et causa primi
peccati, utrum res bona an res mala ; postea in qua re sit
peccatum ; deinde quid sit peccatum, et quot modis fiat ; et
de differentia ipsorum peccatorum.

Quæ fuerit origo et causa peccati prima

Causa et origo prima peccati res bona extitit, quia ante
primum peccatum non erat aliquid mali unde oriretur. Cum
enim originem et causam habuit, aut hoc ex bono, aut ex malo
habuit. Sed malum ante non erat. Ex bono igitur ortum est.
Prius enim in angelo ortum est peccatum et postea in homine.
Et quid erat angelus nisi bona natura Dei ? Non ex Deo ortum
est malum quod fuit in angelo ; non ex alio quam ex angelo :
ex bono igitur ortum fuit. Unde Augustinus, lib. II De nupt.
el cone., cap. xxvni, coi. 464, t. X, in responsionibus contra
Julianum hæreticum, qui dixerat : « Si ex natura peccatum est,
tunc mala est natura », ait : « Quæso ut si potest, respondeat.
Manifestum est ex voluntate mala tanquam ex arbore mala, fieri
omnia opera mala, tanquam fructus malos. Sed ipsam malam
voluntatem unde dicit exortam, nisi ex bono ? Si enim ex angelo,
quid est angelus nisi bonum opus Dei ? Si ex homine, quid erat
ipse homo nisi bonum opus Dei ? Immo quid erant hæc duo
antequam oriretur in eis mala voluntas, nisi bonum opus Dei,
et bona et laudanda natura ? Ergo ex bono oritur malum ;
nec fuit unde oriri posset nisi ex bono. Dico ergo quia volunta­
tem malam nullum malum præcessit, sed ex bono originem
habuit. » Hic aperte docetur primam causam et originem mali
bonam fuisse naturam; et nihilominus ostenditur cujus pec­
cati fuerit causa, scilicet malæ voluntatis.

Quod mala voluntas secundaria causa fuit malorum
Mala autem voluntas illa angeli et hominis causa est etiam
malorum subsequentium, scilicet malorum operum et malarum
voluntatum. Unde Augustinus, in Enchiridio, cap. xxin et
xxiv, coi. 244, t VI « : Nequaquam dubitare debemus, rerum
bonarum quæ ad nos pertinent causam non esse nisi bonitatem
Dei ; malarum vero ab immutabili bono deficientem boni
mutabilis voluntatem, prius angeli, postea hominis. Hoc pri-

mum est creaturæ rationalis malum, id est prima privatio
boni. » Ecce habes primam voluntatem boni mutabilis, id est
angeli vel hominis, deficientem ab immutabili bono, id est a
Deo, causam esse malarum rerum ad nos pertinentium : quia
causa est tam peccatorum quam poenarum, quibus premitur
humana natura. Prima igitur origo et causa peccati bonum
fuit, et secunda malum, quod ortum est ex bono.

In qua re sil peccatum : an in bona, an in mala ; et
dicitur quia in bona tantum
Ostensa origine mali, superest videre in qua re sit malum,
scilicet an in re bona, an in re mala. Qui recte acuteque sapit,
non nisi in bono malum esse intelligit, id est in natura bona.
Malum enim est corruptio vel privatio boni. Ubi autem bonum
non est, non potest1 esse privatio vel corruptio boni. Peccatum
igitur non potest esse nisi in re bona. Sicut enim morbis ac
vulneribus corrumpuntur corpora, quæ, ut ait Augustinus in
Enchiridio, cap. xi, xn, xm, coi. 236, t. VI, sunt privationes
ejus boni quod dicitur sanitas, ita et animorum quæcumque
sunt vitia, naturalium, sunt privationes bonorum. Quid est
enim aliud quod malum dicitur, nisi privatio boni ? Bonum
enim minui malum est ; quamvis quantumcumque minuatur,
necesse est ut aliquid remaneat, si adhuc natura est. Non enim
consumi potest bonum, quod est natura, nisi et ipsa consuma­
tur. Cum vero corrumpitur, ideo malum, est ejus corruptio,
quia eam qualicumque privat bono. Nam si nullo privat bono
non nocet. Nocet autem. Adimit ergo bonum12. Quamdiu itaque
natura corrumpitur, inest ei bonum quo privetur ; ac per hoc
nullum est quod dicitur malum, si nullum sit bonum. Sed
bonum omnino carens malo, integrum bonum est. Cum vero·
inest malum, vitiatum vel vitiosum bonum est ; nec malum
unquam potest esse ullum, ubi est bonum nullum. Unde res
mira conficitur, ut quia omnis natura, inquantum natura est,
bonum est, nihil aliud dici videatur, cum vitiosa natura
mala natura esse dicitur, nisi malum esse quod bonum est,
nec malum esse, nisi quod bonum est. Hac contextione vel os­
tensione evidenter insinuatur, malum non posse esse nisi in re
bona ; ubi etiam, licet absurdum videatur, manifeste dicitur
esse malum quod bonum est.
Quod ex praemissis sequitur, scilicet quod cum dicitur
malus homo, dicitur malum bonum.
Ex quo colligitur nihil aliud significari cum dicitur homo
malus, nisi bonum malum. Unde Augustinus, in Enchir., ut
1. AI. : « non esse. »
2. AI. : « nocet autem cum adimit bonum. »

supra, c. xm, subdit : « Quid est malus homo nisi mala natura ?
Quia homo natura est. » Porro si homo aliquod bonum est,
quia natura est, quid aliud est malus homo, nisi malum bonum ?
Tamen cum duo ista discernimus, invenimus nec ideo malum
quia homo est, nec ideo bonum quia iniquus est : sed bonum
quia homo, malum quia iniquus. Omnis itaque natura etiamsi
vitiosa sit, inquantum natura est, bona est ; inquantum vitiosa
est, mala est.

Quod regula dialecticorum de contrariis fallit in his,
scilicet bono et malo

Ideoque in his contrariis quæ mala et bona vocantur, illa
dialecticorum regula deficit, qua dicunt, nulli rei duo simul
inesse contraria. Nullus enim potus aut cibus simul dulcis
est et amarus ; nullum simul corpus ubi album ibi et nigrum ;
et hoc in multis ac pene in omnibus reperitur contrariis, ut
in una re simul esse non possint. Cum autem bona et mala
nullus ambigat esse contraria, non solum simul esse possunt,
sed mala omnino sine bonis et nisi in bonis esse non possunt ;
et hæc duo contraria ita simul sunt, ut si bonum non esset
in quo esset malum, prorsus nec malum1 esse potuisset :
quia non modo ubi consisteret, sed unde oriretur corruptio
non haberet, nisi esset quod corrumperetur : quoniam nihil
est aliud corruptio quam boni exterminatio. Ex bonis igitur
mala orta sunt et nisi in bonis non sunt, nec fuit prorsus unde
oriretur ulla mali natura, nisi ex angeli et hominis natura bona
unde primitus orta est voluntas mala.
Epilogum facit, ad alia transiturus
Ex his aperitur quod primo et secundo supra diximus,
investigando scilicet quæ fuerit origo mali et in qua re sit.
Ex bona enim re ortum et in bona re consistere præmissis testi­
moniis comprobatur.
Sententias illi qua dictum est bonum esse malum opponitur
de prophetia quæ ait : « Væ his qui dicunt bonum malum. »

Ad hoc autem quod dictum est, malum esse quod bonum
est, quidam sic opponunt. Si bonum malum esse dicimus et
malum bonum, incidimus in illam sententiam propheticam
Isaiæ, v, 20, ubi legitur : Væ his qui dicunt bonum malum, et
malum bonum. Igitur si hanc maledictionem vitare volumus,
nullatenus dicere debemus, bonum esse malum, et e converso.
Hoc autem Augustinus in eodem libro, cap. xix, coi. 241,
I. Al. : « in quo esset, prorsus nec malum. »

t. VI, determinat, dicens : Id quod dictum est in prophetia,
intelligendum est de ipsis rebus quibus homines mali sunt,
non de hominibus. Unde qui adulterium dicit esse bonum,
in eum cadit illa prophetica destinatio, ut in eum qui dicit
esse bonum, vel bonum esse iniquum. Qui enim dicit hominem,
inquantum homo est, malum esse, et bonitatem esse iniquita­
tem, opus Dei culpat, quod est homo et vitium hominis laudat
quod est iniquitas.
DIVISIO TEXTUS

Postquam determinavit de peccato originali, quod a primis
parentibus in posteros transit per carnis originem ; hic incipit
determinare de actuali, quod a parentibus in posteros transit
per imitationem operis ; et dividitur in partes duas : in prima
determinat de peccato actuali quantum ad rationem mali ;
in secunda determinat de eo ex parte actus, in quo deformitas
fundatur per quam malum dicitur esse actuale peccatum,
dist. xxxv, ibi : « Post hoc videndum est quid sit peccatum. <>
Prima dividitur in duas : in prima determinat de malo, veri­
tatem ostendens ; in secunda excludit quamdam objectionem,
ibi : « Ad hoc autem quod dictum est malum esse quod bonum
est quidam sic opponunt. » Circa primum tria facit : primo dicit
de quo intendit ; secundo prosequitur suum propositum, ibi :
« Causa et origo primi peccati res bona extitit ; » tertio1 epilogat quæ dicta sunt, ibi : « Ex his aperitur quod primo et secundo
supra investigando diximus. » Prima dividitur in duas : in prima
inquirit causam mali ; in secunda subjectum ejus, ibi : « Ostensa
origine mali, superest videre in qua re sit malum. » Circa pri­
mum duo facit : primo ostendit primam causam propriam mali
culpæ, quæ extra genus mali est ; secundo ostendit causam
proximam, quæ est quasi univoce et12 ih eodem genere, ibi : « Mala
autem voluntas illa angeli et hominis causa est etiam malorum
subsequentium. »
« Ostensa origine mali, superest videre in qua re sit maium. »
Hic inquirit subjectum mali : et primo ostendit quod subjectum
mali est bonum ; secundo ex hoc inducit quamdam conclusio­
nem, ibi : « Ex quo colligitur nihil aliud significari cum dicitur
homo malus, nisi bonum malum ; » tertio ostendit in hoc regu­
lam artis dialecticæ fallere, ibi : « Ideoque in his contrariis
quæ bona et mala vocantur, illa dialecticorum regula deficit,
qua dicunt nulli rei duo simul inesse contraria. »

1. AI. : « in tertio. «
2. Parm. omittit : « el. »

QUÆSTIO PRIMA
Hic quinque quaeruntur : 1° an malum sit ; 2° quid est
malum ; 3° si bonum est causa mali ; 4° si malum est in bono
sicut in subjecto ; 5° si per malum totum bonum corrumpitur.
ARTICULUS PRIMUS

Utrum malum sil1
Ad primum sic proceditur. 1. Abdetur quod malum non
sit. Omne enim quod est, vel est existens, vel est in existentibus : quia vel est substantia, vel est accidens. Sed malum
neque est existens, neque in existentibus, ut probat Diony­
sius, iv cap. De divin, nomin., § 33, coi. 734, t. IV. Ergo malum
non est.
2. Præterea, omne quod esse dicitur, vel est ens rationis,
vel est ens naturæ. Omne autem quod est ens rationis, vel
est existens, vel non existens. Ergo quod non est existens
neque non existens nullo modo potest dici esse. Sed malum
distat ab existente, et adhuc plus distat a non existente,
ut Dionysius, iv cap. De divin, nomin., dicit. Ergo nullo
modo potest dici malum esse.
3. Præterea, Deus præhabet in se omnem allirmationem
et negationem ut in lib. De mystica theologia, cap. xi, § 3,
coi. 139, t. I, dicit Dionysius ; oportet enim omnium posi­
tiones in eo ponere, et adhuc omnium negationes in eo negare.
Sed malum nullo modo præexistit in Deo. Ergo malum neque
est affirmatio, neque negatio. Sed inter affirmationem et
negationem nihil est medium, ut in IV Metaph., text. 16,
probatur. Ergo malum nullo modo est.
4. Præterea, quæcumque positio seipsam destruit impos­
sibile est eam poni ; sicut qui negat veritatem, ponit verita­
tem esse, ut dicit Augustinus, Soliloq., lib. II, cap. π, coi. 885,
t. I, et Ansehnus, De ver., cap. i, coi 468, t. I ; et qui negant
demonstrationem, ponunt demonstrationem esse, ut in
IV Melaphys., text. 27, dicitur. Sed malum destruit seipsum,
ut in IV Ethic., cap. x, dicitur. Ergo malum non est.
5. Præterea, unusquisque artifex providus a suo opere
propellit malum quantum potest. Sed divina providentia
omnia reguntur, ut in I libro habitum est. Ergo cum Deus
1. I p. Siimmx theol., q.

i

xlvih,

art. 2.

sit omnipotens, ab universo malum omnino expellit. Ergo
malum non est.
Sed contra, sicut appetitus non est nisi boni, ita fuga
non est nisi mali. Sed multa sunt quæ secundum rectam
rationem fugiuntur. Ergo malum est.
Præterea, nih’1 discrete prohibetur neque punitur juste,
nisi malum. Sed constat prohibitiones discretas multas esse
et punitiones justas. Ergo constat malum esse.
Solutio. — Respondeo dicendum, quod Philosophus,
in V Metaphys., text. 14, ostendit quod ens multipliciter
dicitur. Uno enim modo dicitur ens quod per decem genera
dividitur : et sic ens significat aliquid in natura existons,
sive sit substantia, ut homo, sive accidens, ut color. Alio
modo dicitur ens, quod significat veritatem propositionis ;
prout dicitur quod affirmatio est vera, quando significat
esse de eo quod est ; et negatio, quando significat non esse
de eo quod non est ; et hoc ens compositionem significat,
quam intellectus componens et dividens adinvenit. Quæcumque ergo dicuntur entia quantum ad primum modum,
sunt entia quantum ad secundum modum : quia omne quod
habet naturale esse in rebus potest significari per proposi­
tionem affirmativam esse, ut cum dicitur : color est vel homo
est. Non autem omnia quæ sunt entia quantum ad secundum
modum, sunt entia quantum ad primum : quia de privatione,
ut de cæcitate, formatur una affirmata propositio, cum dici­
tur : cæcitas est ; nec tamen cæcitas aliquid est in rerum
natura, sed est magis alicujus entis remotio ; et ideo etiam
privationes et negationes dicuntur esse entia quantum ad
secundum modum, sed non quantum ad primum. Ens autem
secundum utrumque istorum modorum diversimode prædicatur ; quia secundum primum modum acceptum est prædicatum substantiale, et pertinet ad quæstionem quid est ;
sed quantum ad secundum modum, est prædicatum acci­
dentale, ut Commentator ibidem dicit, et. pertinet ad quæ­
stionem an est. Sic ergo accipiendo ens secundo modo dictum,
prout quæstio quaerebat, simpliciter dicimus mala esse in
universo. Hoc enim et experientia docet et ratio ostendit :
quia, ut Dionysius probat, cap. iv De div. nom., § 20, col. 718,
t. I, malum nihil aliud est nisi bonum imperfectum. Si autem
nullum bonum esset in aliquo diminutum, omnia bona æqualia
essent, et sic pulchritudo universi deperiret, quæ ex gradi­
bus bonitatis colligitur ; periret etiam ordo essentialis cau­
sarum in partibus universi, secundum quod nobiliora in
minus nobilia influunt. In idem etiam rediret inconveniens.

si poneretur quod nulla res perfectione sibi debita carere
posset : quia tunc esset æqualis stabilitas bonitatis in omni­
bus entibus, nec essent omnes gradus bonitatis impleti, si
non essent quædam bona quæ suis perfectionibus priyari
non possent, et quædam suis perfectionibus privabilia propter
distantiam a summo bono.
Ad primum ergo dicendum, quod Dionysius accipit exi­
stons secundum primam acceptionem entis ; et per hunc
modum malum non est existens, neque in existentibus :
quia neque ipsum est natura quædam in universo, neque
est aliquid in existent,e, sicut pars perfectionis ejus. Sic enim
procedunt suæ probationes, quibus sigillatim ostendit in
nullis existentibus malum esse ; non autem removetur quin
malum sit in existentibus sicut privationes1 in subjecto,
ut cæcitas in oculo.
Ad secundum dicendum, quod Dionysius accipit non
existens illud quod nullo modo est ; et ab hoc quidem magis
distat malum quam etiam ab existente : quia in existente
malum est tamquam in subjecto, quamvis ipsum malum in
se non sit existens ; sed a non existente magis absistit, quia
simpliciter non existens non potest privationis subjectum
esse ; nec etiam ipsa privatio est absolute non existens, sed
est non existens in hoc, quia privatio est negatio in subjecto,
ut in IV Metaph., text. 4, dicitur ; cæcitas enim1
2 nihil aliud
est quam negatio visionis in eo quod natum est videre.
Ad tertium dicendum, quod quamvis negationes omnium
creatorum in Deo verissime sint propter ejus excessum,
tamen nulla privatio in eo est : quia nihil est natum habere
quod non habeat. Malum autem dicitur esse secundo modo
dicendi ens, sicut negatio, non quidem absoluta, sed quæ
est privatio ; aliter omnia mala essent, quia nihil est a quo
aliquid negari non possit.
Ad quartum dicendum, quod Philosophus non dicit sim­
pliciter quod malum seipsum destruat, sed quod malum,
si integrum et perfectum sit, seipsum destruit : quia non
potest esse malum integrum, nisi corrumpatur omne bonum,
quo corrupto3, corrumpitur illud ens quod mali subjectum
esse potest. Subjecto autem corrupto, etiam privatio quæ
in subjecto erat, esse desinit. Unde ex hoc efficaciter conclu1. AI. : « ostendit in nullis existentibus, sicut privationes », etc.,
intermediis omissis.
2. AI. : « autem. »
3. AI. deest « quo corrupto ».

ditur quod summum malum esse non possit, non autem
absolute quod non sit malum.
Ad quintum dicendum, quod providus artifex non expellit
ab opere suo malum, nisi salvata conditione sui operis. Cum
autem quædam sint res a Deo creatæ de quarum condi­
tione est ut defectum maliliæ incurrere possint, vel in alia
inducere, si simpliciter malum ab eis prohiberetur, destrue­
retur operis ejus conditio ; et ideo decet ut mala facere per­
mittat, quorum tamen actor non est. De hoc autem1 in I libro
rlictum est.
ARTICULUS II
Utrum malum sil quoddam ens positivum?

Ad secundum sic proceditur. 1. Videtur quod malum sit
ens, sicut natura quaulam, primo modo accipiendi ens, ut
ea quæ positive aliquid prædicant. Omne enim genus est
natura quædam : quoniam non entis non sunt neque species
neque differentiae, ut Philosophus dicit, cum tamen omne
genus in species per differentias dividatur. Sed bonum et
malum sunt genera aliorum, ut in Prædicamenlis dicitur.
Ergo malum est aliquid positive prædicans.
2. Præterea, omne contrarium est natura quædam : quia
contraria in eodem genere sunt, et nihil est in genere ut spe­
cies, nisi sit natura quædam. Sed bonum et malum sunt con­
traria, ut in Littera dicitur. Ergo malum est natura quædam.
3. Præterea, omnis differentia quæ constituit speciem est
aliquid positive prædicans. Sed bonum et malum sunt differentiæ in prima specie qualitatis constituentes diversas
species habitus. Ergo malum aliquid positive prædicat.
4. Præterea, nihil pugnat aut corrumpit nisi agendo.
Nihil autem agit nisi habeat naturam aliquam. Cum ergo
malum corrumpat bonum et pugnet contra illud, videtur
quod malum sit naturam quamdam habens.
5. Præterea, omne quod corrumpit generat aliquid :
quia corruptio unius est generatio alterius, ut in I De gene­
ratione, text. 17, dicitur. Sed mali est corrumpere, ut Diony­
sius dicit, iv cap. De divin, nom., § 19, col. 715, t. I. Ergo ejus
est etiam generare. Sed nihil generat nisi habens naturam
aliquam, quam generato tradat. Ergo malum est naturam
aliquam habens.1
2
1. AI. omittitur « autem ».
2. I p. Summx theol., q. xlviii, art. 2.

Sed contra, omne quod est a primo bono bonum est, cum
ex hoc omnia bona sint quod ab eo sunt, ut in lib. De hebdo­
madibus, coi. 1311, t. II, Boetius dicit. Sed omnis natura
a Deo est, qui est summum bonum. Ergo malum non est
natura aliqua vel ens aliquod positive dictum.
Praeterea, nihil appetit suum contrarium. Sed omnis natura
appetit bonum, quia unumquodque appetit sui ipsius perfec­
tionem. Ergo cum malo sit bonum oppositum, malum non
erit ens naturam aliquam habens.
Solutio. — Respondeo dicendum, quod Avicenna, in
sua Melaphysica, ponit perutilem divisionem quamdam
mali, quæ ex verbis ejus colligi potest ; dicit enim quod
malum dicitur aliquid dupliciter : vel per se vel per acci­
dens. Per se malum dicitur ipsa privatio perfectionis, qua
aliquid malum est : quod etiam a quibusdam malum abstracte
sumptum dicitur. Hoc autem est duplex : quia illa privatio
vel est privatio perfectionis qua? est necessaria inesse primo
rei, et ista privatio in omnibus est malum, ut privatio pedis
et manus, et hujusmodi ; vel est privatio alicujus perfec­
tionis secundæ, sicut privatio geometria?, et hujusmodi,
et talis privatio non semper cuilibet est malum, sed ei tantum
qui ad eam habendam operam dedit, vel eam habere debet.
Malum autem per accidens est duplex : vel id quod est subjec­
tum talis privationis, vel id quod talem privationem in altero
causât : utrumque istorum est malum concretive sumptum.
Illud autem quod est subjectum privationis potest accipi
quadrupliciter : quia vel est actio, vel habitus, vel passio,
vel substantia. Actio quidem, si privationem debiti finis et
debitæ circumstantia? habeat, rationem mali culpa? habebit :
et quia ex similibus actibus similes habitus generantur,
inde contingit quod habitus ipsi qui ex talibus actionibus
relinquuntur, mali sunt, sicut habitus vitiorum. Passio autem
privationem habet, per quam aliquid in patiente corrumpi­
tur, et talis passio malum pœnæ dicitur, vel defectus naturæ,
in illis in quibus non potest esse culpa et pœna1 ; et quia
nullum accidens potest esse subjectum alicujus quod priva­
tive vel positive dicatur, nisi gratia substantia?, quæ ei sub­
jicitur : ideo oportet quod ulterius intelligatur subjectum
hujus privationis quæ per se malum est, substantia esse,
secundum quod dicitur homo malus et anima mala. Si autem
dicatur malum per accidens, quia causal talem privationem,
hoc potest esse dupliciter : quia causa privationis debitæ
1. AI. additur « esse » ; Parm. : « nec etiam. »

perfectionis vel est ex parte materiæ, quæ est indisposita
ad perfecte recipiendam virtutem agentis, sicut est defectus
in monstris, et in aliis quæ ex defectu materiæ contingunt ;
aut est ex parte agentis, et hoc contingit dupliciter, quia vel
agens est conjunctum agenti, in contrarium perfectionis
debitae, sicut ignis adurens et gladius secans ; et ex hoc sequi­
tur malum, quod dicitur pœna sensus in sentientibus, in
quibus culpa et pœna esse possunt, quia tale agens quod
privat perfectionem debitam, eo quod conjunctum est, sen­
titur ; aut est agens non conjunctum, impediens influentiam
causæ perficientis, sicut dicuntur nubes, malai inquantum
impediunt lumen solis, ne ad nos perveniat., et quia talis
causa non sentitur ex ipsa perfectionis subtractione, cum
non tollat perfectionem agendo in id quod privetur, sed magis
impediendo agentem1, sed torte sentitur alio modo per acci­
dens, sicut quia nubes videntur : ideo malum quod ex hoc
sequitur, non dicitur pœna sensus, sed pœna damni, in illis
tamen quæ pœna’ susceptiva sunt. In malis ergo hoc modo
dictis est talis ordo, quod id quod est per se malum, primo
dicitur, et omnia alia per relationem ad id ; et secundum
gradum tenet malum per accidens, quod est subjectum mali
quod dicitur malum ex hoc quod privationem quæ per se
malum est, in se habet ; et in tertio gradu est id quod dicitur
malum per accidens sicut causa inducens malum ; hoc enim
non habet in se de necessitate privationem, sed facit aliquid
esse privationem habens. Unde primum dicitur absolute
malum, et secundum in ordine ad primum, et tertium in
ordine ad secundum. Dicendum ergo quod malum nominat
non ens. Unde illud quod per se malum est non ponit aliquid,
sed dicitur esse ut privatio. Malum vero quod est subjectum
privationis est aliquid positive, sed non ex eo quod malum
est, sicut oculus est aliquid, sed non ex eo quod cæcus est :
quia caecitas non est in eo nisi ut negatio visionis. Quod autem
dicitur malum ut causa mali, in se quidem consideratum,
est aliquid ; sed in ordine ad effectum, ratione cujus malum
dicitur, etiam privative dicitur. Dicitur enim malum ex hoc
quod privationem inducit, et sic etiam ratio non entis in
ipsum redundat causaliter, sicut et ratio mali.
Ad primum ergo dicendum, quod genus dupliciter potest
accipi. Uno modo proprie, prout prædicatur de pluribus in
eo quod quid est, et sic neque bonum neque malum sunt
1. Parm. addit : « ex hoc quod perfectionem subtrahit, cum remota
sit. »

■genera, sed sunt in1 transcendentibus quia bonum et ens
convertuntur. Alio modo communiter, ut genus dicatur
omne id quod sua communitate multa ambit et continet,
et sic bonum et malum dicuntur genera omnium contra­
riorum : quia, ut in I Physic., text. 80, dicitur omnia con­
traria hoc modo se habent, quod alterum est nobilius et
alterum vilius ; et ideo illud quod est12 vilius privationem
in se includit, sicut nigrum in respectu ad album, et frigidum
in respectu ad calidum : propter quod in I De generat., text.
18, dicitur, quod frigus est privatio caloris ; et per hunc
modum semper alterum contrarium pertinet ad bonum, et
reliquum ad malum ; unde etiam Pythagoras ponebat duos or­
dines rerum : unum boni, sub quo colligebat omnia perfecta,
ut. dextrum, triangulum, æquilaterum et similia ; et alterum
mali, sub quo ponebat omnia quæ imperfectionem impli­
cant, ut sinistrum, feminam et hujusmodi.
Ad secundum dicendum, quod si consideretur malum
per se sive in abstracto, sic malum opponitur bono ut pri­
vatio ; si autem consideretur malum per accidens, sicut est
in actione vel in habitu, sic opponitur bono ut contrarium,
ut prodigalitas liberalitati, et timiditas fortitudini.
Ad tertium dicendum, quod malum per se vel abstracte
sumptum non est differentia specifica ; sed malum per accidens
vel concrete acceptum ; omnia enim moralia ex fine speciem
consequuntur. Ex ordine autem ad finem debitum specificatur bona actio et bonus habitus, ratione cujus bonum
differentia specifica ponitur habitus et actionis moralis ;
mala vero actio specificatur ex ordine ad finem indebitum,
cui admiscetur privatio finis debiti, ex quo ratio mali incidit.
Unde patet quod non sola privatio specificat malum habitum
et actionem ; sed positio ordinis ad finem quemdam cum
privatione debiti finis ; et sic patet quod malum, secundum
quod differentia, non est malum per se, sed per accidens vel
concretive sumptum.
Ad quartum dicendum, quod malum potest intelligi
■corrumpere dupliciter : vel formaliter vel effective, sicut
enim formaliter albedo facit album, ita etiam formaliter
privatio privat, et corruptio corrumpit. Malum vero per se
sumptum est ipsa privatio vel corruptio ; unde non sequitur
quod sit ens positive dictum, quia non privat et corrumpit
agendo. Si autem sumatur effective, sic non potest intelligi
1. Parm. : « quia sunt de. »
2. Parm. : « ita quod vilius. »

de malo per se vel abstracte sumpto, quia privatio nihil
efficit ; sed oportet ut sumatur de malo per accidens, quod
est subjectum et causa mali : et hoc quidem efficit aliquid,
non quidem inquantum privatum est, sed inquantum est
quoddam ens quod agere potest ; et ideo dicit Dionysius
De div. nom., cap. ιν, §§ 31 et 32, coi. 731, t. 1, quod malum
nihil agit nisi virtute boni, et ipsum bonum non posset
impugnare, nisi ex boni virtute ; nihil enim prohibet unum
bonum alteri contrarium esse, ut calor frigori.
Ad quintum dicendum, quod corruptio et generatio,
quamvis semper conjungantur, non tamen sunt idem per se,
sed per accidens, : quod patet ex earum terminis, ex quibus
motus et mutationes specificantur ; terminus enim genera­
tionis est forma, quia est mutatio ad esse ; terminus vero
corruptionis est privatio, quia est mutatio ad non esse.
Forma autem unius et privatio alterius, ut forma ignis
et privatio aeris, sunt quidem idem subjecto, sed differunt
ratione ; et ideo etiam illud quod corrumpit et generat,,
non ex eodem habet quod generat et corrumpit, sed ex eo
quod formam suam inducit, generat, et sic inquantum ens,
generat ; ex eo autem quod forma sua necessario conjun­
gitur privationi alterius formæ, corrumpit. Unde patet quod
in eo quod privationem habet, vel non est aliquid, ens1
corrumpit ; et propter hoc Dionysius dicit quod boni est
per se loquendo generare et salvare, et mali est corrumpere ;
unde non sequitur quod malum, in eo quod malum est,
aliquid sit.
ARTICULUS III
Ulrurn bonum1
2 sil causa mali3
Ad tertium sic proceditur. 1. Videtur quod mali causa
bonum esse non possit. Boni enim, ut dicit Dionysius, IV
De div. nom., § 19, col. 715, t. I, est salvare et producereSed malum est corruptio quædam. Ergo mali causa bonum
non est.
2. Præterea, unum oppositorum non est causa alterius,
nisi per accidens, sicut frigidum quodammodo calefacit,ut in VIII Physic., text.. 8, dicitur. Sed malum non tantum
1. Parm. : « vel non ens est, aliquid. »
2. AI. : « malum. »
3. I p. Summæ theol., q. xlix, art. 1.

habet causam per accidens, sed per se : quia quod est per
i accidens est ut in paucioribus ; malum autem videtur esse
\ ut in pluribus. Ergo oportet quod prima causa mali sit
malum.
3. Præterea, omnis effectus causæ secundæ reducitur in
causam primam. Sed omne bonum est effectus causæ primæ.
Si ergo aliquod malum ab aliquo bono causatur, tunc causa
I prima, quæ Deus est, mali causa erit ; et sic aliquo modo
malus esset Deus, quod est absurdum.
4. Præterea, oportet ut effectus sequatur conditionem suæ
causæ. Sed omne malum defectivum est. Ergo oportet quod
in causa ejus aliquo modo defectus sit. Aut ergo est in ea
defectus in actu, aut in potentia. Si defectus in actu, omne
autem quod deficit in actu malum est ; ergo causa mali non
erit bonum, sed malum ; nec hoc erit primum malum, cujus
; causam quæsivimus. Si autem defectus est in causa in potentia
i tantum, id autem quod est in potentia tantum non sufficit
' ut educat aliquid in actu : quia in II Physic., text. 4. dicitur :
1 « Ædificatio in actu est causa ædificati in actu, et ædifi: catio in potentia est causa ædificati in1 potentia ; » ergo ex
tali causa malum actu oriri non poterit.
5. Præterea, Dionysius dicit in iv cap. De div. nom., §§
31 et 32, coi. 731, t. I, quod malum non habet causam. Sed
quod a bono causatur, habet causam. Ergo malum non est
ex bono.
Sed contra, quicumque facit aliquid ad quod alterum
de necessitate consequitur, etiam illius causa est. Sed res
bona est causa alicujus boni, ad quod malum consequitur
ex eo quod ex illius adventu alterum bonum privatur, sicut
patet in igng adurente, qui formam suam inducens, formam
rei adustæ tollit ; et tamen utraque forma bonum quoddam
est. Ergo bonum est causa mali.
Præterea, omne quod est per accidens, reducitur ad per se.
Sed malum non causal nisi per accidens, quia non agit nisi
virtute boni, ut Dionysius dicit, ubi supra. Ergo oportet
ut causalitas mali in bonum reducatur sicut in primam causam.
Solutio. — Respondeo dicendum, quod nihil agit nisi
secundum quod est in actu ; nihil autem est in actu nisi
secundum quod formam vel perfectionem aliquam habet ;
unde oportet quod omne quod agit, agat inquantum per­
fectum est, et ita inquantum est bonum ; cum omne per1. Parm. omittit : « in actu, et ædiflcatio in potentia est causa ædi­
ficati in. »

fectum, inquantum hujusmodi, bonum sit. Intentio autem!
eujuslibet agentis est similitudinem suam in altero efficere ;;
et ideo id quod est per se intentum ab agente, est quod
aliquod bonum efficiatur ; unde bonum per se causam ;
habet ; sed defectus incidit præter intentionem agentis,.
Hoc autem contingit tripliciter. Aut ex parte ejus quod
intentum est ab agente, quod cum non compatiatur secum
quamdam aliam perfectionem, excludit eam, ut patet in
generatione naturali. Ignis enim intendit formam suam in
materiam inducere ; sed quia forma ignis non compatitur
formam aeris, inde sequitur præter intentionem agentis
privatio formæ aeris. Aut ex parte materiæ recipientis
actionem, quæ indisposita est ad consequendam perfectio­
nem quam agens intendit inducere, ut patet in naturalibus,,
in partubus1 monstruosis et in artificialibus in ligno nodoso,
quod non dirigitur ad actionem artificis ; unde remanet artificiatum aliquem defectum habens. Aut ex parte instrumenti
ut patet in claudicatione, quia a virtute gressiva sequitur
gressus distortus propter curvitatem cruris. Malum autem
culpæ ex duobus horum modorum contingere potest : scilicet
vel ex parte ejus quod intentum est, vel ex parte instru­
menti. Ex defectu enim materiæ culpæ malum non accidit :
quia operationes morales non sunt factiones, ut per eas
aliquid in materia constituatur, ut in VI Ethic., cap. nir
dicitur, sed sunt actiones in ipsis agentibus permanentes,
et eos perficientes aut corrumpentes ; in omnibus enim
peccatis quæ per deliberationem rationis procedunt, malum
incidit ex parte ejus quod intentum est ; sicut enim in natura­
libus non possunt esse duæ formæ substantiales ultimæ
actu perficientes eamdem partem materiæ, ita non possunt
esse duo ultimi fines voluntatis ; unde sicut agens naturale
ex hoc quod inducit unam formam, causât defectum alterius
formæ, ita etiam voluntas ex hoc quod alicui tanquam ultimo
fini inhaeret, quod debitus sibi finis non est, avertitur a fine
ultimo sibi debito, in quo completur ratio mali culpæ, præter
intentionem voluntatis. Peccata vero quæ præter delibera­
tionem rationis procedunt, ut primi motus, incidunt ex
defectu instrumenti, id est inferiorum virium, quæ sunt "
sicut instrumenta voluntatis, aut rationis, sicut patet in
primis motibus. Sic ergo patet quod eo modo quo malum
causam habere potest, bonum efficiens causa mali est, scili­
cet per accidens ; non autem id quod est perfectum et sum1. Al. : « in partibus. »

mum bonum : quod patet per similitudinem in agentibus
naturalibus, in quibus invenitur aliquod agens universale
et aliquod agens particulare. Agens particulare, quod habet
actionem determinatam ad unam formam, sicut est causa
formæ illius, ita est causa privationis formæ alterius, ut pa­
tet in igne vel aqua ; sol autem, cum sit causa agens
universaliter ad omnem formam inferiorem corporalem,
non est causa privationis formæ, nisi per suam elongatio­
nem, ut dicitur in II Gener., text. 56, 57 et 58. Similiter
etiam illud quod est bonum particulare, causando aliquod
bonum determinatum, excludit bonum alterum, quod non
se cum illo compatitur ; bonum autem completum, quod
universaliter omnis boni causa est, non est causa defectus
alicujus boni, neque etiam per suam absentiam : quia ipsum
quantum in se est, semper præsens est, vicissitudinem non
patiens absentiæ et præsentiæ.
Ad primum ergo dicendum, quod boni effectus per se est
salvare et producere ; sed etiam corruptio vel privatio potest
esse per accidens effectus boni, ut dictum est.
Ad secundum dicendum, quod bonum in toto universo
contingit ut in pluribus, malum autem ut in paucioribus ;
plures enim sunt partes universi in quibus malum naturæ
accidere non potest, scilicet superiora corpora, quam illæ
in quibus malum naturæ accidit, scilicet inferiora corpora, in
quibus etiam malum naturæ, ut in paucioribus est : quia
causæ naturales non deficiunt a suis ordinatis effectibus
nisi in minori parte. Similiter etiam est in voluntariis, si
accipiatur completa causa, quæ est voluntas per habitum
perfecta : quia hæc ab actu virtutis ut in minori parte deficit.
Voluntas autem nondum per habitum perfecta, est incomple­
ta causa, quia se ad utrumlibet habet ; et sicut mala pluribus
modis contingunt quam bona, ita in pluribus flectitur in
mala quam in perfecte bona. In nullo enim voluntas hoc
modo deficit ut saltem in aliqua bona non convertatur :
quia malum, si perfectum sit, seipsum destruit, ut in IV
Ethic., cap. x, dicitur.
Ad tertium dicendum, quod causa secunda habet per se
effectum, secundum quod est sub causa prima ; et ideo
talis effectus qui per se est ejus, in causam primam reducitur ;
sed si sit aliquis defectus ejus per accidens, inquantum exit
ab ordine causæ primæ, non oportet quod effectus ille in
causam primam reducatur, sicut patet in crure claudicante ;
quidquid enim de ratione gressus est in claudicatione, totum
efficitur mediante crure a virtute gressiva ; sed crus, inquan-

tum est improportionatum virtuti gressivæ, inducit defor­
mitatem quæ est in claudicatione ; unde non oportet quod
talis deformitas sit effectus virtutis gressivæ. Ita etiam bona
particularia non sunt causæ per accidens aliquorum defec­
tuum, nisi secundum quod deficitur a perfectione summi
boni ; unde non oportet quod defectus illi qui consequuntur,
in summum bonum sicut in causam reducantur.
Ad quartum dicendum, quod in voluntate creata inve­
nitur duplex defectus. Unus qui est potentialis causa mali,
scilicet esse ex nihilo1 ; ex hoc enim quod ex nihilo est potest
deficere peccando, secundum vertibilitatem electionis. Non
tamen iste defectus est actualis causa mali : quia sequeretur
quod voluntas semper deficeret, sicut crus claudum semper
claudicat. Alius autem est defectus actualis, secundum quod
actu deficit : et quidquid procedit ab ipso, prout sub isto
defectu stat, totum est malum. Illius autem defectus qui est
in actu voluntatis, non oportet quod sit causa aliquis alius
defectus in voluntate præexistens actu, quia sic in infinitum
iretur ; sed ipsamet voluntas secundum se considerata illius
defectus causa est. Ille enim defectus in voluntate est, secun­
dum quod voluntas ad aliquid aliquo indebito modo conver­
titur. Ejus autem quod est converti ad bonum creatum
indebito modo, voluntas dominium habet, quia ad utrum­
libet libera est ; non enim est simile de voluntate et agente
naturali : agens enim naturale est determinatum ad unum
ex sua natura ; unde non potest esse causa actionis inor­
dinata?, nisi per hoc quod aliquis defectus in ipso agente est ;
voluntas autem non est determinata ad unum, sed seipsam
determinat secundum quod huic vel illi adhæret, et in tali
adhæsione primum malum voluntatis consistit ; unde primi
mali culpæ, quod est in actu voluntatis, res bona, scilicet
voluntas, causa est, sed per accidens, ut dictum est ; secundi
autem mali, quod est in actu exteriori, ipsa voluntas jam
mala per interiorem actum causa est.
Ad quintum dicendum, quod malum non habet causam
per se, sed per accidens, ut dictum est ; et hoc Dionysius
intendit : et sic per accidens bonum mali causa esse potest.

1. AI. omittitur « esse ».

ARTICULUS IV

Utrum malum sit subjective in bono1
Ad quartum sic proceditur. 1. Videtur quod malum non
sit in bono sicut in subjecto. Sicut enim dicit Dionysius,
iv cap. De div. nom., § 33, col. 734, t. I, malum neque est
existens, neque est in existentibus1
2. Sed propriissime dicitur
esse in altero quod est in eo sicut in subjecto. Ergo existens non
est subjectum mali. Sed omne bonum est existens. Ergo
malum non est in bono sicut in subjecto.
2. Præterea, malum se habet ad bonum sicut non ens ad
ens. Sed ens non est subjectum non entis, quia simul esse
non possunt. Ergo nec bonum est subjectum mali.
3. Præterea, nullum contrarium est subjectum sui con­
trarii. Sed bonum et malum sunt contraria. Ergo bonum non
est subjectum mali. Prima patet ex hoc quod I Phys., text.
66 et 67, dicitur, quod subjectum neutrum contrariorum est.
4. Si dicatur, quod regula ista fallit in his contrariis quæ
sunt bonum et malum, ut in Littera dicitur, contra. In poste­
riori semper prius includitur. Sed prima oppositio est affir­
mationis et negationis. Ergo affirmatio includitur in omnibus
contrariis. Sed affirmatio et negatio non possunt esse simul
vera. Ergo nec aliqua contraria. Subjectum autem simul
est cum eo cujus est subjectum. Ergo bonum mali subjec­
tum esse non potest.
5. Præterea, illud quod est per se subjectum alicujus est
etiam per se causa ejus : quia, sicut dicit Avicenna, tract. I
Metaph., cap. i, subjectum est in se completum præbens
alteri occasionem essendi. Sed malum non causatur per se
ex principiis boni. Ergo bonum non est universaliter et per
se subjectum mali.
Sed contra, omne quod est subjectum est ens. Sed omne
ens, inquantum hujusmodi, bonum est : quia ens et bonum
convertuntur. Ergo oportet quod subjectum mali sit bonum.
Præterea, Philosophus dicit in IX Melaphysicorum, text.
19, quod non est præter res malum. Esset autem præter res,
si in rebus non esset. Ergo malum est in rebus sicut in subjecto.
Sed omnis res, inquantum hujusmodi, bona est : quia per
se malum nulla res est, sed privatio, ut dictum est. Ergo
bonum est subjectum mali.
1. I p. Summæ theol., q. xlviii, art. 3.
2. Parm. : « neque in existente. »

Solutio. — Respondeo dicendum, quod per se malum, ut
dictum est ex dictis Avicennæ, tract. IX Met., cap. vi, est
privatio ; privatio autem, ut in IV Met., text. 4, dicitur, est
negatio in substantia, id est in substantia habet subjectum ;
negatio autem quæ subjectum non determinat, privatio dici
non potest, sed simplex negatio ; unde oportet quod malum
aliquod ens subjectum habeat. Omne autem ens, inquantum
hujusmodi, bonum est. Unde oportet quod subjectum mali
sit bonum. Sed sciendum quod non omne bonum subjectum
mali esse potest ; est enim quoddam bonum cui nihil boni­
tatis deest, quia perfectum est, nec deesse potest, quia omnes
bonitates in eo unum sunt, ut una ab altera separari non
possit, quia simplex est ; et in tali bono malum nec esse
nec cogitari potest, et hoc est summum bonum, quod Deus
est. Est autem quoddam bonum, quod quamvis non omnem
bonitatem perfecte colligat, sed in aliquo a summo bono
deficiat, tamen non potest sibi deesse aliqua bonitatum
quæ debita est sibi, ut patet in angelis et in corporibus cæles­
tibus, quæ bonitatem naturalem nullo modo amittere pos­
sunt : et tale etiam bonum subjectum mali esse non potest ;
non enim omnis carentia bonitatis malum est, sed illius
tantum quam nata est res habere, et debita est ei : carere
enim visu non est malum in lapide, sed in oculo ; hoc enim
est commune privationi omni quod aptitudinem ad actum
in subjecto requirat. Est autem quoddam bonum quod nec
omnem perfectionem consequitur, et propter distantiam a
summo bono, illa etiam quæ debita est sibi, carere potest,
et quam natum est habere, et tale bonum est subjectum mali,
quidquid sit illud. Unde Dionysius dicit, iv cap. De diu. nomin
§ 20, coi. 718, t. I, quod bonum particulare est subjectum
mali. Hoc autem bonum quid sit 'quod malo subjicitur,
considerandum est ex perfectione quæ per malum privatur,
eo quod privatio et habitus sunt circa idem. Est autem quæ­
dam perfectio, scilicet secunda, cujus subjectum est ens actu
completum in esse primo ; et hoc idem ens illi malo subji­
citur, per quod ista perfectio privatur, sicut anima culpæ,
per quam gratia tollitur. Est autem quædam perfectio prima
ut forma substantialis, subjectum cujus est in potentia
tantum, scilicet materia prima, quæ sicut est ens incompletum et in potentia, et ipsa1 etiam subjicitur privationi
substantialis formæ, ut dicit Philosophus in I Physic., text
1. Parm. : « sic. »

79, quod materia non est malum per se, sed per accidens,
scilicet ratione privationis cui subjicitur.
Ad primum ergo dicendum, quod Dionysius intelligit
esse in existente, sicut aliqua pars perfectionem existentis
constituens : et hoc modo in nullo existente malum est,
sed sicut privatio in subjecto.
Ad secundum dicendum, quod malum non se habet1 ad
bonum sicut non ens absolute sumptum ; non ens enim
absolute sumptum est negatio pura quæ sibi subjectum
non determinat, malum autem est non ens quoddam, quod
est privatio ; et ideo oportet quod habeat determinatum
subjectum, quod non potest esse nisi ens et12 bonum.
Ad tertium dicendum, quod non quodlibet malum contrariatur cuilibet bono directe, sicut3 nec cuilibet virtuti quod­
libet vitium ; sed illi tantum bono cujus perfectio per malum
privatur. Malum autem non est sicut in subjecto in illo bono
quod per malum tollitur, sicut vita naturalis hominis non
tollitur per malum culpæ ; unde malum culpæ non opponitur
huic bono quod est vivum vita naturali ; et ideo non est incon­
veniens si hoc malum in hoc bono sit sicut in subjecto.
Ad quartum dicendum, quod oppositio mali ad bonum
potest/considerari dupliciter. Vel secundum determinatam
rationfem hujus boni et illius mali, et sic non fallit in istis
oppositis, bonum et malum, dialecticorum regula, quæ
perhibet, contraria simul esse non posse : quia, ut dictum est,
sic accipiendo oppositionem boni et mali, malum non oppo­
nitur illi bono4. Potest etiam considerari oppositio mali ad
bonum secundum communem rationem utriusque : et sic
malum simpliciter opponitur bono simpliciter, sicut huic
bono hoc malum ; et per hunc modum fallit dialecticorum
regula in istis contrariis, quia malum est in bono ; et ratio
quare fallit est ista, quia bonum non imponitur ab aliqua
determinata perfectione, sed a perfectione in communi ;
unde quidquid perfectionis res habeat, communem rationem
boni consequitur ; similiter etiam quacumque perfectione
privatur, communem rationem mali incurrit. Contingit
autem ut aliquid habeat primam perfectionem, et privetur
secunda, et ita simul habebit rationem boni et mali, sed
1.
2.
3.
4.

AI. : «
Parm.
AI. : «
Parm.

non esse habet. »
omittit : « et. »
sed. »
addit : « in quo est sicut in subjecto. »

secundum diversa : et ex hoc non sequitur quod contradictoria sint simul vera.
Ad quintum dicendum, quod malum non habet subjectum
sicut per se accidens, sed sicut privatio perfectionis ; et ideo
non oportet quod per se ex principiis sui subjecti causetur,
sed sufficit quod tantum in subjecto aptitudinem et debitum
requirat.

,

|

ARTICULUS V

Uirum malum possit corrumpere lotum bonum1
Ad quintum sic proceditur. 1. Videtur quod malum bonum
totum corrumpere possit. Quia, ut in I Plujs., text. 37,
dicitur, omne finitum consumitur ablato quodam. Sed bonum
creatum, quod solum subjectum mali esse potest, finitum est.
Ergo per multiplicationem mali potest ex toto consumi.
2. Si dicatur, quod quamvis sit finitum in actu, est tamen
infinitum in virtute et potentia, contra. Quantitas virtutis
vel potentiæ mensuratur ex objecto ; objectum autem1
2
potest habere infinitatem vel secundum rationem quantitatis
continuai, vel secundum rationem quantitatis discretæ. Sed
neutro modo per peccatum diminuitur potentia vel virtus boni naturalis : quia sicut ante peccatum erat ani­
ma capax infiniti boni, quod Deus est, ita etiam et post ;
similiter etiam sicut ante peccatum poterat in infinitos ac­
tus, ita etiam post ; nec alicujus actus potentia ab eo aufer­
tur, ad minus remota. Ergo diminutio boni per malum non
attenditur secundum quantitatem virtutis : ergo nec infini­
tas virtutis consumptionem boni vel mali excludere potest.
3. Si dicatur, quod diminutio boni per malum non est
semper secundum eamdem quantitatem, sed secundum
eamdem proportionem sicut in diminutione continui, et ideo
semper in infinitum diminuitur, nec ex toto aufertur ; contra.
Quandocumque est diminutio secundum eamdem propor­
tionem, semper illud quod secundo aufertur est minus eo
quod primo auferebatur : quia si primo ablatum fuit tertium
totius, secundo ablatum erit tertium residui, et sic deinceps.
Sed secundum malum non tollit minus de bono quam primum malum auferebat, quia potest esse malum tam magnum ;
nec bonum est fortius ad resistendum, sed debilius. Ergo

1. I p. Summer theol., q. xlviii, art. 4.
2. Al. : « sed objectum. »

i

f'

;
j
Ï
i

\

DISTINCTIO XXXIV, QUÆST. I, ART. V

887

non est diminutio boni per malum semper secundum eamdem
proportionem.
4. Præterea, ex hoc malum dicitur quod bonum corrumpit.
Ergo quamdiu malum durat, continue corrumpit. Sed quod
continue corrumpit, tandem ad non esse perducit : quia sicut
nullius rei generatio est infinita, ita nec corruptio, cum tem­
pus corruptionis cujuslibet rei tempori generationis ejus
æquale sit, ut in II De generat., text. 58, dicitur. Ergo neces­
sarium est quod bonum ex toto per malum tollatur.
5. Præterea, si malum diminuit bonum, aut illud bonum
quod est ei subjectum, aut illud bonum quod est ei oppositum. Sed non illud quod est sibi subjectum, cum nullum
accidens suum subjectum diminuat. Ergo intelligitur diminuere illud bonum quod sibi opponitur. Ergo cum illud bonum
ex toto privet, quia opposita non possunt esse simul, videtur
quod bonum quod per malum diminuitur, ex toto tollatur.
Sed contra, inter alia mala pejus est malum culpæ. Sed
malum culpæ non ex toto tollit bonum ; dicit enim Dyonisius, in iv cap. De die. nom., § 23, col. 726, t. I, quod bona
naturalia in angelis peccantibus integra permanserunt, cum
tamen peccatum eorum sit gravissimum. Ergo malum non
ex toto tollit bonum.
Praderea, Philosophus dicit, IV Ethicor., cap. xm, quod
malum, si sit integrum, seipsum destrueret. Sed nialum quod
ex toto tollit bonum erit integrum malum. Ergo etiam seipsum
destrueret. Sed quidquid seipsum destruit, impossibile est
esse. Ergo impossibile est esse aliquod malum quod ex toto
corrumpat bonum.
Solutio. — Respondeo dicendum, quod, sicut ex dictis
patet, malum per se acceptum privatio quædam est. Ad ratio­
nem autem cujuslibet privationis tria requiruntur : scilicet
habitus oppositus, et subjectum tam habitus quam priva­
tionis, et habilitas in subjecto ad receptionem habitus ; et
ideo triplex bonum potest considerari : scilicet bonum quod
est perfectio opposita ipsi1 malo, et subjectum illius perfec­
tionis et privationis oppositæ, et etiam ipsa habilitas ad per­
fectionem illam ; quæ cum sit quædam quasi inchoatio ejus,
etiam bonum quoddam est : verbi gratia, malum culpæ habet
pro subjecto ipsam naturam animæ, quæ bonum quoddam
est, et pro opposito ipsam gratiam ; et iterum animæ inest
habilitas quædam ad gratiam habendam. Sciendum est ergo
quod malum culpæ bonum gratiæ sibi oppositum ex toto
1. Al. : « in malo. »

tollit ; de ipsa vero natura anima·, quæ est, sibi subjectum,
nihil aufertur ; ipsam vero habilitatem diminuit, et hoc est
bonum naturae quod ex culpa diminuitur. Diminutio autem
hujus habilitatis non est per subtractionem alicujus partis
ejus ; sicuti enim qualitat.es et formie non augentur per addi­
tionem. ut in I dictum est, dist. xvn, sed per intensionem,
ita etiam non diminuitur per subtractionem, sed per remis­
sionem. Remissio autem hujusmodi habilitatis est secundum
quod elongatior est ab actu, scilicet ab ipsa gratia ; quanto
enim potentia est magis propinqua actui, tanto completior
est. Contingit autem istam habilitatem in infinitum elongatiorem ab actu fieri ; ita quod semper remanebit habilitas,
eo quod quilibet actus peccati facit aliquam elongationem
a gratia ; unde semper remanet minor et minor habilitas, et
magis a gratia distans ; et post primum peccatum non tollitur potentia ad secundum peccatum, immo est major pronitas ; et ideo potest fieri major elongatio. Nunquam tamen
habilitas ad gratiam ex toto tollitur : quia habilitas ista cau­
satur ex principiis naturæ, qua; principia, ut dictum est,
culpa nec tollit nec minuit ; et simile esset in naturalibus, si
esset aliquis calor qui in infinitum posset calefacere, et plus
et plus ; semper tamen remaneret materia quæ ex natura
sua haberet habilitatem ad frigus, et eam nullo modo amitteret ; sed tamen illa habilitas semper fieret magis et magis
longinqua ab actu.
Ad primum ergo dicendum, quod ista diminutio non fit
per subtractionem, sed per elongationem ab actu, ut dictum
est.
Ad secundum dicendum, quod nihil subtrahitur de quan­
titate virtutis vel potentiæ, ita ut non sit post peccatum in
potentia ad tantum bonum sicut ante, vel ad tot bona sicut
prius ; sed tamen per quodlibet peccatum elongatur potentia
ab actu ; et in hoc infinitatem habet, secundum quod in infi­
nitum hoc fieri contingit, ut dictum est.
Tertium conceditur : quia illa solutio nihil valet.
Ad quartum dicendum, quod malum, id est ipsa privatio
quæ est in subjecto aliquo, non corrumpit aliquid effective
in subjecto illo, ut fiat consumptio continua, sicut humidum
per calidum consumitur ; sed corrumpit formaliter loquendo
id est, est ipsa corruptio qua corruptum est ; et ideo ratio
non procedit.
Ad quintum dicendum, quod illud bonum naturæ quod per
peccatum diminuitur, est medium inter animam, qua1 est

subjectum culpa?, et gratiam, quæ est oppositum culpæ,
scilicet ipsa habilitas ; quæ quidem radicatur in anima, et
perficitur per gratiam ; et ideo ex parte illa qua accedit ad
gratiam, opponitur culpæ, ratione cujus per culpam dimi­
nuitur, ut semper elongatior a gratia fiat ; sed ex parte illa
qua in substantia animae radicatur non opponitur culpæ,
sed est subjectum ejus ; et ideo semper manet in anima,
quamdiu manet natura.
;

EXPOSITIO TEXTUS

« Manifestum est ex voluntate mala, tanquam ex arbore mala,
fieri omnia opera mala. » Hoc dicit ad excludendum quamdam
objectionem ex verbis Domini exortam, Matth., vn, 18 :
Non polesl arbor bona malos fructus facere, ex quo videtur sequi
quod res bona causa mali esse non possit. — Sed dicendum
quod arbor est causa proxima fructus ; causa vero prima in
genere illo est vel sol vel terra ; et causa prima est communis
et bonis et malis arboribus, et bonis et malis fructibus ; ideo
ipsa natura voluntatis, sicut causa prima, est principium, et
bonorum et malorum exteriorum actuum, una et eadem ;
sed voluntas mala, quæ comparatur arbori, est causa mali
actus exterioris proxima, qui comparatur fructui.
« Ecce habes primam voluntatem boni mutabilis. » Hoc non
dicit, si angelus primum et homo non peccasset, quin alii sequen­
tes peccare potuissent, sed quia ex illis primis peccatis sequentia
occasionata1 sunt.
« Ubi autem bonum non est, non potest esse corruptio. »
Hoc non est intelligendum de bono quod per malum privatur,
quia sic ratio sua non valeret ; hoc enim bonum ante adventum
mali est, sed post adventum non remanet ; sed intelligitur de
bono quod est subjectum mali, quod quidem corrumpitur,
inquantum debita perfectione privatur. Quod si esse desisteret,
privari non posset, et ita nec corrumpi.
« Naturalium sunt privatione bonorum. » Hoc intelligendum
est de bono naturali, vel ad quod natura est ordinata, sicut
gratia vel virtus ; vel de ipsis habilitatibus ad hæc bona. Si
enim intelligeretur de bonis naturalibus quæ sunt de esse naturæ
vel naturam consequentes, sic falsum esset : quia bona post
peccatum integra manent , ut Dionysius dicit, rv cap. De divinis
nomin., § 23, coi. 726, t. I.
« Illa dialecticorum regula deficit qua dicunt, nulli rei duo

1. Parm. : « consecuta. »

simul inesse contraria. » Quomodo deficiat, et quomodo non,
dictum est. Sed secundum intellectum quo proponitur ut regula,
nunquam deficit : quamvis aliquo modo deficiat in bono et
malo, quo non deficit in aliis contrariis quæ speciales1 formas
designant, ut dictum est.
« De ipsis rebus quibus homines mali sunt », id est de peccatis
quæ etiam, inquantum res sunt, bonitatem quamdam habent
sed inquantum deficiunt, mala sunt.

1. AI. : « spirituales. »

DISTINCTIO XXXV
Quid sit peccatum
Post hoc videndum est quid sit peccatum. « Peccatum est,
ut ait Augustinus, Contra Faustum, lib. XXII, cap. xxvn,
col. 418, t. VIII, omne dictum, vel factum, vel concupitum
quod fit contra legem Dei. » Idem, in libro De duabus animabus,
cap. xi, col. 105, t. VIII : « Peccatum est voluntas retinendi
vel consequendi quod justitia vetat. » In utraque assignatione
de actuali peccato agitur, et mortali, non veniali. Ex prima
descriptione ostenditur peccatum esse voluntas mala, sive locu­
tio et operatio prava, id est actus malus, tam interior quam
exterior ; ex altera vero ostenditur esse actus interior. Voluntas
enim, ut in superioribus dictum est, motus animi est : actus ergo
interior est. Ambrosius quoque, in I lib. De paradiso, cap. vni,
§ 39, coi. 309, t. I, ait : « Quid est peccatum nisi prævaricatio
legis divinæ et cælestium inobedientia præceptorum ? Ergo
in prævaricante peccatum est, sed in mandante culpa non est.
Non enim consisteret peccatum prævaricatiom's, si interdictio
non fuisset. Non consistente autem peccato, non solum malitia,
sed etiam virtus fortasse non esset. Quæ, nisi aliqua malitiæ
fuissent semina, vel subsistere, vel. eminere non posset. >>
Ecce prævaricationem legis et inobedientiam definit Ambrosius
esse peccatum.

Diversorum sententias de peccato ponit
Quocirca diversitatis hujus verborum occasione, de peccato
plurimi diversa senserunt. Alii enim dixerunt voluntatem malam
tantum esse peccatum, et non actus exteriores ; alii voluntatem
et actus ; alii neutrum, dicentes omnes actus esse bonos, et
a Deo et ex Deo auctore esse, malum autem nihil esse, ut ait
Augustinus, Super Joan., c. i, tract. I § 13, col. 1385, t. Ill :
« Omnia per ipsum facta sunt, et sine ipso factum est nihil, id est
peccatum, quod nihil est, et nihil fiunt homines cum peccant. »
Supra etiam2 dixit Augustinus quod malum est privatio boni,
vel corruptio boni : qui etiam in lib. LXXXIII Quæstionum,
quæst. vi, col. 13, t. VI, ait : « Summum malum nullum modum
habet ; caret enim omni bono. At modus aliquid boni est. Non
igitur est, quia nulla specie continetur ; totumque hoc nomen
mali de speciei privatione repertum est. » Item, in Dogmatibus
i. Dist. xxxiv.

ecclesiasticis1, cap. xxvii, col. 1218, t. VIII Op. Aug., dicitur ;.
« malum vel malitiam non esse a Deo creatam, sed a diabolo
inventam, qui et ipse bonus creatus est. » Idem etiam in lib.
Contra Manichæos12, cap. vin, col. 1142, t. VIII, quid sit
peccare ostendit, dicens : « Peccare quid aliud est nisi in veri­
tatis præceptis, vel in ipsa veritate errare3 ? Quod si non volun­
tate faciunt peccatores, injuste judicantur. » Quid igitur in
hac tanta varietate tenendum ? Quid dicendum ?

Vera sententia de peccato hic proponitur
Sane dici potest, et libere tradi debet, peccatum esse actum
malum interiorem et exteriorem, scilicet malam cogitationem,
locutionem et operationem. Præcipue tamen in voluntate
consistit peccatum, ex qua tanquam ex arbore mala proce­
dunt opera mala tanquam fructus mali. Quidam autem dili­
genter verba Augustini attendentes quibus supra et in aliis
Scripturæ locis utitur, non indocte tradunt voluntatem malam
et actus malos, inquantum sunt, vel inquantum actus sunt, bona
esse ; inquantum vero mala sunt, peccata esse ; qui voluntatem
et actum quemcumque bonam Dei naturam esse dicunt,
inquantum actus est vel voluntas, et ex Deo auctore esse ;
inquantum vero inordinate et contra legem Dei fit, et fine
debito caret, peccatum est ; et ita, inquantum peccatum est,
nihil est : nulla enim substantia est nullaque natura est.

Auctoritatibus probant voluntates et actus omnes
esse bona, inquantum sunt

Quod autem voluntas omnis et actio bonum sit inquantum
est, ex eo probant, quod ait Augustinus, in libro De LXXXIII
quæslionibus, quæst. xxi, col. 16, t. VI : « Deus tantummodo
boni causa est. Quocirca mali auctor non est : quia omnium
quæ sunt auctor est, quæ inquantum sunt, intantum bona sunt. »
Idem, probans nihil casu fieri in mundo, ait in eodem libro,
q. xxiv, coi. 17, t. VI : « Quidquid casu fit, temere fît ; quidquid
temere fit, non fit Dei providentia. Si ergo casu fiunt aliqua
in mundo, non providentia universus mundus administratur ;
si non providentia universus mundus administratur, aliqua
natura vel substantia est, quæ ad opus providentiæ Dei non
pertinet. Omne autem quod est, inquantum est, bonum est.
Summum enim bonum est illud bonum cujus participatione
sunt cætera bona ; et omne quod mutabile est, non per se,
sed boni illius participatione, inquantum est, bonum est :
1. Liber De eccles. dogmat. Gennadiurn Massiliensem, non autem.·.
Augustinum, auctorem habet.
2. Liber De fide contra Manichæos Evodio tribuitur.
3. Augustini textus, « non stare », ut Nicolai' refert.

quod divinam etiam providentiam vocamus. Nihil igitur casu
fit in mundo. » His testimoniis innituntur ad ostendendum
omne quod est, inquantum est, bonum esse. Unde Augustinus,
in lib. I De doctrina Christiana, cap. xxxn, ait : « Ille summe ac
primitus bonus1 est qui omnino incommutabilis est ; et ccetera
quæ sunt, nisi ab illo esse non possunt ; et intantum bona sunt,
inquantum2 acceperunt ut sint. » Ex prædictis colligitur atque
infertur, quia si mala voluntas et mala actio est, inquantum est,
bona est. Sed quis est qui diffitetur malam voluntatem esse
et malam actionem ? Mala igitur voluntas sive actio, inquantum
est, bonum est ; et inquantum voluntas est, vel actio, bonum
similiter est ; sed ex vitio mala est : quod vitium a Deo non est,
neque aliquid est. Quod Augustinus notasse videtur in lib.
de LXXXIII quæstionibus, quæst. ni, col. 11, t. VI, dicens :
« Vitium est voluntatis, quo est homo deterior ; quod vitium
longe abest a voluntate Dei, ut ratio docet. » Ex hoc loco pro­
bant voluntatem, inquantum vitiosa est, non esse a Deo ;
et inquantum vitiosa est, peccatum esse. Et peccatum est,
ut aiunt, inquantum non habet ordinem nec finem debitum :
et actio inquantum ex malo procedit, et ordinem non habet,
et in malum tendit.

*

Alia probatio, quod omnis actus, inquantum est
bonus est

j

Item et aliter probant omnem actum interiorem vel exte­
riorem, inquantum est, esse bonum : quia non esset actus
malus, nisi esset res bona ; quia non est aliqua res mala, nisi
eadem res bona sit. Unde Augustinus, in Enchirid., cap. xm
coi. 237, t. VI : « Omnis natura bonum est, nec res aliqua
mala esset, si res ipsa quæ mala est natura non esset. Non igi­
tur potest esse malum nisi esset aliquod bonum. Quod cum
dici videatur absurde, connexio tamen ratiocinationis nos
compellit hoc dicere. » Ex prædictis testimoniis asserunt
omnes actus, inquantum sunt, esse res bonas ; nec aliquid
esse malum, id est peccatum, nisi idem quoque secundum
aliquid bonum sit ; et omnium quæ sunt, inquantum sunt,
Deum auctorem prædicant, et ejus voluntate omnia esse
quæcumque sunt, inquantum sunt, naturæ sunt.

Objectio contra illos qui dicunt omnes actus,
inquantum sunt, esse bonos
i
ii
j
i

!»

Quibus opponitur. Si omnia quæ sunt, inquantum sunt,
bona sunt et naturæ sunt, ergo adulterium et homidicium,
1. AI. deest « bonus ».
2. AI. additur « bono ».

et similia, inquantum sunt, bona sunt et naturæ sunt, et Deo
volente fiunt. Quod si est, tunc illi qui faciunt illa, bona agunt ;
quod penitus absurdum est. His vero sic illi respondent. Dicunt
equidem adulterium, homicidium et hujusmodi non simpliciter
actus denotare, sed actuum vitia ; actusque ipsos adulterii et
homicidii, inquantum sunt, vel inquantum actus sunt, a Deo
esse et bonas naturas esse ; sed non inquantum adulterium et
homicidium sunt. Et ideo non sequi dicunt, si actus, qui
homicidia et adulteria sunt, a Deo sunt, quod homicidia et
adulteria a Deo sint.
Item aliter eis opponitur. Si aliquid non est malum quod non
sit natura vel res bona, quomodo igitur peccata sunt, non credere
in Deum, non ire ad ecclesiam, et hujusmodi ; cum ista non
sint naturæ, immo omnino non sint ? Non est enim aliquid
vel res aliqua, non ire ad ecclesiam, vel non credere, et hujus­
modi. Ad quod dicunt : His atque hujusmodi dictionibus,
quæ videntur privationes simpliciter notare, et nihil ponere,
quia per negationem dicuntur, vere aliqua poni, actusque per
eas significari. Non credere enim in Christum, incredulitatem
dicunt, et nomine incredulitatis, malum mentis actum signi­
ficari. Ita etiam cum dicitur : Non ire ad ecclesiam malum est ;
non euntis contemptus significatur, id est voluntas mala vel
propositum : hoc est enim declinare a bono, et ideo malum est ;
sicut e converso, declinare a malo bonum est. Sicut igitur decli­
natio a malo quandoque aliquid ponit, scilicet voluntatem et
propositum vitandi malum, non enim potest esse bonum quod
omnino nihil est, ita declinatio a bono, aliquid quod est signi­
ficat, scilicet voluntatem et propositum mali, et secundum
hoc vera est et generalis illa peccati mortalis descriptio quam
supra posuit Augustinus.
Utrum malus actus, inquantum peccatum est, sit
privatio vel corruptio boni

Potest etiam quæri ab eisdem, cum peccatum sit, ut supra
dictum est, privatio vel corruptio boni, et omnis actus malus
sit peccatum, utrum sit privatio vel corruptio boni inquantum
peccatum est, vel non. Si enim inquantum peccatum est,
corruptio boni est, cum corruptio vel privatio boni poena sit
homini, inquantum igitur peccatum est, pœna est. Quod si
est, tunc, inquantum peccatum est, bonum esse videtur, et a
Deo esse. Si autem non inquantum peccatum est, corruptio boni
•est, quæritur secundum quid corruptio sit. Si enim corruptio
est, et non inquantum peccatum est,cum non sit bonum, præterquam in eo quod peccatum est, ergo inquantum bonum est,
corruptio vel privatio boni est. Ad quod etiam ipsi dicunt
actum malum, non inquantum est, nec inquantum bonum
est, esse privationem vel corruptionem boni, sed inquantum
peccatum est ; non tamen inquantum peccatum est, pœna est,
i
Λ

vel aliquid quod ex Deo sit. Ut enim ex verbis Augustini
præmissis colligitur, peccatum dicitur corruptio vel privatio
active non passive. Nam ideo malum vel peccatum dicitur
corruptio boni, quia naturam bonam, qualicumque privat
bono. « Nam si nullo privat bono, non nocet », ut supra Augusti­
nus ait1. « Nocet autem. Adimit igitur bonum. » Non autem
nocet nisi inquantum peccatum est. Ergo inquantum peccatum
est, privat bono. Itaque inquantum peccatum est, privatio est
vel corruptio boni.

Quomodo inquantum peccatum est possit corrumpere
bonum, cum nihil sit
Sed cum nihil sit, inquantum peccatum est, quomodo potest
bonum corrumpere vel adimere ? Augustinus de hoc docet
in libro De natura et orat., c. xx, coi. 257, t. X, dicens : « Absti­
nere a cibo non est aliqua substantia ; tamen substantia
corporis, si omnino abstineatur a cibo, languescit et frangitur.
Sic non est substantia peccatum, eo tamen natura animæ
corrumpitur. »

Quod peccatum proprie corruptio animae est,
el quomodo
V

Peccatum vero, id est culpa, proprie animæ corruptio est.
Si autem quæritur in quo possit corrumpi anima, in parabola
illius qui incidit in latrones, qui eum spoliaverunt et vulnera­
verunt, clarescit. Incidit enim homo in latrones, quando
per peccatum in potestatem diaboli trahitur ; et tunc per pec­
catum spoliatur gratuitis donis, id est virtutibus, et in natura­
libus bonis vulneratur, quæ sunt ratio, intellectus, memoria
et ingenium, et hujusmodi, quæ per peccatum obtenebrantur
et vitiantur. Per peccatum etiam privatur illo bono cujus par­
ticipatione ccetera bona sunt ; quo tanto magis privatur,
quanto magis se ab eo elongat.
Qualiter homo se elonget a Deo, scilicet per dissimilitudinem
quam facit peccatum

<
i

Ab eo1
2 autem se elongat3 per peccatum, non loci distantia :
quia ubique totus et præsens est omnibus, « et omnia in ipso
sunt », ut ait Augustinus in lib. De LXXXIII quaestionibus,
quæst. xx, col. 15, t. VI, « et ipse locus non est. Locus tamen
Dei abusive dicitur templum Dei, non quod eo contineatur,
sed quod ei præsens sit et inhabitans. Id autem anima munda
1. Dist. xxxiv, § 4, ex Enchirid., c. xn, coi. 236, t. VI.
2. AI. : « a Deo. »
3. AI. additur « homo ».

intelligitur. » Per peccatum igitur non secundum locum aliquis
longe fit a Deo, sed in eo1 longe fit quod ab ejus similitudine
recedit ; et tanto longius, quanto fit dissimilior. « Illa au­
tem », ut ait Augustinus in lib. De LXXXIII quæstiombus,
quæst. xxiii, col. 16, t. VI, « quæ participatione similia sunt,
in Deo recipiunt dissimilitudinem. At ipsa similitudo nullo
modo ex aliqua parte potest esse dissimilis. Unde fit ut cum
similitudo Patris Filius sit, ex nulla parte Patri possit esse
dissimilis : cujus participatione similia sunt quæcumque Deo
similia sunt », et illa possunt recipere dissimilitudinem. Nihil
est autem quod hominem a Deo dissimilem faciat, quemad­
modum peccatum. Cum autem peccatum sit corruptio vel
privatio boni, quæ est in anima, est etiam privatio et corruptio
boni corporis ; sicut corpus hominis privavit12 beneficio illius
immortalitatis et impassibilitatis quam habuit ante peccatum.

>

An pœna sit privatio boni

!

Quæri autem solet utrum et pœna sit privatio vel corruptio
boni. Ad quod facile responderi potest, si prædicta ad memo5 riam revocentur. Diximus enim supra privationem vel corrup­
tionem boni accipi active vel passive, id est secundum effi­
cientiam vel effectum. Ideoque privatio vel corruptio boni
dicitur et peccatum et pœna : sed peccatum secundum efficien­
tiam, quia privat vel corrumpit bonum ; pœna autem secundum
effectum, id est secundum passionem, quæ est effectus peccati.
Aliud est enim pœna, aliud culpa : alterum est Dei, id est pœna ;
alterum diaboli vel hominis est, id est culpa.
DIVISIO TEXTUS

Ouia in peccato actuali duo considerantur, scilicet defectus,
ex quo rationem mali habet, et substantia actus, secundum
quam actuale peccatum dicitur ; determinato de peccato
actuali, secundum quod habet rationem mali, hic incipit deter­
minare de eo quantum ad substantiam actus, in qua defectus
fundatur, secundum quem malum dicitur ; et dividitur in
partes duas : in prima determinat de peccato quantum ad
actum ; in secunda de potentia, quæ est ad actum peccati, xliv
distinet. : « Post prædicta consideratione dignum occurrit,
utrum peccandi potentia sit nobis a Deo. » Prima dividitur
in duas : in prima determinat de peccato in generali ; in secunda
descendit ad peccatorum differentias, xlii distinet. : « Cum
autem voluntas mala et operatio sint peccatum, quæritur
1. AI. : « et in eo. »
2. AI. : « privatum. »

·

utrum in eodem homine et circa eamdem rem hæc duo unum
sint peccatum. » Prima dividitur in duas : in prima determinat
de actu peccati in generali. Sed quia actus peccati vel est interior
voluntatis, vel est exterior operis, ideo in secunda parte des­
cendit ad utrosque actus, xxxvm dist. : « Post prædicta de
voluntate ejusque fine disserendum est. » Prima dividitur in
duas : in prima prosequitur opinionem quorumdam dicentium
actus peccatorum a Deo esse ; in secunda ponit opinionem
contrariam, xxxvn dist. : « Sunt autem alii plurimi aliter longe
de peccato et de actu sentientes. » Prima dividitur in duas :
in prima prosequitur opinionem eorum qui dicunt omnes actus
ex Deo esse ; in secunda ex incidenti, quia hoc disputatio mota
■exigebat, interponitur de comparatione1 peccati ad poenam,
utrum peccatum poena esse possit, xxxvi distinet. : « Sciendum
est tamen quædam sic esse peccata ut sint etiam poena pecca­
torum. » Prima dividitur in tres : in prima ponit definitionem
peccati ; in secunda inducit diversas opiniones ex datis descrip­
tionibus occasionatas, ibi : « Quocirca diversitatis hujusmodi
verborum occasione de peccato plurimi diversa senserunt ; »
in tertia prosequitur illam opinionem quod omnes actus a
Deb sunt, ibi : « Quidam diligenter attendentes verba Augustini.,
non indocte tradunt, » etc. Circa secundum duo facit : primo
narrat diversas opiniones ; secundo breviter dicit quid de iis
tenendum sit, ibi : « Sane dici potest. «Tertia pars dividitur in
partes tres ; in prima ponit ur opinio ; in secunda ponitur
opinionis confirmatio per rationes, ibi : « Quod autem omnis
voluntas et actio bonum sit, inquantum est, ex eo probant
quod ait Augustinus », etc. ; in tertia ponitur responsio ad
ea qua1· in contrarium objici possunt, ibi : « Quibus opponitur.
Si omnia quæ sunt, inquantum sunt, bona sunt, ...ergo adul­
terium et homicidium... bona sunt. » Circa secundum duas
rationes ponit : prima accipitur ex ratione entis ; secunda ex
habitudine mali ad bonum, in quo necessario ut in subjecto
malum consistit, ibi : « Item et aliter probant omnem actum
interiorem vel exteriorem, inquantum est, esse bonum. » Prima
ratio talis est : Omne ens, inquantum ens, bonum est et a Deo
est. Sed omnis actio est ens : ergo, etc. Primo probat majorem,
secundo proponit minorem, et inducit conclusionem, ibi : « Ex
prædictis colligitur atque infertur », etc.
« Quibus opponitur. Si omnia », etc. Hic excludit objectiones
quæ contra hanc opinionem possunt esse ; et dividitur in tres2
objectiones : prima sumitur ex his actibus qui mox nominati
in malum sonant, ut homicidium, etc. Secunda ex omissionibus
quæ actum habere non videntur, ibi : « Item aliter eis opponi­
tur ; » tertia ex comparatione pœnæ ad culpam, ibi : « Etiam
1. AI. : « de operatione. »
2. Parm. addit : « secundum tres. »

quæri potest. » Et dividitur in partes duas : in prima ponit
objectionem, et solvit eam, ostendens quod aliter est corruptio
boni culpa quam pœna ; in secunda movet quasdam quæstiones
ex solutione occasionatas1, ibi : « Sed cum nihil sit, inquantum
peccatum est, quomodo potest bonum corrumpere vel adi­
mere ? » et circa hoc duo facit : primo inquirit quomodo culpa
possit esse corruptio active ; secundo quomodo pœna sit corru­
ptio passive, ibi : «Quæri autem solet utrum et pœna sit privatio
vel corruptio boni. » Circa primum tria facit : primo ostendit
bonum, per quod malum culpæ active corruptio dicitur ; secundo
ostendit cujus boni sit corruptio, ibi : « Peccatum vero, id est
culpa, propriæ animæ corruptio est ; » tertio exponit quoddam
quod dixerat, scilicet qualiter aliquis a Deo elongetur, ibi : « Ab
eo se elongant per peccatum. »

QUÆSTIO PRIMA
Hic quæruntur quinque : 1° de divisione mali1
2 ; 2° de defi­
nitione culpæ ; 3° si omnis culpa in actu consistit ; 4° si in
actu interiori tantum vel in exteriori ; 5° si culpa est corruptio
potentiarum animæ.

ARTICULUS PRIMUS

Utrum matum dividatur sufficienter per malum
culpæ et pœnæ3
Ad primum sic proceditur. 1. Videtur quod non sufficienter
malum per culpam et pœnam dividatur. Malum enim nihil
aliud est quam defectus boni. Sed omne quod invenitur alio
minus bonum non est sine defectu alicujus boni. Ergo omne
quod est minus bonum est etiam malum. Sed omnia creata
sunt minus bona. Cum ergo multæ creaturæ sint in quibus
non est pœna neque culpa, videtur quod malum non sufficien­
ter per pœnam et culpam dividatur.
2. Præterea, in illis quæ non habent dominium sui actus,
malum culpæ esse non potest. In quibus autem culpa non est,
nec pœna est, quia pœna culpæ debetur. Cum ergo multa
sint quæ voluntatem non habent, et ita nec dominium sui
actus, in quibus tamen est aliquod malum, ut in rebus insen1. Parm. : « occasional». »
2. Parm. : « in culpam et pœnam. »
3. I p. Summæ lheol., q. xlviii, art. 5.

sibilibus patet ; videtur quod malum non sufficienter per
pœnam et culpam dividatur.
3. Praeterea, Augustinus dicit, De moribus Martich., cap. m,
coi. 1346, t. I, quod malum ideo dicitur quia nocet. Sed omne
quod nocet pœna est. Ergo omne malum aliqua pœna est.
Ergo non convenienter aliquod malum contra pœnam divi­
ditur.
4. Si dicatur, quod pœna nocet passive, sed culpa nocet
active, contra. Passio est effectus illatioque actionis. Si ergo
pœna est nocumentum passivum et culpa nocumentum acti­
vum, omnis pœna erit illatio quædam culpæ ; et ita omnis qui
pœnam infert, culpam perpetrabit : quod hæreticum est,
quia sic ordo justitiæ deperiret.
5. Præterea, aliqua pœna est quæ tantum in negatione
consistit, ut carentia visionis divinæ. Sed passio non est tan­
tum negatio, immo est aliquod ens positive dictum, cum sit
unum de decem generibus. Ergo non omnis pœna est nocu­
mentum passive dictum.
6. Præterea, quædam culpæ sunt in quibus nullus actus
■consistit, ut, patet præcipue in culpa originali. Sed nihil nocet
active nisi per actionem aliquam. Ergo non omnis culpa est
nocumentum activum1.
Solutio. — Respondeo dicendum, quod, sicut supra dic­
tum est, malum per se loquendo privatio quædam est alicujus
boni ; bonum autem in perfectione et actu consistit ; unde
oportet, secundum distinctionem perfectionum, distinctio­
nem malorum esse. Est autem duplex actus vel perfectio,
scilicet actus primus et actus12 secundus. Actus primus est
ipsa prima forma ; actus secundus est ipsa3 operatio ; et ideo
ex privatione utriusque perfectionis diversæ mali differentiæ
consurgunt. Si enim privetur aliqua forma vel perfectio
alicujus rei naturalis, dicetur esse malum naturæ ; si autem
privetur perfectio operationis, dicetur esse peccatum : quia,
ut II Physic., text. 82, dicitur, peccatum est in his quæ nata
sunt finem consequi, cum non consequuntur. Quaelibet
autem res per suam operationem finem suum nata est conse­
qui ; unde oportet quod peccatum in operatione consistat,

1
•

1. In omnibus vetustis cod. deest : « Sed contra est quod Augusti­
nus dicit, I De lib. arbitr., cap. i, coi. 1221, t. I, et cap. xxvi Contra Ada­
mantum, co\. 168, t. VIII :« Omne malum nostrum est vel quod agimus,
vel quod patimur. » Sed malum quod agimus culpa est, malum quod
patimur pœna est. Ergo malum per culpam et pœnam dividitur. »
2. Parm. omittit : « actus. »
3. Parm. omittit : « ipsa. »

secundum quod non est directa ut finis exigit ; secundum
quod grammaticus non recte scribit, nec· parat recte medicus
potionem. Sed, ut in V Metaph., text. 1, dicitur, bonum et
malum quodam speciali modo est in his quæ per electionem
agunt, quæ rationem finis cognoscunt, et finem sibi deter
minare possunt ; et ideo peccatum in talibus quamdam spe­
cialem mali rationem accipit, ut scilicet peccatum in eis etiam
culpa dicatur ; unde peccatum in pluribus quam culpa est :
quia, ut ex II Physic., ubi supra, habetur, peccatum est et in
his quæ secundum naturam sunt, et in his quæ sunt secundum
artem, sed culpa non potest esse nisi in his quæ per volunta­
tem sunt ; nihil enim culpæ rationem obtinet nisi quod
vituperabile est ; neque vituperium alicui debetur propter
inordinatum actum, nisi ille actus suo dominio subjaceat.
Habere autem dominium super suos actus, ut scilicet possit
facere et non facere, voluntatis proprium est. Unde culpa
super peccatum addit ut sit voluntatis actus. Similiter etiam
malum naturæ in electionem habentibus specialem quamdam
rationem mali accipit, scilicet rationem pœnæ, inquantum
voluntas defectui dissentit ; unde omnis pœna malum naturæ
est ; dicit enim pœna malum, ut Augustinus dicit, De moribus
Manich., cap. m : quia naturæ bonæ nocet, inquantum sub­
trahit eibi id per quod natura perficitur, vel in suo esse natu­
rali, ut cæcitas, vel in naturæ superadditis, ut subtractio
gratiæ, vel hujusmodi. Quidam tamen dicunt quod etiam in
brutis defectus rationis rationem pœnæ sortitur ; sed melius
videtur ut pœna non sit, nisi ubi culpa esse potest. Et ita
patet quod malum rationalis creaturæ sufficienter et conve­
nienter per pœnam et culpam dividitur.
Ad primum ergo dicendum, quod nomen « defectus »
potest sumi vel negative vel privative. Si sumatur negative,
sic non omne quod habet defectum alicujus boni continuo
malum est : quia malum privatio est ; unde non est nisi
defectus ejus quod quis natus est et debet habere. Si autem
sumatur1 privative, sic patet quod non omne quod caret
aliquo bono defectum habet ; non enim est defectus in lapide
quod non videt. Unde patet quod ratio procedit ex æquivocatione hujus nominis « defectus ».
Ad secundum dicendum, quod culpa et pœna non sunt
differentiæ mali absolute sumpti, sed mali secundum quod est
in habentibus electionem, ut dictum est.
Ad tertium dicendum, quod nocere dicitur dupliciter,
1. Parm. omittit : « sumatur. »

scilicet effective et formaliter. Fornialiter autem nocere
dicitur ipsum nocumentum, sive ipsa ademptio boni vel
privatio, sicut albedo facit album : et sic omne quod nocet
poena est in his quæ nata sunt pœnam subire. Si autem suma­
tur effective, sic dicitur nocere id quod causât privationem
alicujus perfectionis in re, et hoc modo culpa nocet, quia per
actum deordinatum aufertur aliqua perfectio, scilicet gratia ;
et tamen ipsa privatio gratiæ pœna est ; et hoc est quod Magis­
ter dicit, quod culpa est corruptio boni active : quia scilicet
malum culpæ consistit in defectu actus, secundum quod
deficit a debito fine et debitis circumstantiis, et iste actus
deficiens agit vel efficit in anima privationem gratiæ ; et
ipsa privatio gratiæ, passive accepta, pœna est.
Ad quartum dicendum, quod omnis pœna quædam cor­
ruptio est ab aliquo agente inducta, et quamvis culpa sit
quid activum corruptionis, non tamen omne activum cor­
ruptionis culpa est ; et ideo non oportet quod omnis
qui pœnam infert culpam incurrat.
Ad quintum dicendum, quod passio potest sumi dupliciter :
vel quantum ad naturam rei prout logicus et naturalis passio­
nem considerat, et hoc modo non oportet omnem pœnam
passionem esse, sed quamdam pœnam, scilicet pœnam sen­
sus ; vel quantum ad modum significandi, prout grammaticus
considerat, et sic illud passive dicitur quod a verbo passivo
derivatur ; unde privatio qua aliquis privatur aliquo dicitur
privatio passiva ; et privatio qua aliquis privat, dicitur
privatio activa ; et hoc modo sumendo passionem, omnis
pœna est corruptio vel privatio passiva.
Ad sextum dicendum, quod non dicitur culpa corruptio
activa quia in actu consistit1, sed magis quia corruptionem
agit ; et ideo objectio non procedit ; contingit enim per id
quod non est actus effici vel induci privationem passive
dictam. Utrum tamen in omni culpa operatio requiratur,
postea dicitur.
ARTICULUS II

Utrum definitiones peccati hic posiiæ sint convenientes
*
Ad secundum sic proceditur. 1. Addetur quod peccatum
inconvenienter in proposito definiatur. Illud enim quod defi­
nitur, oportet aliquid esse : quia quæstio an est præcedit1
2
1. Parm. : « consistat. »
2. I II Summæ theolog., q.

lxxi,

art. 6.

quæstionem quid est ; et iterum omne quod definitur essen­
tiam habet, cum definitio essentiam rei significet. Sed secun­
dum Augustinum, Super Joan., cap. i, tract. I, § 13, col. 138ô,
t. III, peccatum nihil est, et nihil fiunt homines cum peccant.
Ergo definiri non potest.
2. Præterea, definitio debet converti cum definito. Sed
definitiones hic datæ de peccato non conveniunt omni pec­
cato, ut in Littera dicitur. Ergo inconvenienter assignatie
sunt.
3. Præterea, in definitione superioris non debet poni
inferius. Sed « concupitum », vel « dictum », vel « factum »
est inferius quam peccatum : quia omne factum contra legem
Dei est peccatum, sed non convertitur. Ergo inconvenienter
assignatur descriptio ex posterioribus secundum naturam.
4. Præterea, speciali virtuti speciale peccatum opponi­
tur. Sed justitia est quædam virtus specialis. Ergo peccatum
non debet definiri universaliter sumptum per oppositionem
ad justitiam.
5. Praderea, obedientia est quædam specialis virtus. Sed
obedientiæ opponitur inobedientia. Ergo et inobedientia
erit speciale peccatum. Cum ergo species in definitione generis
poni non debeat, videtur quod inconvenienter peccatum
universaliter sumptum per inobedientiam definiatur.
Solutio. — Respondeo dicendum1, quod, sicut dictum
est, peccatum dicit malum quod in operatione consistit ;
unde ad rationem peccati duo concurrunt, scilicet actus et
ipse defectus, ex quo ratio mali incidit. Defectus autem ille
qui causât rationem mali in peccato, ut dictum est, est defec­
tus rectitudinis in actu, per quam dirigebatur in finem.
Finis autem rationalis naturæ ultimus, quem præcipue theo­
logus considerat, est ipsa beatitudo æterna, ad quem finem
lex divina nos dirigit sicut instruens, et justitia sicut in illum
inclinans1
2 ; et ideo peccatum tripliciter hic describitur.
In prima enim descriptione tangitur substantia actus in
ordine ad instrumenta quibus actus exercentur, cum dicitur :
« Dictum, vel factum, vel concupitum » ; et tangitur privatio
illius dirigentis quod instruendo dirigit, scilicet legis, cum
dicitur quod fit3 « contra Domini legem. » In secunda autem
descriptione tangitur substantia actus ex parte objecti, in
hoc quod dicitur : « Voluntas retinendi vel consequendi » ;
1. Sic cod. ; Parm. omittit : « dicendum. »
2. AI. : « sicut instrumentum, et justitia sicut illum inclinans ».
3. Nicolai omittit « quod iit ».

ct privatio illius dirigentis quod in finem inclinat per modum
habitus, in hoc quod dicit : « Quod justitia vetat. » In tertia
autem descriptione tangitur illud quod est formale in peccato,
ex quo rationem mali habet, scilicet privatio dirigentis in
finem, in hoc quod dicitur : « Praevaricatio legis divina; » ;
deordinatio ab ipso fine, in hoc quod dicitur : « Caelestium
inobedientia præceptorum. »
Ad primum ergo dicendum, quod secundum quod aliqua
habent esse, possunt definiri, ut in VII Metaph., text. 16,
dicitur ; unde quia ens per prius de substantia dicitur, quæ.
perfecte rationem entis habet, ideo nil perfecte definitur
f
nisi substantia : accidentia aut em, sicut incomplete rationem
(entis participant, ita et definitionem absolutam non habent :
quia in definitionibus eorum ponitur aliquid quod est extra
I
genus eorum, scilicet substantia1 ipsorum. Similiter etiam
i
cum ens, quodammodo dicatur de privationibus et negatio­
nibus, ut in IV Metaph., text. 2, dicitur, earum etiam potest
esse aliquis modus definitionis incompletissimus, qui est quasi
exponens nominis significationem, non essentiam indicans,
quam nullam habet : non autem ita quod peccatum omnino
sit privatio et negatio, sed quantum ad id solum ex quo
formaliter rationem mali habet ; et ideo ex parte illa definitur
..
per privationem, ut patet ex omnibus descriptionibus in
Littera positis.
Ad secundum dicendum, quod peccatum non dicitur uni­
voce de omnibus generibus peccatorum, sed per prius de
peccato actuali mortali, a quo peccatum veniale deficit ex
hoc quod non omnino a fine deordinat. Sed aliquo modo a
fine retardat, ordine ad finem salvato ; unde deficit ex parte
illa ex qua peccatum formaliter rationem mali habet. Originale
autem deficit ab eo ex parte ipsius substantiæ actus ; actuale
enim mortale est voluntarium voluntate propria illius in
quo est ; sed originale est voluntarium voluntate alterius ;
unde deficit ex parte illa ex qua peccatum habet rationem
culpæ. Et ideo non oportet quod definitio peccati in genere
conveniat nisi illi peccato in quo perfecte ratio generis inve­
nitur. Potest autem et definitio peccati in genere eis secundum
quid convenire, sicut et ratio generis in eis per posterius
invenitur.
Ad tertium dicendum, quod sicut aliquando utimur non
veris differentiis loco verarum1
2, propter earum occultationem,
1. Parm. : « subjectum. »
2. AI. : « naturarum. »

ut in I Post,, text. 35, dicitur, ita etiam loco veri generis
potest poni aliquid per quod genus magis innotescat ; et sic
Augustinus, intendens magis plane quam artificialiter loqui,
genus peccati, quod est operatio, per istam circumlocutionem
« dictum », vel « factum », vel « concupitum », significavit.
Ad quartum dicendum, quod justitia non sumitur hic prout
est specialis virtus, sed pro justitia generali, quæ est idem
subjecto quod omnis virtus, ut in IV Ethicor., cap. π, Phi­
losophus dicit, differens a virtute solum ratione : quia virtus
dicitur secundum quod ad actum dirigit ; justitia vero secun­
dum quod rectitudini legis concordat, et secundum quod in
bonum commune cedit.
Ad quintum dicendum, quod obedientia etiam quandoque
sumitur ut specialis virtus, quando scilicet specialis ratio ad
faciendum aliquid est auctoritas præcipientis ; et huic oppo­
nitur inobedientia quæ est speciale peccatum, quando scilicet
aliquis prætermittit hoc quod est præceptum, specialiter
in contemptum præcipientis. Aliquando autem obedientia
sumitur quasi omnem virtutem consequens ; actus enim
omnis virtutis in præcepto legis est : unde quicumque ali­
quem actum virtutis facit, obedit, et obedientiæ opponitur
inobedientia qua; omne peccatum mortale consequitur ; et
hoc modo inobedientia hic in definitione peccati ponitur.
ARTICULUS III

Utrum in omni peccato sii aliquis actus1
Ad tertium sic proceditur. 1. Videtur quod omne peccatum
in actu consistat, etiam peccatum omissionis. Peccatum
enim est « dictum, vel factum, vel concupitum contra legem
Dei », ut dictum est. Sed in hoc quod dicitur « dictum vel fac­
tum vel concupitum », tangitur aliquis actus. Ergo etiam
peccatum omissionis in aliquo actu consistit.
2. Præterea, omne peccatum vel est originale vel actuale.
Sed omissio non est originale peccatum : quia originale æqualiter in omnes transit qui per concupiscentiam generantur,
non autem in omnibus est peccatum omissionis. Ergo oportet
quod sit actuale. Sed actuale ab actu dicitur. Ergo omissionis
peccatum aliquem actum significat.
3. Præterea, quicumque se habet similiter nunc et prius,
non magis nunc quam prius peccat. Sed aliquis qui nihil
1. I IT Summæ theol., q. t.xxi, art. 5.

agit, similiter se habet nunc et prius. Si ergo aliquando
talis peccat continue, dum actum illum non agit, videtur
peccare. Hoc autem inconveniens est, quia sic peccatum
omissionis quodlibet gravissimum esset. Ergo peccatum
omissionis non est, si aliquis omnino nihil agat ; sed oportet
quod sit in eo aliquis actus.
4. Præterea, demeritum opponitur merito. Sed meritum
non potest esse nisi per actum. Cum ergo opposita ad idem
genus reducantur, videtur quod omne peccatum et demeri­
tum in actu aliquo consistat.
5. Præterea, Augustinus dicit, De vera relig., cap. xiv,
coi. 133, t. III, quod omne peccatum est voluntarium. Si
ergo omissio est peccatum, videtur quod saltem actum volun­
tatis in ea esse oporteat.
6. Præterea, sicut supra dictum est, malum esse non posset,
nisi esset bonum in quo malum consisteret. Sed ubi nullus
est actus, non invenitur aliquod bonum, in quo deformitas
peccati fundetur. Ergo videtur quod non possit esse aliquod
peccatum in quo non sit aliquis actus.
Sed contra, Ambrosius dicit in Littera : « Peccatum est
prævaricatio legis divinæ, et cælestium inobedientia praecep­
torum. »
Sed1 praeceptorum quædam sunt affirmativa, quædam
negativa. Cum ergo aliquis nihil agendo inobediens divinis
præceptis affirmativis existât, videtur quod peccatum omis­
sionis possit esse ubi non est aliquis actus.
Praeterea, nihil juste punitur nisi peccatum. Sed ei qui non
facit quod præceptum est sibi, etiamsi nullum actum faciat,
juste pœna infligitur. Ergo, etsi nullum actum agat, aliquis
nihilominus omittendo peccat.
Solutio. — Respondeo dicendum, quod omne peccatum
oportet aliquo modo in actu consistere, non tamen eodem
modo. Peccatum enim originale sicut rationem culpæ habet
ex hoc quod voluntarium est, non quidem voluntate propria,
sed voluntate alterius, ita etiam rationem peccati habet ex
hoc quod per actum alterius inductum est. Sed peccata
actualia etiam in actu proprio illius in quo sunt consistunt ;
et hoc quidem planum est in his qui per commissionem pec­
cant. Utrum autem in peccato omissionis sit aliquis actus a
potentia elicitus, super hoc duplex opinio est. Quidam enim
dicunt quod in peccato omissionis semper oportet aliquem
actum esse, per quem aliquis retardatur ab expletione nian1. Parm. : « Præterea. »

<luti vel præcepti, sive interiorem voluntatis, ut cum aliquis
vult præcepto non obedire ; sive exteriorem, ut cum aliquis
facit aliquem actum per quem ab expletione præcepti impe­
ditur ; et ponitur exemplum de illo qui nimis vigilat, et non
potest surgere hora debita. Sed ista opinio non videtur
necessitatem habere : cum enim voluntas libera sit, nec ad
aliquid faciendum vel non faciendum determinetur ; potest
hoc modo prætermittere aliquid quod ejus contrarium non
velit, nec de ejus contrario cogitet, nec etiam de aliquo alio
quod sit per se impedimentum ejus quod facere tenetur ;
etsi enim aliquid velit quod, quantum est in se, non est impe­
dimentum expletionis præcepti, sicut oppositum, constat,
quod ex hoc quod vult illud non peccat : quia illud potest
esse secundum se licitum, sed peccat in eo quod praetermittit
id quod facere debet. Ergo constat quod ille actus vel exterior
vel interior per accidens ad peccatum omissionis pertinet,
et ita in eo deformitas omissionis non fundatur ; nec iterum
in actu contrario præcepti : quia positum est quod talis actus
non sit, cum voluntas possit in neutrum oppositorum ferri,
sicut etiam Deus nec vult mala fieri, nec vult mala non fieri.
Nec alicui dubium est quod aliquo sic se habente per omissio­
nem peccat, quia juste punitur ex hoc quod præceptum
non implet ; unde patet quod peccatum omissionis in sola
negatione actus debiti consistit. Et hæc est alia opinio.
Sed quia opposita in idem genus reducuntur, ideo omissio
actus peccati rationem consequitur ex eo quod voluntaria
est, sicut et actus voluntarius rationem peccati et culpa
*
habet ; et huic etiam consonant verba Philosophi in III Ethic.,
cap. i, ubi ostendit negligentiam sciendi vel faciendi aliquid
juste a legibus puniri, ex hoc quod sicut in potestate hominis
est facere aliquid, ita et non facere ; unde sicut pro eo quod
indebite facit juste punitur, ita pro eo quod indebite dimittit.
Ad primum ergo dicendum, quod, sicut dictum est, oppo­
sita reducuntur in idem genus in quo vel utrumque est per se,
ut patet in contrariis et relativis ; vel unum est per se et alte­
rum per reductionem, ut patet in privatione et habitu, et
affirmatione et negatione ; unde habitum est in xxvm dist. I
libri ab Augustino, quod in eodem genere est genitus et non
genitus ; et ideo in dicto excluditur etiam omissio dicti, et
in facto omissio facti, et sic de aliis. Non enim hoc habet
dictum inquantum est affirmative dictum, ut sit peccatum,
se<| inquantum est in voluntatis potestate, a rectitudine
finis exiens. In hoc autem convenit cum dicto affirmativo

etiam non dicere, quod similiter est in potestate voluntatis
*
et a recto ordine exiens finis.
Ad secundum dicendum, quod peccatum omissionis non
'est peccatum originale, sed actuate; nec dicitur actuale
quasi in aliquo actu existât, sed quia ad genus actus redu­
citur cujus negatio est ; sicut Augustinus ingenitum in genere
relationis ponit, ut habitum est in I libro, dist. xxvm, et
iterum sicut actus est in potestate voluntatis, ita et negatio
ejus.
Ad tertium dicendum, quod omissio non est peccatum nisi
secundum quod præcepto affirmativo opponitur. Præceptum
autem affirmativum obligat semper, sed non ad semper, sed
ad aliquod tempus determinatum ; et ideo in illo tempore
tantum ad quod præceptum affirmativum obligat aliquis
reus omissionis tenetur.
Ad quartum dicendum, quod malum pluribus modis
contingere potest quam bonum, ut patet per Dionysium,
ex iv cap. De. div. nomin., § 30, coi. 730, t. I, et Philosophum,
in II Elhic., cap. vu ; non enim bonum consistit1, nisi omnia
quæ ad perfectionem rei exiguntur, conveniant ; quodcumque
autem eorum subtrahatur, ratio mali incidit ; et ideo meritum,
quod est quasi quoddam iter in finem beatitudinis, esse non
potest, nisi sit operatio et operationis rectitudo ; sed sive
desit rectitudo in ipsa operatione, sive desit ipsa operatio,
erit demeritum, quod est recessus a fine : quod etiam patet
in corporalibus, quia locum corporalem nihil acquirit nisi
per motum ordinatum in locum illum ; potest autem locum
illum amittere quod est extra proprium locum dupliciter,
sive non moveatur, sed quiescat, sive moveatur motu inde­
bito.
Ad quintum dicendum, quod omissio est voluntaria non
quasi actu voluntatis in ipsam transeunte, sed quia in volun­
tatis potestate est actum non facere, sicut et facere ; et
ideo sicut actus dicitur voluntarius, quia est in potestate
voluntatis, ita et omissio actus.
Ad sextum dicendum, quod oportet quod malum semper
in bono subsistat ; non tamen oportet quod illud bonum in
quo malum subsistit sit actus ; et ideo dico quod malum
omissionis non fundatur in aliquo actu, sed in potentia, quæ
actum producere potest.

1. AI. : « consisteret. »

ARTICULUS IV

Utrum in actu exteriori sil peccatum1

Ad quartum sic proceditur. 1. Videtur quod peccatum non
consistat in actu exteriori. Quia, ut in lib. De somno et vigil.,
cap. i, dicitur, cujus est potentia, ejus est actus ; et eadem
ratione cujus est habitus, ejus est actus. Sed habitus virtutis
vel vitii non est in corpore, sed in anima. Ergo nec actus
peccati erit actus corporis, sed animæ.
2. Præterea, ei qui vitare peccatum non potest, peccatum
non est imputandum. Sed sicut gladius non potest vitare
quin occidat, motus ab homine, ita etiam manus vel aliquod
membrum non potest vitare quin actum exequatur quem
voluntas imperat. Ergo peccatum in actu exteriori membro­
rum non consistit.
3. Præterea, actus voluntatis medius est inter actum
intellectus, scilicet cogitationem et actum exteriorum mem­
brorum, et magis unitur voluntas intellectui quam etiam
ipsis membris. Sed cogitatio pure speculativa de aliquo,
quantumcumque malo, non est peccatum. Ergo multo minus
in exteriori actu peccatum erit.
4. Præterea, illud quod posito vel remoto, nihilominus est
peccatum, non videtur in se deformitatem peccati continere.
Sed sive sit actus exterior, sive non, dummodo adsit voluntas
completa aliquod malum perpetrandi, peccatum perficitur,
et imputatur ad mortem. Ergo actus exterior deformitatem
non continet.
5. Præterea, illud quod est tantum ad manifestationem
bonitatis vel malitiæ, non videtur per se actus malitiæ vel
virtutis esse. Sed, ut in X Elhic., c. vi, Philosophus innuere
videtur, exteriores actus sunt tantum ad manifestationem
virtutis, et eadem ratione sunt ad manifestationem vitii.
Ergo in actibus exterioribus non consistit peccatum.
Sed contra, servire peccato est peccare. Sed membra
exteriora peccato servire dicuntur, ad Rom., vi, 19 : Sicut
exhibuistis membra vestra servire immunditiae et iniquitati
ad iniquitatem, ita nunc exhibete membra vestra servire justitiæ
in sanctificationem. Ergo in actu exteriori membrorum pec­
catum consistit.
Præterea, nihil prohibetur lege divina nisi peccatum. Sed
lex divina non tantum prohibet actus interiores, sed etiam
1. I II Summæ theolog., q. xx, art. 1.

exteriores ; adeo ut de his etiam diversa præcepta dentur,
ut patet Exod., xx, 14 et 17 : Non moechaberis et non concu­
*
pisces
uxorem, etc. Ergo non solum in actu interiori1 peccatum
consistit.
Solutio. — Respondeo dicendum, quod in omnibus
agentibus ordinatis hoc commune est quod id quod est motum
ab alio, sicut instrumentum a proprio agente, in actu suo
consequitur conditionem primi agentis quantum potest.
Cum ergo in omnibus actibus hominis principalitatem obti­
neat voluntas, eo quod ipsa tanquam liberrima omnes poten­
tias in actus suos inclinet, oportet quod in actibus humanis
conditio voluntatis salvetur, in his videlicet qui ad imperium
voluntatis fiunt : et inde est quod cum voluntatis sit proprium
ut dominium sui actus habeat, hoc etiam in cæteris quæ a
voluntate sunt mota invenitur, secundum quod ejus condi­
tionem consequi possunt ; potest enim intellectus considerare
et non considerare, prout a voluntate est motus ; et similiter
est de concupiscibili, et hoc usque ad actus exteriores motivæ virtutis extenditur, ut possit homo ambulare vel non
ambulare, loqui vel non loqui, et sic deinceps. Sed quia in
hoc consistit ratio meriti et demeriti, laudis et vituperii,
quod id bonum vel malum quod agitur in potestate agentis
est, inde est quod actus voluntatis primo rationem peccati
et culpæ habet, et consequenter alii actus a voluntate impe­
rati ; et hoc modo etiam in actibus exterioribus deformitas
culpæ consistit. Sed quia actus semper attribuitur primo agenti
potius quam instrumento, sicut secare artifici potius quam
serræ, ideo quidam, considerantes quod actus a voluntate
imperati non habent rationem culpæ nisi a voluntate, dixe­
runt peccatum tantum in actu voluntatis interiori esse ;
alii vero, considerantes tam illud in quo primo est ratio culpæ
quam illud in quo secundo est, dixerunt tam actus interiores
quam exteriores peccata esse ; et utrique considerabant
peccatum non solum quantum ad illud quod est formale in
ipso, unde rationem mali habet, scilicet aversionem, sed etiam
quantum ad conversionem, quæ est materiale in peccato.
Sed quidam, considerantes solum illud quod formale est in
peccato, scilicet defectum, unde rationem mali habet, dixe­
runt neque actus interiores neque exteriores peccata esse.
Inter quas verior est opinio quæ dicit quod in utroque sit
peccatum : quia plenam considerationem peccati habuit ista
* Desiderabis.
1 Parm. addit : « sed exteriori, »

opinio, considerans peccatum quantum ad id quod est formale
in eo, et quantum ad id quod est materiale ; non solum quod
primo deformitatem peccati continet, sed etiam quod secundo..
Ad primum ergo dicendum, quod ex habitu virtutis et
vitii informatur substantia actus ; unde oportet habitum
virtutis et vitii esse in ratione, ex qua ratio culpæ et meriti
procedit ; et non in corpore, quod substantiam actus exequendo ministrat. Vel dicendum quod actus exterior non imme­
diate procedit ab habitu, sed mediante actu interiori ; et ideo
sequitur quod in actu exteriori non sit primo ratio peccati,
sed non sequitur quod nullo modo.
Ad secundum dicendum, quod percutere non est actus
manus, sed est actus hominis per manum ; actus enim indi­
viduorum sunt : et ideo culpa manui non imputatur, sed
homini, propter actum quem per manum exercuit, qui ab eo
vitari potuit.
Ad tertium dicendum, quod virtus prioris est in posteriori,
sed non convertitur. Cognitio autem speculativa præcedit
actum voluntatis, qui est de actu exteriori ; sed actus exterior
sequitur actum interiorem voluntatis : et ideo ratio culpæ,
quæ primo in actu voluntatis est, transit ex voluntate in
actum exteriorem, qui sequitur, non autem in actum cogni­
tionis, qui præcedit.
Ad quartum dicendum, quod primum non dependet ex
posteriori, sed a primo causatur posterius ; et quia actus
voluntatis primo rationem culpæ habet, ideo etiam, exteriori
actu cessante, ratio culpæ in actu voluntatis manet. Non autem
sequitur ex hoc quod rationem culpæ non possit in exteriorem
actum producere1.
Ad quintum dicendum, quod per actus exteriores manifes­
tantur interiores, sicut causæ per effectus ; unde sicut effectus
participant similitudinem suarum causarum quantum pos­
sunt, ita etiam actus exteriores rationem culpæ consequuntur,
quæ primo in actibus interioribus invenitur.

ARTICULUS V
Utrum polentiæ animæ aliqualiter corrumpantur
per peccatum

Ad quintum sic proceditur. 1. Videtur quod per peccatum
nulla corruptio in potentiis animæ fiat. Primo per illud quod
dicit Dionysius, iv cap. De div. nom., §23, col. 726, t, I, quod da1. AI. : « perducere. »

ta naturalia in angelis peccantibus integra manent. Sed quod
corrumpitur, non est integrum. Cum ergo peccatum hominis
non sit majus peccato angeli, videtur quod etiam in nobis
nulla corruptio potentiarum naturalium per peccatum fiat.
2. Præterea, illud quod corrumpitur, non manet idem
specie. Sed homo post peccatum est idem specie qui et ante
peccatum fuit. Ergo per peccatum in nullo corrumpitur.
3. Præterea, nihil corrumpitur nisi per suum contrarium.
Sed, ut in I Physicorum, text. 67, dicitur, subjectum neutri
oppositorum contrarium est. Cum ergo potentia animæ
sit subjectum culpæ et virtutis, videtur quod per culpam non
corrumpatur.
4. Præterea, nihil agit ad sui corruptionem. Sed causa
peccati est ipsa anima per potentiam naturalem. Ergo peccatum non corrumpit potentiam naturalem animæ.
5. Præterea, nulla potentia corrumpitur per hoc quod in
actum reducitur. Sed potentia naturalis peccando reducitur
in aliquem actum in quem erat in potentia. Ergo per pecca­
tum non corrumpitur, sed perficitur.
6. Præterea, si per peccatum anima corrumpitur, aut ergo
quantum ad esse primum, aut quantum ad esse secundum,
Non quantum ad esse primum, quia sic statim homo peccando
esse desineret. Si quantum ad esse secundum, hoc totum
tollitur per primum peccatum, quod gratiam subtrahit :
ergo sequens peccatum nihil·in anima corrumpit, et sic non
erit commune omni peccato corrumpere naturales potentias
animæ.
Sed contra, nihil efficitur aliud nisi per hoc quod corruptum
est. Sed in IX Ethic., cap. in, dicit Philosophus quod homo
per actum vitii efficitur non solum alter, sed alius. Ergo
peccatum naturam animæ corrumpit.
Præterea, perfectioni opponitur corruptio. Sed Philosophus
dicit in VI Physic., quod homo acquirens virtutem non dicitur
alterari, sed perfici. Ergo cum peccatum virtuti opponatur,
videtur quod homo peccando non alteretur, sed magis cor­
rumpatur.
Solutio. — Respondeo dicendum, quod quando aliquid
est in petentia ad diversa, hoc contingit dupliciter. Uno
modo sic quod utrumque eorum ad quod est in potentia,
æqualiter sit debitum ei et perfectivum naturæ ipsius, sicut
patet in corpore cælesti, in quo renovantur diversi situs,
quorum unus non est sibi magis debitus quam alius ; et ideo
quando acquirit aliquem situm de illis pluribus, non simpli­
citer dicitur perfici, nec quando amittit, corrumpi : quia

amittendo unum, acquirit alium æquivalentem ; et ideo in tali
amissione non est malum : quia supra orbem lunæ malum
consistens in defectu naturali esse non potest : et quasi simile
est in corpore, quod est potentia album et nigrum ; et ideo
in acquisitione et amissione talium, proprie est transmutatio
non autem simpliciter perfectio vel corruptio. Alio modo
sic quod alterum eorum simpliciter est debitum ei quod est
in potentia ad utrumque, et alterum est indebitum ei : et
tunc acquisitio illius quod est debitum sibi dicitur perfectioejus, et amissio dicitur corruptio. Verbi gratia, potentia
animæ est in potentia ad habitum virtutis et vitii, sed habitusvirtutis est debitus sibi, quia per eum ordinatur in finem
proprium ; habitus autem vitiosus est indebitus sibi, quia
per eum discedit a rectitudine finis proprii ; et ideo quando
aliquis acquirit virtutem, non dicitur simpliciter esse alteratus, sed magis perfectus, ut in VII Physic., a text. 16 ad 20,
dicitur ; et e contra quando habitus vitii in eo acquiritur,
dicitur corrumpi, quando mutatur1 ab eo quod est sibi con­
veniens secundum naturam in id quod est sibi non conve­
niens, ut quodammodo in aliam naturam transeat : quia in
conditionem et proprietatem alterius naturæ mutatur, sicut
qui iracundus efficitur transit in proprietatem canis ; et ideo
Boetius dicit, De consolat., lib. IV, pros, m, coi. 797, t. I,
quod homines, dum peccant, naturam hominis quodam­
modo amittunt, et sic quædam bruta animalia fiunt. Homo
enim est illud quod est, per rationem ; ultima vero perfectio
in brutis est secundum partem sensibilem ; unde quando
homo ab eo quod est conveniens secundum rationem, transit
in id quod parti sensitivae convenit, mutatur a conditione
humana in conditionem brutalem, et per hunc modum
peccatum vel culpa, quod in actu consistit, dicitur corrumpere
animam vel potentias, secundum scilicet quod pervertit
eam ab ordine rationis per quem in debitum finem dirige­
batur.
Ad primum ergo dicendum, quod perfectiones naturales
possunt considerari dupliciter : vel quantum ad esse pri­
mum, et sic per peccatum non corrumpuntur : manet enim
et intellectus, et voluntas, et omnia hujusmodi ; vel quantum
ad ordinem quo in finem ordinantur, et sic per peccatum
corrumpuntur, ut dictum est.
Ad secundum dicendum, quod sicut est duplex perfectio,
scilicet prima et secunda, ita etiam est duplex corruptio..
1. Parm. : « quasi mutatus. »

Una per quam tolitur perfectio prima, per quam res esse
primum habebat : et talis corruptio speciei mutationem facit,
sed sic culpa naturam hominis non corrumpit. Alia corruptio
est per quam tollitur perfectio secunda per quam res in esse
secundo completo perficitur : et hoc speciem non variat, sed
tantum speciei complementum tollit, et hoc modo culpa
naturam humanam corrumpit.
Ad tertium dicendum, quod subjectum ad contraria dupli­
citer potest se habere, ut dictum est, vel ita quod utrumque
aequaliter sit debitum sibi, et tunc non magis per unum
quam per alterum corrumpitur ; vel ita quod unum sit debi­
tum sibi, et alterum indebitum, et tunc per unum simpliciter
corrumpitur. Quamvis enim alterum contrariorum, per quod
corrumpitur, non sit sibi contrarium quantum ad esse primum,
quia utrique contrariorum subjicitur, tamen sibi est contra­
rium quantum ad esse secundum, in quod subjecti natura
ordinatur.
Ad quartum dicendum, quod nihil agit1 suam corruptio­
nem intendens illam ; sed non est inconveniens ut per actio­
nem alicujus sequatur corruptio ejus præter intentionem
agentis : et sic per accidens aliquid suæ corruptionis causa
est, sicut patet in infirmo, qui comedit nociva, ex quibus
mortem incurrit ; intendit enim delectationem in cibo, sed
præter delectationem sequitur mors, et similiter est in eo
qui peccat : intendit enim delectari in opere peccati, sed cor­
ruptio animæ præter intentionem ejus sequitur.
Ad quintum dicendum, quod potentia non corrumpitur
si reducatur in actum illum ad quem est de se ordinata,
et qui est debitus sibi : sed talis actus non est peccatum ;
et ideo ratio non procedit.
Ad sextum dicendum, quod peccatum corrumpit animam
non quantum ad esse primum, sed quantum ad esse secundum.
Sed esse secundum potest dupliciter considerari : vel secundum
quod est in actu, et sic tollitur per peccatum primum et non
per secundum, sed hoc est per accidens, quia secundum pec­
catum non invenit ipsum ; vel secundum quod est in habilitate,
et sic, ut ex prius dictis patet, per quodlibet peccatum dimi­
nuitur1
2, et tamen nunquam totaliter tollitur.

1. Parm. addit·: « ad. »
2. AI. hæc verba ponebantur initio expositionis textus hac serie :
Et tamen nunquam totaliter tollitur voluntas », etc.

EXPOSITIO TEXTUS

« Voluntas retinendi vel consequendi quod justitia vetat. »
Videtur hoc non esse in quolibet peccato commune. Aliquod
enim peccatum est quod est ad corrumpendum, et non ad
aliquid acquirendum, ut patet in homicidio et invidia, et hujus­
modi. — Sed dicendum quod intentio sive voluntatis sive naturæ
nunquam per se terminatur ad non esse vel ad corruptionem,
sed semper ad aliquod bonum ipsi intendenti, quamvis præter
intentionem sequatur malum vel corruptio, sine qua bonum
intentum esse non potest ; ut patet in igne, qui intendit for­
mam suam in materiam inducere, ad quam sequitur corruptio
aeris ; similiter etiam voluntas intendit aliquod bonum ipsi
volenti, quod sine corruptione alterius non est, sicut vult
quietem suam quam suspicatur esse non posse sine morte
adversarii vel aliquid hujusmodi.
« Voluntas enim, ut superius dictum est, motus animi est. »
Hic sumitur voluntas pro actu voluntatis, et non pro potentia
ipsa.
« Non enim consisteret peccatum prævaricationis si interdic­
tio1 non fuisset. » Verum est vel legis scriptæ vel naturaliter
inditæ.
« Non consistente autem peccato, non solum malitia, sed
etiam virtus fortasse non esset. » Videtur esse falsum : quia
virtus a malitia non dependet, sicut nec bonum a malo. —
Sed dicendum quod in sacra Scriptura aliquid dicitur fieri et
esse, quando innotescit, et similiter per oppositum non esse,
quando ignotum est ; et quia virtus non manifestatur nisi
per malitiam oppositam, ideo dicit quod si non esset peccatum,
non esset virtus ; et ideo subjungit : « Subsistere vel eminere
non posset. » Sciendum etiam quod hic: «Quid est peccatum
nisi praevaricatio legis divinæ et caelestium inobedientia praeceptorum ? » debet poni illa notula quæ in superiori distinctione
in aliquibus libris posita est, quæ sic incipit : « Joannes ait,
Epist. I, cap. m, 1 : Qui facit peccatum, iniquitatem facit. »
« Quocirca diversitatis hujusmodi verborum occasione, de
peccato plurimi diversa senserunt. » Ex prima enim definitione
occasionata est opinio quæ dicit, tam in actu interiori quam
exteriori peccatum consistere ; ex secunda vero ejusdem occasicnatur alia opinio quæ dicit, peccatum esse tantum in actu
voluntatis ; ex tertia vero Ambrosii occasionatur alia opinio
quæ dicit solum in privatione peccatum consistere et non in
actu.
« Quidam autem, diligenter verba Augustini attendentes...
non indocte tradunt voluntatem malam et actus malos, inquan1. AI. : « Non consisteret peccatum, sed interdictio », etc.

tum sunt..., bona esse. » Hæc opinio in hoc differt ab illa quam
prius posuit, quia hæc loquitur de malo cujus ratio tantum in
privatione consistit ; alia vero quam supra posuit loquebatur de
peccato, quod complectitur simul privationem et actum.
« Item probans nihil casu fieri in mundo, ait in eodem », etc.
Videtur hoc esse falsum : quia omne quod fit ut in minori parte,
fit casu. Si igitur nihil fiat casu, nihil erit proveniens ut in
minori parte. Sed si nihil sit hujusmodi, omnia ex necessitate
contingunt : quia ea quæ sunt frequenter, non deficiunt a
necessariis nisi secundum quod possunt in minori parte deficere,
ut in VII Metaph. habetur.
Sed dicendum quod effectus proveniens ut in minori parte,
potest considerari dupliciter vel in ordine ad causam proxi­
mam, præter cujus intentionem accidit : et sic casuale vel for­
tuitum est : vel in ordine ad causam primam, cujus præsentiam
nihil præterfugit, et ita casu non fit.
« Ad quod dicunt his atque hujusmodi dictionibus... vere
aliqua poni. » Ista solutio procedit secundum illam opinionem
quæ ponit in peccato omissionis actum esse ; sed secundum
aliam opinionem solvetur ista objectio, quia privationi qua
malum omissionis dicitur malum, substat res bona, scilicet
potentia in actum non exiens.
« Potest etiam quæri ab eisdem, cum peccatum sit, ut supra
dictum est, privatio vel corruptio boni, et omnis malus sit
peccatum, utrum sit privatio vel corruptio boni inquantum
peccatum est, vel non. » Hæc objectio sic procedit. In peccato
duo sunt, scilicet actus substantia et malitia. Quod ergo pec­
catum dicitur corruptio boni, aut habet hoc inquantum est
malum, vel inquantum est actus1. Si primo modo, cum omnis
corruptio boni pcena sit, peccatum in eo quod peccatum vel
malum erit pcena, et a Deo, quod est inconveniens. Si autem
ex parte actus habeat quod sit corruptio boni, cum actus omnis,
inquantum est actus, sit bonum, tunc, inquantum est bonum12,
habebit quod corrumpat bonum, quod videtur inconveniens.
Ergo oportet ut illud quod est in peccato, præter deformitatem
et corruptionem, unde ratio mali causatur, non sit res bona.
Sed solvitur per æquivocationem corruptionis, ut in Littera
patet.

1. Parm. addit : « ex quo bonitatem habet. »
2. AI. : « non habebit. »

DISTINCTIO XXXVI
Quod quædam simul sunt peccata et pœna peccati, quædam
peccata et causa peccati, alia vero peccata et causa et pœna
peccati.

Sciendum est tamen quædam sic esse peccata ut sint etiam
pœnæ peccatorum. Unde Augustinus Super illum locum
psal. Lvn : Supercecidit ignis, et non viderunt solem, §§ 18 et 19,
coi. 687, t. IV, ait : « Ignis superbiæ et concupiscentiæ et iræ
intelligitur. Istas pœnas pauci vident ; ideo eas maxime com­
memorat Apostolus in Epistola ad Romanos, cap. i, et enu­
merat multa quæ peccata sunt et pœnæ peccati. » Item, ibid. :
« Inter primum enim peccatum apostasiæ et ultimam pœnam
ignis æterni, media quæ sunt, et peccata sunt, et pœnæ peccati. »
Gregorius quoque, Sup. Ezech., hom. xv, ait : « Contemnenti,
qui non vult poenitere, ponit Deus offendiculum, ut scilicet
gravius impingat ; » peccatum enim quod per poenitentiam citius
non deletur, aut peccatum est et causa peccati, aut peccatum
et pœna peccati, aut peccatum simul et causa et pœna peccati.
Unde Moyses, Genes., xv, 16 : Nondum sunt completa peccata
Amorrhæorum ; et David inquit, psalm, nxvni, 28 : Appone
iniquitatem super iniquitatem eorum ; et alius propheta, Osee, iv,
2 : Sanguis sanguinem tetigit, id est peccatum peccato additum
est. Paulus quoque ait, Rom., i, 26 : Propterea tradidit illos
Deus in passiones ignominiæ ; item, I Thess., n, 16 : Ut impleant
peccata sua semper. Joanni quoque per angelum dicitur, Apocal.,
xxii, 2 : Qui in sordibus est sordescat adhuc. Ex his testimoniis
colligitur peccatum aliquod et peccatum esse, et pœnam
peccati.
Ex prædictis quæstio oritur, scilicet an, inquantum
peccatum est, sit pœna peccati

Et ideo merito quæritur utrum, inquantum peccatum est,
sit pœna peccati : quod non videtur, cum omnis pœna peccati
justa sit. Unde Augustinus in lib. I Retract., cap. ιχ, § 5, col. 597,
t. I : « Omnis pœna peccati justa est, et supplicium nominatur. »
Si ergo peccatum quod est peccatum et pœna peccati inquan­
tum est, pœna peccati est, cum omnis pœna justa de justitia
Dei veniat, videtur, inquantum peccatum est, justum esse et
a Deo provenire. Ad quod illi respondent, peccatum sic dici
pœnam peccati, quia per peccatum in quod merito præcedentis
peccati homo labitur, deserente Deo, corrumpitur bona natura.

Sicut æternus ignis dicitur poena malorum, quia eo cruciantur,
nec tamen ipse cruciatus malorum ignis est, sed per ignem fit in
homine, ita1 per peccatum corrumpitur natura, et minuitur
bonum naturæ, et est ipsa minutio et corruptio boni passio
et pœna, et non est essentialiter illud peccatum per quod fit ;
sed ideo peccatum dicitur, ut præmissum est, quia peccatum,
illico ut12 peccat homo, fit in homine illa corruptio, quæ3
tamen fit Deo auctore. Illa enim pœna sive passio, quæ est
boni corruptio, a Deo est ; illius autem, ut sic dicam, materia
et causa est peccatum, quod a Deo non est. Quod videtur Augus­
tinus notasse, et juxta hunc sensum intellexisse, cum ait in
lib. De praedestinatione sanctorum, cap. x, coi. 975, t. X : « Prædestinatione4 Deus ea præscivit quæ fuerat ipse facturus ; sed
præscivit Deus etiam quæ non est ipse facturus, id est omnia
mala. Quia etsi sunt quædam quæ ita peccata sunt, ut etiam
pœna sint peccati, secundum illud Apostoli, Rom., i, 26 :
Tradidit illos Deus in passiones ignominiae5, non tamen pec­
catum Dei est, sed judicium, scilicet pœna. In Scriptura enim
sæpe nomine judicii pœna intelligitur. » Hic diligenter inten­
dentibus insinuari videtur, ea quæ peccata sunt et pœnæ
peccati non inquantum peccata sunt, Dei esse ; sed inquantum
pœnæ, Dei esse dicuntur. Nam cum dixisset Deum non esse
facturum mala aliqua, id est peccata : quia posset ei objici,
quædam peccata esse etiam pœnas peccati, et pœna peccati
omnis justa est, et ideo a Deo est : quasi determinando, secun­
dum quid faciat ea, vel secundum quid non faciat, addidit reli­
qua. Juxta vero praedictam intelligentiam peccata sane dicun­
tur pœnæ. Unde Apostolus appellat ea passiones ignominiae,
quia, ut ait auctoritas6, licet quædam peccata sint quæ delec­
tent, sunt tamen passiones naturæ non nominandæ, quia
per ea corrumpitur natura.

Quod cum omne peccatum possit dici pœna, non
tamen omne est poena peccati

Et licet ex hoc sensu omne peccatum mortale possit dici
pœna, non tamen omne peccatum potest dici pœna peccati.
Pœna enim peccati, ut praedictum est, est illud cujus causa
est aliud praecedens peccatum. Nam peccatum sic dicitur
pœna peccati respectu praecedentis, sicut dicitur causa peccati
respectu sequentis. Quo fit ut idem peccatum et causa sit et
1. « Item », præmisso puncto affirmationis.
2. AI. : « ubi. »
3. Nicolai' : « quædam. »
4. Paulo aliter in Aug. textu.
5. Tradidit illas Deus in reprobam mentem, ut jaciant quæ non con­
veniunt. Migne.
6. Glossa ord., In cap. i ad Rom., v. 26, coi. 473, t. II.

pœna peccati, sed alterius peccati pœna et alterius causa.
Ut enim Gregorius, in Moral., ait, lib. XXV, cap. ix, coi. 334,
t. II, « peccatum quod poenitentia non diluitur, suo pondere
mox ad aliud trahit. Unde iit ut non solum peccatum sit, sed
etiam causa peccati. Ex illo quippe culpa subsequens oritur.
Peccatum vero quod ex peccato oritur, non solum peccatum,
sed et pœna peccati est ; quia justo judicio Deus cor peccantis
obnubilat, ut praecedentis peccati merito etiam in alia cadat ;
quem enim liberare noluit, deserendo percussit. » Proinde,,
ut Augustinus ait, Contra Jul., lib. V, cap. m, § 10, etc., col. 788,
t. X, praecedentis est hæc pœna peccati, et tamen etiam ipsa
peccatum est. Judicio enim justissimo Dei traditi sunt, ut ait
Apostolus de quibusdam, sive deserendo sive alio modo expli­
cabili, vel inexplicabili in passiones ignominiae ; ut crimina
criminibus vindicarentur, et supplicia peccantium non tantum
sint tormenta, sed et vitiorum incrementa1. Illa ergo peccata
quæ enumerat Apostolus, quia de superbia sunt, non solum
peccata, sed supplicia sunt. Ecce autem ex his jam fit perspi­
cuum quædam peccata etiam poenas et causas peccati esse ;
et illud peccatum esse pcenam peccati quod causam praece­
dentem habet peccatum ; atque illud peccatum esse causam
peccati quod est meritum sequentis culpæ.

Ex prædictis videtur significari ipsa eadem quæ
peccata sunt esse pœnas peccati
Sed cum ait crimina criminibus vindicari, videtur insinuare
ea ipsa quæ peccata sunt essentialiter esse pœnas peccati,
id est punitiones peccati. Ad hoc autem, inquiunt illi, hæc et
similia dicta esse secundum rationem prædictam ; et ideo
intelligenda fore secundum præmissam expositionem. Intelligentia enim dictorum ex causis est assumenda dicendi.

Quod non obviat veritati si quis dicat ipsa peccata
esse poenas peccati essentialiter

In nullo tamen præjudicium fieri veritati putatur si quis
dicat ipsa eadem quæ peccata sunt essentialiter, ut ita dicam
esse pœnas, id est punitiones peccatorum præcedentium quæ
justæ sunt et a Deo sunt ; nec tamen inquantum peccata a
Deo sunt, nec inquantum peccata sunt, pœnæ peccati sunt
et tamen inquantum peccata sunt, privationes boni sunt.
Sed, ut supra dictum est causaliter et active dicuntur priva­
tiones.
1. Ex lib. I Contra adversarium tegis et prophet., c. xxi, S 51,
coi. 635, t. VIII.

Aperte ostendit peccata quædam esse pœnain peccati,
et pœnam ipsam justam esse et a Deo1

Quod autem quædam peccata sint, et ipsa poena justa sit,
■et a Deo sit, evidenter tradit Augustinus in lib. I Retractat.,
cap. ix, § 5’, col. 597, t. I, ita dicens quædam necessitate fieri
ab homine quæ mala sunt, ut eadem justa pœna peccati sint.
« Sunt, inquit, quædam necessitate facta improbanda : ubi
vult homo recte facere et non potest. Unde est illud Apostoli,
Rom., vu, 19 : Non quod volo jacio bonum ; sed quod odi malum,
hoc ago ; et illud Galat., v, 17 : Caro concupiscit adversus spiri­
tum, et spiritus adversus carnem : hæc enim invicem sibi adver­
santur, ut non ea quæ vultis facialis. Sed hæc omnia ex illa mortis
damnatione sunt. Nam si non est ista pœna hominis, sed natura,
nulla ista peccata sunt. Si enim non receditur ab eo modo quo
naturaliter factus est homo, cum hæc facit, ea utique facit
quæ debet. Si autem homo, quia ita est, non est de se bonus,
nec habet in potestate ut sit, sive non videndo qualis esse debeat,
sive videndo et non valendo esse qualem se esse debere videt,
pœnam istam esse quis dubitet ? Omnis autem pœna, si peccati
pœna est, justa est, et supplicium nominatur. Si autem injusta
est pœna, quoniam pœnam esse nemo ambigit, injusto aliquo
dominante homini imposita est. Porro quia de omnipotentia
Dei et justitia dubitare dementis est, justa est hæc pœna,
et pro peccato aliquo impenditur. Non enim quisquam injuste
dominans aut surripere hominem potuit velut ignoranti Deo,
aut extorquere invito, tanquam invalidiori, ut hominem injusta
pœna cruciaret. Relinquitur ergo ut hæc pœna justa de damna­
tione hominis veniat. » His atque aliis pluribus testimoniis
docetur quædam esse peccata et pœnas peccati essentialiter.
De quibusdam quæ sine dubio peccata sunt et pœna,
ut ira et invidia
Præterea nullatenus ambigendum est quædam peccata
absque ullo scrupulo pœnas esse, ut invidia, quæ est dolor
alieni boni, et ira, quæ etiam, non inquantum pœnæ sunt
peccata sunt. Ita etiam de cupiditate et timore, et aliis hujus­
modi sentiendum est. Unde Augustinus, in lib. LXXXIII
Quæst., q. lxxvii, coi. 89, ait : « Omnis perturbatio passio.
Omnis cupiditas perturbatio. Omnis igitur cupiditas passio.
Omnis vero passio cum est in nobis, ipsa passione patimur.
Omnis igitur cupiditas cum in nobis est, ipsa cupiditate patimur,
et inquantum cupiditas est, patimur ea. Omnis autem passio,
inquantum ipsa patimur, non est peccatum. Ita et de timore.
Non enim consequens est ut si patimur timorem, ideo non sit
1. AI. : « esse a Deo.

peccatum : quia multa sunt peccata quibus patimur, sed non
inquantum patimur eis. »

Quod verbis Augustini præmissis quædam sententia
Hieronymi obviare videtur

Illud autem diligenter est annotandum, quod supra positis
verbis Augustini dicentis, quædam necessitate facta esse impro­
banda et mala, videtur obviare quod Hieronymus1 ait in
Explanatione fidei ad Damasum, quod licet supra sit propositum,
tamen, ut perfectius sciatur, iterare non piget : « Execramur,
inquit, eorum blasphemiam qui dicunt impossibile aliquid
homini a Deo esse præceptum, et mandata Dei non a singulis,
sed ab omnibus in commune posse servari. » Et paulo post :
« Et tam illos errare dicimus qui cum Manichæo dicunt hominem
peccatum vitare non posse, quam illos qui cum Joviniano
asserunt hominem non posse peccare. » Ecce Hieronymus
dicit errorem esse, si quis dicat hominem peccatum vitare non
posse. Qui autem dicit quædam necessitate fieri, quædam
dicit non posse vitari. Cum ergo id Augustinus dicat, videtur
aut erroris esse quod tradit, aut non esse verum quod Hiero­
nymus ait.
Determinatio contrarietatem submovens de medio
sanctorum
Ad quod dici potest, quia Augustinus secundum statum
hujus miseriæ, ad quam pertinent ignorantia et difficultas
quæ ex justa damnatione descenderunt de malo, ut idem ait
in lib. Ill De lib. adb., c. xx, etc., col. 1297, t. I, et lib. I Retract.,
cap. ix, § 6, col. 598, illud tradidit, ubi et venialia peccata
includit. Hieronymus vero de mortalibus tantum loquitur
peccatis, quæ unusquisque gratia illuminatus vitare valet ;
vel de homine secundum statum liberi arbitrii ante peccatum
illud ait Hieronymus.

Epilogum facit, ad alia transiturus

Satis diligenter eorum posuimus sententiam qui dicunt
omnes actus naturas bonas esse, et inquantum sunt, bonos
esse ; in quo tractatu quædam interseruimus quæ non ex
eorum tantum persona accipienda sunt : quia ab omnibus
catholice sapientibus absque hæsitatione tenentur atque
auctoritatum testimoniis et rationibus eorumdem traditionem
munivimus, qui dicunt omnes actus essentia sui, id est inquan­
tum sunt, esse bonos ; quosdam vero, inquantum inordinate
1. Non Hieronymus, sed Pelagius hæreticus, ut dictum est.

fiunt, peccata esse. Addunt quoque quosdam non tantum
essentia, sed etiam genere bonos esse : ut reficere esurientem,
qui actus est de genere operum misericordiæ ; quosdam vero
actus absolute ac perfecte bonos dicunt, quos non solum essen­
tia vel genus, sed etiam causa et finis commendat, ut sunt
illi qui ex bona voluntate proveniunt et bonum finem metiun­
tur1.
DIVISIO TEXTUS

Pertractata illa opinione quæ ponit actus peccatorum,
inquantum sunt actus, bonos esse, et a Deo, occasione ultimæ
objectionis contra hanc opinionem inductæ, quæ sumebatur
ex differentia culpæ et pœnæ, hic inquirit utrum possit esse
idem culpa et pœna ; et dividitur in partes tres : in prima
determinat quæstionem ; in secunda removet quamdam dubi­
tationem incidentem ex his quæ in determinatione quæstionis
dicta sunt, ibi : « Illud autem diligenter est annotandum » ;
in tertia ponit dictorum recapitulationem12, ibi : « Satis dili­
genter eorum posuimus sententias qui dicunt omnes actus
naturas bonas esse. » Prima dividitur in duas : in prima osten­
dit quædam peccata etiam pœnas peccatorum esse ; in secunda
inquirit quomodo hoc possit esse, ibi : « Et ideo merito quæri­
tur utrum, inquantum peccatum est, sit pœna peccati. » Et
dividitur hæc pars in partes duas : in prima parte ostendit
modum quo peccata dicuntur esse pœnæ, non per se, sed ratione
annexi ; in secunda ostendit quod etiam ipsa peccata pœnæ
esse possunt, ibi : « In nullo tamen præjudicium fieri veritati
putatur. » Prima in tres dividitur : in prima ponit modum
quo omne peccatum pœna potest dici ratione effectus, scilicet
inquantum corruptionis naturæ causa est quæ pœna quædam
est ; in secunda ostendit modum quo quædam peccata, etsi
non omnia, pœnæ peccatorum dici possunt ratione causæ,
quæ est subtractio gratiæ, ibi : « Et licet ex hoc sensu omne
peccatum mortale possit dici pœna, non tamen omne potest
dici pœna peccati » ; in tertia excludit quamdam objectionem,
ibi : « Sed cum ait crimina criminibus vindicari, videtur insi­
nuare ea ipsa quæ peccata sunt, essentialiter esse pœnas
peccati. »
« In nullo tamen præjudicium fieri veritati putatur. » Hic
ostendit ipsamet peccata pœnas peccatorum esse ; et circa hoc
tria facit : primo proponit quod intendit ; secundo probat
1. Nicolai legendum forte arbitratur : « et bonum finem intuentur »,
vel « bono fine metiuntur », notans insuper in quodam mss. subnecti
< reficere pauperem pro amore Christi ».
2. Parm. : « replicationem. »

l

universaliter in omni genere peccatorum, ibi : « Ouod autem
quædam peccata pœnæ sint..., evidenter tradit Augustinus ; »
tertio probat specialiter in quibusdam generibus peccatorum,
in quibus magis manifestum est, ibi : « Praiterea nullatenus
ambigendum est quædam peccata absque ullo scrupulo pœnas
esse. »
« Illud diligenter annotandum. » Hic removet quamdam
dubitationem ex dictis Augustini supra inductis exortam ;
et circa hoc duo facit : primo ostendit contrarietatem inter
dicta Augustini et Hieronymi ; secundo ponit solutionem,
ibi : « Ad quod dici potest, quod Augustinus secundum statum...
hujus miserite... illud tradidit. »

QUÆSTIO PRIMA
Hic quinque quæruntur : 1° utrum unum peccatum possit
esse causa alterius peccati ; 2° si passio possit dici peccatum ;
3° si peccatum potest esse pœna peccati ; 4° si omnis pœna
pro aliqua culpa in homine sit ; 5° de distinctione bonorum
quæ in fine distinctionis innuitur.
ARTICULUS PRIMUS

Utrum peccatum unum possit esse causa
alterius peccati1

Ad primum sic proceditur. 1. Videtur quod peccatum non
possit esse causa peccati. Quod enim nihil est, non videtur
habere rationem causæ. Sed peccatum nihil est, et nihil
fiunt homines cum peccant, ut supra in præcedenti dist.,
ex verbis Augustini, Tract. I in Joan., § 13, col. 1385. t. Ill,
habitum est. Ergo peccatum non potest esse causa peccati.
2. Præterea, causa est ad quam de necessitate sequitur
aliud. Sed quod est necessarium non est voluntarium, ut
Augustinus dicit ", et quod non est voluntarium non est pec­
catum. Ergo illud quod sequitur ad alterum sicut ad causam
non est peccatum, et ita peccatum causa peccati esse non
potest.
3. Præterea, unum contrariorum non est causa alterius.
Sed peccatum unum contrariatur alteri, sicut avaritia pro­
digalitati. Ergo peccatum non potest esse causa peccati, ad
minus cujuslibet.
1. III Sununæ ί/ieolog., q.

lxxv,

art. 4.

4. Præterea, peccatum non potest esse causa peccati,
nisi secundum quod ex peccato præcedenti aliquis inclinatur
ad sequens. Sed non fit hoc, nisi secundum quod ex peccato
præcedenti relinquitur dispositio vel habitus. Cum ergo
dispositio et habitus non inclinent nisi ad actus similes in
specie illis actibus ex quibus generantur, videtur quod nullum
peccatum possit esse causa peccati, nisi forte illius quod est
sibi simile in specie.
5. Præterea, Philosophus, in V Physic., text. 2 et seq.,
probat quod motus non potest esse ad motum, quia sic
in infinitum abiretur. Ergo et eadem ratione, si peccati
causa esset peccatum, in infinitum iretur : quod est impossi­
bile.
Sed contra, Rom.? i, 26, dicitur : Proplerea tradidit illos
Deus in passiones ignominiae, scilicet propter superbiam.
Sed superbia peccatum est, et similiter ignominiosa passio
de qua loquitur. Ergo peccatum est causa peccati.
Præterea, comparatio matris ad filiam1 est comparatio
causæ ad causatum. Sed unum peccatum dicitur esse filia
alterius, ut Gregorius dicit, XXXI Moral., cap. xlv, col. 620,
t. II. Ergo unum peccatum est causa alterius.
Solltio. — Respondeo dicendum, quod unum peccatum
potest esse causa alterius peccati secundum triplex genus
causa· ; scilicet secundum modum causæ efficientis, finalis
et materialis. Per modum causæ efficientis dupliciter : vel
per se, vel per accidens. Per accidens quidem ex parte aver­
sionis, unde habet rationem mali ; malum enim non habet
causam nisi per accidens ; et dico per accidens, sicut removens
prohibens dicitur movens per accidens. Prohibens autem
peccatum est ipsa gratia, quæ conservat animam in sua
rectitudine ; gratiam autem peccatum tollit ; unde per acci­
dens est causa peccatorum quæ accidunt subtracta gratia :
et per hunc modum quodlibet peccatum mortale causa cujuslibet esse potest. Potest etiam hic modus causandi reduci
aliquo modo ad genus causæ formalis ; sicut enim gratia est
principium formale actus gratia informati, ita et privatio
gratiæ, ex qua peccatum procedit, est quasi forma ejus1
2. Sed
per se causa quasi efficiens unum peccatum alterius est ex
parte conversionis, inquantum ex actu peccati, relinquitur
quædam dispositio vel habitus in anima, inclinans iterum
1. Nicolai' : « ad soboleni ·, el sic infra « sobolcs ».
2. Parm. addit : « cujus causa esse potest. »

ad peccatum ; sed hoc modo peccatum non est causa cujuslibet
peccati, sed tantum ejus quod est simile in specie, sicut luxuriæ,
et sic deinceps. Per modum autem causæ finalis unum pec­
catum est causa alterius, inquantum unum peccatum advo­
cat aliud in suum finem ; sicut quando aliquis occidit
hominem, ut vindictam ex eo sumat, hic ad finem iræ, qui
est vindicta, advocatur homicidium : et hoc modo quodlibet
peccatum potest ex alio causari, quia etiam potest aliquis
actus prodigalitatis exercere ad tempus, ut avaritia1 finem
consequatur ; sed tamen ut in pluribus per hunc modum
quædam magis sunt nata ex quibusdam generari, sicut homi­
cidium ex ira, et mendacium ex avaritia ; unde dicuntur
hujusmodi peccata quæ ex aliis sæpius solent hoc modo
provenire eorum filiæ1
2 esse. Per modwm vero causæ mate­
rialis unum peccatum est causa alterius, quando unum pec­
catum ministrat materiam alteri ; et sic gula est causa luxu­
riæ, quia venter mero æstuans, facile in luxuriam spumat,
ut dicit Hieronymus, Episl. lxix, § 9, coi. 663, t. I ; sicut
etiam avaritia est causa dissensionis, inquantum multiplicat
temporalia, quæ litis materia sunt.
Ad primum ergo dicendum, quod peccatum ex parte aver­
sionis nihil est ; et ideo ex hac parte non potest esse causa
alicujus, nisi per accidens, ut dictum est ; sed ex parte con­
versionis aliquid est, et sic potest esse causa alterius peccati
secundum triplex genus causæ, ut dictum est.
Ad secundum dicendum, quod ex causa sequitur effectus
secundum conditionem causæ et effectus : quia in quibusdam
necessario, et in quibusdam non, sed ut in pluribus, sicut est
in rebus naturalibus, quia causa naturalis impediri potest.
Similiter etiam3 in moralibus multo minus oportet quod ex
causa de necessitate effectus sequatur : quia in his nihil est ,
causa completa, nisi adjuncto voluntatis actu, et subtracto
omni impedimento ; et quod dicitur quod ad causam de neces­
sitate sequitur effectus, intelligitur de causa completa non
impedita.
Ad tertium dicendum, quod unum contrariorum non est
causa alterius per se, sed per accidens esse nihil prohibet,
sicut frigidum calefacit, ut in VIII Physic., text. 8, dicitur.
Ad quartum dicendum, quod illo modo quem objectio
tangit, peccatum non est causa peccati, nisi similis in specie,,
1. Parm. : « avaritiæ. »
2. Nicolaï : « soboles. »
3. Al. deest « in moralibus ».

sed sunt et alii modi quibus unum peccatum est causa alterius ;
et ideo ex insufficienti procedit.
Ad quintum dicendum, quod si peccato per se inesset
quod haberet pro causa aliud peccatum, in infinitum iretur :
quia sic oporteret quod omni peccato conveniret ; sed hoc
peccato accidit ut ex alio peccato causetur ; et ideo non opor­
tet in infinitum abire ; sicut etiam motui accidit ut unus
motus sit causa alterius, est tamen ponere primum motum
qui non est causatus ab alio motu.

ARTICULUS II

Utrum passio possit esse peccatum

.

Ad secundum sic proceditur. 1. Videtur quod passio possit
esse peccatum. Motus enim sensualitatis passio quædam est..
Sed motus sensualitatis inordinatus peccatum est, ut supra
dictum est. Ergo passio potest esse peccatum.
2. Præterea, ira passio quædam est. Sed ira est unum de
septem capitalibus peccatis, et potest esse mortale peccatum ;
et similiter invidia. Ergo passio potest esse peccatum.
3. Præterea, omne quod contrariatur et pugnat contra
rationem est peccatum : quia, ut dicit Augustinus, Super
Gen. ad Hit., lib. X, cap. xn, coi. 416, t. IIP, nonnullum
peccatum est, cum caro concupiscit adversus spiritum. Sed
passiones ad rationem pugnant, ut dicit Dionysius in iv cap.
De div. nom., col. 694, t. I. Ergo passiones sunt peccata.
4. Præterea, propter quod unumquodque tale, et illud
magis, ut dicit Philosophus, I Post., text. 2. Sed propter
superabundantiam passionum quæ ad medium non reducun­
tur, a medio viretis aliquis recedit, et peccatum incurrit.
Ergo passiones peccatum sunt.
5. Præterea, meritum et demeritum, cum sint opposita,
in idem genus reducuntur. Sed passionibus contingit mereri,
sicut patet in martyribus. Ergo et passionibus contingit
demereri ; et ita passiones peccatum esse possunt.
Sed contra, non contingit esse peccatum nisi illud cujus
principium est in nobis. Sed passionum principium non est
in nobis. Ergo passiones non sunt peccata.
Præterea, secundum peccata aliquis vituperatur. Sed secun­
dum passiones neque laudamur, neque vituperamur, ut in II
1. Vide etiam lib. XIX De civit. Dei, cap. iv, § 3, coi. 629, t. VII :
« Neque enim nullum est vitium, cum, sicut dicit Apostolus,caroconcupiscit adversus spiritum. »

Ethic., cap. v, dicitur ; non enim vituperatur qui simpliciter
irascitur, sed qui aliter quam debet. Ergo passio non potest
esse peccatum.
Solutio. — Respondeo dicendum, quod, cum homo non
inquinetur per peccatum, nisi per illud quod ab homine est,
ut Matth., xv, 18, dicitur : Quæ procedunt de homine, hæc sunt
quæ coinquinant hominem, non potest esse quod passio,
inquantum passio, peccatum sit ; quia passio non est a patiente
inquantum hujusmodi, sed in patiente ab alio inducitur. Sed
tantum per accidens contingit passionem esse peccatum,
secundum quod operatio voluntatis, per quam principium
nostrorum actuum sumus, aliquo modo ad passionem se
habet. Sed ad diversas passiones diversimode se habet vel
habere potest1. Sunt enim quædam passiones quæ sunt
passiones tantum, sicut praecipue patet in passionibus cor­
poralibus, quæ ab exteriori infliguntur, ut sectio et adustio ;
vel ab aliquo etiam principio interius agente, etiam naturali,
ut febris vel aliquid hujusmodi ; et ad has passiones se habet
voluntas sicut causans eas, sicut est in passionibus sponte
assumptis, vel sustinens eas libenter propter aliquem finem ;
et sic contingit in his passionibus meritum, si sint decentes ;
et demeritum, si sint indecentes. Quædam autem passiones
sunt quæ non sunt purae passiones, sed sunt simul et passiones
et operationes quædam, sicut patet in passionibus quæ
dicuntur, operationes animæ ; sentire enim, ut vult Philoso­
phus in II De anima, text. 118, pati quoddam est ; sed hoc
verum est, inquantum sentire perficitur per hoc quod visus a
sensibili movetur, recipiendo speciem ejus qua informatus1
2
operationem propriam exercet ; et ita est in omnibus potentiis
passivis, quales sunt omnes potentiæ sensitivae partis, et
etiam intellectivæ, præter intellectum Agentem, et præter
virtutes motivas organis affixas ; unde et intelligere quoddam
pati est, et velle, et appetere ; propter quod ira, et hujusmodi,
passiones animæ dicuntur, quamvis in his magis vel minus
proprie nomen passionis sumatur, secundum quod plus et
minus acceditur ad transmutationem corporalem ; quæ
quidem consequens est in ira et invidia, et hujusmodi ; vel
etiam3 secundum materiales qualitates, ut calidum et frigi­
dum, et hujusmodi. In sensu autem est secundum species
in organo materiali spiritualiter et non materialiter receptas ;
sed in intellectu secundum receptionem pure spiritualem ;
1. Parm. omittit : « vel habere potest. »
2. Parm. : « informatur, et. »
3. AI. : « est etiam. »

et ideo illæ passiones quæ plus de ratione passionis habent.
minus sunt in potestate nostra ; et propter hoc specialius·
passiones dicuntur. In omnibus tamen his non est peccatum,
nisi secundum quod voluntas aliquo modo circa eas se habet
vel imperando eas1, inquantum sunt operationes quædam,
vel etiam acceptando, secundum quod sunt passiones.
Ad primum ergo dicendum, quod motus sensualitatis nonæst
peccatum, nisi secundum quod in potestate voluntatis est,
ut supra dictum est, et non inquantum est passio quædam.
Ad secundum dicendum, quod nomen irae, secundum pro­
priam impositionem, passionem quamdam significat, sed
postea transumptum est ad significandum vitium quoddam ;
cum enim virtutes quædam, quamvis sint medietates, magis
opponantur quibusdam extremis quam aliis (sicut mansue­
tudo magis opponitur irae quam defectui ejus), contingit
quod vitia opposita talibus virtutibus nominantur nomine
passionum ad quas refrenandum praecipue virtutes ordinan­
tur ; et hoc modo ira secundum quod vitium nominat, non
est nomen passionis, sed actus vel habitus.
Ad tertium dicendum, quod passio non pugnat contra
rationem quasi per se oppositum virtuti, qua ratio perficitur ;
sed quia per se opponitur medio, quod virtus et ratio in pas­
sionibus statuit ; sicut etiam nigredo pallori et rubedini
opponitur.
Ad quartum dicendum, quod propter abundantiam pas­
sionum dicitur vitium esse vitium12, sicut propter causam
materialem ; sed per se vitium est in actu aliquo deformi
circa passiones illas ; et ideo non oportet quod passiones
secundum se vitia sint.
Ad quintum dicendum, quod passionibus sancti non merue­
runt, nisi secundum quod eas voluntarie sustinuerunt, et
propter Deum ; et ita etiam possunt esse demeritoriæ, inquan­
tum voluntas alio34modo ad eas se habet.

ARTICULUS III
Ulrum peccatum unum possit esse pœna alterius peccati
*

Ad tertium sic proceditur. 1. Videtur quod peccatum non
possit esse pœna peccati. Omnis enim pœna ordinata est et a
1.
2.
3.
4.

Parm. omittit : α vel, » ct « eas ».
Parm. omittit : « vitium. »
AI. : « aliquo. »
I II Summæ theolog., q. lxxxvii, art. 2.

Deo est. Sed nulla culpa1 ordinem habet, nec a Deo est. Ergo
culpa pœna esse non potest.
2. Præterea, causa et effectus non incidunt in idem. Sed
culpa est causa pœnæ. Ergo non potest esse idem culpa et
pœna.
3. Præterea, pœna ordinatur contra culpam, ut medicina
ejus ; pœnæ enim medicinæ quædam sunt ut in II Ethic.,
cap. ni, dicitur. Sed peccatum peccato medicina non est
quia præcedens peccatum per sequens non curatur, sed magis,
sequens peccatum in peccatum inclinat. Ergo peccatum non
potest esse pœna peccati.
4. Præterea, si peccatum punitur peccato, aut convenit
omni peccato, aut quibusdam peccatis tantum. Si convenit
omni peccato, ergo erit abire in infinitum in peccatis, ita
quod post quodlibet erit aliud peccatum. Si autem non sit
commune in omnibus peccatis, sed ultimum peccatorm
non punitur peccato, sed tantum pœna æterna12, ultimum
peccatum minus punietur quam primum, quod duobus
poenis punitur. Contingit autem quod ultimum peccatum est
gravius quam primum. Ergo gravius peccatum minus puni­
tur ; quod videtur injustum.
5. Præterea, nullus punitur in eo quod libenter facit. Sed
• quicumque peccat, peccatum voluntarie et libenter facit.
Ergo nullus punitur in hoc quod peccat, et ita peccatum non
est pœna peccati.
Sed contra, Augustinus, in lib. I Confess., cap. xii, col. 669,
t. I, dicit : « Jussisti, Domine, et sic est, ut ipse sibi pœna sit
omnis inordinatus animus. » Sed inordinatus animus est
malum. Ergo est pœna.
Præterea, quod aliquis privetur maximo bono, non potest
esse sine pœna. Sed peccatum est aversio ab incommutabili3
bono. Ergo peccatum est pœna.
Ad hoc etiam sunt multæ auctoritates in Littera inductæ.
Solutio. — Respondeo dicendum, quod contingit idem esse
culpam et pcenam, non tamen secundum eamdem rationem :
quia omnis pœna, inquantum pœna est, voluntati contraria
invenitur ; omnis autem culpa voluntarii rationem habet.
Contingit autem quod illud quod est culpa dicatur pœna
tripliciter. Uno modo ratione effectus, quia scilicet naturam
1. AI. deest « culpa ».
2. Parm. addit : « cum primum peccatum puniatur peccato, et
pœna æterna. »
3. Al. : « incommunicabili. »

.corrumpit, et gratiam subtrahit, quæ pœnæ quædam sunt ;
,sed hoc contingit dupliciter. Uno enim modo culpa causai
pœnam ex parte aversionis, inquantum scilicet per culpam
quis privatur gratia, et Deum amittit, et naturæ bonum
in eo corrumpitur. Alio modo ex parte conversionis, et hoc
dupliciter. Uno modo secundum quod quædam peccata
passionem quamdam annexam habent, ut ira et invidia,
et aliquid hujusmodi : quia ex inordinato vindictæ desiderio
corpus imaginationi obediens et affectui, quadam passione
concitatur, quæ ira dicitur materialiter loquendo, et hoc
afflictionem1 habet. Alio modo ex eo quod actus peccati sine
labore non exercetur : propter quod Sap., v, 7 : dicitur :
Ambulavimus vias difficiles. Alio modo peccatum pœna
dicitur, inquantum effectus cujusdam pœnæ est ; ex hoc
enim quod aliquis mortaliter peccat, ut dictum est, gratia
privatur ; et quia per gratiam continebatur ne in peccatum
rueret, fit ei ipsa subtractio gratiæ quædam causa sequentis
peccati, in quod cadit, auxilio gratiæ destitutus ; et simili
modo dici potest de omni alio auxilio quod Deus hominibus
impendit, ne in peccatum cadant, sicut sunt impedimenta
peccandi etiam2 exteriora, sicut dicitur Oseæ, n, 6 : Sepiam
viam luam spinis, el sepiam eam maceria, el semitas suas non
inveniet3 ; et hæc quidem auxilia, quæ sunt impedimenta
peccandi, quandoque subtrahuntur merito præcedentis pec­
cati, ut sic homo in peccatum liberius ruat. Tertio modo
potest dici id quod est culpa esse pœna, non ratione alicujus
præcedentis vel sequentis, sed ratione ipsius actus deformis ;
nulli enim dubium est quin ex conjunctione inconvenientium
quædam pœna sit homini, ut patet etiam in exterioribus quod4
si quis magnæ® auctoritatis indecenti habitu indueretur,
hoc sibi pœna esset ; unde nec sine pœna potest esse quod
actio deformis et rectitudine rationis privata, in ipsa natura
rationali inveniatur ; et ideo talem actionem facere poenale
quoddam est. Sed tamen non ab eodem habet quod sit pœna
■et culpa ; inquantum enim a voluntate progreditur, culpæ
rationem habet ; sed inquantum præter intentionem volun­
tatis ipsam animam deturpat, sicut res indecens sibi, pœnæ
rationem accipit ; hic tamen modus ad primum reduci potest,
ipsa enim deturpatio est quidam peccati effectus.
1.
2.
.3.
4.
5.

Parm. : « affectionem. «
Parm. omittit : « etiam. »
Parm. finem textus omittit.
AI. deest « quod ».
Parm. : « maximse. »
COMMENT. IN LIB. SENTENT. - II.

Ad primum ergo dicendum, quod omnis pœna a Deo est.
sed non eodem modo. Est enim quædam pœna a Deo sicut ab
agente, sicut sunt pœnæ sensus, quæ per quamdam actionem
causantur ; oportet enim omnis actionis reductionem in
primum agens fieri sicut in causam. Quædam vero pœnæ
sunt a Deo non sicut ab agente, sed potius sicut a non agente,
ut subtractio gratiæ ; ex eo enim quod Deus gratiam non
influit, causatur in isto gratiæ privatio. Utroque autem modo
invenitur pœna annexa culpæ : quia illa pœna quæ efficitur
per peccatum ex parte suæ conversionis, est pœna sensibi­
liter hominem affligens, ut iræ perturbatio et labor inordinatus
in peccato ; et hoc quidem a Deo est, et juste ordinatur, ut qui
delectationem contra Dei ordinationem appetit, præter suam
intentionem afflictionem incurrat in hoc etiam ubi propriæ
libidini obsequitur. Illius autem pœnæ quæ est subtractio
gratiæ, quæ est effectus unius peccati et causa alterius, est
causa Deus, sicut non agendo, et similiter aliarum poenarum
similium ; et hoc constat juste ordinatum esse, ut qui contra­
ria gratiæ appetit, gratiam amittat, et Dei auxilium, qui
contra Deum agit ; et per hunc etiam modum est causa
pœnæ illius quæ est ipse actus deformis peccati : non quia
ipsum causet, sed quia ipsum permittit, eum non impediendo ;
et hoc etiam similem justitiæ ordinem cum praedictis habet ;
hujusmodi autem ordinis causa Deus est. Ex quo patet quod
id quod culpa et pœna dicitur, secundum quod ad peccantem
refertur, ut ab eo voluntarie exiens, in quo ratio culpæ con­
sistit, inordinationem habet ; sed secundum quod habet
rationem pœnæ, ut a Deo, ordinatum est debito ordine justi­
tiæ.
Ad secundum dicendum, quod causa et effectus respectu
ejusdem non incidunt in idem, secundum eumdem modum
causæ, quia secundum diversa genera causarum etiam hoc
non est inconveniens ut idem sit ejusdem causa et causa­
tum, sicut finis est causa finis ; sed respectu diversorum
non est inconveniens ut etiam secundum idem genus causæ
aliquid sit causa unius, et causatum ab altero ; et ita etiam
nihil prohibet aliquid quod est culpa esse pœnam alterius
peccati.
Ad tertium dicendum, quod pœna ordinatur ut medicina
ad culpam, sed non semper ut medicina illius qui peccavit,
quod enim latro suspendatur non est ad correctionem ejus,
similiter quod homo in inferno damnetur ; sed quandoque
ordinatur ad culpam ut medicina alterius ; sicut fur suspen­
ditur in bonum totius communitatis ne passim furto commit-

tantur ; et aliquis in inferno damnatur ad decorem universi,
ne aliquid inordinatum remaneat, si culpa per poenam non
Ordinetur.
Ad quartum dicendum, quod hoc est per accidens quod ulti­
mum peccatum per aliud peccatum non punitur, quia scilicet
vel vita peccantis finitur, vel etiam animus ejus per poeniten­
tiam in melius immutatur ; sicut etiam et primum peccatum
tollit gratiam quam secundum non tollit, quia eam non
invenit, sed tolleret si inveniret ; et similiter est in proposito.
Ad quintum dicendum, quod in actu peccati est aliquid
quod peccator vult, ut delectationem ; aliquid vero est quod
non vult, immo præter intentionem ejus accidit, ut corruptio
natura· consequens, vel etiam ipsa indecentia actionis ;
et ideo in hoc quod libenter1 facit, aliquid accidit præter
intentionem ejus, quod voluntati ejus adversatur.

ARTICULUS IV
Utrum omnis pœna infligatur pro peccato

Ad quartum sic proceditur. 1. Videtur quod non omnis
poena infligatur pro peccato. Quia, ut Augustinus, Super Cani.
Dealer?, dicit quinque modis flagella contingunt : vel ut
justis merita per patientiam augeantur, ut Job ; vel ad
custodiam virtutum, ne superbia tentet, ut Paulo ; vel ad
corrigendum peccata, ut Mariæ lepra ; vel ad initium pœnæ,
ut Herodi, quatenus hic videatur quid in inferno sequatur ;
vel ad gloriam Dei manifestandam, ut de cæco nato. Sed
tres istorum modorum non ostendunt pœnam pro peccato
aliquo inflictam. Ergo non omnis pœna peccato infligitur.
2. Præterea, de Christo dicitur I Petr., n, 22 : Qui peccatum
non fecit, et tamen multas poenas sustinuit. Ergo non omnis
pœna pro culpa infligitur.
3. Præterea, dicitur quod omne peccatum est pœna secun­
dum primum modum in Littera assignatum123 ; nec tamen
omne peccatum est pœna peccati, ut ibidem dicitur. Ergo
non omnis pœna est pœna peccati.
1. Parm. addit : « fecit, punitur, dum ex hoc quod libenter. »
2. Atqui nec tale quidquam Glossa refert super Deuteron., xxxn,
ubi Moysi canticum continetur, nec ullus Augustini Commentarius
in Canticum hoc extat inter opera vulgaria, nec in Quaestionibus
Deuteronomii, ubi pars quædam ejus explicatur, tale quidquam occur­
rit, sed ex Tract. CXXIV in Joan., ex Cone, in ps. ix, et in Cone,
in ps. Lvn, sparsim colligi potest. Nicolai'.
3. Parm. omittit : « in Littera assignatum. »

4. Præterea, culpa virtuti opponitur ; et sicut virtuti debe­
tur præmium, ita et culpæ pœna. Sed virtus non habet
præmium in his temporalibus bonis, sed in aeternis. Ergo nec
culpa per amissionem temporalium bonorum punitur a Deo.
Cum ergo sint quædam pœnæ in amissione horum bonorum,
videtur quod quædam pœnæ non sint pro culpis inflictæ.
5. Præterea, frequenter via impiorum prosperatur, ut
Hierem., xn, dicitur, et Job, xxi, et e contrario justi in
afflictione sunt. Hoc autem non esset, si pœna culpæ tantum
redderetur. Ergo non omnis pœna culpæ alicui redditur.
Sed contra est quod Gregorius in oratione1, lib. Sacrament.,
col. 57, t. IV, dicit : « Nulla nocebit adversitas, si nulla dominetur iniquitas. » Sed omnis pœna nocumentum quoddam
est. Ergo pœna esse non potest nisi ubi dominetur iniquitas.
Præterea, Hieronymus dicit : « Quidquid patimur peccata
nostra meruerunt. » Sed omnis pœna passiva est corruptio
boni, ut supra dictum est. Ergo omnis pœna pro merito
peccati redditur.
. Solutio. — Respondeo dicendum, quod nullus punitur
nisi in eo quod aliquo privatur quod sibi bonum est. Scien­
dum est autem quod aliquid est bonum homini dupliciter :
vel secundum naturam propriam, inquantum scilicet homo
est ; vel secundum naturam communem, inquantum est ani­
mal, vel vivum, vel aliquid hujusmodi. Et quia homo est id
quod est inquantum rationalis et intellectum habens ; ideo
bona ei, inquantum homo est, principalia sunt ea quæ sunt
secundum rationem bona, ut virtutes, in quibus natura
intellectiva perficitur, et ex privatione horum bonorum
nullus pœnam habet, nisi propria culpa. Sunt autem secun­
dario modo bona rationis, quæ ad opus virtutis organice et instrumentaliter deserviunt, ut sanitas corporis et res exteriores.
Hujusmodi autem non sunt simpliciter bona rationis, sed
secundum aliquam mensuram, prout scilicet ad opus virtutis
adjuvant ; unde Philosophus dicit in X Elhic., c. xm, quod
superabundantia divitiarum, quæ ad opus virtutis impedit,
bona fortuna dicenda non est, sed mala. Unde si aliquis
privatur his bonis quantum ad id quod non proficit ad opus
virtutis, sed magis deficit, talis1
2 bonorum privatio3 non est
pœna hominis inquantum est homo, sed quando privatur
1. Quæ post missam dicenda super populum in sabbato· post Cineres
notatur, licet nunc in missa vi feriæ recitetur.
2. Parm. : « talium. »
3. Al. : « servatio. »

eis quibus indiget ad opus virtutis ; unde dicitur Prov., xxx,
8 : 'Divitias et paupertatem ne dederis mihi. Unde nullus nisi
pro culpa punitur in subtractione horum bonorum inquantum
virtuti necessaria sunt ; unde psal. xxxvi, 25 : Junior fui,
etenim senui, et non vidi justum derelictum, nec semen ejus
quærens panem. Si autem consideretur homo secundum natu­
ram communem, sic omnia bona corporis, et etiam exteriora,
sunt bona sibi ; unde quaelibet privatio horum bonorum
quædam pœna est sibi. Non autem omnis talis inducitur
pro peccato proprio ipsius, sed tamen semper aliquod pec­
catum sequitur ad minus peccatum naturæ : quia nisi humana
natura per peccatum originale infecta esset, nullam moles­
tiam vel defectum homo in his pateretur.
Ad primum ergo dicendum, quod hoc quod homo hic ad
augmentum meriti flagellatur non est sibi pœna inquantum
est homo, sed bonum ejus ; tamen est pœna sibi inquantum
naturam animalem habet ; et ideo talis pœna non sequitur
culpam sed est proprium natura1 infecta
*,
quæ, si infecta1
non esset, homines sine hujusmodi molestiis ad perfectum3
meriti pervenirent.
Ad secundum dicendum, quod Christus nullo modo pœnam
habuit aliquam quæ esset pœna hominis inquantum est
homo : quia in bonis rationis superabundavit, nec aliquem
defectum in eis passus est. Habuit tamen pœnam aliquam
quantum ad naturam communem ; et ideo non oportuit
quod esset aliqua culpa in eo, sed quod aliqua culpa prtecessisset in natura humana ; unde dicitur Isa., lui, 8 : Propter
peccata populi mei percussi eum.
Ad tertium dicendum, quod hoc quod dicitur quod non
omne peccatum est pœna peccati, intelligendum est peccati
alterius. Primum enim peccatum effective et causaliter pœna
dici potest, inquantum corruptio naturæ, qua
*
per illud fit,
quædam pœna est ; non autem pœna alterius præcedentis
peccati, sed ipsiusmet peccati quod talem3 corruptionem
inducit.
Ad quartum dicendum, quod sicut virtus non habet per se
præmium in his temporalibus bonis, sed per accidens, secun­
dum quod talibus indigetur ad virtutis actum, ita etiam
nec culpa in his punitur quasi essentiali pœna, sed quadam
* Mendicitiam et.
1. Parm. : « propriam illius qui peccat, sed culpam naturæ...,
quæ si facta non. »
2. Al. : « ad profectum. »
3. Al. : « tamen. »

accidentali, secundum quod subtractio horum bonorum
temporalium in detrimentum etiam spiritualium redundat,
quatenus pœna hic incipiat et in futuro terminetur.
Ad quintum dicendum, quod hoc quod impii prosperitatem
habent, frequenter in eorum malum est, ut ex dicto Philo­
sophi inducto patet ; unde in hoc ipso puniuntur. Similiter
etiam et quod justi in adversitatibus sunt in eorum bonum
cedit, quia per hoc ad virtutem proficiunt ; unde non est eis,
pœna, præcipue inquantum homines sunt, sed quasi pro
præmio redditum.

ARTICULUS V'

Utrum distinctio bonorum sit conveniens1

Ad quintum sic proceditur. 1. Addetur quod inconvenienter
ponitur distinctio bonorum, ut quædam dicantur bona ex
genere, et quædam ex fine et ex causa. Quod enim alicui
convenit secundum genus suum, non poterit removeri ab eo
per aliquam differentiam additam ; quæcumque enim diffe­
rentia animali addatur, semper in eo sensibile remanebit.
Sed reficere esurientem et similes actus quos dicit bonos ex
genere, male fieri possunt, ut si propter inanem gloriam
fiant. Ergo inconvenienter boni1
2 ex genere dicuntur.
2. Præterea, sicut se habet malum ad genus mali, ita et
bonum ad genus boni. Sed actus qui sunt ex genere mali,
nullo modo boni esse possunt, ut occidere innocentem vel
aliquid hujusmodi. Ergo nec illi actus qui mali esse possunt
ex genere boni dicendi sunt.
3. Præterea, cuilibet generi respondet sua species. Si ergo
est aliquis actus bonus ex genere, debet assignari aliquis
actus bonus ex specie ; quod cum prætermittatur, videtur
distinctio insufficiens.
4. Præterea, bonum est ex fine, ut in III Metaph., text. 5,
Philosophus dicit. Sed materia et finis non incidunt in idem,
ut in II Physic., text. 70, dicitur. Videtur ergo quod inconve­
nienter dicantur actus super debitam materiam cadentes ex
genere boni.
5. Præterea, materia actus est objectum ejus. Objectum
autem habet' rationem finis. Ergo si dicitur actus bonus ex
genere ex materia debita super quam cadit, videtur quod
1. I II Summæ theol., q. xvnr, art. 1.
2. AI. deesl « boni ».

inconvenienter distinguitur bonum ex genere et bonum ex
fine.
Sed contra, genus sumitur ex materiali principio, ut Avi­
cenna dicit, ÏI Part, logic., cap. i. Si ergo aliquis actus ex
materia super quam cadit bonitatem habet, convenienter ex
genere bonus dicitur.
Præterea, quod omnibus existentibus in aliquo genere
convenit, eis ex natura generis sui competit. Sed actibus
cadentibus super debitam materiam secundum totam coor­
dinationem1 sui generis, quædam bonitas convenit. Ergo
convenienter boni ex genere dici possunt.
Solutio. — Respondeo dicendum, quod, sicut Dionysius
dicit, xi12 cap. Cælest. hierar., col. 283, t. I, in substantiis
omnibus invenitur essentia, virtus et operatio. Horum autem
talis est ordo, quod virtus ab essentia et operatio a virtute
procedit ; et quia quod a bono procedit, non potest esse nisi
bonum, ideo sicut essentia et virtus bona sunt, ita et operatio,
secundum quod a virtute agentis procedit. Sed quia virtus
in voluntarie agentibus ad multa se habet, ideo actio ex vir­
tute agentis determinationem non habet ; sed propria deter­
minatio actus est ex objecto : unde si objectum sit proportionatum, actus ex ipso objecto quamdam ulteriorem boni­
tatem recipiet. Et quia propria determinatio qua aliquid
determinatur, est determinatio per formam generis, ideo
hujusmodi actus ex determinatione objecti bonitatem haben­
tes dicuntur boni ex genere. Sed quia actum aliquem circa
idem objectum contingit diversimode se habere, ideo adhuc
actus ex objecto determinatus est ulterius determinabilis
per alias circomstantias : quæ si convenientes fuerint, ex eis
quamdam ulteriorem bonitatem recipiet, et dicetur bonus
ex circumstantiis, quousque perveniatur ad perfectam boni­
tatem actus, quæ est per informationem habitus ; et tunc
dicetur bonum virtutis. Sic ergo patet ratio distinctionis
bonitatis actuum quæ in Littera ponitur, et quomodo hæ
bonitates ad invicem se habeant. Prima enim bonitas, quæ
est ex essentia actus, communis est omnibus actibus ; unde
ipsa substernitur omnibus aliis bonitatibus, inter quas primo
supervenit sibi bonitas quæ est ex debita materia, super quam
iterum inducitur alia bonitas quæ est ex fine, et aliis circum­
stantiis, et ex forma habitus, et secunda bonitate subtracta,
non potest esse tertia ; sed tamen posita secunda non neces­
1. Parm. : « secundum ordinationem. »
2. Parm. : » cap. iv. »

sario tertia ponitur ; et ideo contingit actum habere bonita­
tem ex materia, et tamen eum male fieri propter indebitas
circumstantias.
Ad primum ergo dicendum, quod illa bonitas qu;e est ex
genere manet in actu, quantumcumque per alias circum­
stantias indebitas deordinetur ; sicut etiam quantumcumque
ab anima tollatur gratia, remanet in ea bonitas naturæ ;
unde non dicitur actus qui est bonus ex genere male fieri,
quia privetur ab eo bonitas sui generis, sed quia1 privatur
bonitate circumstantiarum.
Ad secundum dicendum, quod unus defectus sufficit ad
hoc quod malum aliquid esse dicatur ; sed non una perfectio
sufficit ad hoc quod simpliciter sit bonum : quia bonum
contingit ex una et perfecta causa, sed malum ex particula­
ribus defectibus, ut Dionysius dicit, De diu. nom., cap. ιν,
§ 30, col. 730, t. I ; ideo illud quod est bonum ex genere non
est necessarium quod simpliciter sit bonum, sed potest male
fieri ; quod autem est malum ex genere simpliciter est malum,
nec bonum fieri potest.
Ad tertium dicendum, quod sicut genus determinatur per
speciem, ita etiam bonum in genere determinatur per boni­
tatem quæ est ex fine ct ex aliis circumstantiis ; et ideo
illud bonum quod est ex fine et circumstantiis respondet
bono quod est in genere sicut species generi : unde et ejus prædicationem recipit ; pascere enim esurientem propter Deum
est pascere esurientem, sed non convertitur.
Ad quartum dicendum, quod est duplex materia : ex qua,
vel in qua, et materia circa quam ; et primo modo materia
dicta non incidit in idem cum fine, sed secundo modo est
idem cum fine, quia objectum finis actus est.
Ad quintum dicendum, quod actus aliquis habet duplicem
finem : scilicet proximum finem, qui est objectum ejus et
remotum, quem agens intendit ; et ideo cum bonum ex fine
distinguitur contra bonum ex genere, intelligitur de fine remoto
quem agens intendit.
EXPOSITIO TEXTUS

« Istas pœnas pauci vident. » Rationem hujus reddit Philo­
sophus in IX Ethicor., c. xix, quia natura intellectualis, quæ
suis bonis per hujusmodi destituitur, occulta est ; sed natura
1. AI. deest « quia ».

exterior magis apparet : unde magis est creditum a sensibilibus1
hominibus se esse hoc quod sunt propter naturam sensibilem
quam per naturam intellectualem ; et hoc ideo quia quod
nocet eis secundum intellectualem naturam, non reputant
pcenam, sed solum quæ nocent secundum naturam exteriorem
eis notam, quamvis e contrario sit secundum rei veritatem.
« Media quæ sunt, et peccata sunt12 et pœnæ peccati. »
Intelligendum est de his quæ sunt in genere culpæ ; alias
falsum esset : quia quædam sunt tantummodo pœnæ et nullo
modo culpæ.
« Ponit Deus offendiculum », dum scilicet impedimenta
peccati non subtrahit.
« Non tamen potest dici pœna peccati », scilicet alterius.
« Nec tamen inquantum peccata sunt, a Deo sunt. » Quia
peccata sunt aliquid, inquantum a voluntate procedunt ;
sed pœna peccata fiunt secundum3 quod invenitur in eis aliquid
voluntati repugnans, ut dictum est.
« Vel de homine secundum statum liberi arbitrii. » Ista
solutio non videtur conveniens : quia præcepta legis homini
post peccatum data sunt, de quibus Hieronymus4 locutus est.

1. AI. : « est credendum sensibilibus. »
2. Sic cod. et edit. ; sed edit. Parm. : « Enumerat multa quæ peccata
sunt. » Textus tamen cod. et edit, est S. Augustini in Sententiis alle­
gati.
, 3. AI. additur « illud ».
4. Non Hieronymus, sed Pelagius hæreticus.

Aliorum ponit sententiam, qui dicunt malos actus nullo modo
esse a Deo, nec esse bonos, sive in eo quod sunt, sive alio modo.

Sunt autem et alii plurimi longe aliter de peccato et de actu
sentientes. Asserunt enim voluntatem malam et actum malum
peccata esse, et nulla ratione bona1, nec secundum aliquam
rationem ex Deo auctore esse, quia sine Deo fiunt ; sine eo
namque, ut ait Evangelista, factum est nihil, id est peccatum :
quod dicitur esse nihil non quia non sit actio prava vel mala
voluntas, quæ aliquid est, sed quia a vero esse separat homines
et ad malum trahit, et sic ad non esse deducit. Qui enim a
summi boni participatione recedunt, quod solum vere ac
proprie est, merito non esse dicuntur. Ideoque Augustinus
dicit, Super Joannem, tract. I, § 13, col. 1385, t. Ill, peccatum
nihil esse, nihilque fieri homines cum peccant. Hac igitur
ratione astruunt nihil esse, quia a vero esse hominem elongat :
voluntatemque, malam atque actionem sive locutionem malam
peccatum esse dicunt : quia praevaricatio et inobedientia
hæc sunt, et contra legem Dei fiunt ; quæ tamen sunt, sed ab
homine vel a diabolo, non a Deo. Nullatenus enim a Deo hæc
esse dicunt, sive inquantum sunt, sive alio modo.
Qualiter determinent verba Augustini præmissa, quibus ait
omne quod est, inquantum est, bonum esse.

Illa quoque Augustini verba quibus dicit omne quod est,
inquantum est, bonum esse et Deum habere auctorem, de
naturis sive de substantiis tantum accipienda fore tradunt.
Substantiæ vero nomine atque naturæ dicunt significari
substantias ipsas, et ea quæ naturaliter habent, scilicet quæ
concreta sunt eis ; sicut anima naturaliter habet intellectum,
et ingenium, et voluntatem, et hujusmodi. Quod ex verbis
Augustini præmissis colligitur, ubi bonum hominem appellat
bonam naturam, et malum hominem malam naturam. Secun­
dum hanc igitur assertionem vel acceptionem, mali actus non
sunt naturæ vel substantiæ, nec etiam boni actus. Quod utique
Augustinus videtur innuere in libro I Retract., cap. xtn, § 8,
col. 605, t. I, distinguens inter substantias sive naturas, et
bonas actiones sive malas. Aperiens enim quomodo intelli1. AI. : « bonam. »

gendum sit quiddam in libro De vera religione, cap. xli1,
§ 78, coi. 157, t. III, ab eo traditum, ait : « Hoc de substantiis
atque naturis dictum est ; inde enim disputabatur non de
bonis actionibus atque peccatis. » Aperte hic videtur dividere
inter naturas sive substantias, et actiones sive peccata ; ideoque
asserunt præfati doctores actiones interiores vel exteriores non
esse naturas vel substantias, quæ, si malæ sunt, peccata sunt,
neque a Deo sunt. Quod vero mali actus non sint naturæ,
auctor 'Hypognostic.‘i*
, lib. I, cap. v, coi. 1618, t. Op. Aug.,
videtur notare in prima responsione contra Pelagianos, ita
dicens : « Opere diaboli, quæ vitiata dicuntur, actus sunt,
non res. » Idem in quarta, lib. IV, cap. i, coi. 1639 : « Omne
malum natura non est, sed actus accidens alicui ex defectu
boni. Quamobrem quod natura non est, Deus non fecit, quia
natura est omne quod fecit. » Item, ibidem : « Omne quod
natura bonum est, Deus ex nihilo fecit, non diabolus. »

Secundum hos res aliquæ sunt quæ a Deo non sunt,
quibus homines mali sunt

.

Ex quo colligitur res aliquas esse quæ a Deo non sunt,
eisque homines mali sunt; quod nihilominus et ipsi concedunt,
innitentes verbis Augustini superius positis, qui, in Enchir.,
cap. xix, col. 211, t. VI, determinans illa verba Prophetæ :
Væ his qui dicunt malum bonum, dicit « de ipsis rebus quibus
homines mali sunt, non de hominibus hoc esse intelligendum. »
Sunt ergo aliquæ res quibus homines mali sunt. Id autem quo
homo fit deterior, a Deo non est : quia, ut ait Augustinus in
lib. LXXXIII Ouæstionum, quæst. in, col. 11, t. 6, Deo auc­
tore non fit homo deterior. Non est igitur auctor Deus rerum
quibus homo fit deterior. At sunt aliquæ res, ut dictum est,
quibus homines mali sunt. Sunt etiam ergo aliquæ res quæ
a Deo non sunt, quia peccata ipsæ sunt. Ideoque Scriptura
in pluribus contestatur locis, Deum non esse auctorem malorum,
id est eorum quæ peccata sunt.
Ex parte eorum præmissæ opponitur senteniiæ in illo
verbo : « Deus auctor malorum non est
In hoc autem verbo superiorum sententiæ recte opponitur,
qui dicunt Deum non esse auctorem eorum quæ mala sunt,
inquantum mala sunt, sed inquantum sunt, et inquantum
mala sunt, dicunt ea nihil esse. Quid igitur mirum, si Deus
dicitur non esse auctor eorum, inquantum nihil sunt, cum
nihili nullus3 auctor existere queat ? Ideoque cum dicitur
1. Parm. : « cap. xxx. »
'2. Cod. : « Augustinus. »
3. AI. : « cum vel nullius. »

Deus auctor esse omnium quæ sunt, bonorum isti subintelligi
volunt. Bona autem illa dicunt esse quæ naturaliter dicunt
esse, non solum quæ substantiæ sunt, vel concreta substantiis,
qualiter supra acceperunt, sed et omnia quæ naturam non pri­
vant bono ; et ita, secundum eosdem, multiplex in Scripturis
fit intelligentia, ubi de natura, sive de substantiis, sive de his
quæ naturaliter sunt, sermo occurrit. Sed Super illum locum
psalm, lxviii, § 5, coi. 844, t. IV : Non esi substantia, ita Augus­
tinus de substantia disseruit, ut præmissæ sententiæ videatur
consentire, dicens : « Substantia intelligitur illud quod sumus,
quidquid sumus : homo, pecus, terra, sol, omnia ista substantiæ
sunt, et eo ipso quo sunt naturæ ipsæ substantiæ dicuntur.
Nam quod nulla est substantia, nihil omnino est. Substantia ergo
est aliquid esse. Deus fecit hominem substantiam ; sed per
iniquitatem lapsus est homo a substantia in qua factus est. Ini­
quitas quippe ipsa substantia non est. Non enim iniquitas est na­
tura quam formavit Deus, sed iniquitas est perversio quam fecit
homo. Naturæ omnes per ipsum factæ sunt. Iniquitas per ipsum
facta non est, quia iniquitas non est substantia. In illo autem
hymno trium puerorum universa creatura laudans Deum com­
memoratur. Laudant enim omnia Deum, sed quæ fecit Deus.
Laudat ibi serpens Deum, sed non avaritia ; omnia reptibilia
ibi nominata sunt, sed non aliqua vitia. Vitia enim ex nobis
et ex nostra voluntate habemus, et vitia non sunt substantiæ1. »
Intendant ex his verbis diligenter præmissarum assertores
sententiarum, et percipere poterunt rationem et causam
dictorum, ubi Scriptura de natura vel substantia mentionem
facit. Illarum vero sententiarum judicium prudentis lectoris,
cui utriusque sententiæ notitiam pleniarie dedimus, arbitrio
relinquimus, ad ea quæ adhuc nobis supersunt tractanda
festinantes.

Quod de peccato, non de pœna intelligitur, cum
dicitur Deus non esse auctor mali

Cum igitur in hoc omnes consentiant catholici tractatores,
scilicet quod Deus non est auctor malorum, cavendum est
tamen ne malorum nomine poenas, sicut peccata, generaliter
includas. Poenarum enim Deus auctor est, sicut ipse per prophe­
tam ait, Amos, m, 6 : Non est malum in civitate quod Dominus
non fecerit. Idem alibi ex persona sua ait, Isa., xlv, 7 : Ego sum
Deus creans malum et faciens bonum. Ecce hic dicitur creasse et
fecisse malum. Sed mali nomine poena intelligitur, non pecca­
tum ; sicut e converso cum dicitur : Deus non est auctor malo­
rum, nomine mali peccata intelliguntur. Ideoque Augustinus,
1. Plenius in Aug. textu.

qui dixerat in lib. LXXXIII Quæst., q. xxi, coi. 16, t. VI, quod
Deus auctor mali non sit, in 1 libro Retractat., cap. xxvi,
coi. 625, t. I, quomodo id intelligendum sit aperit, dicens :
« Videndum est ne male intelligatur quod dixi : Deus auctor
mali non est ; qui et omnium quæ sunt, auctor est, quia inquan­
tum sunt, intantum bona sunt ; et ne hinc putetur, non ab
illo esse pœnam malorum, quæ utique malum est his qui puniun­
tur. Sed hoc ita dixi, sicut dictum est, Sap., i, 13 : Deus mortem
non fecit; cum alibi, Eccli., xi, 14, scriptum sit : Mors et vita
a Domino est. Malorum igitur pœna quæ a Deo est, malum est
quidem malis ; sed in bonis Dei operibus est : quoniam justum
est ut mali puniantur, et utique bonum est omne quod justum
est. Sic ergo dicitur Deus non fecisse mortem, quia non fecit
illud pro quo mors infligitur, id est peccatum. » Audisti, lector,
causam dictorum ex qua intelligentia sana firmatur, cum dici­
tur : Deus non est auctor mali, et Deus mortem non fecit.
DIVISIO TEXTUS

Postquam tractavit illam opinionem quæ ponebat, actus
peccatorum, inquantum sunt, bonos esse, et a Deo, in hac
distinctione prosequitur aliam opinionem oppositam, quæ
ponit eos nullo modo a Deo esse ; et dividitur in partes duas :
in prima prosequitur istam opinionem quantum ad hoc in
quo a præcedenti differt ; in secunda determinat quoddam
in quo ambæ opiniones conveniunt, quod scilicet Deus, quamvis
non sit auctor malorum quæ sunt culpæ, est tamen auctor
poenarum, ibi : « Cum igitur omnes in hoc consentiant catholici
tractatores, scilicet quod Deus non est auctor malorum,
cavendum est tamen ne malorum nomine poenas sicut peccata
generaliter includas. » Circa primum tria facit : primo narrat
eorum opinionem ; secundo ponit responsiones eorum ad ratio­
nes, quibus alia opinio innitebatur, ibi : « Illa quoque Augustini
verba... de naturis sive de substantiis tantum accipienda
fore tradunt » ; tertio ponit rationes ad impugnandum prædictam opinionem, ibi : « Ex quo colligitur res aliquas esse quæ a
Deo non sunt. » Et circa hoc tria facit : primo ponit rationes
contra primam opinionem ; secundo ex dictis concludit quod­
dam quo ista opinio innititur contra objectiones quæ possent
fieri, ibi : « Ideoque cum dicitur Deus esse auctor omnium
quæ sunt, bonorum isti subintelligi volunt ; » tertio utriusque
opinionis judicium lectori relinquit, ibi : « Intendant diligenter
his verbis præmissarum assertores sententiarum. » Prima divi­
ditur in duas, secundum duas rationes ; secunda incipit, ibi :
« In hoc autem verbo superiorum sententiæ recte opponitur.

QUÆSTIO PRIMA
Hic est triplex quæstio : prima de existentia peccati ;
secunda de causa ejus ; tertia de causa pœnæ.
Cirjia primum duo quæruntur : 1° utrum peccatum sit
substantia vel natura, aut res quædam ; 2° utrum omne quod
est, quocumque modo sit, a Deo sit.
ARTICULUS PRIMUS

I

Utrum peccatum sit substantia vel natura quædam
Ad primum sic proceditur. 1. Videtur quod peccatum non
sit substantia vel natura. Nihil enim existens in altero sicut
in subjecto, substantia est, ut per definitionem substantiæ
patet. Sed peccatum, quocumque modo sumatur, in peccante
est sicut in subjecto. Ergo non est substantia vel natura.
2. Præterea, peccatum malum quoddam est. Sed Diony­
sius, iv cap. De'divin. nom., col. 694, t. I, probat quod malum
non est neque in universali natura neque in particulari. Ergo
peccatum non est natura quædam.
3. Præterea, quod corrumpit naturam non videtur esse
natura. Sed peccatum naturam corrumpit, ut supra habitum
est. Ergo peccatum non est natura.
4. Præterea, a formali principio res in speciem trahitur.
Cum igitur ens dicatur esse res vel natura, secundum quod ad
aliquam speciem determinatum est, ut Avicenna dicit in
principio suæ Metaphysicæ, videtur quod id quod caret prin­
cipio formali, res vel natura dici non possit. Sed dicitur
peccatum per privationem formæ ; est enim privatio modi, spe­
ciei et ordinis, ut Augustinus dicit, De natura boni, c. iv,
coi. 553, t. VIII. Ergo peccatum res vel natura dici non potest..
5. Præterea, omnis res vel natura ordinem aliquem habet
in universo. Sed ex hoc aliquid dicitur peccatum, quia in­
ordinatum est. Ergo peccatum non res est vel natura.
Sed contra, quidquid est in aliquo decem prædicamentorum est res vel natura. Sed peccata in aliquo genere collo­
cantur : quia habitus peccatorum in genere qualitatis sunt,
et actus peccatorum in genere actionis. Ergo peccata res
vel naturæ quædam sunt.
Præterea, contraria in idem genus reducuntur. Sed pecca­
tum virtuti contrariatur. Cum igitur virtus sit 'in genere
rei et naturæ, videtur quod peccatum res quædam vel natura
sit.

|

Solutio. — Respondeo dicendum, quod substantia dupli­
citer dicitur, ut ex V Metaphysicorum, text. 15, patet. Uno
enim modo dicitur substantia, secundum quod significat
rationem primi prædicamenti : et hoc est vel forma, vel
materia, vel compositum, quod per se in genere est. Alio
modo dicitur substantia illud quod significat quid in omnibus
rebus, sicut dicimus, quod definitio significat rei substantiam :
et hoc modo quidquid positive dicitur, in quocumque genere
sit, substantia est vel substantiam habet1. Primo ergo modo
accipiendo substantiam, nullo modo dubium est peccata
substantias non esse : quia nec etiam virtutes substantia
*
hoc modo sunt, cum in genere substantial non sint neque sicut
principia neque sicut principiata. Sed secundo modo accipiendo
substantiam, potest esse dubium, utrum peccatum substantia
sit ; eo quod in actu peccati duo est considerare : scilicet
ipsum actum, qui essentia quædam est in eo quod actus
est, et sic proculdubio substantia est ; vel etiam ipsam
privationem ordinis per quam malus est, et quia privationes
essentiam non habent, ideo ex parte ista peccatum sub­
stantia non est, et quia peccatum dicitur peccatum, secundum
quod privatum est debito ordine, ideo peccatum absolute
loquendo dicitur substantia non esse ; sed tamen inquantum
actus est, substantia est. Similiter etiam nomen naturæ
multipliciter dicitur, ut Boetius, in lib. De duabus naturis
et una persona Christi, cap. i, coi. 1341, t. II, dicit. Primo
enim modo dicitur natura, secundum quod communiter
ad omnia entia se habet, prout natura definitur omne id
quod intellectu quoquo modo capi potest. Secundo modo
prout tantum substantiis convenit : et sic natura dicitur
esse quod agere vel pati potest. Tertio modo dicitur natura
quod est principium motus vel quietis in eis in quibus per
se est. et non secundum accidens. Quarto modo unum­
quodque informans specifica differentia dicitur natura.
Secundo igitur et tertio modo peccata natura dici non possunt :
quia in genere substantiæ non sunt, ut dictum est ; neque
iterum principium motus sunt, sed potius motus vel actiones
quædam ; et quod plus est, etiam tertio modo accipiendo
naturam, nec secundum naturam dici possunt : quia pecca­
tum in nulla re accidit, nisi secundum recessum ab eo quod
naturaliter sibi inest ; unde et peccatum hominis est per
recessum a rectitudine rationis, quæ naturaliter homini
convenit. Sed primo modo et quarto quodammodo potest
1. Parm. addit : « sic enim substantia pro essentia sumitur. »

dici natura peccatum, et quodammodo non : quia secundum
quod est actus quidam, est ens quoddam quod intellectu
capi potest, et aliqua differentia ad speciem determinatur ;
sed inquantum rationem peccati habet ex privatione recti­
tudinis, neque ens est, neque differentiam habet, sed per
privationem debitæ formæ dicitur. Similiter autem et
nomen « rei » dupliciter sumitur. Simpliciter enim dicitur
res quod habet esse ratum et firmum in natura ; et dicitur
res hoc modo, accepto nomine « rei » secundum quod habet
quidditatem vel essentiam quamdam ; ens vero, secundum,
quod habet esse, ut dicit Avicenna, Metaph., tract. I, cap.
vi, distinguens entis et rei significationem. Sed quia rea­
per essentiam suam cognoscibilis est, transumptum est
nomen « rei » ad omne id quod in cognitione vel intellectu
cadere potest, secundum quod res a « reor reris » dicitur ;
et per hunc modum dicuntur res rationis quæ in natura
ratum esse non habent, secundum quem modum etiam
negationes et privationes res dici possunt, sicut et entia
rationis dicuntur, ut Commentator, in IV Metaph., comm.
2, dicit. Primo ergo modo sumendo nomen rei, peccatum,
inquantum est actus, est res quædam ; sed inquantum
peccatum est ex privatione ordinis debiti, non est res quædam,
sed privatio ; privatio autem res naturæ non est, sed rationis
tantum. Unde secundo modo accipiendo rem quantum,
ad utrumque, peccatum res est, scilicet et inquantum est
actus, et inquantum privationi subjicitur.
Ad primum ergo dicendum, quod illa objectio procedit
de substantia secundum quod significat rem primi prædicamenti : et hoc modo sumendo substantiam, peccatum
nullo modo substantia est.
Ad secundum dicendum, quod esse in natura aliquid
dicitur dupliciter : vel sicut pars naturæ, sive aliquid aliud
ad perfectionem naturæ pertinens, et hoc modo malum
non est in natura neque universali, neque particulari. Vel
potest intelligi aliquid esse in natura sicut in subjecto, et
hoc modo oportet quod subjectum hujusmodi privationis,
quæ malum est, natura quædam sit, ut hoc malum in natura
esse dicatur ; et ideo oportet actum illum in quo deformitas
fundatur sicut in subjecto, naturam quamdam esse.
Ad tertium dicendum, quod illud quod naturam unam
corrumpit, potest esse natura alterius, sicut natura ignis
corrumpit naturam aquæ ; unde non est inconveniens ut
actu quo natura hominis corrumpitur, natura alterius
animalis perficiatur : aliquid enim est vituperabile in homine-

quod est laudabile in leone vel cane ; et ideo non est incon­
veniens ut actus ille natura aliqua ponatur, vel etiam secun­
dum naturam, non quidem hominis, sed alterius.
Ad quartum ergo dicendum, quod quamvis privatione
qua peccatum malum dicitur, privetur forma per quam
actus in genere moris bonitatem habet, non tamen privatur
forma illa per quam in genere actus remanet ; et ideo secun­
dum illam formam res dici potest, inquantum actus est res
quædam. Iterum etiam illa privatio accipitur ut forma
ejus, secundum quod in considerationem rationis venit ;
et ideo ex parte privationis potest dici rës, secundum quod
res a « reor reris » dicitur.
Ad quintum dicendum, quod impossibile est aliquam
rem esse quæ omni ordine destituatur ; unde et in ipso
actu peccati, ut res quædam est, remanet ordo aliquis et
ad agentem et ad finem aliquem intentum ab agente, quod
est æstimatum bonum, quamvis privetur ordo fine debito1 :
quam etiam inordinationem Deus inordinatam non relinquit,,
sed per pœnam ordinat.

ARTICULUS II
Utrum omne ens sil a Deo1
2

Ad secundum sic proceditur. 1. Videtur quod non omne
ens a Deo sit. Verum enim et ens convertuntur. Sed aliquem
peccare est verum, quod non est a Deo. Ergo non omne
quod est, a Deo est.
2. Præterea, quidquid est a Deo per Verbum factum
est. Sed forma hominis in idolo non est facta per Verbum,,
ut Augustinus dicit in Tract. I sup. Joann., § 13, col. 1385,
t. Ill ; et tamen forma hominis in idolo ens quoddam est.
Ergo non omne ens a Deo est.
3. Præterea, de quocumque vere potest dici quod estr
ipsum est ens. Sed verum est dicere deformitatem peccati
esse. Ergo deformitas peccati est ens. Sed deformitas peccati
non est a Deo. Ergo non omne ens est a Deo.
4. Præterea, omne quod est a Deo in aliquo similitudinem
ejus retinet : quia, ut Dionysius dicit, n cap. De dio. nom.,
§ 8, col. 646, t. I, causata habent causarum suarum contin­
gentes imagines. Sed quædam sunt quæ hominem dissi­
milem Deo reddunt. Ergo non omne quod est a Deo est.
1. Parm. : « ad finem debitum. »
2. I p. Summæ theol., q. xliv, art. 1.

5. Præterea, cujuscumque agentis operatio reducitur in
aliquod aliud agens sicut in causam, illud non est agens
per seipsum. Sed quædam sunt quæ per seipsa agunt, quæ
scilicet dominium suorum actuum habent, ut agentia a
proposito. Ergo operationes eorum non reducuntur in agens
aliud prius eis sicut in causam. Sed operationes illæ entia
quædam sunt. Ergo non omnia entia sunt a Deo causata.
Sed contra, Boetius dicit in libro De hebd., coi. 1311, t. II,
quod res aliæ dicuntur bonæ, inquantum a primo et summo
bono sunt, quod Deus est. Quod ergo a Deo non est, bonum
non est. Si ergo aliquod ens sit quod a Deo non est, illud
omnino bonum non erit. Sed quod est omnino carens bonitate
est summum malum. Ergo erit ponere summum malum,
et erunt plura1 principia prima.
Præterea, omne ens quod non habet causam, ipsum est
primum simpliciter, et est causa tantum. Sed hoc est impos­
sibile esse nisi unum. Ergo omne aliud ens causam habet.
Sed quidquid est causatum, per operationem causæ suæ
in esse productum est. Aut ergo illa i ausa est causa prima,
aut causa secunda. Si est causa prima non habens aliam
causam, talis causa solus Deus est : ergo hoc ens de quo
loquimur erit a Deo. Si autem est causa secunda, ergo
causa prima vehementius agit in causatum ejus quam ipsamet agat in illud. Ergo omne ens a causa prima procedit,
quæ Deus est.
Solutio. — Respondeo dicendum, quod ens invenitur
in pluribus secundum prius et posterius. Illud tamen veris­
sime et primo dicitur ens cujus esse est ipsum quod est,
■quia omne12 esse ejus ens3 non est receptum, sed per se sub­
sistens. In omnibus autem quæ secundum prius et posterius
dicuntur, primum eorum quæ sunt, potest esse causa,
et per se dictum, est causa ejus quod per participationem
dicitur ; et ideo oportet quod illud ens quod non per partici­
pationem alicujus esse quod sit aliud quam ipsum, dicitur
ens, quod primum inter entia est, sit causa omnium aliorum
entium. Alia autem entia dicuntur per posterius, inquantum
aliquod esse participant quod non est idem quod ipsa sunt,
et hæc procedunt usque ad ultima entium ; ita quod quamcumque rationem essendi aliquid habeat, non sit sibi nisi
a Deo, sed defectus essendi sit ei a seipso.
1. Parm. : « ita erunt duo. »
2. Parm. omittit : « omne. »
.3. Parm. omittit : « ens. »

Ad primuni ergo dicendum, quod verum dupliciter potest
considerari. Vel secundum quod fundatur in re, et hoc modo
hoc quod dicitur istum peccare, non habet veritatem ;
immo potius per recessum a veritate peccatum incidit, si
sumatur veritas quæ in re est, per quam quis implet
id quod a Deo ordinatum est. Vel secundum quod com­
pletur operatione animæ compositionem formantis, in
qua est veritas, prout significat vel intelligit rem eo modo
quo est : et sic hoc quod est istum peccare est quoddam
ens rationis prout1 verum dicitur, et sic a Deo est ; non
enim nisi a Deo esse potest talis rectitudo, ut intellectus
rem accipiat eo modo quo est, et eodem modo verbis eam
exprimat.
Ad secundum dicendum, quod forma hominis in idolo
potest dupliciter considerari : vel secundum quod est figura
quædam, et sic proculdubio a Deo est, a quo omnis forma
est ; vel secundum quod est ordinata ad id quod decens eam1
2
non est, vel conveniens sibi, scilicet ad hoc ut adoretur ;
et secundum hoc a Deo non est : quia secundum hoc nihil
est, cum secundum negationem debiti usus hoc dicatur.
Ad tertium dicendum, quod, ut supra dictum est, ens
dicitur dupliciter. Uno modo quod significat essentiam rei
extra animam existentis, et hoc modo non potest dici ens
deformitas peccati, quæ privatio quædam est ; privationes
enim essentiam non habent in rerum natura. Alio modo
secundum quod significat veritatem propositionis, et sic
deformitas dicitur esse, non propter hoc quod in re esse
habeat, sed quia intellectus componit privationem cum
subjecto, sicut formam quamdam. Unde sicut ex composi­
tione formæ ad subjectum vel ad materiam, relinquitur
quoddam esse substantiale vel accidentale, ita etiam intel­
lectus compositionem privationis cum subjecto per quoddam
esse significat. Sed hoc esse non est nisi esse rationis, cum
in re potius sit non esse, et secundum hoc quod in ratione
esse habet, constat quod a Deo est.
Ad quartum dicendum, quod in creatis contingit esse
similitudinem Dei secundum quamcumque perfectionem
participatam ; et quanto perfectio est nobilior, tanto secun­
dum eam attenditur similitudo expressior. Contingit autem
ut aliquid similitudinem Dei amittat quantum ad ulteriorem
perfectionem, quod quantum ad primam perfectionem
1. Al. : « aut. »
2. AI. additur « ordinari ».

similitudinem retinet ; unde in istis1 dicitur esse participatio
divinæ bonitatis secundum obscuram resonantiam, sicut
patet in peccato : quia in actu peccati est aliquid simili­
tudinem divinam retinens, puta corporalis delectatio, vel
aliquid hujusmodi a summo bono exemplatum, quamvis
non sit ibi similitudo summi boni quæ est per gratiam ;
et ideo secundum hoc quod similitudinem Dei retinent,
talia entia a Deo sunt ; secundum vero quod a Dei simili­
tudine recedunt, nec entia sunt, nec a Deo sunt1
2, cum omne
ens, inquantum est ens, primo enti similetur.
Ad quintum dicendum, quod operatio illius agentis qui
per se agit, oportet ut in primum agens sicut in causam
reducatur ; quamvis enim hujusmodi entia per se agant,
quia per propriam naturam et proprium judicium actus
suos determinant, non tamen a. se habent quod agant, sed
a primo agente, quod eis et esse, et posse, et agere confert.

QUÆSTIO II
Deinde quæritur de causa peccati ; et circa hoc duo quæ­
runtur : 1. utrum ipsius peccati Deus causa sit, absolute
loquendo ; 2. utrum sit causa actionis in qua deformitas
■culpæ consistit, secundum quod actio est.

ARTICULUS PRIMUS

Utrum Deus sit simpliciter causa peccati3
Ad primum sic proceditur. 1. Videtur quod simpliciter
peccati Deus causa sit. Quia, ut in Glossa ad Rom., ix,
dicitur, Deus operatur in cordibus hominum, et inclinat
voluntates eorum in quodcumque voluerit, sive in bonum,
sive in malum. Sed ex hoc dicitur auctor bonorum operum,
quia voluntatem hominis in bonum inclinat. Ergo et eadem
ratione potest dici auctor peccatorum, quæ sunt mala opera.
2. Præterea, quidquid est causa causæ, est causa causati.
Sed peccati causa est voluntas peccantis. Cum igitur volun­
tatis causa sit Deus, videtur quod et peccati.
3. Præterea, in eamdem causam reducitur salus et peri■culum alicujus ; idem enim nauta est causa salutis et pericli1. Parm. addit : « secundum verba Dionysii. »
2. AI. : « nec etiam entia sunt, nec etiam a Deo sunt. »
3. I II Summæ theol., q. lxxix, art. 1.

Lationis navis, nt in II Physicor., text. 30, dicitur. Sed Deus
est causa salutis humanæ, quæ est per bona opera. Ergo
cum periclitatio animæ sit per peccatum, videtur quod
etiam Deus sit peccati causa.
4. Præterea, quæcumque operatio convenit rei secundum
hoc quod sibi a Deo datum est, a Deo est. Sed operationes
•quæ sunt peccata, conveniunt homini secundum inclina­
tionem virium sensibilium, quæ homini a Deo sunt datæ.
Ergo et peccatum hominis in Deum sicut in causam reducitur.
5. Præterea, peccatum est tenebra spiritualis. Sed tene­
brarum Deus auctor est : Isa., xlv, 7 : Formans lucem et
creans tenebras. Ergo peccati Deus causa est.
Sed contra, Fulgentius dicit, lib. I Ad Monim., cap. xix,
eoi. 167 : « Illius rei Deus est ultor, cujus non est auctor. »
Sed peccati est ultor. Ergo ejus non est auctor.
Præterea, quidquid fit Deo volente, fit Deo auctore, et e
converso. Sed mala non fiunt Deo volente. Ergo nec eo
auctore.
Solutio. — Respondeo dicendum, quod peccati auctor
Deus nullo modo dicendus est. Quod1 .enim agit propter
finem, non deficit a fine nisi propter defectum alicujus,
vel suiipsius, vel alterius ; et illud1
2 in quo invenitur defectus
erit causa obliquationis a fine, sive sit ipsum principale
agens, vel materia, vel instrumentum agentis, vel quidquid
aliud ; et ideo illud in quo nullo modo defectus cadere potest,
non potest esse causa recessus a fine in his quæ ad finem
ordinata sunt. Cum igitur peccatum dicatur propter inordi­
nationem a fine ad quem natura rationalis ordinata est,
non potest esse causa peccati Deus, in quo nullus defectus
cadere potest ; sed oportet quod peccatum causetur defectu
illius agentis quod est possibile ad defectum, sicut est voluntas
rationalis creaturæ.
Ad primum ergo dicendum, quod Deus non eodem modo
inclinat voluntatem in bonum et in malum. Inclinat siqui­
dem voluntatem in bonum administrando virtutem agendi,
et directe movendo ad bonum ; sed ad malum dicitur incli­
nare, inquantum gratiam non præbet, per quam quis a
malo retraheretur ; et non quod directe voluntatem in malum
ordinet.
Ad secundum dicendum, quod peccatum refertur in volun­
tatem sicut in causam : et quamvis voluntas sit creata a
1. Parm. : « qui. »
2. Parm. : « ille. »

Deo inquantum est quoddam ens, non tamen quantum
ad hoc quod defectus ex ipsa incidere potest ; est enim possi­
bilis ad defectum ex hoc quod ex nihilo est. Quamvis autem
Deus sit causa voluntatis faciens eam ex nihilo, hoc tamen
quod est ex nihilo esse non habet ab alio, sed a se : unde
secundum hoc non habet causam aliam ; et ideo defectus
qui sequitur ex ea secundum quod ex nihilo est, non oportet
quod in ulteriorem causam reducatur.
Ad tertium dicendum, quod nauta est causa periculi
navis per suam absentiam ; Deus autem, quantum in se
est, nulli absens est, sed peccator absentat se a Deo ; et ideo
ipse sui peccati causa est in quo periclitatur, et non Dens.
Ad quartum dicendum, quod concupiscibilis et irascibilis
a Deo homini datæ sunt, ita ut rationi subdantur. Unde
si quis eis utatur secundum illum ordinem prout a Deo
datæ sunt, talis operationis Deus auctor erit, sed hoc pecca­
tum esse non poterit. Si quis autem eis utatur præter rationis
ordinem, talis abusionis Deus auctor non erit, quia in hac
peccatum est.
Ad quintum dicendum, quod peccatum dicitur, spiritualis
tenebra effective, quia scilicet mentem obtenebrat, eam
lumine gratiæ privans. Nomen autem tenebrae pœnam
potius designat ; unde etiam tenebrae Deus auctor est,
sicut et aliarum pcenarum, ut infra ostendetur.
ARTICULUS 11

Utrum

aciio

peccati, inquantum actio, sit a Deo1

Ad secundum sic proceditur. 1. Videtur quod actio
peccati, inquantum est actio, a Deo non sit. Omne enim
quod est a Deo bonum est, et omne bonum alicui bonum
est. Quædam autem peccata sunt quorum actus nulli boni
sunt : quia et facienti nocent, et ei in quem fiunt. Ergo
tales actus nullo modo a Deo sunt.
2. Præterea, quidquid est causa actionis in qua defor­
mitas fundatur, secundum quam actio mala dicitur, est
movens et cooperans ad malum ; nihil enim operatur ad
malum, nisi secundum quod talem actionem producit.
Sed Deus nullo modo ad malum cooperari debet dici. Ergo
illius actionis in qua malum consistit inseparabiliter, causa
dicendus non est.
1. I p. Summæ theol., q.

xlix,

art. 2, ad 2.

3. Præterea, bonarum actionum Deus non est auctor
nisi secundum quod Deus potentiæ agendi efficaciam confert, :
quia determinatio operis ad liberum arbitrium1 est, ut
supra habitum est. Si igitur Deus ipsarum actionum malarum,
inquantum actiones sunt a potentia egredientes, causa
esset, eodem modo dicendus esset auctor malarum actionum,
sicut est auctor bonarum.
4. Præterea, quod convenit alicui secundum genus et
differentiam suam constitutivam, convenit sibi per suam
essentiam : quia essentia rei his significatur. Sed quidam
actus sunt qui ex genere suo mali sunt, ut supra habitum
est, et quidam qui ex differentia, per quam in speciem
contrahuntur. Ergo per essentiam suam mali sunt, et ita
nec etiam inquantum sunt, a Deo sunt.
5. Præterea, rei non assignatur causa efficiens secundum
quod est in intellectu, sed secundum quod est in re. Sed
quidam actus sunt in quibus non potest separari illud quod
est de natura actus a deformitate nisi secundum intellectum :
quia bene fieri non possunt. Ergo non causantur nisi secun­
dum quod stant sub illa deformitate. Sed ut sunt sub defor­
mitate, non sunt a Deo. Ergo nullo modo a Deo sunt.
Sed contra, omne bomim a Deo est. Sed quædam peccata
sunt quaj habent malitiam ex aliqua circumstantia super­
veniente, et tamen actus sunt boni ex genere, ut dare eleemosy­
nam propter inanem gloriam. Ergo horum, inquantum
sunt actus quidam, Deus causa est.
Præterea, quidquid non est causa operans12 per quam
aliqua substantia in esse producitur, non est causa illius
substantiæ. Sed per aliquam actionem peccati, substantiæ
quædam in esse producuntur, sicut per adulteria et forni­
cationes homines generantur. Si ergo harum actionum Deus
causa non est inquantum actiones sunt, tunc nec hominum
qui per has actiones generantur est causa, quod est absurdum.
Solutio. — Respondeo dicendum, quod circa hanc quæs­
tionem tanguntur a Magistro duæ opiniones. Una quarum
dicebat omnes actus, inquantum actus sunt, ex Deo esse :
sed quod, inquantum deformitatem habent, a Deo non sunt,
sed ab homine vel diabolo ; et horum rationes supra, xxxv
dist., prosecutus est. Alia opinio dicebat, actus peccatorum
nullo modo, nec etiam inquantum actus sunt, a Deo esse ;
et hæc opinio tangitur in præsenti dist. ; quam ad præsens
1. Sic cod. ; Parm. : « ex libero arbitrio. »
2. Parm. ; « operationis. »

nulli vel pauci tenent, quia propinquissima est errori duplici
etiam1. Primo, quia ex ea videtur sequi quod sint plura
prima principia : hoc enim est de ratione primi principii
ut agere possit sine auxilio prioris agentis et influentia ejus ;
unde si voluntas humana actionem aliquam posset produ­
cere cujus auctor Deus non esset, voluntas humana rationem
primi principii haberet : quamvis solvere hoc nitantur,
dicentes quod voluntas etsi per se possit actionem producere
sine influentia prioris agentis, non tamen habet a se esse,
sed ab alio, quod etiam exigeretur ad rationem primi prin­
cipii. Sed hoc videtur inconveniens, ut quod a se esse non
habet, a se agere possit ; cum etiam per se durare non possit
quod a se non est. Omnis etiam virtus ab essentia procedit,
et operatio a virtute ; unde cujus essentia ab alio est, oportet
quod virtus et operatio ab alio sit. Et præterea, quamvis
per hanc responsionem evitaretur quod non esset primum
simpliciter, non tamen posset vitari quin esset primum
agens, si ejus actio in aliquid prius agens non reduceretur
sicut in causam. Secundo, quia cum actio peccati sit ens
quoddam, non solum secundum quod privationes et nega­
tiones entia dicuntur, sed etiam secundum quod res in
genere existentes entia sunt, eo quod et ipsæ actiones in
genere ordinantur, sequeretur, si actiones peccati a Deo
non sunt, quod aliquod ens essentiam habens a Deo non
esset, et ita Deus non esset universalis causa omnium entium,
quod est contra perfectionem primi entis. Primum enim
in quolibet genere est causa eorum quæ sunt post, ut in
II Melaph., text. 4, dicitur. Et ideo cum prima opinione
dicendum est quod actus, inquantum actus, a Deo est,
et ut sic, non habet aliquid quod deformitatem habeat :
quod qualiter sit, ita considerari potest. In omnibus enim
in quibus incidit defectus ex causa secunda et non ex causa
prima, oportet quod quidquid est in effectu deficiente
essentiæ et bonitatis, totum a prima procedat. Quod autem
defectus reducatur in causam secundam deficientem, patet
in claudicatione, quæ est a virtute gressiva, mediante tibia,
per cujus scilicet tibiæ curvitatem obliquitas in gressu claudi­
cantis relinquitur ; unde quidquid est ibi de gressu, totum
est a virtute gressiva ; sed defectus vel obliquitas gressus
non est a virtute gressiva, sed a tibia tantum. Similiter
etiam est ordo Dei ad voluntatem creatam1
2 sicut causæ
1. Parm. omittit : « etiam. »
2. AI. : « causatum », et sic infra.

primæ ad causam secundani. Ideo ex parte Dei nullus defectus
incidere potest ; voluntas autem creata ad defectum possi­
bilis est ; et ideo quidquid est in actu deficiente, scilicet
peccato, de ratione actus, et entis, et boni, totum hoc a
primo agente, scilicet Deo, procedit, mediante voluntate ;
sed ipse defectus qui est in actu, hoc modo est a voluntate
quod a Deo non procedit ; et ideo quodcumque nomen
deformitatem simul cum actu significat, sive in generali,
.sive in speciali, non potest dici quod a Deo sit simpliciter ;
unde non potest dici absolute quod peccatum sit a Deo,
ut homicidium, aut aliquid hujusmodi, nisi cum hac addi­
tione, inquantum est actus et inquantum est ens.
Ad primum ergo dicendum, quod cum dicitur actus
peccati nul] i bonus esse, hoc convenit sibi secundum quod
sub deformitate consideratur ; et hoc modo non reducitur
in Deum sicut in causam. Nullus tamen actus est qui secun­
dum se consideratus, secundum hoc quod bonus est, alicui
etiam bonus non sit ; sicut actus fornicationis, inquantum
est delectabilis, est bonum concupiscibile.
Ad secundum dicendum, quod illud dicitur ad malum
cooperari quod inclinat ad actionem, secundum quod actio
deformitati substat ; unde mala est. Hoc autem Deo non
convenit ; et ideo non oportet ut ad malum cooperari dicatur
quamvis actionis illius causa sit in qua malum consistit,
secundum quod influit agenti esse, posse et agere, et quidquid
perfectionis in agente est.
Ad tertium dicendum, quod Deus dicitur causa bonarum
operationum non solum quantum ad essentiam actus, sed
■etiam quantum ad perfectionem secundum quam borne
dicuntur : utrumque enim agenti influit, et ut agat, et
ut bene agat. Sed in malis actionibus, quamvis sit causa
earurn quantum ad essentiam, non tamen est causa quan­
tum ad defectum ; et ideo absolute dicendus est causa bono­
rum operum, non autem peccatorum.
Ad quartum dicendum, quod, sicut supra dictum est
ipsa privatio qua aliquid malum dicitur non potest esse
dillerentia neque genus ; sed unusquisque actus specificatur et in genere ponitur per aliquid positive dictum. Sed
positionem utramque, per quam scilicet ponitur actus in
genere vel in specie, potest consequi privatio aliqua ; et
ideo quidam actus dicuntur mali ex genere vel ex eo quod
in speciem trahunt.
Ad quintum dicendum, quod sicut actio quæ peccati
.deformitatem habet dicitur bona, inquantum est actio,

bonitate naturæ, non propter hoc quod aliquando inveniatur
separata a deformitate, sed quia bonitas ilia naturæ defor­
mitati substat, ita etiam Deus dicitur esse causa illius actionis
inquantum est actio, et non inquantum est deformis ; non
hoc modo quod actionem faciat a deformitate separatam,
sed quia in actione deformitati conjuncta hoc quod est
actionis facit, et quod deformitatis non facit ; etsi enim in
aliquo effectu plura inseparabiliter conjuncta sint, non
oportet ut quidquid est causa ejus quantum ad unum,
sit causa ejus quantum ad alterum : sicut natura est causa
oculi quantum ad stfbstantiam ejus, et non quantum ad
defectum cæcitatis, quæ ex naturæ defectu incidit.

QUÆSTIO III
Deinde quæritur de causa pœnæ ; et circa hoc quæruntur
duo : 1. utrum Deus sit causa pœnæ ; 2° de quo per prius
dicatur malum, scilicet de culpa vel de pœna.
ARTICULUS PRIMUS
Utrum pœna sii a Deo1

Ad primum sic proceditur. 1. Videtur quod pœna a
Deo non sit. Omne enim malum contrariatur alicui bono.
Sed pœna est quoddam malum, cum noceat. Ergo alicui
bono contrariatur. Sed quod contrariatur bono, non potest
esse a summo bono : quia sic summum bonum non posset
esse auctor pacis, sed pugnæ et dissensionis, si ab eo contraria
procederent. Ergo pœna non est a Deo.
2. Præterea, omne quod est præter intentionem agentis
incidit ex aliquo defectu. Sed omne malum est præter inten­
tionem agentis, ut Dionysius dicit cap. iv De div. nom., §§
17, 31, 32, col. 715, t. I, : quia nihil ad malum respiciens
operatur. Ergo omne malum quod est1
23 ex defectu aliquo®
non reducitur in Deum sicut in causam, ut supra ostensum
est. Ergo nullius mali Deus est causa. Sed pœna est malum4.
Ergo non est a Deo.
1. I p. Summæ theolog., q. xlix, art. 2.
2. Parm. omittit : « quod est. »
3. Parm. addit : « incidit. Sed quidquid incidit ex defectu. »
4. Parm. omittit : « Ergo nullius mali Deus est causa Sed pœna
est malum. »

3. Præterea, quidquid non est causa actionis, non est
•causa illius quod per actionem causatur, ut dictum est.
Sed multæ pœnæ sunt quæ aliquibus per aliorum peccata
infliguntur : multi enim afflictionibus puniuntur per eos
qui injuste opprimunt. Cum igitur culpæ Deus non sit causa,
videtur nec omnis pœnæ.
4. Præterea, quidquid est a Deo in bonum tendit. Sed
quædam pœnæ sunt quæ ad malum inclinant, ut fomes et
hujusmodi. Ergo non omnis pœna a Deo est.
5. Præterea, cujus generatio bona est, corruptio ejus
mala est. Sed generatio gratia; bona est, quia a Deo est.
Ergo et corruptio gratiæ mala est. Sed corruptio gratiæ
est quædam pœna. Ergo non omnis pœna est a Deo, cum
Deus tantummodo bonorum sit causa.
Sed contra, omne quod justum est bonum est, et omne
• quod bonum est a Deo est. Sed omnis pœna justa est, ut
Augustinus probavit in praecedenti distinctione. Ergo omnis
pœna a Deo est.
Præterea, ad eumdem pertinet remuneratio et condem­
natio, scilicet ad eum qui judicium de actibus habet bonis
vel malis. Sed præmia reddere bonis operibus, Dei est.
Ergo et poenas eLiam infligere ipsius est. Ergo omnis pœna
a Deo est.
Solutio. — Respondeo dicendum, quod pœna duo
habet in se : scilicet rationem mali, secundum quod est
alicujus boni privatio, et rationem boni, secundum quod
justa est et ordinata est. Quidam igitur antiqui, conside­
rantes pœnam tantum ex parte illa in qua defectus est et
malum, dixerunt poenas a Deo non esse ; in quem errorem
etiam Tullius incidisse videtur, ut patet in lib. II De officiis,
§ 2. Hujusmodi enim homines providentiam Dei negaverunt
de humanis actibus ; unde ordinem qui est pœnæ respectu
culpæ non dicebant per providentiam divinam esse, sed
per justitiam hominis pœnam infligentis ; defectum autem
qui est in1 pœna non a Deo ordinatum esse, sed ex neces­
sitate causarum secundarum incidere ; ponebant enim Deum
res in esse produxisse sicut producit agens ex necessitate
naturæ, ut scilicet ex uno primo, in quo nullus defectus est,
unum primum procederet ab ejus perfectione distans, et
secundum quod longior sit distantia ab uno primo per ordinem
causa1 et causati, magis dicebant defectum incidere. Hæc
autem positio erronea est, sicut in I lib., dist. xxxix, patuit,
1. Parm. omittit : « in. »

ubi dictum est, providentiam divinam ad omnia se exten­
dere. Et ideo dicendum est poenas a Deo esse, nullo autem
modo culpam a Deo esse, quamvis utrumque malum dicatur.
Cujus ratio est, quia unicuique rei assignatur causa agens
secundum quod ab agente res illa progreditur. Culpa autem
rationem mali et defectus habet, secundum quod ab agente
suo progreditur, quod actionem suam in debitum finem
non ordinat ; et ideo culpæ causa assignari non potest, nisi
talis1 in quam defectus cadere possit. Pœna autem non
habet rationem mali vel defectus secundum quod ab agente
procedit, quia per ordinatam actionem agentis pœnæ infliguntur ; sed habet rationem defectus et mali in ipso recipiente
actionem tantum, quod per justam actionem aliquo bono
privatur ; et ideo pœnæ Deus est auctor, diversimode vero
diversarum. Quædam enim est pœna damni, ut subtractio
gratiæ, et hujusmodi : et harum poenarum Deus causa est,
non quidem agendo aliquid, sed potius non agendo ; ex eo
enim quod Deus gratiam non influit, consequitur in isto
gratiæ privatio. Quædam vero pœna sensus est, qua? per
aliquam actionem infligitur, et hujus etiam agendo Deus
auctor est.
Ad primum ergo dicendum, quod unum bonum particulare contrariatur alii bono particulari, sicut calidum frigido,
et utrumque a Deo est ; nec tamen sequitur quod Deus pacis
auctor non sit, quia ipsa etiam contrariorum pugna ad
aliquam unionem ordinatur, quia scilicet ad formam mixti
conveniunt, et etiam secundum quod in universo per modum
cujusdam consonantia: ordinantur ; ita etiam non est inconveniens12, quamvis bonum naturæ a Deo sit, quod etiam pœna,
quæ sibi contrariatur, inquantum bona est, a Deo sit.
Ad secundum dicendum, quod nullum malum nec aliquis
defectus a Deo vel agente alio intentum est ; sed omne
malum et defectus incidunt ex defectu aliquo, vel ex defectu
causæ agentis, vel ex defectu materiæ recipientis ; malum
enim culpæ incidit ex defectu causæ agentis ; et ideo in cau­
sam agentem quæ deficere non potest, reduci non potest
malum autem pœnæ incidit ex defectu materiæ : quod sic
patet. Ordinem justitiæ justus judex in suis subditis ponere
intendit. Ille ordo non potest in peccante recipi nisi secundum
quod per defectum aliquem punitur ; et ideo quamvis defectus
ille ratione cujus pœna malum dicitur, a judice intentus
1. Al. : « no sit talis. »
2. Al. : « ut quamvis. »

non sit, sed ordo justitiæ ; tamen justus judex pœnæ auctordicitur, secundum quod pœna ordinatum quid dicit : et ita
pœnarum Deus auctor est.
Ad tertium dicendum, quod quamvis actionis turpis
Deus non sit causa secundum quod deformitati substat,
est tamen causa ejus secundum quod actio quædam est :
et ideo etiam potest dici causa ejus quod per illam actionem
effectum est.
Ad quartum dicendum, quod pœna non inclinat ad
malum culpæ directe per modum habitus et dispositionis ;
sed indirecte, inquantum per pœnam privatur aliquid quo
quis a culpa retrahebatur ; et hoc non est inconveniens,
ut dicatur Deus subtrahere illud quo quis a culpa conser­
vabatur immunis, scilicet gratiam.
Ad quintum dicendum, quod quamvis corruptio gratiæ
in se malum sit, tamen quod iste qui gratia indignus est,
gratia privetur, bonum et justum est; et hoc modo a Deo·
est ordinante.

ARTICULUS II
Ulrum malum per prius dicatur de pœna quam de culpa1
Ad secundum sic proceditur. 1. Videtur quod malum
per prius dicatur de pœna quam de culpa. Bonum enim,
cum sit in omnibus generibus, per prius est in substantia
quam in aliis, ut ex I Ethic, patet. Sed malum pœnæ privat
bonum quod est in substantia ; sicut mors, quæ quædam
pœna est, perfectionem substantialem privat ; sed malum
culpæ est malum in actione. Ergo per prius malum dicitur
de pœna quam de culpa.
2. Præterea, perfectio secunda, quæ est operatio, descendit
a perfectione prima, quæ est forma. Sed supra dictum est
quod pœna opponitur perfectioni primæ ; culpa autem
perfectioni secundæ, quæ est operatio. Ergo malum per
prius invenitur in pœna quam in culpa.
3. Præterea, sicut se habet præmium ad meritum, ita
se habet pœna ad culpam. Sed præmium est magis bonum
et per prius quam meritum. Ergo et pœna est magis malum
quam culpa. Sed in quod est prius in his quæ secundum
prius et posterius dicuntur, etiam maxime dicitur, sicut ignis
maxime calidus ; unde quod primum est, est illud quod.
1. I p. Summie theolog., q. xlviii, art. 6

magis dicitur, ut ex II Melaph., text. 4, patet. Ergo per
prius dicitur malum de pœna quam de culpa.
4. Ad idem : sicut bonum in eo quod bonum desideratur,
ita malum in eo quod malum vitatur. Sed illud propter
quod desideratur aliquid est magis bonum. Ergo illud propter
quod vitatur aliquid est magis malum. Sed culpa vitatur
propter pœnam. Ergo pœna est magis malum quam culpa ;
et sic idem quod prius.
5. Præterea, ut supra dicit Augustinus, De mor. Manich.,
cap. in, col. 1346, t. I, malum dicitur aliquid quia nocet.
Ergo cui verius convenit ratio nocumenti, verius convenit
ratio mali. Sed verius convenit pœnæ quam culpæ : quia
verius est quod per essentiam dicitur quam quod per participationem denominatur ; sicut albedo verius dicit naturam
albedinis quam album. Pœna autem est ipsum nocumentum,
sed culpa nocens denominative dicitur. Ergo et ratio mali
per prius invenitur in pœna quam in culpa.
Sed contra, causa praecedit causatum. Sed malum culpæ
est causa mali pœnæ. Ergo prius est malum culpæ quam
Pœnæ·
Præterea, Dionysius dicit, iv cap. De dio. nom., § 22, col.
723, t. I, quod puniri non est malum, sed fieri pœna dignum,
Non autem aliquis efficitur pœna dignus nisi per culpam.
Ergo magis proprie culpa malum dicitur quam pœna.
Solutio. — Respondeo dicendum, quod malum per prius
de culpa dicitur quam de pœna, et magis culpæ quam pœnæ
ratio mali convenit : cujus ratio assignatur a quibusdam
ex parte boni, quod per malum privatur ; dicunt enim quod
per culpam separatur aliquis a fine ultimo, quod est summum
bonum, in quo primo ratio boni invenitur ; unde et in malo
quod ab ipso separat, primo invenitur ratio mali ; in pœna
autem consequenter, quæ bonum naturæ creatæ privat,
quod est a summo bono deductum. Sed ista ratio videtur
insufficiens : quia culpa et pœna non differunt secundum
illud bonum quod per utrumque privatur ; quia illpd idem
bonum quod active per culpam privatur1, est illud cujus
passiva privatio pœna quædam est ; unde et subtractio
gratiæ, per quam anima Deo conjungitur, et carentia visionis
divinæ pœnæ quædam sunt. Sed ratio assignata non tangit
nisi pœnas corporales : unde non est universalis ; et ideo
hujusmodi rationem oportet aliter invenire ex propria ratione
• culpæ et ex propria ratione pœnæ. Sciendum est igitur
1. Parm. : « quod active culpa privat.

quod ratio boni a fine sumitur, ut ex II Meiaph., text. 8,
patet ; finis autem est perfectio agentis inquantum est agens,
eo quod finis movet agentem ad operandum ; unde finis,
et etiam obliquatio a fine, per prius comparatur ad agens
quam ad patiens ; et ideo illud malum quod rationem mali
habet, secundum quod ab operante est, propinquius se
habet ad finem quam illud malum quod per actum operantis
in aliquo patiente inducitur ; unde prior est recessus a
fine in culpa, quæ rationem mali habet secundum quod ab
operante exit, quam in pcena, quæ rationem mali habet
secundum quod in patiente efficitur defectus quidam per
aliquam actionem vel ejusdem vel alterius : ejusdem, ut
pœnæ quæ consequuntur statim ex actu peccati, sicut per
actum culpæ sequitur subtractio gratiæ in peccante, et per
prius est inordinatio actus, qui est a peccante, inquantum
est agens, rationem mali habens, quam ipsa subtractio
gratiæ, quæ est malum pœnæ ; per actionem autem alterius,
sicut pœna quæ infligitur peccatori per actum judicis.
Ad primum ergo dicendum, quod intensio vel remissio
alicujus potest esse dupliciter : vel per se, vel per accidens.
Per se, quando est intensio secundum id quod ad naturam
rei pertinet ; per accidens autem, quando dicitur magis et
minus non secundum magnitudinem quæ propria est rei
quæ dicitur major vel minor, sed secundum magnitudinem
alterius : sicut albedo dicitur major vel propter intensionem
principiorum albedinis, vel propter magnitudinem superficiei.
Ita etiam magnitudo potest attendi in malo vel secundum
rationem propriam mali, vel secundum rationem boni,
quod privatur per malum ; et illa est essentialior malo quæ
per se est, quam quæ per accidens Et secundum hoc dico
quod, per se loquendo, non dicitur prius vel posterius malum
secundum quod per ipsum prius et posterius bonum privatur,
sed secundum quod per prius rationem mali participat,
quæ est in recedendo a fine. Unde non oportet quod malum
pœnæ, per quod bonum substantiale privatur, sit magis
malum simpliciter vel per prius quam malum culpæ quod
est in actione.
Ad secundum dicendum, quod perfectio prima se habet
in duplici ordine ad operationem, quia operatio terminatur
ad perfectionem primam : et ideo operatio a perfectione
prima elicitur ; et similiter etiam est de privatione perfec­
tionis primæ. Pœna autem nominat privationem perfec­
tionis prima?, secundum quod ad eam operatio terminatur :

quia pœna dicit effectum culpæ ; et ideo non oportet quod
culpa per posterius malum dicatur.
Ad tertium dicendum, quod sicut præmium est ordina­
tivum meriti, ita et pœna est ordinativa culpæ ; unde utrunique, scilicet præmium et pœna, quamdam bonitatem habet
ex hoc quod ordinatum est. Unde non oportet quod si præ­
mium est magis bonum, pœna sit magis malum ; sed minus,
inquantum habet aliquam permixtionem1 boni.
Ad quartum dicendum, quod culpa est propter se vitanda,
etiamsi nulla pœna sequeretur ; unde virtuosus plus culpam
quam pœnam fugit, ad quem oportet mensurare actus
aliorum hominum, ut Philosophus in λ’ Ethic., cap. vu,
dicit.
Ad quintum dicendum, quod quidquid invenitur in causa
et causato, per2 prius est in causa quam in causato. Unde
cum hoc nocumentum quod est pœna sit per culpam induc­
tum, ratio nocuitatis prius invenitur in culpa quam in pœna,
quamvis pœna sit ipsum nocumentum : quia hoc ipsum
quod pœna nocumentum est, a riocuitate culpæ procedit
EXPOSITIO TEXTUS

« Non quia non sit actio vel voluntas mala quæ aliquid est,
sed quia a vero esse separat homines. » Istud inconvenienter
dicitur. Constat enim quod actio, inquantum est actio, non est
separata a vero esse, sed inquantum est inordinata. Unde quod
peccatum dicatur nihil, non est ratione actionis, sed ratione
inordinationis.
« Hic de substantiis atqiie naturis tantum accipienda fore
tradunt. » Ex hoc non plus habetur, nisi quod substantia et
natura uno modo accepta differunt ab actione bona ; et hoc
verum est.
« Opera diaboli, quæ vilia dicuntur, actus sunt, non res. »
Dicuntur non esse res ex ea parte qua habent quod vitia sint,
scilicet ex parte privationis.
« Sunt ergo aliquæ res quibus homines mali sunt. » Verum
est, sed non eis homines mali sunt inquantum sunt res, sed
inquantum alicui privationi subsistunt.
« Quid ergo mirum, si Deus dicitur non esse auctor eorum ? »
Ista objectio nulla est : quia ejus quod nihil est potest aliquid
.esse causa, non quidem directe agendo, sed removendo prohi­
1. Parm. : « perfectionem. »
2. Parm. addit : « et mala. »

bens ; sicut claudens fenestram facit tenebras (quæ nihil sunt),
■dum removet lucem, quæ1 tenebras prohibebat, ita etiam et
privationem aliquam quæ pœna est, Deus efficere potest, quam­
vis illa privatio nihil sit, non præbendo illud quod privationem
prohibeat : sicut non præbendo gratiam, causât privationem
gratiæ. Sed illum defectum, prout in eo ratio culpæ consistit
non causare potest Deus, ut dictum est.
« Bonorum, illi subintelligi volunt. » Ista responsio nulla est :
quia non minus est verum quod omne ens est a primo ente,
quam quod omne bonum est a primo bono ; unde in quocumque
invenitur natura entis, invenitur natura boni ; et ideo oportet
ens absolute a Deo esse.
« Iniquitas quippe ipsa nôn est substantia. » Hic accipit
Augustinus substantiam non prout significat rem primi prædi-camenti, sed prout significat essentiam rei in quocumque
genere existentis. Iniquitas enim ex parte defectus, unde iniqui­
tatis rationem habet, essentia caret. Si autem acciperet sub­
stantiam secundum quod significat prædicamentum primum,
æqualiter verum esset quod justitia non est substantia, sicut
quod iniquitas non est substantia.

1. AI. :

lumen, quod » ; item « lucem, non prohibeat ».
COMMEAT. IX LIB. SEXTFAT. - II. — 32

Post prædicta, de voluntate et ejus fine disserendum est.
Sciendum igitur est quod ex fine suo, ut ait Augustinus, cap. ci
Enchirid., col. 279, t. VI, voluntas cognoscitur, utrum recta
an prava sit. Finis autem bonæ voluntatis beatitudo est, vita
æterna, Deus ipse. Malæ vero finis est aliud, scilicet mala delec­
tatio vel aliquid aliud, in quo non debet voluntas quiescere.
Finem bonum insinuat Propheta, psalm, xcvi, dicens : Vidi
finem omnis consummationis ; latum mandatum tuum nimis.
Charitas ergo, cujus latum mandatum est, finis quidem omnis
consummationis est, id est omnis bonæ voluntatis et actionis,
ad quam omne præceptum referendum est. Unde Augustinus
in Ênchir., cap. cxxi1, coi. 288, t. VI : « Omnia præcepta
divina referuntur ad charitatem, de qua dicit Apostolus,
I Tim., i, 5 : Præcepti finis est charitas de corde puro, et conscien­
tia bona, et fide non ficta. Omnis itaque præcepti finis charitas
est, id est, ad charitatem refertur omne præceptum. Quod vero
ita fit vel timore pœnæ, vel aliqua intentione carnali, ut non
referatur ad charitatem, quæ est dilectio Dei et proximi,
nondum fit quemadmodum fieri oportet, quamvis fieri videatur.
Tunc enim recte fiunt quæ mandat Deus, et quæ consilio monet,
cum referuntur ad dilectionem Dei et proximi. » His verbis
apertissime insinuatur quis sit rectus voluntatis finis sive
actionis bonæ1
2, scilicet charitas, quæ et Deus est, ut supra osten­
dimus.

Quod Deus est finis omnis bonæ actionis, quia charitas est ;
nec tantum Spiritus sanctus, sed et Christus, et Pater ; nec hi
sunt 1res fines, sed unus.

Qui ergo charitatem sibi ponit finem, Deum sibi ponit finem.
Unde et Christum finem legis ad justitiam dicit Apostolus esse
omni credenti, Rom., x ; et recte dicitur Christus finis legis ad
justitiam, quia, ut ait Augustinus in lib. Sententiarum Pros­
peri, sent, cclxxiii, coi. 1882, t. 10, in Christo lex justitiæ
non consumitur, sed impletur. Omnis enim perfectio ex ipso
est, ultra quem non est quo spes se extendat. Finis fidelium
Christus est, ad quem, cum pervenerit currentis intentio, non
1. Parm. : « c. xii. »
2. Al. deest « bonæ ».

habet quo possit amplius venire1, sed habet in quo debeat
permanere. Finis ergo rectus atque supremus Deus est, Pater
scilicet, et Filius, et Spiritus sanctus ; neque hi tres sunt tres
fines, sed unus finis : quia non tres dii, sed unus Deus.

£

Quod omnes bonæ voluntates unum habent finem, et
tamen quædam bonæ diversos fines sortiuntur

Sed quæritur utrum omnes bonæ voluntates unum tantum
habeant finem. De hoc Augustinus, in lib. XI De Trim, cap. vi,
•coi. 992, t. 8, ita ait : « Aliæ atque aliæ voluntates suos proprios
i
fines habent, qui tamen referuntur ad finem illius voluntatis
-qua beate vivere volumus, et ad eam pervenire vitam quæ
non referatur ad aliud, sed amanti per seipsam sufficiat, quem
)
admodum voluntas videndi, finem habet visionem, et volunr
tas videndi fenestram, finem habet fenestræ visionem ; altera
/·
vero est voluntas per fenestram videndi transeuntes, cujus
Ïitem finis est transeuntium visio, ad quod etiam prædictæ
referuntur voluntates. Item rectæ sunt voluntates, et omnes
sibimet religatæ, si bona est illa ad quam cunctæ referuntur ;
iis;
si autem prava est, pravæ sunt omnes ; et ideo rectarum volun­
tatum connexio, iter quoddam est ascendentium ad beatituI
dinem, quod certis velut passibus agitur ; pravarum autem et
distortarum voluntatum implicatio, vinculum est quo alli­
gabitur qui hoc agit, ut projiciatur in tenebras exteriores. »
His auctoritatum testimoniis evidenter monstratur, plures
in fidelibus esse voluntates .rectas, proprios ac diversos fines
habentes ; et tamen unum eumdemque : quia omnes referuntur
ad unum, qui est finis finium, de quo paulo ante diximus. Ita
e converso forte est et in malis.

ί

I

Quædam huic sententiæ videntur adversari
Verumtamen huic sententiæ, qua dictum est, fidelium quas­
dam rectqs voluntates fines diversos sortiri, et tamen ad unum
referri, videtur obviare quod alibi Augustinus monet, ne scilicet
nobis duos fines constituamus, ita inquiens in lib. II De sermone
Domini in monte, cap. xvi, coi. 1292, t. Ill : « Non debemus
ideo evangelizare, ut manducemus, sed ideo manducare, ut
evangelizemus ; ut cibus non sit bonum quod appetitur, sed
necessarium quod adjicitur, ut illud Matth., vi, 33, impleatur
Quærite primum regnum Dei, et hæc omnia adjicientur vobis.
Non dixit : primum quærite regnum Dei, et deinde quærite
ista, quamvis sint necessaria ; sed ait : hæc omnia adjicientur
vobis ; id est, hæc consequentur, si illa quæratis ; ne cum ista
quæritis, illinc avertamini, aut ne duos fines constituatis, ut
1. AI. : « invenire, »

et regnum propter se appetatis, et ista necessaria propter illud.
Ergo propter regnum Dei tantum debemus omnia operari, non
solum, vel cum regno Dei, mercedem temporalem meditari. »
Ecce hic aperte dicit, ne duos fines nobis constituamus ; sed
unum tantum, id est regnum Dei ; cum supra dixerit bonas
voluntates alios et alios proprios habere fines.

Hic ostenditur quomodo, licet videatur, non
repugnent prædicta

Hæc autem sibi non repugnare animadvertit qui verbis
praemissis simplici oculo diligenter intendit, qui enim dixit,
ne duos fines nobis constituamus, sed omnia propter regnum
Dei faciamus, ipse praemisit, quod debemus manducare, ut
evangelizemus. Cum autem hoc ita facimus, actionis illius
finem Evangelium constituimus, sed et hunc finem ad regnum
Dei referimus. Manducamus enim propter Evangelium, et
manducamus et evangelizamus propter regnum Dei. Duos
fergo fines in manducando nobis constituimus ; sed ita facientes
numquid peccamus? Absit. Nam et ipse sic facere suadet,
si diligenter ejus verba inspiciamus. Cum ergo ait, ne duos
ines nobis constituamus, fines in diversa tendentes intelligi,
voluit, scilicet quorum alter ad alterum non referatur. Ita et
cum dicit propter regnum Dei omnia tantum agenda, nec
cum ipso mercedem temporalem meditandam, ita intelligendum
est, ut non appetendo meditemur cum regno mercedem tem­
poralem ; ita quod non propter regnum, sed propter se, ut scili­
cet regnum propter se appetatur, et ista propter illud, sicut
ipse docet. Si enim petimus vitam æternam, petimusque
etiam temporalia a Deo ; si ea petimus propter vitam æternam,
non offendimus ; neque sinistra tunc scit quid faciat dextera :
quia mercedem temporalem non propter se meditamur, sed
propter regnum Dei, ut sit læva sub capite, et dextera in
amplexu. Alioquin si hæc temporalia propter se quærimus,
sicut æterna, miscetur dexterae sinistra : Ideoque cum Dominus
dixerit, Matth., vi, 1 : Attendite ne justitiam vestram faciatis
coram hominibus, ut videamini ab eis ; alibi, ibid., 16, ait :
Sic luceant opera vestra bona coram hominibus ut glorificenl
Patrem vestrum qui in cælis est. Propter Deum ergo omnia
facienda sunt, ut omnia quæ facimus, omniumque fines ad eum
referamus.
De differentia voluntatis, intentionis et finis
Solet etiam quaeri quid distet inter voluntatem, et intentio­
nem, ac finem. Ad quod dici potest, inter voluntatem et finem
certo atque evidenti modo distingui : quia voluntas est qua
volumus aliquid ; finis vero voluntatis est vel illud quod volu­
mus, per quod impletur ipsa voluntas, vel potius aliud propter

quod illud volumus. Intentio vero interdum pro fine voluntatis
accipitur, quæ diligens ac pius lector in Scriptura, ubi hæc,
occurrerint, discernere studeat. Finis autem voluntatis est
delectatio bona vel mala, ad quam nititur quisque pervenire.
Unde Augustinus, Super illum locum psalmi vn : Scrutans corda
et renes Deus, coi. 103, t, IV, sic ait : «Deus solus scrutatur
corda, id est quid quisque cogitat, et renes, id est quod quemque
delectet. Quia finis curæ et cogitationis est delectatio, ad quam
cura et cogitatione nititur quisque pervenire1. » Et paulo post :
« Opera nostra, quæ sunt in dictis et factis, possunt homines
videre ; sed quo animo fiant, et quo venire cupiant, solus
Deus videt ; qui cum videt cor esse in cælo, et non delectari
nos in carne, sed in Domino, id est cum bonæ sunt cogitationes
et earum fines, dirigit justum. » Idem, Super alterius psal. ix
locum illum scilicet : In laqueo islo quem absconderunt,
comprehensus esi pes eorum, eoi. 124, t. 4, dicit : « Pes animæ
amor est : qui si pravus est, dicitur cupiditas, vel lidido ; si
rectus, dicitur charitas. Eo movetur anima, quasi ad locum quo
tendit, id est ad delectationem bonam vel malam : quo se
pervenisse per amorem lætatur. » Finis ergo voluntatis, ut
praemissum est, dicitur et illud quod volumus, et illud propter
quod volumus, et intentio ad illud respicit propter quod volu­
mus, et voluntas ad illud quod volumus. Ut, verbi gratia,
si velim esurientem reficere, ut habeam vitam æternam,
voluntas est qua volo reficere esurientem, cujus finis est refec­
tio esurientis ; intentio vero est qua sic ad vitam pervenire
volo ; finis autem supremus est ipsa vita, ad quem et alius finis
refertur.

.In illa intentio sit voluntas
Sed quæritur utrum et intentio talis sit voluntas, et si volun­
tas est, an in hoc opere sit una atque eadem voluntas qua volo
habere vitam æternam, et qua volo reficere esurientem. Vide­
tur nempe talis intentio esse voluntas ; ut enim voluntas est
qua volo reficere pauperem, ita et voluntas est qua per istud
volo habere vitam, et alia quidem videtur esse voluntas qua
volo habere vitam, et alia qua pauperi subvenire volo ; sed ista
ad illam refertur. Nam etsi hoc ita placet ut in eo cum aliqua
delectatione voluntas acquiescat, nondum tamen est illud quo
tenditur, sed hoc ad illud refertur ; ut illud putetur tanquam
patria civis, istud vero tanquam refectio mansio viatoris :
et sunt istæ voluntates effectus sive motus mentis quibus
quasi gressibus vel passibus tenditur ad patriam. Sicut ergo
altera est voluntas videndi fenestras, ut supra, docente Augus­
tino, De Trinit., lib. XI, cap. vr, coi. 992, t. VIII, didicimus
1. Paulo aliter Ί plenius in Augustini textu.

altera quæ ex ista nectitur voluntas, scilicet per fenestras
videndi transeuntes, ita nonnullis alia videtur esse volun­
tas eleemosynas dandi pauperi,alia voluntas habendi vitam.
Alii autem putant quod una sit voluntas et hic et ibi, sed propter
subjectorum multiplicitatem diversitas memoratur volunta­
tum. Cæterum quodlibet horum verum sit, illud nulli in ambi­
guum venit, quin voluntas ex suo fine pensetur, utrum sit
recta an prava, peccatum an gratia ; et quin nomine intentionis
aliquando finis, aliquando voluntas intelligatur.
DIVISIO TEXTUS

Postquam determinavit de actibus in quibus peccatum
consistit in generali, inquirens utrum, inquantum sunt actus,
sint1 boni a Deo, hic determinat de ipsis actibus in speciali ;
et quia peccatum consistit in actu interiori et etiam exteriori,
ideo dividitur hæc pars in duas : in prima determinat de actu
interiori voluntatis ; in secunda de actu exteriori, xl distinet. :
« Post hæc de actibus adjiciendum videtur. » Prima in duas :
in prima determinat de actu voluntatis, ostendens unde in
eo sit rectitudo et peccatum, quia ex fine ; in secunda inquirit
quomodo in voluntate possit esse vitium, xxxix distinet. :
« Ilie oritur quæstio satis necessaria. » Prima in duas : in prima
ostendit quod rectitudo voluntatis est ex intentione finis ;
in secunda determinat de voluntate per comparationem ad
intentionem et finem, ibi : « Solet quairi quid distet inter
voluntatem, et intentionem, ac finem. » Prima in duas : in prima
ostendit quod bonarum voluntatum est unus finis, ex quo
rectitudinem habent ; in secunda inquirit utrum ille unus
finis sit tantum rectarum voluntatum finis, an etiam possint esse
alii fines, ibi : « Sed quæritur utrum omnes borne voluntates
unum tantum habeant finem. » Circa primum duo facit :
primo ponit quod charitas est finis bonarum voluntatum ;
secundo ostendit quod cum hoc line Deus est finis, ibi : « Qui
vero charitatem sibi ponit finem, Deum sibi ponit finem ».
« Sed quæritur utrum omnes voluntates unum tantum
habeant finem. » Hic inquirit utrum possint esse plures fines
rectarum voluntatum, et dividitur in tres : in prima determinat
veritatem ; in secunda ponit objectionem in contrarium, ibi :
« Verumtamen huic sententiæ, qua dictum est, fidelium quas­
dam rectas voluntates diversos fines sortiri, et tamen ad unum
referri, videtur obviare quod alibi Augustinus admonet ; »
in tertia determinat eam, ibi : « Hæc autem non sibi repugnare
animadvertit », etc.
« Solet etiam quæri quid distel ini er voluntatem, et intentio1. Parm. : « sint boni et a Deo. »

nem, et finem. » Hic determinat de voluntate per comparationem
ad intentionem et finem. Circa hoc duo fatit : primo ponit
dictam comparationem ; secundo inquirit etiam utrum intentio
possit dici voluntas, et- an intentio sit idem actus cum ea volun­
tate quæ communiter voluntas dicitur, ibi : « Sed quæritur
utrum et intentio talis sit voluntas. »

QUÆSTIO PRIMA
Hic quinque quaeruntur : 1° utrum omnium rectarum volun­
tatum sit tantum unus finis ; 2° quis sit ille ; 3° quid est inten­
tio ; 4° si sit eadem voluntas quæ est de fine, quæ dicitur
intentio, et quæ de his qua; sunt ad finem, quæ communiter
voluntas dicitur ; 5° si ex fine voluntas habet bonitatem.

ARTICULL

PRIMUS

Utrum sil lanium unus finis redarum voluntatum1
Ad primum sic proceditur. 1. Videtur quod rectarum volun­
tatum non sit tantum unus finis. Charitas enim qua Deum
diligimus, Deus non est, ut in I libro ostensum est12. Sed recta­
rum voluntatum finis est Deus, et etiam charitas, ut in Littera
ostenditur. Duie ergo recta; voluntates non in unum finem
tendunt.
2. Præterea, ubi invenitur gradus in referendo res ad finem,
ibi non est unus finis. Sed in tribus personis invenitur gradus
dum consideratur relatio rerum ad finem ; unde Hilarius,
in lib. De synod., § 60, col. 521. t. II, dicit : « Caput omnium
Filius est, caput autem Filii Deus est, et ad unum Deum omnia
hoc gradu referuntur. » Cum igitur unaquæque trium persona­
rum rectarum voluntatum sit finis, ut. in Littera dicitur, vide­
tur quod recta; voluntates in plures fines tendant.
3. Præterea, sicut res naturales habent speciem a forma,
ita morales habent speciem a fine ; unde et secundum finem
recta' vel pravæ sunt, ut in Littera dicitur. Sed rerum natura­
lium non est una forma. Ergo nec actuum moralium erit unus
finis, ad quem dirigi debeant.
4. Præterea, illud est finis actionis propter quod actio fit.
Sed unusquisque agens cogitat in agendo de eo propter quod
agit. Cum igitur multi rectas actiones agentes actu de Deo
1. I II Summæ theolog., q. i, art. 5.
2. Dist. xvn, q. i, art. 1.

non cogitent, videtur quod non omnium rectarum actionum
finis sit Deus ; ef ita diversarum erunt diversi fines secundum
quod agentium sunt diversæ cogitationes de fine.
5. Præterea, illud sine quod non fieret aliquid est propter
quod fit illud. Sed multi sunt qui opera spiritualia non facerent
nisi quædam temporalia consequerentur. Ergo illa temporalia
quæ consequi quaerunt sunt finis operum eorum et voluntatum,
et tamen non dicuntur in hoc peccare : quia, ut Apostolus
dicit, I Corinth., ix, 10,, debet in spe, qui arat, arare, loquens
ad litteram in casu isto. Ergo præter Deum et charitatem,
rectarum voluntatum potest esse alius finis ; et ita non omnes
rectae voluntates in unum tendunt.
Sed contra, omnis voluntas quæ in diversa tendit, divisa
est in plura. Sed rectum cor divisum non est. sedunitum ; unde
Osea;, x, 2 : Divisum esi cor eorum, nunc interibunt. Ergo recti
cordis est unus finis ultimus.
Præterea, ratio boni est a fine. Ergo ubi est summum bonum,
ibi est finis ultimus. Sed summum bonum est unum tantum,
ut supra, m dist., probatum est. Ergo rectarum voluntatum
est unus finis ultimus.
Solutio. — Respondeo dicendum, quod eodem ordine res
referuntur in finem quo procedunt a principio, eo quod agens
unusquisque ordinat effectum suum in finem aliquem ; et ideo
secundum ordinem agentium est ordo finium. In progressu
autem rerum a principio invenitur unum rerum principium
primum, quod commune est omnium, sub quo inveniuntur
alia principia propria, quæ in diversis sunt diversa ; ita etiam
in referendo res ad finem invenitur ultimus finis omnibus com­
munis, qui est ultimus finis ; sed inveniuntur diversi fines pro­
prii secundum diversitatem entium. Bonum enim invenitur in
rebus secundum duplicem ordinem, ut in XII Melaph.. text,
com. 52, dicitur, scilicet secundum ordinem unius rei ad rem
aliam, qui ordo similis est ordini quem partes exercitus ad
invicem habent ; et alius est ordo rerum ad finem ultimum,
qui scilicet est similis ordini exercitus ad bonum ducis ; et quia
res referuntur ad finem ultimum communem, mediante fine
proprio, ideo secundum diversitatem finis proprii efficitur
diversa relatio rerum ad finem ultimum. Sic ergo dicendum est
quod sicut rerum omnium unus est finis ultimus, scilicet Deus,
ita et voluntatum omnium est unus ultimus finis, scilicet Deus ;
nihilominus tamen sunt alii fines proximi, et, si secundum
illos fines servetur debita relatio voluntatis in finem ultimum,
erit recta voluntas ; si autem non, erit perversa. Debita autem
relatio voluntatis ad finem ultimum salvatur secundum illum

DISTINCTIO XXXVIII, QUÆST. I, ART. I

'

♦
F
1

969

fineni quo voluntas nata est ultimum finem participare, in quo
distinguit ur a rebus aliis, quæ alio modo ultimum finem parti­
cipant : et hic est charitas vel beatitudo ; et ideo non solum
Deus, sed etiam charitas finis est omnium rectarum volunta­
tum.
Ad primum ergo dicendum, quod charitas non est finis
ultimus, cum non sit finis communis quem omnia desiderant :
sed est finis proprius voluntatis per quem pertingit ad finem
ultimum ; et ideo non sequitur esse plyres fines ultimos.
Ad secundum dicendum, quod Pater, et Filius, et Spiritus
sanctus sunt unus finis ultimus, ut in Littera dicitur, eo quod
unicuique eorum convenit ratio finis, secundum quod quilibet
est summum bonum ; et hi tres non tria sed unum summum
bonum sunt. Unde hoc quod Hilarius dicit : « Omnia hoc gradu
referuntur ad unum Deum », intelligendum est gradum esse
in reductione creaturarum ad Filium, non autem inter Filium
et Patrem, inter quos, ut Hieronymus dicit, nullus est gradus.
Si tamen nomen gradus large pro ordine accipiatur, sic inter
Patrem et Filium est gradus, id est ordo principii ad illum qui
est de principio, non autem finis et ejus, quod est ad finem.
Ad tertium dicendum, quod actus morales non specificantur
a fine ultimo, sed a finibus proximis ; hi autem plures diverso­
rum sunt, sicut et fines naturales sunt plures.
Ad quartum dicendum, quod ad hoc quod alicujus actionis
finis sit Deus vel charitas, non oportet quod agendo illam
actionem aliquis de Deo vel charitate cogitet ; nec iterum
sufficit quod aliquis in habitu tantum Deum et charitatem
habeat, quia sic etiam actum venialis peccati aliquis in Deum
ordinaret, quod falsum est : sed oportet quod prius fuerit
cogitatio de fine, qui est charitas vel Deus, et quod ratio actio­
nes sequentes in hunc finem ordinaverit ; ita quod rectitudo
illius ordinationis in actionibus sequentibus salvetur : ut patet
in exemplo quod Avicenna ponit de artifice, qui, si dum opus
suum exerceret, semper de regula artis cogitaret, multum in
opere impediretur ; sed sicut prius excogitavit per regulas
artis, ita postmodum operatur1.
Ad quintum dicendum, quod non oportet illud sine quo non
fieret aliquid esse hoc propter quod fit ; omne enim illud quod
ad actionem exigitur, est illud sine quo actio non fieret, sicut
instrumenta ; nec tamen propter instrumenta fit actio. Ita
etiam et qui in operibus spiritualibus temporalia quærunt,
non quærunt ea tanquam finem actionis proximum vel remo1. Parm. addit : « et sic in opere rectitudo salvatur. »

him, quia minus bonum non potest esse finis majoris, sed quie­
runt ea ad sustentamentum naturæ et conditionis suæ, ut sic
debite opera spiritualia exercere possint.

ARTICULUS II
Utrum beatitudo vel charitas sit finis communis
el unus rectarum voluntatum
Ad secundum sic proceditur. 1. Videtur quod finis communis
rectarum voluntatum et unus, non possit esse charitas vel beati­
tudo. Nihil enim quod est circa finem ultimum est unus finis
communis omnibus. Sed charitas est circa finem ultimum,
scilicet Deum ; et similiter etiam beatitudo, et bona delectatio
et hujusmodi. Ergo hujusmodi non possunt esse finis communis
rectarum voluntatum.
2. Præterea, nihil potest esse finis quod non est desideratum,
nec potest'aliquid desideratum esse quod occultum est. Cum
igitur beatitudo occulta sit, quia Isaiæ, lxiv, 4, dicitur : Oculus
non vidit, Deus, absque te, quæ præparasli expectantibus te,
videtur quod beatitudo non possit esse finis rectarum volun­
tatum.
3. Præterea, corporale bonum non est finis spiritualis boni,
cum finis semper sit melior eo quod est ad finem. Sed vita aeterna
videtur quoddam corporale nominare, scilicet æternam con­
junctionem nostræ animæ ad corpus. Ergo vita æterna non est
finis spiritualium operum.
4. Præterea. nullus finis habetur ante id quod est ad finem,
cum per ea quæ sunt ad finem in finem deveniatur. Sed charitas
ante actus meritorios habetur. Ergo charitas non est finis
rectorum operum.
5. Præterea, opus dicitur rectum, secundum quod est aliqua
virtute informatum. Sed sicut actus informatur charitate, ita
etiam aliis virtutibus. Ergo sicut charitas ponitur finis, ita
et alia· virtutes fines dici debent.
(>. Præterea, bonum simpliciter non ordinatur ut ad finem
ad id quod est bonum huic : quia quod simpliciter bonum est
melius est. Sed operatio est bonum per se, delectatio autem
est huic bonum, scilicet operanti ; et sic recta operatio est
melior delectatione. Ergo recta operatio non ordinatur ad
delectationem sicut ad finem.
Sed contra, finem sine quo non potest esse conjunctio ad
finem ultimum, oportet esse intentum sicut finem communem.
Sed sine charitate et beatitudine, et hujusmodi ; non potest

esse conjunctio voluntatis hominis ad finem ultimum, qui
Deus est. Ergo ista omnia rationem finis communis habent.
Solutio. — Respondeo dicendum, quod, sicut dictum est,
quamvis omnium rerum sit unus finis ultimus, sicut unum
principium primum, tamen unicuique rei debetur finis proprius,
sicut et principium proprium ; ita ut sicut ea quæ sunt unius
generis communicant in uno principio proprio illius generis,
ita communicant in uno fine : qui quidem est communis omni­
bus quæ sunt in illo genere, non tamen omnibus rebus ; nec
potent esse debita relatio alicujus rei ad finem ultimum, nisi
mediante fine qui suo generi debetur. Finis autem proprius
uniuscujusque rei, per quem in finem ultimum ordinatur,
est sua propria operatio. Unde et finis rationalis naturæ, per
quem ordinatur in finem proprium, est perfecta operatio, quæ
est propria naturæ illi. Sed perfectio operationis in tribus
consistit, scilicet in objecto, habitu et delectatione. Quanto
enim objectum est altius, tanto operatio in illud tendens est
pulchrior et perfectior : unde ex objecto operatio perfectionem
habet, et ex nobilissimo objecto altissimam perfectionem.
Similiter etiam operatio perfecta non est nisi ex habitu ; unde
quanto habitus est perfectior, et operatio perfectior erit ; et
operatio perfectissima ab habitu nobilissimo erit. Similiter,
ut dicit Philosophus in X Ethic., cap. vi, delectatio perficit
operationem, sicut pulchritudo juventutem ; est enim sicut
quidam decor operationis ipsa delectatio, et ideo oportet quod
aliquod istorum sit finis communis rectarum voluntatum
assignatarum. Ipsa autehi operatio perfecta beatitudo est,
objectum autem altissimum Deus est, habitus autem perfec­
tissimus charitas est, delectatio autem purissima est spiritua­
lis delectatio, ut in X Ethic., cap. vu, probatur ; et ideo in
Littera dicitur quod Deus rectarum voluntatum finis est, et
charitas et bona delectatio, et beatitudo ; ita tamen quod Deus
ultimus finis sit, et beatitudo charitatem et delectationem
complectens, sed sicut finis sub fine, conjungens ultimo fini
cum operatio in objectum tendat ; nec est recta relatio volun­
tatis in Deum nisi mediantibus his tribus.
Ad primum ergo dicendum, quod finis qui est circa1 finem
ultimum, non est finis communis omnibus rebus, sed potest
esse communis in aliquo genere, et ita est de beatitudine ;
non enim creaturæ irrationales ad beatitudinem pervenire
possunt ; unde earum finis beatitudo non est, sed est finis
rationalis creaturæ quæ ad eam pervenire potest.
1* AI. : « citra. »

Ad secundum dicendum, quod quamvis beatitudo sit occulta
quantum ad substantiam, tamen ratio beatitudinis nota est ;
omnes enim per beatitudinem intelligunt quemdam perfec­
tissimum statum : sed in quo consistat ille status perfectus,
utrum in vita vel post vitam, vel in bonis corporalibus, vel
spiritualibus, et in quibus spiritualibus, occultum est .
Ad tertium dicendum, quod vita dicitur dupliciter. Uno
enim modo vita idem est quod esse viventis, ut in II De anima.
text. 37, dicitur, quod vivere viventibus est esse ; et hoc modo
vita hominis relinquitur ex conjunctione animæ ad corpus,
et vita æterna ex æterna conjunctione utriusque ; et hoc
modo vita æterna non est finis rectarum voluntatum. Alio
modo dicitur vita operatio rei viventis : et hoc modo vita æterna
dicitur operatio perfecta, qua homines beati in æternum
Deum videbunt, secundum cfuod dicitur Joan., xvu, 3 : Hæc
esi cita æterna : ut cognoscant te, solum Deum verum, et quem
misisti Jesum Christum. Et hoc modo vita æterna est finis
rectarum voluntatum, et est idem quod beatitudo.
Ad quartum dicendum, quod charitas dupliciter potest
considerari : vel in habitu, vel secundum quod bonum ejus .
resultat in actu, sicut bonitas cujuslibet habitus resultat in
actu ex habitu procedente. Si ergo accipiatur primo modo
charitas, sic operationes rectæ, ante infusionem charitatis
facta', ordinantur ad charitatem ut ad finem, inquantum dispo­
nunt animam ad charitatis infusa· receptionem1. Sed sic non
intelligitur hic, sed intelligitur secundum quod bonum charitatis
resultat in actu, sicut etiam Philosophus dicit in III Ethic.,
cap. XIV, quod fortis operatur propter bonum fortitudinis,
inquantum opera sua ad finem fortitudinis refert, quod est
fortiter operari. Similiter etiam charitatem habens refert
opera sua in bonum charitatis, quod est ipsa operatio ex cha­
ritate procedens, scilicet dilectio Dei et proximi.
Ad quintum dicendum, quod ad bonum alicujus virtutis
non ordinatur nisi vel actus propria» virtutis, vel actus alterius
virtutis, qui est imperatus ab illa virtute : sicut actus proprius
fortitudinis, ordinatur in bonum fortitudinis, vel etiam actus
magnanimitatis, qui est tendere in magna facienda, et ardua,
secundum quod est a fortitudine imperatus. Nulla autem
virtus imperat universaliter omnibus virtutibus, nisi charitas'
quai est mater omnium virtutum ; et habet hoc tum ex objecto
proprio3, quod est summum bonum, in quod immediate fertur,12
1. Parm. : « animam charitatis infusæ receptivam.
2. AI. : « habet habitum ex objecto proprio. »

tum etiam ex subjecto, scilicet ex voluntate, quæ aliis viribus
imperat ; et ideo inter virtutes sola charitas dicitur communis
finis omnium rectarum voluntatum.
Ad sextum dicendum, quod operatio simpliciter est melior
quam delectatio ; et ideo, ut medici dicunt, natura in opere
generationis delectationem posuit, ne animalia sua salute,
contenta salutem speciei negligerent, quæ per actum generationis fit ; unde delectatio propter operationem est. Non autem
delectatio quamlibet operationem sequitur, sed operationem
perfectam ; et ideo, sicut operationes imperfectæ ordinantur
ad operationem perfectam, ita etiam ordinantur ad delectatio­
nem, quæ perfectam operationem exornat. Vel dicendum
quod finis potest alicui rei attribui dupliciter : vel secundum
quod in se consideratur, et sic operatio non est ad delectatio­
nem, sed e converso ; vel ex parte ejus quod in finem tendit,
et sic operatio delectatione perficitur, et propter eam est sicut
propter suam perfectionem ; delectationes enim propria?,
sicut in X Elhic., cap. vu, dicitur, augmentant proprias opéra­
tiones : quia secundum quod operans talibus operationibus
reficitur per delectationem earum, diligentius eas exercet.

ARTI CULUS III
t

Utrum intentio sit artus voluntatis1

Ad tertium sic proceditur. 1. Videtur quod intentio non sit
aliquid voluntatis. Quia, ut in II Ethic., cap. v, dicitur, omne
quod est in anima, vel est passio, vel habitus, vel potentia.
Sed intentio non nominat ipsam potentiam voluntatis, quia
sic omnis actus voluntatis intentio dici deberet ; similiter
etiam non est habitus animæ1
2, quia habitus animæ sunt vir­
tutes vel scientiæ ; nec iterum est passio in voluntate existens
quia passiones sunt in sensitiva parte, et non in intellectiva,
ut in VII Physic., text. 29, probatur. Ergo intentio non videtur
aliquid ad voluntatem pertinens.
2. Præterea, ut in II Physicor., text. 7, probatur, natura
in sua operatione intendit finem. Sed agens per naturam, non
agit per voluntatem : quia in eodem libro distinguitur agens
a proposito contra agens a3 natura. Ergo intentio non pertinet
.ad voluntatem.
1. I II Summx theoiog., q. xu, art. 1.
2. AI. tantum « non animas ».
.3. Parm. omittit« a. »

3. Præterea, Luc., xi, 34 : Si oculus luas nequam fuerit,
etiam corpus tuum tenebrosum erit, Glossa : « Oculus, id est inten­
tio. » Sed ratio oculi non competit voluntati, sed magis rationi ;
similiter etiam dirigere, quod intentioni attribuitur, rationis
est, et non voluntatis. Ergo intentio non pertinet ad volun­
tatem, sed ad rationem.
4. Præterea, voluntas est principium rerum operabilium,
quæ ad practicum intellectum pertinent. Sed intentio non tan­
tum est in practicis, sed' etiam in speculativis, in quibus etiam
finis invenitur. Ergo intentio non pertinet ad voluntatem.
5. Præterea, potentiæ non potest attribui nisi duplex actus :
vel qui convenit sibi per se, vel qui convenit sibi in ordine ad
aliam potentiam. Sed intentio non potest esse actus voluntatis·
per se consideratæ, quia non denominatur a voluntate ; actus
autem, qui est alicujus potentiæ per se, denominatur ab ipsa,
sicut intelligere ab intellectu ; similiter etiam non est actus
ejus secundum ordinem ad rationem, quia sic actus ejus est
eligere, ut supra dictum est. Ergo intentio nullo modo est actus
voluntatis.
Sed contra, meritum et demeritum in sola voluntate consti­
tutum est. Sed secundum intentionem præcipue attenditur
meritum et demeritum. Ergo intentio ad voluntatem pertinet.
Præterea, ut in Littera dicitur, intentio est de fine. Finis·
autem habet rationem boni. Cum igitur bonum ad voluntatem
pertineat, quia est objectum ejus, videtur quod intentio volun­
tatis sit.
Solutio. — Respondeo dicendum, quod ex ipso nomine
intentionis potest accipi ad quam potentiam pertineat. Inten­
dere enim dicitur quasi in aliud tendere. Intendere autem in
aliquid est illius potentiæ ad quam pertinet prosequi vel fugere
aliquid. Hæc autem est appetitus vel voluntas, non autem
intellectus. Sed verum est quod intellectus practicus dicit
aliquid de fugiendo vel prosequendo, ut in III De anima,
text. 45, dicitur : unde judicium fuga1 et prosecutionis ad intel­
lectum practicum pertinet, non autem ipsa prosecutio et fuga.
Intellectus autem speculativus neque fugit aut prosequitur,
neque etiam aliquid de fugiendo et prosequendo dicit ; et ideo
intentio non est actus cognoscitivæ, sed appetitivæ. Per hoc
autem quod dicitur in aliquid tendere, importatur quædam
distantia illius in quod aliquid tendit ; et ideo quando appe­
titus fertur immediate in aliquid, non dicitur esse intentio
illius, sive hoc sit finis ultimus, sive sit aliquid ad finem ulti­
mum ; sed quando per unum quod vult in aliud pervenire
nititur, illius in quod pervenire nititur dicitur esse intentio.
Hoc autem est finis : propter quod intentio dicitur esse de fine·

non secundum tpiod voluntas in finem absolute feriur, sed
secundum quod ex eo quod est ad finem, in finem tendit. Unde
intentio in ratione sua ordinem quemdam unius ad alterum
importat. Ordo autem unius ad alterum, non est nisi per intellec­
tum, cujus est ordinare. Sed in quibusdam intellectus ordinans
appetitum in fmem est conjunctus ipsi appetitui, sicut in haben­
tibus intellectum, ut in homine et in angelo ; in quibusdam
autem intellectus ordinans est separatus, sicut in naturalibus,
quæ diriguntur in fmem ab intellectu naturam instituente, et
finem sibi praesignante. Appetitus autem intellectui conjunctus,
voluntas dicitur ; sed appetitus ab intellectu separatus est
appetitus sensibilis et naturalis. Quamvis autem cujuslibet
horum appetituum intentio communis sit, per prius tamen in
voluntate invenitur, quæ ab intellectu conjuncto in fmem
dirigitur ; et ideo intentio primo et per se actum voluntatis
nominat secundum quod in ea. est vis intellectus ordinantis.
Ad primum ergo dicendum, quod in passione intelligitur
etiam operatio : quia operationes animæ passiones etiam quæ­
dam sunt, quia intelligere est quoddam pati et sentire. Vel
etiam intelligitur in habitu operatio, qui principium opera­
tionis est ; vel quia operatio non significatur ut in anima
existens, sed ut ab anima egrediens.
Ad secundum dicendum, quod naturalia quamvis non habeant
voluntatem, tamen intendunt aliquid per appetitum naturalem,
secundum quod diriguntur in fmem suum ab intellectu divino
naturæ attribuente inclinationem in finem, quæ inclinatio
appetitus naturalis dicitur ; et ideo non est ita proprie intentio
in eis sicut in agentibus a proposito.
Ad tertium dicendum, quod dirigere vel esse oculum attri­
buitur intentioni, non secundum quod est actus voluntatis
simpliciter, sed secundum quod vis rationis ordinantis in volun­
tate manet.
Ad quartum dicendum, quod cum voluntas moveat omnes
potentias in actus suos, non solum est respectu eorum quæ ad
practicum intellectum pertinent, sed etiam eorum quæ ad
speculativum ; sicut enim homo vult ambulare, vel aliquid
hujusmodi facere, ita etiam vult considerare et veritatem
quæstionis alicujus invenire.
Ad quintum dicendum, quod intentio non est actus volun­
tatis absolute, sed in ordine ad rationem actum voluntatis
ordinantem. Sed ratio potest ordinare actum voluntatis dupli­
citer : vel secundum quod voluntas est de fine, et sic actus
voluntatis in ordine ad rationem est intentio ; vel secundum
quod est de his quæ sunt ad fmem, et sic actus voluntatis in
ordine ad rationem est electio.

ABTICULUS IV

Utrum voluntas uno et eodem actu velit finem
et ea quæ sunt ad finem1
Ad quartum sic proceditur. 1. Videtur quod non sit unus·
actus voluntatis qui est de fine et de eo quod est ad finem..
Actus enim omnes distinguuntur secundum objecta, ut II
De anima, text. .33, dicitur. Finis vero et id quod est ad finem
sunt diversa objecta. Ergo et motus voluntatis sunt diversi
qui in ea feruntur.
2. Præterea, non est idem in specie motus qui est ad ulti­
mum terminum et qui est ad medium, ut in X Ethic., text. 5,
dicitur, sicut qui est ad nigredinem et qui est ad pallorem ab
albedine. Sed illud quod est ad finem est sicut medium per quod
itur in finem quasi in ultimum terminum. Ergo non est idem
motus voluntatis qui est finis et ejus quod est ad finem.
3. Præterea, actus voluntatis sequitur actum intellectus..
Sed non eadem est cogitatio de fine et de eo quod est ad finem.
Ergo nec idem voluntatis motus.
4. Præterea, contraria non possunt eidem simul inesse. Sed
in eo qui vult dare eleemosynam propter vanam gloriam,
voluntas quæ est finis est mala, et quæ est ejus quod est ad
finem est bona. Ergo non est idem actus voluntatis utrobique..
Sed contra, Philosophus dicit1
2 ; « Ubi unum propter alterum,,
ibi unum tantum. » Sed illud quod est ad finem desideratur
propter finem. Ergo unum desiderium est finis et ejus quod est
ad finem.
Præterea, non contingit potentiam esse in duobus actibus
simul. Sed simul aliquis vult finem et illud quod est ad finem..
Ergo non est alius motus voluntatis qui est in utrumque.
Solutio. — Respondeo dicendum, quod quando aliquid
dicitur secundum relationem ad alterum, potest dupliciter
considerari : vel secundum quod est res quædam in se absolute,
et sic non est eadem consideratio ejus et illius ad quod dicitur,
sed divisim utrumque consideratur ; vel secundum quod ad
alterum dicitur, et hoc modo .eadem est consideratio utriusque,.
quia qui novit unum relativorum, novit et reliquum, sicut in
1. I II Summæ theol., vm, q. art. 3.
2. Ut ex X Ethic., cap. ii, prius indicabatur ad marginem, sed nec
expresse ibi, nec alibi occurrit ; et S. Thomas, IV Sentent., dist. ix,
q. i, art. 3, q. m, arg. 3, absque nomine Philosophi, unde proponit.
Colligi autem potest ex ejus lib. De memoria et reminisc., ut et illa
quæ subjungitur duplex consideratio ejus quod ad alterum relationem,
habet, explicatius ibi ac expressius quam præcedens habetur. — Nicolai'.·

Prædicameitlis, cap. « De ad aliquid », dicitur ; sicut si aliquis
considerat imaginem prout imago est alicujus rei, eadem consi­
deratio erit imaginis et ejus cujus est imago. Si autem consi­
deretur imago inquantum est res quædam, ut figura depicta
in lapide, alia consideratio erit imaginis et ejus cujus est imago.
Ita etiam dico de eo quod est ad finem : quia quædam sunt qua·
quæruntur propter finem, quæ nihilominus habent in se unde
desiderentur; et in talia potest voluntas ferri dupliciter :
vel secundum quod ea propter finem quærit, et sic idem est
motus1 voluntatis qui est in finem et in illud quod est ad finem ;
vel secundum quod ipsa sunt quædam res per se desiderabiles,
et sic est alia voluntas de utroque. Sed quædam sunt quæ
non desiderantur nisi in relatione ad finem, ut sectio et ustio1
2,
et in talibus nunquam differt motus voluntatis, secundum
quod voluntas fertur in ista et in finem eorum : quia in eo
voluntas non fertur, nisi prout considerantur sub relatione
ad finem.
Ad primum ergo dicendum, quod finis et id quod est ad
finem, inquantum hujusmodi consideratum, non sunt diversa
objecta, sed unum objectum in quo finis sicut formale est,
quasi ratio quædam volendi ; sed id quod est ad finem est
sicut materiale, sicut etiam lumen et color sunt unum objectum.
Ad secundum dicendum, quod quando voluntas fertur in id
quod est ad finem, prout est ad finem, id quod est ad finem non
est terminus ejus ; et ideo non oportet quod sint ibi duo motus .
sicut est etiam unus motus continuus qui de extremo in extre­
mum per media transit, nisi medio ut termino, in medio quiescendo, utatur.
Ad tertium dicendum, quod etiam cogitatio de eo quod est
ad finem, prout consideratur in ordine ad finem, est eadem
cum cogitatione finis ; non autem cogitatio de eo quod est ad
finem ut est res quædam, et similiter nec voluntas.
Ad quartum dicendum, quod cum aliquis vult dare eleemo­
synam propter inanem gloriam, hic est unus actus voluntatis
et hic actus totus malus est, licet nunquam ad omne id quod
in eo est malitiam habeat ; unus enim particularis defectus
sufficit ad hoc quod aliquid simpliciter malum dicatur. Sed
verum est quod si vellet hoc quod est dare eleemosynam, ut
rem quamdam non in ordine ad talem finem, actus ille volun­
tatis esset bonus, et esset alius actus voluntatis ab eo quo·
vult vanam gloriam.
1. Parm. : « actus. »
2. Parm. addit : « quæ in se mala sunt. »

ARTICULUS V'
Ulrum voluntas judicanda sit reda ex fine1
Ad quintum sic proceditur. 1. Videtur quod voluntas non
sit judicanda recta ex fine. Contingit enim aliquod malum
propter bonum velle, sicut qui vult furari, ut eleemosynas det.
Sed talis voluntas mala est, et tamen finis voluntatis est bonus.
Ergo ex fine non judicatur rectitudo voluntatis.
2. Præterea contingit quod aliquis faciat aliquid parvum,
intendens magnum facere ; sicut aliquis dans obolum, si inten­
dat habere tantam mercedem, sicut si daret centum marchas.
Non autem sequitur quod tantum bonum faciat quantum
est finis quem intendit. Ergo ex fine non mensuratur rectitudo
voluntatis.
3. Præterea, omnia bonum appetunt, ut dicitur in I Elhic.,
cap. i. Si igitur voluntas dicenda est recta ex voluntate finis,
omnis voluntas erit bona.
4. Praeterea, ad hoc quod aliquid bonum dicatur, oportet
quod omnia perficientia rem in bonitate concurrant : quia
bonum est,ex una et tota causa, ut Dionysius dicit, cap. iv
De divin, nomin., § 30, coi. 730, t. I. Sed bonitas actus cau­
satur ex habitu, ex circumstantiis et ex fine. Ergo non potest
sufficienter ex fine judicari voluntatis rectitudo.
ü. Præterea, ex eodem judicatur rectitudo alicujus actus ex
quo mensuratur bonitas ejus. Sed bonitas actus, præcipue
quæ est in virtute merendi, mensuratur ex radice, quæ est
habitus actum eliciens. Ergo rectitudo voluntatis potius
judicatur ex habitu, qui est principium actus, quam ex fine.
Sed contra, omnis motus recipit speciem ex termino. Sed
terminus actus voluntatis est finis. Ergo ex bonitate finis
judicandus est bonus actus voluntatis.
Præterea, actus recipit speciem a forma agentis ; unde
secundum diversas formas diversificantur actiones in specie,
sicut calefacere et infrigidare. Sed forma voluntatis est finis,
quod est appetibile, sicut intelligibile est forma intellectus.
Ergo secundum bonitatem et malitiam finis, dicitur actus
voluntatis bonus vel malus.
Solutio. — Respondeo dicendum, quod actus voluntatis
potest fieri in finem dupliciter. Vel immediate in ipsum finem,
et sic actus voluntatis manifeste bonitatem et malitiam ex
fine habet, quia velle bonum finem est bonum, et velle
malum finem est malum ; bonitas enim finis non depen1. I II Summse theol., q. xvm, art. 4.

\ det ulterius ex aliquo alio, sicut bonitas ejus quod est ad
\ finem dependet ex fine : et talis actus proprie dicitur voluntas
\ finis ut velle beatitudinem. Alio modo fertur actus in finem me­
diante eo quod est ad finem, et hoc proprie dicitur intendere
finem et tunc distinguendum est : quia in malis absolute dicen­
dum est quod actus habet malitiam ex fine, quia si finis intentus
est malus, voluntas mala est, quantumcumque sit bonum illud
quod ad talem finem ordinatur, eo quod unus particularis defec­
tus sufficit ad malitiam ; in bonis autem distinguendum est :
quia aut loquimur de fine volentis, aut de fine actus volun­
tatis ; et dicitur finis volentis quem volens sibi præstituit,
- et tunc non sequitur, si finis est bonus, quod voluntas sit bona :
quia potest esse id quod est volitum malum, et unum tantum
sufficit ad malitiam voluntatis, sive finis sive volitum sit malum ;
et quamvis uno modo sit idem actus voluntatis qui fertur in
finem et in id quod est ad finem, tamen intentio nominat
■
illum actum, secundum ordinem actus ad finem ; sed volun­
tas nominat actum eumdem, secundum ordinem ad objectum,
proximum, quod in finem ordinatur : et ideo in tali casu voluntas est mala, sed intentio bona. Finis autem dicitur ad quem
" actus proportionatus est, et ita etiam si finis est bonus et actus
*
bonus, quia actus malus non est proportionatus ad finem bonum.
Unde dicit Philosophus in VI Ethic., c. vm, de his qui per
malos actus bonos fines consequi intendunt, quod quærUnt
sortiri finem inconvenienti medio ; sicut enim non quælibet
materia est disposita ad quamlibet formam, nec quodlibet
instrumentum ad quemlibet effectum, nec quodlibet medium
ad quamlibet conclusionem, ita nec quilibet actus ad quem­
libet finem.
Ad primum ergo dicendum, quod quando aliquis vult malum
propter bonum, illud bonum non est finis actus voluntatis,
secundum se considerati, sed est finis a volente inordinate
præstitutus.
Et hoc etiam modo dicendum est ad secundum : quia in
malis simpliciter tenet quod quantum malum quis intendit,
tantum peccat ; in bonis autem non tenet si intelligatur de
fine volentis, sed solum si intelligatur de fine actus.
Ad tertium ergo dicendum, quod quamvis omnis voluntas
bonum appetat, non tamen appetit semper quod est vere
sibi bonum, sed id quod est apparens bonum ; et quamvis
omnis homo beatitudinem appetat, non tamen quaerit eam
in eo ubi est vera beatitudo, sed ubi non est, et ideo niti­
tur ad eam pervenire non per rectam viam ; et propter hoc
non oportet quod omnis voluntas sit bona.
Ad quartum dicendum, quod ex circumstantiis dicitur

actus bonus, secundum quod circumstantiae faciunt actum
proportionatum ad finem debitum ; et ideo principaliter
bonitas actus ex fine pendet.
Ad quintum dicendum, quod in habitu includitur rectitudo
finis : quia ad virtutem, ut Philosophus in II Ethic., cap. ιν,
dicit, exiguntur tria. Primo quidem si sit sciens ; deinde si
volens propter bonum, in quo includitur ordo in finem ; tertium,
si firme et immutabiliter operatur. Et ideo si bonitas actus
procedat ex habitu, -non removetur quin judicetur ex fine.
EXPOSITIO TEXTUS

« Item rectæ sunt voluntates, et omnes sibimet religatæ,
si bona est illa ad quam cunctae referuntur. » Hoc intelligendum
est si referantur ad rectam voluntatem, quasi ex se ordinatæ
ad illam ; ita quod recta voluntas sit finis actus voluntatis,
et non tantum agentis, ut dictum est.
« Non debemus ideo evangelizare, ut manducemus. » Istud
simpliciter verum est : quia manducare non potest esse finis
evangelizandi nec proximus nec ultimus ; sed est quæsitum
ab evangelizante ad facultatem evangelizandi conservandum ;
et ideo Magister infra in solutione hoc verbum non exponit.
« Finis vero voluntatis est vel illud quod volumus..., vel
potius illud propter quod illud volumus. » Quia omne bonum
rationem finis habet, bonum autem objectum est voluntatis ;
ideo quodlibet volitum quod est objectum voluntatis finis
potest dici ; sed magis proprie dicitur finis illud in quod ultimo
voluntas tendit, quia hoc est ab ea primo volitum ; et ideo
in III Ethic., cap. v, dicitur quod voluntas est finis, electio vero
eorum quæ sunt ad finem.
« Intentio1 vero interdum pro voluntate, interdum pro fine
voluntatis accipitur. » Intentio, proprie loquendo, actum volun­
tatis significat, ut dictum est ; sed finem non significat nisi
materialiter nomen sumatur, ut scilicet sumatur intentio
pro re intenta, sicut et fides sumitur pro re credita.
« Finis vero voluntatis est delectatio bona vel mala. » Delec­
tatio dicitur bona quæ consequitur operationem bonam, et
mala quæ consequitur malam, ut ex X Ethic., cap. vu, patet. »
« Intentio ad illud respicit propter quod volumus. » Intentio
enim includit actum rationis, et ideo respicit ad id ad quod ali­
quid ordinatum est ; sed voluntas nominat actum voluntatis
absolute, cujus non est ordinare vel conferre ; et ideo voluntas
respicit id in quod immediate fertur.
« Et alia quidem videtur voluntas esse qua volo habere
vitam, et alia qua pauperi subvenire volo. » Quomodo sit eadem
-et quomodo alia, dictum est ; unde utraque opinio secundum
aliquid veritatem habet.
1. AI. : « intentio includit », etc.

Cum. voluntas sit de his quæ naturaliter homo habet, quare
peccatum fore dicatur, cum nullum aliud naturale peccatum sit

Hic autem oritur quæstio satis necessaria ex superioribus
causam trahens. Dictum est enim supra voluntatem inesse
naturaliter homini, sicut intellectus et memoria. Quæ autem
homini naturalia sunt, quantumcumque vitientur, bona tamen
esse non desinunt : quoniam non valet vitium bonitatem,
in qua Deus eam fecit, penitus consumere ; ut, verbi gratia,
intellectus, vel ratio et ingenium ac memoria, etsi vitiis et
peccatis obnubilentur et corrumpantur, bona tamen sunt,
nec peccata nominantur, sicut Augustinus de ratione, quæ est
imago Dei, in qua facti sumus, evidenter ostendit in XV lib.
De Trinit., cap. vin, coi. 1067, t. VIII : « Hæc est, inquit,
imago in qua homines sunt creati, qua cæteris animalibus
præsunt : quæ creatura in rebus creatis excellentissima, cum
a Deo justificatur, a deformi forma in formosam mutatur
formam ; erat enim etiam inter vitia natura bona. » Hæc
autem imago ratio est vel intellectus. Cum ergo voluntas de
naturalibus sit, quare ipsa non semper bonum est, etsi aliquando
vitiis subjacet ? Ad hoc facile respondent qui dicunt omnia
quæ sunt, inquantum sunt, bona esse : quia et ipsam volun­
tatem, inquantum est vel inquantum voluntas est, ut supra1
posuimus, bonum esse asserunt ; sed inquantum inordinata
est, mala est et peccatum. Ubi potest ab eis rationabiliter
quæri. Si voluntas, inquantum inordinata est, peccatum est,
quare ergo intellectus, ratio et ingenium, et hujusmodi, cum
inordinata sunt, peccata non sunt ? Inordinata vero sunt,
sicut voluntas, cum ad rectum finem non tendunt, eorumque
actus prævaricationes existunt. Ad quod illi dicunt, voluntatis
nomine aliquando vim scilicet naturalem potentiam volendi,
aliquando actum ipsius vis significari. Vis autem ipsa insita
animæ naturaliter, numquam peccatum est, sicut nec vis
memorandi vel intelligendi, sed actus hujus vis qui et voluntas
dicitur, tunc peccatum est quando inordinatus est.

Quare actus voluntatis sit peccatum, si actus aliarum
potentiarum non sunt peccata
Adhuc quæritur quare hujus naturalis potentiæ actus pec­
catum sit, si aliarum potentiarum actus peccata non sunt,
scilicet potentiæ memorandi, cujus actus est memorare, et
1. Distinet, xxxv.

potentiæ intelligendi, cujus actus est iiitelligere. Ad quod
ipsi dicunt, quia alterius generis est actus ille voluntatis quam
actus memorise vel intellectus. Hic enim actus est ad aliquid
adipiscendum vel non admittendum1, qui non potest esse de
malis, quin sit malus. Velle enim mala malum est, sed intelligere vel memorare mala malum non est. Quamvis eorum qui­
dam etiam hos actus esse malos interdum asserant, non im­
probe. Memorat enim interdum quis malum ut faciat, et quærit
intelligere verum, ut sciat impugnare. Ecce qualiter solvitur
præmissa quæstio ab his qui tradunt omnia esse bona, inquan­
tum sunt. Qui vero dicunt voluntates malas peccata esse, et
nullo modo bona, brevius respondent, dicentes actum volun­
tatis non esse de naturalibus, sed vim ipsam et potentiam
volendi, quæ semper bonum est, et in omnibus, cum etiam sit
in parvulis, in quibus nondum est actus ejus.

Quomodo intelligendum sil illud : « Homo, etiam qui servus
est peccati, naturaliter vult bonum. »
Præterea quæri solet quomodo intelligendum sit quod ait
Ambrosius, exponens illud verbum Apostoli, Rom., vn, 15 :
Non enim quod volo, illud ago ; sed quod nolo, illud facio. Dicit
enim quod homo subjectus peccato, facit quod non vult, quia
naturaliter vult bonum ; sed voluntas hæc semper caret effectu
nisi gratia Dei adjuvet et liberet. Si homo subjectus est peccato,
vult,quidem malum, et operatur : quia servus est peccati, et
ejus voluntatem, sicut supra dixit Augustinus, libenter facit.
Quomodo ergo naturaliter bonum vult ? An est eadem volun­
tas, id est idem motus, qua libenter peccato servit, et qua
naturaliter vult bonum ? Si non est eadem voluntas, quæ
ergo istarum est qua, cum homo justificatur, a servitute pec­
cati liberatur ? Ut enim superius disseruimus1
2, gratia Dei
voluntatem hominis liberat et adjuvat ; quæ voluntatem homi­
nis præparat adjuvandam et adjuvat praeparatam. Sed quæ
est illa voluntas ? An illa quæ naturaliter vult bonum, an quæ
libenter servit peccato ? Si tamen duæ sunt voluntates, pro­
posita est quæstio profunda, quæ varia a diversis expositione
determinatur. Alii enim dicunt duos esse motus. Unum quo
vult bonum naturaliter. Quare naturaliter et quare naturalis
dicitur ? Quia talis fuit motus naturæ human® in prima con­
ditione, in qua creati sine vitio sumus, quæ proprie natura
dicitur. Fuit enim homo creatus in voluntate rectus. Unde in
libro De fide ad Petrum3, cap. xxv, coi. 700, scriptum est a
Fulgentio : « Firmissime tene primos homines bonos et rectos
esse creatos, cum libero arbitrio quo possent, si vellent, propria
1. AI. : « amittendum. »
2. Distinet, xxv et xxvi.
3. AI. : « in Ecclesiasticis dogmatibus. »

voluntate peccare ; eosque non necessitate, sed propria volun­
tate peccasse. » Recte ergo dicitur homo naturaliter velle
bonum, quia in bona et recta voluntate conditus est. Superior
enim scintilla rationis, quæ etiam, ut ait Hieronymus, Super
Ezechielem, c. i, coi. '22, t. V, in Cain non potuit extingui,
bonum semper vult, et malum semper odit. Alium autem dicunt
esse motum mentis, quo mens, relicta superiorum lege, sub­
jicit se peccatis eisque oblectatur. Iste motus, ut aiunt, ante­
quam alicui adsit gratia, dominatur in homine et regnat,
alterumque deprimit motum ; uterque tamen ex libero arbi­
trio est. Veniente autem gratia, ille motus malus eliditur,
et alter naturaliter bonus liberatur et adjuvatur, ut efficaciter
bonum velit. Ante gratiam vero licet naturaliter velit homo
bonum, non tamen absolute concedi oportet bonam habere
voluntatem, sed potius malam. Alii autem dicunt unam esse
voluntatem, id est unum motum quo naturaliter vult homo
bonum, et ex vitio vult malum, eoque delectatur ; et inquan­
tum vult bonum, naturaliter bonus est, et inquantum malum
vult, malus est.

I(

DIVISIO TEXTUS

i

c
,

‘

Ostenso quod rectitudo voluntatis et perversitas est ex
fine, hic inquirit utrum in voluntate possit esse perversitas
et peccatum ; et dividitur in partes duas : in prima ostendit
quomodo in voluntate peccatum esse potest, et quia pecca­
tum non est nisi secundum deviationem ab eo ad tpiod ali­
quid naturaliter ordinatur ; in secunda parte inquirit quo­
modo voluntas naturaliter in bonum tendat, ibi : « Præter­
ea quæri solet quomodo intelligendum sit quod ait Ambro­
sius. » Prima dividitur in duas : in prima movet quæstionem ;
in secunda ponit responsionem, ibi : « Ad hoc autem facile
respondent qui dicunt omnia quæ sunt, inquantum sunt,
bona esse ; » et dividitur in duas : in prima ponit respon­
sionem secundum primam opinionem supra memoratam,
qüæ ponit omnia, inquantum sunt bona, esse et1 a Deo ;
in secunda respondet secundum aliam opinionem, quæ ponit
actus peccatorum nullo modo bonos esse, nec a Deo,
ibi : « Qui vero dicunt voluntates malas peccata esse
et nullo modo bona, brevius respondent. » Circa primum facit
tria : primo respondet ad quæstionem ; secundo objicit contra
responsionem, et solvit, ibi : « Ubi potest ab eis rationabiliter
quæri ; » tertio iterum contra objectionem solutionis, objec­
tionem movet, et solvit, ibi : « Sed adhuc quæritur quare
hujus naturalis potentiæ actus peccatum sit. »
1. Parm. omittit : « et. »

QUÆSTIO PRIMA
Hic est triplex quæstio : prima quæstio. utrum peccatum
sit in voluntate ; secunda quomodo homo naturaliter bonum
velit ; tertia de hoc quod dicit, quod superior scintilla rationis
extingui non potest.
Circa primum quæruntur duo : 1° utrum in voluntate possit
esse perversitas peccati ; 2° utrum in actibus aliarum potentia­
rum possit esse peccatum.
ARTICULUS PRIMUS ~

Utrum voluntas possit perverti per peccatum1
Circa primum sic proceditur. 1. Videtur quod voluntas per
peccatum perverti non possit. Voluntas enim ad imaginem
pertinet, nec tantum secundum quod est potentia, sed etiam,
ut videtur, ratione actus : quia respectu quorumdam objec­
torum salvatur ratio perfecta imaginis in tribus potentiis,
ut in I lib., dist. in, q. iv, art. 2, dictum est. Potentia autem
non habet comparationem ad objectum nisi mediante actu.
Cum igitur imaginis bonitas per peccatum1
2 non tollatur, quia
in imagine pertransil homo, ut in ps. xxxvm, 7, dicitur, vide­
tur quod in voluntate non possit esse peccatum.
2. Praeterea, illud quod immediate recipit influentiam a primo
fonte, immutabiliter tenet hoc quod influxum est in ipsum ;
sicut substantiæ spirituales, quæ immediate esse a Deo reci­
piunt, esse incorruptibile habent ; reliqua vero propter longe
distare a primo, non possunt semper in esse conservari, ut in II
De gener., text. com. 56, dicitur. Sed fons bonitatis finis est,
a quo ratio boni sumitur. Cum igitur voluntas immediate
feratur in finem sicut in objectum, sive etiam in finem ultimum,
videtur quod bonitatem inamissibilem habeat, et ita per pec­
catum vitiari3 non possit.
3. Præterea, Joann., vm, 34, dicitur : Qui jacit peccatum,
servus est peccati. Sed servitus voluntati non competit, quæ
liberrima est, et libertatis fons, ut supra dictum est4. Ergo in
ea peccatum essë non potest.
1. I II Summæ theol., q. lxxiv, art. 1.
2. Sic cod. et recte ; Parm. omittit : « non. »
3. AI. : « vitari. »

4. Præterea, defectus peccati non debet illi imputari in quo
non potest esse defectus, nisi defectu prius in alio existente.
Sed in voluntate non potest esse defectus, nisi prius existât
defectus in ratione. Ergo peccatum non debet voluntati impu­
tari. Probatio mediæ. Voluntas non est nisi boni vel apparentis
boni. Sed voluntas non habet defectum, secundum quod in
bonum verum tendit. Ergo non deficit, nisi secundum quod
tendit in bonum apparens et non existens. Sed hoc fit secundum
-quod judicium rationis fallitur. Ergo non est defectus in volun­
tate, nisi prius sit in ratione.
5. Præterea, sicut se habet error ad cognitivam, ita se habet
culpa et peccatum ad appetitivam. Sed, ut in IV Melaph.,
text. com. 24, dicitur, falsitas est propria phantasiæ, quæ est
cognitio sensitiva, Ergo et peccatum est proprium appetitui
sensitivo, et non intellectivo, quod est voluntas.
Sed contra, Augustinus1 dicit in lib. I Retract., c. ix, coi. 596,
§ 4, t. I, quod voluntas est qua peccatur et recte vivitur.
Sed quocumque peccatur, in eo est deformitas peccati. Ergo
in voluntate peccati deformitas potest esse.
Præterea, omne quod est ex nihilo, ut Damascenus dicit
in lib. I De fide orthod., c. m, coi. 867, t. I, vertibile est in nihil,
vel quantum ad esse, vel quantum ad electionem. Sed voluntas
creata est ex nihilo. Ergo cum non sit vertibilis in nihil quantum
ad esse, quia est pars imaginis, oportet quod sit vertibilis in
nihil quantum ad electionem, et hoc non fit nisi per peccatum ;
ergo peccatum in voluntate esse potést.
Solutio. — Respondeo dicendum, quod nihil imputatur
alicui in peccatum et culpam nisi illud cujus causa ipse est :
quia non laudamur neque vituperamur nisi ex actibus nostris.
Ea vero quorum causa non sumus, per actum nostrum non
sunt. Unde cum voluntas dupliciter dicatur, scilicet voluntas
potentia1
2 et voluntas actus, voluntas potentia, cum a nobis
non sit, sed a Deo, in nobis non potest esse peccatum, sed actus
ejus, qui a nobis est. Sed sciendum quod aliquis actus est ab
aliquo dupliciter. Uno modo tam secundum substantiam actus
quam secundum determinationem agentis ad actum, et hoc
proprie in potestate agentis esse dicitur, ut est in voluntate ;
ipsa enim potentia voluntatis, quantum in se est, indifferens
est ad plura ; sed quod determinate exeat in hunc actum vel in
illum non est at> alio determinante, sed ab ipsa voluntate. Sed
in naturalibus actus progreditur ab agente, sed tamen deter­
1. Nicolai et cum illo Parm. : « lib. V De civit. Dei, cap. x. »
2. Parm. : « potentiæ. »

minatio ad hunc actum non est ab agente, sed ab eo qui agenti
talem naturam dedit, per quam ad hunc actum determinatum
est. Et ideo propriissime actus voluntatis a voluntate esse
dicitur ; unde si aliquis defectus sit in actu ejus, ipsi voluntati
in culpam et peccatum imputatur. Omnem autem voluntatem
creatam possibile est in suo actu deficere, quantum ex natura
sua est, eo quod ex nihilo est, et in defectum pervertibilis :
et ita relinquitur quod in voluntate potest esse peccatum,
quantum ad effectum ejus.
Ad primum ergo dicendum, quod voluntas1 actus non est
pars imaginis, qua; est imago similitudinis, in distinctione
potentiarum considerata : quia nullius voluntatis actus semper
manet, cum tamen imago semper permaneat. Sed quod imago
in potentiis secundum quædam objecta pra;cipue assignatur,
non est ex eo quod actu in illa feratur, nisi forte sub quadam
confusione, ut in I lib.1
2 dictum est, quod anima semper intelligit se, non discernendo vel cogitando aliquid de se, sed inquan­
tum præsens est sibi, sed ex eo quod in illa objecta ferri potest..
Sed verum est quod imago recreationis, qua; non semper manet,
potest quantum ad actus et habitus considerari.
Ad secundum dicendum, quod influentia primi principii
ad substantias, quibus immediate influit, est per operationem
ipsius principii primi ; et quia illa operatio defectum habere
non potest, indeficienter esse ab eo recipiunt. Sed ordo volun­
tatis ad finem ultimum non est per operationem finis ultimi
in voluntate, sed per operationem voluntatis in finem tendentis ;
et quia voluntas defectibilis est, ideo ab isto ordine deficere
potest per defectum suæ operationis, et non per defectum finis.
Ad tertium dicendum, quod quia voluntas liberrima est,
ideo hoc consequitur eam ut in servitutem cogi non possit ;
non tamen ab ea excluditur quin seipsam servituti subjicere
possit : quod fit quando voluntas in actum peccati libere con­
sentit.
Ad quartum dicendum, quod ille error qui est in ratione,
secundum quod æstimat bonum quod non est bonum, est
secundum ignorantiam electionis, ut in III Ethicor., cap. mi,
dicitur ; et hæc ignorantia, non causât involuntarium, quia vo­
luntas hujusmodi ignorantia; quodammodo causa est, dum pas­
siones non cohibet, quæ rationem in æslimando absorbent,
quarum cohibitio in potestate voluntatis est : et ideo peccatum
recte voluntati imputatur.
1. Parm. : « voluntatis. »
2. Dist. in, q. i.

Ad quini,um dicendum, quod error vel falsitas dicitur pro­
pria phantasiæ, non quia in intellectu esse non possit, sed quia
ex errore phantasiæ et imaginationis interdum causatur ;
similiter etiam inordinatio appetitus sensibilis, peccati quod est
in voluntate, quodammodo causa est, non quidem cogens,
sed inducens ; unde philosophi partem inferiorem, in qua sunt
animæ passiones, partem vitiosam nominaverunt, ut dicit
Augustinus in lib. XIV De civit. Dei, c. xix, coi. 427, t. VII.
ARTICULUS II
/

?.'■

Utrum in actu intellectus et aliarum potentiarum
a voluntate possit esse peccatum1

Ad secundum sic proceditur. 1. Videtur quod in actibus
aliarum potentiarum possit esse peccatum, et præcipue in
actu intellectus. Cogitatio enim actus intellectus est. Sed
contingit cogitando peccare. Ergo in actu intellectus peccatum contingit esse.
2. Præterea, peccatum est operatio quædam, contraria
operationi illi quæ homini, secundum quod homo est, debetur :
quia talis operatio est recta operatio, cui peccatum contrariatur. Sed operatio intellectus est hominis secundum quod est
homo ; ex hoc enim homo dicitur homo, quod est intellectum
habens et rationem. Ergo in operatione intellectus contingit
esse peccatum.
3. Præterea, contraria nata sunt fieri circa idem. Sed pec­
catum virtuti opponitur. Cum ergo quædam virtus sit in intel­
lectu, scilicet intellectualis, ut patet ex VI Ethic., cap. in,
videtur quod peccatum in intellectu esse possit.
4. Præterea, infidelitas peccatum quoddam est. Sed infide­
litas est in intellectu, secundum quod doctrinæ fidei dissentit.
Ergo in intellectu potest esse peccatum.
5. Præterea, nihil prohibetur nisi peccatum. Sed quædam
scientia1 sunt prohibitæ, ut necromantia et hujusmodi. Cum
igitur scientia sit in intellectu, videtur quod in intellectu possit
esse peccatum.
Sed contra, illud quod excusat peccatum non est peccatum.
Sed defectus qui est in intellectu, ut ignorantia, peccatum
excusat. Ergo in intellectu non contingit esse peccatum.
Præterea, illud quod non est in potestate nostra non est
1. I II Summæ iheol.,c\. lxxiv, art. 2.

peccatum. Sed intelligere quodlibet, non est in potestate nostra..
Ergo si intelligendo deficimus, non peccamus.
Solutio. — Respondeo dicendum, quod cum in peccato
sit ratio mali, et præter hoc ratio culpæ, utrumque diversimode
invenitur in actu intellectus et in actu voluntatis : quia in
actu voluntatis est malum ex objecto, non autem in actu
intellectus ; velle enim mala malum est, sed intelligere mala
non est malum : cujus ratio sumi potest ex objecto utriusque.
Objectum enim voluntatis est bonum, sed objectum intellectus
est verum ; bonum autem et malum, ut in VI Metaph., text. 8,
dicitur, sunt in rebus ; sed verum et falsum sunt in anima ;
et ideo voluntas per actum suum tendit in objectum suum
secundum quod se habet in re, et ideo ex bonitate et malitia
rei volitæ actus voluntatis est bonus et malus ; sed intellectus
per actum suum tendit in rem secundum quod est in anima
ratio autem et malorum et bonorum in anima bonum est ;
et ideo cognoscere malum et bonum in se bonum est ; unde
Boetius dicit quod notitia mali bono deesse non potest. Sed
malum accidit in actu intellectus ex indebita proportione
intellectus ad rem, ex eo scilicet quod apprehendit rem aliter
esse quam sit. Intelligere enim rem falso est malum in actu
intellectus, sicut verum est bonum ejus, ut dicitur in VI Ethic.,
cap. in. Actus igitur intellectus sic malus non habet etiam
eodem modo rationem culpæ sicut actus voluntatis, qui inve­
nitur suo modo malus : quia ratio culpæ primo in actu volun­
tatis invenitur ; in actibus autem intellectus et aliarum poten­
tiarum non nisi secundum quod sunt imperati a voluntate.
Ratio enim culpæ in actu deformi est ex hoc quod procedit
ab eo qui habet dominium sui actus. Hoc autem est in homine
secundum illam potentiam quæ ad plura se habet, nec ad
aliquod eorum determinatur nisi ex seipsa : quod tantum
voluntati convenit ; potentiæ enim organis affixæ coguntur
ad aliquem actum per immutationem organorum, sine quibus
in actum exire non possunt ; intellectus autem, quamvis sit
potentia non affixa organo, tamen cogitur ad aliquid ex ratione
vel argumento, sive deficit ab aliquo in quod non potest ex
defectu demonstrationis vel intellectualis luminis ; voluntas
autem potest de se in quodlibet quod apprehensum fuerit,
nec ab eo per aliquam rationem violenter prohiberi potest.
Quia cum intellectus feratur in rem secundum quod res est in
anima, prout habet rationem veri, indiget intellectus ad intel­
ligendum rem aliquo medio lumine vel demonstratione, per
quod rem deducat in hoc quod ad intelligendum sibi sit proportionata ; unde etiam per rationem potest, necessario avelli,.

ne alicui rei consentiat ; sed voluntas, ut dictum est , fertur
in suum objectum, secundum quod est in re ; et ideo non oportet
ut aliquam operationem habeat in rem ad hoc quod fiat sibi
proportionata, vel expoliando eam a materia, vel aliquid
'hujusmodi, sicut intellectus facit ; sed directe in rem apprehen­
sam, secundum quod est, fertur ; et ideo non potest deficere quin
feratur in quodcumque voluerit, neque aliquo prohibente,
neque per aliquem ejus defectum.
Ad primum ergo dicendum, quod peccatum in cogitationibus
potest esse dupliciter : vel inquantum cogitationes sunt, et
sic non est in eis nisi peccatum vanitatis, secundum quod intel­
lectus deberet occupari utilioribus cogitationibus, et occupatur
inutilibus : nec hoc in culpam imputatur, nisi secundum quod
actus intellectus natus est a voluntate imperari ; vel inquantum
cogitationes propter delectationem rei cogitatæ quæruntur.
et sic potius est peccatum in delectatione rei cogitatæ secundum
memoriam vel speciem rei cogitatæ1, quam in ipsa cogitatione.
Illa autem' delectatio non est in intellectu, sed in concupisci­
bili et irascibili, cujus est actus cogitatus ; unde tale peccatum
reducitur ad idem genus, ut fornicationis et homicidii, in quo
est ipse actus peccati exterius perpetratus.
Ad secundum dicendum, quod illa perfecta operatio intellec­
tus quæ est hominis secundum quod est homo, non habet
rationem meriti nisi secundum quod est a voluntate imperata :
sicut cum quis in contemplatione divinorum meretur ; et simi­
liter e contrario non est culpa in actu intellectus errantis et
varia cogitantis, nisi secundum quod actus ejus est a volun­
tate imperatus.
Ad tertium dicendum, quod peccatum de quo nunc loquimur,
quod rationem demeriti habet, non opponitur virtuti quolibet
modo acceptae, sed virtuti secundum quod est principium
actus meritorii et remunerabilis. Quamvis autem perfectio
intellectus, ut scientia et sapientia, possit habere rationem
virtutis ex hoc solo quod perfectio intellectus est opus ejus
bonum reddens, secundum quod facit recte intelligere, non
tamen habet quod actus ejus sit remunerabilis et meritorius,
nisi secundum quod est imperatus a voluntate.
Ad quartum dicendum, quod infidelitas non est peccatum
in intellectu existens, nisi secundum quod actus intellectusest imperatus a voluntate ; sic enim et fides in eo est : quia,
secundum Augustinum, Traci. XXVI in Joan., § 2, col. 1607..
t. Ill, « credere non potest homo nisi volens. » Similiter etiam
1. Parm. : « memoriam et speciem, quam. »

nisi homo voluntarie omittat quod facere deberet, in infideli­
tatem non incideret : quia si quod in se est faceret, Deus
revelaret sibi quid1 credere deberet.
Ad quintum dicendum, quod artes illæ non sunt prohibitæ
secundum quod tantum in cognitione1
2 stant, sed per accidens,
inquantum sunt occasio peccandi, secundum quod notitia
artis disponit et inclinat ad usum artis, qui sine peccato esse
non potest ; etsi etiam ipsa speculatio artis peccatum dicatur,
hoc non erit nisi ex parte speculantis, qui scilicet3 aliis inten­
dere tenetur, si tamen per hujusmodi considerationem ab aliis4
retrahatur.

QUÆSTIO II
Deinde quæritur quomodo homo naturaliter bonum velit ;
■ et circa hoc quæruntur duo : 1° utrum homo velit bonum
naturaliter ; 2° utrum idem motus sit quo homo vult bonum
nat uraliter, et quo vult malum.

ARTICULUS PRIMUS
Utrum homo naturaliter velit bonum
Ad primum sic proceditur. 1. Videtur quod homo natu­
raliter bonum non velit. Illud enim quod naturale est,
idem est apud omnes. Sed non omnes homines bonum volunt.
Ergo bonum velle non est eis naturale.
2. Præterea, ad illud quod est naturale non assuescimus,
•ut in II Eihicor., cap. i, dicitur. Sed homo per assuetudinem
■ efficitur habilior ad bona volendum. Ergo bonum velle
non est homini naturale.
3. Præterea, illud quod est secundum naturam semper
■est in suo actu ; et si deficit, non deficit nisi in minori parte,
propter aliquod accidentale impedimentum. Sed homo
frequenter deficit a bona5 volendo. Ergo non est sibi naturale.
4. Præterea, secundum naturalia neque meremur neque
xlerneremur. Sed ex hoc quod aliquis bona vult, meretur.
Ergo bona velle non est naturale.
1.
2.
3.
'i.
ύ.

Parm.
Parm.
Parm.
Parm.
Parm.

: « quod. »
: « cogitatione. »
omittit : « scilicet. »
: « illis. »
: « bono. »

5. Præterea, illud quod est naturale non tollitur per pecca­
tum : quia data naturalia etiam in dæmonibus integra, manent,
ut Dionysius dicit, cap. iv De div. nom., § 23, col. 72G. t. !..
Sed per peccatum alienatur homo a voluntate bonorum.
Ergo velle bonum non est naturale.
Sed contra, Matth., iv, dicitur in Glossa ord.1, v. 23, coi..
88, t. II, quod virtutes sunt homini naturales ; et hoc etiam
dicit Philosophus in VI Ethic., cap. xn. Sed secundum1
2
virtutes aliquis inclinatur ad bonum volendum. Ergo bonum
velle est homini naturale.
Præterea, sicut pars intellectiva perficitur in veri cognitione
ita pars affectiva perficitur in voluntate boni. Sed cognoscere
verum est naturaliter desideratum ab omnibus : quia omnes
homines natura scire desiderant, ut Philosophus dicit in
prooemio Metaph. Ergo velle bonum est homini naturale3.
Solutio. — Respondeo dicendum, quod illud dicitur
esse naturale alicui rei quod convenit sibi secundum condi­
tionem suæ formæ, per quam in tali natura constituitur,
sicut ignis naturaliter tendit sursum. Forma autem per
quam homo est homo, est ipsa ratio et intellectus. Unde
in illud quod est conveniens sibi secundum rationem et
intellectum, naturaliter tendit. Bonum autem cujuslibet
virtutis est conveniens homini secundum rationem : quia
talis bonitas est ex quadam commensuratione actus ad
circumstantias et finem, quam ratio facit. Unde quædam
inclinationes virtutum sive aptitudines præexistunt natu­
raliter in ipsa natura rationali, quæ virtutes naturales
dicuntur, et etiam per exercitium et deliberationem com­
plentur, ut in VI Ethicorum, cap. ix, dicitur : ideo homo
naturaliter in bonum tendit. Sed motus naturalis a forma
progreditur secundum conditionem formæ. Voluntas autem
et ratio, talis conditionis est, ut non sint determinata ad
unum, quin in aliud flecti possint ; et ideo, quamvis velle
bonum homini sit naturale, nihilominus tamen potest malum
velle, non inquantum est malum, sed inquantum existimatur
bonum.
Ad primum ergo dicendum, quod ista naturalis inclinatio
in bonum invenitur in hominibus omnibus, sed quia, ut
dictum est, voluntas non est necessario determinata ad unum,
non oportet quod omnes actu bonum velint.
1. « Docens naturales justitias, castitatem », etc. Ex opere imper­
fecto in Matth., inter Opera S. Joan. Chrysostomi edito, desumitur.
2. AI. : « et hoc dicit Philosophus in VI Ethic., quod secundum ». etc.
3. AI. deest « naturale ».

Ad secundum dicendum, quod inclinatio voluntatis ad
bonum, quæ est in natura humana, non est per assuetudinem :
sed habitus quo perficitur ista habilitas est vel per consuetu­
dinem vel per infusionem.
Ad tertium dicendum, quod in illis quæ sunt determinata
ad unum, semper sequitur actus naturalis, nisi impediatur :
et impedimentum contingit in minori parte ; sed voluntas
non est natura quædam determinata ad unum, et præterea
habet impedimentum semper sibi conjunctum, scilicet
carnem repugnantem ; unde Apostolus Rom., vu, 23 :
*
Invenio
aliam legem in membris meis repugnantem legi
mentis meæ. Et ideo homo a voluntate boni simpliciter
abducitur in id quod est apparens bonum
Ad quartum dicendum, quod actus naturalis, in his quæ
sunt determinata ad unum, non potest esse meritorius :
quia tales actus voluntati non subjacent, ut patet in actibus
nutritivæ partis ; sed actus illi qui imperio voluntatis sub­
jacent, meritorii sunt, etiamsi homo naturaliter ipsos velit.
Ad quintum dicendum, quod inclinatio illa naturalis
nunquam per peccatum tollitur, quamvis habilitas, ut
■dictum est, semper per peccatum minuatur.

ARTICULUS II
Utrum voluntas qua homo naturaliter vult bonum
et qua vult malum sit eadem
Ad secundum sic proceditur. 1. Addetur quod eadem
voluntas sit qua homo naturaliter vult bonum et qua vult
malum. Potentia enim rationalis se habet ad opposita. Sed
voluntas quædam est rationalis potentia. Ergo se habet
ad opposita ; ergo eadem est boni et mali.
2. Præterea, eadem est voluntas ut natura considerata
et voluntas deliberata. Sed voluntate ut natura considerata
homo vult naturaliter bona, voluntate autem deliberata
homo vult malum. Ergo eadem voluntate homo vult natu­
raliter bonum et malum.
3. Præterea, liberum arbitrium est quo eligitur bonum el
malum, ut supra dictum est. Sed liberum arbitrium est
voluntas, ut ex prius determinatis patet. Ergo eadem voluntas
•est quæ in bonum naturaliter tendit et qua' malum vult.
4. Præterea, sicut se habent verum et falsum ad cogniV ideo.

tionem, ita bonum et malum ad effectionem. Sed eadem
potentia, videlicet ratio, quæ est veri, est etiam falsi. Ergo
■eadem voluntas quæ est boni naturaliter etiam est mali.
5. Præterea, pqtentia determinata ad unum non potest
esse prncipium actus meritorii. Sed si voluntas alia est
quæ fertur in bonum et quæ in malum, una earum erit
■determinata ad bonum et alia ad malum, vel saltem altera
determinata erit. Ergo neutra earum poterit esse principium
meriti vel demeriti.
Sed contra, idem non pugnat contra seipsum. Sed voluntas
qua homo naturaliter bonum vult, impugnatur per illam
■qua homo malum vult. Ergo non est una voluntas utraque.
Præterea, idem naturaliter non tendit in duo contraria.
‘Sed bonum et malum sunt contraria. Ergo non est eadem
voluntas quæ in bonum et malum tendit. .
Solutio. — Respondeo dicendum, quod illud quo ali­
quis bonum et malum vult, potest tripliciter dici. Uno
modo illud principium quod est inclinans ad bonum vel
malum ; et hoc modo non est idem quo aliquis vult bonum
•et malum : quia ipsa voluntas sensualitatis inclinat natu­
raliter in delectabile carnis, quod est sibi conveniens, et
hominis est malum inquantum est homo ; voluntas autem
rationalis, prout est natura hominis, sive prout consequitur
naturalem apprehensionem universalium principiorum juris,
est quæ in bonum inclinat. Secundo modo potest dici quo
aliquis1 vult bonum vel malum, illud quo quis eligit bonum
vel malum, sequendo hanc vel illam inclinationem ; et sic
est eadem voluntas qua aliquis vul^2 bonum et malum3.
Tertio modo potest dici actus voluntatis, et sic non est
dubium alium esse actum voluntatis quo voluntas4 vult
bonum, et quo vult malum in actu5.
Ad primum ergo dicendum, quod quamvis potentia
rationalis sit ad opposita, non tamen ad utrumque opposi­
torum æqualiter ordinatur ; sed ad unum naturaliter, et
ad alterum, secundum quod a perfectione propriæ naturæ
deficit ; et ideo alia est voluntas quæ naturaliter tendit in
bonum, scilicet voluntas rationis, et alia quæ naturaliter
tendit in malum hominis secundum quod ést homo, scilicet
1. Parm.
2. Parm.
3. Parm.
actu. »
4. Parm.
5. Parm.

addit : « principium. »
omittit : « qua aliquis vult bonum et malum. »
addit : « quo voluntas vult bonum, et quo vult malum in
: « quis. »
omittit : « in actu. »

voluntas sensualitatis, et præcipue secundum quod est per
fomitem corrupta.
Ad secundum dicendum, quod voluntas ut deliberata
et ut natura non differunt, secundum essentiam potentiæ :
quia naturale et deliberatorium non sunt differentiæ volun­
tatis secundum se, sed secundum quod sequitur judicium
rationis : quia in ratione est aliquid naturaliter cognitum
quasi principium indemonstrabile in operabilibus, quod se
habet per modum finis, quia in operabilibus finis habet
locum principii, ut in VI Ethicorum, cap. π, dicitur. Unde
illud quod finis est hominis est naturaliter in ratione cogni­
tum esse bonum et appetendum, et voluntas consequens
istam cognitionem dicitur voluntas ut natura. Aliquid vero
est cognitum in ratione per inquisitionem ita in operativis
sicut in speculativis ; et utrobique, scilicet tam in specula­
tivis quam in operativis, contingit inquirentem rationem
errare ; unde voluntas quæ talem cognitionem rationis
sequitur, deliberata dicitur, et in bonum et malum tendere
potest, sed non ab eodem inclinante, ut dictum est.
Ad tertium dicendum, quod liberum arbitrium nominat
potentiam eligentem bonum vel malum, et non illud quod
ad utrumque inclinat.
Ad quartum dicendum, quod quamvis eadem ratio pos­
sit esse veri et falsi, non tamen ex eodem habet quod sit
utriusque ; sed ex virtute primorum principiorum, quæ
sunt naturaliter cognita, habet ut veritatem cognoscat ;
ex phantasia vero habet ut falsum judicet. Similiter in elec­
tione voluntatis est rectitudo ex naturali inclinatione, cum
auxilio gratiæ ; sed est in ea peccatum ex corruptione infe­
riorum virium, quæ in peccatum inclinant.
Ad quintum dicendum, quod voluntas est secundum hoc
determinata et in unum naturaliter tendens, ita quod in
alterum naturaliter non tendit ; non tamen in illud in quod
naturaliter tendit de necessitate, sed voluntarie tendit ;
unde et potest illud non eligere. Similiter potest etiam non
eligere illud peccatum in quod sensualitas corrupta inclinat :
quia inclinatio naturalis, ut dictum est, est secundum exi­
gentiam naturæ in qua invenitur talis inclinatio1.

1. Parm. : « inclinantis. »

*

QUÆSTIO III
Deinde quæritur de superiori scintilla rationis ; et circa
hoc quaeruntur tria : 1° utrum superior scintilla rationis possit
extingui ; 2° supposito quod non extinguatur, utrum con­
scientia possit errare ; 3° utrum conscientia errans liget.

ARTICULUS PRIMUS
Utrum superior scintilla rationis possit extingui
Ad primum sic proceditur. 1. Videtur quod superior scin­
tilla rationis possit extingui. Error enim rationis extinctio
ejus dicitur, quia tenebræ comparatur. Sed hanc scintillam
rationis contingit ' errare, ut patet in Glossa Hieronymi,
Ezech., i, coi. 22, t. V, ubi, praeter verba quæ in Littera
inducuntur, paulo post subdit : Hanc autem conscientiam
sæpe præcipitari videmus. Ergo superior scintilla rationis
potest extingui.
2. Præterea, superior scintilla rationis videtur esse supe­
rior rationis pars. Sed ratio superior potest peccare, etiam
mortaliter, ut supra dictum est. Ergo scintilla ista potest
•extingui.
3. Præterea, proprietas hujusmodi scintillae est quamdiu
manet, ut malo remurmuret. Sed in hæreticis nihil est quod
remurmuret in his peccatis quæ secundum sectam suam
faciunt : quia etiam in occisione justorum arbitrantur obse­
quium se præstare Deo, ut dicitur Joan., xvi, 2. Ergo scintilla
rationis est in eis extincta.
4. Præterea, Philosophus dicit in VII Ethic., cap. vin,
quod mali, scilicet qui habitum vitii jam acquisiverunt,
ignorantiam finis habent. Sed non potest fleri murmur
quantum ad actum, nisi secundum quod cognoscitur devia­
tio a fine. Ergo videtur quod in illis quorum potentiæ per
hujusmodi habitus corruptae sunt, hujusmodi murmur
cesset, et ita scintilla rationis in eis extinguatur.
5. Præterea, idem est quod remurmurat malo et quod
inclinat ad bonum. Sed in damnatis non est aliquid incitans
eos ad bonum. Ergo nec in eis est aliquid remurmurans
malo ; et ideo scintilla rationis in eis extinguitur.
Sed contra, scintilla rationis extingui non potest, lumine
intellectus remanente. Sed lumen intellectus nunquam
per peccatum tollitur, quia lumen illud ad imaginem pertinet,

ut patet ex eo quod dicitur in ps. iv, 6 :: Signatum est super
nos lumen vultus tui, Domine; ubi Glossa ord., coi. 840. t. I,
exponit de consignatione imaginis. Ergo scintilla rationis
per peccatum non extinguitur.
Præterea, illud quod est naturale per peccatum non tollitur.
Sed inclinatio ad bonum est homini naturalis, ut dictum est,
quæ est secundum rationis scintillam.. Ergo scintilla rationis
per peccatum non extinguitur.
Solutio. — Respondeo dicendum, quod, secundum Diony­
sium, in vu cap. De divin, nom., § 3, eoi. 871, t. I, divina
sapientia conjungit prima secundorum ultimis primorum :
quia, ut in lib. De causis, prop. 30, ostenditur, in ordine
creatorum oportet quod consequens præcedenti similetur,,
nec hoc potest esse nisi secundum quod aliquid participat
de perfectione ejus ; quod quidem inferiori modo est in secundo
ordine creaturarum quam in primo ; unde hoc quod inferior
creatura de similitudine superioris participat, est supremum
in inferiori et ultimum in superiori, quia est deficientius·
receptum quam in superiori sit. Inter creaturas autem talis
est ordo ut primo sit angelus et secundo sit rationalis anima.
Et quia rationalis anima corpori conjuncta est ; ideo cognitio
debita sibi secundum suum proprium ordinem est cognitio
quæ a sensibilibus in intelligibilia procedit, et non pervenit
in cognitionem veritatis nisi inquisitione præcedente : et
ideo cognitio sua rationalis diçitur. Quia vero angelus simpli­
citer incorporeus est, nec corpori unitur, cognitio naturæ
suæ debita est ut simpliciter sine inquisitione veritatem
apprehendat : propter quod intellectualis natura nomi­
natur. Oportet ergo quod in anima rationali, quæ angelo in
ordine creaturarum configuratur, sit aliqua participatio
intellectualis virtutis, secuntum quam aliquam veritatem
sine inquisitione apprehendat, sicut apprehenduntur prima
principia naturaliter cognita tam in speculativis quam
etiam in operativis ; unde et talis virtus intellectus vocatur,,
secundum quod est in speculativis, quæ etiam secundum
quod in operativis est synieresis dicitur ; et hæc virtus
scintilla convenienter dicitur quod sicut scintilla est modi­
cum ex igne evolans, ita hac virtus est quædam modica
participatio intellectualitatis, respectu ejus quod de intellec­
tualitate in angelo est ; et propter hoc etiam superior pars·
rationis scintilla dicitur, quii in natura rationali supremum
est ; unde et Hieronymus dici, ubi supra, quod per aquilam
significatur quæ cætera aninalia in volando transcendit ;
ita et hæc virtus transcendi, rationabilem, quæ per horni-

nem significatur, et concupiscibilem quaî per vitulum, et
irascibilem quæ per leonem. Sicut autem non contingit
in speculativis intellectum errare circa cognitionem primo­
rum, quin semper repugnet ei omni quod contra principia
dicitur, ita etiam non contingit errare in practices in principiis
primis ; et propter hoc dicitur quod hæc superior rationis
scintilla, quæ synderesis est, extingui non potest, sed semper
repugnat omni ei quod contra principia naturaliter sibi
indita est.
Ad primum ergo dicendum, quod sicut non contingit
intellectum errare circa principia secundum se considerata,
contingit tamen errare circa ea, secundum quod sunt
virtute in conclusionibus, per malam ratiocinationem, ita
etiam lumen synderesis in se nunquam extinguitur ; sed
secundum quod deliberando deducitur in conclusionem
operabilis potest esse defectus, secundum quod per impetum
delectationis et passionis cujuscumque, aut etiam falsæ
inductionis errorem, conclusio non recte ex principiis dedu- .
citur ; et ideo non dicit quod synderesis præcipitatur, sed
quod conscientia præcipitatur, quæ est conclusio, ut supra
dictum est ; et est in ea virtus synderesis, sicut virtus princi­
piorum in conclusione.
Ad secundum dicendum, quod synderesis est aliud a
superiori parte rationis, quia est supra totam rationem,
ut Hieronymus dicit in Glossa inducta ; unde non sequitur
quod, si in ratione sit peccatum, in synderesi sit peccatum.
Ad tertium dicendum, quod sicut lumen intellectus natu­
rale non sufficit in cognoscendo ea quæ fidei sunt, ita etiam
non sufficit in remurmurando his quæ contra fidem sunt,
nisi lumine fidei adjuncto ; et ideo synderesis etiam in infi­
delibus manet integra quantum ad lumen naturale ; sed
quia privato1 lumine fidei excæcati sunt, non remurmurat
eorum synderesis his quæ contra fidem sunt. Vel dicendum
quod synderesis semper remurmurat malo in universali ;
sed quod in hæretico non remurmurat huic malo particu­
lari, hoc contingit propter errorem rationis in applicatione
universalis principii ad particulare opus, ut patebit in
sequenti articulo.
Ad quartum dicendum, quod ignorantia malorum qua
finem ignorant, non est ignorantia opposita scientiæ uni­
versali : quia si a malo quaereretur utrum bonum esset for­
nicari, diceret quod non ; sed habet ignorantiam finis ορρο­
ί. Id est « ablato ».

sitam scientiæ de fine, secundum quod immiscet se ad elec­
tionem hujus particularis operis, sicut principium ad con­
clusionem immiscetur : et ita propter inclinationem habitus
contrarii deficit malus de finis judicio. Judicat enim hoc
esse tanquam per se bonum, ut cum muliere delectetur ;
et ideo propter inclinationem habitus et impetum passio­
nis non percipitur mente synderesis murmur, quia anima
est quasi inclinata1 passione. Unde etsi exterius contrarium
proferat, non tamen mens sua interius ita tenet ; sicut
ebrii dicunt verba sapientum exterius, quæ tamen interius
non intelligunt ; et est exemplum Philosophi in VII Ethic.,
cap. v, in hac materia loquentis.
Ad quintum dicendum, quod etiam in damnato manet
naturalis inclinatio qua homo naturaliter vult bonum ; sed
hæc inclinatio non dicit actum aliquem, sed solum ordinem
naturæ ad actum. Hic autem ordo et habilitas nunquam
in actum exit, ut bonum actualiter velit, propter perpetuum
impedimentum obstinationis voluntatem ligantis, sed tamen
naturalis cognitio manet ; et ideo semper manet murmur
rationis contra voluntatem ; voluntas tamen nunquam
rationi obedit.

ARTICULUS II
Utrum conscientia aliquando erret
Ad secundum sic proceditur. I. Addetur quod conscientia
nunquam erret. Ad hoc enim quod aliquod judicium sit
certum, oportet in dictis testium certam veritatem esse.
Sed in divino judicio, quod certissimum est, nunquam a
justitia declinans, conscientia tenet locum testis, ut patet
Rom., ii, 15 : Testimonium reddente conscientia eorum. Ergo
conscientia infallibilem veritatem habet, et ita non errat.
2. Præterea, illud quod est naturale, est idem apud omnes
et semper. Sed, secundum Basilium in principio Prover­
biorum, conscientia est naturale judicatorium. Ergo con­
scientia semper manet in sua rectitudine, et ita non errat.
3. Præterea, illud quod est primum in aliquo ordine,
oportet esse fixum et stans ; omnis enim motus procedit
ab immobili, ut dicit Augustinus. VIII Super Gen., c. xxi,
coi. 388, t. III. Sed lex est dirigens in omnibus actibus huma1. Pram. : « inebriata. »

nis. Ergo lex immobiliter rectitudinem continet. Sed con­
scientia est lex intellectus nostri, ut dicit Damascenus, De
fid. orlh. Ergo conscientia semper recta est, et nunquam errat.
4. Præterea, conscientia scientia quædam est. Sed scien­
tia semper verorum est, ut patet I Poster. Ergo nec conscientia
errare potest.
5. Præterea, ut dicitur λ’ΙΙ Ethic., cap. ii, secundum hoc
scientia in incontinente obtenebratur quod a passionibus
vincitur. Sed conscientiam passiones non vincunt : quia,
quando secundum passiones homo operatur, conscientia
remurmurat. Ergo conscientia a propria rectitudine non
obliquatur, et ita non errat.
Sed contra, Ezech., i, in Glossa, Hieronymus dicit, coi. 22,
t. V : « Conscientiam interdum praecipitari videmus. » Sed
praecipitium ejus est ipsius error. Ergo conscientia quando­
que errat.
Præterea, ad conscientiam pertinere videtur arbitrium
de rebus agendis vel non agendis. Sed in hoc arbitrio ple­
rumque homines decipiuntur, ut patet Joan., xvi, 2 : Venit
hora ut omnis qui interficit vos, arbitretur obsequium se præslare Deo. Ergo, etc.
Solutio. — Respondeo dicendum, quod, sicut ex prædictis patet, prima principia quibus ratio dirigitur in agen­
dis sunt per se nota ; et circa ea non contingit errare, sicut
nec contingit errare ipsum demonstrantem circa principia
prima. Hæc autem principia agendorum naturaliter cognita
ad synderesim pertinent, sicut Deo esse obediendum et
similia. Sicut autem in scientiis demonstrativis ex prin­
cipiis communibus non deducuntur conclusiones, nisi median­
tibus principiis propriis et determinatis ad genus illud, vir­
tutem primorum principiorum continentibus, ita in operabilibus, in quibus ratio deliberans syllogismo quodam uti­
tur ad inveniendum quid bonum sit, ut patet ex III De
anima, text. 57, ex principiis communibus in conclusionem
hujus operis determinati venit mediantibus quibusdam princi­
piis propriis et determinatis. Hæc autem propria principia non
sunt per se nota naturaliter sicut principia communia ; sed
innotescunt vel per inquisitionem rationis, vel per assensum
fidei. Et quia non omnium est fides, ut dicitur II Thessal.,
m, et iterum quia ratio conferens quandoque decipitur,
ideo circa ista principia contingit errare, sicut hæreticus
errat in hoc quod credit omne juramentum esse illicitum.
Et hæc principia determinata pertinent ad rationem supe-

riorein vel inferiorem, veritas autem conclusionis dependet
ex utrisque principiis ; et ideo cum conscientia sit quædam
conclusio sententians quid bonum sit fieri vel dimitti, ut
patet ex his quæ dicta sunt supra, dist. xxv, contingit in
conscientia errorem esse propter hoc quod ratio decipitur
in principiis appropriatis sicut conscientia hæretici decipi­
tur dum credit se non debere jurare etiam pro causa legitima,
quando ab eo expetitur : non quia decipiatur in hoc communi
principio, quod est, nullum illicitum esse faciendum ; sed
quia decipitur in hoc quod credit omne juramentum esse
illiciijim, quod quasi pro principio accipit.
Ad primum ergo dicendum, quod conscientia dicitur
esse testis, inquantum id retinet contra quod voluntas fecit,
quasi voluntatem accusans de eo quod sibi non obedivit ;
et in hoc non errat, quia facere contra conscientiam pecca­
tum est, ut infra dicetur ; sed propter hoc non removetur
quin errare possit in hoc quod de faciendo vel non faciendo
sententiat.
Ad secundum dicendum, quod conscientia dicitur natu­
rale judicatorium non per se, sed inquantum virtus synderesis in ipsa manet, sicut virtus principiorum salvatur in
conclusionibus, et ex part,e illa non errat.
Ad tertium dicendum, quod conscientia non est prima
lex primum dirigens in humanis actibus, sed quasi quædam
applicatio primæ legis, scilicet principiorum communium,
ad actus particulares : propter quod a Damasceno lex dici­
tur ; unde non oportet quod recta sit.
Ad quartum dicendum, quod conscientia non dicitur
scientia simpliciter, sed secundum quid, scilicet secundum
æstimationem illius cujus est conscientia ; dicitur enim
conscientia secundum quod aliquis sibi conscius est. Quam­
vis autem scientia semper sit verorum, non tamen quidquid
aliquis æstimat se scire, verum est ; et ita non oportet quod
semper sit conscientia vera.
Ad quintum dicendum, quod in conclusione particula­
ris agendi dupliciter contingit esse defectum. Uno modo
ex falsitate principiorum ex quibus syllogizatur, et hoc
modo in conclusione tenetur id quod veritati contrarium
est : et hic est error conscientiæ. Alio modo ex impetu pas­
sionum absorbentium et quasi ligantium rationis judicium
in particulari, ut actu non consideret nec hoc nec ejus oppo­
situm, sed voluntas sequatur delectabile quod sensus pro­
ponit ; et hic est error electionis et non conscientiæ.

t

ARTICULUS III
Ulrum conscientia errans obliget1

I

•Λ
J

·"

rx
V

Ad tertium sic proceditur. 1. Videtur quod conscientia
errans non obliget. Quicumque enim non facit hoc ad quod
obligatur peccat. Sed peccatum, ut supra dictum est, est dictum,
vel factum, vel concupitum contra legem Dei1
2. Cum igitur
conscientia3 errans non sit secundum legem Dei, videtur quod
non obliget.
2. Præterea, omne peccatum reducitur ad aliquod genus
peccati : quia nihil est· in genere quod non sit in specie, ut in
II Topic, dicitur. Sed si aliquis habeat conscientiam furandi
ut pascat patrem, hoc furari non reducitur ad aliquod genus
peccati, ut patet in discurrendo per singula. Ergo talis η<·η
peccat ; ergo talis conscientia erronea eum non obligabat.
3. Præterea, præceptum inferioris non potest obligare
contra præceptum superioris, ut infra, dist. lxiv, dicetur, quod
præceptum proconsulis non obligat ad faciendum aliquid
contra præceptum imperatoris. Sed Deus superior est conscien­
tia nostra. Ergo conscientia nostra non potest nos obligare
ad faciendum aliquid contra præceptum Dei ; et sic idem quod
prius.
4. Præterea, Deus est potentioris et majoris auctoritatis
quam conscientia nostra. Sed Deus non potest nos obligare
ad peccatum faciendum suo præcepto. Ergo multo minus
conscientia.
5. Præterea, nullus faciens hoc ad quod obligatur peccat ;
alias esset perplexus : quod est impossibile, quia sic necessario
peccaret. Sed si habeat aliquis erroneam conscientiam quod
debeat fornicari, et fornicetur, non excusatur a peccato ;
alias tyranni, qui sanctos occiderunt, non peccassent, quia
arbitrabantur se obsequium Deo praestare. Ergo conscientia
erronea non obligat.
6. Præterea, dictamen conscientiæ non facit ut id quod est
veniale sit mortale : quia alicui dictat conscientia quod non est
bonum loqui verba otiosa ; nec tamen dicens, mortaliter peccat.
Sed plus distat malum a bono quam veniale a mortali. Ergo
conscientia errans non obligat ad ea quæ sunt secundum se
mala.
1. I II Summæ theolog., quæst. xix, art. 5.
2. Ex lib. XXII Contra Faustum, cap. xxviii, coi. 418, t. VIII.
3. Parm. addit : « et ratio. »

Sed contra super illud Eccle., vu, 23 : Scii enim conscientia
tua, etc., dicit Glossa : « Qua scilicet conscientia judice nocens
non absolvitur. » Sed praeceptum judicis obligat ad aliquid
faciendum. Ergo conscientia obligat.
Præterea, Rom., χιν, 23, dicitur : Omne quod non esi ex fide
peccatum est, id est contra conscientiam ; Glossa : « Etiamsi
bonum est quod fit. » Sed conscientia prohibens bonum est
errans. Ergo conscientia errans obligat.
Præterea, iste habet conscientiam, si non fornicetur, quod
peccat mortaliter. Omne autem peccatum mortale est ex con­
temptu Dei. Sed quicumque facit aliquid intentione contem­
nendi Deum mortaliter peccat. Ergo iste mortaliter peccat,
et ita conscientia errans eum obligabat.
Solutio. — Respondeo dicendum, quod circa hoc sunt
duæ opiniones. Quidam enim distinguunt tria genera operum.
Quædam enim sunt opera per se bona ; et conscientia quæ
ea facienda dictat, non est errans, sed recta ; unde talis con­
scientia simpliciter ligat, nec unquam deponenda est. Quædam
vero sunt de se indifferentia, ut levare festucam vel aliquid
hujusmodi, et si conscientia talia opera dictat esse facienda,
obligat ad faciendum, non simpliciter, sed manente tali con­
scientia ; unde tenetur vel conscientiam deponere, quia erronea
est, vel facere quod conscientia dictat ; aliter enim peccat.
Quædam vero opera sunt de se mala, sicut fornicari, mentiri
et hujusmodi, et ad hæc nullo modo conscientia obligare
potest. Sed verum est quod si aliquis credat se non fornicando
legem Dei contemnere, non propter hoc quod conscientia
eum ad fornicandum ligat, peccat ; sed quia in contemptum
Dei, hoc quod dimittendum est, dimittit. Sed si diligenter
videatur quomodo conscientia ligat, invenitur in omnibus li­
gare, ut alia opinio dicit. Conscientia enim quoddam dictamen rationis est. Voluntas autem non movetur in aliquid
appetendum, nisi præsupposita aliqua apprehensione ; objec­
tum enim voluntatis est bonum vel malum, secundum quod est
imaginatum vel intellectum. Intentionem autem boni et mali
ratio ipsa demonstrat. Unde cum actus voluntatis ex objecto
specificetur, oportet quod, secundum rationis judicium et con­
scientiae, sit1 voluntatis actus, et per modum istum conscientia
ligare dicitur : quia scilicet si aliquis tugiat per voluntatem
quod ratio bonum dictat, est ibi fuga boni, quæ fuga malum est :
quia voluntas fugit illud ac si esset bonum secundum rationem,
propter tristitiam aliquam secundum sensum, et similiter si
1. Parm. : « procedat. »

ratio dictat1 aliquod bonum esse malum, volunlas non potest
in illud tendere, quin mala sit ; tendit enim in illud, ut osten­
sum esi a ratione, et ita ut in malum simpliciter, propter
apparens bonum secundum sensum ; et ideo sive ratio sive
conscientia recte judicet, sive non, voluntas obligatur hocinodo,
quod si judicium vel dictamen rationis, quod est conscientia,
non sequitur actus voluntatis, inordinatus est, et hoc est obli­
gare, scilicet astringere voluntatem, ut non possit sine defor­
mitatis nocumento in aliud tendere, sicut ligatus non potest
ire.
Sciendum tamen quod aliter ligat conscientia errans, aliter
conscientia recta. Conscientia enim recta obligat simpliciter
et per se ; hoc enim quod est per ipsam dictatum est in se bonum
et ex judicio rationis bonum apparet. ; unde si non fiat, malum
est, et si fiat, bonum est. Sed conscientia erronea non obligat
nisi per accidens, et secundum quid ; si enim dictet aliquid esse
faciendum, illud fieri in se consideratum, non est bonum
necessarium ad salutem, sed apprehenditur ut bonum ; et
ideo cum non liget nisi secundum quod est bonum, non obli­
gatur voluntas per se ad hoc, sed per accidens, scilicet ratione
apprehensionis, qua judicatur bonum ; et ideo si fiat aliquid
quod est secundum se malum, quod errans ratio judicat bonum,
peccatum non evitatur1
2 ; si autemnon fiat, peccatum incurritur :
quia unus defectus bonitatis sufficit ad hoc quod aliquid dica­
tur malum, sive desit bonitas quæ est per accidens, secundum
quod res apprehenditur in ratione boni, sive bonitas qua: est
rei per se ; sed si sit altera tantum, scilicet quæ est per acci­
dens, non propter hoc erit actus bonus. Et ista solutio accipitur
ex veibis Philosophi in λΓΙ Ethic., cap. ix, ubi quæritür utrum
dicatur aliquis incontinens ex hoc quod per passionem discedit a
qualicumque ratione, sive recta sive non recta, vel dicatur
incontinens propter hoc quod discedat a ratione recta ; et sol­
vit quod dicitur incontinens per se et simpliciter propter hoc
quod discedit a ratione recta ; sed dicitur per accidens incon­
tinens ex hoc quod discedit etiam a qualicumque ratione, sive
recta sive non recta.
Ad primum ergo dicendum, quod quamvis illud quod ratio
dictat, per se non sit secundum legem Dei, sicut nec per se
bonum ; tamen per accidens est secundum legem Dei, sicut et
bonum, inquantum ratio apprehendit ipsum ut secundum legem
1. Parm. : « diceret. »
2. Parm. : « evitat. »

Dei et bonum ; et ideo sequitur quod conscientia errans per
accidens obliget, et non per se.
Ad secundum dicendum, quod conscientia errans, quæ
dictat aliquid esse faciendum, dictat illud esse faciendum sub
aliqua ratione specialis boni, vel quia pium videtur, vel aliquid
hujusmodi ; unde qui contra hanc conscientiam facit peccat,
et peccatum illud opponitur virtuti sub cujus ratione ratio
oppositum dictabat.
Ad tertium dicendum, quod conscientia obligat non virtute
propria, sed virtute præcepti divini ; non enim conscientia
dictat aliquid esse faciendum hac ratione, quia sibi videtur ;
sed hac ratione, quia a Deo præceptum est ; unde per accidens
ex virtute divini præcepti obligat, inquantum dictat hoc ut
præceptum a Deo : et ideo dictamen conscientiæ plus obligat
quam præceptum prælati sicut et1 præceptum divinum, in
cujus virtute ligat ; sicut patet, si præceptum regis non perve­
niret ad populum nisi mediante aliquo principe, si princeps
diceret : Hoc est præceptum a rege, quamvis non esset verum ;
dictum suum obligaret ut præceptum regis, ita quod contemp­
tores mererentur pœnam.
Ad quartum dicendum, quod ideo Deus non potest nos obli­
gare ad peccatum faciendum, quia non potest errare, ut judicet
hoc esse faciendum quod non est faciendum ; conscient ia
autem errare potest : et ideo non est simile.
Ad quintum dicendum, quod simpliciter nullus perplexus
est, absolute loquendo ; sed quodam posito non est inconveniens,
illo stante, aliquem perplexum fore ; sicut intentione mala
stante, sive fiat actus debitus, qui est in præcepto, sive non
fiat, peccatum incurritur ; similiter etiam, stante erronea
conscientia, quidquid fiat, peccatum non vitatur. Sed potest
homo conscientiam erroneam, sicut et intentionem pravam,
deponere ; et ideo simpliciter non est perplexus.
Ad sextum dicendum, quod conscientia, ut dictum est, obli­
gat virtute præcepti divini, sub cujus ratione apprehendit illud
quod ratio dictat ; et ideo si illud apprehendatur ut directe
cadens sub præcepto, peccat mortaliter, omittendo quod con­
scientia dictat, etiamsi sit veniale et indifferens. Si autem
apprehendatur ut non directe cadens sub piæcepto vel prohi­
bitione, tunc non fit directe contra conscientiam, sed præter
eam ; et ita non peccatur mortaliter, sed venialiter vel etiam
nullo modo ; sicut quando conscientia dictat alicui quod bonum
1. Parm. omittit : « præceptum prælati, sicut et. »

«st facere aliquod opus consilii, si non facit, non peccat : quia
non apprehendit illud ut bonum debitum et necessarium ad
..salutem, et piæcepto subjacens.
EXPOSITIO TEXTUS

« Etsi vitiis et peccatis obnubilentur et corrumpantur1,
bona tamen sunt, » Hæc obnubilatio et corruptio intellectus
non intelligitur quantum ad actum proprium ipsius intellec­
tus secundum se considerati, cum in multis peccatoribus
acutissima ingenia inveniantur ; sed intelligitur secundum
habilitatem ad gratiam et virtutem et ad opus bonum, prout
etiam dicitur quod omnis malus ignorans est. Sunt tamen
quædam peccata quæ etiam intellectus contemplationem
obnubilant, inquantum per ea homo passionibus perturbatur
et distrahitur, et a contemplationis actu impeditur, ut præ­
cipue in peccatis carnalibus patet ; unde etiam Commentator,
in VII Physic., com. 20, et cap. ult., dicit, quod virtutes
morales perficiunt ad scientias, et præcipue virtus castitatis.
« Brevius respondent, dicentes actum voluntatis non esse
de naturalibus, » Hæc responsio utrique opinioni communis
esse potest, præcipue quantum ad actum malum, in quem
voluntas naturaliter non ordinatur.
« Sed voluntas hæc semper caret effectu. » Hoc potest intel­
ligi de effectu ultimo voluntatis, quo scilicet in ultimum finem
ordinatur, scilicet de actu meritorio, et tunc per gratiam intel­
ligitur gratia gratum faciens, sine qua meritum esse non
potest. Si autem intelligitur universaliter effectus bonæ volun­
tatis quantum ad quodcumque bonum, sic per gratiam opor­
tet intelligere gratuitum Dei auxilium, quo omnibus non
tantum gratuita, sed etiam naturalia confert, sine quo nihil
boni in nobis esse potest.
« Alii autem dicunt, unam esse voluntatem. » Ista opinio
videbatur ponere, quod quia voluntas naturaliter vult bonum,
iste motus voluntatis semper maneat, et secundum additio­
nem actus voluntatis deliberative dicitur bonus vel malus
simpliciter. Sed si per motum intelligebant actum quemdam
voluntatis, qui est operatio, sic falsum dicebant : quia volun­
tas non est determinata naturaliter ad unum, ut semper
agat. Si autem per motum intelligebant inclinationem volun­
tatis in bonum, sic verum dicebant : quia illa inclinatio semper
manet eadem, sive quis ex deliberatione bonum sive malum
velit.

1. Supple « intellectus vel ratio », etc., ut in. textu.

DISTINCTIO XL
An ex fine omnes actus pensari debeant, el simpliciter
boni vel mali dicantur

Post hæc adjiciendum videtur de actibus utrum et ipsi ex
fine, sicut voluntas, pensari debeant boni vel mali. Licet enim
secundum quosdam omnes boni sint, inquantum naturaliter
sunt, non tamen absolute omnes dicendi sunt boni, nec omnes
remunerabiles ; sed quidam simpliciter mali dicuntur sicut
et alii boni : nam simpliciter ac vere boni sunt illi actus qui
bonam habent causam et intentionem, id est, qui bonam volun­
tatem comitantur et ad bonum finem tendunt. Mali vero
simpliciter dici debent qui perversam habent causam et inten­
tionem. Unde Ambrosius ait, lib. I De offic., cap. xxx, § 147,
coi. 71, t. III : « Affectus tuus operi tuo nomen imponit; »
et Augustinus, Super psalm, xxxr, § 4, coi. 259, t. IV : « Nemo
computet bona opera sua ante fidem. Ita enim mihi videtur
esse ut magnæ vires et cursus celerrimus præter viam : quia ubi
fides non erat, bonum opus non erat ; bonum enim opus inten­
tio facit, et intentionem fides dirigit. Non valde attendas,,
quid homo faciat, sed quid cum facit attendat1, quo lacertos
optimæ gubernationis dirigat1
2. » His testimonis insinuari
videtur ex affectu et fine opera esse bona vel mala, quibus
consonat quod Dominus in Evangelio, Matth., vn, 18, ait :
Non potest arbor bona fructus malos facere, neque arbor mala
fructus bonos facere. Nomine arboris non humanæ mentis natura,
sed voluntas intelligitur ; quæ si mala fuerit, non bona, sed
mala facit opera ; si vero bona fuerit, bona, non mala facit
opera.

Utrum omnia opera hominis ex affectu et fine sint bona
vel mala

Sed quæritur utrum omnia opera3 hominis ex affectu et
fine sint bona vel mala. Quibusdam ita videtur esse, qui dicunt
omnes actus esse indifferentes, ut nec boni nec mali per se sint,
sed ex intentione bona bonus, et ex mala malus sit omnis
actus ; secundum quos quilibet actus potest esse bonus, si
bona intentione geratur. Aliis vero videtur quod quidam
1. « Aspiciat. » Migne.
2. Sic in August, textu, serie propositionum inversa.
3. AI. : « hujus hominis. »

actus in se mali sunt, ita ut non possint esse nisi peccata, etiamsi
bonam habeant causam : et quidam in se boni, ita ut etsi
malam habeant causam, non tamen boni esse desinant ; quod
testimonio Augustini confirmant, qui dicit bonum aliquando
non bene fieri ; quod enim quis invitus vel necessitate facit,
non bene facit, quia non bona intentione facit, ut ait Augusti­
nus, Super Joannem1 : « Servilis, inquit, timor non est in
charitate ; in quo, quamvis credatur Deo, non tamen in Deum ;
et si flat bonum, non bene tamen ; nemo enim invitus bene
facit, etiamsi bonum est quod facit. » Ecce habes quod aliquis
non bene facit illud quod bonum est. Facit ergo quod bonum
est, intentione non bona. Ideo illi asserunt quædam opera esse
talia quæ sic bona sunt quod mala esse non possint, quocumque
modo fiant ; sicut e converso quæ|dam sic sunt mala ut non
possint esse bona, quacumque ex causa fiant; alia autem esse
opera quæ ex fine vel ex causa bona vel mala sunt, et ad illa
referunt sanctorum testimonia, quibus vel affectu vel intentione
judicium operum pensari dicunt. Tripartitam edunt isti diffe­
rentiam actuum.

Aliter Augustinus sentire videtur, qui dicit opera hominis esse
bona vel mala ex intentione et causa, præter quædam quæ per
se peccata sunt
Sed Augustinus evidentissime docet in lib. Contra menda■cium, cap. vu, coi. 527, t. VI, omnes actus secundum intentio­
nem et causam judicandos bonos vel malos, præter quosdam
qui ita sunt ut nunquam possint esse boni, etiamsi bonam
videantur causam habere : « Interest autem plurimum qua causa,
quo fine, qua intentione quid fiat. Sed ea quæ constat esse pec­
cata, nullo bonæ causæ obtentu, nullo quasi bono fine, nulla
velut bona intentione facienda sunt. Ea quippe opera hominum
si causas habeant bonas vel malas, nunc sunt bona, nunc mala,
quæ non sunt per seipsa peccata : sicut victum præbere pau­
peribus bonum est, si fit causa misericordiæ cum recta fide ;
et concubitus conjugalis, quando fit causa generandi, si ea
fide fiat ut gignantur regenerandi. Hæc rursus mala sunt,
si malas habent causas : velut si jactantiæ causa pascitur
pauper, aut lasciviæ causa cum uxore concumbitur, aut filii
generantur, non ut Deo, sed ut diabolo nutriantur. Cum vero
opera ipsa per se peccata sunt, ut furta, stupra, blasphemiæ,
quis dicat causis bonis esse facienda, vel peccata non esse, vel,
quod absurdius est, justa peccata esse ? Quis dicat : Furemur
1. Parm. ; « Super Joannem, tract, xli, coi. 1692, t. III ; De spiritu
et littera, cap. xiv, coi. 215, t. X », in quibus locis non nisi implicite
habetur ; addit lib. Sentent. 'Prosperi, sent, clxxii, coi. 1873, t. X,
ubi tantummodo legitur : « nemo invitus benefacit », etc., quod etiam
habetur I Confess., cap. xn, col. 669, t. I.

1008

COMMENTUM IN LIB. II SENTENTIARUM

divitibus, ut habeamus quod demus pauperibus ? Aut falsa,
testimonia proferamus, non ut inde innocentes lædantur, sed
potius salventur ? Duo enim bona hæc sunt ut inops alatur
et innocens non puniatur ? Aut quis dicat adulterium esse
faciendum, ut per illam cum qua fit homo de morte liberetur ?
Testamenta etiam vera cur non supprimimus et falsa suppo­
nimus, ne hæreditates habeant qui nihil boni agunt, sed hi
potius qui indigentes adjuvant ? Cur non fiant illa mala propter
hæc bona, si propter hæc bona nec illa sunt mala ? Cur non ab
immundis meretricibus, quas distant stupratores, rapiat divi­
tias vir bonus, ut indigentibus eas largiatur ; cum nullum
malum sit malum, si pro bono fiat ? Quis hoc dicat, nisi qui
res humanas moresque conatur et leges subvertere ? Quod
enim facimus non dicatur recte posse fieri, nec impune tantum,
verum etiam gloriose, ut in eo non timeatur supplicium, sed
speretur et præmium ; si semel consenserimus in malis actibus
non quid fiat, sed quare fiat, esse quærendum, ut quæcumque
pro bonis fiunt causis , nec ipsa mala esse judicentur ? At
justitia merito punit eum qui dicit se subtraxisse superflua
diviti ut præbat pauperi ; et falsarium, qui alienum corrumpit
testamentum, ut is esset hæres qui largas faceret eleemosynas,,
non ille qui nullas ; et eum qui se fecisse adulterium ostendit,
ut per illam cum qua fecit hominem de morte liberaret. Sed
dicet aliquis. Ergo æquandus est fur quilibet furi qui voluntate
misericordiæ1 furatur. Quis hoc dixerit ? Sed horum duorum
non ideo quisque est bonus, quia pejor est unus ; pejor est
enim qui concupiscendo quam qui miserando furatur. Sed si
furtum omne peccatum est, ab omni furto abstinendum
est. Quis enim dicet esse peccandum, etiam si aliud sit gravius,
aliud levius peccatum ? Nunc autem quærimus quis actus
peccatum sit1
2 vel non, non quid gravius vel levius3. » Intende,
lector, propositis verbis tota mentis consideratione, quæ non
inutilem habent exercitationem, et dignosces quis actus sit
peccatum, qui scilicet malam habet causam ; nec ille tantum :
quia sunt nonnulli actus qui etsi bonam habeant causam,
tamen peccata sunt, ut supra positum est. Ex quo consequi
videtur quod non semper ex fine judicatur voluntas sive actiomala, sicut in illis quæ per se peccata sunt. Illa enim cum quis
gesserit pro aliqua bona causa, bonum videntur habere finem ;
nec ex fine voluntas est mala, nec ex voluntate actio fit mala,
s«|d ex actione voluntas fit prava. In quibus aliqui ponunt
actum Judæorum, qui, crucifigendo Christum, arbitrabantur
se obsequium præstare Deo : quia bonum fmem dicunt eos
sibi posuisse, scilicet Deo obsequium ; et tamen voluntatem.
1. AI. : « minime. »
2. AI. : « vel si sit, non », etc.
3. Plenius in August, textu.

eorum et actionem perversam fore asserunt. De bonis autem
nulla fit exceptio in praemissis verbis Augustini, quin omnis
voluntas bona ex fine sit bona, et ex fine et voluntate omnis
bona actio bona est, sed non omnis bona voluntas ex fine mala
est, nec omnis mala actio ex fine et voluntate mala est ; et
omnis quæ habet malam causam, mala est ; sed non omnis
quæ bonam habet causam bona est. Ideoque cum ex affectu
dicitur imponi nomen operi, in bonis operibus generaliter
vera est hæc regula, sed in malis excipiuntur illa quæ per se
mala sunt. Omnia igitur hominis opera secundum intentionem
et causam judicantur bona vel mala, exceptis his quæ per se
mala sunt, id est quæ sine prævaricatione fieri nequeunt.
Quidam dicunt hæc prædicta non posse fieri bono fine

I

Quæ tamen quidam contendunt nunquam habere bonam
causam ; qui enim aliena furatur ut pauperibus tribuat, non
pro bono, ut aiunt, furatur; non enim bonum est pauperibus
aliena dare. Qui de rapina sacrificium Deo offert, ut ait aucto­
ritas, Eccli., xxxix, idem facit ac si filium in conspectu patris
victimet, vel offerat Deo sacrificium canis ; abominabilis
nempe Deo est impiorum oblatio. Ita etiam et hominem per
adulterium a morte liberare, malum esse dicunt ; etsi enim
bonum sit hominem a morte liberare, tamen sic hominem
liberare malum esse asserunt. Ideoque Augustinum in superioribus dicunt temperasse sermonem, cauteque locutum, ubi
ait ea quæ constat esse peccata, nullo quasi bono fine, nulla
velut bona intentione facienda. Non enim simpliciter dixit
bono fine et bona intentione, sed addidit quasi et velut, quia
talia non fiunt bono fine et bona intentione, sed intentione
quæ videtur bona, et fine qui putatur bonus, sed non est. Nec
ideo accepit Augustinus ista, ut aiunt, quin causas habeant
malas ; sed quia causas habent quæ videntur bonæ, sunt tamen
malæ.
DIVISIO TEXTUS

In parte præcedenti determinavit de peccato, secundum
quod in actu voluntatis consistit ; in parte ista determinat
de eo, secundum quod consistit in actu exteriori, et dividitur
in partes duas : in prima parte ostendit unde actus exteriores
dicantur boni vel mali ; in secunda movet quasdam quæstiones
circa præderminata, xli dist. : « Cumque intentio, ut supra
dictum est, bonum opus faciat et fides intentionem dirigat,
non immerito quæritur utrum omnis intentio, omneque illo­
rum opus malum sit qui fidem non habent. » Prima dividitur
in duas : in prima ostendit actus exteriores ex voluntate bonos

vel malos esse ; in secunda inquirit utrum hoc1 sit verum
universaliter in omnibus : « Sed quæritur utrum opera omnia
hominis ex affectu et fine sint bona vel mala. » Et dividitur
in duas : in prima ad determinationem quæstionis inducit
duas opiniones ; in secunda inducit tertiam, quæ utrique
quantum ad aliquid contradicit, ibi : « Augustinus eviden­
tissime docet... omnes actus secundum intentionem et causam
judicandos bonos vel malos præter quosdam. » Et dividitur
in duas : in prima confirmat hanc tertiam opinionem per
dicta Augustini ; in secunda ostendit quomodo illi qui alias
opiniones sustinent, auctoritates inductas solvunt, ibi : « Quæ
tamen quidam contendunt nunquam habere bonam causam. »

QUÆSTIO PRIMA
Hic quinque quæiuntur : 1° utrum bonum et malum sint
differentiæ specific® actionis ; 2° si bonitas et malitia exterioris
actus ex voluntate dependent ; 3° si actus exterior addat in
bonitate et malitia supra interiorem actum voluntatis ; 4° si
eadem actio potest esse bona et mala ; 5° si aliqua actio potest
esse hoc modo indifferens ut neque sit bona neque mala.
ARTICULUS PRIMUS

Utrum bonum et malum sint differentiæ essentiales actionis1
2

Circa primum sic proceditur. 1. Videtur quod bonum et
malum non sunt essentiales differentiæ actionis. Nulla enim
essentialis differentia convenit secundum quid alicui, sed per
se. Bonum autem et malum non conveniunt actioni secundum
quod actio, sed secundum objectum et finem. Ergo bonum et
malum non sunt essentiales differentiæ actionis.
2. Præterea, omnis differentia, ut in IV Melaph., text. 4,
dicitur, entis et unius prædicationem recipit. Sed malum, cum
sit privatio, est non ens. Ergo non potest esse essentialis diffe­
rentia actionis.
3. Præterea, essentialis differentia est de essentia ejus
cujus est differentia constitutiva, sicut rationale de essentia
hominis. Si ergo bonum et malum sunt difterentiæ essentiales
actionis, aliqua actio erit de cujus essentia est malum. Sed
nullum malum est a Deo. Ergo erit aliqua actio cujus essentia
non est a Deo, quod supra improbatum est.
1. Parm. omittit : « hoc. »
2. I II Simmæ theolog., q. xxi, art. 1.

4. Præterea, ea quæ differunt per differentias essentiales
non conveniunt in specie. Sed in quibusdam actiones *bona
et malæ sunt eædem specie, sicut concubitus matrimonialis
et fornicarius : cum idem effectus in specie per utramque
actionem1 sequatur, scilicet hominis generatio. Ergo bonum
et malum non sunt differentiæ essentiales actionis.
5. Præterea, sicut bonum et malum invenitur in actionibus
hominis et habitibus, ita etiam invenitur in aliis rebus. Sed in
aliis bonum et malum non sunt essentiales differentiæ. Ergo
nec in hominum actionibus.
Sed contra, illud quod ponitui in definitione alicujus est
essentiale sibi. Sed bonum ponitur in definitione virtutis ab
Augustino dicente quod virtus est bona qualitas mentis, ut
supra, dist. xxvn, dictum est. Ergo malum et bonum sunt
differentiæ essentiales habituum. Sed secundum differentiam
habituum est differentia actionum ex habitus procedentium,
cum similes habitus similes actus reddant, ut in II Ethic.
dicitur. Ergo bonum et malum sunt essentiales differentia?
actionum.
Præterea, omnis differentia faciens secundum speciem differre
est differentia essentialis. Sed bonum et malum distinguunt
species habitus. Ergo sunt differentiæ essentiales habituum ;
et sic idem quod prius.
Solutio. — Respondeo dicendum, quod actiones differunt
specie secundum diversitatem formarum, quæ sunt principia
actionum, quamvis etiam agentia specie non differant : sicut
calefacere et infrigidare differunt specie, sicut calor et frigus.
Forma autem voluntatis est finis et bonum, quod est ejus
objectum et volitum ; et ideo oportet quod in actibus volun­
tatis inveniatur differentia specifica secundum rationem finis,
Et quia actus sunt in genere moris ex hoc quod sunt voluntarii ;
ideo in genere moris est diversitas speciei, secundum diversi­
tatem finis. Et quia malum et bonum sumuntur secundum
ordinem ad finem, ideo oportet quod sint essentiales diiferentiæ in genere moris. Sciendum est autem quod ad aliquod
genus contingit aliqua reduci dupliciter : vel per se, ut ea quæ
per essentiam suam in illo genere sunt, sicut albedo et nigredo
reducuntur ad genus coloris ; vel per accidens ratione alicujus
quod in eis est, sicut res alba et res nigra ad genus coloris.
Et ideo qua
*
per se sunt in genere simpliciter differunt specie
per differentias essentiales geneiis ; quæ vero reducuntur ad
genus per accidens, non differunt per differentias generis
1. Al. : « pro utraque actione. »

simpliciter, sed secundum quid tantum, scilicet secundum
quod ad genus iilud pertinent, ut patet praecipue in artificia­
libus ; formæ enim artificiales accidentales formæ sunt : unde
cultellus et clavis etiam differunt specie secundum quod ad
genus artificiale pertinent, sed quantum ad substantialem
eadem sunt specie, quia substantia utriusque est ex materia
naturali, et non ex forma artificiali, ut in II De anima Commen­
tator dicit. Et quia, ut dictum est, hoc modo aliquid ad genus
moris pertinet quo voluntarium est ; ideo ipsi actus voluntatis
qui per se et immediate ad voluntatem pertinent, per se in
genere moris sunt ; unde simpliciter specie dividuntur interiores
actus voluntatis per bonum et malum, sicut per differentias
essentiales ; actus autem imperati a voluntate, eliciti per alias
potentias, pertinent ad genus moris per accidens, scilicet1
secundum quod sunt a voluntate imperati ; et ideo actus illi
secundum substantiam non distinguuntur secundum speciem
per bonum et malum, sed per accidens, secundum quod ad
genus moris pertinent.
Ad primum ergo dicendum, quod quamvis bonum et malum
non sint differentiæ actionis inquantum est actio, sunt tamen
differentiæ ejus secundum quod est voluntaria : sicut etiam
rationale et irrationale non sunt differentiæ substantiæ ut
substantia est, sed secundum quod consideratur ut animata ;
et ideo nihil prohibet in genere actionum et12 actiones specie
per bonum et malum differre.
Ad secundum dicendum, quod, sicut supra dictum est, malum
prout dicit privationem tantum, non potest dici essentialis dif­
ferentia, sed secundum quod fundatur in aliquo fine indebito
voluntati3, qui tamen finis non omnino bonitate caret ; unde
sic malum est contrarium bono, et non privatio.
Et per hoc patet responsio ad tertium : quia malum pertinet
ad essentiam actionis quantum ad hoc quod est ibi aliquid de
entitate, et non ratione privationis adjunctæ ; quia privatio
non est de essentia alicujus entis in genere collocati, cum nihil
entis sit. non ens.
Ad quartum dicendum, quod concubitus est quidam actus
imperatus a voluntate, mediante alia potentia ; et ideo per
accidens convenit sibi esse in genere moris ; unde potest dupli­
citer considerari : vel secundum genus naturæ, et sic concu­
bitus matrimonialis et fornicarius specie non differunt : unde
1. Parm. omittit : « scilicet. »
2. Parm. : « aliquo genere... easdem.
3. Parm. omittit : « voluntati. »

«t effectum naturalem eumdem specie habent ; vel secundum
quod pertinent ad genus moris, et sic effectus specie differentes
habent, ut mereri vel demereri, vel aliquid hujusmodi, et sic
in specie differunt.
Ad quintum patet responsio per id quod dictum est, quod
finis est forma voluntatis secundum quam operatio humana
dicitur ; et ideo bonum et malum differentiæ essentiales et
specificæ in genere humanorum actuum sunt, sicut et aliæ
actiones differunt secundum diversas formas agentium ; et
ideo non est similis ratio de istis actionibus et aliis ; et propter
hoc dicit Philosophus, in V Melaph., text. 19, quod finis in
agentibus ex proposito est bonum et malum speciali modo.
ARTICULUS II

Utrum actio sit simpliciter judicanda bona vel mala
ex voluntate1
Au secundum sic proceditur. 1. Videtur quod simpliciter
ex voluntate actio judicanda sit bona vel mala. Matth., vu,
18, dicitur : Non potest arbor mala fruclus bonos facere, nec
arbor bona fruclus malos facere. Sed voluntas bona bonæ
arbori comparatur, mala autem malæ. Cum igitur fructus
voluntatis sint exteriores actus, videtur quod ex bonitate et
malitia voluntatis simpliciter exteriores actus dicendi sint boni
vel mali.
2. Præterea, ut dictum est, actus exteriores non reducuntur
ad genus moris, nisi secundum quod sunt imperati a voluntate.
Sed non participant bonitatem vel malitiam moralem nisi
secundum quod ad genus moris pertinent. Ergo videtur quod
secundum bonitatem vel malitiam voluntatis sint dicendi
boni vel mali. Quod etiam Ambrosius significare videt ur dicens,
lib. I Offic., cap. xxx, § 147, coi. 71, t. III : « Affectus tuus
nomen operi tuo imponit. »
3. Præterea, ut in HI Melaphys., text. com. 3, Philosophus
dicit, ratio boni a fine sumitur. Sed actus voluntatis habet ordi­
nem ad finem mediante voluntate, cujus objectum est finis.
Ergo secundum bonitatem vel malitiam voluntatis, dicendus
est actus exterior malus vel bonus.
4. Præterea, malum non est potentius quam bonum. Sed si
sit mala voluntas, necessario sequitur quod actus exterior sit
1. I II Summæ theol., q. xx, art. 2.

malus. Ergo et si sit, bona voluntas, sequitur quod actus exte­
rior sit bonus.
5. Præterea, Augustinus supra dixit1 quod voluntas est qua
peccatur et recte vivitur. Sed voluntas, secundum quod ea
peccatur, est mala, et secundum quod ea recte vivitur, est bona.
Ergo peccatum, et etiam bona operatio, quæ est recte vivere,
judicari debent secundum bonitatem vel malitiam voluntatis.
Sed contra. Philosophus, in II Elhicor., cap; 7, dicit quod
quædam sunt quæ bene fieri non possunt : quia, cum sint
extrema, in eis non est medium accipere. Contingit autem in
talia opera ingredi propter voluntatem alicujus finis boni.
Ergo non est judicandus actus exterior bonus propter volun­
tatis bonitatem.
Præterea, supra dictum est quod si fiat contra conscientiam
errantem quæ judicat esse faciendum quod malum est, pecca­
tur, et similiter si secundum eam fiat. Sed ille qui vult aliquid
facere propter hoc quod conscientia sua sibi dictat, bonam
voluntatem habere videtur. Ergo bona voluntas non sufficit
ad hoc quod actus exterior bonus dicatur.
Solutio. — Respondeo dicendum, quod voluntas dupliciter
potest considerari : vel secundum quod est intendens, prout in
ultimum fmem fertur; vel secundum quod est eligens, prout
fertur in objectum proximum, quod in finem ultimum ordina­
tur. Si consideretur primo modo, sic malitia voluntatis sufficit
ad hoc quod actus malus esse dicatur : quia quod malo line
agitur malum est. Non autem bonitas voluntatis intendentis
sufficit ad bonitatem' actus : quia actus potest esse de se, qui
malus nullo modo bene fieri potest. Si autem consideretur
voluntas secundum quod est eligens, sic universaliter verum
est quod a bonitate voluntatis dicitur actus bonus, et a malitia
malus. Ad bonitatem enim consilii, quod electionem præcedit,
ut in V Elhic., cap. vm, dicitur, tria exiguntur. Unum scilicet,
quod consilians praestituat sibi debitum finem, quia si aliquis
ad malum finem consequendum multas efficaces vias inveniat,
non dicetur bonus consiliator. Secundo, quod ad finem
bonum consequendum adinveniat bonum opus, per quod
finem consequatur ; unde si quis bonum finem consequi
intendat per malam actionem non est bonus consiliator :
quia, ut ipse dicit, sortitur finem inconvenienti medio, eo quod
illud quod ad finem ordinat, non est proportionatum fini illi,
sicut si aliquis veram conclusionem per medium imipertinens
concluderet. Tertio requiritur ut adinveniat utrumque in
1. Dist. xxvi, ex lib. I Relracl., cap. ix, § 4, coi. 596, I. I.

tempore convenienti, ne sit præceps in festinando vel etiam
inutilis in tardando. Sed hoc ultimum pertinet ad bonitatem
consilii, secundum quod consilium in ratione inquirente et
inveniente est ; alia vero ex parte rei et consiliatoris. Cum
igitur electio sit quasi consilii conclusio, ut in III Ethic., cap. vi,
dicitur, oportet quod ad bonitatem voluntatis eligentis con­
currat bonitas finis, et bonitas ejus quod ad fmem ordinatur ;
et si hoc sit, proculdubio actus exterior bonus erit ; si autem
alterum desit, erit voluntas mala et actus malus.
Ad primum ergo dicendum, quod arbor est ex qua immediate
procedit fructus ; unde arbori comparatur voluntas secundum
quod eligens, quia ex electione immediate sequitur opus.
Ad secundum dicendum, quod secundum voluntatem dicitur
actus exterior bonus vel malus ; sed non secundum voluntatem
intendentem solum, sed secundum voluntatem eligentem.
Ad tertium dicendum, quod ad bonitatem rei non solum
exigitur bonitas finis ultimi quem respicit voluntas intendens,
sed etiam bonitas finis proximi, quem respicit voluntas eligens ;
et ideo non sequitur quod bonitas voluntatis intendentis ad
bonitatem actus sufficiat.
Ad quartum dicendum, quod quia bonum perfectius et poten­
tius est quam malum, ideo ad bonum plura exiguntur quam ad
malum : quia bonum consistit ex una tota el. perfecta causa,
sed malum ex particularibus defectibus, ut Dionysius dicit,
cap. iv De dio. nom., § 30, col. 730, t. I ; et ideo defectus volun­
tatis circa ultimum finem sufficit ad malitiam actionis, non
autem bonitas finis ultimi sufficit ad bonitatem.
Ad quintum dicendum sicut ad secundum.
ARTICULUS III

Utrum actus exterior addat aliquid bonitatis vel malitiæ super
bonitatem vel malitiam voluntatis1.

Ad tertium sic proceditur. 1. Videtur quod actus exterior
nihil de bonitate et malitia addat supra bonitatem vel malitiam
voluntatis. Primo per id quod dicitur super Matth., xn, v,
35, in Glossa : « Quantum intendis, tantum facis. » Si igitur
duo sint, quorum uterque id bonum intendat, et unus exequatur,
et alius non, videtur quod nihil de bonitate per actum exte­
riorem addatur.
1. I II Summæ theol., q. xx, art. 4.

2. Præterea, Bernardus dicit6 quod « bona voluntas suflicitad meritum ; sed bona actio requiritur ad exemplum ; » et
consonat ei quod Philosophus in X Ethic., cap. vin, dicit quod
exteriores actus sunt ad manifestationem virtutis. Sed absoluta
et perfecta ratio bonitatis in actibus humanis est secundum
quod sunt meritorii. Ergo tota bonitas in actu interiori con­
sistit, et ita per actum exteriorem nihil de bonitate vel malitia
additur.
3. Præterea, homo per bonas operationes in beatitudinem
et felicitatem pervenit. Sed beatitudo et felicitas humana fortunæ non subjacet, ut in I Elhic., cap. xiv, probatur. Ergo
nec fortuna de bonitate vel malitia operis aliquid auferre potest.
Sed actus exterior virtutis moralis potest impediri per fortunam,
ut in X Ethic., cap. xn, dicitur, ut patet in paupere, qui non
habet unde actum liberalitatis exerceat, et in infirmo, qui
actum fortitudinis exercere non potest. Ergo actus exterior
nihil addit vel diminuit de bonitate actionis humanæ.
4. Præterea, quanto actio melior est, tanto majus sibi præ­
mium debetur. Sed tota quantitas præmii mensuratur secundum
quantitatem radicis, scilicet habitus actum informantis. Cum
igitur habitus12 primo eliciat operationes intrinsecas, videtur
quod in actibus interioribus tota efficacia menti consistat ;
et ita per exteriores actus nihil de bonitate accrescit.
5., Præterea, si actus exterior addit aliquid bonitatis supra
bonitatem actus interioris, ergo quanto actus exterior major
fuerit, tanto homo magis merebitur. Sed hoc falsum est :
quod patet ex Domini sententia quam de vidua mittente duo
æra in gazophylacium dedit, Luc., vu. Ergo actus exterior
non addit bonitatem supra actum interiorem.
6. Sed contra, si aliquid potest fieri per unum sicut per duo,
superfluum est duo ad illud inducere. Si igitur æqualis bonitas
consistit in actu exteriori et interiori simul, et in actu interiori
tantum, videtur quod actus exterior superflueret ; et ita
non oporteret nos aliquid agere, sed solum velle.
7. Præterea, duplex bonum melius est. Sed actus interior
et exterior uterque bonitatem habet. Ergo uterque melior est
quam alter tantum.
Solutio. — Respondeo dicendum, quod actus exterior et
actus interior voluntatis hoc modo comparantur ad invicem,
quod uterque quodammodo est alteri bonitatis causa ; et uter1. Ex lib. De gratia et lib. arbitrio, versus finem, esse desumptum
Nicolai' notat : vide c. xiv, § 51, coi. 430, t. II.
2. AI. : « actus. »

•que, quantum in se est, quamdam bonitatem habet quam alteri
dat. Actus enim exterior bonitatem habet ex circumstantiarum
-commensuratione, secundum quam proportionatus est ad finem
hominis consequendum. Et quia actus exterior comparatur
ad voluntatem sicut objectum, inde est quod hanc bonitatem
voluntatis actus interior ab exteriori habet, non quidem ex eo
secundum quod est exercitus, sed secundum quod est intentus
et volitus : quia, secundum quod est exercitus, sequitur actum
voluntatis. Sed quædam ratio bonitatis consistit in actu inte­
rioris voluntatis secundum se, secundum quod voluntas est
domina suorum actuum, secundum quam bonitatem actus habet
rationem meriti vel laudabilis : et hæc bonitas ex actu interiori
in exteriorem procedit. Loquendo igitur de illa bonitate quam
voluntas actui exteriori præbet, actus exterior nihil bonitatis
addit, dummodo voluntas æqualiter intensa sit. Hoc pro tanto
dico, quia quidam actus sunt delectabiles, in quibus voluntas
non potest esse ita intensa ante actum sicut est in actu, ut
patet in actu fornicationis ; unde non æqualiter demeretur
qui vult fornicari, et qui actu fornicatur : quia voluntas non
potest esse adeo perfecta ante actum sicut est in actu. Quidam
vero actus sunt difficiles, in quibus voluntas remittitur in
actu, et in istis voluntas potest esse magis perfeci a ante actum
quam in actu. Si autem loquamur de bonitate actus quam actus
exterior secundum se habet, sic actus exterior complet interio­
rem in bonitate vel malitia, sicut terminus motus complet
motum ; comparatur enim, ut dictum est, ad voluntatem ut
objectum. Et quia ad præmium essentiale ordinatur actus per
bonitatem primam, quam habet a voluntate, prout liberaliter
redditur et ex amore, ideo actus exterior nihil adjungit ad
præmium essentiale ; tantum enim meretur qui habet perfectam
voluntatem aliquod bonum faciendi, quantum si faceret illud ;
et si facit unum actum, quantum si faceret multos, voluntate
æqualiter perfecta manente. Ad præmium autem accidentale
ordinatur per bonitatem quæ est ipsius actus exterioris secun­
dum se ; et ideo actus exterior adjungit aliquid ad præmium
accidentale : verbi gratia, martyr, inquantum exterius patitur,
victoriam de adversariis fidei habet, et ex hoc sibi aureola
debetur. Similiter etiakn aliquis ex hoc quod in actum ex­
teriorem frequenter exit, magis habilitatur ad bonum : et ex
hoc sequitur quod in charitate crescat. Similiter per actum
exteriorem punitur magis quam per voluntatem tantum : et
ideo actus exterior adjungitur in satisfactionem ; et similiter
in omnibus aliis quæ consequuntur bonitatem actus, secun­
dum quod exercitus est.

Ad primum ergo dicendum, quod cum dicitur : « Quantum
intendis, tantum facis », ly « quantum » potest esse adverbium
vel nomen. Et si sit nomen, tenet in malis, quia quantum
aliquis credit vel intendit peccare, tantum peccat ; in bonis
autem non, quia potest aliquis tepida voluntate intendere
multum Deo placere, nec tamen tantum placet. Et ratio hujus
differentiæ ex supradictis patet : quia plura exiguntur ad bonum
quam ad malum. Si autem ly « quantum » sit adverbium, sic
verum est et in bonis et in malis, secundum illam bonitatem
et malitiam quam habet actus ex voluntate eligente. Sed per
actum exteriorem aliquid adjungitur1 quantum ad bonitatem
quæ est ipsius actus exterioris secundum se.
Ad secundum dicendum, quod dictum Bernardi intelligitur
quando facultas operandi deest, voluntate perfecta existente ;
et loquitur tantum quantum ad essentiale præmium, et non
quantum ad accidentale.
Ad tertium dicendum, quod bona fortunae, ut in I Elhic.,
cap. xiv, dicitur, organice deserviunt felicitati ; et ideo non est
inconveniens, si accidentaliter ad felicitatem conferant, et
eorum defectus felicitatem impediat quantum ad aliquid
felicitati accidentale.
Ad quartum dicendum, quod illud intelligitur de præmio
essentiali, quod secundum quantitatem radicis mensuratur ;
cui non additur per actum exteriorem, si sit perfecta voluntas,
sed additur aliquid quantum ad præmium accidentale.
Ad quintum dicendum, quod vidua illa plus aliis misisse
dicitur, quia efficaciori voluntate illud dedit ; unde magis
merebatur apud Deum de præmio essentiali quam illi qui
majora munera minori devotione dabant. Sed quantum ad
præmium accidentale illi poterant plus mereri, secundum
quod per majora munera plus satisfaciebant, vel etiam minis­
tros templi plus ad orandum pro se provocabant, vel quidquid
hujusmodi est quod actum exteriorem secundum se sequitur.
Ad sextum dicendum, quod voluntas tendit in actum exte­
riorem sicut in objectum ; unde si adsit facultas operandi,
non posset esse voluntas perfecta, nisi operaretur ; et ideo non
est superfluum facere : quia sine actione nec ipsa voluntas
bona esset. Præterea actus exterior in præcepto cadit, et iterum
ad præmium accidentale confert.
Ad septimum dicendum, quod bonitatem illam secundum
quam actus exterior vitæ æ.ternæ meritorius est, totum ex
voluntate gratia informata habet, secundum quod voluntarius
1. AI. : « injungitur.

-est ; et ideo non oportet quod supra bonitatem voluntatis
perfectae aliquid adjungat ad meritum essentiale vitæ æternæ
pertinens.
ARTICULUS IV

Utrum eadem actio possit esse bona et mala1
Ad quartum sic proceditur. 1. Videtur quod possit esse eadem
actio bona et mala. Quia, ut in III Physic., text. 22, dicitur,
idem est motus qui in agente est actio et in patiente passio,
secundum substantiam, ratione differens ; sicut eadem est
via ab Athenis ad Thebas, et de Thebis ad Athenas. Sed con­
tingit actionem esse malam, et passionem bonam ; unde dici­
tur : « Actio displicuit », scilicet Judæorum ; « passio grata fuit »,
scilicet Christi. Ergo contingit eumdem actum esse bonum et
malum.
2. Præterea, ut in V Physicor., text. 39, dicitur, unus motus
est continuus, et eadem ratione una actio est quæ est continua.
Sed contingit in eadem continua actione vel motu,, ut in eundo
ad ecclesiam, primo haberi bonam intentionem, postea malam,
et e converso. Cum ergo ex intentione judicetur actio bona vel
mala, eadem actio potest esse mala et bona.
3. Præterea, primus motus est peccatum, ut supra dictum
-est1
2. Sed qui resistit primo motui non peccat, immo meretur.
Contingit autem quod adhuc, primo motu durante, cum prius
aliquis non restiterit, postmodum resistat. Ergo contingit
circa eumdem motum esse bonitatem et malitiam.
4. Præterea, sit ita quod aliquis dominus præcipiat famulo
eleemosynam dare, et quod dominus bona intentione et ex
charitate præcipiat, iamulus autem involuntarius et coactus
det : constat quod datio eleemosynæ illius est domini et servi
actio. Sed dominus in illa datione meretur, ramulus autem
peccat. Ergo contingit in eadem actione esse meritum et pec­
catum.
5. Præterea, ponatur quod aliquis in peccato mortali exis­
tons aliqua suffragia faciat pro defuncto in purgatorio existente : constat quod iste suffragia faciens sibi non meretur,
•cum charitatem non habeat, sed illi qui in purgatorio existit,
meretur diminutionem pœnæ vel plenam absolutionem. Ergo
eadem actio potest esse meritoria et non meritoria, et eadem
ratione bona et mala.
1. I II Summæ theolog., q. xx, art. 6.
2. Dist. xxiv, q. i, art. 2.

Sed contra, Matth., vi, 24 : Nemo potest duobus dominis
servire. Sed per bonam actionem Deo servitur, per malam vero
diabolo. Cum igitur una sit actio quæ est unius agentis, videtur
quod non possit esse una actio bona et mala.
Præterea, contraria non possunt esse simul in eodem. Sed
bonum et malum contraria sunt. Ergo non possunt esse in
eadem actione.
Solutio. — Respondeo dicendum, quod cum unum et ens
convertantur, secundum hoc quod res se habet ad esse, ita se
habet ad unitatem. Est autem in re duplex esse considerare :
scilicet esse quod est ipsius secundum se, quod est esse primum
et substantiale, et esse superveniens, quod est secundum et
accidentale ; et ideo contingit quod aliquid, secundum se consideratvm, est unum, quod tamen secundum aliquid, quod
est sibi accidentale, pluralitatem habet ; verbi gratia, lignum
continuum cujus una pars est alba et alia nigra, ipsum quidem
in se, inquantum est lignum, est unum, sed secundum illud
esse quo est coloratum est multa et non continuum. Cum
igitur actus exteriores participent bonitatem et malitiam
moralem, sicut quoddam superveniens et accidentale sibi,
inquantum tales actus sunt imperati a voluntate ; continget
aliquem actum hujusmodi esse unum secundum se considera­
tum, et tamen esse multa secundum quod ad genus moris
refertur, secundum quod moraliter bonus vel malus dicitur ;
et ideo bonitas et malitia nunquam possunt esse in una actione
secundum quod est una, sed secundum quod est multa ; et
sic contingit actionem illam esse unam et multa.
Ad primum ergo dicendum, quod cum actio sit in agente
et passio in patiente, non potest esse idem numero accidens
quod est actio et quod est passio, cum unum accidens non
possit esse in diversis subjectis ; unde etiam Avicenna dicit
quod non est eadem numero æqualitas in duobus æqualibus,
sed specie tantum. Sed quia eorum differentia non est nisi
penes terminos, scilicet agens et patiens, et motus abstrahit
ab utroque termino : ideo motus significatur ut sine ista diffe­
rentia, et propter hoc dicitur quod motus est unus ; et propterea
ut supra habitum “est, meritum non est in passione secundum
quod est passio, sed in operatione patientis, qua passionem
voluntarie sustinet propter Deum ; quam operationem constat
non esse eamdem cum operatione agentis.
Ad secundum dicendum, quod illa actio quamvis sit una in
genere naturæ considerata, tamen secundum quod ad genus

moris refertur est alia, et alia secundum quod diversa intentione
et voluntate exercetur.
Ad tertium dicendum, quod primus motus non habet ratio­
nem culpæ nisi secundum quod aliquo modo est in potestate
voluntatis ; unde quamdiu voluntas non repugnat, habet
rationem peccati ; sed quando voluntas jam repugnare incipit,
tunc homo meretur : non quia ille motus primus sensualitatis
sit meritorius cui resistitur, qui tamen postquam sibi resistitur
rationem peccati amittit ; sed in ipso actu voluntatis resis­
tentis meritum est, qui non est idem cum primo motu sensua­
litatis.
Ad quartum dicendum, quod famulus dans eleemosynam
per imperium domini se habet sicut instrumentum illius domini ;
unde Philosophus dicit in VIII Elhic., c. xi, quod servus est
sicut organum animatum. Instrumentum autem movet motum :
et constat quod alia est actio moventis ipsum, et alia actio
qua ipsum movet aliud ; non enim secundum eumdem motum
potest esse idem movens et motum. Unde alia numero est actio
domini et servi ; et ideo nihil prohibet unam esse bonam,
et aliam malam.
Ad quintum dicendum, quod de hoc duplex est opinio. Qui­
dam enim dicunt quod suffragia quæ facit in mortali peccato·
existens, si opus operans1 consideretui, non sunt meritoria
nec agenti nec ei pro quo fiunt. Si autem consideretur opus
operatum, ut ipsum sacrificium vel aliquid hujusmodi, sunt
meritoria ei pro quo fiunt, et non operanti ; et ideo non sequitur
quod eadem operatio sit meritoria et non meritoria : quia
operatio ipsa nullo modo meritoria est. Sed quia efficacia
suffragiorum mensuratur secundum charitatem ejus pro quo
fiunt, qui tantum valet unicuique quantum meruit ut sibi
valerent, ut Augustinus dicit in Enchir., cap. cx, coi. 283, t. VI,
ideo ab aliis verius dicitur, quod etiam ipsa operatio sine cha­
ritate facta valet ei pro quo fit, virtute charitatis ejus et non
operantis. Nec tamen sequitur quod illa operatio bona sit
simpliciter, sed quod est bona huic pro quo fit. Simpliciter
enim bonum est quod facienti bonum est, ut in I libro, dist. xlvi,
dictum est. Nec est inconveniens quod aliquid simpliciter
malum sit, quod tamen alicui bonum est, ut ibidem dicitur-

1. Parm. : « operantis. »

Ί
1022

COMMENTUM IN LIB. II SENTENTIARUM

ARTICULUS V
■
r.

¥

Ulrum aliqua actio humana sil indifferens1
Ad quintum sic proceditur. 1. Videtur quod aliqua actio
indifferens inveniatur in actibus humanis. Nihil enim potest esse
medium inter bonum et malum, nisi indifferens, quod neque
bonum neque malum est. Sed bonum et malum sunt contraria
mediata, ut in Prædicamentis dicitur. Ergo aliqua actio est
indifferens.
2. Præterea, sine charitate non potest esse aliquod meritum.
Sed non est dicendum quod qui non habet charitatem, quolibet
suo actu peccet vel demereatur : quia consulitur ei ut ali­
quos actus ex genere bonorum faciat. Ergo videtur quod aliquis
actus sit qui neque est meritorius neque demeritorius, et sic
* idem quod prius.
3. Præterea, nullus actus vel voluntas bonitatem habet,
nisi referatur in finem dilectionis, ut supra dictum est. Sed
•contingit frequenter agere etiam quædam quæ secundum se
mala non sunt, quæ in finem dilectionis non referuntur. Ergo
hujusmodi nec bona nec mala erunt, et ita erunt indifferentia.
4. Præterea, accedere ad mulierem quædam est actio, nec
de se bonitatem vel malitiam moralem dicit, cum nulla circum­
stantia iste actus sit vestitus, secundum quam, aliquis ordo
rationis in eo appareat. Ergo contingit aliquem actum indif­
ferentem esse.
5. Præterea, hujusmodi actus qui secundum suum genus
indifferentes sunt, ut levare festucam et aliquid hujusmodi,
non possunt habere bonitatem et malitiam, nisi ex inten­
tione quæ in finem referatur1
2. Sed contingit quod ille etiam
finis in quem referuntur, indifferens est. Ergo iste actus
omnino indifferens remanebit.
6. Præterea, opera nostra non possunt esse meritoria
nisi propter Deum facta. Aut ergo ad bonitatem actus sufficit
habitualis relatio in finem, aut exigitur actualis. Si sufficit
habitualis, ergo si aliquis semel in anno referret omnia opera
quæ facturus est in illo anno in Deum, omnia essent merito­
ria, et ita facillima esset via salutis ; quod est contra illud
Matth., vn, 14 : Arcla esi via quæ ducit ad vitam. Si autem
exigitur actualis relatio operis in Deum, tunc nunquam posset
esse opus bonum, nisi aliquis actu de Deo cogitaret. Si ergo
1. I II Summæ theol., quæst. xvm, art. 8 et 9.
2. Parm. : « qua... referuntur. »

J

nullus actus est indifferens, tunc omnis actus quem quis
exercet de Deo non cogitans erit malum1 et peccatum : quod est
valde durum. Ergo necesse est aliquos actus indifferentes esse.
Sed contra, I Corinth., x, 31 : Omnia in gloriam Dei facite.
Aut ergo aliquis refert opus suum in gloriam Dei, aut non.
Si refert, convenit quod actus ille bonitatem ex fine sortiatur,
si tamen in finem illum sit referibilis, quod convenit omni
actui qui de se malus non est. Si non refert, præterit præceptum
Apostoli12, et ita peccat. Ergo de necessitate omnis actus vel
est meritorius vel demeritorius.
Præterea, plus est facere quam dicere. Sed qui sine causa
loquitur otiosa verba, peccat. Matth., xn, 36 : Omne verbum
otiosum quod loculi fuerint homines, reddent rationem de eo in
die judicii. Ergo multo fortius, si aliquid faciat homo quod in
debitiim finem non referat, peccat. Sed si in debitum finem
referat, actus bonus est. Ergo de necessitate omnis actus vel
bonus vel malus est, et nullus indifferens.
Solutio. — Respondeo dicendum, quod circa hoc sunt
tres opiniones. Quidam enim dicunt quod in dictis non potest
esse aliquid indifferens, in factis autem potest. Verbum
enim ordinatum est ad aliquid, quia est signum rei ; factum
autem, cum non sit signum, non est ordinatum ad aliquid : et
ideo in verbo incidit deformitas, si otiose proferatur, non autem
in facto, si sine causa legitima fiat. Sed hæc ratio nulla est :
quia, quamvis non sit ordinatum ad aliquid sicut signum ad
signatum, est tamen ordinatum ad aliquid sicut ad finem ;
quia omne quod a principio est, ad finem aliquem tendit :
otium autem opponitur illi ordini qui est ejus quod est ad finem
ipsum, et non ordini qui est signi ad signatum.'
Et ideo alii dicunt quod tam in dictis quam in fectis con­
tingit aliqua esse indifferentia, quæ nec bona nec mala sunt :
sicut illa quæ non ordinantur ad impletionem præceptorum
Dei, ut sic propter Deum fiant, nec etiam divinis contrariantur præceptis, sive sint in dictis sive in factis, ut si aliquis
alicui loquatur ex quadam civili amicitia, vel etiam aliquod
opus amicabile ad ipsum exerceat. Sed in hoc videtur esse
instantia : quia actus virtutis politics non est indifferens,
sed de se bonus est, et si sit gratia informatus, erit meritorius.
Non est autem accipere aliquid in quod ordinatur humanus
actus, quod vel secundum virtutem politicam rectum non
sit, vel etiam rectitudini adversum : quia non potest esse
1. Parm. :« malus. »
2. Nicolai : « præter præceptum Apostoli facit. »

aliquis actus procedens ab aliquo deliberante sine intentione
finis, ut in Π Metaph., text. comm. 8, dicitur. Finis autem
ille est bonum conveniens homini vel secundum animam,
vel secundum corpus, vel secundum etiam res exteriores,
quæ ad utrumque ordinantur; et hoc quidem bonum nisi
sit contrarium illi bono quod est hominis bonum secundum
rationem, rectitudinem virtutis civilis habet : quia virtus
civilis dirigit in omnibus quæ sunt corporis, et etiam quæ
propter corpus quæruntur ; unde si his aliquis mediocriter
utatur, erit usus rectus ; si autem secundum abundantiam
vel defectum, erit usus vitiosus virtuti oppositus.
Et ideo aliter, secundum alios, dicendum est quod nullus
actus a voluntate deliberata progrediens potest esse qui non
sit bonus vel malus, non tantum secandum theologum,
sed etiam secundum moralem philosophum; et ulterius
non potest esse aliquis actus a deliberativa virtute1 procedens
in habente gratiam qui non sit meritorius ; sed tamen in
non habente gratiam potest esse aliquis actus deliberatus
qui nec meritorius nec demeritorius est, tamen est bonus vel
malus. Cujus ratio est, quia malum, inquantum malum,
non opponitur bono, nisi sicut privatio habitui ; sed oppositio
■contrarietatis est ex hoc quod illud ens supra quod fundat ur
talis privatio, non compatitur secum aliquod bonum quod
est simpliciter bonum : sicut immoderata delectatio in cibis
non compatitur secum bonum sobrietatis, quod est simpliciter
bonum ; et ideo illa immoderata delectatio adjungitur cum
privatione boni, et sic mala dicitur. Si ergo in actionibus
invenitur medium inter bonum et malum, hoc non erit nisi
inquantum bonum et malum sunt contraria, vel inquantum
malum est privatio boni. Non autem inquantum sunt con­
traria, potest in eis esse medium quod sit neque bonum
neque malum. Dicuntur enim contraria secundum quod in
utroque aliquid positive consideratur : ex quo non potest
sumi ratio mali ; unde propter hoc quod medium distat ab
extremis, inquantum aliquid positive ponunt2, non efficitur
distans a ratione boni et mali, ut possit dici neque bonum
neque malum ; non enim ex eodem est in eis oppositio con­
trarietatis et distinctio boni et mali ; sed primum est ex
parte positionis in utroque ; secundum autem ex parte pri­
vationis in malo, et positionis in bono. Si ergo sit medium
■inter bonum et malum in actionibus, hoc non erit nisi secun1. Parm. : « a deliberata voluntate. »
.2. Parm. « ponit. »

«dum quod malum bono privative opponitur. Sed in privative
■oppositis non invenitur medium nisi per hoc quod subjectum
non est susceptivum habitus : unde1 lapis, quia visionis susceptivus non est, neque videns neque caecus dicitur ; et per
hunc modum oportet accipere medium inter bonum et ma­
lum, ut si aliquid est quod alicujus bonitatis non est sus■ceptivum, non opposita malitia sibi erit ; unde relinquitur
indifferens. Hoc autem contingit dupliciter. Aut per mo­
dum abstractionis, secundum quod universale aliquid si­
gnificatur ut abstractum a differentiis dividentibus ipsum ;
unde in sua communitate significatum2, significatur ut indifïerenter se habens ad utramlibet differentiarum : sicut animal
neque significatur ut rationale neque ut irrationale, et tamen
oportet quod omne particulare animal ratiohale vel irratio­
nale sit : et similiter est hic. Si enim significetur actus in
-eo quod est agere, habet quidem bonitatem naturalem in­
quantum est ens, sed indifferenter se habet ad bonitatem
et malitiam moralem ; et similiter bonum ex genere indiffe­
renter se habet ad bonum et malum ex circumstantia et
fine, quamvis non inveniatur aliquod bonum in genere3 par­
ticulari, quod non sit aliqua circumstantia vestitum et ad
aliquem finem ordinatum ; unde oportet quod bonitatem
vel malitiam contrahat. Et secundum hanc considerationem
quidam dixerunt omnes actus indifferentes esse, in eo quod
sunt actus ; et quidam dixerunt quod non omnes, sed ali­
qui, accipientes magis in speciali nomina actuum quæ non
exprimunt aliquid unde actus ad malitiam vel bonitatem de­
terminetur, ut materiam et finem et circumstantiam, sicut
■comedere, coire vel aliquid hujusmodi.
Alio modo contingit hoc, secundum quod aliquod parti­
culare signatum deficit a susceptibilitate alicujus perfectionis,
sicut lapis a susceptibilitate visus : et hoc modo aliqui
actus qui deficiunt a susceptibilitate bonitatis moralis dicuntur
indifferentes. Actus autem susceptibilis est bonitatis moralis,
secundum quod humanus est ; humanus autem est, secundum
quod aliquatenus ratione deducitur : quod contingit in illis
actibus tantum qui imperantur a voluntate, quæ consequitur
deliberationem rationis. Actus autem qui sequuntur apprehen­
sionem subitæ imaginationis, sicut confricatio barbæ et
aliquid hujusmodi, dicentur hoc modo indifferentes. Nullus
1. Parm. : « ut. »
2. Forte « acceptum ».
3. Parm. omittit : « genere. »
COMMENT.

autem eorum qui voluntatem deliberatam sequitur indifferens
erit, sed de necessitate vel bonus vel malus bonitate vel
malitia civili ; sed tamen actus bonitate civili peifectus non
est susceptibilis efficaciae merendi nisi in eo qui gratiam
habet ; et ideo in eo qui caret gratia indifferens est ad meritum
et demeritum ; sed in illo qui gratiam habet, oportet vel
meritorium vel demeritorium esse : quia sicut malus erit
demeritorius, sic etiam bonus erit meritorius ; quia cum
charitas imperet omnibus virtutibus sicut voluntas omnibus
potentiis, oportet quod quidquid ordinatur in finem alicujus
virtutis, ordinetur in finem charitatis ; et cum omnis actus
bonus ordinetur in finem alicujus virtutis, in finem charitatis
ordinatus remanebit, et ita meritorius erit ; et sic comedere
et bibere, servato modo temperantiae, et ludere ad recrea­
tionem, servato modo eutrapeliæ, quæ medium tenet in
ludis, ut dicitur II Ethic., cap. ix, meritorium erit in eo qui
charitatem habet, qua Deum ultimum finem vitæ suæ
constituit.
Ad primum ergo dicendum, sicut ait Commentator in
X Metaph., quod dicitur'homo neque bonus neque malus,
qui non est susceptibilis bonitatis vel malitiæ civilis ; sicut
agrestis, qui extra civilem vitam est, et per consequens
actiones ejus neque bonæ neque malæ sunt civiliter, inquan­
tum non sunt ordinatæ ad civile bonum. Vel melius dicendum
quod Philosophus appellat malum non omnem actum inor­
dinatum, sed solum illum qui nocivus est respectu alterius ;
unde dicit in IV Ethic., cap. xv, quod prodigus, quia causa
jactantiæ sua inordinate expendit, non est malus, sed vanus :
et similiter de multis aliis vitiis dicit ; et sic patet quod
ipse strictius accipit malum quam nos dicentes omnem actum
inordinatum esse malum.
Ad secundum dicendum, quod quamvis extra charitatem
non sit bonum meritorium, tamen est ibi bonum aliquod
vel ex circumstantia, vel ex virtute civili ; unde non sequitur
quod actus eoium qui charitate carent, sint demeritorii
vel indifferentes.
Ad tertium dicendum, quod non solum actus charitatis
est meritorius, sed etiam actus aliarum virtutum, secundum
quod gratia informantur, licet meritorii ‘ esse non possint
nisi secundum quod reducuntur in finem charitatis. Non
autem oportet quod semper actus in finem illum reducantur,
sed sufficit ad efficaciam merendi quod in fines aliarum
virtutum actu reducantur ; qui enim intendit castitatem
servare, etiamsi nihil de charitate cogitet, constat quod

-meretur si gratiam habet. Omnis autem actus in aliquod
bonum tendens, nisi inordinate in illud tendat, habet pro
fine bonum alicujus virtutis, eo quod virtutes sufficienter
perficiunt1 circa omnia quæ possunt esse bona hominis,
•et ita patet quod ratio non procedit.
Ad quartum dicendum, quod nihil est in genere quod non
sit in aliqua ejus specie, ut in II Topic., cap. n, dicitur ;
et ita nunquam contingit ad mulierem accedere, quin acce­
datur ad talem et tali tempore, et similiter secundum alias
circumstantias ; et ita, quamvis sit indifferens dictus actus
consideratus secundum genus12, non tamen secundum quod
-exercetur in actu, indifferens est.
Ad quintum dicendum, quod cum nihil appetatur nisi
inquantum est bonum, impossibile est quod finis ad quem
•ordinatur actio ex deliberatione sit indifferens : quia vel
ratio decipitur, et judicat esse bonum sibi quod non est
bonum ; et hoc non est nisi quando finis est malus, discordans
.a rationis rectitudine, quamvis hoc quod desideratur forte
sit bonum desiderandi, secundum aliquid sui, ut secundum
gustum vel secundum tactum delectabile ; vel e$t bonum
simpliciter, et sic etiam actus ex fine erit bonus.
Ad sextum dicendum, quod non sufficit omnino habitualis
ordinatio actus in Deum : quia ex hoc quod est in habitu,
nullus meretur, sed ex hoc quod actu operatur. Nec tamen
oportet quod intentio actualis ordinans in finem ultimum
sit semper conjuncta cuilibet actioni quæ dicitur in aliquem
finem proximum ; sed sufficit quod aliquando actualiter
omnes illi fines in finem ultimum referantur, sicut fit quando
aliquis cogitat se totum ad Dei dilectionem dirigere ; tunc
enim quidquid ad seipsum ordinat, in Deum ordinatum
•erit. Et si quæratur quando oporteat actum referre in finem
ultimum, hoc nihil aliud est quam quaerere quando oportet
habitum charitatis exire in actum : quia quandocumque
habitus charitatis in actum’ exit, fit ordinatio totius hominis
in finem ultimum, et per consequens omnium eorum quæ
in ipsum ordinantur ut bona sibi.
Sed quia aliquos actus indifferentes ponimus, ideo oportet
ad alia respondere.
Ad septimum dicendum, quod hoc quod dicitur : Omnia
in gloriam Dei facite, potest intelligi dupliciter : vel affir­
mative vel negative. Si negative, sic est sensus : Nihil contra
1. AI. : « proficiunt. »
2. AI. : « secundum quod genus. »

Deum faciatis : et hoc modo præceptum est ; et sic præceptum:
hoc praeteritur vel per peccatum mortale, quod contra Deum
fit ; vel per peccatum veniale, quod præter præceptum et
præter Deum fit. Si autem intelligatur affirmative, hoc
potest esse dupliciter. Aut ita quod actualis relatio in
Deum sit conjuncta actioni nostræ cuilibet, non quidem
in actu, sed in virtute, secundum quod virtus primæ ordina­
tionis manet in omnibus actionibus sequentibus, sicut et
virtus finis ultimi manet in omnibus finibus ad ipsum ordi­
natis ; et sic. adhuc præceptum est, et contingit omissionem
ejus esse venialem vel mortalem, sicut dictum est. Vel ita
quod ordinatio actualis in Deum sit actu conjuncta cuilibet
actioni nostræ, et sic potest intelligi dupliciter : vel distri­
butive vel collective. Si distributive, sic est sensus : Quamcumque actionem facitis, melius est si eam actu in Deum
ordinetis, et sic est consilium. Si autem sumatur collective,
sic est sensus : Omnia opera vestra ita faciatis quod nullum
eorum sit quin actu in Deum ordinetis, et hoc nec præceptum
nec consilium est, sed finis præcepti, ad quod per implelionem
præceptorum pervenitur : sic enim sancti in patria actus
suos in Deum referunt. Sciendum tamen quod qualitercumque
affirmative exponatur, non intelligitur nisi de operibus
deliberatæ voluntatis, quia illa tantum opera proprie nostra
dici possunt, ut dictum est.
Ad octavum dicendum, quod verbum est immediatus
effectus rationis ; et ideo minus pctest verbum præter delibe­
rationem esse quam tactum : et propter hoc verbum otiosum
magis est peccatum veniale quam factum otiosum. Sciendum
tamen quod, secundum Gregorium, part. Ill Pastor., admon.
15, col. 74, t. Ill, otiosum est quod caret intentione piæ
voluntatis aut ratione justæ necessitatis ; unde non omne
verbum jocosum est otiosum, si ad recreationem referatur :
quia etiam in jocis contingit esse virtutem eutrapeliam,
de qua Philosophus in IV Ethic., cap. xvi, determinat.
EXPOSITIO TEXTUS

« Effectus tuus nomen imponit operi tuo. » Si universa­
liter intelligitur, oportet exponi de affectu eligente, et non
solum intendente, ut dictum est.
« Ubi fides non erat1, bonum opus non erat, » id est meri1. AI. : « Si Deus non erat. »

torium. De hoc tamen in sequenti distinctione quaeretur.
« Qui dicunt omnes actus esse indifferentes. » Illi consi­
derabant actus secundum rationem generis tantum : quia
inquantum actus est generaliter sumptus, indifferens est
ad bonitatem1 vel malitiam moralem, quamvis habeat boni­
tatem naturalem. Si tamen intelligebant de actu particula­
riter accepto, sic simpliciter falsa erat ista opinio. Sed hoc
non videntur intellexisse : quia actionem particulariter accep­
tam dicebant esse conjunctam cuidam fini, ex quo bonita­
tem vel malitiam habet, sicut furari vel aliquid hujusmodi.
« Aliis autem videtur quod quidam actus in se mali sunt. »
Isti accipiebant actus secundum quod ad aliquam speciem
determinantur, non tamen secundum quod sunt individuati ;
et quia aliqui actus ex specie sua habent bonitatem, et aliqui
malitiam, et aliqui neutrum, ut levare festucam, ideo distin­
guebant actus per tria genera ; et quia illud quod inest alicui
ex specie sua nunquam recedit ab eo, ideo dicebant quod actus
qui non sunt indifferentes, si sunt boni, quacumque inten­
tione fiant, boni remanent, et similiter de malis ; intelligentes
de bonitate ex genere vel ex specie actus : non quod actus
qui erat bonus ex genere vel circumstantia, si fieret mala
intentione, esset bonus simpliciter, sed quia bonus remanebat
ex genere.
« Sed Augustinus evidentissime docet... omnes actus secun­
dum intentionem et causam judicandos bonos vel malos. »
Hic ponitur tertia opinio, et hæc accipit actum bonum vel
malum simpliciter. Et quia intentio mala sufficit ad hoc quod
actus sit malus simpliciter, non tamen intentio bona sufficit
ad hoc quod actus sit bonus simpliciter, ideo ex intentione,
secundum hanc opinionem, judicantur actus mali, non autem
boni ; et sic patet quod quælibet harum trium opinionum
secundum aliquid vera est.
« Qui crucifigendo Christum arbitrabantur se obsequium
præstare Deo. » Hoc intelligitur de minoribus deceptis fraude
majorum qui eum ex malitia persequebantur, cognoscentes
eum a Deo venisse per signa quæ faciebat.
« Quæ tamen quidam contendunt nunquam habere bonam
causam. » Hoc dicunt illi de prima opinione vel etiam de secunda
et accipiunt causam et non finem ultimum, sed finem proxi­
mum, qui malus est ; sunt enim malo fini conjuncta ut bene
fieri non possint.

1. AI. : « est indifferens, est generaliter sumptus ad bonitatem », etc.

An omnis intentio et actio eorum qui fide carent sit mala
Cumque intentio, ut supra dictum est, bonum opus faciat,
et fides intentionem dirigat, non immerito quæri potest utrum
omnis intentio omneque opus illorum malum sit qui fldem non
habent. Si enim fides intentionem dirigit, et intentio bonum
opus facit, ubi non est fides, nec intentio bona nec opus bonum
esse videtur. Quod a quibusdam non irrationaliter astruitur,
qui dicunt omnes actiones et voluntates hominis sine fide
mala esse, quæ fide habita bona existunt. Unde Apostolus
ait Rom., xtv, 23 : Omne quod non est ex fide peccatum est ;
quod Augustinus exponens1, ait : « Omnis infidelium vita pec­
catum est, et nihil bonum est, sine summo bono : ubi deest
agnitio veritatis æternæ, falsa virtus est etiam in optimis
moribus ; » et Jacobus in Epistola canonica ait, cap. n, 10 :
Qui offenderit in uno, scilicet in charitate, factus est omnium
reus. Qui ergo fidem et charitatem non habet omnis ejus actio
peccatum est, quia ad charitatem non refertur. Quod enim
ad charitatem non refertur, ut supra1
2 meminit Augustinus,
non fit quemadmodum fieri oportet, ideoque malum est. Non
igitur mandata custodit qui charitate caret : quia sine chari­
tate nullum mandatorum custoditur. Unde Augustinus,Super
Epistolam ad Galatas, cap. v, ad illud : Omnis lex in uno sermone
impletur, § 44, coi. 2137, t. III, ait : « Custoditionem legis dicit
Apostolus non occidere, non mœchari, et alia hujusmodi ad
bonos mores pertinentia quæ sine charitate, fide et spe impleri
non possunt3. » Nullum ergo implet mandatum nullumque
opus bonum facit qui fldem et charitatem non habet. Impossi­
bile enim est, ut ait Apostolus, Hebr., xi, sine fide aliquid pla­
cere Deo. Quæ ergo sine fide fiunt, bona non sunt : quia omne
bonum Deo placet.

Quæ præmissæ objiciuntur sentenliæ ex verbis Augustini
His autem objicitur quod supra4 dicit Augustinus, scilicet
quod in servili timore, etsi bonum fiat, non tamen bene ; nemo
enim invitus bene facit etiamsi bonum est quod facit. Hic
1. Seu potius in lib. Sentent. Augustini, si ni, cvi, coi. 1868, t. X.
2. Dist. XXXVIII.
.3. Implicite et plenius in Ausf. textu.
4. Disl. XL.

enim bonum dicit fieri, sed non bene, ab illo qui charitatem
non habet. Qui enim serviliter timet, charitate vacuus est ;
de quo tamen hic dicit, quia bonum facit, sed non bene. Oui
etiam super illum locum psalm, lxxxiii, 4 : Turtur invenit
sibi nidum, ubi ponat pullos suos, dicit quod Judæi et haeretici
et pagani opera sua bona faciunt, quia vestiunt nudos, pascunt
pauperes, et hujusmodi, sed non in nido Ecclesiæ, id est in
fide ; et ideo conculcantur pulli eorum. Quibus illi respondent,
dicentes opera bona eppellari hujusmodi quæ sine charitate
fiunt, non quia bona sint quando sic fiunt, quod supra evidenter
docuit Augustinus, sed quia bona essent, si aliter fierent ;
quæ etiam in suo genere sunt bona sed ex affectu fiunt mala.
Aliorum sententia de præmissa quæsiione, qua quærebatur si
omnis eorum actio mala est qui fidem non habent.

Alii vero, qui trifariam distinctionem faciunt actuum, opera
cuncta quæ ad naturæ subsidium fiunt, semper bona esse
astruunt. Sed quod Augustinus dicit1 mala esse, si malas
habeant causas, non ita12 accipiendum est quasi ipsa mala sint,
sed quia peccant et mali sunt qui ea malo fine agunt. Item et
illud aliud3, scilicet : Bonum opus intentio facit et intentionem
fides dirigit, determinant dicentes ibi bonum vocatum quod
remunerabile est ad vitam, non quod illud solum sit bonum
opus, immo et alia plura licet non ea ratione qua illud fit,
sint bona ; bonum enim multipliciter accipitur, scilicet pro
utili, pro remunerabili, pro signo boni, pro specie boni, pro
licito et aliis forte modis. Solaque illa intentio reniunerabilis
est ad vitam quam fides dirigit, sed non sola illa bona est, ut
aiunt. Nam si quis Judæus vel malus Christianus necessitatem
proximi relevaverit, naturali pietate ductus, bonum fecit, et
bona fuit voluntas quæ illud fecit.

Hic ponuntur quædam Augustini capitula quæ retractavit,
non quasi prave dicta, sed quo sensu dixerit, insinuans
Post hæc investigari oportet qualiter intelligendum sit quod
ait Augustinus in lib. De vera religione, cap. xiv, coi. 1.33,
t. III : « Usque adeo, inquit, peccatum voluntarium malum est,
ut nullo modo sit peccatum, si non sit voluntarium. » Hujus
dicti Augustinus rationem aperiens in lib. I Retractat., cap. xiii,
§ 5, coi. 603, t. 1, dicit : « Potest videri falsa hæc definitio, sed
si diligenter discutiatur, invenietur verissima esse ; peccatum
quippe illud cogitandum est quod tantummodo peccatum
1. Supra dist. xi, cx cap. vu lib. Contra mendacium, col. 527, l. VJ.
2. A). : « idem. »
.3. Al. deest « fit ».

est, non quod etiam pœna est peccati, scilicet peccatum pri­
mum hominis, quod fuit peccatum et causa, sed non pœna ;
quamvis, et illa quæ non voluntaria peccata non immerito
dicuntur, quia vel a nescientibus vel a coactis perpetrantur,
non omni modo possunt sine voluntate committi : quoniam
ille qui peccat ignorans, voluntate utique facit quod, cum facien­
dum non sit, putat esse faciendum ; ille vero qui, concupiscente
adversus spiritum carne, non ea quæ vult facit, concupiscit
quidem nolens, et in eo non facit quod vult ; sed si vincitur,
concupiscentiæ consentit volens, et in eo non facit nisi quod
vult, et illud quod in parvulis est Originale peccatum, cum
adhuc non utantur voluntatis libero arbitrio, non absurde
vocatur voluntarium, quia ex primi hominis mala voluntate
contractum est1. Non itaque falsum est quod diximus : Usque
adeo peccatum voluntarium est », etc. Ecce qualiter illud acci­
piendum sit, scilicet de primo peccato hominis, vel de omnibus
generaliter peccat is mortiferis : quorum licet quædam dicantur
non voluntaria, quæ scilicet per ignorantiam vel per infirmi­
tatem fiunt, eadem tamen ratione ea possunt voluntaria dici,
quia sino voluntate non commituntur.
Aliud capitulum
Illius etiam intelligentia perquirenda est quod in lib. De
duabus animabus, cap. x, coi. 103, t. VIII, edidit, inquiens :
« Nusquam nisi in voluntate peccatum est ; » quod etiam in
lib. I Redract., cap. xv, § 2, coi. 608, t. I, plane determinat,
dicens : « Potest putari falsa esse ista sententia qua diximus
nusquam, nisi in voluntate, esse peccatum ; cum Apostolus
dicat, Rom., vn, 19 : Quod nolo, hoc facio, etc. Sed peccatum
quod nusquam est nisi in voluntate, illud præcipue intelligendum est quod justa damnatio consecuta est, id est primum
hominis peccatum. » In eodem quoque lib. De duabus animabus,
cap. x, § 14, col. 104, t. VIII, aliud tradidit consideratione
dignum ; ait enim : « Non nisi voluntate peccatur. » Ipsamque
voluntatem definivit, dicens : « Voluntas est animi motus
cogente nullo ad aliquid vel non admittendum vel adipiscen­
dum. » Hujus dicti causam aperiens et intelligentiam pandens
in lib. Retract., ubi supra, § 3, coi. 609, ait : « Hoc propterea
dictum est, ut hac definitione volens a nolente discerneretur,
et sic ad illos referretur intentio qui in paradiso fecerunt ori­
ginem mali, peccando, nullo cogente, id est libera voluntate,
quia et scientes contra præceptum fecerunt, et ille lentator
suasit ut hoc fieret, non coegit. Nam qui nesciens peccavit, non
incongruenter peccasse nolens dici potest. Quamvis et ipse
quod nesciens fecit, volens tamen fecit. Ita nec tale peccatum
1. Al. : « et illud quod in parvulis est originale peccatum, exprimi
hominis mala voluntate contractum est ». intermediis omissis.

sine voluntate esse potuit ; sed voluntas facti ibi fuit, non volun­
tas peccati, quod tamen factum fuit peccatum ; hoc enim
factum est quod fieri non debuit. Quisquis autem sciens pec­
cat, si potest cogenti ad peccatum, sine peccato resistere, nec
tamen facit ; utique volens peccat, quia qui potest resistere,
non cogitur cedere. Quapropter peccatum sine voluntate esse
non posse, verissimum est. » Ex his liquet qualiter superiora
accipienda sint.
Quod mala voluntas est voluntarium peccatum
Si autem omne peccatum mortale voluntarium est, cum
voluntas mala peccatum sit mortale, constat ipsam esse volun­
tarium peccatum. Quid enim, ut ait Augustinus, lib. I De libero
arbitrio, cap. xn, § 26, coi. 1235, t. I, « tam in voluntate,
quam ipsa voluntas sita est ? » Voluntas itaque mala recte
dicitur voluntarium peccatum, quod in voluntate consistit.
Voluntas quippe, ut ait Augustinus in eodem lib. Ill, cap. xvn.
§ 49, coi. 1295, t. I, est prima causa peccandi. At nullum pecca­
tum est prima causa peccandi, nec est cui recte imputetur
peccatum nisi peccanti. Non est ergo cui recte imputetur nisi
voluntati. Hoc autem de peccato actuali et mortali intelligendum est. Neque his verbis aliud voluit Augustinus ostendere,
ut ipse ait in Retract., lib.I, cap. ix, § 4, coi. 596, t. I, nisi quia
voluntas est qua peccatur et qua recte vivitur.
DIVISIO TEXTUS

f

Ostenso quod ex simplici1 intentione vel voluntate actus
exterior habet malitiam etbonitatem. hic determinat quam­
dam1
2 quaestionem circa prædeterminata ; et dividitur in partes
duas : in prima inquirit de actu peccati per comparationem ad
intentionem ; in secunda de actu peccati inquirit per compa­
rationem ad voluntatem, ibi : « Post hæc investigari oportet
qualiter intelligendum sit quod ait, Augustinus. » Prima in
duas dividitur : in prima movet quaestionem ; in secunda
determinat eam, ibi : « Quod a quibusdam non irrationabiliter
astruitur. » Et hæc dividitur in duas, secundum duas opi­
niones ; secunda incipit, ibi : « Alii vero, qui trifariam distinc­
tionem actuum faciunt, opera cuncta quæ ad naturæ sub­
sidium fiunt, semper bona esse astruunt. ? Circa primum
tria facit : primo ponit solutionem proposita? quæstionis secun­
dum unam opinionem ; secundo objicit in contrarium, ibi :
« His autem objicitur quod supra dixit Augustinus ; » tertio
ponit responsionem, ibi : « Quibus illi respondent. »
1. Parm. : « finis. »
2. Parm. : « quasdam quæstiones. »

« Post hæc investigari oportet qualiter iutelligendum sit
quod ait Augustinus. » Ilie determinat de actu peccati in
comparatione ad voluntatem ; et dividitur in partes duas :
in prima inquirit de peccato in genere per comparationem ad
voluntatem ; in secunda de illo specialiter peccato quod in
interiori voluntatis actu consistit , ibi : « Si autem omne pecca­
tum mortale voluntarium est, cum voluntas mala peccatum
sit mortale, constat ipsum esse voluntarium peccatum. »
Prima dividitur in tres, secundum quod tres auctoritates
Augustinus ponit in materia ista, quæ dubitationem habent ;
secunda, ibi : « Illius etiam intelligentia perquirenda est quod
in lib. De duabus animabas addit. » Tertia, ibi : « In eodem
quoque libro De duabus animabas aliud tradidit considera­
tione dignum. »

QUÆSTIO PRIMA
Hic est. duplex quæstio : prima de comparatione actus
ad intentionem ; secunda de comparat,ione peccati ad
voluntatem.
Circa primum quæruntur duo : 1° utrum fides intentionem
dirigat ; 2° utrum aliquis actus in infidelibus possit, esse
bonus, quorum intentio non est 'per fidem direct,a.
ARTICULUS PRIMUS

Utrum fides habeat universaliter dirigere intentionem
Ad primum sic proceditur. 1. Videtur quod fidei non
sil, intentionem universaliter dirigere. Diversorum enim
specie, diversæ sunt regulæ et mensuræ, ut ex X Metaph.,
texi,. 4, patet : quia mensura est homogenea mensurato.
Sed virtutes diversæ sunt secundum speciem. Ergo fides
non potest dirigere, in operationibus omnium virtutum.
2. Præterea, cujus est ordinare, ejus est etiam dirigere :
quia directio est per ordinationem in finem. Sed ordinatio
est rationis. Ergo et dirigere, et ita non indigetur fide ad
dirigendum.
3. Præterea, secundum Bernardum, Sup. Canlic., serm.
xi.ix, § 5, coi. 386, t. IIII, prudentia est auriga virtutum.
Sed aurigæ officium est currum dirigere. Ergo videtur quod
dirigere pertineat ad prudentiam et non ad fidem.
4. Præterea, opus dicitur esse rectum secundum quod
conformatur legi. Sed assentire legi pertinet ad justitiam ;

unde et legalis dicitur a Philosopho in V Elhicor., cap. ii.
Ergo videtur quod lex justitiam dirigat.
5. Præterea, Christus non habuit fidem. Si igitur fides
dirigit intentionem, Christus non habuit intentionem rectam :
quod absurdum est.
6. Præterea, secundum Tullium1, virtus est habitus qui­
dam in modum naturæ rationi consentaneus. Sed quaelibet
natura per seipsam tendit in finem suum ,sicut ignis per
suam levitatem sursum dirigitur, et terra deorsum. Ergo
quaelibet virtus dirigit suum actum in finem.
Sed contra, illius est dirigere cujus est ostendere quo
eundum est. Sed hoc facit fides : quia esi fides speranda­
rum substantia rerum, Ilebr., xi, 1. Ergo fidei est dirigere
intentionem.
Præterea, a primo est rectitudo in omnibus aliis. Sed fides
est prima virtutum. Ergo fidei est intentionem omnium
virtutum dirigere.
Solutio. — Respondeo dicendum, quod rectum dicitur
esse cujus medium non exit ab extremis. Actus autem con­
sideratur inter duo, quæ quasi sunt ejus extrema, scilicet
principium agens et finem intentum ; unde in opere vel
intentione rectitudo esse dicitur, secundum quod opus ab
agente egrediens non prætergreditur ordinem debiti finis ;
et ideo illius est dirigere cujus est in finem ordinare. Sed
ordinare in finem contingit dupliciter : vel ostendendo finem
vel inclinando in finem. Ostendere autem finem rationis est,
sed inclinare in finem est voluntatis : quia amor, in quo actus
voluntatis exprimitur, est quasi quoddam pondus animæ,
secundum Augustinum12. Sed perfecte finem ostendere non
competit rationi nisi secundum quod est per habitum perfecta ;
similiter non competit perfecte inclinare in finem voluntati,
nisi secundum quod est per habitum perfecta. Finis autem
humanorum actuum potest accipi dupliciter : vel finis pro­
prius et proximus ; vel communis et ultimus, et hic est
duplex. Ouia vel excedit facultatem naturæ, sicut felicitas
in patria, et in hunc finem ostendendo dirigit fides, et incli­
nando dirigit charitas, sicut aliqua forma naturalis inclinat
in suum finem, quia ad hunc finem non sufficit dirigere
naturalis potentia neque per se, neque perfecta per habitum
naturalem vel acquisitum ; et quia ad hunc finem, cum sit
1. Lib. II De inventione, § 34.
2. Lib. XIII Conj., cap. ix, coi. 848, t. I ; Epist. lv, cap. x, coi. 212,
t. II ; Epist. CLVii, § 9, coi. 677, t. II ; XI De civ. Dei, cap. xxvni,
coi. 342, t. VII.

ultimus, sunt omnes alii fines ordinati ; ideo fides et charitas
dicuntur dirigere intentionem universaliter in omnibus. In
finem autem communem proportionatum humanæ facultati
dirigit ratio, ostendendo perfecta1 per habitum sapientiæ
acquisitæ cujus actus est felicitas contemplativa, ut in X
Ethic., cap. vu et vin, dicitur : vel perfecta per habitum pru­
dentiae, cujus actus est felicitas civilis ; inclinando autem
virtus appetitiva, secundum quod est perfecta habitibus
virtutum moralium.
Ad primum ergo dicendum, quod diversorum specie non
potest esse idem regulans proprium, sed potest esse idem
commune : et sic fides dirigit, inquantum ordinat in finem
ultimum.
Ad secundum dicendum, quod ratio non potest sullicienter dirigere ad hoc quod humanam cognitionem natu­
ralem excedit : in quod tamen, sicut in finem ultimum,
oportet omnes actus nostros ordinari ; ideo oportet quod
fides dirigat.
Ad tertium dicendum, quod prudentia sufficienter dirigit
ad finem illum qui est bonum humanum, non autem ad
finem qui est bonum divinum, quale est quod in patria
promittitur.
Ad quartum dicendum, quod lex dirigit sicut ostendens
qualis debeat esse actus proportionate fini ultimo : non
enim quilibet actus cuilibet fini proportionatus est, ut supra
dictum est ; et ideo directio fidei, quæ ostendit finem, præcedit
directionem legis, quæ docet actum : et ita etiam præcedit
directionem justitiæ, quæ per modum inclinationis rectitu­
dinem actus facit, quam lex ostendit.
Ad quintum dicendum, quod in fide sunt duo, scilicet
cognitio et ænigma, vel obscuritas sive imperfectio. Fides
autem habet dirigere non ratione obscuritatis, sed ratione
cognitionis : et ideo cum Christus habuerit perfectam cogni­
tionem, in eo fuit perfecte rectitudo intentionis.
Ad sextum dicendum, quod inclinatio naturalis in finem
præsupponit quemdam intellectum præstituentem finem
naturæ, et dantem sibi inclinationem in finem illum1
2 et
ita etiam inclinationem moralis virtutis in finem præcedit
prudentia quasi ostendens et dirigens in finem ; et sic singulæ virtutes inclinando dirigunt in fines proximos, non
autem in finem ultimum.
1. Nicolai' : « secundum quod est perfecta. :
2. Parm. : « ultimum. »

ARTICULUS II
Utrum aliquis actus hominis infidelis possit esse bonus1
Ad secundum sic proceditur. 1. Videtur quod actus1
2
infidelis hominis bonus esse possit. Quia, ut dicitur in Glossa3,
Rom., x, omuis vita infidelium peccatum est. Sed non potest
■esse simul peccatum et bonus actus. Ergo nullus actus infi­
delis bonus est.
2. Præterea, omnis actus bonus est rectus. Sed omnis
actus rectus procedit ab intentione recta. Cum igitur fides
intentionem dirigat, videtur quod ubi non est fides actus
bonus esse non possit.
3. Præterea, omne bonum Deo placet, et est sibi acceptum.
Sed vita infidelium non est Deo accepta, quæ gratia caret4.
Ergo in eis actus bonus non est.
4. Præterea, illud proprie dicitur malum quod caret
aliqua perfectione quam natum est et debet habere. Sed
omnis actus humanus natus est in ultimum finem beatitudinis
referri5, ut ex dictis patet. Cum ergo actus infidelium in
ultimum finem non referatur, in quem fides dirigit, ut dictum
est, videtur quod omnis actus infidelium sit malus.
5. Præterea, infidelitas fidei opponitur. Sed fideles per
fidem diriguntur in finem aliquem. Ergo infideles per infide­
litatem in oppositum finem diriguntur. Sed omnes actus
fidelium sunt boni per hoc quod ordinati sunt in finem in
■quem dirigit fides. Ergo eadem ratione omnis actus in.fiaelium est malus.
Sed contra, non est consilium nisi de bono. Sed infidelibus
consulitur ut aliqua de genere bonorum faciant. Ergo illorum
actus non omnes sunt mali.
Præterea, nihil laudabile est vel laudabatur, nisi bonum.
Sed sancti, ut Hieronymus6 et Augustinus, sæpe laudant
aliquos gentiles de aliquibus operibus. Ergo aliqua opera
ipsorum fuerunt bona.
1. II II Summæ theol., q. x, art. 4.
2. Parm. addit : « nullum. »
3. Ex lib. Sententiarum Prosperi, sent, cvi, coi. 1860, t. X Op.
Aug., desumpta.
4. Parm. : « quia gratia carent. »
5. Parm. addit : « nisi sit per se malus, et debet in ipsum referri. «
6. Hieronymus, lib. I Contra Jovinian., § 41, etc., col. 270, t. II.
Augustinus in multis locis, videlicet De civ. Dei, lib. V, cap. xin et
xv, coi. 154, t. VII ; De spiritu et littera, cap. xxvn, coi. 229, t. X, etc.

Solutio. — Respondeo dicendum, quod sicut in rebus
naturalibus una perfectio alteri superadditur, sic ut quædam
res habeant unam illarum et quædam duas, et sic deinceps,
ita etiam in moralibus contingit in actu considerare aliquam
perfectionem alii superadditam, ex quarum unaquaque
dicitur actus bonus ; et si aliqua illarum perfectionum desit,
deerit bonitas quæ est secundum periectionem illam. Verbi
gratia, omnis actus, inquantum est actus, habet quamdam
essentialem bonitatem, secundum quod omne ens bonum
est ; sed in aliquibus superadditur quædam bonitas ex propor­
tione actus ad debitum objectum, et secundum hoc dicitur
actus bonus ex genere ; et ulterius ex debita commensuratione circumstantiarum dicetur bonus ex circumstantia,
et sic deinceps, quousque peiveniatur ad ultimam bonitatem,
cujus humanus actus est susceptivus, quæ est ex ordine
in fmem ultimum per habitum gratiæ vel1 charitatis ; et
ideo actus illorum qui gratiam et charitatem non habent,,
hoc modo bonus esse non potest, et hæc est bonitas secundum
quam actus meritorius dicitur. Sed, subtracto posteriori,,
nihilominus remanet prius, ut in lib De causis, prop. 1,
dicitur ; unde quamvis ab infidelium actibus subtrahatur
ista bonitas, secundum quam actus meritorius dicitur,
remanet tamen bonitas alia vel virtus politice12, vel ex circum­
stantia, vel ex genere ; et ideo non oportet quod omnis
eorum actus sit malus, sed solum quod sit deficientis boni­
tatis ; sicut quamvis equus deficiat a rationalitate quam
homo habet, non tamen ideo malus est, sed habet bonitatem
deficientem a bonitate hominis.
Ad primum ergo dicendum, quod cum dicitur, omnis
vita infidelium peccatum est, non est intelligendum hoc
modo quod omnis actus eorum peccatum sit, sed quia semper
cum peccato vivunt : quia infidelitas est tale peccatum,
quo retento, nullum aliorum dimittitur. Vel dicendum quod
intelligitur de illis actibus ad quos ex sua infidelitate impel­
luntur, ut est adorare idola, et abstinere a cibis prohibitis
in lege, quibus3 non sit eis licitum vesci, et hoc videtur
intendere Apostolus.
Ad secundum dicendum, quod fides dirigit intentionem
in finem ultimum, sed ratio naturalis vel prudentia potest
dirigere in aliquem finem proximum ; et quia ille finis proximus·
1. Parm. : « et. »
2. Parm. : « virtutis politic®. »
3. Parm. : « quasi non. »

■est ordinabilis in finem ultimum, etiamsi actu non ordi­
netur, ideo in infidelibus, quorum actus per vim rationis
in talem finem diriguntur, possunt aliqui actus esse boni,
sed deficientes a perfecta bonitate, secundum quam actus
est meritoiius.
Ad tertium dicendum, quod sicut aliquid participat boni­
tatem, ita etiam Deo est acceptum ; et ideo actus illi enun­
tiantur Deo accepti simpliciter qui meritorii sunt, completam
bonitatem habentes ; sed tamen etiam actus alii, secundum
quod sunt boni ex genere vel ex circumstantia, Deo placent
non tamen sicut remunerabiles æterno præmio.
Ad quartum dicendum, quod non obligamur ad hoc
quod quilibet actus actu dirigatur in finem illum in quem
non potest nisi fides dirigere : quia præcepta affirmativa non
obligant ad semper, quamvis semper obligent ; et ideo non
oportet ut actus infidelium, qui in finem illum non est ordi­
natus, semper sit peccatum, sed solum pro tempore illo in
quo tenetur actum suum in finem ultimum referre.
Ad quintum dicendum, quod infideles non semper ex
infidelitatis errore finem sibi præstituunt, sed aliquando
ex vero et recto judicio rationis ; et ideo non oportet quod
in quolibet actu peccent, sed tunc solum quando ex errore
finem sibi præstituunt

"

QUÆSTIO II

»
J'
j
j

Deinde quæritur de comparatione peccati ad voluntatem ;
et circa hoc quæruntur duo : 1° utrum omne peccatum sit
voluntarium ; 2° utrum omne peccatum sit in voluntate.
ARTICULUS I

I

Utrum peccatum sit voluntarium1

4

Ad primum sic proceditur. 1. Videtur quod peccatum non
sit voluntarium. Malum enim, ut Dionysius dicit, cap. iv
De diu. nom., § 32, col. 731, t. I, est præter voluntatem ; objec­
tum enim voluntatis est bonum. Sed omne peccatum est
malum. Ergo peccatum non est voluntarium.
2. Præterea, Philosophus dicit in III Ethic., cap. χιι,
quod postquam aliquis est effectus malus per habitum, non

;

1. I II Summæ theolog., qusest. ixxiv, art. 1.

est in iqso malum vel non malum esse. Cum igitur homo·
sit malus per peccatum, et quod non est in homine, non
possit dici voluntarium, videtur quod non omne peccatum
sit voluntarium.
3. Præterea, quod est ignoratum non potest esse volun­
tarium : quia voluntas cognitionem præsupponit. Sed qui­
dam per ignorantiam peccant,. Ergo non omne peccatum
est voluntarium.
4. Præterea, aliquid dicitur esse voluntarium propter
hoc quod actus voluntatis transit in hoc quod voluntarium
dicitur. Sed in peccato omissionis non est necessarium quod
sit aliquis actus voluntatis, ut supra dictum est1. Ergo non
omne peccatum est voluntarium.
5. Præterea, nihil quod est contra voluntatem est volun­
tarium. Sed primus motus est contra voluntatem : quod
patet ex hoc quod dicitur Rom., vn, 19 : Quod nolo malum,
hoc ago ; quod de primis motibus exponitur. Igitur cum
primus motus sit peccatum, videtur quod non omne peccatum
sit voluntarium.
6. Præterea, quod est per necessitatem originis traductum
non est voluntarium. Sed aliquod peccatum est hujusmodi,
scilicet originale. Ergo non omne peccatum est voluntarium..
Sed contra, nihil prohibetur nisi quod est in potestate
ejus cui fit prohibitio. Sed peccatum omne prohibetur. Ergo
omne peccatum est in potestate peccantis. Sed nihil est in
potestate hominis nisi quod est voluntarium. Ergo omne
peccatum est voluntarium.
Præterea, involuntarium, ut dicit Philosophus in III Ethic.,
cap. i, non meretur pœnam, sed innocentiam. Sed omne·
peccatum meretur pœnam. Ergo nullum peccatum est
involuntarium.
Solutio. — Respondeo dicendum, quod peccatum, se­
cundum quod habet rationem culpæ, non potest esse
nisi in eo quod in potestate alicujus consistit : quia ex illo
defectu qui in potestate ejus consistit, homo culpatur et
vituperatur ; non autem ex eo quod in potestate ejus non
fuit, ut si caecus nascatur ; talis enim defectus magis ad mise­
ricordiam provocat quam ad vindictam. Et quia potentia
secundum quam nostrorum actuum domini sumus, est
voluntas ; inde est quod omne id quod in potestate nostra
constitutum est voluntarium dicitur ; et ideo oportet omne
peccatum voluntarium esse, secundum quod peccatum et
1. Dist. xxxv, q. i, art. 3.

culpa idem sunt : quia si peccatum largius accipiatur, sic
invenitur in omnibus quæ propter finem agunt, sive astant
per voluntatem, sive per necessitatem naturæ, cum eorum
actus a fine debito obliquatur, ut in II Phys., text. 8’2,
dicitur.
Ad primum ergo dicendum, quod malum non est volitum
per se ; nullus enim ad malum intendens aliquid operatur,
ut Dionysius dicit, De div. nom., cap. ιν, § 19 et 31, coi.
715, t. I ; sed per accidens potest esse voluntarium ,iium
scilicet aliquis æstimat bonum quod malum est, vel cum
appetit aliquod bonum secundum quid, cui est adjuncta
ratio mali simpliciter.
Ad secundum dicendum, quod sicut habitus virtutis
politicæ non acquiritur subito, quia una dies non facit ver,
ut in I Ethic., cap. vu, dicitur, ita etiam nec subito habitus
ille destruitur ; ideo dicit Philosophus, II Ethic., cap. v,
quod ex quo aliquis habitum vitiosum acquisivit, non est
in potestate ejus ut statim habitum deponat ; sed tamen
est in ejus potestate ut statim non secundum illum habitum
operetur : quia habitus voluntarii non inclinant necessario
ad actus, et sic etiam per exercitium operum poterit ex toto
habitus ille malus consumi ; et ita constat quod peccatum
illius qui vitiosum habitum habet, voluntarii rationem non
perdidit.
Ad tertium dicendum, quod quando per ignorantiam
peccatur, illud quod est peccatum, non est omnino ignoratum,
sed est ignoratum secundum quid, quia nescitur de illo actu
quod malus sit, et secundum hoc quod est malum non erat
ratio volendi : et ideo talis ignorantia voluntarium non
tollit. Et præterea ipsa ignorantia quodammodo voluntaria
est : quia ignorat ea quæ scire tenetur et potest. Si autem
scire non posset, tunc voluntarie quidem faceret actum, sed
non voluntarie peccaret : et talis ignorantia invincibilis,
quam vitare non posset, peccatum excusaret1.
Ad quartum dicendum, quod secundum eos qui dicunt
quod in peccato omissionis non exigitur actus voluntatis,
peccatum illud dicitur voluntarium non propter actum
voluntatis in omissionem transeuntem, sed inquantum omissio
in potestate omittentis est, quia potest omittere et non
omittere.
Ad quintum dicendum, quod inter peccata actualia jiiinimum de ratione peccati habet primus motus, et ita etiam
1. Parm. : « invincibilis est, quam si... ut jam peccatum non est. ’

I

1042

COMMENTUM IN LIB. II SENTENTIARUM

minimum habet de ratione voluntarii, hoc tantum scilicet
quod voluntas præveniendo eum impedire potest in parti
culari, quamvis non possit omnes universaliter impedire
ita quod nullus surgat ; et sic aliquo modo est in potestate
voluntatis. Dicitur autem esse contra voluntatem, quia
in contrarium ejus est naturalis inclinatio voluntatis, de
qua supra dictum est.
Ad sextum dicendum, quod peccatum originale, per se
loquendo, est peccatum naturæ et non personæ, nisi mediante
natura ; et ideo est voluntarium voluntate naturæ, non
tamen voluntate personæ cujuslibet in qua invenitur, sed
Adæ tantum, qui naturam infecit.
ARTICULUS II

Utrum omne peccatum sit in voluntate1
Ad secundum sic proceditur. 1. Videtur quod non omne
peccatum sit in voluntate. Peccatum enim et virtus sunt
in eodem subjecto. Sed virtus est in ratione, ut in I Ethic.
dicitur, cap. xin. Cum igitur voluntas sit alia potentia a
ratione, videtur quod peccatum non sit in voluntate.
2. Præterea, quod est susceptivum dignioris potest esse
susceptivum indignioris. Sed concupiscibilis est susceptiva
virtutis, quia temperantia est in concupiscibili. Ergo et
concupiscibilis non impeditur propter suam imperfectionem
quin in ea peccatum esse possit.
3. Præterea, in illa potentia est peccatum in cujus actu
deformitas peccati consistit. Sed hæc non solum est in
actu voluntatis, sed etiam in actibus aliarum potentiarum,
ut supra dictum est. Ergo non in sola voluntate peccatum est.
4. Præterea, objectum voluntatis est bonum simpliciter,
sed objectum concupiscibilis est bonum secundum sensum.
Sed magis peccatur per conversionem ad delectabilia sensus
quam per conversionem ad bonum simpliciter. Ergo peccatum
magis est in concupiscibili quam in voluntate.
5. Præterea, Sapient., xi, 17 : Per quæ quis peccat, per
hæc et torquetur. Sed homo totus punitur. Ergo non solum
in voluntate peccatum ejus consistit.
Sed contra est quod in Littera dicitur : « Nusquam nisi
in voluntate peccatum est. »
Præterea, sicut se habet falsa opinio ad intellectum, ita
1. I II Summse theol., q. i.xxiv, art. 2.

DISTINCTIO XLI, OUÆST. II, ART. II

1043

prava actio ad voluntatem. Sed falsa opinio non est nisi i
in intellectu. Ergo peccatum non est nisi in voluntate.
Solutio. — Respondeo dicendum, quod aliquid esse in
voluntate potest intelligi dupliciter : vel ita quod sit in ea
sicut in causa, et sic ex præmissa quæstione patet omne
peccatum in voluntate esse, inquantum omne peccatum volun­
tarium est ; vel ita quod sit in ea sicut in subjecto, et tunc dis­
tinguendum est : quia subjectum peccati potest accipi vel
proximum vel primum. Proximum subjectum peccati est
illa potentia quæ actum peccati elicit, et sic in diversis
potentiis contingit esse peccatum, et non solum in voluntate.
Primum autem subjectum peccati est ex quo inest homini
peccati susceptibilitas ; et quia homo non est susceptibilis
culpæ nisi secundum quod est suorum dominus actuum,
et hoc sibi competit secundum quod est voluntatem habens,
ideo primum subjectum peccati voluntas est.
Ad primum ergo dicendum, quod ratio accipitur ibi a
Philosopho pro parte intellectiva, quæ voluntatem et rationem
complectitur, quia cuilibet apprehensioni suus appetitus
respondet : quod patet ex hoc quod « rationabile per partici­
pationem » vocat irascibile et concupiscibile, qute sunt poten­
tiæ appetitivæ. Est autem peccatum in ratione sicut in diri­
gente, et in voluntate sicut in eligente ; et ideo cum peccatum
in electione compleatur, potius voluntas quam ratio subjec­
tum ejus primum dici debet.
Ad secundum dicendum, quod virtus non est in concupis­
cibili nisi secundum quod aliqualiter participat rationem,
inquantum est rationi obediens ; et ideo non oportet quod
sit primum subjectum peccati, sed proximum potest esse.
Ad tertium dicendum, quod, sicut supra dictum est, actus
aliarum potentiarum non habent rationem culpæ, nisi
secuiîdum quod subjacent imperio voluntatis ; unde patet
quod peccati primum subjectum voluntas est.
Ad quartum dicendum, quod delectabile secundum sensum,
quamvis non sit objectum voluntatis inquantum hujusmodi,
potest tamen esse objectum ejus inquantum apprehenditur
ut bonum simpliciter, et hoc modo est peccatum circa delec­
tabile sensus.
Ad quintum dicendum, quod etiam quamvis.homo possit
puniri secundum omnes partes, non tamen est susceptivus
pœnæ, si pœna proprie sumatur, nisi inquantum est volun­
tatem habens : quia ex hoc aliquid poenale est quod voluntati
adversatur ; et ideo voluntas est primum subjectum pœnæ,
sicut et culpæ.

1044

COMMENTUM IN LIB. II SENTENTIARUM

EXPOSITIO TEXTUS

« Si enim fides intentionem dirigit, et intentio bonum opus
facit, ubi non est fides, nec intentio bona nec opus bonum esse
videtur. » Ista ratio soluta est in 2 art. primæ quæstionis.
« Quod a quibusdam irrationabiliter astruitur. » Si intelli­
gatur quod quælibet actio mala sit, et peccatum, opinio irratio­
nabilis est. Si autem intelligatur quod quidquid agant, in
peccato semper permanent, dum sine fide sunt, opinio
rationabilis est.
« Nihil est bonum sine summo bono. » Infideles igitur sunt
sine summo bono quantum ad illam societatem quæ est per
participationem gratiæ, et ideo gratuitum bonum in eis non
est. Non tamen sunt sine summo bono quantum ad hoc quod
ejus bonitatem per bona naturalia participant.
« Falsa virtus est etiam in optimis moribus, » quia scilicet
non ducit ad æternam felicitatem, ad quam virtus perfecta
et vera per actus meritorios ducere potest.
« Sine charitate nullum mandatorum custoditur. » Verum
est quantum ad intentionem præcipientis, sed non quantum
ad substantiqjn præcepti ; et hoc habitum est dist. xxvn.
« Bonum enim multipliciter accipitur. » Bonum, secundum
Philosophum, dividitur in utile, delectabile et honestum. Ergo
cum hic istæ difi'erentiæ non ponantur, videtur insufflcienter
distinguere. — Sed dicendum quod Philosophus assignat partes
boni quæ sunt ipsius secundum se ; hic autem assignantur
partes boni in ordine ad aliud. Potest autem aliquid accipi esse
bonum in ordine ad tria. Primo modo in ordine ad finem : et
sic respectu cujusque finis dicitur utile ; respectu autem finis
ultimi, qui est vita æterna, dicitur bonum remunerabile, quod
est bonum honestum meritorium. Secundo modo in ordine ad
aliquod bonum simile1 quod ordinatur : vel sicut signum, et
sic signum boni dicitur bonum, ut patet in sacramentis lega­
libus ; vel sicut prætendens12 ejus similitudinem, et sic bonum
apparens dicitur bonum : et hoc præcipue est bonum delecta­
bile. Tertio modo in ordine ad præceptum, et sic dicitur bonum
simpliciter quod lege præcipitur, et hoc est etiam remune­
rabile et honestum : et secundario dicitur licitum bonum quod
nullo præcepto prohibetur. Unde modi Aristotelis quodammodo
includuntur in istis.
« Peccatum quippe illud cogitandum est quod tantum­
modo peccatum est. » Ista solutio procedit, si accipiatur volun1. Parm. addit : « illi.
2. Al. : « præcedens.

tariuin simpliciter et perfecte, quod non in omni peccato
invenitur ; sed si accipiatur voluntarium quocumque modo,
sic invenitur in quolibet peccato, ut ipse in processu solutionis
ostendit.
« Quid enim, ut ait Augustinus, tam in voluntate1 quam
ipsa voluntas ? » Voluntas dicitur esse in voluntate, dum actus
voluntatis proximus in potestate ipsius potentiæ existit :
utrumque enim dicitur voluntas, scilicet potentia et actus.

Ί. Al. : « Quod tamen in voluntate », etc.

DISTINCTIO XL11
An voluntas et actio mala in eodem homine et circa
eamdem rem sint unum peccatum vel plura

Cum autem voluntas mala et operatio peccatum sint, quæri
solet utrum in eodem homine et circa eamdem rem hæc duo
unum sint peccatum vel diversa : ut si quis furatur voluntate,
voluntatem habuit malam, quæ peccatum est, et actum malum,
qui peccatum est. Hæc autem duo diversa sunt, scilicet volun­
tas et actio. Sed numquid diversa sunt peccata, an unum ?
Quidam dicunt unum esse peccatum ; alii vero diversa esse
peccata dicunt : quia cum constet hæc duo diversa esse peccata,
aut diversa duo peccata dicuntur, aut duo diversa non peccata
Quibus alii respondent hæc duo diversa esse, non peccata1. Non
enim peccata sunt, sed peccatum unum : quia una prævaricatio
vel inobedientia in utroque admittitur, sive quando vult, sive
quando agit, et unus est ibi contemptus ; sed minor cum in
voluntate solum peccatum continetur, major vero cum volun­
tati etiam operatio additur ; et ideo majus fit peccatum et
non plura, cum voluntas operi mancipatur.
Alia contra eosdem oppositio

Sed adhuc eisdem objicitur. Si unum tantum peccatum
illa duo peccata sunt, cum quis voluntate mali prius concepta,
deinde opus patraverit, non pro aliquo reus est, nisi pro quo
ante opus reus erat, cum adhuc in sola voluntate peccatum
consistebat. Nullus enim reus est æternæ mortis nisi pro pec­
cato. Sed peccatum aliud non est admissum actione quam prius
admissum voluntate erat. Non igitur pro aliquo alio iste fit
damnabilis actu peccando, quam ante fuerat, cum sola volun­
tate delinquebat. Ad hæc etiam illi respondentes dicunt propter
peccatum quidem tantum illum furem reum constitui, et quam­
vis ejus voluntas et actio unum sint peccatum, pro alio tamen
reus factus est actu peccando, quam prius erat sola voluntate
delinquendo : quia pro actu, qui est aliud quam voluntas,
licet non aliud peccatum.

Alia adversus eosdem oppositio

Item adhuc quæstioni instant, dicentes : ideo hæc duo diversa
esse peccata, quia diversorum legis mandatorum prævarica1. AI. : « Quibus alii hæc duo respondent esse non peccata. »

tiones sunt. Alio enim mandato legis prohibetur actio furti,
scilicet : Non furaberis ; » alio voluntas furandi, scilicet : « Non
concupisces rem proximi tui. » Cum næc duo diversa mandata
sint, quibus illa duo prohibentur, patet illa duo diversas esse
prævaricationes : diversa igitur peccata. Ad quod etiam illi
dicunt diversa quidem esse mandata, quibus illa duo distinctim
prohibentur, ut Augustinus docet, Super Exodum, quæst. lxxi,
coi. 620, t. III ; verumtamen, illis nra observatis, una praeva­
ricatio tantum incurritur, unumque peccatum contrahitur,
licet duo diversa illis prohibeantur ; sicut e converso duo sunt
mandata charitatis, quibus duo præcpiuntur diligi, una tamen
in eis nobis commendatur charitas.

scilicet cupiditate et timore, ut Augustinus tradit Super illum
locum psal. lxxix, 17 : Incensa igni et suffossa, coi. 1026, t. IV ;
his enim duobus modis dicit omnia peccata mortalia includi ;
et incensa igni dicit ea quæ ex cupiditate male incendente
oriuntur ; suffossa vero quæ ex timore male humiliante prove­
niunt, quod est quando quis cupit non cupienda, vel timet non
timenda. Alibi vero dicitur peccatum fieri tribus modis scilicet
cogitatu, verbo et opere. Unde Hieronymus, Super Ezechielem,
cap. xliii, coi. 427, t. V : « Tria generalia delicta sunt quibus
humanum genus subjacet : aut enim cogitatione, aut sermone,
aut opere peccamus. » His aliquando etiam quartus adjicitur
modus, scilicet consuetudinis, quod in quatriduano Lazaro
significatum est. Dicitur quoque homo peccare in Deum, in se
et in proximum. In Deum, cum de Deo male sentit, ut hæreticus, vel quæ Dei sunt usurpare præsumit, indigne partici­
pando sacramenta vel quando nomen Dei pejerando contemp­
tibile facit. In proximum peccat, cum proximum injuste lædit.
In se vero, cum sibi et non alii nocet.
Quomodo differant delictum et peccatum

Variam quoque appellationem habet : dicitur enim peccatum
et delictum ; et delictum fortasse est, ut Augustinus ait in
Quæstionibus Levilici, quæst. xx, coi. 681, t. III, declinare a
bono ; peccatum est facere malum. Aliud est enim declinare
a bono, aliud est facere malum. Peccatum ergo est perpetratio
mali, delictum desertio boni, quod et ipsum nomen ostendit.
Quid enim aliud sonat delictum nisi derelictum ? Et qui delin­
quit, quid derelinquit nisi bonum ? Vel delictum est quod
ignoranter fit, peccatum quod scienter committitur. Indiffe­
renter tamen et peccatum nomine delicti et delictum nomine
peccati appellatur.
De septem vitiis principalibus
Præterea sciendum septem esse vitia principalia vel capi­
talia, ut Gregorius, XXXI Moral.1, cap. xlv, col. 620, t. II,
ait, scilicet inanem gloriam, iram, invidiam accidiam, vel
tristitiam, avaritiam, gastrimargiam1
2, luxuriam, quæ, ut ait
Isidorus3, In Deuter., cap. xvi, coi. 366, t. V, significata sunt
in septem populis qui terram promissionis Israeli promissam
tenebant. De his quasi septem fontibus cunctæ animarum
mortiferæ corruptelæ emanant, et dicuntur hæc capitalia,
quia ex eis oriuntur omnia mala ; nullum malum enim est quod
non ab aliquo horum originem trahat.
1. Olim : « Super Exodum.
2. Id est « ingluviem ventris », seu « gulam » ; ai. : « castrimargiam. »
3. Olim : « Joannes Chrysos tomus. »

De superbia, quæ est radix omnis mali

De superbia tamen omnia mala oriuntur, et hæc et alia :
quia, ut ait Gregorius in lib. XXXI Moral., cap. xlv, coi. 620,
t. II, radix cuncti mali est superbia, de qua dicitur, EccL, x,
15 : Initium omnis peccati vel mali est superbia, quæ est amor
propriæ excellentiæ. Cujus quatuor sunt species, ut Gregorius
ait in lib. XXIII Moral., cap. vi, coi. 258, t. II. Prima est,
• cum bonum quod habet quis sibi attribuit. Secunda, cum credit
a Deo esse datum, sed tamen pro suis meritis. Tertia, cum se
jactat habere quod non habet. Quarta, cum cæteris despectis
singulariter vult videri. Merito ergo radix omnis mali dicitur
superbia. Huic autem videtur obviare quod ait Apostolus,
I Timoth., vi, 10 : Radix omnium malorum est cupiditas. Sed
si radix omnium malorum cupiditas est, ergo superbiæ. Quo­
modo ergo superbia radix est et initium omnis peccati ?
Quo sensu utrumque dicatur radix omnium malorum,
scilicet superbia et cupiditas
Sed utrumque recte dictum esse intelligitur, si genera1 pec­
catorum singulorum, non singula generum utraque locutione
intelligantur includi. Nullum quippe12 genus peccati est quod ex
superbia interdum non proveniat, nullum etiam est quod ex
cupiditate aliquando non descendat. Sunt enim nonnulli
hominum qui ex cupiditate fiunt superbi, et aliqui ex superbia
fiunt cupidi. Est enim, ut ait Augustinus in lib. XI De Gen.
ad liti., cap. xv, coi. 436, t. III, homo qui non esset amator
pecuniæ, nisi per hoc putaret se excellentiorem esse : ideoque,
ut excellat, divitias cupit ; tali ex superbia oboritur cupiditas :
et est aliquis qui non amaret excellere, nisi putaret per hoc
majores divitias habere ; ideoque excellere laborat, quia divi­
tias habere amat ; huic innascitur superbia, id est amor excellen­
tiæ ex cupiditate. Patet ergo quia ex superbia aliquando cupi­
ditas, et ex cupiditate aliquando oritur superbia ; et ideo de
utraque recte dicitur quod sit radix omnis mali.
DIVISIO PRIMÆ PARTIS TEXTUS

Postquam determinavit de peccato in generali, hic deter­
minat. de peccato in comparatione ad partes ejus, et divi­
ditur in partes duas : in prima determinat diversas peccatorum
partes et modos ; in secunda specialiter determinat de quo­
dam peccato quod omnia alia transcendit, xliii dist. : « Est
1. At. additur « omnium », forte « omnia ».
2. AI. : « ergo. »

præterea quoddam genus peccati caiteris gravius. » Prima in
duas : in prima inquirit ea quæ possunt ad constitutionem
unius peccati convenire, quasi integrantia peccatum et consti­
tuentia ; in secunda prosequitur in diversas peccatorum divi­
siones, ibi : « Modi autem peccatorum varias in Scriptura
habent distinctiones. » Prima dividitur in duas : in prima
inquirit an actio exterior et voluntas conveniant ad consti- «
tutionem unius peccati ; secundo inquirit utrum adhuc sit
aliquid aliud in peccato præter actum interiorem et exteriorem,
ibi : « Præterea solet quæri, cum ab aliquo perpetrato volun­
tate peccato voluntas id agendi et actio transierit,... utrum
illud peccatum, usquequo pœniteat, sit in eo. » Circa primum
duo facit : primo movet quæstionem ; secundo determinat
eam, secundum diversorum opiniones, ibi : « Quidam dicunt
unum esse peccatum. » Et hæc dividitur in tres, secundum
tres objectiones, quibus una opinio contra aliam invehitur1 :
secunda incipit, ibi : « Sed adhuc eisdem objicitur ; teri ia. ibi :
« Item adhuc quæstioni instant. »
« Præterea, solet quæri, cum ab aliquo perpetrato voluntate
peccato voluntas id agendi et actio transierit,... utrum illud
peccatum usquequo pœniteat, sit in eo. » Hic inquirit utrum
præter actum interiorem et exteriorem sit aliquid aliud in
peccato quod remaneat, actu transeunte, el, circa hoc tria
facit : primo ostendit quod, transeunte actu interiori et exte­
riori, remaneat reatus ; secundo ostendit quot modis reatus
dicitur, ibi : « Reatus in Scriptura multipliciter accipitur ; »
tertio secundum reatus diversitatem assignat diversa genera
peccatorum, ibi : « Duo enim sunt peccatorum genera. »

QUÆSTIO PRIMA
Hic quinque quaeruntur : 1° si voluntas et actus exterior
sunt unum peccatum2 ; 2° si, transeunte actu, remaneat
reatus ; 3° de divisione peccatorum per veniale et mortale
quæ penes reatum sumitur ; 4° de differentia venialis et
præcipue quantum ad genus operis ; 5° utrum peccatum
mortale poenam æternam mereatur, et. in hoc a veniali
differat.

ARTICULUS PRIMUS
Utrum voluntas peccati et actus sint duo peccata

Ad primum sic proceditur. 1. Videtur quod voluntas et
1. AI. : » invenitur. »
2. Parm. omittit : « peccatum. »

-actus sint duo peccata. Quia Augustinus dicit in lib. XXII
•Contra Faustum, cap. xxvn, coi. 418, t. VIII, quod ex hoc
est aliquid peccatum, quia divinis legibus contrariatur.
Sed duo præcepta sunt diversa, quibus prohibetur voluntas
interior et actus exterior, ut patet Exod., xx : 2Von furaberis ;
item : Aon concupisces rem proximi tui. Ergo actus exterior
et interior, id est voluntas prava, sunt diversa peccata.
2. Præterea, non potest aliquis magis malus effici et magis
peccator nisi per hoc quod peccatum peccato accumulatur.
Sed magis peccat qui voluntate et actu peccat, quam qui
voluntate vel actu tantum, ut patet Matth., v ; ubi gravior
pœna redditur opprobria dicenti quam solum contra fratrem
irato. Ergo oportet quod actus additus exterior sit aliud
peccatum.
3. Præterea, diversorum habituum sunt diversi actus.
Sed non est idem habitus perficiens id quod est rationale
per essentiam et rationale per participationem. Cum igitur
peccatum voluntatis sit in actu ejus quod est rationale
per essentiam, quia voluntas in ratione est, ut Damascenus,
lib. HI, cap. xvin, col. 1075, t. I, et Philosophus, in III
.De anima, text. 42, dicunt ; actus autem exterior in eo quod
est rationale per participationem, quo mediante ab intellectu
motus exterior egreditur ; videtur quod non sit unum pecca­
tum voluntatis et actus exterioris.
4. Præterea, multiplicato superiori multiplicatur inferius :
unus enim homo non est plura animalia. Sed actus est superior
ad peccatum : quia peccatum nihil est aliud quam quidam
actus inordinatus. Cum igitur actus voluntatis et actus
exterior sint diversi actus, qui a diversis procedunt potentiis,
videtur quod non sunt unum peccatum voluntas interior
et actus exterior.
5. Præterea, unum accidens non potest in diversis sub­
jectis esse. Sed actus interior est sicut in subjecto in volun­
tate, cujus est actus ; actus autem exterior in potentia
movente organum. Ergo non potest esse unum peccatum,
cum peccatum sit quoddam accidens.
Sed contra, pluribus peccatis debentur diversæ pœnæ.
Sed non injungitur alia pœna in satisfactione pro voluntate
interiori et actu exteriori, sed una tantum. Est ergo unum
peccatum.
Præterea, ubi unum propter alterum, ibi tantum unum,
ut Philosophus dicit II Topic., cap. π. Sed actus exterior
non est peccatum nisi propter voluntatem. Ergo voluntas
et actus exterior non sunt duo peccata, sed unum.

Solutio. — Dicendum1, quod cum unum et ens conver­
tantur, oportet ut secundum idem a quo res habet esse,
judicium de ejus unitate et multiplicatione accipiatur,
sicut patet in naturalibus, ubi res quæ1
23 habet esse per formam,
habet etiam unitatem per formam ; unde oportet quod
diversarum rerum sint diversae formæ, et quamvis fortassis
principium multiplicationis formæ sit materiæ divisio, ut
in his quæ numero tantum differunt, nihilhominus tamen
non posset esse pluralitas hominum, nisi essent plures formæ
humanæ, et sic de aliis. Sicut autem superius ostensum est,
actus non ponitur in genere moris nisi propter voluntatem,
scilicet secundum quod est a voluntate elicitus vel impe­
ratus ; et ideo secundum unitatem voluntatis est sumendum
judicium de unitate ejus quod in genere moris dicitur :
unde contingit aliquid quod est unum in genere naturæ
consideratum, ut unum motum continuum, esse plures
secundum quod ad genus moris retorquetur, si voluntas
in actu varietur ; ut quando bona intentione quis incipit,
et mala terminat, ut supra ostensum est3 ; et e contrario
contingit esse actus plures, secundum quod ad genus naturæ
referuntur, qui tamen sunt unum secundum quod in genere
moris considerantur, ut patet in eo qui furatur : quia omnes
actus ejus, qui ad finem furti ordinantur, peccatum sunt,
cum mala intentione fiant, qui possunt valde multi esse ;
et tamen omnes computantur ut unum peccatum, quia non
habent rationem peccati nisi secundum quod per unam
voluntatem in unum perversum finem ordinantur. Sic ergo
distinguere oportet in proposito : quia, cum quæritur utrum
voluntas et actus exterior sint diversa peccata, aut intelli­
gitur de voluntate conjuncta actui exteriori, aut de voluntate
præcedente. Si de conjuncta, sic oportet quod peccatum
unum sit voluntas interior et actus exterior, quia voluntatis
non multiplicatur actus. Si autem de voluntate separata,
sic est aliud peccatum, quia actus voluntatis multiplicatur.
Quando enim actum explet exteriorem, etiam actum volun­
tatis iterat ; et ideo oportet quod sint duo peccata non poapter
diversitatem actus interioris et exterioris, sed propter ftversitatem duorum actuum interiorum' voluntatis.
Ad primum ergo dicendum, quod in hoc præcepto : Non
concupisces rem proximi tui, non prohibetur illa voluntas
1. Nicolai : « Respondeo dicendum. »
2. A), deest « quæ ».
' 3. Dist. xt, quæst. x, art. 4.

furandi quæ est conjuncta actui, sed quæ est ab actu separata,
quæ1 etiam sine actu quamdam turpem jucunditatem habet ;
quæ autem conjuncta est actui, prohibetur illo præcepto
quo furtum prohibetur ; nihil enim cadit sub præcepto vel
prohibitione nisi secundum quod est voluntariujn 12.
Ad secundum dicendum, quod intensio et remissio in
his quæ secundum magis et minus dicuntur, non est per
additionem, sicut in his quæ secundum quantitatem augmentantur, in quibus quantitas quantitati additur, ut major
quantitas fiat ; non enim calor calori additur, ut magis
calidum fiat, nec curvitas curvitati, ut fiat magis curvum,
ut in IV Physicorum, text. 84, dicitur ; sed causatur intensio
ex hoc quod illud quod intenditur, magis perfectum invenitur,
et suo opposito3 impermixtius. Unde non ad hoc quod
aliquid magis peccet exigitur4 quod peccatum addatur,
quia sic quælibet circumstantia aggravans, peccatum esset,
sed oportet ut deformitas peccati perfectior sit : et hoc con­
tingit quando aliquis per actum exteriorem peccat ; quia
major est deformitas quæ in actu interiori et exteriori est,
quam illa quæ tantum in voluntate est, nisi forte sit voluntas
completa, quæ pro actu reputatur.
Ad tertium dicendum, quod a diversis habitibus diversi
actus eliciuntur ; non tamen oportet quod semper illi actus
diversi sint diversa peccata vel etiam diversa merita, sed
possunt esse unum, ut patet præcipue quando unum pecca­
tum imperat actum alterius peccati, ut cum quis furatur
propter gulam ; est enim tunc unum peccatum diversas
habens deformitates, quamvis sint ibi plures actus.
Ad quartum dicendum, quod actus simpliciter acceptus
non est genus peccati, nisi secundum quod sub voluntate
cadit ; et ideo ubi non multiplicatur actus voluntatis, non
multiplicatur peccatum.
Ad quintum dicendum, quod peccatum sicut in primo
subjecto est in voluntate, sicut supra dictum est5 ; et ideo
non est inconveniens ut et peccatum in diversis actibus
consistat : quia inquantum sunt actus, habent subjecta
diversa, potentias scilicet elicientes actum ; inquantum
vero ad genus moris pertinent, habent unum subjectum,,
voluntatem.
1.
2.
3.
4.
3.

Parm. : « quod. »
Parm. : « in voluntate. »
AI. : « et supposito » ; Parm. omittit : « suo. »
Parm. : « oportet. »
Dist. xli, q. ii, art. 2.

A BT IC U LUS II
Utrum reatus peccati maneat post peccatum1
Ad secundum sic proceditur. 1. Videtur quod post actum
peccati reatus non remaneat. Cessante enim causa, cessat
effectus. Sed alicfuis non est reus pœnæ nisi propter actum.
Ergo post actum non remanet reatus.
2. Si dicatur, quod aliquis est reus pœnæ, non solum
quia hoc facit, sed indifferenter quia hoc facit vel quia hoc
fecit ; contra. Manente causa, manet effectus. Sed ex quo
aliquis actum peccati fecit, non potest illud non fecisse :
quia ut quod praeteritum est non fuerit, etiam nec Deus
facere potest, ut in I libro dictum est, dist. xxiv. Ergo nun­
quam aliquis a reatu culpæ absolvi posset.
3. Si dicatur, quod reatus manet post actum propter
effectum quem actus in subjecto relinquit, qui removeri
potest ; contra. Effectus relictus ex actu est dispositio habitus.
Sed propter neutrum istorum homo reus pœnæ absolvitur
adhuc dispositione ad peccatum per consuetudinem inducta
in eo manente, et similiter quandoque dispositio et habitus
tollitur ; et tamen reatus remanet, ut quando aliquis per
avaritiam peccans habitum avaritiæ acquirit, qui postmodum habitus corrumpitur in eodem per prodigalitatis
actus, ex quibus habitus contrarius generatur, etiam sine
hoc quod gratia interveniat, quæ reatum solvit. Ergo non
potest dici quod propter effectum relictum ex actu, reatus
post actum remaneat.
t. Si dicatur, quod non manet reatus post actum propter
effectum prædictum, sed propter maculam ; contra. Macula
illa, si non sit dispositio vel habitus, nihil aliud potest esse
quam gratiæ privatio. Sed privatio gratiæ communis est
omnibus peccatis mortalibus. Ergo ex omnibus mortalibus
manet una macula, et ita unus reatus ; quod falsum est.
5. Præterëa, infusa gratia, cessat gratiæ privatio. Sed
adhuc tamen aliquis reatus manet, quo homo ad pœnam
saltem temporalem obligatur. Ergo non videtur quod per
privationem gratiæ reatus post actum remaneat.
Sed contra, nullus punitur juste nisi ad pœnam obligatus.
Sed peccatores juste puniuntur, postquam actu non peccant.
1. I II Summse theolog., q.
.art. 'i.

lxxxvii,

art. 6, et III part., q.

lxxxvi,

Ergo sunt obligati ad pœnam ; ergo est in eis reatus, qui
nihil aliud est quam obligatio ad pœnam.
Præterea, sicut se habet actus virtutis ad præmium. ita
se habet peccati actus ad pœnam. Sed, transeunte actu
virtutis, adhuc manet meritum præmii. Ergo, transeunte
actu peccati, adhuc manet reatus pœnæ.
Solutio. — Respondeo dicendum, quod reatus dicitur
secundum quod aliquis est reus pœnæ ; et ideo proprie reatus
nihil est aliud quam obligatio ad pœnam ; et quia hæc obli­
gatio quodammodo est media inter culpam et pœnam, ex
eo quod propter culpam aliquis ad pœnam obligatur, ideo
nomen medii transumitur ad extrema, ut interdum ipsa
culpa, vel etiam pœna, reatus dicatur, ut in Littera dicitur.
Cum autem pœna sit medicina quædam, ut Philosophus,
in II Ethic., cap. in, dicit, et medicina non detur nisi contra
defectum aliquem, oportet quod ad pœnam aliquis pro
aliquo defectu obligetur : non quod ille defectus semper
sanetur per pœnam in eo in quo est, ut patet in damnatis,
et in fure qui suspenditur, sed pœna récompensât defectum
in statu universi, vel etiam reipublicæ, propter ordinem jus­
titiae qui in pœna apparet. Non autem defectus quilibet ad
pœnam obligat ; sunt enim defectus quidam involuntarii
magis misericordiam quam iram provocantes, sed illi solum
defectus qui ex actibus voluntatis relinquuntur pœnam
merentur in eo qui voluntarie in defectum inducitur ; unde
cum transeunte actu remaneat defectus, oportet quod etiam
reatus remaneat post actum.
Ad primum ergo dicendum, quod causa proxima reatus
est ipse defectus per actum peccati inductus ; actus vero
est sicut causa remota : unde non oportet quod, transeunte
actu, reatus transeat.
Ad secundum dicendum, quod non solum quia verum est
dicere aliquem actum peccati quandoque egisse, ad pœnam
obligatur, quia sic quandocumque verum esset dicere eum
hoc fecisse, esset pœnæ obnoxius : sed quia defectus manet,
in ipso adhuc propter actum quem prius fecit.
Ad tertium dicendum, quod reatus non fundatur, per se
ioquendo, super dispositionem vel habitum, sed per accidens,
secundum quod talis dispositio vel habitus cuidam defectui
conjungitur.
Ad quartum dicendum, quod privatio gratiæ non habet
rationem maculæ nisi secundum quod ex actu præcedenti
inducitur : et ideo secundum diversitatem actuum sunt,
etiam diversæ maculæ. ; quamvis enim quolibet actu peccati

mortalis quælibet virtus privetur, non tamen eodem modo :
sed actu luxuriæ castitas per se privatur, et aliæ virtutes ex
consequenti, secundum quod sunt castitati annexae ; per
furtum autem actus justitiæ per se. et aliarum virtutum ex
consequenti, et sic de aliis ; ideo non oportet quod omnium
peccatorum sit una macula vel unus reatus.
Ad quintum dicendum, quod in peccante sunt duo defectus .
unus qui est in ipso actu peccati, secundum quod aliquis
limites legis divinæ et rationis rectæ transgreditur ; alius
est in ipso peccante, id est privatio virtutis ex priori defectu
actus inducta. Quamvis autem cum aliquis gratiam recuperat,
secundus defectus tollatur, non tamen ex toto primus sublatus
est : quia oportet ut quantum voluntati suæ obedivit præter
legem Dei, tantum etiam in contrarium recompenset, ut
sic justitiæ servetur æqualitas ; et ideo post gratiam recupe­
ratam injungitur satisfactio, et est adhuc homo reus tempo­
ralis pœnæ.

ARTICULUS III

Utrum peccatum convenienter dividatur in mortale el veniale1
Ad tertium sic proceditur 1. Videtur quod peccatum
inconvenienter per mortale et veniale dividatur. Ea enim
quæ in infinitum differunt, in uno genere non conveniunt,
sicut creator et creatura, ens et non ens. Sed veniale et
mortale sunt hujusmodi ; cum uni debeatur poena temporalis,
alteri æterna, ut patet in Littera. Ergo peccatum per hæc duo
dividi non debet.
2. Præterea, determinatio diminuens de ratione ejus cui
additur, infert oppositum ejus, bene enim sequitur ; est
homo mortuus : ergo non est homo. Sed veniale est deter­
minatio diminuens de ratione peccati ; ex hoc enim quod
peccatum est, est dignum pœna, et non venia. Ergo veniale
peccatum non debet condividere peccatum contra mortale,
sicut nec animal mortuum condividit animal contra animal
vivum.
3. Præterea, divisio omnis debet fieri per opposita. Sed
veniale et mortale non sunt opposita, cum se simul com­
patiantur. Ergo inconvenienter per peccatum mortale et
veniale dividitur.
4. Præterea, culpa opponitur gratiæ. Sed veniale non
•opponitur gratiæ, quia stat simul cum ea. Ergo veniale non
1. I II Summæ theolog., q.

lxxxviii,

art. 1.

«st peccatum, et sic non debet dividere genus peccati contra
mortale.
5. Præterea, in omni peccato est aversio ab incommutabili
bono tanquam formale. Sed veniale non habet aversionem a
bono incommutabili : quia peccans venialiter non avertitur
a fine ultimo, sed viæ inordinate inhæret. Ergo veniale
peccatum non proprie est peccatum ; et sic idem quod prius.
Sed contra, I Joan., i, 8 : Si dixerimus quod peccatum non
habemus, nos ipsos
*
seducimus, et veritas in nobis non est.
Constat autem quod non loquitur de mortali peccato,
quia sine illo sunt sancti. Ergo oportet ponere peccatum
veniale.
Præterea, dispositio et habitus ad eamdem speciem qualitatis pertinent ; unde invenitur scientia dispositio et habitus.
Ergo oportet a simili quod in peccato inveniatur aliquid
quod se habet per modum dispositionis, et aliquid quod
habet perfectam rationem peccati. Dispositio autem ad
peccatum mortale est peccatum veniale. Ergo mortale peccatum oportet ponere1 veniale.
Solutio. — Respondeo dicendum, quod est duplex modus
dividendi commune in ea quæ sub ipso sunt, sicut est duplex
communitatis modus. Est enim quædam divisio univoci in
species per differentias quibus æqualiter natura generis in
.speciebus participatur, sicut animal dividitur in hominem
et equum, et hujusmodi ; alia vero divisio est ejus quod est
commune per analogiam, quod quidem secundum perfectam
rationem prædicatur de uno dividentium, et de altero imper­
fecte et secundum quid, sicut ens dividitur in substantiam
et accidens, et in ens actu et in ens potentia : et hæc divisio
est quasi media inter æquivocum et univocum ; et talis
divisio est peccati in mortale et veniale : quia ratio peccati
perfecte in mortali invenitur ; in veniali vero non nisi imper­
fecte et secundum quid ; unde minimum quod potest esse
de ratione peccati in aliquo actu est in veniali, sicut minimum
quod potest esse de natura entis est in ente in potentia et
in ente per accidens, et hoc ipsa nomina ostendunt : quia
venia non debetur peccato nisi secundum quod aliquam
imperfectionem2 peccati habet ; mors autem debetur peccato
inquantum peccatum est ; et ideo mortale peccatum perfec­
tum quid in genere peccati dicit, veniale autem imperfectum.
* Quoniam... ipsi nos.
1. Parm. : « supponere. »
2. Al. : « perfectionem. »
COMMENT.

IN LIB. SENTENT. -II.— 35

1058

COMMENTUM IN LIB. II SENTENTIARUM

Ad primum ergo dicendum, quod mortale et veniale non
conveniunt in peccato sicut in genere univoce de eis prædicato, sed sicut in eo quod eis per analogiam commune est.
Ad secundum dicendum, quod venia1 debetur alicui dupli­
citer : vel sicut ei quod indulgetur, vel sicut ei quod est
indulgentis12 ratio. Sicut ei quod indulgetur non debetur
alicui nisi peccato, quia nihil indulgetur nisi quod poenam
meretur. Sicut ei quod est indulgentiae ratio, nunquam venia
peccato debetur, sed vel infirmitati, vel alicui quod facit
imperfectionem in genere peccati. Peccatum autem veniale
non dicitur veniale sicut remissionis ratio, sed sicut id quod
facile remittitur propter imperfectionem peccati ; unde per
hoc quod dicitur veniale, non tollitur tota ratio peccati,
sicut per hoc quod dicitur mortuum, tollitur tota ratio
hominis. Unde non sequitur quod veniale peccatum non
sit peccatum, sed est imperfectum quid in genere peccati.
Ad tertium dicendum, quod oppositio venialis et mortalis
est secundum perfectum et imperfectum ; unde non omnino
excludunt se, sed unum est dispositio ad aliud. Vel dicendum
quod opposita inesse eidem non secundum idem non est
inconveniens ; et ideo cum peccatum veniale et mortale
non sint in homine secundum eumdem actum, sed secundum
diversos, qui etiam simul non sunt, non oportet quod tollatur
oppositio venialis et mortalis.
Ad quartum dicendum, quod peccatum quod completam
rationem culpæ habet, directe gratiæ opponitur ; peccatum
vero veniale, quod imperfectam rationem culpæ habet,
non opponitur gratiæ nisi indirecte, ut scilicet est dispositio
quædam ad mortale. Quæ autem sic sunt opposita, non est
inconveniens esse simul, sicut siccitas, quæ dispositio est ad
calorem, est simul cum frigore ; unde non est inconveniens
quod veniale sit culpa, et simul cum gratia.
Ad quintum dicendum, quod averti a fine incommutabili
est dupliciter : vel in habitu vel in actu tantum. Secundum
habitum avertitur qui sibi alium finem contrarium ponit,
et hoc est in peccato mortali ; unde qui peccat mortaliter
est sicut recedens a via. In actu vero tantum aliquis aver­
titur, quando aliquis actum aliquem facit quo in Deum non
tendit, ex eo quod inordinate ei quod est ad finem inhæret,
non tamen ita ut illud quod est ad finem quasi finem con­
stituat, et hoc est in peccato veniali ; unde peccans venialiter
1. AI. : « veniale. »
2. Parm. : « indulgenti». »

similatur ei qui nimis moratur in via, et hoc non est averti
nisi secundum quid ; sicut etiam quod retardat motum
corporis gravis non aufert gravitatem suam et inclinationem
in finem ; auferret autem si contrarium sibi motum daret,
ut quando ex gravi leve generatur.

ARTICULUS IV

Utrum peccatum veniale distinguatur a mortali1
I
L
L
f
I
I
I
L
!
I
I
I
t
I
I
i
t
;
1

Ad quartum sic proceditur. 1. Abdetur quod veniale
peccatum a mortali non distinguatur. Quidquid enim tollit
virtutem est mortale peccatum. Sed omne peccatum tollit
virtutem, quia omne peccatum recessus ab æqualitate est ;
virtus autem æqualitas quædam est. Ergo peccatum veniale
a mortali non distinguitur.
2. Præterea, ea quæ per se distinguuntur non transmutantur invicem. Sed veniale et mortale invicem 1 ransmutantur
quia nihil adeo est veniale quod non flat mortale dum placet ;
similiter omnis culpa mortalis per confessionem fit venialis
ut Ambrosius dicit1
2. Ergo veniale et mortale non distinguuntur nisi per accidens.
3. Si dicatur, quod peccatum mortale distinguitur a veniali,
quia mortale est contra præceptum, veniale præter preceptum ; contra. In hoc differunt præcepta legis disciplinæ3 a
præceptis legis naturalis, quod præcepta legis disciplinæ
prohibent ea quæ non sunt mala nisi quia prohibita ; præcepta
vero legis naturalis prohibent ea quæ sunt prohibita quia
mala. Ergo in his quæ lege naturali prohibentur, distinctio
mali non sumitur ex prohibitione legis, sed potius ex ipsa
natura actus.
4. Præterea, præter affirmationem nihil est nisi negatio,
et præter negationem nihil est nisi affirmatio, cum inter
affirmationem et negationem nihil sit medium. Sed qui non
facit quod præcepto affirmativo præcipitur, contra præcep­
tum omittit4 ; similiter qui facit quod præcepto negativo
prohibetur, contra præceptum facit. Ergo quicumque peccat

;
1. I II Summæ theol., q. lxxxvhi, art. 2.
2. Codices indicationem loci non habent. Nicolai librum De apologia
David, versus finem, hic affert, dum in dist. xxi, q. u, art. 3, ad 5,
lib. De paradiso, c. xiv, coi. 326, t. I, indicavit.
3. Seu « legis scriptæ », ut notat Nicolai.
4. Parm. : « committit, »

præter præceptum, peccat contra præceptum ; et ita dis­
tinctio nulla est.
5. Si dicatur, quod differunt mortale et veniale ex hoi·
quod veniale est exitus a medio virtutis, tamen prope medium,
mortale autem exitus longinquus a medio, sicut dicit Philo­
sophus in II Ethic., cap. ix, quod qui parum secedit a medio,
non vituperatur, contra. Quia, sicut ibidem dicitur, non est
determinatum apud nos, quando multum et quando parum
a medio recedatur. Si ergo non differat veniale a mortali
nisi secundum parvum et magnum recessum, non posset
apud nos determinari quod esset peccatum mortale et quod
veniale : quod esset valde periculosum.
Sed contra, diversitas poenarum respondet diversitati
culpæ. Sed poena temporalis differt ab æterna. Ergo et pecca­
tum veniale differt a mortali ; cum uni debeatur pœna
temporalis, alteri æterna.
Præterea, in quolibet genere perfectum et imperfectuni
habent determinatam distinctionem. Sed veniale et mortale
differunt ut perfectum et imperfectum in genere peccali,
ut ex prædictis patet. Ergo oportet quod habeant determi­
natam distinctionem ad invicem.
Solutio. — Respondeo dicendum, quod, ut ex dictis
patet, veniale peccatum dicitur cujus reatus facile solvitur ;
et ideo veniale tripliciter dicitur. L'no modo dicitur veniale
ex causa, quod quidem facile remissibile est, quia causa
peccati quamdam rationem veniæ habet, sicut ea quæ per
ignorantiam et infirmitatem peccantur. Secundo dicitur
veniale ab eventu, quia scilicet per aliquid peccato super­
veniens efficitur pœna ejus cito solubilis, sicut confessio
adveniens peccato mortali facit poenam ejus proportionatam
viribus pœnitentis virtute clavium. Tertio dicitur veniale,
quando ipse actus per se facile remissibilis est, eo quod non
perfecte pertingit ad plenam rationem peccati : et istud
proprie dicitur veniale de quo nunc agitur, quod a mortali
distinguitur. Primo enim et secundo modo dictum veniale
non distinguitur a mortali : quia mortale potest per igno­
rantiam fieri, et illud quod est mortale fit veniale per confes­
sionem. Imperfectio autem peccati potest esse dupliciter :
vél ex genere actus, vel ex parte peccantis. Genus autem
ipsius actus sumitur ex materia et objecto ; unde sicut dicitur
bonum ex genere propter debitam materiam, ita malum ex
genere propter indebitam, et est veniale ex genere propter
materiam in qua peccatur. In illa autem materia peccatum
perfecte invenitur in qua, si peccetur, virtus charitatis ad

Deum et ad proximum dissolvitur, per quam vita est animæ ;
et ideo, quando aliquis peccat in his sine quibus recte servatis
non remanet subjectio hominis ad Deum et i'œdus humanæ
societatis, tunc est peccatum mortale ex genere : et talia
peccata Philosophus1 malitias appellat ; unde vult quod
non omnis vitiosus sit malus : sicut patet quod non potest
homo debite Deo esse subjectus, si Deo non credat, si ei non
obediat, et hujusmodi. Similiter etiam societas humanæ
vitæ servari non posset, nisi unicuique servaretur quod
suum est ; et ideo furtum et alia; species injustitia sunt peccata
mortalia ex genere, et similiter est in omnibus aliis. Ea
vero sine quibus societas humana servari potest non faciunt
peccatum esse mortale ex genere, quamvis etiam deformis
actus sit, sicut superfluus ludus et aliquid hujusmodi : et
talia dicuntur venialia ex genere. Sed sicut quod est bonum
ex genere potest fieri male, et non e converso ; ita quod
est veniale ex genere tali modo potest fieri quod erit mortale,
ut si credatur esse mortale quod veniale est, et si tantum
quis in re temporali delectatur ut fmem sibi in ea constituat :
quia sic non servatur debita reverentia ad Deum, qui est
ultimus finis, et citra quem omnia sunt diligenda. Ex parte
vero peccantis est imperfectio peccati, propter imperfec­
tionem potentiæ elicientis actum, sicut primi motus sensua­
litatis, qui deliberationem præcedunt, peccata venialia sunt,
quamvis in materia sint mortalis peccati. Sed hæc sunt
venialia per accidens ; et ideo, adveniente consensu rationis
deliberatæ, efficiuntur mortalia.
Ad primum ergo dicendum, quod veniale non corrumpit
virtutem quantum ad habitum, hoc enim mortalis est pro­
prium ; sed exit ab æqualitate quam ratio ponit in actu
virtutis.
Ad secundum patet solutio per ea quæ dicta sunt : quia
procedit de veniali ex eventu ; et iterum quod veniale fiat
mortale non est inconveniens, sicut etiam quod est bonum
ex genere potest male fieri.
Ad tertium dicendum, quod præcepta legis intendunt homi­
nem ordinare ad dilectionem proximi et Dei : quia finis
præcepti est charitas, I Tim., i, 5, et ideo illa sola mortalia
sunt ex genere de quibus dictum est ; haæ enim directe
1. Ex Ethic, lib. V, cap. x græco -lat., colligitur, et apud S. Thomam, lect. 14, ubi dicitur, quod « cum læsio præter rationem accidit,
infortunium dici debet ; cum autem non præter rationem, sed sine
malitia tamen accidit, « aneu kakias », peccatum est; etsi non propterea pravi homines habentur, quia ex pravitate non contingit. — Nicolai.

fiunt contra præcepta legis, non solum legis scriptæ, sed
etiam naturalis. Quamvis autem aliquid non sit malum,
quia est prohibitum lege exteriori, tamen ideo est malum,
quia prohibetur lege interiori ; lex enim interior est ipsum
lumen rationis, quo agenda discernimus : et quidquid in
humanis actibus huic lumini est consonum, totum est rectum ;
quod autem contra hoc lumen est, homini est innaturale
et malum ; et pro tanto malum dicitur quia prohibetur
interiori lege.
Ad quartum dicendum, quod affirmatio opposita præcepto
negativo est et præter præceptum, et contra præceptum ;
similjter et negatio opposita affirmativo ; sed quædam
negationes et affirmationes sunt non opposite directe ipsis
præceptis affirmativis et negativis, sed indirecte, quia dis­
ponunt ad ea quæ directe opponuntur ; et ideo hujusmodi
sunt præter præceptum ; hæc enim etiam hoc modo non
discordant a lumine rationis ut ab ultimo fine abducentia,
sed ut quædam impedimenta finis.
Ad quintum dicendum, quod hoc modo esse proximum
medio vel remotum, ut dictum est, facit peccatum mortale
et veniale, et non sicut objectio tangit, ut sit differentia
secundum hoc quod est abduci a fine virtutis et non abduci,
et non solum secundum intentionem et remissionem1.
ARTICULUS V

Utrum peccatum mortale et veniale differant
per pœnam æternam et temporalem12
Ad quintum sic proceditur. '1. Videtur quod peccatum
mortale et veniale non differant per æternam pœnam et
temporalem. Quæcumque enim finita sunt, possunt habere
aliquam proportionem ad invicem. Sed conversio quæ est
in peccato veniali, finita est ; et similiter quæ est in peccato
mortali. Ergo proportionabiles sunt. Sed secundum mensuram
delectationis, quæ ex parte conversionis se tenet, est quantitas
pœnæ ; Apoc., xvm, 7 : Quantum glorificavit se et in deliciis
fuit, tantum date illi tormentum et luctum. Ergo et pœna
venialis debet proportionari pœnæ mortalis3; et ita non
differunt secundum æternum et temporale.
1. Parm. addit : « circumstantiarum, ut objectio procedit. »
2. I II Summæ theol., q. lxxii, art. 5. et q. lxxxvii, art. 2 ; III part.,
q. lxxxvii, art. 4.
3. Parm. : « mortali. »

2. Præterea, secundum quantitatem culpæ est quantitas
pœnæ. Sed ille qui peccat mortaliter non peccat infinito
tempore, quamvis in infinitum bonum peccet. Ergo etiam
non debet puniri æterna pœna, sed damno infiniti boni ad
tempus.
3. Si dicatur, quod punitur æternaliter, quia peccavit
in suo æterno ; contra. Quia multi sunt qui non toto tempore
vitæ suæ in peccati actu perdurant ; sed dum peccant,
cogitant se quandoque a peccati actu recessuros. Ergo talis
secundum hoc in suo æterno non peccavit ; et ita non debet
puniri æterna pœna.
4. Præterea, nullus judex, nisi sit crudelis, infligit pœnam
quasi delectatus in pœna, sed propter emendationem. Si
igitur Deus est piissimus judex, non infligit pœnam pro
peccato mortali, nisi propter emendationem eorum quos1
punit ; et ita videtur quod non in æternum puniat.
5. Sed contra, videtur quod etiam veniali debeatur pœna
æterna. Quia contingit quod aliquis toto tempore vitæ suæ
in peccato veniali perduret. Si igitur aliquis punitur æter­
naliter, ut dicit Gregorius, Dialog., üb. VI, cap. xliv, col.
401, t. Ill, quia in suo æterno peccavit, videtur quod talis
æternaliter puniri debeat.
6. Præterea, ponatur quod aliquis moriatur in peccato
mortali et veniali : constat quod iste, statim ut moritur,
ad infernum descendit. Cum ergo veniale non remaneat
impunitum, ibi punitur non tantum pro mortali, sed etiam
pro veniali. Sed pœna inferni est æterna, quia in inferno
nulla est redemptio. Ergo peccatum veniale æterna pœna
punitur.
7. Præterea, sit ita quod aliquis ad perfectam ætatem
veniat imbaptizatus1
2, in qua jam peccati pœna reus teneri
potest, et in primo instanti illius temporis venialiter peccet,
et moriatur : constat quod ille pro peccato veniali punitur.
Non autem in limbo puerorum, quia pœna sensibilis, qua?
veniali debetur, non est ibi ; nec etiam in purgatorio, quia
gratiam non habet, sine qua nulla purgatio peccati esse
potest. Ergo punietur in inferno pro veniali, et ita ve­
niale ad mortem æternam obligat, sicut et mortale.
Solutio. — Respondeo dicendum, quod ratio quare
mortale peccatum ad æternam pœnam obligat, potest sumi
ex tribus. Primo ex parte ejus in quem peccatur, qui est
1. Parm. : « quæ. »
2. « Veniens imbaptizatus » ; Nicolai : « veniens non sit baptizatus.

infinite magnus, scilicet Deus, unde et offensa illius infinita
pcena digna est : quia quanto est dignior in quem peccatur,
tanto peccatum magis punitur. Secundo ex voluntate peccantis.
Constat enim quod peccans mortaliter finem delectationis
sua; in eo quo mortaliter peccat, ponit, ut etiam Deum pro
illo contemnat. Constat autem quod quicumque summe
diligit aliquid sicut finem suæ voluntatis, ex hoc ipso vellet
semper sibi adhærere ; et ideo peccans mortaliter illo actu
voluntatis quo peccatum mortale eligit, eligit peccato semper
adhærere, nisi per accidens retrahatur vel timore pœna',
vel aliquo hujusmodi ; sed si infinite adhærere posset, semper
adhæreret : et ideo in suo æterno peccat, et propter hoc
æterna poena est dignus, tertio ex ipso statu peccantis
mortaliter, <jui per peccatum gratia privatur ; unde cum
sine gratia non possit fieri remissio culpæ, si in peccato
mortali moriatur, semper in culpa remanebit, cum ulterius
non sit gratiæ susceptibilis. Manente autem culpa, semper
est obnoxius pœnæ ; alias remaneret aliquid inordinatum in
universo : et ideo talis in æternum punietur. Peccatum
vero veniale neque contra Deum est, neque in eo finis consti­
tuitur, neque gratiam privat : et ideo non debetur sibi pœna
teterna, sed tantum temporalis.
Ad primum ergo dicendum, quod conversio mortalis et
venialis peccati non sunt, proportionabiles : quia per unam
adhæretur rei temporali ut fini, per aliam ut ei quod est
ad finem ; et hæc duo non sunt proportionabilia, quia non
sunt ejusdem generis ; proportio enim est commensuratio
quantitatum ejusdem generis, ut. dicitur in V Euclidis,
defin. 3.
Ad secundum dicendum, quod ex hoc quod contra infi­
nitum peccat, debetur sibi pœna infinita. Non autem potest
esse infinita acerbitate, quia in creatura finita non potest
esse qualitas infinita ; sed recompensatur per ducationem
infinitam, quia creatura rationalis durationis in infinitum
capax est1.
Ad tertium dicendum, quod .non dicitur in suo æterno
peccasse, quia semper in actu peccati permanserit ; sed
quia in uno actu voluntatis adhæsit peccato tali modo, ut
ei in æternum adhæreret, si impune posset. Vel dicendum
1. Parm. addit : « et quia actualiter peccavit, debetur sibi non
solum pæna damni, sed etiam pœna sensus. » Sed hic agitur solum­
modo de æternitate pœnæ qualiseumque sit.

quod dicitur in suo æterno peccasse qui mortaliter peccavit,
quia privavit se gratia per peccatum mortale, sine qua homo
non potest a peccato liberari ; et ideo impotentem se reddidit
ad resurgendum ; unde, quantum in ipso fuit, se obligavit
ut. in peccato in æternum permaneret.
Ad quartum dicendum, quod Deus non infligit poenam
æternam quasi in poma propter poenam delectatus, sed
quia delectatur in ordine justitia- suæ, cujus pulchritudo
apparet in perpetua poma propriæ1 culpæ.
Ad quintum dicendum, quod peccans venialiter non peccat
in suo æterno, quia neque adhæret peccato veniali ut fini,
quia jam esset mortale, neque etiam impotentem se reddit
ad resurgendum ; et ideo non debetur sibi pœna æterna,
quamvis fortasse toto tempore vital suæ in veniali permaneat.
Ad sextum dicendum, quod ille qui decedit cum mortali
et veniali simul punitur in æternum, longe tamen minus
acerba pœna quam illa quæ est pro mortali. Hoc autem
accidit veniali, inquantum mortali conjunctum est, quod
gratia privat, sine qua nulla pœna potest esse purgativa
et. expiativa.
Ad septimum dicendum, quod positio illa est impossibilis
quod sic patet. Sic enim aliquid est sufficiens ad excusandum
minus. Sed imperfectio adatis excusat peccatum mortale,
ut puer nondum usum liberi arbitrii habens peccati2 mortalis
reus non habeatur, etiam si actum faciat qui ex genere
peccatum mortale est3 ; unde multo amplius excusat infantia
ne peccatum veniale imputetur ; et ideo non potest esse
quod homo venialiter peccet ante illud tempus quo usum
rationis habet, ut jam mortaliter peccare possit. Statim
autem ut ad tempus illud pervenit, vel gratiam habet, vel
in peccato mortali est : quia si facit quod in se est, Deus ei
gratiam infundit ; si autem non facit, peccat mortaliter :
quia tunc est tempus ut de salute sua cogitet, et ei operam
det ; et ideo positio est impossibilis. Si tamen ponatur per
impossibile, tunc talis punietur pœna sensibili in inferno, et
pœna illa erit æterna. Sed hoc accidit veniali inquantum
est sine gratia.

2. Parm. : « perpetuæ. »
3. Nicolai' : « ut qui nondum usum liberi arbitrii habet, peccati », etc.
4 Parm. : « sit. »

EXPOSITIO PRIMÆ PARTIS TEXTUS

« Quidam dicunt unum esse peccatum, alii vero dicunt
diversa esse peccata. » Utra que opinio est vera aliquo modo
intellecta : quia si accipiatur voluntas conjuncta actui, sic
voluntas et actus exterior sunt unum peccatum ; si autem
sumatur voluntas separata ab actu, sic sunt duo peccata numero
sed unum specie.
« Ad quod illi etiam dicunt. » Praeter istam responsionem
quæ hic ponitur, potest esse alia, quæ in primo articulo posita
est.
« Præterea solet quaeri, cum ab aliquo perpetrato voluntate
peccato voluntas id agendi et actio transierit,... utrum illud
peccatum, usquequo pœniteat, sit in eo. » Cum in peccato non
solum sit actus et reatus, sed macula, videtur insutficienter
procedere, cum de macula mentionem non faciat. Sed dicen­
dum quod macula est medium inter actum peccati et reatum,
quasi effectus actus et fundamentum reatus ; et ideo per
extrema medium intelligitur.
« Nec unquam est in aliquo peccatum actu, præter origi­
nale, quin sit etiam reatu. » Ratio hujus est quia actus peccati
inordinatus causât maculam et reatum. Posita autem causa,
non potest effectus non esse ; et ideo impossibile est ut simul,
dum actus peccati manet, reatus transeat. Sed quomodo hoc
in originali, esse possit, supra dictum est.
« Duo enim sunt peccatorum genera. « Hoc dicitur ad osten­
dendum quod divisio peccati in mortale et veniale non est
univoci divisio : quia sic mortale et veniale dicerentur duæ
species peccatorum ; sed est divisio analogi : et propter hoc
dicuntur mortale et veniale esse genera peccatorum, quasi non
communicantia unum genus.
DIVISIO SECUNDÆ PARTIS TEXTUS

« Modi autem peccatorum varias in Scriptura distinc­
tiones habent. » In parte præcedenti determinavit Magister
quædam quæ requiruntur ad peccatum quasi partes inte­
grantes ipsum ; hic determinat diversas peccatorum divi­
siones, et dividitur in partes duas : in prima prosequitur divi­
siones quæ respiciunt peccatum in communi ; in secunda1
divisionem peccatorum capitalium, ibi : « Præterea sciendum est
septem esse vitia capitalia. » Prima dividitur in duas : in prima
ponit quasdam distinctiones peccatorum, quæ sumuntur ex
1. Parm. omittit :« divisiones quæ respiciunt peccatum in communi
in secunda. »

DISTINCTIO XLII, QUÆST. II, ART. I

1067

parte rei ; in secunda ponit quamdam quæ sumitur1 ex parte no­
minis, ibi : « Variam quoque appellationem habet. » Circa
primum tria facit : primo distinguit modos peccatorum penes
motiva sive radices ; secundo penes actus, in quibus peccatum
consistit, ibi : « Alii vero dicunt peccatum fieri tribus modis ; »
tertio penes objecta, ibi : « Dicitur quoque homo peccare in
Deum, in se et in proximum. »
« Præterea sciendum est septem esse vitia capitalia. »
Hic ponit distinctionem capitalium vitiorum, et dividitur in
duas : in prima enumerat capitalia vitia ; in secunda reducit
ea in unum principium, ibi : « Ex superbia tamen omnia mala
oriuntur. » Et circa hoc tria facit : primo ostendit superbiam
esse originem capitalium vitiorum ; secundo objicit in contra­
rium, ibi : « Huic autem videtur obviare quod Apostolus ait ; »
tertio solvit, ibi : « Sed utrumque recte dictum est. » Circa
primum duo facit : primo ostendit superbiam esse principium
omnium peccatorum ; secundo assignat superbiæ species,
ibi : « Hujus quatuor sunt species. »

QUÆSTIO II
Hic quinque quæruntur : 1° de distinctione peccatorum
quæ sumitur penes radices ; 2° de divisione peccatorum
quæ sumitur penes actum ; 3° de divisione vitiorum capi­
talium ; 4° de distinctione specierum superbiæ quæ-in Littera
assignantur ; 5° utrum peccatorum sic distinctorum possit
esse æqualitas in gravitate culpæ.
. AUTICULUS PB IMUS

Utrum peccata distinguuntur penes radices12
Ad primum sic proceditur. 1. Videtur quod inconvenienter
penes radices distinguantur peccata. Radix enim est similis
fundamento. Sed peccatum non habet fundamentum, ut
dicitur in Glossa, Matth., vu, v. 26, Ergo non habet radicem ;
ergo penes radices non debent distingui peccata.
2. Præterea, radix arboris non est arbor. Ergo radix
peccati non debet esse peccatum. Sed cupiditas male incendens
et timor male humilians peccata quædam sunt. Ergo incon­
venienter radices peccatorum assignantur.
1. Idem : « quasdam quæ sumuntur. »
2. I II Summæ lheolog., q. lxxii, art. 1.

3. Præterea, timor ex amore nascitur. Sed illud ex quo
nascitur aliquid, potest dici radix ejus. Ergo amor est radix
timoris, et ita omnium quæ ex timore generantur ; et sic
timor contra cupiditatem, quæ est amor, distingui non debet
tanquam radix ei1 opposita.
4. Præterea, quæcumque conveniunt in aliquo uno non
distinguuntur secundum illud. Sed omnia peccata in una
radice conveniunt : radix enim omnium malorum est cupi­
ditas, I Timoth., ult., 19. Ergo penes radicem peccata distingui
non debent.
5. Præterea, Augustinus dicit12, De civit. Dei, lib. XIV, cap.
xxvin, coi. 436, t. VII, quod sicut amor Dei facit civitatem
Dei, ita nimius amor sui facit civitatem Babylonis. Sed
quidquid est de genere peccatorum ad civitatem Babylonis
pertinet. Ergo omnium peccatorum radix est una, scilicet
amor sui, et non est ea quæ hic assignatur.
6. Præterea, I Joann., π, 16, dicitur : Omne quod est in
mundo concupiscentia carnis est, concupiscentia oculorum
el superbia vilæ ; et ex his oriuntur omnia alia mala. Ergo
cum ista praetermittantur hic, non sufficienter radices pecca­
torum tanguntur.
7. Præterea, Eccli., x, 15 : Initium omnis peccati superbia.
Item Ambrosius3 dicit quod omne peccatum est ex contemptu ;
et Augustinus dicit quod omne peccatum est ex errore.
Ergo peccata non videntur distingui secùndum radicem,
sed convenire in radice una ; et iterum videtur ex prædictis
quod radices peccatorum insufficienter in Littera tanguntur
Solutio. — Respondeo dicendum, quod radix proprie in
arboribus invenitur, in peccatis autem transumptive ; unde
oportet quod ad similitudinem radicis in arboribus inveniatur
radix in peccatis. Radix autem arboris est qua arbor nutri­
mentum sumit, per quod convalescit et fructificat. Ex eo
autem peccatum convalescit ex quo homo ad peccatum
inclinatur. Hoc autem est bonum intentum, ad quod peccans
inordinate convertitur, quia finis efficienter movet ; unde
oportet quod ex parte conversionis radix peccati assignetur,
et dicatur radix illud ex quo peccatum oritur. Potest autem
actus peccati oriri ex tribus : vel ex alio actu peccati, secundum
quod supra, xxxvi dist., assignatum est, unum peccatum
1. Parm. omittit : « ei. »
2. Vide insuper Comm, in ps. i.xiv, § 2, coi. 773, t. IV.
3. Ex Ambrosio, lib. De paradiso, cap. viu ; ex Augustino, lib. II
De lib. arbitr., colligi potest, sed ex neutro expresse. Nicolai.

«esse causam alterius ; vel ex habitu corrupto eliciente actum
peccati ; vel ex passione seu pronitate ad patiendum ex
corruptione naturæ consequente. Actus autem peccati non
proprie nomen radicis habet, quin potius ipse ex radice
est ; unde origo peccati ex peccato similatur magis origini
rami ex ramo. Similiter etiam habitus proprie acceptus
non potest esse a prima radice peccati : quia cum habitus
peccati neque sit naturalis neque infusus, oportet quod
per actum peccati sit acquisitus. Restat ergo ut radix peccati
dicatur in nobis vel passio aliqua vel pronitas ad passionem,
quæ ex corruptione originalis peccati consequitur. Cum
autem in bonis commutabilibus ad quæ homo inordinate
convertitur per peccatum sit quidam ordo, secundum quod
unus est finis alterius ; semper autem ea quæ sunt ad finem
sunt plura quam ipse finis, oportet ut quanto radix peccati
sumitur propinquior fini ultimo, tanto inveniantur pauciores
radices. Finis autem ultimus in amore commutabilium
bonorum est ipse homo, propter quem omnia alia quærit ;
et ideo, si radix peccati accipiatur ex parte ipsius peccantis,
erit una ; si autem sumatur ex parte eorum quæ propter
seipsum peccans quærit, erunt plures. Similiter etiam appe­
titus circa bonum commutabile dupliciter se habet : vel
sicut prosequens id quod æstimat sibi conveniens, vel sicut
fugiens malum sive nocivum. Malum autem sicut non habet
esse nisi ut privatio boni, ita etiam non fugitur nisi inquan­
tum diligitur bonum ; et ideo fuga mali reducitur ad deside­
rium boni, sicut in causam primam. Secundum hoc ergo
sciendum quod radices diversimode a sanctis assignantur.
Quia passio, quæ est radix peccati, vel est secundum inclina­
tionem appetitus in id quod est ultimus finis bonorum com­
mutabilium, et sic amor sui ponitur ab Augustino radix pec­
cati ; vel secundum inclinationem appetitus in ea quæ propter
hunc finem quæruntur, et hoc dupliciter : vel secundum
inclinationem appetitus in bonum tantum, propter quod
malum fugitur ; vel secundum comparationem appetitus
ad utrumque. Si secundo modo, scilicet secundum inclina­
tionem appetitus in bonum commutabile et malum oppositum,
sic sunt radices peccatorum quæ in Littera assignantur,
scilicet cupiditas male inflammans et timor male humilians.
Si autem primo modo, hoc dupliciter : vel secundum inclina­
tionem appetitus in bonum exterius universaliter, et sic
erit una radix, scilicet cupiditas ; vel particulariter in diversa
bona, quæ sunt triplicia, et sic erunt tres radices, con­
cupiscentia carnis circa bonum delectabile sensus, con­

cupiscentia oculorum circa bona exteriora in usum ordinata.,
superbia vitæ circa bona secundum opinionem, ut honor,
dignitas et hujusmodi.
Ad primum ergo dicendum, quod peccatum non habet
fundamentum ex parte illa qua aversio est : quia sic nihil
est ; sed ex parte conversionis, qua aliquid est, radicem
habere potest.
Ad secundum dicendum, quod timor et cupiditas, secun­
dum quod nominant actum peccati, non sunt radices, sed
secundum quod nominant passionem vel pronitatem ad
passionem, ut sumatur radix magis remota.
Ad tertium, et quartum, et quintum, et sextum patet
responsio per ea quæ dicta sunt.
Ad septimum dicendum, quod omnia illa sumuntur ex
parte aversionis : et ideo, proprie loquendo, non habent
rationem radicis, quia nullus ad malum intendens operatur,
ut Dionysius dicit, De divin, nomin., cap. iv, § 19 et 31, coi.
715, t. I ; habent tamen rationem initii : propter quod dicitur
qùod initium omnis peccati est superbia, quia actus defi­
cientis, inquantum deficiens est, aliquis defectus præexistens
initium esse potest. Defectus autem iste præcedens peccatum
potest esse vel in ratione dirigente, et sic dicitur omne pecca­
tum esse ex errore, ut error sit idem quod ignorantia electionis,
secundum quam omnis malus est ignorans, ut in III Elhic.,
cap. ni, dicitur ; vel est in voluntate imperante actum,
secundum quod non intente et sollicite inhaeret his quæ Dei
sunt, et sic est contemptus et superbia, secundum quam
aliquis non curat subesse praecepto, vel præcipienti ; et sicut
unum peccatum est secundum rem aversio et conversio,
differens secundum comparationem ad diversos terminos,
ita etiam superbia hoc modo accepta, secundum quod est
initium, et cupiditas, secundum quod est radix, sunt idem
secundum rem, et differunt ratione modo praedicto ; et
propter hoc dicit Augustinus, XI Super Genesim, cap. xv,
coi. 436, t. III, superbiam et cupiditatem non quasi duo
mala, sed unum malum esse.

ARTICULUS II

Utrum peccatum convenienter dividatur in peccatum
cogitationis, oris et operis1
Ad secundum sic proceditur. 1. Videtur quod secunda
divisio quæ in Littera assignatur, incompetens sit. Quia
■ejusdem generis eædem sunt primæ differentiæ dividentes.
Sed peccatum est unum genus, saltem analogum2. Ergo
inconvenienter tot variis divisionibus distinguitur.
2. Præterea, affectio plus habet de ratione peccati quam
cogitatio, quia3 ad cognitionem pertinet. Sed ipse de affec­
tione mentionem non facit. Igitur insufficienter dividit.
3. Præterea, actus exteriores per membra exteriora exer­
centur. Sed lingua est unum de exterioribus membris. Ergo
verbum quod per linguam profertur non debet dividi contra
peccatum operis, quod est peccatum exterioris actus.
4. Præterea, circumstantia actus non debet dividi «contra
actum. Sed consuetudo est quædam circumstantia peccati.
Ergo non debet dividi peccatum consuetudinis contra pec­
catum operis.
5. Præterea, peccatum omissionis quædam species peccati
est, quæ sub nullo istorum membrorum continetur. Ergo
divisio est insufficiens.
OUÆSTIUNCULA

II

1. Ulterius quæritur de alia divisione quæ est per objecta.
Videtur enim quod sit insufficiens. Quia in illum peccans
peccare dicitur quem ex suo peccato lædit. Sed Deum pec­
cando lædere non possumus, ut dicitur Job, xxxv, 6 : Si
peccaveris, quid ei nocebis ? et si muliiplicatæ fuerint iniqui­
tates luæ, quid facies contra illum' ? Ergo dicitur inconve­
nienter aliquis in Deum peccare.
2. Præterea, illud quod est ratio diligendi, non potest
odio haberi. Sed homo est ratio diligendi respectu suiipsius :
quia nihil homo diligit, nisi inquantum est bonum sibi.
Ergo nullus seipsum habere odio potest. Sed in illum peccamus
quem odio habemus. Ergo nullus in seipsum peccat.
* Elini.
1. I II Summæ theol., q. lxxii, art. 7, et q. c, art. 5 et 6.
2. Parm. : « analogicum. »
.3. Parm. : « quæ. »

3. Præterea, peccatum charitati opponitur. Sed in præceptis charitatis non datur distinctum præceptum homini
de dilectione sui, sed includitur in dilectione Dei et proximi.
Ergo non deberet poni unus determinatus modus peccati
ex hoc quod peccatur in seipsum.
4. Præterea, quicumque peccat in proximum peccat in
seipsum et in Deum. Ergo peccatum in proximum non debet
dividi contra peccatum quod est in seipsum et in Deum.

Quæstiuncula III
1. Ulterius quæritur de alia divisione, quæ sumitur secun­
dum nomina. Quia sapientis non est de nominibus curare.
Sed theologus maxime sapiens est. Ergo de divisione pecca­
torum per nomina non se debet intromittere, sed eis uti ut
plures utuntur.
2. Præterea, sicut delictum dicitur per hoc quod aliquid
derelinquitur, ita peccatum dicitur per hoc quod ab aliquo
aberratur, cum aversio sit formale in peccato, a quo deno­
minatur. Ergo videtur differentia prima quam assignat
nulla esse.
3. Præterea, per ignorantiam non solum contirgit1 peccare
peccato omissionis, sed etiam transgressionis. Cum ergo
delictum proprie sonet omissionem, quia dicitur quasi dere­
lictum, videtur incompetens esse illa, scilicet secunda expo­
sitio, qua delictum exponitur quod per ignorantiam fit.
Solutio. I. — Respondeo dicendum, quod ista divisio
assignatur secundum gradus quibus fit progressus ad com­
plementum peccati. Gradus autem isti attenduntur secun­
dum quod unus actus alteri actui additur ad perfectionem
peccati ; unde oportet quod· secundus gradus includat in
se peccatum, et ita est quasi divisio totius peccati1
2. Additio
autem actus ad actum potest esse multipliciter, et secundum
hoc sunt diversi gradus in peccato. Unde primus gradus
peccati est in primo actu peccati, super quem alia adduntur.
Hic autem est actus interioris3 voluntatis : et hoc est pri­
mum membrum divisionis, scilicet peccatum cogitationis.
Huic autem actui superadditur alius actus exprimens et
designans hunc actum, scilicet actus locutionis ; et ideo hoc
est secundum membrum divisionis. Iterum super actum
1. AI. ·. « convenit. »
2. Parm. : « potestativi. »
3. Parm. : « interior, scilicet. »

locutionis additur actus exterior, quo membra corporis
moventur ad consequendum finem voluntatis ; et hic erit
tertius gradus, et tertium membrum, quod est peccatum
operis. Quarto additur actus exterior actui exteriori et
hic est ultimus gradus et quartum membrum, scilicet peccatum consuetudinis : quia cum post actum exteriorem non
sit aliquis actus alterius generis, oportet quod ultimus gradus
peccati sit secundum multiplicationem hujusmodi actuum.
Ad primum ergo dicendum, quod divisio alicujus potest
esse multipliciter : vel sicut generis in species, vel sicut
subjecti in accidentia, vel etiam aliis modis, quos Boetius,
De divis., coi. 877, t. II, numerat. Divisio ergo generis in
species vel differentias primas non est nisi una ; sed divisio
subjecti in accidentia potest esse multipliciter, secundum
quod uni multa accidunt. Dicendum ergo quod divisio
peccati in species suas essentiales est per oppositum virtutis :
quia oportet quod sit secundum objectum, ex quo specificatur peccatum et virtus ; et talis distinctio peccatorum
hic non ponitur, sed ponuntur quædam distinctiones secundum aliqua peccati accidentia ; et ideo non est inconveniens,
si sunt plures.
Ad secundum dicendum, quod in peccato cogitationis
intelligitur omne peccatum quod in solo interiori actu con­
sistit ; et ideo includitur etiam affectio, sine qua nullum
peccatum est.
Ad tertium dicendum, quod quamvis lingua sit exterius
membrum, tamen inter alia est magis propinquum interiori
actui, secundum quod congruit locutioni1, quia locutio
est signum interioris actus ; et ideo quemdam gradum habet
in progressu peccati locutio, inter peccatum cogitationis
et operis.
Ad quartum dicendum, quod consuetudo est quædam
circumstantia aggravans peccatum ex multiplicatione ipso­
rum actuum ; et ideo in consuetudine est ultimus progressus
peccati ; et ideo non ponitur consuetudo quasi condivisa
contra actum simpliciter, sed condivisa contra actum non
consuetum, sicut est in divisione totius potestativi.
Ad quintum dicendum, quod secundum opinionem illorum
qui dicunt quod in peccato omissionis requiritur aliquis
actus interior vel exterior, peccatum omissionis includitur
in peccato cogitationis, locutionis et operis ; et similiter,
secundum alios qui dicunt quod non requiritur ibi actus
1. AI. : « in locutione. »

exterior : quia sic facere includit non facere ; et sic de aliis,
ut supra dictum est.
Solutio IL — Ad id quod ulterius quæritur, dicendum
■est quod sicut omnis virtus est justitia quædam1, ut dicit
Philosophus, V Elhicor., cap. u, ita omne peccatum est
injustitia. Injustitia autem est ex hoc quod detrahitur alicui
quod sibi debetur ; et ideo injustitia habet quasi duo12 objecta :
scilicet illud quod detrahitur, et hoc est proprie materia
actus, et unde peccatum specificatur : et ille cui detrahitur,
sicut homo cui per injustitiam aufertur res sua, et penes
hoc objectum sumitur hæc peccati divisio ; quia homo aliquid
■debet Deo, sibi et proximo. Deo debet amorem et reveren­
tiam, et hujusmodi ; unde quando ab his deficit, dicitur
peccare in Deum. Sibi debet munditiam et ordinationem
sui sub regimine rationis, et hujusmodi ; et quando in his
deficit, dicitur in seipsum peccare. Proximo autem quæ
debeat planum est ; et quando in his deficit, dicitur in proxi­
mum peccare ; et idem est, si contraria horum faceret.
Ad primum ergo dicendum, quod non dicitur homo in
Deum peccare, quia Deum in aliquo lædat, sed quia Deo
subtrahit quod ei debet, et, quantum in ipso est, ejus gloriam
minuit, quamvis hoc facere non possit.
Ad secundum dicendum, quod quilibet naturaliter seipsum
amat ; et ideo unusquisque amat hoc quod se esse æstimat.
Quidam autem æstimant, et vere, se esse id quod secundum
intellectum sunt, quia ex hoc homo est homo ; et ideo appetunt
sibi ea suæ sunt bona secundum intellectum et rationem
vel directe vel indirecte. Quidam vero æstimant se esse
quod non sunt, et falso, propter naturam sensibilem, quæ
exterius apparet ; et ideo diligunt in se naturam sensibilem
appetentes ea quæ sunt secundum sensum delectabilia ; et
quia hujusmodi sunt mala eis et nociva secundum id quod
vere sunt, ideo sibiipsis nocent, et se odiunt actu, sed3 non
affectu.
Ad tertium dicendum, quod hominem diligere se nihil
aliud est quam se Deo velle uniri, quia homo se propter
Deum debet diligere ; et ideo in dilectione Dei includitur
dilectio suiipsius. Non autem peccatum quod est in Deum,
est ratio peccati quo homo in seipsum peccat ; et ideo non
est similis ratio utrobique.
1. Parm. : « quodammodo. »
2. AJ. deest « duo ».
3. Parm. omittit : « sed. »

Ad quartum dicendum, quod distinctio ista sumitur
secundum illud in quod directe peccatur. Sed quando aliquis
peccat in proximum, peccat quidem in seipsum et in Deum,
sed ex consequenti ; et similiter quando peccat in se, peccat
in Deum, et e converso ; et ideo objectio non procedit.
Solutio III. — Ad illud quod ulterius quaeritur, dicendum
quod ista divisio peccatorum quæ est secundum nomina,
attenditur penes ea ex quibus actus regulatur, scilicet prae­
cepta legis ; et hoc dupliciter, quia vel secundum distinc­
tionem præceptorum in se, et sic delictum respicit præcepta
affirmativa, et peccatum præcepta negativa ; vel secundum
quod diversimode peccans a præceptis deficit : quia vel
deficit a præceptis secundum rationem per ignorantiam,
et sic est delictum ; vel secundum voluntatem per contemp­
tum, et sic est peccatum ; et sic patet ratio duplicis expo­
sitionis.
Ad primum ergo dicendum, quod sapiens bene curat
nomina, secundum quod exprimunt proprietatem rerum,
et non propter se ; et quia ex diversis rationibus peccatorum
essentiales eorum differentiæ inveniuntur, ideo non fuit
inconveniens hanc divisionem ponere.
Ad secundum dicendum, quod quamvis peccatum nominet
aversionem, tamen proprie loquendo non nominat omis­
sionem, sed magis actum aversioni conjunctum ; differt
enim omissio ab aversione : omissio enim dicitur propter
defectum actus debiti, sed aversio propter recessum a fine.
Ad tertium dicendum, quod qui ignoranter aliquid facit,
involontarius facit ; et ideo magis peccat in hoc quod cogni­
tionem eorum dimittit quæ tenetur cognoscere, quam in
hoc quod talia agit ; et propter hoc peccatum per ignoran­
tiam delictum potest dici.
ARTICULUS III

Utrum divisio capitalium vitiorum sit competens1
Ad tertium sic proceditur. 1. Videtur incompetens esse
divisio vitiorum capitalium quæ in Littera ponitur. Quia
illud ex quo oriuntur alia, et quod aliis peccatis principatur,
videtur esse peccatorum caput. Sed superbia, ut dicit Gre­
gorius, lib. XXXI Super Job, cap. xlv, col. 620, t. II, est
1. I II Summæ llieolog., q. lxxxiv, art. 4.

ex qua omnia peccata oriuntur, et est quasi regina suorum1
peccatorum. Ergo ipsa sola debet dici vitium capitale ;
vel saltem ipsa, et avaritia, ex qua alia oriuntur, ut in Littera
dicitur.
2. Præterea, capitale principale dicitur. Sed quod imper­
fectam rationem peccati habet, principale peccatum non
est. Cum ergo veniale imperfectam rationem peccati habeat,
videtur quod peccatum veniale non possit esse peccatum
capitale. Sed multa de istis vitiis quæ inter capitalia com­
putantur, et fere omnia, quandoque sunt venialia. Ergo
inconvenienter dicuntur capitalia.
3. Præterea, capiti respondet membrum. Sed vitia quæ
ex istis vitiis hic numeratis oriuntur, dicuntur a Gregorio,
ubi supra, filiæ, et non membra. Ergo ista vitia non debent
dici capita, sed matres.
4. Præterea, Prov., vi, 16, ubi dicitur : Sex sunt quæ odit
Deus, et septimum detestatur anima ejus, dicit Glossa1
2 quod
numerantur ibi septem vitia capitalia. Sed nullum eorum
quæ ibi dicuntur est aliquod eorum quæ hic numerantur.
Ergo videtur quod sint ad minus quatuordecim.
5. Præterea, non est aliquod vitium quod interdum ex
alio oriri non possit. Si ergo capitale vitium est ex quo alia
oriuntur, videtur quod omnia peccata sint capitalia.
6. Præterea, plura sunt vitia quam virtutes, quia uni
virtuti plura vitia opponuntur. Sed virtutes principales
sunt septem : tres theologicæ et quatuor cardinales. Ergo
peccata capitalia debent esse plura quam septem.
7. Præterea, fides est fundamentum virtutum, ut dicitur
Rom., xi. Sed infidelitas fidei opponitur. Ergo infidelitas
debet computari inter vitia capitalia, præcipue propter
id quod dicitur Sap., xiv, 27, quod infandorum idolorum
cultura, omnis mali principium est et origo.
Solutio. —: Respondeo dicendum, quod vitium capitale
dicitur vitium ex quo alia vitia oriuntur ; unde in hoc differt
capitale peccatum a radice peccati, quia capitale peccatum
est peccatum quoddam ; radix autem peccati non est pecca­
tum, si proprie sumatur, ut ex prædictis patet. Peccatum
autem ex peccato oritur quatuor modis, ut supra, dist.
xxxvi, dictum est. Unus modus est ex parte aversionis,
secundum quod gratia privat, qua privata, homo in peccatum
ruit. Sed ista origo non est nisi per accidens quia primum
1. Parm. : « omnium. »
2. Vide Glossa ordin., ad. v. 17, coi. 1089, t. I.

peccatum causât, seclindum sicut removens prohibens ;
caput autem nominat per se originem ; et ideo per modum
istum non potest dici proprie vitium capitale. Alio modo
ex parte conversionis, secundum quod ex actu peccati relin­
quitur habitus, et ex habitu iterum procedit actus ; et secun­
dum hanc originem non potest dici vitium capitale, quia
hic non est origo peccati ex peccato directe, sed mediante
habitu. Alio modo peccatum causatur1 ex peccato, inquantum
unam peccatum alteri materiam administrat, sicut luxuriæ
gula : et quia res non habet esse secundum materiam,
sed secundum formam, ideo non complete oritur peccatum
ex illo peccato quod materiam præstat, et propter hoc nec
adhuc invenitur perfecta ratio capitalis vitii. Quarto modo
oritur peccatum ex peccato quod ordinatur in finem illius,
sicut cum quis ad habendum pecuniam furatur, furtum
ex avaritia nascitur ; et quia in moralibus species est a fine,
ideo hæc est formalis et completa origo peccati ex peccato ;
et secundum hanc originem proprie dicitur vitium capitale,
et salvatur ibi metaphora capitis, secundum quod principem
alicujus exercitus caput in exercitu dicimus, quia princeps
est exercitus, ad cujus bonum totus exercitus ordinatur,
ut ex X Meiaph., text. 52, patet ; et per hunc modum illud
vitium ad cujus finem alia ordinantur, caput eorum dicitur.
Et ideo Gregorius, ubi supra, ponit vitia capitalia quasi
duces exercitus, et alia vitia quæ ex eis oriuntur, ponit
exercitus eorum, exponens illud Job., xxxix, 25 : Audit
*
clamorem
ducum et ululatum exercitus. Et quia finis semper
est magis appetibile eo quod est ad finem, ideo oportet ut
illa peccata præcipue capitalia dicantur in quorum fines
appetitus corruptus magis natus est tendere. Hujusmodi
autem sunt peccata illa quæ circa principalia objecta sensi­
bilium potentiarum sunt, quia ex corruptione sensualitatis
peccata in nobis oriuntur. Appetitus autem sensibilis in
duas vires dividitur, scilicet irascibilem et concupiscibilem.
Concupiscibilis autem objectum est delectabile et conveniens
secundum sensum ; et ideo peccatum capitale quod in con­
cupiscibili est, vel est ex hoc quod inordinate desiderat
delectabile secundum sensum, vel ex eo quod inordinate
fugit impedimentum hujusmodi delectationis. Si primo modo,
hoc est dupliciter : vel ex eo quod appetitus tendit in id quod
est ordinatum ad delectabile sensus, cujusmodi sunt bona
* Exhortationem.
1.

Parm. : « oritur. »

exteriora, et sic est « avaritia ; » vel ex eo quod appetitus
inordinate tendit in ipsum delectabile sensus. Perfecta
autem delectatio secundum sensum est secundum tactum
et gustum, prout est tactus quidam : quia est secundum
applicationem ipsius rei ad sensum ; et ideo circa delectabile
tactus absolute est unum vitium capitale, scilicet « luxuria ; »
et circa delectabile gustus, prout est tactus quidam, est
aliud, scilicet « gula. » Sed ex eo quod fugitur inordinate
impedimentum delectationis sensibilis est « accidia1, » quæ
est tædium spiritualis boni, secundum quod impedit delecta­
tionem aliquam dissolutam. Objectum autem irascibilis
proprie est arduum vel magnum aliquod in quod homo nititur,
Ergo capitale peccatum in irascibili potest esse dupliciter :
vel ex eo quod irascibilis inordinate fertur in arduum, et
sic proprie est « superbia >» vel « inanis gloria ; » vel ex eo quod
contra tendit ad id quod est ardui impedimentum. Sed hoc
potest esse dupliciter : quia illud impeditivum contra quod
tendit, vel impedit directe in contrarium agendo, sicut impu­
gnans aliquem impedit1
2, et sic est « ira, » quæ est appetitus
in vindictam ; vel indirecte, et sic est « invidia, » quæ est
dolor alieni boni, secundum quod illud bonum æstimatur
impeditivum propriæ excellentiæ.
Ad primum ergo dicendum, quod avaritia, sive cupiditas,
tripliciter dicitur. Uno enim modo nominat passionem vel
pronitatem ad passionem ex originali relictam, et sic non
est peccatum, sed radix peccati. Alio modo secundum quod
dicitur inordinatus appetitus cujuslibet boni commutabilis,
sive scientiæ, sive honoris, sive pecuniæ, sive cujuscumque :
et sic avaritia vel cupiditas, est genus omnium peccatorum ;
unde super illud ad Rom., vu, 7 : Concupiscentiam nesciebam,
nisi lex diceret : non concupisces, Glossa ord., coi. 491, t. II :
« Bona est lex, quæ dum concupiscentiam prohibet, omnia
mala prohibet. » Tertio dicitur avaritia vel cupiditas secundum
quod est inordinatus appetitus rerum exteriorum, quæ
ad usum vitæ pertinent, et sic est quoddam speciale peccatum.
Similiter etiam superbia tribus modis dicitur. Uno modo
ipse habitualis contemptus præcepti et præcipientis, ex corrup­
tione naturæ proveniens, vel ex quocumque defectu crea­
turæ, et sic non est peccatum, sed initium peccati. Alio modo
dicitur appetitus excellentiæ in quibuscumque, quia quicum1. Nicolai' ubique « acedia ».
2. Parm. addit : « promotionem ejus », et Nicolai' : « proportionem
ejus. »

que appetit aliquid inordinate' vult quodammodo excellere
in illo ; ideo hoc modo superbia, ut fertur ad omnia peccata,
■commune est, secundum quod est desiderium cujuscumque
excellentiæ. Tertio modo dicitur secundum quod est inor­
dinatus appetitus illius excellentiæ determinatæ, cui debetur
honor et reverentia, et sic est speciale peccatum. Dicendum
est ergo quod sumendo primo modo superbiam et cupidi­
tatem, ex eis oriuntur omnia vitia sicut ex radice vel initio,
»et non sicut ex peccato capitali. Loquendo de utroque secundo
modo, oriuntur ex eis omnia peccata, sicut species ex genere.
Loquendo autem de eisdem tertio modo, sic oriuntur ex
eis quædam specialia vitia ; sed interdum ex eis omnia vitia
possunt oriri ; et frequentius ex aliquo eorum oriuntur omnia
quam ex quovis alio vitio cujus ratio est communitas objec­
torum ipsorum : quia objectum avaritiæ, scilicet pecunia,
promittit sufficientiam in omnibus quæ sunt homini neces­
saria ; et ideo facillime affectus inclinatur in hoc ; similiter
etiam excellentia, quæ est objectum superbiæ, videtur esse
magis propinquum bonum ipsi homini ; et ideo appetitus
facile inclinatur in illam, et etiam magis quam in avaritiam :
quia pecuniam nullus diligit nisi propter aliud quod ex ea
consequi intendit, ut in I Ethic., dicitur, sed excellentia
est quoddam propter se desideratum.
Ad secundum dicendum, quod quamvis veniale peccatum
non habeat principalitatem in ratione peccati, potest tamen
habere principalitatem in fine ad quem alia ordinantur ;
et ideo nihil prohibet veniale peccatum esse capitale vitium.
Ad tertium dicendum, quod unum vitium dicitur caput
alterius, secundum quod vitium ex eo oritur ; et quia in
nomine filiationis magis exprimitur origo quam in nomine
membri, ideo potius vitia ex his generata dicuntur filiæ
quam membra, et vitium ex quo generatur dicitur potius
caput per modum originis, ut dictum est.
Ad quartum dicendum, quod vitium capitale ibi sumitur
vitium grave, quod pœna capitis plectendum est ; et ideo
æquivocatio est de capitali.
Ad quintum dicendum, quod quamvis quodlibet vitium
ex quolibet possit oriri, tamen quædam vitia sunt in quæ
homo facilius inclinatur etiam per se, et illa ponuntur capi­
talia vitia ; et quædam vitia sunt in quæ non facile incli­
natur aliquis nisi propter finem alterius vitii : et hujusmodi
dicuntur esse filiæ capitalium vitiorum ; et secundum quod
1. AI. : « ordinare. »

directius potest reduci in finem unius vitii quam alterius,
secundum hoc unum vitium assignatur potius filia unius
capitalis quam alterius, quamvis ex diversis interdum oriatur.
Ad sextum dicendum, quod plura sunt vitia quam virtutes ;
non tamen oportet quod plura sint vitia capitalia quam
virtutes principales : quia circa unam materiam in qua est
virtus possunt esse diversa vitia ; sed tamen non omnia
habent principale objectum, in quod facile animus inclinetur.
Ad septimum dicendum, quod fides est fundamentum,
inquantum habet in se rationem cognitionis, quia ex cogni­
tione affectio quodammodo generatur ; sed infidelitas est
privatio cujusdam cognitionis ; et ideo per se non potest
causare allectionem, sed per accidens, sicut removens cogni­
tionem quæ prohibet1 peccatum, per modum quo ignorantia
est causa peccati ; et hoc modo dicitur idolorum cultura
omnium malorum origo esse. Sed iste non est modus quo
alia vitia ex capitalibus oriuntur, ut dictum est.
ARTICULUS IV

Utrum species superbiae convenienter assignantur12
Ad quartum sic proceditur. 1. Videtur quod inconve­
nienter species superbiæ assignentur. Credere enim aliquid
quod est contrarium articulo fidei est peccatum infidelitatis.
Sed omnia bona esse a Deo, continetur in articulis fidei,
ut patet in symbolo, ubi dicitur factor visibilium et invisi­
bilium. Ergo videtur quod cum aliquis sibi tribuit bonum
quod habet, et non a Deo recognoscit, sit infidelitatis pecca­
tum, et non superbiæ.
2. Præterea, nullus peccat credendo quod verum est.
Sed verum est multa bona homini pro meritis dari. Ergo
videtur quod non sit peccatum superbiæ credere aliquid
sibi pro meritis a Deo datum esse.
3. Præterea, unum non potest esse contrarium duobus.
Sed Philosophus ponit jactantiam contrariam virtuti quæ
dicitur veritas, in IV Ethic., cap. xvi. Ergo non contrariatur
humilitati, et ita non est species superbiæ, sicut in Littera
dicitur.
4. Præterea, ille cui omnia videntur parva, omnia despicit.
Sed magnanimo omnia parva videntur, ut Philosophus,
1. AI. : « qua prohibeat. »
2. II II Summæ theol., q. clxii, art. 4.

in IV Ethic., cap. x, dicit. Ergo magnanimi est alia despicere.
Sed illud quod est virtutis non est superbiæ. Ergo non est
superbiæ1 quod homo cæteris despectis singulariter velit videri.
5. Præterea, ingratitudo et inobedientia, et multa alia
vitia, species superbiæ assignantur. Ergo cum de his non
fiat in Littera mentio, videtur quod insulficienter assignantur
species superbiæ.
Solutio. — Respondeo dicendum, quod, secundum Philo­
sophum, rectum est judex suiipsius et obliqui, ut dicitur I
De anima, text. 85 ; et ideo ex virtute in cognitionem vitii
oppositi procedendum est. Quia vero oportet ut vitium
illi virtuti opponatur cum qua in objecto communicat, sicut
luxuria castitati ; objectum autem superbiæ est altum vel
arduum ; ideo oportet quod magnanimitati opponatur,
cujus est in magna tendere. Sciendum autem quod magna­
nimus mediocriter tendit in magna. Sed hæc mediocritas
non attenditur secundum quantitatem ejus in quod tendit,
quia hoc in quod tendit magnanimus, est maximum quantumcumque potest esse, sed attenditur mediocritas in duobus :
scilicet in electione magni et in proportione sui ad magnum.
In electione magni dico : quia tendit in id quod est magnum
simpliciter, quod est scilicet actus virtutis perfectus ; non
autem tendit principaliter in id quod est magnum secundum
quid, sicut sunt exteriora bona, inter quæ præcipue magnum
honor. Non enim magnanimus honorem quærit tanquam
finem voluntatis suæ, quia hoc nimis sibi parvum reputat,
cum sit vanum et transitorium bonum ; unde non multum
curat honorari, sed fieri honore dignum, secundum quod honor
est testimonium virtutis. Item mediocritas attenditur in
hoc quod non tendit in quodcumque magnum quod sibi
improportionatum sit, sed in magnum quod, potest esse
sibi proportionatum ; et ideo nullus potest esse magnanimus,
nisi virtuosus, qui est habilis ad magna ; et propter hoc
etiam Philosophus dicit, IV Elhicor., cap. in, quod magnani­
mitas est ornamentum virtutum omnium : quia magnani­
mitas inclinat ad faciendum magna in omnibus virtutibus,
ut quod faciat maximos actus fortitudinis temperantiae,
et hujusmodi ; et secundum hæc duo, inanis gloria et superbia
sunt oppositæ magnanimitati : quia inanis gloria non tendit
iu id quod est magnum simpliciter, et quod magnanimitas
per se quærit, sed in magnum exterius, ut in laudem, vel
honorem, vel aliquid hujusmodi ; superbia vero tendit in
1. AI. deest « ergo non est superbiæ ».

magnum simpliciter, sed non secundum proportionem suam ;
et ideo, quia actus fortitudinis est maxime arduus et difficilis,
propter hoc superbus præcipue anhelat ad superabundantiam
fortitudinis ; et ideo dicit Philosophus in III Elhic., cap.
xv, quod superbus vult videri audax. Quod autem tendit
in aliquid magnum non sibi proportionatum, potest contingere
dupliciter. Aut quia illud simpliciter secundum se et absolute
deficit sibi, et secundum hoc est tertia species, quæ jactantia
dicitur. Aut quia quamvis habeat, non tamen habeat eo
modo excellenti sicut nititur. Iste autem modus excellens
est duplex, secundum duplicem modum quo aliquid est in
causa excellentius quam in causato. Causa enim abundantius
et perfectius habet aliquid quam causatum, sicut ignis
calorem quam elementata1 ; et secundum hunc modum
excellentiæ est quarta species, quia vult singulariter videri.
Item quod est causa, non habet ab alio, sed a se, inquantum
est causa hujus quod in effectu ab alio est ; et secundum hoc
suntduæprimæ species superbiæ : quia secundum primam spe­
ciem superbiae attribuit sibi hoc quod habet tanquam non ab
alio sibi sit datum ; secundum autem secundam attribuit
sibi sicut causæ meritoriæ.
Ad primum ergo dicendum, quod peccatum superbiæ
non est in sola cogitatione, sed in affectione ; non enim super­
bus hoc credit quod aliquod bonum sit quod non est a Deo,
sed hoc modo se de bono quod habet magnificat, ac si ab
alio non haberet.
Ad secundum dicendum, quod merita nostra insufficientia
sunt ad ea qua? pro meritis redduntur ; et præterea, ipsorum
meritorum non solum causa sumus nos, sed principalis
causa est·gratia, quæ a Deo tantum est..
Ad tertium dicendum, quod jactantia, secundum quod
dicit quamdam exteriorem ostensionem per verba vel gestus,
ejus quod intus non habetur, est oppositum veritati ; sed
secundum quod jactantia dicit quamdam excellentiam,
qua animus hominis seipsum extollit interius de eo quod
non habet, opponitur humilitati, et est species superbiæ.
Ad quartum dicendum, quod magnanimo omnia parva
videntur, non quia bona aliorum despiciat, sed quia nihil
est in humanis actibus quod tanquam insolitum admiretur,
cum cogitatio sua sit ad faciendum maxima quæque ;
propter quod dicit Philosophus, quod magnanimus non est
admirativus.
1. Nicolai' : « elementa. »

Ad quintum dicendum, quod inobedientia et ingratitudo
non sunt species superbiæ, quasi essentialiter superbiam
dividentes, sed dicuntur superbiæ species inquantum parti­
cipant aliquid superbiæ, secundum quod a superbia impe­
rantur.

ARTICULUS V

Utrum omnia peccata sint paria1

'

i

Ad quintum sic proceditur. 1. Videtur quod omnia çeccata
sint paria. Virtus enim est æqualitas quædam, eo quod est
in medietate1
2 consistens. Sed æqualitas non est nisi uno
modo, quasi indivisibilis3 existens. Ergo illud quod privat
virtutem, totam eam privat. Sed privatio non recipit magis
et minus, nisi forte secundum hoc quod habitus vel totus
vel in parte privatur. Ergo et peccatum quod dicitur per
privationem virtutis, non recipit magis et minus.
2. Præterea, albius est quod est nigro impermixtius, ut
Philosophus dicit, III Topic., c. iv. Sed quodlibet vitium
est omnino impermixtum virtuti, quia nihil virtutis est in
vitio. Ergo unum vitium non est gravius alio.
3. Præterea, si esset præceptum alicui quod catenam non
transgrederetur, quicumque eam transiret puniretur, nec
esset differentia utrum eam per unum passum vel per duos
transiret, quia æqualiter pro utroque puniretur. Sed præcep­
tum legis divinæ et legis naturalis est ut homo rectitudinem
virtutis non transeat. Ergo qualitercumque aliquis extra
rectitudinem virtutis fiat, non differt, et ita omnia peccata
sunt paria.
4. Præterea, eadem imperitia imponitur nautæ sive navis
in pelago sive in littore submergatur. Sed sicut nauta per
artem suam regit navem ne pereat, ita homo per virtutem
suam regitur ne in actu peccet. Ergo idem præjudicium
est virtutis qualitercumque homo in peccatum ruat.
5. Præterea, ex hoc aliquid est malum, quia nocet, ut
Augustinus, De civitate Dei, lib, XII, cap. in, col. 351, t. VII,
et De moribus Munich., cap. in, col. 1346, t. I, etc., dicit.
Sed omne peccatum mortale æqualiter nocet, eo quod quod1. I II Summæ theol., q. lxxiii, art. 2.
2. AI. : « immediate consistens. »
3. AI. : « quasi indivisibili. >‘

i

1084

COMMENTUM IN LIB. II -SENTENTIARUM

libet peccatum mortale privat omnes virtutes. Omnia ergo
peccata, mortalia saltem, sunt æqualia.
6. Præterea, æqualitas est in omnibus virtutibus propter
charitatem, quæ est mater earum, sicut dicitur Apoc., penuli
quod latera civitas sunt æqualia. Sed similiter omnium pecca­
torum mater est cupiditas, ut in Liftera dicitur. Ergo omnia
peccata'sunt paria.
Sed coptra peccatum nihil aliud est quam quædam obli­
quatio a rectitudine virtutis. Sed contingit lineam unam
magis esse curvam quam aliam, ut ex IV Physicorum, text.
84, potest accipi. Ergo contingit unum peccatum esse majus
alio.
Præterea, sicut falsitas est recessus ab æqualitate veritatis,
ita et peccatum est recessus ab æqualitate virtutis. Sed
contingit esse falsitatem magis et minus, sicut dicit Philo­
sophus in IV Melaph., text. 18, quod error æstimantis tria
esse quinque non est tantus, sicut error aestimantis tria
esse mille. Ergo et peccatum contingit esse gravius alio
peccato.
Solutio. — Respondeo dicendum, quod Stoicorum opinio
fuit, quos Tullius imitatur, ut in libro De paradoxis patet,
omnia peccata paria esse : cujus positionis ratio fuit, quia
æstimaverunt bonitatem virtutis esse in quodam indivisibili,
ex eo quod virtus non est nisi ex debita proportione omnium
circumstantiarum ad actum, quod non contingit nisi uno
modo ; et ideo virtus comparatur his quorum ratio in indivi­
sibili est, id est qua; tantum uno modo contingit, sicut com­
paratur æqualitati rectitudini, et centro circuli. Unde puta­
verunt quod nihil de bonitate remaneat, quantulumcumque ab hoc indivisibili discedatur ; et quia per quodlibet
peccatum ab hoc indivisibili disceditur, ideo putaverunt
sequi quod omnia peccata essent paria. Sed hæc positio
ex quatuor falsis videtur sequi. Primo, quia secundum
opinionrem Socratis, quæ tangitur VI Ethic., cap. ult., pone­
bant virtutem et scientiam idem esse ; et ideo cum eadem
sit scientia rectificandi se in omnibus humanis actibus,
ex omnibus virtutibus unam conflabant, quam sapientiam
dicebant ; et ideo non erat disparitas vitiorum ex opposi­
tione ad diversas virtutes. Hoc autem falsum est, ut ibidem
Philosophus ostendit : quia virtus præter scientiam est
habitus inclinans ad id quod est rationi conveniens. Secundo,
quia ratio virtutis non est omnino in indivisibili : quia, ut
in II Ethic., cap. ix, dicitur, non oportet semper medium attin­
gere ad hoc quod sit opus virtutis, sed sutlicit circa medium

esse ; sed verum est quod perfectio virtutis in indivisibili
consistit. Tertio, quia etsi ratio virtutis omnino consisteret in
indivisibili, non tamen ratio bonitatis in indivisibili consistit,
sicut nec ratio perfecti : eo quod contingit perfectionem
perfectioni superaddi, quarum unaquæque rationem boni­
tatis causât ; et ideo minor est bonitas si duæ perfectiones
subtrahantur quam si una tantum : et secundum hoc, si
non esset virtus nisi quando actus esset perfectus secundum
omnes circumstantias omnino ad medium concurrentes,
tamen unaquæque circumstantia suam bonitatem haberet ;
et ideo pejor actus esset in quo corrumperentur duæ circum­
stanti® quam in quo corrumperetur tantum una. Quarto,
quia etsi ratio bonitatis in indivisibili sit, et negatio secundum
magis et minus non dicatur in se, tamen quantum ad causam
suam intenditur et remittitur : sicut dicitur magis cæcus cui
ex toto erutus est oculus, quam qui ex aliquo humore ad
pupillam concurrente visum amittit, quamvis uterque cæcus
sit, et per hunc modum etiam inæqualitas dicitur secundum
magis et minus : quia distantia ab æqualitate, quæ æqualitatem tollit, potest esse major vel minor, et per hunc etiam
modum, secundum majorem vel minorem distantiam a
bonitate, posset actus dici magis vel minus malus. Et ideo
simpliciter concedendum est unum peccatum alio gravius
esse. Hoc autem contingit duobus modis. Uno modo ex parte
ipsius peccati in se ; alio modo ex parte peccantis. Ex parte
peccati in se accidit major vel minor gravitas peccati ex
illa causa ex qua quis actus malus secundum se dicitur.
Hoc autem est secundum quod actus discordat a rectitudine
rationis. Unicuique enim naturæ indita est naturalis quædam
inclinatio in suum finem ; et ideo in ratione est quædam
naturalis rectitudo, per quam in finem inclinatur ; et ideo
illud quod abducit a fine illo, est discordans a ratione ; et
quia lex naturalis est secundum quam ratio recta est, ideo
Augustinus dicit, Contra Faustum manichæum, lib. XXII,
cap. xxvii, col. 418, E VIII, quod peccatum dicitur, inquan­
tum discordat a lege æterna, cujus expressio est ipsa lex
naturalis. Quanto ergo aliquis actus magis abducit a fine
humanæ vitæ, tanto in se gravius peccatum est, sive hoc
contingat ex materia circa quam peccatur, sive ex corrup­
tione plurium vel paucarum circumstantiarum. Ex parte
autem peccantis etiam peccatum est gravius quantum ad
duo : vel propter majorem contemptum, vel etiam propter
majorem libidinem, quorum primum respicit aversionem,
et secundum conversionem peccati. Sed ista gravitas acciden­

talis est peccato, secundum quod in genere suo consideratur,
quia illud quod ex genere suo est levius, potest esse gra­
vius, cum ex majori libidine vel contemptu fit.
Ad primum ergo dicendum, quod quamvis virtus sit
æqualitas, non tamen oportet ad esse virtutis quod ad omni­
modam æqualitatem perveniatur ; hoc enim est de perfec­
tione virtutis : et ideo virtus intenditur et remittitur vel ex
parte ipsius actus, qui tanto virtuosior est, quanto ad æqua­
litatem magis accedit ; vel ex parte operantis, qui quanto
perfectiori habitu operatur, tanto actus ejus virtuosior est,
etiamsi sit actus ejusdem generis, et similiter est de peccato.
Et præterea, si etiam virtus esset uno modo tantum, ratio
non procederet, sicut ex prædictis patet.
Ad secundum dicendum, quod in quolibet peccato est
aliquid virtutis ; virtus enim constituitur ex æqualitate
omnium circumstantiarum. Non est autem possibile, ut
Philosophus in IV Ethic., cap. xiii, dicit, ut omnium circum­
stantiarum corruptio fiat ; et ideo aliquid virtutis in actu
peccati remanet ; et ideo habet peccatum aliquam permix­
tionem ad virtutem ; et ideo ratio non procedit.
Ad tertium dicendum, quod aliquid est in se malum, et
aliquid malum est tantum quia prohibitum. In illis ergo quæ
sunt mala quia prohibita tantum, non differt utrum parum
vel multum a præcepto elongetur ex parte ipsius actus :
quamvis differat ex parte agentis, secundum quod majori
vel minori contemptu potest facere. Hujus ratio est,
quia in his tota ratio malitiæ est ex hoc quod non servat
præceptum, et ita ratio bonitatis est in eo quod institutum
est per præceptum ; et ideo si hoc tollitur, nil bonitatis manet.
Sed non omnia peccata sunt hujusmodi ; et ideo ratio non
procedit.
Ad quartum dicendum, quod in submersione navis, ubi­
cumque submergatur, est æquale damnum, quia eadem res
utrobique perdituq, sed non in quolibet peccato est æquale
damnum ; immo in uno peccato perditur una debita circum­
stantia, in alio duæ, et sic de aliis ; et ideo non est simile.
Ad quintum dicendum, quod quamvis quodlibet pecca­
tum mortale tollat omnes virtutes, unum tamen tollit plus
de habilitate ad virtutem quam aliud ; et præterea unum
peccatum tollit per se illam virtutem cui opponitur, sed quasi
per accidens aliam virtutem.
Ad sextum dicendum, quod charitas non facit omnes vir­
tutes esse æquales secundum quantitatem, quia una virtus
nobilior est alia, sed solum secundum proportionem : quia

quantum augetur una virtus, tantum augetur alia proportionaliter ; et est simile de augmento digitorum manus ;
et ita etiam non oportet omnia peccata æqualia esse. Et
præterea charitas est dilectio unius rei, scilicet Dei ; cupi­
ditas autem ad plura se habet ; et ideo non habet rationem.
uniendi1 et adæquandi, sicut charitas.
EXPOSITIO SECUNDÆ PARTIS TEXTUS

« Præterea sciendum est septem esse vitia capitalia. » Addetur
inconvenienter numerare vitia capitalia : quia superbia est
aliud ab inani gloria ; ergo inanis gloria male ponitur loco
superbiæ. — Sed dicendum, quod quia, ut ostensum est,
superbia habet majorem aptitudinem ut ex ea omnia vitia
alia oriantur, quam aliquod aliorum ; ideo Gregorius, lib.
XXXI Moral., cap. xlv, col. 620, t. II, non posuit superbiam
quasi speciale caput vitiorum, sed quasi caput universaleomnium, et nominavit eam reginam omnium vitiorum ; et
loco ejus inter vitia capitalia posuit inanem gloriam, quæ est
propinquissima filia sua. Isidorus autem, considerans quod ex
superbia omnia alia generantur, sed quædam frequentius,
quæ magis cum ipsa conveniunt, ponit ibi superbiam speciale
caput horum vitiorum quæ ut frequenter ab ea oriuntur ::
et ideo computavit eam inter septem vitia capitalia, ut patet
Deuter.12, vn, in Glossa ord., v. 1, coi. 459, t. I.

1. In editis « puniendi ».
2. Habetur apud Isidorum, cap. xvi Qusestionum in Dtnileroii..·
coi. 366, t. V.

DISTINCTIO XL111
De peccato in Spiritum sanctum, quod dicitur etiam
peccatum ad mortem
Est præterea quoddam genus peccati cæteris gravius et
abominabilius, quod dicitur peccatum in Spiritum sanctum,
de quo in Evangelio Veritas ait, Matth., xn, 32 : Qui peccaverit
in Spiritum sanctum, non remittetur ei nec hic nec in futuro ; et
Joannes in Epistola canonica I, cap. v, 16 : Est peccatum ad
mortem, non pro eo dico ut quis oret. Qui enim peccat in Patrem,
remittetur ei ; et qui peccat in Filium, remittetur ei ; qui autem
blasphemaverit in Spiritum sanctum, non remittetur ei nec
hic nec in futuro.

Quid sit illud peccatum

Sed quæritur quid sit illud peccatum in Spiritum sanctum
vel ad mortem. Quidam dicunt illud esse peccatum despera­
tionis vel obstinationis. Obstinatio est in malitia mentis
induratæ pertinacia, per quam fit homo impoenitens. Despe­
ratio est qua quis penitus diffidit de Dei bonitate, æstimans
suam malitiam divinæ bonitatis magnitudinem excedere,
sicut Cain, qui dixit, Gen., iv, 13 : Major est mea iniquitas
quam ut veniam merear. Utrumque vero dicitur peccatum in
Spiritum sanctum : quia Spiritus sanctus amor est Patris et
Filii, et benignitas qua se invicem et nos diligunt ; quæ tanta
est, cujus finis non est. Recte ergo in Spiritum sanctum delin­
quere dicuntur qui sua malitia Deo bonitatem putant superare,
et ideo poenitentiam non assumunt ; et qui iniquitati tam per­
tinaci mente inhærent ut eam nunquam derelinquere proponant
et ad bonitatem Spiritus sancti nunquam redire velint, patien­
tia Dei abutentes et de misericordia Dei nimis præsumentes,
quibus placet malitia propter se, sicut piis bonitas. Isti nimia
pertinacia et præsumptione peccant, autumantes Deum non
esse justum ; illi desperatione Deum non bonum æstimant,
tollentes in hoc turbulentissimo iniquitatum mari portum
divinæ indulgentiæ quo se recipiant fluctuantes, atque ipsa
desperatione addunt peccata peccatis, dicentes : Misericordia
nulla est, et super peccatores necessaria damnatio debetur.

-In omnis obstinatio vel desperatio peccatum sit in
Spiritum sanctum
Sed quæritur utrum omnis obstinatio mentis in malitia
•obduratæ, omnisque desperatio, sit peccatum in Spiritum
■sanctum. Quidam dicunt omnem obstinationem et desperatio­
nem peccatum esse in Spiritum sanctum : quod si est, aliquando
illud remittitur, quia multi etiam obstinatissimi et desperatis­
simi convertuntur, ut Augustinus ait Super illum locum
psalm. Lxvii : Convertam in profundum maris, coi. 832, t. 4,
id est « eos qui erant desperatissimi », et ibi psal. cxlvii : Mittit
■chrystallum suam sicut frustra panis, coi. 1932, t. IV, id est,
obstinatos facit aliorum doctores. Talium conversio ibi etiam
evidenter ostenditur1, ubi ait, ps. lxvii, 8 : Qui educit vinctos
in fortitudine, similiter et eos qui exasperant, qui habitant in
sepulcris. Secundum istos peccatum illud dicitur irremissibile,
non quia aliquando remittatur, sed quia vix et raro ac difFi•culter remittitur ; non enim solvit ur chrystallus, nisi vehementi
spiritus impetu. Alii vero tradunt non quamlibet obstinatio­
nem vel desperationem appellari peccatum in Spiritum sanc­
tum, sed illam tantum, quam comitatur impoenitentia ; qui
etiam impoenitentiam2 dicunt peccatum in Spiritum sanctum.
Sed quia Augustinus, in Serm. lxxi, § 20, coi. 455, t. V, et
in Enchir., cap. lxxxiii, coi. 272, t. VI, dicit impoenitentiam
esse peccatum in Spiritum sanctum, cum sic est aliquis obsti­
natus, ut non pœniteat8, discuti oportet an aliud impoenitentia
sit in eo peccatum ; an idem, sed diversis modis commissum.
Secundum istos peccatum illud dicitur irremissibile, eo quod
nunquam dimittatur. Unde Augustinus etiam dicit ubi supra,
quod hoc solum peccatum veniam mereri non potest ; et Hiero­
nymus, Super Matth., cap. xxvn, coi. 204, t. VII, ait, quod
taliter peccans non potest digne poenitere4 ; et ideo recte Joan­
nes dicit : Ut non pro eo oret quis ; quia qui sic peccat orationi­
bus Ecelesiæ hic vel in futuro juvari non potest, habens cor
'1. Vide August., in eumdrm locum, co]. 816, t. IV.
2. Nicolai omittit : « qui etiam impoenitentiam. »
3. Al. : « quia Augustinus dicit : Impoenitentia est peccatum in
Spiritum sanctum. Sed cum sic obstinatus est aliquis ut non pœni­
teat », etc.
4. Addit Nicolaius : « Sic enim ait : « Avaritiæ magnitudine Judas
impietatis pondus exclusit. » Et paulo post : « Nihil profuit ei vera
poenitentia, per quam scelus corrigere non potuit. Si quando frater
ita peccat in fratrem ut emendare valeat quod peccavit, potest ei
dimitti. Sin autem permanent opera, frustra voce assumitur poeni­
tentia. Hoc est quod in ps. cvm de eodem infelicissimo Juda dicitur :
Et oratio ejus fiat in peccatum, ut non solum emendare nequiverit
proditionis nefas, sed ad prius scelus etiam proprii homicidii crimen
addiderit. » Et ideo », etc.
COMMEM. IX LIB. SEXTEXT. - II.

induratum tanquam lapis, sicut de diabolo legitur ; et post
hanc vitam, qui valde mali sunt, meritis Eeclesiæ juvari non
possunt.

Quod aliter accipitur peccatum in Spiritum sanctum
Est etiam alia hujus peccati assignatio; hoc enim peccatum
Augustinus definiens in lib. I De sermone Domini in monte,
cap. xxii, col. 1267, t. Ill, ait : « Peccatum ad mortem est,
cum post agnitionem Dei per gratiam Christi, oppugnat aliquis
fraternitatem, et adversus ipsam gratiam qua Deus reconcilia­
tus est, invidentiæ facibus agitatur, quod fortasse est in Spi­
ritum sanctum peccare ; » quod peccatum dicitur non remitti,
non quia non sit ignoscendum peccanti, si pœniteat, sed quia
tanta labes est illius peccati, ut deprecandi humilitatem subire
non possit, etiam si peccatum suum mala conscientia agnoscere
et enuntiare cogatur ; ut Judas cum dixit : « Peccavi », desperans
facilius cucurrit ad laqueum, quam humilitate veniam peteret,
quod propter magnitudinem peccati jam ex damnatione
peccati tales habere credendum est. » Ecce quædam assignatio
peccati in Spiritum sanctum vel ad mortem hic posita est,
quia illud peccatum esse traditur oppugnatio fraternitatis
post agnitionem, et invidentia gratiæ post reconciliationem :
quod species quædam obstinationis intelligi potest. Illam
tamen definitionem Augustinus, in lib. I Retract., c. xix, § 7,
coi. 616, t. I, rememorans, aliquid adjiciendum ibi fore, nec
asserendo se dixisse aperit, ita dicens : « Quod quidem non
confirmavi, quoniam hoc putare me dixi ; sed tamen addendum
fuit : Si in hac scelerata mentis perversitate finierit hanc vitam,
quoniam de quocumque pessimo in hac vita constituto, non
est desperandum, nec pro illo imprudenter oratur de quo non
desperatur. » His verbis insinuatur peccatum præmissa defi­
nitione descriptum tunc solum debere dici ad mortem vel in
Spiritum sanctum, cum non habet comitem poenitentiam, nec
de aliquo peccatore in hac vita desperandum esse ; et ideo
pro omni esse orandum. Unde illud Joannis, I, cap. v, 16 :
Non pro eo dico ut quis oret, sic accipiendum videtur, ut pro
aliquo peccante ad mortem vel in Spiritum sanctum, postquam
finierit hanc vitam, non oremus ; dum autem in hac vita est,
nec peccatum illius judicare, nec de illo desperare, sed pro illo
orare debemus. Unde Augustinus, De verbis Domini, serm. lxxi,
cap. xiii, col. 456, t. V, de impœnitentia1, quæ est blasphemia
in Spiritum sanctum, sic ait : « Ista impœnitentia vel cor
impoenitens, quamdiu quisque in carne hac vivit homo, non
potest judicari ; de nullo enim desperandum est, quamdiu
patientia Dei ipsum ad poenitentiam adducit. Paganus est
hodie, Judæus, infidelis est hodie, hæreticus est hodie, schisma1. Al. : De verb. Domini et de impœnitentia.

tcus est hodie. Quid si cras amplectatur catholicam fidem1,
•et sequatur catholicam veritatem ? Quid si isti, quos in quo­
cumque genere erroris notas, et tanquam desperatissimos
damnas, antequam finiant istam vitam, agant poenitentiam,
et inveniant veram requiem et vitam in futuro ? Nolite ergo
ante tempus judicare quemquam. » Ex his ostenditur pro sin­
gulis peccatoribus in hac vita esse orandum, nec de aliquo
■esse diffidendum : quia converti potest dum in hac vita est,
quia non potest sciri de aliquo, utrum peccaverit ad mortem
vel in Spiritum sanctum, nisi cum ab hac vita discesserit,
nisi forte alicui per Spiritum sanctum mirabiliter revelatum
fuerit. Ex prædictis aliquatenus capi potest, quomodo accipia­
tur peccatum in Spiritum sanctum, scilicet invidentia gratiæ
fraternitatem impœnitenter oppugnans, quæ utique obstinatio
■esse videtur, et omnis impoenitentis obstinatio atque desperatio.
Notandum vero est quod non omnis qui non pœnitet, impoe­
nitens dici potest, quia impœnitentia proprie obstinati est, et,
ut quidam volunt, etiam desperati.
Alia assignatio peccati in Spiritum sanctum

De hoc quoque peccato in Spiritum sanctum Ambrosius,
De Spiritu sancto, lib. I, cap. m, § 54, coi. 746, t. III, disserens
assignationem definitam tradit, dicens : « Cur Dominus dixerit
Luc., xii, 10 : Qui blasphemaverit in Filium hominis remittetur
ei ; qui autem blasphemaverit in Spiritum sanctum, nec hic
nec in futuro remittetur ei, diligenter· adverte. Numquid
alia est offensa Filii, alia Spiritus sancti ? Sicut una dignitas,
sic una injuria. Sed si quis corporis specie deceptus humani,
remissius aliquid sentit de Christi carne quam dignum est,
habet culpam : non est tamen exclusus a venia ; si quis vero
sancti Spiritus dignitatem, et majestatem, et potestatem abne­
get sempiternam, et putet non in spiritu Dei ejici dæmonia, sed
in Beelzebub, non potest ibi exoratio esse veniæ, ubi sacrilegii
plenitudo est. » Satis aperte hic explicatur quid sit peccatum
in Spiritum sanctum, quod illi Augustini descriptioni congruere
videtur, qua illud peccatum dicitur esse invidentia gratiæ
oppugnans fraternitatem. Qui enim, post cognitionem veritatis,
'Spiritus sancti veritatem1
2 negat, ejusque opera dicit esse Beel­
zebub, potestati, bonitati et,gratiæ Dei invidere non dubitatur.
Non itaque distinctio illa verborum sic accipienda est, quasi
trium personarum divisæ sint offensæ, sed ibi genera peccatorum
■distincta sunt. Peccatum enim in Patrem id intelligitur quod
fit per infirmitatem, quia Patri Scriptura frequenter attribuit
potentiam ; peccatum in Filium quod fit per ignorantiam, quia
1. AI. : « pacem. »
2. AI. : « virtutem. »

sapientia Filio attribuitur, tertium expositum est. Qui ergo
peccat per infirmitatem vel per ignorantiam, facile veniam
adipiscitur ; sed non ille qui peccat in Spiritum sanctum. Cum
autem una sit potentia, sapientia, bonitas trium : quare Patri
potentia, Filio sapientia, Spiritui sancto bonitas sæpius assi­
gnetur, dictum est superius.
DIVISIO TEXTUS

Postquam diversa genera peccatorum assignavit, in parte
ista determinat de quodam genere peccati quod cæteris aliis
gravius invenitur, scilicet de peccato in Spiritum sanctum ;
et dividitur in partes duas : in prima ostendit gravitatem
hujus peccati ; in secunda quærit quid sit istud peccatum, ibi :
« Sed quæritur quid sit illud peccatum in Spiritum sanctum, »
et dividitur in partes tres, secundum tres assignationes hujus
peccati quas facit ; secunda ibi : « Est et alia hujus peccati
assignatio ; » tertia ibi : « De hoc quoque peccato in Spiritum
sanctum Ambrosius... definitam assignationem tradit. >>
Prima dividitur in duas : in prima ponit assignationem quam­
dam peccati in Spiritum sanctum, magistralem ; in secunda
movet quamdam quaestionem, et solvit, ibi : « Sed quæriturutrum omnis obstinatio mentis in malitia obduratæ, onmisque
desperatio, sit peccatum in Spiritum sanctum. »
« Est et alia hujus1 peccati assignatio. » Hic ponit secundam
assignationem ex verbis Augustini sumptam : et primo ponit
eam ; secundo ex verbis ejusdem ostendit quomodo sit acci­
pienda, ibi : « Illam tamen definitionem Augustinus, in lib.
Retract., rememorans, aliquid adjiciendum ibi fore, nec asse­
rendo se dixisse asserit. »
« De hoc quoque peccato Ambrosius, in lib. De Spiritu sancio
disserens, definitam assignationem tradit. » Hic ponit tertiam
assignationem secundum Ambrosium2 : et primo ponit eam ;
secundo removet quoddam dubium quod potest esse, ibi :
« Non itaque distinctio illa verborum sic accipienda est. >>

QUÆSTIO PRIMA
Hic sex quæruntur : 1° an sit peccatum in Spiritum sanc­
tum, et quid sit ; 2° utrum sit distinctum ab aliis peccatis ;
3° de speciebus ejus ; 4° de irremissibilitate ipsius ; 5° utrum
peccatum in Spiritum sanctum præexigat alia peccata ;
6° quibus conveniat in Spiritum sanctum peccare.
1. AI. : « hujusmodi. »
3. AI. : « illam tamen definitionem secundum Ambrosium », et
primo ponit eam, etc., intermediis omissis.

ARTICULUS PRIMUS
Utrum sit aliquod peccatum in Spiritum sanctum!
Ad primum sic proceditur. 1. Videtur quod nullum sit
peccatum in Spiritum sanctum. Quia, secundum quod in
Littera dicitur, illi dicuntur in Spiritum sanctum peccare
quibus placet malitia propter se, sicut piis bonitas. Sed mali­
tia nulli propter se placet : quia malum est præter volunta­
tem, et nullus ad malum intendens operatur, ut Dionysius
dicit, De divin, nomin., cap. iv, §§ 21 et 32, coi. 731, t. I.
Ergo secundum hoc nullus- in Spiritum sanctum peccat.
2. Præterea, omne peccatum hominis ex corruptione natu­
ræ nascitur. Sed peccatum quod est ex corruptione naturæ
est ex infirmitate. Cum autem peccatur per infirmitatem,
non peccatur in Spiritum sanctum, ut in Littera dicitur.
Ergo nullum peccatum est in Spiritum sanctum.
3. Præterea, Augustinus12 dicit quod omne peccatum ex
errore est. Sed error ignorantiam includit. Quod autem per
ignorantiam est condividitur contra peccatum in Spiritum
sanctum. Ergo nullum peccatum est in Spiritum sanctum.
4. Præterea, si aliquis peccat in Spiritum sanctum aut
est in statu viæ, aut post viam. Sed post viam esse non potest :
quia tunc non erit tempus merendi et demerendi, ut plures
dicunt, sed recipiendi pro his qua' gessit, sive bonum sive
malum. Similiter nec in statu viæ : quia de nemine despe­
randum est, secundum Augustinum, in lib. I Retract., c. xix,
§ 7, coi. 616, t. I, dum vivit. Peccatum autem3 in Spiritum
sanctum est peccatum desperantium, quia pro eo oratio
interdicitur I Joan., ult. Ergo nullus in Spiritum sanctum
peccat.
5. Præterea, quorum una est majestas et gloria, una est
offensa. Sed « Patris, et Filii, et Spiritus sancti una est divi­
nitas, æqualis gloria, coæterna majestas4. » Ergo et eorum
est una offensa ; et ita cum peccatum in Spiritum sanctum
dividatur contra peccatum in Patrem et Filium, videtur
quod nullum peccatum sit in Spiritum sanctum.
Sed contra est quod dicitur Mare., m, 29 : Qui blasphe1. II II Summæ theolog., q. xiv, art. 1, 3 et 4.
2. Ex lib. II De lib. arbilr., e. ix, coi. 595, t. I, colligi potest.
3. AI. : « dum ait : Peccatum autem », etc.
4. Ex symbolo sub Alhanasii nomine vulgato, licet hujus non sit,
ut videre est coi. 1567, t. I Op. Atlian.

niaverit in Spiritum sanctum, non remittetur' ei in ælernum.
Præterea, sicut potentia attribuitur Patri, sapientia Filio,
ita bonitas Spiritui sancto. Sed peccatum quod fit ex impo­
tentia dicitur peccatum in Patrem ; quod fit ex ignorantia,
in Filium. Ergo quod fit ex malitia, in Spiritum sanctum.
Cum ergo aliquod tale peccatum sit, erit aliquod peccatum
in Spiritum sanctum.
Solutio. — Respondeo dicendum, quod peccare in Spi­
ritum sanctum dicitur dupliciter : aut quia peccatur contra
personam Spiritus sancti, aut quia peccatur contra attri­
butum persona3. Peccatur contra personam Spiritus sanci i.
scilicet quando de ea male sentitur, sicut qui dixerunt Spiri­
tum sanctum creaturam esse, et ministrum Patris et Fiili ;
et sic etiam peccare in Filium, est male sentire de persona
Filii. Sic autem non loquimur hic de peccato in Spiritum
sanctum, quia sic est peccatum infidelitatis. Peccare autem
in attributum Spiritui sancto est ex certa malitia peccare,
sicut peccare in Patrem est peccare ex infirmitate, et peccare
in Filium est peccare ex ignorantia : ut dicatur peccatum
in Patrem, quando deficit istud quod Patri attribuitur, sci­
licet potentia ; et peccatum in Filium, quando deest sapientia,
quæ Filio attribuitur ; et peccatum in Spiritum sanctum,
quando ponitur oppositum bonitatis, quæ Spiritui sancto
attribuitur. Differentia autem horum potest accipi ex his
quæ Philosophus, in V Ethic., cap. m, dicit, ubi ostendit
quod peccatum tribus modis committitur : vel ex ignorantia,
vel ex passione, vel ex electione. Ex ignorantia peccatum
committitur, quando ignoratur aliquod eorum quorum
scientia a peccato impedivisset ; unde ignorantia est ibi
causa peccati : et hoc dicitur peccatum in Filium. Ex pas­
sione autem sive innata sive illata peccatur, quando propter
impetum passionis, rationis judicium obruitur : et hoc pro­
prie est ex infirmitate peccare, quod est peccare1 in Patrem.
Ex electione autem peccatur, quando homo deliberans pec­
cato adhæret, non quasi aliqua tentatione victus, sed quia,
propter hoc quod habet corruptum appetitum, placet sibi
illud peccatum secundum se : et hoc est ex malitia peccare,
quod etiam2 est peccare in Spiritum sanctum.
Ad primum ergo dicendum, quod malitiam sub ratione
malitia· nullus unquam voluit, sed secundum quod peccatum
* Ilabebil reniixsionein.
1. Parm. : « peccatum. »
2. Parm. omittit : « etiam. »

æstimatur bonum ipsi peccanti, quasi quietans corruptum
appetitum, propter hoc secundum se desideratur.
Ad secundum dicendum, quod res non habet speciem
neque denominatur a causis primis, sed a causis proximis.
Corruptio ergo natura', qua' est infectio fomitis, non est
proxima causa cnjuslibet peccati, cum aliquando homo sine
aliquo incentivo concupiscentiæ peccatum eligat ; sed est
causa prima1 : quia ex corruptione naturte inest homini
quædam debilitas, ut facilius in peccatum ruat ; et ideo
non oportet quod omne peccatum propter hoc ex infirmitate
esse dicatur.
Ad tertium dicendum, quod error ille ex quo omne pec­
catum procedit est error electionis, secundum quem Philo­
sophus, ubi supra, omnem malum ignorantem esse dicit.
Hæc autem ignorantia non causât involuntarium, immo est
ex voluntate causata : quia ex ipsa inclinatione corruptæ
voluntatis in peccatum, quæ est per habitum vel passionem,
consequitur ut hoc quasi bonum aliquis eligat quod volun­
tati placet ; unde ex tali ignorantia non dicimus peccatum
in Filium ; peccatum enim in Filium est quando principalis
causa peccati est ignorantia.
Ad quartum dicendum, quod peccatum in Spiritum sanc­
tum non est desperatum ex parte medici curantis, scilicet
Dei, qui immensitate sua' misericordiæ quemlibet in statu
viæ salvare potest ; sed est desperatum ex parte ipsius morbi,
qui, quantum in se est, omnem viam curationis excludit,
ut infra patebit.
Ad quintum dicendum, quod quamvis sit una majestas
trium personarum, tamen persona? distinguuntur proprie­
tatibus personalibus, et etiam quædam appropriantur uni
quæ non appropriantur alii personæ ; et secundum hoc con­
tingit quod aliquod peccatum dicitur esse specialiter in
Filium vel in Spiritum sanctum dupliciter : vel quia male
sentitur de his qua? sunt propria Filii vel Spiritus sancti, et
sic non accipitur hic peccatum in Spiritum sanctum ; vel
quia peccatur contra appropriatum Filii vel Spiritus sancti ;
et sic hic sumitur peccatum in Spiritum sanctum.

1. AI. : « ex causa prima.

ARTICULUS II

Utrum peccatum in Spiritum sanctum
sil determinatum genus peccati1
Ad secundum sic proceditur. 1. Videtur quod peccatum
in Spiritum sanctum non sic determinat12 genus peccati.
Sicut enim peccatum quod ex industria geritur est peccatum
in Spiritum sanctum, ita peccatum quod est ex infirmitate
est in Patrem, et quod ex ignorantia est in Filium. Sed pec­
catum ex infirmitate non nominat determinate aliquod
genus peccati, sed peccati circumstantiam. Ergo nec peccatum
in Spiritum sanctum est determinatum genus peccati.
2. Præterea, peccare ex industria vel certa malitia esi
peccare ex electione, ut dictum est. Sed unusquisque habens
habitum vitiosum ex electione peccat, ut ex VII Elhic..
cap. vin, patet, ubi distinguit intemperatum contra incon­
tinentem : quorum primus habens habitum per electionem
peccat, secundus per passionem. Ergo peccare ex habitu
est peccare ex certa malitia, quod est peccatum in Spiritum
sanctum. Sed peccatum ex habitu procedens non nominat
determinatum genus peccati. Ergo nec peccatum in Spiri­
tum sanctum.
3. Præterea, in Littera assignantur diversæ species pec­
cati in Spiritum sanctum, ut desperatio, obstinatio, et multa
hujusmodi. Sed ista se habent ad omne genus peccati : quia
nullum genus peccati est quod interdum ex desperatione
oriri non possit, et sic de aliis. Ergo peccatum in Spiritum
sanctum non est determinatum genus peccati.
4. Præterea, peccatum in Spiritum sanctum dicitur quod
est contra appropriatum Spiritui sancto. Sed omne peccatum
mortale contrariatur gratia1, quæ appropriatur Spiritui sancto.
Ergo omne peccatum mortale debet dici in Spiritum sanctum.
5. Præterea, mors animæ est, ut Augustinus dicit, In
Joan., c. XLVii, § 8, coi. 1736, t. III, et XIII De civit. Dei,
c. ii, coi. 377, t. VII, separatio animæ a Deo. Sed quodlibet
peccatum mortale separat animam a Deo. Ergo quodlibet
mortale est ducens ad mortem. Sed peccatum ad mortem
est peccatum in Spiritum sanctum, ut Magister dicit. Ergo
quodlibet mortale est peccatum in Spiritum sanctum.
Sed contra, quodlibet genus peccati distinguitur ab aliis
1. II II Summæ theolog., q. xiv, art. 1, 3 et 4.
2. Parm. : « sit determinatam. »

generibus. Sed peccatum in Spiritum sanctum est quoddam
genus peccati gravius cæteris, ut Magister dicit. Ergo est
determinatum et distinctum ab aliis.
Præterea, peccatum in Spiritum sanctum, cum sit irremissibile, distinguitur ab aliis quæ remissibilia sunt, secun­
dum remissibile et irremissibile. Sed istæ differentiæ sunt
maxime distantes. Ergo multo magis distincta genera pecca­
torum facient quam aliquæ aliæ1 differentiæ.
Solutio. — Respondeo dicendum, quod, ut supra dictum
est, peccatum in Spiritum sanctum dicitur quod est ex certa
malitia vel industria, sive electione, quod idem est. Quod
autem aliquis ex certa deliberatione actum peccati eligat,
non impulsus aliqua passione, potest contingere dupliciter.
Aut per positionem alicujus in eligente, per quod inclinatur
in talem actum, sicut in sibi similem ; sic enim omnis habens
habitum vel peccati vel virtutis inclinatur in actus similes
suis habitibus, quia naturalis appetitus rei est in id quod sibi
simile est ; et hoc modo quicumque habet habitum intemperantiæ eligit actum intemperantiae, et sic de aliis peccatis^
Alio autem modo ex certa deliberatione peccatum eligitur,
quando voluntas rejicit illud per quod homo a peccato retrahi
posset : verbi gratia, aliquis propter expectationem futuri
præmii abstinet a peccato. Si ergo aliquis spem futuri præmii
abjiciat voluntarie vel aliquid hujusmodi, quod a peccato
retrahebat, eliget hoc quod sibi erit delectabile secundum
carnem, quasi per se bonum, et ita ex certa malitia peccabit.
Sumendo ergo primo modo peccatum ex electione, non
nominatur aliquod genus peccati determinatum, sed quæ­
dam peccati circumstantia, ut scilicet actus ex habitu pro­
cedat ; quod in omnibus generibus peccatorum contingit.
Sed secundo modo2 speciale peccatum dicitur, quod ex elec­
tione contingit. Quia speciale peccatum dicitur ex speciali
objecto ; hoc autem est speciale objectum voluntatis, in
quo peccatur, scilicet hoc quod a peccato natum erat retra­
here, cui voluntas dissentit, ab eo sponte recedens. Pecca­
tum autem in Spiritum sanctum non proprie dicitur illud
quod ex electione procedit primo modo, sed quod secundo
modo ex electione procedit : quia peccata et specificantur
et nominantur ab objectis ; objectum autem in hoc peccato
est hoc quod a peccato retrahebat, et istud est bonitas quæ­
dam, vel aliquis effectus Spiritui sancto appropriabilis ;
1. Parm. addit : « peccatorum. »
2. AI. : « sed in modo. »

el ideo peccatum in Spiritum sanctum determinatum genus
peccati nominat.
Ad primum ergo dicendum, quod cum aliquis hoc secundo
modo ex electione peccat, quod proprie peccatum in Spiri­
tum sanctum dicitur, considerantur ibi duo actus, quorum
uterque peccatum est, et primus est causa secundi. Verbi
gratia, aliquis uno actu voluntatis præmia æterna contemnit,
eorum spem a se abjiciens, et in hoc ipso peccat ; et quia
desperat de præmio, incidit in actum fornicationis, et hic
actus in eo ex certa electione provenit propter praecedentem
actum. Unde patet quod cum dicitur peccatum ex industria,
ipsa industria, quæ notatur esse causa peccati, est quoddam
peccatum, et est determinatum peccati genus : et hoc pro­
prie est peccatum in Spiritum sanctum. Sed infirmitas vel
ignorantia, non nominat peccatum aliquod, sed poenam
tantum ; et ideo ex ea non designatur speciale peccatum.
Ad secundum patet responsio per ea quæ dicta sunt.
Ad tertium dicendum, quod peccatum in Spiritum sanc­
tum non dicitur ille actus1 secundus qui ex primo, ut dictum
est, causatur, nisi forte secundum quod virtus primi actus
manet in eo ; sed ipse primus actus est proprie peccatum in
Spiritum sanctum ; et ideo non est inconveniens ut ex uno
determinato peccato omnia peccata possint oriri, ut supra
dictum est.
Ad quartum dicendum, quod contrariari gratiæ contingi!
dupliciter. Primo directe per se, et hoc fit dum aliquis gra­
tiam actualiter despicit, vel aliquid ad gratiam pertinens,
et sic opponitur gratiæ peccatum in Spiritum sanctum. Secundo
indirecte et quasi ex consequenti, et sic omne peccatum
mortale gratiæ opponitur : quia per peccatum mortale quæ­
ritur aliquid quod simul cum gratia esse non potest.
Ad quintum dicendum, quod peccatum mortale quantum
ad aliquid est simile morti, et quantum ad aliquid ægritudini ; inquantum enim separat a Deo, qui vita est, mortis
similitudinem habet, et hæc est mors prima ; inquantum
autem adhuc manet possibilitas 'redeundi ad vitam, habet
similitudinem ægritudinis ducentis ad mortem condemna­
tionis, quæ est mors secunda, quæ omnino similitudinem
mortis retinet, dum per eam homo a Deo separatur, et ad
vitam gratiæ possibilis reditus non est. Sicut autem in ægritudinibus corporalibus quædam sunt curabiles, quædam
autem non, quantum est de natura morbi, et hæ dicuntur
1. Parm. : « actu. »

infirmitates ad mortem, ita etiam in peccatis illa tantum
peccatorum mortalium ad mortem dicuntur quæ, quantum
in se est, irremissibilia sunt. Dicitur ergo peccatum esse
mortale a morte prima, sed ad mortem propter mortem
secundam.

ARTICULUS III

Utrum species peccati in Spiritum sanctum
convenienter assignentur in Littera1
Ad tertium sic proceditur. 1. Videtur quod inconvenien­
ter assignentur in Littera species peccati in Spiritum sanctum.
Nullus enim despepare potest, credens remissionem pecca­
torum in Ecclesia fieri. Sed negare remissionem peccatorum
est infidelitatis. Ergo desperatio est species infidelitatis, et
non peccati in Spiritum sanctum.
2. Præterea, illud quod est infinitum nullus potest nimis
extendere. Sed misericordia Dei infinita est. Ergo nullus
peccat ex hoc quod Dei misericordiam nimis extendat ; et
ita videtur quod nimis præsumere de Dei misericordia non
sit peccatum in Spiritum sanctum vel species ejus.
3. Præterea, accidentia non constituunt speciem. Sed
impoenitentia est quoddam accidens peccati, sicut duratio
cujuslibet rei est accidens ejus, quod solum impoenitentia
dicere videtur, ut scilicet peccatum12 usque ad mortem duret.
Ergo impoenitentia non est aliqua species peccati.
4. Præterea, praeteritum et futurum non diversificant
speciem. Sed impoenitentia et obstinatio non differunt nisi
secundum praeteritum et futurum : quia impoenitentia est
ex hoc quod de praeteritis commissis homo non pœnitet ;
obstinatio autem est in hoc quod futuris committendis
firmiter proposito inhaeret. Ergo impoenitentia et obstinatio
non sunt duae species peccati in Spiritum sanctum.
5. Præterea, veritas appropriatur Filio, qui dicit Joan.,
xiv, 6 : Ego sum via, veritas et vita. Sed peccatum in Filium
est quod est contra appropriatum Filii. Ergo impugnatio
veritatis non est peccatum in Spiritum sanctum, sed in
Filium.
6. Præterea, invidia est unum capitale vitiorum, ut supra
1. II II Summæ theol., q. xiv, art. 2.
2. Parm. : « in peccatum. »

dictum est1, et non est gravius inter ea. Sed alia peccat
capitalia non ponuntur species peccati in Spiritum sanctum.
Ergo nec invidentia fraternæ gratia; debet peccatum in Spi­
ritum sanctum dici.
7. Præterea, oppositorum generum diversæ sunt species.
Sed peccatum in Spiritum sanctum, quod est ex certa mali­
tia, ex opposito dividitur contra peccatum in Patrem vel
Filium, quod est ex infirmitate vel ex ignorantia. Cum igi­
tur quodlibet peccatum prædictorum, ut desperatio, præsumptio et hujusmodi, possit ex infirmitate vel ex ignorantia
accidere, videtur quod non convenienter assignetur species
peccati in Spiritum sanctum.
8. Præterea, aliquis non peccat ex electione, prout pec­
catum in Spiritum sanctum ex electione dicitur, nisi remo­
veantur omnia quæ a peccato retrahere possunt ; quolibet
enim retrahente manente1
2, peccatum non eligitur. Sed omnia
retrahentia a peccato non tolluntur nisi per omnia sex enume­
rata. Ergo nullum istorum sex per se sumptum est species
peccati in Spiritum sanctum, sed simul accepta per modum
partium integralium faciunt unum peccatum in Spiritum
sanctum.
In contrarium est quod in Littera determinatur per auc­
toritates sanctorum.
Solutio. — Respondeo dicendum, quod, sicut dictum
est, peccatum in Spiritum sanctum, proprie loquendo, secun­
dum quod est determinatum genus peccati, consistit in actu
voluntatis abjicientis id per quod aliquis a peccato retra­
hitur. Contingit autem hoc dupliciter. Retrahitur enim ali­
quis a peccato et operatur bonum propter se, et aliquis
propter aliud. Propter aliud autem dupliciter : vel ad vitanda
supplicia, vel ad consequenda præmia ; et neutrum virtuosi
est, qui bonum propter se operatur, et malum propter se
fugit, et hæc duo tolluntur per « præsumptionem, » quæ
privat timorem suppliciorum ; et per « desperationem, »
quæ tollit spem præmiorum. Propter se autem3 aliquis ope­
ratur bonum vel fugit malum, quando movetur principaliter
ex aliquo quod in ipso actu virtutis vel peccati est. Hoc
autem est dupliciter. Aliquid enim potest considerari in
actu virtutis vel vitii, ut est quoddam humanum bonum,
et aliquid ut est quoddam divinum. Si ergo consideretur
1. Dist. XLii, art. 3.
2. AI. : « quolibet retrahere manente. »
3. AI. : « enim. »

actus peccati ex parte ejus quod est humanum in actu, sic
duo possunt dici esse, scilicet delectatio indebita et deformitas actus : et ex utroque aliquis a peccato retrahitur ; et
secundum hoc sunt duæ species peccati in Spiritum sanctum,
scilicet « obstinatio » et « impoenitentia : » quia per obstina­
tionem aliquis firmiter adhæret delectationi, ac si non esset
incompetens ; per impoenitentiam autem non vitat defor­
mitatem quæ est in actu, quæ erat ratio poenitendi. Divi­
num autem in actu virtutis, quod etiam a peccato retrahit,
est duplex : unum scilicet veritas fidei quasi dirigens, et
aliud sicut inclinans, scilicet ipsa gratia per Spiritum sanc­
tum in Ecclesiam diffusa ; contra primum est « impugnatio
veritatis agnitæ, » contra secundum « invidentia fraternæ
gratiæ. »
Quidam autem sic accipiunt distinctionem harum specierum ; dicunt enim quod peccatum in Spiritum sanctum oppo­
nitur specialiter gratiæ pœnitentiali, per quam fit remissio
peccatorum. Ad remissionem autem peccati quædam exi­
guntur ex parte remittentis, quædam ex parte ejus cui
remittuntur, et quædam ex parte ejus per quod fit remissio.
Ex parte remittentis concurrunt duo, scilicet misericordia,
et contra hoc est « desperatio, » et justitia, et contra hoc est
« præsumptio ; » ex parte ejus etiam cui remittuntur, duo :
scilicet propositum non peccandi, contra quod est « obsti­
natio, » et dolor de commissis, contra quod est « impoeni­
tentia ; » ex parte ejus per quod fit remissio, duo : scilicet
fides Ecclesiæ, contra quam est « impugnatio veritatis agnitæ, »
et gratia quæ datur in sacramentis, contra quam est « invi­
dentia fraternæ gratiæ ».
Ad primum ergo dicendum, quod desperatio, secundum
quod est species peccati in Spiritum sanctum, non provenit
ex hoc quod aliquis neget remissionem peccatorum, sed
quia remissionem peccatorum, quam fieri credit, ut liberius
vacet peccatis, sponte a se abjicit, dum non vult tendere
in hoc quod remissionem peccatorum consequatur.
Ad secundum dicendum, quod præsumptuosus non pec­
cat ex hoc quod Dei misericordiam nimis magnam arbitretur,
sed quia justitiam ejus contemnit ; et in hoc etiam misericordiæ derogat, abutens ea, ac si non esset justa.
Ad tertium dicendum, quod sicut perseverantia dicitur
dupliciter, uno et1 modo est virtus specialis, prout dicit
1. Nicolai' : « uno modo prout est virtus specialis, et dicit », etc.,
.et sic infra ; Parm. : « uno enim modo. »

propositum perseverandi in bono incepto usque ad finem
et alio modo circumstantia aliarum virtutum, prout dicit
actualem durationem in actibus virtutum usque ad mortem,
ita etiam et impoenitentia, secundum quod dicit propositum
non poenitendi, est species peccati in Spiritum sanctum ;
secundum autem quod dicit permanentiam in peccato
usque ad mortem, negando peccati poenitentiam, sic est
accidens vel circumstantia aliorum peccatorum.
Ad quartum dicendum, quod obstinatio et impoenitentia
non differunt secundum praeteritum et futurum : potest enim
aliquis dici impoenitens qui proponit etiam de peccatis qua?
faciet non poenitere ; sed differunt secundum diversa quæ
in peccato attenduntur, quæ respondent eis quasi objecta,
ut in prima assignatione dictum est.
Ad quintum dicendum est, quod veritas, sapientia, et
hujusmodi, possunt dupliciter considerari : vel secundum
propriam rationem, et sic appropriantur Filio ; vel secundum
quod habent rationem doni, et secundum hoc appropriantur
Spiritui sancto, qui est primum donum, in quo omnia dona
donantur, ut in libro I, dist. Xxvm, dictum est ; et ita ali­
quis impugnans veritatem agnitam ex certa malitia, in
Spiritum sanctum peccat.
Ad sextum dicendum, quod invidia potest esse duplex :
quædam quæ est de prosperitate vel exaltatione hominis,
et quædam quæ est de exaltatione gratiæ, sicut quod multi
ad Dei gratiam convertuntur, vel aliquid hujusmodi : et
talis invidia solum est peccatum in Spiritum sanctum ; non
quidem invidia fratris, sed invidia fraternæ gratiæ.
Ad septimum dicendum, quod quodlibet istorum quæ
dicta sunt potest, dupliciter accidere. Uno modo ex hoc quod
per se voluntas tendit in unumquodque ipsorum, ut quia
aliquis non vult habere spem de futuris praemiis, aut
non vult veritati notæ assentire, et sic de aliis ; et hæ tantum­
modo sunt species peccati in Spiritum sanctum : quia sic, per
sel oquendo, est desperatio vel præsumptio, et sic de aliis,
quando voluntas per se in actum desperationis labitur.
Secundo potest accidere ex aliquo exteriori, ut propter defec­
tum rationis regentis, vel propter aliquem impetum alicujus
impellentis, sicut quando per infirmitatem vel ignorantiam
aguntur ; et sic non sunt species peccati in Spiritum sanctum :
quia sic non est dicendus aliquis desperatus per se, sed per
accidens.
Ad octavum dicendum, quod quamvis multa sint quæ
a peccato retrahere possunt, secundum quæ distincte sunt

species peccati in Spiritum sanctum, tamen aliquis propter
unum illorum tantum a peccando retrahitur, et alius prop­
ter alium ; et ideo non oportet ut omnia semper concurrant
a'd hoc quod sit peccatum in Spiritum sanctum.
ARTICULUS IV

Utrum peccatum in Spiritum sanctum sit irremissibile1

Ad quartum sic proceditur. 1. Videtur quod peccatum
in Spiritum sanctum non sit irremissibile. Remissio enim
peccati fit per gratiam. Sed ubi abundavit delictum, supera­
bundant el gratia, Rom., v, 20. Cum ergo peccatum in Spiri- tum sanctum sit gravissimum, videtur quod maxime sit
remissibile.
2. Præterea, charitas est perfectior spe, et fides prior ea.
Sed peccatum oppositum fidei, scilicet infidelitas, et oppo­
situm charitati, scilicet odium, sqnt remissibilia. Ergo et
desperatio, quæ opponitur spei, est remissibilis, et eadem
ratione aliæ species peccati in Spiritum sanctum.
3. Præterea, quatuor dicuntur in nobis sicut pœnalitates ex peccato primi hominis provenisse, scilicet ignorantia,
infirmitas, concupiscentia et malitia. Sed infirmitas et igno­
rantia. excusando peccatum, remissibile ipsum reddunt.
Ergo et eadem ratione, malitia ; et ita peccatum in Spiritum
sanctum, quod est ex certa malitia, remissibile erit.
4. Præterea, in hoc dicitur homo ab angelo differre quod
homo habet vertibilitatem electionis mutabilem ; angelus
vero immutabilem, quia ab eo quod semel eligit, nunquam
removetur. Sed peccatum in Spiritum sanctum est pecca­
tum hominis. Ergo si homo per electionem in ipsum consen­
tiat. iterum potest hanc electionem mutare et ab eo disce­
dere. Sed peccatum remittitur per hoc quod ab eo receditur.
Ergo peccatum in Spiritum sanctum est remissibile.
5. Præterea, irremissibile tollit pptentiam remissionis.
Cum ergo dicitur peccatum in Spiritum sanctum irremissibile,
aut negatur potentia remissionis ex parte remittentis, aut
ex parte ejus cui fit remissio. Non primo modo : quia potentia
ipsius Dei, qui solus peccata dimittit, est infinita, ad omnium
peccatorum remissionem se extendens. Similiter nec secundo
modo : quia potentia ad remissionem ex parte ejus cui fit
remissio est liberum arbitrium in statu viæ existens, quod
1. II II Summæ theol., q. xiv, art. 3.

etiam post peccatum in Spiritum sanctum manet. Erg"·
peccatum in Spiritum sanctum nullo modo est irremissibile·
In contrarium sunt auctoiitates quæ in Littera inducun
*
tur.
Præterea, peccatum virtuti opponitur. Sed de virtute per
fectissima, scilicet charitate, dicitur, I Corinth., χιπ, quod
nunquam excidit, quamvis multi eam amittant. Ergo el·
peccatum in Spiritum sanctum, quod est gravissimum pec
catorum, debet dici irremissibile, etsi quandoque remittatur·
Solutio. — Respondeo dicendum, quod de peccato in
Spiritum sanctum duplex est opinio, ut ex Littera colligi
potest. Quidam enim, accipientes impoenitentiam prout est
circumstantia peccati, ut dictum est, assignant quinque
species peccati in Spiritum sanctum, quæ scilicet supra impœnitentiæ connumeratæ sunt, et dicunt quod nulla illarum
specierum habet complete rationem peccati in Spiritum
sanctum nisi secundum quod adjungitur ei hæc circumstantia,
ut scilicet usque ad mortem in desperatione vel obstinatione
perdurent ; et secundum hoc dicitur peccatum in Spiritum
sanctum irremissibile, quia nunquam remittitur vel remitti
potest, quia post mortem homo confirmatur in gratia vel
in peccato, secundum quod fuit in statu mortis suæ, ut dici­
tur Eccl., xi, 3 : Lignum in quocumque loco ceciderit, ibi erit.
Sed istud non videtur esse conveniens : quia secundum hoc
omne peccatum quod usque ad mortem perdurat irremissi­
bile est, sive sit in Patrem, sive in Filium ; et ita peccatum
in Spiritum sanctum non esset alio modo irremissibile quam
peccatum in Patrem vel Filium, quod est contra textum
Evangelii. Nisi forte diceretur quod omne peccatum in
Patrem vel in Filium est peccatum veniale, quia Gregorius
dicit in IVDialog., cap. xxxix, col. 396, t. Ill, peccata venia­
lia etiam post hanc vitam remitti. Sed hoc est expresse
falsum : quia ignorantia non sic semper excusat peccatum
ut non sit damnabile, sed ut sit minus damnabile.
Et ideo alii dicunt quod impoenitentia, quæ dicit conti­
nuam durationem peccati usque ad mortem, non est necessa­
ria ad hoc quod sit peccatum in Spiritum sanctum, quia
etiam uno solo motu voluntatis potest homo in Spiritum,
sanctum peccare, sicut et in cæteris peccatis contingit ; et
secundum hoc assignantur species peccati in Spiritum sanc­
tum sex, sicut dictum est ; secundum hos autem oportet
dicere quod peccatum in Spiritum sanctum non dicitur irre­
missibile, quia nunquam remittatur, sed quia non habet de
se aptitudinem ad hoc quod remissibile sit, et hoc præcipue

propter tres causas. Una est ex causa movente ad peccan­
dum : quandoque enim infirmitas vel ignorantia1 ejus qui
peccat, peccatum causant, quæ nata sunt peccatum excu­
sare vel in toto, propter hoc quod involuntarium causant,
vel simpliciter vel secundum quid ; et tunc peccatum remis­
sibile dicitur quod habet in se unde facile remittatur propter
hoc quod ex causa excusante procedit. Peccatum autem
quod ex industria fit, nullam rationem excusationis habet ;
et ideo dicitur irremissibile, quia non habet in se unde excu­
setur, et propter hoc ad remittendum sit facile. Secunda
est ratio sumpta ex modo inclinationis voluntatis in pec­
catum quia, ut Philosophus dicit in VII Ethic., cap. vin,
finis in operabilibus est sicut principium indemonstrabile
in speculativis. Error autem in speculativis, qui est circa
principia indemonstrabilia, difficile removeri potest, eo quod
non possunt accipi aliqua magis nota, per quæ error impro­
betur. Ita etiam in practicis, quando aliquis alicui peccato
ut fini adhæret quasi in eo suam beatitudinem constituens,
non potest tali peccato de facili remedium adhiberi : quia
nihil est aliud magis a peccante dilectum, propter cujus
consecutionem hoc in quo ultimum finem ponit, dimittat.
Quicumque autem ex electione peccat, vel ex industria,
adhæret peccato quod eligit, quasi per se bono, et sic fini ;
et ideo tale peccatum non de facili medicinam recipit ; unde
Philosophus in VII Eihic., ubi supra, per hoc ostendit quod
incontinens, quia ex passione peccat, sive infimitate, facilius
curatur quam intemperatus, qui peccat ex electione sive
ex industria. Et hæ duæ prædictæ causæ ostendunt causam
irremissibilitatis non solum in peccato quod proprie dicitur
in Spiritum sanctum, sed etiam in quolibet peccato quod ex
electione fit1
2. Tertia autem causa quæ proprie peccatum in.
Spiritum sanctum respicit, sumitur ex ejus objecto : quia
peccatum in Spiritum sanctum est ex hoc quod voluntas
a se repellit id per quod remissio peccatorum fit. Unde sicut
ægritudo diceretur incurabilis quæ fastidium medicinæ face­
ret, ita et peccatum irremissibile dicitur per cujus actum
spiritualis medicina directe repellitur ; et tamen sicut ille·
morbus corporalis virtute divina miraculose curari potest,
ita et hujusmodi peccatum per misericordiam divinam quasi
miraculose remitti potest.
Ad primum ergo dicendum, quod peccatum in Spiritum
1. AI. : « vel ignorantia ad peccandum. »
2. Parm. : « quod est ex. »

sanctum præcludit viam gratiæ ; et ideo, peccato in Spiritum sanctum manente, ex parte ipsius peccantis non remanet facultas ad gratiam ; sed remoto isto peccato per immensitatem divinæ misericordiae, potest postmodum esse gratia*
abundantia, si homo maxime humilietur propter gravitatem præcedentis peccati.
Ad secundum dicendum, quod spes directe est eorum
in quæ sicut in ultimum finem tendimus ; et ideo remotio
spei tollit finem ; et ideo desperatio est irremissibile pecca­
tum, sicut et error principiorum est insanabilis. Charitas
autem non tantum est finis, sed et eorum quæ sunt ad finem,
scilicet proximorum ; et ideo si peccatur contra charitatem
proximi, non tamen propter hoc directe peccatur contra
charitatem Dei ; unde ex parte illa manet via ad curationem.
Si autem directe contra charitatem Dei peccatur, prout
est directio1 finis, sic irremissibile peccatum erit in Spiri­
tum sanctum ; et hoc est quando quis invidet gratiæ, qua
etiam reconciliatus est. Similiter etiam dicendum de fide,
quia infidelitas potest procedere vel ex ignorantia, et sic
habet pallium excusationis et facile remittitur ; vel est ex
certa malitia, et sic est peccatum in Spiritum sanctum, quod
est impugnatio veritatis agnitæ.
Ad tertium dicendum, quod malitia non causât involun­
tarium sicut infirmitas et ignorantia, et ideo non oportet
quod peccatum excuset vel alleviet, sicut illa faciunt, λ’βΐ
dicendum quod malitia ex qua peccatum quod in Spiritum
sanctum dicitur, procedit, nominat quemdam actum pec­
cati, ut actum desperationis vel obstinationis, et hujusmodi
et non sumitur secundum quod est pœna ; prout dicit defec­
tum quemdam rationalis animæ, secundum quem in malum
facile inclinabilis est.
Ad quartum dicendum, quod peccatum aliquod potest
esse irremissibile dupliciter : vel ex genere peccati, et sic
peccatum in Spiritum sanctum irremissibile dicitur ; vel
ex statu peccantis, et sic omne peccatum in quo via fini­
tur1
2 est irremissibile, sive sit hominis sive angeli, et secun­
dum hoc accipitur3 differentia hominis et angeli : quia status
viæ in angelis finitur statim post primam electionem4 ; 'non
autem sic est in hominibus.
1.
2.
3.
4.

AI.
AI.
AI.
AI.

:
:
:
:

« director. »
« omne peccatum in Spiritum sanclum. in quo via finitur. »
« excipitur. »
« dictionem. »

Ad quintum dicendum, quod cum dicitur peccatum irre­
missibile, non privatur potentia absolute ad remissionem.,
sed magis aptitudo vel facilitas quædam.

ARTICULUS V
Utrum aliquis possit peccare
in Spiritum sanctum in primo actu peccati

r

!
'
1
1

’

Ad quintum sic proceditur. 1. Videtur quod aliquis in
primo actu peccati non possit peccare in Spiritum sanctum,
sed quod hoc peccatum præexigat alia peccata. Dicit enim
Bernardus, in iv Sermone super Cantica1 : « Nemo repente
fit summus, sed paulatim proficere volo. » Ergo e contrario
nullus repente fit pessimus. Sed peccatum in Spiritum sanc­
tum est gravissimum. Ergo non statim aliquis hoc peccato
potest peccare.
2. Præterea, Gregorius, in Moralibus, lib. XXXI, cap. xlv,
col. 620, t. II, exponens illud Job, xxxix : Clamorem
*
ducum, etc., dicit quod vitia quæ primo mentem invadunt,
cum quadam ratione hominem, quasi persuadendo, ad modum
ducis vincunt ; sed postmodum mens per diversa vitia irra­
tionabiliter dissipatur. Sed peccatum in Spiritum sanctum
est maxime a persuasione rationis recedens. Ergo non potest
esse primum, sed oportet quod sequatur alia peccata.
3. Præterea, Philosophus dicit in V Ethic., cap. i, quod
non est in potestate hominis ut statim injusta operetur, sicut
injustus facit. Sed injustus operatur injusta delectabiliter
et ex electione. Ergo non est in potestate hominis ut statim
et ex electione peccatum faciat. Quicumque autem peccat
in Spiritum sanctum, ex electione peccat. Ergo, etc.
4. Præterea, sicut spei opponitur desperatio, ita meritis
opponuntur demerita. Sed spes præsupponit merita ; est
enim spes certa expectatio futuræ beatitudinis ex meritis et
gratia proveniens. Ergo et desperatio præsupponit demerita ;
et sic saltem hæc species peccati in Spiritum sanctum opor­
tet quod ad alia peccata sequatur.
5. Præterea, poenitentia et impoenitentia, cum sint oppo­
sita, sunt circa idem. Sed poenitentia est dolor de commissis.
Ergo et impoenitentia aliqua peccata commissa præsupponit.
* Exhortationem.
1. Immo potius De gradibus humilitatis quoad priorem partem,
ut et quoad posteriorem Serm. i de B. Andrea. Nicolai.

Sed contra, peccatorum quæ habent actus distinctos,
unum ad sui esse alterum non præsupponit. Sed peccatum
jn Spiritum sanctum habet actum ab aliis peccatis distinc­
tum, qui est abjicere id per quod quis a peccato retrahitur,
ut dictum est. Ergo non de necessitate alia peccata præsup­
ponit.
Præterea, peccatum in Spiritum sanctum consistit in
hoc quod voluntas rejicit id per quod a peccato retrahi
deberet. Sed voluntas se habet ad utrumque oppositorum.
Ergo potest homo statim in Spiritum peccare vel non
peccare.
Solutio. — Respondeo dicendum, quod, sicut supra
dictum est1, in peccatis quorum unum dicitur ex altero nasci,
non consideratur quid semper fiat, sed quid in pluribus con­
tingat, propter quamdam aptitudinem quam habet unum
peccatum quod ex alio frequenter oriatur : sicut fraus assi­
gnatur fillia avaritiæ, quæ tamen potest ex luxuria vel ex
alio vitio oriri, quamvis ex avaritia sæpius oriatur. Illud autem
peccatum habet aptitudinem ut ex eo. aliud oriatur, cujus
objectum est vehementius appetibile, ut supra dictum est.
Hoc autem est quod habet majorem apparentiam boni.
Unde illud peccatum cujus objectum maxime recedit a
ratione boni, minime potest esse primum, sed quasi semper
vel frequentius ex alio oritur : et tale est peccatum in Spiritum
sanctum, prout speciale peccatum ponitur ; et ideo ut sæpius
et quasi semper sequitur ad alia peccata : non tamen ita quin1
2
sit possibile ut etiam homo in primo actu peccati in Spiri­
tum sanctum peccet, et præcipue in duabus ultimis speciebus,
scilicet impugnatione3 veritatis agnitæ et invidentia gratiæ
qua reconciliati sumus : quia istæ species majorem videntur
habere distinctionem ab aliis peccatis. Sed tamen hoc etiam
contingit in aliis speciebus, si diligenter consideretur. Potest
enim aliquis statim, inspectis diversorum hominum stati­
bus, abjicere spem futuræ gloriæ, propter difficultatem per­
veniendi ad ipsam, et propter delectationes eorum qui de
ea non curant ; et similiter in hoc animum suum firmare ut
suam voluntatem in omnibus sequatur, quod est obstina­
tionis, et sic de aliis.
Ad primum ergo dicendum, quod non est simile de pro­
fectu virtutis et de casu in peccatum : quia plura requiruntur
1. Dist. XLii, art. 3.
2. AI. : « quod » ; forte etiam « quod 'sit impossibile ».
3. AI. : « impugnatio. »

ad actum virtutis quam ad actum peccati ; et ad actum
virtutis erigitur homo per gratiam, sed in actum peccati
per seipsum quis cadere potest.
Ad secundum dicendum, quod Gregorius, ibi assignans
origines vitiorum, considerat id quod sæpius accidit, non
quin aliter possit accidere ; hoc enim ad moralem pertinet,
et etiam ad naturalem : quia causæ naturales, et multo plus
morales, deficiunt in minori parte, quia non sunt necessariæ.
Ad tertium dicendum, quod peccatum in Spiritum sanc­
tum, ut supra dictum est, non est hoc modo ex electione
sicut habens habitum ex electione peccat ; iromo per actus
peccati in Spiritum sanctum præcedentes habitum aliquis
habitus acquiritur ; et ideo objectio non procedit : quia
injustus ex electione peccat sicut habens habitum.
Ad quartum dicendum, quod spes non semper præexigit
merita in actu, sed solum in proposito sperantis ; similiter
etiam et desperatio non oportet quod præsupponat aliqua
demerita præcedentia in actu.
Ad quintum dicendum, quod poenitentia, secundum quod
dicit actum, non est nisi de malis præteritis ; sed secundum
quod dicit habitum, quo quis dicitur poenitivus, non exigitur
quod aliqua peccata commiserit, sed quod habeat hoc pro­
positum, ut si contingeret ipsum peccare, statim pceniteret.
Ita etiam ad rationem impœnitentiæ sufficit ut aliquis nun­
quam pœnileat de peccatis, si qua committet.

ABTICULUS VI
Utrum Adam peccaverit in Spiritum sanctum
Ad sextum sic proceditur. 1. Videtur quod Adam in Spiri­
tum sanctum peccaverit. Non enim peccavit in Patrem,
quia non peccavit ex infirmitate, neque etiam in Filium quia
non ex ignorantia, cum infirmitas et ignorantia ante pecca­
tum non fuerit. Ergo relinquitur quod peccavit in Spiritum
sanctum.
2. Præterea, nimia præsumptio de Dei misericordia est
peccatum in Spiritum sanctum. Sed Adam peccans de Dei
misericordia cogitavit, ut Augustinus dicit, lib. XIV De civ.
Dei, cap. xi, coi. 420, t. VII, et supra, dist. xxn, habitum
est. Ergo videtur in Spiritum sanctum peccasse.
3. Contra, peccavit appetendo scientiam. Sed scientia
appropriatur Filio. Ergo magis peccavit in Filium quam in
Spiritum sanctum.

4. Præterea, Augustinus dicit, ubi supra1, quod quamvis
Adam non fuerit seductus in hoc in quo mulier, tamen in
hoc seductus est quod credidit veniale quod mortale erat.
Sed peccatum quod est ex seductione, est peccatum in Filium.
Ergo peccavit in Filium.
5. Item, videtur quod primus angelus in Spiritum sanc­
tum peccaverit. Irremissibilitas enim est proprietas peccati
in Spiritum sanctum. Sed peccatum primi angeli fuit irre­
missibile. Ergo fuit in Spiritum sanctum.
6. Præterea, eodem genere peccati quo tunc peccavit dia­
bolus, etiam nunc peccat. Sed nunc peccat in Spiritum sanc­
tum, quia invidet gratiæ quæ in sanctis operatur. Ergo et
tunc in Spiritum sanctum peccavit.
7. Sed contra, peccatum primi angeli fuit ex hoc quod
potentiam inordinate appetiit. Sed potentia appropriaiur
Patri. Ergo peccavit in Patrem.
8. Præterea, pœna non præcedit culpam. Sed .malitia
computatur inter pœnas peccati. Ergo ex malitia non potuit
esse primi angeli primum peccatum, quod nullum pec­
catum præcesserat.
Solutio. — Respondeo dicendum, quod quidam dicunt
quod peccatum primi hominis et peccatum daimonis non fuit
neque in Patrem, neque in Filium, neque in Spiritum sanc­
tum ; hæ enim non sunt differentia? peccati absolute accepti,
sed peccati quod contingit in natura corrupta. Infirmitas
enim et ignorantia et malitia ex peccato naturam corruptam
consequuntur. Sed sciendum quod quamvis infirmitas nullo
modo in natura integra inveniri possit, et ita nec peccatum
in Patrem ; tamen ignorantia aliquo modo in natura integra
inveniri potuit, non secundum quod ignorantia dicitur pri­
vative, sed secundum quod dicitur negative ; sic enim est
defectus consequens intellectum creatum, inquantum creatus
est ; ex hoc enim deficit a perfecto lumine intellectus increati,
ut non omnia sciat, vel saltem non omnia actu consideret :
et ex tali nescientia peccatum proveniens peccatum in Filium
dici potest. Et similiter etiam malitia ex qua peccatum in
Spiritum sanctum procedit, non oportet quod sit pœna, sed
est aliquis actus peccati, ut supra dictum est ; unde et in
natura integra potuit esse peccatum in Filium et in Spiri­
tum sanctum. Sciendum tamen quod primus actus peccati
primi hominis et angeli non fuit in Spiritum sanctum, prout
peccatum in Spiritum sanctum est speciale peccatum : quod
1. Non lib. XI Sup. Gen. ad litt., c. xm, ut Nicolai ct Parm.

patet ex ipso objecto peccati ; uterque enim peccavit, alti­
tudinem propriam appetendo. Et ideo quantum ad genus
peccati fuit peccatum superbia; ; sed quantum ad circumstan­
tiam peccati, utrumque fuit peccatum in Filium : quia uterque
peccavit ex hoc quod non consideravit ea qua; consideranda
erant ad evitationem peccati ; non autem fuit peccatum
primum eorum ex hoc quod propria voluntate repugnarent
spei, vel alicui hujusmodi, sicut fit in peccato in Spiritum
sanctum.
Ad primum ergo patet responsio per ea quæ dicta sunt.
Ad secundum dicendum, quod quamvis Adam peccans
cogitaret de Dei msiericordia, non tamen peccavit peccato
præsumptionis, quia non cogitavit se misericordiam consequi
sine poenitentia ; sed simul de misericordia et de poenitentia
cogitavit, ut Augustinus ibidem dicit.
Alia duo concedimus, quamvis primum eorum non recte
concludat, ut post dicetur.
Ad quintum dicendum, quod peccatum angeli non habuit
remissibilitatem ex genere peccati, sed magis ex statu pec­
cantis, ut supra dictum est ; et ideo ratio non procedit.
Ad sextum dicendum, quod ad primum actum peccati
in angelo, qui fuit actus superbiae, consecutæ sunt multæ
aliæ deformita tes peccatorum, ut invidia, odium et hujusmodi ;
et inter illa potuit esse peccatum in Spiritum sanctum.
Ad septimum dicendum, quod peccatum in Patrem non
dicitur ex objecto, sed potius ex causa ; et ideo, quamvis
potentiam appetierit, non sequitur quod in Patrem pecca­
verit, quia non ex infirmitate peccavit. Unde et ratio illi
similis, per quam ostendebatur quod homo primus in Filium
peccaverit, non concludebat.
Ad octavum dicendum, quod malitia, ex qua peccatum
in Spiritum sanctum esse dicitur, non oportet ut sit poena
peccati, ut dictum est ; et ideo ratio non procedit, quamvis
conclusio sit vera.
EXPOSITIO TEXTUS

« Aeque hic neque in futuro. » Hoc ideo dicitur, quia quæ­
dam peccata in futuro etiam dimittuntur, sicut venialia quæ­
dam, ut Gregorius dicit, Dialog., IV, cap. xxxix, col. 396, t. Ill,
non solum quantum ad poenam, sed etiam quantum ad culpam.
<i Aon pro eo dico ut quis oret. » Si peccatum ad mortem
intelligatur peccatum in Spiritum sanctum, prout peccatum

in Spiritum sanctum requirit finalem impoenitentiam, secun­
dum unam opinionem ; sic intelligendum est, ut nullus pro
talibus oret : quia qui usque ad mortem in peccato mortali
perdurat, postmodum orationibus non juvatur. Si autem
sumatur pro peccato in Spiritum sanctum, secundum aliam
opinionem, prout non requirit finalem impoenitentiam ; sic
intelligendum est, ut non oret pro eo quis, id est quicumque :
quia talium conversio quasi miraculosa est. Unde sicut pro
faciendis miraculis non quilibet orat, sed magni et sancti viri,
ita nec pro talium conversione. Tamen secundum formam
verborum non prohibetur oratio pro eo fieri ; sed ostenditur
quod præceptum de orando pro proximis fidelibus non se
extendit ad tales peccatores : quia propter sui peccati enormi­
tatem hoc merentur ut a fidelibus relinquantur, sicut Ethnici
et Publicani.
Qui autem blasphemaverit in Spiritum sanctum, non remittetur
ei neque hic neque in juturo'. Glossa ibiclem dicit, scilicet Matth.,
xii, quod blasphemia remittitur, spiritus autem blasphemiæ
non remittitur. Blasphemia enim nominat ipsum peccati
genus absolute : quod contingit quandoque ex infirmitate,
sicut cum quis ex iræ passione blasphemat ; quandoque etiam
ex ignorantia, sicut in his qui errant, male de Deo sentientes.
Sed spiritus blasphemiæ est voluntas blasphemandi, quando
scilicet ex certa malitia blasphematur : et tunc est peccatum
in Spiritum sanctum.
« Discuti oportet, an aliud obstinatio, aliud impœnitentia
sit peccatum. » Hujus quæstionis apparet solutio secundum
distinctionem impœnitentiæ prius positam. Si enim impoeni­
tentia sumatur pro actuali duratione in obstinatione usque ad
mortem, non est aliud peccatum ab obstinatione, sed circum­
stantia ejus ; si autem impœnitentia sumatur prout dicit
propositum non poenitendi, sic est aliud peccatum.

Dixerit contra, ...neque in hoc sæculo.

DISTINCTIO XLIV
De potentia peccandi, an sit homini vel diabolo a Deo
Post prædieta, consideratione dignum occurrit utrum pec­
candi potentia sit nobis a Deo, vel a nobis. Putant quidam
potentiam recte agendi nobis esse a Deo, potentiam vero
peccandi non a Deo, sed a nobis vel a diabolo esse ; sicut mala
voluntas non a Deo nobis est, sed a nobis et a diabolo, bona
autem nobis a Deo tantum est. Bonæ autem voluntatis et cogni­
tionis initium, non homini ex seipso nasci, sed divinitus parari
et tribui, in eo Deus evidenter ostendit, quia nec diabolus
nec aliquis angelorum ejus, ex quo in hanc caliginem sunt
detrusi, bonam potuit vel poterit resumere voluntatem : quia
si possibile foret ut humana natura postquam a Deo aversa
bonitatem perdidit voluntatis, ex seipsa rursus eam habere
potuisset multo possibilius hoc natura haberet angelica,
quæ quanto minus gravatur terreni corporis pondere, tanto
magis hac esset prædita facultate. Non igitur homo vel angelus
a se bonam voluntatem habere potest, sed malam. Similiter et
de potentia, inquiunt, per similitudinem voluntatis de potentia
boni vel mali differentes, quod illa sit a Deo, non ista.
Auctorilatibus astruit potentiam peccandi esse a Deo

Sed pluribus sanctorum testimoniis indubitanter monstratur
quod potestas mali a Deo est, a quo est omnis potestas ; ait
enim Apostolus ad Rom., xm, 1 : Non est potestas nisi a Deo,
quod non de potestate boni tantum, sed et mali intelligi opor­
tet : cum Pilato etiam Veritas dicat, Joan., xix, 2 : Non haberes
in me potestatem, nisi datum esset tibi desuper. Malitia nempe
hominum, ut ait Augustinus, In ps. xxxn, v. 8, coi. 291, t. IV.
cupiditatem nocendi per se habet : potestatem autem, si ille
non dat, non habet. Ideoque diabolus, antequam aliquid
tolleret Job, dicebat Domino, Job, n, 5 : Mitte manum luam,
id est da potestatem : quia etiam nocentium potestas non est
nisi a Deo, sicut Sapientia ait, Prov., vm, 15 : Per me regnant
reges, el tyranni per me tenent terram. Unde ait Job de Domino,
cap. xxxiv, 30 : Qui facit regnare hypocritam propter peccata
populi ; et de populo Israel dicit Deus, Oseæ, xm, 11 : Dedi
eis regem in ira mea. Nocendi enim voluntas potest esse ab
hominis animo ; potestas autem non nisi a Deo, et hoc abdita
aptaque justitia. Nam per potestatem diabolo datam justos
Deus facit suos. De hoc etiam Gregorius, in Moralibus,

lib. XXVI, cap. xxvi, § 48, col. 370, 1. 2, ait : « Tumoris elatio,
non potestatis ordo in crimine est. Potentiam Deus tribuit,
elationem vero potentiæ malitia nostræ mentis invenit.
Tollamus ergo quod de nostro est, quia non potentia justa, sed
actio prava damnatur. » His auctoritatibus aliisque plurimis
evidenter ostenditur quod non est potestas boni vel mali cui­
cumque nisi1 a Deo æquo, etsi te lateat æquitas.
An aliquando resistendum sit potestati

Hic oritur quæstio non transilienda silentio. Dictum est
enim supra quod potestas peccandi nocendique non est homini
vel diabolo nisi a Deo. Apostolus autem dicit, Rom., xm, 2,
quod qui potestati resistit, Dei ordinationi resistit. Cum ergo
diabolo sit potestas mali Dei ordinatione, ejus potestati non
esse resistendum videtur. Sed sciendum est Apostolum ibi
loqui de saeculari potestate, scilicet rege et principe, et hujus
modi, quibus non est resistendum in iis quæ jubet eis Deus
exhiberi, scilicet in tributis et hujusmodi. Si vero princeps
aliquis vel diabolus jusserit aliquid vel suaserit contra Deum,
tunc resistendum est. Unde Augustinus, determinans quando
resistendum sit potestati in Serm.1 lxi, cap. vm, coi. 420,
t. 2, ait : « Si illud jubeat potestas quod non debes facere, hic
sane contemme potestatem, timendo potestatem majorem.
Ipsos humanarum rerum gradus adverte. Si quid jusserit
procurator, numquid faciendum est, si contra proconsulem
jubeat ? Rursus si quid ipse proconsul jubeat et aliud jubeat
imperator, numquid dubitatur, illo contempto, illi esse ser­
viendum ? Ergo si aliud imperator, aliud Deus jubeat, con­
tempto illo, obtemperandum est Deo. » Potestati ergo hominis
vel diaboli tunc resistamus, cum aliquid contra Deum sugges­
serit ; in quo Dei ordinationi non resistimus, sed obtempera­
mus. Sic enim præcepit Deus, ut in malis nulli potestati obediamus.
Jam nunc his intelligendis atque pertractandis quæ ad Verbi
incarnati mysterium pertinent, integra mentis consideratione
intendamus, ut de ineffabilibus vel modicum aliquid fari, Deo
revelante, valeamus1
23.
DIVISIO TEXTUS

Determinato de peccato quantum ad actum peccati, hic
determinat de potentia peccandi ; et dividitur in partes duas :
1. AI. deest « nisi ».
2. Olim « in lib. De natura boni ».
3. AI. : « ut inefïabiliter vel modicum aliquid fari Deo revelante,
intendamus. »

in prima determinat de potentia peccandi ; in secunda con­
tinuat se ad sequentem librum, ibi : « Jam nunc his intelligendis atque pertractandis quæ ad Acerbi incarnati mys­
terium pertinent, integra mentis consideratione intendamus. »
Prima dividitur in duas : in prima inquirit utrum potentia
peccandi sit a Deo ; in secunda determinat de obedientia quæ
debetur eis qui potentiam prælationis a Deo habent, ibi :
« Hic oritur quæstio non transilienda silentio. » Circa primum
tria facit : primo movet quaestionem ; secundo narrat opinio­
nem quorumdam, ibi : « Putant quidam potentiam recte
agendi nobis esse a Deo, potentiam vero peccandi non a Deo,
sed a nobis vel a diabolo esse ; » tertio determinat veritatem,
ibi : « Sed pluribus sanctorum testimoniis indubitanter mons­
tratur quod potestas mali a Deo est. »
« Hic oritur quæstio non transilienda silentio. » Hic inquirit
de obedientia debita his qui a Deo potestatem habent : et
primo movet quæstionem ; secundo solvit, ibi : « Sed scien­
dum est Apostolum ibi loqui de sæculari potestate. »
« Jam nunc his intelligendis atque pertractandis quæ ad
Verbi incarnati mysterium pertinent, integra mentis conside­
ratione intendamus. » Hic continuat se ad sequentia : et
primo ponit continuationem ; secundo assignat ordinem, ibi :
« Hic est rationis ordo1, etc.

QUÆSTIO PRIMA
Hic est duplex quæstio : prima de potentia peccandi ;
secunda de obedientia.
Circa primum quæruntur tria : 1° utrum potentia peccandi
sit bona et a Deo ; 2° cum secundum pradationis officium,
adsit potestas multa peccata perpetrandi, quæ nisi quis in
statu prælationis esset, facere non posset ; utrum etiam omnis
prælatio a Deo sit ; 3° utrum prælatio, sive dominium, sit
a Deo in ordinationem naturæ institutæ vel in punitionem
naturæ corruptæ.

ARTICULUS PRIMUS
Utrum potentia peccandi sit a Deo
Ad primum sic proceditur. 1. Videtur quod potentia pec­
candi non sit a Deo. Posse enim peccare, ut Anselmus dicit
in cap. i De lib. arb., coi. 489, t. I, neque est libertas neque
1. In editione Nicolai : Nempe « ut qui in I libro De inexplicabili
mysterio Trinitatis, irrefragabili sanctorum attestatione aliquid dixi­
mus : ac deinde in secundo libro conditionis rerum ordinem homi-

pars libertatis. Sed omnis potentia naturalis quæ est in nobis
ad agendum actus humanos, ad liberum arbitrium pertinet.
Ergo potentia peccandi non est in nobis aliqua potentia
naturalis. Constat etiam quod non est gratiæ potentia : quia
per gratiam nullus ordinatur ad peccatum. Cum ergo omnis
potentia quæ est in nobis a Deo sit gratiæ vel naturæ, videtur
quod potentia peccandi non sit in nobis a Deo.
2. Præterea, Deuter., xxxn, 4 : Dei perfecta sunt opera.
Ergo quanto aliquid magis est perfectum, magis debet com­
putari inter divina opera. Sed actus est perfectior quam
potentia. Cum igitur actus peccati non sit a Deo, nec poten­
tia peccandi a Deo erit.
3. Præterea, ad opus humanum concurrunt potentia,
scientia et voluntas. Sed voluntas peccandi non est a Deo.
Ergo eadem ratione nec potentia peccandi ab ipso est.
4. Præterea, a causa per se producitur effectus secundum
similitudinem suæ causæ ; unde a Deo, qui est per se causa
omnium, omnia producuntur retinentia similitudinem ejus
quantum possunt : quia a primo ente sunt entia, et a primo
vivente viventia. Sed in potentia peccandi non assimilatur
creatura Deo. Ergo potentia peccandi non est in nobis a Deo.
5. Pra?terea, cujus usus malus est, ut Boetius dicit, De
diff. Topic., lib. II, coi. 1181, t. II, ipsum malum est. Sed
potentiæ peccandi usus est ipsum peccatum, quod malum
est. Ergo et potentia peccandi mala est. Sed nullum malum
est a Deo. Ergo potentia peccandi non est a Deo.
Sed contra, Philosophus dicit, IX Meiaph., text. 3 et 10,
quod potentiæ rationales sunt ad opposita. Ergo eadem est
potentia peccandi et potentia bene operandi. Sed potentia
bene operandi est a Deo. Ergo et potentia peccandi.
Præterea, omne ens a Deo est. Sed potentia peccandi est
quoddam ens. Ergo et potentia peccandi a Deo est.
Solutio. — Respondeo dicendum, quod potentia cogno­
scitur per actum ; unde ex consideratione actus peccati, judinisque lapsum, sub certis auctoritatibus et regulis insinuavimus ;
de reparatione per gratiam, mediatoris Dei et hominum præstita,
atque humanæ redemptionis sacramentis, quibus contritiones homi­
nis alligantur ac vulnera peccatorum curantur, consequenter in tertio
et quarto libro disseramus, ut Samaritanus ad vulneratum, medicus
ad infirmum, gratia ad miserum accedat. » Ad marginem vero : « Hanc
appendicem quam ex veteri Magistri textu manuscripto reponi opor­
tuit, nulla exemplaria modo habent ; unde nec succurrerat reponere
ad finem textus, quam vel hic saltem ponendam expositio ipsa,
S. Thomæ postliminio admonuit. »

cium sumendum est de potentia peccandi. In actu autem
peccati sunt duo, scilicet substantia actus et deformitas
vel defectus debitarum circumstantiarum ; unde oportet
quod etiam in ipsa potentia peccandi duo attendantur :
scilicet ipsa potentia, quæ est principium actus, et hæc est
eadem quæ est principium actus ordinati et inordinati :
et hæc a Deo est ; consideratur etiam in ea defectus quidam,
secundum quem actum deficientem producere possit. Poten­
tiæ enim perfectissimæ nunquam deficiunt ab eo ad quod
ordinatæ sunt, ut patet in necessariis. Unde quod potentia
impediatur vel retrahatur ab eo ad quod naturaliter ordinata
est, oportet quod sit ex defectu, ejus, inquantum scilicet
alteri agenti, quod impedit, succumbit. Unde cum potentia
voluntatis humanæ sit per se ordinata ad bonum, defectus
a bono in actu ejus oportet quod causetur ex aliquo defectu
in ipsa, per quem ab aliquo vinci potest, vel delectatione,
vel suggestione, vel quocumque alio, ut ab eo quod est natu­
rale sibi, ad id quod est innaturale, trahatur. Hic autem defec­
tus est secundum quod ex nihilo est. Hujusmodi autem defec­
tus, scilicet quod creatura ex nihilo sit, Deus directe causa
non est, ut Avicenna probat : quia quod convenit rei secun­
dum se, non causatur in eo ex alio. Res autem creata, si sibi
relinquatur, nihil est ; unde hoc quod est ex nihilo esse, non
est creaturæ a Deo, quamvis esse creaturæ a Deo sit. Posset
tamen dici quod iste defectus indirecte a Deo est, non qui­
dem sicut ab agente aliquid, sed sicut a non agente, inquan­
tum scilicet ipse creaturæ hoc non præbet ut non ex nihilo
sit, sicut dicitur causa privationis gratiæ, quæ pœna est,
nisi creatura hujusmodi perfectionis inveniretur capax non
esse, ut scilicet non ex nihilo sit ; et ideo hic defectus nullo·
modo a Deo est, nec directe nec indirecte. Sic ergo potentia
peccandi, quantum ad id quod potentiæ est, a Deo est ; sed
quantum ad defectum qui implicatur, non est a Deo.
Ad primum ergo dicendum, quod posse peccare dicitur
non esse pars libertatis, quia non requiritur ad libertatem
voluntatis ut in peccatum possit ; sed sufficit ad rationem
libertatis ut in utrumque contradictoriorum possit, quamvis
in his qui peccare possunt, per liberum voluntatis arbitrium
peccetur : quia voluntas est qua peccatur et recte vivitur,
ut Augustinus dicit lib. I Retract., cap. ix, col. 596, § 4, t. I.
Ad secundum dicendum, quod semper actus perfectior
est potentia, perfectione proprii generis ; unde actus bonus
perfectior est in bonitate quam potentia bona ; et similiter
actus malus perfectior est in malitia quam potentia mala ;

quia in actu malo est malitia simpliciter, sed in potentia ad
malum est malum secundum quid ; et ideo actus malus sim­
pliciter non dicitur a Deo esse, sed secundum quid ; potentia
autem ad malum dicitur simpliciter a Deo esse, et secundum
quid a Deo non esse ; perfectio enim in malitia non est per­
fectio proprie et simpliciter dicta, sed quasi transumptive,
sicut dicimus perfectum latronem et perfectionem cæcitatis, ut in V Metaphysicor., text. 21, dicitur.
Ad tertium dicendum, quod voluntas potest dupliciter
sumi : vel pro ipsa potentia voluntatis, vel pro actu ejus, et
primo modo voluntas qua peccatur a Deo est ; secundo
autem modo, a Deo non est. Potentia autem nunquam nomi­
nat actum, sed usus potentiæ est ipsum peccatum1 ; et ideo
objectio ex æquivocatione voluntatis procedit.
Ad quartum dicendum, quod est quoddam bonum per­
fectum et quoddam imperfectum. Si ergo aliquod nomen
bonitatem in nobis, quæ a Deo est, secundum quam sumus ei
similes, sine imperfectione nominet, invenietur Deo et nobis
convenire, ut sapientia, bonitas et hujusmodi. Sed potentia
peccandi nominat bonum cum imperfectione ; et ideo Deo,
in quo nulla imperfectio est, convenire non potest.
Ad quintum dicendum, quod usus rei dicitur ad quem res
principaliter ordinatur. Potentia autem qua in peccatum pos­
sumus, non ordinatur ad malum, sed ad bonum ; et ita pec­
care non est usus ejus ; unde non sequitur quod si peccatum
est malum, potentia sit mala, sed magis quod sit bona :
quia deficere ab eo quod bonum est, malum est.

ARTICULUS II
Utrum omnis prætatio sit a Deoi2

Ad secundum sic proceditur. 1. Videtur quod non omnis
prælatio a Deo sit. Primo per id quod dicitur Oseæ, νιπ, 4 :
Ipsi regnaverunt, sed non ex me.
2. Præterea, illud quod perverse fit a Deo non est. Sed
quædam prælationes perverse acquiruntur, ut patet in
eimoniacis et in aliquibus hujusmodi. Ergo non omnis præ­
latio a Deo est.
3. Præterea, prælatio concessa a summo rege non potest
•dici usurpata. Sed Boetius dicit in III De consolatione phi1. Parm. : « ipse actus. »
2. I p. Summæ theol., quæst. xcvt, ari. 2, ad 3.

losophiæ, prosa iv, col. 735, t. I, quod mali habent potestatem
usurpatam.. Ergo eorum prælatio non est a Deo.
4. Præterea, quod Deus dedit, homo non debet auferre ;
sicut quod Deus conjunxit, homo non separet, Mathh., xix,
6, Sed quibusdam juste aufertur prælationis potestas. Ergo
eorum prælationes non sunt a Deo.
5. Præterea, omne quod a Deo est ordinatum est, Rom.,
xm. Sed in quibusdam prælationibus videtur magna inor­
dinatio esse, ut quod stultus sapienti, puer seni, peccator
justo præponatur, ut plerumque contingit. Ergo non omnis
prælatio est a Deo.
Sed contra, magis videtur quod prælatio bonorum sit a
Deo quam malorum. Sed prælationes malorum a Deo sunt.
Job, xxxiv, 30 : Qui regnare facit hominem hypocritam propter
peccata populi. Ergo et omnes prælationes sunt a Deo.
Præterea, omne quod est ordinatum est a Deo, quia ex
hoc ipso bonum est. Sed in omni prælatione invenitur ordo
quidam superioris ad inferiorem. Ergo omnis prælatio a Deo
est.
Solutio. — Respondeo dicendum, quod cum Deus dica­
tur esse auctor omnium bonorum, et non sit auctor mali,
oportet, si in prælationibus aliquid boni et aliquid mali
inveniatur, quod prælatio illa a Deo sit quantum ad id boni
quod est in ea ; quantum vero ad id mali quod sibi adjungi­
tur, a Deo non sit. Est autem in prælatione considerare tria :
scilicet prælationis principium, modum et usum, In quibus­
dam igitur quodlibet horum bonum est, qui scilicet debite
ad prælationem perveniunt, et debite prælationis actum exer­
cent. In quibusdam vero principium est malum, sed usus
bonus, sicut qui non digne ad prælationem perveniunt, vel
propter eorum insufficientiam, vel propter modum perve­
niendi ad ipsam ; et tamen actum prælationis quam indebite
consecuti sunt, debito modo exercent. In quibusdam vero
est e converso. In quibusdam autem utrumque est malum.
Modus autem, seu forma, prælationis in omnibus bonus est ;
consistit enim in quodam ordine alterius tanquam regentis,
et alterius tanquam subjacentis. Et quia judicium de re
simpliciter dandum1 est ex consideratione ejus quod est
formale in ipsa, ideo simpliciter dicendum est omnem præ­
lationem a Deo esse ; sed secundum quid aliquas prælationes
non esse a Deo : quia scilicet abusus earum non est a Deo,
vel quia etiam injusta actio per quam ad prælationem per­
venitur, a Deo non est.
1. AI. : « dicendum » ; Parm. ; « ducendum.

Ad primum ergo dicendum, quod dicuntur non ex Deo
regnare Judæorum reges, inquantum, dissuadente Samuele,
regem sibi eligere voluerunt ; sed tamen ipsa prælationis
forma a Deo est instituta.
Ad secundum dicendum, quod non est inconveniens effec­
tum esse a Deo, cujus causa secundum aliquid a Deo non
-est ; cum tamen injusta actio, cujus effectus est, a Deo non
sit ; et hoc quomodo contingat, supra dictum est. Similiter
etiam non est inconveniens ut praelatio, quantum ad suam
formam, sit a Deo ; quamvis injusta actio per quam ad prae­
lationem pervenitur a Deo non sit, nisi forte permissive.
« Ad tertium dicendum, quod mali dicuntur habere potesta­
tem usurpatam, inquantum ad eam indebite perveniunt,
quantum ex eis est, quia indigni sunt ut talibus praeferantur,
quamvis forte illi qui per eos affliguntur, digni sint ab eis
affligi : et secundum hoc eorum praelatio a Deo est in pœnam
subditorum, qui talem praelatum merentur.
Ad quartum dicendum, quod aliquis propter abusum
privat se beneficio accepto ; unde, etsi aliqui praelationem
a Deo consecuti sint, tamen propter hoc quod ea abutuntur,
dignum est ut eis prælationis potestas auferatur, et utrumque
a Deo est : scilicet et quod praelationem habuerunt, et quod
eam juste amittunt : sicut omnes vitam a Deo habent, tamen
aliquis juste vita privatur.
Ad quintum dicendum, quod non est omnino inordinatum
quod indigni ad praelationes assumuntur ; ordinatur enim in
pcenam subditorum, qui hoc merentur, ut significatur Job,
xxxiv, 30 : Qui regnare facit hominem hypocritam propter
peccata populi ; et Oseæ, xin, 11 : Dabo eis regem in furore.
Unde cum pœna omnis a Deo sit, etiam tales praelationes
a Deo sunt.

ARTICULUS III
Utrum in statu innocentiae fuisset dominium1
Ad tertium sic proceditur. 1. Videtur quod in statu natu­
ra; integrae praelatio, seu dominium, non fuisset. Dicit enim
Gregorius, lib. XXI Moral., cap. xv, § 22, coi. 203, t. II :
« Natura omnes homines aequales fecit ; sed pro meritis alios
aliis occulta, sed justa Dei dispensatio subjecit. » Sed si
1. I p. Summæ theol., q. xcvi, art. 1 et 2.

’homines non peccassent, statum naturæ retinuissent. Ergo
omnes fuissent æquales, et nulla in eis fuisset prælatio.
2. Præterea, Augustinus dicit in XIX De civil. Dei, cap. xv,
col. 643, t. VII. hominem ad imaginem Dei factum solum
irrationalibus esse præpositum. Sed homo non æquiparatur
irrationalibus nisi propter peccatum, ut dicitur in psal. xlviii,
13 : Homo, cum in honore esset, non intellexit : comparatus
est jumentis insipientibus et similis factus est illis. Ergo si
peccatum non fuisset, unus homo alii suppositus non fuisset.
3. Præterea, dominium sine servitute esse non potest.
Sed Augustinus, ubi supra, et alii sancti communiter
dicunt quod servitus pro peccato est introducta. Ergo et
dominium, seu prælatio, ante peccatum non fuisset.
4. Præterea, Apostolus dicit, I Tim., 1, 9 : Lex non est
justo posita. Sed Philosophus dicit in fine Ethic., quod hæc
fuit necessitas constituendi reges et alios principes, ad leges
condendas habentes vim coactivam ad virtutis actus, quam
sermo persuasorius1 sapientum non habet. Ergo si omnes
justitiam in qua conditi sunt servassent, prælatio non fuisset.
5. Præterea, ea quæ consequuntur naturam integram,
etiam remanent in patria. Sed in futuro omnis cessabit præ­
latio, ut dicitur in Glossa ord., I Corinth., xv, v. 24, coi. 547,
t. II. Ergo et in natura integra prælatio non fuisset.
Sed contra illud, quod est dignitatis, in natura integra
multo nobilius fuisset. Sed dominium et prælatio ad digni­
tatem pertinent. Ergo multo amplius in statu naturæ inte­
grae fuissent.
Præterea, status naturæ integræ non fuit altior quam est
modo status angelorum. Sed in angelis est unus ordo qui
dominationum vocatur, et etiam alii ad prælationem perti­
nentes, ut principatus, potestates et archangeli. Ergo et
in statu naturæ humanæ ante peccatum fuisset prælatio.
Solutio. — Respondeo dicendum, quod duplex est præ­
lationis2 modus : unus quidem ad regimen ordinatus, alius
autem ad dominandum. Domini autem ad servum, ut in
VIII Ethic., cap. x, Philosophus dicit, est prælatio sicut tyranni
ad subditum. Differt autem tyrannus a rege, ut ibidem Phi­
losophus dicit : quia rex ordinat prælationem suam ad bonum
gentis cui præest, propter ejus utilitatem statuta et legem
faciens ; tyrannus autem prælationem suam ordinat ad uti­
litatem propriam ; et ideo duplex modus prælationis supra1. Parm. : « persuasivus. »
2. AJ. : « rationis. »
COMMENT. IN LIB. SENTENT. - Π. — 37

dictus in hoc differt, quia in primo intenditur bonum sub­
ditorum, in secundo proprium bonum præsidentis ; et ideo
secundus modus praelationis in statu naturæ integræ1 esse
non potuisset, nisi respectu eorum quæ ad hominem tanquam
ad finem ordinantur. Hæc autem sunt creatura1 irrationales,
quibus omnibus ad suum commodum præfuisset multo am­
plius quam nunc. Sed creatura rationalis, quantum est de
se, non ordinatur ut ad finem ad aliam, ut homo ad hominem ;
sed si hoc fiat, non erit nisi inquantum homo propter pecca­
tum irrationalibus creaturis comparatur ; unde etiam Phi­
losophus, ibidem12, servum comparat organo, dicens, quod
servus est organum animatum, et organum est servus ina­
nimatus. Et ideo talis praelatio hominis ad hominem ante
peccatum non fuisset ; sed prima praelatio, quæ ordinatur
ad utilitatem subditorum, fuisset ibi quantum ad aliquem
usum, non quantum ad omnes. Est enim prælatio ad diri­
gendum subditos in his quæ agenda sunt, et ad supplendum34
defectus, ut quod populi a regibus defendantur ; et iterum
ad corrigendum mores, dum mali puniuntur, et coacte ad
actus virtutis inducuntur. Sed quia -ante peccatum nil fuis­
set quod homini nocere posset, nec etiam voluntas alicujus
bono contradiceret ; ideo, quantum ad duos ultimos usus
prælatio in statu innocentiæ non fuisset ; sed quantum ad
primum usum solum, qui scilicet est dirigere in agendis vel
in sciendis, secundum quod unus alio majori munere sapientiæ et majori lumine intellectus præditus fuisset.
Ad primum ergo dicendum, quod natura omnes homines
æquales in libertate fecit, non autem in perfectionibus natu­
ralibus ; liberum enim, secundum Philosophum, in I Melaphysic., cap. m, est quod sui causa est. Unus enim·5 homo
ex natura .sua non ordinatur ad alterum sicut ad finem ;
et ideo secundus modus praelationis non fuisset qui liberta­
tem subditis tollit, sed primus modus esse posset, qui nullum
præjudicium libertati affert, dum subditi ad bonum præpositi non ordinantur, sed e converso regimen præpositi ad
bonum subditorum ; unde non incongrue se eorum servos
appellant.
Ad secundum dicendum, quod auctoritas illa loquitur
quantum ad secundum modum prælationis.
1. Parm. : « in natura integra. »
2. Eodem libro, c. xm græco-lat. vel xr in antiq., et apud S. Tliomam lect. 11, ut et Politic., lib. I, c. iv. Nicolai.
3. AI. : « agenda sunt ad supplendum », etc.
4. Forte « autem ».

DISTINCTIO XLIV. QUÆST. II, ART. I

1123

Et similiter ad tertium.
Ad quartum dicendum, quod quantum ad illum usum
prælatio non fuisset, sed quantum ad alios, ut dictum est.
Ad quintum dicendum, quod supra, dist. xi, dictum est,
quomodo intelligendum sit omnem prælationem in futuro
evacuari. Si tamen simpliciter intelligeretur in futuro tolli,
non oportet quod in statu innocentiæ prælatio non fuisset :
quia status ille adhuc erat status viæ, et in via est necessaria
prælatio per quam unus ab alio dirigatur : quod non adeo
necessarium videtur1 in termino viæ.

QUÆSTIO II
Deinde quæritur de obedientia ad prælatos ; et circa hoc
tria quæruntur : 1° utrum obedientia sit virtus ; et si est
virtus, utrum sit virtus specialis ; 2° utrum Christiani pote­
statibus sæcularibus, et præcipue tyrannis, obedire teneantur ;
3° utrum profitentes obedientiam, in omnibus praelatis suis
teneantur obedire.

ARTICULUS PRIMUS
Utrum obedientia sil virtus2

Ad primum sic proceditur. 1. Videtur quod obedientia
non sit virtus. Omnis enim virtus est medium vitiorum, ut
Philosophus dicit in II Ethic., cap. vi. Sed obedientia non
est hujusmodi : quia per abundantiam non corrumpitur,
sed perficitur, si aliquis obediat in illis in quibus non tenetur.
Ergo obedientia non est virtus.
2. Præterea, obedientia respicit præceptum. Sed præcep­
tum se extendit ad omnes actus virtutum : quia omnes sunt
in præcepto legis. Ergo obedientia non est virtus determinata,
sed consequens omnem virtutem : quod etiam potest videri
ex definitione Ambrosii supra, xxxv dist. inducta : dicit
enim, quod peccatum est « transgressio legis Dei et cælestium inobedientia mandatorum. »
3. Præterea, si est virtus determinata, aut est una de
cardinalibus, aut de adjunctis. Sed nulla de cardinalibus
test, quia illæ sunt tantum quatuor inter quas non numeratur
1. Parm. : « conceditur. »
.2. II II Summæ theol., q. civ, art. 2.

obedientia ; similiter inter adjunctas non invenitur, ut patet
si considerentur virtutes adjunctæ, quas Philosophus, IV
Ethic., enumerat. Ergo obedientia non est virtus determinata.
4. Si dicatur, quod reducitur ad justitiam : contra. Nulla
virtus perficitur per diminutionem rationis objecti proprii,
ut patet in magnanimitate, quæ magnum respicit ; et quanto
majus fuerit quod operandum est, magis ad magnanimitatem
pertinet. Sed justitia debitum respicit quasi objectum, quia
justitiæ actus est reddere alteri quod suum est. Cum igitur
obedientia perficiatur per hoc quod debitum minuitur, quod
quanto aliquis minus considerat, ut Bernardus dicit, De
præc. et dispens., c. vn, § 16, coi. 256, t. II, perfectior est
obedientia, videtur quod obedientia ad justitiam non redu­
catur.
5. Præterea, justitia legalis dicitur secundum quam præceptis homo adæquatur. Sed obedientia praecepta respicit.
Ergo obedientia est idem quod justitia legalis. Sed justitia
legalis, ut dicit Philosophus, V Ethicor., cap. i, est omnis
virtus. Ergo obedientia non est aliqua virtus determinata
sed generalis.
6. Præterea, Gregorius dicit, Moral., lib. XXXV, cap. χιν,
coi. 765, § 28, t. II, quod obedientia non tam est virtus quam
mater omnium virtutum. Sed esse matrem virtutum conve­
nit charitati. Ergo obedientia videtur esse idem quod cha­
ritas ; et ita non videtur distincta ab aliis virtutibus.
Sed contra, Hugo de sancto Victore dicit, Serm. xvi,
coi. 1063, t. III : « Obedientia1 est virtus quæ omnia amplec­
titur injuncta, necessario implenda, nisi obstiterit12 impe­
rantis auctoritas ; » et ita est specialis virtus, cum assignetur
sibi actus specialis.
Præterea, quod assignatur maximum in aliquo genere
est aliquid determinatum in genere illo. Sed Gregorius dicit
quod obedientia est maxima virtutum. Ergo obedientia
est quædam virtus determinata.
Solutio. — Respondeo dicendum, quod obedientia est
virtus, et est specialis virtus. Cum enim habitus, potentiæ
et actus distinguantur per objecta, oportet quod virtus,
quæ habet speciale objectum, sit specialis virtus. Dicitur
autem speciale objectum a speciali ratione, quamvis illa
specialis ratio circa multas res vel omnes poni possit. Con­
tingit enim eamdem rem ad diversas potentias pertinere,
1. Implicite.
2. Nicolai : « institerit. »

sicut colorem ad visum, imaginationem et intellectum, sed
sub diversa ratione ; unde contingit ut una virtus specialis
se extendat ad actus omnium virtutum secundum quamdam
specialem rationem, sicut dicit Philosophus, IV Elhie.,
cap. vm, de magnanimitate, quod operatur magnum in
actibus omnium virtutum ; unde et cæterarum virtutum
ornatus quidam est : et tales virtutes dicuntur quodammodo
generales, quia habent materiam generalem, quamvis objec­
tum speciale habeant propter specialem rationem objecti,
quæ in multis materiis invenitur. Et per hunc modum dico
quod obedientia est specialis virtus, quia attendit specialem
rationem, scilicet præceptum cum debito consentiendi.
Et quia reddere alteri quod suum est et sibi debetur est
justitiæ, ideo obedientia pars quædam justitiæ est et specia­
liter divina
*
: quia hoc suum quod superioribus redditur,
scilicet impletio mandatorum, est quædam pars hujusmodi
communis quod debitum dicitur, vel quod suum est, et quod
etiam exigi posset coram judice ; nam circa hujusmodi est
proprie specialis justitia. Sed tamen sciendum quod justitia
specialis dupliciter sumitur : sumitur enim proprie et com­
muniter. Propriissime sumpta, specialis justitia, ut dicit
Philosophus in V Ethicor., cap. vi, est tantum inter eos qui
habent æqualitatem quamdam ad hoc quod stent coram
principe, coram quo unus ab altero possit repetere quod
suum est, secundum quem modum nec domini ad servum
nec patris ad filium justitia dicitur esse, quia ea quæ sunt
servi, sunt domini, et ea quæ sunt filii sunt patris. Communi­
ter autem justitia specialis attenditur etiam in hoc quod
dominus reddit servo quod suum est, vel e converso, et sic
de aliis, quia secundum hunc modum prædicta æqualitas
non requiritur ; et hoc modo accipiendo justitiam specialem,
obedientia ad justitiam pertinet, quia per obedientiam infe­
rior superiori reddit quod debet.
Ad primum ergo dicendum, quod obedientia, sicut et
alia? virtutes, potest esse medium duorum vitiorum. Sciendum
tamen quod non in omnibus virtutibus potest accipi supera­
bundantia secundum quamlibet circumstantiam, aliis cir­
cumstantiis rite ordinatis, ut patet in hac virtute quæ
dicitur veritas, cujus medium attenditur secundum hoc quod
homo talem se esse ostendit qualis est ; superabundantia
autem ejus non attenditur secundum superabundantiam
hujus circumstantia
*
« quantum, » aliis circumstantiis rite
ordinatis, ut scilicet homo possit nimis hanc veritatem ser­
vare, sed superabundantia ejus est ex hoc quod aliquis de

se majora ostendit quam sint, quod est secundum hanc cir­
cumstantiam quæ est « quid. » Similiter etiam dico quod
superabundantia obedientiæ accipitur secundum hoc quod
obedit in illis in quibus debet non obedire, non autem secun­
dum hoc quod obediat plus quam debet, aliis circumstantiis
ordinate suppositis.
Ad secundum dicendum, quod obedientia etsi ad omnes
actus virtutum se extendat, non tamen considerat in illis
hoc quod est proprium unicuique virtuti ; non enim elicit
actum fortitudinis inquantum est medium inter timorem
et audaciam ; sed considerat in omnibus actibus virtutum
unam rationem specialem, scilicet debitum fieri propter
pra'ceptum superioris.
Ad tertium dicendum, quod obedientia ad justitiam redu­
citur specialem. Sed sciendum quod una virtus reducitur ad
aliam dupliciter : vel sicut pars ejus, vel sicut adjuncta ei.
Sicut pars reducitur virtus ad virtutem, quando reducta
habet pro objecto partem objecti illius virtutis ad quam redu­
citur : verbi gratia, objectum temperantiæ est delectabile
secundum tactum, cujus pars quaidam est delectabile vene­
reum, et alia est delectabile quod est in cibis ; et ideo casti­
tas reducitur ad temperantiam sicut pars ejus ; similiter et
sobrietas, cujus objectum est delectabile in cibis ; et per hunc
modum obedientia reducitur ad justitiam specialem, ut patet
ex dictis. Sed sicut adjuncta reducitur, quando virtus ad
quam reducitur, habet pro objecto id quod est potissimum
in aliqua materia, et illa quæ reducitur, quæ adjuncta dici­
tur, habet pro objecto id quod est minus principale : per
quem modum mansuetudo ad fortitudinem reducitur, quia
objectum fortitudinis est in maximis molestiis quæ sunt circa
mortem, sicut, sunt bellica? ; sed mansuetudo habet pro
objecto reliquas molestias quæ sunt iram excitantes, in qua
medium tenet mansuetudo ; et per hunc modum modestia,
quæ medium servat in delectationibus aliorum sensuum1,
et eutrapelia, quæ medium servat in delectationibus ludorum,
reducuntur ad temperantiam.
Ad quartum dicendum, quod perfectio alicujus virtutis
potest attendi dupliciter : vel quantum ad id quod est pro­
prium sibi, vel quantum ad id quod est, proprium superioris
virtutis, quæ imperat actum ejus. Dico igitur quod perfectio
obedientia· ex diminutione debiti non est quantum ad pro­
priam rationem obedientiæ, sed quantum ad propriam ratio1. At. desunt sequentia usque ad verbum « reducuntur ».

DISTINCTIO XLIV, OUÆST. II, ART. II

1127

nem charitatis, qua? imperat actum ejus sicut et actus alia­
rum virtutum.
Ad quintum dicendum, quod obedientia non est idem quod
justitia legalis. Justitia enim legalis respicit præceptum legis,
et actus virtutum qui lege ordinantur, secundum quod sunt
ad alterum, sicut Philosophus in V Ethicorum, cap. i, dicit,
id est secundum quod ad bonum civitatis, quæ legibus regi­
tur, actus virtutum lege praeceptarum ordinantur ; sed obe­
dientia respicit præceptum solummodo secundum quod
habet rationem debiti ex ordine sui ad superiorem ; unde
non oportet quod sit generalis virtus.
Ad sextum dicendum, quod una virtus potest ex alia dupli­
citer oriri. Vel per modum causæ finalis, et hoc modo vir­
tus ex alia dicitur oriri, quando actus ejus ad finem alterius
virtutis ordinatur ; et per hunc modum charitas, cujus objec­
tum est finis ultimus, omnium virtutum mater dicitur.
Alio modo secundum quod ex actibus unius virtutis vel
causatur alia virtus, vel conservatur ; et obedientia hoc modo
virtutum mater dicitur, quia ad hoc præcepta superiorum
ordinantur ut ad virtutes inducant, praecipiendo ipsos
actus virtutum, qui virtutes politicas causant, consuetudi­
nem inducentes, sed ad virtutes acquisitas1 disponunt. Nec
dico actum virtutis tantum qui est a virtute, sed eum etiam
qui est ad virtutem vel sicut disponens vel sicut causans,
sicut aliquis in peccato mortali existens actum obedientia?
habere potest, quamvis obedientia et aliis virtutibus careat.

ABTICULUS II
Utrum Christiani teneantur obedire potestatibus
sæcularibus, et maxime tyrannis12

Ad secundum sic proceditur. 1. Videtur quod Christiani
non teneantur sæcularibus potestatibus obedire, et præcipue
tyrannis. Matth., xvn, 25, dicitur : Ergo liberi sunt filii. Si
enim in quolibet regno filii illius regis qui regno illi praefertur,
liberi sunt, tunc filii Regis cui omnia regna subduntur, in
quolibet regno liberi esse debent. Sed Christiani effecti
sunt filii Dei ; Rom., vni, 16 : Ipse enim Spiritus testimonium
reddit spiritui nostro quod sumus filii Dei. Ergo ubique sunt
liberi ; et ita saccularibus potestatibus obedire non tenentur.
1. Parm. : >' infusas. »
2. II II Summæ theol., q. civ, art. 6, et q. x, art. 10.

2. Præterea, servitus pro peccato inducta est, ut supra
dictum est1. Sed per baptismum homines a peccato mun­
dantur. Ergo a servitute liberantur ; et sic idem quod prius.
3. Præterea, majus vinculum absolvit a minori, sicut lex
nova ab observantia legis veteris. Sed in baptismo homo
obligatur Deo, quæ obligatio est majus vinculum quam id
quo homo obligatur homini per servitutem. Ergo per bap­
tismum a servitute absolvitur.
4. Præterea, quilibet potest licite resumere, cum facultas
adest, quod sibi injuste ablatum est. Sed multi sæculares
principes tyrannice terrarum dominia invaserunt. Ergo
cum facultas rebellandi illis conceditur, non tenentur illis
obedire.
5. Præterea, nullus tenetur ei obedire quem licite, inimo
laudabiliter potest interficere. Sed Tullius, in libro I De offi­
ciis, § 26, salvat eos qui Julium Cæsarem interfecerunt,
quamvis amicum et familiarem, qui quasi tyrannus jura
imperii usurpaverat. Ergo talibus nullus tenetur obedire.
Sed contra, I Petri, xi, 18 : Servi, subditi estote dominis
vestris.
Præterea. Rom., xm, 2 : Qui resistit potestati, Dei ordina­
tioni resistit. Sed non est licitum Dei ordinationi resistere.
Ergo nec sæculari potestati resistere licet.
Solutio. — Respondeo dicendum, quod, sicut dictum
est, obedientia respicit in præcepto quod servat, debitum
observandi. Hoc autem debitum causatur ex ordine12 præ­
lationis, quæ virtutem coactivam habet, non tantum tem­
poraliter sed etiam spiritualiter propter conscientiam, ut
Apostolus, dicit Rom., xm, secundum quod ordo præla­
tionis a Deo descendit, ut Apostolus, ibidem, innuit. Et ideo
secundum hoc quod a Deo est, obedire talibus Christianus
tenetur, non autem secundum quod a Deo prælatio non est.
Dictum est autem, quod prælatio potest a Deo non esse
dupliciter : vel quantum ad modum acquirendi praelationem,
vel quantum ad abusum3 prælationis. Quantum ad primum
} contingit dupliciter : aut propter defectum personæ, quia
indignus est ; aut propter defectum in ipso modo acquirendi,
quia scilicet per violentiam, vel per simoniam, vel aliquo
illicito modo acquirit. Ex primo defectu non impeditur quin
jus prælationis ei acquiratur ; et quoniam prælatio secun1. Quæst. i. art. 1.
2. Al. : « creatur ex ordinatione. »
3. Parm. : « usum. »

dum suam formam semper a Deo est, quod debitum obedientiæ causât1, ideo talibus prælatis, quamvis indignis,
obedire tenentur subditi. Sed secundus defectus impedit
jus prælationis ; qui enim per violentiam dominium surripit non edicitur vere prælatus vel dominus ; et ideo cum facul­
tas adest, potest aliquis tale dominium repellere : nisi forte
postmodum dominus verus effectus sit vel per consensum
subditorum, vel per auctoritatem superioris. Abusus autem
prælationis potest esse dupliciter : vel ex eo quod est præ­
ceptum a praelato contrarium ejus ad quod prælatio ordinata
est, ut si præcipiat actum peccati contrarium virtuti ad quam
inducendam et conservandam prælatio ordinatur ; et tunc
aliquis prælato non solum non tenetur obedire, sed etiam
tenetur non obedire, sicut et sancti martyres mortem passi
sunt, ne impiis jussis tyrannorum obedirent ; vel quia cogur.t
ad hoc ad quod ordo prælationis non se extendit : ut si domi­
nus exigat tributa quæ servus non tenetur dare, vel aliquid
hujusmodi ; et tunc subditus non tenetur obedire, nec etiam
tenetur non obedire.
Ad primum ergo dicendum, quod illa prælatio quæ ad
utilitatem subditorum ordinatur, libertatem subditorum non
tollit ; et ideo non2 est inconveniens quod tali praelationi
subjaceant qui per Spiritum sanctum filii Dei effecti sunt.
Vel dicendum quod Christus loquitur de se et suis discipulis,
qui nec servilis conditionis erant, nec res temporales habe­
bant, quibus suis dominis obligarentur ad tributa solvenda ;
et ideo non sequitur quod omnis Christianus hujusmodi
libertatis sit particeps, sed solum illi qui sequuntur apostolicam vitam, nihil in hoc mundo possidentes et a conditione
servili immunes.
Ad secundum dicendum, quod baptismus non delet sta­
tim omnes pcenalitates ex peccato primi parentis conse­
quentes, sicut necessitatem moriendi et caecitatem, vel ali­
quid hujusmodi, sed regenerat in spem vivam illius vitæ in
qua omnia ista tollentur ; et sic non oportet ut aliquis sta­
tim baptizatus a servili conditione liberetur, quamvis illa
sit pœna peccati.
Ad tertium dicendum, quod majus vinculum non absol­
vit a minori, nisi quando non compatitur se cum illo ; sicut
umbra et veritas simul esse non possunt, propter quod
veniente veritate Evangelii, umbra veteris legis cessavit.
4. Al. : « creat. »
2. Al. deest « non ».

Sed vinculum quo in baptismo quis ligatur, compatitur
vinculum servitutis ; et ideo non absolvit ab illo.
Ad quartum dicendum, quod qui per violentiam prælationem accipiunt non sunt veri prælati ; unde nec eis obedire
tenentur subditi, nisi sicut dictum est.
Ad quintum dicendum, quod Tullius loquitur in casu
illo quando aliquis dominium sibi per violentiam surripit,
nolentibus subditis, vel etiam ad consensum coactis, et quando
non est recursus ad superiorem, per quem judicium de inva­
sore possit fieri : tunc enim qui ad liberationem patria»
tyrannum occidit, laudatur et præmium accipit.
ARTICULUS III
Utrum religiosi professi
teneantur obedire prælaiis suis in omnibus1
Ad tertium sic proceditur. 1. Videtur quod obedientiam
professi simpliciter teneantur obedire praelatis suis. Colos., m,
20 : Filii obedite parentibus per omnia. Sed magis tenetur
obedire quis patri spirituali quam carnali. Ergo spirituales
filii, præcipue obedientiam professi, patribus spiritualibus
in omnibus obedire tenentur.
2. Praeterea, beatus Benedictus1
2 dicit in Regula, cap. lxviii,
quod si prælatus etiam impossibile praecipiat, tentandum
impossibile tamen est. Sed multo magis tenetur quis ad obediendum in possibilibus quam in impossibilibus. Ergo in
omnibus possibilibus simpliciter obedientiam professus obe­
dire tenetur praelato.
3. Præterea, religio quælibet principaliter tria vota sub­
stantialia habet, scilicet castitatis, paupertatis et obedientiæ. Sed castitatem tenetur omnibus modis servare, et simi­
liter paupertatem, ut nihil proprium habeat. Ergo et obe­
dientiam sic tenetur servare, ut in omnibus simpliciter obediat.
4. Præterea, inferiori non relinquitur judicium de supe­
riori. Sed si subditus haberet discernere in quo obediret,
in quo non, relinqueretur sibi judicium de præcepto supe­
rioris. Ergo subditus tenetur in omnibus simpliciter obedire.
5. Præterea, quilibet Christianus tenetur praelatis spiri­
tualibus obedire. Si ergo profitentes obedientiam non tene1. II II Summæ theolog., q. civ, art. 5.
2. Vide etiam B. Bernardum, De præcepto et disp., cap. vi, coi. 255,
t. II.

rentin' simpliciter in omnibus obedire, in nullo differrent
proiitentes obedientiam a non profitentibus. et sic talis
professio supervacua esset. Ergo cum non sit supervacua
tenentur in omnibus obedire.
Sed contra, Bernardus dicit in lib. De disp. et præcepto,
cap. v, col. 254, t. II : « Nihil me prohibeat horum quæ pro­
misi, nihil plus exigat quam promisi. » Sed non promittuntur
nisi illa quæ sunt in regula. Ergo non tenetur subditus in
aliis obedire nisi quæ ad regulam pertinent.
Præterea, nullus tenetur ad aliquid ad quod cæteri non
tenentur, nisi secundum quod ad illud ex voto se obligat
speciali. Sed proiitentes non vovent obedire in omnibus,
sed solum obedire secundum regulam talem vel talem. Ergo
non tenentur in omnibus obedire. Et hæc etiam ratio acci­
pitur ex verbis Bernardi in eodem libro, cap. iv, § 10, coi. 253,
t. II, dicentis de hoc : « Non parum prælati præscribitur
voluntati, quod is qui profitetur, spondet obedientiam ;
non tamen obedientiam omnimodam, sed determinate secun­
dum regulam, nec aliam quam sancti Benedicti ; » et post
subdit : « Præfixam pradatus sibi ex regula sciat mensuram ;
et sic sua demum imperia moderari circa id solum quod rec­
tum esse constiterit, nec quodlibet rectum, sed hoc tantum
quod prœdictus Pater constituit. »
Solutio. — Respondeo dicendum, quod est triplex obedientia : scilicet indiscreta, imperfecta, discreta tamen ct
perfecta. Indiscreta obedientia, quæ nec obedientia dici
debet, est quando aliquis obedit in illis quæ divina· legis
regulæ contrariantur, quam debet inviolabiliter observare ;
vel etiam in illis quæ contrariantur regula3 quam professus
est, in his duntaxat quæ dispensationi prælati non subdun­
tur, et ad hanc obedientiam nullus tenetur, immo quilibet
tenetur eam non habere. Imperfecta autem obedientia, sed
sufficiens ad salutem obedientiam profitentibus, est illa
qua aliquis obedit in his quæ servare promisit, et non aliis ;
unde B. Bernardus1 dicit ubi supra, cap. vi, coi. 255 : « Cæterum subditus hujusmodi obedientiam quæ voti finibus
cohibetur, noverit imperfectam » ; et ad hanc obedientiam
proiitentes obedientiam ex necessitate coguntur. Obedientia
vero perfecta est secundum quam subditus simpliciter obedit
in omnibus quæ non sunt contraria legi divina3,‘vel regulæ
quam professus est ; unde ibidem B. Bernardus12 dicit :
1. Olim : « 13. Benedictus dicit in Regula. «
2. Olim : « 13. Benedictus, n

« Perfecta obedientia legem nescit, terminis non arctatur,
nec continetur professionis angustiis ; largiori voluntate
fertur in latitudinem charitatis, et ad omne quod injungitur,
spontaneo vigore liberalis alacrisque animi, modum non
considerans, in infinitum extenditur ; » et ad hanc obedien
tiain nullus tenetur debito necessit atis, sed solum ex honestate
quadam, sicut tenetur semper æmulari charismata meliora.
Quidam tamen aliter dicunt, scilicet quod obedientiam pro­
fessi, ex necessitate tenentur obedire prælatis suis non solum
in his quæ ad regulam pertinent, sed in omnibus quæ regulanon contrariantur, sive sint indifferentia, sive de genere1
bonorum, dummodo non sint altiora quam professio proprii
ordinis requirit ; sed ad æqualia vel faciliora prælatus cogere
potest, etiamsi secundum præcepta regulæ non sint. Sed
prima opinio est longe melior : quia cum debitum obedientiæ
ex ordine prælationis causetur, ad illa tantummodo ex obe­
dientiæ voto subditus obligatur ad quæ prælatio est ordinata.
Ad hoc autem prælationes in religionibus ordinantur, ut
status religionis secundum instituta regulæ conservetur ; et
ideo in his solum quæ ad regulam pertinent debitum obedien­
tiæ causatur. Sciendum autem quod ad regulam pertinet
aliquid dupliciter : vel directe vel indirecte. Directe, sicut
ea quæ in statutis regulæ continentur, ut non comedere
carnes, tenere silentium et hujusmodi. Indirecte, sicut ea
quæ pertinent ad mutua obsequia, sine quibus status reli­
gionis servari non posset, vel etiam quæ pertinent ad poenam
transgressionum, etsi de eis nulla specialis mentio in regula
fiat.
Ad primum ergo dicendum, quod præceptum Apostoli
intelligitur non de omnibus absolute, sed de omnibus quo­
ad prælationem patris ad filium pertinent : quia in qui­
busdam, ut Philosophus dicit in IX Ethic., cap. π, magis
est obediendum patri, in quibusdam magis duci exercitus
quam patri, et in quibusdam magis medico, et sic de aliis.
Ad secundum dicendum, quod beatus Benedictus loqui­
tur de obedientia perfecta, quam omnes obedientiam profitentes ex honestate æmulari debent ; non tamen obligantur
ex necessitate.
Ad tertium dicendum, quod castitas est virtus habens
determinatam materiam et determinatum actum : similiter
et paupertas. Obedientia vero habet generalem materiam,
ut dictum est ; et ideo, si aliquis obedientiam absolute vove1. Parm. : « numero. »

ret in omnibus, esset confusio religionum, quia idem tenere­
tur servare unus quod alter ; et ideo votum obedientiæ
determinatur secundum certam regulam. Non est autem
simile de aliis duobus votis.
Ad quartum dicendum, quod quamvis subditus non habeat
judicare de præcejito prælati, habet tamen judicare de actu
proprio in his duntaxat in quibus praelato ex ordine prælationis subditus non est ; et ideo non oportet quod in omnibus
obediat, immo necesse est quod in quibusdam non obediat.
Ad quintum dicendum, quod illi qui obedientiam non
profitentur, non tenentur in omnibus obedire spiritualibus
prælatis, nisi in illis quæ pertinent ad regulam quam in bap­
tismo professi sunt, ut scilicet abrenuntiantes Satanæ et
omnibus pompis ejus, et Christianam vitam agere profitentes
induant novum hominem, qui secundum Deum creatus est.

J
EXPOSITIO TEXTUS

« Post prædicta, consideratione dignum occurit. » Ratio
ordinis est : quia potentia per actum cognoscitur; unde prius
de actu peccati determinandum fuit quam de potentia peccandi,
quamvis potentia actu naturaliter sit prior.
« Utrum potentia peccandi sit nobis a Deo vel a nobis. »
Videtur debuisse dicere, potentiæ peccandi, pluraliter, quia
actibus plurium potentiarum peccare contingit. — Sed dicen­
dum quod nulla potentia habet quod eliciat actum peccati,
nisi inquantum est voluntas vel a voluntate mota ; et ideo
una potentia est secundum quam primo peccatum inest,
scilicet voluntas vel liberum arbitrium.
« Mala voluntas non a Deo nobis est. sed a nobis et a
diabolo. » Hoc verum est, si sumatur voluntas pro actu volun­
tatis ; non autem si sumatur pro potentia, quæ est principium
actus ; et ideo similitudo nulla est, per quam a simili de potentia
concludere volunt.
« Sed pluribus sanctorum testimoniis indubitanter mons­
tratur quod potestas mali a Deo est. » Videtur quod probatio
Magistri nihil valeat : quia auctoritates sequentes non loquuntur
de potentia peccandi, sed de potestate prælationis. — Sed
dicendum quod in potestate prælationis, quæ habitualis potentia
est, includitur etiam habitualis potestas peccandi : quia
propter potestatem prælationis multa peccata prælati facere
possunt, quæ non possent, si prælati non essent.
« Per me reges regnant, et tyranni per me terram tenent. »
Ouæ sit differentia inter regem et tyrannum, ex dictis in tertio
.articulo primæ quaestionis apparet.
« Sed sciendum est Apostolum ibi loqui de sæculari potes-

1134

COMMENTUM IN LIB. II SENTENTIARUM

tate. » Videtur quod solutio Magistri sit insufficiens : quia
superius ostendit etiam potestatem nocendi quam ’ diabolus
habet a Deo esse ; et ita videtur quod si potestati est obediendum, quia potestas est a Deo, etiam diabolo sit obediendum. —
Sed dicendum quod proculdubio auctoritas Apostoli tantum
de potestate prælationis intelligitur, cujusmodi potestatem
supra homines diabolus non habet, nisi inquantum cum eo
quasi foedus ineunt, consentientes ei per peccatum sicut1
servi ejus effecti. Sed hoc pactum illicitum est ; et ideo ex hoc
non acquiritur debitum obediendi, sed pactum frangendum
est ; Isa., xxvn, 18 : Pactum vestrum cum inferno non stabit.
Unde non oportet ut omni potestati quæ a Deo sit obediatur,
sed ei tantum quæ a Deo est ad hoc instituta ut sibi debita
obedientia impendatur, cujusmodi est sola prælationis potestas.
« Contemne potestatem timendo majores potestates. »
Ex hoc videtur quod sit magis obediendum majori potestati
quam minori1
2.
1. Sed hoc videtur esse falsum. Quia in quibusdam magis
obeditur uni quam alteri, et in quibusdam minus, sicut in
quibusdam plus patri quam duci exercitus, et in quibusdam
plus duci exercitus quam patri, ut in IX Ethic., cap. ii, dicitur.
Ergo sequitur quod idem eodem sit major et minor.
2. Præterea, archiepiscopi potestas est major quam potestas
episcopi. Sed in quibusdam plus tenentur obedire subditi
suis episcopis quam archiepiscopis. Ergo non semper majori
potestati est obediendum magis.
3. Præterea, abbates monasteriorum subduntur episcopis,
nisi sint exempti. Ergo potestas episcopi est major quam
potestas abbatis. Sed monachus tenetur plus obedire abbati
quam episcopo. Ergo non semper majori potestati obediendum
est magis.
4. Præterea, potestas spiritualis est altior quam sæcularis.
Si ergo majori potestati magis est obediendum, praelatus
spiritualis semper absolvere poterit a præcepto potestatis
sæcularis. quod est falsum.
Respondeo dicendum, quod potestas superior et inferior
dupliciter possunt se habere. Aut ita quod inferior potestas
ex toto oriatur a superiori, et tunc tota virtus inferioris fun­
datur supra virtutem superioris, et tunc simpliciter et in
omnibus est magis obediendum potestati superiori quam
1. AI. : « sunt. »
2. Ex his quæ sequuntur, specialem Nicolaius conflat articulum
post præmissos ordine quartum, cui sequentem apponit titulum :
« Utrum pote- tati majori magis obediendum semper quam minori » ;
tum : « Ad quartum sic proceditur. Videtur quod sit magis obedien­
dum potestati majori quam minori, quia in quibusdam », etc. In
calce porro expositionis textus, post illa verba « quam minori », hæc
assuit : « Sed an sit semper verum, articulo ultimo expendetur. »

'inferiori ; sicut etiam in naturalibus causa prima plus influit
supra causatum causæ secundæ quam etiam ipsa causa
secunda, ut in lib. De causis, in prine., dicitur, et sic1 se habet
potestas Dei ad omnem potestatem creatam ; sic etiam se
habet potestas imperatoris ad potestatem proconsulis ; sic
etiam se habet potestas papa; ad omnem spiritualem potes­
tatem in Ecclesia : quia ab ipso papa gradus dignitatum diversi
in Ecclesia et disponuntur et ordinantur ; unde ejus potestas
est quoddam Ecclesiae fundamentum, ut patet Matth., xvi.
Et ideo in omnibus magis tenemur obedire papæ quam epis­
copis vel archiepiscopis, vel monachus abbati, absque ulla
distinctione. Possunt12 iterum potestas superior et inferior
ita se habere, quod amba; oriantur ex una quadam suprema
potestate, quæ unam alteri subdit secundum quod vult ; et
tunc una non est superior altera nisi in his quibus una suppo­
nitur alii a suprema potestate ; et in illis tantum est magis
obediendum superiori quam inferiori ; et hoc modo se habent
potestates et episcopi et archiepiscopi, descendentes a papæ
potestate.
Ad primum ergo dicendum, quod non est inconveniens
patrem esse superiorem in rebus familiaribus, et ducem in
rebus bellicis ; sed ei qui in omnibus superior est, scilicet Deo,
simpliciter est magis obediendum, et ei qui vices Dei gerit
plenarie.
Ad secundum dicendum, quod in illis in quibus magis
obediendum est episcopo quam archiepiscopo, archiepiscopus non est superior episcopo, sed tantum in casibus deter­
minatis a jure, in quibus ab episcopo recurritur ad archiepiscopum.
Ad tertium dicendum, quod monachus magis tenetur
odedire abbati quam episcopo in illis quæ ad statuta regulæ
pertinent ; in his autem quæ ad disciplinam ecclesiasticam
pertinent, magis tenetur episcopo : quia in his abbas est epis­
copo subditus·3.
Ad quartum dicendum, quod potestas spiritualis et sæcu­
laris utraque deducitur a potestate divina ; et ideo infantum
sæcularis potestas est sub spirituali, inquantum est ei a Deo
supposita, scilicet in his quæ ad salutem animæ pertinent ;
et ideo in his magis est obediendum potestati spirituali quam
sæculari. In his autem quæ ad bonum civile pertinent est
magis obediendum potestati sæculari quam spirituali (a),
secundum illud Matth., xxii, 21 : Reddite quæ sunt Cæsaris
■Cæsari. Nisi forte potestati spirituali etiam sæcularis potestas
1. AI. : «
2. Parm.
3. Parm.
(a) Nota

I

et sicut. »
: « potest .»
: « suppositus. »
hanc doctrinam.

conjungatur, sicut in papa, qui utriusque potestatis apicem
tenet, scilicet spiritualis et saecularis, hoc illo disponente qui
est sacerdos et rex, sacerdos1 in æternum, secundum ordinem
Melchisedech, Rex regum, et Dominus dominantium, cujuspotestas non auferetur et regnum non corrumpetur in sæcula
sæculorum. Amen.

t

1. Parm. omittit : « sacerdos. »

DISTINCTIO I
Prologus sancti Thomæ........................................................................
Unum esse rerum principium ostendit, non plura, ut quidam
putaverunt, — Quod hæc verba, « facere » et « agere », non
dicuntur de Deo secundum eam rationem qua dicuntur de crea­
turis. ■— Quare rationalis creatura facta sit. — Quare creatus
sit homo vel angelus. — Ad quid creata sit rationalis crea­
tura. — Brevissima responsio, cum quæritur quare vel ad
quid facta sit rationalis creatura. — Sicut factus est homo
ut Deo serviret, sic mundus ut serviret homini. — Quomodo
aliquando dicitur in Scriptura : Homo factus est propter repa­
rationem angelici casus. — Quare sit homo institutus, scilicet
ut anima sit unita corpori. — Post sacramentum Trinitatis,
de creatura tripartita est agendum, et prius de digniori, id
est angelica.

QUÆSTIO PRIMA

Art.

3.
4.
5.
6.

Utrum sint plura prima principia...........................
10Utrum a Deo possit aliquid exire per creationem...
Utrum creare conveniat etiam aliis quam Deo........
20
Utrum aliquid a Deo efficiat aliquam rem..........
23
Utrum mundus sit æternus.......................................
27
Utrum convenienter exponatur in principio Deum
creasse, in Filio, vel in principio temporis vel ante
omnia .....................................................................................

16

41

QUÆSTIO II

Art. 1. Utrum Deo competat agere propter finem...................
— 2. Utrum creaturæ sint propter Dei bonitatem................
— 3. Utrum omnia sint facta propter hominem...................
■—
4. Utrum anima rationalis debuerit uniri corpori...........
■—
5. Utrum anima tali corpori debuerit uniri......................

45
47
49
52
54

DISTINCTIO II
Quæ consideranda sunt de angelis. — Quando facti sunt angeli,
prius dicit : in quo videntur non sibi obviare auctoritates. —
Quod simul creata fuerit corporalis et spiritualis creatura. —
Quod nihil factum est ante cælum et terram, nec etiam tempus :
cum tempore enim creata sunt, sed non ex tempore. — Quod
simul cum tempore et cum mundo coepit corporalis et spiri­
tualis creatura. — Utrum angeli mox creati fuerunt in empyrco,
scilicet quod statim ut factum est angelis fuit repletum. —
Quod simul creata est visibilium rerum materia, et invisibi­
lium natura, et utraque informis secundum aliquid, et formata
secundum aliquid. — Quomodo dicat Lucifer secundum
Isaïam : Ascendam in cælum, etc.
QUÆSTIO PRIMA

Art.
1. Utrum ævum sit idem quod æternitas...........................
— 2. Utrum ævum sit tantum unum........................................
— 3. Utrum duratio angeli ante mundum inceperit.............

61
65
68

QUÆSTIO II

Art. 1. Utrum cælum empyreum sit corpus.................................
— 2. Utrum cælum empyreum sit lucidum.............................
— 3. Utrum cælum empyreum habeat influentiam supra
alia corpora.............................................................................

DISTINCTIO III
Quales facti fuerint angeli, et quod quatuor cis attributa sunt in
ipso initio suæ conditionis. — An omnes angeli fuerunt æqualcs
in tribus, scilicet in essentia, in sapientia, in libertate arbitrii.
— Dicit quod differentes fuerunt in illis. — Quæ communia et
æqualia habuerunt angeli. — An boni vel mali, justi vel injusti,
creati sint angeli ; et an aliqua mora fuerit inter creationem
et lapsum. — Opinio quorumdam dicentium angelos in malitia
creatos et sine omni mora corruisse. — Aliorum sententia
probabilis, qui dicunt omnes angelos creatos esse bonos, et
aliquam fuisse morulam inter creationem et casum. — Proba­
tionem Augustini contra illos inducit qui dicunt angelos
factos malos, et verba etiam Job determinat, quæ illi pro se
inducebant. — Quomodo intclligenda sint verba Domini præmissa, disserit, evidenter tradens angelos esse creatos bonos,
et post creationem cecidisse. — Quod triplex fuit in angelis
sapientia ante casum vel confirmationem. — An aliquam Dei
habuerint dilectionem, vel sui invicem.

70
72

QUÆSTIO PRIMA

Art.
—
—
—
—
—

1.
2.
3.
4.
5.
6.

Utrum angelus sit compositus ex materia et forma..
Utrum in angelis possit esse personalitas........................
Utrum in angelis possit esse numerus............................
Utrum sint plures angeli unius speciei..............................
Utrum angeli sint unius generis........................................
Utrum angelus et anima specie differant........................

85
89
91
96
98
101

quæstio II

Art. unic. Utrum angelus in principio suæ creationis potuerit
esse malus......................................................... 108
QUÆSTIO III

Art. 1. Utrum angelus cognoscat res per essentiam suam uni­
versaliter per species...................................... 112
— 2. Utrum angeli superiores intelligant per species uni­
versaliores
....................................................................
— 3. Utrum angeli per species illas particularia cognoscant.
— 4. Utrum angelus plura simul actu intelligat....................

115
118
122

QUÆSTIO IV

Utrum angeli in illo statu innocentiæ Deum supra se et plus
quam se dilexerint, dato quod in gratia creati non sint.

125

DISTINCTIO IV
An perfectos et bonos creavit Deus angelos, an miseros et imper­
fectos. — Quod opinando hæc dixerit, non asserendo, scilicet
quod angeli qui perstiterunt, præscii fuerint sui boni. — Summa
colligitur prædictorum, confirmans omnes angelos ante con­
firmationem vel lapsum non fuisse beatos, nisi quis beatitu­
dinem accipiat illum statum innocentiæ. — Responsio ad id
quod quærebatur an angeli essent creati perfecti, an imper­
fecti ; et dicitur quod perfecti fuerunt secundum aliquid. —
Quod tribus modis dicitur perfectum, secundum tempus, secun­
dum naturam et universaliter perfectum.
QUÆSTIO UNICA

Art. 1. Utrum angeli creati sint beati............................................
— 2. Utrum angeli suam miseriam velbeatitudinem præsciverint.......................................................................................
— 3. Utrum angeli creati sint in gratia....................................

DISTINCTIO V
De confirmatione et conversione stantium, et aversione ct lapsu
cadentium. — De libero arbitrio breviter tangit quid sit. —

132
134
136

Post creationem aliquid datum est stantibus, per quod conver­
terentur ; nec merito aliquo, sed gratia coopérante. — Qua
gratia indigebat angelus, et qua non, — An sit imputandum
illis quod aversi sunt. — Qua culpa gratia non est data eis qui
ceciderunt. — Quod angeli in ipsa confirmatione beati fuerunt ;
sed utrum eam meruerint per gratiam tunc sibi datam, ambi­
guum est ; de hoc enim diversi diversa sentiunt.
QUÆSTIO PRIMA

Art.
1. Utrum in angelis potuerit esse peccatum......................
— 2. Utrum angelus Dei æqualitatem appetierit....................
— 3. Utrum primum peccatum angeli fuerit superbia.........

143
145
148

QUÆSTIO II

Art. 1. Utrum angeli indiguerint gratia, ut converterentur
ad Deum ......................................................... 150
■— 2. Utrum angeli suam beatitudinem meruerint..................

152

DISTINCTIO VI
Quod de majoribus et de minoribus quidam ceciderunt, inter
quos unus fuit celsior, scilicet Lucifer. — Unde et quo dejectus
fuit merito suæ superbiæ. — Quod non est concessum eis habi­
tare in cælo vel in terra. — Quod dæmones alii aliis præsunt,
et habent etiam alias prælationes. — An omnes dæmones sint in
hoc aere caliginoso, an aliqui sint in inferno. — Quidam putant
Luciferum in inferno religatum ex quo tentavit Christum,
et victus est ; quem primum hominem tentasse et vicisse dicunt.
— Quod Lucifer modo non habet potestatem quam habebit
tempore antichristi. — Quod dæmones semel victi a sanctis
non accedunt amplius ad alios.
QUÆSTIO UNICA

Art. 1. Utrum Lucifer fuerit supremus omnium...........................
—
2.Utrum peccatum primi angeli fuerit occasio peccati
et aliis ...................................................................................
— 3. Utrum convenienter assignetur locus ipsis angelis
post casum ...........................................................................
— 4. Utrum in dæmonibus sit ordo.............................................
■— 5. Utrum dæmones qui a sanctis vincuntur retrudantur
in infernum...........................................................................

DISTINCTIO VII
■ Quod boni angeli sint a Deo confirmati per gratiam, ut peccare
non possint, et mali ita obdurati in malo, ut bene vivere ne­
queant. — Quod utrique liberum arbitrium habent, nec tamen
ad utrumque flecti possunt. — Quod boni post confirmatio-

160

nem liberius habent arbitrium quam ante. — Quod post
confirmationem angeli non possunt natura peccare, sicut ante,
non quod debilitatum sit eorum arbitrium, sed confirmatum.
— Quod mali angeli vivacem sensum non perdiderunt, et
quibus modis sciant. — Quod magicæ artes virtute et scientia
diaboli valent : quæ virtus ct scientia est ei data a Deo, vel ad
fallendum malos, vel ad monendum vel exercendum bonos. —
Quod non sunt creatores, licet per eos magi ranas et alia fece­
rint, sed solus Deus. — Sicut parentes non dicuntur creatores filio­
rum, nec agricolæ frugum, ita nec boni nec mali angeli, etsi
per eorum ministerium fiant creaturæ, — Sicut justificationem
mentis, ita creationem rerum solus Deus operatur, licet creatura
exterius serviat. — Quod angeli mala multa possunt per na­
turæ vigorem, quæ non possunt propter Dei vel bonorum ange­
lorum prohibitionem, id est quia non permittuntur.
QUÆSTIO PRIMA

Art. i. Utrum boni angeli possint peccare .................................
— 2. Utrum dæmones possint bonum facere, et non sint
obstinati in malo..................................................................

179

182

QUÆSTIO II

Art. 1. Utrum angeli vigeant acumine scientiæ..........................
— 2. Utrum per dæmones divinatio fieri possit....................

186
188

QUÆSTIO III

Art. 1. Utrum possint aliquos veros effectus facere in materia
corporali.................................................................................
2. Utrum eorum auxilio et consilio fiat malum....................

193
196

DISTINCTIO VIII
i

Utrum angeli omnes corporei sint, quod quibusdam visum est,
quibus Augustinus consentire videtur, dicens omnes angelos
ante casum habuisse corpora tenuia, spiritualia, sed in casu
mutata in deterius malorum corpora, Ut in eis possint pati. —
Quod Deus in corporalibus illis antiquis formis apparuit.
— Quod Deus in specie qua Deus est, nunquam mortalibus
apparuit. — Utrum dæmones intrent corpora hominum sub­
stantialiter, et illabantur cordibus, an id per effectum dicatur.
QUÆSTIO UNICA

Art. 1. Utrum angeli habeant corpora naturaliter unita.........
— 2. Utrum angeli corpora assumant.......................................
— 3. Utrum corpora assumpta ab angelis habeant veram
naturam quam ostendunt..................................................

203
205
207

4. Utrum angeli in corporibus assumptis comedere possint
5. Utrum dæmones intra corpora hominum esse possint.
6. Utrum ipse Deus in corporalibus figuris apparuerit..

210
214
217

DISTINCTIO IX
De ordinum distinctione, et quot sint, et quid sint. — Quid
appelletur ordo, et quæ sit ratio nominis cujusque. — Quod
hæc nomina non propter se, sed propter nos eis data sunt,
quæ sumpta sunt a donis gratiæ, quæ non habent singulariter,
sed excellenter, et a præcipuis nominantur. — Utrum hi ordines
ab initio creationis ita distincti fuerint. — Utrum omnes angeli
ejusdem ordinis sint æquales. — Quomodo dicat Scriptura deci­
mum ordinem ex hominibus compleri, cum non sint nisi novem
ordines angelorum. — Quod homines assumuntur juxta nume­
rum stantium, non lapsorum. — Quod quidam putant secun­
dum numerum lapsorum angelorum homines reparandos.
QUÆSTIO UNICA

Art. 1. Utrum Dionysius competenter definiat hierarchiam. . 225
— 2. Utrum unus angelus alium purget...................................... 228
— 3. Utrum convenienter dividatur angelica hierarchia in
tres hierarchias, et novem ordines...................................
233
— 4. Utrum convenienter distinguantur nomina angelo­
rum............................................................................................ 238
— 5. Utrum omnes angeli unius ordinis sintæquales.............. 241
— 6. Utrum omnes hierarchiæ sint connexæ.............................. 243
— 7. Utrum distinctio ordinum sit a natura.............................. 246
— 8. Utrum homines assumantur ad ordinesangelorum. . 247

DISTINCTIO X
An omnes spiritus cælcstes mittantur, et ponit duas opiniones,
et auctoritates quibus innituntur. — Quod si omnes mittantur,
cur unus tantum ordo nomine angelorum censetur. — Putant
quidam Michaclem, Gabriclem et Raphaelem de superiori
ordine fuisse ; et sunt hæc nomina spirituum, non ordinum.
— Quomodo determinent praemissas auctoritates, quæ viden­
tur adversari, qui dicunt omnes angelos mitti. — Quos alii
dicunt mitti, et quos dicunt non mitti, cum determinatione
auctoritatum quæ videntur sibi adversari.
QUÆSTIO UNICA

Art. 1. Utrum omnes angeli assistant..............................................
— 2. Utrum omnes angeli in ministerium mittantur..............
— 3. Utrum omnes angeli secundæ hierarchiæ mittantur...
— 4. Utrum angeli per exceutionem ministerii a contempla­
tione retardentur ................................................................

255
257
260

263

DISTINCTIO XI
Quod quæque anima habet angelum bonum ad sui custodi m
delegatum, et malum ad exercitium. — Utrum singulis homi­
nibus singuli angeli, an pluribus unus sit deputatus. — Con­
tinuât, unum angelum pluribus hominibus deputari, sive simul,
sive diversis temporibus. — Utrum angeli proficiant in merito
vel in præmio, usque ad judicium. — Aliorum opinio, qui
dicunt angelos in quibusdam prædictorum non profecisse. —
Quod quædam auctoritates videntur obviare probabiliori
sententiæ.
QUÆSTIO PRIMA

Art. 1. Utrum angeli homines custodiant..................................... 270
— 2. Utrum custodire pertineat ad omnes ordines terti®
hierarchiæ............................................................................... 272
— 3. Utrum angeli omnibus hominibus ad custodiam depu­
tentur.......................................................................................
274
4. Utrum angelus quandoque relinquat hominem cui
deputatus est ad custodiendum.............................
277
—. 5. Utrum angeli doleant de damnatione hominum quos
custodiunt.......................................................... 279
QUÆSTIO II

Art. 1. Utrum angeli proficiant in cognitione Dei....................
— 2. Utrum angeli inferiores illuminentur a superioribus..
— 3. Utrum angeli accipiant aliquam cognitionem per mu­
tuam locutionem..................................................................
— 4. Utrum mysterium Incarnationis per homines didi­
cerint .......................................................................................
— 5. Utrum inter cos sit pugna et contradictio...................
— 6. Utrum ordinum distinctio maneat post diem judicii.

281
283

286

288
291
293

DISTINCTIO XII
De distinctione operum sex dierum. — Quod sancti tractatores
videntur super hoc quasi adversa tradidisse, aliis dicentibus
omnia simul facta in materia et forma, aliis per intervalla
temporum. — Quod per intervalla temporis res corporales
conditæ sunt. — Quo sensu tenebræ dicantur non esse aliquid,
et quo dicantur esse aliquid. — Duo consideranda sunt, quare
illa materia confusa sit dicta informis, et ubi ad esse 'prodiit,
quantumcumque in altitudinem ascenderit. — De quatuor
modis divinæ operationis.
QUÆSTIO UNICA

Art. 1. Utrum omnium corporalium sit una materia...............
— 2. Utrum omnia corpora sint simul creata in speciebus
suis distincta........................................................................

301
304

3. Utrum secundum expositionem beati Augustini dierum
distinctio salvetur................................................................
4. Utrum prima materia informis erat ...............................
5. Utrum convenienter assignentur quatuor coæva....

—
—

307
312
316

DISTINCTIO XIII
Quæ prima fuerit distinctionis operatio. — Qualis fuerit lux
illa, spiritualis, an corporalis. — Quod lux illa facta est, ubi sol
apparet, quæ inter aquas lucere poterat. — Quod dies diversis
modis accipitur. — De naturali ordine computationis sex
dierum, et de illo qui pro mysterio introductus est. — Cur sol
factus est, si lux illa sufficiebat. — Quomodo accipiendum
sit illud : Dixit Deus ; an sono vocis illud Deus dixerit, an
aliter. — Quomodo accipiendum sit quod dicitur Pater
operari in Filio, vel per Filium, vel in Spiritu sancto.
QUÆSTIO UNICA

Art. 1. Utrum post opus creationis, distinctionis opus necessa­
rium fuerit......................................................... 326
— 2. Utrum lux proprie in spiritualibus inveniatur.............. 328— 3. Utrum lux sit accidens reale ............................................. 331
— 4. Utrum convenienter lucis productio recitetur.............. 337
— 5. Utrum Pater faciat omnia per Filium.............................
340

DISTINCTIO XIV
De opere secundae diei, qua factum est firmamentum. — Alii
putant cælum esse igneæ naturæ, quibus consentit Augustinus.
— Quales sint aquæ, et quæ sit figura firmamenti. — Quare
tacuit Scriptura de opere secundæ diei, quod in aliis dixit. —
De opere tertiæ diei, quando aquæ congregatæ sunt in unum
locum. — Quomodo omnes sunt in unum locum congregatæ,
cum multa sint maria et flumina.
QUÆSTIO UNICA

Art. 1. Utrum supra firmamentum sint aliquæ aquæ.............
— 2. Utrum firmamentum de natura inferiorum corporum
sit ............................................................................................
— 3. Utrum motus cæli sit ab intelligentia............................
— 4. Utrum convenienter a Rabano cælorum numerus assi­
gnetur ......................................................................................
— 5. Utrum convenienter opus tertiæ diei describatur . . .

DISTINCTIO XV
De opere quartæ diei, quando facta sunt luminaria. — Ante
alia de ornatu cæli agitur, sicut prius factum est. — De opere
quintæ diei, quando creavit Deus ex aquis volatilia et nata-

tilia. — De opere sextæ diei, quando creata sunt animalia et
reptilia terrae. — Utrum post peccatum venenosa animalia
noxia facta fuerint, an propter peccatum nocere coeperint
prius facta innoxia. — Utrum minuta animalia tunc creata
fuerint. — Quare post omnia factus est homo. — Quomodo
intelligendum sit Deum requievisse ab omni opere suo. —
Qualiter accipiendum sit quod Deus dicitur ocmplesse opus
suum septimo die, cum tunc requievit ab omni opere suo. —
Quæ sit significatio et benedictio septimi diei.
QUÆSTIO PRIMA

Art. 1. Utrum convenienter stellarum productio describatur.
— 2. Utrum corpora cælestia habeant aliquem effectum in
istis inferioribus ..................................................................
— 3. Utrum corpora cælestia habeant causalitatem super
motus liberi arbitrii.............................................................

367
370

374

QUÆSTIO II

Art. 1. Utrum verum est quod dicitur quædam animalia ex
aquis, quædam ex terris materiam sumpsisse...........
— 2. Utrum convenienter ornatus trium elementorum
describatur..............................................................

377
379

QUÆSTIO III

Art. 1. Utrum Deus consummaverit septima die opus suum.. 382
— 2. Utrum convenienter dicatur Deum die septima requie­
visse ....................................................................................... 386
— 3. Utrum Deus diem septimam præ aliis sanctificare debuit 389

DISTINCTIO XVI
De hominis creatione, ubi considerandum est quare creatus sit
homo, et qualiter sit institutus (quæ duo supra tractata sunt)
et qualis factus, et qualiter lapsus, postremo quomodo sit repa­
ratus. — Quod imago et similitudo hic a diversis accipitur
varie : a quibusdam increata, ab aliis creata et increata, vel
essentia Trinitatis, vel Pater, vel Filius et Spiritus sanctus. —
Opinio eorum qui putaverunt Filium per imaginem et simili­
tudinem hic accipi. — Neque horum sententiam approbat ;
sed imaginem et similitudinem Dei in homine querendam,
et considerandam docet, ut imago et similitudo creata intelligatur. — Quare homo dicitur imago et ad imaginem, Filius vero
imago, et non ad imaginem.
QUÆSTIO UNICA

Art. 1. Utrum aliqua creatura possit dici ad imaginem...........
— 2. Utrum tantum in rationalibus creaturis imago inve­
niatur ................................................................... 399

396

3. Utrum imago Dei magis reperiatur in angelis quam
in hominibus..........................................................................
4. Utrum convenienter imago et similitudo in Littera
distinguantur..........................................................................

—

40.

DISTINCTIO XVII
De creatione animæ, utrum de aliquo facta sit, vel non, el quando
facta, et quam gratiam habuerit in creatione. — Quæritur
quando facta sit anima, an ante corpus, an in corpore. —
In qua ætate Deus hominem fecerit. — In ætatc virili factus
est homo secundum superiores causas. — Quod homo extra
paradisum creatus, in paradiso sit positus, et quare id factum
sit. — De lignis paradisi, inter quæ erat lignum vitæ, et lignum
scientiæ boni et mali.
QUÆSTIO PRIMA

Art.
1. Utrum anima humana sit de essentia divina..................
— 2. Utrum anima humana sit ex aliqua materia constituta

411
416

QUÆSTIO II

Art. 1. Utrum sit unus intellectus in omnibus hominibus...
— 2. Utrum anima humana sit extra corpus creata..............

420
430

QUÆSTIO III

Art. 1. Utrum corpus cæleste sit do compositione corporis
humani .............................................................
434
— 2. Utrum paradisus sit locus corporalis.................................

437

DISTINCTIO XVIII
Quare de latere viri et non de alia corporis parte formata sit.
mulier. — Quare dormienti et non vigilanti viro costa subtracta
est. — Quod de illa costa sine additamento extrinseco facta
fuerit per Dei potentiam, sicut quinque panes in se multiplicati
sunt. — Utrum secundum superiores, an secundum inferiores
causas, ita illa facta sit mulier : id est, an ratio seminalis id habe­
ret ut ita fieret, an tantum ut illa fieri posset, sed ut sic
fieret, in Deo tantum esset causa. — De anima mulieris, quod
non est ex anima viri, ut quidam putaverunt, dicentes animas
esse ex traduce.
QUÆSTIO PRIMA

Art. 1. Utrum corpus mulieris de costa viri fieri debuerit.........
— 2. Utrum convenienter dicatur rationes seminales Deus
indidisse...................................................................................
— 3. Utrum omnia quæ præter rationes seminales fiunt
miracula sint.....................................................

446
450

QUÆSTIO II

Abt. 1. Utrum anima traducatur ex parentibus ......................
— 2. Utrum anima rationalis procedat a Deo mediantibus
angelis.....................................................................................
— 3. Utrum anima sensibilis sit ex traduce...............................

457
462
466

DISTINCTIO XIX
De primo hominis statu ante peccatum, scilicet qualis luerit
secundum corpus et secundum animam. ■— Utrum immorta­
litas quam habuit ante peccatum esset do conditione naturæ,
an ex gratiæ beneficio. — Si non foret præceptum ut de illo
ligno ederet, et aliis et non illo uteretur, an posset non mori. —
Quæstio Augustini, quomodo immortalis factus sit homo. —
Quod ex prædictis consequi videtur, hominem de natura suæ
conditionis aliquo modo fuisse immortalem ; sed non omnino
fieret immortalis, nisi participato ligno vitæ.
QUÆSTIO UNICA

Abt.
—
—
—

1. Utrum anima humana maneat corrupto corpore, vel
corrumpatur..........................................................................
2. Utrum homo in statu innocenti» habuerit necessitatem
moriendi..................................
3. Utrum homo in statu innocenti» fuerit passibilis.........
4. Utrum homo in prirr o statu fuerit impassibilis et immor­
talis per naturam...............................................................
5. Utrum illa immortalitas sit eadem cum immortalitate
resurgentium................................................................

479
485

490

DISTINCTIO XX
De modo procreationis filiorum, si non perçassent, et quales
nascerentur filii. — Quare in paradiso non coierunt, duobus
modis solvit. — De termino illius inferioris vit», utrum nati
filii per successiones, an simul omnes transferendi fuissent.
— Quales procréassent filios, utrum perfectam staturam el
usum membrorum habentes, qualis primus homo fuit conditus.
— Quibusdam non absurde placuit quod filii parvi nascerentur,
et per accessum temporis in statura et in aliis sicut nunc
proficerent ; quod non esset vitio imputandum. — Utrum sicut
statura corporis, ita et sensu mentis parvuli nascerentur,
et per accessum temporis proficerent in sensu, et notitia veri­
tatis, an mox nati in his perfecti essent. — De hominis transla­
tione ii» meliorem statum, et de duobus bonis, altero hic dato,
altero promisso.
QUÆSTIO PRIMA

Aut. 1. Utrum in primo statu fuisset generatio.............................
2. Utrum in primo statu fuisse.t generatio per coitum...

503

QUÆSTIO II

Abt. 1. Utrum homines in statu illo statim nati omnem
perfectionem corporis habuissent........
509
— 2. Utrum pueri mox nati perfecti in cognitione fuissent.
— 3. Utrum in statu innocertiæ pueri in gratia nati fuisient

512
515

DISTINCTIO XXI
De invidia diaboli qua ad hominem lentandum accessit. —
Quare in aliena forma venit. —■ De modo tentationis. — De
versutia diaboli, qui, ut facilius persuaderet, malum removit
et bonum ir pollicito duplicavit. — De duplici tentationis
specie. — Quare homo, non angelus, sit redemptus. — Quod
non soli vero præceptum fuit datum.
QUÆSTIO PRIMA

Abt.
1. Utrum Deus tentet..................................................................
— 2. Utrum tentatio quæ est a diabolo, peccatum sit..........
— 3. Utrum tentatio sit appetenda.............................................

524
527
529

QUÆSTIO II

Abt. 1. Utrum diabolus ex invidia et in forma serpentis len­
taverit Evam ................................................
532
■— 2. Utrum peccatum Adæ gravius fuerit omnibus aliis
peccatis...............................................................
534
— 3. Utrum Adam in primo statu, ante potuit peccare venialiter quam mortaliter .........................................................

537

DISTINCTIO XXII
Quod aliter locutus est diabolus in muliere quam in serpente. —
Objectio contra illos qui dicunt elationem præcessisse in
mente. — Quæ fuit elatio mulieris. — Quæ fuit elatio viri :
an crediderit et voluerit quod mulier. — Quis plus peccavit,
Adam vel Eva. — Quid prædictæ sententiæ adversari vide­
tur. — Quorumdam sententia, quod Adam ambierit esse ut
Deus, sed non credidit esse possibile. — De triplici ignorantia,
qu® excusat, et quæ non. — Unde processerit consensus illius
peccati, cum natura hominis esset incorrupta.
QUÆSTIO PRIMA

Abt. 1. Utrum
— 2. Utrum
esse
— 3. Utrum

primum peccatum hominis fuerit superbia...
peccatum hominis fuerit in hoc quod appetiit
sicut Deus..................................................................
mulier gravius quam vir peccaverit..................

548

551

QUÆSTIO II

Art. 1. Utrum ignorantia sit peccatum.........................................
■— 2. Utrum ignorantia excuset peccatum................................

556
558

DISTINCTIO XXIII

Quare Deus permiserit hominem tentari, sciens eum es.-e casu­
rum. — Quod triplicem cognitionem habuit ante lapsum,
scilicet rerum propter se factarum, et Creatoris, et sui. —
De cognitione Creatoris. — De sui cognitione. — Utrum homo
præscius fuerit eorum quæ sibi futura erant.
QUÆSTIO PRIMA

Art. 1. Utrum Deus potuerit conferre alicui naturæ creatæ
ut peccare non possit................................... 566
— 2. Utrum Deus debuit permittere hominem tentari et
peccare.....................................................................................

569

QUÆSTIO II

Art.
1. Utrum Adam Deus per essentiam viderit......................
— 2. Utrum rerum omnium scientiam habuerit......................
— 3. Utrum Adam in primo statu potuerit falli......................

571
575
578

DISTINCTIO XXIV

De gratia hominis et potentia ante peccatum. — Qualis fuerit
illa rectitudo et bonitas voluntatis in qua creatus est. —
De adjutorio homini in creatione dato, quo stare poterat. —
Quod bruta animalia non habent liberum arbitrium, sed appe­
titum sensualitatis. — Quod talis est ordo peccandi vel credendi
in nobis, qualis fuit in primis hominibus. — Qualiter per illa
tria in nobis consummetur tentatio. — Repetitio summam per­
stringens. — Quod sensualitas sæpe in Scriptura aliter quam
supra accipitur, scilicet ut inferior portio rationis ejus nomine
intelligatur.
QUÆSTIO PRIMA

Art. 1. Utrum liberum arbitrium sit potentia vel habitus.. . .
— 2. Utrum liberum arbitrium nominet unam potentiam
vel plures ...............................................................................
— 3. Utrum liberum arbitrium sit potentia distincta a
voluntate et ratione .........................................................
— 4. Utrum Adam in primo statu per liberum arbitrium
poterat peccatum vitare...........................................

589
592

595

QUÆSTIO II

Art. 1. Utrum convenienter notiflcetur sensualitas in Littera.
— 2. Utrum ratio superior et inferior sint una potentia vel
diversæ....................................................................................
— 3. Utrum synderesis sit potentia vel habitus......................
— 4. Utrum conscientia sit actus................................................

601
604
609
611

QUÆSTIO III

Art. 1. Utrum sufficienter distinguantur in Littera motus sen­
sualitatis et rationis superioris et inferioris............. 616
— 2. Utrum motus sensualitatis possit esse peccatum......... 619
— 3. Utrum in ratione possit esse peccatum........................... 622
— 4. Utrum in delectatione rationis inferioris aliquo modo
possit esse peccatum mortale............................................ 625
— 5. Utrum in ratione superiori possit esse peccatum veniale 628
— 6. Utrum veniale possit fieri mortale.....................................
631

DISTINCTIO XXV
Redit ad liberi arbitrii considerationem. — Quod liberum arbi­
trium non pertinet nisi ad futurum. — Quod supraposita
descriptio liberi arbitrii non convenit Deo, nec his qui glorificati
sunt. — Qualiter in Deo accipitur liberum arbitrium. — Quod
angeli et sancti qui jam beati sunt libero arbitrio non carent.
— De libertatis arbitrii differentia secundum diversa tempora.
— De quatuor statibus liberi arbitrii in homine. — De corrup­
tione liberi arbitrii per peccatum. — De tribus modis libertatis
arbitrii. — Quæstio de libertate ad malum : an sit ipsa libertas
liberi arbitrii, an alia. — Quæstio alia de libertate ad bonum :
an ipsa sit libertas liberi arbitrii, vel non. — Certa determinatio
utriusque quæstionis, qua dicitur libertas ad bonum et ad
malum, esse libertas arbitrii. — De libertate a miseria. —
De libertate quæ fit ex gratia et quæ ex natura.
QUÆSTIO UNICA

Art. 1. Utrum liberum arbitrium sit in Deo...............................
— 2. Utrum liberum arbitrium cogi possit...............................
— 3. Utrum liberum arbitrium ad omnia opera humana se
extendat.................................................................................
— 4. Utrum liberum arbitrium augeatur vel minuatur....
— 5. Utrum liberum arbitrium convenienter distinguatur. .

DISTINCTIO XXVI
De gratia operante et coopérante. — Quod bona voluntas comi­
tatur gratiam. — Quæ sit gratia voluntatem prævcniens, scilicet
fides cum dilectione. — Quod voluntas bona quæ prævenitur
gratia, quædam Dei dona prævenit. — Quæ prædietis videntur

contraria, scilicet quod videtur diei iidem esse ex voluntate.
— Quæ adhuc addit, quæ graviorem faciunt quæstionem,
scilicet quod cogitatio boni præcedit fidem. — De illa cogita­
tione boni quæ præcedit fidem, plene disseritur. — Utrum
una eademque sit gratia quæ dicitur gratia operans et cooperans.
QUÆSTIO UNICA

Art.
—
—
—
—
—

Utrum gratia ponat quid creatum in anima........ 667
Utrum gratia sit substantia vel accidens............. 670
Utrum gratia sit in potentia animæ sicut in subjecto.
Utrum gratia sit virtus............................................. 676Utrum gratia convenienter per operantem et cooperantem dividatur.................................................................
6. Utrum gratia in anima multiplicetur...............................

1.
2.
3.
4.
5.

673

679
682

DISTINCTIO XXVII
Quid sit ipsa, et quomodo mereatur augeri, quæritur. — In
quibus bonis sit liberum arbitrium. — De virtute, quid sit
et quid actus ejus. — De fide ilidem dicit quod non est ex
homine, sed ex Deo tantum. — De gratia quæ liberat volun­
tatem ; quæ si virtus est, virtus non est ex libero arbitrio,
et sic non est motus mentis. — Quo sensu dicantur ex gratia
incipere bona merita, et de qua gratia hoc intelligatur. —
Quod bona voluntas gratiæ principaliter est, et etiam gratia est,
sicut et omne bonum meritum. — Ex qua ratione dicitur fides
mereri justificationem, et alia. — De muneribus virtutum, et de
gratia quæ non est, sed facit meritum. — Quod idem est usus
virtutis et liberi arbitrii, sed virtutis principaliter. — Aliorum
sententia hic ostenditu , qui dicunt virtutes esse bonos usus
liberi arbitrii, id est actus mentis.
QUÆSTIO UNICA

Art. 1. Utrum virtus sit habitus .....................................................
— 2. Utrum Augustinus convenienter virtutem definiat . . .
— 3. Utrum aliquis possit ex condigno vitam æternam
mereri......................................................................................
— 4. Utrum quis gratiam mereri possit...................................
— 5. Utrum aliquis augmentum gratiæ possit mereri.........
— 6. Utrum unus possit alteri primam gratiam promereri.

DISTINCTIO XXVIII
Prædicta repetit, ut alia addat, definitam assertionem ponens
de gratia et libero arbitrio contra Pelagianos. — Ponit ea
quibus suum confirmant errorem, verbis Augustini contre
ipsum utentes. — Testimonio Hieronymi astruit, quid tenen­
dum sit dc gratia et libero arbitrio, ubi triplex hæresis indu­
citur, scilicet Joviniani, Manichæi et Pelagii.

694

QUÆSTIO UNICA

Art.
—

—
—

1. Utrum homo sine gratia aliquod bonum facere possit
2. Utrum homo sine gratia possit peccatum vitare ....
3. Utrum homo sine gratia possit omnia mandata legis
implere......................................................................................
4. Utrum homo sine gratia possit se præparare ad gra­
tiam ..........................................................................................
5. Utrum homo sine gratia possit cognitionem veritatis
habere .....................................................................................

717
721
724
726

730

DISTINCTIO XXIX
Utrum homo ante peccatum eguerit gratia operante et coopé­
rante ; et quod operante et coopérante gratia eguerit ; sed
operante non eguit secundum omnem modum, quo ipsa opera­
tur. — Quod homo ante lapsum virtutes habuerit. — De ejec­
tione hominis de paradiso. — Quomodo intelligendum sit illud :
Ne sumat de ligno vitæ, et comedat, et vivat in æternum. — De
flammeo gladio ante paradisum posito. — An homo ante
peccatum comederit de ligno vitæ. — Quare non sunt facti
immortales, si comederunt de ligno vitæ.
QUÆSTIO UNICA

Art.
1. Utrum homo in statu innocentiæ gratia indiguerit. ..
— 6. Utrum homo ante peccatum gratiam habuerit.............
— 3. Utrum homo in primo statu tantum de gratia habuis­
set, quantum post peccatum..........................................
— 4. Utrum actus humani ante peccatum fuissent efficaciores ad merendum gratiam..........................................
— 5. Utrum pœna hominis convenienter determinetur pro
peccato primæ transgressionis, scilicet privatio
justitiæ originalis et expulsio de paradiso..................

DISTINCTIO XXX
Quod per Adam peccatum et pæna transivit in posteros. —
Utrum illud peccatum fuerit originale an actuale. — Illud est
peccatum originale, quod transit in posteros. — Quid sit pec­
catum originale inquiritur. — Quod originale peccatum
culpa sit, auctoritatibus probat. — Quid sit quod dicitur
originale peccatum, scii icet fomes peccati, id est concupi centia.
— Quid nomine concupiscentia intelligitur, quæ dicitur fomes
peccati. — Quod sit peccatum in quo omnes peccaverunt, sci­
licet originale, quod ex inobedientia processit. — Ex quo sensu
dictum est, per inobedientiam unius multos constitui pecca­
tores. — Quod peccatum originale in Adam fuit, et in nobis
est. — Objectio quorumdam, contra id quod dictum est supra,
omnes homines in Adam fuisse. — Responsio, ubi aperitur

739
742
745

749

752

qualiter fuerunt in Adam secundum rationem seminalem, et
quomodo ex eo descenderint, scilicet propagationis lege. —
Auctoritate et ratione probatur nihil extrinsecum converti
in humanam substantiam, quæ ab Adam est.
QUÆSTIO PRIMA

Art. 1. Utrum defectus quos sentimus sint nobis quasi pœna
pro peccato ..................................................... 765
— 2. Utrum defectus aliquis ex primis parentibus in nos
deveniens, habeat rationem culpæ...............................
Art. 3. Utrum concupiscentia sit originale peccatum................

76‘J
773

QUÆSTIO Ii

Αητ. 1. Utrum alimentum in veritatem humanæ naturæ con­
vertatur ............................................................. 776
— ‘2. Utrum semen ex alimento descendat...............................

717

DISTINCTIO XXXI
Quomodo peccatum originale a parentibus transeat in filios, an
secundum animam, an secundum carnem. — Prædictam opinio­
nem damnat, et quod per carnem traducatur peccatum dicit,
et quomodo ostendit. — Causam corruptionis carnis ostendit,
ex qua in anima peccatum fit. — Quod propter corruptionem
carnis, quæ est causa peccati, dicitur peccatum esse in carne. —
De causa originalis peccati, quæ est in carne, utrum sit culpa
an pœna. — Aperitur quid sit fœditas tracta exlibidine coeun­
tium, quæ vitium vel corruptio dici potest. — Inductu ostendit
similium, non absurde filios trahere peccatum a parentibus,
etiam mundis. — Quare dicatur originale dicitur cum epilogo.
— Objectio quorumdam intendentium probare peccatum
non traduci ex lege coitus.
QUÆSTIO PRIMA

Agt. 1. Utrum per traductionem carnis originale peccatum
traducatur......................................................... 803
— 2. Utrum necessarium sit omnes homines in peccato
originali nasci.........................................................................
QUÆSTIO

807

II

Art. 1. Utrum originale peccatum sit in essentia animæ
sicut in subjecto, vel in aliqua potentia ejus...........
— 2. Utrum vis generatîva præ aliis viribus infecta sit. . . .

DISTINCTIO XXXII
Quomodo originale peccatum dimittatur in baptismo, cum postea
sit illa concupiscentia, quæ dicitur originale peccatum. ·—
COMMENT. IN LIB. SENTENT.-Π. — 38

Quod originale peccatum duobus modis dimittitur, scilicet
exte,nuationc sui et solutione reatus. — Dc foeditate quam caro
ex libidine coitus contrahit, utrum in baptismo diluatur. —
Ex quo auctore sit illa concupiscentia, Deo vel alio. — Qua
justitia animæ mundæ ex creatione illud peccatum imputetur
cum non possit vitari. — Utrum illud peccatum sit voluntarium
vel necessarium. — Quare Deus animam corpori conjunxit,
sciens eam inde maculari, et ideo damnari. — An anima sit
talis qualis a Deo creatur. — An animæ ex creatione sint
æquales in donis naturalibus.
QUÆSTIO PRIMA

Art. 1. Utrum culpa originalis per baptismum solvatur.........
— 2. Utrum pœna originalem culpam consequens post bap­
tismum remaneat ................................................................
— 3. Utrum originalis concupiscentia in quibusdam major
et in quibusdam minor inveniatur...............................

823
827
829

quæstio II

Art. 1. Utrum infectio originalis a Deo sit.................................
— 2. Utrum divinam sapientiam deceat infundere animam
corpori a quo contrahat maculam...................................
— 3. Utrum animæ ex sua creatione sint inæquales...........

832
835
837

DISTINCTIO XXXIII
An peccata omnium præcedentium patrum parvuli originaliter
trahant, ut peccatum Adæ. — Quod in illo uno primo peccato
plura reperiuntur. — Responsio contra illos, ubi alia peccata
ostenduntur illo majora.—An illud peccatum sit primis parentitibus dimissum. — Quod peccata parentum visitentur in
filiis, et quod non sunt adversa quæ Deus dicit in Exodo et in
Ezechiele. — Quare dixerit in tertiam et quartam genera­
tionem, et quare patres tantum commemorat. — Quomodo
illud Exodi intelligi debeat secundum mysterium. — Per quid
probetur quod primus motus non puniatur æternaliter.
QUÆSTIO PRIMA

Abt. 1. Utrum ex proximis parentibus aliquis contrahat ma­
culam originalem .......................................... 849
— 2. Utrum culpa proximorum parentum in filios redundet
quoad pœnam.......................................................................
— 3. Utrum originale peccatum sit unum, vel multa...........

853
855

QUÆSTIO II

Art. 1. Utrum peccato originali post mortem debeatur sen­
sibilis pœna..................................................... 858
— 2. Utrum pueri non baptizati afflictionem spiritualem
in anima sentiant..................................................................

801

DISTINCTIO XXXIV
Quæ de peccato animadvertenda sint. — Quæ fuerit origo et
causa peccati prima. — Quod mala voluntas secundaria causa
fuit malorum. — In qua re sit peccatum, an in bona, an in
mala ; et dicitur quia in bona tantum. — Quod ex praemissis
sequitur, scilicet quod cum dicitur malus homo, dicitur
malum bonum. — Quod regula dialecticorum de contrariis fallit
in his, scilicet bono et malo. — Sententiae illi qua dictum est,
bonum esse malum, opponitur de prophetia quæ ait : Væ his
qui dicunt bonum malum.
QUÆSTIO UNICA

Aht. 1.
— 2.
— 3.
s—
4.
— 5.

Utrum malum sit....................................................................
Utrum malum sit ens sicut natura quædam................
Utrum bonum possit esse causa mali...............................
Utrum malum sit in bono sicut in subjecto...................
Utrum per malum totum bonum corrumpatur.............

871
874
878
883
886

DISTINCTIO XXXV
Quid sit peccatum. — Diversorum sententias de peccato ponit.
— Vera sententia dc peccato proponitur. — Auctoritatibus pro­
bat voluntates et actus omnes esse bona, inquantum sunt.
— Quod omnis actus, inquantun est, bonus est. — Objectio
contra illos qui dicunt omnes actus, inquantum sunt, esse
bonos. — Utrum malus actus, inquantum peccatum est, sit
privatio vel corruptio boni. — Quomodo, inquantum pecca­
tum est, possit corrumpere bonum, cum nihil sit. — Quod
peccatum proprie corruptio animæ est, et quomodo. — Qua­
liter homo se elonget a Deo, scilicet per dissimilitudinem quam
facit peccatum. — An pœna sit privatio boni.
QUÆSTIO UNICA

Aht. 1. Utrum malum sufficienter per pœnam et culpam divi­
ditur ..........................................................................................
— 2. Utrum convenienter peccatum vel culpa in Littera
definiatur.................................................................................
— 3. Utrum omne peccatum in actu consistat ....................
— 4. Utrum peccatum consistat in exteriori actu..................
— 5. Utrum per peccatum fiat corruptio in potentia animæ

ί

DISTINCTIO XXXVI
Quod quædam simul sunt peccata et pœna peccati, quædam
peccata et causa peccati ; alia vero peccata, et causa et pœna
peccati. — Ex prædictis quæstio oritur, scilicet an inquan­
tum peccatum est, sit poena peccati. — Quod cum omne pecca­
tum possit dici pœna, non tamen omne est pœna peccati. —

— Quod non obviat veritati, si quis dicat ipsa peccata esso
poenas peccati essentialiter. — Aperte ostendit peccata quædam
esse pœnam peccati, et poenam ipsam justam esse et a Deo. —
De quibusdam quæ sine dubio peccata sunt et pœnæ, ut ira et
invidia. — Quod verbis Augustini præmissis quædam sententia
Hieronymi obviare videtur. — Determinatio contrarietatem
submovens sanctorum.
OUÆSTIO UNICA

Art. 1. Utrum unum peccatum possit esse causa alterius
peccati.......................................................................................
— 2. Utrum passio possit dici peccatum................................ . .
— 3. Utrum peccatum possit esse pœna peccati ...................
— 4. Utrum omnis poena pro aliqua culpa in homine sit..
— 5. Utrum convenienter ponatur distinctio bonorum..........

922
923
927
931
934

DISTINCTIO XXXVII
Aliorum ponit sententiam, qui dicunt malos actus nullo modo
esse a Deo, nec esse bonos, sive in eo quod sunt sive alio
modo. Qualiter determinant verba Augustini præmissa,
quibus ait, omne quod est, inquantum est, bonum esse. —
Secundum hoc res aliquæ sunt quæ a Deo non sunt, quibus
homines mali sunt. — Ex parte eorum præmissæ opponitur
sententiæ in illo verbo : Deus auctor malorum non est. — Quod de
peccato, non de pœna intelligitur, eum dicitur : Deus non est
auctor mali.
OUÆSTIO PRIMA

Art. 1. Utrum peccatum sit substantia, vel natura, aut res
quædam............................................................. 942
— 2. Utrum omne quod est, quocumque modo sit, aDeosit.

945

QUÆSTIO II

t

Art. 1. Utrum Deus sit eatu-a ipsius peccati absolute.............
— 2. Utrum Deus sit causa actionis in qua deformitas culpæ
consistit...................................................................................

948

950

QUÆSTIO III

Art. 1. Utrum Deus sit causa pœnæ..............................................
— 2. Utrum malum per prius dicatur de culpa quam de
pœna........................................................................................

DISTINCTIO XXXVIII
De voluntate et ejus fine, ex quo et ipsa judicatur. — Quod
Deus est finis omnis bonæ actionis, quia charitas est ; nec
tantum Spiritus sanctus, sed et Christus, et Pater, nec hi

sunt tres fines, sed unus. ■— Quod omnes bonæ voluntates
unum habent finem, et tamen quædam bonæ diversos fines
sortiuntur. — De differentia voluntatis, intentionis et finis.
— An alia intentio sit et alia voluntas.
OUÆSTIO UNICA

Art. 1. Utrum omnium rectarum voluntatum sit tantum unus
finis ..................................................................
967
— 2. Utrum finis communis et unus rectarum voluntatum
possit esse charitas vel beatitude.................................
— 3. Utrum intentio sit aliquid voluntatis...........................
— 4. Utrum sit unus actus voluntatis, qui est ad finem,
et de his quæ sunt ad finem.....................
— 5. Utrum voluntas habeat suam bonitatem ex fine.........

970
973

976
978

DISTINCTIO XXXIX
Cum voluntas sit de his quæ naturaliter homo habet, quare pecca­
tum lore dicatur, cum nullum aliud naturale peccatum sit. —
Quare actus voluntatis sit peccatum, si actus aliarum poten­
tiarum non sunt peccata. ■— Quomodo intelligendum sit illud :
Homo etiam qui servus est peccati, naturaliter vult bonum.
QUÆSTIO PRIMA

Art.
1. Utrum in voluntate possit esse perversitas peccati. . .
— 2. Utrum in actibus aliarum potentiarum possit osse
peccatum..............................................................................

984
987·

QUÆSTIO π

Art.
1. Utrum horno velit bonum naturaliter...........................
— 2. Utrum modus sit idem quo homo vult bonum natura­
liter, et quo vult malum................................................

990

992

QUÆSTIO m

Art.
1. Utrum superior scintilla rationis possit extingui .. . .
— 2. Utrum conscientia possit errare .....................................
— 3. Utrum conscientia errans obliget.......................................

DISTINCTIO XL
An ex fine omnes actus pensari debeant, ut simpliciter boni vel
mali dicantur. — Utrum omnia opera hominis ex affectu et fine
sint bona vel mala. —Aliter Augustinus sentire videtur, qui
dicit opera hominis esse bona vel mala ex intentione et causa,
præter quædam, quæ per se peccata sunt. — Quidam dicunt
bæc prædicta non posse fieri bono fine.

QUÆSTIO UNICA

Art. 1. Utrum bonum et malum sint essentiales differentiæ
actionis....................................................... 1010
— 2. Utrum ex voluntate actio sit judicanda bona.............
— 3. Utrum actus exterior addat aliquid de bonitate vel
malitia supra bonitatem vel malitiam voluntatis.
— 4. Utrum eadem actio sit bona vel mala........................
— 5. Utrum actus indifferens inveniatur in actibus humanis

1013

1015
1019
1022

DISTINCTIO XLI
An omnis intentio et actio eorum qui fide carent sit mala. —
Quæ præmissæ objiciuntur sententiæ ex verbis Augustini.
— Aliorum sententia de præmissa quæstionc qua quærebatur
si omnis eorum actio mala est qui fidem non habent. — Quod
mala voluntas est voluntarium peccatum.
QUÆSTIO PRIMA

Art.
1. Utrum fidei sit universaliter intentionem dirigere...

